
Foto e vitit 1917 në Shkodër. 
Kristo Floqi, gruaja e tij Urania dhe djali i tyre Vvilliam- 


Pirro, pagzuar në kishën mormone në Salt-Lake City (USA) 


Kristo Floqi, foto e vitit 1936 
Kristo Floqi, i pari djathtas, në shtëpinë 
e Thanas Floqit në Elbasan, 1936. 


Foto e Kristo Floqit, që ndodhet mbi varrin e tij. 

ë Me vëridhvie 


Dekret i emërimit të Kristo Floqit si Kryetar Gjykate në 
Vlonë. AQSH. E429.D.1. 


Dekret i dekorimit të Kristo Floqit nga Princi VVied. 


Përmbledhje e biografisë së Kristo Floqit 


Lindi më 245 Nëndor 1872 në lagjen “Mantho” të qytetit të Korçës. 

Më 1899 fiton titullin “Doktor i Drejtësis” në Fakultetin e Drejtësisë Universiteti i 
Athinës. 

Më 1900 shkon në Stamboll për të perfeksionuar gjuhën juridike turke, që i duhej për 
profesionin e tij të avokatit. Aty viziton idhullin e tij Naim Frashërin, pak ditë përpara se të 
vdiste, gjithashtu takon edhe Sami Frashërin. Për këto takime arrestohet e burgoset për 19 
ditë. 

Më 1905 martohet me Uranija Poçi, motrën e Marigo Posio (Themeliu), “Nënën e 
Flamurit Kombëtar Shqiptar”. 

Më 1911 ai caktohet nga shoqëria “Besa-Besën” drejtor i gazetës “Dielli” në Boston 
(USA). Ai organizon 326 konferenca në kolonitë shqiptare, duke u bërë Ciceroni shqiptar në 
Amerikë për formimin e Federatës Pan Shqiptare ku ai ishte inisiatori i themelimit të saj, në 
bashkëpunim me F. Konitzën dhe F. Nolin (Noli ka meritën që propozoi për Federatën emrin 
“Vatra” e që u miratua). Në shumë nga kto konferenca ai shoqërohej nga prifti patriot At 
Naum Cërri. 

Më 1912 themelon në Nevv-York gazetën “Zëri i Popullit”. 

Më 1921 ftohet nga princ VViedi në rezidencën e tij në Achen të Austris, ku, në gjuhën 
shqipe e dialektin shkodran e informon se po pregatit një forcë gjermane për vendosjen e 
rregullit në Shqipëri dhe marrjen e Fronit Mbretnor duke i propozuar postin e Ministrit të 
Pallatit, që pranohet nga K. Floqi. VViedi i jep dekoratën e komandarit të Shkabës së zezë. 

Më 1926 Mbreti i Italisë Viktor Emmanueli III e dekoron K. Floqin si Commendator me 
medaljen e “Koronës së Italisë”. 

Më 1936 emërohet antar i Këshillit të Shtetit dhe mbas 1939 ai ishte Kryetar i tij, detyrë 
që e mbajti deri më 1943. 

Në fund të vitit 1944 sekuestrohet nga Brigadat e Kuqe (ndoshta më 29 Nëndor në darkë) 
dhe mbahet në birucë (nuk dihet se ku) deri në fund të vitit 1950. 

Jam lindur në Korçë, në lagjen “Mantho”më 2415 Nëndor 1872. Im atë, Vasili, i biri i 
Kristos ose Hristos Floqit kish lindur në fshatin historik “Floq” 3 orë lark Korçës nga lindje- 
perëndimi. Mëma ime Angelika, ose Ngjelika, lindur në Korçë, ish bij” e Spiro Mitkos, nga 
familja e dëgjuar e Mitkollinjëve, dhe bij'e Lenkës Çuçukut. 

Gjeneallogjia ime prindërore, nga sa mbaj mënt prej pleqëve dhe më fort prej gjyses 
s'ime, mëmës së babait t'em dhe prej babait t'em ka qenë kështu: Katragjyshi ose prijsi i 
familjes s'onë quhej Thoma ose Toma. Ish një burrë shkurtalaq, topolak, kuqërem, pulpë 
trashë dhe mustaqe-verdhë. Ishte trim, si ma kanë rrëfyer, me gjithë kuptimin e fjalës. Për 
mjeshtëri kish dyfekçillëkun, ose kondakçillëkun, si e quhanin atë zanat atëhere. Ish nishanxhi 
i rallë dhe dallonte midis shokëve të tij për këtë virtutë, prandaj dhe ra shpejt në sy të Qeverisë 
turke dhe u muar si dyfekçi me rrogë çaushi në depon e armëve e të lëndës luftnore në qytetin 
e Manastirit (Bitolia). Përveç rrogës së çaushit merrte edhe bakshishe mjaft prej oficerëve turq 
të cilëve iu sillej mirë e i shoqëronte shumë herë në gjah, se ish per njiment gjujtar me fe. Sa 
herë ndodhej në paganjanë e tyre vriste pa masë lepura, dhelpra, zarkadhe, kaperolle, mace 
egra, derra t'egër etj. etj. Oficerët turq, tuke e përkëdhelur e thërrisnin Tomë, ose Tomço dhe 
më vonë prej këtij gjithë rodi jonë u quajt “Tomço” ose “Tomçollë” ose “Tomçollarë”, sikur 
se është sot me këtë llagap quhen gjithë far” e fisi jonë. Edhe shtëpia e jonë kështu quhej e 
titullohej, gjer sa im atë, për një arsye që do tregonj më poshtë, u qojt me mbiemrin “Floqi”, 
të cilin siellim edhe sot unë, im vëlla Thanas Floqi si dhe fëmijët t'onë. 

Raca jonë ka origjinën e saj pikërisht prej Vithkuqit, katunt 4 orë lark Korçës nga jug- 
perëndimi, i cili katunt tjetër herë në vlugun e tij ka qenë një koxha qytet me 50. 000 e ca 
frymë, por u prish e u shemp prej kryengritjeve e invazioneve bashibozuke turko-tartare gjer 
sa s'mbeti sish përveç se disa gërmadha e shembëlltyra dhe sot figurojnë tre lagje, “Grekasi”, 
“Dukasi” edhe “Saraqi”. Stërgjyshi jem Toma ose Tomçoja ish prej lagjes të Saraqit. 

Nuk di më gjatë për këtë kryeprindin t'onë, po di këtë vetëm se ky la tre djelm, Dhamin, 
Naqin dhe Tasin. Për Dhamin tregojnë se e punoj disa kohë mjeshtrin e t'et tuke qënë bashkë 
me këtë në Monastir, por më vonë ky u kthye në Vithkuq e u muar më fort me bujqësi dhe me 
bagëtitë e gjënë e gjall” të tija, sa, si më tregonte ime gjyshe, e ëm e babajt, harrin të ketë 5 
stane të mbëdhenj dhe 20 e ca qëna stani dhe u bë mjaft i begatshëm. 

Si u çkatërrua e u prish krejt Vithkuqi shumë familje shkuan e u installuan në Monastir, 
në Megarovë e gjetkë si dhe në Ohri që aso kohe ishte Vilajet më vehte. Disa Vithkuqarë të 
tjerë u shpërngulë në Rumani e në Austri dhe disa në Bukovinë e në Besarabi. 

Djali tjetër i Tomços, mbassi qëndroj në Monastir atje lindi disa fëmijë e vdiq. Kur isha 
Prokuror në Korçë më 1914 takoj të njoh një Zonjushë mësuese nga Monastiri që sillte 
mbiemrin “Tomço” të greqizuar në mbiemrin “Thomaidhou”. Pyeta mirë origjinën e saj dhe 
duallm kushërinj të larkmë prej një fisi. Ajo ishte një nga stërmbesat, ose të paslindurve, që 
zbrisnin nga Naqi i Tomços. Dhe sot shumë kushrinj t'onë rrojnë në qarkun e Monastirit dhe 
në Kosovë me këtë mbiembrin, që derivojnë gjithë prej katragjyshit tonë Tomços. 

Dhami dhe Tasi, përveç Naqit, mbetnë në Vithkuq megjithë që e hupnë gati gjithë 
pasuninë e tyre, por mbas disa vjetësh u hodhë në katundin e ri “Floq” që ish aso kohe në 
formim e sipër, si ish edhe Korça, e cila numuronte disa kasolle bujqsh e mjeshtrash kthisevet. 


Katundi “Floq” gjindet nga an” e djathtë e malit të Qarit, kur vijmë nga Kolonja në 
Korçë, dhe storaset' pothua në rëzën e Qarit mbi një pëqi tërmali” të bukur e pitoresk. Sot ka 
një pamje romantike amfitheatri dhe mund të thom se është nga më të bukrit e më të pasurit 
katunde të qarkut të Korçës. Këtu zunë vënt Dhami e Tasi e fëmij” e tyre. 

Shtëpia e këtyre dy vëllezërve në Floq nuk vonoj të marrë titullin e aristokracisë, si me 
thënë, të Floqit, dhe njihej si “oxhaku më i vjetër e më fisnik i Floqit””. Këtu hynin e delnin e 
hanin e pinin njerës e njerës gjithfarë klasit, të krishterë, myslimanë e të huaj. Priteshin e 
përcilleshin me shtektinë më fisnike që munt të bëhej. Shtëpia rinte me dyert hapur dit'e natë 
si me qenë monastir, ose teqe. Myslimanë e të krishterë jetonin kaqe bukur e armonisht me 
shoqi-shoqin sa kujtonje se aty kish ngrehur çerdhen Lumëria vetë. 

Ime gjyshe, që ish një nga më të mirat antika që arriva, e cila rrojti edhe një jetë 
kathusaljane se ish 92 vjeç kur m'i tregonte këto, me mëndjen në vënt, me synë të kjartë, si 
kandili në mes të natës, dhe me një memorie për ta patur lakmi, më molloiste se kaqe zengjinë 
u bënë të dy këta vëllezër në Floq — po ishin edhe zembërbardhë e të dashur — sa mbassi nuk 
ish e mundur ta binin posht në xhaden” e fushës gjith” atë alamet qumësht që mblidhej prej 
staneve të tyre në fshat që ish destinuar për myshterinjt e bashdarët e tjerë të huaj për të bërë 
djathë e bulmeto të tjera sa Dhami ose Xhakodhamua si e quanin, si i pari ose plaku i familjes 
kishte goditur qyngje që prej Floqit dhe gjer në funt të fshatit ku gjindej një prrua i vogël, e ku 
kishin ksollet e tyre e kishin kondisur blerësit. Dhe kështu qumështi, në vënt të mbartej, 
derdhej si rëke nëpër qyngjet artificial gjer sa përmblidhej në një depo, ose sterne të madhe të 
gurtë ku ju dorëzohej myshterinjve. Vëndi i këtyre qyngjeve shihet edhe sot në Floq dhe diku, 
diku tfaqet edhe nga ndo një copë qeramidhe qyngji që të munt të dëshmojë fjalët e mija. 

Familjet e këtyre dy vëllezërve u shtuan mjaft, dhe sa do që me burra e gra e fëmijë 
arrinin numurin rrumullak të 30 shpirtve jetonin kurdoherë bashkë e të pandarë, një jeta 
abramike , jetë patriarchale ku sundonte pas zakonit prehistorik një vetëm pater familiae, 
Xhako Dhami, ky ish plak, baba, gjysh, protektor, gjysëm Perëndi për atë familje shumë- 
mirëse dhe vetëm kur mungonte ky e zëvëndësonte i vëllaj Xhako Tassi, i cili, në presencë të 
Xhako Dhamit ishte një shtetas i bindur i familjes dhe po kishte një votë të vetëm, sikurse të 
tjerët djelm e nipa në moshë përveç gravet e çupave të cilat zakonisht nuk kishin as vafe as zë 
akoma përpara Xhakodhamit përposë plakës së Xhakodhamit dhe nuses së Xhakotassit të cilat 
në hierarhinë shtëpijake zinin vëndin e Dhamit e të Tasit sa për urdhërat që jepnin e rregullave 
që mbanin përpara nuseve të djemve e të vajzave të pamartuara. 

Xhako Dhami kishte katër djelm e dy goca dhe Xhako-Tasja 3 djelm e 4 çupa. Të gjithë 
djelmt” e këtyre, si më tregonte ime gjyshe, u martuan dhe bënë se cili nga një karvan fëmijë 
gjer sa më një kohë numri i përgjithshëm arrin te 70. 

Një prej djemve të Xhako Dhamit ishte dhe i qojturi Thoma, i cili u martua në katundin 
Lubonjë dhe pati dy djelm dhe 2 a 3 çupa. Prej djemt i pari quhej Stylian ose Styllo, dhe i dyti 
Naum. Thomaj i Xhako Dhamit ish tepër shakaxhi, po edhe trim. Ish edhe vjershëtar, si thonë 
e këngëtar i prapë. Vjershonte me një lehtësi të madhe dhe vjersha të bukura e këngë e bejte 
(satyra) të çuditshme të cilat përveç që kishin një shpirt poetik të thellë, një lyrismë të 
jashtzakonshme, po kishin një domethënie e kuptim të mjaftë prandaj çquhej në zë jo vetëm 
midis Floqarëve, po edhe në shumë katunde të tjera të rëzave të maleve e fushës së Korçës, 
edhe në Kolonjë akoma e në Opar, ku Tomçua kishte mjaft të njohur. Përveç këtyre Thoma 
ose Tomçoja loste edhe valle gjithfarësh e kërcente shumë bukur, sa të gjithë e kishin zili: po 
ishte edhe shume zembër-bardhë, mirëbërës dhe mëshirmath për të vobektët, kaqë sa filloj dal 
nga dalë të shpëndajë andej këtej edhe pasuninë e t'et si një tjetër Shën-Francesco i Azizit. 

Kur e vuri re i ati Xhakodhami se po ja shpërndante pronësinë me të djatht” e me të 
mëngjër pa një mëshirë, e thiri një ditë përpara tij dhe i bëri vërejtje të hidhura e e qortoi mjaft 
dhe e shtërngoi të largohet nga Floqi e të marrë kurbetin, që të mos e kish havale, si kundër 
thoshte, e të mos t'a nxirrte shpejt-shpejt me “opinga të kuqe”d. m. th. myftys. 

Tomçoja, i pikëlluar tepër prej qortimeve që i bëri i ati qau si një çilimi dhe pa ç'pa u 
largua në Janinë, tuke lënë në fshat gruan e fëmijën e tija në kujdesjen e t'et, i cili aqe 
kokëfortë ish, sa nuk zbriti as t'a përcjellë të birin gjer në bisht të fshatit. Këto m”'i tregonte 
një nga një i ndyeri im atë, sikur se i kishte dëgjuar prej pleqvet. 

Tomçoja zuri një dyqan të vogël në lagjen “Kalluçezme” në Janinë, dhe filloj të punoj 
zanatin stërgjyshor, kondakçillëkun. Ndreqte atje kobure e dyfegje me çargje e armë të tjera, 
derthte pallaska të argjëndta dhe harbirra dhe me pak fjalë shkonte mirë. 

Shakatë, vallet e vjershat e tij nuk i la as në Janinë, me gjithë vrerin e pikëllimin e 
zembrës që ndjente nga përbuzja që i bëri i jati. Po këto shaka e këngët e valet nuk mënuan të 
venë edhe në vesh të satrapit të math t'athershëm të Janinës, Ali pashajt Tepelenës. Një ditë 
Ali pasha dërgoj e e thirri në ishullin e Janinës ku kish pallatin e tij dhe si e pa e foli me të u 
çudit me shtatin e tij të bukur e i pëlqeu shumë muhabeti i ëmbël i Tomços e sjelljet e 
humorizmi i tij. Prandaj edhe Ali Pasha e këshilloj të lerë punën e të vijë pranë tij gjë që e 
pranoi menjëherë Tomçoja dhe shiti ose shpërndau andej-këtej pasuni, vegla etj. që kish, bëri 
një palë fustanella, ante të arta dhe tirqe etj. dhe ju paraqit një ditë satrapit ose Vezirit, siç i 
thoshin, të Janinës, i lar e i nderuar, i hollë e i gjatë e i hiejëshëm e mustaqe-verdhë si ish. 
Pashaj i Janinës e priti mirë dhe s'e ndante nga tryeza. Kur e pa se ishte edhe trim i fali edhe 
armë të bukura e një jatagan me myll' të argjendtë. 

Në pallat u njoh edhe me djelmt e Ali Pashës, Muhtarin e Velinë, me trimin e pandarë të 
Vezirit Tahir Agën dhe me disa kapitanë Grekë, që mbante me vehte Ali pasha me të cilët 
ndodhej në një miqësi të ngushtë. 

Më tregonte im” atë, që, kur vuri ndërmënt Ali Pasha të bënte një Shqipëri të madhe dhe 
një Greqi nga ana tjetër për t'i bërë ballë Perandorisë së madhe Ottomane, dhe mbassi ra 
d'akord edhe me pashanë e Beratit Omer Vrijonin, Tomçua ishte ajy besniku i Ali pashës që u 
dërgua për këtë qëllim në Shkodër, te Veziri Shkodran Kara-Mahmud Pasha. Qy qëllim i 
naltë, sa do që kish lidhje edhe me kryengritjen e Grekëve më 1821 s'dihet sepse dha 
falimenton sa për anën e Shqiptarëve. 

Në pallat të Ali pashës Tomçoja kaloj një jetë të gjattë e të lumur. Veziri i Janinës, tue i 
çmuar burrninë e karakterin e naltë, nuk e përdori kurrë për qëllime satanike, sikurse përdori 
Thanas Vajën, atë gjakpirësin e fëlliqur, xhelatin Jusuf Arapin dhe katilin e keq Tahir agën. 
Përkundrazi ne Tomçua ushqente ndjenjat më të mira, e kishte shumë kujdes dhe e donte 
mjaft. Shume herë i vinte dhe këndonin bashkë me një tjetër këngëtar e vjershëtar Korçar, me 
Muçon e famshëm. Kur piqeshin këta bejtexhinj si i quante Ali Pasha, të dy, gëzimi dhe 
dëfrimi i Vezirit arrinin kulmin. Po midis Muços e Tomços ishte një ndryshim i math 
karakteresh, sepse Muçua ishte edhe ashik mbas qira-Vasiliqisë, që kish të dashur Aliu, dhe 
ky ishte shkak që e burgosi Muçon Ali pasha e dha urdhër ta vrasin, por e shpëtoi i bir” i 
Vezirit, Veliu, kurse Tomçoja ishte karakter i naltë e fisnik e kurrë nuk i dha shkak Pashajt që 
ta marrë me sy të keq. 

Dikur Napoleon Bonaparti i kërkoj Ali Pashës një nga më besnikët e më të hijëshme nga 
shteti prej Shqipëtarëve të tij që ta kishte me vehte për kujtim të dashurisë e miqësisë që 
kishte me Pashajn e Janinës. Tepelenliu, sado që i vinte keq t'a ndante nga gjiri që aq shumë e 
desh, po mbassi s'kish më të mirë e më të hijëshmë burrë se Tomçon (ish ahere Tomçua 28 
vjetsh) u shtërngua e ia dërgoi Tomçon Bonapartit, i cili u çudit kur e pa dhe i bëri përshtypje 
bukuria e tij burrnore. Si u stërvit mjaft në Paris dhe msoj edhe frëngjishten, u njojt me shumë 


' myll - kllef shpate (H. K.) 


xhenerallë e oficerë të famshëm të ushtërisë me nam Napoleontine, si kur se Davustin, Myrat, 
Bernadotin, etj, etj. dhe mori pjesë në disa luftra të mbëdha si në atë të Austerlitzit e gjetkë. 
Babaj më tregonte, se, si dëftënte gjyshi i tij Styllua, i ishin gjetur disa shkresa përsipër kur 
vdiq, të cilat dëshmonin mbi këto ndodhina që po bënj fjalë. Tomçua vdiq në Korfus, që aso 
kohë e sundonte Napoleoni. 

Napoleon i kish dhënë edhe nishanin e “Legjionit të Nderit”(Legion D'honeur) dhe e 
kish dërguar në Korfus me disa oficerë të tjerë frengje. Atje Tomçoja njohti edhe Marko 
Boçarin, Foto Xhovallën, e disa Sulote e palikarë të tjerë. Kam dëgjuar se Buonaparti i kishte 
falur një pelë të bukur nga të tijat, sepse Tomçua ish edhe hippës i mirë. 

Më kot plaku, i ati, i penduar tani, e kërkoj djalin e tij të kthehet në Floq. Tomçua nuk u 
bind kurrsesi, sa edhe kur vdiq Xhako Dhami në një moshë 90 vjeçare as ahere s'u kthye 
Tomçua dhe kështu Xhako Dhami ka vdekur tepër i pikëlluari 

U zgjata pak mbi historin” e këtij fatosi, të Tomços, se me të vërtetë, si më tregonte im” 
atë dhe disa pleq të motshëm të tjerë Floqarë, Tomçua ka qenë ajo më e mira e më e çkëlqyera 
gjymtyrë e trungut të familjes s'onë. 

Të bijt e Tomços Styllua e Naumi u bënë shumë të mbarë e të prokapsur. Mbassi vdiqnë 
pleqtë Xhako Dhami e Tasja këta e muar përsipër shtëpinë dhe më fort Styllua, si më i math, 
ky ishte plaku i shtëpisë. Kushërijt e tij muar kurbetin pothuaj që të gjithë. 

Që të dy këta, si Styllua, si Naumi u martuan sa ishte gjallë akoma Xhakodhami. Nuk 
zgjatem për djelmt e tjerë të Xhakodhamit si dhe për XhakoTasjen e djelmt” e tij se as që 
mbaj ment mirë, as që u interesova shumë të pyes pleqtë, babanë e gjyshen time. 

Styliani apo Styllua u martua në Leshnjë dhe Naumi në Bellovodë. Prej këtyre Styllua 
lindi 4 djelm Kriston ose Riston (i cili ishte im gjysh, i ati i tim eti), Filipin, Harrin e Markon 
edhe dy çupa Linën dhe Annën dhe Naumi lindi dhe ajy tre djelm e dy çupa Janaqin ose 
Naqin, Tasen dhe Ndrion dhe çupat Ristën dhe Nonkën. 

Im gjysh Ristua, i cili u martua me t'ime gjyshe Kostandinon prej fisit të Didakëve në 
Korçë lindi dy djem Jakovin ose Kovin dhe babanë tem Vasilin, edhe tri çupa, Ngjelon e cila 
u martua në Bulgarec, Ndrinon e cila u martua në Vithkuq dhe Zoitsën e cila u martua në 
Dardhë. 

Si vdiq Styllua dhe pas tij Naumi, im gjysh Ristua ishte kryetari i gjithasaj familje që 
përbëhej prej 44 e sa shpirtsh. Prej djelmve të Naumit, Naqi, të cilin e arriva gjallë edhe unë e 
e njoha në një pleqëri të thellë 74 e sa vjetsh, s'ish i zoti për shtëpi, prandaj, si kryetar njihte 
familja e jonë Riston, i cili sado i ri, po ishte më i zgjuari edhe më i zoti nga të gjithë. 

Naqi la 4 djelm, Mihalin, Kosmanë, Thimin dhe Viskën dhe dy çupa Tasja dhe Ndriua, 
që vdiqnë të rinj, i pari la dy djelm e një çupë dhe Ndriua la dy djelm Kotin, Gurrin dhe një 
çupë, Majën. 

Prej vëllezërve të t'im gjyshi Filipi la dy djelm Spiron e Nisin dhe një çupë Margën. 
Harri la një djalë Pandon dhe një çupë Linën dhe Markua la një djalë Thiminë dhe dy çupa 
Evgjeninë edhe Cilen 

Sado që Styllua e Naumi ishin të pasur prapë se prapë e dijnin edhe zejen katragjyshore 
kondakçillëkun dhe në këtë zanat i kishin stërvitur edhe fëmijën e tyre edhe më fort Riston 
t'em gjysh dhe Ndrion dhe Tasen. Vegla e orendi gjithfarësh kondakçillëku gjindeshin 
kurdoherë në një dhomë të veçantë të shtëpisë së tyre. Ky zanat ishte adoptuar si “zeje 
familjare” e trashëguar bres pas brezi. Këtë zanat ja msoj më vonë edhe gjyshi im të bijve të 
tij Kovit dhe t'im eti Vasilit sidhe Harri birit të tij Pandos ashtu edhe Markua, përveç Filipi, i 
cili njërit djalë Spiros ja msoi zanatin, po djali tjetër Nisi ose Nisi i Vitos (nga embri i t'ëmës) 
si i theshin, u bë tregëtar. Ky zanat ekziston edhe sot në shumë kushërinj t'onë që derivojnë 
prej trungut të “Tomços” përveç në familjen t'onë dhe atë të Nisit Tomços, të cilit dy djelmtë 
Angjelin e Thomaj , u bënë dy nga më të mirët e më të zotët tregëtarë të Korçës. 


Si u vra Ali Pasha në Janinë dhe si mori funt kryengritja Greke kundra Turqisë me 
fitimin e Grekëve dhe u njoht për të parën herë “Mbretëria Hellenike”, nënë mprojtjen e të tri 
fuqive protektore Anglisë, Francës edhe Russisë disa urdi turke, tuke u kthyer të shkatërruara 
prej luftës Greko-turke u vrulë si grigjë të egra në Toskëri e prishnë shumë fshatra e grabitnë e 
doqnë shumë shtëpija. Midis atyre nuk shpëtoi dhe fshati jonë Floqi. Bashibozukët mbasi 
plaçkitnë ç'muntnë më në funt doqnë edhe shtëpinë t'onë që ishte në krye të fshatiti Kjo 
katastrofë i kushtoi shumë gjyshëve t'onë, të cilët u shpërngulë me gjithsej në Korçë. Këjo i 
shtërngoi pleqtë të lenë familjet në Korçë e të marrin të gjithë kurbetin. Kështu Ristua, im 
gjysh, Filipi dhe Harri lanë vëllanë e tyre të vogël Markon me familjen shumëmisëse' dhe ata 
vetë shkuan në Greqi e zunë vënt në qytetin e Vonitzës ngrehur mbi bregun e djathtë të gjirit 
Ambraqik. 

Në Vonicë zunë një copë dyqan e filluan që të tre vëllezërit zanatin shpëtimtar të pleqve, 
kondakçillëkun. Si shkoj ca kohë dhe puna po vinte mbarë im gjyshi le të dy të tjerët në 
Vonicë dhe hap një dyqan tjetër në Ajo-Mavrë, ose Levkadhën e sotme. Si më thesh i ndyeri 
im atë, im gjysh kurdoherë e përsëritte një fjalë të urtë që kishte trashëguar nga i ati Styllua, 
ahere kur ajy e mësonte në Floq veçanërisht zanatin, ndonse ishin mjaft të pasur e s'kishin 
asnjë nevojë me pasuninë e madhe që kishin. Kjo fjal” e urtë, kjo gnomike ishte kështu: “Mso 
zanat, pa në daç lëre, kur të gjen urria zëre”, fjalë këto mjaft të holla e filosofike që im gjysh 
s'i harronte kurrë. Edhe kish të drejtë, se kur ju shkrepi poter” e madhe do kishin humbur krejt 
sikur të mos dijinin edhe zanatini Këtë e provuan fare mirë kur vanë në Vonitsë. Këto fjalë s”i 
harronte as i gjori im” atë edhe gjithnjë m”i përsëritte ndonse unë isha i vogël ahere e s'merrja 
vesh rëndësinë e fjalëvet. Po e pashë edhe vetë me sy tim atë se edhe ajy u bë një tregëtar i 
mirë qeresteje e qymyri me kaqe sharra e mushka, po ardhi dita që me një katastrofë që e gjet 
i humbi të gjitha edhe zuri prapë zanatin e parë, të cilin filloj të ma msonjë dhe mua tuke më 
këshilluar me proverbin e sipërmë. 

Mjerisht im gjysh u sëmur keq në Levkadhë pas ca kohësh dhe mbassi lëngoj mjaft, 
mbaroj më në funt lark shtëpisë dhe fëmijës së tij. Ime gjyshe mbeti me një herë e shkretë me 
pesë fëmijë , prej të cilëve, Kovi dhe im” atë Vasili ishin më të vegjlit, i pari 16 vjetsh e im” 
atë vetëm 12 vjetsh. 

Si vdiq im gjysh, vëllezërit e tjerë Filipi, Harri e Markua u ndanë me një herë si kush më 
vehte dhe të ngratën t'ime gjyshe e lanë të mjerë veçan në mëshirën e Perëndisë me një 
karvan fëqmijël Më këputte shpirtin e gjora plakë kur m'i radhitte një nga një mjerimet që i 
ngjanë nga vdekja e papritur e t'im gjyshi. Të kunetërt e të kunatat nuk e shihnin me sy, 
përveç së motrës t'im gjyshi, Linës, e cila ish martuar në Vithkuq me Ndrio Turtullin 5 veç ajo 
e shëkonte dhe dikur edhe e motra tjetër e t'im gjyshi Anneja që ish martuar me Thanas 
Babën , ose Stratin në Voskopojë. Të kqijat që hoq ime gjyshe , pa një plank, pa një shtrofkë, 
pa një mshtetje s'kanë të rëfyer. 

Në mes të kësaj agonije, djali i saj më i math Kovi, që ish ahere 17 vjetsh dhe punonte 
me rrogë te i ungji Markua për një bukë gojet nuk duroj t'a shohë shtëpinë e tij në atë gjëndje 
aq të mnerishme. Niset me një herë e vjen në Levkadhë gjen disa hallate të t'et e filloj me një 
herë nga puna . Në pak vjet mundi ajy vetë të martonjë dy nga motrat e tij Ndinon dhe Zoicën 
e të shpëtonjë shtëpinë e nderin e familjes. Mori më vonë edhe t'em atë në Levkadhë edhe 
kështu një jetë e re e e lumur filloj edhe një herë për familjen t'onë. Nuk vonoj të blerë edhe 
një shtëpi në Korçë, ku mblodhi t'ëmën, ku u martua dhe ku priti pas ca kohë edhe motrën e 
tij të martuar Ndinon, e cila shumë shpejt mbet e ve në Vithkuq e u kthye në shtëpi t'onë. Në 
atë shtëpi jam lindur edhe unë e vëllezërit e mij 

Po kjo lumëri që kish aguar për shtëpinë t'onë nuk ish e thënë të duronte shumë kohë. 
Im ungj Kovi kur kthehej një herë prej të shtunave nga Korça për në Lefkadhë, udhës , midis 


' mis - anëtar, pra shumëmisëse d. m. th. me shumë antarë (H. K.) 


7 


Kolonjës e Leskovikut, e zuri një dimbër i math e gjer sa harrin ne Lefkadhë mer një të ftohtë 
të mirë, e cila iu çfaq si pneumonia që nuk vonoj të marrë formën e tuberkulozit. Lëngoj i 
shkreti 6 muaj dhe më në funt dha shpirt në krahërorin e t'im eti në një moshë vlugare' 26 
vjetsh tuke i lënë t'im eti amanet shtëpinë dhe nderin e familjes 

E mjera ime gjyshe , kur dëgjoj mëndatën e zezë gati mënt luajti mentshi Nga që 
s'duronte një nate piu edhe helmin, po e shpëtuan të bijat. Kaqe e pikëlloj ky djalë sa e qau e e 
vajtoj akoma edhe gjer sa vdiq, murga”1 Në zin” e poteren e madhe që kishte thiri shpejt t'im 
atë, i cili për hatër të saj e prishi punën që kish në ...jo-Mavrë dhe ardhi pranë s'ëmës në 
Korçë. Kështu im” atë qëndroj e zuri vënt në Korçë, ku hapi një dyqan të vogël dhe ia filloj 
zanatit prindor . Ish ahere im atë 23 vjetsh. Ardhja e tij në Korçë e ngushëllojte për të gjorën 
plakë dhe sa do që ju largua nga shtëpia edhe e shoq” e Kovit se s'kish fëmijë, ime gjyshe 
rronte vetëm me t'ëm atë e me bijën e saj të kthyer, Ndinon. 

Si shkuan ca kohë, gjyshja deshte tani t'a martonte t'im atë. Nuse i vinin mjaft, se edhe 
punën e kishte të shtruar në Korçë edhe i ri 25 vjetsh ishte. Po ime gjyshe , si tjetër herë 
Isaaku , deshte për birin e saj të vetëm një nuse fisnike , prej oxhaku, pa le t' ishe edhe “e 
rënë” si theshnin ahere “nga dynjallëku”. 

Një nuse e këtillë nuk vonoj të çfaqej. Spiro Mitkua prej familjes historike të 

Mitkollarëve, familjes më të vjetër e aristokratike të Korçës, kishte 4 djelm, Ligorin, Mihalin, 
Mitkon edhe Kriston edhe një çupë të vetëm t'ëm ëmë Ngjelinën, ose Vangjelinën. Kjo ishte e 
destinuar si nuse për t'em atë. Hyn mbleskë tetua ime Ndinua dhe kështu vlohet im” atë me 
Ngjelinën e Mitkos, edhe martohen më 1869. 
Me t'em ëmë, im” atë pati katër djelm, Dhimitrin të parin, i dyti isha unë, i treti 
Nikollaqi, i katërti Thanasi dhe një çupë Katerina. Prej këtyre Dhimitri rrojti vetëm mot-mot, 
Nikollaqi 6 muaj, Katerina një javë dhe unë e Thanasi që jemi gjallë edhe sot, qëndruam në 
jetë. Im vëlla Thanasi gjëndet sot në Elbasan, ku exerson profesionin e avokatit, është martuar 
atje dhe ka dhe 3 vajza e dy djelm, gjithë të mbarë. Thanasi është më i vogli nga gjithë ne, dhe 
12 vjet m”'i vogël se mua. 

Gjer sa u lint Thanasi, unë quhesha “djalë i vetëm”. Mëma ime kish 10-11 vjet që kish 
pushuar së pjelli dhe as njeri s'munt të mendonte se do lindtte tjetër fëmijë. Po mrekullia u bë 
dhe kështu një natë dimbri, më 14 Janarit 1884, ditën e shtunë e ora 20 të natës, në mes të një 
të ftohtë të madhe e një thellimi leu im vëlla Thanasi, i cili mori këtë embër, sepse u lint afër 
së kremtës së Shënt Thanasit që bie më 18 të Janarit. 

In”atë, si u martua e la zanatin dhe hapi një bakall-hane në tregun e vjetër të Korçës, 
tuke u bërë shok me një tjetër Korçar, një farë Miti i Cicos, i cili në pak kohë e qiti me këpucë 
të kuqe t'em atë: ky, kur e pa se në dy vjet e sipër humbi gjithë kapitalin e vet që kish edhe 70 
lira turke të prikës që kishte marrë, një natë të bukur u shtërngua të lerë Korçën, dhe t'em 
ëmë, bashkë me gjyshen t'ime e me teto Ndinën e ju venit prapë limerit” të vjetër, Ajo- 
Mavrës, ku zuri prapë kondakçillëkun. Po me qenë se s'kishte aqë punë atje, shpërngulet e zë 
vent në qytetin Etoliko, ose Anteliko, që gjindet në Etoli të Greqisë, afër qytetit historik të 
Mesollongit. Aty hapi një dyqan të mirë dhe në pak kohë zuri një sërë të bukur. 

Nëna ime në atë kohë lindi djalin e parë Dhimitrin. Kështu in” atë dërgonte rregullisht të 
holla e mbante q'andej mirë shtëpin” e tij tuke u dukur mot e për mot në familjen t'onë në 
Korçë. Kishte në dyqan bashkë me dy shërbëtorë të tjerë dhe të kunatin e tij Mitkon, të vëllan” 
e “sim “ëme, një djalë 17 vjetsh, të cilin e hiqte si besnik dhe e donte shumë. 

Po një herë nga të shumat, kur im” atë gjindej në Korçë e vonoj të kthehej në Etoliko, 
Mitkua, besniku i tij u gënjye pas një çupë Etoliqjotke, dhe pa një pa dy u martua me atë. Dhe 

me qenë se i duheshin të holla për dasmën e për qefet e tjera Mitkua s'e vrau mëndjen edhe 
shumë, shiti si mundi tërë sermenë' dhe tërë hallatet e t'im eti, i bëri para dhe mbaroj punën e 
tija. Kur kthehet im” atë në Etoliko s'gjen dyqan, asgjël Nuk u dëshpërua i mjeri , as që e 
qortoi Mitko-Katranin për batërdinë që i bëri, po kthehet në Vrahar (Agrinion), qytet i 
Trihonisë në Greqi, 8 orë lark Etolikosë, dhe atje me anë të miqve hap një dyqan të ri, ku 
përmblodhi edhe të dy shërbëtorët që ia kishte zbuar Mitkua. 


lI 


Kur u linda unë, me qenë se pak kohë më parë kish vdekur im vëlla Dhimitri, shtëpia 
ndjeu një gëzim të math, po ajo që u gëzua më tepër ishte ime gjyshe. Ditën e Shën-Mitrit 
kisha të tretat. Pas një jave pagëzohesha në kishën e Mitropolisë. Kumbari jonë, një farë Koti 
Mihal nga Vithkuqi kur po më mbante në duart dhe ju kërkua embri prej priftit që më 
pagëzonte Ekonomi Zografit, të vëllajt të Nikolla Zografit, një prifti huqli e inatxhi kumbaroja 
harroi se kishte pagëzuar vëllanë tim më të madhin me embrin Dhimitri, dhe mbassi unë u 
linda atë ditë e sipër të Shën-Mitrit, n'a ngjiti me një herë embrin “Dhimitri”. Po prifti 
Ekonomi, zembrak si ishte, zemrohet me një herë dhe ja prët kumbarës me këto fjalë: “Të 
plastë koka, të plastël S'mban ment kur pagzove më të parin e ja vum embrin “Dhimitër”. 
Gjith këtë embër do t'ja vesh fëmijëve” S'paske embër tjetër” Këto tha Ekonomi, po ime 
gjyshe që u ndoth atje afër kujtoj me një herë t'em gjysh, edhe tuke dashur t'a ngjallë ne mua 
ia priti me një herë priftit Ekonomi: “jo, uratë, jo ka harruar kumbarja, po verja shentërija jote 
embrin “Risto”. Ashtu, deh tha prifti edhe menjë herë u gjënt me një mëndje edhe kumbari e 
kështu më mbet embri Risto që më vonë u bë Kristaq, që më tutje, për të mos u dukur si 
embër greku, vetë e ktheva kur isha në Amerikë, tuke e zëvëndësuar me embrin “Kristo”. 

Një episode ngjau atë ditë. Midis kalamajve që u ndodhë kur pagëzohesha, ishte dhe një 
farë Lipi, Lipi, një djalë 15 vjetsh pak si i lënë e hallakatur. Ky vrapoj më parë nga të gjithë 
djelmt” e tjerë për të thënë në shtëpin t'onë myzhdenë” e embrit t'em. Kish fukaraj mbathur 
një palë këpucë të reja vidhella edhe që të mos bënte me baltë në odën e shtruar, ku ishte 
lehonë im” ëmë, i zbathi këpucët e i la në divanon t'onë e hyri brenda tuke iu adresuar grave 
që ishin brenda me këto fjalë që i përsëriti shumë herë, se nuk e kuptonin: “Gëzuashi e për 
shumë motni gëzuar embrin Kristo”. Gratë i dhanë embëlsira petulla edhe një grosh për 
mushdenë. Por kur dolli jashtë këpucët e reja kishin bërë krahë e kishin fluturuari Një tjetër 
Lipi, po Lipi i Bizdunit, ky ia kishte vjedhur e kishte ikur. Kërkuan andej, kërkuan këndej s'i 
gjetën deri sa i dhanë një palë pandofle Lipit të parë, i cili, tuke qarë e vajtuar këpucët e reja 
që i këmbeu me një grosh që mori për myzhde, shkoj në shtëpi të vet. 

Kështu ime gjyshe ishte shumë e enthusiasur me mua se i vinte si kur i ngjalla të shoqin e 
i solla lumërin” e shtëpisë. Prandaj më deshte fort dhe s'më dahej as qimen. Se, të thom të 
drejtën, ajo po thuaj se më riti edhe më von, ajo m”a kish gajlenë e shkollës e msimeve me 
gjithë që s'dinte gramë dhe ajo më merrte gjithnjë nga shkolla e s'më linte të më rinin” 
shokët. Me mua i shkonte gjithë hallet e saj, harronte gjithë mjerimet që kishte vuajtur dhe 
ngushëllohej kur më shëkonte për humbjen e djalit saj Kovit, që i kish këputur krahët e s'e 
harronte kurrë e më theshte se i ngjas shumë atij gjëmë-madhit. 

Si u bëra nj'a 4 vjetsh ime gjyshe, e cila s'më ndante nga gjiri as natën, as ditën , më 
shpuri për të parën herë në shkollën e kalamajve dhe më dorzoj te msuesja, dhaskalica 
Amalia, një zojushe 20 vjetshare nga Selaniku. Kjo zojushe kish një sympathi të madhe tek 


' sermaj - pasuri, kapital (H. K.) 
” miijde —mrekulli (perkthyer nga turqishtja me google H. K.) 
“ rrihnin (H. K.) 


mua e më deshtë shumë si ajo, si e ëm” e saj, se për çudi edhe atyre ju ngjisja si një të vllan” e 
tyre që ju kishte vdekur i ri. Kështu, qiria Amalia, filloj të më dojë kaqe shumë sa, pastaj, më 
mbanin edhe për drekë dhe nga ndo një herë më mbanin edhe natën e flinja me një krevat me 
qiria Amalian. 

Po këjo që më mbanin edhe natën e flinja nuk i pëlqente s'ime gjyshe e cilla e sillte 
shume rëndë mosqënien t'ime pranë saj, se ishte msuar me mua e më desh pranë në robat kur 
flinte se ndryshe prishej dynjaja. Po, edhe mua s'më vinte mirë që më mbanin edhe natën 
dhaskalicat, se isha mësuar që më rëfente pralla ime gjyshe natë për natë e më vinte në gjumë 
me gjithë që im ëmë insistonte të rinja atje te Zonja Amalia që të msohesha tarbijet e t'i lija 
rehat, mbassi s'linja dy gurrë bashkë kur isha në shtëpi, si një djal” i vetëm e i përgëledhur. 

Shumë herë ime gjyshe, nga s'i ndaheshe shpirti nga mua rinte edhe ajo për darkë ne 
qiria Amalia, dhe si zuri miqsi dhe me t'ëmën e saj plakën, ahere rinim gjer më 10 të natës, 
tuke punuar bashkë e tuke biseduar e tuke më parë ime gjyshe e tuke u gëzuar gjer sa kalonte 
ora dhe shtërngohej nga turpi të kthehej në shtëpi me fenerkën në dorë. Ahere një sqenë mjaft 
ngashërore e tragjike merte pjesë midis asaj e meje. Ajo që të më thotë “u gëdhifshi 
shëndosh” më merrte në krahët, më puthte me shtërngonte dhe lotët i vijnin rëke nga sytë goja 
s'i fliste e këmbët s'i bënin të shkonte. Po edhe mua më vinte keq dhe s'e lëshonja nga duart, 
sa shumë herë emosionoheshim e milloviteshim edhe qira Amalia me t'ëmën e më linin e 
shkonja me t'ime gjyshe. Oh, ahere, ahere gëzimi i saj nuk përshkruhej dot: syt” i ndritnin 
fytyra i shkëlqente, i nënëqeshte buza e s'dinte si t'i kënaqte dhaskalicat që i bënin gjith” atë 
të mirë, që i jepnin djalën e dashur t'a merte në shtëpil 

Oh, sa e mira ka qenë gjyshja imel S'hante kurrë pa mua, më ruante çdo gjë që i binte në 
dorë, më kish kujdes si të dy sytë dhe pak si kur t'i thesha s'munt futeshe në dhe e gjallë. 
S'duronte gjë për mua. Pak të më shante, të më mallkonte im'ëmë ajo do bënte kijametin e 
math. S”e deshte jetën për para meje. Po edhe unë e desha fort e e adhuronja. E kisha baba, 
mëmë, vëlla, motër, shok, mik, protektor. S'besonj të më ketë dashur në botë njeri sa atë me 
aq sinqeritet, me aq therori. 

Motin tjetër shkoj qira Amalia. Unë e kam qarë me lott, si kur më iku nëna ime, si kur 
m”u çkëput zembra. Ahere ime gjyshe më çoj ne trashëgimtarja e saj, qira Kleoniqi, edhe me 
qenë se ajo u martua me një msues, Z. Tabakidhi ime gjyshe më dërgoj te dhaskalica tjetër, 
qiria Irini dhe m'andej te qiria Andhromaki. Kështu shkova 2 vjet plot në shkollën e 
kalamajve me dhaskalica, gjer sa u kthye im” atë nga kurbeti. 

Unë isha ahere 5-6 vjetsh, po s'dija as Abecenë, se as që ma vinte veshin njeri, me gjithë 
që im'ëmë ishte e msuar. Im atë, kur më pa që isha një dru i pagdhëndur, që për dy vjet me 
radhë s'kisha msuar gjë, desh të më vinte në shkollën popullore me nxënësit e tjerë, ku, pa 
fjalë do mernja edukatën e parë e do msonja të shkruanja e të këndonja. 

Po, në ato dit që po pregatitej im” atë të më dërgonte në shkollë më ngjau një taksirat. 
Hethe të forta e të paprera filluan të më zënë , siklet të math kisha dhe dal-nga-dalë nuk bënja 
dot as ujët. Më ekzaminojnë e më gjejnë që kisha gurë në fuskën. Si shkuan ca ditë dhe situate 
ime po keqsohej më tepër, u shtërnguam” atë e mori dy xheranj (chirurgë) të më bëjnë 
operacjon. 

Chirurgët e çuditshëm, ishin dy njerz praktikë fshatarë që të dy e veshur me floketa e me 
bruca të bardha. Ah, i mbanj mënt si kur se i shoh sot ata dy xhelatë të pa shpirti Vijnë në 
shtëpi t'onë , bëjnë një konsulltë në mes tyre, tuke asistuar edhe inratë, e vendosin të më 
çajnë (të më bëjnë operasjon) dhe i kërkojnë edhe s'im ëme me shkrim konsentimentin e saj, 
që si do të ngjasë puna për mua mos më kërkonte prej tyre. Im” atë e nënshkroj. E shkreta ime 
“ëmë, pa ç”pa e nënshkrojti shkresën edh” ajo. 

Po në qoftë se prindët të dy vendosnë të më bëhej operasjoni, nuk vendoste plaka ime 
gjyshe. Ajo kur e dëgjoj u hoth përpjetë. Qysh” Do t'i thernin djalin e vetëm kështu pa një pa 
dy ata dy kasapë që po lanin duart ahere e po përvishnin llërët e nximin e pregatitnin brisqet 

(se brisqe berberësh kish ahere) e mashkat e cimbidhet e hallatet e tjera për t'i therur djalin” 
Qysh” Qysh” Është e mundur kjo” Mezi e bintnë plakën e gjorë se kisha nevojë që të 
shpëtonja me gjithë që ajo i gjetë të tepërta këto, mbassi ca paraklise' te prifti sa të taksura në 
kishë vaj e llambadha, dhe ca duvarra që i bënte veçanërisht Zotit, mjafton të ma hiqnin të 
ligën e të m'a shduknin gurrin që kisha. 

Më në funt të dy kombajanitët bizara çveshin flokët e bardha, venë hallatet përpara, të 
cilat po i shihja me syt” e mija e dridhesha si purteka hapin disa shtullunga pambuku e 
pregatiten për operasionin, pa ethere, pa hlloroformë, pa gjë dhe në vënt që të më flinin, ose te 
me anesthezonin ndryshe, ata, pa një pa dy më lidhën këmbë e duar, pas një astagaçit ë math 
dhe nga njëra anë im” atë më mbante kokën e duart nga tjetra, xhaxhaj im Ligori më mbante 
këmbët , e kështu fillojnë operasionin. 

Cfilit' e dhëmburit e mija kalojnë ç'do përshkrim. Të dy xhelatët më okupojnë dhe njëri 
më hap një goxha plagë pa pikën e mëshirës, tjetri mizorisht e çnjerëzisht ngul mashkën 
brënda në varrën e hapur e, si pa gjë të keq, kërkonte gurrin, të cilin, desh Zoti e gjeti më në 
funt dhe e nxorri jashtë. Ishte një alamet gurri sa një kokërr arrë, plot me gjëmba rrotull. 
Kështu ma qepnë plagën e shpëtova. Gjith” operasioni s'mbajti më shumë se 10 minuta, po të 
keqen që hoqa, agoninë e sikletin do t'ja rrëfej varrit. 

Si u shërova mir e bukur, im” atë desh të më vendosë më parë në shkollë, pastaj të nisej 
për në kurbet, ku kish punën. Kështu pra, një ditë më merr për dore e më çon në shkollën 
popullore greke të Korçës. 

Ish ahere viti 1877, ku elementi i krishterë ndodhej në një vrejtje strikte nga ana e 
authoriteteve lokale nga trazimet që po ngjisnin në “Rumeli e Bullgari”, ku Turqit vrisnin me 
qindra ditën. Disa kryengritje të vogla shkrepnin andej këtej edhe komitaxhinj bullgarë e 
maqedhonas shëtitnin posht” e përpjetë në Maqedhoni, si edhe Grekët në Epir e në Thesali për 
të kndjellur popullin në këmbë kontra tyranisë turke. 

Sa do që far” e fisi jonë s'deshin ta lijshin t'em atë të shkonte në Greqi, ku kishte punë, 
ajy s' dëgjonte asish prallash po një ditë shkoj me mua të më vendosë në shkollë. 

Asokohet ishte drejtor i shkollës një farë Tabakidhis prej Bujackoje dhe msuesit e tjerë 
ishin Kristaq Themeliu nga Dardha për klasën e IV, Antonaq Piperi me dollamë të gjata çifuti 
prej Bllaçi për klasën III, Dhaskal Petrua, ose Pepja i tmeruari, prej Kosove të Përmetit për 
klasën e II dhe Dhaskal Miçe Kostandini prej Korçe për klasën e parë. Me qenë se asokohet 
ajy kalamaq që dinte të numuronte pa një gabim deri në 200, mua, kur më provuan, me qenë 
se mund të numuronj pa pikën e gabimit deri në 450, më regjistruan me një herë në klasën e II 
pa s'kish gjë që nuk dinja as Abecenë as sa bëjnë 515. Kështu takova e u vendosa në klasin e 
Dhaskal Pepes, i cili rron akoma në Berat. 

Po bënj një përshkrim të vogël të këtij msuesi mizor e prototyp, prej të cilit kam ngrënë 
kaqe shumë dru deri sa ta kem për tërë jetën. Edhe sot e kam kokëm me xhunga nga të 
përpjekurat që s'kish dit të mos më mbërthente kokën pas pinakajet (tabellës së zezë), që 
përdoret për hesape etj. në shkollat. 

Dhaskal Pepa ish një burrë shkurtalaq nja 40-42 vjetsh, verdhanik, turi-mvrejtur, i çalë 
nga njëra këmbë, i egër, i pashpirttë, gjakpirës. Djelmt e shkollës ishin për atë lodrat e ditës. 
Purteka e stepinj me duzina ishin në dispozicjonin e tij: litarë e tërkuza që përdortë për 
fallaguja (një soj shkencë mes shekullore e gjakpirëse që përdortë për të lidhur këmbë e kokë 
bashkë të kalamajve) Kjo ish për Dhaskal Pepen si buka me kripën. S'bëntë dot një ditë pa 
ato, kaqe ishte amator i mizorive ç'njerzore. Kurrë s'qeshte, kurrë ndo një herë s'fliste si 
njeri, i egër, i prapë, nopran, vramus ishte mnera e fëmijëve. Prandaj me të drejt edh” ata të 
ngratët e quanin “Pepja i tmeruar”l Jo një her” e dy ktheheshin djelmthit në shtëpit' e veta me 
kokrat e çara: jo një her” e dy i bënte kalamajt që çfaqnin gjak nga hundët e nga goja së 


' paraklit ose paraklet - engjëll ngushellues (H. K.) 

rahuri: kushedi sa herë kish mvarur djelm me krye tatpjetë dhe i mbante si pula të therura nga 
një anë e përpjetë në atë pozitë agonije dhe me të rahura e me hidhka vitheve dhe me tym prej 
glasa-pulash që diqnin mbi qeramidhe nën hundët e kalamajt të njohmë, të dënuari Edhe me 
gjith” ato asnjë kujdestar shkolle, ose efor si i thoshin, as një dhimogjeront, ose ndonjë prej 
parësisë korçare s'u ndoth ta marrë për veshi këtë farë bishe e t'i japë një shkelm të mirël Kjo 
shqerbë', ky katil figuronte pa pikën e turpit a të frikës, mjerisht, si një nga më të mirët 
pedagogë të asaj kohe sepse ish i vetëmi pas opinionit të Korçës dhaskal, që mund të bënte 
terbijet fëmijëni Ky ishte mentaliteti i asaj kohel 

S'kish ditë të mos më ngrinte të bënja hesape në pinakë” megjith që s'dinja as t'i 
shkruaja mirë numrat gjer më 10. Më vinte edh” ajy për sipër. ”Sa bëjnë 5 herë nga 57” — “15 
Dhaskale”1. .. Të krismën koka ime pas pendakajel — “Folë sa bëjnë 5 herë 5” — “10 
Dhaskale”1 Një shkelmë vitheve e gjindesha i rëzuar përdhe ku prisnja edhe 2-3 shkelme të 
tjera ku të munttel Ngrihesha prap duke qarë. “Fol, harbut, maskara, hajvan, gomar... sa bëjnë 
5 herë 5” — “S'e di dhaskale”. S'e di”... S'e di”. . . Ejani ju të tjerët këtu...Mblidheshin një 
karvan djelm, që e dinin sa bënin 5 herë nga 5. Pra, kush do që e zgjidhte këtë problem e 
detyronte dhaskal Pepja të më pështynte në surati Ky ishte sistemi pedagogjik i njeriut që 
dinte të bënte terbijet çilimijtël 

Janë të panumurta mjerimet e mija të atij viti të zi 1877. Kur mbaroj moti, me gjithë që 
nga provimet që dhashë mora një zero me bisht dhe me lëvdima e apllaudime mbeta prap në 
klasin e II, por sidomos e ndjenja veten të lumur, se shpëtova nga mundimet e mizoritë të 
autodafesë të dhaskal Pepes. 

Dhaskal Pepja, për çudi rron edhe sot, si thashë, gjindet në Berat dhe është i verbër. Do të 
jetë 92-93 vjetsh”. Më takoj të jem në Berat para 2 vjetsh dhe e pashë. Rasti ardhë kështu: Një 
ditë, tek po bisedonja me ca miq në kafenenë qentrale në pjacën e Beratit, më afrohet një 
burrë me gjyzlyke e më jep të njohur. Më thotë se më njeh, se më ka parë në Korçë, më thotë 
që është prej Kosove të Përmetit e më lutet t'i gjenj një punë në financë, mbassi isha edhe unë 
deputet. I thashë, si të vete në Tiranë pa shohim. Po duke fjaluar, e pyes a në rron ndonjë prej 
familjes së Dhaskal Pepes nga Kosova, se për dhaskal Pepen isha më se i sigurtë se ishte 
kalbur në dhë prej vjetësh. Më përgjigjet se ajy vetë është i biri i dhaskal Pepesi U çudita fort 
dhe e pyeta përsëri kur ka vdekur dhaskal Pepja, që aq fort më ka rahur e më ka copëtuar. Më 
thotë “Rron dhaskal Pepjal” Qysh the , qysh the2. .. Rron” — Rron, thotë tuke qeshur, 
mbretëron dhe e ke këtu. Këtu në Berat2 — Këtu, këtu dhe po të duash urdhro t'a shohësh, më 
thotë. — Tani dua ta shoh, i thom, po të jetë e mundur. — Urdhëro, më thotë e nisemi me një 
herë e vemë ne dhaskal Pepja. 

Kur e stërdita”, u çudita mjaft. Nuk e besonja dot se ishte ajy vetë vërtetë dhaskal Pepja. 
Afrohem e i zë dorën. Kujtonj atë ças të gjitha sa vojta prej tij. Këtë radhë m”u duk një plak i 
butë, i urtë po si dele, simblë, fytyr qeshur e i mirë. Dhe e shëkonja që në funt e në krye, sikur 
do vërenja në fytyrën e tij gjithë historinë t'ime mizore të vitit të mallkuar 1877. — Je vërtetë 
zotrote, i thom, dhaskal Pepja”2 — Po biri jem, m'a prët. — Ajy që ke qenë në Korçë, në klasën e 
II të Fillores me 187872 — Si urdhëron, më thotë...A më njeh mua” A më sjell ndërmënt” Jo — 
thotë . Jam një prej nxënësve të tu të atij viti, të atij klasi. Jam Kristaq Floqi. — S'të njoh — më 
thotë prapë s, më bije ndërmënt. Ahere do t'ju kujtonj më mirë atë kohën e cfilive i tregonj 
disa të ngjara, disa episode, disa rahje nga më të këqijat, gjersa ja solla ndërmënt. Ahere më 
mbajti ment, më njohu, po dyshonte nga fytyra ime, se shëkonte pak edhe i dukesha tepër i ri. 


' Shqerbe - egërsinë, bishë (K. F.) 

” pinaka - tavolinë (përkthyer me google nga greqishtja, por në këtë rast, mendoj se asht “tabela e zezë” H. 
K.) 

$ Nga llogaritë e moshës së këtij mësuesi rezulton se Kristo Floqi e ka shkruar këtë pjesë rreth vitit 1927 kur 
ishte 55 vjeç (H. K.) 

“ Stërdit - has, takonj, gjenj përpara (K. F.) 

— More bir më thotë , po ti më dukesh tepër i ri. Që të kesh qenë nga nxënësit e mij lipse sot të 
jesh 55-60 vjetsh. Nxënësit e mij janë pleq, më thotë. Kë të drejtë, i thom edhe unë që po të 
flas këtu e po më sheh i kam kaluar të 54-at edhe shto edhe këtë që kam qenë më i vogli i 
nxënësve të tu. E mbassi i tregova shumë hollësi të tjera, u bind më së funti që isha nxënësi i 
tij e më rroku për qafe e më shtëmgoi e më puthi në ballë e në faqe disa herë, tuke qarë. - A e 
mban mend i thom, sa herë më ke rahur e më ke përpjekur për pendokije” Mban ment sa herë 
më ke dërmuar kokën, sa edhe sot më njihet” A mban mënt sa herë më ke expozuar të më 
pështyjnë shokët e mij, e që më ke lidhur në fallaga e më ke vënë pendokanë në kokë e më ke 
tharë duart me fshikulla thane e hithka, e më ke varur kokë-tatpjetë e më ke mbajtë pa bukë” — 
Po , bir, po përgjigjet i penduar dhaskal Pepja, po ç'do që bënja ahere e bënja për terbijetin 
t'uaj. — I bukur terbijet, i thom të lumtë zotrisë sate dhe atyre shtazave, atyre gomarëve efore, 
dhimogjerondë e dhespotlerë që të bënin sehir e s'të jepnin me kohe pashaportën. Ato ishin 
barbarizma, i thom, ishin mysteret, shkëndijat e Autodafesë të Spanjës që sot po t'i bënje do 
mbaronje në burg si një kriminel. Me gjithë ato, i thom, po t'a fal fajin e pandjerë e po t'a 
puth atë dorë që më ka lënë sakat, vetëm e vetëm se të respektonj sot që jë plak. Qau kur i 
flisnja këto fjalë dhe më kërkoi disa herë ndjesë. E pyeta në do gjë prej meje. Më tha t'i vë 
djalin në punë e t'i nxirrja 4. 000 e sa franga që kish për të marrë nga Financa, të cilat pa 
ardhur mirë në Tiranë, ja mbarova, tue e emëruar të birin Kristaqin llogaritar të parë në 
Drejtorinë e Financës të Beratit edhe tyke i dhënë të hollat e prapambetura me anë të Prefektit 
të Beratit, z. Rexhep Jollës. 

U zgjata mjaft për mbi dhaskal Pepen po desha të përfytyronja një typ barbari i cili nën 
maskën qesharake të edukimit të fëmijëve, figuronte si msues në atë kohë dhe orgjiaste' dhe 
vandalizonte në kuris të kalamajve të ngratë, të cilët i transformonte në shtrembanikë, në 
sakatë, në nevrasthenikë dhe në gjysmë-të marrë, dhe këto nën elenkun e mitropolitëve 
bukuroshe e andartë, e të dhimogjerondëve e eforëve gomerël 

Vitin tjetër (1879) isha prap në klasin e II. Dhaskal Pepes, pas disa ankimesh të disa 
prindërve i kishin dhënë pashaportën. Shpëtuam nga xhelati i keq. 

Shpëtuam vërtet nga gjakpirësi i Kosovës së Përmetit, po ramë në duart e një tyrani 
tjetër, të dhaskalit Kosturlli Dhiamandopullit të njoftur me parangomin “Dhaskal mustaqe- 
rabecka”. E kishte peshqesh këtë nofkë prej Korçarëve, se me të vërtetë i kishte mustaqet si 
bisht miu ose bisht rabecke (trumcaku). 

Kur më çonte, ndjesë pastë, babaj motin e dytë në shkollë ditën që u prezantova te 
mustaqe-rabecka, tyke qenë aty im” atë dhe dy dajinjt” e mij Ligor Mitkua e Spiroja i Vitos, 
një tërmet i fortë n'a drodhi të gjithëve. Disa bango fëmijësh e tryeza u rëzuan njëra mbi 
tjetrën. Shumë djelm u plagosnë së përplasuri mbi njëri tjetrin, mbi bangot shkollore, ose pas 
murit. Në atë koh” e sipër tjetër trondotje m'e fortë se e para çau më disa vënte e shkatëroj 
muret. Një epistat, ose kujdestar shkolle, një farë Kostandin burrë me satar me fustanell e 
flokartë ndodhej në partismentin” e sipërm të shkollës. Me të plasur tavani hapet një vër e 
madhe në mes të davanit dhe rëzohet që andej Kostandini e bie mbi t'im atë e dajinjt” e mij po 
për fat asnjeri s'pësoj gjë me rëndësi. 

Kur duallm jashtë shkollës pamë se s'kishte mbetur oxhak më këmbël Shumë shtëpi 
kishin plasur, ose ishin shembur edhe më shumë se 10 shpirt kishin gjetur vdekjen, të shtypur 
prej gurëvet, ose qeramidhevet. 

Tërmeti mbajti më shumë se dy javë dhe gjithë Korçarët familjarisht lanë shtëpit” e flinin 
jashtë në për arat e livadhet. Shumë dëme të mbëdha solli ajy tërmet, i cili mbahet ment edhe 
sot në Korçë si një humnerë e madhe e stinës. 

Po, s'ishte mjaft ky tërmet i math, që rafshoj për toke aqe shtëpi e që vrau e damtoj kaqe 
njerës, po edhe një tjetër gazep i math i shkrepi Korçës. I ra zjarri në çarshi dhe e përvëloj e e 


' orgjiaste — masakronte (H. K.) 
” partisment - ndarje, kat shtëpie (perkthyer nga frengjishtje me google H. K.) 

shkrumbosi krejti Prej kësaj potere mijra Korçarë prej pasanikësh që ishin u gjetnë me një 
herë të varfër. Shumë të tjerë u prishnë mëntsh, ose katandisnë të lypin. Shumë muar Misir e 
Vllahinë edhe të pakët ishin ata që qëndruan më këmbë në Korçë. 

Zjari iu vu çarshisë në Korçë me urdhërin e dorë trathtarit Mustafa Pashë Vlorës, babaj i 
bejlerëve, Neshat Pashës, Ferid Pashës, tjetër herë Vezir i Turqisë, Namik e Syreja bej 
Vlorës”. Mustafa Pasha ishte aso kohe Kajmekami i Korçës. Këtë ngjarje e la të pavdekur një 
kushëriri i parë i gjyshit nga im” më, shkrimtari Efthimi Mitkua, i cili e trajtoj këngën e e 
notoj në Beni-Suef të Misirit, kështu : 

“Korçë, moj e zeza Korçë, ç” është ky gazep mbi ty, 
“Një poter” e zez” e madhe, po si kur” na rë më sy. 
''Të dërmoj tërmet” i shkreti, të rëzoj s'të la shtëpi, 
“Me lott qajnë varfëria, me lott e me logoril 

“S'të qe mjaft edhe tërmeti, të ra zjari në çarshi, 

“Një zjar fort i math, i shkreti, të dogji, të bëri hil 
“Ky Mustafa Pashë Vlora të dogji, të përvëloj, 

“Atij më ju thaftë dora që të la e nuk të shoj. 

Dhe më poshtë, tuke ngushëlluar Korçën i thotë: 
“Mos kij keq, e mjera Korçë, i ke djemtë kurbetlli, 
“I ke djemtë kurbetllije, në Misir e në Vllahi, 

“Ata për ty po fitojnë, të të lajnë me flori, 
“Ata ty do t' të ndërtojnë si s'e ka ndër ment njeril” 

Atë mot, në të cilin krisi edhe lufta Ruso-turke unë vazhdonja klasën e II të fillores me 
mësues Mustaqe-rabeckën. Sa do që mbeta prap në atë klasë, prap isha fare dru. S”'dinja, 
përveç Abecenë edhe pak syllavisma”. Im” atë vetë ish ajy që kish durimin e më shtroj në 
këndim e mora pak fuqi përpara. 

Po edhe Mustaqe-rabecka ishte nje edicjon i dytë i dhaskal Pepës. Edhe ky filloj të më 
rinte si shtazë, ose si kërp, edhe për iç mos gjë. Më mbante me një këmbë ngritur 1 ose 2 orë: 
më vinte një koxha pendoka në kokë, sa një ditë më zuri gjumi e më ra nga koka e theu sobën, 
u thye edhe vetë. Merret vesh që kjo m'u çpërblye me një dru të paqmë të dytë edhe me një të 
blerë nga qesja. Më futte në bodrum, ku më përpara kisha frikë, po pastaj u msova dhe 
merrnja edhe nga një gjumë të mirë në mes të plerave, sa mezi më zgjonin. 

Një ditë më kish zënë aq rëndë gjumi sa më thrrisnin me zë e nuk dëgjonja. U trëmp 
ahere Mustaqe-rabecka dhe me frikë në zembër zbriti në bodrum bashkë me epistottin Petro 
Dajlanin me një kandil në dorë e po më kërkonin gjer sa më gjetnë. Po ky ka qenë shkak që 
pushoj druri qysh ahere, megjith që edhe një shkak tjetër më praktik invencjon ky i s'ime 
gjyshe, e zbuti dhaskal Mustaqe-rabeckën e më sillej mirë. Ky e hante fort lakrorin me harmë 
dhe byrekun me presh, po edhe pastërmanë e llukanikët i lakmonte mjaft. Prandaj ime gjyshe, 
“me që s'ia dilte ditëshkurtit Mustaqerabeckës ndryshe” filloj t'i zerë gojën, mbassi mallkimet 
që i jepte për ditë e pa që nuk zinin ndo një vënt. Kështu plak” e gjorë i dërgonte me mua 
Mustaqe-rabeckës kur byrekun, kur lakrorin, kur pastërmanë e kur llukanikun. 

Mustaqe-rabecka m'u vu mjaft m”'andej dhe zura çeç mësonja. Po me qenë se u mbyllë 
shkollat prej shkakut të trazimeve politike e të frikës së madhe, u shtërmgova te ri disa ditë në 
shtëpil Po aty gjetne belanë prej meje gjithë shtëpia se s'i linja rehat. S'kishte ditë të mos 
ankohej mëhalla kundra meje. Dajot e mij, me gjithse s'interesoheshin shumë për mua, se 
s'kisha edhe babanë aty, por nga ndo një herë kur më thrisnin në gosti e sillesha aq mirë, 
çuditeshin edhe ata pse kisha kaq nam të keq në mëhallën t'ime e në shkollë, kur unë isha i 
urtë si një engjell”1 


' Nga ky përshkrim rezulton se Mustafa Pashë Vlora ka qenë kushëri i “patriotit” Ismail Qemali (H. K.) 
” kur - gur (H. K.). Në origjinal është shkruar “kur” 
 syllavisma - drejtshkrim (perkthyer me google nga greqishtja H. K.) 

Më në funt edh” ajo ime gjyshe që më desh aq fort gjeti belanë nga mua edhe desh një or” 
e më parë të më siguronte në shkollë. Të kisha t'em atë afër ndofta do mos strapacoresha' aqe, 
po kur xhaxhajt” e mij nga im” më nuk m”a vinin veshin, as më shëkonin kurrë në shkollë dhe 
gratë që kisha në shtëpi s'ma mbanin dot frenë, si munt të bëhesha i mirë” 

Shumë herë i ankohej im” më të vllajt Grigorit për mua që më rahin në shkollë ajy i 
përgjigjej: “Mirë ja bëjnë” i thosh se nuk msoj gjë në shkollë, ajy i përgjigjej: “po hiqeni 
ahere nga shkolla e vëreni gjëkundi çirak”, i thosh shpesh se më rahin shokët, i përgjigjej se 
“kur s'është i zoti s'e bëkërkan copë” Atë kokë ka atë feste të verë”l Aqe u interersuan 
xhaxhallarët e mij për mua sa kurr” ndo një herë s'muar mundimin të vinin të më shihnin në 
shkollë, ose të paktën të pyesnin për mua. Ndenja 2 javë i sëmurë prej dhaskal Pepes dhe njeri 
s'u ankua për mua. Vetëm ime gjyshe ishte ajo që bënte poteren me dhaskenjt sa herë që më 
rihnin, ose më shqepnin së rahuri. Po sa para bënter Kush ia vinte veshin një plake” Kush e 
përfilltte. Të shumën, të shumën munt të talleshin me atë dhe as gjë tjetër. Është e ditur se 
sikur të më kish evlat” xhaxha Ligori , ose cili do xhaxha tjetër do tundeshin pak: të paktën do 
ankoheshin në Mitropoli si bënë më vonë për fëmijën e tyre, po unë isha pa njeri, kush do 
përkujdesej për mua” Nga kush do merrnja edukatë” S'kisha njeril Zura ruga të këqija, me 
shokë të këqinj. Luftonim me gurrë me djelmt myslimanë, si kur se turq e kaurë me një 
fanatismë fort të ashpër edhe s' ndodhej as Polici, as Gjendarmëri për ne, as edhe ndonjë burrë 
me mënt të na hiqte veshin e të na shmangte q' andej, për kundrazi burra, gra, delnin nga lumi 
i Korçës e na bënin sehir si luftonim e çanim krerët me shoqi-shoqin e prisnin me agoni, kur 
do mbarohej lufta dhe cila anë do të fitonte edhe shpesh herë vinin edhe me basti 

Sepsë kthehesha në shtëpi shumë herë me kokën e çarë e me ndo një xhungë të madhe në 
ballë, ose me ndo një plagë tjetër në trup, të shkaktuar nga gurrët e luftës, kush prej dajllarëve 
të mij përkujdesëj të më hiqte vërejtjen, të ankohej ku duhej, të merrte masa për mua etj. etj. 
Kush” Askushi. Prandaj pasi e panë edhe gratë, ime gjyshe, im” ëmë dhe teto Ndinua që nuk 
shtrohesha edhe se dita ditën po përparonte e keqja e po vinja në një katastrofë të sigurtë, 
dërguan shpejt e thirë t'im atë të më mbledhë e të më përmbledhë. 

Im” atë i gjori pa ç'pa e la punën në duart e huaja e vrapoj në Korçë për djalin e vetëm. 
Kur erdhi e pa edhe ajy mirë se sa ish i gënjyer, tuke pritur përkujdesje e edukim nga 
xhaxhallarët e mij. Dhe me që shkollat ishin mbyllur ahere u mendua të më dorëzonjë në 
shkollën private të Dhaskal Kapanit. 

Dhaskal Kapani ose dhaskali i Galave (nuk pyeta ndo një herë se pse i patnë mbetur këto 
dy nofka dhaskalit të gjorë) dhaskal Kapani, po thom, ishte nga Opari. Embri i tij i vërtetë 
ishte “Thanas Armodhiu”. Ky kishte një farë shkolle, thuaj fillore, thuaj pregatitore, po si do 
që të jetë, ishte shkollë private me një frymë shkollë platonike, sepse msimet jepeshin prej tij, 
ose në shtëpi të tij, ose në bahçen e tij, ose në odën e gjumit të tij, ose edhe jashte qytetit, si p. 
sh në kodrinën e Sh. “Thanasit të Korçës, që ish edhe afër shtëpisë së tij, si nën hijen e “lisit të 
Stamos”nrat'anë Sh'Thanasit, te “Çeshma e Shetros” ose te “Mburimi i Çetanit” . 

Shkolla e tij kishte herë 3, herë 4, herë 5 dhe herë më tepër klasë. Klasat ishin gjithë më 
një dhomë, të gjitha dhe rotull msuesit e drejtorit të shkollës Dhaskal Kapanit, i cili, tuke zënë 
mesin e sallës së msimeve, përbënte qëndrën, ose strumbullarin si me thënë të msimeve dhe 
kshtu ish i detyruar të vërtitej herë nga e djathta, herë nga e mëngjra, herë nga veriu dhe herë 
nga jugu, si e donte puna, sipas rendit të klasës. 

Mua më mori me sy të mirë Dhaskal Kapani e më reshtoj në klasën e II. Ishim aty nj'a 
35-40 shpirt nxënës, të gjithë grumbulluar, si thash asfyktisht më një odë dhe mosha e 
fëmijëve fillonte që më 4 vjetsh e mbaronte me 22, d. m. th. ata të moshës 20-22 vjetsh ishin 
në klasin më të epërt të shkollës Kapanase dhe ky ish rendi të shumën i V, ose të shumën, të 
shumën i VI i filloresi 


' strapacohesha - të trajtohesha keq (nga italishtja H. K.) 
” evlat - fëmijë, bir, djalë (H. K.) 

Në këtë shkollë s'rinja edhe liksht, po e keqja ishte që s'linja rehat të tjerët të këndonin 
edhe të gjithë qaheshin mbi mua. E keqja më e madhe ishte se s'linja bango pa e gdhëndur me 
thikë ose pa lënë nga një nishan të embër mbiembrit t'em, ose tjetër shenjë si kokën e 
mustaqet e gjata të dhaskal Kapanit, fytyrën e kujdestarit, një plak i mirë që më desh e e desha 
shumë, fytyrën e ndonjë shoku që e kisha inat e s'e duronja dot etj. Po kish edhe një më të 
madhe e akoma të keqe dhaskal Kapani që ia shkaktonja unë dhe kish të drejtë të ankohej e të 
më qortonte për ditë. Kish një kopsht të bukur plot pemë qershi, kajsi, fiq, dardha etj. që 
s'linja kokër më këmbë me nja dy tre shokë të tjerë. Pra, s'munt të më duronte më shumë i 
shkreti dhaskal Kapani, e kështu një të bukur pasdrekeje më dorzoj këpucët dhe passaportën e 
më detyroj që të mos merrnja më mundimin të kthehesha prap se nuk do më pranonte, si kur 
edhe i jati t'i ngjallesh prej varriti Im”atë s'ish ahere në Korçë që të më sillte prap në rrugë, 
por për fat u hapnë për nja dy muaj shkollat publike dhe rashë prap në duart e Mustaqe- 
rabeckës, i cili më priti më mirë se cilin do nxënës, po edhe ime gjyshe lakrorët e byrekët e 
pastërmatë e llokanikët s'ia shkrepte fare. Kështu munda të kalonj në klasën e III, ku prap 
patmë Mustaqe-rabeckën për msues. 

Po motin tjetër, që vazhdonja në klasën e III ime gjyshe e harroj krejt Mustaqe-rabecken. 
Shumë rrallë ia njomte gurmazin. Prandaj filloj prap avazi i parë me mua, domethënë u vu në 
veprim druri dhe fallagaja, me gjithë që përparonja pak në msimet, e s'isha fare dru. Por 
shkaku i rifillimit të drurit e të fallagasë ishte më fort një ndollinë tjetër, që po e tregonj. 

Dhaskal Mustaqe-rabecka ishte i vluar në Kostur dhe atë kohë e kishte sjellë të vluarën e 
tij në Korçë që të martohet. Unë pata dëgjuar se e vluara e tij ish një zeshkane mjaft e 
shëmtuar me ca dhëmbë të dala jashtë si shusta me një hundë të shtypur e lijosur etj. dhe një 
dit po ja kallxonja shokëve të klasit gjithë virtutet e nuses së re. Nuk di kush prej syresh ja 
shtiri në vesh dhaskal Mustaqe-rabeckës dhe ky pa një pa dy më ze, më lith, më shtrin poshtë 
në dysheme dhe fillon të më rahë me një fshikull të fortë pa mëshirël Më kot protestonj, më 
kot thres, më kot shonj. Ajy kur më rinte më përsëritte her pas here fjalët: na edhe një herë, 
majmun që të msosh si shahet nusja e tjetrit. Prej atij druri mbeta një javë i sëmurë në shtrat 
dhe s”ju rëfeva në shtëpi se e psova prej të pashpirtit Mustaqerabeckës. 

Tani të kish pak njerzi, pak edukatë ky njeri, ose kjo shtazë me fytyrë njeriu nuk do sillej 
kështu përpara një kalamani, sa t “a shqepë së rahuri e t'a mbante një javë sëmurë nga plagët. 
Munt të më merte mënjanë e të më hiqte vërejtje, ose veshin, pa u expozuar në syt” e 
nxënësve tjerë e pa më sjellë në atë ditë. Po ku e gjeti edukatën harbuti2 Gjithnjë më sillej me 
të keq, gjithnjë më çfrynte, më shtynte, më dërmonj. Një ditë i dërguam një tjetër byrek, që ta 
mernim me të mirë, po s'na e pranoj. 

Megjith” atë ka ardhur dita që edhe këtij barbari, sikur se edhe dhaskal Pepes, ja 
çpërbleva drut” e barbarizmat me të mirë, edhe ja se si: Më 1904, kur isha avokat në Korçë, 
vinë në zyrë dy kosturlinj e më lutem të vi pak gjer në burg për një tjetër kosturli, se do më 
emëronte avokat. Vajta. Kur ç'të shoh” Dhaskal Mustaqe-rebeckëni E njoha, me gjithë që 
kishin kaluar plot 25 vjetë: po ajy s'më njohu aspak. Si ja mora përsipër punën, si e përkraha 
para gjyqit e si e lirova nga burgu ardhi në zyrë me nja 3-4 të tjerë prej Kosturi, ku bashkë me 
këta u ndoth edhe e shoqja, zonja Kaliopi, për të cilën hëngra aqë dru të pamëshirtë. Mbassi 
m”u fal nderit ajy edh” e shoqja më në funt nxjerr disa lira turke të më paguanjë. Më vuri 
përpara 5 lira e më pyeti në janë mjaft. Un” e pashë në sy dhe s'fola gjë. Më ardhë ndër mënt 
gjith” ato gjëra që hoqa nga ajy vandal. Desha t'a vë përpara e t'a bëj rezil, po prap u mbajta. 
Ajy kujtoj se s'isha i kënaqur dhe nxori dhe 3 napolona të tjerë, a lira s'mbaj mënt, e m'i vu 
përpara. Ahere e pashë në sy me inat e i thashë: “meri të hollat prapë, s'kam nevojë. Të kam 
patur msues dhe nxënësi s'duhet të paguhet kurrë nga msuesi. Duhet të të isha mirmjohës, 
zotni, si nxënës, por mjerisht nuk më bën zembra të të jem se nuk je sjellë mirë me mua”1 Dhe 
fillova t'ia rendit një nga një të gjitha. Mustaqe-rabecka si më solli ndër mënt mirë zuri të më 
kërkonjë pardon për gjërra që kaluan etj. etj. dhe m”u lut t'i marr të hollat, se ishte i kënaqur 

fort se e shpëtova, edhe me që s'desha t'i pranonja, e shoqja e tij më vuri me përdhuni në 
xhepa mu lut t'i mbaj, se ndryshe ju mbetej hatri. I mbajta më së fundi. Më thirë edhe për 
drekë e vajta. Më vizitoj disa herë në shtëpi t'eme me gjithë të shoqen si dhe unë ju a ktheva. 
M”u lutnë t'i harroja ato të parat. Ju thashë se dua t'i harroj, po s'harrohen dot. Qysh ahere s'e 
kam parë as Mustaqerabecken, as Mustaqerabeckinën. 

Vinjë prap në historinë time. Megjithë që s'vinja edhe aqe mirë munda ta kalonj klasën e 
III e u hodhë në të IV. Këtu takova në një msues shumë të matur e fisnik, i cili kurrë s'ngriti 
dorë mbi mua, as që më shau. Ky ishte dhaskal Andrea nga Bugakoja. Më mori me një sy të 
mirë. Më këshillonte e më sillej butë. Po edhe unë, për çudi, ndërova menjë herë karakter. 
Zura këndonja dhe vinja rregullisht në shkollë. Brënda dy muaj isha nga të parët e klasit, 
prandaj edhe dhaskal Andrea më tregonte si shëmbëllin e shokëve. Këtu fillova të flas edhe 
greqisht, se më parë s'flisja as dy fjalë. 

Po kjo jetë e bukur për mua nuk vazhdoj shumë kohë. In” atë mbassi e prishi punën në 
Vrahor, zbriti në Karvasara (Qervan serai sot Amfilohia). Aty hapi një dyqan të ri, bleu edhe 
një shtëpi në mes të pazarit me dy dyqane përposh, që njërin e përdorte për vehte. 

Si u sheshua mirë në Karvasara, ju mbush mëndja t'na marrë atje t'em ëmë dhe mua, që 
t'na kish pranë. Kështu lamë në shtëpi t'onë në Korçë gjyshen e dashur dhe motrën e t'im eti 
teto — Ndinon dhe u nisëm për në Karvasara nga ana e Janinës e Nartës. Na shoqëroj gjer në 
Karvasara daj Ligori. 

Me një mallëngjim të patreguar mezi u ndava nga dhaskal Andrea, të cilit me të vërtetë i 
vinte keq, se ju nda një nga nxënësit më të mirë. Më përqafoi i ngrati dhe mbushi sytë me lott. 
Më përcolli vetë gjer te Kolla e Hirit jashtë Korçës e më daroviti 5 grosh. Ja një njeri shpirt — 
mirë e bujar. Si munt ta haronj njerin” e naltë” Pse të mos ishin si ky edhe dhaskal Pepja e 
Mustaqe-rabeckar Ç'i shtërngonte të mos më silleshin mirë e të më ndreqnin gabimet, si 
fëmijë që isha” Po në besoftë njeriu në atavizmën kam frikë se ata të dy vandal prototypë kush 
e di ç'raçë ulkonje, ose kulçedre do kishini 

Ishte muaji i Nëntorit kur u nismë nga Korça për në Karvasarë të Greqisë, qyteth me 
3000 frymë në funt të gjirit Ambraqik, ngrehur në mënyrë amfitheatrike në pëqintë të e dy 
maleve “Petalla” dhe “Argos stufillohikon”, me një pamje pitoreske e me një det të kulluar e 
fosforat, me banja extra, po mjerisht pa ujë të mirë dhe me pak mallarie. 

Do mos e harroj kurrë atë udhëtim që bëmë me kuaj qiraxhinjsh. Ishte e para herë që 
delnja nga Korça e udhëtonja. Ishte moti 1880. Një kohë e bukur, jo aq e ftohtë. N” Ersekë na 
kanë pritur shumë mirë disa miq të t'im eti. Kur vamë në Leskoviq do ish ora një e natës alla- 
turka. Ishte ramazan dhe qyteti tregonte një pamje shumë të bukur me dritat nëpër shtëpitë e 
kandilat e xhamive. Leskoviku ahere ishte në zenithin e tij, ish në vlugun” e lumërisë, kur se 
sot gjith” ato ndërtesa, gjith” ato bukuri i kanë zëvëndësuar gërmadhat e shëmtyrat, gjurmat e 
invazorëve vandal të Greqisë. Sa fatbardhë ish ahere qyteti e sa i mjerë është soti 

Kemi shkuar një natë të mirë në Leskovik, në një dhomë të mirë të një hani, ku ballas 
naltrohej një minarë e kandëshme dhe kronj dy derdheshim me ujë të kolluar si loti përpara 
dritares s'onë. Ishim mjaft udhëtarë dhe hëngrëm darkën të gjithë tok më një dhomë të gjërë 
me këng” e me muhabete. 

Të nesërmet që me natë nisemi nga Leskoviku dhe zbresim nga urat e Pogonit. Oh, sa 
bukuri Nga njëra anë dukej panorama romantike e Leskovikut, majë malit dhe me malin tjetër 
gjigant të Melesinit, ku tjetër herë Zylyftar Poda me një grusht trima luftoj kundra ordhive të 
egra të Kara-Mahmud Pashës”. Nga ana tjetër urat e gurta me lumin e rëmbyer të Vijosës dhe 
me kodrat e grykat e kandëshmel 

Në të ngrysur i afrohemi hanit të Kalibaqit, afër lumit Kallamajt. Hani duket së largmi 
sikur e ka mbuluar me miell, prej pullazeve me plloça, që janë të bardha si mermeri. Ka edhe 


' Vluk-gu - lulja e moshës (K. F.) 
” Këtë luftë Kristo Floqi e ka pasqyruar në dramën e shkruar prej tij “Fe e Kombësi” botuar në Sofje më 1914 

disa mburime të kulluara nag an” e djathtë. Sado që mungonin dritrat, po prap nja dy kandila e 
një pishtar i math shërbenin mjaft mirë për shtektarët. Hanxhiu i Kalibaqit atë natë s'kish 
darkë për ne, po mbassi ishim mjaft udhëtarë, blemë një dash të vogël e thermë e e coptuam 
dhe burra e gra u përveshnë të bënte kush supën, kush kukurecin, kush ta kripë qëngjin e t'a 
shkonjë në hell e kush të mbledhë dru e të bënjë zjarin. Vonuam të hamë, por kur hëngrëm, 
hëngrëm kaqe mirë e me aqe oreks sa s'rëfehet. Kishim edhe nj'a dy ploska me verë të mirë 
nga Leskoviku që na knaqnë edhe më tepër. 

Nga Kalibaqi çohemi herët e ja mbajmë për në Janinë. Kur muarm Lykostomin e duallm 
në fushën e Janinës, mbanj ment jam enthusiazmuar tepër prej një kënete të gjërrë se kujtonja 
se ajo do ishte liqeni i Janinës, por mbassi përparuam edhe ndo një orë ahere pamë gjolin e 
vërtetë të Janinës, një pasqyrë të kalltërtë e të qetë që shtrihej me aqe madhështi përpara syvet 
t'onë me qytetin e Janinës, si një nuse e turpshme që ishte zhytur të lahej në atë liqen që flinte 
aq i qetë. 

Janinën e dinja si një qytet të vogël, por kur hymë brënda më bëri një përshtypje shumë 
të thellë për ndërtesat e popullsin” e math që kish. Ndejm dy ditt në Janinë dhe shetitmë edhe 
mbi liqenin deri në mburimin përtej që quhet Trambatovan. Kur ktheheshim natën nuk munt 
të përshkruanj dot atë panoramë të bukur, atë natë aqe të shkëlqyer e magjike me hyjet si 
xhixhillonja të ndritshme e me Kashtën e Kumtrit si mjergull mbi qiellin e kjartë, që 
pasqyroheshin me aqe hije e ende mbi liqenin e qetë dhe përkarshi qytetin e Janinës 
zërtellente e shkreptinte në dritra dhe më fort me kandilet e panumurta të minareve të lartra, 
mbassi ish dhe Ramazan. 

Shkuam dhe nga Janina shumë herët dhe me të mugtit ishim te bishti i urës së Nartës. 
Narta ose Arta nuk kish një javë që i ish dorëzuar Greqisë, simbas traktatit të Berlinit. Nja 
kallaballëk i math ushtarësh grekë dhe efronësh shihej përtej bregut tjetër. Aty fjetmë atë natë 
në njëanë të zgjebosur e të ftohtë, sa mezi u gdhimë se n”'a korrte edhe era e fortë e lumit 
Arahthos të Nartës. 

Kishim lajmëruar babanë t'im, i cili kish ardhur e po na priste në Nartë. Kur mori vesh se 
kishim arrirë në bishtin e urrës dolli e na priti nga ana tjetër e lumit. Na mori në Nartë, n'a 
shëtiti në të katër anët e na kënaqi sa mundi. Pashë atje njerës të tjerë me një liri të plottë, 
gjithë të mveshur mirë, vallja e kënga gjëmonte nga të katër anët dhe një gëzim e lumtëri 
shihej gjithkah. Populli i Artës i libruar prej robërisë së vështirë turke festonte tani lirimin e 
tij. Sa gjë e madhe kjo liria e populliti Ka si bëhet dhuratë më e mirë për njerinë në këtë botë” 

Ditën e nesërme u nismë që të katër me babanë, mëmën time e xhaxha Ligorin për në 
Karvasara. Hipmë më një karrocë e po drejtoheshim në skelën e Menidhit, tri orë lark Nartës 
dhe s'andejmi do lundronim me anije për ne Karvasara. 

S'kisha hipur tjetër herë në karrocë dhe më vinte çudi si ecte ashtu me rotat tuke qenë ne 
ndenjur brënda ndenjur mbi fronet edhe gjith” e pyesja t'im atë për çuditë që paska Greqia dhe 
që ajy mezi më pa e që më deshte aqe fort, nuk rëndoheshe aspak, po gjithë më përgjigjeshe e 
më shpjegonte mrekullitë. 

Kur shkonim afër një kafehane të vogël nj'a dy orë lark Artës, babaj desh të na gostitë. E 
thiri kafexhinë e e porositë të na bjerrë llokume. Për pak na solli një kuti plot me llokume të 
Syrës, të mira fort. Si muarm nga një llokume e më pëlqyen, e si pashë që babaj po fjalosej 
me xhaxha Ligorin dhe kafexhiu nuk e kishte mëndjen ne llokumet fillova t'i qëronj një e nga 
një dhe hëngra nja 4-5 menjëherë dhe po i jepja edhe s'ime “ëme. Kur mbaruan së foluri babaj 
me xhaxhanë dhe karocjeri filloi të ngasë kuajt, im” atë e qëndron që të paguaj kafexhinë. Po 
vuri re që ishte mbaruar pothuaj një radhë e llokumeve në kuti. I thotë kafexhiut të numërojë 
sa llokume hëngri ky djali — për mua — Gjer më katër llokume e pashë që hëngri, tha kafexhiu, 
s'pamë tutje ç'bëri , Perëndia e shpirti i tij e di. Ç” bëre kështu, më thotë xhaxhaj” Ti na 
turpërove këtu. Kujtove se na i nxori tërë llokumet që t'i hamë ne2 — Po ahere pse s'na i dha 


18 


me numur i thom, secilit nga një. Qeshi im” atë. Lëre, lëre i tha xha Ligorit se e ka herën e 
parë pa kur të vemë në Karvasara e prët edhë këtë zakon bashkët me të tjerat. 

Kur po flitshin këto fjalë ja ku u çfaq përtej edhe deti i Ambraqisë ose gjiri Ambraqik. 
Shumë u çudita kur pashë det për të parën herë në jetën t'ime. E pyes t'em atë ç'është ajy 
lumë aq i math si stihi'. Është deti, më thotë, atje po vemë tani. — Po ajo gjë e zezë që duket 
sikur ec në det2 — Është një barkë, thotë, që e ngasin dy veta me rema. — Po ato vela që 
zbardhin mbi atë direkë të gjatë” — Janë kaiket me vela e me alburet e tyre, ma prët, që 
lundrojnë mbi det. — Hipim në njerës në ator Pa fjalë, më thotë im”atë. Në një prej atyre do të 
hipim edhe ne. 

Kishim marrë tatëpjetën për në skelën e Menishit. Edhe pak edhe soseshim në mal. Si 
duallm jashtë e u drekuam mirë, hipmë në një pasare (lundrë me një velë të madhe) dhe 
mbassi e kishim nga prapa maestralin”, hapim pluhurën e nisemi me dy naftë” prej të cilëve 
njëri ishte kapiteni i pasares. 

Filloj të na tundë deti dhe u tremp mjaft im “më edhe pas asaj edhe unë, po tuke ecur n'a 
u mësua syri edhe pas 4-5 orë lundrimi u duk andej thellë edhe Karvasaraja me shtëpit” e saj 
të goditura në mënyrë amfitheatrike andej e këtej pëqijve të maleve “Argos Amfilohikon” dhe 
“Petallajt”. 

Edhe pak e ulte velën pasara jonë, tuke u afruar në limerin e Karvasarasë. Duallm jasht 
dhe në vënt të heqim në shtëpint'onë, na mori mysafirë një zojushe Marigo Vaso nga Labova, 
direktoreshë e shkollës femnore të Karvasarasë, e cila kishte edhe t'ëmën aty dhe e njihnim 
dhe na njihte që në Korçë akoma, ku motin e kaluar kishte pasë qenë drejtoresh” e shkollës 
dhe mbassi ra një zjarr i math e doqi krejt shkollën femnore të Korçës dhe ju doqnë dhe kësaj 
të ngratës gjitha robat e pasunia e tundshme që kishte me vehte si dhe gjithë vëthet, byzylykët 
e xhevahiret e tjera edhe mezi që shpëtoi vehten, e ishte kthyer prapë në Greqi, ku ish edhe 
më parë. Ishte një zojushë shumë fisnike ndo 24-25 vjetsh si ajo, si e ëma , një plakë 
shkurtalaqe shunv e mirë e e sjellë. Këto na muar mysafirë atë dit që shkelmë në Karvasarë e 
na mbajtnë dy ditt e dy nett. 

Përshtypja e parë ishte ambjenti i ri grek që po shëkonim, si unë si im” më dhe që të dy 
ndjenim një siklet e vështirësi për gjuhën greqishte që nuk e dinim. Pa sikur të ish edhe ajo 
greqishtja që kishim nxënë ne nëpër shkollat, bereqatversum, po këtë greqishten e 
Karvasarasë as e kuptonim fare. 

Një tjetër siklet ishte për mua shokët e parë të Korçës që nuk i kisha këtu. Kujtonja jetën 
e Korçës dhe më dukeshe më e mira megjithë pocaqitë e cfilitë që kisha hequr. Kujtonja lodrat 
me plloça, me ashkie, me turra, me perustithi, etj. etj. e më vinte kijameti. Ata kishin qenë 
lumëri për mua. Më vinin ndër ment luftat që bënim nga lumi nga korçarët djelm të 
muhamedanëve, ku “kolli i lumit” i përbërë prej 300 e ca shpirtsh dhe i ndarë në tri rema ose 
bylyqe, si i quanim ne, kishte tre kapetanë ose kollozë”, një nga të cilët isha edhe unë dhe 
ndofta më kuximtari nga të tjerët, me gjithë plagët që njëra mbi tjetrën kisha marrë në luftat e 
ndryshme e s'vija mënt. Kujtonja kur një ditë unë me 80 veta theva armikun prej 200 e sa 
shpirtsh dhe i ndoqmë gjer nga shtëpit” e tyre, trimëri kjo që bëri një përshtypje të madhe 
midis shokëve, ku për shpërblim komandanti jynë i përgjithëshëm Camit Llogori më emroj 
zyrtarisht nënëkomandantin e ushtrisë s'onë. Më binin ndër mënt kur delnim për zoq e hipnim 
si macet mbi plepat e gjattë të Korçës e s'linim fole më këmbë, ose kur dilnim për këpudhra e 
ligavecë (kërmilla), kur delnim për trajçe, aguliçe e trentelin me shokët etj. etj. e më vinte 
plasjal Kujtonja akoma edhe një pësim të tmershëm një psova një ditë kur, me gjithë që isha 
komandant, rashë rop në duart të armiqve e mora aqe plagë sa ment i pagova me jetën t'ime, 


' stihi - (gr.) hije, llamje, kulçedër (K. F.) 

” maestral - erë e ftohtë që fryn nga veri-perëndimi (H. K.) 
naft — marinar (nga greqishtja H. K.) 

“Kollas (koll-agasi) “ kapitan ushtrije (K. F.). 

edhe që, kur u ktheva i gjallë në shtëpi nuk dinin ç'plagë të më lithnin më parë, edhe sa do që 
më ngjetheshin mishrat kur i kujtonja, prap më vinte keq që s'isha në Korçë të luftonja edhe 
një herë pa le të përmbysej bota. Ç'do me thënë sepse mora aqe plagë atë ditë e më kalpnë së 
rahuri me shkopinj me shkelmë e me këpucë suratit, hundëve, nofullave, barkut, kurizit etj. 
etj.” Burrat i heqin të gjitha, lufta i ka ato. Po aman të isha edhe një herë pa tashti do luftonja 
edhe më mirë. Këto mendonja dhe ja thesha edhe s'em ëme e s”'gjeja dot ngushëllim, prandaj 
isha i penduar që ardha në Greqi dhe disa herë ju qava babajt pse na solli në Karvasara, ku 
s'ka as lumë, as fiçorë', as lufta me turqit, as plepa me folera, as këpudhra, asgjë. Po im”atë 
çkulej së qeshuri me mua e më ngushëllonte me detin me karavet skunat etj. etj. 

Një ditë i plasi shpirti e më tha: S'ke pushuar akoma me këtë avazin e Mukës” Nuk mer 
vesh se për këto të solla këtu që të eqç dorë nga çapkënllëqet se s'janë gjëra të mira e të 
bëhesh njeri” Më solli pastaj ndër ment shumë episodhe të tjera që unë i kisha haruar, si për 
sh. Më kish marë një ditë në katundin Dardhë të Korçës e si me shkak se do pinja ujë në isvor, 
u derdha për fole zoqsh e humba rrugnë e më gjetnë pas 5 orësh: si një herë tjetër kishim 
vajtur bashkë në Drenovë dhe u ngjitmë në majë të malit të Drenovës, ditën e Panairit të 
Shën-Kostandinit, ku im” atë i armatosur me pisqolla, pallaska e fishekë e dyfek me krahë më 
hiqte për dore kur zbrisnim tatëpjetën e tmershme të malit që s'kish as udhë mushke ahere , e 
unë pa marrë parasysh rrezikun losnja, tuke u hedhur me një këmbë sa mënt e rëzova edhe 
t'em atë edhe vehten në greminë, etj. etj. dhe ahere mblodha mëndjen e s'fola më. 

Dy ditë mbassi u installuam në shtëpinë t'onë në Karvasara, im” atë më çoi në shkollën 
popullore në klasën e IV. Po unë s”e dinja greqishten ta flas e këtu e gjeta pisk. Ahere e pashë 
vehten të izolluar, e pashë se isha i huaj. Me gjithë që më pranuan në klasin e IV, po tuke 
qenë se im” atë kish një mik Karvasarjot, një farë Pavlo Ekonomi, të cilin e kish edhe 
kumbarë dhe ish ky msues në klasin e parë të Shollarqisë (shkruar edhe greqisht H. K.) klasë 
që korespondonte në të 5 klasë të Fillores, ky i thotë një ditë tim” eti që të më dorëzonte tek 
ajy e të më mbante sa të mësonja gjuhën pastaj të më vinte në klasin e V e kështu fitonja edhe 
gjuhën edhe një mot. Këtë e pranoj me një herë babaj dhe kështu brënda në dy muaj zura të 
mernja vesh mirë greqisht dhe u regjistrova në klasin e V, ku me 4-5 muaj e sipër i arriva 
shokët dhe kur kemi dhënë provime midis 37 vetave që ishim dolla i treti nxënës. U bëra me 
të vërtetë një nxënës i mirë, sa më s'linja librat prej dore. 

Zura mjaft ca shokë të mirë atje, djelm prej shtëpijave të mira, që ndryshonin si nata me 
ditën me ata çapkënët e birbot e Korçës. Njëri prej shokëve të mij ishte edhe i biri i konsullit 
të Turqisë në Karvasara që quhej Janko Janidhi, prej Janine. Shkonim mjaft mirë me shokët, 
gjer sa një aksident i papritur, që mënt më kushtoi jetën, na tronditi gjithë qetësinë. 

Ishte viti 1881. Një ditë para Shën-Mitrit, d. m. thënë më 2475 Tetorit, ditën e Martë 
(thonë se e Marta ka një sahat të keq) unë posa ardha nga shkolla më drekë herë dhe plasa 
çantën t'ime me gjithë librat e shkollës si mbas zakonit, dolla të los me shokët afër detit, në 
një shesh përpara Konsullatës Turke, ku e kish shtëpinë miku im Jankua dhe ku losnim nga 
hera. Im” ëmë po tiganiste, mbaj mënt, ca qofte e i mora një prej tigani, a ja rëmbeva, thuaj, 
edhe theva tatëpjetë, tuke më porositur ajo e varfra të mos vonohem se dreka ishte gati dhe 
tryezën po e shtronin shërbëtorët. 

Unë shkova shpejt, se po më prisnin shokët dhe kështu u bashkuam dhe luajtmë disa 
minuta. Ata më cazë u shpërndanë e iknë e më lanë, po unë, i cili e vura merak t'a shkonja 
njërin prej shokëve t'onë, që na kalonte të gjithëve kur hidhej më trish, mbeta prapa e po 
ushtëronja këmbët e lagët, tuke u hedhur, si e si të kalonja masën që kish arrirë në kërcim 
shoku im. 

Po pa u menduar se kisha detin afër, që ishte gati dy bojë njeriu thellë, unë po kërcinja 
më trish nga an” e detit. Mbassi kërceva disa herë dhe gjithë po përparonja, një herë nga të 


' fiçor “ gur i vogël zalli, i lëmuar e i rrumbullakët, por është edhe lojë ku në një rreth vihet një gur që gjuhet 
me gurë të tjerë (H. K.) 

shumat, që vura edhe gjithë fuqinë, u hodha kaqe shumë, sa s'u mbajta dot në hapin e tretë e 
rrëshqeva e rashë brënda në det tuke u rrukullisur me disa gurrë të tjerë të buzës së maliti Not 
nuku dinja dhe as që më pa njeri, se ishte koha e drekës. 

Do përpiqem të tregonj caktimisht atë ngjarje tragjike e të paharruar dhe agoninë që 
ndjen një i mbytur. Si rashë në det me gjithë robat e dimbrit, si kundrë isha, në fillim zura e 
po përpiqesha me duar e me këmbë që të shpëtonja, po kot. Si e pashë se mënt pëlcisja nga 
firoma se mbylluri gojën, u shtërngova të hap edhe gojën, po ahere u gjënda në një situatë 
shumë më të keqe e në të vështirë se të parën. Uji më hynte nga goja e nga hunda bashkë, 
stomaku po më ngarkohej me ujë sa më në funt s'kisha ku ta vinja. Hundët, sytë, veshët mënt 
më pëlcisnin, shpëtim nuk shëkonja gjëkundil Nga të përpjekurit e të munduarit e pamasë u 
lodha: më kap një agoni shpirti, një asfyksi, që as dinja ku jam e si të bënj, m”u terë sytë, m'u 
turbullua mëndja, më hipi një frikë e madhe e vdekjes: e pashë që s'kam shpëtim, edhe për 
pak po mbaronja. Shkuan më se 5 minuta me këtë poterë e sipër, njeri s'më kish marrë vesh: 
të qanja, s'qanja dot, lottët më kishin shteruar, njeri s'po dukej të hidhej dot me not të më 
shpëtonte: hall i mathi Nuk mbaj mënt pastaj ç'më ngjau. Një gjë vetëm mbaj mënt, si nëpër 
ëndër, që mbassi u lodha tepër, më zu një farë gjumi, tamam si një njeri që i vjen gjumë e 
fillon të dremitë po që e ka edhe mëndjen. Edhe unë e kisha mëndjen akoma. Mbaj mënt se 
shëkonja ëndra, sikur hidhesha më trish, sikur vajta në shtëpi dhe u shtrova në sofër dhe sikur 
më qortonte im” më pse u vonova e unë sikur i rëfenja hallin që rashë në det, po shpëtova etj. 
etj. Mbaj mënt akoma sikur kujtonja Korçën, lodrat, shokët dhe më fort t'ime gjyshe të dashur 
që do mos e shihja më kurrë. Më së fundi kujtova edhe t'im atë që sa do që më shante për këtë 
gabim që bëra e sa do helmohej, etj gjer sa humba edhe mëndjen e s'ëndrroja më asgjë, as që 
mbaj mënt më tutje. Një gjumë i ëmbël më kishte përfshirë, kaq i ëmbël sa s'më vinte mirë të 
më zgjonin. Ishte gjumi i vdekjesi Po njeriu kur i ka ditët e gjata shpëtokërka si kur edhe të 
vejë në buzë të varrit. 

Një prej shërbëtorëve t'onë, i dërguar nga mëma imë të më kërkonjë kishte ardhur për 
fatin t'im në sheshin e tragjedisë, cak para disa minutave që do jepnja shpirtin. Ky i shkreti 
më pa kur mundohesha në det dhe më njohu nga robat dhe mbassi s'dinte vetë not ia kërcet të 
qarit dhe tuke bërtitur e tuke i rënë kokës del në rrugë dhe lajmëron ngjarjen e keqe duke 
kërkuar shpejt ndihmë. 

Disa djelm opingaxhinj që po hanin drekë aso kohe, lanë bukën të shkretët dhe me një 
herë u ndodhë në vënt të ngjarjes. Pa humbur kohë hidhen nja 3-4 ashtu si ishin dhe me një 
herë më zunë e më nxuar jashtël Unë ahere isha krejti humbur. As mbaj mënt si më nxuar. A 
s'kuptova gjë fare. Ata si më nxuar e më ngritnë me kokë tatpjetë edhe si e panë se isha fryrë 
si kaceke i nxirë në fytyrë e më fort në buzët që i kisha pleh të zeza, e kuptuan se isha mbytur 
dhe më shtrinë në tokë. 

Në atë koh” e sipër brodhë atje një kallaballëk i math, midis të cilëve ish dhe im” atë. Kur 
më ngritnë edhe një herë ndër duar dhe e panë që mvara kokën, të gjithë u siguruan se kisha 
vdekur dhe filluan t'a ngushëllojnë tim” atë, tuke i thënë: “kryet shëndoshë”1 I varfri im” atë 
kur më pa në atë hall, mbërtheu duart e shtrëngoj zembrën për gjëmën që e gjeti dhe dy lott të 
hidhura i rëshqanë ngaj sytë. 

Të dy shërbëtorët që kishim Josifi e Filipi kur panë t'ëm atë që po e ngushëllonin burra e 
gra, u derdhë shpejt të lajmërojnë të mjerën nënën t'ime, nusen — se ashtu i thesha s'im” ëme 
që në vogli — po, për fat u gjënt xhaxha Ligori në dyqan e s'i la të ngjiten lart në dhomë t'i 
rëfenin. 

Më anën tjetër ime ëmë, qyqarja që s'dinte gjë nga këto po çuditeshe pse u vonova kaqe 
fort, që s'e kisha bërë tjetër herë e po hante llërët se iku edhe im” atë e xhaxha Ligori e 

yzmeqarët e s'kish njeri në dyqan, po edhe sofra mbet shtruar dhe qoftet e shkreta e xhervishi' 
u ftohnë krejt. 

Mua më muar në duart ashtu si isha, dhe që të mos më çonin me një herë në shtëpi se 
kush e di ç'munt të bënte e zeza im” ë në dëshpërim e sipër, më shpunë në Konsullatën e 
Turqisë në shtëpinë e Konsullit Theofrasto Joanidhit, babës të mikut t'em Jankos. Atje më 
çveshnë më lanë më lidhë buzën, më ndezë një llambadhe mbi krye, më shtrinë të vdekur të 
mes të sallës dhe filluan provizorisht të më qajnë dal-nga-dalë, sipas zakonit të grave, pa më 
prurë në shtëpinë time. 

Le të mendohet gjith” cili tani në mos isha i vdekur unë ashtu si i vdekur ishal Le të 
mendonjë pozitën e të mjerit baba, që po rinte me duart kryq, i brengosur e i fikur me buzën 
në vrer nga dëshpërimi i math e pa pikën e shpresës për birin e vetëm që e humbi ashtu pa 
pandehur koti Le të mendojë nënën t'ime kërcurën, që s'dinte gjë edhe që s'mund të delte as 
nga shtëpia të merte vesh ç'bëhej, se s'kish me kë të lintë shtëpin” e dyqanini Po drama 
mjerisht, a tragjedia po çvidhohej pak hapa m'at'anë shtëpisë së Konsullit Janiot që ishte vis- 
a-vis” me ballkonin e shtëpisë s'onë e që vetëm rruga i ndante. 

Nuk shkoj shumë dhe nëna ime e dëshpëruar del në ballkon e thrët me zë herë mua e herë 
t'ëm “atë. E mjera imë “ël Se qysh bëri, se kush shkoj atje dhe e lajmëron se djali i saj u mbyt 
e po e kanë në shtëpi të Konsulliti Ahere, oh, ahere s'rëfehet dot gjëndja e agonia e asaj së 
mjere grua, që humbi më një herë djalin e saj të vetëm në vënt të huaj pa far” e fisin pranë. 
Lëshohet e ngrata me leshrat e çthuruara dhe s”'arrin të vijë te shkalla e konsullatës tuke thirur 
“bir, o bir Kristaq, o djali im, bir e zeza unë” i ra të fiktët e u përplas aty ku e muar dhe e 
shtinë brënda më një dhomë tjetëri 

Në atë koh” e sipër, mbassi ardhë shumë njerës e po hynin brënda dhe dhoma , ose salla 
ku isha shtrirë u mbush plot me njerës, burra e gra që po thuaj se qanin të gjithë se më kishin 
njohur e ju vinte keq, dikush tha se duhet thirur një heqim t'a shohë një herë të mbyturin dhe 
të vërtetonjë vdekjen e tij, pastaj të lajmërohet edhe Bashkia. 

Mjek aso kohe në Karvasara më i mirë e më i provuar ishte Dr. Elia Karajani, një plak 
serioz nja 70 vjetësh, që e kish shkuar jetën e tij më fort në për spitalet e Parisit. Atë thirë për 
të examinuar mua. Ish për fat edhe mikui t'im ati. 

Posa erdhi Dr. Karajani i shmangej andej këndej grave edhe m”u afrua porositi shpejt të 
shuajn llambadhën, të hapin të gjitha penxheret e të mos bëjnë zë fare. Dërgoj thiri edhe një 
farmacist me të shpejtë i cili ardhi sa kaqe, tuke sjellë disa vegla, disa barna nje pendë pate të 
gjattë dhe një shiringë. Më shtrin, më çvesh më fërkon fort dhe më në funt më bën një 
inxheksjon. Sa do që njeri s'kuptoj gjë, doktori sheh në sy t'em atë e i bën me shenjë të ketë 
shpresë. Me një herë im” atë, Konsulli i Turqisë Theofrasti dhe disa të tjerë u avitnë pranë 
meje. Dr. Karajani më bën një tjetër inzheksion dhe o mrekullil. . . Unë lojta pak krahun e 
djathtë. Ahere të gjithë e kuptuan se po rronja akoma. Në atë kohë kish ardhur edhe im “më 
brënda ku isha unë dhe zu t'ia kërcasë vajit, po me një herë u dëgjua zëri i ashpër i doktorit 
“...... “(shkruar greqisht H. K.)I “Plasja, ose bretku”, domethënë e kështu e bëjnë t'ëm ë më 
nj'anë, tuke e siguruar se jam gjall. 

Doktori mbassi më fërkon mirë tëmthat, ballin, xverkun, shpinën, më leu me një mejlem, 
më vuri ethera në hundët dhe me një herë hapa pak sytë, po prap humba në gjumë. Im” atë i 
shkreti po më shihte më një angushti zembre dhe me gjithë që e pa se s'kisha vdekur, prapë 
nuk desh t'i zinte pesë ringjalljes s'ime gjer sa të më shihte në këmbë. Prandaj akoma s'i 
kishte ikur frika. 

Dr. Karajani më ngriti me një herë në bythë dhe tuke më mbajtur farmacisti ndihmës, 
im”atë dhe dikush tjetër më futi gjith” atë pendë pate në gurmas, të lyer me një farë ilaçit dhe 
me një herë fillova të vjell ujë deti, që isha ngosur së piri. Ahere më mbajnë barkun e më ulin 


' çervish - qull që bëhet me miell të skuqur, me lëng mishi e me hudhra (H. K.) 
” vis-a-vis - ballë për ballë (përkthyer nga frëngjshtja me google H. K.) 

kryet e kam qitur kaqe okë ujël Më së fundi hapa sytë e po shëkonja rotull, tuke u çuditur 
edhe vetë si u ndodha atje dhe aspak s'më binde ndër ment se disa minuta më parë isha i 
mbytur e i vdekuri 

Si më mbajtnë pak e u siguruan se shpëtova, më muam me kujdes e më suall në shtëpi 
t'tonë, e cila, si edhe dyqani përposh gjer ahere kishin mbetur vetëm dhe as që ishte vjedhur 
një sent. Kështu më ujdisin në krevat dhe sipas porosisë së Dr. Karajanit më zgjonin ç'do orë 
nga gjumi që me jepnin nga një lugë lëngu prej barit dhe nga një farë pluhuri sipas ricetës së 
mjekut. 

S'rëfehet me ngjyra gëzimi i math i prindërve të mij kur më panë edhe një herë në jetë. Iu 
vinte si kur u rilinda prapë. Si u bëra fare mirë, pas 3 dittsh, im” atë dha një gosti të madhe, ku 
thiri shumë miq edhe më fort shpëtimtarët e mij, të cilët veçanërisht i daroviti mirë. S' mbet 
njeri pa ardhur e pa na uruar. Ngjarja ime, një ngjarje e jashtzakonëshme tundi gjithë 
Karvasaranë dhe, si ish i mirnjohtur im” atë nuk prani një javë shtëpia e jonë së prituri 
vizitorë, për të cilët, si më theshnin greqisht unë isha një Shënt-Llazar i dytë. Atë ditë e 
festonim dhe e festojmë edhe sot për ç'do mot se përveç që koincidon me datlindjen time, por 
është edhe dita e shpëtimit t'em. Me këtë munda të fitonj një idhe ç'do me thënë vdekje që 
munt ta them sheshazi, mbassi me të vërtetë vdiqa e u ngjalla si për çudi, se “vdekja qënka 
një farë gjumi, ku s'jam i sigurt në shkon apo jo shpirti në atë botën tjetër, që askushi s'e 
njeh, e në vete në qiejt, në parajsë apo në sketerë, për më tepër jam i bindur se me vdekjen 
mbaron edhe existence e njeriut si me trup ashtu edhe me shpirt e se përtej vdekjes të gjitha 
të tjerat që thohen, ose suppozohen janë dokra. Përveç në mos vdiqa tamam ahere mbasse 
ndryshon puna. 

Po të heqim më nj” anë këtë ngjarje të hidhur, nga të tjerat shkova shumë mirë. U bëra 
me të vërtetë një djalë i bindur, i urtë, i dashur dhe punëtor. Në shtëpi s'ndjehesha aspak , po 
edhe në shkollë isha shëmblla e urtësisë e i shokëve. 

Nga muaji i Korrikut të atij viti merrnja certifikatën që kalonja në klasën e VI (ose të II- 
8) të Shollarhios me gradën 9'““ dhe me që s'na riheshe në Karvasara, as mua, as s'ime “ëme 
— e cila, që ditën që na ngjau e keqja ime s'desh të shëkonte det me sy — u nismë nga Gushti 
prej Karvasaraje për në Korçë ku n” a shoqëroi edhe inr atë. 

U nismë me një kohë shumë të bukur prej Karvasaraje dhe me qenë se aso kohet kishte 
ndo një muaj që kish filluar shoqërija navigator “Helleniqi Atmoploea” të dërgonte për javë 
vapor në limerin e Karvasarasë, ne u nismë me vaporin “Hydhra” dhe duallm pas 3 orë në 
Sallaharë. 

Ishte e para herë që lundronja me vapor. Nuk munt të imazhinonja se ajo anije e madhe 
që lëviste me avull në det do mund të kishte edhe odë edhe krevate e sallone e tryeza e 
pasqyra të gjatta etj. etj. Prandaj shumë u habita edhe më fort kur e pashë se zu të ecë aq 
shpejt pa vela, veç se me fuqinë e avullit. 

Me babanë shkuam shumë mirë rrugës. Kishim edhe një shakaxhi të math si bashkudhtar 
një farë Jani Qiritsi samarxhi nga Goshtivishti-Perasi i Kolonjës. Vinte edhe ky në Kolonjë 
bashkë me ne tuke u kthyer nga kurbeti. E njihnim që në Karvasara, ku punonte 
samarxhillëkun. Kaqe shakaxhi ishte ky plakosh, sa munt të të bënte edhe të qanje së qeshuri, 
edhe të mos e shpinte kurrë buzën në gas, gjë që të bënte të qeshnjë edhe më tepër. 

Me këtë farë shakaxhiu, që s'pushonte kurrë nuk muarm vesh si u degdismë gjer në 
Janinë. Një bashkudhëtar kaqe qeshi dikur, sa ment u rëzua nga kali. Një hartofor ose 

tahydhrom'”, si e quanim ahere, një farë Numi i Velos, që s”'i qeshte kurrë buza, e bëri Jani 
samaraj të qeshte kaqe fort, sa ju këput oçkuri i potureve. Të gjithë u çkulmë së qeshuri 
atëhere. Në Kolonjë e në Leskovik e thirnin enkas bejlerët e asaj kohe që t'i bënte të qeshin. 
S'kish dasmë, s'kish gosti që të mos thirej mysafir Jani Qiritsi. Nga ndo një herë e thrisnin, 
ose vinte edhe në rast të ndo një vdekje. Tregonte për sh. vetë Jani se kur vdiq një farë Nasuf 
bej nga Starja, në mes të helmit të zisë, burra e gra kanë qeshur kaqe shumë, sa harruan se 
kishin të vdekurin përparal I tillë shakaxhi ishte Jani Samaraj nga Goshtivishti. Prandaj ishte 
lumëri për ne që e kishim pas atë njeri. 

Mbas dy ditsh rrugë arrijmë në Janinën plakë. Hoqmë te i qojturi “hani i Kacimbros”, se 
ahere s'kish hotel në Janinë. Po një mik i babajt, çifut e tregtar në Janinë që e kish klient t'em 
atë, njeri pasanik që quhej Megjir Jakov, posa që mori vesh se im” atë ardhi familisht në 
Janinë dërgoj në han vëllain e tij Josanë bashkë me një ortakun e tij Samuel e na muar që të 
tre në shtëpi të tyre ku na pritnë shumë mirë dhe na rekomandoj me të shoqen e tij Rakellën e 
me një çupë te vetëm 18 vjetshare Sarinën. Si hëngrëm edhe drekën edhe darkën atje, që të na 
dëfrente më mirë z. Megjir na mori në një barkë të madhe në liqen të Janinës, në të cilën u 
futmë Megjiri, i vllaj i tij Josaj, e bija Sarina dhe ortaku Samueli si dhe ne të tre im” atë, im” 
më dhe unë. 

Si shetitmë ndo një orë, Megjiri i thotë së bijës të na këndonjë një herë. Ajo bënte shumë 
naze e s'deshte. Iu lut ortaku i Megjirit Samueli, prapë s'ish e mundur të këndonte. Më së 
fundi i thotë Megjiri të vllajt ta bëjë të këndonjë. Josaj ishte një djalë 23 vjetsh, shumë i 
hijeshëm, si ndo një nuse. Ky ish edhe i vluari i mbesës së tij Sarinës, e cila e dashuronte fort. 
Kur i tha, pra, Josaj të marrë një këngë, ajo unji sytë e qeshi dhe që të mos përshpjegohej tha: 
Do të këndonj për hatër të miqve, të qir Vasilit (t'im “eti) edhe të zonjës (s'im'ëje). Edhe ja 
filloj me një herë edhe Pale këngës. Këndoj aqe bukur e me një zë melankolik, sa na habiti të 
gjithëve. Kaqe ëmbël e me aq një madhështi që këndonte. I “ati u ngrit, e puthi në ballë. Im 
“atë e daroviti një flori Austrijet 3 napolonash, më fort si darovë dasmet se ato ditt do 
martohej me Josanë. Im “ëmë nga ana tjetër i dha një karficë të florinjtë. Sarinës dhe të 
tjerëvet çifutë ju bë shumë qefi prandaj Sarina n'a këndoj kush mban mënt sa këngë të tjera të 
kandshme dhe Megjiri me të vllezërit e me disa çifutë të tjerë na përcuall të nesërmet me kuaj 
një orë jashtë Janinës. Atë natë mbi liqenin e Janinës e me ato këngë nuk do të harronj kurrë. 
Natë me të vërtetë poetike, magjike. 

Me qenë se në Greqi kisha kënduar vjershën e bukur të qira-Frosinit, të dashurës të 
Muhtar Pashës, që ishte i biri i Ali Pashë Tepelenës, dhe të cilën e desh fort vetë vjehri Ali 
Pasha, dhe mbassi ajo s'desh t'i binte në dorë e mbyti tinazi në atë gjol një natë bashkë me 17 
gra të tjera, atë natë pra e solla ndër mënt qira Frosinin, dhe pyesja Josanë se më ç' vënt është 
mbytur këjo qira Frosini prej Ali Pashës. Edhe ajy bashkë me Sarinën më tregonin një vënt 
aty afër nisisë” së Janinës, ku kish Pallatin Aliu. Vjershëtari Grek i Lefkadhës Aristotelis 
Vallaorits (thohet se origjina e tij ishte nga Voskopoja, si dhe vetë e tregon në “Memories” e 
tij), ky vjershëtar, po thom, me kaqe aftësi e hollësi dramatike e përshkruan këtë histori, sapo 
t'a këndonjë me vërejtje njeriu do kuptonjë se me të vërtetë është në atë vënt edhe se përpara 
tij çvillohet gjithë ajo dramë. 

Si u ndamë nga miqtë çifutë vazhduam rugën e gjattës, tuke hequr për në hanin 
“Negradhes” ku do të flinim atë natë. Filluan prapë shakatë e Janit Samarajt. Sesi na u ndoth 
kali i tij qor nga syr” i mëngjër dhe bëntë ç'bënte pengoheshe nga ajo anë, sa mënt na e rëzoi 
Janin kaqe herë. Të gjithë qeshnin sa herë i pengoheshe kali Janit. Jani, tuke parë këtë hallin e 
kalit e thiri të zotin, qiraxhinë, që së largu — o Demir, o Demir. — Lepe — gjegjet Demiri - . 
Ore, pafsh Pejgamerët e pilafet e hyrijet hajde këtu pak. — Ç” urdhëron qir Jani” — Ja e bëj 


' dromos “ rruga (nga greqishtja, kështu që termat hartofor dhe tahydhrom duhet të përkthehen “udhrrëtyes”, 
por për këtë nuk jam i sigurt H. K.) 
” nisi “ ishull, ujdhesë (H. K.) 

këtë kalë të mos qorolliset' se do më mbinjë gjëkundi si ndo një presh, ja se po qitja edhe 
syrin tjetër të shpëtojm” një herë e mirë. — Qeshi Demiri dhe ne bashkë. — Ore, usta Jani, po 
ç't'i bënj un” i mjeri, kur ja ka dhënë zoti këtë hall” — Ahere Jani nxjerr një shami të kuqe nga 
sillahja” e sbret poshtë e ze t'i lidhë sytë kalit. Ç” bën ashtu maestro Jani, i thotë Demiri” — 
Lëmsh të bëhesh ti bashkë me qorin kalin t'ënd. Mbassi ti s'do t'a nxjerrësh synë, unë do t'ia 
lith që të dyja, që kur të bjerrë të dijë si të bjerrë, or buf i kënetësi Ja t'ia qit, ja t'm'i 
qitë...Mos qesh pastaj me Janin. 

Këto edhe shumë të tjera na bënte Jani Qiritsi që na u bë çështja e ditës. N”'a bëri një 
shaka tjetër kur shkonim vahun e Vijosës, sa mënt na u mbyt një prej udhëtarëve. Se ishim 
nj'a 15 shpirt gjithësej. Si e pa se një prej udhëtarëve ishte shum” i shkurtër edhe pak leshko 
nga mendja, para se të shkonim Vijosën, me qenë se ajy udhëtari po i tregonte si iu marrë 
menttë një ditë kur shkonte një lumë, Jani Qiritsi e këshilloj se duhet që të lidhë sytë që të 
mos shohë. Ashtu bëri edhe ajy fukaraja. Jani ja lidhi mirë sytë e e hipi në kalë dhe ia lidhi 
kalin pas samarit të tij. Po këtu i lojti një dhelpëri të ngratit. Si i lidhi sytë , e hipi mbi kalin e 
tij qor, dhe vetë hipi kalin dori të udhëtarit shkurtabiq. Si zunë të kalojnë vahun, kali qor i 
shkurtabiqit, si pas zakonit që kish n'a pengohet. Shkurtabiqi mbassi nuk shëkonte e humbi 
terezin i ziu dhe ra në lumë edhe për fill mënt na u mbyt, se i shkau këmba përtej vahut. U 
ndodhë dy prej qiraxhinjve afër e mezi e tërhoqnë e e shpëtuan. Ne u këputmë së qeshuri. Por 
shakaja më e madhe ishte kur para se t'i zgjidhë sytë shkurtabiqit, Jani hidhet në lumë, mer 
kalin qor të tij, lë kalin e shkurtabiqit dhe hidhet më këtë anë. 

Kishim ardhur në fshatin Ostenica, ku n” a zuri nata në një fushore gjelbërore. Qiraxhinjë 
thanë të flemë atje atë natë dhe të nesërmet te ngriheshim herët që të arrinim Kolonjën. Fshati 
Ostenica ishte ndonjë orë lark. Han aty s'kishte. Do të flinim jashtë në luadhet. Kështu edhe 
bëmë, çkarkuam kuajt shtruam disa velenxe e mutafë” kuajsh e ramë të flemë, mbassi 
hëngrëm bukë pa perënduar Dielli. 

Mëma imë shumë herë shihte ca ëndra të çuditshme. Disa herë kishte një telepathi që 
tregonte ca gjëra, të cilat më vonë delnin të vërteta dhe çudia ishte këjo që, takonte ngjarja e 
tyre bash në atë kohë që e parashikonte im” ëmë. Do të tregonj këtu një shëmbëll të vogël për 
të vërtetuar këtë telepathinë e nënës simë. 

Kishim një unq të math, xhaxhako Dinçe-Pramatarin, që ish i shoqi së motrës t'im gjyshi 
Annes. Ky një dit na vdiq. Mbassi e mbuluam e vinim me t'em ëm për natë që e ngushëllonim 
teto Annën edhe flinim atje. Një natë im “ëm pa një ëndër të çuditshme dhe e tregonte të 
nesërmet përpara teto Annës, të bijave të saj edhe dhëndrit të saj Taçe Dhespotopullit. Sikurse 
po lante në çeshmë të Kyroakos, n'mëhallen t'onë sa shamiçka dhe sikur kaloj aty njatë 
xhako-Dinçja bashkë me një burrë të gjatë e të hollë, të zheshkë e të lijosur me xibuna e me 
kallca shajaku dhe me një takije” të lyrosur në kokë. Si kur e përshëndoshi t'ëmë dhe si kur i 
tha: A e sheh këtë njeri, moj bijë” — Po xhaxha - E kam mik dhe është nga Porodina. Më ka 
dhënë hua 3 shinikë” urof” për farë vjet. Unë simvjet ja ikonomisa dhe ja kam përposhë në 
qilarin t'onë, në hambarin e vogël po harrova t'i thom s'at'ëme (do me thënë të shoqes) e cila 
s”e di e do mos ja japë pa fjalë. Po ti, moj bijë vëre re mirë këtë aganë (dhe ja tregoj me gisht) 
edhe thuaji s'at' ëme t'ja japë se më ka bërë të mirë agaj. Dëgjove” — Po xhaxha. Eh, 
lamtumirë bijë. Edhe hiku Dinçja me gjith” aganë. 


' qorrollisem - 1. -pengohem diku dhe rrëzohem ngaqë nuk e shoh mirë rrugën, 2. - Eci në rrugë zë gabuar 
nga padija apo nga mungesa e përvojës, veproj verbërisht. Rrënja e fjalës është “QORR” (H. K.) 

” silah - brez i gjerë lëkure, shpesh i zbukuruar me qendisje të arta (H. K.) 

“mutaf — mbulesë zakonisht prej leshit të dhisë që hidhet sipër vitheve të kalit (H. K.) 

“ takije - lloj ksule me majë të ngushtë prej pëlhure të bardhë dyfishe, të rrahur me tegel që e mbajnë 
fshatarët e Myzeqesë (H. K.) 

$ shinik - enë druri e rrumbullakët, që shërben si masë drithi(nxen nga 25 deri 110 okë H. K.) 

$ urov - bimë barishtore që përdoret si ushqim për kafshët (H. K.) 

Këtë ëndër e tregonj fjalë pas fjale, si e kishte përsëritur shumë herë im” më. Por kur ja 
tha teto Annës ajo u hoth përpjetë. U kutra, burri im të ketë hua gjësendi e të mos ma rëfenjë 
mua” S'është e mundur. Protestonte teto Anneja. Mirpo, pa mbaruar fjalën in” ë trokëlliti 
dera e sokakut. Shkon yzmeqarja e e hap e hyn një burr” i gjatë brënda në hajat. Pyet 
shërbëtoren ku është qir Dinçja (se s'e dinte se vdiq) edhe mbassi shërbëtorja i tha se vdiq 
afendikoj Dinçja, njeriu i huaj zu e po thoshte: “oh, jazëk, oh jazëk, oh, i mjeri si s'e pashë 
edhe një herëetj. etj. ”, thosh. 

Gratë po dëgjonin që lart. Im” ë shtie sytë nga penxheretë e e sheh njerin” e huaj tamam 
atë që kish parë atë natë ëndër, që ia kishte rëfyer xha-Dinçja. Mveshur e mbathur ashtu si e 
kish parë e e kish treguar. Iu thotë grave të tjera: Ja ky është ajy që pashë në ëndër bashkë me 
xhaxhanë. Hidhet i dhëndri i Dinçes Taçja e e pyet në e njihte të ndyerin Dinçe. Si s”e njihja, 
thotë i huaji, e kisha shumë mik e ardha t'a shoh, po ajy paska vdekur, Jazëk, jazëkl Dhe po 
ngushëllonte Annën e çupat e saja, të cilat s'e njihnin, se s”e kishin parë ndo një herë. Mbassi 
piu një kafe e pyet prapë Taçja pse ka ardhur Agaj e s'desh të rëfente se i vinte turp, mbassi 
ngjau edhe vdekja, po Taçja insistonte. Ahere Agaj i huaj çel gojën e thotë, se vitin e shkuar i 
pat hojtur 3 shinikë urof për farë e i kishte thënë para dy javësh i ndyeri Diçja që të vinjë në 
shtëpi e t'i marrë se ja ka vënë më” njanë në hambarin e vogël. Këto fjalë bënë aqe një 
përshtypje të madhe sa gratë u panë sy ndër sy njëra me tjetrën e nuk e shpjegonin dot këtë 
mrekulli. 

Mirpo teto Anneja protestonte që s” ka gjë në hambar dhe agaj zu të ikte. Po Taçja zbriti 
shpejt në qilar, pa në hambarin e vogël dhe për çudi gjeti të tre shinikët me urof që i ndyeri 
Dinçe i kishte lënë atje për aganë. 

Të këtilla ëndra shihte nga ndo një herë herë im” ëmë. Pra, atë natë që fjetmë në livadhet 
e Ostenicës, aty si nga gjumi i parë, im “më, e cila më kish marrë në mest mua si edhe im” atë 
sheh në ëndër sikur dy veta të panjohur po na afroheshin të na plaçkitnin. Zgjohet tuke u 
trëmbur, edhe me të vërtetë 10-12 çape përtej prej nesh zgjateshin dy hije, dy sillueta të zeza, 
të frikshme. Im” ë e zgjon shpejt babanë. Babaj le t'a themi këtu ishte shumë trim e kuximtar. 
Sikur se ishte një levent nga shtati, këngëtar e vallëtar nga të rallët ishte edhe trim edhe 
nishanxhi i prapë. Kudo ecte i armatosur se ishin edhe kohët anormale e i kishin ngjarë shumë 
aksidente në jetën e tij. Zgjohet, pra, im “atë shtije sytë dhe i sheh ato të dy hijet. Hejl. . . Hej 
përgjigjen të dy hijet. Ç” jini ju” — Njerës të mirë, përgjigjen hijet. Kur jeni të mirë pse vijni 
natën dhe nga dalë si kusarë” Dhe më një herë kap shashepon (chassepot) e tij të mbushur që 
e kishte pranë e ngrihet më këmbë. Poshtë armët ju thot” im” atë. — S'kemi armë, zotni, po rini 
rehat se s'ju trazon njeri, thon” ata e zenë ta largohen me vrap. Im” atë ju bie pas më t'erët. 
Dëgjohen ca zëra përtenj në disa dushnja'. Duket se janë edhe të tjerë njerës e po llafosen. 
Çështja u muar vesh prej gjithë karvanit t'onë, ku ishim 12 burra, 1 grua, e dy fëmijë, unë dhe 
djali i Jani Qiritsit. Të gjithë të tjerët ngrinë në lëkurat e tyre. Jani Qiritsi i la shakatë e s'dinte 
ku të futesh. Vetëm im” atë dhe një prej qiraxhinjëve qëndruan burra. 

Iu thot” im” atë të gjithëve mos tunden po të qëndrojnë në vëndet e tyre. Im” atë mer 
qiraxhinë trim, të cilit i jep pushkën dhe fyshekët e Jani Qiritsit, që i mbante vetëm për 
kapadaillëk dhe nisen që të dy përpara. Më kot im” më desh ta ndalonte, e unë, si çilimi po 
qanja se na ikte babaj. Ajy s” dëgjonte prej atyre. 

Po pa bërë 100-150 çapë krisi një pushkë nga ana tjetër edhe pas asaj një tjetër. Ne 
ngrimë të gjithë. Ora ishte një pas mesit të natës. Im” atë me Seferin (qiraxhinë) zunë me një 
herë vënt, por nuku shtinin. Pas cazë edhe dy pushkë të tjera ranë, po prapë im” atë nuk shtiri, 
as qiraxhiu. Si shkoi ndo një orë kështu në një pushim të thellë filloj nga pak të zbardhëllonjë 
dita sa mezi njiheshe njeriu. Ahere çquan im'atë se ata ishin 6 hajdutë, se zunë e po 
ngriheshin nga pritat e tyre. Dy prej sish, si u siguruan se s'ka ndo një frikë u nisnë të 


' Dushnjë - shelgjishte të ulta, ferrishte (K. F.) 

plaçkitnin karvanin t'onë, mbassi dy prej qiraxhinjëve po pregatitnin kuajt që të niseshin të 
gjithë. 

Kur i sheh im” atë se po i vërsuleshin karvanit ata të dy të armatosur kusarë, ju bërtet 
ashpër të largohen. Po ahere një pushkë i përgjigjet t'im eti nga an” e të katër kusarëve të tjerë 
që kishin zënë vënt. Im” atë s'ja vonoj ahere e fishëlloj shashepoja e tija breshëne e plagos në 
gishtat njërin prej atyre të katërvet, të cilët kur panë gjak kështu pa pritur, u tërbuan dhe zunë 
po shtihen rëndom mbi t'im atë. Në atë ças një prej atyre kusarëve që ishin më këmbë e po 
afroheshin të na plaçkitnin i bërtet t'im eti: “ Ri urtë, bre kaur i derit, se do t'ju therim 
njerëzinë që keni këtu. Edhe filloj të shtjerë mbi ne. Po pa shënuar mirë, bam një pushkë tjetër 
edhe bie i vrarë mbi dhel E kishte shënuar im” atë tamam nga tëmthi i djathtë. Tjetri kusar, 
shoku i tij iku shpejt tuke u ulur e diku duke u hequr barkazi. 

S'rëfehet ajo që ngjau ahere. Lufta filloj e ashpër, po im” atë shtije shumë rallë me gjithë 
qiraxhinë trim, që të kursejnë fyshekët se s'kishin shumë. Ne u larguam tuke lënë ç'kishim 
dhe u futmë afër një prrojë të vogël. Zembrat n'a dridheshin të gjithëve. Lufta po vazhdonte. 
Në koh” e sipër i thret kapetani tim” eti të bëhen teslim', ndryshe do t'i bijen karvanit, edhe 
me qenë se im” atë kish zënë vënt të mira e s'përgjigjej ata shtijen dhe vrasin një kalë t'onin. 
Për fat ishte kali qor i Jani Qiritsiti 

Tmer e llahtar n'a kapi të gjithëve se po na shkonin mbi krye disa plumba. Për fatin t'onë 
të mirë del një paganja me armë nga fshati i Ostenicës se kishin dëgjuar pushkët dhe po na 
afrohet. Një prej karvanit t'onë nga Leskoviku ju del përpara e i lajmëron se ata andej janë 
hajdutë që na ranë në qafë. Dikush prej paganjasë shtije mbi hajdutët se i kishte përposh dhe 
plagosi rëndë vetë atë kapetanin. Kusarët kur panë se po bijen midis dy zjareve lanë menjë 
herë pritat e tyre dhe lëshohen tatpjetë një lumi të vogël. Paganjaja ju bie pas e po zbras disa 
dyfegje mbi ta gjer sa ata u futnë në një pyll e s'u duknë mël 

Kur pushoi lufta na u afruan Ostenicjotët, si edhe im” atë me qiraxhinë trim u bashkuan 
tok dhe po ngushëllonin shoqi-shoqin për të keqen që na gjeti e që shpëtuan faqebardhë. 

Si mbaroj tevaturi” dhe qiraxhinjtë zunë të ngarkojnë kuajt, shohim që kali qor i plagosur 
rëndë s'kish shpresë të ktheheshe në jetë. Seferi i varfër, - se i atij ish kali — e pa e i ardhi keq 
shumë. Po qir Jani Qirici s”e linte me gjithë hallin e tij, po i thesh “pse më le pa kalë”, ose 
“mirë të thashë unë t'ja qitnje edhe syrin tjetër: tani të ardhi keq për syrin, qaje tani kalin”, etj. 
Po Seferi ia prët: s'ka gjë se më shkoj kali e u bë kurban, po ja, edhe ti, qir Jani, mos kij keq 
se më krahë do të shpie në Kolonjë, pas na turpërove sot, jazëk që je Kolonjari Edhe Usta Jani 
i gjegjet: Pse mos të thuash Sefer agë se ardhë më more armët pa lejen t'ime e shkon të 
luftosh me qir Vasilin (t'ëm atë). - Po pse s'ardhe të m'i marësh atje ku kisha zënë vënt. Pse”. 
. . Nuk e mer vesh i thotë Jani” Pse...s'ma mbantel... U këputmë së qeshuri të gjithë me 
qytyret e Janit. 

Më pakëzë dhe niseshim të gjithë dhe Jani Qirici më këmbë. Kalit që i qitmë samarin e të 
tjerat e e lamë të ngratin se po iqte shpirt. Ostenicjotët na përcuall gjer sa zumë xhadenë, tuke 
u drejtuar në Leskovik. 

Nuk do t'a harroj kurrë atë sqenë të tmershme, që na panë sytë atë ditël Të gjithë e 
lëvduan babanë për trimërinë që rëfeu se ndryshe do na çvishnin krejt ata kusarë, të cilët për 
atë qëllim ardhë me kallaus. Po mbi këto s'duhet harruar edhe ëndra e telepathia e t'im ëme. 

Si vamë në Leskovik e hëgrëm drekën, u drejtuam në Kolonjë dhe pa perënduar dielli 
ishim në Ersekë. 

Atë natë n'a u nda qir Jani Qirici se shkoj në Goshtivisht. Na la shurdhër nga shakatë. 
S'kishim mbetur përveç se ne me t'em atë e t'em ëmë, dy dardharë dhe qiraxhinjtë. Të 
nesërmet, pik” e mëngjezit na zuri mbi kullën e Qarit. Me një herë zbardhi së largu si një nuse 
e bukur Korça e jonë. Im “ë dhe unë qanim nga gëzimi dhe s'na duroheshe dot gjer sa të 


'teslim - dorëzanës (H. K.) 
” tevatur — zhurmë që bëhet për një njeri apo çështje (H. K.) 

sosemi. Si zbritmë në fushën e bukur të Korçës, pas 3 orë ishim në Drenicë, ku kishin dalë 
shumë prej gjinisë s'onë, burra më fort e çiliminj e po na prisnin se ishin lajmëruar më parë. U 
poqmë atje e u përqafuam njëri me tjetrin e kështu pas gjysmë ore hynim në Korçën e 
dëshëruar. Afër shtëpisë na del ime gjyshe e gjora me teto Ndinon e gra e teto e kushërira të 
tjera e na zbresin prej kuajve e qanin me lott e më s'ngopeshim dot nga malli që mezi na panë 
edhe një herë. 

Kështu arthmë edhe një herë në patridhën' e shejtë që kaqe kohë e kishim dëshëruar dhe 
u sheshtuam. Im” atë ndenj në Korçë edhe dy muaj akoma dhe mbassi më vendosi mua në 
shkollë e vuri zahiren e shtëpisë që duhej për motin, na la ne në Korçë dhe vetë u nis për 
Greqi. 

Përpara se të niset më shpuri në shkollë, tuke qenë bashkë me xhaxha Ligorin. Më 
paraqitnë përpara direktorit të shkollës së naltë z. Harallamb Karmicit. Shkoll” e naltë 
përbëhej prej klasave të shkollës hellenike (shkruar edhe greqisht H. K.) dhe prej një klasit, 
klasit të parë gjymnasial, pas systemit shkollor të vjetër. 

Z. Karmici, si më pa e më examinoj pak, si pa dëshminë t'ime që kisha mbaruar në 
Karvasara klasin e parë hellenik dhe nga ana tjetër që dinja edhe greqishten mirë, tha se munt 
të më venë në klasin e VII ose të III hellenike, në vënt që të më vinte në të II hellenike. Po 
babaj bashkë me xhaxhanë insistuan që t'i shkoj klasat me radhë edhe kështu hyra në klasin e 
VI ose të II hellenik. Isha ahere 10 vjetsh. 

Kur vajta në shkollë gjeta shumë shokë prej atyre që më kishin kaluar kur mbeta dy vjet 
në klasin e II popullores, po gjeta edhe disa grezdenë” shoq, burra pothuajse nga 16-20 vjet 
secili, që unë isha më i vogli nga të gjithë. Në këtë klas isha me të vërtet më i miri, a më mirë 
me thënë, i pari i shokëve. Kisha ahere si msues Sotir Nasen, Nikoll Pigadhanë, Anastas 
Anastasiadhin, ose Bixhon edhe Petro Harisin. Isha shumë m'i zoti nga gjithë shokët në 
msime. 

Këtë vit një tjetër aksident më ngjau, që më la edhe sot me mëane apo sakat. Kishim 
brënda në avullin” e shkollës gjithfarësh orendi gjymnastike të ngulura në dhë si p. sh. 
monozygat, dhizygat, krikot, anavathrën që hipnje me të duart ose me nganjë dorë e me 
tjetrën e zbrinje, 20 e ca doreza druri etj. etj. 

Unë, si i lehtë që isha msova shpejt gjymnastikë, aqe shpejt aqe mirë sa ju tërhiqnja 
vërejtjen gjithë shokëve sa edhe msuesit. 

Një ditë, tuke qenë një kallaballëk i math, nxënës, mjeshtrash edhe sehirxhinjsh të tjerë e 
ku po ushtroheshin disa djelm, profesori i gjymnastikës më thret mua me embër e më 
urdhëronj të bënj rolet më të zorshim në gjymnastikë. Edhe unë u çvesha dhe fillova si mbas 
urdhnit. Në fillim shkova shumë mirë, por kur hipa disa herë e zbrita në anavathrë ose 
klimaxin (shkallën) disa herë, profesori më urdhëron të ngjitem dymezaj e të zbres dymezaj, 
do me thënë tuke lënë tuke lënë njërën shkallë e tuke hipur mbi të 3-”, të 5-” të 7 e gjith 
ashtu, ashtu edhe të zbrisja me të duart bashkë. Unë, me gjithë që isha i lodhur s'i 
kundërshtova profesorit, po u çlodha pak e fillova prapë. 

Po ç'ngjau ahere” Kur hipa, hipa mirë gjer në krye, por kur zura të zbres me të parën që 
u lëshova prej të 20-' dru të shkallës në të 18 kërcet njëri prej drurëve që ishin nga 3 pogjt 
dhiametri thyhet e unë si s'u mbajta dot me një dorë, humbas equilibrin edhe rëzohem prej një 
naltësije 10 metrash me gjithë fuqinë hundëzoj për dhë, ku vëndi ishte kalldrëm me gurrël 
Kuptohet se sa rashë m'u pre fryma edhe e humba mëndjen. Me një herë më laknë, më 
fërkuan por s'vinja ndër mënt. Më shpunë në një farmaci në Pazar për ndihmat e para, ku 
mezi më ngjallë, më lidhnë plagët e më shpunë me tesqerë në shtëpil Nuk mund të rëfej 
dhëmbjet e mbëdha që hoqa, se kisha çarë më disa vise kokën, kisha disa plagë në fytyrë, 
kisha thyer krahun e djathtë e më fort kisha thyer hundëni Ah, hundën që edhe sot mbeta 

sakat se s'muntnë të m”a sjellin dot në vënt heqimët, sado që u munduan. Edhe sot, përveç që 
m”u thyer kërcka e hundës e më mbet hunda e shtrembër po m'u zu edhe ana ose vrima e 
djathtë e hundës, e sot nuhat vetëm nga njëra anël Kështu lëngova një muaj plot në shtrat gjer 
sa u shërova. 

Më në funt ardhi edhe provimet. Me gjithë që kisha munguar një muaj e ca nga shkolla, 
kur dhashë provime dolla prapë i pari. Kështu kalova në klasin e VII, ose në të tretën 
hellenike, ku isha prapë i pari mbi të gjithë. Ky mot 1884 ishte një mot lumnije për mua se më 
14 të Janarit të këtij viti, si thashë edhe tjetër herë, m”u lint një vëlla, vëllaj im Thanas Floqi, 
që sot është avokat në Elbasan. 

Im” ëmë, e cila kish 11-12 vjet që kishte pushuar së pjelli, këtë radhë, për çudi, mbet me 
barë që të sillte në botë një djalë si ëngjëll, t'em vëlla Thanasin, të cilit u vumë këtë embër, se 
e solli, si deshin të theshin, Zoti Shën-Thanas. 

Kur u lint im vëlla, kishim në shtëpi mysafirë një kushërirën time nga Dardha, të bijën e 
Zoitsës, së motrës tim ”eti, Efvgjeninë e Anagnost Ramanit. Sado që binte dëborë në orën 10 
të natës alla-franga, ne me Efgjeninë u mveshmë dhe duallm në mes të dborëspër të dhënë 
myzhdenë dhe gjer në mëngjes vamë në te gjith far” e fisin tonë e mbluathmë mjaft bakshishe. 
Ime kushërirë Efgjenia ish nja 16 vjetsh ahere edhe unë nja 12. 

Pas ca muajsh martoheshe Efgjenia, ose Nija, në Dardhë dhe u nismë edhe për dasmë. 
Ishe ahere edhe im “atë. Vamë një karvan veta gra e burra. Udhës, në vëndin që quhet 
“Skerkë”, na dalin disa hajdutë. Im “atë posa i pa me dylbi që për së largu e kuptoj punën se 
s'ishte mirë dhe desh që të na kthente të gjithëve. Po mjerisht kishin rënë të gjithë në pusi e 
nuk ish e mundur të shmangeshim. Siç u muar vesh, ata kusarë ishte çeta e famëshme e 
Abidin Shagut, një kapitani të dëgjuar, që ishte tmeri jo vetëm i Sanxhakut, por edhe e gjithë 
vilajetit të Monastirit. Ishin ata 8 shpirt. 

Im “atë, si e pa që ramë në pusi, pa n'a thënë gjë ne u tërhoqme një herë dhe zuri vënt 
vetë prapa një shkëmbi. Hajdutët nuk e vunë re, po si bërtitnë gratë (ishim 5 gra unë dhe nipii 
një tim “eti, Kristo Koleci nga Vithkuqi, një djalë 22 vjetsh, që dukej si një luan dhe lëvdohej 
për trimëri, po s'bënte asnjë ovull'), pra si bërtitnë gratë: “O Vasil ku je”, tuke i thirur tim “eti 
që s'po e shihnin, hajdutët veshgëlluan andej këtej edhe e dalluan pak t' ëm atë prej një gune 
që kish të murme e të dhirtë. I thret kapiteni t'im eti “të lidhet” do me thënë të japë armët, po 
in” atë as që u përgjiq as u tunt nga vëndi. Karvani me gratë e me Kristo Kolecin në ballë si 
dhe unë që më kish përpara Kristo Koleci mbet e më s'bënte udhë. Im “atë bërtet një herë 
“shkoni përpara karvanin”, po me azallah se kuxonte të shkonte njeri. Ahere i thret edhe një 
herë kapiteni tim” eti “ore do të bëhesh teslim, apo të bëjmë copë” Si e ke hallë”2” Edhe me që 
s'ju përgjegjeshe im “atë, kapiteni dërgon dy veta që të më marin skllaf mua. Këtë e dëgjoj 
im” atë dhe iu trëmp zembra se mos pësonja gjë unë. Me një herë duall dy veta nga prita e na 
u derdhë neve. Do ishin nja 22 çape larg prej atyre, kurse im” atë ish 400-500 çape lark mbi 
një gurishte “Skërkës” së keqe. Im 'atë si e sheh që u lëshuan ata të dy të më mernin skllaf 
mua, s'ja u hasmëris po bam njërit dhe e shtrin mbë dhe, sa të zërë të ikë tjetri, të krismet dhe 
atij dhe e rëzoj edhe atë për dhël U ndez dyfeku ahere, ne se si bëmë edhe ja u ngamë me vrap 
kuajve dhe shpëtuam, me gjithë që na shtinë disa plumba që prapa e plagosnë në krahët vetëm 
një dardharkë dhe Kristo Kolecit i muar festen plumbat. Dëgjojmë një “ohhhul” Ishte vrarë 
edhe një tjetër, mbetnë 5 me një. Lufta po vazhdonte. Bëjnë një yrysh hajdutët mbi tënr atë, 
po plagosen dy prej tyre, prej të cilëve njëri rëndë. Mbenë 3 me 1. Disa dardharë po vinin që 
poshtë dhe qëndruan e bënin sehir luftën. Me azallah se kuxonin të shtinin me gjithë që kish 
dy veta prej syresh pushka shishanera. 

Kapiteni si e pa se ju vranë 3 e ju plagosnë dy, më s'hodhi më, po largohet shpejt me të 
5, prej të cilëve njëri i kishte mbetur rrugëve. Karvani kishte shpëtuar e kishte dalë afër Shën 

Thanasit të Dardhës. Im “atë ndënji edhe ndo një gjysmë ore atje dhe pastaj, tuke u drojtur 
kurdoherë levendin' që kish zënë dhe tuke bredhur piqet me dardharët e tjerë më poshtë e 
zbresin të gjithë në Boboshticë. Shkuan me të shpejt në Korçë dhe lajmëruan Qeverinë, e cila 
nisi 20 shpirt me të shpejt me një yzbash në krye, me të cilët u nis edhe in” atë. Kur vanë në 
vënt, gjetnë të tre të vrarët dhe ju muar kokrat e i shpunë në Korçë. Tjetrin, të vrarin s'e 
gjetnë. Pas dy javë çeta e Abidin Shagut u përpoq me një koshare tjetër nga Nikolica ku u 
vranë të gjith” hajdutët. 

Im “atë bëri si bëri vajti në Dardhë dhe u ndoth edhe në dasmë të së mbesës, Nijes. Si 
ndenjmë ca dit në Dardhë u kthyem prapë në Korçë me suvarinj”. Kur ardhmë në Korçë 
n'ardhë vetë mytesarifi i Korçës në shtëpi dhe falenderoj t'ëm atë për të mirën që i bëri shtetit 
dhe veçanërisht Vilajetit të Monastirit, i tha se do shkruante në Babi Ali që t'i jepnin një 
shpërblim të math për këtë bamirësi, si dhe një nishan nga Sulltani. Po e vërteta është që 
im'atë s'pa asnjë fletë preshi nga Qeveria, ose nga Sulltani. Të ishte gjetkë sa do çmoheshe 
një trim i këtillë, që s'e kishte shoqini 

Kjo ngjarje bëri një bujë të madhe në gjithë Vilajetin, që edhe sot shumë njerës e mbajnë 
mënt në Korçë këtë dhe e tregojnë. Nga gjithë soji i jonë in” atë ishte korona e tyre, ajy që 
nderonte te gjithë sojin. Shumë pleq në Floq mollojisnin se Vasili (im”'atë) i ngjiste stërgjyshit 
të tij Tomços, që bëri aqe mrekulli pranë Ali Pashajt e pranë Napoleonit të math. Po edhe im 
gjyshi Risto Styllua Tomçua, nuk binte poshtë. Harrova të përmënt që edhe ajy mori pjesë në 
luftën e Krimesë më 1854 me anën e frëngjëve, ku fitoj edhe ky dekoracjonin “Legion 
d'honoeur”. Edhe im “atë, i cili më 1885 mori pjesë me disa kryengritës kundra Turqisë kur 
krisi lufta në Thesali e mori nga mbreti Georgji I i Greqisë kryqin e Taksiarhëvet (shkruar 
ndër kllapa greqisht H. K.), të cilin e kisha parë edhe unë e e mbaj mënt mirë po s'di se kush 
grabiti nga shtëpia. 

Tuke i dhënë funt kësaj historisë së hajdutëve s'harronj të shtonj edhe këtë, se kushërir i 
jem Kristo Koleci, të cilin e la im 'ë me gratë kur na duall kusarët, ky farë daiu me gjithë që 
kish një goxha shashepo të shkurtër përsipër dhe fyshekë plot as kuxoj të qitë një pushkë kur 
pa t'im atë në reziki Im”atë i foli rëndë kur e pa në Dardhë, po ajy e lau vehten, tuke thënë se 
ishte i shtërnguar të rinte me gratë, se ku munt t'i linte, sikur se po t' na kish gjetur gjë ne do 
n'a mpronte kapadaiu Kristo Kolecil Im”'atë qysh atë ditë as i foli më me gojë Kolecit, as e 
afroj në shtëpi t'onë. E quante me ironi “Miu me mustaqe”. 

Këto ngjisnin në muajin e Majit. Nga Korriku i atij viti dhashë provimet e u hodha me 
gradën më të naltë në klasin e I gjymnasial, që korespondon sot me klasin e IV gjymnasial. 
Veçanërisht mora edhe një peshqesh këtu nga Dhespoti i Korçës Filotheu me që dolla më i 
miri i shokëve. 

Në atë mot (Vjesht' e parë 1885) kur bënja klasin e I gjymnasial krisi edhe lufta e 
Turqisë me Greqinë. Im'atë me disa kapetanë të tjerë, më fort dardharë ishin në marrëveshje 
me kryeministrin e ahershëm të Greqisë Theodhor Delijanin, që në qoftë se liroheshin vëndet 
t'ona dhe më fort Epiri me një pjesën e Maqedhonisë gjer në liqenin e Olhrisë, të jepej një 
autonomi e plotë të asaj zone. Me gjithë që Qeveria Greke ja u refuzoj në krye këtë proponim, 
po tuke pasur provën e traktatit të Berlinit më 1879 që s'mundi të zaptojë Epirin gjer ne lumi i 
Kallamajt, ku e ka edhe sot kufirin për shkak se kundërshtuan Shqiptarët me armë në dorë e 
s'e lanë të kapërxenje Prevezën, prandaj ju a pranoj Shqiptarëve propozimin me disa kondita, 
që atyre viseve do t'u jepej një autonomi e gjërë nën mbretin e Greqisë, të cilin Shqiptarët e 
pranuan dhe muar pjesë në luftë, ku im'atë e me Jovan Themelinë nga Dardha ishin prijsit 
kryesorë. Po lufta e vitit 1885 dështoj pa nisur mirë dhe Greqia e pësoj dhe andartët” shqiptarë 

fituan që hupnë mjaft të holla si dhe punën e tyre dhe s'ktheheshin dot më në Shqipëri se ishin 
të përshkruar (proscrits ). Prandaj edhe s'ardhi më im'atë në Shqipëri. 

Atë vit unë vajta mirë në shkollë edhë u çvidhova mjaft. Pata fat se i vllaj më i vogli i 
sim”'ëje, xhaxha Kristua një djalë 26-27 vjetsh i mirë e i sjellë dhe mjaft i qytetëruar, si 
frangoraft që ishte njihej me shumë njerës me të cilët më bënte të njohur edhe mua dhe zura të 
zhvillohem mirë. 

Ahere kishte nisur edhe propaganda shqipe në Korçë. 

Në Stamboll ishte formuar një shoqëri shqiptarësh e cila filloj të nxjerë edhe një gazetë 
shqiptare me embrin “Drita” të cilën e drejtonte Petro Poga. Këto të pakët shqiptarë me gjithë 
që ishin nënë vërejtjen e Turqisë po sidomos punonin. Shtytjen më të madhe morale e jepnin 
te dy patriotët e paharuar Naimi dhe Sami bë Frashëri, i pari si nëpunës në Ministri të Arsimit 
dhe i dyti si nga më të mbëdhenjtë shkrimtarë të Turqisë. Nga ana tjetër në Rumani dhe më 
fort në Bukuresht, nënë kryesinë e të paharuarit Nikoll Naços shqiptarët po punonin e po 
shtypnin disa libra shqip. 

Më përpara Efthimi Mitkua kishte botuar “Mbletën Shqiptare” me shkronja greqishte. 
Më vonë Naum Veqilharxhi nga Vithkuqi nxori një gramatikën e tij dhe ca gërma sui generis, 
prototype krejt. Më pas shoqëria e Stambollit pranoj alfabetin llatin me disa ndryshime, me të 
cilat edhe shqiptarët e Bukureshtit shtypnë librat e para shqipe. 

Me gjithë që vinja në shkollën greke, por me që im unq Kristo Mitkua çquhej si një nga 
të pakët shqipëtarë që kish ahere Korça (se si shqipëtarë hiqeshin, ose ishin ahere vetëm 3-4 
vetë, Orhan beu i Çerçiz beut, Jovani i Cico Kosturit, Thimiu i Mihal Markos dhe pastaj im 
unq Kristua i Mitkos, prandaj desh të më inspironte edhe mua ndjenjat shqiptare. 

Shqiptarët quheshin ahere prej filogrekëve propagandiste allvanitas, masonë, të 
mallkuar, por jo kurrë shqiptarë. Po edhe unë, me gjithë që dëgjonja mallkime dhespotësh dhe 
nëma të tjera burrash e grashë, më pëlqeu idhea shqiptare dhe nuk vonova të bëhem një neofyt 
i idhesë kombëtare, që u nis me shokë, po më vonë bëri mrekullira. 

Xhaxha Kristua ish i pari që më msonj të këndonja shqip, me gjithë që kisha 3 vjet që i 
dinja karakteret llatine , tuke msuar frëngjishten e llatinishten. 

Naim beu në atë kohë kishte shtypur greqisht në Bukuresht librin e parë e të pavdekur të 
tij “Dëshira e vërtetë e Shqiptarëve” (shkruar edhe greqisht H. K.) që më vonë unë e 
përktheva shqip prapë në vjersha me atë titull. Kjo vjershë ishte shkëndia e parë që ndezi 
flagën e pashojtur të patriotizmit. Dijet se Naim beu e dinte mirë greqishten se kish mbaruar 
gjymnazin e Janinës. Kjo vjershë ishte një kryevepër që tërhoqi vërejtjen e Sulltanit dhe e 
gjithë dipllomacisë. 

Këtë vjershë që posa e këndova më pëlqeu kaqe fort sa e mësova mëgojë. Më ndezi kaqe 
shumë ndjenjën kombëtare, sa munt të thom se qysh ahere s'pushova të jem një shqipëtar i 
flaktë. Nga ana tjetër, mbassi xhaxha Kristua më njohu me të ndyerin Orhan beun, ajy më dha 
disa vjersha esopike dhe lyrike të Naim beut, si dhe një vjershë të veçantë “O vëllezër 
Shqipëtar, gëzohi që arth kjo ditë”, etj. shtypur me një letër të veçantë që ishte ndarë më të 
katër anët ku kish shqipëtar nacionalist dhe kishte entuthiasur masën e re si dhe burra e pleq. 
Këtë vjershë e kisha mësuar krejt më gojë, prandaj më një dasmë bejlerësh që u bë në Korçë, 
Orhan beu më kish marë mysafir bashkë me xhaxhanë t'em Kriston dhe atje, për të parën 
herë, para një grumbulli të math dasmorësh ligjërova atë vjershë me një afshë zembre e me 
gjeste te nxehta. Enthusiasmi ishte aqe i math sa s'pushonin së trokituri duart, disa edhe qanin 
nga gëzimi. Ky ligjërim më njohti me gjith” ato Zotërinj, që s'mbet njeri pa më thirur në në 
gosti për të dëgjuar prapë këtë vjershë, si dhe shumë vjersha të tjera të bukra të Naim beut që 
kisha msuar më gojë. 

Me anë të vjershës (titulli greqisht H. K.) “Dëshira e vërtetë” bëra më vonë më të 
madhen propagandë ne Grekomanët që ndodheshin në Karvasara, në Nartë, në Vrahon, në 
Mesollonjë, në Patrë dhe në Athinë. 

Kur dhashë provime në klasin e I gjymnasial ishte korriku i vitit 1886. Tre veta prej 
shokëve unë, Ligori i Llaskos dhe Kristaq Papakostandini duallm të parët. Prandaj edhe 
Dhespoti i Korçës me Dhimogjerandët e Eforët e shkollave deshnin t'na dërgonin ne 
Munchen të Gjermanisë që të mbaronim gjymnasin pastaj edhe Universitetin me bursë të një 
bamirësi Maqedhonas që s'ja mbaj ment embrin. 

Shtëpia me gjithë që s'deshin të më largonin, po si u bintnë nga ungjrit e mij që kjo ishte 
fati e e mira ime e lanë për të marrë edhe pëlqimin e tim” eti, dhe kështu i shkruan në 
Karvasara. 

Mjerisht aso kohe i kish ngjarë një rrezik tim” eti. Mbassi humbi gjith” ato pare për një 
ideal atdhetarije në luftën greko-turke dhe për një kohë të gjatë mungonte nga Karvasaraja, në 
mosqënien e tij e sipër, dhe tuke qenë se babaj merreshe më tepër aso kohe me tregtin” e 
qerestesë e të thëngjillit, një prej njersve të tij, Kristo Koleci, gjith” ajy bukurosh, për të cilin 
fola më sipër, tuke treguar trimërin” e tij në pusinë e Skërkës së Dardhës, që im” atë e quajti 
“mi me mustaqe” për paburrninë e tij dhe s'desh t'a shihte me sy, Ky Kristo Koleci, po thom, 
njeri i dobët dhe i çoroditur, me qenë se kish mbetur zevëndës i tim” eti në dyqan ahere, gjen 
kohën, ngarkon një trehandir' me qymyrin t'onë, ikën me gjith” qymyrin e e shet në Pire, mer 
të hollat e kërcet në Rumani dhe s'u duk më se pas 3-4 vjetsh vdiq atje. Dëmi që na bëri ky i 
poshtër i kalonte të 10. 000 dhrahmitë, shumë kolosale për atë kohë. 

Shëmbëllën bukuroshe të këtij e ndoqi edhe një tjetër nëpunësi jonë Grigor 
Papadhopulli, prej Dardhe, të cilin e kishim kandarxhi mbi qymyrin. Edhe ky ngarkon një 
goletë” tjetër dhe duke u shoqëruar me kapitanin e anijes shkojnë për në Vollo, ku do ta 
shitnin qymyrin. Po mëkati nuk bekohet, thotë një proverb. Tek shkonin në detin e hapur të 
Egjeut, jashtë hundës “Kavo D”'oro” ose (shkruar greqisht) hasin në një fortunë të madhe ku 
mbytet karavi” me gjithë qymyrin dhe equipazhin bashkë , u mbyt kështu dhe G. 
Papadhopulli. Kështu shpërblehet pabesial Pra, tjetër një katastrofë e dytë, këjo që gjet të 
gjorin t'im atë që kjo ish tepër e rëndë për atë se dami kalonte të 12. 000 dhrahmitë, veç 
paravet të thata që i kishte vjedhur t'im eti kur iku ajy dorëthati i poshtri njeri Papadhopulli, i 
cili n'a shkretoi shtëpinë se me këtë kusari të dytë shtëpija e jonë mbet e mjerë dhe lumëria e 
jonë u kthye në vobeksil 

Kur kthehet im “atë dhe i mer vesh këto i ardhë plasje, po s'kishte ç'bënte. Me qenë se 
kishte borxhe shumë nëpër sharxhinj e qymyrxhinjtë, u shtërngua të vërë në hypothekë dy 
dyqanë t dy shtëpit” e vjetra që kishim në tregun e Karvasarasë e kështu i pagoj ato. Mjerisht 
nga taksiratet e poterat që i ngjan më vonë t'im eti, s'mundi të lanjë atë hypothekë e kështu 
shtëpit” e dyqanet n”a u shitnë në ankand. 

Si kur të mos ishin mjaft gjithë këto që i ngjanë të mjerit t'im eti, po një betejë tjetër i 
vjen mbi krye e cila e varfëroj edh” atë edhe ne se ahere mbeti mish në meshë si thotë fjala. 

Me qenë se në dy sharra të vogla që i mbetnë, edhe në nj'a dy tre konakë thëngjilli vinin 
shpesh kusarët e maleve e besdisnin sharrxhinjtë dhe këta u lodhë së paguari haraçe se ju 
dhanë mjaft franga, fyshekë, guna, ushqim etj. një natë ngjau një gjë e keqe dhe e tmeruar në 
një prej konaqeve t'ona. Kishin shkuar dy hajdutë me bujtë në atë konak që ish afër një fshati 
Varetdhës. Njëri prej të dy kusarëve ishte edhe i dëgjuari kapitan Thimjua, që dridhej prej atij 
gjithë Valltua e Keromeri. Atë natë ju kishin kërkuar pare shumë qymyrxhinjve t'onë dhe këta 
si e panë hallë u zotuan se do t'ja binin të nesërmen. Po me që hajdutët nguteshin shumë u 


'një lloj barke (H. K.) 
” një lloj barke me vela (H. K.) 
 karav - lloj barke (H. K.) 

shtërnguan të dërgojnë dy djelm të konakut me bileta të t'im ati ku kërkonin shpejt 2. 000 
dhrahmi, se ndryshe ishim në rrezik. 

Në konak kishin mbetur dy sharrxhinj dardharë, një i qojtur Çome dhe një Sotir. 
Hajdutët hëngren e pinë atje dhe si kish zjar shumë e bënte ngrohtë mjaft ranë të flenë. Të dy 
qymyrxhinjtë Çomja e Sotiri mbassi i vunë në gjumë hajdutët dolën pak të shohin kaminet. Po 
aty se si dreqin marrin që të dy një vendim të dëshpëruar e satanik, t'ju presin krerët në gjumë 
që të dy hajdutëve dhe të shpëtonin një her” e mirë nga atal Pa, e bëjnë me besa-besën që të 
dy, rëmbejnë latoshkat e tyre, i mprehin mirë e bukur, hyjnë në konak edhe me vrap Çomja 
qëllon kapitan Thimjon edhe vrink një herë me latoshkën e mprehtë e ja hodhë kokën atje tej 
si një kokëlakrel Tjetri, Sotiri, që duhej edhe ajy të spastronte tjetrin bash në atë ças e sipër, u 
trëmp fukaraj e zu po dridhej. I mbet sopata në dorë. Kur kthen kokën Çomo-fucaraj e e sheh 
Sotirin që po ri si dru me latoshkën në dorë i bërtet një herë me inat: “bjeri shpejt, bre më t'u 
thaftë ajo dorë”. Po hajduti tjetër nga zhurma e fjalëve zgjohet dhe zë të ngrihet, po ahere 
edhe Çomja u hasmëris, po me një latoshkën e tij ia heq kokës dhe ja ndan më dysh, pa i 
dhënë kohë të kapet nga armik. Kështu mbaroj ajo natë tragjike. 

Çomja ju mer krerët që të dyve, prish konakun që atë natë dhe ikin bashkë me Sotirin e 
vijnë e ia rëfejnë t'im eti në Karvasara. Babajt s'i ardhi mirë po ç'të bënte, po edhe atyre të 
shkretëve ju kishte plasur shpirti e kishin të drejtë që u shtynë gjer atje prej dëshpërimi. 

Të nesërme Çomja i dorëzon krerët në Qeveri dhe pas dy muaj merte 20. 000 dhrahmi 
prej Qeverisë Greke se koka e njërit prej hajdutëve, e kapitan Thimjos ishte proklamuar për 
20. 000 dhrahmi. Kështu ajy i mori parat” e shkoj në shtëpi të tij në Dardhë po taksirati gjeti 
sharrxhinjtë e tjerë që shokët e hajdutëve vranë një natë dy djelm sharrxhinjsh, për të marrë 
gjakun, prishnë sharra e kamine, ju vunë zjarrë gjithë konaqeve e kështu si sharrxhinjt” e 
qymyrxhinjt' e mjerë si edhe im”atë u batardisnë krejti 

Po e keqja s'qëndroj gjer këtu. Meqenë se fisi i kapetan Thimjos që u vra akuzuan 
tërthorazi edhe t'im atë, qinse me inisiativën e tij u vra kap. Thimjua prej qymyrxhinjve e e 
trëmpnin se do të mernin gjakun nga im” atë. Im” atë jo se i numuronte ato po nga që ju vunë 
disa miq të pajtohen dhe mbi atë e sipër e lutnë të pagëzonjë dhe djalin e njërit të hajdutëve të 
mbetur, që ish kushëriri i kap. Thimios, edhe im” atë e pagëzoj për shumë arsyna, se kish vënë 
konakë të rinj qynyrxhinjsh e dëshirontë që të mos i bezdiste ky hajduti dhe shokët e tij, 
prandaj dikush e kallzoj te Qeverija se gjoja im”'atë ishte jataku i atyre hajdutëve. Kështu një 
ditë e marrin t'im atë në gjyq dhe e burgosnë 6 muaj, dhe si dolli i pafajshëm, e lëshuan, por 
kur u kthye prapë në Karvasara gjet të katër muret e dyqanit dhe dy çirakë që i kishin mbetur 
besnikë një Kiço nga Paramythjoja dhe një Spiro nga Kamenica. Të tjerët dy nëpunës, që njëri 
ishte dhëndri ynë, shitnë ç'muntnë e shkuan në Rumani. 

Në atë kohë unë pregatitesha të shkonja në Monako (Munchen) të Gjermanisë bashkë 
me të dy shokët e mij të tjerë me bursën që përmënda dhe ishin tuke pritur edhe pëlqimin 
et'im eti dita-ditën, pa ditur ç' ngjiste atje, se im” atë kurrë s'më shkrojti se ndodhej në burg për 
të mos n'a trëmbur. 

Kur marrin një letër nga babaj e na tregon një nga një ç'i ngjanë ne ahere e muarm vesht. 
Në atë letër që i adresonte xhaxha Ligorit, im” atë i thoshte se është nevoja të më dërgonin 
mua në Karvasara, se s'ka njeri të besuar dhe se do më mbante ca kohë me vehte pastaj prapë 
do më dërgonte të vazhdonja gjymnazin në Mesollonjë. 

Im” ë kur dëgjoj, gati mënt lojti mëndsh. Nuk desh as të më linte të shkonja se isha edhe 
i vogël për atë punë fëmijë 13 vjetsh. Po mbassi e pa se insistonte im” atë në dy letrat e tija të 
tjera, pa ç'pa me nisi për Greqi me të vëllan” e saj xhaxha Kristo Mitkon. 

Më 5 të Tetorit 1886 jemi nisur me t'ëm unq nga Korça, tuke marrë me vehte edhe t'ëm 
kushëri Sotir Romanin nga Dardha, të cilin gjith “ashtu i ati i tij Anagnost Romani që kish 
motren e t'im eti e kish hequr nga shkolla e e deshte pranë tij në Mesollonjë (shkruar edhe 
greqisht H. K.) ta stërvitte në punë. 

Udhëtuam mirë gjer në Janinë. Xhaxha Kristua si njeri i gjesdisur që kish parë gjith” 
Evropën me sy e Misirin, na mori atë natë në një theatro. Ish e para herë që shihnja theatro me 
sy dhe më bëri shumë përshtypje. Shkuam të nesërmet nga Janina dhe pas dy ditësh isha në 
Karvasara. Ish e dyta herë këjo që vinja në Greqi. 

Im” atë më shtërngoj fort në krahërorët e tij kur më pa dhe tepër u ngushëllua me mua. 
Pas dy ditësh xhaxha Kristua u nis me t'em kushëri Sotiraqin për në Mesollonjë dhe q' andej 
shkoj në Selenik bleu kazmirë për në dyqanë të tij dhe u kthye në Korçë. 

Në Karvasara babaj n'a priti në shtëpin e re afër detit që s'e kish mbaruar akoma. Kish 
blerë edhe një vënt të mjaftë rotull si dhe një copë vënd tjetër anës detit, ku kish një barakë të 
vogël që e përdornim si kafene. Këto i kish blerë im” atë 2 vjet më parë dhe s”i kisha parë 
akoma. 

Pashë një copë dyqan bakallëk që kish, po që s'kish as 500 dhrahmi mall brenda, se ja 
kishin çveshur bukuroshët yzmeqarë që i shitnë edhe qymyrin. Gjysmën e dyqanit tjetër e kish 
transformuar im” atë në kondakçihane dhe punonte edhe zanatin stërgjyshor. Me një herë më 
vanë sytë në hallatet dhe dyfegjet e koburet e vjetra që ishin mvarur andej këndej edhe e pyeta 
naivisht që “pse e punon edhe zanatin që e kish lënë prej kaqe vjetsh”. Po im'atë nënqeshi me 
një nënqeshje të hidhur e më tha: “S'e mbant mendt, djali im, kur të thesha tjetër herë që “mso 
zana n”daç lëre, kur të vjen urrija zëre”. Po, i thom, më bije ndërmënt. E pra, biri im, më thotë 
babaj, ja ku erdhi sëra ta zë prapë zanatin e babës, pa dhëntë Zoti e mos paç nevojë kurrë. 

Sir Zanat do më msohsh mua, nuk do më vesh në shkollë” 

Mjaft msove, o biri im, ma prët im”'atë. Tani duhet t'i ndihmosh babajt 
edhe shtëpisë e syt” i kishte gati në lott. 

Po, jam i zoti për punë kaqe i vogël” 

Je, edhe fort, mor bir, për mua je burrë. Cili ajy baba, që do të heqë 

djalin nga shkolla” Po tani që na plakosi e keqja nga të katër anët, un” e preva shpresën 
se munt të kem fuqi të dajandis' gjer në funt sa të mbarosh ti gjymnazin. Prandaj të solla këtu 
edhe duhet t'a shtrosh mëndjen për dyqan, mjaft ke msuar, makar të dinja edhe unë sa ty. Zoti 
ju martë hakun, pason i shkreti im'atë, atyre katilëve të dy që më shitnë gjithë mallin e më 
lanë në rrugën e madhe mua edhe fëmijën t'ime. E gjetçin nga Perëndia që të dy. 

Këto më thosh edhe pa dashur i vurkoseshin sytë me lott. 

Unë e pashë se rashë keq e m”u prish gjaku. Nuk kujtonja kurrë se do më hiqnin aqe 
tëvogël nga shkolla, ku vinja shumë mirë dhe kisha aqe dëshirë për gramë” e msime. Po e 
pashë që s'bënja dot ndryshe. S'munt t'i binja murrit me kokël Ishte vullneti i babajt ky, të 
cilin unë e adhuronja si Perëndi të dytë. Qava pak nga dëshprimi, unja kryet dhe ju shtrova 
fatit. M'u pre një her” e mirë shpresa për në shkollël 

In” atë kur më pa aqe të dëshpëruar zu të më ngushëllonte pak, tuke thënë që të mos e 
humbas krejt shpresën, se do Zoti e n'a vinte puna mbarrë edhe ahere ma jepte fjalën se do 
vazhdonja prapë msimet që i lashë për gjysmë. 

Të nesërmen, posa zbardhi dita im” atë më lidhi një podhjao” të bardhë përpara, dhe tuke 
thënë “e mbajç me shëndet e Zoti na nxjerrtë faqe bardhë” më mer tuke nënëqeshur e më sjell 
përpara bankos së dyqanit ku ishin disa shishe me pije e disa gota verret e rakijet e më thotë 
se, kjo shishe ka rhum, kjo mastikë, këjo uzo, kjo mendë, kjo konjak, kjo denturë, këjo qyrasë 
e ku ta di unë. Më thotë akoma, tuke më treguar disa varele” të vogla me kanule m”at'anë 
bankos të pijevet, se kjo varelë ka verë të zezë, ajo të kuqe, ajo të bardhë, më rëfen si të shesh 
pije me gota e si të shesh me okë, më tregoj me radhë çmimet e secilit çeshit” të dyqanit, mori 


' dajandis - duroj, qendroj, i bëj ballë (H. K.) 

” gramë - shkrim e këndim, shkollë (H. K.) 

$ pëdia - përparse (përkthyer nga greqishtja me google H. K.) 

“ varelë - fuçi e madhe prej druri, që shërben për të mbajtur vaj, bulmet, turshi etj. (H. K.) 
$ çeshit - lloj malli që shitet, asortiment (H. K.) 

fsheshën e fshiu vetë dyqanin që të më msonte si fshiheshe dyqani, lau gotat e bankon që të 
msohenr t'i lanj unë tjetër herë dhe me pak fjalë më stërviti në mjeshtrin” e re të bakallit. 

Tani mund të imazhinojë njeriu gjëndjen e një fëmije që s'ka zënë fsheshë me dorë, që 
s'di si lahet një gotë e që s'njeh tjetër veç librave dhe le të më thotë se ç'bela më ardhi mbi 
krye kështu pa pandehuri Zura ahere edhe unë e po mallkonja ata arrankatët që na prishnë, ata 
sharxhinjtë që na fiknë me vrasjen e atyre dy hajdutëve dhe n”a shiti shtëpit” e dyqanet etj. etj. 
Po ç'u bë u bë. Unë duhej të katehisesha në zanatin e ri që më paraqitej, pa ditur akoma se po 
më rruheshe edhe një zanat tjetër kryesor, zanati i katragjyshëve, kondakçillëku, të cilin me do 
e mos desh të m'a msonte im”atë dhe për të cilin ndjenja aqe siklet, sa as për 20 vjet s'më 
mbushej mëndja t'a msonja. Tani, To be, or not To be7 si thotë Shakespeari në Hamlet-in e 
tij, të jem apo të mos jem. T'i shtrohem zanatit të ri apo jo” (vjen një fjali greqisht H. K.) 
theshin grekët e vjetër, do me thënë “nevojës i shtrohen edhe Perënditë”. Kështu ju binda 
vullnetit të t'im “eti dhe fillova nga puna. Qysh atë dit i linja të gjitha ëndrat e mija më nj'anë, 
prej nxënësit bëhesha kërçmar e kondakçit Pikëll 

Atë natë mezi më zuri gjumi nga halli që më ra mbi krye. Gjer ahere isha msuar të bije të 
fle që më ora 9 të natës e të ngrihem më 7 mëngjes domethënë 9-10 orë duhet të flinja 
rregullisht, po qysh atë ditë që zura zanatin e ri ndryshoj edhe program. Duhet të flinim më 10 
të natës e të ngriheshim në mëngjes më 51 

Posa vajti 5 ora në mëngjes, çohet me një herë im'atë, dhe tuke më kënduar, po më 
zgjon edhe mua. Unë protestonja se është shpejt akoma, po im”atë që, si më thosh, ”s'dinte 
pëth e ç'pëth” nuk e mori parasysh proteston t'ime, po me të qeshura e me ca këngë të vogla e 
më të lëmuara ballit e faqeve më ngriti, më vuri të lahem me ujë të ftohtë kurdoherë dhe më 
thotë t'i bënj kafenë se edhsh prej duarve të djalit. la bëra me një qind belarka, mbassi s'kisha 
bërë kurrë kafe në jetën t'ime. Si piu kafenë, po jo edhe unë, se si më thosh më nxiheshin 
dhëmbët po të pinja e zbresim ahere përposh në dyqan. Me një herë më thotë të ndez zjarin, 
tuke fryrë kaminin se do fillonte të punonte. Do me thënë zanatin e jevgëve. Bëra si më tha 
dhe zjari u ndez. Zë tani të më msonjë si bëhen burgjitë e si digjet hekuri. Baba, i thom unë, 
po këtë punë s'ë bënj dot unë. Do t'a bësh, thotë, edhe fort. S'ka gjë që s'e bën njeriu, veç po 
të mos dojë. Tembeli thotë që s'e bënj dot, jo punëtori, po marsh, mos hump kohën se koha 
është flori, bërtet e brihet im'atë. Kërcen prifti nga belaja, theshin pleqtë, pra edhe unë zura e 
diqnja hekurin e fillova të bënja burma. 

Afrohet të zbardhëllonjë. Tashti duam një kaçamak, thot” im” atë. — Ç'do me thënë 
kaçamak” — Mërmëligje. - tamam, kam ngrënë mëngjes baba. — Ke ngrënë, bir, po duhet të 
dish edhe si bëhet. — Po s'e bënj dot. — Do t'a bësh. —Do ta bënj edhe këtë” — Do e mos — Pse 
mos e bëjnë çirakët” — Ata dijnë ta bëjnë shumë mirë, po duhet të msosh edhe ti, më thotë, si 
bëhet kaçamaku, mos prit më të tjerët. Shërbëtorët po na rijnin rotull e çkuleshin së qeshuri. 

Desha s'desha bëra edhe kaçamakun si më msonte im”atë. Si hëngrem mëngjes. Marsh 
tani, më thotë prapë, hidhu andej nga bangua e pijeve, laj atë dhe gotat e fshij dyqanin. 

Do e mos u konformova vullnetit të tim” eti. Shërbëtorët më shihnin e qeshnin. 
Dëshpërimi im po shtohej për minuta, po ç'munt të bënja ndryshë” Im'atë në punë ishte 
shumë sever: punën e deshte punë. 

Kur mendova se u dënova të punonj kështu për jetë më vinte të çjerrja leveret e të 
bërtitnja me sa zë kisha. Shumë herë më vinte të mos punonja: desha të mernja syt e këmbët e 
të shpëtonja nga ajo zgjedhë, po kur shëkonja t'ëm “atë aqe të sëkëlldisur, edhe kur më 
thoshtë që duhet t'i jap ndihmë për rrojtjen e nderin e shtëpisë s'onë, i gëlltitnja të gjitha dhe i 
shtroheshe prapë detyrës. 

M”u desht një kohë mjaft e gjattë gjersa u msova. Im “atë kur e pa që e shtrova mëndjen 
u gëzua tepër edhe një ditë më ka marrë për qafe e më tha: Tani besova që më do dhe do 
bëhesh për shtëpil 

Një ngushëllim të veçantë ndjenja në këndimin e shkrimeve shqipe dhe më fort në 
vjershat e Naim beut, të botuara në periodhikat “Drita” e “Dituritë”. Veçanërisht vjershën e 
pavdekur lyrike “Bagëtia e Bujqësia”, “Lulet e Verës” “Historinë ose Epopenë e 
Skënderbeut” edhe “Dëshirën e vërtetë të Shqipëtarëve” greqisht s'i linja prej dore sa herë që 
gjenja kohë. 

Takoj që kish ardhur atë kohë nga Shibin-el-Komi i Misirit një kushëri i tim” eti, Gaqi 
Nastradini, i cili kur më dëgjoj që i thashë disa vjersha, shqiptar edhe ajy i flaktë, u çudit dhe 
më sympathizoj shumë. Kur u kthye prapë në Chibin-el-kom ja tregon këto Spiro Dines, një 
shqiptari nacionalist nga më shovenët', i cili me një herë më shkruan letër s'andejmi dhe më 
kërkon disa vjersha të reja shqip të mijat që kisha trajtuar. Si ja dërgova dhe u kënaq shumë 
filloj një korespondë e rregullt me atë dhe më dërgon nga Chibini nga 3, 4, 5 kopje të ç'do 
libri të ri shqip që kishin dalë ose delnin aso kohet si dhe fletorët shqip që dukeshin në dritë 
herë pas heret dhe më inkurajonte shumë në nacionalizmën. Ajy më rekomandoj te Efthimi 
Mitkua në Bonisuef, te Jani Vretua në Bukuresht dhe te Naim e Sami be Frashëri në Stamboll, 
me të cilët fillova një korespondencë të zjartë, me gjithë që përveç Vretos dhe Mitkos Naimi e 
Samiu më shkruanin shumë rallë dhe letrat m'i dërgonin me miq kurdoherë , jo me postë. 

Të gjithë këta apostujt'e parë e idhesë kombëtare më inkurajonin me fjalët e shpresat më 
të zjarta, më futnin thell” e më thellë afshën e patriotizmit dhe më inspironin në vepra për 
kombin. Spiro Dinja i kish dërguar Naim beut kopjet e 34 e sa vjershave të mija, të cilat sado 
që ishin vjersha çilimiu, më fort satyrike, marrë nga të Aesopit ose të Lafontain-it, disa edhe 
origjinale, po Naim beut i kishin bërë mjaft përshtypje. Në një letër që më dërgonte mbaj 
mënt, jo vetëm që m”i pëlqente vjershat, ishin s'ishin të mirë, po edhe më enthusiaste fort tuke 
më thënë se do bëhem një vjershëtor i mirë, se do t'i sjell Atdheut dobi të mbëdha, se do 
bëhem i shënuar në Shqipëri etj. etj. 

Po Naim beu s'e dinte se isha 14 vjetsh ahere. Këtë e mori vesh kur i dërgonj Spiro 
Dinja fotografinë t'ime. Ahere ishte ç'ishte me Naim bejnë. I ndjeri ndjente një gëzim të math 
se ju shtua edhe një shkrimtar Shqipërisë edhe me gjithë që isha i vogël më titullonte në letrat 
e tij si: “bashkëpuntor i tij i vyer”, si “atdhetarin e kombit të palodhur” etj. etj. Në një letër 
tjetër më titullonte “Lafontaini im i vogël”. Këto letra si dhe shumë të tjera të Eftim Mitkos, 
Jani Vretos, Sami beut e tjerëve, i rrojta si kujtim për shumë vjet. Po s'di as unë se qysh 
humbnë kur më vonë vajta në Athinë si student për disa vjet si do trëgonj më poshtë. 

Disa prej atyre vjershave i botoj Spiro Dinja në librin e math të tij “Valët e detit” me 
nënëshkrimin “K. EF. ” d. m. th. Kr. Floqin shumë të tjera u botuan në copa fletë në Bukuresht 
që shpërndaheshin posht” e lart nëpër Shqiptarët nacionalistë, po më të shumtat mbetnë në 
zyrën e Spiro Dines si dorëshkrime të pabotuara. 

I enthusiasur prej këtyre parabredhësve e njerësve të paharuar të kombit t'onë, fillova të 
katehis piksëpari shokët që gjindeshin në Karvasarë edhe më fort djelmt” e yzmeqarët e 
sharxhinjve që na sillnin me mushka qymyrin ose qerestenë. Kaqe bukur i msonja shqip ei 
stërvitnja dhe kaqe mirë i enthusiasnja sa u ndezë edhe ata si mua e zume e po përhapnim 
ndjenjat kombëtare ku mundnin e si mundnin. Të voglit mos i hyftë mikrobi i patriotizmit, pa 
si t'i hynjë s'ka se si e shëron. Ashtu edh” ata, djelm të kulluar, vllastarë” të pastër e të 
shëndoshë të Atdheut u bë po thua secili edhe nga një apostull më vehte. 

Babanë t'em e kisha kurdisur mirë në idhenë kombëtare e m'i pëlqente shumë e m'i 
aprovonte tepër demarshet e mija. Veç dy gjëra kish im “atë e m'i rekomandonte për dit:” 
Ruaju se këto të lënë pa punë” dhe e dyta “Hap syt” e kij mëndjen se mos të të marrë vesh 
qeveria greke e të prish punë”. Po qeveria greke flinte ahere. Autoritetet e Karvasarasë aq 
shum” e çanin kokën sa nuk kishin haber nga lëvizjet shqiptare, as që dijnin se shkruhej 
shqipja edhe ca më fort se shkruhej me karaktere llatinë, por edhe vet” ata nuk e dijnin këto 


'shoven - nacionalist i thekur (H. K.) 
” yllastar — degë e njomë, e gjatë, e hollë dhe e drejtë, filiz, lastar, (H. K.) 

karaktere se aso kohe autoritetet ishin funksionarë analfabetë më të shumit. Prandaj s'kishim 
edhe aqe frikë, se ne n'a numuronin për “omogjenas helleni” se kishim nje fe me ata, kurse 
“Arvanitë” ishin “Turkarvanitët” domethënë muhamedanët shqiptarë dhe kjo ish një pikë 
kryesore ky binin me kandare jashtë Grekët dhe Politika e tyre. 

Dal nga dalë në Karvasara bëra edhe një shkollë të natës, ku msonja gratis, 5-6, shumë 
herë edhe gjer më 10 djelm. Nga posta greke mernja lirisht librat që më dërgonin prej Misirit, 
Stambollit e Rumanisë si edhe korespondencën, edhe tani zura ta mar vesh mirë se pengimi që 
mu bë prej tim” eti që të mos vazhdonja më në shkollë u bë më fort për të mirën teme edhe 
atë të kombit. Për të mirën t'eme se hyra në korespondencë me njerzit më të çquar të Kombit 
e më patriotët, dhe stërvitesha jo si djalë por si burrë e si shok e bashkëpuntor i tyre e 
këndonja me zell kaqe libra e sende të tjera që çvillohesha gjigangisht dita-ditën shumë më 
tepër se në shkollën skollastike me msues të kufizuar nga mëndja që s'kishin haber nga jeta 
sociale: Për të mirën e Kombit se i shtohej një ndihmë e madhe, një krah i fortë dhe një tribun 
më tepër për çvillimin e letrësisë e kullturës nacionale. 

Biblioteka Shqiptare që kisha në Karvasarë ishte një nga më të pasurat bibliotheka për 
një shqiptar të asaj kohe. Kishte ç'do libër e ç'do gazetë shqiptare që kishin parë dritën gjer 
ahere, që mjerisht disa prej atyre librave e broshurave nuk ekzistojnë as pak. Kisha shumë më 
tepër libra shqipe se sa romane e libra të tjerë greqisht e në gjuhë të tjera. 

Paralelisht këndonja edhe greqishten. Librat e shkollave që kisha shkuar s'i linja prej 
dore, gazeta, romane greqisht etj. etj. i këndonja natën më shumë, se s'më linte im” atë ditën. 
Me këtë bashkë msonja edhe diplografi' për tefterët tregtarë me gjithë që s'kishim ne aqe 
daravera tregtare sa të mbanin teftera diplografike, por ky ka qenë shkaku që msova edhe 
bukurshkrim të mirë, se shkrimet e mija të mëparshmet ngjisnin si një farë krabash” ose Si të 
ckërfitura pulash. 

Me këto bashkë kisha edhe një zell të math për gjuhën frëngjishte. Më ranë në duart një 
methodhë “Ollendorff dhe një Eau de Paris” librë me dialloge që mënt i hanja me dhëmbë së 
kënduari. S” linja prej dore kurrë. Kështu kisha nxënë mjaft frëngjishten. Takoj edhe një frënk 
i cili ndejti dy vjet në Karvasara si sekretar i Konsullatës Turke me të cilin shetinja nga hera 
dhe ndodheshim bashkë 3-4 orë ditën e kshtu e msova me fë frëngjishten. E flisnja mirë e pa 
gabim. Vazhdova kështu gjer sa u bëra 17 vjetsh djalë, edhe me të vërtetë ju duka shumë i 
dobishëm tim”eti, se i mbanja hesapet, i drejtonja tregtinë e qerestesë e qymyrit, ndodhesha në 
ngarkimet e qymyrit e qerestesë, në inspektimet e tyre nga an” e autoriteteve, dinja fort mirë ç 
'do formalitet, mbanja korespondencën etj. etj. që e kisha çlodhur shumë tëm” atë. Edhe ajy 
ishte mjaft i kënaqur nga mua e më kish dhënë liri të plottë. Sillesha mirë, po veç që vinja 
shum” i turpshëm dhe kisha frikë të përzjehesha me njerës të ditur se mos gabonj në fjalimet e 
pastaj do talleshin me mua. S'di pse më kishte hipur kaqe frikë. 

Do tregonj një sent karakteristik që më ngjau kur isha 15 vjetsh, që, më gjithë që kisha 
kënduar e dinja shumë gjërra bënja nga ndo një herë ca gafa trashanike që më prisnin gjithë 
kurajon e s'kuxonja të paraqitesha përpara njerësve, ca gafa që s'i ngrihnin as qerret e 
Bashkisë. 

Vajta një dit në Mesollonjë ku më kish ftuar im'unq Anagnost Rumani, ku do piqesha 
me t'ëm kushëri Sotirin, të birin e Anagnostit. Me gjithë që Sotiraqi ishte një mot më i vogël 
nga mua dhe e kish nxjer” i ati nga shkolla që kur ish në të V klasë Popullore, ahere kur u 
nxora edhe unë, Sotiraqi kishte liri shumë nga i ati dhe çdo budalli që thoshte, ç'do kërcu që 
këputte ja prisnin me gëzim e ja aplaudisonin (duartrokisnin H. K.). Për kundrazi unë s'flisja 
shumë po dëgjonja dhe çuditesha me atë dhe sa do që i matnja fjalët që flisja s'ishte e mundur 
të shpëtonja nga gabimet e të mos hapnja gojën pa bërë edhe nga një gafël Prandaj në 


' diplografi “ shkrim i dyfishtë, pra kur shkruhej gabim një germë, fjalë apo fjali — shkruhej prap se ahere nuk 
kishte kompjuter (marr nga fjalori italisht-italisht H. K.) 
” krrabë - një farë druri në formën e germes Y ku lidhen dy llastiqe për të gjuajtur me gurë (H. K.) 

Mesollonjë një tok shqiptarë më kishin karakterizuar si “put” se s'flisja, disa të tjerë më 
quanin për “teveqel” kur flisja. 

Një dit shkonim me Sotiraqin ne rrugë, në pazar të Mesollonjës e më pijeshe ujë. Futem 
në një ëmbëltore dhe në vënt t'i kërkoj lirisht një gotë ujë, i fola ëmbëltarit me shumë të 
drojtur e me frikë: Orë ti, a kini ujë këtu” — Por se m'a prët me të qeshur, ëmbëltori, për të 
pirë apo për të larë duart” Edhe me që unë ju përgjigja “për të pirë” ajy si më pa ashtu të 
turpshëm, më thotë: Sa para ujë do” — Pse, i thom, me para shitet uji këtu në Mesollonjë” Me 
para, thotë, me para, këtu çdo gjë shitet me para edhe qeshte. 

Sotiraqi, si e pa që u vonova në ëmbëltore, hyri brënda. Ata posa e panë Sotiraqin, të 
cilin e njihnin, i thanë ç'e ke këtë, për mua. Kushëri ta parë, iu thotë Sotiraqi. Të përgëzojmë 
fort i tha ëmbëltari sepse ke një buf të mirë, t'ju rronjël Mjaft ishte kjo për mua. M'u duk 
sikur më ra tavani kokës, po e gëlltita e s'fola gjë, as që piva ujë, po ika. 

Një ditë tjetër u ndodhë ca zotërinj të tjerë në zyrën e t'im ungjit, Anagnostit. Unë iu 
nxora kafetë dhe shqava e i derdha kafetë, tuke spërkatur dy prej syresh ne pantallonati T”i 
lemë të sharrat me të cilat më lanë e më shplanë funt e krejt, po më bënë edhe budallë me 
patenti Shumë episode të tilla më ngjanë që edhe unë çuditesha si i bënja, kurse në dituri, në 
shkrim e në shumë virtute të tjera e kalonja t'em kushëri, Sotiraqin me kandarë. 

Ky tutkunllëk që më kish plakosur vazhdoj për disa kohë akoma në Karvasara, kur u 
ktheva. Në dyqan kishim marrë midis yzmeqarëvet edhe një djalë nga Karvasaraja që ish nja 
dy vjet më i math se mua e quhej Harallamb Morajiti që sot është Dr. Theollogjie dhe 
professor e drejtor i Gjymnazit në Nartë të Greqisë. Ka edhe ky një histori të çuditshime për të 
cilën do bënj fjalë më tutje se meriton të shkruhet në histori që si prej një shërbëtori u bë 
professori 

Harallambi ishte një shërbëtor jo dhe aqe i zgjuar, po djal” i mirë e i ndershim. I pëlqenin 
vetëm shumë arrat edhe më fort kur haheshin me fiq të Kallamatës bashkë, prej të cilëve 
kishim shumë vargje në dyqan. Sa herë hynte, sa herë delte nga bezaktaja, ku ndodheshin arat 
e fiqt, do t'ju bënte nga një vizitë. Po kjo katandisi për Harallambin një zakon, edhe zakoni, 
siç dihet, është një natyrë e dytë. Prandaj babaj mezi ia preu këtë zakon. 

Kur vinin myshterinj ndaj nate dhe rijshin jashtë dyqanit afër tryezave që kishim të 
shtruara, Harallambi kishte marrë përsipër t'i servirte, dhe i servirte mirë me ca shokë, me ca 
fjalë që kënaqeshin myshteria. Një natë e kishte dërguar në Pazar të psonisë dhe takuan të 
kthehen nga shetitja tuke qeshur disa gra e çupa, gjithsej nja 8 gra të aristokracisë së 
Karvasarasë, si e shoq” e komandantit të regjimentit, e shoq” e një deputeti, e shoq” e një 
doktori e vajzat e tyre. Im “atë më dërgon jashtë t'i pyes ç'urdhërojnë, se po trokisnin mbi 
bangon. Unë kisha turp e s'desha të dal, po im a'të më çfryri një herë, edhe me të drejtë, se 
desh të ma priste atë ves të keq. Pashë ç'pashë dolla edhe zura t'i pyes, por më dridhej buza 
dhe më humpte fjala në gojë nga turpi. Ato Zonja kur panë se s'dinja as t'i pyesja u këputnë së 
qeshuri dhe filluan të talleshin me mua si njëra tjetra. Unë mezi munda të marr vesh se 
ç'urdhronin, po nga nxitimi e nga të dredhurit as unë s'mbaja mënt se ç”u qita për të pirë. Ato 
kur panë se s'ju kisha nxjerrë ç'deshnin po tjetër për tjetër, zunë prapë të qeshin aqe fort sa 
kndjellën shumë njerës që shkonin rrugës, të cilët mbanin këmbët të shihnin ç'bëhej atje, 
ç'ngjiste. Njëra prej tyre i thotë tim”eti: Qir Vasili, djali yt është ky — Si urdhëron, zonjë, ja 
prët im”'atë. Shumë të zgjuar e ke, i thotë me një ironi. Të rruat sa malet i thotë tjetra. Kujt i 
ngjet ia prët një tjetër Mos i ngjet s'ëmës” Imrate s'dinte ç” t'ju theshte. Unë që i dëgjonja 
të gjitha këto komplimenta mbi kurrizin tem, mbeta si kastraveci Pa, s'ishin mjaft këto, po kur 
po i servimmja për së dyti i shkela një zonje këmbën pa dashur dhe u hoth përpjetë, tuke sharë 
“qor, i verbër kaqe nuk sheh ku shkel” Sa të ruhem nga njëri taksirat i dal përpara një 
zonjushe, dhe pa kuptuar se kisha njeri prapa e shtynj pa dashur dhe rëzohet për dhe me gjithë 
karekllën që rintel Oh, medet, i varfri unël Kur u ngrit e ëma kulçedra e desh të m'a mvishte 
kokës me ombrellën e saj, vaj halli ku të futemi 

T” im eti i erdhi kijamet, po ç'të bëntë i varfri” Zhurmën që bënë atë ças ato ulkonja s'di 
si t'a rëfej. U bëra koqe-mol. S'dinja si do mos edhe t'ju kërkonja pardon. Kaqe s'më jepeshe. 
Mezi e solli kokën Harallambi. Posa e panë ato gra histerike ju neveritnë të gjitha, tuke ju 
ankuar kundra meje dhe tuke lëvduar Harallambin që ësht” i zoti, që s'ka shok etj. etj. S'lanë 
gjë pa thënë për mua. I theshnin t'im “eti të më dërgonjë prapë në Shqipëri, se s'jam unë për 
atë punë. E porositnin edhe Harallambin të mos e lerë edhe një here ate shtazë, për mua, atë 
hajvan, atë budallë të servirë myshterinj. Më në funt e këputnë qafën. As që paguan. Unë i 
durova të gjitha. T'im “eti i vinte plasjal 

Kështu vazhdova gjer në moshën 16 vjetshe. Ish e thënë të kalonte edhe kjo. Im “atë më 
hiqte vërejtjen gjithnjë, por edhe un” i ngrati se mos e desha” Qënka një sëmundje edhe kjo 
për kalamajtë. Herë rëfejnë një zgjuatsi, herë një budalli, herë të enthusiasin dhe herë të 
dëshpërojnë krejt. Unë s'kisha po këtë ves të keq, kisha edhe disa të tjera të kategorisë së 
dytë, për sh. po të më dërgonin më ndo një vënt munt të vonohesha edhe 2 orë, me gjithë që 
atë porosi mund t'a mbaronja në 10 minuta. Nuk lahesha kurrë me sapun, nuk llustronja kurrë 
këpucët as kur vinja në kishë, pshtynja 100 herë në sahat, krunja hundën e mbyllnja sytë 10 
herë në minut, ecja si i çapluar, trazonja ç'gjeja përpara, thyeja ç'muntnja se më binin nga 
dora. Me gjith” ate flisja frengjishten pun” e madhe sa më mernin edhe për dragoman'. 
Shkruaja vjersha të bukura greqisht, që shumë herë botoheshin në të përkohshmet, mbanja 
mjaft mirë acompagniamente me qitharë dhe këndonja bukur. Losnja disa valle e bënja edhe 
disa shaka të tjera, me gjithë që këto nuk krahasoheshin kurrë, as pajtoheshin me veset e 
këqija që kisha. 

Më 1888 im” atë, mbassi s'mundte dot të vejë në Shqipëri vendosi të sjellë në Karvasara 
gjithë familjen t'onë. Prandaj dërgoj harxhet e rugës dhe porositi xhaxha Ligorin t'i bjerrë në 
Karvasara. Këjo edhe u bë, po bashkë me familjen t'onë u nisnë e ardhë në Karvasara edh im” 
emtë Zojica e motra e t'im “eti me time kushërirë Efgjeninë, e cila kish mbetur e veh dhe ishte 
kthyer te e ëma. Këto të dy drejtoheshin te i shoqi i Zoicës, Anagnost Rumani. 

Kur ardhi Ligori në Nartë me gjith” atë karvan njerësh e i telegrafoj t'im “eti, u nis ky 
dhe vajti në Nartë, i mori e i solli në Karvasara në dy karoca. Shtëpinë në Korçë e dhamë me 
qira. 

Për mua ardhja e familjes tonë në Karvasarë ishte një ngushëllim i math. S'rëfehet 
gëzimi kur u pamë me njëri jatrin dhe më fort e ime gjyshe për mua dhe i jemi për t'im vëlla 
të vogël Thanasin që ish ahere nj'a 5 vjetsh topolak e i kuq si molla. U mblothmë një 
kallaballëk i math në shtëpi t'onë, që mbassi ardhi dhe im kushëri Sotiraqi me gjithë një dajon 
e tij Kristo Glioxheni nga Mesollonja edhe t'im unq Mitkon nga Antelikoja, u bëmë bashkë 
me çirakët gjithsej 15 shpirt, që deshnim nga një furrë bukë vetëm në ditë. Po dobarem 
shkuam mirë nja dy javë me muhabete, pralla, këngë e shaka. 

Qysh se ardhë gratë shpëtova nga darka e dreka që gatuanja më të shumtat herë unë, si 
dhe nga të larat e pjatave dhe të tenxherevet, se babajt i pëlqente që edhe ato t'i bënja unë. 

Një eveniment që më stërditi motin tjetër, kur isha 17 vjetsh mjaftoj të më ndronjë me 
një herë veset e këqija të gjitha që kisha dhe të më transformonjë në një njeri tjetër krejt të 
ndryshëm nga ajy i pari i moshës 13 gjer 17 vjetshave. Tani kisha rënë ne ustaj, i cili më 
ndreqi e më njerzoj. 


' dragoman - përkthyes (H. K.) 

V. 


Në Karvasarë si komandant i Gjindarmërisë e së bashkut si inspektor i pyjeve të N. 
Prefekturës së Valltos isht më 1889 një kapiten i Gjindarmërisë, ndjesë pastë Pano Manolidhi 
prej Karbeneshit të Akarnanisë. Këtë njeri, këtë bamirësin tem nuk do t'a haronj kurrël 

Ky si zuri vent në Karvasara, ardhi në dyqanin t'onë një dit dhe e thiri t'em atë të jepte 
llogari të qymyrit e të qerestesë që kishim, si edhe të kamineve e sharrave që kishim. Si ndjenj 
në tavolinën t'eme dhe folë mjaft me t'em atë, shtyri sytë e pa tefterat t'ona, të cilat i tërhoqnë 
me një herë vërejtjen dhe i pëlqeu tepër shkrimi e rregulli. Sheh pastaj disa vjersha origjinale 
greke, disa libra frëngjishte e disa romane etj. etj. edhe pyet t'im atë kush i shkruan këto kaqe 
bukur dhe kush i këndon gjith” ato libra. Pm bir, i thot” im”atë. — Yt bir” Po a ësht” i math 
shumë i thotë përsëri” Ndo nja 16 vjetësh, ja prët im”atë. — Si the, i thotë, 16 vjetsh e shkruan 
kaqe bukur e këndon gjith” këto libra që janë për njerës më të mbëdhenj se moshën e tij” A 
munt ta shoh, thotë, këtë djalë” — Si të urdhëroni, i përgjigjet im “atë edhe vjen e më pëzan në 
apothekën që kishim në funt të avullisë s'onë ku unë po peshonja qymyrin që po ngarkonim 
për një trehandir nga Kullurot Sallamina e Greqisë. Unë isha bërë si i bukuri shejtan, i zi që në 
kokë e gjer në thembrat e këmbëve e s'njihesha cili isha. Desha të lahesha po s'më jepte kohë 
im “atë se kapitani nguteshe të shkonte. Edhe unë u paraqita i zi si arapi, njashtu si isha, tuke 
i kërkuar ndjesë. 

Kur më pa qeshi pak, po unë iu afrova, si më tha, dhe e përshëndosha me kokë, mbassi 
s'kisha si e zinja për dore. Ti mor çun, i shkruan gjith” këto më tha2 — Si urdhëron, zoti 
kapitan. — Po qënke i zoti të këndosh frëngjisht Lafontainin, Lamartinin, Molierin, La 
Brujerin, Comelin, Racinën, Voltairin e Viktor Hugonë, që po shoh përpara këtu” — SI 
urdhëron, z. kapitan. Edhe i mer vesh” — Fare mirë — Dhe qëndron akoma këtu djali im në 
mes të këtij pluhuri të qymyrit dhe në këtë copë pijetore këtu” Ç” të bënj, z. kapitan, i thom, 
këtu më urdhëron babaj të ri. — Gjer në cilën klas ke vajtur, mor bir. — Mbarova klasin e parë 
gjymnasial, zoti kapitan. — Klasin e parë gjymnasial, edhe munt t'i marësh vesh këta 
shkrimtarë frëngj” —Munt t'i mar vesh, z. kapitan, se i kam kënduar nga nj'a dy tri herë. 
Bravo, thotë z. Manolidhi. Edhe kthehet i thotë t'im “eti: Nuk është mëkat që e ke skllavosur 
këtu këtë djalë” — Ç” të bënjë, z. kapitan” i gjegjet im “atë. Nevoj” e madhe në bëri t'a 
zvjerdh djalin nga shkolla që të vogël. — Sa vjet po e mban këtu” — Bëhen nj'a 5 vjet, i thot” 
im “atë, ajy gjithë kohën e shkon me librat. — Çudi si s'i ka lënë msimet, po përparon akomal 
— Atë po t'a lësh, thot” inratë, ajy gjithë kohën e shkon me librat. — Ca më mirë i thotë 
Manolidhi, nuk gëzohesh” — Të gëzohem” Po ahere ç'të bënj un” i vetëm” thot” im “atë. Ke 
të drejtë , i thotë kapitani, por ky djalë s'është për këtu. Natur” e tij s'është për këtë punë. A 
ma jep mua ca kohë ta kem me vehte se shkruaka shumë bukur” Kjo ish një problemë shumë 
e rëndë që i vuri përpara tim”eti kapitani. T'i theshte t'a jap” Do prishte gjithë punën e tij. T'i 
theshte jo2 Kish frikë se e hidhëronte kapitanin inspektor e i prishej qefi, pastaj munt t'a 
merte edhe ajy me sy të keq e munt t'i prishte punë me gjith që ish njeri noble. Hall njëra, 
belë tjetra. Si të bënjë” Imratë i ngrati ra në një mendim të math, se nuk e priste këtë 
proponim nga z. inspektor i pyjeve. — E po mendohesh” i thotë kapitani tuke qeshur. 
Mendohesh se kush munt ta zëvëndojë t'ët bir në detyrën e tija” — Si urdhëron, ia prët im” atë. 
—Ja ku ke kaqe yzmeqarë, mundohu edhe ca vetë, lëre zanatin e kondakçillëkut, që si më 
duket mua, humbet kohë e s'bën gjë, edhe kështu mbarohet çështja. Kush e di. Munt të bëhet 
më mirë kështu për t'ët bir, por edhe për shtëpinë t'uaj. Nga ana tjetër unë do t'i jap nga xhepi 
im nj'a 50 dhrahmi në muaj, që aso kohe bënin 2 e172 napolona e ishin të pakta. 

In” atë kur dëgjoj se do t'i jepte edhe 50 dhrahmi në muaj për mua, edhe tuke kujtuar se 
do të ketë një mik të mirë e protektor , u bint dhe i thotë, mere, z. kapitan, të qoftë. Kapitani e 
falendëroj shumë dhe nxori i dha me një herë 100 dhrahmi nga xhepi dhe kthehet e më thotë 

mua: Mvishu, djali im dhe eja që tani me mua. Si të thonë” — Kristaq, i përgjigjem. Qofsh 
shëndosh, më thotë edhe u bëfsh i mirë. Do të të kem si djalë. 

Unë i dëgjonja me kujdes e me gëzim gjithë këto fjalë. Me dukej si kur ky ish një 
shpëtimtar për mua, një Salvator, një ëngjëll, një Mesiah. T'im “eti e pashë që i ardhi shumë 
keq, se po më shëkonte i pikëllyer në sytë. I dukej sikur më shiti dikujt. Gratë kur e dëgjuan u 
vranë së qari, si kur iu ika nga duart si kur vdiqa. Im'ëmë e dëshpëruar i thotë kapitanit po 
bukë nuk do hajë këtu në shtëpi” — Si të doni , zonjë, ia prët me një noblesë të hollë 
Manolidhi, po e mira do ishte të hante me mua se unë do t'a kem si djalë. Kur që ta doni ja u 
dërgonj. Po dua t'ju bënj një të mirë, se është gjynah të humbasë kështu ky djalë qymyrxhi e 
bakall. Dua të shpërblenj edhe me një të mirë që më kanë bërë tjetër herë, se edhe unë kështu 
kam qënë si djali juaj kur më nxuar në dritë e më bënë njeri. Unë kam shpresë shumë te djali 
juaj, zonjë, se e shoh karakterin e tij nga shkrimi i tij dhe ia njoh zellin për dituri prej librave 
që shoh që ka kënduar. Ju, duhet të më luti t'jua mar, jo t'ju lutem. Këto i theshte s'im “ëme 
edhe qeshte z. Manolidhi dhe qëndroj e n'a tregoj me pak fjalë historin” e tij. 

Z. Pano Manolidhi ishte djali i një druvari prej një fshati të Karpenishtit të Eurytanisë në 
Greqi. U lint tepër fukara, djal” i vetëm me 3 motra, ky ishte m”i vogli. I ati e dërgonte me dy 
hajvanë ngarkuar me dru që i shiste për dita në Karpenish. Një dit e njohu një zotni i mirë, që 
ish edhe deputet i Karpenishit. E sympathizoj se e pa të zgjuar dhe ja lypi t'et. I ati, haj nga 
interesi, se do zinte mik një deputet, haj nga frika, ia dha djalin. Panua ish ahere 12 vjetsh dhe 
s'dinte as abecenë. Deputeti e kish si shërbëtor, po e hiqte edhe si djalë se s'kish fëmijë. I 
mori msues në shtëpi dhe pas 5 vjetsh msimi e pregatitje, Panon e dërgoj në gjymnazin e 
Llamisë (Zeitun në Greqi). Më 4 vjet Panua mbaroi gjymnazin dhe kur ish 21 vjet hynte në 
universitetin e Athinës në Fakultetin e Drejtësisë. Pas 4 vjetsh dolli doktor në drejtësi dhe me 
që i ati adoptues, ishte i pasur e s'kishte nevojë të bënte avukatllëk e stërviti në politikën. 
Panos, me që i pëlqente kariera e gjindarmërisë, posa mbaroj universitetin dha provim dhe u 
bë officer i gjendarmërisë (shkruar greqisht H. K.) dhe mbassi dolli dy herë deputet edhe një 
herë dhimark (Kryetar Bashkie) në vëndin e vet, më së fundi vazhdoj në karierën e 
gjendarmërisë dhe sot ishte (greqisht H. K.) d. m. th. kapiten i gjindarmërisë. I ati adoptues, 
deputeti e martoj me të bijën e një gjenerali nga Thesalia, zonjë bujare e të mentshme, që 
quhej Ariadhni që pata fatin t'a njoh edhe unë, se e kish me vehte z. Manolidhi me dy djelm të 
vegjël , një Aleko e një Leonidhë. Ishte zengjin si ajy si e shoqja dhe kishin zënë me qira një 
nga më të mirat shtëpi të Karvasarasë. Kish një koxha bibliothekë të pasuruar me shumë libra 
të vlefshime, një zyrë extra, një pastri e rregull shëmbëllor. E shoqja, zonja Ariadhni, ish edh” 
ajo e msuar mirë dhe shunr e sjellë. Dinte frengjishten extra, si franceze se kishte qenë disa 
vjet në Paris me t'atin e saj. 

Unë si u lava e u mvesha mir” e bukur me ato roba që kisha, roba drili se s'kisha zënë të 
mbanj akoma roba kazmiri për ekonomi, ju paraqita zotit Manolidhi. Ajy kur shtiri sytë e më 
pa, bravo, më tha, qënke koxha djalë, bravo. Po nuk paske roba kazmiri” — Jo — S'mbajtke as 
gravatë” — As pak, s'di as si lidhet, i thom. Me sheh këpucët. Po këpucët, thotë, s'i paske të 
llustrosura” Si kështu” Qënke fare llosho, djali jem. Kthehet e i thotë tim”eti: Do t'i bënj një 
palë roba të mira, këmishë, këpucë, gravata, kapella, se kështu s'munt të hynjë në zyrën t'ime. 
Do t'ja zë në rogë. Bëni si të doni, i thot” inratë, djali është i juaji tani. Zotit Malonidhi iu bë 
qefi shumë me këto fjalë dhe ju premtua t'im eti se do m'i bënte ajy vetë nga qesja e tija. 
Kaqe fisnik ishte i shkretil 

Më mori pas në mes të pikëllimit të math të tim”eti e të qarave e lotëve të mallëngjyera 
të gravet. Më sjell në shtëpi, më rekomandon me fjalët më të bukura e enthusiastike ne bujarja 
e shoqja dhe më vë të shkruaj do shkresa zyrtare për në Ministri të Financave. Kur pa 
shkrimin t'im, kur pa kaligrafinë si ajy, si e shoqja që më vëzhgëllonin tuke më ndenjur për 
sipër, u habitnë që të dy. U enthusiasnë shumë. Si njëri, si tjetri e quanin vehten të lumur për 
thesarin që gjetnë, se z. Manolidhi nuk shkruante dot, ose shkruante shumë keq. E shoqja ish 

ajo që i shkruante shkresat më serioze zyrtare edhe i mbante edhe korespondencën. Tani i 
çlodha unë, si njërin, si tjetrin prandaj gëzimi shkëlqente në fytyrat e tyre të sinqerta. Të lumtë 
ata që më gjetnël I lumi unë që rashë në duart e tyrel 

Me të shpejt Zoti Manolidhi më porositi një palë roba cheviot të mavija t'errta extra. 
Këmishë, kapella etj. m'i bleu të gjitha. Kur më vonë të ndrohesha, zonja Ariadhi me fali dy 
gravata të bukura dhe më lidhi njërën për qafe, tuke më msuar si t'a lidh. Vura kapellën e re, 
këpucët e ra, shaminë e mëndafshtë në xhepin e mëngjër të sipërm të setrës (sakaqit) dhe t'u 
bëra një birko djalë, për t'u rëmbyer. Ja kështu të dua dehl Më tha z. Manolidhi. Shumë i 
hijeshëm u bëre më tha zonja Ariadhni. Kam frikë mos të rëmbenjë ndo një çupë. Dhe 
qeshnin si ajy, si ajo. Oh, ata njerës të lumuri Mbas dite (ishte dita që u mvesha robat e reja) 
shkova në shtëpi dhe kur më panë babaj dhe gratë u çuditnë e qanin me lott dhe më 
shterngonin fort, tuke më puthur. 

Unë si e pashë vehten gentleman në pasqyrë, e mora pak për sipër e zura të mbahem 
serioz. Me qenë se hanja bukë bashkë me ata njerës të mirë, më bënin gjithënjë vërejtje duke 
mri prerë të gjitha veset e këqija që kisha përsipër. Dal nga dalë më sympathizuan kaqe fort, 
sa më shëkonin si fëmijën e tyre. Edhe unë u bëra si i shtëpisë. I nderonja shumë. Ju sillesha 
tepër mirë e nuk përtonja për ç'do gjë që më theshin. Z. Manolidhin e shpëtova nga gjitha 
shkresat e korespondencat e tjera. Ishin kaqe të kënaqur prej meje sa më s'bëhet. Delnim edhe 
me shetitë bashkë. Më rekomandonin kudo dhe kështu u njoha me gjithë familjet e nëpunsave 
të Karvasarasë, ku n”'a thrisnin shumë herë për çaj e për muhabet. Me kohë u bëra njeri i 
societesë që s'më linin prej goje të gjithë. 

Z. Manolidhi u ndoth përmua një babë i dytë, një kryeprofesor, një pedagog, një 
shpëtimtar dhe udhëheqësi i së mbarës s'ime. Më inspironte gjithnjë për vepra të mira. Më 
jepte të këndonja librat më të mira e më të dobishme. Aty kam kënduar gjithë veprat e 
shkëlqyera të Darvvinit, të Miltonit, gjithë tragjeditë e Shakespearit, Hegel, Byhner, Goethe, 
Shiller, Ipse, Tolstoj, gjithë veprat e Hugojt, te Rousseau-it, të Bossuetit, Fenelonit, 
Montesquie, Chateaubrandt, Alfred de Musset, filosofit' e Schopenhaureit, të Spenserit, të 
Spinosës, të Lambrosos, Jule Vern, Anatole Franz dhe shum” e shumë shkrimtarë Francezë, 
Gjermanë, Englezë, Italianë, Russë etj. etj. Aty këndova më të bukrat romane të Dumajt, e 
birit Duma, Checoft, Dostojefski, Turganieff etj. etj. Mjaft literaturë klasike greke e llatinë të 
përkthyera në gjuhën greke modem, ose në frëngjishten, sikurse Ovidius, Oratius, Virgilius, 
Salustius, Tacitus, Julius Caesar, gjithashtu veprat filosofike të Platonit, Aristotelit, Senekës, 
etj. oratorit' e Dhemostenit e të Ciceronit, Aeschylit (Eskilit H. K.) Isokratit, Lysias, 
Lykurgut, etj. etj. tragjedit e Aeschylit, Sofokliut e Eurypidit, disa diksionerë historikë, 
enciklopedikë, gjeografikë etj. etj. shkurt bibliotheka e paçmueshme dhe zyra e këtij burri të 
rallë ishin një thesar për mua, një shkoll” e artë, një universitet praktik i dijenive të ndryshme, 
që për shumë vjet do mos i kisha parë e nxënë. Isha fatlumur. 

Dy vjet ndenja me këtë zotni të fishim e atë zonjë të begatë e më vleftnë sa për 10 vjet 
msim. Kisha me të vërtetë fat që u poqa me ata dhe do t'i mbanj ment sa të rronj ato dy vjet, 
se u stërvita aqe shumë sa u dallova mbi të gjithë shokët, të cilët nuk ishin djelm bakajsh ose 
reshperash', po gjithë student, djelm aristokracije, djelm deputetësh etj. Këso doret, midis të 
cilëve munt të them se isha më i miri si në msimet e ndryshme engjyklopedhike, si në shoqëri, 
si në presentime gjithfarësh, në bisedime, në konferenca etj. etj. 

Nga ana tjetër kish edhe inr”atë e shtëpia ime hair prej mejet, se përveç që puna e tij 
shkonte sigur e mirë, po unë hanja atje te kapitani gjithnjë, mernja 100 dhrahmi në muaj, prej 
të cilavet gjysmat ja jepnja tim”eti dhe kisha edhe të tjera peshqeshe e dhurata prej syresh si 
prej z. kapitan, si prej Zonjës së tij. 


' reshper - tregtar i madh, i pasur (H. K.) 

Im” atë më shihte dhe gëzohej që u bëra një djalosh si duhet, shok më të mirët dhe e 
nderonja atë edhe familjen t'onë. Z. Manolidhi më merte shumë herë kur inspektonte pyjet, ku 
e shoqëronja kaluar mbi një kalë dori të mirë dhe shetitmë bashkë gjithë pyjet e N. Prefekturës 
së Valltos dhe mallet e pyjet virgjinesha të Prefekturës së Artës. 

Isha aqe i shtëpisë sa zonja Ariadhni shumë herë më merte e e shoqëronja në shetitjet e 
më ndo një vënt ku donte të udhëtonte. Më deshnin si djemt e tyre. Pak ti sëmuresha bëheshin 
të paqetë e thrisnin me një herë mjekun e tyre. Im'ëmë, teto Ndinua dhe babaj vinin na 
vizitonin nga hera, megjithë që unë ndodhesha gati gjithmonë në Karvasara dhe vizitonja 
shtëpinë t'ime. 

Mjerisht kjo lumëni s'mbajti për mua më shumë se dy vjeti Ndjesë pastë Pano 
Manolidhi vinte shpesh herë për gja, ku e shoqëronja edhe unë. Një dit ishim për rosa të egra 
dhe ish një e ftoht” e madhe. Ajy kish qef të futej vetë zbadhur në kënetën e të merte rosat e 
vrara, ose të plagosura, me gjithë që kishim dy mjaft të aftë langore. Ka hyrë, pra, të mbledhë 
nj'a dy rosa, dhe si dolli ndejti një copë herë i eksposuar n'atë të ftohtë ku mori një plevit të 
fortë dhe pas një lëngimi prej 40 e ca ditsh vdiq në duart e të shoqes edhe të mjekvet, tuke na 
mallënjyer aqe fort, në një moshë 44 vjetshel 

E mjera e shoqja mbet e vehë me të dy kalamajt “ e saja. S” gjente dot ngushëllim e 
ngrata. Mua s'më lëshonte prej duarsh që ju ndodha të ndyerit në momentet e fundit edhe 
ngushëllohej mjaft me mua e s”e linja të sëkëlldisej. Po pas 3 ditsh të vdekjes të shoqit ardhi 
një i vllaj i saj avokat nga Tërhallia dhe e mori me gjithë fëmijë, mbassi shitnë gjith” ato 
mobile të çmueshme që kishin në shtëpi të tyre, veç librave, të cilat i muarn me vehte. I 
mbajta një fjalë fort të mallnjyeshme funerale. 

Kështu mbaroj jetën bamirësi jem i paharruar, Pano Manolidhi. Kurrë nuk do t'ja harroj 
mirësit” e tija. 

Si mbeta i lirë u ktheva prapë te im”atë, ku s'më bënte zembra të merrem edhe një herë 
me qymyr e me qereste. Kisha marë tjetër sërë tani. Isha i pangushëlluar për humbjen e atij 
farë burri dhe s”e harronja dot. 

Kur ishte gjall Manolidhi takoj që vdiq një deputet i Karvasarasë Thanas Iskua. Me qenë 
se ky ishte kolonel komandanti i Etapës se Karvasarasë ngarkoj kapitan Manolidhin t'i japë të 
vdekurit përshëndetjet e fundit nga an” e oficerëve të garnizonit. Manolidhi u pregatit në dy 
dit e sipër, po u sëmur me një herë dhe me qenë se desh të më stërvitnjë mua në oratori 
funerale, i dërgoj fjalë komandantit se s'munt të vinjë në varrim të kolonelit se ish i sëmurë, 
por iu lut t'a zëvëndësonjë sekretari i tij Kristo Floqi, i cili, i thoshte, ka mjaft kurajo për të 
mbajtur një fjalë të tillë. Si ardhi pëlqimi nga komandanti, më thrët mua z. Manolidhi e më 
ngarkon të flas në vënt të tij e më dha dhe fjalën e tij të pregatitur e më porositi, që në është e 
mundur t'a msonja mëgojë e ta ligjëronja përpara popullit. Unë e këndova nja 5 herë dhe po 
thuaj e msova për jashtë se më ndihmonte shumë edhe memoari që kisha. Si mbaroj salikimi 
dhe përpara se t'a varrojnë të vdekurin mbajta fjalën e porositur. 

Ishte një kallaballëk gati dy mijë shpirtsh dhe me qenë se ishin për jashtë sons la belle 
etoile që thonë francezët isha i shtërnguar të thrisnja shumë sa të munt të dëgjonin të gjithë. 
Mbajta frymën, shtërmgova zembrën dhe fillova. Isha i ushtëruar kaqe mirë në gjestet 
oratorike dhe në mënyrën e fjalimit sa ju bëra më të madhen përshtypje të gjithëvet. Shtova 
shumë periodhe të tjera të mijat në rjedhjen e fjalimit, sa munda tragjike, tuke përshkruar 
veprat e të vdekurit, gjë që i dha një shkëlqim të math oraisonit funebrë. Ajo fjalë më shtoj 
shumë në aktivin t'em. I ndyeri Manolidhi u kënaq për së teprit dhe kur më panë më puthnë 
në ballë edhe ajy edhe e shoqja. Fjala që mbajta u botua në shumë gazeta. 

Qysh ahere mora embrin e oratorit, kështu që pas disa kohësh vdiq një tjetër i shënuar 
politikan i Valltos prapë unë u ngarkova t'i mbanj fjalën e fundit. Gjithashtu kur e suall të 


' mëgojë - përmendsh, palexuar tekstin (H. K.) 

vdekur e të ballsamosur në Vonicë general Dhimitraq Grivën, ardhi një komisjon studentësh e 
më mori në Karvasarë me vaporin e Qeverisë e vajta në Vonicë e i mbajta fjalën e fundit 
midis një popullsije 5. 000 e ca shpirtsh burrash e grash, që ju bëri një ndërshtypje të thellë. 

Fjalë të tilla funerale kisha mbajtur shumë, po edhe disa të tjera fjalë panegjyrike' më ra 
rasti të flas në Karvasara, në Artë edhe në Mesollonjë. Në një përshpirtje të lord Byronit, që u 
mbajt në mauselumin e tij në kopshtin e bukur të Mesollonjës “Heroon” ku ngrihet 
madhështore e e bardhë prej mermeri statua e poetit engles, filogrek, po edhe filo shqiptar që 
vdiq në Mesollonjë në kohën e çlirimit të Grekëve prej zgjedhës turke, unë i angazhuar prej 
shoqërisë të djelmënisë Mesollogjite, mbajta një fjalë gati gjysmë ore prej tribunës së ngrehur 
nga Bashkia e Mesollonjës mbassi folë më parë dy oratorë të tjerë, njëri në emër të qeverisë 
dhe njëri në emër të Bashkisë për popullin mirënjohës të Mesollonjës. Po edhe konferenca 
kisha mbajtur disa dhe shpeshherë kisha marrë edhe pjesë në çfaqime theatrale, tuke 
exekutuar nga sqena rolet më të zorshme të disa dramave. 

Prej të ndyerit Manolidhi kisha vënë baza mjaft të forta diturije dhe sjelljesh shoqënore. 
Në kohën e fundit para se të ndahet prej nesh bamirësi i paharuar më kish stërvitur në disa 
këndime juridike dhe me fort në historinë e principet e drejtësisë, në procedurën civile, në 
kodin penal e proc. penale dhe në filozofin” e engjyklopedhinë e drejtësisë. Gjenja shumë 
shije e ënde në këndimin e atyre librave, të cilat m'i rekomandonte vetë Manolidhi dhe më 
stërvitte t'i këndonj pa mos përtuar të më japë ç'do shpjegim si jurist konsult që ishte. Më 
thosh i mjeri mso edhe prej këtyre, se nuk do pendohesh. Edhe me të vërtetë kjo më dolli për 
të mirë muveni 

Si ndjenja pothuaj ndo një muaj pa punë në dyqanin t'onë, ku, si thashë s'më bënte 
zembra të kthehesha prapë në zanatet e vjetra, zura e po mërzitesha, zura të hë të azërta” dhe 
s'mejtonja djersën e t'im”eti e interesin e shtëpisë. Pas ca kohësh e hodha krejt jashtë dhe 
s'mblidhesha dot në shtëpi. Desha roba, këmishë, gravata e këpucë të modhës, të cilat ish 
shtërnguar t'i paguaj inr atë, se i vinte turp nga bota. Shokët nga ana tjetër s'më linin rehat me 
qitharat e mandolinat me kandallat e me shetitjet në për det. Sa shpejt mer tatpjetën i riu e sa 
s'e kupton rezikuni Për çudi in” atë s'më hoqi kurrë vërejtjen, po gëlltitte për së tepri. Gratë 
s'e kuptonin rrokullimin në të cilin po rëzohesha dita-ditën. Zura të pi cigare, që gjer ahere 
s'kisha vënë në gojë . Fillova të los me lettra, të los si maniak bilardhon, të pi pa masë uzo e 
mastikë e të mar edhe rugë të tjera më të këqija. Edhe isha në moshën më lulëzore, isha 18 me 
19 vjetshi 

Një ditë kemi glendosur me shokët tërë natën e tërë ditën që pasoj edhe natën tjetër do 
m. th. 36 orë glenti Një natë tjetër jemi nisur tuke kënduar me disa shokë me një karro dhe 
jemi gdhirë në Vrahor. Kemi marë q'andej edhe nj'a 6-7 shokë të tjerë dhe kemi vatur në 
Mesolonjë. Kemi marë edhe nj'a 3-4 të tjerë s'andejmi e kemi shkuar në Patrë gjithë tuke 
kënduar e tuke bërë një mijë gjëra të papëlqyera. Kemi ndenjur në Patrë nj'a 4 orë dhe jemi 
nisur të gjithë siç ishim me vapor e kemi shkuar në Kefaloni, në Argostol, s'andej ne i jemi 
drejtuar Levkadhës, tuke mbledhur të tjerë shokë të marë nga do që shkonim gjer sa u kthyem 
prap në Karvasara. Ishim shumuar gjer atje në numurin 351 Edhe glendi gjithë zinxhir 
shkonte: smbanj mënt të jemi ç'lodhur gjë kundi, s'mbaj mënd në ka fjetur njeri prej nesh në 
gjithë këtë distancël A ka si përshkruhet me ngjyra të tjera këjo marrija jonë” 

Një natë tjetër kemi qënë nj'a 12 shokë në një barkë me një velë. Kishim vënë me 
refene” e kishim pregatitur një tavë (bostan-tavasi), disa kukurecë e meze të tjera dhe vezë e 
raki boll. Dikush kishte marë fizarmonikën, dikush qitharën, dikush mandolinën e dikush 
flauton. Si hëngrëm e pimë e ja shtruam koncertos, pak përpara mesit të natës me të kthyerit të 


' panegjirik - fjalim i mbajtur në publik për të naltësuar meritat e një personazhi, të një qyteti apo populli (H. 
K.) 

” të hazërta - të gatshme, qyl (H. K.) 

$ refene - gosti me të ngrëna e me të pira që bëjnë disa veta, duke paguar seicili pjesën e vet (H. K.) 

lundrës kur po bënte vollta', timonieri, njeri i pa-zoti s”e ktheu mirë lundrën edhe vela si ish e 
hapur u kthye me një herë dhe rëndësia e saj e ktheu lundrën përmbys. Për një hejrësh të 
gjithë u gjëndmë në deti Velenxa, tava, gota, thika, pirunj, lugë e të tjera ç'kishim shkuan në 
funt të detit. Dhe ishim në mes të detit, kush e di sa bojë thellë. Instrumentat t'ona, përveç 
flautos s'ime që vajti e gjeti fundin, lundronin për mbi det. Lumërisht të gjithë dinim më not 
dhe filluam të notojmë sado që ishim të mveshur dhe s'dukej njëri me tjetrin. Me gjith”atë 
shakatë nuk pushonin. Kënga po vazhdonte munt të thom akoma me gjithë poteren që na 
gjeti. U ndoth atje një më i marri nga ne, prej shokëve, i cili insistonte të loste në det akoma 
fisarmonikën, tuke pasuar këngën atje ku e lamël Kjo marri nuk e vë vulën ç'do marrije 
tjetër” Mezi më në funt e kthyem barkën nga e mbara dhe u futmë të gjithë brenda. Nuk u 
sëkëlldismë aspak me ç'na ngjau. As u ankuam pse ishim bërë qull e do plevitoseshim, as n'a 
ardhi keq pse shkuan gjith'ato velenxe e sende të tjera që kishim marrë prej shtëpijave. Njerës 
të çuditshëm. 

Si e pamë që po mërdhinim si në mes të dimbrit vendosmë të kthehemi. Ahere një prej 
nesh që ishte afër timonit vuri re se një litar lidhur prej lundre po hiqte diçka në det. Litari 
ishte mbërthyer afër timonit. Me një herë bërtet: Dhiane Do me thënë “sihariq”. — Ç” ësht” i 
themi” — Na paska shpëtuar galloni me verën thotël. ... Ne harruam që kishim lidhur afër 
timonit një shishe me verë triokatare. Oh, sa u gëzuam ahere. E marrim atë shishe dhe e 
ngrehim në gojë secili me radhë gjer sa e pimë të tërë. Te e mbramja u shpërndamë. 

Ky aksident u komendua të nesërmet gjithfarësh. E vërteta ish që kishim lënë një 
përshtypje të keqe në popull, sa të nesërmet disa miq më hoqnë vërejtjen. Një mik i babajt, i 
ndyeri Petro Vitua nga Labova kaqe më qortoj për marrëzitë e rrugën e keqe që kisha marrë, e 
munt të mernja në qafë vehten edhe shtëpinë kështu, sa më vuri në një mendim të thellë. Më 
solli ndër mënt ç'djalë isha kur ronte Manolidhi dhe ç” çapkën u bëra soti Po, ç'të bënj, zoti 
Petro, i thom. — Të kthehesh ne yt” atë e t'i përvishesh punës: s'është ndonjë turp. Turp është 
të vazhdosh në këtë rrugë. — Po, si të bënj2 — Ashtu si të thashë. Në mos të pëlqen munt të 
hapësh ndo një copë zyrë e të bësh lutje e shkresa të tjera. Do të nxjerrç si do kudo një rrogë. 
Po të duash prapë munt të vesh në zyrën e një mikut t'em, avokatit praktik, në zyrën e Jan 
Kallapazarit. 

Jan Kallapazari ishte një avokat praktik (greqisht H. K.) në një moshë 60 vjetshare. Kish 
35 vjet që bënte avokatllëk në Karvasara ku ishin edhe 2 avokatë të tjerë pa diplomë dhe të 
gjithë fitonin mirë. Unë e njihnja atë zotëri dhe s'më kish vajtur kurrë ndër mënt t'i bënja një 
proponinm të tillë. 

Me një herë e mblodha mëndjen dhe i thashë zotit Vitos që i falem nderit fort, po s'di në 
më pranon për sekretar, se ajy kish një sekretar tjetër, që unë e kisha shok të cilin e paguante 
80 dhrahmi në muaj dhe e kishte prej 3 vjetsh në shërbimin e tij. Petro Vitua më thotë që më 
rekomandon vetë ne ajy dhe po të dëshëronja mund të shkonim që tani te ajy. Ju fala nderit 
edhe një herë dhe u nismë që të dy ne avokati Jan Kallopazari. 

Avokati na priti mirë dhe më mbajti në zyrë të më provonjë. Kur më pa bukurshkrimin 
dhe shpejtësinë në shkrim e inteligjencën që kisha edhe më fort kur pa se isha i stërvitur në 
ligjet edhe kuptonja mirë, ju bë qefi mjaft dhe më tha se s'e pandehte të isha kaqe i zoti. 
Kështu u shtrova atje për gëzimin e math t'emin edhe të t'im “eti dhe mbassi mbeti shumë i 
kënaqur prej mejet muajin e parë më pagoj për rrogë 100 dhrahmi, të cilat, që atë ças, shkova 
e ja dhashë t'im “eti, i cili më përqafoj dhe qau nga gëzimi. 

Si ndjenja 4-5 muaj ëdhe u stërvita mirë nëpër gjykatoret, ku e shoqëronja nga herë z. 
Kallopazaro dhe si e pa se munt të delnja edhe vetë përpara gjyqit e të mbronja davara, më 
ngarkoj një dit me nj'a 5-6 padina të lehta, ku bëra përshtypje të mirë midis kolegëve tjerë e 
miqve të cilët më përgëzuan që të gjithë. Qysh atë dit isha avokat. 


'vollta — veprim i anijes kur rrotullohet për t' u parkuar në port (H. K.) 

Në ca davara të tjera që mora për sipër më vonë, munt të them se triumfova. Z. 
Kallopazaro dalë nga dalë zu më jeptë përsipër sa davara që merte, se vetë si plak zuri të 
rëndeshe. Kështu më 8 muaj e sipër e zëvëndësova z. Kallopazaro edhe fitimet i ndanim për 
gjysmë. Më vinin në pjesën t'ime që prej 200 gjer më 300 dhrahmi në muaj, shumë kollosale 
për atë kohë, se 300 dhrahmi merrte një prokuror i shkallës së I e 350 kryetari i gjyqit filluer. 
Tri qind dhrahmi s'i fitonte as “im “atë nga gjithë tregëtitë që bënte. 

Kështu për pak kohë u dallova si një avokat i mirë e i zoti e s'kisha mbushur akoma të 
20 vjetët. Kënaqesha shumë kur dëgjonja një që më titullonin si “z. avokat ” si brënda dhe 
jashtë gjykatores dhe mbahesha mjaft serioz, i pastër e krenar. 

Të hollat ia dorzonja të gjitha babajt dhe mernja uratat e tij me thasë. Harxhonja vetë më 
pak se gjysmat, po mbahesha mire dhe më deshnin gjithë miqt” nëpunësit civilë e ushtarakë të 
qytetit. 

Kështu filloj prapë të nënqeshë lumëria dhe isha edhe një herë gëzimi e shpresa e 
shtëpisë. 

Pas një moti e gjysmë n'a la shëndet një natë Jan Kallopazari prej pike se ishte kardhijak 
(sëmurë nga zemra H. K.) edhe kështu zyrën e tij e trashëgova unë. Sekretarin e tij, të cilin si 
e thashë e kisha edhe shok e mbajta prapë sekretar e ja shtova rrogën mora edhe një ndihmës 
tjetër me 50 dhrahmi në muaj, se kishim shumë punë dhe me gjith” ato me mbeteshin 400-500 
dhrahmi në muaj. 

Gëzimi i babajt e i gjithë shtëpisë arrin në kulmin e tij. Gravet ju a bënja vetë robat e 
gjithë mveshjen tjetër si dhe vllajt t'im Thanasit, i cili ahere mbaronte klasin e ILI të helenikos 
(klasin e 7 popullor) dhe kalonte në Gjymnazin. Edhe me qenë se duhej ta dërgonin në 
Mesollonjë, se s'kish gjymnaz në Karvasara e mora përsipër t'a mbanj me shpenzimet e mija, 
që babajt iu bë shumë qefi. 

Po ardhë trashëgimtarët e Kallopazarit dhe më kërkonin t'iu dorëzonj, librat e veglat e 
tjera të zyrës së tij. Mezi e godita punën edhe me ta tuke iu dhënë 1. 000 dhrahmi për të gjitha, 
e tuke ju marrë quitancën. Kësisoj u bëra i zoti i zyrës e i një kapitali. Se që t'i blinja të reja 
gjith” ato libra, ato bibliotheka ato frona e ato tryeza desha të paktën 3. 000 dhrahmi. 

Këtu do të largohem pak nga thema, tuke bërë disa fjalë për mbi t'em vlla Thanasin, 
edukatën e të cilit m'a kishte besuar mua im” atë. 

Djali u rit ne një disciplinë të fortë, se s'i ndahesha unë këmba këmbës. Sa ishi vogël s”e 
linja kurrë të përzjehej me shokë të këqinj, e shëkonja 2-3 herë në javë në shkollë, i bënja 
msime veçanërisht, i rinja përsipër dhe i shkonja mbrapa gjurmëve të tija, tue survejue mbi 
sjelljet e disciplinën e tija. Msuesit e tij, të cilët i kisha shokë e miq, i vijeshin gjithashtu, 
prandaj im” vëlla ishte kurdoherë më i miri, i pari i gjithë shokëve të tij, shembull bindësije, e 
shembull nxënësi. 

Mbassi e kishim shtëpinë afër detit, kisha frikë se mos pësonte gjë, si më ngjau edhe 
mua tjetër herë, prandaj u shtërngova një verë t'a msonj më not, se vetë kisha msuar kaqe 
mirë që kur isha 15 vjet djalë, sa dallonja nga më të mirit notarë të Karvasarasë. Thanasi, pra, 
nxuri më not që kur ishte 10 vjetsh. 

Ngutësija imë që e msova më not shpejt ishte edhe kjo. 

Një dit djali vinte nga shkolla në shtëpi. Fati i tij takoj të isha prapa tij, tuke ecur prej një 
largësije 200-250 metrash. Me qenë se e kishim shtëpinë lark qytetit, qysh atje ku mbaronte 
qyteti e gjer në shtëpin t'onë ishte një largësi 500 metrash, që vetëm ruga publike rëzë malit 
bashkonte shtëpinë t'onë me qytetin tjetër. Rruga ish afër detit, ose përbënte bregun e detit 
dhe ish bërë me gurë, e nalt nj'a 8 metro që nga deti. Im vlla tek shkonte fare afër rugës, se 
qysh bëri dhe u gremis s'andejmi e ra poshtë në det, tuke bërditur. Njeri tjetër s'u ndoth atje 
përveç meje që më shpuri fati i tij. Ngutem shpejt t'a arrinj, po mjerisht s'kisha nga të 
lëshohem se ishte mur vëndi, si një thikë. Djali po mbyteshe në ujë, po e shihja me syt” e 
mija: vendi ish i thellë nj a dy bojë njeriu. Koha s'pranonte vonesë. Ahere në dëshpërim e 

sipër u hodha që atje lart me sa fuqi kisha rash” në det nj'a dy metra lark të mbyturit dhe 
menjëherë e përfshinj, tuke u drojtur se mos më mbërthente me duar, e siç ishim mveshur që 
të dy (ishte muaji i Marsit) munt të krydhesim nënë ujë e të mbyteshim që të dy. Tani mir” e 
kapa po s'kisha nga t'a nxjer se isha gjith anës së murit të naltë, pa shkallë, pa gjë. Kafeneja e 
vogël jona mbi malin e ulët ishte nja 100 hapa lark nga vëndt i mbytjes. Këjo më vinte në një 
dyshim se do mos e shpëtonja dot me gjithë që e arriva të gjallë. Një e drithme ma depërtoj 
trupin më mori frika. E deshnja kaqe shumë sa edhe jetën e therorizonja për atë. Desh Zoti e 
po shkonin disa njerës mbi rrugën dhe na panë që po luftonim me vdekjen. Im vlla mbaheshe 
mbi supin t'em të mëngjër, tuke më patur hedhur dorën e tij të djathtë mbi zverkun t'em. Unë 
i shtërnguar të notonj vetëm me dorën e djathtë e me të dy këmbët isha e detyruar të dajandis 
me gjithë atë rëndësi të madhe që kisha te t'im vëllaj edhe të robave t'ona që ishin fuskosur 
me ujë. 

S'kisha notuar as dhjetë hapa dhe ndjenja vehten të lodhur. Por ata që n”'a shihnin 
përsiprë më bërtitnin të afrohesha afër murit të detit ku mund të mbështetesha dhe të 
qëndronja ashtu gjer sa të sillnin ndo një litar, të lithnja t'em vëlla që poshtë e ta ngjisnin ata 
lart, e unë të pasonja notin tuke dalë te moli i kafenesë s'onë. Kishin dhënë haber në dyqanin 
t'onë dhe muarn litar. Kishin dalë të llahtarisura e me gjysmë shpirti edhe gratë të gjitha të 
shtëpisë e po shëkonin me agoni dramën që po ngjistë përposh në det. 

Lumërisht kur po afrohesha afër murit, pa pandehur shkela në tokë, ku do ish nj”'a një 
metro e gjysëm thellë. Më panë që shkela. Kishim shpëtuari Ahere një djalosh nj'a 17 vjetsh 
mvaret nga muri e hidhet në det pranë meje, e kështu, në vënd ta lithnim me litar për 
sqetullash u lëshuam prapë më not që të dy me t'em vëlla, ku ajy djaloshi tjetër notonte anës 
nevet, gjer sa arrimë molin t'onë. Me litarin kishin frikë t'a lithnim se mos këputej e binim 
prapë. Kështu atë dit i kam shpëtuar jetën t'im vëllaj i cili kishte thyer një dhëmp kur po 
rëzohej dhe kish kafshuar edhe gjuhën. 

Atë verë që e msonja not t'ëm vëlla, mbassi ja hoqa frikën e e mirnja me vehte në një 
largësi 50-100 metrash mbi det i lithnja kurdo herë një papir rogozi nga mezi që t'a mbante 
për sipër uji. Kështu im vëlla luante duar e këmbë e notonte përbri mejet. Po një dit, si ishte 
kalbur spangua që lidheshe papyri, u këput me një herë dhe po kur e shoh që andej im vëlla 
edhe humbi equilibrini Medeti Edhe ishim mbi një thellësi nja 10 metrash e më tepër. I'm 
vëlla zu të bënjë si munt të bënjë një i mbytur po e kallmova (qetësova H. K.) me një herë, 
kështu që ky po mbahej lavër' pas supeve të mija, gjer sa munda e i lidha papirin tuke notuar. 

Me këtë rast do të tregonj edhe disa episodhe që më ngjanë në atë detin historik të 
Karvasarasë. 

Mua s” më ishte mjaft që u mbyta një herë, kur isha 9-10 vjetsh si e tregova tjetër herë, 
po takoj dikur ahere kur msonja më not e delnja jashtë detit tuke u mbajtur prej një tërkuze të 
gjattë, takoj, po thom një dit të këputet tërkuza e të ndihem i izolluar me gjithë tërkuzë në një 
thellësi3-4 metrash ku do mbytesha sigurisht po të mos ishte ndodhur një tabakçi, Kosta 
Dhosi, i cili më pa që për së largu ku po argaste” një lëkurë buzë detit dhe u sul shpejt e më 
arrin të gjallë e më shpëtoj, me gjithë që luftova mjaft me detin edhe thëthiva disa litra ujë. 

Kur më nxori në skaj të molit ju fala nderit shumë, po Kostë Dhosi, më tha s'ka gjë, lava 
huan, se edhe mua kështu më shpëtuan një herë nga deti. Pra, m'a paç borç edhe ti, më tha, 
tuke qeshur. 

Shkuan qysh ahere 5-6 vjet. Kostë Dhosi kishte një djalë të vetëm 7-8 vjetsh, një djal” i 
prapë, një lanet, që s'linte dy gurë bashkë. Një mbrëmja djali po loste afër detit, tuke hedhur 
gurë nga an” e detit. Ishte ora një e natës dhe s'kishte hënë fare. Një bracerë ndodhej aty afër 
molit ngarkuar me qerestë”, edhe unë isha në molin t'onë ndenjur mbi një karekllë e po 


'Javër - keq, shumë keq (SE bëri lavër diçka” - “e prishi diçka, e përmbysi dhe e bëri rrëmujë” H. K.) 
“argas - regj (regj lëkurën H. K.) 
$ qerestë — lëndë druri e prerë, si trarë, drrasa etj. që përdoren në ndërtim (H. K.) 

mernja erën e fullimit ose e majistratit të natës. Ishte Korrik. Dëgjoja nga anija që po e 
qortonin djalin të shkonte në shtëpi se ishte von e e prët e ëma, po djali as tundej nga vëndi, 
po gjithë loste tuke hedhur gurë. Pastaj s'u dëgjua gjë. Unë kujtova se djali do të ketë shkuar 
në shtëpi edhe si ndenja nj'a dy minuta u ngrita të vete në shtëpi. Se si më tha Zoti a dreqi të 
shkoj nga vëndi nga ku ishte tuke hedhur gurë djali i vogël. S'pashë njeri. Po tek po shihja 
rëzën e detit m'u duk sikur një gjë po lëviste brënda në ujë, nja 3-4 hapa lark detit. Thashë 
mos ish ndo një breshkë deti, ndo një delfin, ndo një sent tjetër, po kurrë s'më vinte ndër mënt 
të ishte njeri atje brenda. Për një herësh më arth ndër mënt djali i vogël që po loste atje e që 
s'e pashë të shkonjë. Bëhem merak dhe i afrohem më afër detit, ku veshgëlleva ca si duar 
njeriu, me ndihmën e dritës fosforate të detit, që po silleshin andej këtej, tuke u përpjekur me 
një farë dëshpërimil Më ra ndër ment me një herë që do të ishte djali i Kostë Dhosit që po 
mbyteshe. S'kishte as gjysëm njeriu. Një qetësi e thellë. Me një herë xhvesh sakaqin e 
pantallonat, i lë buzë detit dhe hidhem në det e e kap më një herë kalamanin prej flokësh. Për 
dy minuta e kisha nxjerë jashtë. Bërtita pastaj dhe duall nj'a dy naftë prej bracerës e ardhë 
jashtë, i nxuarëm robat, e ngritmë koktatpjetë, volli sa ujë kish pirë dhe kështu e shpëtuam e ja 
çuam t'et Kostë Dhosit, i cili kishte orë që po e kërkonte në pazar djalin e s'e gjente. Kështu 
erdhi sëra që edhe unë ja shpërbleva K. Dhositi 

Një dit tjetër, me 22 të Janarit 1892, tek po loste në një mol afër zyrës s'ime e bija e 
komandantit të piaza-forme të Karvasarasë z. Athanas Kokotaqit e motra e z. Jan Kokotaqit 
që ndodhet sot këtu në Tiranë në Legacjonin e Greqisë si charge d'affaires i Rep. Greke, një 
vajzë e vogël 13 vjetshe shkon edhe u gjent në det. Shoqet e saj filluan të qajnë e të bërtasin 
me zë të naltë tuke kërkuar ndihmë që ta shpëtonin. U mblodhë disa veta aty në vënt, por ose 
nga e ftoht” e madhe që bëndej ose nga që s'dijnin not, ose që s'deshin të rrezikonin jetën e 
tyre, nuk kuxonin ndo një prej syresh të hidheshin në det e t'a shpëtonin. Unë dëgjova 
klithmat e paprera të gocavet, se po isha tuke shkrojtur edhe kur pashë se ishin mbledhur një 
grumbull i math e nuk guxonte njeri ta shpëtonte të ngratën vajzë, hoqa me një herë pallton e 
trashë prej trupit dhe u hodha në det, tuke notuar, se ish larguar nj'a 10-12 metra prej bregut. 
Pikësëpari i kapa një fustanin e saj që ish i foskosur e po plekste' si një fener Venetikas i kuq 
mbi ujë. Posa që e tërhoqa dhe i ngrita kokën përpjetë, ajo e dëshpëruar hap sytë dhe më një 
herë më përfshin me të duart në qafë. Edhe ishte mjaft e fortë. Një luftë ahere fillon ndërmjet 
nevet të dy: ajo kërkonte të shpëtonte e po më fundoste mua, tuke më rënë përsipër me sa fuqi 
kishte: unë po mundohesha të çqitesha nga ajo të shpëtonja më parë vehten që po e shihnja në 
rrezik pa pandehur, pastaj të mendohesha të shpëtonja edhe atë. Ajo mundohej unë 
mundohesha, herë fundosnim të dy her” ajo vetëm, herë unë, dhe me gjithë që i thrisnja të 
lijëshe në dispozicjonin t'em e të mos më shtërngonte se do mbyteshim që të dy ajo ca më 
tepër më shtërngonte e dëshpëruar. Kjo luftë vazhdoj 2-3 minuta që më dëshpëroj krejt. E 
keqja ishte që s'ndodhej as një burrë të munt të hidheshe të më ndihmonte, se si domos kur 
janë dy veta me një ndryshon puna. Përkundrazi ata njerës pa shpirt, ata rezila po qeshnin tuke 
parë dy njerës që po mundoheshen të shpëtojnë jetën e tyre, dhe po luftojnë vdekjen me 
dëshpërim. 

Në një dëshpërim e sipër ja shtërngova tepër njërën dorë çupës sa i dhëmbi dhe më 
lëshoj, me të shpejtë ahere e shtynj dhe ngreh kryet jashtë detit të mar firomë, se ment 
pëllcisnja prej asfyxije dhe tuke e hequr me tjetrën dorë munda e arriva një shkëmp afër molit, 
ku u unjtnë dy vetë e ju dorëzova vajzëni 

Kështu e shpëtuam atë vajzë që mënt më mbyti edhe mua. Si e dërgova në shtëpi të saj 
kthehem në shtëpi të ndrohem, po pas dy orësh vijnë në shtëpi t'onë zonja dhe zoti major 
Kokotaqi të më falenderojnë se ju shpëtova çupën. Zonja Kokotaqi më dha në një zarf të 
mbyllur 2 banknota nga 500 franga njëra, tuke më thënë që “pak janë, po m'i jep si një regallo 


' pleksur - që është lidhur me diçka tjetër sa nuk zgjidhet dot (H. K.) 

se i shpëtova çupën”. Unë ja ktheva më një herë, pse nuk e bëra këtë për të holla, kurse 
rrezikova edhe jetën time, po e bëra për njerzi. Po zoti Kokotaqi m”i jep prapë dhe insiston që 
t'i mar se prisha robat, sahatin e sende të tjera që m'u ndodhë përsipër kur u hodha në det, por 
as këtij s'ja pranova. Ahere e shoqja, tuke nënëqeshur, i thotë s'im “ëme , se mbasi e shpëtova 
Lilikën (Julnë)' kishin qef të ma jepnin grua. Babaj im ahere mer fjalën e i thotë zonjës 
Kokotaqi “falemi nderit, moj Zonja ime, po edhe djali im s'i ka mbushur të 20 —tat dhe goca e 
juaj është e vogël akoma. Si ndejnë ndo një orë me ne u ngritnë shkuan, duke na falenderuar 
së teprit, dhe tuke na ftuar të nesërmet mbrëma në gosti, ku s'munguam të vemi të gjithë, 
sepse dha një gosti tepër të madhe z. Kokotaqi për shpëtimin e çupës. Të 1000 dhrahmitë 
prapë se prapë ja dhanë s'im “ëje, e cila natyrisht i mbajti. 

Lilika e vogël qysh ahere, sa herë kalonte nga zyra ime do vinte të më puthte në dorë e të 
më falenderonte. Më quante gjithnjë “....... ”(shkruar greqisht H. K.) d. m. thënë shpëtimtarin 
e jetës së saj. 

Edhe një tjetër: 

Po në atë kohë pothuaj, po një vjet më vonë, një mik prej Karvasaraje, professor 
Dhimitri Bitta, ishte martuar në Athinë para disa muajsh e kishte sjellë të shoqen në shtëpi të 
tij për të veruar në Karvasara e për të bërë banja. Bitta kishte t'ëmën dhe 3 motra në moshën e 
martesës . 

Një dit n'a vjen e shoq” e tij z. Sevasti, një nuse 22-23 vjetsh bashkë me të tri kunatat e 
saj dhe dy të kushërirat e prof. Bittës, në banja t'ona që kishim afër kafenesë. Unë me disa 
miq kishim bërë banja më përpara në banjërat t'ona të burrave dhe po mvisheshim dal nga 
dalë. Dëgjojmë më një herë klithma e të bërtitura grash nga banjërat e grave, po s'merrnim 
vesh ç'kanë se ishin shumë gra e çupa që po laheshin. Shtiem sytë nga të plasurat e banjëravet 
edhe shohim kujdestarin e banjove një djalë të qojtur Kosta Çikujas, që u hoth me një herë në 
det e që po drejtoheshe tuke notuar nga banjërat e grave. Kur shohim me tutje një gjë si të 
mavi, si të bardhë në për shkumbët e ujit dhe Kostë Çikujanë që po vërsulej në atë vënt. Me 
një herë kuptuan se dikush po mbyteshe. Po ç'të ish i mbyturi grua apo burrë” S'e merrnim 
dot vesh, se ishte më shumë se 100 çape përtej banjove t'ona. Shëkojmë K. Çikujanë që arrin 
në vënt dhe po mundohej të shpëtonte të mbyturën, po në vënt t'a shpëtonte po rezikonte edhe 
ajy vehten e tij, se i mbyturi e kishte përfshirë prej supevet. Pa shkuar dy minuta një tjetër 
levent hidhet në det e po drejtohet me pashe të gjatta e të shpejta notuese në vëndin e dramës. 
Ishte i vëllaj i Kostës, më i vogli, Vasili, i cili që e shëkonte në rrezik të vëllanë dhe u derth ta 
shpëtonte. Gratë po thrisnin, po lebetitnin, po çirreshin, po vajtonin. 

Gurgule e madhe. Ç' ngjiste aty” 

Zonja Sevasti Bitta nga Athina dinte pak not dhe shumë herë delte nga banja dhe 
shkonte tuke notuar një largësi deti të vogël dhe pastaj ktheheshe prapë. Këtë e përsërittë 
shumë herë. Atë ditë për fat të keq ishte larguar në det më tepër nga masa: kur zu të kthehej e 
pa se ishte shumë lark nga banjot e ju trëmp syri. Me një herë e humbi toruan humbi 
equilibrin e zu po mbyteshe me të vërtetë. Kostë Çikujaj i shkreti që ish një djalë 20 vjetsh, u 
hoth në det që ta shpëtonte, po Zonja Sevasti e përfshin me një herë nga supet dhe po 
mbyteshin që të dy. I vëllaj Vasili kur e pa Kostën në rrezik u derthmë fort për të vëllanë, se 
sa për zonjën Sevasti. Këtë e muarm vesh unë dhe një shoku im kur u afruam në vënt (se pse u 
hodhmë edhe ne bashkë me një shok, Vasil Papakriston, kur pamë që po mbyteshin që të tre). 

Si u afruam në vënt të ngjarjes edhe unë edhe Papakristua, ajy zhytet me një herë dhe ja 
shpërthen duart zonjës Bitta prej supeve të Kostës, tuke shpëtuar në këtë mënyrë Kosta 
Çikujanë, që pa fjalë do ishte mbytur, prandaj ja detyronte jetën Vasil Papakristos, e jo të 
vëllajt të tij Vasil Çikujajt, i cili në ment arriu në vënt, po s'kishte kuximin as njërin, as tjetrin 
të shpëtonte. 


' Embri i vajzës (K. F.) 

Si dolli në livelin e detit Kostë Çikujaj tuke sharrë e tuke mallkuar zonjën Sevasti, 
shkuan bashkë me të vëllanë e n'a lanë nevej. Vasil Çikujaji thesh të vëllajt: Për një dosë vajte 
të humbaç të ritë tënd. Eja të ikim. Lëre ta hanë peshqit. Atë kokë pat. Dhe iknë. 

Vasil Papakritua një notës i aftë më thotë mua t'a zë Sevastinë për këmbësh e t'a heq 
nga ana ime. Sa kaqe bëra si më porositi Vasil Papakristua. Ajy ahere e zuri për leshrash dhe 
kështu ja qitmë kokën jashtë që të merte erë piksëpari. Pastaj tuke e kthyer nga kurrizi zonjën, 
ajy ecte përpara me flokët e saj të gjatta ndër duar dhe unë tuke e shtyrë nga këmbët, kështu 
që s'munt të përfshinte ajo as njërin as tjetrin, me gjithë që ishte gjyso” e mbytur gjer ahere 
dhe s'kish fuqi as të lëviste dorën. Kështu me një lehtësi të madhe e shpumë në banjot e grave 
tuke kujtuar se e suallën të mbytur nga shenjat që po shihnin mbi atë. 

Oh, s'rëfehet ajy çasht kur ja u dorëzuam të kunatave nusen, Ja u ngjitmë lart në banjërat 
me gjithë që ato të shkretat gjysmë të veshura tuke qenë se na u lutnë të qëndrojmë pak t'ju 
ndihmojmë se mos e binin nër vehte nusen e mbytur, për të cilën unë me shokun ishim të 
dëshpëruar se do munt të ngjallej edhe një herë. 

Në atë koh” e sipër ja mbrini edhe shoq” i saj prof. Bitta me një doktor pas dhe hynë në 
banjo ku ishim ne dhe mbassi e fërkoj doktori nusen dëndur më në funt ajo hapi sytë dhe ardhi 
ndër mënt. 

Një episodhë e tillë prapë, po pa rëndësi e pasoja më takoj një dit tjetër. Një mullxhi po 
vinte me një gomar të ngarkuar me mjell , që e kish blojtur në katunt ku kish mullirin e tij e ja 
sillte të bluar dikujt zotnije në Karvasara. Ish e djelë. Unë kisha dalë me shëtitë dhe po ecnja 
udhës vetëm. Mullixhiu fukaraj le gomarin e ngarkuar të vazhdonjë rrugën dhe vetë zbret të 
lanjë pak sytë në një farë mburimi gjysmë t' ëmbël, gjysmë të kripur që ish aty poshtë ndanë 
detit. Gomari qetë dal nga dalë edhe mullixhiu zbret shpejt afër detit që të lahet në mburim e 
të arrijë prapë gomarin e ngarkuar. 

Unë po ecnja anës rrugës zallit e po e vëzhgonja mullisin ku lahej. Dukej se s'mbahej 
mirë mbi gurin që po qëndronte dhe me një herë ra më krahëza në det dhe përveç që ish i 
mveshur rëndë po kish edhe një koxha gunë të dhirtë përsipër dhe ra me gjithë gunë brënda. 
Brodha me një herë poshtë dhe arriva e i kapa gunën e e tërhoqa jashtë, po më mbet guna në 
dorë, kurse mullixhiu i shkretë mbet prapë në det. Po tani” Thashë të hidhem brenda me 
gjithë që ishte e djelë atë ditë, por isha mveshur me robat e mira, megjithatë e shinja që ish 
larguar akoma shumë nga stereja dhe kështu shtrihem pak barkazi mbi gurin nga kish rënë 
mullixhiu, zgjata sa munda bastunin dhe munda t'a zë nga e çepkësë (e mëngës së gjattë). 
Kështu e tërhoqa të zinë dhe i dhashë dorën e dolli jashtë. Nuk e lashë të rinjë më tepër se dy 
minuta brenda në ujë. 

I mjeri mullixhi ishte me gjysmë shpirti kur e hoqa jashtë, i kish ikur gjaku, , se e pa 
vdekjen me sy, po ishte fati i tij që u ndodha unë atje pranë. Më shëkonte si i habitur dhe në 
vënt të më thoshte gjë tjetër, kujtoj menjëherë gomarin e tij të ngarkuar. Gomari, afendiko, më 
thotë, gomarin t'em, a mos ma pe gjëkundi” Askor fatkeq, i thom nuk thua që shpëtove. Po 
kërkon edhe gomarin. — Ç” të bënj afendiko, thotë, pa gomarin” Pa atë më mirë të mos jem. E 
kam shok, vëlla, mik. — S'je i kënaqur që shpëtove2 i thom. — Për atë falemi nderit Zotit. - Po 
mua, i thom, që të shpëtova, nuk më ke borç gjë” — Tani kur të vemë në pazar thotë 
mullixhiu, të qeras një uzol Theshte edhe dridheshe nga e ftohta se ishte Prill akoma. Qesha 
me zembër me naivitetin e mullixhiut katundar dhe u ktheva nga shëtitja, tuke e shoqëruar 
deri afër qytetit. Udhës gjetmë edhe gomarin e ngarkuar, i cili s'e kish prishur aspak havan” e 
tija. 

Tuke shkuar bashkë me të shpëtuarin t'em, më thotë: Nga të kemi ty, afendikon” 
Karvasarjot jam, i thashë. Je i martuar apo jo” Jo. Tamam kam një mbesë në fshatin t'em, 
Sardhinina, dhe bën tamam për zotrin t'ënde. Ka prikë” Ja pres. — Ne marim prikë thotë, në 
katund, nuk japim. Është turp për një burrë të marë prikë nga gruajal. . . Mullixhiu katundar 
m”u duk se kish të drejtë. 

Kështu ardhmë gjer në dyqanin t'onë. Atje i thom mullixhiut: E po tani s'më gostit një 
uzo që të shpëtova” Katundari dinak, si u krojt pak. M”a fal, thotë, afendiko, të qeras tjetër 
herë se kam frikë mos më ikinj gomaril. . . Ky katundar më la një ndërshtypje që s'do ta 
harronj. As e qojti për punë të madhe shpëtimin e tij. As më tha një “faleminderit” por edhe jo 
të më qeraste edhe ahere i ardhi keq për një pendarel Kur ja tregoja këtë episodë një mikut 
t'em, më tha me fjalë të thata: Të isha si ty do t'a linja të mbytej. Ajy ishte një kafshë me 
fytyrë njeriu. T'i shpëtosh jetën një herë e mos të të qerasë as një uzol 

Pasonj prapë mbi historin” e vëllajt t'im Thanasaqit. 

Si mbaroj të tre klaset e hellenikosë (e 7-“ popullore) e mora një dit dhe vamë në 
Mesollonjë. Djali kishte gradën më të madhe të kalimit tij në gjymnas. Po nuk di se qysh bënë 
ata msues skollastikë edhe në provimet që dha e lanë prapë në klasin që qe, përse” Për 1748 të 
numurit, që përmetonte hyrjen e tij në gjymnasi O skollastikumel Kjo i kushtoj shumë vëllajt 
t'em se s'kish mbetur kurrë dy vjet më një klas. Ishte shum m'i fort e më i aftë në msimet se 
mua. Ishte më i miri i shokëve dhe shemblla e gjithë shkollës. Nuk e deshte vehten. Deshte të 
vriteshe se sa të ktheheshe në Karvasara. Po me qenë se ishte shumë i bindur tek meje, posa i 
çfrytta një herë u ul dhe e mora me vehte dhe u kthyem prapë në Karvasara. 

Kur ka vajtur motin tjetër në Mesollonjë e hyri në Gjymnas u bë me të vërtet i pari i 
shokëve dhe profesorët, gjith'ata profesorë që e kishin lënë në klasin e parë, kaqe fort e 
deshin, sa s'e linin nga goja. Nxënës tuke qenë botoj edhe një libër të bukur “idhetë e 
nxënësit”, libër që ju bëri përshtypje të madhe gjithë profesorëve të tij, të cilët u ngutnë t'a 
shtypë edhe i dhanë edhe “premium”. Zuri një shumë mjaft të madhe të hollash, ndonse ishte 
djal” 12 vjetshi 


VI 


Isha 20 vjet kur i dolla punës zot. Pa kuptuar mirë edhe si me shaka kisha hyrë në një 
karierë të mirë. Isha një avokat i vogël vetëm me një praktikë dy vjetshare. 

Nuk shkoj shumë kohë dhe mora një embër të mirë. Gjith” ajo klientella e të ndjerit 
Kallopazaro brodhi ne mua dhe ndofta më e madhe. Kudo kisha nder, kudo isha i mir pritur. 
Gjithë shtëpitë më të mira ishin të çelura për mua, gjithë nëpunësit civilë e ushtrijakë ishin 
miqt e mij. Xhirua e zyrës arrinte gjer më 600 dhrahmi në muaj, neto shpenzimeve, një gjë kjo 
e çuditshme për një avokat praktik krahine. 

Nuk shkoj shum” dhe ma ndyen nevojën edhe politikanët e vëndit. Me që ishte im” atë 
nënështetas grek, isha naturalizuar edhe unë para se të vinj në moshën legale të shërbimit 
ushtrijak. Prandaj kisha të drejtë të të exersonja profesionin e avokatit, tuke paguar edhe taksë 
patente. 

Me qenë se im “atë ishte me partin “e Trikupit do e mos isha edhe unë anëtar i asaj 
partije dhe kështu ishim me komën e deputetit Kosta Stratos, që ishte trikupist. Stratua ish 
deputet i Valltos. Unë pra u njojta si përfaqësuesi i partisë trikupiste në Karvasara. Ahere 
arriva kulmin e forcetës politike për atë vënd. 

Për një çashtje politike u dërgova në Athinë te kryeministri i Greqisë Harila Trikupi. 
Ishte e para herë që shihnja Athinën. Më bëri një përshtypje të madhe se s'kisha parë qytet më 
të math e më të bukur. Trikupi më priti shumë mirë, më presentovi edhe me të motrën e tij, 
Sofien, grua politikane edhe këjo, që vetë ja drejtonte partinë e Trikupit dhe kishte mbetur pa 
martuar vetëm e vetëm për hatrin e vëllajt të saj. Ish shum” e zgjuar e e mençime. 

Si mbarova punë dhe misjonin që më kishin vënë për barrë populli i Karvasarasë, u 
ktheva në shtëpin t'eme. 

Në Athinë s'pata kohë të njihesha edhe me persona të tjera politikë se ndenja vetëm një 
javë. Kur i lashë shëndet Trikupit, më porositi t'i shkruanj lirisht, si kurse babajt t'em, për 

ç'do çështje politike, e më premtoj se , si të mbushnja moshën e 25 vjetve, pa tjetër do të 
zgjidhesha një nga deputetët e Valltos nënë mprojtjen e tij. Pata disa raste e i shkrova për disa 
sende Trikupit, i cili kurrë s'u rënt, sado që ish njeri tepër serioz. 

Dal nga dalë u bëra një person i dukur dhe i duhur dhe një krah” i fortë i politikës së 
vëndit, mbassi isha edhe avokat. Ardhi koha që gjithë nëpunësit e Karvasarasë gjenin një 
mshtetje të mua dhe shumë herë edhe mva kishin frikën. E vërteta ishte që u solla mirë me 
cilindo , veç se më nj'a dy raste për dy nëpunës, një drejtorin e financës dhe një drejtorin e 
policisë së qytetit që më urgusnë shumë me sjelljet e tyre, vetëm këta i largova s'andejmi, 
njërin tuke pushuar nga puna, tjetrin tuke e transferuar në Cirigo ose”.... ” (shkruar greqisht 
H. K.), insullën e Greqisë, për kapriço. Tjetër gjë jo. 

Në këtë kohë ngjau për mua një e keqe, që për shumë kohë s”e harronja dhe s'gjenja as 
të paktin ngushëllim. Humba të shtrenjtën t'ime të shumëdashurën e të respektuarshmen 
gjyshen t'ime. Vdekja e saj ish natural, se rrojti 92 vjeti 

Ajo e mjera, qysh se ardhi në Karvasara më 1886 nuk ngjinjeshe nga gazi që u bashkua 
edhe një herë me mua e që më deshtë përmbi ç'do gjë tjetër që kishte dashur në të gjithë jetën 
e saj. 

Me qenë se në dyqanin t'onë kishim gjithfarë pijesh se si një dit e gostita një uzo të 
Nartës dhe i pëlqeu fort. Pa kur i dhashë një tjetër soj uzo, uzo të Kallamatës, ahere ishte 
ç'ishte: i shijoj tepër, sa me të drojtur kërkoj edhe një tjetër e i dhashë dhe mbet shumë e 
kënaqur. Po s'bëra mirë se e msova liksht. Le ku dreqin e kish gjetur një pagur të kallajtë e 
m”a jepte për dit e ja mbushnja me atë uzo dhe mernja urimet me të dy duart. Dikur ja 
mbushnja edhe dy herë ditën. 

Po ahere na gjeti një sent tjetër, na deheshe. Edhe kur deheshe do zinte të qante 
fshehtazi, cilin, djalin e saj Kovin që s'i delte nga mëndja kurrë, gjer sa e muar vesh im “ë që 
pijeshe e ja fshihnin pagurin fukarasë. 

Un” i bleva tjetër pagur dhe prapë ja mbushnja, po e këshillonja të pijë me kujdes. Ajo e 
ruante pagurin si të dy sytë se mos ja merrnin prapë gratë si të parin. 

Pme gjyshe ish shumë punëtore dhe i çkujdiste gratë e tjera nga gatimi i gjellëve e 
shumë gjërra të tjera shtëpijake, po që kur zu pijeshe dhe i binin shumë sende dhe më shumë 
pjata e kupa nga duart e i thynte, qysh ahere gratë s”e linin për asgjë. Gatuanin vetë. 

Një dit, pra nga të shumat u sëmur, dhe dita ditën po bëheshe më keq. U kuptua se iu 
mshtuall më në funt lëmshi dhe do të bënte detyrën e saj si gjithë bota. 

Kur e pamë shumë keq gratë thirë priftin t'a kungonjë e t'i këndonjë edhe 
“Tetravangjellonë”, të katër ungjillët do me thënë, që plakat e grat” e Korçës, pa ditur mirë 
domethënien e fjalës, i quajnë “Kryet e Petrovangjelit”. 

Po jeta ësht” e ëmbël, e shkreta dhe s'ime gjyshe s'i pëlqente të vdiste. Kur zuri prifti të 
mërmëriste mbi krye të saj, ajo s'e duronte dot. Më bën me shenjë që të ulem, se diç'ka do më 
thotë. Ulem afër dhe më thotë nga dalë “thuaj këtij ditshkurtri të pushonjë se s'e duronj dot”. 
Im” emtë Ndinua afrohet e i thotë se “ishte gjynah të flasë kështu për priftin”. Po ajo e mjera 
prapë më thotë se “prifti i dukej si lugat e s'e sheh dot, po aman ta paguaja e .... t'a thyente 
qafën shpejt, t'a linte sidomos të vdiste rehat”. Dhe kish, më duket, të drejtë. Edhe unë i fola 
me marifet priftit të hiqet se po e paguanj, mbassi plaka s'duronte dot. Kështu u hoq prifti dhe 
u qetsua gjyshja ime. 

Me gjithë që po i linte shendet kësaj jete nuk e harronte dot uzon e ngordhur të 
Kallamatës. Aman, bir, më thotë me gjysmë goje, m'a jep një herë atë pagurin, se plasa, m'u 
tha fyti. Me të shpejtë ia dhashë fshehura mos shëkonin gratë, se s”e linin të pinte, dhe e mori 
e mjera me një etje të madhe e s'e lëshonte nga goja. Piu sa mundi. Edhe bëri mirë, sepse 
qysh atë ças ju pre fjala, i hipi hethe e fortë dhe agoni” e saj s'mbajti as 1 orë. Kështu mbaroj e 
paharuara gjyshe në krahërorët e mij, tuke më shtirë syrin e saj drejt mbi mua, si kur do më 

linte shëndet për gjithënjë e do më kënaqte për dëshirën e saj të fundit që e përmbusha, 
pagurin me uzoni 

S'munt t'a tregonj hidhërimin që ndjeva për humbjen e kësaj kreature kaqe të dashur e të 
adhuruar për mual Ajo ishte për mua mëma e parë, dashuria ime, përgjërata ime. Për shumë 
kohë s'ngushëlleheshe dot. Dita-ditën vinja i hithnja lule mbi varrin e saj dhe ja përlakuja me 
lottë. Zoti ja ndjeftë shpirtin e qetël 

Vazhdonja mirë e fitimisht në profesjonint'em praktik dhe kisha një dëshirë të paprerë 
për të kënduar libra juridikë, me gjithë që shumë prej tyre s'më hynin mirë në trutë se s'i 
kuptonja. Me gjith'ate mjaft një figurë të mirë bënja midis të paditshmëve tjerë avokatë të 
Karvasarasë dhe nxura një praktikë dhe experiencë për çudi, sa shumë herë më kërkonin 
mendimin edhe disa gjyqtarë të cektë, që na dërgonin atje ose edhe nëpunës të tjerë të 
administratës lokale. Sidomos procedurën civile e penale dhe kodin penal i dinja gati mëgojë 
si dhe ligjet administrative. 

Me profesjonin t'em bashkë nuk kisha hequr kurrë dorë prej këndimeve në gjuhën 
shqipe dhe prej korespondencës së dëndur që mbanja me shum” akoma shqiptarë të tjerë. 

Mbi këtë s'pushonja edhe së mbajturi fjalë panygjerike, funerale, konferenca, etj. sa herë 
që më jepeshe rasti, ose që shtërngohesha nga miqtë e shokët e mij. Shkruanja edhe në për 
gazetat shpesh herë artikuj dhe në dy gazeta të Athinës “....” edhe “....” (shkruar greqisht H. 
K.) isha korespondent i rregullshëm. 

Po ish thënë të mos qëndronja në këtë jetë të këndëshme për shumë kohë, me gjithë që 
shkonja mirë e fitonja mjaft sa mund të lanj gjithë borxhet që kish andej këtij im “atë, të 
mbanja mirë shtëpinë, dhe akoma të mbanja si student me të hollat e mija dhe vëllanë tim në 
Mesollonjë. Vetëm një borç nja 10. 000 dhrahmi kishim akoma. Një eveniment i papandehur 
më turbulloj mëndjen dhe më prishi tërë atë qetësi, e cila tronditi edhe gjithë qetësinë e 
shtëpisë. 

Kisha një mik prej Vrahorit, me të cilin ngjisnim edhe shumë në fytyrë, sikur ishim 
binjakë, inxhinjer i Prefekturës, i cili kish ardhur si inspektor në Karvasara për pak dit. 
Quheshe Gjorgji Dhimitropudhos. Shumë janë episodet që më ngjanë në Vrahor nga an” e 
s'ëmës e të së motrës të këtij miku, si dhe shumë miq e kumbarë të tij që më muar për atë. E 
ëma, e motra m'u hodhë për qafe e më puthnin si Gjorgon e tyre, një dit që m” shpuri për 
vizitë në shtëpin e Dhimitropudhit një miku im Jovan Llaci nga Dardha, me gjithë që po më 
shihnin për herën e parë. Po këto s'kemi kohë t'i radhitim këtu. 

Ky miku im, pra, Dhimitropulli kur ardhi në Karvasara hoqi drejt në shtëpin t'ime dhe 
ne e pritmë mirë. Nëpunësit të gjithë të Karvasarasë pa përjashtim ardhë e e vizituan në shtëpi 
për “të mirë se ardhtë”. 

Unë që isha tuke pritur gjith” ato nëpunës si miq, në fjalimet e sipër me Dhimitropullin 
që bënin ata, disa më lëvdonin shumë për mirsjelljen t'ime faqe atyre dhe mshtetjen që gjenin 
tek meje si përfaqësuësin e partisë qeveritare të Nënëprefekturës së Valltos etj. etj. Të tjerë 
prapë më mburnin për profesjonin t'em të ri, për mbarëvajtjen t'ime, për pozitën e mirë e të 
sigurt që kisha krijuar, si dhe veçanërisht më komplimentonin me ngjyra të gjalla për 
konferencat e për fjalët panegjyrike e funebre që mbanja më ç'do rast. 

Miku im Dhimitropullos i dëgjonte këto të gjitha me vërejtje dhe naturisht gëzoheshe për 
mua se më deshte sinqerisht. Po atje ku ja aprovonte të gjitha lavdrimet e çfaqura për mua 
vizitorëve, i shpëtoj një frazë, e cila më ndezi që atë çast një flagë të madhe në shpirt, një 
flagë që s'u shua më. Më zgjoj merakun t'em, më zgjoj ndjenjat e mija të kohës të studimeve, 
të cilat kishin tani 8 plot vjete që po flinin. 

Inxhineri Dhimitropulli, ndofta pa dashur të më bënjë ndonjë të keqe, por vetëm se i 
vinte keq për mua dëshëronte të më shëkonte ndryshe e jo si isha, ja u pritë lavdëruesvet të 
mij me këto fjalë: Miku im z. Floqi me të vërtetë është një djalë prej të rrallëve dhe një 
karakter i xhevahirtë, e është i paisur me shumë virtuta, po mjerisht (dhe këtë fjalë “mjerisht” 

e tonizoj me një aksent dëshprimi, që e vura rë fort mirë), mjerisht, tha, i mungonte vetëm një 
gjë. I mungon një dëshmi gjymnasiale, që të mos them që i mungon edhe një dipllomë 
universiteti që të jetë tamam si e lyp sot puna”. Edhe më vjen shumë keq, tha, që s'e ka. 

Këto tha miku inxhiner. Dëgjonjësit e tjerë u panë sy ndër sy me shoqi-shoqin, po s'folë 
gjë. Mua ato fjalë më pikëlluan në zembër. U ngurosa, s'dinja ç'të thesha. Po e gëlltita e s'fola 
gjë. Mirë po qysh atë dit unë s'isha më i qetë. Natë për natë s'më zinte gjumi ose më delte 
gjumi dhe s'kisha derman. Hyra në një mejtim të math. 

Këjo ishte shkëndi e parë që bëri reaksjon të fortë në shpirtin e në mëndjen t'ime. Po 
s'ishte vetëm këjo. M”a përsëritnë këtë fjalë, ose vërejtje edhe disa persona të tjerë. Akoma. 
M”a përsëriti me një mënyrë serioze edhe ajy miku i shtëpisë s'onë Petro Vitua nga Labova, 
për të cilin bëra fjalë tjetër herë, kur më hoqi vërejtjen për rrugën e keqe që kisha zënë edhe 
që më rekomandoj ne i ndyeri avokat Jan Kallopazari. I a thotë t'im “eti: “Është gjynah 
Kristaqi të mos ketë mbaruar as gjymnasin sidomos, pas kaqe dijenive dhe vitutave që ka. Do 
t'a kishim edhe ne Shqiptarët si një brilland. Do ta shihnim një dit deputet dhe do ta kishim 
një kollonë të fortë”. Këto i këndonte disa herë t'im “eti, me gjithë që ajy s'ja priste mirë këto 
fjalë, se s'i vinte mirë e s'kishte as një interes në qoftë se munt të mernja një çertifikatë që 
mbarova një gjymnas. 

Si kur s'ishin mjaft të gjitha këto. Një tjetër mik, ose dy miq të tjerë, i pari Dhimosten 
Karajanopulli, student i mjekësisë dhe i dyti Aristotelis Lytras, student i drejtësisë në 
universitetin e Athinës, shoq të ngushtë me mua, se qysh po bisedonim një dit mbi tragjeditë 
klasike të Aeschylit, Sofokliut e Europidit dhe mbi domethënjen e naltësinë e disa prej 
këtyreve dhe mbassi iu kundrështova në disa pika dhe kuvendi mori një ngjyrë t' ashpërtë, jo 
ne i dijme po ti s'i di, jo i kemi studjuar më mirë, e ti s'i ke parë, as t'i kanë shpjeguar kurrë, 
po vetëm se i ke dëgjuar e shkon pas berihaj 't', etj. etj. deri sa u zembëruan dhe m”a thanë 
sheshazi se unë s'jam shoku i tyre, se s'munt të barabitem me ata që kanë mbaruar gjymnazit 
e sot po mbarojnë gati edhe universitetin, edhe se duhet të ha shumë kulaçe që t'i arrinj ata etj. 
etj. Ndonse unë tragjenianët Grekë i kisha studijuar më mirë se ata me kohë. 

Këto ishin plumba për mua ishin plagë të pashëruara. Ahere zura kujtonja ç'kisha 
humbur: ahere zura mallkonja fatin që s'më la të mbaronja msimet si i kisha nisur me gjith që 
unë isha shumë më i mbaruar se ata dy injorantë të fandaksur edhe me gjithë që mbi themat që 
bisedonim i kisha studijuar tjetër herë e i kisha honepsur” mirë dhe kisha të drejtë në 
pikpamjen që mbronja, se ashtu ish si pretendonja unë. Po mua më gënjente mëndja se po të 
kisha mbaruar gjymnazin, ahere munt të kisha të drejtë të bisedonj me ata, për ndryshe jo. Një 
idhe edhe këjo. 

Plaga ime, derti, sapo vinin malcoheshin”. Më dukeshe se s”isha gjë. Si kur s'dinja gjë 
prej gjëje, si kur të gjithë talleshin me mua. Një siklet, një hall që s'dinja si të ngushëllohesha. 

Babaj kishte kohë që më vinte re që s'para hanja bukë, që s”'isha i qetë, që gjithë dilnja 
jashtë në shëtitje të gjata edhe që punën zura të mos e shoh si më përpara. 

Atij i shkoj tjetër mendim, se mos kush e di kisha hedhur dashuri gjëkundi dhe kisha 
turp t'ja thom. Po s'më binte në sy, as ju çfaqeshe gravet. 

Po ardhi një tjetër ndollinë që ju vuri kapak të gjithave dhe këjo e shpejtoj punën, ose 
ndërimin e situatës s'ime që do ta tregonj më poshtë. 

Afrohej dita e 15 Marsit të vitit 1894, dita e shënuar nacjonale e indipendencës së 
Greqisë. Atë dit në ç'do qytet të math e të vogël duhej zakonisht, si edhe sot, të mbahej fjala 
panegjyrike e ditës prej një oratori. Këtë fjalë mot e për mot e mbante vetëm një njeri në 
Karvasara Dr. Gjorgji Stajkua, mjek mjaft i dijshëm Karvasarjot. Atë vit dr. Stajko, me qenë 
se ish i dëshpëruar se nuk e nxuar dhimarks (Kryetar Bashkije) Karvasarjotët nuk desh të 


' beriha - thirrje, kushtrim, britmë pë alarm (H. K.) 
” honeps - tret, bluaj, pranoj (H. K.) 
$ malcoj - pezmatoj, mahis, keqësoj (H. K.) 

mbante as panegjyrikun. Ahere 3 dit më parë Bashkia më ngarkon mua të flas ditën e shënuar 
të indipendencës greke. 

Me gjithë që s” kisha edhe shumë oreks, po i shtërmguar nga shumë miq e nëpunës dhe 
më fort nga populli e pranova propozimin. Ditën e caktuar, kur m”u dha shenja dhe mbassi 
mbaroj Tedeumi', hipa në tribunë dhe fola gati 1 orë. Nga dëshpërimi që kisha për hallin t'em 
më fort, fola me kaqe pasjon, tuke lavdëruar më fort burrat shqiptarë që ishin A-ja dhe Z-ta i 
atij revolucjoni të math si Miauli Londua, Kundurjoti, Milisi, Buduri, Kryeziu, Boçarenjtë, 
Xhavelenjtë, Bukuvallajt etj. etj. sa fjala ime i ndezi an” e kant edhe kur do zbrisnja nga 
tribuna nuk më lanë të shkelnë tokë, po më pritnë në duarti 

Ahere, mbassi s'mbet njeri pa më dhënë dorën e pa më përgëzuar, një tok miq më suall 
edhe gjer në shtëpi, ku ndejtim ndo një orë duke komenduar fjalën t'ime e cila me të vërtetë i 
kishte çuditur. Ishte shumë më e lartër nga ato fjalët e Stajkos. 

Tjetrën dit kisha shkuar në gjykatore për disa gjyqe. Gjyqtari sapo më sheh më jep dorën 
e më përhiron nxehtësisht, por kur mbaronte fjalën, më goditi edhe ky më keq se inxhineri 
Dhimitropulli: “Jazëk mor Floqi, më thotë, të mos ishe një Doktor i Drejtësisë, mbassi ke 
nxënë kaqe gjërra dhe ke këtë eloquence: “Jazëk jazëk pa një dipllomë universiteti sot njeriu 
s'munt të zerë vendin e meritueshmë në qarkun shoqnori Megjithë që më të mirin vënt në 
qarkun shoqnor të intelektualëve të Karvasarasë e kisha sigurisht kaparuar unë prej shumë 
kohësh. Po, eja, u dashka edhe një dipllomël Kështu e lypka shoqërija intelektuale. 

Sa ishim të gënjyer, po edhe unë sa isha i marrë që nuk e peshonja çështjen në 
pikëpamjen e vërtetë të saj dhe nuk e shihnja mirë nga prisma e pagabuarshme. 

Pra, mbassi u dashka një Dipllomë Universiteti, mbassi e lypka societeja, unë lipset t'a 
fitonja edhe këtë, ndryshe isha i mangët: isha i çalët. Po si bëhet halli” Si përfitohet një 
Dipllomë Universiteti kaqe lehtë” Që të përfitosh njëDipllomë të këtillë duhet të kesh marrë 
pikësëpari një dipllomë gjymnazi. Si munt të kisha shpresë unë për një dipllomë gjymnazi kur 
kisha bërë vetëm klasin e I e më mongonin 3 klase akoma2 Këjo më dëshpëronte krejt se më 
dukëshe gjë e pamundur. Si të bënj” Si t'a marr një dipllomë” 

Një mik i sinqertë që kisha, drejtori i shkollës hellenike të Karvasarasë, më pa një dit 
shumë melankolik e më tha: “Kristaq, s'të shoh mirë, pse s'më thua ç'ke” . Unë të hap 
zembrën nga hera, ti pse s'më tregon dhëmbkën tënde” Folë, shpjegohu mikut. 

Ahere për të parën herë i shpjegohem këtij, cila është ajo që më ka futur kaqe në merak e 
melankoli. Si do bënja për një “.... ” (shkruar greqisht H. K.), një çertifikatë gjymnazi si munt 
të merret e me ç'mënyrë, mbassi unë vetëm klasin e parë kisha mbaruar. 

Miku im si u mendua pak më thotë “dy rrugë janë, ose do fillosh nga klasi II i gjymnazit 
gjer sa t'a mbarosh me pallë, ja se të marrësh, ose të blesh një çertifikatë të tillë prej 
gjymnasiorhëve të vjetër e të pushuar, si për sh. prej Papallukajt në Patrë, prej Papazhurit në 
Mesollonjë ose prej Gallanit në Athinë” më tregoj d. m. th. disa embra që munt të më 
prokuronin me një mijë a dy mijë dhrahmi një çertifikatë të tillë fallco , si kanë marrë edhe 
shumë të tjerë. Më rëfen edhe mënyrën si t'a mar e më dha edhe ca informata të tjera, që të 
mos kuptohem aspak. 

Këto kshilla të mikut t'em më ardhë për hesap. Mënyra e dytë e marrjes së çertifikatës 
më pëlqeu më tepër dhe e preferova. Një mijë a dy a më tepër dhrahmi munt t'i jepnja pa ndo 
një shtërngim. Qysh atë ças e kisha vendosur, po për të mos u marrë vesh gjurmët dhe për të 
mos rënë njeri në dyshim e gjeta të arsyeshme të vete në Athinë ku kisha mjaft të njohur e 
miq, që munt të më ndihmonin. 

Babajt ose shtëpis s'ime s'i tregova gjë. Vura për shkak një ndollinë që as e kuptoj njeri 
se ishte një pretext. Shkaku ishte ky. Xhaxhaj im, i shkreti Kristo Mitko prej të cilit mbanja 
mënt disa të mira ishte çikur prej tuberkulozi dhe ky për pak kohë i ishte transformuar në 


' Te Deum - “O Zot, ne po të lavdërojmë”. Është një hymn kristian që këndohet në celebrimet e falenderimit 
(H. K.) 

tuberkul. (tuberkuoz H. K.) galopante, dhe tek po vinte nga Selaniku në Pire vdiq prej një 
aimoptysije' brenda në vaporin rus “Nahimoff” dhe u varros në Pire. Ç” kish ç'nuku kish 
ishin depozituar te një gjyqtar paqtues i Piresë. Për t'i marrë këto, unë mora disa çertifikata 
dhe një prokurë prej trashëgimtarëve të Kr. Mitkos dhe një natë të bukur mar nj'a 3. 000 
dhrahmi me vehte dhe ia përmbush për në Athinë, pa i lënë njeriut shëndet, përveç shtëpisë 
s'ime. 

Ishte Tetori i vitit 1894. Pasi arriva në Athinë u poqa me mikun t'em Spiro Kondin nga 
Dardha, që është professor sot në Korçë. Me atë njiheshim mirë, e kisha edhe krushk. Ajy atë 
mot mbaronte Universitetin, degën e filosofisë. Me pak fjalë i shpjegonj sekretisht qëllimin. 
Në krye më tha: “si kuxove e more një vendim të tillë, që nesër pasnesër po të meret vesh 
munt të pëlcasin nj”a 5 vjet në burg”. Po si e pa se insistonja ahere më tha që ç'ka ” bëhet”. E 
mori përsipër. Ajy ishte i vjetër në Athinë e dinte shumë dyer t'atilla mysterioze. 

Natë për natë vinim me Spiron në Opera ku pashë operat më të bukurat frëngjisht, se 
kish ardhur një kompani e famëshme franceze në Athinë, dhe, si e dinja mirë frëngjishten, 
gjenja një ngushëllim të math në representacjonet. 

Zyrën t'ime në Karvasara ia kisha lënë një tjetër avokati t'a kqyrte. Njeri s'dinte pse 
vajta në Athinë përveç mikut drejtorit të skolarhias në Karvasara i cili e mbajti gjer në funt 
sekret. 

Mbas dy javësh z. Konda më jepte në dorë çertifikatën fallco që dëshëronja, të 
nënëshkruar prej nj'a 3-4 profesorave dhe me vulën e një prej gjymnazeve të Athinës me një 
datë 4-5 vjet më të parëshme. Kjo mesele, ky fallcifikim më kushtoj vetëm 800 dhrahmi. 

Atë natë që m'a dha z. Konda isha gjithë gëzim. I bëra një darkë extra. Vamë jasht” 
Athinës me karocë dhe harxhuam edhe disa para të tjera për qefe. po të nesërmen se si më hyri 
një dyshim. Mir” e mora, po si do t'a përdornja” Mbassi një dit do të paraqitnja në Universitet 
a nuk rrezikonja një rrezik të math, po t'a kuptonin” Pastaj, si kur të më merrnin në gjyq, si 
kur të më burgosnin e të bjerrnja pozitën t'ime, nderin t'em dhe nderin e shtëpisë, si do ish për 
mua” Ahere si njeri i ndershëm duhet të preferonja të vrisnja vehten. Me këtë hap a nuk e 
mernja më qafë vehten dhe gjith” ata që prisnin nga muar Nuk do shuhej e çnderohej shtëpija 
j'onë” Ç” fitim do kisha” 

Këto mejtime luftonin njëri-tjetrin në shpirtin tim edhe ment prishesha mentsh. Gjith” atë 
natë jam gshirë më këmbë. Te e mbramja mora një vendim definitive. Të hiqna dorë prej një 
trillimi këso doret që munt të na shtinte në rrezik të gjithëve. Me një kurajo u ngrita me një 
herë, e çora atë të mallkuar çertifikatë, që më dukeshe se më haptë varrin e e shihnja përpara 
meje e e hodha në stufë të dhomës s'ime të hotelit “Danemark” ku banonja dhe kështu hoqa 
një ankth të math prej trupit t'em që më shtypte krahnorët. M”u duk sikur shpëtoval 

Të nesërmen vjen Konda të më marrë nga hoteli të shetisnim si nga hera. I kallxonj 
luftën e gjith” asaj nate dhe djegjen e çertifikatës, u gëzua edhe ajy se s'ishte edhe për atë mirë 
dhe më përgëzoj. Ahere me vinin ndër mënt shumë gjërra edhe më fort kjo problemë: Po ata 
maskarenj profesorë që ma dhanë atë çertifikatë kaqe të çoroditur e të poshtër qënkan, sa 
shitkan vehten, nderin e namuzin e tyre për 200 dhrahmi për shoq, pa pikën e turpit, pa pikën 
e frikës që një dit munt të delte mashtrimi në shesht edhe të memin vehten e shtëpit” e tyre më 
qafë” Mjerë arsimi publik, mjer” edukata e fëmijëve dhe dinjiteti i një Shteti që prët nga njers 
si këtal Mua s'më kish ardhur aspak keq se prisha gjith” ato para. Më mirë që m'u bë një 
msim. 

Tani lëri ato, më thotë Konda, ç'u bë u bë, po ti ç'do bësh tani” Bëra një gabim, i them, 
po shkoj e vajti këjo, tani s'më mbetet tjetër përveç se të shkonj në vezët” t'ime të parat në 
Karvasara. Shumë mire do bësh, më thotë Konda. Unë s'mar vesh, thotë, si të hipi kështu kjo 


' hemoptisia - nxjerrje gjaku gjatë kollitjes si në T. B. C. , cancer të mushkrive etj (H. K.) 
” vezë - qelizë seksuale femrore. Në këtë rast ka kuptimin “origjin” (H. K.) 

megallomani, kur se ke një birko sëre në Karvasara edhe nxjer e fiton aqe tëholla sa ne të 
tjerët as ëndër do t'i shohim një dit. 

Kish të drejtë Konda, se ajy si professor do mundohej shumë vjete sa të arrinte të merrte 
një rrogë 200 dhrahmi në muaj e unë pa dipllomë, pa mundime, pa shpenzime kollosale kisha 
krijuar një pozitë aqe të mirë e të lakmushme që zinja 400 e 500 e dikur edhe 600 dhrahmi në 
muaj. 

U bë, ç'u bë, i thom prape unë nesër po nisem për në Karvasara. Tamam, thotë, tani e 
gjete mirë. Ahere le te glendisim sot edhe nesër, më thotë dhe kështu nesër mbrëma të përcjell 
në stasjon e shkon në të mirën tënde. 

Po kanë thënë të motshmit “se nuk shpëtoka njeriu nga e thëna”. Ç” na ngjet atë dit” U 
poqa në kafene me një mik Karvasarjot, Theofrast Papakostandin i cili ish student i 
theollogisë e sot është arhipeshkv i Artës. Ishim vërsnikë dhe miq të dashur që vogëlije me 
atë. Ajy kish familjen e tij në Karvasara edhe me që i thashë se po shkonja atë natë për në 
Karvasarë, m”u lut të më japë një kapellë për të motrën e tij të fejuar, Uraninë, e cila do 
martohej ato ditt me një avokat në Mesollonjë e ky desh t'i bënte një dhuratë së motrës. I 
thashë se e mar me gjithë qef dhe të ma bjerë në hotel “Danemark” Nr. 44. 

Kështu Theofrasti pas pak kishte prurë e lënë në odën t'ime kapellën bashkë me një 
letër. Unë u pregatita të ikinj, ju lashë shëndet disa miqve dhe atë natë ora 20 do të shkonja në 
udhën e hekurt Athinë-Patrë, që kështu në pikë të mëngjesit të isha në Patrë që të arrinja 
vaporin për në Kalydhonë të Mesollonës. 

Për fat na zë një shi kur hipa mbi omnibusin, ama ç'farë shi. Ishin hapur kataraktet e 
qiellit dhe derdheshin mbi ne, që u bëmë qull si minj me roba, me plaçka. Mbi këtë, na 
rëzohet mb” udhë një prej 4 nga kuajve të omnibusit që n'a hasemorisë' gjysmë ore gjer sa 
muarm një kalë tjetër, po kur arimë në stasjon, s'patmë kohë as bileta të nxjerim, se treni 
kishte ikur n'ato minuta e sipëri Kështu mbetmë të gjitha pasaxherët, tuke mallkuar motin e 
keq dhe kalin që n'a u rëzua e s'arrimë trenin. 

Kthehem prapë në hotel “Danemark” gjithë në atë odë që kisha fjetur. Atë natë më zë 
një e dredhur, një hethe që mos e pyet. Mezi u gdhiva. Kisha marrë një të ftohur të mirë dhe 
nuk munt të nisesha dot. Kështu desha s'desha ndenja edhe 10 dit të tjera i sëmurë në Athinë, 
pa ditur njeri se jam atje dhe tuke vënë në një merak shtëpinë t'ime, e cila ish lajmëruar se po 
kthehesha. 

Im “atë po telegrafonte shpesh në Athinë e në Mesollonjë e s'po merte vesh ku jam. 
Theofrast Papakostandini kishte marrë letër që as kapellë s'muar, asgjë, as që Floqi (unë) s'u 
duk në Karvasara. Ahere ngrihet e vjen Theofrasti në hotelin t'em e mer vesh se jam aty 
akoma i sëmurë dhe hyn e më sheh. Më pyet e i thom ç” kisha pësuar. 

Si ndejmë ndonjë orë tuke biseduar, edhë unë isha pak më mirë më pyet prapë, psë kisha 
ardhur në Athinë e ndejta aqe ditt. Ahere, tuke qeshur, i kallzova gjithë çështjen. U çudit. Po 
si kuxove kështu, thotë, ti jë njeri me ment. Një i mënçur s'bën kurrë kësij përçapjesh të 
rrezikshëme. Më shtyri namustra e madhe, i thom, se e qojta vehten të përbuzur, mbassi jam 
një njeri pa shkollë e mbassi u folë kaqe gjërra për mua. — Ti, harron më thotë, se jë më i miri 
e më i zoti nga ata që t'a flasin prapa e që të lëvdohen” Ndofta i thom, po kjo mungesë m'u 
bë një sëmundje, një lëngatë, prandaj mora syt' e këmbët e ardha këtu, po tani jam penduar, i 
thom, edhë këto ditt po nisem për në Karvasara. Dhe ju luta mos i thotë kujt. 

Si mendohet pak Theofrasti më thotë prapë : Po, psë s” ma thë mua një qëllim të tillë që 
kishe ndërment” Psë, i thom, di ti ndo një ilaç tjetër — A kë me të vërtetë qellim t' a 
mbarosh gjymnasin, më thotë” Si, s” kam, i thom, fjal” i thon” asaj” Po e shoh se nuk është e 
mundur. Psë, s'është e mundur, më thotë, gjer në cilën klas kë vajtur të gjymnazit” 


' charamizo - humbas (perkthyer nga greqishtja megoogle H. K.) 

Unë, kur më thesh Theofrasti këto fjalë, po e shihnja në sy dhe po kuptonja se diç” ka 
kishte ndër ment që po më fliste në atë mënyrë. Ahere i fsheva apostafat të vërtetën. I thom se 
kisha mbaruar klasin e II të gjymnazit, ndonse unë kisha mbaruar vetëm të parin. Ashtu, 
thotë” Po, i përgjigjem. Ahere shton e më thotë se nuk jam edhe shumë lark për të mbaruar 
gjymnazin e ëndëruar. Si, i thom” Seriozisht po flet” — Po, po, thotë seriozisht edhë fort. 
Vetëm këtë më thuaj, thotë, a jë disposë të rijsh një mot këtu në Athinë” — Si u mendova pak 
: rri, i thom edhë më tepër. Fort mirë thotë. Unë po shkonj edhë mbas dite po vinj prapë këtu, 
të flasim edhë një herë mbi këtë çështje. Psë, i thom, nuk flasim tani” Tani s” kam gjë në 
dorë, thotë, po do shkonj të pyes më parë, pastaj vinj e të them. Edhë iku me ngutësi 
Theofrasti. Unë po vrisnja mendjen e po mendohesha të gjenj mysterin që si munt të zgjidhej 
këjo çështje kaqe e zorshime për mua. 

Theofrasti u duk prapë në odën time pas ditet. Vjen e më thotë se u fjalos me një mikun 
e tij Vasil Vullgarin drejtorin e një Lycesë private që përmbante dhe gjymnas komplet. I 
kishte kallxuar gjith” historinë t'ime edhe dëshirën e madhe që kisha për me nxënë. I kishte 
thënë se kam mbaruar klasin e II të gjymnazit të Korçës etj. etj. Ahere kishin mbetur dakord 
që unë mundet të pranohesha drejt për drejt në klasin e IV e të fundit gjymniazial, po me 
kushtin që do paguanja nj”a 500 dhrahmi disa profesorëve, të cilët do të më jepnin një dëshmi 
se pata mbaruar privatisht klasin e III, di unë se kur, klasin e ILI gjymnazial edhe kështu hynja 
lirisht në klasin e IV. Si më tha këto edhe shumë të tjera miku Theofrast më pyet në pranoj 
apo jo, se ishte gati të më presentonte te z. Vullgarës. 

U mendova andej, u mendova këtej, vrava pak mëndjen, peshova gjëndjen e punën 
t'ime, moshën, sërën etj. dhe mbas pak minutash kthehem e i thon Theofrastit se “e pranova”. 
Ahere sa do që s'isha dhe aqe mirë nga shëndeti, u ngrita, u rrojta, u lava, u mvesha mirë dhe 
për gjysmë ore ishim që të dy përpara lycearhit z. Vullgaris. 

Z. Vullgaris ishte një plak 65 vjetsh, i gjatë me një mjekër të gjatë shumë e të zbardhur, 
një njeri venerable e savant'. Na priti mirë edhe me pyetjet që më bëri e me përgjigjet që i 
dhashë më sympathyzoj me një herë. Dhe sa do që i ardhi keq se më pa të math (isha ahere 
21-22 vjetsh), po tuke parë zellin extraordinary që kisha për msim, më pranoj. 

Ahere qita e i dhashë të 500 frangat e dëftesave që do më jepnin profesorët e atij Lyceut 
që kalova qinse privatisht të III klas të gjymnazit, si dhe 100 dhrahmi të drejta regjistrimi në 
klasin e IV. 

Kur më kërkoj dëftesën e klasit të II, i thashë që s'e kam me vehte. Më thotë se është 
nevoja ta paraqit, se pa atë janë kot të gjitha. 

Kur më tha kështu, më arth si kur më ra tavani mbi kokë. Si munt ta paraqitnja dëftesën 
kur ajo ishte e klasit I. Si munt t'a gënjeja2 Po t'ia paraqitnja atë a nuk do më nxirte jashtë si 
një gënjeshtar dhe do mos më pranonte në shkollë” Po mikut Theofrast si do t'i delnja më sy 
kur t'a turpëronja përpara Z. Vullgaris” 

Medeti Po tani2 ... Mbajtja gjakftohtëtësi me pahir, me gjithë që zembra më rihte shpejt 
e shpejt. Kthehem e i them z. Vullgarit: Çertifikatën s'e kam këtu z. Vullgari. Ahere si u nise 
pa çertifikatë më thotë. S'e pandenja se do vinja në Lyce, i thom, se si kur sa ua shpjegoj z. 
edhe zoti Thefrast. Po munt të shkruanj në Karvasara të ma dërgojnë. — Nuk ke kohë, më 
thotë, se pas 5 ditsh inspektohen regjistrat e shkollës e në qofsh i regjistruar humbet motin e 
tërë.... Regjistrat ose matrikullën e shkollës së Vullgarit do ta inspektonte një nga inspektorët 
e Arësimit. —Ahere, i thom ,z. Vullgarit, do vete unë t'a mar. — Për 4 ditt a munt të vesh e të 
vish” Besonj, i thom, do të përpiqem. Veç më regjistroni që sot. 

Kështu, me premtimin që do t'a paraqitnja në 4 ditt e sipër çertifikatën e klasit II 
gjymnazial, u regjistrova, pagova të hollat dhe mbassi e falenderojmë nxehtësisht edhe unë 
edhe Theofrasti zotin Vullgaris shkuam. 


' venerable e savant - i nderuar e i mësuar, i ditur (përkthyer nga frengjishtja me google H. K.) 

Si u ndava me Theofrastin dhe vajta prapë në hotelin t'em zura përsëri të mendohem. Po 
tani ç'farë çertifikatë të klasit Il t'ju paraqit kur s'kam” Edhe në e paraqitsha, edhe në e 
justifikofsha e në më pranojshin a isha i sigurt se do t'i arrinja shokët e mij pas 8 vjetsh që i 
kisha lënë msimet” Si do më futeshin në tru gjith” ato gjeometri, algjebra, trigonometri, etj.2 
Omeri, Dhimosteni, Platoni etj. Si do munt të ndiqnja msime në latinishten, në Virgjilin, 
Oratin, Ovidin, Salustin, Ciceronin etj. etj. Po syntaks , po fyzikë, po chimi që s”'isha gjë 
kundi2 Në klasin e IV në provimet zyrtare përpara profesorëve të Shtetit do të pyeteshim në të 
gjitha msimet e gjymnazit të të katër klasave. Unë, si do të përgjigjesha” ... Ah, ah, s'më 
harohet ajo dit” e ajo natë që u nisa për në Karvasara gjer sa u gdhiva në Patrë. Tërë natën e 
lume pa pikën e gjumit, me cigaren në gojë, me mejtime njërin pas tjetrin e me agonil 

Po zarin e kisha hedhur, prapë s'kthehesha dot, as që munt të kthehesha, se pastaj ku 
vinte turpi” Këtu ja se bëra një gafë, rëfeva një budallë të kllasit të parë, ja se tregova një 
trimëri të pashëmbëlltë. 

Të humbnja edhe 600 dhrahmitë, që bënin ahere 30 napolona, ashtu si humba 800 
dhrahmitë të diplomës falco si dhe gjithë kusurin, që mbeta vetëm me harxhet e udhës gjer më 
Karvasara” Për këtë më vinte shumë keq. Të vinja të shtrohesha prapë në zyrën time, e cila 
munt të ish edhe më preferablë e e logjikshme” Më vinte turp se po thuajse u muar vesh pse 
vajta në Athinë. Duhet t'a ndanja njërën dysh. Preferova shkollën pa le të përmbysej bota e lë 
të dalë një. 

I lashë shëndet Theofrastit, i cili më përcolli gjer në stasjon e nisem nga mez” i natës, një 
dit të Premte, dita e nesërme që folmë me z. Vullgarin. Të Hënë duhej të isha prapë në Athinë, 
se të hënë mbas dite mbyllej inspektimi ' 

Ardha në Patrë të Shtunë në mëngjes. Ishte 28 i Tetorit. Një herë, një furtunë që ruajna 
zot. Duhej t'i hipnja vaporit për në Klodidhë në Mesollonjë. Një orë lundrimi ishte, po 
lundrim kanali, lundrim i keq. Asnjë pasaxher s'kuxonte të vinte në vapor. Po unë duhej të 
shkonja, si kur kijameti të bëhej. Për një orë nuk bëhej kijameti, nuk do bëhej prishja e 
dynjasë. Pastaj po të mos kalohej dot, nuk mund të nisej as vapori. Po kapiteni po fishkëllente. 

Ahere prej gjithë pasaxherëve vetëm një oficer i ri grek edhe unë u futmë në barkë për 
në vapor. Të tregonj tani ç'psuam gjer sa ja mbrrijmë vaporit” Një Perëndi e di edhe ne që 
pamë vdekjen me sy me atë oficerin. Kur sapo dolli nga kanali vapori e pamë me një herë 
rrezikun përpara. Vapori u ngrit si ariu me të dy këmbët edhe kur u përplas i pamë hundën që 
hyri gati e tëra në det, si një patë kur laheti Me fjalë të tjera prisnim që nga minuta në minutë 
të fundoste vapori. E pamë se u trëmp edhe kapitani. Kisha parë shumë furtuna e tallaze, po jo 
si atë. Është tmer t'a tregonjë njeriu ashtu si na e pa syri. 

Pas 2 orësh mezi ju afruam skelës dhe një mijë taksirate të tjera që psuam gjer sa n'a 
shkeli këmba dhe i hipa trenit dhe s'u ndala aspak në Mesollonjë. Harinj në Vrahor, ha darkë 
dhe nisem për Karvasara ku arriva më 2 orë të gdhihet me kushtin që në mëngjes do të vinte 
prapë të më mertë karoca se do nisesha për në Athinë. 

In”atë, im “më, tejzja kur më panë u çuditnë po edhe u gëzuan. Me të shpejtë i tregonj 
qëllimin tim”eti i cili po e dëgjon për të parën herë dhe po habitet. Si të paska rënë kjo 
mëndje, më thotë, tani në pleqëri” Tani prapë gramë” Nuk n'a le rehat, në daç Perëndinë, që 
n'a prishe mëndjen me vonesën tënde” I thom një e një bëjnë dy ja se do mbaronj gjymnazin 
e do shkoj në Universitet ja se ndryshe s'e dua vehteni Këjo u vendos, i thom, s'kthehem 
prapa. 

Im “atë u mekl U ngurosi Si të bënj” Unë desha të holla tani se m'u sosnë, ajy s'kish sa 
desha unë. Po edhe puna s'i vinte dhe aqe mirë. Me të shpejtë gjej sekretarin t'em që ish edhe 
ajy gjysmë avokati. I mar nja 600 dhrahmi që kishte, i dorëzova zyrën me konditë që do më 
dërgonte të paktën 100 dhrahmi për ç'do muaj. Po mobillat, librat, etj. që kisha në zyrë 


' Në Karvasarë më fort vinja për të ikonomisur të holla të tjera e jo për çertifikatën e klasit II, se si thashë, 
çertifikata ime është e klasit I. (K. F.) 

mbeteshin të mijat. I mora edhe babajt nja 300 dhrahmi që kish. Mora hua nga një mik të tjera 
200 dhrahmi, hëngrëm atë mëngjes bukë tok dhe pas dy orë u nisa prej Karvasaraja. Arrinj në 
Vrahon 5 minuta para se të nisej treni arrinj në skelën Kalydhën të Mesollonjës, i hipinj 
vaporit dhe dolla në Patër. Pas 20 minuta u nisa për në Athinë ku arriva të Shtunë në mes të 
natës. Ç'bën vullnetit 

Të Hënë në mëngjes do t'i paraqitesha zotit Vullgaris. Po para se t'i paraqitem i heth një 
herë një sy çertifikatës të klasit I gjymnazial që kisha marrë me vehte. Udhës kisha bërë 
mendimin t'a falcifikonja, do me thënë gjermën Al Gjymnasion si ishte e shkrojtur në dëftesë 
do t'a bënja BI Gjymnasion. Shifrën 13 të moshës që sillte dëshmija do t'a bënja 15. Këjo e 
dyta bëheshe me lehtësi. Mëkot ishte $ Faj i math ishte falcifikimi që dënohej 5-10 vjet po të 
kuptoheshe. Të gjitha këto i dinja fort bukur, po i kisha marrë parasysh. Po edhe rrezikun, 
edhe atë e kisha marrë parasysh. Ndryshe s'kisha si hynja në klasin e IV (që sot është klasi III 
lyceal). Po fundi i fundit kush do t'a merte vesh” Kush munt të mbante mënt pas 8 vjet se nga 
cili klas kisha dalë. Ishte kaqe e domosdoshme, por vetëm ajo do më shpëtonte. 

Në këtë moment kritik, në këtë angushti e acarim që ndodhesha atë çash duhet të kisha 
edhe kurajo të mjaftë. Kurajua ime arrin gjer atje sa, për ç'do eventualitet, s'përtova të vete të 
blë një revolver të vogël, të ri, system “Gallani” dhe 6 fyshekë. Edhe një klluf. E mbusha 
revolverin dhe e mvara nga prapa mbi supin. Ja se në rast rreziku do t'a trëmpja z. Vullgaris, 
ja se do vrisja vehteni E kisha vendosur. Vetëm kështu mbulohej gënjeshtra dhe s'turpëronja 
mikun tim naif Theofrastin. 

Para se të vete te z. Vullgaris shkoj nga Universiteti e hasem me Theofrastin. I ngrati 
mik u gëzua kur më pa dhe më kërkoj të shëkonjë çertifikatën time. Me një herë u mbajta. Pse 
t'ja rëfenj” S”ishte çudi ta merrte vesh falcifikimin se myreqepi' ishte i freskët akoma. 
S'kisha gjysmë ore që kisha falcifikuar germën Bl edhe shifrën 15. Më mirë të mos ja rëfej. 
Edhe s”ja rëfeva. Po i thashë se bëmë telegraf të na dërgojnë nga Korça se e kisha haruar atje. 
Ajy e besoj dhe s'foli gjë. 

Pas gjysmë ore isha para z. Vullgari. Ajy kujtoj se s'kisha shkuar akoma: po kur i thashë 
që vajta në Karvasarë e ardha në krye s'më zuri besë. Pastaj si e mbesoj më kërkoj dëshminë. 
Po atë ças se ç'më mbajti të mos ia rëfenj me një herë me gjithë që e kisha në xhep. I thashë 
pra edhe këtij si kur se Theofrastit. Z. Vullgaris u zembrua po më në funt e binda që për dy tri 
javë do t'ja paraqitnja pa tjetër. 

Si të bënte tani Vullgaris” të më jepte të 600 dhrahmitë prapë e të mos pranonte” S'e 
bënte dot se më kishte regjistruar edhe inspektori s'kishte 10 minuta që e kish inspektuar 
regjistrin (matrikulin) dhe kish firmosur nënë të nga ana tjetër s'i vinte mirë të më kthente 
edhe të 600 dhrahmitë që i kisha dhënë të cilat i përfitonj të gjitha ajy se profesorët që 
nënëshkruan dëftesat ishin profesorët e Lyceut, rrogtarët e tij. 

Pa ç'u pa u duk se e besoj. Më jep listën e librave që do të blinja dhe më thotë që pas 
dreke të gjëndem në klasin t'em me shokët e tjerë. 


VII 


Me gëzim të math shkova e bleva librat e pagova afër 200 dhrahmi, se mora edhe libra të 
klasave II e të III. 

S'rëfehet gëzimi jem kur ja prisnja fletët të gjitha librave e kur shihnja përmbajtjen e 
tyre. Hynja në të thellat. Më dukej si kur shihnja ëndër, po më dukej edhe si kur losnja një rol 
komik, i cili s'dinja se si do t'a kish fundin. Unë prej një bakalli ose prej “djalë dyqani” si më 
quante ime gjyshe, tani po bëhesha prapë nxënës. A do kisha atë fatbardhësi, që të shinja me 


' myreqep - bojë shkrimi (H. K.) 

sy dhe të mernja një çertfiikatë gjymnazialet A do shkelnja ndo një herë pragun e 
Universitetit” Universitet2 Ëndër homerike, Utopil “Chateaux en Espagna” që thonë 
francezët. 

Pas dreke, atë ditën e Hënë e historike për mua, ditë e cila më transformonte nga jeta 
reshpere në jetën intelektuale, atë ditë, po thom, mbas dreke z. Vullgaris më paraqit e më 
rekomandon së parit te drejtori i Gjymnazit privat (gjymnasiarhin), Gjalfinopullos dhe me 
profesorët e tjerë prof. Gallanin të llatinishes, Thividhopullon të historisë, Kakurjotin të 
matematikës e Kosmografisë e gjeografisë fyzike, Zymbrakakis të fyzikës e chimisë, 
Panopullon të frëngjishtes, Zission të poezisë e tragjedisë, Rungas të letraturës dhe 
epigramatikës'. Që andej më sjell në klasin e IV. 

Kur hyra brenda dhe pashë atje 50 e ca veta nxënës që prej 16 vjetsh deri 22 e 23 mbeta 
si trangulll Më ardhi mjaft turp se, burrë tani unë me mustaqe po sheshehesha edhe një herë 
mbi fronat skollastike të shkollësi Po u ngushëllova pak kur shtira sytë e pashë disa shokë të 
tjerë nga bangat e fundit që i kishin edhe ata buzët të stolisura me nga një tufë mustaqe 
gjithfarë rangut e ngjyre. 

Eja, Floqi, eja, po nagas z. Vullgari, zëre vëndin e mos kij turp. Ke shokë si veten, po 
mos u tremp, s'je vetëm, reshtohu, zëre vëndin t'ënd. Edhe më rëfen një vënt atje në cept, të 
cilin vajta e e zura, duke sallutuar më parë shokët, të cilët që atë çast zunë e po më shëkonin 
me ironi e me nënëqeshje. Unë e kisha bërë zembrën gur. Vendosa t'i duronj të gjitha. 

Vjen profesori i frëngjishtes atë çash. Shokët kishin përpara “Meropin” e Voltair-it si 
msim, të cilën “Meropi” unë e dinja mjaft bukur qysh se isha sekretar te Manolidhi i ndyeri. U 
ngushëllova mjaft. Më vinte t'i thesha profesorit që edhe un” e dinja dhe të më ngrihte t'ja 
thosha shumë më mirë nga shokët. 

Si mbaroj ajy msim delnim të gjithë përjashta se ish koh” e intervalit. Ju afrova 
profesorit të frëngjishtes dhe e sallutonj frëngjisht dhe me një herë fillon një bisedim 
frëngjisht midis nesh. Profesori u habit kur e pa që e dinja frëngjishten me fe dhe e flisnja me 
aksent e pronunciation purement français. Më pyeti gjër” e gjatt e i tregova studimet mbi 
frengjishten dhe u kënaq kaqe shumë sa e bëri fjalë edhe ne kolegët e e tij të tjerë. Më porositi 
që të Mërkurën e arthme do më ngrihtë në msim, t'ja thesha atë që n'a caktoj për msim. E 
pranova me gëzim dhe u pregatita. 

Kur ardhi të Mërkurën piksëpari më ngreh mua. Kur fillova të analyzonj pjesën e dramës 
që kishim dhe kur filloj konferenca të zvillohej frëngjisht midis profesorit e meje, shokët 
mbetnë me gojë hapuri Profesori më rekomandoj ne shokët për model e shëmbëll për ata. 

Si msim vazhdues pasonte historia. Kishin historin” e Greqisë së re dhe më fort të 
kryengritjes të vitit 1821 që unë e dinja përjashta me gjith” hollësitë, mbassi edhe kaqe 
konferenca e diskure dhe panygjerike kisha mbajtur për mbi atë. E pashë fort në sy profesorin 
si kur se t'i thesha “ngrehmë edhe mua”. Profesori e kuptoj e më thotë të ngrihem t'a thom me 
gjithë që as e kisha zënë me dorë msimin e asaj dite e të asaj pjese. 

Kur u ngrita e fillova, e kur kujtova një herë sikur se isha mbi tribunën e kopshtit të 
herove në Mesollonjë edhe përpara statujës së mermertë të Lord Byronit e kur më hipën një 
enthusiazmë, u ndeza i tëri e po e tregonja historinë me hollësinë që as libri s'i përmëntte e me 
gjeste retorike, aqe sa profesori e la msimin, kryqëzoj duart dhe po dëgjonte, dhe tuke parë që 
po kënaqeshin të gjithë e po më dëgjonin me vërejtje e zgjata me shumë se 374 të orës. 

Kur mbarova profesori më shtërngoj dorën dhe më thot” se është e para herë që po shoh 
një nxënës gjymnazi që t'a dinjë aqe mirë dhe aqe hollë historinë greke. Po unë e kisha 
përtrypur e honepsur aqe mirë atë histori. 


' epigramatika — përshkrim i shkurtë poetik lavderues, kryesisht për shërbimin funeral, p. sh. shkrime në 
pllakën e varrit (që quhet epitaf ose epigramë), por edhe për shërbime të tjera (H. K.) 

Tjetër triumfi ky për mua. Shokët zunë e po më kqyrnin me një admirasjon dhe 
çuditeshin si e kisha msuar aqe mirë edhe e shpjegonja si një orator nga tribuna. Po njeri nuk 
dinte historin” time dhe aventurën që kisha hequr. 

Atë dit e shkova plot enthusiazmë. Pashë se në dy nga objektet e msimeve t'ona isha i 
fortë. Po të nesërmen që në mëngjes n”'a vjen profesori i mathematikës, një njeri i vramur, 
nopran e serioz. Kishim algjebrë që un” e dëgjonja për të parën herë. Ngreh disa shokë me 
radhë. Unë e shoh e s'kuptoj kurrgjëi E humbas si Xhaferi simiteti Turbullohem, 
dëshpërohem e fillon mellankonija. 

Mbas dreke vjen ajy i llatinishtes. Kishim Aeneadën e Virgjilit. Kuptonj se po msohet 
llatinishtja, po s'mar vesh gjë. “Terra incognita” për mua. Gjith” atë orë kishim edhe të 
Oratius Flaccus një satyrë. Edhe këtu më mban erë barut: s'lagem aspak. Si do bënj” A do 
munt t'i afrohem makar atij më të humburit nga shokët t'anë” Dilemël 

Vjen profesori i letraturës. Kishim “Theogonia”' e Hesiodhit dhe “Gorgjian” e Platonit. 
Sa doqë s'i mernja vesh mirë, se s'i shpjegonja dot fjalët, po e pashë se m'i merte syri nuk 
trëmbesha. Ashtu edhe për tragjedit' e Sofokliut e të Europidit, sa do që i dinja nga këndimet 
e parafraseve, prapë nuk u dëshpërova kur i dëgjonja në gjuhën klasike hellenike. Gjithashtu 
Omerin, Pindharin, etj. etj. të cilat fillova t'i studjonj vetë me ndihmën e diksionerit omerik, e 
me shumë durim, sa brenda dy muaj këndonja e shpjegonja Omer e Pindhar me një shpejtësi e 
lehtësi të zellshme. 

Dal nga dalë u stërvita mirë në fyzikën, dhe në gjeografinë fyzike e kosmografinë. Të 
vetmet msime që më bënin përshtypje e më dukeshin si male ishte mathematika nga njera anë 
me algjebrën, gjeometrin” e madhe e trigonometrin' dhe llatinishtja nga tjetra anë me 
Virgjilin, Oratin, Ovidhin e Salustin me gramatikën e syntaksin e zorshëm e enigmatik të saj. 

Hirë ju paça disa shokëve të mij. 

Kisha një shok, Jankon, të birin e konsullit të Turqisë në Karvasara, në shtëpi të të cilit 
më shpunë kur u mbyta, kur isha i vogël, si e tregova në krye. Ky ish student i Drejtësisë dhe i 
fortë ne mathematikë. Më vinte për natë në shtëpi e më bënte nga dy orë ditën msim, herë 
algjebrë herë gjeometri dhe më futi mirë në nojmë” edhe mbassi edhe unë këndonja qënçe me 
gjithë fuqinë, në 3 muaj e sipër zura t'ju afrohem shokëve. Vura themele të mira dhe 
përparonja me hapa të mbëdha. 

N'a mbetej llatinishtja. Tjetër një mik nga Eurytanija e Greqisë, student i Medicinës, 
Jani Mitali, zu më bënte paralelisht Virgjil e Orat e syntaksë latine. Brenda në dy muaj i arriva 
shokët. Kështu që, kur ardhë Krishtlindjet dhe na lanë 12 ditt të lirë nga shkaku i kremteve 
unë gjeta kohën të studjonj me një mani të pashoqtë dhe më 8 Janar të vitit 1895 isha në 
pozitë të ngrihesha e të recitonja msimet tamam si kur se shokët e tjerë. 

Po kisha gjetur belanë nga shokët se s'më lini rehat me gjithë hallet që kisha. 

Mbassi i rrojta mustaqet e dukesha fare djalë filloj të më duket hunda në tërë madhësinë, 
trashësinë, gjatësinë e gjërësinë e saj, dhe kjo u tërhiqte të gjithëvet vërejtjen, atyre të 
mallkuarve arrakatë, shokëve. E zun” e talleshin me mua me gjithë që ishim miq e më 
respektonin. Floqi, jotja është gjith” ajo hundë që mban” Nuk të sjell rëndësi” — Floqi, pse e 
solle gjithë hundën këtu” Nuk linje edhe ca okë në Karvasara” — Floqi, sa kut pluhurë do në 
javë për të fshirë gjith” atë hundë2 — Edhe dikush më i zgjuar: Floqi a munt të nxjerrë nga një 
vagon vërrat e hundës t'ënde” Ose : Floqi, a e ke peshuar ndo një herë hundën sa kandarë të 
peshon” Një tjetër prapë: Të lutem z. Floqi, kur të pjellë hunda do të më ruash ndonjë klysh 
të vogël (2) . Një tjetër, do ish nj'a 17 vjetsh, një mistrek më nxehu shumë. E hiqte vehten 
shumë të zgjuar dhe e shëkonin në sy të gjithë. Më thotë një dit: Kur kthen, zotrote, nga ndo 
një qoshe rruge, fillon të shihet përpara hija e hundës sate dal nga dal fillon të dalë hunda, që 
kuptohet se po vjen Floqi, bën ballë e duketi Shakaja e tij kish një frymë zgjuajtësije edhe e 


' theogonia - lindja, krijimi i perëndive (H. K.) 
“nojmë - shenjë që i bëjmë dikujt me sy, me kokë a me dorë për t'i dhënë të kuptojë diçka (H. K.) 

dëgjonja deri diku tuke nënëqeshur, po kur filloj të bëhet arrogant, tuke i këshilluar ca kalamaj 
të hapnin rrugë se mos ju nxirte një sy hund” e Floqit, ahere më s'u mbajta. E pashë se e 
teprovi dhe i afrohem me një herë e i jap një shputë aqe të fortë suratit, sa i lëshuan sytë 
shkëndijal M”u lëshuan të gjithë shokët e tij, të klasit të III e filluan të lozin grushte me mua. 
Më shtërnguan të rah kështu nj”'a 3-4 prej syresh gjer sa ardhi e shoq” e drejtorit z. Vullgaris, 
dhe në vënt të më delte zot mua m”u vërsul e më lau me epithetat më të dobta e më të fëlliqura 
që munt të dalin nga gardhi i dhëmbëve të një gruaje të ritur keqi Më kot mbrohesha. Më kot 
justifikonja veten. Ajo m”u derth si një tigër e keqe. Lumërisht që arriu edhe i shoqi, i cili me 
gjakftohësi pyeti e mori vesh që kisha të drejtë dhe më mproj nga thonjt” e asaj kulçedre, që e 
respektonja vetëm se ish e shoq” e drejtorit. Më vonë e mora vesh se ajo bistrë e kishte nip 
djalin që raha të parën herë, i cili na ishte çuni i një koloneli. 

Po kjo ngjarje shkaktoj një zhurmë të madhe dhe u komendua liksht prej prindërve të 
djemve të rahur, të cilët kanë bërë huxhum të nesërmen në shkollë dhe dikush pretendoj të më 
përjashtojnë edhe nga shkolla se qënkam një katundar, një anagog”, një barbar. Po kjo poterë 
mbajti vetëm ndo një orë, dhe sa do që kujtova se do më kushtonte shtrenjtë, pata këtë fitim , 
që, qysh ahere më s'u dëgjua të bëhet fjalë për hundën t'ime. 

Po mbi këto s'më linte të qetë edhe z. Vullgaris. Bënte ç'bënte, më pyeste në më ka 
ardhur çertifikata e klasit që po prisnim prej kaqe kohe. Unë e mbanja me fjalë me sot me 
nesër më shumë se 3 muaj. 

Një dit i thashë si me shaka: Është kaqe nevoja z. drejtor të insistoni për atë çertifikatë” 
S'më zini besë se e kam mbaruar klasin e lI7 Munt të ketë edhe humbur, ahere si lipset të 
bënj” Po z. Vullgaris, njeri nevrik, s'i priste mirë këto fjalë. Nga ndo një herë zgurdullohej 
kaqe shumë sa më merte frika. E pashë që nuk shkonin tek ajy të këtilla profka. I thesha se 
shkrova e prapë shkrova të m'a dërgojnë edhe gjithë e gënjeja. Ajy s'e harronte kurrë. 

Një dit më shtërngoj për së teprit. Më friksoj se po të mos ja paraqitnja brenda 10 ditve 
do më përjashtonte nga shkolla. E pashë që nuk shkonte puna më gjatë edhe vendosa t'ja 
rëfenj. Revolverin e mar në xhepin e djathtë të setrës dhe një dit i vete në mëngjes në zyrën e 
tij të veçantë. Zembra më rihte fort. Djersë të ftohta më përshkonin trupin. Z. Drejtor, 
çertifikata më ardhi dje me postë, i thom. — Të ardhir Ku e ke thotë nxire shpejt e m'a jep. E 
nxora brenda në një zarf të hapur e ja dhashë. E mori, e pa, e examinoj: unë e shinja në sy: ja 
qepa syrin mbi sytë e tij dhe zembra me rihte si kur do më çkëputej. E vuri në një bezaktan e 
tij, nënë bangon (tavolinën) që shkruante e më tha: “shko tani në klasin t'ënd”. Salutova e ika. 
Nuk e examinoj mirë. 

Gjithë ditën atje e kisha mëndjen ne çertifikatën. Shpirti s'më qetësohej kurrë. Dy nett 
me radhë shëkonja ëndra sikur më zinin , sikur më sillnin para gjyqit, sikur më dënonin. 

Pas 5 ditt më thret me kujdestarin e shkollës prapë në zyrën e tij drejtori. Mua më lojti 
zembra nga vëndi. Hipa shpejt në odën t'ime se isha intern” në Lycenë, hapa një xhekmexhi” 
të vogël, mora revolverin dhe e shtira në xhep. Ngjitem në zyrën e drejtorit, trokëllas dhe hynj 
brenda. 

Ishte vetëm. Më priti me inat shumë: ishte tepër i egërsuar. Posa më pa më adressohet 
me zembrim: Ke mbaruar vërtet klasin e Il, apo erdhe të n'a hedhësh pluhur syve” më thotë. 
— Pse, z. drejtor” Përgjigjem gati si i trëmbur. S'e pashë mirë, thotë, çertifikatën t'ënde dhe e 
shohë që është e falcifikuar. Falcifikuar” i thom. Ç” thoni ashtu z. drejtor , ësht” e mundur” — 
Pse s'është” më thotë. S'është çudi ta kesh falcifikuar vetë. — Unë2 zoti na rrujti i thom. Rëfe 
të drejtën, më thotë, ndryshe të nxora që tani nga shkolla. Aman, z. drejtor, mos flisni ashtu 
për mua, s'di gjë, ju betohem. — Ahere rëfe, më thotë, kush e ka falcifikuar. Këtu shifet se ka 
qenë Al dhe me maryfet është bërë A-ja B. Edhe m”a rëfen në dritë, ku këndoheshe gërma 


' anagog - njeri mbi arsyen, i pa-arsyeshëm (H. K.) 
” intern - konvikt (H. K.) 
$ çekmeçi - sirtar (përkthyer nga turqishtja me google H. K.) 

edhe A edhe B, gjë që s'më kishte ra ndër mënt ta parashëkonja më parë. E shoh tani që ardhi 
momenti i keq i katastrofës s'ime. Drejtori insistonte, munt të më nxirte krejt nga shkolla, 
munt edhe nga inati të më bënte qepazë e të më hiqte në gjyq. Kush më shpëtonte2 Si munt të 
shpëtonjar Ahere e mblodha mëndjen. Syri zu më egërsohej, zembra ment më çkatërohej se 
rahuni. S'dinja si të bënj. S'isha i zoti i vetes s'ime. Duhej të merja një vendim. U mata një 
herë të përdor revolverin e t'a tremp drejtorin, po prapë u mbajta. I thashë me një zë fermë e 
të theksuar: Z. drejtor, mos ma bëni këtë të keqe mua, se është mëkat të jem munduar kaqe 
kohë këtu, të kem prishur kaqe të holla dhe të kem humbur pozitën që krijova në Karvasarë 
me kaqe mundime. Në dor” e kini të mos më bëni të keqe: të mos më shtyni në dëshpërimi — 
Si the, si thet më thotë, të të shtynj në dëshpërim” Pse ke frikë kur e quan veten të larë” 
Qielli i kjartë s'ka frikë nga rrufejal Po duket se do jesh fajtor, thotë. — Fajtor unë” Kurrë. — 
Po ahere kush e ka falcifikuar” — S'besonj të jetë e falcifikuar, i thom. E kam mbaruar klasin 
e Il. Kaq më thotë, mos e shty më tutje se do të të zë në presht, që s'e ke kaluari Folë të 
drejtën. — E drejta kjo është, i thom, këjo që ju thashë. — E mora vesh, thotë. Je një falcifikatar. 
Edhe egërsohet me një herë. Mer librat shpejt e plaçkat, edhe nesër mos të të shoh këtu. Je i 
çregjistruar qysh sot. del jashtël... Rrufe të më kish rënë nuk do më vriste kaqe sa ato fjalët e 
ashpra të drejtoriti M”u turbullua mëndja, s'isha më i zoti i vetes s'ime. Drejtori më sheh se 
po qëndronja si dru dhe ashprohet më tepër. Me heth në surat çertifikatën edhe ngrihet më 
këmbë e më rëfen derën. Shko shpejt, thotë, tani, tani, marsh prej këtej. Ahere s'u mbajta dot. 
M”u prish gjaku, kur e pashë se më përdori aqe liksht. Nxjer me një erë revolverin edhe në 
dëshpërim e sipër ja mbanj përpara krahrorit. Drejtori kur e pa revolverin drejtuar mbi atë, 
kaqe u tremp sa u zbe si dyllil Mos fol as gjysëm fjale, i thom, se të kam në dorë. Po hape 
gojën je i vrarë edhe ti edhe unë. Merri fjalët prapë shpejti Z. Vullgaris, i trempur për vdekje u 
ul kaqe fort sa s'dinte ç'të më theshte. — Pardon , biri im, pardon, thotë, më ndje, m'a fal, jam 
një plak, jam nevrik, mos më mer më qafë fëmijën t'imel Më ndje për sa të folal Do mos bëni 
më fjalë, i thom, për çertifikatën t'ime2 — Jo, kurrë, kurrë, të siguronj. — Për fjalën e nderit” — 
Për fjalën e nderit. Do mos rëfeni gjëkundi ç'ngjau tani në mes t'onë” — Jo, kurrë, të 
betohemi — As xonjës t'uaj e fëmijëvet” — As atyre. — Për fjalë të nderitë — Të betohem. 
Ahere ju lutem, mbassi e shoh mbi tavolinën regjistrin e shkollës do shënoni se e paraqita 
dëftesën e klasit II dhe se u gjet në rregull. Mirë fort, e shkruanj, thotë, dhe ulet e mer dëftesën 
që nr”a kish hedhur q” parë. Më ndjeni, i thom që ju solla në këtë pozitë. Ke frikë, thotë, prej 
meje se nuk ta mbaronj dëshirën” Jo, i them, po experienca e pakët që kam si një avokat 
praktik dhe kjo ngjarja e sotme më vunë shumë mënt: m”u bënë një msim i mirë. Ç” ka, thotë, 
si të duash, mbaje në daç çertifikatën që të mos kesh dyshim se mos e paraqit kundra teje. Po 
në regjistrat si do themi kur s' gjindet dëftesa” — S'ka kush t'ju kërkonjë fjalë për atë, në dor” 
e kini. Fund”i fundit do themi se ju ka humbur. — Qeshi pak. A, katerzar, më thotë, s'të dinja 
kaqe të zotin. — Unë s'i përgjigjem aspak, po kurdoherë revolverin në dorë dhe të drejtuar mbi 
drejtorin. — Si thoni, z. drejtor, e merni përsipër edhe këtë” — E mar, thotë. Dorëni. ... Më jep 
dorën e djathtë dhe unë të mëngjërën. Jam shqiptar, thom, si je edhe zotrote (se ishte nipi i 
Dhimitri Vullgaris, kryeministrit tjetër herë të Greqisë), shqiptar nga Hydhra. Prandaj më dhë 
besën dhe duhet ta mbash, si shqiptarit 

Ajy për të parën herë po dëgjon se jam Shqiptar dhe u habit. I donte shumë shqiptarët 
dhe i pëlqente të flasë shqip, ose arbërisht, siç thoshte. — Si, ma pret, vërtet shqiptar je ti” 
Vërtet shqiptar je ti” Vërtet. Ahere ma kthen barbarçe shqip dhe i përgjigjem, mbassi e dinja 
mirë atë idiomë se isha msuar me kapetanët Kranidhjotë, Kullurjotë, Specjotë dhe Hydhjotë 
që ngarkonin qymyr nga apothekat t'ona. . . Menjëherë ndryshoj puna. Vëre në xhep 
revolverin, me thotë, se s'i mbet më lezeti. — Po fjalët, i thom” — Zumë besë, thotë, do akoma 
apo s'je shqiptar” — Shqiptari — Ja besa — ja — besa, më thotë dhe më zë prapë dorën. — Besa- 
besën, i thom, edhe unë dhe e ul revolverin e e vë në xhep. Ulu poshtë, thotë e ri. Ungjem mbi 
një kolltuk. Qënke zëmbrak, thotë. Nevoja, thom, e dëshpërimi më shtërnguan. — S'më ka 

ngjarë kurrë këjo, thotë. Edhe unë për të parën po sillem kaqe barbarisht, po ja pres, përpara 
një bamirësi, edhe unjem e i puth dorën. Të ndjej, thotë, Floqi im, po tjetër herë hap sytë se je 
i ri dhe këto s'janë gjëra të mira, as që të rekomandojnë për kalorësi. — E di, thom, edhe 
pendohem. Mjaft, thotë, le t'i lemë këto fjalë. Ti do vazhdosh msimet, mbassi disa profesorë 
janë të kënaqur prej teje. Unë do përpiqem të marrësh dipllomë gjymnazi. Do vish për herë e 
të më shëkosh dhe do të jesh si njeri i shtëpisë, mbassi qënke shqiptar. 

Këto fjalë aqe më kënaqnë, e s'kisha ku t'a vinja zotin drejtor. Më hyri në zembër, më 
theku. U ngashërova kaqe shumë sa i kërkova pardon disa herë. Ju lutem të mos marrë vesh 
njeri ç' ngjau, se më vinte turp. Më qetsoj. Më tha se do hanim bashk” atë ditt familjarisht: e 
falenderova tepër për nderin e math që më bënte. Troket zilen dhe vjen shërbëtori, të cilin e 
porosit t'i thotë zonjës Vullgaris se e kemi për drekë z. Floqi. M'u bë qefi fort, për një mënt. 
Pse, i thom, z. drejtor” Dua të të marr në tryezën familjare, si një shqiptar, se do gëzohet 
shumë edhe zonja ime që është arbneshë prej Porozit. Arbneshë edhe zonja Vullgaris2 Po, 
thotë, Arbneshë dhe me ndjenja arbnorel 

Oh, sa i lumur që isha edhe pa pandehuri Isha midis Shqiptarëvet edhe s'e dinja kaqe 
muaj. Gëzimi im s' tregohej. 

Pas një ore shkonim bashkë me z. Vullgaris në odën e veçantë të hamjes (sale ë manger), 
përpara një tryeze të shtruar bukur e të stolisur me lule. Vjen zonja Vullgaris, e cila gjer ahere 
më kish marrë me gazep, se i kisha rahur të nipin dhe më rekomandon përpara saj si Shqiptar 
z. Vullgaris. Ajo u gëzua mjaft, si e vura re. Më foli shqip dhe e pashë se kisha përpara një 
heroinë, një kapitaneshë, një Bubulinë të dytë. 

U shtruamë në sofrë e hëngrëm mirë. U interesuan shumë për historinë t'ime, të cilën ja 
u tregova sido kudo e ju bëri shumë përshtypje një jetë e tillë e çuditshime. 

Qysh atë dit ndryshoj krejt programi. Livolveri i shejtë më mbaroj punë, po më hapi dhe 
një lumëri tjetër se u bëra dal nga dalë shtëpijak te z. Vullgaris dhe do shkonja mirë, si kur se 
shkova. 

Tuke kaluar koha panë se dinja edhe valle mirë, edhe këndonja mirë edhe losnja disa 
instrumenta dhe më fort flauton, e cila ju pëlqente tepër gjer në pasjon. Këto kanë qenë 
shkake që s'më ndanin prej shtëpije, dhe e shihja se ishim të lumtur si ata, si unë. 

Më mernin, po thuaj, kudo që vinin. U njoha me shumë shtëpi të mira me shumë zotërinj 
dhe deputetë të Athinës me shume zonja e zojusha të aristokracisë 

Athinjote. Me vallet, shakat” e lodrat e këngët me flautin e qitharën që losnja shkonja aqe 
mirë sa s'rëfehet. Po edhe këndonja aqe shumë e vinja aqe mirë në msimet sa hesap 
s'bëheshe. Me një fjalë isha vërtetë i lumur e do mos e harroj kurrë atë kohë të artë. Zonja e 
zoti Vullgari më kishin si djalë. S” ngjijeshin dot me mua. Shih se ç'bën alltipatllarja nga ndo 
një herël 

Pas pak kohe ja mbrinte muaji i Frorit. Duhet të jepnim provime me shkrim. Dhamë. 
Ardha nga të parët nga shokët e tjerë. Kur panë profesorët versjonet e mija me aqe shpjegime, 
hollësi e art shkruar u çuditnë. Më thirë përpara tyre. Më thanë se unë nuk ngjas si shokët e 
tjerë se kam shkruar ndollina e sende me aqe bukuri e naltësi, sa duket se kam kënduar e parë 
shumë gjërra. Shkrimi jem, lektura, mendimet, idheali ju dukeshin gjëra extra ordinare. Ju 
kishin bërë përshtypje të thellë e më përgëzuan të gjithë. Edhe unë përvujtësisht ju fala nderit 
të gjithëvet. 

Kështu kaloj ajy mot i bekuar ku shkova një jetë që rallë munt të shkonjë një student 
tjetër. E njohura ime me aqe persona të naltë e në zë, prej të cilëve goditi një të jetë edhe 
gjymnasiarhi Manxhakos, drejtori i gjymnazit publik shtetnor “Varvaqion” ku dhashë 
provimet, rekomandimi nga an” e Vullgarit ku ishte nevoja si dhe rasti që dhashë nj'a dy 
konferenca ne sallën e syllogut “Parnassos” më ndihmuan shumë. 

Më së fundi ardhi edhe koha e provimeve. Me gjithë që kisha kënduar mirë e kisha gjith” 
ato rekomandime, prapë më trembeshe syri. 

Midis shokëve kisha edhe një djalë të zgjuar aristokrat, po krejt analfabet, vërsnikun tim 
nga Pirea. Ky quheshe Vangjel Ekonomon. Më ishte vardisur shumë se s'përtonja t'a msonja, 
me gjithë që kishte ndenjur 7 vjet në gjymnas. S'më ndahej këmba këmbës. Edhe kur na lanë 
dy javë të lirë, që të pregatiteshim për provime, ajy qëndroj në odën t'ime. Ishte i pasur i ati 
fabrikant me 20 e sa shtëpia e dyqane, dhe ky Vangjeli, prishte pa masë të holla. Me gjithë që 
m”u ngarkua barrë e rëndë po s'kursehesha t'i msonja ato që dinja dhe shumë e qërtonja kur 
s'ja nxinte truri. 

Një ditë Vangjeli desh të presë një palë roba të reja. M”u lut t'a shoqëronj gjer ne 
terëziu' i shtëpisë mbretnore të Greqisë. Vamë bashkë dhe zgjodhi një stofë princore, prej 
atyre stofave të ralla inglize që bënin roba mbreti dhe princat e tjerë. I thotë terëziut 
Feretopullit të më marë edhe mua masë. Ç” flet, i them. Unë s'ja kam kohën sot të bënj roba. — 
Meri masë, i thotë terëziut, se robat i paguanj unë. E shoh se Vangjeli desh të më darovitte një 
palë roba për msimet që i bënja dhe kjo më ardhi për hesap. Qëndrova e më mori masë. Për 5 
ditt u mveshmë që të dy me robat e reja. Roba extra bleu (të maktja) që s'kisha mbajtur tjetër 
herë. Vangjeli s'mjaftoj gjer këtu, po më mori me radhë edhe kusurin e kombinaisonit, 
kapellë, këmishë, gravatë, këpucë, gante” etj. etj. edhe të gjitha peshqesh. Më kurseu nga nj'a 
800 franga. 

Vinë edhe provimet më në funt. Na caktojnë ditën e n'a thresin të paraqitemi. Filluan 
provimet dhe mbajtnë plot një javë. dalin përfundimet edhe prej 57 nxënësve që ishim në 
klasin t'onë kaluan 181 Unë kisha ardhur i gjashti i graduar. Njëzet e dy mbetnë për t'u 
provuar edhe një herë nga Vjeshta dhe kusuri mbet prap n'atë klasë. 

Ja edhe dita e lume shkrepi për mual Mbas një jave mernja dipllomën që mbarova 
gjymnazin me gradën “mirë” (katus) dhe kalonja në Universitet. 

Atë natë që vura dipllomën në xhep, qava nga gëzimi. Më duket si kur shëkonja ëndër. 
Një qint herë në sahat e shihnja dhe e palosnja prapë. Që atë dit i telegrafisa t'im eti sihariqin 
e dëshëruar: Mora çeretifikatën (shkruar edhe greqisht H. K.) gjymnaziale. Tri dhet” e sa 
telegrafe mora nga im'atë dhe miqt” e tjerë të Karvasarasë. 

Kur pas një jave kthehesha në Karvasara u prita me gëzime e brohori të mbëdha. Shumë 
edhe s'e besonin gjer mos e panë me sy dipllomën t'ime. Të gjithë çuditeshin. Po ç'farë s'bën 
vullneti i njeriut” Im”atë, im” ë, teto Ndinua, im vëlla derdhnin çurkë lott gëzimi. 

Nuk do të harronj kurrë edhe dashurinë që më rëfyen zonja e zoti Vullgaris, të cilët u 
gëzuan shumë kur mora dipllomën dhe më mbajtën edhe dy dit në shtëpi të tyre mysafir. 
Gjithashtu një javë më mbajti mysafir në Pirë edhe Vangjel Ekonomi, i cili më rekomandoj 
me t'atin, t' ëmën, të vëllezërit e të motrat. U njojtmë edhe me shumë shtëpi të mira në Pirë 
edhe natë për natë vinim në Opera familisht, ku kishin llozhin e tyre. Kaqe familjar u bëra në 
shtëpi të Ekonomit, me që edhe Vangjeli mundi e kaloj gjymnazin (më fort me njojtje e me të 
holla shumë) sa deshin të më bëjnë edhe dhëndër, tuke më mblesëruar një të motrën e 
Vangjelit Molle Marikën. 

Si ardha në Karvasarë e shtrova mëndjen. lu përvesha me gjithë qef prapë zyrës së 
dashur avokatore. Tani e shihnja vehten ndryshe. Ajy mot që ndenja në Athinë më vjejti sa të 
thuash. Sekretari që kisha e që e kisha lënë në zyrën t'ime kur ika u duk mjaft i ndershëm. Më 
dorzoj bibliothekat, librat etj. etj. edhe unë e mbajta ortak e i jepnja një të tretën e fitimeve. 


VIII 


' terzi — rrobaqepës (përkthyer mga turqishtja me google H. K.) 
” guante — doreza (H. K.) 

Nga Shtatori i vitit 1895 vajta prapë në Athinë. U shkrova në Universitet në Fakultetin e 
Drejtësisë. Tash pra isha student i drejtësisë. Shtypa edhe kart vizitat e para në këtë titull. 
Shkova e vizitova gjithë miqtë e vjetër, më së parit zonjën e zotin Vullgaris, të cilëvet ju solla 
edhe disa peshqeshe. Njenja kështu nj'a dy muaj në Athinë, bleva librat e nevojshme juridike 
e u ktheva prapë në Karvasara ku ju përvesha zyrës. 

Me gjithë që s'ishte ajo pun” e parë që kisha lënë kur vajta në gjymnazin, po prapë mirë 
vinja. Më mbeteshin 200-300 dhrahmi në muaj. Edhe im”atë sido kudo mirë e kishte punën 
dhe shkonim shumë mirë dhe të lumur. 

Motin e II të studimit në Universitet vajta prapë në Athinë, ndenja dy javë vetëm, bleva 
edhe disa libra juridike dhe prapë u ktheva në Karvasara e exersonja profesjonin. 

Simestrat e dyta të Frorit i pagonja tuke ju dërguar miqvet rekomande librezën t'ime të 
Universitetit si dhe të hollat, të cilët paguanin për mua taksin simestral, më regjistronin në 
Universitet e më kthenin librin prapë. 

Motin e III vajta në Athinë e ndenja 6 muaj, tuke lënë prapë ortakun t'im në zyrë. Përveç 
të hollave që kisha marrë me vete, më dërgonte im” atë edhe nga 75 dhrahmi në muaj dhe 
shkruanja edhe gjithfarë artikujsh në disa gazeta t' Athinës, prej të cilave fitonja 80-100 
dhrahmi në muaj. Merresha më fort me artikuj, ose kritika theatrale, të cilat i përpillonja me 
një specialitet të posaçëm dhe i pëlqente publiku. 

Motin e I të Universitetit kisha njohur artistin e math tragjik Mounet Souly. Këtë mot, 
motin e III njoha mirë edhe aktoreshën e famshme frenceze Sarah Bernard, si edhe Veronin. 
Më vonë kam nohur edhe aktricen tjetër që çuditi botën, franceze prapë, Eleonora Duse', e 
cila më kishte sympathizuar shumë. S'kishte natë të mos vinja në theatro, ku kisha fronin 
t'im të veçantë të fletararit” pa të holla. S'lashë Opera e Operettë pa parë e pa e studjuar mirë. 
Isha amator i fortë i muzikës hynore të Beethovenit, ta VVagnerit, të Moxartit, Schubertit, 
Medelsonit etj. etj si dhe të Saint-Saënsit, Bleriot, Bizet, Gounoud, Halevy, Amboise Thomas 
etj. etj. ashtu edhe të Listit, të Chopinit, të Mayerbeerit etj. Sa për muzikën italjane më 
pëlqente më fort muzika e Rossinit, sepse ajo e Verdit, e Donizettit, e Bellinit, e Puccinit e e 
Leoncavallos e e Mascagnit më dukeshin si të përtrypura e vullgare. Admironja Parsifalin, 
Tanhauzerin, Lohengrin dhe Tristanin e VVagnerit dhe Fideglon e gjith symphonitë qiellore të 
Beethovenit. Rossinit i pëlqenja Guglielmo Tellon, Barbiere di Siviglia, La Gazza Ladra, dhe 
Semiramis dhe nga Verdi vetëm Fallstaffin, Rigoletton, dhe Aidën. 

Ngordhnja në koncertet e symfonit' e festivalet. Vdisja për muzikë dhe më fort 
sympathizonja violinë, violincellon, flauton dhe oboën. Shumë familje aristokratike në Athinë 
e në Pirë më thrisnin vetëm e vetëm që t'ju tregonja mirë hypothesin e një drame ose operette 
dhe t'i frymëzonja në mysteret e muzikës. Çudia ishte kjo që s'kam ditur nota muzikale aspak, 
po veshi më ndihmonte kaqe shumë, nga që i kisha dëgjuar kush e di sa her” sa s'më shkonte 
asnjë notë. Ndjeja edhe më të voglën parafoni”, ose falco muzikale, sado vegël-shumëse të ish 
banda ose orqestra. 

Nuk dua të përshkruanj këtu jetën e studentit që shkonja në Athinë, njohtjet me 
profesorët e Universitetit e me qindra studentë shokë, se do të zgjatesha shumë, por të gjitha 
këto i përmbleth në këtë shkurtim që kam shkuar shumë mirë si tuke vajtur rregullisht në 
Universitet dhe në Frondistirjot (shkruar edhe greqisht H. K.), shkollën e natës praktike 
jurisprudence, si dhe tuke nxënë e tuke vizituar po thuajse për dit Bibliothekën nacjonale të 
Greqisë “Valaneion” , ku studjonja gjith farë dijenije e shqence, gjë që më vlefti shumë në 
jetën praktike. Përgjithërisht jeta ishte e qetë e pa episodhe dhe me gjithë shoqt' e miqtë 
shkonim në një armoni të madhe. 


' sipas VYikipedia kjo artiste la lindur në Vigevano (ltali H. K.) 
” flat — apartament (nga anglishtja). Fletararit ndoshta ka kuptimin e llozhës në teatro (H. K.) 
 parafoni - papastërti akustike (H. K.) 

Me të afruar të Pashkëve të atij viti një sent n'a turbulloj atë jetë të lumur e të qetë. Lufta 
Greko- Turke që ngjau më 1897. Qeverija e Dilijanit, mbassi u dekllarua lufta dhe 
kryexheneralli i Turqisë Etëhem Pashaj hyri në Thesali, u shtërngua të mbledhë sa klasa të 
ndundtte ushtarësh për në luftë. Un” ahere isha 23 vjetsh. Po me qenë se isha naturalizuar si 
nënështetas grek, u thira në shërbimin rezervë. Po tuke qenë se s'kisha shërbyer tjetër herë 
edhe s'kisha haber prej exercizevet ushtrijake, dhe mbassi isha i degës së drejtësisë, 
pikësëparit u mora si nënoficer kapter i Gjendarmërisë dhe që atë javë më mveshnë aspirant e 
më dorëzuan në ballin e luftës të Nartës nënë xhenerall Manon, komandantin e përgjithëshëm 
të Ballit të II ushtrijak i cili sundonte 8 regjimenta. Unë isha në regjimentin e 6-të. 

Prej shkresave që shkëmbenin me komandën e Divizjonit nga an” e baonit t'onë, (do me 
thënë prej bukurshkrimit) u pëlqeva si sekretar i Divizjonit dhe me 2 javë e sipër isha sekretar 
i veçantë i xhenerallit Manos, i cili më sillej si baba se ishte shumë gentil, shumë zembër — 
mirë, po edhe serioz e strikt në detyrë. 

Kur krisi lufta një të Djelë mbas dreke - dhe ishte atë ditë dita e Luleve, një javë përpara 
Pashkëvet, gjylja e parë na erdhi nga trinçetë turke, nga vëndi “imaret” m”'at' anë lumit të 
“Arahthos” të Nartës. Pashë se ushtrija greke këtej u enthusias dhe ja filloj këngës luftarake, 
kurse të tjerë shanin me frazet më të ndyra Turqit barbarë që ja okuponin Epirin e tyre dhe të 
tjerë trëmpnin se do t'i çqyhenin si tigra e si pantherë ato bisha për n'at'an” të lumit që 
quheshin Turq. 

Gjylet po n'a i dërgonin turqit njërën pas tjetre gjer sa pas gjysmë ore zunë të përgjigjen 
dhe artileritë greke. 

Kjo luftë filloj si me shaka dhe me qenë se asnjë gjyle gjer m” atë ças s'kish bërë ndo një 
dëm, n'a dukej sikur s'paske lodër e sehir më të mirë. Po me një herë na vjen një sharpnel dhe 
plagosen dy ushtarë aty 500 çape lark nesh. Unë isha bashkë me xhenerall Manon e me nj'a 
10 oficerë të mbëdhenj e të vegjël të Etat-majeurit dhe shikonin luftën me dylbi ushtrijake. 

Pas 2 orë lufte u ngrys. Ahere lufta u egërsua. Turqit, nj'a 3 bataljone fanterije kishin 
ardhur në buzë të lumit m'at'anë, ku i pritnë së këtejmi dy bataljone efzonesh dhe një grigjë 
(bylyk') gjendarmësh mori pjesë edhe një kompani artilerije fushore. Plumbat vinin si breshri 
andej e këtej, topat t'ona e shtuan zjarrin, e trifishuan. Sharpnelet s'andejmi n”a vinin njëra 
pas tjetre, si edhe gjyle të kalibrit të math. 

Dikur pëlcet një gjyle mbi një barakë afër nesh, ku ishin stalet e kuajve: bije brenda dhe 
plagoset një kalë. Ahere trëmben të gjithë kuajt dhe tërbohen, si mbas huqit që kanë kuajt 
shpesherë. Në tërbim e sipër dhe mbassi më të shumit ishin lidhur pas tagjisorevet (vëndet që 
hanin tagjinë) harbohen dhe marin nëpër këmbë tagjisore, kadhrone, drasa, direkë dhe më në 
funt xvarisin gjithë barakën. Zhurmat e tyre dhe hingëllimat e dëshpëruara të kuajve, që u 
coptuan njëri me tjetrin nga gozhdat, nga drasat e tabanit nga disa hekura të tjera edhe nga të 
kafshuarit njëri jatrin prej agonije, të gjitha këto shkaktuan një panik kaqe të math në rangjet 
ushtarijake t'onat sa shumë ushtarë e oficerë zunë të prapseshin nga frika. Një gurgule e një 
anarshi filloj me një herë dhe mezi pas gjysmë ore mundi të restabilohet rregulli. 

Ata të zinj kuaj, më të shumët u vranë, u shtypnë ose u dërmuan. Disa mbetnë sakatë dhe 
u përjashtuan nga shërbimi dhe 3-4 vetëm qëndruan në gjëndje të shëndoshë. 

Në atë kohë ishin vrarë prej nesh nj'a 11 ushtarë dhe plagosur nj'a 60 shpirt, disa shumë 
rëndë. 

Një gjë me rëndësi ngjau të nesërmen ditën e Hënë. 

Një kalori turke, një kompani 200 e sa kalorësh, tentuan të bëjnë asalto” nga ura e 
Nartës. Isha mbi bregoren e Nartës të qojtur “Amyotikos straton”. Një oficer i shtabit t'onë 
sheh lëvizjet e Turqve dhe me një herë i jepet urdhëri komandantit të grupit t'artilerisë së 
rëndë që kishte installuar topat e mbëdha maje bregut, 200 metra lark nesh. 


' pylyk - njësi ushtarake në Perandosinë Osmane që përbëhej nga 100-250 ushtarë me pagesë (H. K.) 
” asalto - sulm (H. K.) 

Komandanti Gulimes pregatitet dhe si e la kalorinë turke të hipin urën ju a dha me batare 
të dëndur me topat. 

S'kisha imazhinuar asnjë herë manovrë ushtrijake si atë. Buçiste hapsira nga kërcëllimi i 
tmershëm i atyre topave, tundej dheu që të dukej sikur do shkatërohej. Na u thyen disa xhama 
e korniza fotografirash etj. etj. Sytë t'ona me anë të turbive ishin sjellë me kureshtim mbi urën 
e Nartës të vjetër 3-3. 500 metra lark nesh. Pamë ahere një sqenë të tmershme që s'më del 
kurrë nga mëndja. Disa prej gjyleve qëlluan ushtrinë kalorëse turke tek po kalonte me galop 
mbi urë. Ahere, oh aherel Si t'a përshkruajë penda atë tromarë', gjith” atë llahtarë që na panë 
sytë” Ishte një tmerr i math kur rëzoheshin kuaj e njerës bashkë prej asaj ure të qemertë aqe 
të lartë brenda në lumë. S”ka të treguar potera e bërtitjet e atyre të shkretëve sufarinj” që po 
vriteshin aqe mizorisht prej gjyleve të rënda grekel U zbrazë më shumë se 200 topa të vogla e 
të mbëdha mbi ataj u çart ura në disa pjesë, me një herë lumi u skuq, u bë gjak: kush e di se sa 
u vranë të tjerë nga plumbat e infanterisë greke që qëllonin nga buz” e lumit edhe sa e sa të 
tjerë u vranë a u shtypnë në ritiratën e asaj kavalerijel Ajo ishte një marrëzi që ju kushtoj 
defaitin” ushtrisë turke. Pas një or” e gjysmë lufte prani beteja nga të dyja anët. Po nga an” e 
Prevezës vazhdonte akoma lufta. Të nesërmet për çudi nuk shihej njeri n”at'anë, asnjë feste 
turke, asgjëkundi. Dërguan një patrujë gjurmuese dhe pas 2 orë ktheheshe këtej, tuke dhënë 
sigurime se nrat an” s'kishte njeri. Kështu si u sigurua xheneralli ynë jep urdhër edhe 
marshojnë 2 regjimente mbi Filipiadhën e Llurosin. Shkova edhe unë tuke shoqëruar dy 
oficerë të Shtabit Madhor, dhe mbasdite zumë vënt në Filipiadhë. 

Vëndasit e Filipiadhës, të enthusiasur se u libruan nga zgjedha turke filluan t'ju bijnë 
këmbanavet. Një prift plak gati u prish mëntsh nga gëzimi, ment tërbohej. Një shoku imi 
shkruante një mikut të tij në Athinë, tuke filluar : “Filipias Heleniqi”, Filipiadha greke. I thom 
tuke qeshur : “mos u ngut akoma, se s'dihet fundi”. Qysh, thotë, akoma s'beson ti se Pashkët 
e Mbëdha do t'i kremtojmë në Janinë” E pashë një herë në sy edhe s'i fola gjë, se munt të 
ngatërroheshe kuvendi dhe kush e di si n'a delte pastaj. Ndejmë ndo një javë në Filipiadhë, 
kurse një regjiment nënë Kumunduron eci përpara. Tjetrën dit kishte zaptuar Anogjin dhe të 5 
puset. 

Turqit ishin larguar nga malet e Bizhunit dhe nga Kumçadhesi. Kumundurua si i Zaptoj 
ata vënde përhapi ushtrinë nga bigllat e të 5 puseve. Por një natë ushtarët Labër të ordusë” XI 
që ishin m'at'anë ç'bëjnë” Bëjnë një lodrë nga ato më dinaket e më strategjiket që vetëm ata 
e kanë në thua. Që t'i gënjejnë Grekët e t'i venë në gjumë e që të mundin t'a zaptojnë kodrën 
strategjike të Anogjit, kodrën 203 si e quanin, morën disa këmborë dhenjsh dhe duke ecur si 
bagëtia me duar e me këmbë, e tuke blegëritur si berra, ngjiteshin dal-ngadalë kodrën. Ishte 
natë e terët. Santinellat” greke kujtonin se po ngjitej një kope dhensh dhe s'e vunë re 
djallëzinë që po lozesh në kurrizin e tyre. Ushtarët Labër me dyfegjet ndër duar ndo nj'a 5- 
600 shpirt kështu tuke ngjitur pllajën u afruan gjer 100 çape lark çadërave greke, ku ushtarët 
grekë flinin gjumin e parë. Ahere Labrit tuke pasur disa kapitana nga Borshi e nga Progonati 
çohen përpjetë dhe ja u japin me rebesh. Grekët sa të ngrihen nga gjumi u gjetnë me një herë 
të qarkuar dhe s'patnë as kohë të rëmbejnë pushkët. Labrit ahere i grinë herë me pushkat e 
tyre mauzere e herë me bajonetat. Për mbi 700 ranë të vrarë e të plagosur atë natë. Disa të 
tjerë kanë dashur të hidhen prej mureve të një mulliri me erë të shembur dhe u dërmuan, u 
bënë copë. Më shumë se 400 vetë u zunë robër. U vranë edhe mjaft oficerë dhe ushtria greke 
filloj të kthehet pa rregull. 


' tromar ose tromaksem - trembem, tmerrohem (H. K.) 

” siivari — kalorës (përkthyer nga turqishtja me google H. K.) 

 dëfaits — disfatë, i mundur (përkthyer me google nga frengjishtja H. K.) 
“ ordu - ushtria (përkthyer me google nga turqishtja H. K.) 

$ sentinella - roje (Italisht H. K.) 

Pas 10 orë rrugë të zorshme arrinë në bregun Kumxhallës ku u stalluan. Nga mezi i natës 
çohen prapë e fillojnë të marrin rrugën e hanit vjetër të Karvasarasë me qëllim që të 
bashkoheshin me bataljonet 5, 6 edhe 8 të Regjimentit të II e kështu të ktheheshin bashkërisht 
në Nartë. Për fat stërditin dy barinj që po vinin nga poshtë tuke ecur rrugën e ngushtë të 
Kumxhadheses 

Grekërit shëkonin dritra përhapur nëpër fushën dhe kujtonin se aty do të jishin bataljonet 
në fjalë. Po kur pyesin barinjtë dhe ata ju thanë se ata dritra janë në çadëret e Turqve që kishin 
ardhur që nga ana e Meçovës, ushtrija greke e humbi pusullën dhe shpejt jepet urdhër të 
kthehen prapë nga ardhë, se për fill do binin robër ne Turqit pa dashuri Kaqe bukur i dinte 
Stabi Madhor Grek atyo vënde që i rivendikonte. 

E marrim vesh edhe ne në Filipiadhë edhe kthehemi prapë në Nartë, tue ju a lënë prapë 
Turqve vëndet që ju kishim zaptuar para një javet. 

Nga an” e Thessalisë Etëhem Pasha kishte zaptuar gati gjithë Thesalinë dhe po zbriste në 
Lame. 

Ahere mblidhet shpejt Parlamenti, rëzon Qeverin” e Delijanit dhe vjen Rali si 
kryeministër, i cili ju ra ndër këmbë Fuqive të Mbëdha që të shpëtonin Greqinë. 

Kështu u deklarua armëpushimi dhe lufta pushoj. Ahere kemi pasur një rast të bukur të 
kalojmë një jetë ta paharuar me shokët e tjerë oficerë. 

Oficerët t'anë haruan maskarallëkun që pësuan, që u bënë qesharakë në sytë e Europës, 
dhe sikur s'ishin ata që 2 dit përpara se të deklarohej armëpushimi u trempnë nga një lëvizje 
turqsh afër katundit Strivina dhe të panikosur iknin si ljepurit, tuke flakur armë e shpata e 
mantora e kapella e ç'kishin edhe tuke marrë frymën në Menith 3 orë lark Nartës në bregun e 
gjirit Ambraqik, me një herë u krekuan dhe gjëmoj kënga e glendi an” e kant rangjeve. 

Pas ca ditsh n'a thirë në gosti oficerët turq m”'at'an” urës së Nartës. U nismë dhe vamë 
nj'a 20 oficerë prej nesh. Oficerët turq na pritnë shumë mirë. Po ata oficerë s'ishin turq, ishin 
Shqiptarë, disa nga fshatrat e Korçës, disa nga kazaja e Beratit dhe e Vlorës dhe disa nga 
Gjirokastra. Të gjithë shqiptarë. Po edhe ne në ushtri kishim shumë shqiptar” prej fshatrave të 
Athinës e të Korinthit, që flasin të gjithë shqip. 

Disa prej oficerëve të Turqisë ishin mjaft fisnikë e të qytetëruar, gjithë farë sojesh armë. 
Na kishin shtruar tryezat bukur dhe n”a kishin edhe dy deshinj të pjekur etj. etj. 

Sado që flismin greqisht me oficerët e Turqisë, por ata në mes të tyre flisnin kurdoherë 
gjuhën e tyre, shqip. Unë kur dëgjova dialektin toskë aqe të kjartë prej atyre edhe më fort 
idiomën e veçantë Korçare u enthusiasa fort, zembre ment më fluturonte. Ahere kujtoja 
fatkeqësinë e kombit t'onë që nga padijenija e fanatisma arrin gjer atje sa të na përdorin njëri 
e tjetri, Turku e Greku, Shqiptarë ne të luftojmë shoqi shoqin, i vëllai të vëllanë, të thyejmë 
krerët, të vdesim, të shuhemi për hesap të tjetrit, të një të huajil Ohl Sa turp, sa turpi Ah, fetë, 
këto fet' e mallkuara ç'farë dëm na bënël N”'a përçanë, na larguan nga shoqi shoqin edhe sot 
luftojmë vëllaj vëllanë për të huajt, turpi 

Këto mendonja dhe s'm”'u durua. U afrova pranë ca oficerëve që m”u duk se do ishin nga 
qarku i Korçës dhe ju fola shqip, Korçarçe. Ata me një herë hidhen përpjetë nga gëzimi. Më 
shohin sy ndër sy dhe çuditen si një oficer me uniformë e stemë greke po ju flet shqip, edhe 
shqip Korçarçe thjesht. 

Me një herë dhamë duart shoqi-shoqit, ata sidomos m'u hodhë edhe për qafe njëri pas 
tjetrit më shtërngonin dhe më dukeshe akoma se edhe sikur qanin. Të mjerëti Ata të tre që ju 
dhashë të njohur ishin njëri prej Zëmblakut të Korçës, tjetër prej Babanit të Devollit edhe i 
treti... ... nga Floqi imi Kur ju tregova se edhe unë jam nga Korça i akcilit edhe se gjysh 
shtërgjyshrit e mij si dhe babaj ishim nga Floqi se edhe vetë kisha mbiemrin Floqi, ata kaqe 
janë habitur sa m'u hodhë rishtas për qafe. Oficeri nga Floqi që quhej Myslim dhe ishte 
Bolbais (kall-agasi) do me thënë kapiten i klasit I, më thotë se është i biri i një farë Shaqirit, 
që kishte qenë shok me babanë t'em edhe vinin për gjah nga hera, bile edhe ky Myslimi e 

njihte mirë t'em atë dhe shtëpija e jona dhe e tyrja në Floq ishin afër e afër. Kështu shtruam 
një bashkëfjalim të këndëshëm me ata sa s'nginjeshim dot. Më rekomanduan po thuaj se me 
të gjithë të tjerët oficerë dhe shkuam shumë mirë gjithë ditën. 

Si arthmë në pozitat t'ona, pas 3 dit i thirmë edhe ne edhe ardhë, po mjerisht të tjera 
fytyra e jo ata që na thirë, me gjithë që edhe prej këtyre që thirmë ishin disa shqiptarë. 

Pas një muaji mbaroj krejt lufta dhe u deklarua paqja. Ne u kthyem si kush në shtëpi të 
vet, kështu që edhe unë u ktheva në Karvasara dhe fillova punën si më parë. 

Viti tjetër ishte viti i katërtë. Duhesh do e mos të vinja në Athinë e të qëndronja gjithë 
motin në Universitet tuke vazhduar msimet e tuke u pregatitur të jap provime Doktorsisë. 
Kështu ardhi Tetori e u nisa për në Athinë. 

Këtë mot që duheshe do e mos të isha në Athinë, puna e t'im “eti ishte pakësuar mjaft 
nga shkaku i luftës, po edhe zyra ime nuk ecte si më parë. Si vajta në Athinë shoku im që 
mbante zyrën në Karvasara e la për gjithënjë zyrën se shkoj në Rumani ku u martua e e muar 
dhëndër brenda, se i vjehri i tij Kacan nga Janina kishte një çupë të fillme. Kështu zyra ime në 
Karvasara u mbyll dhe mbassi im”atë s'gjeti ndo një avokat tjetër t'a installonte në atë zyrë 
ose s'deshin të vinin askushi, u shpërndanë edhe klientët e mij. 

Këjo ishte një poter” e madhe për mua dhe një mjerim për gjithë shtëpinë. Im”atë ishte 
shtërnguar tani të më mbante edhe mua edhe t'ëm vëlla në gjymnazin e Mesollonjës, pastaj 
edhe shtëpinë. Çështja ishte delikate. Pozita e jonë ishte tepër kritike. Si të bënim” Të 
mbetesha unë në Karvasarë” Po unë kisha tani motin e fundit dhe lipsej t'a mbaronja e të 
mblidhnja mëndjen. Të nxirmim nga gjymnazi t'im vëlla” Edhe kjo ishte mëkat, pastaj sa 
para bënte kjo e dyta. Po pse ta bënim” 

Im”atë më thotë të qëndronj atë mot në Karvasara, pa vinja motin tjetër. Po edhe kjo 
ishte gjë e keqe për mua se isha i pregatitur mirë. Un” e mblodha mëndjen dhe ika me vetëm 
600 dhrahmi përsipër. I thashë t'im “eti që për 3 muaj s'desha të më dërgojë gjë. 

Vete në Athinë dhe le shokun në zyrë, i cili, si thashë, mbas dy muajsh, m'a mbylli 
zyrën. Unë kur e msova këtë më ra pika, po ç'të bënja” Të kthehesha hall, të rinja në Athinë 
halli U mendova andej u mendova këtej dhe s'dinja si të bënj, ku të gjenj të holla që të 
mbahem. Duhet t'i bënja derman vetes këtë radhë pa tjetër. E mbaj ment, kam hequr shumë 
siklet atë mot. 

Nga janari m'u sosnë edhe të hollat. Në gazetat s'gjenja dot punë si tjetër herë, se ishin 
ngjallur shumë të tjerë si mua të cilët punonin për bukë ngoje. Si të bëj” kujt t'i kërkoj” I 
shkruanja e prapë i shkruaja babajt të gjorë dhe ajy i mjeri kishte s'kishte hua merte e më 
dërgonte, po më vinte keq edhe për atë, më këputej shpirti se ishte 60 e sa vjetsh tani e priste 
nga mua. Posi t'ja bëjmë se kështu më ra halli” 

Po, kur thonë, në një dëshpërim e sipër, atje ku koklavitet puna, që vetëm shpata e 
Aleksandrit të math munt t'a zgjidhë, vjen, si thotë edhe tragjediani Grek Sofokles-i, 
Perëndija nga machina (Deus ex machina). Do të tregonj, pra, një ndollinë të bukur, e cila, pa 
pandehur më nxori në selamet. 

Në shtëpi që rinja në motin e IV, banonim në rrugën “Lykavite” Nr. 40 bashkë me një 
mikun t'em z. Perikli Simetta nga Lefkadha, i cili atë mot mbaronte edhe ajy fakultetin e 
Mjeksisë. Ishte një djalë xhevahir prej oxhaku, vërsniku jem dhe shkonim mirë. 

E zonj” e shtëpisë që rinim ishte një grindaveckë, që mos e pyet hallin. Ziheshe me robat 
e saj kur s'kish të ziheshe me njeri tjetër. Nga ana tjetër gjithë në atë shtëpi banonte edhe një 
tjetër shoku im Styljano Thanua, qe edhe ky student i drejtësisë po pregatitej për provime si 
mua. Ky ish i martuar dhe rinte më dy oda të tjera n” avllinë t'onë bashkë me të shoqen, një 
gocë nevrasthenike, hysterike dhe ç'të duash tjetër. Kishte edhe t'ëmën, një tjetër typ noprani, 
një sharrëse, një magjistare, me një fjalë një shtrigane. 

S'kish dit të mos ziheshe me të dyja këto e zonj” e shtëpisë, herë për këmishët kur i 
lanin, ose kur i ndenin për të tharë, herë për plerat dhe ku mbanj ment se ç'farë. Në kafgan”' e 
tyre përzjeheshe shumë herë edhe dhëndri i shtriganes Styljanoja Stelua dikur edhe kunati i tij 
një serxhent kavalerije” kur takonte atje, e ahere kafyaja merte formë të përgjithëshme, gjer sa 
përzjeheshin edhe i shoqi dhe të tri çupat e së Zonjës shtëpisë edhe më në funt edhe ne të dy 
me Periklinë, shokun t'em dhe disa gra të tjera nga mëhalla edhe furxhiu që e kishim për bri. 

Kishim gjetur për njëment belanë nga këto gala të urgjisura që s'na lini rehat në hallin 
t'onë. S'kishte dit të mos ziheshin. Një dit u kërleshnë në mes të tyre, u rrahnë, u shqepnë, 
dhe më së fundi e vjehr” e Stylos të rëmben një garbe” me lule e t'ja thyen në kokë të zonjës 
së shtëpisë, e cila ra për dhe e zalisuri Këto edhe shumë të tjera ngjisnin në atë shtëpi ku 
banonim edhe ne. 

Një dit u mendova: A nuk bënj një komedi në bazë të këtyre ngjarjeve” Themë më të 
bukur s” mundnja të gjenja. 

Ja fillova dhe brenda një javet e kisha mbaruar. E kisha përshkruar me sa hollësi munda 
karakterin e gruas nervoze, e gruas nevrasthenike, e gruas hysterike. Kisha kurdisur mirë 
hypothezën: s'kisha nevoja të shtonja gjë, se ishin mjaft ato që kisha parë. I kisha ndarë rolet 
mirë dhe kisha futur edhe veten t'ime brenda bashkë me shokun Periklinë. Komedinë e kisha 
titulluar “Vjehra”, se rolin principal e loste këtu e vjehra e Stelos, pastaj vinte e shoq” e 
Stelos, e zonj” e shtëpis e kështu me radhë. 

Një dit ku po e kisha në dorë e e ndreqnja dorëshkrimin më viziton një mik, student edh” 
ajy i Drejtësisë nga Mesollonja. Unë zura t'a fsheh mos t'a shihte, se veç shokut Perikliut s'e 
kishte parë njeri tjetër. Ky miku Mesollongjit, kur më pa që e mshihnja dorëshkrimin, zu të 
ma rëmbente e mu lut tepër t'ja jap t'a shëkonjël Ç't'a shohsh, i thom, s'është gjë, një 
komedi është origjinale, kam dashur të zbavit veten prej Këtij sikletit që kemi. Komedi 
origjinalet më thotë, po ahere aman nra jep t'a shoh, s'është punë të mos jet” e mirë se ti ke 
mjaft një hymorizmë për sipër dhe di ç'do kesh bërë. 

Ja dhashë dhe filloj t'a studjojë. I dhe më tha ta shtyp se do të fitonj. Ishte me 3 akte. 
Lermë, në daç zotin, i thom, ne s'kemi bukë të hamë këtu, ti kërkon të të shtypnin edhe libra2 
Ahere, më thotë, m'a le mua për sipër të fjalosem me ndo një shtëpi botonjëse se mos e 
sheshim gjëkundi” Eshtë e mundur, i thom” Pse jo, thotë, kjo më duket mua një komedi e 
mirë. Se mos ato që shohim nga sqenat janë më të mira. Ahere mere, i thom. Edhe ja dhashë 
në besë me kushtin që të mos i thotë njeriut se e kisha trajtuar unë mbassi nuk figuronte as 
mbi sipërfaqen embri i auktorit. 

Miku jem vjen prapë tek meje. Më thotë se libri u pëlqye prej shtëpisë botonjëse “Fexi” 
edhe gjer sa munt t' shishnim titullin dhe të drejtën që t'a botonte. 

U mendova ca minuta dhe s'dinja për sa t'i thesha. T'i kërkojmë, thotë ndo një mijë 
dhrahmi” M”u duk si një shumë e exazheruar këjo. I thom: S'të duken shumë kaqe pare” 
Mbesonj do t'na i japin, më thotë. Ahere bëj si të duash, i përgjigjem. Miku im shkoj prapë 
dhe ditën tjetër vjen shumë i gëzuar. E kishte shitur për 1. 500 dhrahmi dhe ardhi të më thotë 
të shkonj shpejt e të firmonj kontratën me blerësin. 

M”u duk si kur u linda. Nuk e besonja akoma, po miku im Leonidha Kostaqi, se ashtu 
quhej, ishte njeri serioz e s'munt të talleshe me mua. Me gjith” atë e pyeta disa herë akoma 
dhe si u sigurova që ishte e vërtetë, u ngrita e shkuam bashkë në zyrën e drejtorit të shtëpisë 
tregtare botonjëse, i cili na bëri shumë komplimenta, nënëshkruam bashkë me atë kontratën 
përkatëse dhe më numuroj të hollat 1. 500 dhrahmi. Si ndejmë ndo nj'a 10 minuta akoma, e 
salutuam z. Fexi dhe dualla jashtë. Oh sa s'refehet gëzimi im i asaj dite. 


'kavga - grindje (përkthyer me google nga greqishtja (H. K.) 
” serxhent kavalerie - rreshter kalorësie (H. K.) 
$ garbe — qyp a poçe me grykë të thyer që përdoret pë mbjellë lule etj. (H. K.) 

Leonidha, kur po shkonim rrugës, më thotë, si me shaka: Mua s'do më falësh gjë për 
komisionar” I them, ke të drejtë mer ç'të duash. Edhe i zgjata dorën me disa qindsha 
Dhrahmish që nxora nga xhepi im. Ajy qeshi dhe nuk desh t'i pranonte. Po unë, ahere i sillem 
e i thom, se e udhës është që mbassi mori më shumë se 1000 dhrahmi që i caktova si çmimin 
e librit, tepricën 500 dhrahmi duhej të paktën ta ndanim në mes. Leonidha mbassi prapë 
s'deshi do e mos i mora prap të hollat. Po pas 3 ditësh bëra edhe unë si bëri për mua Vangjel 
Ekonomi i Piresë tjetër herë, do me thënë i bëra një palë roba që kushtuan 220 dhrahmi dhe 
mbet shumë i kënaqur i miri Leonidha. 

Kështu pra u zgjidh kjo problem” e rëndë ekonomike për mua që më shpëtonj nga shumë 
halle se lava borxhet që kisha, bleva libra e sende tjera që më duheshin dhe prapë më tepruan 
400 dhrahmi, që munt të shkonja rehat me ato nj'a dy muaj. Kam uruar të vjehrën e Stelos e të 
shoqen e tij e të zonjën e shtëpisë, se të mos ishin ato hysterike unë do mos bënja kurrë atë 
komedi, e cila ka edhe konsenda që do t'i tregonj më poshtë. Përveç këtyre kisha shpëtuar 
edhe nga halli i math i krizës për mua. 

Ca miq që muar vesh më vonë se ja kisha shitur Fexit aqe lirë atë libër prej 80 faqesh, 
më qortuan. Të isha mbajtur akoma do kisha marrë edhe 4000 dhrahmi të tjera. 

Po kjo komedi ka edhe passime, ka një episod mjaft për të qeshur. 

Kishte shkuar ndo një muaj qysh ahere, kur një natë më fton miku Stelua t'i shoqeronja 
në theatro “Neapolis”, ku do jepej për të parën herë një komedi e re prej grupit theatral me 
famë “Pantopullos”. Unë konsentova' t'i shoqëronj, mbassi vinin familjarisht dhe kështu u 
pregatita dhe ora më 8 mbrëmanet shkuam në theatro Stelua me të shoqen, e vjehra shtrigonja 
edhe unë. Stelua pagoj biletat edhe zumë 4 vënde të mira në parterin. Komedia sillte po atë 
embër që sillte edhe komedia ime: por mbassi s'na dhanë ndo një program nuk dinim sa rolle 
janë, si dhe rollin e gjithsecilit. 

Kur filloj akti i parë, në krye më dukej sikur s'ishte vepra ime, por dal nga dalë zu po 
zhvillohej mirë akti dhe ahere vëreja fjalët që flisnin auktorët e që çkëmbenin, se ishin 
gjith'ato fjalë që kisha përdorur unë. E pashë pra që ishte komedia ime, po s'fola gjë, se 4 prej 
rolistët e komedisë, do me thënë Steljon, të shoqen e të vjehrën edhe veten time i kisha aty 
pranë edhe zoti n'a ruajtë sikur të mertë vesh e vjehr” e Stelos se ishte vet” ajo protagoniste në 
atë komedil Vaj halli ç'munt të bëhej . Ishte gati t'a vinte me gjithë theatrinë e me gjithë 
popullin që kish ardhur të shijojë komedinë. Sa për mua” Unë do kisha rënë i vdekur që me 
bataren e parë të fjalëve saj të jashtarregullshme, me të cilat do më qëllonte. Po akti ecte 
bukur: rolistët losnin me nam rolet e veta, populli mbante hijet e veta me dorë së qeshuri se 
sado i thatë të jeta objekti i veprës kur rolistët e lozin me tërë mjeshtrin” e artit munt të thuash 
se është një kryevepër. Unë, them të drejtën, kurrë s'munt t'a recitonja tekstin në atë mënyrë 
që e exekutonte grupi i Pantopulit, burra e gra, me gjithë që isha vetë auktori i veprës. 

Stelua me gruan e të vjehrën po e verejnin me një vemendje të aftë e kujdesore 
komedinë. Dikur kthehet e më thot” e shoq” e Stelos: z. Floqi s'të duket sikur je në avullinë 
t'onë edhe sheh një prej atyre sqenave të përditshme që ngjasin midis nesh” Unë u theka në 
zembër e kafshova buzën. Po, i them, po zonja Marigo, ashtu më duket edhe mua, edhe po 
shterngonja dhëmbët se mos qesh. 

Kur mbaroj akti i parë kaqe mbeti i kënaqur populli, sa duartrokiti me sa fuqi kish dhe i 
thiri disa herë amatorët mbi sqenë që t'i aplaudisonjë”. Një grumbull po kërkonte të çfaqet në 
sqenë auktori i komedisë, dhe mbassi auktori nuk po shihej gjëkundi, populli po insistonte 
duke kërkuar auktorin, gjer sa dolli në sqenë impresari i theatros e i deklaroj popullit se 
auktori i asaj komedie s'dihet akoma se kush është, edhe kështu heshti populli. 

Kur fillon akti i dytë shohim ca sqena fort skandalloze, shumë më skandalloze se sa i 
kisha përshkruar unë vetë, si auktor. Si e pashë se do t'a kuptonin më së fundi edhe në fort e 


' konsentova - dhashë pëlqimin (H. K.) 
” aplaudisonjë - duartrokasin (H. K.) 

shoqja dhe e vjehra e Stelos shtrigona Dermanina (se ashtu e thojshin) , u ngrita me maryfet e 
u largova tuke gjetur nje pretekst se do piqesha me ca shokë e tuke ju kërkuar ndjesë. Kështu 
u shmanga dhe vajta të rri nga fundi i parferit. Por tuke kaluar më panë nj”'a dy djaj shokë, të 
cilët e dinin se e kisha përpiluar unë atë komedi. Më bëjnë me shenjë dhe afrohem e ri pranë 
tyre se kishte edhe vënt. Ahere më thanë këta që do t'a tregojshin se kush ishte auktori, po 
mbassi s'më shihnin gjëkundi atje nuk e bënë fjalë. Iu thom bëtë mirë se këtu brenda gjinden 
edhe disa prej protagonistëve të vërtetë të komedisë e do n'a ngjiste ndo një aksident se 
Dermanina nuk ngrihte asij hollësirash. 

Po një prej shokëve insistonte se është mëkat të bjerrë këtë okazjon, mbassi do merret 
vesh më në funt edhe pse të mos përfitonja të delnja në sqenë, ku munt të mernja edhe ndo një 
shpërblim, ose bravurë tjetër. Unë prapë i qetsonja se s'është nevoja. Po kur mbaroj edhe akti 
i dytë që Stelua e kompania bella e muar vesh se ishte gjith” ajo komedi që e kishin lojtur ata 
edhe më fort kur e panë se edhe rolistja që represantonte Dermaninën ja ngjeshi me garben me 
lule kokës asaj protagonist tjetër që përfaqësonte të zonjën e shtëpisë s'onë, ahere edhe un” e 
pashë hollë edhe preferova më mirë të mos jem atje se sa të çfaqem dhe mbi sqenë. Po kushi 
mbante ato të mallkuar, që u ngrit njëri e i tha impresarit se “auktori gjindet aty në theatro” . 
Vjen ahere impresari vetë e më lutet fort të shkonj me atë në sqenë. Unë s'desha për të madhe 
punë të çfaqesha, por mbassi u përhap çështja dhe e muar vesh gjith” ata që kishim afër, m'u 
vardisnë burra e gra që të dal me doemos. Impresari më thotë se , me qenë se komedia u pa se 
ka sukses të math do t'i bënja nder të math edhe vetes s'ime edhe atij edhe grupit të rolistëve. 
Ahere pashë ç'”pashë u ngrita edhe qëndrova me theatrinët brenda në pallkosqenik gjer sa afroj 
akti III. 

Kur do tërhiqej perdhja, ose para se të ngrihej, del impresari en grande tenue' dhe i thotë 
popullit: “Zonja zotrinj të ndershëm, lumërisht auktorin e komedisë që kërkonit e kemi këtu, 
në dëshironi munt t'ju a paraqit”. Brohori të mbëdha gjëmuan an” e kant të theatros dhe zërra 
e duartrokitje mbushnë hapësirën. “Të dalë shpejt auktori”, “Jashtë auktori”, “Auktori shpejt” 
etj. etj. 

Impresari më bëri me shenjë të afrohem në mes të sqenës përpara suflerit, edhe me që 
zura po vërtitesha e s'dinja si të bënja, impresari vjen më mer për dore dhe vijmë që të dy në 
mes të sqenës përpara rideausë” të unjur. “Zoti Kristo Floqi” thotë impresari dhe i përulet 
popullit. 

S'munt të rëfenj dot se ç'u bë atë ças. Trokasin aqe shumë duart e bërtasin aqe fort sa të 
shurdhojnë “Bravo, bravo..... ,.... (shkruar greqisht H. K.), rroft auktori” edhe disa të tjerë që 
më njihnin më thërisnin me embër, pa marrë vesht unë se cilët ishin ata. Si u përula pak 
zakonisht u tërhoqa bashkë me impresarin, pa mundur të hap as gojën, me gjithë që tjetër herë 
kisha folur përpara populli dy-tre fijsh më tepër se ajy që ish në theatro, ku munt të ish më 
tepër se 500 shpirt. Brohorit” e tyre dëgjoheshin edhe si u futmë në parasqenat (coulisses). 

Impresari më dorzoj me një zarf 500 dhrahmi. Ishte një llokume kjo për mua që s'kishte 
më e ëmbël. Mbarova me ato kush e di sa punë. 

Akti III u lojt edhe më mirë. Ajy i vuri vulën gjithë komedisë. Kryetari i rolistëve 
Pantopullos, komiku që s'e kaloj as një artist tjetër gjer më sot në Greqi, i cili loste në atë 
komedi rolin e një furxhiu kopuk që kishim në mëhallë e që përzjeheshe në kafganë e atyre 
dosave, Pantopuli, po thom, bëri njerëzine e u fiknë gazit. Mbanin hijet me dorë, qanini Ësht” 
e ditur se shtonte edhe shumë fjalë e fraze të tija ndërkohë. Gjithashtu të gjithë lojtnë shumë 
mirë rolet e tyre. 

Kështu shkoj ajo natë. Po kur vajta në shtëpi u nguta të hyj shpejt në dhomën t” ime që të 
mos vinte të më gjente e vjehr” e Stelios me të shoqen. Hyra brenda, ula perdhet edhe shova 


' en grande tenue — me veshje të plotë, ndoshta kuptimi eshte “me gaz”, e “ me hare” (H. K.) 
“rideaus - perde (perkthyer nga frengjishtja me google H. K.) 

dritën. U çvesha shpejt dhe rashë se bashkëndenjësi im Perikliu kishte shkuar në Lefkadhë ato 
dit dhe isha vetëm në shtëpi. 

Kur mendonja Dermaninën ( të vjehrën e Stelios) më zinin hethet. Si do t'i dilnja 
përpara” Kush e di sa do ishte fyer. Po e shoqja e Stelios, Marigojar Medet tjetër kulçedër 
kjo. Ku do futeshal po, sikur të ishte zembruar edhe Stelua” Po ahere” Gjithë këto po më 
shtypnin si cfialt njëra pas tjetrës. Nuk shkuan edhe disa minuta që kur rashë në robat, kur 
dëgjova këmbë që po ngjiteshin në taracën time se kisha një taracë të vogël përpara portës. I 
ndjeva që u arritnë. Kuptova që do të ishin që të tre Stelua, Marigoja, Dermanina. Folë diç'ka 
ndërmjet tyre. Unë koqe-mel' brenda nënë robat e shtratit. Stelua thotë se do mos kisha ardhur 
akoma në shtëpi, e shoqja theshte që as që do vinjë Floqi sonte, kush e di se ku ja kanë shtruar 
me miqtë, mbas atij gëzimi që mori në theatro. Vetëm ajo shtriga Dermanina insistonte se 
duhet të isha brenda në odë dhe s'ndaheshe. Trokiti nj'a 2 herë. Unë iç. Prapë troket. Unë po 
duronj. Pres të më stolisnjë me gjësendi të shame të trasha prej atyre që s'i ngrehin as qerret e 
Bashkisë, po as këjo. Prapë dëgjoj Stelion që po bisedonin me të shoqen: More si u bë, sa të 
bukur e kishte kurdisur djalli” Floqi të mos bëjë komedi të bukur” theshte Marigoja. More 
s'e kam këtu, ja priste Dermanina, po kur të mos ja çkulnja mustaqet fije-fijel I tillë, i atillë 
më një plakë kërkon të tallet” Unë po dëgjonja që brenda edhe po mendohesha ç'më priste të 
nersërmet. Eja të shkojmë, i thosh e bija. S'ikij që këtej, ja priste e ëma. S'los që këtu gjer sa 
të vinjë maskaraji Edhe s”'loste për një ment Dermanina. 

Shkoj gjysmë ore që s'dëgjohej gjë. Kujtova se po e kish thyer qafën edhe Dermanina. 
Po që të jem më i sigurt u afrova nga dalë dhe tërhoqa pak perdhen e penxheres, po kur e 
pashë magjistaren që po rinte si ndo një hije aty pranë cepit e mora vesht se ajo desh të marrë 
shpërblim, që s'po më ndaheshe. 

E lash” atje gjer sa e preu të ftohtit se ish edhe muaji i Janarit e bënte shumë të ftohtë. 

Të nesërmet zgjohem herët dhe ikinj nga shtëpia pa larë sytë akoma. Kështu s'më kuptoj 
njeri. Kur ardhi nata prapë ardha nga mez” i natës kur flinte Dermanina. Kjo gjë vazhdoj nj'a 
A-5 ditt e nett, gjer sa një herë më gjojti e më zuri. Unë thashë se kush e di ç'do më bënte. Po 
desh Dialli dhe ishte zbutur mjaft se ja kishte mbushur mëndjen Stelua se .... ... vetëm njerëzit 
e mbëdhenj përmenden nëpër theatrot. Edhe mbassi Dermanina ishte një shtrigane e dëgjuar 
që s'e kish shoqen, ndofta gjeti ngushëllim ne fjalët e Steljos. Prandaj kur më pa u kufizua 
vetëm në fjalët e buta për atë: “maskara”, ”palo njeri” etj. etj. e kështu mbassi kish një garbe 
tjetër me lule të m”a thyente kryet, më mori brenda në odë të saj edhe më gostiti edhe një kafe. 
Kështu mori funt kjo komedi e dytë, pasojë e komedisë së parë. 

Me gjithë që kujtonja se do mos kisha nevojë për shumë kohë për të holla se kisha mjaft, 
nuk di edhe unë se si ardhi puna kështu që nga fundi i Frorit, në kohën e Karnivaleve të 
mbetemi pa të holla edhe unë edhe shoku im Perikliu. Bëra ca roba më tepër, bleva edhe disa 
libra më shumë, i lidha me ar të gjitha librat shqenzore bëra edhe disa honordallekë të tjera 
edhe ngela kështu si peshku pa ujë. Po edhe Perikliu pësoj gjithë atë sëmundje që pësova dhe 
unë. 

I kisha shkruar t'im “eti të më dërgonte urgjent ndo nj'a 100 dhrahmi: po edhe Perikliu 
gjithashtu i kish dërguar t'et. Im “atë më kish dërguar 75dhrahmi me një tregtar nga 
Karvasaraja, po ajy torullaku kishte humbur letrën që i kishte dhënë in” atë për mua e kështu 
nuk dinte adresën t'ime të vinte të m'i jepte. Nga ana tjetër edhe Perikliu po priste dita-ditën 
para nga i ati dhe gjer ditën e djelë të fundit të Karnivaleve s'kishte marrë gjë. 

U gdhi edhe e Djela e Karnivaleve. U zgjuam në mëngjes, u lamë dhe vamë të pimë nga 
një qumësht si mbas zakonit, por se as njëri as tjetri s'kishim fen” e metelikut për sipër. Ishte e 
para herë që edhe unë edhe ajy mbetmë pa të holla. Kur vamë në qumështoren “Penteli” për 
fat të keq e gjetmë mbyllur. Duruam gjer më drekë. Cigare s'kishim, duruam edhe pa cigare. 


' koqe-mel - i bërë grusht, i mbledhur skrupull (H. K.) 

Ardhi dreka. Shkojmë te restauranti jynë që hanim bukë te Barbantoni që munt të hanim edhe 
veresije. Mjerisht edhe ajy mbyllur. Vërtitemi andej këtej mos gjejmë njeri, t'i marin ndo një 
pare. Mezi gjetmë një kunduraxhi, miku i Perikliut, e n'a dha 5 dhrahmi hua. I ndamë bashkë 
me Periklinë. Mua më ra ndër mënt Vangjel Ekonomi në Pire, që kisha kohë t'a shoh e më 
kish zënë malli shumë. E lashë Perikliun të vrasë veten me të 2 e 172 dhrahmitë edhe vetë u 
nisa e vajta në Pire, se isha merak të pyes për shëndetin e tij si ishte, me gjithë që ajy duhet të 
ishte mirë. Arrita në Pire, vete në shtëpi të tij dhe i gjenj më drek” e sipër. O, urdhro, urdhro, 
Z. Floqi, si u kapnë këto udhë, si na harove kaqe, thotë plaku Ekonomi dhe gjithë redhi. U 
përshëndoshmë e ndenja, ose më mirë të thom u shtrova se më ishte terur syri, që e kisha të 
pamsuar nga agjërimi. Ardha, ju thom, të shkonj Karnivalet me ju, mbassi jam lark shtëpisë 
s'ime. T'ju thesha se kisha më tepër nevojë të shoh sofrën e tyre se sa ata vetë” S”'ishte 
nevoja, e dinja unë vetëm. — Të lumtë këmba, thotë plaku, se ardhe pak vonë. A po ke ngrënë” 
më thotë. Do e mos duhet të kisha ngrënë se ishte ora 3 po thuaj mes dite. T'ju thesha që kam 
ngrënë” Do ishte një marzi që s'do më falej kurrë. Miku dy shkopinj nuk ha, ju thom, po dy 
herë bukë edhe munt të hajë. Do me thënë se kisha ngrënë një herë dhe tashti munt të haja për 
hatër të tyrel 

Ahere shpejt zonja Ekonomi porosit një brizollë dhe një omeletë për mua. Hëngra e piva 
mirë dhe posa që u ngrys u nisa prapë për në Athinë të shoh ç'bëhet Perikliu i gjori, që e lashë 
pa bukë, me gjithë që s'deshin të më linin të shkonja zonja Ekonomi. Edhe do kisha bërë mirë 
të rinja se sa pësova gjith” ato që do tregonj tani më poshtë. 

Vinj në Athinë ku mezi e gjenj Periklinë më 6 të natës (ora 18 do me thënë). Ment i 
zgurdulloheshin sytë nga urija fukarajt: s'ishte msuar të agjëronte. Hë, more, si shkove, më 
thotë. Birinxhi, i thom. A hëngre, a hëngre2 Atë të pyes, pa lëri të tjerat. — Brixolla deri, i 
thom, e omelette e verë moskato. — Si lum ti, më thotë. Po ti mos derzit Si më sheh më 
shkruaj, thotë, të këput shpirtin. Në mos hëngërsha edhe sonte nesër më pregatit një fjalë të 
mirë funerale. Aman, bre, kaqe u trëmbe. Dynjaja mban trimërat e ti s'duroke dot një dit” — 
Një dit e durova, thotë, po a durohet edhe nata7 Pastaj nesër eshtë prapë e Hëna e madhe që 
dua s'dua prapë do agjëroj. Pse, i thom. Se do jenë prapë të mbyllura gjithë dyqanet, thotë, s'e 
kupton” Ah, bre, Perikleto, t'a dinja se s'kishe ngrënë do të të sillnja edhe ty të paktën një 
brizollë, si atë që hëngra unël Perikliu i shkretë përpoq buzët dhe i lëpiu nj'a dy herë, pastaj 
psherëtitil Po lë brizollën, më thotë, po s'më sillnje sidomos pak bukë , sa të më zinjë me 
shpirt” Po le ajo që shkoj, më thotë po si t'ia bëjmë hallit sontel Gjej ndo një myrafet. 

U mendova pak. A di ç'bëjmë, i thom” Kam një kushëririn” e t'im “eti që është 
kondakshi i ushtrisë dhe i martuar këtu me fëmijë afër tempullit të Thesseusit. Vemë, sikur t'i 
urojmë, thom, sonte edhe shtrohemi. Vemë, thotë. Edhe një e ja përmbushmë më këmbë për 
ne xhaxha Kostandini si i thesha unë. Do ishte ndo një gjysmë ore lark nga shtëpia e jonë. 

Kur vamë e gjejmë derën mbyllur. Trokasin andej këtej, trokasim disa dyer të tjera gjer 
sa dalin disa burra e na thanë se z. Kostanti ka 2 dit që shkuan ne e vjehra në Argos në gosti 
për Karnivalet. Sikur të na kish qëlluar njeri me kobure nuk do na vinte aqe keq, sa kur 
muarm vesh këtë lajm kaqe të hidhur për nel — Po tani ç'të bëjmë Perikleto” A vem thotë më 
një vënt tjetër se kam edhe unë një kumbar këtu e munt t'i kalisemi'2 — Po vemi, i thom. 
Vemi edhe fort. A është shumë lark” Ç”'pyet në është lark, thotë, këmbët s'i kemi” —1I kemi. 
Ahere avanti. 

Nisemi për në Patisjat e jashtme dhe bëmë pothuaj se një orë gjer sa vamë ne shtëpia në 
fjalë. Troket si i xhindosur Perikliu. Mezi del një plakë. Këtu është kumbarë Gjorguar — Jo 
mor bir, i përgjigjet plaka që ish e ëma e Gjorgos. Ka vajtur të glendisë” me shokët, që, as unë 
s”e di se ku, thotël Medeti Tjetër bombë këjo. Ne, Perikli ku vemi tani” Ku të duash, thotë, 


' kalisem - i bie më qafë dikujt, i qendroj në zverk, i ngec në shpinë (H. K.) 
“glendis (yhëvtia) — festoj, bëj festë (përkthyer nga greqishtja me google H. K.) 

vemi në daç të vdesim. Kurajo, bre teknefes', i përgjigjem, u trëmbe me kaqe2 Ah, thotë, por 
edhe unë sikur të kisha në bark një brizollë si atë tënden, nuk do ankohesha kështul Edhe 
filluam të kthehemi më këmbë. Perikli, brel Lepe. Po si kështu prapë më këmbë do kthehemi” 
Ne mezi arthmë këtu. A i hipim tranvayt” ke para, më thotë. Kam 50 centim. Po ty s'të sosin 
as për vete. Kish ahere një dhrahmi bileta gjer në sheshin “Omonia”. Na dy dhrahmi, thotë, që 
na dha ajy kundraxhiu sot dhe paguaj tramin. Kështu kemi secili nga 50 centim. Hipmë në 
tram dhe nxjer i jap një cigare se kisha një kuti të tërë se kisha haruar t'i jap të ngratit. Bre, e 
gjeç nga Perëndia, thotë, paske cigare e s'po më jep” M”u hoth për qafe e më puthi. Ti më 
shpëtove, thotë, më ngushëllove fort me këto cigare. Rrrofsh, bravo edhe prapë më zinte për 
qafe. 

Shkurt, arthmë prapë në shtëpi e po mendoheshim si të bëjmë” Për fat të keq s'ishte as e 
zonj” e shtëpisë, as Stelua me gratë. Njeri s'kish në shtëpi. Të gjithë ishin mbledhur me miqt” 
e fisin e tyre për Karnivalet. 

Befas Perikliut i vjen një mendim, sikurse një frymë e shenteruar. U hoth për një herë 
përpjetë. A e di ç'do bëjmë, thotë” Do bëjmë një gjë që t'a mbajmë mënt për gjithë jetën. Do 
marim, pason Perikliu, ti flauton dhe unë qitharën. Do dalim jashtë e do lozim ç'turlish copra 
prej atyre që dijmë: do bëhemi trubadërë” dhe do gledisim si kavalierë. A të pëlqen” U bëftë 
si thua, i thom. Amini 

Marim secili instrumentin e vet dhe bëjmë disa exercise dhe që andej zbresim poshtë e 
marrin për së gjati rrugën e “Solonit”. Në funt të rrugës ku piqet me rrugën e “Praksitelit”, në 
ballë shohim një shtëpi tripatesh që llamiste në dritra. Dëgjoheshin piano, mandolinata, 
këngra. Njerëzia bënin aheng të math në të gjitha apartamentet. Posa u afruam më thotë 
Perikliu që duhet të qëndrojmë. Qëndruam. Tani kij mëndjen, i thom, mos bëjmë ndo një 
gabim në të lojtur nga shkaku që bënde shumë ftohtë e mua më dridheshin buzët e Perikliut 
gishtrat. 

I jap me një herë “la”-në Perikliut dhe ajy e kurdis pak qitharën. Kishte qitharën t'ime, 
një qitharë shumë të bukur si edhe unë një flauto si bemol prej ebenasit. I thom se do marim 
një marsh të Granadierëve. Filluam. Flautoja dëgjohej extra, se ish edhe koha e kjartë dhe 
ftohtë. Perikliu më akompanjarte tepër bukur. 

Pa mbaruar mirë akoma u mblothnë rotull nesh një grumbull njerëzish, të cilët qëndruan 
disa hapa lark nesh edhe po dëgjonin atë melodhi aqe të bukur. Vjen edhe patrulla, një oficer 
me 5-6 ushtarë. Edhe ky n'a afrohet fare afër e po n'a dëgjojnë të gjithë. Grumbulli po 
shumohet sa po vjen. Sa vijnë atje nuk ikin më. Kur mbaruam n”a brohoritnë me duartrokitje 
dhe n'a u afruan të n'a përgëzojnë. Disa thrisnin: Da capo, da capol E përsëritmë edhe një 
herë për hatër të tyre kaqe ëmbël e kaqe mirë sa populli s'dinte të n'a kënaqte. Ndofta u 
mblodhë aty mbi 200 shpirt në 10 minuta e sipër dhe as një s'lëviste prej vëndit. 

Nga duartrokitjet e shuma ndyen edhe ata që glendiseshin në atë shtëpin” e madhe 
aristokratike që ish si një pallat. Me një herë shohim kokra e kokra plot burrash, grash e më 
fort zonjushash. Ne ahere me Perikleton marim “solon e Cavalleria Rusticana” të Mascagnit. 
Unë atë e losnja pikë, po edhe Perikliu s'binte poshtë. Qetësi e madhe. Populli po pret. Ahere 
fillonj unë me flauton në një ton andantissimo “o Lola bianca come camicia” etj. dhe Perikliu 
akompanjon ëmbël fort. Kur e mbaruam u tunt vëndi. Duartrokitje dhe “bravo, bravissimo” 
bërtasin nga të katër anët. Kthehet nga dalë më thotë Perikliu: “Ore, si e kanë hallin këta, nuk 
do n'a thresin lart gjer më ... (nuk lexohet H. K.). Më shoj urija. Duro, i them, se do n'a 
thresin, po eja të marim edhe një copë tjetër. Populli po pret. Tani po losim serenatën e Faustit 
“vous qui faites Pendormie”1 Oh, sa bukur që vajti, extra, extra. Enthusiasmi i popullit arrin 
në kulmin. Prapë duartrokitje , e brohori të pa reshtura. Tani do ishin andej e këtej më shumë 


' teknefes - njeri që ka vështirsi kronike të frymëmarrjes, e sidomos frymënxjerrjes (H. K.) 
” trubadur - këngtar(H. K.) 

se 500 shpirt. Edhe një i them Perikliut dhe bastal Muarm serenatën e Schubertit. Edhe kjo 
shkoj bukur fort. Mbas kësaj muarm “Eri tu che machiavi quest'anima, la delizia del” anima 
mia etc. të “Ballo in maschera” të Verdit. Këjo ju vuri kapak të gjithave. Posa mbaruam, 
Perikliu, i dëshpëruar kërkon të shkojmë. Po kur dëgjohet një zë burri nga patoma' e sipërme. 
“Urdhëroni lart, zotërinj, po të doni, urdhëroni. Jini të mirëpritur e n'a bëni një nder të math”. 
E dëgjon, i thom Perikliut. Hej, shyqyr o Zoti thotë i urëti Perikliu. Hidhem unë e i 
përgjigjem: “Falemi nderit fort, zotni, se është kot t'ju deranxhojmë. Ne jemi dy studentë që 
n'a pëlqen të glendisim në këtë mënyrë”. Mir po ata insistonin: “urdhëroni, urdhëroni, kemi 
kënaqësi të madhe”. Shkojmë, thotë Perikliu e mos e zgjat shumë me filozofit” e tua të 
pagdhëndura. Dëgjohen zëra grash: “Urdhëroni, zotërinj studentë, urdhëroni për hatrin t'onë”. 
AT ja u pret agjërim-madhi Perikliu, në është për hatrin t'uaj ne e respektojmë pikërisht. Po ju 
lutemi nga të hyjmë2 Këtej, këtej është antreja”, na përgjigjen dhe po n'a tregojnë antrenë. 
Edhe ne salutojmë atë mizëri populli në rrugë e hyjmë. 

Kur u futmë në një koridor të gjatë qëndrojmë pak dhe ja marrim një duetto të Normës 
“Eh, perche perche mira Norma” të Bellinit. Kaqe bukur jehonte këjo an” e kant mureve sa 
duall plot njerës me llampa në dorë dhe po n'a ftojnë të hyjmë brenda. Ne kaqe e kishim 
humbur sa u futmë në patomën e dytë. Po kur ja mbrrijnë një karvan zojusha si burbuqet e 
Majit nga patoma e tretë dhe po brihen” me këta të patomës së dytë, se ato na thirë e jo këta. 
Ahere ne shkuam mbas atyre zojushave dhe disa zotrinj e zonja prej patomës së dytë n'a ranë 
pas. Ngjitemi në patomën e III ku na pritnë si ujin e ftohtë. I zoti i shtëpisë, një milionar, Z. 
Vathis n'a del përpara e n'a mer brenda. I japim kart-vizitat t'ona dhe hipën mbi një karekllë e 
n'a rekomandon ne të gjithë me këto fjalë: “Zonja, zojusha, zotrinj ju u rekomandoj z. z. Floqi 
dhe Simetën të parin student i drejtësisë, të dytin të Medicinës”. Dhe pastaj kthehet nga nevej 
të dy dhe n'a thotë: “Zotërnij, ju rekomendonj gjithë këto zonja e zojushe e gjithë djemt” e 
pleqtë që shihni këtu brenda: jemi të gjithë tanët. Një buçimë duartrokitjesh përcolli fjalët e 
fundit të z. Vathis. 

Ishin 3 salonë me radhë njëri pas tjetrin të hapur që të komunikonin të ftuarit. Luksan” e 
mbanë. Një pianoforte e bukur në fundin e një saloni. Burra e gra do ishin përmbi 100. Tri a 
katër tryeza gjendeshin shtruar akoma. Kishin ngrënë bukë, por se kish akoma copra buke të 
prera andej e këtej mbi tavolinat, si edhe “arra e bajame të qëruara, kadaife, bakllavara dhe 
biskota nëpër pjatat e piatancat dhe plot shishe verë të bardhë, të kuqe dhe recinato”. 

Ne pik së pari n'a bënë vent në tryezën e parë ku ndejmë afër e afër me Periklinë. Unë 
zura një muhabet, po Perikliu merreshe me tjatër punë. Qinse kur kish ngrënë, po hante për 
fruta disa portokaj, të cilat i përcillte me thela të mbëdha, herë kadaife e herë bakllavaje, të 
cilat prapë i përcillte me gota me verë herë të kuqe herë recinato. Unë po e vinja re, ajy po 
shëkonte punën. Dalngadalë zura të ha edhe unë tuke llafosur, po dikur mernja edhe copa 
buke me sardhela, dhe për mbi ato biskota, edhe dank” verës. Ata si ishin të ngopur s'na vinin 
dhe aqe rë në. Perikliu s'e ngrinte aspak kokën. Edhë ishim me palltotë akoma, të cilat nuk i 
kishim edhë qitur. Më thotë një zotni, nximi pallton të rijni rehat. E nxora. I thanë edhe 
Perikliut t'a nxjerë një mushama të lehtë që kish përsipër. Me azallah, se e nxirte mushamanë 
Perikliu. Insistojnë nj'a dy që ta nxjerë, po Perikliu ia pret si me shaka: “Aman, nra falni se 
kam robat e dyta veshur e s'dua të bënj figurë të keqe përpara zonjave e zojushave”. Ata 
qeshnë pak dhe e lanë të qetë Periklinë, i cili prapë iu qep shërbimit që filloj në krye, të 


' patomë - dysheme (H. K.) 

“entrëe (antree) - hyrj” e shtëpisë (përkthyer me google nga frengjishtja H. K.) 

 brihen - zihen, grinden (H. K.) 

“ verë retsinato - verë tavoline prodhim grek që staxhonohet në buta ku shtohet rezina. Është një nga pijet 
alkoolike greke më populloret dhe me traditën më të lashtë (H. K.) 

” dang - fjalë tingull-imituese (H. K.) 

ngjishet, do m. thënë së ngrëni edhe për drekën që s'hëngri edhe për darkën. Po edhe unë 
s'tTashë poshtë: hëngra e piva mjaft. 

Ngrihen disa zojusha e na u lutnë të exekutojmë ndo një copë me flauton e qitharën. 
Morëm ahere disa copë prej “Traviatës”, prej “Pagliacci”, prej “Faustit”, ”Barbiere di 
Seviglia” etj. etj. Pastaj disa valse të bukura, disa barcarolla etj. etj. N'a u lutnë edhe të 
këndojmë. Perikliu ishte një tenor i mirë edhe unë një mezzo-soprano. N”'a ardhi edhe një 
zojushe soprano extra dhe një djalë tjetër basso i rendit të parë. Kënduam së bashku 
“Quarteton e Rigolettos”. U kënaqnë tepër. Më cazë filloj edhe vallja. Muarn pjesë nj'a 30 
palë kavalierë edhe dama. E ngritnë edhe Periklinë të kërcenjë. Por, Perikliu s'e nxirte për të 
madhe punë mushamanë. Më në funt e lanë të kërcenjë me gjithë mushamanë. Unë s'lojta nga 
vëndi. Dy zonja zunë vënt në pianoforten dhe formonin muzikën bashkë me një zotni tjetër që 
loste bukur viollinë. 

Kur po kërcente Perikliu, O Hy, O Perëndil Pashë për çudi që nga xhepi i mushamasë, i 
kërcyen disa bajame e arra të qëruara e ranë në dyshemel Mua më ra tavani përsipëri Bre, i 
paudhi, thom me vete paska vjedhur arra e bajame të qëruara. I bënj me shenjë të ketë 
mëndjen, ajy as që më vinte rë. Dikur afroheshe nga mua edhe e hiqnja me maryfet prej 
pëqirit të mushamasë që ta sjell në rregull: Perikliu as m'a vinte veshin, edhe arat e bajamet 
prapë po delnin nga xhepi i mushamasë si kur i shtynte njeri. 

Desh zoti e mbaroj pjes” e parë e asaj pollke, e cila për pak, ment na turproji Si ndenji 
pranë meje ky i paudhi i thashë nga dalë: Bre, maskara, a e di se do m'a bësh rezil këtu 
brenda” — Ç'farë thotë” Arra, bre, të qëruara e bajame po të bijen nga xhepi, si e ke hallin” 
S'ke pak turp Oh, edhe ti, më thotë, edhe këtu s'më lë rehat” Bukë a dolli nga xhepi” më 
thotë. Pse, ke mvedhur edhe bukë” i thom. Ahere qënke për të lidhur. Lithmë, thotë, bëmë 
ç'të duash, po këtu mos m”a prish yryshin. 

Mbassi kërcyen nj'a dy “mazurka” pas-de-quatre e një valle tjetër që i theshin “zing” 
edhe më në funt “quadrilles”, pushoj orqestra dhe u afruan përsëri tryezat. Ahere u shtruam 
prapë në me Periklinë. Na suall mollë, dardha e disa kuti me sardhele. Filluam të hamë molle 
e dardha bashkë edhe të pimë verë. U hapnë edhe disa kuti me sardhele. Po një kuti me 
sardhele që ishte përpara nesh fluturoj, me gjithë që disa veta e pamë që n'a e servirë aty 
përpara. Një zotni i thotë servitores të na sjellë edhe ne sardhele. Ju solla, përgjigjet servitorja. 
— Jo, s'na solle. — Ja u solla e di mirë. Ke gabim, nuk ke sjellë gjë, po ashtu të duket. Dhanë 
muar me fjalë gjer sa u bint servitorja se nuk kishte sjellë. Vajti e na solli një kuti tjetër dhe e 
hapmë e muarn meze secili. 

Mbassi ndejmë ndo një orë akoma, dhe e pamë që vajti 3 pas mezit të natës, u ngrita unë 
dhe pas meje Perikliu, i përshëndoshmë një nga një të gjithë e duallm jashtë. Ata na përcuall 
gati gjer ne porta. 

Si duallm jashtë vamë prapë në atë qoshen historike ku filluam më parë dhe muarm edhe 
një pjesë tjetër të bukur me instrumentat t'ona dhe u larguam në mest të duartrokitjeve, tepër 
të kënaqur, si unë si Perikliu. 

S'ishim larguar shumë çape dhe kur e shoh Periklinë që u afrua afër një fanari 
(reverbere) e po shëkonte pantalonën e djathtë. Ç” ke ,i them që pashëkohesh ashtu” Lëre e 
mos e pyet, thotë. Qënkam kallaisur krejt. Jam bërë helaq. Ç” pate, i thom” Ç” është” Ç” të 
jetë, më përgjigjet, është derdhur tërë vaji i sardheleve në xhep e më lërosi gjithë pantalonëni 

Betohem se s'kam qeshur aqe fort në jetën t'ime sa atë herel I paudhi, i patënzoni, si 
thonë gegët t'onë, kishte vjedhur një koxha kuti me sardhele nga tryeza e asaj shtëpije, cok atë 
kuti sardhele që u bë aqe fjalë në atë shtëpi, që e shkreta servitore e z. Vathit insistonte se e 
dinte fare mirë që e kish prurë në tavolinë dhe të cilën, myster, se si mundi e e sufrosi 
Perikletua, pa e marrë vesht njeril Duket se ajo kishte zënë t'a hapë kutinë, e kishte hapur pak, 
sepse ky dreq i mallkuar Perikliu e kishte rëmbyer me gjithë çilësi Vaji, pra, i sardheleve i 

kishte kulluar në xhep edhe vetëm kur u ngritmë të shkonim, ose kur muarm rrugën e kuptoj 
Perikliu. 

Nuk mbanja dot të qeshurat, me gjithë që ajy i panafakti s'qeshte aspak. Vemi të hamë” 
më thotë. Akoma të hamë , bre, tartakut'2 i thom. S'të ka rënë në bark gjith” ajo që hëngre2 
More, lëri fjalët, më thotë e hajde të hamël Ti gjithë do të fillosofisësh, tuhafl Po s'të durohet 
gjer sa të vemi në shtëpi” Ç'ka, thotë hajde vemi në shtëpi. Vazhduam rrugën gjer sa vamë në 
shtëpi. 

Si ndezmë llambën, ç'të shoh2 Perikliu zu e po çkarkoheshe. Nxjer gjysëm oke a më 
tepër arra e bajame të qëruara nga mushamaja, 5-6 copra bukë, dy mollë, nja 4 dardha, 
biskota, nxjer kutinë me sardhele më në funt dhe një shishe verë të vulosur ndo një litër, po 
thual Ahere kuptova pse nuk e nxirte mushamanë, kur i luteshin, ahere kuptova pse i kërcenin 
nga xhepi arrat e bajamet kur loste etj. etj. 

Më në funt e bëra të qeshë edhe Periklinë. Ajy kish ngrënë aqe shumë atë natë sa më 
s'bëheji Edhe s'ishte mjaft që hëngri po kishte marë zairë edhë për të nesërmen, që ishte e 
Hëna e madhell A munt të harohet kjo histori, kjo ndollinë kaqe e lezeçime” 

Pa fjalë, lipset t'a kem përsëritur këtë histori qint herë, në për shoqëritë, në për gostitë, 
në për dasmat, në suaretë e ku di unë. S'ka mbetur njeri pa qeshur e ndofta edhe pa derdhur 
lott me mënyrën që e kam rëtyer. Historija e kutisë me sardhele ka mbetur e paharuari Kësij 
mrekullinash bën nga ndo një herë urija. Po si kur të mos kishim edhe instrumentat nuk 
besonj t'a nximim mb”anë gjithë këtë lodër që lojtmë me Periklinë. Kështu kaluan edhe 
Karnivalet e atij viti të paharuar. 

Si hyri Marsi i lashë gjithë shakatë më nj'anë. U mbyllme brenda si unë, si Perikliu edhe 
u shtruam të këndojmë për provime doktorale. Këndonim nga 10 orë e më tepër ditën. Shumë 
herë haronim të zbathnim këpucët natën, shumë herë haronim të shuanim edhe llambën. Një 
herë kemi dalë jashtë të dy, tuke lënë llambën ndezur edhe arthmë e e shuam në drekël Një 
herë tjetër na gënjeu Hënëza dhe kujtuam se u gdhi e u mveshmë e duallmë jashtë në rrugë, po 
bota flinte ndofta gjumin e dytë. Ishte saati 3 pas mezit natës. Të tilla episodhe s'kanë të 
rëfyer. 

Tani mendohesha për provimet. Nuk kisha kohë as komedi të bënja të reja për diçka të 
përfitonja, as në gazetat të shkruanja, as kurrgjë. Duhet të prishnja vetëm nga t'im atë, i cili 
kishte zënë pak një sërë të vogël edhë mbi gjithë hallet filloj të më dërgonjë nga 70-75 
dhrahmi në muaj që s'më sosnin as për bukë. Prapë zura të çqetësohem. 

Me qenë se Perikliut i dërgonte i ati 200 dhrahmi në muaj, ky i shkreti ishte aqe zembër 
mirë sa m'i jepte mua të gjitha paret posa që i vinin edhe më theshte “bëji si të duash arrin 
këto me 275 të shkojmë të dy mirë e pa siklet”. 

Ahere, me që ishin edhe 6 studentë miq të ngushtë me njëri-jatrin, unë i binda që të 
gjithë që të bënim një maryfet që të munt të hamë edhe mirë edhe lirë. Kështu përfunduam një 
dit që të më japin mua secili anticipato” gjysmat e atyre që harxhojnë në për restaurantet për të 
ngrënë dhe unë zotohesha që t'ju jepnja drekën e darkën alla pension sa të ngjinjeshin e të 
mbeteshin të kënaqur. 

Mora pra, prej se cilit nga ata të 4 nga 100 dhrahmi përpara dhe 200 vumë ne me 
Periklinë, gjithsej 600 dhrahmi. I mar unë këto edhe vete merem vesh me një farë Nikoli 
Qefalonit, të cilin e njihja mirë dhe me të cilin kisha fjalosur shumë herë një gjë të këtillë. Ajy 
ish tjetër herë gjelltar me nam në Odessë të Rusisë, po tani ishte si i allakatur e kish një dyqan 
afër shtëpisë s'onë me 2 bute vere edhe një bango me gota e me shishe pijesh, ishte tavernar 
dhe s'bënte punë. 


' tartakut - njeri i ulët, i keq, djall, dreq, por edhe të dridhura nga të ftohtit (H. K.) 
” anticipato — paradhënie (H. K.) 

E ujdisa me 'të t'i bënja fugaron e gjellëve, t'i blinja tenxhere, kacarodha' etj. si dhe ajy 
të blinte mishin dhe gjalpën e zarzavatet edhe kështu të na gatuante gjellë atje për ne të 6 me 
perunat t'ona, lugët, thikët pjatat e peshqirët dhe t'i paguanin një fitim 1099, dhe ajy e pranoj. 

Shpejt vrapuam të dy me atë dhe brenda 2 orëve me një usta kishim kurdisur kuzinën 
provizore: shkuam e blejmë një tryezë për 10 veta, 2 tenxhere allumini etj. etj. , si edhe mish, 
zarzavate, gjalpë etj. Të gjitha këto kushtuan 280 dhrahmi. Tani kisha edhe kusurin në xhep. 
Simfonia ime me Nikolinë ishte të mbante 1096 nga fitimet ajy tuke më dhënë hesap mua, 
porse nuk do futte njeri tjetër të hante me ne. Nikolini i pranonte të gjitha e ish i lumur. 

Një dit, pra u poqmë të gjithë në shtëpi t'onë dhe plot më 12 mbas ditës vamë ne 
Barbanikoliu, ku gjetmë një trapezë të shtruar bukur, me 6 pjata e takëme të tjera, e pastër, me 
lule etj. që kurrë s'munt të ish restauranti ku hanim bukë. U shtruam e të kemi ngrënë me aqe 
oreks, sa s'rëfehet edhe gjellra extra dhe kushtonte vetëm 30 lepta” pjata, kur se restaurant 
kushtonte 70 edhe 80 e jo si atë gjellë edhe aqe shumë. U knaqmë fort. Dal nga dalë u bëmë 
22 studentë që hanin atje, po kurdo herë Nikolini më njihte mua dhe pa lejen t'ime s'futte 
njeri. 

Në 3 muaj e sipër Barbanikolin u gjënt me një kapital 1. 000 dhrahmish dhe ishte tepër i 
enthusiasur e mirënjohtës para përmeje, tek i cili haja sa të desha me një skonto 1096, që më 
vinte vetëm 1 dhrahmi ditën, dreka e darka, dhe qumështin në mëngjes gratis. Kjo më shpëtoj 
nga një problemë shumë të madhe. Po edhe Nikoli u sigurua mirë nga kjo ndollinë se kur 
takova prapë me atë më 1914 në Athinë, ajy kishte një grand hotel e restaurant e shtëpi të tijnë 
e të holla e pasuri tjetër që s'i kisha patur ëndër më. 

Gjer këtu e prumë mirë punën. Po tani ishim në muajin e Majit 1899 edhe unë do jepnja 
provime më 2 Qershor ditën e Mërkurë që më kishte caktuar dekani i Fakultetit t'onë. Më 
duheshin të paktën 1. 000 dhrahmi e unë s'kisha as 100. Si të bënja” Isha në hall të math. 
Nga im”atë e kisha prerë uzdajën” se s'ish e mundur të më ndihmonte gjë, se nuk kishte. Halli 
im, sikleti, skotura ishin të shumë mbëdha. 

Nga do gjenja të holla” Po vrisnja mëndjen, po mendohesha e më s'gjenja asnjë 
solucjon, as një çarel 

Një dit, tek po kërkonja në kafe “Paris” një mik, se si më vanë sytë mbi një fytyrë të 
njohtur. Unë po e shëkonja me vërejtje, po edhe ajy po më shëkonte. Më në funt u afruam dhe 
dhamë dorën shoqi-shoqit. I thom, diku të kam parë, por s”e sjell ndër ment. Edhe unë, thot” 
ajy. Mos je nga Karvasaraja” Si urdhëron, i thom unë, e Zotrote” Unë jam Athinjot, thotë. O, 
gëzohem tepër. Po ku jemi parë bashkë” Më duket se në Karvasara, thotë . Do jenë 7-8 vjet, 
kur isha atje reshter i artilerisë, kam ardhur në dyqanin t'uaj e kam njohur edhe ju edhe 
babanë t'uaj. Po embrin, i thom, si e keni” Quhem Mantho Gavallës, më thotë. Qofsh 
shëndosh. 

Në këto fjalë më fton të më qeraste edhe u ulmë në një tavolinë. Tuke folur më thotë se 
bën varele e enë të tjera druri në fabrikën e madhe “Zannos et Roche” të konjakëve dhe 
pijeve. Më tha që po të dua munt të vemë në fabrikë t'a shohim. Vemë, i thashë, mbassi isha 
tepër i sëkëlldisur atë dit. U ngritmë, i hipmë tramvajit e shkuam në vëndin “Mylli Athinon” 
ku ishte fabrika, jashtë Athinës. Atje më rekomandoj me disa zyrtarë të fabrikës edhe pamë 
fabrikën. 

Vura re stiva plot me dhoga për bute, varele e fuçija gjithfarësh, që unë i njihnja 
mirëfillit nga ç “dru janë, a në janë të mira, ç'masë duhet të kenë, përse e si hyjnë në punë etj. 
etj. se isha marrë vjete me ato pranë t'im “eti. I adresonj gjithfarë pyetje njërit prej atyre 
zyrtarëve, i cili ishte edhe specialist i fabrikës për atë lloj lënde. E pashë se i kishin blerë 
shumë shtrenjt se sa nga Karvasaraja ku munt t'i merrnin, ku edhe plaçkë shumë më të mirë e 


' çasseruola - lloj tenxhereje (H. K.) 
” Jefta (AEPTA) - të holla, para (H. K.) 
$ uzdaj - shpresë (H. K.) 

shumë më të lirë e munt të blinin. Nga ana tjetër kishim edhe ne dy konakë, nj'a 8 mushkash, 
që na sillnin qereste shtëpish edhe dhoga dhe do kishim një sasi nj'a 5. 000 copësh, që im”atë 
do të ishte kontent për ato sikur t'i shishte avrom' nga 0, 7 lepta copën, të dorëzuara në 
Karvasara, kurse fabrika “Zannos et Roche” i blinte 1, 0 e 1, 10-1, 20 copën në Volo e njeti” 
dhe plaçkë më të keqe, se mjerisht ne në Karvasara s'kishim të njojtur me fabrika të mbëdha 
që konsumonin sasija kolosale. Im'atë kishte akoma në apothekë prej vjetësh një sasi dhogash 
skarta 7-8. 000 mijësh, të cilat shumë herë ju ish lutur disave Qefalonitëve e Lefkodhitëve t'ja 
shiste qesim për 1. 000 dhrahmi, si në vënt të druve zjarit, e s'kish qenë e mundur. Me këtë 
bashkë ishin edhe 3-4 tregëtarë të tjerë në Karvasara që munt të kishin përmbi 60. 000 copë 
dhoga të pashitura. 

Me një herë më ra një mendim i bukur, A do mos ish e mundur të bënim edhe ne ndo një 
allish-verish me këtë fabrikë” 

Kthehem i thom specialistit që këtë tregëti e bën edhe im'atë dhe kemi plaçkë shumë më 
të mirë e më të shëndoshë se këtë edhe me 10 centim më pak copën etj. etj. profka. 

Specialisti i fabrikës më dëgjoj me vërejtje e më thotë se do flasë me drejtorin e përgj. Z. 
Jean Roche, frënk i naturalizuar grek e i martuar në Athinë. 

Mbas 2 orë u ndava nga Mantho Gavallaj e ardha në shtëpi. Manthos i kisha dhënë 
adresën t'ime. Kur pas dy ditsh vjen e më gjen në shtëpi t'ime e më thotë se është dërguar nga 
drejtori i fabrikës, i cili po më priste në zyrën e tij në rrugën “Edllou”, të flisnim për mbi 
dhogat. 

U mvesha sport, si i dalë nga sënduqi, për t'i bërë impresjonin më të mirë dhe një e dy 
pas 20 minutash u gjetmë përpara z. Roche, një burrë aristokrat, serioz e i mendshëm. Më priti 
shumë mirë dhe u ula atje pranë tij dhe filluam bisedimin. 

Ajy u kënaq shumë me hollësitë që i dhashë mbi kubizmin e cilësinë e dhogave dhe më 
fort u kënaq se bisedimi u bë në gjuhën frëngjishte, se atij, si frënk, i pëlqente të fliste 
frëngjisht. Më thotë a munt t'i pregatiti im”atë një sasi 300. 000 dhogash. Unë u stapita”, se e 
pashë se ajy kujtoj se kush e di sa tregëtarë të mbëdhenj ishim. I përgjigjem se aqe një sasi 
tash për tash s'munt të mblidhej, po deri më 50-60. 000 copë doraj-dorën. Çka, më thotë, 50- 
60. 000 tani, pa shofim më tutje. Sa për fiatin e bëmë 1 dhrahmi copën, dhoga 7 x 8. Këto 
prisnin një shumë 60. 000 dhrahmish. Më thotë si do jet” e mundur të bëjmë kontraton dhe a 
kam të drejtë unë, ose a kam ndo një prokurë të nënëshkruanj për t'im “atë” I them “po” 
mbasi firma e jonë ishte “Vasil Floqi e bir”. Fort mirë, thotë po mundet brenda 2 muaj të na 
dorëzohen” Edhe më parë në daçi , i thom se e dinja që do gjenj një sasi të kaqtë në 
Karvasara. Sidomos shpresonja në përqindjen që do t'ju mernja tregtarëve tjerë dhogash në 
Karvasara si edhe në dhogat t'ona e në ato skartat që kishim ne, që do t'i goditnja nëpër mes 
dhogave të mira, si dhoga të mira. Do kisha edhe vetë një fitim. 

Zoti Roche thiri telefonisht notarin e tij, i cili ardhi aty në zyrë të Roche-it e komponoj 
kontratën relative. Në trajtim e sipër të kontratës më thotë z. Roche, si e kemi zakonin kur 
lidhim kësij kontratosh, sa marrim përpara. Ja preva shkurt: “gjysmat”. Bon, thotë z. Roche 
edhe posa nënëshkrova kontraton më numuron 30. 000 dhrahmi. Mora një kopje kontrate dhe 
i lashë shëndet z. Roche e më s'pashë si ika nga zyra e tij. Mora një karocë e vajta në shtëpi e 
u mbylla ne odën t'ime. I nxora të hollat, i numurova, prap” i numurova edhe një her” i 
numurova dhe po çuditesha si arth ky fat kështu pa pandehuri Nga ndo një herë fërkonja sytë 
si kur se isha në ëndër, çuditesha si m”i besoj gjith” ato pare z. Roche pa njohur mirë. Po tani” 

Zura të mendohem se mos binja jashtë e turpërohesha. U mata disa herë t'i telegrafoj 
t'im “eti për sasin” e dhogave që munt të mblidheshin, po e dinja se do mos më merte vesh 


' avrom - besoj se do të thotë “qesim”, por këtë fjalë nuk e gjeta në fjalor (H. K.) 

mirë, pastaj munt t'a ngrinin hundën përpjetë tregëtarët e tjerë, tuke dëgjuar se kërkoheshin 
dhogat e tyre. Ahere u mendova se më mirë do ishte të nisesha vetë. Ashtu edhe bëra. 

Atë natë i lë shëndenë Perikliut t'em dhe pa i thënë gjë e mora gjer në stasjon dhe u nisa 
për Karvasarë ku me shpejtsi arrita të nesërmen me dy orë natë. Im”atë u habit kur më pa. U 
trëmp. Si këjo e ardhur, më thotë” Mbeta pa pare, i thom, e u nisa. Po plaçkat” Vijnë me 
vapor se s'i mernja të gjitha pas. Po provimet” Ç”'provime, i thom. Me ç”para. Ata duan 1. 
600 franga, ku t'i gjenja” — Po ahere” Mbeta i thom për në Nëntor pa ka Perëndia. Uli kokën 
im”atë e s'foli gjë. Neise thotë, mirë bëra që ardhe se të t'a kisha merakun. Si u shtruam të 
gjithë e më pregatiti im “ë të ha, se ata kishin ngrënë. Si pimë nga nj'a dy gota me t'em atë i 
thom. Nuk më thua, nuk do t'i sheshim ato dhogat ndo një herë” Kushi mer” thotë. Ju kanë 
vënë këmbën e i kërkojnë 0, 5 centim copën kurse nevej na kushtojnë 2, 15. Sa copë ke, i 
thom. Ç” pyet thotë kur s'i blen njeri” Kam nja 6. 500 — 6. 800 copë. Sjellin akoma 
sharxhinjtër Sjellin 50-60 copë ditën, po tani do t'i prishim konakët e jam në hall të math, se 
duan paratë sharxhinjtë. Ju ke borç shumë” — Afro 1. 400 dhrahmi. Po si do bësh ahere” Do 
mbyll syt e do t' i shesh sa, sa. Gjer sa munt të jesh kontent' t'i japësh” — Po të më japën 60 
centim copën i jap që sot, edhe 55 akoma, thotë, po veç të gjenj. Qesha pak. Me 60 centim t'a 
kam gjetur një myshteri, i thom. Hajr ollë”1 thotë im” atë i gjori. Folë mirë, vërtet a po qesh” 
Vërtet, vërtet. Dhe qita nga xhepi 2 mijëshe dhrahmi pa i parë të tjerat im” atë. Zëre dorë, i 
thom, se do të të jap kaparin dhe paratë i shtërngonja me dorën tjetër. Zumë dorë. Im”'atë po 
çuditeshe ç'ishim këto fjalë. Ahere qita e i thom: na 2. 000 dhrahmi kapar e t'i kam blerë të 6. 
800 a sa dhoga të kesh edhe kur të vinjë tregtari të jep kusurin e i dorëzon dhogat, po konakun 
edhe sharrat që kë mos i prish. 

Im “atë m'u hoth për qafe e më puthi fort në ballë. Im” ë e teto Ndinua gjithashtu. Ishin 
fort të gëzuar. Ahere kthehem e i them prapë babajt po ato dhogat skarta, i thom. Ja, thotë, 
kemi filluar t'i djegim në zjarr në vënt të druve, mbassi nuk shiten. Kini djegur shumë, i them. 
Këto dit kemi filluar të djegim, më përgjigjet babaj. Sa ke, i thom” Nja 7-8. 000 copë: as unë 
s”e di sa janë. Për sa deshe t'i shishnje” — Ato7 Ja, sot të më japin 500 dhrahmi, falur i 
qofshin atij që t'i marrë. Edh” ato t'i blë un” i thom, po jo 500 dhrahmi. — Po sa 400, 3002 Jo, 
jo. Po t'i ble 1. 000 dhrahmi, siç do t'i shishnje më parë i thom edhe mbaji për atë tregëtarin. 
A të dha kapar edhe për këto” më thotë. Nxjer edhe një mijëshe tjetër: na, i thom po t'i 
paguanj që tani...... Oh, kur m'u hoth edhe një herë në qafet, i mjeri, e po i mbusheshin sytë 
lot nga gëzimil i qënke shpëtimtari im, më thotë, ti paske ardhur me duart plot, të keqen babaj, 
ehu, ehu se ç'u bë aherel 

Me një herë i bërtet yzmeqarit t'onë që flinte poshtë në dyqan: Ngrehu, Aristidhi se 
ardhi afendikoj i vogël. U ngreh Aristidhi e ardhi lart e më përshëndoshi. Bjema i thotë im”atë 
prej asaj vere 3 vjetshe të bardhë që kemi në raftin e sipërme, prapa shisheve me konjak të 
gostitim Kristaqin. 

Aristidhi, gjysmë i fjetur akoma, sa e ngritmë nga gjumi, zbret përposh e na sjell dy 
shishe verë të vjetër. Hapim një shishe dhe n'a mbush imratë katër gota veret. Tetua ime 
Ndriua, siç ish enthusiasur tepër: mirë së ardhë, të keqen më thotë, paç këmbën e mbarë me 
dipllomën shpejt. Një edhe e zbars gotën gjer më funt. Im” ë më uroj edh” ajo, por se zu ta pijë 
nga dalë. Kur e vë në buzë, kthehet e na thotë : more, më duket se na ka dhënë konjak 
Aristidhi. Jo, i thotë im'atë, kë gabim: nga që është vera shum” e vjetër, duket si konjak. E 
shijonj unë, konjaki Konjak, i thom t'im “eti. E sheh edh” ajo, tamam konjak. Thret 
Aristidhin, sheh edh” ajy vërtet konjak. Aristidhi paske gabuar fukaraj se ishte në gjumë. 
Ahere n”'a shkoj mendja ne teto Ndinua. Brel Fukaraja. Po tani” 


' contento - i kënaqur (nga italishtja H. K.) 
” hajr ollë — puna u krye, na qoftë pë hajr (H. K.) 


83 


Nuk shkoj 5 minuta, Ndinua u bë më qef: shtoj fjalët, zu n'a këndonte, u ngrit të n'a 
kërxenja valle, ju muar menttë, ra, i vjen me të vjellë. Vaj halli tani . Ngrihet shpejt im”'atë e 
shtërngon e vjell dhe kështu shpëtoj tetua e ngratë, por se ra fjet e n'a la rehat gjithë natën. 

Prapë pasuam muhabetin. I thom t'im “eti: sa dhoga munt të kenë ata tregëtarët e tjerë 
Kostë Kerja, Miti Jovani dhe Kostë Themeli” — Pse, më thotë. — Po them kot. Munt të kenë 
nj'a 40. 000 që të tre, më thotë. Mund ti kaparosim i thom edh”ato që nesër” - Pse jo, thotë. A 
ke kapar edhe për ato” Do kem, i thom. Babaj u hoth përpjetël Po ti paske ardhur tamam, më 
thotë. Ti na shpëtove të gjithëve. Si sa munt t'ja marim atyre” —Po thuaj kaqe, më thotë. Me 
60-65 lepta copën munt t'ja u blemë. Pa shëko, i them t'im “eti. Ata duhet të të japin një 
komisjon ty, që ju bën këtë të mirë. Ja u marrim, thotë. Ahere 5Yo është mirë” i thom. — 
Bukur fort, ma pret im”atë. Në qoftë i thom se i katafer' me 55 leptë copën, 5 centim fitoji 
prapë ti. Jo, jo, thotë, po si unë edh” ata. Veç se të 596 do t'i falin ty. Jemi d'akord. Jemi, i 
thom. 

Të nesërmen im”atë u poq me ata dhe kish mbyllur pazarllëk me të tre tregëtarët për 40. 
000 copë X 6 centim copën. Vijnë që të tre në shtëpi t'onë bashkë me t'ëm atë dhe s'e besonin 
në krye . Pastaj si e panë se puna ishte serioze e ata kishin nevojë të madhe për të holla, 
shkrova me një herë të tre kontratot shkurt që secili ma shiti mua pjesën e tij dhogash 6 
centim copa, që muar kapar 12. 000 dhrahmi dhe që brenda një muaji do më dorëzonin në 
shkelë të Karvasarasë mallin. 

Nxora e ju dhashë edhe këtyre 12. 000 dhrahmi tuke ju mbajtur 600 dhrahmi për 
komisjon të cilat ja u ndava s'im “ëje dhe teto Ndinos nga 300 dhrahmi për shoq, të mvishen e 
të bëjnë ç'të duan. Mora urimet e dynjasë nga ato të gjorat gra, që i gëzova aqe fort. 

Si mbaroj këjo punë, i thom t'im”eti, që edhe dhogat skarto do t'i shishte për të mira, se 
do vinte një njeri i njojtur, Manthua, me të cilin kisha folur unë, se do t'a ndreqte punën, 
kështu që edhe dhogat skarta u zunë në hesap si kurse dhogat e sagllamta sepse ato që pashë 
unë në fabrikën e Zannos, s'ishin më të mira se dhogat skarto t'onat. 

Kisha tani edhe 15. 000 dhrahmi akoma për ca më sipër. I thom t'im “eti s'i duheshin 
akoma për të installuar edhe nj'a 4-5 konake sharxhinjsh. Pa dalë, më thotë im”atë, se ti më 
duket se je i ngarkuar me dhrahmi me barrë. A ke të më ndihmosh gjë” më thotë. Sa do, i 
thom. Ke nj”'a 2. 000 të arrijnë . Më arrijnë. Mirë fort t'i dërgonj nga Athina. Pse, më thotë, a 
do vesh prapë në Athinë” Ti the se do rish gjer në Nëntor. Ashtu të thashë, i thom, po do 
vete. Al tani e mora vesh, më përgjigjet im”atë, ti e paske siguruar dipllomën, bravo. Aferim. 
Qënke i zotil 

Ahere i kallxova gjithë punën me Zanno-Roche, veçse i mfsheva çmimin e vërtetë të 
dhugave, si edhe i thashë se mora vetëm 20. 000 franga. Prandaj nxora e i dhashë edhe 3. 000 
dhrahmi të tjera për të vënë një sërë të mirë e i thashë se më mbetn” akoma 2. 000 dhrahmi, të 
cilat i dua për dipllomën. Mbaji, tha, hallall të qofshin. Po të duash të jap edhe të tjera. Jo, i 
them, se më mjaftojnë, po edhe këto që mbajta do të t'i shpërblenj kur të vijmë të ngarkojmë 
dhugat. S”'i thashë gjë tjetër. Mbetmë d'akord, mora kontratot me vehte dhe gjith”atë dit u nisa 
për në Athinë. S'ndenja as një ditë të tërë në Karvasara. 

Si vajta në Athinë i vura shpejt në Bankë 11. 000 dhrahmi dhe kusurin e mbajta në xhep 
t'em. Asnjeri s'mori vesh pse vajta e ardha kaqe shpejt në Karvasara. S”i thashë as Perikliut. 

Satisfaksjoni që ndjenja për atë të mirë që i bëra t'im “eti dhe shtëpisë, s'kishte kufi për 
mua. . Gjithashtu gëzimi që ndjenja se do munt të jap provime shpejt dhe do ktheheshim në 
Karvasara i paisur me robat e gjithë garniturat e tualetës, s'kish të rëfyer. 

Perikliu çuditeshe nga i gjeja paratë se kisha filluar të bënj pak havardallëk. Po kurrë 
s'mori vesh gjë për mua. 

Porosita shpejt dy palë roba, extra, gravata, kapella etj. Një diti vajta prapë z. Roche me 
robat e reja e tjetër kapellë e këpucë. E pashë që i bëra përshtypje. Tjetrën të Djelë i vajta me 
një palë roba gri inglize. Më vinte re hollë. Më në funt s'e mbajti dot: Zoti Floqi, më thotë 
dukesh shumë chik. Bravo mbahesh shumë distingue, më pëlqejnë “le jeunes gens'” kur 
mvishen mirë, më thotë. Më mbajti ndo një orë tuke fjalosur. Më presentoj edhe te i kunati 
dhe ortaku i tij z. Zannos. Pas ca ditsh më thirë edhe për drekë e u njojta edhe me familjet e 
tyre djelmt” e gocat e tyre, njerës shumë të mirë. Dal nga dalë u bëra si i shtëpisë, sa kur 
dhashë provim e mora dipllomën ndjenja një javë mysafir në shtëpi të Roche-s. E shoq” e tij 
dhe të dy të bijat, një Ginette edhe një Josephine kaqe më sympathizuan, sa s'bënin një ditë pa 
mua. Venim natë për natë në Opera. Më gjenin perfectione nga të gjitha. Këndonim në piano 
bashkë. Solla atje edhe flauton e qitharën e shkonim me fe. Z. Roche nga ana tjetër më gjente 
gentlemann, më jepte aqe liri sa disa herë i shoqëronja unë vetëm në opera (Theatre royal) 
zonjën Roche dhe çupat e saj. Kur kam ikur nga Athina më kanë dhënë kaqe peshqeshe. Kaqe 
kohë mbajtmë korespondencë frëngjisht. Zonja Roche (Cecil Roche) me titullonte “Cher freu” 
zojushat “Tres amable Mr. Flochi”. 

Edhe pak fjalë mbi provimet. 

Javën e provimeve nuk shkela te zoti Roche. Kisha kërkuar “exeuses” tuke kallxuar 
çështjen e provimeve. 

Gjith'atë javë kam kënduar nat” e dit pa massë. Isha i pregatitur si jo më mirë. Do të 
jepnim provime bashkë me një tjetër camerade z. Stefano Stafyllos. Edhe ajy ishte mirë i 
pregatitur. 

Ditën e caktuar për provime, 2 Qershor e Mërkurë vjen që më 7 në mëngjes të më marë 
Stafyllaj nga shtëpia. Me gjithë që isha i pregatitur mirë më ardhi sikur më thrisnin të vete në 
guillotinë, kaqe që mora një frikë. 

Shoku im Stafyllaj më thotë të shetitim pak nga lulishtja mbretnore gjer sa të vinte ora 9 
e provimeve. Vamë e ndejmë aty më një bango. Më thotë shoku: A bëjmë një provë të vogël 
si kur se jemi në provimet” Si të duash, i thom. Edhe filloj ajy të më pyesë. Unë s'i 
përgjigjesha mirë ose i përgjigjesha shumë keq. Ç”pate, më thotë” Ti s'ditke gjël Kështu do 
paraqitesh në provimet” Më mirë mos del fare, më thotë. 

Më kapi një siklet, një turbullim që mos e pyet. Unë të kisha kënduar aqe mirë e tani të 
mos dinja gjë” Si u mentova pak, i thom edhe unë shokut. A qëndron të të pyes edhe unë” 
Pyet sa të duash, thotë, jam gati. 

Fillonj e e pyes ca gjëra të holla, më përgjigjej tjetër për tjetër. Jahu, i thom a i ke mentt 
në vënt” Zë pastaj e e pyes të lehtat, më në funt edhe definicjone. Edhe ato s'i theshte mirë. 
S'paske gjë në torbë as ti, i thom. Kështu do t'ju dalësh profesorëve” Të jesh i sigurtë se e 
meritokërke zeron edhe do të ta japin me shumë duartrokitjel Nuk vete të mbytesh2 i thom. 

Ajy ngriu në lëkurën e tij, po unë mora kurajo kur e pashë ashtu. Eja i thom në sallën e 
provimeve. Me azallah se dëgjonte. Hajde, mor teveqel, i thom, ashtu të duket po s'është gjë. 
Mezi që e hiqnja xvarrë gjer sa arthmë në Universitet. 

Shokët t'onë, përmbi 200 vetë ishin grumbulluar atje e po n'a prisnin. N'a qortuan kur 
n”a panë, se u vonuam. I them unë më të mirët nga shokët, z. Leonidha Kostaqit, që s'kish 2 
javë që kish dhënë provime e kish triumfuar: Leonidha, kam frikë se kështu e kështu n'a ngjau 
me Stafyllonë. Ajo s'është gjë thotë po ulu zëre vëndin shpejt se do vijnë profesorët e bën 
përshtypje të keqe. 

Unë akoma s'po ulesha në fronin t'em, as shoku tjetër Stafyllaj, kishim frikë. M'atë ças 
vjen profesori i të drejtës Internacjonale z. Streit, më i riu nga gjithë profesorët, të cilin e kisha 
edhe mik të veçantë. Kur më pa: OI i dashur Floqi, ti sot këtu” Bravo. Ulu të fillojmë. Ulem 
nga dalë në vesh e i thom: Zoti profesor më ka hyrë një si frikë sot edhe s'm'a mban të 

qëndronj në provimet. Bah, thotë. S'ke turp” Ti je nga më të mirët studentë këtu brenda e ke 
frikë” Pari, pa ri, leri ato nvnj'anë, unë s'i dëgjonj. 

Nga turpi ndenja. Z Streit që të më inkurajojnjë më thotë t'i tregonj ç'farë themë që më 
pëlqen, ose që e di. Edhe me që unë ja jepja atij atë të drejtë si profesor, ahere fillon e më pyet 
thema të lehta, ku i përgjigjesha shpejt edhe mirë. Pastaj më të rënda, e më të rënda, tuke 
mbetur tepër i kënaqur nga përgjigjet që i jepnja. E sheh, më thotë se s'janë gjë provimet” Ja 
se ku të jap gradën më të madhe “4”. A jei kënaqur tani” A të dolli frika” Falemi nderit fort, 
i thom, dhe më shtërngoj dorën tuke më uruar të dal faqe bardhë. 

Gradat e Universitetit ishin kështu :4 “ s'ka më mirë (shkruar greqisht por pëkthyer nga 
vetë autori H. K.), 3 “ shumë mirë (shkruar greqisht por pëkthyer nga vetë autori H. K.): 2 
mirë (shkruar greqisht por pëkthyer nga vetë autori H. K.): 1 “ mesatar dhe pastaj vinte zerua 
0. 

Profesori i dytë që më pyeti ishte z. Kazagi, profesor i Filozofisë së Drejtësisë dhe i 
Ekonomisë Politike. Ky u enthusias aqe shumë nga përgjigjet mbi të dy lëndat, sa me 
kënaqësi të plottë më vuri përpara biletën me gradën 4 tuke më shtëmguar dorën e tuke më 
thënë se : “mjerisht s'ka gradë më të naltë se këtë për me ju dhënë zotris s'uaj, që e meritoni”. 

Këto fjalë më inkurajuan kaqe shumë, sa e mora për sipër. Mjerisht shoku im s” 
përgjigjeshe edhe aqe mirë. Mori nga një “2” nga të dy profesorët. Shumë herë çështjet që nuk 
i zgjidhte dot ajy, isha i shtërnguar t'i zgjidhnja unë. 

Vjen profesori i tretë i së të Drejtës Administrative a. Angjelopullos. Ky ish njeri tepër 
serioz dhe shumë ja kishin frikën studentët, se s'e kish për gjë zeron. Më pyet mua mbi 
Gjykatoret Administrative, mbi Këshillin e Shtetit edhe mbi komunat. Kaqe mirë dhe sipas 
qefit të tij analyzonja sa edhe vetë ajy çuditej. Shkaku se në jetën t'ime praktike këto çështje i 
dinja si ujin e kripën. Pra, edhe nga ky mora gradën “4”. 

I katërti ardhi profesori i të Drejtës Romane, z. Polygjenis. Këtë po, e kisha shumë të 
njohtur, e kisha parë edhe në disa shtëpi aristokratike të Athinës, si dhe në shtëpi të Ekonomit 
në Pire, po me këto bashkë ju përgjigja mirë edhe në pyetjet që më bëri. Më dha edhe ky “4”. 

Vjen pastaj profesori i se Drejtës Eklesiastike, ose Kanonike, - Eftaksias. Ky ish një 
gentlemann dhe s'më mundoj shumë. Me gjithë që po thuaj se s'i thashë gjë, se më të shumtat 
i thosh ajy vetë, për çudi më dha edhe ky “4”, që s'e meritonja as “një” për me folë të drejtën. 

Vjen tani profesori i Procedurës Civile, plaku babaxhan Psaras e më pyet disa gjërra të 
forta mbi Procedurën Civile, në të cilën isha aqe i fortë, sa munt të matesha me gjithë 
studentët e Fakultetit t'onë. Ky më njihte mjaft mirë dhe e shëkonja për herë e më deshte. 
Mora edhe prej këtij “4”. 

Kisha marrë gjer tëni 6 katrëshë dhe isha kaq” i sigurtë se do mermja gradën më të naltë 
të doktoratit, sa si kur e kisha lidhur në shami. Në enthusiasm” e sipër s'më dukeshin gjë 
profesorët e tjerë. E kisha marrë shumë për sipër, kurse përkundrazi, shoku im Stefan Stafyllaj 
kishte shumë rënë jashtë dhe m”'a pëshpëriti nj'a dy herë me nga dalë se do tërhiqej në të dy 
materjet e dyta nga frika se mos e rejetonin'. 

Mbi këtë enthusiasmë e sipër ia mbrrin profesori më i egër e më i ashpër nga gjithë 
profesorët e tjerë të Fakultetit t'onë. Ky ish Alqiviadhi Krassaj, që dridheshin nga ajy e kishin 
marë lahtarën gjithë studentët e Drejtësisë. Ishte njeri i çuditshim, njeri bizar që s'kënaqeshe 
kurrë, që vinte re edhe alën e zembrohej për as gjë. Njeri që kur të jepte zeron e kish për shaka 
të vogël. S'desh t'ja dinte as nga rekomandimet as nga gjë tjetër. Tamam po shihte ndo një 
biletë ose ravasaq rekomandues për ndo një student, ahere e merte djalli. S'e kish për gjë se 
t'a çnderonte të varfrin student përpara publikut, që s'di, që s'ësht' i zoti, që shkon i lutet 
njërit e tjetrit, atyre që kanë fuqi, sepse nuk ka besim në kapacitetin e tij etj. etj. S'kishte mik 


' rejetoj - refuzoj, kthej mbrapsht, mbetem në klasë (përkthyer me google nga frengjishtja H. K.) 

njeri, as që munt t'i afroheshe e t'a zinje mik. Të ç'nderonte në mes të rrugës pa një pa dy. I 
këtillë ishte Krassaji 

Vjen pra gjakpirësi — se ashtu e quanin gjithë studentët — e pa n'a salutuar, pa n'a parë as 
në sytë, e qëndron përpara meje. Më sheh me syzet e tij vramise me një inat, gjë që më kalli 
hethet me një herë. Më pyet nga jam, më kërkon gjithë dëftesat e profesorëve për të gjitha 
rendet e Universitetit. Më në funt më kërkon fotografinë bashkë me libretin e hyrjes në 
Universitet, si edhe numurin e regjistrimit. Pastaj qëndron. Më pyet shkurt një sent që s'munt 
të mos e dinja: “Shkaqet që thritet një njeri në trashëgim si trashëgimtar”. Këjo s'kish ndo një 
filosofi. Gjë e lehtë ishte. Edhe unë ju përgjigja me një herë: Zotni profesor, shkaqet e 
trashëgimit që më pyesni janë dy “Ligja dhe Vullneti”. M”'a pret me një herë “jo”. — Si jo” 
Këta janë shkaqet kryesore, “Ligja pastaj edhe vullneti”. Jo, jo thotël Deh, hall, deh, po kjo” 
Ishte e mundur të mos dinja një gjë elementare kaqe të lehtë” Prapë fillonj: Zoti profesor, më 
duket edhe insistonj edhe një herë se motivet janë këto që ju thashë, 1- Ligja simbas 
urdhërave përkatëse të trashëgimisë, 2 — vullneti i testatarit simbas novellës 118 të Justinianit. 
Jo, jo, joocooi Më thotë prapë. Ato t'i thoni gjetkë, zotërinj e jo këtu në Universitet. Unë 
Krassaj ju pyes: Në qoftë se s”e dijni, thoni që s”e dijni, s'është turp. — Zoti profesori S'ka, 
s'dëgjonj tjetër. E dini apo s'e dini” Thom: Zoti profesor, ju lutem, kam kënduar e studijuar 
aqe shumë sa s'më permetohet' të mos di një element trashëgimi kaqe të lehtë si këjy. Kam 
studijuar Kaliganë, Paparigopullon, VVinscheid, Dernburg, VVangerovvy etj. Me të parët s'kam 
punë, thotë, të tjerët Gjermanë janë profesorët e mij, s'ju jap të drejtë t'i zini në gojë se s'i 
kuptonil Të gjithë i paski studijuar, thotë, përveç Krassajt. Ju pyes për të fundit herë ç'thotë 
Krassaj në librin e tij “E drejta trashëgimore”2 — Zoti profesor, nuk ësht' e mundur të më 
pyesni një themë tjetër ku të doni” — Po ajy egërsohet fort edhe m”a pret me një herë : Mjafti 
Nuk do t'a bjerr kohën me ju. Tjetri, edhe kthehet nga shoku im Stafyllaj, i cili i ngrirë nga 
frika, s'dinte se ç'theshte. 

Aty ishin edhe 5 profesorë të tjerë, të cilët çuditeshin pse s'u kënaq me mua profesor 
Krassaj, me gjithë që, pas mëndjes së tyre isha përgjigjur mirë. Edhe shiheshin sy ndër sy. 
Midis tyre profesori babaxhan Psaraj më pa një herë në sy edhe tundi kokën, tuke shtënë 
buzën në gas, edhe zu të ngrihet të shkonjë. Un” ahere nuk bjerr rastin po me një herë i 
afrohem Psarajt e i thom: aman zoti profesor, folë nj'a dy fjalë për mua profesor Krassjt se më 
mori më qafël Djali im, më thotë i shkreti Psaraj, akoma s'e njeh ti Alqiviadhin sa 
kokëshkëmp është” Të lutem profesor, thuaji dy fjalë, pastaj shko. Edhe Psaraj, për hatrin 
t'im kthehet e diç”ka i thotë në vesh Krassajt edhe ky tundi kokën. Kështu iku Psaraj, duke më 
parë me një bisht syri, e cila më dha mjaft kurajo në mes të atij dëshpërimi. 

Krassaj si e pyeti shokun t'em, e si e fëlliqi funt e krejt se s'i tha gjë, i vuri një koxha 
zero përpara edhe u kthye prapë nga mua me një nënqeshje ironike. Zotni, më thotë, me qenë 
se u ankove te kolegu im z. Psaras, unë po të jap “Jus eligenti” të drejtën do me th. të zgjethsh 
cilën themë të duash e të të pyes mbi atë. — i përgjigjem: Zoti profesor “Jus eligenti” që më 
propozoni me rëzon shumë, se jam një student nga më të mirët të Universitetit në Fakultetin 
t'onë. Ju lutem më adresoni ç'faro do që të doni. Ahere, më thotë, nëm definicjonin e 
“Hereditatis petitio” (padisë trashëgimore), por hapni sytë mirë se e dua nj'ashtu si e kam 
përshkruar vetë në “Të drejtën trashëgimtare” timen. E dua të vernikosur, asnjë “edhe” të 
shtoni asnjë “virgull”” të hiqni. Ja recitova si jo më bukur. U kënaq. Kush është paditsit Edhe 
këtë përgjigje ja dhashë mirë. —1I padituni” Edhe këtë ja thashë bukuril Po tue ja shpjeguar 
me hollësi, u kap me fjalën “pretendues”. Ja shpjegonj. Jo, më thotë. Medeti Ja thom ndryshe. 
Al Tamam, tani e thatë mirë, thotë mjaftoni — Të lutem, z. profesor urdhroni më pyesni më 
poshtë. — Mjafton, mjafton. Prej thojit, thotë, e njoha luanin edhe qesh sarkastikisht. Nxjerr 
syzet edhe shkruan në një copë karton numurin 11 Të mjafton2 thotë. — Z. profesor, nuk u 


' permetohet - lejohet (H. K.) 
” virgull - presje (H. K.) 

kënaqtë prej meje” Ahere na, thotë, edhe shton edhe172 fragmenti “ 1 1721 Ç” të thesha 
mbetal Fillon të ngrihet po edhe mua s'më durohet. Mar pak frymë e tuke u ngritur edhe unë 
më këmbë i thom: Z. profesor, mbassi s”e dinja pyetjen t'uaj të parën, që “Ligja dhe Vullneti” 
janë shkaqet e thritjes në trashëgimi, a ju ësht” e mundur të më thoni mendimin t'uaj” Edhe 
ajy me kapellën në dorë më thotë këto që ta dëgjojnë edhe të tjerët nj'a 500 e ca studentë që 
nodheshin atje e popull burrash e grash si dhe familjet miq të z. z. Vullgaris, Zannos, Roche, 
Levidhis, Ralis, Vulpiotis, etj. njerës të shënuar të aristokracisë Athinjotë që kishin ardhur atje 
të më dëgjonin. Flet Krassaj: “Mso zotni, kandidat doktor i Drejtësisë, se shkaqet që thritet 
dikush në trashëgimi nuk janë si kishnit nderin më përpara të më theshnit “Ligja dhe Vullneti” 
(shkruar edhe greqisht H. K.), po “Vullneti dhe Ligja”, po.... .... . “Vullneti dhe Ligja” 
(shkruar edhe greqisht H. K.). 

Një brohori, një disaprovim, një këmbëtrokitje buçiti an'e mbanë nga studentët dëgjues, 
që u trondit gjithë sallal Disa manijakë, që s'e duronin dot atë xhelat, ja filluan vërshëllimit si 
të marrë, zhurma më s'gjente funt: burra, gra po flisnin, po bisedonin, po briheshini Kassaj 
zembërohet fort, zgurdullohet, sbehet, mahniteti Si pushoj zhurma kthehet me një ceremoni 
ngaj popullit dhe më fort nga studentët dhe ju thotë: Zotërinj, ju njoh të gjithëve që jeni 


Gërrrr dërrir këmbëtrokitje, vërshëllime, disaprovime e presin fjalën e fundit të Krassajt. 
Krassaj ahere fillon i egërsuar: Zotërinj, në qoftë se fola liksht, ahere qeshni mirë, po në qoftë 
se fola mirë, pse qeshni” Dëgjoni pra dhe merreni vesh diferencën e këtyre fjalëvet: Thashë 
“vullneti” më parë, pastaj edhe “Ligja”, sepse pa vullnet s'ka testament dhe ligja i vjen 
ndihmës vullnetit të testatorit, edhe kjo ka rëndësi të madhe në pikpamjen juridike, për atë që i 
thotë vetes jurist, i cili duhet t'i verë re fjalët kur i flet. Këto thotë e del nga dera tjetër, pa 
kthyer kokën nga populli, i cili prapë kishte filluar të fishkëllejë e të kërcasë këmbët I 

Që këtej munt të merret vesh ç'farë xhenabët', ç'farë tersenë ishte KrassajiS'mori 
mundimin as të më thotë “cili është shkaku më i parë” e kështu munt t'i thesha se është 
“vullneti”, por m'a mori pa një, pa dy për gabim e për fill do më vinte një zerol 

S'ka dyshim se të gjithëve ju ardhi keq për mua dhe me inat e disaprovonin Krassanë e 
vështirë që u suall aqe qenisht tek meje, pale për të shkretin Stafylla që e mori më qafë, i cili i 
jati ment qante. Dy herë u mat të tërhiqeshe po s'e lashë unë me shokët e tjerë. Kështu ndenji 
prapë. 

Posa mbaroj kjo fusari filloj profesor Theofanopullos të më pyesë mbi të drejtën landore 
e obligatore. Mjerisht edhe ky ishte në orë të keqe: i kishin hipur xhindet. Më pyet një themë, 
ja thom , s'kënaqet. Më pyet një tjetër, i përgjigjem, as ajo s'e kënaqi. Po halli” Më pyet për 
të katërtën herë me inat: Edhe këtë thotë, edhe mjaftojmë. Ja shpjegonj. Nuk më thua zotni, 
thotë, se s'ditke kurrgjë” — Unë2 i thom, kini gabim, zoti profesor, kam kënduar aqe shumë sa 
s'bëhet. — E shoh, e shoh, thotë s'është nevoja të ma thuash. Dhe mbassi pyeti edhe 
Stafyllanë, n'a ve edhe ky nga nja “1” e shkon me rëmbim. 

Sjellja e këtij shtrigani më solli në një dyshim. E shoh që të dy këta maskarenj më 

rëzuan shumyv. Durova të pyetem edhe nga të tjerët dhe ishin akoma 4 profesorë gjer sa 
të mbaronim. Ora ishte 12 e mesditës dhe provimet po vazhdonin. Vapa shtërngoj fort: disa 
profesorë ankoheshin se shkoj koha e drekës, po fajin e pati Krassaj e jo në. 

Fillon e më pyet prof. i së drejtës penale Kostiu. Në krye vinim mirë me këtë, pastaj zu 
më ngatrronte. Si s'e kënaqja mirë zi të më mundonte më tepër. U turbullova, s'dinja ç'i 
thesha, fund i fundit u çudita kur më dha një “2”. Bereqet verseni 

Më pyet m'andej profesori i të drejtës komerciale Dhamaskinos. Edhe ky gati sa s'më 
vuri zero. E kisha humbur si Xhaferi simitet. S'e kisha mëndjen. Gjith'ajo anthusiazmë më 
dolli e thartë. Mezi më dha edhe ky një dyshkë. Shoku im nga ana tjetër merte njëshka. Si e pa 


' çenabet - jo i pastër, i ndytë, i fëlliqur (përkthyer nga turqishtja me google H. K.) 

kështu, mori raqet e shkoj tuke deklaruar se po tërhiqet për me dhënë provime pas 6 muajsh. E 
kish të drejtë me ligje të tërhiqej në të dy materjet e mbrame. 

Tani na ardhi plaku sympathik Stefan Streit, i ati i George Streitit. Ky do më pyeste mbi 
“Të drejtën konstitucjonale”. Fillova e po përgjigjesha mjaft mirë: zura të përkuranjohem dal 
nga dalë, sa vajti ora 2 e 172 , ju përgjigja fort bukur. Më vë një “3”atje ku kujtonja se do 
mernja “4” edhe nga ky. 

Si mbaruam me këta dhe populli po thuaj se u shpërnda, përveç nj'a 15-20 miq të mij 
dhe ora po vinte tri e më s'kish të dukesh profesori i fundit N. Dhimaras, dërgoj dekani i 
Fakultetit e e thirë nga shtëpia. Kur ardhi ju tha se s'muntte, edhe makar të mos e kishte sjellë 
kokën se e solli. Vjen i xhindosur përpara meje se i prisha qetësinë dhe fillon të më pyes me 
egërsi. Më preu gjakun. Ju luta së parit të më pyeste nga dalë, se s'e mernja vesh ç'desh të 
thotë. Ajy egërsohet edhe më tepër. Zë më pyet gjërra që as i kisha parë, as i kisha dëgjuar, 
disa hollësi historike mbi “Lex Aquilia”, mbi “Lex Duodecim Tabullarum”, mbi “Senatus 
Consulta” e mbi “Libribens e Emanei paccio”, etj. etj. Sa do që çeç përtypesha, ajy s' pranonte 
asgjë. Më pyet hollësi mbi historinë romane, mbi introductiones, mbi Novelae, Pantectae, etj. 
etj. dhe si e pa që e humba ngrihet të shkonjë me inat. Zoti profesor, i thom, nuk do më vini 
ndo një gradë” — Gradë” Do edhe gradë” Kur dashke gradë, thotë, ahere urdhëro. Shënon në 
një nga biletat kartoni që kishte përpara një koxha “zero” dhe ikën pa thënë gjël 

E pashë se më fiku, më theku, më shduku, qerataj. Po tani” Kthehem i dëshpëruar nga 
shokëti Ca më theshin s'ka gjë do marrësh të paktën një gradë lycencie endoit (shkruar edhe 
greqisht H. K.), ca më trempnin se do më refuzonin krejti Isha në një siklet të math, se përveç 
turpit, do prisnja edhe 6 muaj akoma që të munt të jepnja provime. Shokët po më 
ngushëllonin. Më jepte shpresë vetëm ajo që mora 6 katëra dhe 1 trizë dhe kujtonja se s'ish e 
mundur të rejetohesha. Ç'farë do gradë të mernja e pranonja. 

Pas 172 ore delnin përfundimet. Në hajatin e math afër dhomës që çkëmbeheshin 
bisedimet për gradimet t'ona mund të ishin për mbi 1. 000 shpirt, se atë dit në sallat e 
ndryshme kishin dhënë 12 veta provime, prej të cilëvet 2 ishin tërhequr. Njëri prej tyre ishte 
dhe Stafyllaj. 

Nuk munt ta përshkruanj dot agoninë e asaj gjysëm ore. M”u duk si kur ish një shekulll 
Zembre po më rihte fort: djersë më përshkonin trupin: më dukej se kisha hethe: s'isha ndër 
vetel 

Më së fundi hapet dera e sallës. Del një sekretar i Universitetit bashkë me një ftuës të 
shkollës s'onë. Sytë t'ona vërviten tek ata të kurreshtuara fort: s' dëgjohej zë, as kollej njeri, as 
tundej nga vëndi. Të gjithë mbanim frymën. Sekretari ka buletinin e rezultateve në dorë. 
Fillon. Ajy i dikton nga dale ftuësit dhe ftuësi thret me zë të naltë. Si numuroj të dy të 
tërhequrit Stafyllanë me Megaklinë pason: Radho Kanaqis. . . lycenciet (shkruar edhe greqisht 
H. K. d. m. th. jo “doktor” po gradën më të vogël) Nr. 4 Koronaios.... prapë lycencie Nr. 5 
Passaris . I rejektuar (shkruar greqisht H. K.) Medetl Psherëtiva një herël... Mikelopulos. ..i 
rejektuar. .. Po, po, pol Tash po vinte radha ime. Nr. 6 Nikolakopulos. ..i rejektuar. .. Aman 
brell Po halli2 .... . Zorbas .... lycencie.... Mora frymë. Nr. 7 Floqis.... O Hy e Savaoth', 
zembre po më ikën krejt. Sa arrinj të mendohem, dëgjonj me një herë “...... ” (shkruar 
greqisht H. K.) ( “Doktor i Drejtësisë”). Bravoooooi Bërtitnë miqt” e mij edhe më rëmbyen 
për një herjash ndër duart e tyre e s'pashë si dolla jashtë. 

Nuk di ç'u bë me të tjerët, po më ardhi shumë keq për ata që u rejetuan. Ajo ditë paske 
qenë një ditë e keqe, po lavdi Zotit që shpëtova faqe bardhë. 


' Sabaoth — në Testamentin e Vjetër shprehje që e celebron Perëndinë si kapiten të ushtrive të Israelit, më pas 
hyri në liturgjinë katolike në kuptimin e kapitenit të ushtrive qiellore, kurse sot Perëndia e Universit por jo emri 
i Perëndisë se Perëndia nuk mund të ketë emër tjetër (H. K.) 

Atë ças ç'ndjeva dhe aqe gëzim me gjithë që ishte çashti më i lumtur i jetës s'ime, se 
isha i turbulluar, por se s'më lijnin edhe shokët, të cilët ndjenin një gëzim shumë të math për 
mua. 

Më tepër se 50 telegrame ju dërguan t'im “eti nga shokët e mij e deputetët e 
Karvasarasë. Zoti Roche më thirë të nesërmen më gosti ku kish ftuar edhe disa persona për 
nderin t'em. Gjithashtu më thiri për darkë edhe deputeti i Mesollonjës e Ministri i P. Jashtme 
të Greqisë z. Leon Deligjorgji, si edhe Komandanti i përgjithëshëm i Gjindarmërisë Greke 
generall Andre Stratua, që ish prej Karvasaraje dhe hynja e delnja si i shtëpisë në familjen e 
tij, mbassi ishim edhe shokë me të birin e tij Niko Straton, që duke qenë ministër bashkë me 
Gunarin, Theotaqin, Balltaxhinë, etj. u dyfeqosnë' për tradhëti të naltë në Athinë, ndonse 
ishin të pafajshëm, por se ishin Royalistë e jo Venizelistë. 

Unë akoma s”e kisha lajmëruar t'ëm “atë që u gradova Doktor i Drejtësisë. Me gjith” atë 
mora 30 e sa telegrame urimi nga shtëpija e shumë miq të tjerë. 

Dy a tre ditt kështu shkuan gjithë me ahenge e shetitjë posht” e lart me 5-6 karoca e me 
piknike ne disa fshatra të Athinës, si në Amarus, Qifisja, Galaci, Hallandhri, Qesarjani e 
gjetkë. 

Tash pra u realizua edhe ëndra imel “Mieux vaut tard que jamais” thotë francesi, më 
mirë von se kurrë. Pra edhe unë u vonova, e kisha prerë krejt shpresën se do shihnja 
Universitetin e do delnja q'andej me diplomë po te e mbramja e fitova.... (ndoshta frontin H. 
K.) Ç” bën vullneti, ç'bëni Tani s'munt të më qortonte njeri dhe jo vetëm të më qortonte, po 
edhe s'munt të mos çuditeshe me këtë ndryshimin e fatit t'em. 

Për fat, midis miqve të mij që glendismë ato dit ishin edhe dy miq të tjerë, njëri prej 
Karvasaraje, student i Medicinës dhe tjetri prej Arte student i Drejtësisë, z. z. Dhemosthenis 
Karajanopullos edhe Aristotelis Lytras, tamam ata të dy zotërinj, që si kam treguar tjetër herë 
në rrjedhën e kësaj historije, që s'më bënin kabull, të më kishin në redhin e tyre se ata ishin 
studentë Universiteti edhe unë një copë bakalll Tani shih si e solli Dialli, unë të mbaronj 
Universitetin e të dal Doctuer en Droit dhe ata të jenë akoma studentë, të qëndrojnë plot 7 vjet 
në Athinë e të mos mundin të japin provimel S'është çudi këjor Lytra kish dhënë provime 
dhe ish rëzuar. Dhe pa ju thënë unë gjë, atje ku ishim mbledhur tok, bash atë ditë që dhashë 
provime, më s'ju durua Aristotel Lytras dhe tha : Një ditë jemi sjellë shumë liksht përpara z. 
Floqi, kur ky ishte bakall në Karvasara dhe ju lëvduam se s'kish të drejtë ajy të ishte në 
shoqëri t'onë, se ne me Karajanopullin ishim studentë. Pa shihni një herë se si e pruri fati, z. 
Floqi të prokllamohet sot “Doktor i Drejtësisë” dhe ne me Dhimosthenin të jemi akoma 
studentël Na zuri gjynahul Tani lipset z. Floqi të mos n”'a pranojë ne në shoqëri. Unë s'ju 
përgjigja gjë, por ndërhynë shokët e tjerë e i ngushëlluan. 

Si ndenja një javë në Athinë, dhashë edhe maturën, një libërth prej 120 faqesh mbi të 
drejtën ndërkombtare. U aprovua libri im dhe më thirë përpara syllogut” të profesorëve ku ish 
edhe Dekani i përgjithëshëm, ose Prytanis i Universitetit dhe trashëgimtari i fronit mbretnor të 
Greqisë princ Konstandini me të shoqen, princesën Sofia dhe princit e tjerë Nikollën e 
Andrenë. Si dhashë benë zyrtarisht më përgëzuan me radhë gjithë profesorët e mij, si dhe 
princesa Sofia e princit e tjerë më dhanë dorën. Prytanis ose Kryepari i Universitetit mbajti 
një fjalë të shkurtër. Pastaj u ngrit edhe Dekani (shkruar Greqisht H. K.) profesor Krassaj i cili 
bëri fjalë mbi shqencën hynore të drejtësisë e mbi barrën e rëndë të një juristi, ose 
juriskonsulti përpara shqencës e shoqnisë njerzore. M'andej mbaroj, tuke më zgjatur dorën, 
tuke më përhiruar edhe një herë e tuke me quajtur “camarade” (Shkruar edhe greqisht H. K.). 

Si mora dhiplomën ndenja akoma në Athinë edhe dy javë. Midis miqve kisha edhe dy të 
tillë që njëri ish student në Fakultetin t'onë, Jan Triljas nga Athina dhe tjetri Efthim 
Xhimikali, prej Vrahorit, që sot është generall në Greqi, i pari ishte pagëzuar prej 


' dyfeqosnjë - pushkatuan (H. K.) 
” syllog — mbledhje (përkthyer me google nga greqishtja H. K.) 

mbretëreshës Ollga të Greqisë sepse i ati ishte Champelan në pallat dhe i dyti Thimio 
Xhimikali ishin shokë në shkollën ushtrijake me princin Andrea të Greqisë. 

Kësi soj m'u dha rast të vete disa herë në pallatin mbretnor dhe në Tatoë me Jan Triljen, 
i cili ishte shumë mik me princ Nikollën, se losnin që të dy qitharë të mirë. Me këta u 
shoqërova disa herë dhe unë me anë të instrumentave. Me Thimio Xhimikalin që isha që në 
vogli mik, vajta veçanërisht disa herë në pallat. Ajy më kish rekomanduar te princ Andrea dhe 
te princ Gjorgji. Njëherë u ndothmë edhe në vallen mbretnore. Vetëm princ Konstandini ishte 
i egër e s'munt t'i afroheshe dot. Të tjerët ishin shumë të begendisur e të buta. 

Kështu ato 15 ditë që ndjenja në Athinë s'lashë vënt e mik pa parë. Vamë edhe në pallat 
të Tatojit (shkruar edhe greqisht H. K.) me Triljan ku ndenjëm një natë në shoqri me princit 
Gjorgjin e Nikollën. 

Mbas 15 ditëve nisesha për në Karvasara, po thash t'ju bënj edhe një vizitë te shtëpia e 
Ekonomit, që e hiqja si shtëpinë t'ime. I lashë plaçka në dyqan të babajt të Vangjelit, 
Kostandin Ekonomit dhe vetë vajta në shtëpi të tij në Freatidhën e Piresë. Po atje zonja 
Ekonomi dhe djelmt” e vajzat e saj më mbajtnë me do e mos në shtëpi. Kështu pa pandehur 
kam ndenjur plot një javë edhe në Pire ku kemi shkuar extra. 

Nisem nga an'e Patrës e dal në Mesollonjë. Atje përveç që kisha motrën e babajt 
Zoitsën, që ish installuar që kur ish gjall i shoqi, si dhe kushërinjt e mij Efgjeninë dhe 
Sotiraqin, po kisha edhe një stan miq e avokatë të cilët më kanë mbajtur dy dit dhe shumë më 
kënaqnë tuke më çfaqur përgëzimet më të sinqerta. Ah, sa miq zë njeriu n” atë moshë të ëmbël 
dhe si i duken të gjitha shesh e lulel Ah, jeta e studentit, vlugu i moshës së trëntafiltë. 

Më në funt ja pashë sytë edhe Karvasarasë. Më pritnë me shumë të madhe enthusiasmë. 
Jashtë qytetit munt të ishin për mbi 100 shpirt miq e Shqiptarë të tjerë. Kur vajta në shtëpi 
in”atë, im” e më, teto Ndinua, im vëlla qanin nga gëzimi. Oh, sa ishim të lumtur ato ditti Ju 
kisha sjellë edhe peshqeshe mjaft. Vetë kisha 6 palë roba chic, 5 palë këpucë gjithfarësh, 3-4 
kapella, dhe një bylyk kollare e gravata e shami të mëndafshta e gante. Më kishin mbetur edhe 
akoma 5. 000 e ca dhrahmi që i mbanja për sipër e që s'i dinte as njeri. 

Esht” e tepër të shtonj këtu se një javë po thua, s'pushoj shtëpija e j'onë nga të hyrat e të 
dalat e vizitorëve, nga miqtë, fshatarët që na vizitonin nga fshatrat edhe më fort nga kumbarët 
e ndrikullat që vinin n'a uronin edhe n”a sillnin edhe peshqeshe. Mezi pas një jave mblothmë 
mëndjen. 


IX 


Pas dy javësh që ardha nga Athina, hapa një zyrë tjetër në piacën e Karvasarasë, e 
pasurova me libra juridikë të lidhura me ar e mobilla të tjera. Mjerisht në Karvasarë ishin bërë 
gjer ahere 7 avokatë, prej 3-ve që lashë unë, dhe kishin një konkurencë aqe të madhe me 
shoqi-shoqin, sa nuk nxirnin as nga 150 dhrahmi për shoqnë në muaj. Disa s'nxirnin as 1001 
Unë, që tjetër kisha fituar edhe 600 dhrahmi në muaj, tani s'nxirja as 801 Mezi që e arrinja 
qindin. 

Këjo ish një problemë e madhe për mua, i cili tani kisha edhe dhiplomë. Ato që nxirnja 
s'më sosnin as për vete dhe hanja në shtëpi në kurriz të t'im “eti, i cili fitonte 300-400 
dhrahmi në muaj se kish vënë një sërë të mirë prej të hollave që i dhashë për dhogat e mira e 
skarta që i bleva për hesap të Zanno-Roche-s. Me gjith” ato i jepnja edhe unë nga 80 a 100 
dhrahmi në muaj, qinse më tepëronin nga fitimet mujore, po e drejta ishte që aqe të holla unë 
s'nxirnja gjithsej në muaj, po e bënja që të mos i vinte rëndë t'im “eti, e bënja edhe nga turpi 
që më vinte që s'kisha punë si duhej. 

Në atë kohë ardhi edhe Mantho Gavallaj nga Athina e ngarkoj të 50. 000 dhogat e 
kaparuara për fabrikën Zannos-Roche, prej të cilavet mbassi unë qërova hesapin për 60 leptë 
copën e dhogës në vënt të 1 dhrahmisë që i kish blerë prej meje fabrika, për posë një fitimi të 


91 


math që i teproj t'im “eti, po veçanërisht më mbetnë mua 18. 000 dhrahmi dhe nj”'a 3. 000 
kisha të tjera që bëheshin 21. 000 dhrahmi. Këto s”i dinte njeri. 

Po brenda më 6muaj të tjera që isha në Karvasara nuk di se si më shkuan 4. 000 dhrahmi 
prej këtyre. Kisha ndarë edhe disa hua andej këtej, prej të cilave s'mblodha gjë, shkuan të 
gjitha. 

Si e pashë që s'kisha punë në Karvasara, shkova prapë në Athinë dhe me miq u emërova 
kryesekretar i tribunalit të Mesollonjës. Aty mernja 200 dhrahmi në muaj, po prishnja për të 
rrojtur mirë, si edhe me shokët e mij për mbi 400 edhe dikur edhe 500 dhrahmi në muaj, një 
shumë kolosale këjo për një njeri dhe sidomos për atë kohë. 

Dhashë dorëheqjen dhe qëndrova avokat, tuke u bërë shok me një avokat tjetër 
Mesollongjit Panon Stajkon. Që andej pas ca kohë vete në Patër në zyrën e ish Kryeministrit 
të Greqisë Dhimitri Gunarit, për praktikë më të gjërrë në Appelin e Patrës, se Gunaris ishte 
ahere korona e avokatëve grekë. 

Kështu prisha mjaft të holla gjer sa u ktheva prapë në limerin e parë të Karvasarasë. Në 
këtë udhëtim më ngjau edhe një episod. 

Kur u nismë nga Patra për në Zaqintho udhës, nga mesi i natës trakarim me një karaf 
italjan që vinte i ngarkuar nga Malta. Gabimi ardhi nga gabimi i kapitanit i karavit, një italjan 
sarahosh që atë natë ish i dehur sknipë dhe s”e drejtoj timonin mirë, kështu që vapori që ishim 
ne “Epiros” i ra e bëri copë edhe fundosi në det dhe u mbyt. Naftët dhe kapitani me të shoqen 
gjithsej 10 shpirt shpëtuan mrekullisht, se kapitani t'onë urdhroj me një herë dhe lëshuan 
barkat dhe shpëtuan. 

Çudi e madhe ka qenë me të shoqen e kapitanit të karavit. Ajo kur po mbytej karavi arriu 
e u zu pas ankorës së vaporit t'onë edhe nga fustëni i s'ëmës mvarej i biri i saj 8 vjetsh, i cili 
ishte për gjysmë në ujë. Për 5 minuta të mos i kishim arrirë do të ishin mbytur që të dyl 

Si mbaroj kjo poterë e filluam të pasojmë rrugën, dikush prej pasaxherëve të vaporit pa 
një trup, si trup njeriu mbi det që po luftonte me valët. bërtet dhe qëndron vapori prapë. 
Lëshojmë dy barka me 4 naftë, të cilët u afruan pranë të mbyturit, edhe një prej naftëvet e 
kapi. Kur ohl.... thiri një herë se i mbyturi e kafshoj në dorë. Ishte qeni, një alamet qen rojtar i 
karavit që u mbyt. 

Si ardha në Karvasarë e ndenja ca dit, e si e pashë që s'më bënte zembra për punë, nga 
ana tjetër kisha edhe ca mijë dhrahmi akoma përsipër, që më rëndonin xhepin. Ç” të bënja 
tani” Më ra ndër mend sikur të bënja një udhëtim gjer në Korçë, mbassi kisha 14 vjet t'a shoh 
edhe kaqe tepër më kishte marrë malli. 

Im “atë s' deshte të më linte, po mbassi e pa vullnetin t'em, i cili tani isha burrë 27 vjetsh, 
më la, me premtimin se s'do vonoja më tepër se një muaj e do kthehesha. 

Ishtë viti 1900, nga muaji i Marsit. Nisemi me kartoforin dorëhar Kristo Gjymin dhe 
shkuam nga an” e Nartës tuke u drejtuar në Janinë. 

Në Janinë ramë në një hotel të vogël. Posa lamë plaçkat në një odë , unë dolla jashtë ku 
u poqa me disa miq. Një prej tyre më thotë të bëjmë një shëtitje mbi liqenin e bukur të Janinës 
e të mermim karavidhe të pjekura nga nisija e Ali Pashës e të vinim të hanim në mburimin me 
nam “Trabatova” me atë ujin aqe të ftohtë dhe kështu më bindi e u nismë. 

Ishte një zembër-herë' e këndshme, ndonse ishte ftohtë. Vamë mirë gjer më Trabatova 
dhe hëngrëm karavidhe të pjekura dhe ndejmë sa u tëher. I thom mikut, munt të shkojmë, 
mbassi edhe lundra e vogël po n”'a priste. Por ajy m'a pret se do ishte mirë të bënim një 
shëtitje të vogël nga ana e tokës, tuke shkuar nga vëndi “Perama” se do kënaqeshim shumë 
me vëndet e bukura që do shihnim rrotull liqenit. I thom, mos është larkz Jo, thotë, 20 minuta 
dhe s' andejmi në Janinë të tjera 10 minuta. Po do kënaqesh më thotë. Pa ndezur akoma dritrat 
do jemi në Janinë. Dhe i jep urdhër lundrarit të ikë. 


' herë - erë (H. K.) 

U nismë nga Trabatova tuke fjaluar. Po ajy teveqel s'e dinte rrugën se nuk kish shkuar as 
një herë s'andejmi. Nuk dinte as sa lark mbahej vëndi Perama i cili ishte 1 172orë lark nga 
Trabatova edhe q'andej në Janinë tjetër një orë që bëheshin 2 1720orë, që miku im ma tregoj 
vetëm për 172ore. 

Dal nga dalë u ngrys dhe udha s'dukeshe aspak. Tuke kaluar hasim një kope dhënsh, nga 
e djathta e jonë, po nga ana e pllajasë (kodrinës), aty na lëshohen dy qena të mbëdhenj stani 
dhe s'kishim me vete as armë as bastun, as unë as ajy, po s'gjenim as gurrë rotull të 
mbroheshim nga qenat. Nga të mbroheshim2” Me se t'i ndiqnim qentë” Ku të iknim” Miku 
thret me dëshprim çobanët e kopesë, të cilët as që dukeshin gjëkundi. Unë bënj të ikinj nga 
an” e mëngjër se më dukej se do gjenja gurrë të mbrohesha, dhe bije mbi një llom, më një 
kënetë të thellë gati gjer mbi gjul Mbeta atje se sa më tutje shkonja më thellë futesha. Këtej 
s'guxonja të dilnja se kisha qenat që po lejshin dhe kur e pashë se s”'vinin dot gjer ne mua se 
mbyteshin në llom, e pashë se qenat ishin të mençur se e njihnin vëndin, po edhe unë kisha 
shpëtuar nga dhëmbët e tyre. 

Mikun Spiro — se Spiro i theshin atij bufi se ishte dhe profesor në gjymnazin e Janinës — 
s'e shinja gjëkundi afër, po as që dukej. Nuk shkoj një minut qysh se rashë në llom, po kur 
dëgjoj një zë, si të ngjirur, si të çjerrë, një zë dëshprimi të një njeriu që e mundonin, ose e 
thernin. Të shkretin profesor, një prej atyre qenve e kish vënë poshtë dhe ment e çqyentel Për 
fat të ti u lëshuan dy çobenë të vegjël dhe mezi i kndjellë afër tyre të dy qenët dhe i mbajti 
lidhur, kurse tjetri ju afrua profesorit dhe i dha dorën, pastaj tuke dëgjuar edhe bërtitjet e mija 
vijnë që të dy atje ku isha unë dhe bariu i vogël më tregon vëndin nga të dal e kështu mezi 
dolla prej atij taksiratil I thom profesorit të kthehemi se do mos vemë dot në Janinë edhe unë 
të nesërmet do shkonja herët me karvanin e qiraxhinjve për në Korçë, po ajy skollastiku 
insistonte të shkonim nga vëndi “Perama” se ishim më afër. 

Këtë dyshim n'a e ngriti bariu i vogël i cili n'a thotë se te “Parama” ishte një orë e 
gjysëm lark që andej dhe deshim edhe një orë që andej të vinim në Janinë. Kështu mezi u bint 
ajo kokë xhorrë të ktheheshim prapë në Trabatova. 

Me shumë vështira u ktheym. Mirë u kthyem, po tani me se do vinim në Janinë” As 
lundrë as lundrar gjëkundi. Kemi ndenjur atje gjer më orën 3 të natës tuke thirur lundrarët nga 
nisia e afërt e Ali Pashës e tuke pritur. Dha Zoti e u dëgjua një zë përtej që i përgjigjeshe zërit 
të profesorit. Po që të vinte atje e të na merte e të n'a çonte në Janinë me lundrë deshte një 
mexhitkë të bardhë, që profesorit që ish tepër çingun', i dridheshe dora se ishte msuar me 
groshaqe të vinte në Trabatova. Po lundrari kish të drejtë se ky ish një shërbim nate i 
jashtëzakonshëm dhe simbas rregullit të varkarëve duhet të paguhej një çikë më shtrenjtë. 

Ahere i bërtas unë lundrarit të vinjë shpejt se po e paguajm sa deshte. Kështu u nqas 
lundra dhe hymë që të dy brenda, tuke qenë që të dy në ditën e hallit, unë i mbytur në baltë 
dhe ajy i kafshuar nga të katër anët prej balikut gjaksuer të kopesë. 

S'është nevoja të thom se tuke ardhur udhës s'i lashë gjë pa i thënë atij mikut budalla që 
mënt n'a mori më qafë. Ajy, tepër i penduar, më kërkonte ndjesë sa herë që e shanja. 

Arthmë në Janinë dhe shkova në hotel në odën t'ime, u ndrova shpejt, hëngra darkë me 
ç'gjeta edhe të nesërmet me një orë të gdhihet iknim nga Janina që të munt të arrijnim 
Leskovikun. 

Mbas shume mundimeve e pocaqive që hoqmë udhës 13 orë plot mbi kalë qiraxhinjsh ju 
afruam dritrave të Leskovikut, të cilat sa do që n'a dukeshin shumë afër na u pa sikur bëmë 
një javë udhë gjer sa i arrijmë dhe u futmë në hanin e njohur të qiraxhinjve. Ishim 8 udhtarë 
dhe 2 qiraxhinjtë të një beu. Atë natë që ramë në Leskovik u thira për darkë në një shtëpi që 
kish martuar ato ditt të birin e tij. Si ndejmë gjer nga mezi i natës shkova pastaj në han dhe të 
nesërmen u nismë për në Ersekë. Tuke kaluar nga katundi Shalës n'a zë një dborë, një tufan, 

një kijamet. Dbora binte me copra, rruga dal nga dalë po mbulohej me dborë e kuajt nuk 
shihnin ku të shkelnin. 

Sado që lamë monopatin e duallm në rrugën e madhe prapë se prapë nuk udhëtoheshe. 
Mezi që arrimë në Barmash dhe u futmë me njerës me kuaj në një kishë të vjetër të shembur 
afër rrugës, e cila, lavdi zotit, kish një copë çati e kështu qëndruam pak të marrim frymë. 

Si ndejmë nj'a dy orë prani pak dbora po gjer ahere kish rënë më tepër se dy pëllëmbë 
dborë. Malet, fushat, rruga publike, pyjet ishin zbardhur krejt. Ngarkojmë kualt e pasojmë 
rrugën me anën e xhadesë. Po nuk shkoj gjysmë ore e t'ja thuri një tjetër dborë e keqe me 
tufane, që ruajna o Zoti Kuajt të lodhur nuk deshin të avancojnë: dbora, era n'a përcëllojnë 
sytë, po thuaj se n'a verbojnë. Ç” kemi hequr gjer sa u sosmë në katundin Borovë të Kolonjës, 
nuk rëfehen dot. ndejmë në Borovë në shtëpi të një miku gjer sa u ngrys. Po mbassi nuk 
kishim vënt për kuajt dhe s'munt t'i bëheshim havale mikut t'onë, i cili u suall aqe fisnik ndër 
ne, edhe me qenë se Erseka s'ishte edhe shumë lark, u nismë prapë në mes të asaj dbore e 
motit të keq e me një mijë aventura e mjerime mezi sosmë në Ersekë. 

Hanxhiu, në han të të cilit ramë, z. Prodani, posa n'a pa që ishim qull dhe mezi 
mbaheshim më këmbë, dhe me qenë se ishte miku i vjetër i t'im “eti, n'a pregatit me të shpejtë 
2 mangaj të mbëdhenj me qymyr trazmë dhe për dy orë mezi u thamë. Në atë koh” e sipër na 
serviri 3-4 lakra arme turshi extra me vaj, limua e piper të kuq Bukove, e n'a dha edhe nga një 
gotë të madhe lënk armoje, një farë nektarit për të mos harruar kurrë. Unë kisha 14 vjet t'i 
ngjeronja' ato gjëra, prandaj edhe s'nginjesha së ngrëni e së piri. Për mbi ato më qiti edhe një 
shishe raki manash të Boboshticës, që kështu kombinacjoni u plotësua mirëfillit. 

Si hëngrëm mirë me ca fasule extra Kolonje, kërmidha të tiganisura dhe tarama (havjar) 
me kulaçe të ngrohtë të çerepit, ose carranit si i thonë gegët t'onë, edhe si pimë një verë të 
vjetër të Negoshtit, i haruam të gjitha vuajtjet e asaj dite dhe ja shtruam me pralla dhe 
muhabete gjer nga mezi i natës. Unë ndjenja aqe një enthusiasmë të madhe atë natë që ju 
afruash Korçës sa s'më merte as gjumi. 

Mezi që fjeta nj'a 3-4 orë. Posa u zgjova, qëndrova pranë mangallit që kish akoma zjar 
dhe si nuk më flihej e më dukej nata shumë e gjatë sqova nga gjumi qiraxhinjtë, tuke ju dhënë 
nj'a dy mexhite turke e kështu ngarkuam me një orë të gdhihet dhe e lamë Kolonjën, me 
gjithë që protestonin shokët e tjerë. 

Do t'a mollojis” sa të rronj atë të ftohtë të keqe e të tmershme që kemi hequr gjer sa 
duallm në Kullën e Qarit. Përveç rrugës që ish mbuluar me dborë dhe vënde vënde përdornin 
qiraxhinjtë edhe lopatat që qëronin dborën se mos gremiseshim në ndo një hendek a gropë: po 
nuk duroheshe edhe ajo e ftohtë aqe e madhe që të priste por si brisku. Na u thanë duart edhe 
më fort këmbët. Shumë herë zbrisnim nga kuajt e barisnim mbi dborën, që ishte ngrirë e bërë 
gallgan, si e si të ngroheshim nga pak se n'a krojti prej zembre cingërimi i sabahut. Thamë se 
po mbetmë atjel 

Mbi Kullën e Qarit shkrepi edhe reza e Diellit. Me gjithë që ishin ngrirë për palcë prapë 
ato reze Dielli n'a ngushëllonin mjaft. Drita zbarthte e shkëlqyer e e kandëshme dhe Qielli 
shkëlqente si një pasqyrë kristali e llagartë. 

Tani po shëkonim së largu edhe Korçën e bukur, Korçën plakë e historike, për të cilën 
aqe e madhe nostalgji më kishte përfshirë shpirtin e mëndjen. 

Lumërisht dbora shtrihej gjer në rëzën e Qarit. Fusha e Korçës s”e kishte shijuar akoma 
mezen e Gorenit”. Në disa vënde gjelbëronte nga pak bima dhe diku andej e këndej katundeve 
të Korçës të asaj ane dallonte nga ndo një dru thane me burbuqe të endura. Kaqe u mallënjeva 
atë ditë sa më shkonin lottët sysh padashur. 


' ngjeroj - provoj a shijoj diçka, (H. K.) 
” mollojis — mbaj mend (H. K.) 
$ goren Z erë e veriut, dëborë e madhe me erë të fortë (H. K.) 

Kur u afruam afër Floqit t'onë zbrita nga kali e putha tokën, atë tokë aqe të bekuar, 
tokën jetike të katragjyshëve të mij, dhe me një herë më shkuan nga mëndja si një fillmë 
qinematografi gjithë peripetit” e jeta e stërgjyshëve, si i tregova në vijim të kësaj historije. 

Muarm prapë fushën dhe ora më 10 para dreke arthmë në Korçë. Bashkëudhëtarët e mij 
shkuan me qiraxhinjtë nga ana e çarshisë dhe unë, hipur mbi dorinë t'em hoqa drejt për drejt 
në shtëpi të xhaxha Ligor Mitkos. 

Zbrita nga kali përpara portës, portës së vjetër të Mitkollarëve, e cila numëronte një 
zeman' afro dyqint vjetsh. Hyra brenda bashkë me kalin e ngarkuar, dhe mbassi s' gjeta njeri 
përpara, as jashtë as brenda, e hoqa kalin në një ahur të vjetër të shtëpisë, çkarkova dy valixa 
që e kisha ngarkuar dhe i solla brenda në sobë”. 

Shoh andej këndej s'ka njeri. Xhaxha Ligori ishte në çarshi se ish ditë pazari, e shoqja e 
tij, tezja Viktorja kishte shkuar në furrë me një drrasë me çyrekë, ime gjyshe, e ëm” e s'im 
“ëje esh edhe ajo në çezmën e Haxhimborjes aty afër me disa plaçka të vogla për të larë, 
fëmij” e xhaxhait më të mbëdhenj Theodhora ose Dhorka edhe Vangjeli ishin në shkollë edhe 
vetëm çupa më e vogël, ime kushërirë Ollga ishte lidhur në djep e po flinte, si një fosnjë 8 
muajshe që ishte. 

Unë hyra brenda në sobë, nxora festen, çantën, pagurin, me rhum dhe dylbinë që kisha 
përsipër, ndeza një cigare e u afrova pranë zjarit. mbylla edhe derën e sobës që e kishin lënë 
hapur dhe shëkonja andej këndej shtëpin” e t'em “ëje dhe m'u mallnjye zembra pas kaqe 
vjetsh pa e parë, pse, po thuaj isha ritur edhe unë në atë odë dimbri antike. 

Nuk njihnja asnjë prej kushërinjve e kushërirave, se s'kishin lindur kur ika unë. Këto e 
shumë të tjera mendonja dhe po trazonja zjarin me mashë. 

Nuk shkuan 5 minuta dhe u duk tezja Viktoria me një mësallë e një qilimkë nër duar që 
kishte mbuluar çyrekët kur i çoj në furrë. Po sa hyri brenda në hajat, dhe me qenë se doriu im 
kur hymë brenda ju kish mbjellë gjatazi disa pokllone të ngrohta, nga ato që lenë kuajt ku 
mundin kur i shtëmgon nevoja — edhe kjo qënka shenjë auguri , si e shpjegojnë plakat 
prosopmbëdha e bedenegjërra të Korçës - , tezja Vike bërditi një herë sa mundi : kush n'a ka 
hyrë, kutra, kështu me gjithë kalë” Pastaj hyn brenda e më sheh mua pranë zjarit, i cili posa 
kisha vënë prapë festen mbi kokë, edhe me qenë se s'më njifte personalisht se s'më kishte 
parë kurrë (se xhaxha Ligori e kish grua të dytë këtë prej 8 vjetsh martuar), ajo më pandehu si 
për ndonjë aga, ose efendi. Mirë se ardhe, t'u ngjatë jeta, më thotë. Mirë se të gjeta — nuse i 
thom. Më ndje cila je Zotrote. jam e shoqja e Ligor Mitkos, më thotë, po zotrote” Unë, tani, si 
e pashë se nuk dyshoj pse një i huaj hyri me kaqe familjari në shtëpi të saj dhe nuk i shkonj 
ndër mend se isha njeri i brendëshëm, i thom se kam ardhur nga Greqia, i porositur nga zonja 
e z. Vasil Floqi e i biri i tyre Kristaqi t'ju thom të fala shumë, e më kanë dhënë edhe ca 
peshqeshe për ju. 

Asaj t'i vejë mëndja që unë vetë isha Kristaqi” Aspak. Të më shëmbëllente e të 
kujtoheshe” As atë s'e bëri, po mjaftoj vetëm të gëzohej shumë e të më uronjë të më lumshin 
këmbët që ardha e që ju solla lajmin e mirë e peshqeshet. 

Ngrihet më qit një gliko dhe një raki rushi dhe pas atyre një kafe e po më pyeste për 
njërin e për tjetrin prej nesh pa e gjyrmuar më tutje, dhe unë po i përgjigjesha. 

Në atë kohë u zgjua çupa lureckë Ollga dhe e ëma e çliroj nga djepi dhe i ndroj pak 
robkat. Unë e mora në duart dhe më ranë nj'a dy lott pa dashur. Nxora e i dhashë një mexhitkë 
edhe një lodër të vogël për fëmijë që kisha blerë për “të në Janinë. Tezja Vikë, si e kanë zakon 
gratë, m”u fal nderit dhe më qortoj pse të harxhohem kaqe fort. Cak edhe në atë kohë vinin 
edhe fëmija nga shkolla, Dhorka që ish ahere 6 vjetsh dhe Vangjeli 4 vjetsh. E pyeta Tejzen 
edhe për këta. Më thotë se janë fëmijët e saj, i mora i shtërngova në krahëror, i putha që të dy 
e i dorovita secilin prapë me një mexhite të bardhë. 


' zemin - terren (pëkthyer me google nga turqishtja H. K.) 
” soba - dhomë (H. K.) 

Tejze Vika, sa do që më qortoj e më hoqi vërejtjen disa herë që pse harxhohem kaqe 
shumë, prapë se prapë çuditej nga ana tjetër që ç'është gjithë kjo gallantomi që po tregonja në 
atë shtëpi një njeri i huaj, dhe më fort kur hapa njërën prej valizave dhe ju dhashë peshqeshet 
që ju kisha sjellë të tre fëmijëve, qinse nga im “ëm dhurata. 

Pyes ku është i shoqi e e vjehra, imë gjyshe nga im “ë, e më thotë se, Ligori vjen pak 
vonë, por dadua, ime gjyshe kudo që ishte do vinte se po lante ca plaçka të fëmijëve. 

Unë, si më rroj për bukë, kthehem e i thom me një si kur se me drojtje, me gjithë që një i 
huaj, një shtektar s'munt të flasë në atë mënyrë: Zonjë, më ka porositur jot kunatë zonja 
Ngjelkë (im “ëmë d. m. th.) që të na bëni një byrek me presh, se i bëni shumë të mirë. Ajo më 
pa një herë në sy edhe u skuq në fytyrë. Si kuxon ky njeri i huaj të ketë aqe kurajo në shtëpin” 
e huaj” U përtyp pak, edhe nga turpi më fort, e pranoj propozimin t'em. Pse jo më thotë. 
Edhe u ngrit me një herë e s'dinte si të silleshe. Sidomos s'kish as të shoqin aty të 
këshilloheshe. 

Dolli jashtë dhe unë mbeta me kalamajtë njërin andej, tjetrën këtej dhe Ollgën e vogël 
në pëqi e po fjalonja me ata. 

Mbas pak ardhi edhe ime gjyshe Dadua, e cila duhet të më njihte se s'kishte 8 vjet që më 
kish parë kur ardhi me xhaxha Kriston e me të shoqen e tij në Karvasarë. Hyri brenda tuke 
sharë e mallkuar se mezi gjeti radhë të lanjë e u vonua. Më tjetrën anë zu e qortonte edhe e 
reja pse u vonua, se ka ardhur edhe një mysafir nga Ngjelka e bija, i cili po n'a kërkon edhe 
byrek e kishte rënë në pikën e halliti Edhe mbi këto kish haruar, si theshte, të më pyesë ç'isha, 
turk apo kaur. 

Mbi këto hyn edhe ime gjyshe brenda dhe më zë për dore tuke thënë mirë se ardhe, esii 
kemi ata njerës andej etj. etj. Mua s'm”u durua atë ças por iu hodha me një herë për qafe e 
shtërngova fort e e putha. Ajo, si plakë që ish s'i vuri re ato, sa edhe s'më njohu me të parën. 
Po si e pa që e shtërngova e e putha më vuri re mirë në sy e më njohu. Kristaqil Bërtet me një 
herë. Oh, kurban, ti je, moj të marsha të keqen” Edhe filloj të qanjë me ngashërim se kujtoj 
atë ças murga plakë djalin e saj Kriston që i vdiq 32 vjetsh, si thashë në vaporin rus, tuke 
ardhur nga Selaniku në Pire, e që i kish shkurtuar krahëti 

Ahere m”u hoth për qafe edhe teto-Vika e fëmija e qanin e qanin të gjithë që s'pushonin 
dot. Fëmija, Dhorka e Vangjeli deshnin të jepnin myzhdene që ardha unë, po unë s'i lashë se 
do na plakoste kallaballëk e do n'a linte pa bukë. E kujtonj shpejt teto-Vikën t'i përvishet 
byrekut, Dadua vajti të nxjerrë preshtë nga bahçja që e kishin mbuluar nga të ftohtët e dimbrit 
dhe me qenë se atë ças ardhi edhe qiraxhiu Nuçi Llogori të merte kalin e tij, ja dorzova, e 
pagova, e përcolla, i shtira llozin derës sokakut tej për tej që të mos vinte njeri edhe kështu 
hyra brenda e ndeza një cigare, tuke folur me të vegjlit. 

Byreku me presh ishte pjekur pothuaj dhe në ato këmb” e sipër ardhi edhe xhaxha-Ligori 
e kështu u shtruam e hëngrëm të gjithë, përveç gjyshes, e cila, si plakë, mbante kreshmë. 

Të nesërmen n”'a plakosnë si mizëria gjithë far” e fisi jonë edhe miqtë që të më thonin 
“mirë s “ardha”. Shtëpia s” pushoj 3 ditt me radhë e nga miqt që vinin të më përshëndoshnin. 

Pastaj kanë filluar gostitë. S'mbanj ment në sa gosti, e dreka e darka u thira, - një muaj 
me radhë. 

Kisha vendosur të rinja ndo një muaj e të kthehesha prapë, sipas fjalës që i kisha dhënë 
t'im “eti. Mir po soji jynë edhe miqt” e mij s'deshin të më lejonin të iknja nga Korça. Deshnin 
të më mbushnin mëndjen se Korça kish nevojë shumë për një avokat të mirë dhe duhet të 
qëndronja atje, se do fitonja më mirë se në Greqi. 

Po unë s'dinja as turqisht as ligjet turke. Ju vinja këto përpara e ju thesha se s'ësht” e 
mundur të ri, me gjithë që më pëlqente jeta e Korçës. Mir po ata insistonin se insistonin të 
qëndronja dhe më këshillonin të fillonja nga gjykatorja e Mitropolisë, ku vepronin ligji roman 
dhe procedura civile e Patrikanës, e cila ishte marrë prej proc. civile greke. 

Tuke vajtur shumë herë në Mitropoli, asistova disa herë në gjyqet dhe pash” atje që disa 
të vetë thënë avokatë, që bënin avukatllëk në Mitropoli, ishin fare kërpaçë, drurë të 
pagdhëndur, analfabetë. Pashë si i shpjegonin ligjet dhe Armenopullon, që un” i dinja 
përjashta ato e munt t'ju jepnja sa msime të deshnin. 

U ndoth një dava me rëndësi një pretendim trashëgimi prej 1. 700 lira turke, i bazuar 
mbi një testament, që do gjykohej në Mitropoli. Pretenduesi, i cili s'kish shpresë t'a fitonte 
davanë ardhi në shtëpi t'ime dhe m”a ngarkoj davanë përsipër. Kaqe ishte i dëshpëruar sa më 
falte gjysmat e atyre që do fitonte. Të bënte hesap njeriu që munt të merte nga kjo dava 850 
lira turke me një herë nuk ishte gjë e vogël. Po unë që s'e dinja akoma ambjentin e 
dredharakëve të Korçës, s'bëra fjalë për pazarllëk. E mora davanë përsipër dhe tuke përfituar 
nga padijenija e trashë e të dy avokatëve të anës tjetër e fitova davanë dhe ana tjetër u 
shtërngua të ndreqen me të mëkamsuemin t'em, i cili ishte kontent të merte edhe 800 lira e 
tuke vënë këmbën unë e tuke u trëmbur nga ana tjetër u udisnë gjer në 1. 500 lira turke, të 
cilat klienti imi mori pas 5 ditësh të gjitha. 

Kujtova tani unë se fjala ishte fjalë dhe se mermja gjysmat. Por isha i gënjyer. Mbassi 
prita dy javë dhe as që dukesh gjëkundi klienti im u shtërngova t'i vete në shtëpi të tij dhe me 
një noblesë delikate t'i kërkonj të hollat. Por kur më thotë sa për qint duhet të më paguanj. 
Ç”'thua, i thom, s'kemi për qinda këtu, ti më ke falur gjysmat. — Gjysmat” — Unë2 Jo, kurrël 
— Po ahere gënjej unë” Jo, as ti, as unë, po s'di si e ke marrë vesh zotrote. Mor zotni, s'ma 
the një herë, i thom, po ma përsërite kush e di sa herë, se ti s'kishe shpresë t'a fitonje këtë 
dava. E pe, i thom, që ana tjetër kishte emëruar dy avokatë. — E ke gabim, thotë, s'të kam 
thënë ashtu. Po si më ke thënë ahere” — S'të kam thënë gjë. Po, s'bëmë pazarllëk, i thom” Jo, 
thotë, ma le në erzin t'em. Ashtuz i them, ç'ka. Fajin e kam unë që s'të mora dorën po mënt 
për tjetër herë. Ahere, pa të shohim sa t'a mban erzi , i them, të më japësh Ja, thotë, sa herë 
që dolle në gjyq të të jap nga një lirë turke. Do me thënë kisha dalë 5 herë në gjyq e duhesh të 
më jepte 5 lira turkel Kur më tha këto fjalë më erth t' rëmbenj për gryke, po s'fola gjë. E 
gëlltita. I thom ben një be që s'më ke falur gjysmat” Jo një, thotë, po një qint. — Qënka i 
poshtër, u mendova me veten t'eme. — Për krye të fëmijëve , i thom. Mos i paça, thotë. Ahere 
më hipi gjaku në kokë edhe sado që isha në shtëpi të tij, i thom: S'pandeha se do ishe kaqe i 
dobëti Merre fjalën prapë , thotë, s'e bënj kabull. Duhet t'a bësh, i thom, se qënke i atillë. 
Tani të njoha mirë, i thom, po s'ka gjë. U ngrita e shkova, pa i thënë gjë e pa i marrë gjë. 

Të nesërmet e padita në gjyq të shkallës së parë. Ajy s'pati turp të verë një avokat dhe t'i 
paguanj 10 lira. Ç'farë shtaza mban ky dheu ndo një herël të më kish folur si njeri mund të 
bënja ç'do therori, po të betohet kështu paturpësisht mbi kryet e fëmijëve për ca pare, tuke 
ditur bukur mirë pazarllëkun që kishim” Më vinte çudil Shihnja për të parën herë një 
poshtërsi të atillë karakteri që as ajy më neqezi' katundar s'm”a bëri në Karvasara. 

Po çështja mori mejdanin dhe veç meje të gjithë e dijnin se ç'karakter i fëlliqur ishte ajy 
njeri. Më së fundi ndërhynë disa miq dhe e goditnë të më jepte 30 lira turke, të cilat u 
shtërngova t'i pranoj, mbassi ajy ishte gati të bënte benë dhe t'i hante. 

Prej kësaj davaje mora një embër të mirë në Korçë që jam një avokat i aftë dhe zunë të 
vinë disa punë të tjera të kompetencës së Mitropolisë, nga të cilat fitova nj'a 30 lira të tjera, 
dhe tani po e shoh se do ish mirë të vendosesha në Korçë, ku edhe avokatë s'kish si lipsej 
edhe puna paguhej mirë. 

Po e keqja që s'dinja turqishten, të munt të bëjna avokatllëk edhe në gjykatat e tjera 
ordinare, civile e penale. Ahere pa dyshim do fitonja më mirë. 

Mbassi m'u vardisnë kaqe shumë miqtë e far” e fisi vendosa të msonj pik së pari 
turqishten. Mora si msues profesorin e Idadijes në Korçë, z. Hafis Ali Korçën, i cili sot është 
anëtar i Këshillës së Naltë të Sherijatit Tiranë. 


'neqez - koprac, dorshtërnguar (H. K.) 

Më dy muaj e sipër kisha msuar sa të munt të shkruanja arzualle të lehta turqishte. Po 
ishte nevoja t'a dinja gjuhën mirë që të mund të studijoja ligjet turke. 

Miqtë më këshilluan të shkonj në Stamboll, ose në Prusë ku munt t'a msonja gjuhën, t'a 
flas e t'a shkruanj mirë dhe munt të kisha gjithë lehtësit” e tjera, tuke dëgjuar edhe profesorët 
e fakultetit juridik të Stambollit. 

E mendova dhe ja mbusha edhe t'im “eti mëndjen se do vinja në Stamboll për këtë 
qëllim tuke ndenjur jo më shumë se 6 muaj dhe tuke i premtuar thesaret e Krissos”. 

U nisa pra, prej Korçe për në Stamboll. Por mbassi im a'të më kish telegrafuar në Korçë 
që të shkonja nga Karvasaraja kur të nisesha dhe telegramin e mora në Selanik se s'më arriu 
në Korçë, u shtërngova të lë shoqërinë tjetër të shkonjë për në Stamboll dhe vetë mora vaporin 
e dolla në Vollo dhe q'andej me tjetër vapor ardha në Pirëe. Si ndenja një dit në Athinë, u nisa 
për në Karvasara nga an” e detit, ku pas dy ditsh arriva dhe u poqa me të mijtë, tuke ndenjur 
një javë. 

Të holla kisha nj'a 80 lira përsipër dhe s'ishte nevoja t'i kërkonja t'im “eti, i cili tani 
duhet t'i dërgonte t'im vëllaj që në atë vit duhet të mbaronte gjymnazin e Mesollonjës. 

Si u muarm vesh mirë me t'ëm “atë, me gjithë që s'ishte i mëndjes të largohesha aqe 
lark, po e pa se më ishte mbushur mendja, u pregatita dhe shkova nga an” e Mesollonjës, ku 
pashë edhe t'em vëlla. Që andej në Patrë, në Pirëe prapë. 

Më 8 të tetorit 1900 nisesha direkt për Stamboll. Hipa në vaporin e math “Orënoque” të 
shoq. “Messageries Maritimes” të Francës dhe u drejtuam për në Izmir. 

Në vapor para se të embarkohemi, me qenë se edhe një shoku im do shkonte në 
Stamboll, m'u lut e më bindi të nxjerim biletë për klasin e III, se edhe ikonomi bënim edhe 
nuk do hiqnim keq se diferenca ishte 3” Lira turke për biletën gjer në Stamboll. Pastaj më vinte 
keq edhe mua t'a linja vetëm se e kisha shok të mirë, dhe ishte edhe mjaft shakaxhi. 

Po kur hipmë në vapor, ca farë shtratesh hekuri të klasit III, të vetëthëna shtrate ishin të 
gjitha të okupuara prej një shunmice pelegrinësh hoxhallarë e ulemanj, arabë etj. etj. që do 
shkonin në Izmir e s'andejmi në Jafë tuke u drejtuar në Kudus i Sherif, në Mekë për haxhillëk. 
Munt të ishin nj'a 600 shpirt. Kështu nuk gjenim vënt ku të shtrimim këmbët. U vërtitmë 
andej, u vërtitmë këtej, mezi gjetmë një copë vënt afër oxhakut të vaporit, ku do shtriheshim 
unë nga njera anë dhe shoku im nga tjetra anë, kështu që vetëm thembra e këmbëve munt të 
na bashkoheshin kur do flinim, se s'kish tjetër vent as për të shtrirë duart, pse vëndin tjetër e 
kishin zënë haxhillarët, që kishin shtruar nga të katër anët jorganet e sixhadet e tyre. Ne me 
shokun kishim se cili nga një velenxë të vogël që e kishim shtrirë më dyzaj për të fjetur. Për 
jorgan, ose mbulesë tjetër s'kishim nevojë se dy pëllëmbë lart suratit kishim për së gjati një 
mur të hekurt, 5 pëllëmbë të gjërë sa na mbulonte për së gjëri edhe 4 metra të gjattë, sa na 
nxinte edhe së gjati. Mos harrojmë se ajo ishte shtrati i furrës ku njerëzit e vaporit piqnin 
çyrekë për veten e tyre e për pasaxherët. 

Zura të ankohesha te miku për sikletin ku më futi kot dhe e shihnja se nuk do shkonim 
mirë jo vetëm se do flinim sous la belle etoile, që thotë frëngu, po edhe se do mërziteshim 
gjithë natën me ata të palarë, me ata qelbanikë haxhillarë që do na nxirmin veshët se 
gërgërituri gjithë natën ose së kënduari amanera e duvarra gjithë natën e lume. 

Po miku bashkështektar, shakaxhi i prapë e djalli vetë aqe më bindi me shakat” e tij sa u 
shtrova në jatakun e pregatitur e s'u ankova më. Më vinte pak si turp se s'e kisha sërën të 
shtrihesha bashkë me ata derra, po ç'u bë u bë. 

Vapori sallpari” nga limani i Piresë e dolli në detin Sarronikos, tuke marrë rrugën për në 
nisin” e Chios (Sakëzit). Ndo nj'a dy orë shkuan mirë, po m'andej vapori, sado i math që 
ishte, zuri të lozë valle, ashtu si e inspironin valët. Kënga e amanetë e haxhillarëve u kthyen 


' Crixo ose Crisso - udhëheqës i kryengritjes së skllevërve në vitin 72 para Krishtit bashkë me Spartakun etj. 
(marrë nga VVikipedia H. K.) 
” salpare — me lundrue (përkthyer nga italishtja me google H. K.) 

në ankime e në blegërime dhe pa shkuar shumë filluan të vjellin me radhël Unë këtë s'e kisha 
bërë hesap . S'e kisha shkuar në listël 

Kthehem i thom shokut: E gjeç nga qeramidhet, ç'na bërel Më paç më qafë. Ajy i paudhi 
çkulej së qeshuri me hallin t'em. Po katarrat e mija e zunë gjer më në funt. Filloj të vjellë edhe 
ajy e u prenë me një herë lodrat e shakatë që bënte. Vetëm unë po qëndronjal 

Haxhillarët e ulemajt” e tjerë zun” e bënin duva tuke vjellë dhe thrisnin ndihmës Allahun 
e Pejgamberët e tjerë t'i shpëtonin, se kishin frikë mos mbyteshin. Vala e shkretë shtërngoj 
dhe zu po na spërkatte edhe ne. Stojan, maskara, rezil, i dobët, po i bërtisnja shokut, shihe në 
ç'dit na solle që të sjellçin, jarebi, në të katër drurët në nosillat. Po ku Stojanil Ajy kish zënë 
hallin e tij e s'ish ndër ment. 

Desha të dal pak të vete atje ku vete, si thonë, mbreti më këmbë. Pa ngritur mirë më zu 
dhe mua taksirati i haxhillarëve. Tuke dashur të kalonj për ne vëndi i destinuar isha i 
shtërnguar të shkel shumë herë mbi trupat e krerët ose kurrizet e haxhilerëve. Tuke shkelur e 
tuke bërtitur ata, se kisha edhe këpucët me thumba, më ardhi për një hejrësh e vjella e s'e 
mbajta dot. Volla ku munda e me gjithë fuqinë që më shtërngoj. Mos e pyet se ç'u bë atje dhe 
sa surata e gjokse u spërkatnë e u bënë helaq. Prapë volla, edhe një herë, edhe prapë gjer sa 
mu ngatërruan edhe këmbët e u përplasa mbi ata sa i gjati isha. Medet ç'më gjetil Mallkime, 
katarra, të sharra po më sulmonin e po më lanin e më shpërlanin nga gjithë anët. Po isha i 
lumur se më shanin arabisht e s'i mernja vesh. 

Mezi vajta ku kisha punë e u ktheva gjithë po me ato mënyra si ta parat gjer sa zura 
jatakun t'em. 

Ishte 2 ora pas mezit të natës. Deti u egërsua tepër. Deshim edhe 2 orë të arrijmë në 
Chios. Me një herë ndjej një si të nxehtë në fytyrë: dal nga dalë po më ngroheshin edhe 
krahët. Silla po shtohej më tepër gjer sa po më përvëlonte suratin. S'mermja vesh ç'ngjistel Po 
kur e pashë që mënt përvëlohesha, u ngrita me një herë, tuke zgjuar edhe shokun t'em, i cili 
po flinte i këputur nga të vjellët. Stojani Lepe ..... Po digjemil.... Folë mirël.... Më duket se 
duan të na përvëlojnë sonte, s'jemi mirël Hap sytë Stojani dhe vë pëllëmbën për provë mbi 
mbulesën e hekurtë që n'a shërbente për kuvertë. Po, pa vënë mirë dorën e shmangi me 
njëherë, se u përvëlua. More, mirë thua, më thotë.... Po, po....IÇ'është brer I paskan vënë 
zjarr furrit, thotë, të pjekin bukën edhe ne po rrijmë këtul Ikë, të ikim shpejt. — Ku të vemi” — 
Ku të mundim. Po a s'e sheh dallgën që ment harbohet” i thom. Është rrezik të afrohemi nga 
parmakët e vaporit. Unë preferoj më mirë të digjem këtu, i thom, se sa të më përfshinjë vala e 
të më mbytë. 

Edhe si kur s'na ishin mjaft gjith” ato të këqija, vjen një valë me rëmbim e na lau të 
gjithëve. S'mbet ahere pa u lagur, njerës, kuverta, jorganë, plaçka e ç'kishte përsipër kuvertal 

Një behrihaj, një kijamet që Allahu na shpëtoftël Haxhilerët, hoxhallarët, shejlerët po 
bërtisnin si kurse i therte njeril Francezët senegalezë që ishin naftët e vaporit po i shanin me 
ç'turlish epitheta cochons, sacre nom de Dieu, etj. etj. S'merte vesh qeni të zotini Mbi ato 
tjetër dallgë më e madhe n”a lëshohet prapë që u qullmë si minjtë kur i mbytin në kurthël Orë 
agonije që s'më harrohen kurrël Kapitani jep urdhër me njëherë të na shtijen të gjithë në 
hambaret e vaporit. Ahere ishte ç'ishte. Naftët e egërsuar zunë n'a urdhronin të zbrisnim 
poshtë nga shkallët e hekurta të hambareve, që me azallah se kuturiste njeri të lëshohej prej 
një naltësije 10 metërsh për të zënë funt përposhi Edhe me që s' dëgjonte njeri të zbriste, naftët 
zunë e i rëmbenin me përdhuni e po i lëshonin kalaviç poshtë, tuke i sjellë mbi kurrizet e tyre. 
Shumë të tjerë, i lidhë si dengat e i lëshuan me anë të vinçit poshtë. Disa u shduknë, tuke u 
fshehur ku muntnin që të shpëtonin prej atij rrezikul 

Dy naftë ardhë edhe mbi ne e n'a urdhërojnë të shkojmë në hambar. Stojani më thotë 
hajde të bëjmë qef atje poshtë, se ata do jenë bërë si sardhele për sallamuk. I marrë, i thom, a 
e ke mëndjen” Unë të vete atje” Tani që n'a u lirua vëndi nga ata munt të shkojmë më mirë 
aty ku ishim. Pastaj duhet edhe të thahemi, i thom, pranë furrit, se jemi bërë qull. 

Stojani ndofta munt të bindeshe të mos zbriste në hambar, po si e muar me përdhuni ata 
dy senegalezët, as e pashë se më iku që përpara. Shkoj edhe ajy në hambar me të tjerët. 

Si mbeta vetëm dhe po prisnja të më gjente edhe mua e keqja që gjeti haxhilerët e 
Stojanin t'em, ju adresova lostromit', tuke i folur frëngjisht e tuke ju lutur të më paraqitte në 
office, ku desha të mar biletë të klasit II. 

Ajy me njëherë u duk gentil përpara meje dhe më thotë t'i vete pas. Por atje ku shkonim 
bashkë nga një koridor ajy më thotë : s'do të ishte mirë të vinje në kabinën t'eme, në daç edhe 
gjer në Stamboll dhe nem ç'të duash mua se sa të paguash një diferencë 3 napolonash” 

Të them të drejtën më ardhi për hesap ky propozim dhe aqe më tepër se ma tha me një 
noblesë lostromi edhe e pranova. kështu hoqa në odën e lostromit, një odë mjaft e mirë dhe u 
ndrova me njëherë e u shtriva i qetë, tuke mallkuar Stojanin që më shkaktoj gjith” ato poteral 

Lumërisht kishim hyrë në limanin e Chios, me gjithë që deshnim një orë të afronim në 
liman. 

Kështu arthmë në Chio ku ndejmë gjer sa u gdhi dhe që andej u nismë për në Ismir, ku 
arrimë pas 3-4 orë. 

Dolla në Izmir vetë se Stojani s'munte e kishin zënë hethet. E këputnë qafën edhe 
gjith'ata haxhilerë e mbetmë vetëm. Shetitmë në Izmir nja 4-5 orë e më pëlqeu fort. 

Nisemi q'andej për në Mitylinë, qytetin historik të vjershëtores Safo, qytet piktoresk, 
dhe nisia fort e kandëshme. 

Mbas 2 orë hoqmë drejt për në Stamboll. Po aty kur u afruam të hynim në Dhardhanelet, 
kisha dalë jashtë në kuvertë e bënja sehir të ngushtat e Dhardhaneleve. Frynte një er” e keqe 
dhe ca isha i ftohur prej të lagurit nga valët e natës kaluar, që vuajtim aqe shumë, ca prapë u 
ftova dhe nga era e marrë, pra më zenë një palë hethe atë natë që më tundnë tepelekun e 
kokës. 

U shtriva në kabinën e lostromit i sëmurë dhe veç ahere u ngrita kur më thanë se u 
afruam në Stamboll. Me hethe në gojë dolla jashtë e pashë atë panoramën e bukur të Byzantit 
të vjetër, kryeqytetin e Kostandinit të Math, të Justinianit e të aqe imperatorëve të tjerë 
Byzantinë e sillnja ndër mënt të rënit e Stambollit në dorën e Sulltan Mehmetit të II. 
S'nginjesha dot së pari atë pamje majestike, që s'e ka kujtonj as Napoli, as Lisbona, as 
VYindsori i Kanadasë, qytete që i kam parë e kanë të ngjarë me natyrën dhe ajrin e Stambollit. 

Nje tjetër bukuri i jepnin minaret” e nalta që s'kishin të numuruar, si edhe quartieri i 
lartër “Bey agllu”, kisha e Shën Sofisë, Dollma Bakçeja, bugaret e gjirit Qeratios dhe e 
Bosforit, lagjet e bukura të “Bujuk Daresë”, Therapeia e Bojaxhiqaj, si dhe ana tjetër aziatike 
e Kadiqajit e e sqydarit. 

Posa hodhi hekurin vapori në limanin e Gallatës unë u shtriva prapë në kabinë e m'a 
dhanë edhe një herë hethet, më të rënda se të parat, sa humba fare e s'dinja se ku isha dhe as 
mora vesh si më nxuar e si më kishën prurë në patomën e tretë të një hoteli që quhej 
“Monastero”. 

Në atë hotel ndenja dy dit e dy net pa njeri, pa doktor, pa kurrgjë. As i zoti i hotelit 
s'ardhi të më shëkoj, as një garçon s' dërgoj. Kisha humbur edhe Stojanin dhe as që mora vesh 
ku vajti dhe qysh ahere s”e pashë më. 

Si ardha ndër ment thira drejtorin e hotelit, ju ankova për këtë çnjerëzim që rëfyen para 
meje, një të huaji, e i tregova adresën e një mikut t'em Gorçi Skalit, student farmacije prej 
Korçe, i cili ish në Stamboll edhe e dinte se do vinja, porse unë vonova tuke u kthyer, si 
thashë edhe më parë në Karvasara. — Thira Gorçin të vijë të më shohë. 

Atë dit mbremanet ardhi Gorçi e më gjet të sëmurë në hotel. Si i tregova gjithë 
odhyssenë që vuajta udhës, ju luta të më gjenjë një odë të mobilluar të shtrihem rehat. Më 
thotë Gorçi se ka folur me mikun tjetër t'onin Petraq Kondin, edhe atë prej Korçe që kish 


' Jostrom - lundrues (përkthyer nga turqishtja me google H. K.) 

motin e fundit ahere si student i Drejtësisë, e se Petraqi po më priste në shtëpi të tij në Jedik 
Pashë, m” at anë Bajazit Jollit. 

Sado që isha i sëmurë u ngrita me të pahir, pagova hotelin dhe u nismë me Gorçin e 
arthmë në odën e Petraqit, i cili më priti vëllazërisht dhe atje u çlodha. 


X 


Filloj një jet” e re këtu me Petraq Kondin. Shtëpinë e kishim shumë të mirë me një pamje 
romantike që s'bëhej më e bukur. Ishim në patin e III sipër dhe shëkonim që andej gjithë 
Stambollin, gjithë limanin dhe Bosforin akoma. 

E zonj” e shtëpisë, një greke Stambolli shum” e sjellë më ujdisi një krevat extra dhe 
kishim shërbim e pastrim mjaft. Petraqi më bënte turqisht kur kishte kohë edhe flisnim gjithë 
turqisht me Petraqin, me zonjën Helena dhe çupat e saja Dhespina e Romylia, që të 
stërvitesha. 

Petraqit i ra puna pas ca ditsh në Korçë dhe në odë mbeta vetëm unë. Një natë kur po 
studijonja dëgjoj ca topa edhe pas atyre ca zërra bekçish' gjithfarësh toni prej do diezis deri 
në si bemol “Jangën var, Gallatadë Peerçembë Pazarënda, Ali-Hajdar xhatesi gjermi pësh 
numurosënde, jangën vaaaarriril Edhe pas këtyre një vajtim qenash të mjerushme që të 
depërtonte zembrëni 

Në krye s'e mora vesh. Më vajti mëndja ne Ermenët e shkretë që 2 vjet më parë me 
mijra kishin rënë nënë thikë të halldupëve xhelatë të Stambollit e thashë se mos ngjiste edhe 
tani ndo një gjë e tillë. Prandaj me vrap shkova i trokita madames te dera : ç'është kështu, 
Madame” ç” janë këto gjërra, mos ngjet gjë” — Jo, zoti Kristaq, ma pret, s'është gjë, zjar ka 
rënë gjëkundi e po lajmërojnë bekçinjtë. — Po qentë ç'kanë që haullinë në këtë ditë” Ju 
mbajnë zërin ma pret me një sarkazmë zojusha Romylia. U çudita. 

I kurreshtuar t'a njihja Stambollin mirë po thuaj se s'lashë vënt pa e parë. Tuke ditur 
historinë byzantine kush e di sa herë vizitova pallatet e vjetra e të çuditshme të imperatorëve 
Byzantos si dhe të famshmen Agjia-Sofia, këtë tempull majestik e të çutishmë në botë etj. etj. 
vise të shënuara historike, me gjithë që s'na linte edhe koha me shirrat e më fort me baltrat 
dhe çfarë baltra — baltrat e Stambollit që janë të dëgjuara në botë. 

Vjershëtori satyrik Grek Georges Sures kur kish ardhur tjetër herë në Stamboll ishte 
çuditur me baltrat e Stambollit me qentë e me hamajt e saj, të cilët i la të pavdekur me këto 
strofa :(shkruar greqisht H. K.) domethënë : Qëna, hamenj, balt” edhe shi dhe gjëra kësi dore. 

I ka Stambolli për stoli, brillante për kurorël Sa për baltën e jashtazakonshme G. Suris 
tregonte këtë alusjon të bukur. 

“Shkonja një ditë, thotë, nga rruga Sulltan-Bajazit në Stamboll, seç desha të blinja dhe 
hodha dorën në jelek e nxora ca të holla, po për fat të keq më ra një mexhite në baltë. E 
kërkova andej këtej më s”e gjenja dot. Zura pastaj po i binja baltës me bastun, se mos fundi i 
bastunit takonte atë mexhiten e humbur, kur, o Perëndil .... Dëgjonj një zë që vinte nga balta : 
Nga dale , jahu, atë bastun se na theve kokëni I çuditur tepër, thotë, tërheq e shtynj andej këtej 
baltën, po kur shoh atje thellë një kafkallë njeriul.... Bre, bre, brelll.... Njeri qënke ti këtu 
futur në baltë” — Po nuk më sheh , pra që jam njeri” .... çudi, çudil Po habitem, po mahnitemi. 
... Jahu, i thom, po si të nxuri balta gjithë ty kështu , koxha njeri” — Po njeriu i baltës m'u 
përgjigje me një të qeshur Sardhonike”, ha, ha, hal Si2 më thotë, çuditesh për këtë2 — Po 
është për të mos çuditur” — Ke qenë herë tjetër në Stamboll” — Jo. Ahere ke të drejtë, thotë 
baltani. Ti s'ditke se rrojnë edhe njerës brenda në baltë. — Brenda në baltë njerës” — Po, po, 


' bekçi - rojtar (pëkthyer me google nga turqishtja H. K.) 
” qeshje sardonike - qeshje tallëse (H. K.) 

thotë. Edhe në daç të marrësh vesh mirë sa baltë ka këtu ku jam unë mso se unë këtu gjëndem 
akoma.... hipur mbi kalëllt.... Pra, le të bëhet hesap tani balt” e Stambollit. 

Në ato ditt' e para që ardha në Stamboll e mbasi u shërova prej hethesh shkova një dit” e 
vizitova të pavdekurin vjershëtor të Shqipërisë Naim be Frashërin. E gjeta shumë të sëmurë. 
Lëngonte i mjeri në shtrat nga një lëngatë që s'kishte sherim. Ajy s'më njihte personalisht veç 
se nga letrat e u gëzua shumë kur më pa. Më pyeti shumë gjërra: më mbajti për mbi dy orë 
pranë. Ishte shumë i zbejtur në fytyrë e i dobësuar fort. Më ardhi shumë keq për të mjerin 
burrë edhe m'u qa kur më tha vetë se s'kishte shpëtim. Mendova sa keq e sa mjerim do të 
ishte vdekja e tij për Shqipërinël 

Ditën tjetër shkova vizitova të vëllanë Sami Be Frashërin, në zyrën e tij të pasuruar me 
lloj lloj librash. Ndonse 6-7 vjet më i vogël se Naim beu m”u duk se po ish 15 vjet akoma më i 
madh: kaqe ishte zbardhur e ishte krusur nga shpina e qafa. Sa sympathik ishte Naim beu, aqe 
i vrejtur e stoik m'u duk Sami beu. 

Më priti edhe ky shumë mirë. Ndenja ndo një gjysmë ore se e pashë që ishte okupuar 
tepër me punë e zhytur në studime, prandaj i mora lejen dhe ika e e lashë Po prapë e vizitova 
edhe nj'a dy herë, si edhe Naim bejnë. 

Një dit pa pritur n'a lajmërojnë vdekjen e tij, e cila më pikëlloj aqe fort sa e qava si një 
baba. Vdiq i mjeri në një moshë 57 vjetshi Qoft” i pa vdekur kujtimi i tij për veprat e vjershat 
e bukura lyrike që i fali Shqipërisë. 

Nj'a dy muaj shkova mirë në Stamboll dhe përparonja mjaft në gjuhën turqishte, tuke 
pasur edhe një profesor turk si msues. Po mjerisht një taksirat i papritur më ra si rrufe në kokë 
e më prishi tërë sërën e mirë që kisha zënë, gjithë shpresat e dëshirat e mija, që gati mënt më 
kushtoi jetën. Për këtë do bënj fjalë gjat' e gjërë më poshtë se është faqja më e zezë e më e 
tmershime e jetës s'ime. 

Ishte një dit” e Enjte, dita e 7 Shën Endreut-1900. Ora 3 mbas dite. E zonja e shtëpisë më 
kish dërguar një çaj të mirë dhe po e pinja nga dalë tuke u marrë me këndimin e disa gazetave 
turke, me të cilat edhe studijonja mbi turqishten. jashtë binte dborë, një koh” e keqe, një tufan. 
Bënte shumë ftohtë. 

Isha kaqe i krydhur në këndimin e fletorëve dhe në të numuruarit e fletëve të diksionarit 
turqisht-frëngjisht. 

Atë ças troket dera. Urdhro, thom greqisht, por se prapë trokitnë. “Entrez” thom ahere 
edhe dera çilet dhe shoh të hynë brenda një kryekomisar i policisë me 3 hyje me dy policë të 
tjerë e me muhtarin e lagjes s'onë, dhe më salutuan. 

Unë kujtova se mos bënë gabim dhe prisnja të më thoshin “pardon”, por kur me njëherë 
më thotë kryekomisari : Zotrija juaj jini z. Kristo Floqi, avokat nga Korça” Si urdhëron, i 
përgjigjem turqisht. Ahere më kërkoj passaportën e ja dhashë. Pse keni ardhur këtu” thotë. 
Për të msuar turqishten mirë, i thom, mbassi do qëndronj në Korçë të bënj avokatllëk. Njihni 
njeri këtu2 — Si urdhëron, dhe i numurova disa tregëtarë korçarë, studentë e njerës të tjerë që 
njihnja në Stamboll. — E tjetër — thotë. Njoh edhe Naim be e Sami be Frashërin, i thom. - Sii 
paskë njohur këtar — Tani s'di ç't'i përgjigjem, se e pashë që ardhë për qëllim politik dhe 
kisha frikë mos binja brenda. I thom , pra, se Naimin dhe Saminë i njoha për të parën herë 
këtu në Stamboll. — Dini, thotë, se ka një klub Shqiptarësh këtu” — Po, i thom, e di. E kini 
vizituar ndo një herë” — Një herë vetëm. -Jini antar i shoqërisë” — Jo. Kini armë me vete” — 
Armë” Unë armë” Zoti komisar mos më merni për ndonjë reaksionar” Ju siguronj se jam një 
nga më të bindur nënështetas të M. T. padishahut t'onë. — S'ka dyshim — thotë, po unë ju pyes 
e ju lutem m”u përgjigjni: Jo, i thom, s'kam gjë veç një thikë të vogël për të prerë fletët e 
zarfet e letrave. Mundim të bëjmë një anketë, thotë, tuke parë. — Pse jo, i thom, po do 
mundohi kot e më vjen keq për ju. 


102 


Komisari nënqeshi dhe urdhëroj të dy policët të shohin andej këtej si dhe valizat e mija, 
po s'gjetnë gjë, veç korespondencën që kisha, që s'kishte kurrgjë, letra miqsh, shënime e jo 
gjë tjetër. 

Muntari i lagjes, një këpucëgrisur i krishterë, më këshillonte t'i tregonja komisarit ç'do 
gjë që kisha se z. kryekomisar ishte njeri alixhenab , njeri i mëshirës dhe do m”a falte ç'do 
gabim. Këto fjalë m”i tha greqisht, po edhe unë ju përgjigja të shohë punën. Mbassi s”gjetnë 
gjë kryekomisari kthehet me një farë fisnikërije e më lutet t'i shoqëronj gjer në qëndrën e 
policisë në Kum-Kapu. E pashë se s'bënja ndryshe edhe shkova me ata bashkë gjer në zyrën e 
tij në Kum-Kapu, ku më shtroj në një hetim të imtë më tepër se dy orë, jo pse ika prej Greqije, 
jo me ç'qëllim ardha në Stamboll, jo pse dua të qëndronj në Korçë etj. etj. 

Nga sa më pyeste kuptova se isha i akuzuar si revolucionar dhe se puna ime, pozita ime 
ishte shum” e kritikstime. Si më pyeti mirë mirë më dërgonj me një polic e me dy gjendarmë 
gjer në Policin” e Qëndrës në Gallatë. Atje tjetër hetim. Një trup hetues, ose gjykues prej 3 
vetave civilë zunë e po më pyesnin dendur edhe kaqe me hollësi, sa u çudita si i dijnin, po 
thua, gjithë biografinë t'ime ata njerësi 

Si më mbajtnë nj'a 3 orë më dërgojnë s'andejmi në një tjetër zyrë policore në Babi- 
Zaptije, afër Agja-Sofisë. Ishte ora 9 e natës d. m. th. ora 21. Paraqitem përpara një burri të 
gjatë me një mjekërr, të paktën gjysmë kuti të gjattë. Ky, si më pyeti nj'a 10 minuta dhe 
përsëriti disa herë fjalët “zavalli çoxhuk”, më tha a në pranonj të më dërgojnë kajmekam 
(Nënëprefekt) në Melenik, e mbassi i thashë “unë s'kam nevojë të shkonj atje, se kam ardhur 
për të msuar turqishten”, ajy s'kundërshtoj veçse thiri një policë tjetër të cilit s'mora vesh ç'i 
tha dhe më përcolli me policin, tuke më thënë “gjit efëndëm, gjit, bukadar qafidër” shko, 
zotni, shko, mjafton me kaqe. Ora ishte 22 d. m. th. 10 i natës. 

Më mer ky polici e shkojmë nga një rrugë të gjattë e pas disa minutash futemi të dy në 
një portë të madhe të hekurtë, që andej ecim akoma gjersa arthmë përpara një ode të unjtër. 
Aty qëndruam. Një plakosh nj”a 65 vjetsh, krejt myjap', më mori embrin, më regjistroj në një 
tefter që kish aty përpara, i dha një copë pusull të shkruar policit që më solli dhe e përcolli 
jashtë e ajy n”a salutoj e iku. Pastaj plakoshi kthehet nga mua, thret dy ushtarë nobetçnij” dhe 
shkojmë të gjithë tok prapa asaj dhome, çili një derë me parmakë t'hekurta e më thotë: urdhro, 
hyr brenda. Ku jemi këtu” i thom. Në burgun, thotë. Në burgun2 — Si urdhëron, në burgun. — 
Po cili je Zotrotet Unë gardjan i burgut, më përgjigjet. — Po, pse, për ç'punë më burgosni” — 
Haj, haj, thotë hyrë brenda e mos folë shumë. — Po ç'bërë, ç'bërar” pa më thuaj. Po gardjani i 
burgut në vënt të më përgjigjet më pa një herë me inat dhe ahere e muar fjalën gjendarët, dy 
qyrda” të këqinj, që prisnin te dera e burgut. “Gjit içerije, qopagllu, qipek” hyrë brenda qen 
bir qeni, më thotë njëri prej tyre edhe më shtyri një herë e u gjeta brenda edhe porta e hekurt u 
mbyll me kërcëllim pas mejeti 

Qëndrova një minut tuke u mentuar. Ku jam kështu” ç'të keqe kam bërë2 Pse më plasnë 
në burg pa faj” Ku të vete tanir Cili do jetë fati im” Sillem pak tuke shetitur në atë farë ahuri 
të terët, ku vetëm një kandil i vogël dukej atje përtej mvarur mbi murin e zi e të muhliasur të 
atij burgu historik. Ndeza një cigare dhe po shetitnja tuke menduar. Ora ish 11 gati mezi i 
natës. 

Afrohem përtej nga fundi i ahurit dhe shoh nj'a 4 kaushë, dy andej, dy andej. Një shkallë 
e vjetër mezi që dukej nga an” e mbrapshtë e njërit prej kausheve. Duket që edhe lart kishte 
oda të tjera. Nga e rëmakta” e burgut ishin 3-4 dyer me radhë, ishin nevojtoret. Më tutje një 
copë krua me një qyngj hekuri po rrijithte ujë, ishte kroni që laheshin, ose mernin abdast të 
burgosurit. Për së gjati tokë e kalldrëme. 


' milyap — memec (përkthyer me google nga turqishtja H. K.) 
” ndbetçi - roje (përkthyer nga turqishtja me google H. K.) 

$ qyrd - qytetar nga Qyrdistani (K. F.) 

“ nga e rëmakta — nga e majta (H. K.) 

Një gardjan nobetçi, a shërbëtor, më afrohet: Hemsheri' me thotë, pse s'vete të flesh” 
Është jasek të rish jashtë këtë orët Nuku shëkon kolegët e tu që janë gjithë brenda” Kolegët 
e miji Po, po ku katandisa, po mendohemi Kolegët e mij të cilët duhet të ishin gjësendi katila, 
gjakpirës, hajdutë, njerës të dënuar nga societeja. — Po ku të vete2 i thom. Eja me mua thotë, 
edhe më mer e më çon në një prej atyre kausheve. Hyrë, thotë, e zerë vent. 

Perëndi, O Zoti ç” të shoh atje brendal Një tym i gjallë cigaresh, një er” e keqe që s”e 
duronja dot, një vrimë, një qelbësirë që Zoti na ruati Ishin më shumë së 30 shpirt në atë odë, 
që do ish nj'a 6 metra e gjattë e nja 4 e gjërrë. Disa flinin e gërgëritnin keqas, disa llafoseshin 
e pinin cigare, dikush ndroheshe, ose qëronte morrat e ku di unël 

Bujurim, arkadash”, bujursunllari .... më thresin me një gojë edhe më hapin pak vent. 
Desha s'desha qita pallton t'ime dhe u sheshova këmbë kryqas. Më pyesin nga jam, kush jam 
etj. etj. po unë druhesha t'ju rëfenja të drejtën. Më pyesin prapë pse më suall atje, ç'bëra, mos 
jam i dënuar etj. etj. Ju përgjigjesha se edhe vetë s'dinja gjë, po më prunë kot. Më dhanë 
cigare, deshin të më gostitnin kafe po unë s'ja u pranova se s'kisha ngrënë as bukë që më 
drekë. I pyeta edhe unë me sërën t'ime e mora vesh se ata ishin të dënuar me nga 5 vjet e 
përpjetë për faje të rënda. Pyes në ka ndo një shqiptar, s'kish: ndo një Grek, as Grek, të gjithë 
ishin Turq, Kurdë, Girqezë e nj'a dy Ermenë. U shtërngova, pra të flas turqisht edh” ajo ishte 
një shkollë e dytë për mua. 

Pas një ore shtriheshin të flenë edhe ata që s'kishin fjetur e që vegonin akoma. Unë 
mbeta vetëm. Ku të shtrihem” Si do munt të fle” Si do gdhihem” Po ç'munt të bënjar U 
shtriva. Takova në një qoshe, vënt që m'a dhanë mbas disa lutjesh që ju bëra posesorëve të 
atij këndi me gjithë që ajy që do kisha pranë meje u ndoth të jetë një arap i shëmtuar sa edhe i 
mërzitur fort. 

Si më zuri gjumi, shoh një ëndërr të keqe sikur me zinin e më hiqnin xvarrë, më 
mbytnin. Ngrihem i tromaksur edhe shoh që kurrizi i arapit më kishte plakosur kaqe fort sa 
mënt më ziheshe fryma. Edhe s'muntnja as t'a losnja nga vëndi se ishte një vigan i madh si 
Goliadhi. 

E zgjonj pak, tuke ju lutur të bëhet më tutje. Po arapi i keq çohet i tromaksur e më ndrit 
sytë e dhëmbët sa më zuri tartakuti, pa më shau edhe me një dialekt që s'e mora vesh dot. 
Edhe s'lojti prej vëndi. Unë, tuke qëndruar gjysmë i ngritur ndeza prapë një cigare me 
gjithëqë ishte “jasak”” të tymosurit duhan pas mezit natës, dhe po mendohesha. 

M”u duk ahere sikur çeç më hëngri në kurris. Me një herë u kujtova se do kem kulisur 
mora. Po kur sa kaqe” Fillova të kruhem, tuke u kruajtur m”u ndes trupi: ngrihem, s'qëndronj 
dot, s'di ku të futem. Dal jashtë, drita e kandilit që po kleitte u shua. Ishte një terësi' e madhe. 
Vajta gjer ne kroni: piva një herë ujë, më vinte sikur të çvishesha e të vinja kurrisin nënë ujin 
të freskohesha se plasa, m”u ndes trupi. Dëshpërim i mathi 

Ndeza një tjetër cigare. Dreqi t'a sjellë, një gardjan më sheh dhe më sulet tuke më sharë 
e tuke më shtyrë të shkonj brenda se është jasak atë orë të isha jashtë. Brax, jahu, allah 
ashkëna, i thom, lermë ashtu daç Perëndinë, se u prisha mentsh brenda, s'munt të qëndronj. 
Ajy po më shtyn akoma barbarisht si një egërsirë. Mos shty, i thom, se e di rrugën vetë, sillu 
njeri, posa të mbaronj cigaren vete brenda. Gardjani i egër zembrohet e m'a mvesh me një 
shkelmë këllqeve, tuke sharrë. S'di si më ardhi atë minutë e s'e mbajta dot veten: kthehem e 
t'i heq një shukretë suratit atij dojuzi sa i lëshuan sytë shkëndijal Ahere m”u hoth përsipër 
tuke bërtitur, po s'ishte më i fortë se mua e s'më rihte dot, unë e solla një herë rotull, e 
përplasa përdhe dhe ika e lashë: u futa në kaush e zura vëndin e parë. Po kur hyra më panë 
disa hapsanë që hyra i ngutshëm. 


' hemsheri — bashkqytetar (përkthyer me google nga turqishtja H. K.) 
” arkadash - shoku (përkthyer me google nga turqishtja H. K.) 

” yasak - e ndaluar (përkthyer nga turqishtja me google H. K.) 

“ terësi - errësirë (H. K.) 

Ajy gardjani shkon edhe mer edhe një gardjan tjetër e n'a hynë që të dy na kaush tuke 
kërkuar kuximtarin që rahu gardjanin. Unë s” pëzanja aspak, as tundesha. . U zgjuan gati të 
gjithë kolegët e mij dhe s'dinin ç”'kish ngjarë, se as më njihte gardjani i rahur e as e njihnja. 

Disa prej nesh u ngritnë më këmbë e si muar vesht ç'kishte ngjarë, mezi i bintnë 
gardjanët të largoheshin, pa ç'kishin për të bërë munt t'a bënin të nesërmen, ditën. Kështu e 
këputnë qafën që të dy ata shtrembanikë. 

Të nesërmet urdhër nga drejtori i burgut të mbyllet në dollap ajy edepsiz, ajy sojsiz që 
kuxoj, efëndëm, të rajë një koxha-gardjan të Dovletit, një kastraveci Edhe me qenë se faji më 
ra mua, se më diktuan disa maskarenj prej kolegëve të ndershëm, më marin aron, aron gati 
sikur më hiqnin xvarë e mundohen të më lidhin e të më futin më një bodrum që edhe unë nuk 
di sa dru do të hanja. 

Unë si pashë pisk, vendosa më mirë të vdes tuke luftuar me ata, se sa të më lithnin 
këmb” e kokë bashkë e të më kalpnin në dru, që munt të linja edhe lëkurën në atë bodrumi Ata 
mundohu të më futin brenda, unë kundrështohu: një poterë, një gurgule e madhe: gjithë 
arkadashët fisnikë po n'a bëjnë sehir e po qeshin. Ajy gardjani që e kisha rahur më fut një 
grusht kurrizit, unë kthehem me njëherë e i fut një grusht turinjve me gjithë fuqinë, sa zuri 
kryet me të dy duart, kur se ajy tjetri më heth duart të më mbytël U sulë ahere nj'a dy kolegë e 
mezi n'a ndanë. Gardjani i rahur për së dyti po bërtiste “vur gjaure” bini kauriti 

Në atë koh” e sipër vjen plaku drejtor i burgut, ajy që kish dhënë dekretin, jo të më rahin, 
po vetëm të më mbyllin në dollap më këmbë si gjobë që piva cigare jashtë kaushit pas mezit 
të natës. Gardjani i rahur s'i kish rëfyer njeriut se ç'pësoj atë natë. Po në proteston e dytë që 
ngriti gardjani dy herë rahur, se i përshesha hundët, më mbajtnë krahun të gjithë kolegët e ja 
hodhë fajin atij. Unë prapë kundraprotestova se deshin të më mbyllnin në bodrum e të më 
kalpnin në dru që të dy ata njerzit e Dovletit, tuke frikësuar se këta do t'ja bënj të njohura 
nazir beut (ndërmentonja ministrin e Policisë) e se jam njeri i njohur etj. etj. avokat e ku di 
unë se ç'thashë. Drejtori i burgut të cilit duket i bënë përshtypje ato fjalë, i largoj me njëherë 
ata dy firauna, m”a fali gjobën, e kështu u futa brenda në kaush, tuke pritur përgëzimet e 
nxehta nga gjithë kolegët, të cilët më lëvdonin si trim. 

Po në shpëtova atë herë nuk shpëtova ditën tjetër. Vjen një urdhër që unë jam zënë për 
çështje politike edhe që duhet të veçohem krejt nga shokët e tjerël Ahere vjen vetë drejtori të 
exekutonjë urdhrin superior, e megjithë që i vinte keq si më tha, ishte shtërnguar t'a bënte. 

E ndoqa pas dhe më dredhon nga një anë tjetër ku më mbyll në një odë të terët e pa dritë 
dhe më lel 

Zot, ç'ishte ajo poterë me mua2 S'munt t'a përshkruanj sikletin që aqe mbyllur atje 
brenda 3 ditt e 3 net vetëm me gjysmë çyreku që më jepnin ditën e me një lug ujë që më linin 
për të pirël E keqja më e madhe ishte që s'afroheshe as njeri atje, që të shkëmbenja dy fjalë 
me një njeril 

Në atë agoni të tmeruar që isha, pa zjar, pa cigare, pa një ngushëllim, pa një karekllë ose 
fron ku të ri pak edhe më fort në kthizën e dimbrit, m”u terr syri, m”u turbullua gjaku, më 
shkonte mëndja më një mijë të këqija dhe e kërkonja vdekjen si ngushëllimi Mendonja të 
shkuarat, mendonja vëndin që lashë në Greqi, mendonja prindët e mjerë që i mora më qafë e 
më vinte të vrisnja vehteni Nga hidhnimi, nga zjari që ndjenja shpërtheva në sharje e në të 
nëmura. Mallkonja orën që u nisa për në Stamboll : mallkonja gjithë far” e fisin e miqtë që u 
bënë shkak e ardha në Stamboll : mallkonja gjuhën çagote turke, Turqit barbarë, Sulltanin , 
dreqin, të birin e thristnja të më dëgjonin të gjithë, pa le të përmbyseshe dynjaja: s'kish ku të 
vinte më keqi 

Si durova 3 ditt e 3 nett në atë agoni e si s'plasa, një perëndi e dil Ato mjerime do t'ja 
rëfenj varriti 

Fati im të më kërkonjë një dit në shtëpi miku im Gorçi Skali, farmacisti dhe mbassi e 
zonja e shtëpisë i kish rëfyer taksiratin t'em, që as ajo s'dinte ku më shpunë, ngrihet e vete në 

Fanar ku i kallzon Dhespotit të Korçës Gjervazit zhdukjen t'ime. Gjervazi ahere ishte 
synodhik në Patrikanë edhe mbassi u interesua për mua, me gjithë që s'më njihte personalisht, 
msoj se gjindem në burg të Babi-Zaptijesë për çështje politike. Dërgon shpejt një njeri të 
msonjë e ta informonjë për mua. Kthehet ajy e i thotë që s'më pa dot se jam i izolluar. Ahere 
Gjervazi përpiqet me anë të Patrikut, Konstandinit të V edhe po kur shoh, për çudi, ditën e 
katërtë të mjerimit t'em vjen me një noblesë një gardjan — jo ata të parët — dhe më nxjer nga 
ajy qimetër i keq. Mezi pashë dritën e Zotit me syl U bashkova prapë me shokët e parë, të 
cilëvet ju kish ardhur keq e më gostitnë me kafe e më fort me cigare që mënt pëlcisnja sa t'ja 
ndjenja vetëm erën. Ata më thanë se si kish dërguar Patriku e pyeste për mua etj. etj. e më 
nderonin mjaft, po edhe unë u ngushëllova tepër se e pashë se dikush po u interesoka edhe për 
mua. 

Shkuan dy dit të tjera e më s”' vinte njeri të më shëkonte. Prapë më hipi një dëshpërim që 
ment humbisnja mëndjen. Si do bëhej ky halli im, pse nuk më pyesin” 

Ditën tjetër nga mëngjesi shkova në nevojtoren për nevojë. Nevojtorja ish e ndarë më 
trish dhe e pambuluar nga përsipër, përveç se kish dy, tre kadhrona që shtriheshin të 
mbërthyera sipër dhe për së gjati nevojtores. 

Unë mbanja një bres të kuq Manastiri të gjatë dy pashësh që ngjishnja mezin. Këtë 
zakon m'a msuan në Korçë. Si mbarova punë e zura të ngjishesha, më hipën prapë me një 
herë dëshpërimi, po këtë radhë kaqe fort, sa vendosa t'i jap funt jetës s'ime. Vendosa të 
mvarremi Unë që s'desha as të dëgjonj për mvarje, se një herë kisha parë një efgjit të mvarur 
edhe s'më zinte gjumi për kaqe neti Tani e kisha vendosur për veten timel 

Tuke parë brezin e gjatë e tuke menduar se ky munt të më shërbente për qëllimin t'em të 
vendosur sa kaqe e vura në vepërim dhe më dukeshe si kur do çkarkohesha nga një barrë e 
rëndë, nga jeta ime do me thënë mizore. 

Me njëherë e hodha brezin për mbi një prej kadhronave dhe po mundohesha të godit 
shklekun për t'a hedhur në qafë. Për fatin e mirë t'emin, një hoxhë, hoxha i burgut posa kishte 
mbaruar edhe ajy punë e po laheshe me një ibrik në nevojtoren tjetër për bri mejet. Ajy i 
shkreti sheh një bres të kuq që po tundet andej këtej e s'po mer vesh gjë. Sheh në për të ndarat 
e drasave një njeri që po mundohe të hipë nga an” e pervazeve gjer sa të mundë t'a hedhë atë 
shklek në qafë. Kupton me një herë se këtu po bëhet një vetëvrasje edhe i trëmbur mjaft del 
jashte e vjen nga dera ime e po gërcet me batare: “Aç ogllum, aç, rixha iderëm açën, japma 
bajle” Hape, djali im hape, më thotë, të lutem fort mos bëj ashtu. 

Ja hapa hoxhës dhe hyn shpejt brenda. Me një herë rëmben brezin e e heth jashtë. ç” bën 
kështu, thotë, mos je i marrë” S”e di se kjo është mëkat i math përpara Zotit” 

Unë unja kokën e s'fola. Hoxha i mirë më mer për krahu e më shpie në odën e tij, ku 
ishin edhe dy pleq të tjerë. Më mban atje e më ka kujdes e më ruan të mos dal jashtë vetëm. 

U sheshova pranë hoxhës e hanja e pinja mirë pranë atij. Edhe me qenë se ishte 
Ramazan i ndihmonja sa muntnja në duvatë dhe sa herë vinte të faleshe në një sallë të madhe, 
ku grumbulloheshin edhe shumë hapsorë të tjerë, unë i vinja pas edhe falesha tani sikurse 
faleshin edhe ata. 

Një dit më pyet ç'jam turk apo ermen2 Orthodoks, i thom. — Po si falesh kështu si ne” — 
Pse është — i thom — gjynah” Jo, thotë, se Zoti pranon ç'do falje. Tamam, i thom, prandaj 
edhe unë falem simbas fesë t'uaj. A ke qef, thotë, të bëhesh musliman” — Tjetër gjë, i thom. 
Mua më vjen rëndë akoma se jam edhe orthodhoksi Qysh2 Po ahere ç'kërkon të jesh” thotë 
hoxha naif. Pagan, i thom, kurrgjël S'dua të jem asgjël Dua të dal vetëm nga burgu. — Falju 
Zotit, thotë, të të nxjerë, Zoti është i math. E di, e di thom, po s”e shoh të bënj ndo një 
mrekulli për mua. Pak mrekulli është thotë këjo që më dërgoj Allahu ne ty e të shpëtova nga 
vdekja” — Pse Allahu, i thom, të dërgoj” Allahu, thotë, po kush tjetër” Ahere i falemi nderit 
Allahut, thom, edhe zotrisë s'ate. 


106 


Pas dy ditsh më thrasin te dera e burgut. Vete. Kur ç'të shoh” Gorçi Skali kishte ardhur 
të më shohë. Posa më pa ja krisi të qarit dhe zu të më rrokte për qafe. Nga dale i thom, Gorçi 
vëlla, se mos të të ngjit ndo një tabor me mora, siç je kështu i larë. Ajy po qan prapë. Jahu, i 
thom, sa të qanj unë qan ti” — Si je bërë kështu” — Sije bërë kështu” thotë. Si të bëhem, ja, 
ka më mirë se kështu, me mjekër, me thonj të gjatta, me mora me zgjyrë, me gurmaz” e tharë , 
a ka si të bëhet më mirë” A më ke sjellë gjë, thom, pa leri ato. Po, thot” i ngrati të kam sjellë 
ca qofte dhe një franxollë, po s'm”i lanë t'i sjell brenda. Ahere, ku i ke, i thom se m”u bë syri 
pishë për një çikë mishi Ja dhashë drejtorit të burgut, thotë. 

Shkuam bashkë ne drejtori dhe më thotë se është jasak të futin gjellë brenda. Po të duash 
haji këtu, thotë. U çtrova dhe hëngra 10 qofte në 5 minuta. Bukën e mora në xhep. Me se hani, 
thotë Gorçi. Ne, i thom, mos e pyetë, herë bukë me ullinj e herë ullinj me bukë dhe nga ndo 
një herë vetëm bukë. Do para” më thotë. Ç't'i bënj2 Mer dy lira t'i kesh se mos të të lipsen. I 
mora. Pas kësaj ju luta të më dërgonjë një dyshek e një levenxë e jastëk. Të nesërmet m”i 
dërgoj i varfri. 

Kaluan kështu nj'a 4 dit akoma. Njeri s'u duk më të më shohë. Prapë zura të 
dëshpërohesha, po hoxha fukaraj s'më ndaheshe as qimen. Por ku i thashë një dit se jam 
avokat, ahere më desh ç'më desh hoxha, sepse kishte kush e di sa meselera gjyqi të mvarura, 
për të cilat i jepnja opinionet e duhura. 

E msova turçen aqe bukur në burk sa s'kishte nevojë të mernja profesorë të tjerë. Dal 
nga dalë zura po msohesha. Ç'është ky njeriu i shkretël 

Një dit tek po shetisnim në divan me hoxhën t'im (se hoxha banonte në dhomën e 
sipërme të patomës së dytë), n'a afrohet një djal” i gjatë, moshtari im, i hollë e i hijeshëm, i 
cili më kërkon cigaren t'ime të ndezë të tijnë. Ja dhashë e nderoi e më thotë “merci”. Ja kthenj 
unë prapë frëngjisht “pas de quoi”. Ahere ajy njeri sympathik pason: Ah, vous parlez 
français” Oui, Monsiuer. Vous etes des condannes” Pas encore. —Pourez-vous venir avec 
moi pour causer ensemble” Avec beaucoup de plaisir, mon ami. I kërkonj pardon hoxhës 
t'im. Ç'është thotë hoxhar S'ka gjë ja pret ajy Zotnia i panjohtur do vemë pak gjer në odën 
t'ime me këtë zotni. Hoxha s' kundërshtoj. 

Kur vemë në odën e këtij, ky djal” iri, që do ish 27-28 vjetsh më jep një cigare të mirë, 
një çaj edhe më të mirë dhe qëndrojmë të dy pranë porrit ndezur, që kisha 10 dit të shoh zjar 
me SY. 

Ky zotni ishte i veshur mirë, i biri i një pashajt, bërë syrgjyn nga Sulltani. Ishte nga 
oxhakët më të mbëdhenj të Shishllisë në Stamboll. Kishte qenë toger i kavalerisë turke dalë 
prej shkollës ushtarake të Bruxelles-it (Belgique) dhe ndodhej aty si i pandehur për një 
artikull që kish shkruar në një gazetë frënge kundra ushtrisë ottomane. 

Si zumë muhabet mirë e u njohum i rëfeva edhe unë me pak fjalë historinë t'ime dhe 
filloj një miqësi e sinqertë ndërmjet nesh. Ajy kish kënduar shumë gjërra edhe unë i tregonja 
gjithashtu shumë sende e kështu edh” ajy ishi lumur se më takoj atje edhe unë pse shpëtova 
nga pisllëket, se te e mbramja këtu kisha një shoqëri të mirë edhe disa libra që munt të 
këndonja, veç asaj diku i sillnin atij dhe nga pak ver” e raki, që kështu e pinim bashkë. Quhej 
Lutfi bey, i biri i një generalli Shukri Pashës, pikrisht nga Amassia, po shpërngulur në 
Stamboll dhe ky Shukri pasha ishte një prej shokëve e bashkëpuntorëve të të famshmit Sherif 
Pashës që botonte revistën revolucjonare “Meskoudiet” në Paris, që i kundërshtonte Sulltan 
Hamitit dhe politikës së tij. 

Atë dit Lutfi beu më mbajti për drekë me gjithë protestimet e hoxhës t'em Naerullah 
efendiut, i cili s'më ndante nga sofra dhe ardhi dy herë të më kërkonjë. 

Kur është njeriu në një moshë t'atillë vërsnike si ishim ne me atë liberal djalë, nuk 
vonuan të zerë një miqësi të ngushtë, të bëhet vëlla me atë e t'i zbrazë barkun. Ashtu n'a 
ngjau edhe ne me Lutfi benë. Më dy or” e sipër ja dinja gjithë historin” e tij dhe ajy t'imen dhe 

n'a vinte sinqerisht keq njërit për tjetrin, dhe s'druheshim as ajy, as unë të tregonim ç'do të 
fshehtë të zembrës. 

Në bashkëfjalimet e sipër që kishim më thotë një dit se ajy ka një të kushëririn të parë që 
është kryesekretar i Ministrisë së Policisë. Un” i thashë ahere dhe u çudita pse, kur ka miq 
kaqe të fortë është akoma në burg. Kishte 8 muaj në burg. Ajy më përgjigjet se pun” e tij 
s'është si puna ime se ajy ishte burgosur drejt për drejt prej Sadri-a-ramit Teufik Pashës dhe 
kishte qint për 100 shpresa se do delte, prandaj ishte i vetëmi midis të burgosurve, që kish të 
gjithë lehtësirat e duhura brenda në burg. 

Po çështja ime si të duket” i thom. — S'duket të ketë rëndësi, më thotë se shpirti yt s'di 
gjë. Ti mos u mërzit që vonojnë pak hetimet, ja ku jemi bashkë. Mirë, mor vëlla, i thom, por 
unë kam shtëpi përsipër, kam ardhur për punë këtu, është gjynah të ri këtu. Ti, po të duash, i 
thom, më rekomandon te yt kushëri, kur paska një pozitë të lartë, si thua. Ajy mundet të më 
shpëtonjë. Do përpiqem, më thë, Parole d'honneur “Parole d'honneur”. 

Natën tjetër gardjani që i shërbente Lutfi beut ishte ndruar. Në vënt të tij ardhi kush2 
Ajy shkurtabiqi që rraha dy herë. Qyhej Daut aga prej Kaiserrijë. Në krye më shihte me inat, 
po s'kuxonte të fliste gjë, se kish frikë nga Lutfi beu. 

Një dit, tuke qeshur i kallxoja Lutfi beut episodhet me Dautanë dhe u çkul së qeshuri. 
Dhe zu po e gërgiste Dautanë që e rahu një gjahur', që s'ishte i zoti, që e ha bukën haram etj. 
etj. gjërra që e thartuan shumë Dautanë, me gjithqë ur” i lutesha Lutfiut të mos i binte më 
qafë. 

Shkova mirë nj'a 5 ditt me Lutfi benë. Po një natë, natën e pestë vjen një polic me 
ngutësi e më mer nga burgu. Më lith duart me hallka, si kur isha ndo një kriminel e më sjell 
përpara një kryekomisari në Ministrin” e Policisë. Atje më pyesin hollë si dhe nga e njoha 
Lutfi benë e pse jam me atë, ç'kemi folur, ç'më ka thënë etj. etj. Ju përgjigja të drejtën si u 
njohëm dhe si s'dinja gjë tjetër. Më sjellin prapë lidhur në burg e më vendosin në një kaush 
prej atyre të katërve, ku ishin gjithë katilët e kriminelët më të mbëdhenj dhe ku ruheshin më 
një severitet tepër strikte. 

Aty rashë shumë keq: s'kisha ku të shtrinj këmbët. S'më lanë të mar nga oda e Lutfi beut 
as jatakun, as jorganin e jastëkun, agjë. U mbusha prapë me mora edhe mora me bisht. 
Qelbësira, pisllëku e ndyrësia e këtij kaushi kalonin ç'do përshkrim. Këtu vojta të zit” e ullirit. 

E mora vesh se gjithë ky gazep më shkrepi nga gardjani i keq Dautaj, i cili vinte e më 
mbureshe në kaush që ajy ma bëri këtë edhe që s'më ndahej gjer sa të më shihte në litar. 

Durova nj”'a dy dit në këtë mjerim të math dhe bëra si bëra i shkrova në një copë letër me 
molyvë” Lutfi beut, ku i tregonja ç'më bëri Dautaja e i lutesha të bënte ç'të muntte për mua e 
ja dërgova letrën me një gardjan tjetër. 

Ditën tjetër më vjen që me natë Dautaj i mallkuar e më thotë pa një pa dy se i kish thënë 
drejtori i burgut qinse kish marrë vesht se unë isha i dënuar për vdekje prej Këshillës gjyqsore 
të Policisë dhe se dënimi i jem do të exekutohej shpejti 

Munt të imazhinonjë tani kushdo pozitën t'ime të mjerueshme, pikëllimin e math e të 
patreguar që ndjeva atë çasli Agoninë t'ime m”a shtonin hapsorët e tjerë të atij kaushi që e 
dëgjuan të gjitha Dautanë që të theshte seriozisht këto lajme. Ata më ngushëllonin tuke më 
zënë për dore e tuke më dhënë gajreti S'dinja ç'të thesha, s'dinja ç'të mendonja, m'u pre 
buka, m”u pre fjala, të gjithal Qysh atë ore gjer sa u ngrys kisha pirë dy paqeta cigarel Ora më 
10 të natës, mezi më mori pak gjumi, e ç'farë gjumë, gjumi i andrallës, i agonisë, gjumi, si e 
mendonja, i funditi 

Ditën e parë, midis kolegëve tjerë, kisha njohur në kaushin që hyra natën e parë dy 
Ermenë hapsorë një farmacist të gjatë e të fortë nga trupi si Goliath që quhej Mihran dhe e 


' gjahur “ kaur (H. K.) 
” molyvë (mormB) “ laps (përkthyer nga bullgarishtja me google H. K.) 

kish farmacinë në Jedukule dhe një teneqexhi që quhej Tonos, të vetëmit njerës me të cilët 
shkëmbeva dy fjalë e që u njohtim. 

Atë natë të tmershme e të paharuar, që po kujtonja se ishte nata e fundit e jetës s'ime, e 
që po i linja shëndet kësaj bote, tuke mos ditur me ç'farë dënimi do më vrisnin, më kish hyrë 
një frikë e madhe, edhe më tepër se, një natë më parë kishin marrë në mes të natës dy nga 
kaushi t'onë, gjoja sikur t'i pyesnin dhe të nesërmet ishin gdhirë të mvarur brenda në avullinë 
e burgut t'onël Këtë e muarm vesh të gjithë, pra, kur n'a lajmoj edhe Dautaj në atë mënyrë, e 
besova vërtet se edhe mua fati i atyre të dy të zinjve do më gjentel 

Një vetëm më ngushëllonte pak, se s'kisha shkuar në gjyq që të dënohesha më parë 
pastaj të exekutohesha. Po edhe ky ngushëllim, mjerisht m'u shduk, kur pyeta nj'a dy prej 
atyre katilave të kaushit e më thanë se edhe ata të dy ashtu i muar pa një, pa dy, edhe pa i 
gjykuar aspakl Kisha humbur ç'do shpresë. Këto mendime të këqia më vranë fare, më fiknël 
U mshteta në një qoshe i tralisur edhe s'mora vesh si më kish zënë gjumi. 

Nga mezi i natës ndjenj një shkelmë të fortë vitheve. Zgjohem i tromaksur. Shoh 
Dautanë përparal Medet , ardhi fundi i dramësi Ah, Dautaj, Dautaj, ajy njeri odioz' e ogursëz 
për mual Më vinte sikur shihnja xhelatin t'emi Kalk be, jezit, kalk çabuxhakl Ngrehu, bre 
jezit, çohu shpejti — Hajr oller2 i thom. — Seni bekliorllar, Ty po të presin, më thotë. — Aman, 
ç'është i thom, mos do më mvarinr — Bilmem, thotë, nuk dil 

Zembra më iku, s'më bënin duart as këpucët të mbathnja, të cilat as që i mbatha dot, po i 
mora në duart se s'më linte Dautaj. U zgjuan nj'a 3-4 kolegë prej kaushit dhe po më mbanin 
me gajret “mos u tremp, më thonë, kjo dynja është jallane, je i lumur se shkon sheit (dëshmor) 
pranë Allahut” — Haj ogurllarolla, ja priste tjetri, Allaha ismarlladëk, të rekomandojmë ne 


Aman, Zot si s'u prisha mentshi 

Mora këpucët në dorë e pallton tuke lënë festen e disa gjërra të tjera që kisha në jatakun 
t'em dhe hoqa përpara duke patur Dautanë prapa, edhe midis ngushëllimeve të kolegëve, dhe 
isha kaqe i pikëlluar: sa i pikëlluar munt të imagjinohet të jetë një i dënuar për vdekje që ecën 
mbi Golgothanë në karmanjollëk. 

Kur afronim te porta e hekurt e burgut kthehem prapë e i them Dautajt : Daut aga më 
ndje për ç'të kam bërë. Na edhe një mexhite ta pish për shpirtin tim. Po , aman më thuaj, a 
kanë ngrehur jashtë në avulli ndo një trikëmbëshe për mvarje, sikur se mvarë ata të dy pardje” 
Dautaj mori mexhiten e e vuri në xhep, një herë, pastaj nënëqeshi pak dhe më dha një cigare 
dhe ajy mori shkas se munt të pinte natën, se kish ngrënë iftarin, e më thotë: Afedersenez, bej 
efendi, më ndje zotni, korkma”, mos u trempni kaqe fort se s'ka gjë jashtë në avulli. —Vërtet, 
vërtet” Ju hotha për qafe Dautajt e e bëra me një herë vëlla. — Aman, mos më gënje, i thom. 
Vallahi, Bilahi, Tallahi, thotë, s'të gënjej. Po ahere pse më trëmbe sot aqe fort , ç'të bëra . 
Desha të çfryj inatin, thotë, po tani e shoh që gabova e të mora më qafë, m”a fal, m'a fal. — Eh, 
apo ka gjë” folë të drejtën , për imamin që ke, i thom. Prapë përsëriti benë që s'di gjë, veç se i 
kish dhënë urdhër drejtori i burgut të më marrë shpejt se po më kërkonte vetë ministri (nazër 
efendi hazretleri) i Policisë. Mos kij frikë, thotë. Më ardhi pak shpirti, me gjithëqë s'i zinja 
besë Dautajt, se mendoja se mos desh të më mbante me ngushëllim se mori mexhiten. Po 
prapë zura t'a mbesonja se munt të ishte ashtu. 

Në këto fjalë arrimë ne dera e hekurt e burgut. Dautaj bërtiti një herë dhe ardhi e n'a e 
hapi një gardjan tjetër. Duallm jashtë dhe kur po shoh nja 10-12 të tjerë hapsanikë 
grumbulluar afër derës së zyrës drejtorit të burgut. 

Brenda ish drejtori, 3 policë edhe një civil tjetër, veshur elegant e me syze, një djalosh 
nj'a 23-24 vjetsh. I pashë e më ardhi pak zembra. Të mvarren gjithë këta” Mendohesha. Jo, 
s'ësht” e mundur. Po ahere ku i çojnë” 


' odioz z i urrejtur (H. K.) 
” korkma - mos kij frikë (përkthyer nga turqishtja me google H. K.) 


109 


Afrohem e pyes një e më thotë se munt të na qitnin në gjyqin e posaçëm të Policisë 
qëndrore. Një tjetër më informon se po n'a transferojnë në burgun e Gallata-Serajit dhe dikush 
tjetër, se na bëjnë syrgjyn në Halep. A s'po n'a mvarrin, thom. Si të bëhet le të bëhet, ne u 
msuam nga aventurati Po, tuke u menduar kështu më venë sytë në një njeri të njohur që 
dallonte prej të tjerëve, se ish edhe më i gjatë edhe më i trashë. Ishte gjiganti Mihran, 
farmacisti Ermen i kaushit të parë. Mihran efendil i thom.... . Kthehet e më sheh: Monsieur 
Floki. ... Par Pamour de Dieu qu”est ce qui nous deviendrons maintenement” — Je crois que 
nous allons nous juger. — Vraiment” — Pent-etre. Va-til qualque danger” — N”'en croyez pas. 
Kështu u morëm vesh frëngjisht dhe kuptova se do n'a gjykonin. 

Ajy djaloshi elegant me syze që përmënda, m”u duk si një sekretar i veçantë i Ministrit. 
Pas 2 minutash si vajta, filloj të n'a thresë një nga një dhe të n'a regjistronjë në një copë letrë. 
Kur ardhi sëra ime thret : “Gjeuritxheli dava veqili Hiristo Floqi efendi.... . Edhe unë dolla 
përpara : Mevxhud, efendëm. Ja ku jam, i thom. Djaloshi me syze më pa një herë me vërejtje, 
pastaj më pyet prapë : Siz mësën, efendëm” Ju jini, zotni” — Si urdhëron, i thom avokat 
Kristo Floqi. “Gjel shuradan, më thotë, eja këtej” edhe më veçoj nga shokët. — Unë ngriva 
prapël Medet, psë më veçoj” Po ajy si i thiri të gjithë ja u dorëzoj policjotëve që ishin atje, e 
mbassi shkuan të gjithë më thotë t'i vete pas. E dëgjova edhe duallm nga oda e drejtorit të 
burgut, tuke e salutuar e tuke marrë një direksion nga e mëngjëra e avullisë. Aty hymë më një 
derë që vetë ajy djaloshi e çili me çelsin që kish në xhep. Pastaj hymë brenda. Pashë një 
koridor të gjatë me disa dritra. Djaloshi e mbyll derën që përbrenda dhe mer çelsin në xhep. 
Nxjer pastaj një shami të bardhë prej xhepi dhe më thotë se do më lidhë sytë. — Psez i thom . 
Ashtu kam urdhër, thotë po mos u tremp se do të të heq për dore, s'duhet të dish, thotë se nga 
të shkonj. — Po pse këjo” — Mos u tremp s'është gjë, thotë. Ç'” do bënja” Ndenja e më lidhi 
sytë dhe po heq pasdore. Shkojmë gjatë, kthejmë nga an” e djathtë, ecim mjaft hyjmë me një 
si ahur ku ndjenja se shkel mbi një plehë kuajsh a ku di unë, pastaj dalim prapë e shkelim në 
tokë, ecim akoma e më thotë “hipni” ose “ngjituni”, ngjitemi disa shkallë, ecim pak mbi 
dysheme, ku do ish ndo një sallë, këthejmë nga e rëmakta dhe posa u ngjitmë në një shkallë 
tjetër, më qëndron e më zgjith sytë. 

Një sallon i math lluks më del përpara syve e ment më qoronin dritrat e shumta. Djaloshi 
më saluton, tuke kërkuar ndjesë me një fisnikëri të veçantë. Ku jemi” i thom. Jini në sallonin 
e Ministrisë së Policisë, më thotë. Qëndroni këtu pak sa të lajmëronj superiorin t'em e po vinj 
t'ju mar. Më lë aty vetëm, me gjithëqë ish një kallaballëk njerëzish që hynin e delnin e hipnin 
e zbrisnin shkallët e megjithë që ishte ora një pas mezit të natës. Pas 2 minutash kthehet prapë 
djaloshi e më drejton në një derë tjetër, ku mënjan një perdhe të trashë të gjelbër e të terët e 
më bën me shenjë të hynj brenda, ajy del për jashta dhe më s”e pashë më. 

Hyj në një sallon të shtruar bukur me haljë ose sixhadi persane, mobila extra, dritë 
elektrik, një .... . (nuk lexohet H. K.) europjan, ngrohtë, lluks. M”u duk sikur hyra në Parajsë. 
U ngroha me njëherë se isha tharë së ftohti. I harova të gjitha, frikën e mvarjes etj. etj. Shoh 
atje tej një desk' të bukur dhe një zotni tepër elegant 30-35 vjetsh me syza edhe ky, po 
shkruante. Bëra disa hapa e i vajta përpara. Ajy i okupuar tepër po shkruante e s'më vinte rë. 
U shtëmgova të benj sikur kollem e kështu shtiri syt” e më pa : Cili je ti” më thotë. Avokat 
Kristo Floqi, i thom. Me diplomë avokat” Si urdhëron. Ku ke mbaruar shkollë” — Në Athinë. 
Nga Korça jet Si urdhëron. — Sa ditt ke në burg” Bëhen 19 ditt Shkëlqesi, i thom. — Urdhëro 
ri më thotë e më tregon një kolltuk me lëkurë lluks. 

Shkëlqesi i thom , a munt të ri kështu si jam, t'ju ngjit mora” 

Otr, otër, efendëm”, më thotë, zazur j ok”.... dhe tuke më parë në sy: 


' desk - tavolinë (përkthyer nga turqishtja me google H. K.) 
” Otër, otër, efendëm - uluni, uluni, zotni (përkthyer me google nga turqishtja H. K.) 
$ çagur jok — shaka tronditëse (përkthyer me google nga turqishtja H. K.) 

Pse je kaqe i zbetë2” thotë. — Nga sëkëlldia, i thom, pastaj kam qenë edhe i sëmurë. — I 
sëmurë” E s'të ka parë ndo një heqim” — Aspak, i thom. I gërcet ziles e vjen një polic. Shko 
shpejt, i thotë e më dërgo këtu bash-komiserin. Shkon polici dhe për 5 minuta hyn një njeri i 
gjatë me një mjekër si të Tollstoit dhe saluton atë zotni 3 herë gjer më dhe. Ishte kryekomiseri 
i Ministris Policisë. Mora vesh se efendiu me gjyzylyket që e thiri do ish njeri i math, që e 
salutoj aqe fort. 

Hasan bey, i thotë me inat Kryekomisarit, kështu t'i kemi besuar këta jabanxhinj (dhe 
me tunt mua për jake) t'i lesh të vdesin në burg pa ju dërguar heqim kur s'mundish. “Efendëm 
, af edersener, zatialileri, ja pret Komiserbashi S'di pse s'ka shkuar doktori ta shohë: Un” i 
kam dhënë urdhër. — Shko shpejt, i thotë e më dërgo këtu Doktor Tahir benë të burgjevet. 
Shpejt, tani. Hasan beu saluton gjer më dhe edhe ikën tuke ecur prapazi për nder gjer dolli. 

Si mbetmë vetëm e u sheshova në kolltuk, më thotë me një fisnikëri, se do më dërgonjë 
në spitale, po tash të shkonjë prapë në burg, mbassi të më shohë heqimi. 

Aman, i thom, zotni, shkëlqesi, kushdo që jeni, më mirë më vrisni se sa të më dërgoni 
edhe një herë në burg. Plasa, s'duronj dot, do vdes atje brenda: lutfen merhamzten' bëni 
embër të dal nga burgu. 

Ajy s'më foli po porositi një kafe, pastaj tuke kujtuar edhe mua i tha policit të bjerrë dy 
kafe. Dhe filloj të shkruaj pa më dhënë përgjigje. Ardhë kafetë. Mua më shkoj ndër mënt, se 
mos ajo ishte kafeja që ju jepte Sulltani të sëmurve për vdekje. Prapë zu po më rihte zembra. 
Që të jem jashtë rrezikut dhe tuke përfituar nga okupimi i këtij zotnije që ish unjur e po 
shkruante, i ktheva me maryfet filxhanin t'em atij dhe të tijnë e solla nga ana ime. Zura të pi 
por gjithënjë frika s'më delte. Ajy e mori, e piu me njëherë të tijnë, unë po e shihnja në sy se 
si do bënte, e pashë se ajy s'mendoheshe si mua e kështu u shërova edhe nga ky dyshim. Më 
në funt e piva edhe unë t'imen. 

Më atë kohë erdhi edhe komisar-bashi, i cili e lajmoj Zotninë se doktori i burgjeve kishte 
qenë në Makrigoj e do vinte të nesërmet. Ahere ajy zotnija i naltë, që unë kujtonja se ishte 
vetë ministri i Policisë më thotë me një bujari delikate, urdhroni shkoni edhe sonte në burg 
dhe nesër do të vini që me natë në spitale: e i jep urdhër dhe kryekomisarit të më marë. 

Kallk”t më thotë ajy vigan i keq me inat. Un” u ngrita. Në atë dëshpërim që më kapi 
prapë i flas atij zotnije frëngjisht. Excellence, ne me laissez aux mains sauvages de cet 
hommej, je suis tres malheureuxj si je vais un fois encore en prison assurement je sui perdu. 
Sauvez-moi. “ 

Zotnija që më kuptoj mirë nënëqeshi. U suall pak, u mendua nj'a dy minuta, pastaj 
kthehet i thotë Hassan beut. Lëre, lëre (për mua): ikë tani, i thotë pa në paça nevojë të thres. 
Komisarbashi iku e më la. Tani m”u duk sikur shpëtova. 

Zotnija i mirë më thotë në një frëngjishte gati parisiane : Nuk më thua, pse s'pranove të 
vesh nënëprefekt në Melenik kur t'a propozuan” E pashë që e dinte mirë punën t'ime. I thom: 
Shkelqësi, unë kam ardhur këtu për turqishten i thom, pse të pranonj nëpunësira kur kam 
karierën t'ime” Më pyeti pastaj cilët njoh në Stamboll, pse vinja shpesh herë në Sirqexhi ku 
mblidheshin gjithfarë njerëzish të dyshimtë për qeverinë etj. etj. E mbassi u përgjigja dhe 
sigurova mirë që s'kam asnjë qëllim politik, po vetëm turqishtja më solli atje, ahere ngrihet 
nga vendi i tij, më thotë t'i vete pas, del në divan e shkon për së gjati ku hyn në sallonin e 
math të gjyqit policor. Hyra dhe unë dhe pashë një tribunal chic, llampste nga dritrat. Dukej se 
bisedonin. Ishin nj”'a 9-10 shpirt, midis të cilëve shkëlqente një mjekër e bardhë si dbora, si 


' lutfen merhamzten - lutem, kij mëshirë (përkthyer me google nga turqishtja H. K.) 

” kalkmak - çohu (përkthyer nga turqishtja me google H. K.) 

$ përkthimi me google i kësaj fjalie nga frengjishtja: “Shkëlqesi, mos më lër në duart e egra të këtij njeriu: 
Unë jam shumë i pakënaqur: nëse shkoj edhe një herë në burg, jam i sigurt se jami humbur. Më shpëto” (H. 
K.). 

mjekra e profetit Avraham. Pa fjalë ky do ishte kryetari i gjyqit dhe të tjerët anëtarë. Ajy 
efendiu që më solli atje brenda më porositi të qëndronj jashtë parmakëve të sallës së 
bisedimeve dhe vetë vajti nga ana e djathtë dhe çeç i foli në vesh për mua kryetarit, i cili 
shtyri sytë e më pa, e pastaj ju foli edhe diçka azallarëve të tjerë prapë për mua si kuptova, 
dhe më bëri shenjë me dorë (kryetari) të dal jashtë. Ahere ajy zotnija jem e salutoj me një 
nënqeshje si kur se u kënaq për mua, ose sikur ju fal nderit dhe zbret s'andejmi e dalim që të 
tre sipas urdhërit të atij zotnije. Atje përpara derës shoh gjith'ata njerës që pashë edhe përpara 
derës drejtorit të burgut. U gëzova kur pashë Mihran, spicerin. Mihran efendi yat-il quelque 
chose2 i thom. — Enfin nous sommes delivres, më thotë dha Zoti thotë e jemi të lirë tani. — Të 
lirë” Të lirë” Vërtet Monsieur Mihran” Vërtet” — Po, po, më thotë e më dha një cigare. 
Ndejmë aty tuke fjaluar nj'a 10 minuta. Po ç'bëjnë tani, i thom, do n'a mbajnë akoma këtu” 
Presim të lirohet komisari, thotë e të n'a dorzonjë se cilin në shtëpi të tij. Mora frymën. 

Për pak del një njeri. Ishte komiseri për të cilin kisha edhe unë shkresën që mbanja në 
dorë. Ja dhashë, e hapi, s'foli gjë. Hyn brenda e zgjon një polic shkurtalaq, një perzhint, një 
biçimsëz e i thotë të n'a marrë ne të tre, mua, Mihran efendinë dhe Ermenin tjetër teneqexhi 
Tonosin, e të n'a çonjë nëpër karakollet e shtëpijave t'ona se ishim më afër se hapsorët e tjerë 
të liruar. 

Ky polic i poshtër, ky gjakpirës i keq n'a mer të treve e n'a heq gjer më një avulli të 
vogël ku hap një copë qymes pulash sa nxinte 4-5 veta me një dritare të vogël, n'a fut brenda 
e n'a mbyll. Deshte i poshtri të flinte nja 3-4 orë se i prishmë gjumin pastaj të na dorëzonte 
nëpër shtëpitë gjithsecilin. Po Mihrani u zembrua fort e zu bërtiste e shante. Ajy polici u kthye 
dhe e shau rëndë. Un” e pashë se kush e di sa do n'a mbante atje dhe qit i jap një mexhite nga 
penxherka. Polici e mori hapi derën e më thret vetëm mua të dal jashtë. Ahere dhe Mihrani më 
dha 2 çerekë dhe Tonozi një tjetër e ja dhashë policit dhe kështu n”a nxori që të tre jashtë. Me 
një mëjri xharra e britmë të n'a shpjerë nëpër shtëpitë tuke i thënë se do t'i jepnin edhe të tjerë 
bakshishe. 

Na mori, n'a nxori jashtë Ministrisë së Policisë. Hej, shyqyr o Zot mezi shkela një herë 
në rrugën e lirël Dalim në rrugën e gjërrë të Sulltan Bajazit. Dbora po binte copra copra. Kur 
shkonim rrug”s më thotë polici të vetë t'i ble një paqetë cigare. Shkova i mora një paqetë 50 
parallëke duhan. Posa ja dhashë e flakëriu atje tej në baltë. Dua cigare, më thotë, 3 2 grosh 
paqetën që ishin më të mirat. Shkova ja mora të poshtrit. E mori kutinë e s'foli gjë. Tuke 
shkuar shoh që afrohemi afër shtëpisë sime. I lutem të më dorëzonjë mua më parë se isha afër. 
Ajy liron teneqexhi Tonozin, pa dorëzani e mbetëm vetëm ne të dy me Mihranin. Tonozi na 
zu për dore ne, i bëri një temena policit rezil dhe ja mbajti drejt për në shtëpin” e tij. 

Duke shkuar kështu të tri, polici, Mihrani dhe unë futemi në lagjen Vllanga që i ka rrugët 
shumë të ngushta e suspekte'. S'mora vesh se si u nis një shamatë midis policit e Mihranit, se 
kisha mbetur pak prapa, po vetëm pashë se po shaheshin me shoqi shoqin dhe n'atë kohë 
Polici i hiqte një shukretë faqeve Mihranit. Mihrani ju derth t'a përfshijë për gryke atë 
xhenabet, por ajy nxori bajonetën dhe gati ment e vrau Mihranin, po hyra unë në mes, tuke ju 
lutur policit të mos sillet i egër, por se polici i dobët ahere heq dorë nga Mihrani kur i fala unë 
një saat të florinjtë (pa kapakun e sipërm), të cilin im “ëm më kish dorovitur dikur. 

Si pushoj kafgaja nisemi drejt e drejtohemi në lagjen “Psamathia” ku e kish shtëpin” e 
dyqanin Mihrani dhe ku do t'a dorëzonte polici. 

Mbas gjysëm ore udhëtimi apostolik harrijmë në “Psamathia”dhe dorëzojmë Mihranin 
në karakollin” e asaj lagje . 

Kur e pashë që mbeta vetëm me policin i thashë frëngjisht Mihranit të merrnin një 
karrocë dhe të vimin në Jatim Pashë ku banonja unë, e para se ishte shumë lark e s'vijnim dot 
më këmbë, e dyta se më më mori frika nga ajy katil Polici. Mihrani e pranoj me njëherë 
propozimin që i bëra dhe shkoj e gjeti një karrocë e hymë brenda të dy tuke lënë jashtë policin 
me karocjerin. 

Për pak harrimë në Jedik Pashë përpara shtëpisë si'ime. Kish akoma 2-3 orë të gdhihej 
dhe këmbanat e kishave po tingëllonin gëzimisht. Ahere më ra ndërmënd se ajo dit ishte dita e 
Krishtlindjes dhe këmbanat po ftonin besnikët në kishë. 

Shtije sytë përpjetë dhe dallonj plot dritta. Thres që përposh të zonjën e shtëpisë Elenën, 
e cila atë kohë po pregatitej bashkë me çupat e saj Dhespinën dhe Romelynë të shkonin në 
kishë. 

Ato të ngrata posa dëgjuan zërin t'em u coptuan gjer sa zbritnë përposh e n'a hapnë 
derën. Hymë brenda e n'a pritnë me një gzim të patreguar. 

Mirpo Polici maskara s'deshtë më dorëzonte mua se s'gjenja ndo një garant si gjeti 
Mibrani. 

Mihrani ju lut policit të më erë e të vinte të nesërmet t'i jepnja edhe garantin, ose edhe 
vetë ajy ofrohej si garant, në qoftë se e pranonte. Por se polici nuk dëgjonte dhe më zë për 
krahu e më heq të dalim të më çonte prapë në burg. 

Tani kjo punë munt të ujdisej me ndo një bakshish tjetër, po Ermeni Mihran nuk më linte 
t'i jepnja gjë. Polici e mori vesh dhe kafgaja filloj prapë. Fjala-fjalën u zunë që të dy dhe 
polici s” mënoj, po ja mveshi një pëllëmbë suratit Mihranit. Ahere Mihranit s'ju durua. Më ta 
rëmbeu policin për xverku dhe, si vigan që ish, e përplasi sa mundi në plloçat e hajatit, sa 
thamë se mos i plasi koka. E vuri poshtë dhe ja filloj me grushte suratit e ku muntte. 

Ndërkohë kthehet e më thotë mua : “merri-a shpejt sahatin e florinjtë që i fale për mua 
këtij pezevengu” . Edhe unë, menjëherë ja gjeta në xhep të jelekut policit dhe ja mora. 

Tue qenë se gratë e shtëpis s'ime u frikësuan tepër kur panë këtë sqenë dhe zun” e 
thrisnin, po ana tjetër thriste edhe polici që po rihej, dëgjojmë gërcitje në portën e sokakut me 
një furi, me batare. Ishin rojtarët e rrugëve që deshin të futshin brenda. 

Ahere Mihrani e lëshon policin, i cili çohet me njëherë dhe çvesh kasaturën” e fillon t'i 
bjerë Mihranit. Unë ja përfshiva dorën e po ja mbanja, kurse njera prej gocave shkoj e hapi 
derën dhe 3-4 bakçinj u futnë me yrysh brenda. 

Nedër bu, nedër bu” Ç” është këjo thanë dhe futen në mes të Mihranit e të policit. 
Mihrani ju thotë se ky polici kërkon të n'a vrasë brenda në shtëpi t'onë, tuke treguar edhe 
kasaturën të cilën polici e kish akoma në dorë dhe unë nga ana tjetër i shtërngonja krahun dhe 
e ndalonja. 


' suspekte - të dyshimta (H. K.) 

” karakoll - postë policije (H. K.) 

$ kasatura - bajonetë (përkthyer me google nga turqishtja H. K.) 

“ Neder bu, neder bu - Çfarë është kjo, çfarë është kjo (përkthyer nga turqishtja me google H. K.) 

Bekçinjtë s'pritnë më të marrnin të tjera shpjegime dhe tuke kujtuar se polici do të ishte i 
dehur e rëmbejnë tuke shtyr” e tuke rahur e e qitin jashtë, kështu që shpëtuam edhe ne prej atij 
firauni të keq. Mbyllmë derën e hypmë lart të gjithë dhe gratë nuk shkuan të varfrat në kishë 
po ndejnë aty me ne e s'na lanë vetëm. 

N”'a bënë një tenxhere çaj, më dhanë biskota, etj. Të cilat i gollofitmë si të paparë si unë 
si Mihrani. N”'a dhanë pastaj edhe nga një çorbë...(nuk lexohet por mund të jetë “simite”H. 
K.) të mira, që kishin pregatitur për mëngjezin e Krishtlindjes si dhe nga nj'a dy gota verë për 
shoq edhe pastaj kafe 3-4 herë me radhë mbassi kishim kaqe dit që ishim dëshëruar. 

Mihrani sapo zi të zbardhëllehet më la shëndet e iku, tuke m”u lutur të vinja t'a shihnja 
nga ndo një herë, mbassi u njohëm në kondita të këtilla. Unë u çvesha, u ndrova dhe mbassi 
dyshegu dhe jorgani im mbetnë në burg më dha e zZonj” e shtëpisë takëme të saja, më goditnë 
shtratin e rashë të flë i lodhur e i raskapitur në gradën e fundit. 

Zura të fërkonj sytë. Më dukej ëndërr që e shihnja vehten të lirë. Nuk e besonja. Mora 
një frikë aqe të madhe, sa për kush e di sa kohë mezi që e shtrova mëndjen. U betova të mos 
rinja më në atë qytet të mallkuar të Stambollit ku mënt lashë eshtrat e mija. 

Rashë në gjumë e u zgjova të nesërmet më të ngrysur do. m. th. kisha fjetur gjithë ditën. 

Mbassi kaluan nj'a dy ditt e e pashë se s'”pat pasime ajo dramë e asaj nate me Policin, 
dhe mbassi s'u thirmë as prej policije as prej karakollit të lagjes, një ditë u lava e u vesha en 
grande uniforme (me redinkotën që ish e modhës) dhe shkova në Ministri të Policisë për me 
ju falë nderit atij burrit fisnik që ndërmjetsoj atë natë në gjyqin e Policisë e më shpëtoj, sepse 
kisha marrë vesh se ajy ish kryesekretari i Ministrisë Policisë dhe kushëriri i Lutfi beut, mikut 
t'em në burg që i ishi lutur për shpëtimin t'em. Pyeta edhe si e quhanin në embër e mora vesh 
se quhej Gani bey i bir” i një generali, nga Stambolli. 

Pra, atë ditë ngjitëm në Pallatin e Min. Policisë dhe kërkonj audience prej Gani beut. Ky 
me një herë urdhroj të hynj brenda dhe kur më pa ashtu të veshur elegant më priti mirë, po 
nuk më njohu në fytyrë, se këtë radhë isha pa mjekër dhe veshur si gentleman. 

Si më njohu, qeshi pak dhe më thotë pse jam munduar gjer atje. I përgjigjem së bënj një 
detyrë faqe një mirëbërësi t'em, të cilit vinj të çfaq falenderimet e mija të nxehta dhe 
mirënjohjen e thellë për mundimin që mori të më shpëtonjë prej atij burgu të tmerrshëm. Ajy 
s'foli gjë, po pas një pushimi të vogël m'u lut të mos ja zë embrin në gojë, se munt t'a 
kompromentonj si atë, si mikun t'em Lutfi bejnë. Fort bukur i thashë e i kërkova ndjesë. Me 
gjith” atë më porositi t'a shoh më të rallë, po jo në zyrë. Kështu më tregoj shtëpin” e tij në 
Bujuk dere, ku i vajta nj'a dy herë e e njoha për së afërmi si njeri fort të mira e sociablë, djalë 
serioz e mjaft i dijshëm. 

Një dit tjetër vete në burg të shoh mikun Lutfi bejnë, mora edhe disa peshqeshe hajesh 
t'i shpie me gjithë që kur e kujtonja atë burg më çpifeshin hethet. 

Hyra në odën e vogël të drejtorit të burgut e i thashë përse kam ardhur. Ajy plakoshi i 
keq , posa dëgjoj që kërkonja Lutfi benë, pa një pa dy më mer e më mbyll në një odë tjetër 
afër tij e më thotë se do të jem nënë vërejtje gjer sa të vijë urdhëri prej Nazër effendi 
hazretlerisë (Min. së Policisë) e ahere do më lëshonte. Më kot mundohem t'a bint se isha një 
herë në atë qen burg e mezi shpëtova, po më kot, plakoshi gërmuq s” bindej me asnjë mënyrë. 
Medet ç'më gjeti E kërkova si breshka gozhdëni Ç'më duhej mua7 Mirë të më bëhej. 

Po tani si do vejë halli as unë s”e di. 

Ndejta nj'a dy orë në atë agoni. Për fatin t'em pashë prej penxheresë një fytyrë të njohur 
që po vinte te drejtori i burgut, s'di se për ç'farë çështje. Ishte një bej Stambolli të cilin e kisha 
njohur në Universitet të Stambollit, miku i Petraq Kondilit, student edhe ky i drejtësisë. E 
thira shpejt e i tregova hallin dhe ky e një herë i thot” atij shtriganit drejtor të burgut e m'a hap 
e dal jashtë tue u pjekë me mikun bej. 

Plakoshi maskara s'dinte si të justifikohej përpara mikut t'em. Me gjith'ato prapë s'më 
la të shoh Lutfi benë po edhe poklonet që kisha harxhuar 2 mexhita, m'i mbajti i poshtëri e 
s'më la as t'i mar me vehte. Kësij hajdutësh memur kish Sulltan Hamiti asokohet. 

Kisha vendosur të mos ri më në atë namkeq Stamboll, se më zijnin edhe hethet e kisha 
fituar nje reumatismë të fortë ne bodrumet e atij burgu dhe dita-ditën po mendohesha kur do 
shkoj. Desha të kthehem prapë në Karvasara, që të mos vete prapë në Korçë, ku far” e fisi me 
të luturat e tyre që të rinja atje më kishin marrë më qafë. 

Sikurse kam përmëndue edhe tjetër erë në këtë histori, në Karvasara kisha njohur një 
zonjushe Marigo Vasso nga Labova, e cila na kish pritur atje kur për të parën herë vamë me 
tem” ëmë në Karvasara. 

Këjo zojushe qysh atë mot ish martuar me një zotni prej Kalipolit të Thrakës që quhej 
Janaqi Ekonomidhi, doktor i marinës luftarake të Turqisë. 

Unë, i vogël ahere, ju pata vënë kurorë në Prevezë dhe kështu isha kumbari i tyre. 
Janaqin e mbanja ment mirë, po Marigonë e sillnja ndër ment ndose kisha 18 vjet t'a shoh. 
Ajo më kish dashur shumë e gjora. 

Prej Stambollit i kisha shkrojtur nj'a dy herë ditët e para që ardha, por me që rashë në 
burg, s'muar vesh se ç'u bëra më tutje. Marigoja me të shoqin ndodheshin në Kios 
(Ghemlek), një qytet i bukur në funt të gjirit të Mudanjasë në pellgun e Propondidhës. Atje 
edhe banojshin rregullisht tuke patur shtëpin” e tyre e mylqe' të tjerë dhe Janaqi ishte major 
mjek i marinës Ottomane që qëndronte nër ato ujna. 

Një dit kur po rinja në odën t'ime në Jedik Pashë më presentohet një djal” iri, i hol” ei 
gjatë nj'a 25-26 vjetsh me emër Aleksandër Buda, me origjinë nga Elbasani, po prej kohësh 
mbetur në Ghemlek ku ishte msues. Ky zotni më vjen me një letër nga ndrikulla Marigo e cila 
kish marrë vesht burgosjen t'ime e lirimin e më kërkonte patjetër të vete në Gjemlek të më 
shohë se e kishte marrë malli prej kaqe kohësh vjetësh. 

Zoti Budda më tha se ësht” autorizuar prej Janaq efendiut të më marrë nga Stambolli të 
paktën për një muaj si mysafir dhe s'duhej t'ja prishnja qefin. 

Ky mik më ardhi si një engjëll prej qielli, një fort i math ngushëllim për mua. E prita me 
gëzim të math, tuke pranuar pikë për pikë propozimin që më bëri. 

Mbas dy orësh, mbassi e mbajta edhe për drekë e hëngërm u nismë për në Ghemlek me 
vaporin “Hamidije”. Z. Buda kish telegrafisur se po vijmë. 

Mbas një udhëtimi tepër të bukur 9 orësh kemi vajtur natën në Gjemlek, një qytet 
amfitheatrik fort i këndëshmë në funt të gjirit të Mudanjasë. 

Posa hodhi hekurin vapori shoh një barkë të stolisur me flamurin e Turqisë dhe me 8 
remtarë që po i afroheshin vaporit. Me një herë një burrë me gjyzlyke ndo nj'a 40 vjetsh 
bashkë me një oficer turk të marinës hipin në vapor. Z. Buda më thotë me një herë se ajy burri 
me syze ishte i shoqi i Marigosë, Janaqi, tepër i gëzuar që më pa, më rekomandoj oficerin mik 
e kështu zbritmë në barkë e duallm në skelë ku më priste Marigoja e gjorë me gjithë djalin e 
vetëm të tyre Jorgaqin nj'a 12 vjetsh djalë si dhe me të mbesën e Janaqit, zonjushën Aglaia 
Ekonomidhi. 

S'rëfehen të qarat e mallëngjimet e Marigosë. Më priti si kur se munt të priste e ëma të 
birin e saj, të largura prej shumë vjetsh. Vamë në shtëpi të tyre, një shtëpi të re e fort të bukur, 
ku më kishin pregatitur shumë mirë edhe odën t'ime të veçantë. 

Ndejta mysafir plot një muaj te Marigoja. Përveç që më rekomandoj ne gjithë miqt e 
miqeshat e saja, por më shetiti edhe në shumë vënde e qytete të tjerë, si në Brussë, në 
Mudanja, Sigji, Trilia, Srmutli, Ismit, Pandorma etj. etj. 

Unë prej nature isha shumë shakaxhi kur më hipte ora. Me të vërtetë shakat” e satyrizmat 
e mija vjershat e çashta hymoristike dhe llagapet që ju vinja njërit e tjetrit për tallje, ose shaka, 


' mylk - pronë e madhe e palujtshme e trashëgueshme dhe e tjetërsueshme (H. K.) 

s'kishin sosje. Këto i kisha shtuar tuke dëgjuar e u përzjerë me shumë qarqe shakaxhinjsh në 
Greqi e më fort në Athinë, në Pire e në Mesollonjë. 

Mbasi kaluam nj'a 3-4 ditt mirë e si ju tregova kush e di sa shaka e qyfyre Janaqit e 
Marigosë dhe më fort të burgut, prej të cilave shaka fikeshin së qeshuri si ata, si dhe të tjerë 
mysafirë që ndodheshin në tryezë kur hanin ose kur bisedonin, u rekomandova nga të katër 
anët si shakaxhi dhe bejtexhi satyrik dhe mbi të gjitha Marigoja më kishte kaqe fort 
rekomanduar ne disa miqeshat të sajat gra e zojusha që s'kisha njohur sa një dit pas dreke 
ngrihen e n'a vijna nj'a 10 gra e zojushe prej shtëpijave më të mira prej Gjemlekut, greke të 
gjitha, që të më dëgjonin shakatë. 

Takoj një dit e Djelë mbas dreke që më gjetnë ku flinja se kishim ngrënë bukë vonë e 
kishim pirë mjaft e si ishte ftoht” akoma më kish zënë mjaft rëndë gjumi. 

Vjen Marigoja e gjora dy tri herë të më zgjonjë, po meazallah se tundesha 5 më kish 
plakosur një gjumë që ler e mos e nga. Nuk çohesha nga tembellëku. 

Si e pashë që insistonte Marigoja ahere u ngrita, u lava dhe ju dolla përpara zonjave dhe 
zojushave tuke u rekomanduar nga Marigoja. Disa prej atyre ishin kaqe të bukura, një racë e 
thjeshtë georgjiane që nuk shihen kollaj në botë. Omollogoj' se gjer ahere s'kisha parë as në 
Greqi as në Stamboll. Bukuri e symetri trupi extraordinare. 

Djalli t'a sjellë të mos kem aspak qef atë ditë, jo shaka të tregonj, po as goja të më 
hapeshe. 

Më afrohet disa herë fukaraja Marigoja e më shtyn e më lutet të hap gojën e diç të flas. 
Meazallahi S'më delte fjala nga goja. Mbeta si ptti 

Të shkretat ato pritnë, pritnë me shumë se dy orë, po bosh, s'kisha as më të paktin oreks 
të flas. Edhe shakatë dashkan orën e tyre të volitishme, ndryshe s'kanë asnjë shije, asnjë lezet. 

Të dëshpëruara ngrihen e hikin një nga një pa dëgjuar as gjysmë shakaje dhe nj”'a dy prej 
atyre e muar më nj'anë Marigonë e ja thanë ashtu sheshazi se guak më i mirë se këtë djalë 
(mua) s'munt të bëhej e ju falë nderit që muar zahmetin kot e ardhë enkas për një buf si mua. 

Marigoja, tepër e hidhëruar, m'u qa shumë e më hoqi verejtjen pse u solla ashtu pse nuk 
shkëmbeva asnjë muhabet. Po si të bëja kur s'më delte fjala nga goja” Mezi e rehatova 
Marigonë se një ditë tjetër do sillem më mirë, tuke vënë në vënt atë të metë. 

Pas nj'a dy dit delnim me shetitë me një barkë familisht. S'kishim asnjë të huaj tjetër 
përveç një zojushe prej atyre që ardhë atë ditë të Marigoja për mua e s'u kënaqnë. Unë kisha 
edhe një qitharë në dorë e tyre marrë disa këngë satyrike të bukura që u entuziasnë e u fiknë 
gazit sa u ndodhë aty brenda u enthusiasa edhe vetë ca nga ca e m”u zgjith gjuha për shaka të 
ndryshme, që zura e serënditnja njërën pas tjetre. Ahere thotë Marigoja : Ah, ku ti kishim ato 
zonja të asaj dite të dëgjonin. 

Zojusha e huaj, që ish në barkë n'a kërkon lejen të dalë pak në mol dhe e nxjerim gjer 
atje. Ajo ec me vrap e lajmon disa Zonja e zonjusha dhe pas gjysmë ore shohim dy barka të 
tjera që po na afrohen plot me gra e vajza, ku pashë se ishin midis tyre disa nga ata që kishin 
ardhur atë ditë si dhe të tjera akoma. 

Kuptohet se dëgjonin edh” ato ç'flisnin e ç'këndonim dhe për hatër të tyre e të Marigosë 
u shtërngova t'i repetoj” kush e di sa herë si këngët, si shakatë, po më fort shakatë. Kaqe 
shumë u kënaqn” ato sa na u lutnë të jem ashtu si ishim në shtëpin” e zonjës Evanthia 
Kangjellari, një zonjë e martuar me një Dr. G. Kangjellaris, milioner, po edhe zonja Evanthi 
ishte gjith'ashtu milionare, bij” e vetëm e një farë Liakaqis që kish fituar milionra në Persi. 

Vamë në shtëpi të saj ku u mbothmë një numur aproksimatif 30 shpirt, prej të cilëve 273 
ishin gra e zojusha. U shtruam. Mua më hapet një oreks hymoristik me një sukses nga më të 
rallët që paçë gjer ahere. Nuk di ç'farë e sa shaka tregova 5 kaloj mezi i natës dhe akoma po 
rëfenja , kujt i hahej bukë” Shakatë ishin kaqe të shumta e të goditura sa burra e gra 


' omologare - miratoj, deklaroj etj. (përkthyer nga italishtja H. K.) 
” repetoj - përsëris (H. K.) 

betoheshin se s'kishin dëgjuar shaka më të bukura e më të shishme. Me të vërtetë atë natën 
Marigonë e nxora faqe bardhë edhe kush e di sa herë u ngrit e më përfshinte për qafe e më 
puthte e gjora. 

Po ajo natë pat një pasojë tjetër gati të rezikshme. Një zonjë prej atyrë, zonja Katina 
Kuzuni, zonjë shumë e bukur, hyll po thuaj, 4-5 vjetsh martuar, ajo 25 vjetsh, i shoqi 56-58 
vjetsh, mjaft i mplakur po zengjin shumë, mbassi fjaloj kush e di sa herë me mua, i hyra ne 
mes të zembrës qysh atë natë me maryfet më çfaqte ndjenja sympathije e më vonë dashurije, 
sa më shëkonte gjithë në sy. 

Si u ndamë e shkuam nëpër shtëpitë secili midis falenderimeve të mbëdha e kujtimeve të 
paharuara, të nesërmet më vjen zonja Katina në shtëpi e si muntmë e u gjetme vetëm në sallën 
e pritjeve, më hapi zembrën e më thotë se ndjen një dashuri kaqe të madhe për mua sa është 
gati të më vinjë pas kudo që të vete, tuke lënë burrin e saj e shtëpinë. 

Sado që u përpoqa t'a qetsonj se kjo ishte një punë e çmëndur dhe një gjë katastrofale 
për nderin e saj e të shtëpisë, s'ish e mundur t'a bintnja. Ajo e kish vendosur të më vinte pas, 
dhe si të ndahej nga burri të martoheshim bashkë, e më premtonte se kish një pasuni gati 5000 
lirash, veç robave e xhevahireve të saja e veç ç'munt të trashëgonte nga një xhaxhaj i saj që e 
hiqte si bijën e vet e trashëgimtare. 

E pashë që m”u vardis fort. Mori edhe fotografin t'ime që ja kisha dërguar më parë 
Marigosë nga Stambolli. Kaqe më ra në qafë sa për pak mënt i dhashë fjalën. Po e pashë se 
konsekuencat munt të ishin shumë të këqija për një grua të martuar, por edhe për mua akoma. 
Si të bënja as unë s'dinja. Më futi në një mendim të math dhe i kërkova një afat 24 orësh që të 
mendohem. 

Po mbi këtë një tjetër taksirat po më ngjiste brenda në shtëpi të Marigosë. E mbesa e 
Janaqit Agllaja një çupë 20-22 vjetsh, esmere dhe jo shumë e bukur — kurse Katina ishte një 
hyll — Agllaija, po thom, kish nj'a dy dit ahere që po më tregonte shenja dashurije, të cilat 
s'gjenin asnjë vënt pranë meje se s'ndjenja as më të paktën sympathi për atë se s'më pëlqente. 
Kjo gocë kaqe m”u afrua sa që një nate kishte kuximin e më ardhi vetëm fillja me robën e 
natës në odën që flinjal U çudita fort për këtë paturpësi dhe formova idhenë që këtë maryfet 
munt t'ja kish bërë edhe tjetër kujt e më dha një përshtypje të keqe. 

Si e pashë se insistente t'a mernja në robat u egërsova mjaft dhe më fort kur një çupë 
virgjineshë kuxonte në atë mënyrë edhe në një shtëpi ku unë isha mysafir dhe ku sillnja 
respektin më të madh që munt të bëhej sepse Marigonë e respektonja si nënë. 

U shtërngova t'a bint se nuk bën mirë dhe, se si çupë që është duhet të jetë shum” e 
mbajtur në cirkonstanca të këtilla, gjer sa më së fundi hiku tuke qarë. 

Po këjo s'qëndroj gjer këtu. Vuri shërbëtoren e Marigosë një gocë pikë 18 vjetshe që 
quhej Smaro, e cila pa një pa dy më lutet t'a mar grua Agllainë. Qesha mjaft me naivitetin e 
këtyre çupave dhe i thashë që do mendohen si të vete në Karvasara. 

Po zojusha Agllai s'kish derman. I çfaqet më së fundi Marigosë edhe ajo m'a tha mua. I 
përgjigjem Marigosë se s'është e mundur se martesën s'e kisha shkuar ndër mënt akoma, se 
po të desha isha martuar në Pirë me Marikën e mikut Ekonomi të motrën e mikut t'em 
Vangjel Ekonomi, të cilën m'a propozuan kaqe herë e me prikë të madhe, po s'e mora, se 
mendimi im ish që të mernja grua shqiptare e jo të huaj. 

Marigoja, kur dëgjoj këto fjalë e mblodhi mëndjen e ja tha të gjitha Agllaisë, po kjo e 
çmëndur mori një koxha dozë sublimë' atë ditë e u helmua dhe me një mijë belarla mezi e 
shpëtuam. 

M”'u mbush mëndja të hiqinj e të largohem nga këto sirena se mos e psonja si i ndyeri 
Odhyseusi kur u poq me Kalypsonë e me Kirqin. 

Vijmë prapë te Katina. 


' sublimë - helm me bazë zhive (klorur merkuri H. K.) 

Këjo s'më ndaheshe për të madhe punë. Sado që desha të rinja pranë Marigosë se jetë më 
e mirë s'kish se si bëhej, por këto evenimenta më shtërngonin të largohesha sa më parë. 

Katina, si e mori vesh se po pregatitesha të shkonja, më thret një ditë në shtëpi e më thotë 
se është gati së gjithash të niset me mua. Aman, i thom, se s”e bënj dot këtë, s'është e mundur. 
Unë s'kam ardhur për kësi gjërash dhe s'munt të bëhem shkak mjerimi i një shtëpije të 
nderishmel Po Katina s'dëgjon nga këto. Më së fundi zë më shan se s'qënkam burrë, se 
s'paskam zembër, ajo një grua e martuar edhe po kuturisej edhe unë një djal” i pamartuar të 
jem kaqe i pakuxuarshim, turpi Ndofta ishte turp, po unë mendonja të fundit. Ishte gjë që 
s'bëheshe. 

Funt i fundit ardhi dita që do të shkonja. Katina më lajmëroj që atë natë tinazi se do 
niseshe me mua. Sado që desha t'a ndalonj, s'ishte e mundur. Ajo me pretextin se do vinte në 
Stamboll të shihte një të emtën e saj, niset të nesërmet me mua, pa ditur gjë as burri i saj as 
njeri. Me vehte kish marrë gjith ç'kish xhevahire, të holla, aksione etj. Të mjerët burra me 
kësij grash, të mjerat shtëpi si batërdiseni 

I shkreti i shoqi me do far” e fis tjetër e përcuall gjer në vapor gruan e pabesë. Asnjeri 
veç ne të dy e dinte mysterin. Mua më vinte sikur kisha një bela të madhe mbi kokë. 

Mbassi u përqafuam me Marigo, Janaq , Jorgaq Agllaia etj. Dhe si ju lamë shëndet 
gjith'atyre miqve e miqeshave, me të cilët shkuam aqe mirë, u nismë nga limani i Ghemlekut 
për në Stamboll, midis brohorive e të përshëndetjeve me tundjet e shamive në erë. 

Katina s' derdhi as një lot që u nda nga i shoqit Ajo ish tepër e gëzuar se u bashkua me 
mua. Zumë një kabinë që të dy në vapor si me qenë burr” e grua. S'desh të dalë jashtë në 
kuvertë 5: desh te rinte gjithë një mbi gjunjët e mija. Si të bënjar Më shkonin ç'turlish 
mendime. Nga do një herë thesha t'a mar, se ku munt të gjenja një grua si atë, që posa hipi në 
vapor edhe ashtu si ishte veshur për të rëmbyer kokën tërhoq gjithë syt' kapitaneve e 
pasaxhereve të vaporit. Shkreptinte bukuria e saj. Shumë herë prapë mendohesha se ajo ish 
grua e martuar me burrin gjall, si munt t'a bënja unë këtë “vraje Zot” për atë familje” Edhe 
në gjë tjetër. Përveç se mernja kështu një bela kokës, po ku munt ta shpinja” Ç'do theshin 
bota për mua që u solla kaqe çnderisht dhe si do çkatërohesha me burrin e saj pa episodi të 
rezikshme dhe ekspozimeve që do më rëzonin ç'do nderz Po si kur të m'a bënte edhe mua më 
von atë që i bëri burrit saj” 

Këto e shumë të tjera më shkonin ndër ment dhe s'kuxonja në krye t'i përgjigjem 
Katinës në gjestet e saja dashurore, po si pashë pastaj se do katandiste fare monoton ajy 
taksirat e se do ish një budalli e pashoqtë një sjellje aqe tartufe sa e tregova gjer ahere, e 
hodha jashta dhe ku të dalë le të dalë, faji s'ishte i imi, boll e defendova e i mbrova nderin. 
Volenti non fit injuria theshin Latinët d. m. th. se kur don vet” e zonja ç'faj ka tjetri” 

Tani munt të mendonjë njeriu si shkuam me Katinën, e cila kujtonte se ishte në paradhisi 

Në Stamboll e shpura në shtëpinë ku banonja. E hoqa si për kushërirë të parë dhe ashtu 
ja u rekomandova zonjës shtëpisë dhe çupave të cilat zunë një miqësi tepër të ngushtë me 
Katinën, e cila i shkonte në bukuri të gjitha. 

Shkuam kështu një javë të tërë dhe njeri s'e dinte folenë t'onë: ishim aqe fort të lumur. 

Po një ditë Katina se si bëri dhe ju çfaq çupës më të madhe të zonjës shtëpisë që quhej 
Dhespina e i thotë se mua më ka burrë e më ka marrë me dashuri, tuke i ikur të shoqti.... Pas 
dy ditsh më merte më nj'anë e zonj” e shtëpisë edhe seriozisht më thosh këto fjalë : Zoti Floqi 
e dijni fort mirë sa ju kemi dashur edhe unë edhe çupat e mia. Zonja Katina s'qënka kushërira 
po gruaja juaj, dhe sidomos grua e martuar që iku e lë burrin. Tani imazhinoni, z. juaj si munt 
të vejë kjo punë për mua që po ju mbanj në shtëpi dhe ç'daravere munt të kem një ditë me 
policinë, ose me Prokurorinë, në qoftë se vjen këtu burri i saj t'a kërkonjë. Prandaj ju lutem, 
me hidhërim të math, ja se t'a përcillni këtë zonjë, ja se të gjeni që të dy një vent tjetër. 

Ja thashë Katinës këto, po ajo as u sëkëlldis farel Menjë herë vuri kapellën dhe më mori 
edhe mua dhe mbassi e njihte Stambollin mirë, më çoj në lagjen “Tatavlla” banuar prej greksh 
të krishterë dhe atjë gjetmë një shtëpi me dy oda e ja shtruam paq. 

Të lemë këtu vehten t'onë. I shoq i Katinës i shkreti se e pa se shkuan dy javë e s'po 
dinte ç'ju bë gruaja ngrihet e vjen vetë në Stamboll e po e kërkon nga të katër anët e ngreh më 
këmbë gjithë stacjonet policore të Stambollit. 

Fati im, një ditë, në një kafene të vogël në “Tatavlla” ku kisha zakon të mernja nga ndo 
një kafe, dëgjoj par hazard', si thotë frëngu se paskan rëmbyer një zonjë nga Ghemleku që 
quhet Katina dhe burri ka ardhur në Stamboll e po e kërkon kudo dhe gjithë policët janë në 
këmbë e s'dijnë se ku. 

Me të shpejt shkonj në shtëpi e ja kallxoj këto me ngutsi Katinës, e cila prapë s'u 
sëkëlldis. Po kur i thashë se rreziku m” i math është për mua, edhe se po të më zenë do vete të 
paktën 2 vjet në burg e shkatrohet krejt mendimi e qëllimi që kemi për një bashkim të 
përjetëshëm e se do ish më mirë që të mos ngjiste një skandall i këtillë, i cili do n'a expozonte 
keq që të dy e s'kishim një farë fitimi, ahere u bint, po si munt të ndahej nga mua tani, që s'i 
ndahej dot shpirti” Preferoj të vriste vehten, po edhe për këtë s”e lashë. Funt i fundit i dhashë 
fjalën se do t'a mar, mjafton të gjente një shkak divorci e të shkurorëzohej nga i shoqi e të 
ishte e lirë. 

Kështu me një mijë të qara e me aqe më shumë të përqafuara me Katinën u ndamë më së 
fundi dhe ajo ja mbajti per ne tezja e saj. Unë nga tjetër pregatit shpejt plaçkat edhe pas 3 
orësh u nisa me tren për Selenik tuke i dhënë munxët” e mallkime Stambollit të qelbur ku 
vojta aqe forti Kështu shpëtova nga një rrezik i math që po më priste, se e dinja mirë se 
Katina nuk do tregonte kurrë se mbetmë bashkë ato dy javë, as që do merte vesh njeri. 

Si vajta në Korçë, pas dy javësh mernja një letër nga Marigoja, ku midis të tjerave më 
thosh edhe aventurën e Katinës me të shoqin tuke mos ditur as ajo se cili e rëmbeu Katinën, 
ose cilin rëmbeu Katina. 

I shkreti burri i saj nuk di si bëri e si u suall me të shoqen edhe më ja ndjeu apo jo fajin 
lavarashes së urgjisur”. Po duket se ja ndjeu se pas nj”a 8 muajsh më lajmonte një mrekulli 
Marigoja, se qysh, të shoqit të Katinës i fali Zoti një djalë si pullump, pas kaqe vjetsh martese 
dhe si i ishte gëzuar tepër plaku, i shoqi, që u bë me trashëgimtar. Merret vesh pra, se nuk e 
kisha lënë plakun, të shoqin, të pangushëlluar. Prej asaj aventure të paharuar pat sido kudo një 
fitim. Fitoj një koxha djalë që s'e mendonte kurrë. 

Unë i urova që të dy si të shoqin, si Katinën për djalin që ja fali Zoti. M'u përgjegjnë që 
të dy. Veçanërisht Katina më dërgoj edhe fotografin” e bebes me këto epigrame : “Shëkoje 
kujt i ngjet. Është djali i jonë. Sa her” e shoh të kujtonj ty. Do Zoti e n'a bashkon një ditë”. 

“Katina” 

V. O. Katina më daroviti 50 lira kur u ndamë, nga të cilat 40 ja dërgova me çek babait 
(Shënim i K. F.). 

Edhe me të vërtetë, Katina e gjorë kish të drejtë. Djali ish i yni. 

Të këtilla aventura më ngjanë shpesherë në jetën t'ime, në Athinë e Mesollonjë edhe një 
brenda në vapor. 

Sa do që janë mjaft romantike t'i tregonjë njeriu që të gjitha në mënyrë konfesimi“ 
sikurse të çkarkohet prej do fajeve, të cilat me të drejtë s'munt t'ja ngarkonj pasivës s'ime se 
s'ja pata ndonjë faj zojushesTheodhora Dhimitriu, e cila më ndoq gjer në Karvasara e q” andej 
në Athinë dhe më së fundi lindi edhe një çupë. “Lilikën” të cilën desh të ma ngarkonte mua , 


' par hazard - rastësisht (përkthyer me google nga frengjishtja H. K.) 

” munxë - shenjë që bëhet me pëllëmbë të hapur të dorës drejtuar dikujt për të a përçmuar (H. K.) 

“ lavarashe - njeri që të fut ndër kllapa, të vë litarin në fyt. Orgji - festë që bëhej në Greqinë e lashtë për nder 
të Dionisit, perëndisë së rrushit dhe të dëfrimit (H. K.) 

“ konfesim - rrëfim (H. K.) 

si të vehës zonja Amalia Selivou në Mesollonjë e cila m'u vardis fort gjer sa i fala një djalë që 
natën e dorëzuan në Strehën Vorfnore me embrim Aleksandër, i cili më vonë u bë ibir” i 
deputetit Patrës Rufo-Kanakarit etj. etj. , sado, po them, që me këto munt të bëhet një romancë 
idyliake mjaft zbavitëse, do kufizohesha të tregonj ç'më ngjau brenda në vapor me një 
kontesë Ruse, e cila kish ndarë të shoqin e kish marrë për burrë një professor Arqeollogjije 
frënk, një plakosh 60 e ca vjetsh, kur ajo s'ishte as 35, e megjith'ato konservonte akoma 
bukurinë slave të veriut, e njohmë si një trëndafil, blonde e sy kalltërt, e gjattë e mjaft e 
dijshime. 

Aso kohe kisha vitin e III si student Drejtësije. Kur po vinja në Athinë, brenda në vapor 
na ardhë prej Patre një çift pasaxherësh të huaj, veshur me roba udhëtimi, me petka turisti. 
Dukeshin se ishin arqeollogë, si burri, si gruaja. U njohmë në vapor e më fort kur u shtruam 
në tryezë të hamë darkën. E me qenë se në vapor s'dinte njeri tjetër frënçe, përveç mejet, unë 
fjalonja më ato të dy edhe ndër kohë po bënja edhe dragomanllëk' për ç'do nevojë. 

Mora vesh se ishin arqeollogjë, se burri ish Frënk professor i Universitetit në Lyon e e 
shoqja ish ruse prej Petersburgut, kontesë etc. e martuar me atë professor e se po shetisnin 
Greqië për me pa antikat e saj në Athinë e njeti e se këtë radhë drejtoheshin në Korinthë e 
s'andejmi në Dhefos ku ish orakli i Apollonit. 

Si u njohëm mirë e folmë pothuaj se gjer pas mezit të natës, e mbassi panë tek meje një 
njeri që munt t'ju ndihmonte në informatat e hollsinat që kërkonin (se edhe unë merresha 
mjaft me arqeollogji asokohet) m”u lut kontesa (embrin e kish Ollga Vladhimiroff) që në qoft” 
e mundur t'i shoqëroj gjer në tempullin e Apollonit në Dhelfos me harxhet e tyre, në mos më 
shkaktohej dëm në punët e mija. 

Unë si e pashë që më lutesh aqe ëmbël ajo zonjë aq” e këndshme e fluturake dhe mbassi 
mu vu për së teprit, u binda t'i shoqëronj gjer në Dhelfos e Termopyllë, ku kish luftuar 
Leonidha i famshëm me të 300 spartiatët e tij kundra Persëve edhe që andej do ktheheshim në 
Marathonë, në Platorias e në Athinë. M”u falë nderit fort dhe kështu nga mëngjezi harrimë në 
skelën Ifea, ku duallm, lamë bagazhet, mormë kuaj dhe u drejtuam në Dhelfos. 

Të nesërmen shkuem për në Beoti e që andej vijmë në Marathonë dhe në Athinë, ku 
ramë në hotelin e math e splendit të Athinës “Hotel de la Grande Bretagne” ku muarmë 3 oda 
në dispozicjonin t'onë, njërën prej të cilave m'a dhanë mua. 

Në gjithë këtë udhëtim u njojtmë mjaft mirë me kontesën Ollga. Kontesa më dashuroj 
aqe fort sa gati mënt më expozonte edhe në sy të të shoq, i cili si një tjetër suaxagora nuk 
filozofonte gjer atje sa të vërente sjellje komprometante të së shoqes. Ajy ish njeri i butë dhe 
tepër stoik, kaqe sa shumë herë e shihte të shoqen që bënte me mua ca gjeste të dyshimta dhe 
s'i bënin as më të voglën përshtypje. 

Unë si pash” ashtu e mendova se s'duhej t'a zgjatnja më tepër dhe kështu i përgjigjesdha 
kontesës ruse në ç'do sentiment të saj e dëshirë. 

Si arthmë në Athinë dashuri e saj u shtua edhe më tepër, munt të them se mori një formë 
tragjike. Kontesa derthtë lotë dashurije për mua dhe dëshëronte mos i largohesha as një 
minutë. Harrim gjer atje, sa natën e vinte burrin e saj në gjumë e gati gdhihej me mua bashkë. 
Me mua shetitte kudo, un” e çonja në theatrot, në koncertat edhe i shoqi sa t'i hiqte ndo një 
vërejtje, përkundrazi kënaqej më tepër edhe disa herë m”u fal edhe nderin se shpëtonte nga një 
bela të madhe që ta shëtitte andej këndej të shoqen, mbassi ish edhe plak e i pëlqente të rinte 
brenda të studionte si filozof që ish. Të lumit ato burra që merren me filozofil 

Ësht” e tepërt të themi se me kontesën rronim si burr” e grua pa të na bëhet havalë njeri 
dhe ësht” e tepërt të përmendim që sa isha me ata jo vetëm s'harxhova asnjë metelik prej 
xhepi, po akoma më jepte të holla pa masë Ollga për të prishur, pa i kërkuar vetë, dhe gjithë 


' dragoman - përkthyes (H. K.) 

më pyeste në kam nevojë për pare e më mbushte xhepin me dhrahmi: A munt të bëheshe jetë 
m”e mirë se këtë” 

Si ndejmë kështu më shumë se një muaj, një ditë më thotë kontesa se dëshiron shumë të 
më marrë me vehte, të harxhojë për studimet e mija në Universitet të Lyonit, të më mbajë me 
të ngrën” e me të pir” e ç'do herë tjetër pranë saj edhe më së fundi të më ketë edhe amant (të 
dashur) në syt” e të shoqt, mbassi ajy, si e kuptova më vonë i kishte dhënë liri të plottë së 
shoqes të bënte si të deshtë. Me fjalë të tjera profesori s'ishte vetëm një stoik, po edhe një 
kozmopolit. 

Unë, sado që më vinin për hesap ato fjalët e kontesës se s'kish më mirë për mua edhë aji 
ishte zengjine po mendonja pleqtë ku do t'i linja. Mendonja t'em atë që u therorizua për mua 
dhe më vinte shumë keq e kështu i thashë Ollgës se një gjë e tillë ish e pamundur për mua dhe 
i tregova dhe arsyet. 

S'munt të tregonj dot momentet tragjike kur u ndamë me atë në vapour se i përcolla gjer 
në Pirë. Në syt e të shoqt m'u hoth kush e di sa herë për qafe e më puthte sa më vinte edhë 
turp prej të mjerit të shoqt , po ç'të bënja. Gruaja qënka stihi, qënka lubi, qënka monstruoze 
nga ndonjë herël Turpin e hëngërka me bukë përpara dëshirës e zjarit që ndjeni Sa gjërra 
mson njeriu në këtë jetël 

S'ndaheshe dot nga mua. Shume herë më kthente nga rruga, nga të zbriturit në shkallë të 
vaporit, me gjithë që i linim shëndet njëri-jatrit, aqe sa ju tërhoqi verejtjen gjithë atyre që 
kishim rotull, të cilët kujtonin se mos më kish ndo një vëlla të dashur, se vetëm një vëlla munt 
të puthet në atë mënyrë, me gjithë që edhë dashuri vllaznore e kaloj ç'do masë. Të shoat i 
justifikohej për këtë paturpësi në këtë mënyrë “Je sens pour cet enfant un amour plus que 
fraternel ” (2) edhe ajy fukaraj e besonte. 

Në së fundi para se të ndahemi për gjithnjë, kthehet e i thotë të shoqt: “duhet t'ja 
shpagush maitre Floqit gjithë këto mundime e hasomeri që bëri për ne”. Edhe ajy njeriu stoik, 
ma pret : Ç” është zahmeti juaj, z. Flokis” — S'është fjalë ajo, i thom, z. Profesor. Po ajo 
shejtanja kontesa s'e le t'a zgjatë fjalën, po i kreu portofolin prej xhepit dhe qit e më jep dy 
banknota nga 1. 000 baras 2000 dhrahmi. S'desha t'ja pranoj, po Ollga mi vuri në xhep me 
përdhuni dhe për mbi këtë nxori prej gravatës së saj një spillë të florinjtë me një brillant të 
bukur e m'a mbërtheu në kravatën t'ime për kujtim. 

Kështu u ndame me kontesën Ollga, e cila për kush e di për sa kohë vazhdoj 
korespondencën me mua. E mbyll gjer këtu këtë kaptinë e cila duhej të mbaronte me një idyl 
mbassi filloj me një tragjedi, pjesa më e tmerishme e jetës s'ime që s'munt t'a haronj për sa të 
jem gjallë. Të 2000 dhrahmitë ja dërgova babajt në Karvasara. 

Përpara se të ikinj nga Stambolli u mendova disa ditt se ku duhet të vete të zë shtek. 

Shumë herë thashë të shkonj në Karvasara pranë shtëpisë s'ime, po prapë s'e gjenja të 
arsyeshme se prokopin” e Greqisë e pashë në motin e fundit, ku nuk munt të fitonja më shumë 
se 200 dhrahmi (7 napolona të sottmë) me gjithë diplomën që kisha, se avokatët ishin shtuar 
shumë ahere dhe nga ana tjetër punët ishin paksuar. Prandaj, mbassi këtë radhë e kisha msuar 
mjaft mirë turqishten, të cilën e shkruanja dhe e këndonja e e flisnja mirë, vendosa të kthehem 
prapë në Korçë. Kështu edhe bëra. 

Kur ardha në Korçë më pritnë shumë mirë dhe disa miq e tregëtarë m'u premtuan se se 
do më përkrahin, mjafton të të hap një atjë një zyrë. 


' ndjej për këtë fëmijë një dashuri më shumë se sa vëllazërore (përkthyer me google nga frengjishtja H. K.) 

Për ç'do eventualitet u shoqërova me një avokat diplome nga Stambolli, me z. Maliq 
Babani me të cilin fitimet i ndanim në mes. Ajy merte gjyqe përpara gjyqeve civile e 
administratore turke edhe unë përpara gjyqit fetar e mikst të Metropolisë Korçës dhe 
veçanërisht e ndihmonja shokun t'em në gjyqet turke si dhe në shkrimet. 

Kështu vazhduam mot mot dhe fitimet ishin midis 10-12 lirave turke në muaj për secilin 
prej nesh. 

Por unë, në këtë koh” e sipër vrejtja se pjesën më të madhe te fitimeve ja sillnja unë 
zyrës. Me një far” hesapi unë sillnja 15-20 lira turke në muaj e Maliq beu 7-10 lira në muaj, 
kështu që në funt të vitit u ndava nga ajy e hapa një zyrë më vehte. Mora për sekretar një farë 
Nexhipi, që e dinte turqishten mirë dhe kështu fillova të punonj, ku zura të fitonj 15-20 lira në 
muaj, një shumë mjaft e mirë për atë kohë. 

Zura një shtëpi më vehte dhe e mobillova mirë dhe kisha qëllim t'i sjell edhe prindrit në 
Korçë, se do shkonin një jetë të mirë. 

Në atë vit, që ishte viti 1902, mbassi panë Korçarët që zura një sërë të mirë, filluan të më 
vijnë mblesëri për dit. S'dua të përmënt këtu hollësina mbi këtë pikë, veç se mjaftohem të 
thom se prej 200 deri në 500 lira prikë mblesëritë ishin të mjafta, po nuk vendosnja gjer sa të 
vinja një sërë të mirë e gjer sa t'i sillnja prindët në Korçë. 

Po xhaxhaj im Ligor Mitkua, tuke u marrë vesh me familjen e një farë Theodhori 
Kristodhulo prej Bukureshtit, më proponoj një çupën e tij Efrosinën për grua. Unë pa e njohur 
personalisht gocën, po vetëm tuke u bindur në rekomandimet e xhaxha Ligorit, të tetos s'ime 
së shoqes së Ligorit e të disa farefisit tjetër t'onit, se është një vajz” e mirë e msuar, e bukur e 
e pasur edhe në fotografin” e saj, e cila e tregonte si një virgjineshë elegante e të qytetëruar, i 
dhashë fjalën xhaxha Ligorit, po me konditë që të vinjë në Korçë çupë dhe në qoftë se s'më 
pëlqen ahere munt të isha i lirë t'a zgjithnja fejesën. 

Kështu mbetmë d'akord dhe u fejova me Efrosinën dhe e ëma e saj më premtoj një prikë 
prej 500 lira turke, përveç roba të tjera etc. Që do kishte nusja dhe pjesës së saj prej 
trashëgimit pas vdekjes s'ëmës. 

Sado që u deklarua zyrtarisht fejesa jonë, unë s'mora asnjë metelik nga prika për ç'do 
eventualitet, tuke e lënë t'a rregullojmë mbassi të vinjë nusja prej Bukureshtit, ku banonte me 
t' ëmën e të motrat. 

Me gjithë që kontratën e fejesës kishim fjalën se dasma do bëheshe në Korçë dhe pas 2 
muaj qysh se u bë akti i fejesës ime vjehrë, tuke lojtur prej fjale filloj më përpara të më lutet, 
pastaj edhe të më shtëmgonjë të vete në Bukuresht të martohemi, ku do hynja edhe dhëndër 
brenda, se këjo ishte çupa më e vogël e saj, kurse çupat e tjera i kishte të martuara dhe kjo 
rinte vetëm me Efrosinën. 

Ky propozim jashtë konditave që kishin paktuar, naturisht më zembroj dhe kështu u 
shtërngova t'i shkruanj s'ime vjehre se në qoftë se s'vinte me të bijën në Korçë brenda një 
muaji kisha me zgjidhë fejesën nga ana ime e me ju kthye nishanin. 

Kështu më përgjigjen se po vijnë brenda një muaji dhe unë lajmova prindët në 
Karvasara, të cilët nisen e vijnë në Korçë, im “atë, im “më, teto Ndinua dhe im vëlla Thanasi e 
i prita mirë në shtëpinë që kisha zënë me qira, e cila kish 7 oda të mira, veç kuzinës si dhe 
kopsht të bukur e të math dhe ish mobilluar edhe mirë, se çashtja e dasmës më bëri të 
harxhonj gati gjithë ekonomitë që kisha në të holla, kisha marrë edhe hua. 

Babaj posa ardhi, pa ditur mirë ç'kish ngjarë e me ç'kondita isha fejuar më kërkonj t'i 
kallxonj kur i kam 500 lirat e prikës, e kur i thashë se u fejova e si s'mora asgjë, i arth shumë 
keq. E keqja më e madhe ishte se edh” ajy kishte ardhur gati pa të holla dhe puna në 
Karvasara nuk i vinte mirë. Nga ana tjetër unë kisha vënë edhe ndo 100 lira borç andej këtej e 
duheshin paguar. E pash” edhe vetë se bëra një gabim të math, po ç'u bë u bë, fundi për hairl 
Po in” atë kishtë shumë durim dhe i jepte kurajo vehtes si dhe mua: E pa se u ngutmë, se 
duhet të kishim marrë në dorë gjysmën e prikës pa të niseshim për mobile shtëpijet e për 

peshqeshe e dasmë. — Po ç'munt të bënim” Durim. S'munt edhe t'i qanim hallin njeriut: Me 
azallah, dhe ruajna zot po të hapnim edhe gojën, do bëheshim krejt qepaze se diç'ka n'a dinin 
dhe do turpëroheshim. I vura gurin zembrës, edhe unë edhe im”atë e s'folmë gjë. S”ju treguam 
as gravet. Fajin e kishte xhaxha Ligori, i cili, Zoti e ndjeftë, për 20-30 lira që mori rushfet nga 
ime vjehrë s'më kallxonj të vërtetën që të dijnim si të silleshim, se ashtu as do t'isha fejuar, as 
harxhe të mbëdha e peshqeshe do kisha bërë, as në borxhe nuk do t' isha mbytur, as t'ëm atë 
nuk e sillnja në Korçë 

Far” e fisi e miqtë s'dijnin gjë. Ata hynin e delnin në shtëpi t'onë me dit e me natë dhe 
s'kish natë të mos kishim mysafirë e harxhe sa të thuesh. 

Gratë, im” ë e teto Ndinua ishin gjithë gëzim, se po prisnin dasmën t'ime dhe shumë 
herë i mbanin me të pahirë për drekë e për darkë sojin t'onë, se ky ishte gëzimi i parë, si 
thojshin, i shtëpisë s'onë. Vetëm ne të dy me t'ëm atë vrisnim mëndjen e po mendoheshim si 
do n'a vejë filli. 

Un” e ngushëllonja t'em “atë se ato dit do vinte vjehra me nusen nga Rumania dhe do 
mernim të 500 lirat e prikës e kështu dal nga dalë do t'i vinim në vënt të gjitha e do mos n'a 
merte dot vesh njeri. 

Dy javë më von marim telegraf nga ime vjehrë se u nisnë prej Bukureshtit dhe pas 3 
ditsh muarm edhe tjetër telegraf nga Manastiri që u nisnë për Korçë. 

S'di sepse nuk ndjeva as një gëzim as kur u nisnë nga Bukureshti, as kur iknë nga 
Manastiri. Thesha ahere se ndofta nga hidhërimet që ndjenim me babanë për borxhet që 
kishim vënë edhe për sërën që i prisha t'im “eti që e solla familisht ne Korçë, ndofta nga këto 
s'ndjenja një farë gëzimi se po më vinte nusja. Po duket se telepathia ime shihte për së largu 
dhe jehimi i saj tingëllonte në shpirtin t'im 

Më së fundi, ditën e caktuar që do të vijnin në Korçë, im” atë me gratë t'ona e t'em vëlla, 
xhaxha Ligori me fëmijën e tij edhe disa të tjerë prej fisit t'onë ju duall përpara me nj'a 5-6 
karoca. 

Disa herë më thanë gratë që duhet të dal edhe unë përpara nuses, po im “atë, mbassi e 
dinte shkakun më mirë, ju tha grave se s'bën të dalë edhe dhëndri përpara e kështu unë mbeta 
në shtëpi, porse në atë kohë që kujtonja se munt të hynin në Korçë dolla me disa miq në 
kafenenë e Plakocit jashtë Korçe që t'i munt t'i shoh kur do vinin dhe të mar impresjonin e 
parë për atë që do t'a kisha shok të jetës. 

Kur po vinin karocat unë me miqt” e mij po rijnim afër një trapeze dhe sado që karocat 
ecnin revan, im “atë më pa për së largu dhe më thiri të afrohem në rugë: U afrova. Në karocën 
që ish im” atë ishte edhe vjehra ime dhe Ligori me të shoqen. Në karocën e dytë ishte im '“ë, 
Ndinua, im vëlla dhe nusja Efrosina. Im” atë në thotë në nj'anë se duhet të salutonj nusen, 
mbassi munt t'i mbetet hatri se kisha qen” aty e s'i fola: Edhe unë afrohem në karocën e nuses 
e e përshëndosh që “mirë se ardhi”. Ajo s'më njohu me të parën, po kur i tha teto Ndinua që 
pa shëko nuse se ç'burrë të japim ahere Efrosina shtiri syt” e më vërejti mirë e nënëqeshi, dhe 
desh të më rokte për qafe po i ardhi turp prej kallaballëkut të math që ishte rrotull. Un” i lashë 
e shkuan dhe mbassi përshëndosha për së dyti vjehrën, e cila, si e pashë, ish tepër e 
enthusiasur me mua u ktheva prapë ku isha e ndenja me shokët. 

Tani po përshkruanj pak nusen. Prej fytyre m”u pa se ishte mjaft çehre” vrarë, mjaft e 
zbetë dhe aspak e bukur. Një surat vogël me një hundë si qiqër, trupin e duart tepër delikate 
dhe as një tjetër shije nuk i pashë përsipër. Mbi ato vura re se duhet t'ishte nj'a 27-28 vjet, do 
me thënë më e madhe se mua, ndonse ma kishin rekomanduar për 18-19 vjetshi Kështu e 
pson ajy që ble “derë në thes”. 

Që atë ças m”u pre fjala e muhabeti dhe sado që i gostita 2-3 herë shokët e mij atje, vetë 
s'vura gjë në gojë. Ju kërkova ndjesë miqve dhe vajta në shtëpi, ku atëhere ktheheshin në 
shtëpi edhe prindërit e mij . 

Me një herë më pyetnë gratë si m'u pa nusja. lu thom e “mirkë”, po juve si ju paz2 
Hidhet teto Ndinua e më thotë : E kemi nusen si një hanko, si kadanë, veç të n'a rroni e të na 
trashëgohi që të dy. 

Im” atë s'foli gjë, po nga syt” e s'im'ëje pashë se disa lott po i derdheshin faqeve. E 
pyeta menjë herë ç'ka, se ato lott s'më dukeshin lotte gëzimi. Ajo e shkreta m”u hoth për qafe 
e po më shtërngonte e qantel E kuptova menjë herë zembrën e e madre dolorosësi E mar më 
nj'anë e i kërkoj shpjegime. Ardhi me ne edhe in” atë. Ahere hap gojën e gjora im” ë e më 
pyet edhe një herë në më pëlqeu nusja. I thashë : A do të drejtën” Mua s'më pëlqeu aspak, 
dhe jo vetëm s'më pëlqeu, po m”u pa edhe si e sëmurë. Ahere u panë sy ndër sy im “ë me t'em 
atë. Si, nga e njohe” më thotë babaj. Po, po e njoha, thom se duhet të jet” e sëmurë, po tani do 
t'a marim vesh. Po si do të jetë mua s'më pëlqeu, ju thom prindërve, edhe nbassi jam fejuar 
me kusht që po të më pëlqenjë t'a marr, prandaj unë po ju thom se nuk më pëlqeu aspak dhe 
gjejeni ju tashti mënyrën si lipset t'a prishim vlimin. 

Ndërkohë ardhi edhe teto Ndinua në odën ku bisedonim ne edhe kur mori vesh se 
ç'theshnim, n'a u turr me një herë se këto janë turpe, janë maskarallëke, do bëhemi qepaze në 
gjithë Korçën” etj. etj. dhe përfundoj se duhet t'a mar se .... . atë kësmet patal 

T'a vuri përpara im'atë dhe gati ment e shau të motrën. Si, i thotë, djalit s'i pëlqen e ti 
kërkon t'ja japësh me pahir” Ajy e mer për vehte, pra, kur s'e do i zoti ti ç'ke2 Këto i foli 
teto Ndinos im”'atë edhe ajo më s'insistoj më po zun”e qanin si ajo si im'ë. 

Si shkoj ndo një orë n'a vjen xhaxha Ligori me të shoqen plot gëzim e n'a thotë të 
pregatitemi se pas dreke do vinin të dy ata të n'a merrnin e të shkonim te nusja t'ju theshim 
“mirë se arthtë”. 

In”atë s'foli gjë, po as Ligori s'kuptoj gjë se ç'ngjiste midis nesh, me gjithë që n'a 
gjetnë në ato fjalë e sipër. Kështu shkoj Ligori me të shoqen dhe ne u shtruam të hanim bukë, 
sado që as një prej nesh s”'vuri as një kafshatë në gojë. Ajo natë ish natë zije për ne e jo 
gëzimil 

Ora më 9 alla franga të natës, n'a vjen xhaxha Ligori me të shoqen dhe n”a thonë të 
shkojmë tok te vjehra. T'im “eti s'i bënin aspak këmbët. Mua ca më tepër, dhe që të mos n'a 
marrë vesh njeri shtërnguam zembrat se cili prej nesh edhe shkuam ashtu të shtatë tok si ishim 
bashkë më vëllanë t'em Thanasin, që ish ahere 17 vjetsh. 

Te vjehra ishin grumbulluar një kallaballëk i math krushqish që po n'a prisnin. Kur 
vamë duall të gjithë te dera e avullisë e n'a pritnë e u futëm brenda e ndejmë të gjithë me 
radhë. 

In” atë zuri muhabet me t'ime vjehrë dhe gratë me krushkat e tjera. Mua më thanë se jam 
i lirë të shkonj në bashtë ku ishte nusja Efrosina me t'em vëlla dhe disa çupa të tjera, të 
kushërijvet të saj. Më parë kishte ardhur Efrosina e n'a tha “mirë s” arthtë” dhe ndejti ndo një 
gjysmë ore afër mejet, por as unë që i hapa fjalë, as ajo që munt të më thoshtë gjë, veç se me 
vëzhgellonte mirë që në majë të kokës e gjer në këmbët, si dhe unë e verejta mjaft mirë dhe 
me ndihmën e dritrave e njoha bukur se sbetësija e saj s'ishte prej lodhjes nga rruga, po nga 
ndonjë sëmundje sekrete që do kish, prej së cilës dukej se vuante. Mbi ato dallova edhe më 
mirë moshën e tiparet e saja si edhe shëmtin” e saj më gjithë që ishte veshur si një kokotë. 

Sado që të gjithë m'a dhanë lejen të shkojmë në bahçe e të flasim lirisht me të fejumen 
t'eme, unë prapë se prapë ndenja në dhomën ku ishim gjithë bashkë. Nuk di pse s'ndjenja as 
më të voglin gëzim e s'më bënte zembra të shkonja. 

Te e mbramja ardhi im vëlla me nj”a dy çupa të tjera e më muar me zor në bahçe. Zura 
vënt pranë Efrosinës. Mjerisht unë që isha aqe hymorist, aqe shakaxhi, s'muntnja atë natë as 
të hap gojën. 

Pushimin e preu më në funt vetë e vlumja. Më pyet për disa gjërra për në Korçë, për mbi 
theatrot etj, etj. Ku i përgjigjesha me fjalë të thata e e pashë se s'i bëra përshtypje të mirë. Më 
heq më nj'anë e më pyet shkakun pse ri ashtu edhe si ishim vetëm më përqafoj e më shtërngoj 

në krahrat e saj, ndonse unë ndenja prapë i ftohtë. U justifikova se kjo vinte mbasse prej një 
gëzimi të tepërt që ndjenja ditën e parë që u poqa me atë edhe ndofta dita më ditën si të 
njiheshim edhe më mirë do zhvillohej edhe dashuria jonë më mirë. Edhe e besoj edhe jo, 
prandaj mjaftoj në nënëqeshje. 

Nga mez” i natës shkuam në shtëpi edhe s'kemi fjetur gjithë natën, po jemi gdhirë së 
biseduari. Më së fundi përfunduam t'a prishim atë fejesë dhe t'u kthejmë nishanin. Këtë e 
mbajtmë nj”a dy ditt sekrete në mes t'onë, po ditën e tretë ja çfaqmë edhe daj' Ligorit. 

Ligori kur e dëgjoj këtë u hoth përpjetë dhe zu t'i hiqte verejtjen t'im eti se këto janë 
turpe e s'n”'a sjellin asnjë nder. Po ahere e vura unë përpara dhe e qojta fajtor se më futi 
verbërisht në këtë valle e i thashë se edhe unë bëra faj të math që rashë brenda me këmb” e me 
duar, po ç'u bë u bë, ajo s'më pëlqen, i thashë dhe nuk e mar, prandaj ajy që mori inisjativën e 
kësaj punë, ajy duhet t'i japë funt tani. 

Më kot u gri me mua Ligori, më kot shkëmbyen disa fjalë të hidhura me t'em atë edhe 
më kot thiri edhe gratë t'ju blerë mëndjen. Ne të gjithë insistonim në thezën t'onë. Gjëmonin 
muret nga bërtitjet e të thirurat e Ligorit, i cili kish të drejtë fukaraj se kish marë 20 lira turke 
kapar që më shiti kësodoret, ndonse më kish nip, edhe i cili po të bëhej dasma do merte edhe 
kusurin 30 lira akoma, prandaj ajy me të drejtë çireshe aqe fort, se humbiste gjithë ato të 
holla pa s'kish gjë se më bënte mua të mjerë. 

Po Ligori s'e merte përsipër këtë. Bëni, n”a tha, si të doni dhe iku e n'a lal Edhe ne 
s'folmë gjë, po Ligori tuke ja tregue njerit e tjetrit, çështja mori dhenë. Ditën tjetër e dinte 
gjithë Korça. 

Vjehra nrat'anë e dëgjoj fort bukur po s'deshte t'a besonte. Prandaj dërgoj disa herë e 
thiri t'ëm atë, po ajy, që të mos ndodhej në Korçë shkoj në Dardhë, qinse kishte punë. Më 
thiri edhe mua, as unë s'i vajta. Kërkoj shpjegime dhe unë i dërgova fjalë qinse babaj ishte 
zembruar për punën e prikës, sepse natën që ardhë, vjehra i kish thënë babajt që prikën, 500 
lira do të na jepnin pas dasme, një herë tjetër se do t'a vinin në Bankë mbi embrin e së bijës e 
ku di unë se ç'farë akoma. Këtë i vura s'ime vjehrë për shkak edhe e justifikova mirë që mos 
t'ju mbetej asnjë dyshim se nuk e desha Efrosinën. 

Ime vjehrë si e pa ashtu kujtoj se mos ishte ashtu puna si pretendonja unë, prandaj vuri 
2-3 herë t'vluemen t'ime të më shkruanjë se të 500 lirat i ka vetë ajo dhe të shkonj në shtëpi të 
tyre të m'i numurojnë dhe munt t'i bënja ç'të desha. 

Tani e pashë se më zunë ngushta dhe duhej t' ndanja njërën dysh. Pra më shtërngonin 
t'ju çfaqnja të drejtën e kështu një her” e mirë të çkëputeshim. 

Për fat t'im, edhe si ardhi edhe im'atë nga Dardha, n'a vjen një dit në shtëpi një kushëriri 
im Dr. Bilbili, i cili njihte mirë të fejuemen t'ime që në Bukuresht. Ajy ardhi postafat atë ditë 
të më çfaqë një sent tepër urgjent e të nevojshëime. Më mori pra, më nj'anë e më flet me një 
mënyrë serioze, a e di unë se ç'mar për grua, apo jo” — Pse, i thom. - Si t'emin, thotë, që të 
kam, duhet të të çfaq një të drejtë për të mirën t'ënde, por ti në daç më dëgjo, në daç jo. Fol” i 
thom, dhe kurreshtimi po smadhohej sa po zgjatej fjala. — Dëgjo, kushëri, më thotël Unë të 
dua të mirën. Ajo që do març ti për grua është e sëmurë, është, ç'të të thom, tuberkullozel 
Tuberkulloze” i thom, more folë mirë, doktori — Atë që të thom unë thotë. Jam thirur dy herë 
në Bukuresht prej saj, si mjek i shtëpisë që kam qenë dhe të dy herët e gjeta që kishte bërë 
aimoptysil.... Prandaj, pasoj Dr. Bilbili, ajo që s'bën për ty dhe çuditem si e marton ajo 
teveqelja e ëm” e saj, po më tepër çuditem me ty, më thotë, si e vendose këtë punë kështu pa e 
parë vetë me syr — Pyeta i thom, sa munda po njeri s'ma kallxoj të vërtetën: Ja ku të thom, 
thotë doktori, të gjith” e dijnë këtë veç juve dhe në qoftë se e mer, ahere në mos vdektë në 
kuror” e sipër prej qirinjve e prej asfyksije, pa fjalë pas një muaj a dy si të martohi do të 
vdesël Pra mendohu tani. 

Ahere hapa gojën e ja sërëndita të gjitha kushëririt t'im mjek, i cili më shtërngoj dorën e 
më tha që është gati vetë të lajmojë t'ime vjehrë se për këtë shkak s'munt t'a mar të bijën. Ja 

dhashë lejen me pash doktorit e shkoj e ja tha s'ime vjehre të gjitha, tuke i kthyer edhe 
nishanin. 

Ahere, oh ahere, poter” e madhe u bë në shtëpin të s'ime vjehrë. Efrosinës i ra të fikët 
nga sikleti dhe bëri një aimoptysi' të madhe sa mënt vdiq. Për të mos u expozuar më tepër, 
ime vjehrë me Efrosinën shkojnë në katundin Boboshticë të Korçës, tuke përhapur fjalën 
qinse ato e çartnë fejesën se gjoja.... . unë qënkam martuar në Athinë edhe paskam edhe grua, 
e cila po vinte në Korçë. 

Sado që ne vetë ja kthyem nishanin edhe këtë e mori vesh gjithë Korça, edhe sado që 
s'kish më të madhe gënjeshtër se këtë që përhapi ime vjehrë me krushkat e tjera mbi kurrizin 
t'em, prapë se prapë një fjal” e këtillë n'a jepte dorë nevej edhe tani isha i bindur se këjo 
fejesë u prish dhe unë u çkarkova nga një bela. 

Të dëgjuar këtë lajm, të prishjes d. m. th. të fejesës e të të kthyerit të nishanit, plakosnë 
gjithë far”e fisi jonë e n'a u mbush shtëpia me njerës, të cilët ahere po n'a çfaqeshin se e 
dijnin se e fejuara ime ishte e sëmurë dhe çuditeshin si do t'a mernja. Edhe me gjith” atë s'u 
ndoth një sidomos të më tregonte të drejtëni Kësij soji të kesh pastaj të thuash që kam far”e fis 
e gjak. 

Me të vërtetë atë natë ja kemi shtruar me t'em atë me një gëzim të math sikur diç fituam. 
Më vinte edhe mua edhe atij se u çkarkuam nga një bar” e rëndë e e paduruarshme. 

Nuk shkuan 5 ditt dhe ime vjehr u kthye në Korçë bashkë me të bijën. Efrosina si 
dëgjova, ish mjaft e sëmurë edhe mezi e suall. 

Të nesërmen dy maskarenj prej atyre krushqëve që s'lanë gjë pa thënë kundra meje, më 
vijnin nga ana e Efrosinës tuke më lutur të vinja shpejt te Efrosina se ishte në orë të vdekjes 
dhe dëshëronte di ç'ka të më theshte veçanërisht. 

Unë s'ju zura besë atyre arakatëve dhe ju fola mjaft rëndë për ç'kishin folur për mua. Po 
ata më luteshin se është nevoja të vete shpejt t'a harrinja me shpirt. 

Nuk i besova aspak, se s'kujtonja se ish e sëmurë Efrosina gjer në gradën e fundit. 
Mendonja se, pas këtyre qepazellëkeve që u bënë, mos më punonin ndo një pabesi, për të 
cilën munt të pendohesha për gjithë jetën. E kështu as që u tunda nga vëndi edhe krushqëve 
rezile ju thashë se s” vinj e i përcolla. 

Nuk shkuan dy orë e më vjen në zyrë një dhëndri i jonë, i cili më thotë se Efrosina vdiqi 

Me të vërtetë si njeri më ardhi keq, po nga ana tjetër e pashë që ndërmjetsoj Perëndia e 
machinës (Deus ex machina) dhe kështu mori funt ajo tragjedi, që e shkaktoj për ca të holla 
vet'ajy ungji im Ligor Mitkua. 

Të nesërmen u bë edhe varrimi i saj solemn, në të cilën, ndonse u thirmë nuk vamë. 

Si mori funt kjo tragjedi mluathmë mëndjen. Im”atë desh të shkonte në Karvasara po 
mjerisht s'kish të holla. Bëra një hesap dhe pashë se kisha andej këtej 180 lira turke borç. U 
mendova të shesh mobilet e të shkonim gjithë në Karvasara, po e pashë se s'ish e mundur, se 
as që i paguanja dot borxhet me shitjen e mobilave. Rashë në një hall të math. Më vinte të 
vras vehten. Si i bëheshe këtij halli” Far”e fisi vijnin e shkonin dhe harxhe kishim shumë dhe 
njeri s'na qante hallin. 

U mendova andej, u mendova këtej. Më në fund shkova e u hojta 30 lira turke e ja 
dhashë t'im ati e u nis vetë për Karvasara. Unë mbajta gratë në Korçë dhe t'em vëlla dhe që të 
mos e kisha bela e mbassi kishte mbaruar gjymnazin e emnova msues në Dardhë me 20 lira 
turke në mot. Vetë ju shtrova punës dhe fillova të bënj ekonomi të madhe që të munt të delnja 
mb”anë. Po halli i borxheve si bëhej” Këjo më prishtë mentsh. 

E përcolla t'em atë në Karvasara me një mallnjim të math e i kërkova ndjesë se faji ishi 
imi që i solla në Korçë e e harxhova kaqe fort edhe tani u bëmë dy shtëpi e harxhet n”a hipnë 
mjaft. Po babaj jo vetëm s'desh të më lëndonjë zembrën, po përkundrazi më dha një kurajo të 


' hemoptizi — eliminim gjaku të pastër me kollë në sëmundjen e tuberkulozit, kancerit të mushkërive etj (H. 
K.) 

madhe e më tha që të shtërngonj zembrën e të kem mëndjen për shtëpinë, për të cilën edh” ajy 
do më ndihmonte që andej. Edhe kur i dorëzova të 30 lirat ajy s'desh t'i marrë, po vetëm 
mbajti 5 lira, por se unë, tuke ditur hallet që kisha i dhashë 20 lira edhe vetë mbajta 10. Kisha 
tani borç afro 220 lira turke. 

Shumë u sëkëlldisa atë dit që përcolla t'em atë, se e kisha një ngushëllim të math. Po 
ishte nevoja të shkonte im” atë, i cili diç'ka do më ndihmonte. Kështu i vura krahët shtëpisë 
dhe ju përvesha punës me gjithë vullnetin e mundur. Edhe që të jem edhe më i lirë në punën 
t'ime u ndava edhe nga shoku që kisha edhe hapa një zyrë të veçantë në mes të tregut Korçës, 
ku mora për sekretar një djalë, një farë Thrasyvullo Naçi, i cili shkruante turqishten shumë 
mirë me gjithë që edhe vetë e shkruanja e e flisnja mirë. 

Desh Zoti të mos turpërohem. Pas 2 ditsh, si iku im” atë, më vjen një dava e mirë për një 
divorcë të një vakëflliu, Gjini Stratobërdha, i cili kish ardhur nergut prej Amerike që të ndanjë 
gruan e tija, dhe si duket kishte dollarë me bisht. 

I ndyeri Spiro Kosturi m'a pruri në zyrë dhe sa do që si shpërblim ose rogë avukatije 
munt t'i kërkonja gjer në 20 të shumën lira turke, prej të cilave 10 në dorë edhe 10 kur të 
merte funt gjyqi, i ndyeri Spiro Kosturi, tuke i pasur në dorë 2. 000 e ca lira inglize që i kish 
lënë si depozito Gjini në duart e tija, para se të hap gojën për pagesë, mori fjalën vetë e i tha 
Gjinit që duhet të më paguaj 100 lira inglize, edhe Gjini e pranoj. Do me thënë Spiro Kosturi 
në këtë rast më shpëtoj. Ndjesë pastë i mjeri atje ku ka rënël.... Spirua më nj'a” i mori fjalën 
Gjinit, më tjetrën anë pas një ore më sillte në zyrë 100 plot lira inglize, që as ëndër s'i kisha 
parë, as i kisha marrë ndo një herë si avokat. Ishin këto 125 napolonal Ju fala tepër nderit 
Spiros dhe që atë ças shkova e lava 100 lira borxhe, ku ish nevoja m'e madhe, që edhe 
kreditorët e mij u çuditnë ku i gjeta. Kështu u çlirova mjaft e mora frymë. 

Për këtë gjyq shkova në Mitropoli të Kosturit 4-5 herë me shpenzimet e Gjinit dhe te e 
mbramja ja fitova davanë dhe e ndau të shoqen. Prandaj Gjini u kënaq tepër e nxori e më dha 
edhe 10 lira turke akoma, që, kënaqsi më e madhe s'ka si bëhet. Më lau kaqe halle.1 

Për fat prapë të mirë, pa mbushur muaji qysh se shkoj im”atë, përveç 110 lirave të Gjinit 
mora edhe 4 dava të tjera të reja, dy në gjyqin civil, një në gjyqin penal edhe një për divorcë 
në Mitropoli, prej të cilave mora një kapar prej 60 e ca lirave. Kështu me të shpejtë e mora 
vehten edhe gjith” ajy hidhërim n”a u kthye në gëzimi I harrova të gjitha hallet dhe i shkruanja 
me shunr enthusiasmë t'im”ati, prej të cilit s'desha të dërgonte as gjë në shtëpi. 

Atë mot që kujtonja se do ish më i hidhuri nga gjithë motet që kalova në jetën t'ime, e 
shkuam përkundrazi me lumëri e në enthusiasmë. Puna më vinte mirë, brenda 5 muajve i lava 
gjith'ato borxhe që kisha dhe e shtrova mëndjen. Më vonë filluan prapë mblesëritë, po si e 
psova një herë s'desha as të dëgjonja gjë për fejesë edhe në shtëpi ju kisha thënë të mos 
pranojnë as një mbleskë. 

Pas një mot-moti, me qenë se babaj i gjori filloj të mplaket dhe kish nevojë për njeri, 
nikoqiren e shtëpisë, më shkroj t'i dërgoj një prej grave në Karvasara, t'em “ë, ose Ndinon. 
Naturisht vendosmë t'i dërgoj t'em “ë dhe kështu një dit e mora t'em “ë dhe u nismë nga an” e 
Manastirit, të Selanikut e të Athinës dhe ja dorëzova në Karvasara. Këtë e bëra më fort që të 
haptë sytë edhe ime “ë e të shëkonte disa qytete të bukura e më fort Athinën, ku e mbajta kaqe 
dit e e shetita mirë, tuke i rëfyer gjërat më të çuditshime që ka ajy qytet. 

Si ndejmë bashkë me prindët ndo një javë në Karvasara, unë vetë u ktheva në Korçë, e 
mbassi dërgova dhe t'ëm vëlla në Universitet në Athinë, ne me teto Ndinon zumë një shtëpi 
më të vogël dhe mbetmë të dy. 

Më 1904 Qeveria turke më proponoj kryesin” e gjyqit penal të Dibrës së madhe. Sado që 
roga ishte 16 lira turke edhe unë si avokat në Korçë nxirnja më tepër se aqe, tuke qenë se m'u 
vu shumë konsulli i ahershëm i Austro-hungarisë në Manastr August Krali, të cilin e kisha 
shumë mik, edhe mbassi ishte edhe për shkak kombësije, se shqiptarët nacionalistë me 
ndihmën e Austriakëve mbaronin shumë punë e i shërbenin mjaft Atdheut, u shtëmgova e 

shkova në Manastir edhe e pranova atë vent, tuke shkuar në Dibrë, ku nuk ndenja as dy muaj, 
se valiu i Manastirit me hafijet e tij më survejonte mbi vepërimet e mshehta e marëveshjet që 
kishim me disa kapo të Dibrës e të Kossovës, dhe nuk vonoj të më transferonjë ne Serfixhel 
Po unë u ktheva prapë në Manastir e i thashë konsullit t' Austrisë Kralit se në Serfixhe 
s'mundesha të shkonja e kështu dhashë dorëheqjen, e cila në krye s'm”u pranua. Valiu i 
Manastirit, shum” i zembruar më thiri përpara tij e më kërkoj shpjegime pse s'dua të vete në 
Serfixhe. I thashë se shkaku është vetëm ekonomik, se si avokat në Korçë zinja 20-25 lira në 
muaj e isha në vent t'im e tani Dovleti më jep vetëm 16 lira në muaj, prej të cilave s'më 
tepron gjë të dërgonj në shtëpi. Valiu ahere më tha të shkonj në Serfixhe me 20 lira në muaj, 
d. m. th. me 4 lira shtesë, mbassi jam një nga më të mirët nëpunës të Adilijas. 

Kështu, të mos i prishnja qefin Valiut, me të cilin duhej t'a kisha mirë shkova në 
Serfixhe. Po atje u sëmura rëndë e u shtërngova të kthehem në Korçë, tuke dhënë dorëheqjen, 
e cila m'u pranua. 

Ardha në Korçë dhe e rihapa zyrën avokatore dhe zura të vinja mirë. Shkonim një jetë të 
qetë e të lumur si në shtëpi si me shokë e me miq. 

Sado që kisha vendosur të mos martohem, nuk di se si një dit, kur shkonja me disa shokë 
nga shtëpia e Kostë Poçkës, afër Mitropolisë, pashë te dera e tij 2-3 çupa, të cilat, simbas 
zakonit Shqiptar të asaj kohe, posa n'a panë ne burat, u futnë brenda. Mua prej të trijave më 
tërhoqi vërejtjen njëra, e cila m'u pa tepër e bukur e e hijëshme, e bardh”e e kuqe si një 
trëndafil. S'e kisha parë ndo një herë në Korçë me gjithë që kaqe vjet isha atjel 

E kuptova se do ish nga të bijat e Kostë Poçkës, që të bir” e tij Dhimitri Poçin dikur e 
pata msues në gjymnas të Korçës. Un” e dinja se Kostë Poçka kish vetëm një çupë të martuar 
në Vlorë, po jo se kish edhe çupa të tjera. Prandaj nuk përtova të pyes shokët që shetitnim 
bashkë, cilat ishin ato tri çupa që n'a panë e u fshehnë prapa derës së Kostë Poçkës. Më thotë 
njëri prej atyre, Jani Dardha, se njera prej atyre, ajo me faqet e kuqe ishte e bija e Kostë 
Poçkës e dy të tjerat ishin dy kushërirat e saj. 

Atë natë s'folmë tjetër gjë me shokët mbi atë gocë. Po mua më mbet merak dhe desha 
t'a shëkonja prapë, se më kish hyrë në sy, më kish pëlqyer, që s'dinja se munt t'a shihnja, dhe 
sa do që punë pa punë shkova shumë herë nga shtëpi” e saj s'e pashë dot as një herë. 

Një dit ishte dita e Shën-Anastasit. Tuke shkuar për të uruar takonj me ish profesorin 
t'em Petro Harisin, i cili më thotë të vemë të urojmë më ca Tasër që kishin embrin atë dit. S'ja 
prisha qefin e e lashë të më shpinte ku të desh ajy. Kështu vemë edhe në shtëpi të Tasit Ilos 
për të uruar Tashkon e Ilos. Futemi brenda dhe ol mrekulli n'a presin dy çupa, njëra e bij e 
Pandeli Zografit Antigoni dhe tjetra ishte çupa faqe-kuqe e Kosatë Poçkos, ajo që kërkonja në 
Qielli kaqe kohë e e gjeta pa pandehur në shtëpi të Tasit Ilos, dhe e cila quhej Uranija. 

Zonjusha Antigoni n'a priti mirë e n'a dha dorën të dyve me Petron, po zojusha tjetër 
Uranija u turpërua tepër dhe n'a shqau prej duarsh e iku. Un” e pyeta Antigonin, cila ish ajo 
zojushe që s'na bëri kabull e u suall aqe e egër ndaj nevej, e më thotë se ësht” e bij” e Kostë 
Poçkës dhe quhet Urania, por se shkoj është shum” e turpshime. 

Ndejmë më shumë se një or” atje se ishte edhe koh” e drekës e s”'vinte ndo një vizitor 
tjetër, e kështu u kënaqmë me muhabetin e Antigonit e të s'ëmës Tashkos, Alexandrës, po 
mjerisht, sa do që ju lutmë zonjës Sandës lIlos të thriste edhe zonjushen Urani të n'a 
shoqëronte në muhabet, edhe sa do që ajo e ngrata e ftoj kaqe herë, zojusha Urani s'n'a 
begenisi. Kështu shkuam me z. Harisi, po unë tuke pasur për bri shtëpin” e një tezes s'ime, 
Ciles së Nisit Tomços, prej çatmave të së cilës dukej mirë obori i shtëpisë së Tasit Ilos e 
kështu kisha një shpresë së munt t'a shëkonja zojushen Urani s' andejmi, u ndava prej z. Harisi 
dhe hyra ne tetua ime. Asaj i kallxova veçanërisht qëllimin t'em dhe tinazi shkova nga 
bajlladit” e vjetra të 

shtëpis së saj, ku munt t'a shoh e t'a vëzhgonj mirë zojushen Urani, edhe t'a dëgjonj 
akoma të këndonja ca këngë të reja të bukura greke, nga të cilat shumë u enthusiasa 

Qysh atë dit vendosa t'a kërkonj për grua atë zojushe të kandëshme, të cilën e gjenja të 
mbaruar në ç'do pikpamje edhe tam ashtu si e ëndëronja unë. Zonjusha Urani s'kish mbaruar 
akoma të 20 pranverat nga mosha. 

Mendohesha cilin, ose cilën të vë mbles, ose mbleskë pa u expozuar, që të mos kujtonin 
se e kërkova vetë, po që m”u lutnë nga ana e nuses. 

Në këto mendime e sipër dhe atje ku po veshgëllonja cilin, ose cilën munt të dërgonja si 
mbles, takoj të martohet kushëriri im Sotir Zografi, ku naturisht u thira për dasmë, po ku ishte 
ftuar edhe zojusha Urania, që ish kushërir” e tij e parë. 

Atje m”u dha rasti t'a shoh edhe më mirë, po vura re se të gjitha çupat losnin valle e 
vetëm këjo nuk loste. Pyeta shkakun e më thanë se që kur ju ka vdekur i vëllaj i saj Dhimitri, 
ish profesori im, i cili i kishte shkretuar fort, ajo s'ka lojtur kurrë valle. Përveç asaj po e 
verenja se rinte tepër serioze e jo si shoqet e tjera dhe këjo më bëri përshtypjen më të madhe e 
më hyri më tepër në zembër. 

Si mbaroj dasn” e Sotiraqit, një dit më vjen ky në zyrë dhe fillon të më fjalosë për 
Uraninë. Un” e kuptova me një herë po s'desha të çfaqesha edhe më vinte edhe mirë se filloj 
nga an” e tyre, pa ju propozuar gjë unë. 

Sotiraqi, si më pa në dasmë se po e shihnja më tepër Uraninë me një verejtje të madhe, i 
kishte thënë s'ëmës së çupës Lenkës Poçit se kish gjetur një vent fort të mirë për Uraninë. 
Lenka i kishte thënë se s'ka më bukur edhe se më njohin mirë po s'kuxojnë të hapin gojën se 
mos ju kërkonja prikë shumë e s'kishin. Prandaj Sotir Zografi ardhi të më blerë mendjen më 
parë pastaj të hynte si mbles. 

Unë u mbajta mirë përpara Sotiraqit pa i dhënë të kuptonjë se unë isha më i pari që e 
dëshironja një gjë të tillë. Mjaftova t'i thom që, tuke çmuar familjen fisnike të Poçkallarëve, 
pranoj një propozim të këtillë, por se lipset më parë të merrem vesh edhe me prindët, mbassi 
duhet t'i respektonja dhe ata. Këjo mjaftoj për Sotiraqin, sa të vejë e t'i ngrehë mendjen 
zonjës Lenkë Poçit, e cila u gëzua tepër kur pa se çështja munt të merte funt e kështu filluan të 
më vihen me mish e me shpirt për këtë mblesëri, të cilët, ku t'a dinin ata se un” e kisha 
pranuar pa asnjë konditë dhe se pak akoma po të ishin vonuar do t'ja kisha propozuar vetë. 

Sipas fjalës që i dhashë Sotiraqit u mora vesh edhe me prindrit në Karvasara, të cilët u 
gëzuan pa masë e më ngutnin ata më tepër t'a mbaronja. 

Takoj asokohet që ndodhej në Korçë dhe e motra e Uranisë Marigoja, e cila ish e 
martuar, si thashë, në Vlorë, dhe e cila nuk deshi të ikte nga Korça pa i dhënë funt kësaj punë. 
Mbanj ment mirë, se nër ato ditë takoj një ditë feste zyrtare turke, një dit donanmage ku, tuke 
qenë gjithë dyqanet hapur e të ndritsuar me drita, fenere etj. Sikur se ish edhe zyra ime 
avokatore, gjithë Korça gra e burra ishin në këmbë gjithë natën tuke shetitur e tuke dëgjuar 
muzikat e këngët gazmore. Midis kallaballëkut të math që po shkonte, shkoj edhe zonja Lenkë 
me të bijat e saja Marigonë, Uraninë, Angjeliqinë, me Sotiraq Zografin e me disa mbesra e 
nipër të tjerë, e mbassi ishte në bisedim e sipër mblesëria imë në zojushën Urani, ata kaluan 
kush e di sa herë nga zyra ime tuke më parë me verejtje të madhe, kur për të parën herë më pa 
e motra e Uranisë Marigoja, e cila më sympathizoj kaqe shumë sa kërkonte me ç'do farë 
therorije t'a mbaronte këtë punë. Është e ditur se edhe unë po i shihnja e po verrenja gjithë 
manevrat e tyre, tuke ndjerë një të math gëzim. 

Po Sotiraqi i Zografit, si mbles që kish hyrë nuk priste sa të merrnja edhe 
konsentimentin' e prindërve e t'a mbaronim këtë punë. U ngut tepër, sepse një dit, ku kisha 
edhe shumë punë e andralla, më vjen bashkë me nji tjetër kushëririn e tij, dentist Kristaq 
Zografin e më urgusin kaqe shumë që ja ta mar Uraninë për grua, ja s'ka dhe më folë me një 
gjuhë tepër brutale, sa, pa dashur, më shtërnguan t'ju thom se “s'e mar” e kështu iknë që të dy 
të zembruar dhe një punë që kish gati 2 muaj që po vazhdonte rregullisht e mirë ata e 

shkelmuan në gjysmë ore e sipër, e shkuan e i thanë s'ëmës çupës se “kot po mundohen, se 
unë tallem me ato e s'kam njet të bënj gjë, etj. etj. Sa e dëshpëruan krejt të mjerën grua si dhe 
të shoqin Papakostën dhe gjithë familjen. 

Unë, si u shkarkova nga gjith” ato punët që paçë ardhë në shtëpi e i kallxoj teto Ndinos se 
ç' ngjau me ata mblesës të jashtazakonshëm dhe ç' përgjigje ju dhashë. Teto Ndinos së ngratë i 
ardhi shumë keq kur dëgjoj e zu po qante, se kujtoj se u prish krejt puna, e po më lutej e gjora 
me gjith fuqin” e saj t'a mbaronj se është gjynah për atë farë çupe që s'kish shoqe, e më mori 
kush e di sa herë për qafe dhe më siguronte se edhe prindët do mos kundërshtonin, po 
përkundrazi do gëzoheshin, mbassi edhe im”ë e njihte nusen që do mernja. 

E sigurova se unë do t'a mar vetë me të vërtet, edhe se, sado që më kanë folur një prikë 
vetëm prej 200 lirash turke, prapë e kisha pranuar, mbassi na qëndronte të gjithëve karari, 
edhe mbassi as një çupë tjetër në Korçë më kish hyrë aqe fort në sy e më kish pëlqyer sa 
Urania. Më dha uratat e shkreta e më shtërngoj t'a mbaronj që atë natë, mbassi gdhihej edhe 
dit'e Dielë. 

Për fatë atë natë mora edhe nje telegraf nga prindët ku e aprovonin këtë martesë edhe n'a 
dërgonin bekimet e tyre edhe mua edhe nuses. Kështu, pra, puna ardhi tel më tel edhe 
s'mungonte përveç se konsentimenti i jem. 

Tuke qenë se as një prej gjinisë s'onë s'dinte gjë mbi këtë çështje, as asnjë njeriut s'i 
kisha treguar, edhe për të ardhur puna me lezet ndonse s'ish nevoja të pyesnja gjithë botën, se 
mjaftonte që kisha pyetur veten t'ime më parë, thira një këshillë familjare atë natë prej 10-12 
burrash, dajo e kushërinj dhëndurë dhe 7-8 tetosh e kushërirash, si dhe gjyshen, mëmën e s'im 
ëje. 

Si u mblothmë në shtëpi t'ime e i vura përpara të gjithë ju tregova shkurtazi qëllimin që i 
thira dhe ata të gjith” e aprovuan e u gëzuan shumë që i nderova në atë mënyrë, përveç Ligorit 
dhe s'ime gjyshe. Ata u hodhë përpjetë kur e dëgjuan dhe sidomos xhaxha Ligori kundrështoj 
rreptësisht të mos bënj një gjë të këtillë se do bëhem pishman. Pse2 i thom. Se sa e di unë, 
thotë, s'e di ti. Do të zerë gjynahu i kaqe çupave ma të mira që të kanë ardhur e i ke 
shkelmuar. Mos e bëj, thotë, se un” e di pa të thom. 

E shtërngova të më thotë psenë, po ajy më vinte përpara ca gjëra abstrakte si e si të më 
justifikohej, sende që s'hynin aspak në torbë. E mora vesh se këtë e bënte xhaxha Ligori se 
nuk e pyeta atë para se t'a vendosnja një gjë të këtillë, e bënte pse ja prisha nj'a 2-3 herë kur 
më propozoj disa mblesëri të tjera, nga të cilat munt të kishte do lira të verdha, si kur se m'a 
punoj më parë me mblesërinë me Efrosinën e Thodhoriut ku përveç që i mori s'ime vjehre së 
pari 20 lira, po edhe si u prish puna e fejesës nga ana e jonë s'pati turp (Perëndia e ndjeftë) t'i 
kërkonjë të 30 lirat e tjera që ajo i kishte premtuar për atë mblesëri, edhe akoma më keq - tri 
herë Përëndia e ndjeftë atje ku ka rënë — të dojë të më emërojë mua avokat për t'i kërkuar 
kusurin e 30 lirave s'ime vjehre me anë të gjyqiti Munt të bënjë hesap njeriu se ku harrinte 
babzia, ku harrinte lakmia e këtij njeriu për pare, i cili pa një pa dy më shiti mua për ca të 
holla, tuke më dhënë për grua një nuse të sëmurë, një nuse tuberkulloze, një më të madhe se 
mua, një të shëmtuari Lakmija e këtij xhaxhajit t'em ishte shprovuar edhe tjetër herë, ku na 
shiti të vetmen shtëpi që kishim në Korçë, ku isha lindur edhe vetë edhe të vetmen vreshtë që 
kishim, veç për kapriçjot e tija. Kështu më s'e sgjata më fjalën me xhaxha Ligorin po u 
mjaftova t'i thom “mirë, mirë” gjer sa i përcolla të gjithë e mbetmë vetëm me teto Ndinon. 

Si ikn” ato ja shtruam mirë, hëngrëm e pimë e trokitmë disa herë gotat për shëndet të 
dhëndrit e të nuses gjer sa kaloj edhe mezi i natës. 

Të nesërmen, mbas vendimit që kisha bërë vetë për gjithë natën, si u lava mir” e u vesha 
dhe pa dal” akoma Kisha, se ish e Dielë, ja mbajta pe ne tetua ime Cilja e Tomços, e cila e 
dinte çështjen që natën e parë se u ndoth në shtëpi t'onë, e si piva një kafe i thom të më thresë 
shpejt fqinjën e saj Zonjën Alexandrë Tasi Ilo, e motr” e s'ëmës Uranisë, se e desha për një 

punë me ngutësi. Teto Cilia s'priti t'i thom dy herë, po një, edhe shkon e ma thret 
Alexandrën, ose Sandrën, si e quanin, e cila edhe ardhi e ndenj para mejet. 

Si u përshëndoshmë, i kërkova ndjesë pse e tundova n'atë mënyrë dhe mbassi u 
sheshuam e s'kishim njeri pranë, i flas këto fjalë. Zonja Sandrë, ti e di fort mirë se po 
mblesërohem me zojushën Urani t'ët mbesë. Mjerisht mblesët që më kishit dërguar dhe të cilit 
i ishin përveshur kësaj pune, po të thom se s'e paskan në thua këtë mjeshtëri. Sado që puna 
shkonte në rregull edhe ishte më të sosur e sipër, s'di se ç'ju hipi kështu për një herësh e vijnë 
dje në zyrën t'ime e më shtëmgojnë në një mënyrë brutale që ja se të këmbeheshe dje nishanin 
e të bënim vlesën, ja se dy të mira s'bëhen. Unë u çudita fort me atë sjelljen jo fisnike të tyren, 
edhe tuke pasur edhe shumë punë e andralla u zembrova fort e ju thashë se s'bëhet. Ata ahere 
iknë të hidhëruar edhe kush e di sa e kanë mbushur me fjalë t'ëtë motrë. 

Në këto më përgjigjet teto Sandra, se ishte dje atje te e motra Lenka ku ardhë ata të dy 
mblesës bizarë e më tregoj një nga një ç'ju thanë, ku dëgjova se paskeshin shtuar edhe gjërra 
që s'u folë në zyrën t'ime atë ditë. 

Si e pashë ata ishin dëshpëruar krejt e mezi ishin gdhirë atë natë së qari, se nuk e 
pandehnin të prishej kaqe shpejt një pun” e këtillë që u fillua e vazhdonte kaqe mirë. 

Ahere mar fjalën prapë e i thom : Unë u pendova më njëherë që i dbova që të dy mblesët 
me atë mënyrë, po fajin e kishin vetë. Un” e vonova çështjen sepse prisnja edhe nja telegraf 
nga prindët që t'a aprovonin atë fejesë. Lumërisht edhe ky telegraf më ardhi dje mbrëmë. Po 
edhe si do që të ishte puna unë Uraninë do t'a mernja se më kishte hyrë në zembër. Prandaj të 
thira ty sot këtu e të lutem të shkosh që tani te jot motër e t'ju japësh lajmin gëzuar që puna 
ësht” e mbaruar edhe sot pres në shtëpi përfaqësuesit e nuses të bëjmë priko-synfonitë e të 
këmbejma nishanin. Për këtë gjë po lajmëroj tashi Mitropolinë të n'a dërgonjë sekretarin e saj 
në shtëpi t'ime. 

S”'priti t'i thom më tepër teto Sandra, po m”u hoth për qafe me sytë plot me lotte e më 
puthi disa herë, tuke më uruar trashëgim e jetë të mirë. Këto tha edhe shkoj shpejt te e motra, 
edhe unë, si i tregova teto Ciles çështjen e më zu edhe ajo për qafe e më uroj, shkova në 
Mitropoli e lajmova sekretarin të vinjë në shtëpi t'eme. 

Tani se ç'u bë në shtëpi të s'ime vjehre kur ja dha sihariqin teto Sanda, ato s'rëfehen dot. 
Pas dreke ime vjehrë Lenka më dërgoj dy njerës serioz në shtëpi, t'ungjin e saj Nikoll 
Zografin, plak 75 vjetsh edhe të vëllanë Kostaq Ballaurin, të cilët ardhë të marrin vesh prej 
meje, a në ishin të sigurta lajmet që ju dha teto Sandra, edhe si ja u konfesova edhe vetë me 
gojë, më uruan që të dy e më thanë se, prikë çupa nuk ka më tepër se 200 lira turke edhe se atë 
natë do më jepnin vetëm 50 lira dhe pas 3 muajsh që do bëhej dasma, një javë ose 2 më parë 
se dasmën do më jepnin edhe kusurin. Këto kondita i pranova të gjitha dhe ju thashë se po i 
prisnja atë natë të urdhëronin. 

Atë natë thira edhe disa prej sojit t'onë burra e gra, si edhe ndo një dyzinë kushërira të 
vogla. Ora më 8 alla franga të natës ardhi sekretari i Mitropolisë Nisi Themeli edhe pas 
gjysmë ore arrijnë edhe përfaqësuesit e nuses nj'a 3-4 burra, të cilët ishin plaku Nikoll 
Zografi, i vëllaj i vjehrës Kostaq Ballauri, dhe dy niprit e s'ime vjehre Llazaraq e Stavraq 
Ballauri. 

Prikosymfonitë u bënë e u nënëshkruan dhe nishani u shkëmbye. Far” e fisi jem 
dëshironte të vinim atë natë të shëkonim nusen e t'a darovitnim se cili me nga një peshqesh. 
Po unë, mbassi nuk desha të vinte xhaxha-Ligori, i cili nuk e aprovoj atë fejesë dhe i cili e 
kundërshtoj reptësisht e nuk dëshironte të vlohesha me Uraninë, si iknë përfaqësuesit e nuses 
të gjithë, përveç se unë me teto Ndinon. Far” e fisi nuk m'u zembrua për këtë gjë, se i ardhi 
edhe pak për hesap, se shpëtoj disa lira e florinj e peshqeshe që do darovitte nusen, po sa për 
xhaxha-Ligorin me të shoqen, ata u zembruan aqe shumë sa ndezë fenerkat e shkuan me 
fëmijën e tyre e t'ime gjyshe, pa n'a thënë as natën e mirë. Edhe s'mjaftuan me kaqe, po bënë 

më shumë se 9 muaj të shkelin në shtëpi t'onë edhe vetëm më ardhë për dasmë. Po edhe mua 
s'm”u prish shumë punë se mbeta rehat nga ata. 

Ora më 10 të natës alla franga, simbas fjalës që kishim bërë, ardhi në shtëpi t'onë një i 
kushëriri i nuses dhe u nismë që të tre bashkë me teto Ndinon e vamë në shtëpi të nuses. 

S'munt t'a përshkruanj dot atë ças kur vanë e kur ju trokitmë në derë, që të n'a e hapnin. 
Gjith”ajo dëshirë e ajy gëzim që po ndjenja prej aqe muajsh do realizohej atë natë. Atë natë do 
shëkonja për të parën herë të vluarën t'ime, atë që ëndrova e e dëshërova atë që do bënja 
shokun e jetës s'ime. Zembra më rihte kaqe dort si kur do më shkëputej. 

Për pak minuta ishim përpara derës të së dashurës s'ime, dhe kushëriri i saj Kristaq 
Zografi mblesi punëprishës tjetër herë si e tregova, trokiti me fuqi tri herë në portën e tyre. Me 
një herë një karvan çupa, kushërirat e së vlumes s'ime vijnë e n'a hapin derën e hyjmë brenda. 
Shtëpia llampste nga të katër anët dhe një kallaballëk i math ishte grumbulluar atje e po n'a 
prisnin padurim. 

Pikë së pari dolli vjehra ime me gjithë të motrat e saj e n'a zunë për qafe, tuke n'a uruar, 
pastaj gjith'ashtu nj'a 15 gra e çupa. U futmë brenda në odën e mirë, ku të tjera të papritura si 
pas zakonit të Korçës. 

Nusja vonoj të n'a dalë dhe mezi që n”a dolli pas një orë e ca si vamë edhe me shumë 
naze e nmafaize, si e kishin zakon çupat e Korçës asokohe që s'delnin jashtë po gjithë 
fshiheshin prapa dyerve. 

Nuk e di si m'u duk Urania atë ças. As e kisha ëndërruar kurrë ashtu. E mveshur bukur 
me një toaletë bojë trëndafili, e bardh” e e kuqe si trëndafili që ish edhe e gjatë si biskonjë me 
leshrat lëshuar që i kalonin mezin, m”u pa si një hyll, si një ëngjëlli Kur ardhi t'a qerasë teta 
Ndinon, tuke mbajtur dhiskun me ëmbëlsinat e konjakun e kur i shihnja shtatin e tiparet që 
për së afërmi, më dukej e më vinte të çohesha e t'a përfshinja ashtu si ishte pa le të thyheshin 
gotat e dhiskut e makar le të bëheshin copë, po u mbajtal Ishte kaq” e bukur Urania sa s'kishte 
përshkrim. S'kish çupë më të bukur se ajo po edh'ato që kisha pasur të dashura tjetër herë si 
në Mesollonjë, Athinë, Ghemlek, Stamboll e gjetkë nuk ja kalonin bukurinë Uranisë. Aqe e 
bukur m”u pa atë natël 

Mendonja të fejumen e parë Efrosinën, mendonja edhe Uraninë, e para e madhe nga 
mosha (28 vjetsh), e that” e mpitë e zheshk” e shemtuar edhe mbi të gjitha e sëmurë, 
fumasioze. Këjo çupë 20 pranverash, e gjat” e trupderdhur, e kuqe e e bardhë si trëndafili dhe 
e shëndoshë si malësore. Ndryshimi si nata me ditën. Në të parën jo vetëm s'ndjeva as një të 
paktën gëzim në zembër, po përkundrazi nuk e shihnja dot qysh natën e parë. Po sa për 
Uraninë jo vetëm që më fluturonte zembra që po sa e pashë, po edhe dita-ditën më shtohej 
dashuria dhe s”prisnja ditën të martohesha me atë e të bashkohesha. 

Një gjë vetëm s'e kuptonja dot, as që munt ta merrnja vesh që Urania a ndjente edh” ajo 
një dashuri për mua aqe të fortë, sa unë për atë, apo vetëm sa bëheshe gruaja ime, dhe i vinte 
kapak çupërisë së saj si gjithë çupat e tjera” Si çupë Korçe që s'kishte parë, si thonë, dynja 
me sy, a munt të kishte ndjenja ashtu si dëshëronja unë, a munt të ishte me fjalë të tjera për 
shoqëri, e dejtë grua për një profesionist me një shkollë të naltë si mua” Sepse e keqja në 
Korçë ishte këjo që, çupat korçare si të padala e të mbyllura, naturisht s'munt të dijnin kësij 
gjërrash, dhe si të paedukuara si duhet e me një jetë aqe monotone si atë të Korçës, mbasse do 
më dëshpëronte një dit, kur t'a njihja së afërmi dhe ahere përveç bukurisë, nuk do t'i gjenja 
tjetër gjë përsipër, një sent këjo që do më dëshpëronte kryekëput. Pastaj e keqja më e madhe 
ishte, se një njeri që s'e ka njohur mirë që më parë, si munt t'a marrësh për grua e t'a bësh 
shokun e jetës, kur ajo s'është në pozitë të të kuptonjë mirë” 

Këto po mendohesha e e shihnja pa reshtur drejt për drejt në sy, e më s'ja hiqnja sytë 
ahere kur ajo qeraste Ndinon. Ndinua nga ana tjetër, mbassi ish e para herë që po e shihte, e 
mbassi e pëlqeu tepër fort, ja kish mbërthyer sytë, mbi ato dhe s'ngjinjeshe së pari, aqe sa s'i 
dilte fjala nga goja dhe gati si krejt e shashtisur po e mbante nusen më këmbë, edhe vetëm kur 


134 


i thanë krushkat “urdhro krushka Ndino, shëkoje një herë glikonë e nuses si të duket” vetëm 
ahere ardhi ndër ment edhe mori liko e ngriti gotën t'a uronjë nusen 

Si e uroj sa mundi, si edhe t'ime vjehrë e gjithë krushkat e tjera, nxori e e daroviti nusen 
simbas zakonit e me gjithë që kishte dhiskun në dorë dhe po dridheshe, si e pashë, teto 
Ndinua e rroki një herë mirë për qafe e t'a puthi së parit ajo në ballë e në të dyja faqet, tuke i 
dhënë të gjitha uratat e Abrahamit, Isakut e Jakobit. 

Kur u tërhoq nga nusja sytë i kullonin lott edhe sa herë e shihte Uraninë në sy qante e 
fshinte lottët me shami. E pashë edhe unë dhe tuke kujtuar prindët e vëllanë që s'u ndodhë aty 
në atë gëzim të parë, pa dashur më ardhë edhe mua lottët e po qanja si fëmijë, aqe sa njëri prej 
krushqve m”a pret : mos qaj dhëndër, mos qaj, pa në të zu malli që tani për nusen mundeni t'a 
merni që sonte, jini të lirë, ca më mirë për ne, se shpëtojmë. E filluan të qeshin të gjithë. Jo 
more krushk, i thom, jo, s'qanj për atë, se mua më pëlqen të shtyhet fehimi' për nj”a dy vjet, 
në qoft” e mundur, që të vinjë këtu ne vjehra ë t'a shëkonj nusen, se ajo është jeta më e mirë 
për mua, po derth lott vetëm se u mallnjeva nga tetua ime që po qan, edhe kujtonj këtë ças 
prindët e vëllanë që s'i kam këtu të gëzohen. 

Si e qerasi Ndinon Urania kthehet edhe nga mua. Pres të më hedhë sytë e të më shohë të 
paktën një herë, as pak. Dhiskun e kam përpara, po ajo sytë s'i ngreh përpjetë. Fillon të flas ca 
shakara që ta bënj të qeshë, ajo aspak nuk cënohet prej atyre shakave, me gjithë që u çkulë së 
qeshuri të gjithë, edhe sikush atje tha se “e paskemi dhëndrin edhe shakaxhi”. Nusja po vrejtet 
më tepër, më tepër po bëhet tramuse. Më vinte sikur më thosh me ment” e saj “pa mer glikonë 
e më ler të shkonj se më këputtë së mbajturi më këmbë, pa s'të lipsen ato. Kemi kohë kur t'i 
flasim bashkë”. 

Kështu bëra edhe unë, mora glikonë, piva konjakun, tuke uruar edhe e lashë të gostitë 
edhe tjerët që ishin rotull. E darovita 1 pesë lira turke. 

Teto Ndinua tani n'a kërkonte nusen pranë që ta shëkonte edhe më mirë e të çmalleshe 
me të. Edhe ime vjehrë s”ja prishi qefin, ja pruri pranë. E zuri prapë për dore teto Ndinua e e 
shtërngonte e e puthte e më s”e lëshonte dhe gjithë qante. I vinte si kur t'a merte e të ikte me 
“të e t'a sillte në shtëpi, kaqe e simpathisi e s'i ndaheshe. 

Më së fundi në mes të enthisiasmit të math e të kënaqësisë u ngritmë e ju lamë shëndet 
edhe shkuam të dy me Ndinon, kur veçanërisht m'u derdhë të gjitha kushërirat e tjera të 
Uranisë e më uruan dhe motr” e saj e vogël Angjeliqia, çupë 16 vjetshe m'u hoth për qafe e 
s'më ndaheshe, po edhe mua më ardhi shumë keq e shumë u mallënjeva. Ajo e shkreta derthë 
lotte çurk, se kujtonte të vëllan” e saj Dhimitrin, ish profesorin t'em, që kish vdekur aqe i ri në 
Vlorë e ju kish këputur krahët, e që s'u ndoth gjall edh” ajy t'a ndjente gjith'atë gëzim të asaj 
nate. Se vërtet kishin martuar të motrën e tyre më parë, Marigonë me Jovan Themeliu në 
Vlorë, po gëzim si këtë ishte e para herë që po shihte shtëpia” e tyre kaqe fort e përvëluari 

Si arthmë në shtëpi e pyeta teto Ndinon si ju duk nusja. Ajo m'u hoth përqafe e më uroj 
sa mundi e më tha që nuse më të mbaruar s'kish si bëhej edhe më lëvdoj mjaft si e ku e 
paskam gjetur kaqe të mirë, se i kishte pëlqyer pa masë. 

Nuk rëfehet enthusiasmi i Ndinos atë natë, i vinte si kur zuri Perëndinë për mjekre, në 
qoftë se Perëndia s'e rruan ndo një herë mjekrën. Nuk flinte dot nga gëzimi: s”la njeri për pa 
ja lëvduar nusen e djalit dhe i vinte si kur t'a kish në shtëpi e t'a shtërngonte. 

Kur qënka fat të bashkohet njeriu me shokun e tij të jetës dhe kur i qetsohet shpirti se më 
së fundi e gjeti atë që kërkonte sa e ndjen vehten e tij të lumturi Mua më vinte sikur t'a 
shkonja atje gjithë kohën t'ime. Gati e braktisa zyrën. S'e kisha mëndjen në punë. Shumë herë 
vinja edhe von në gjykatoret, kështu që kolegët avokatë kishin të drejtë të më rëzonin davat” e 
mija, mbassi s'ndodhesha në orët e caktuara, po s”e bënin këtë prej respektit që ushqenin ndaj 
mejet edhe pse, si i vluar që isha kësij fajesh duhet të më faleshin. 


'fehimi - fejesa d. m. th. të qëndrojmë të fejuar (H. K.) 

Mbassi u vluam, unë zura e vinja për dit ne e vluara ime dhe qëndronja atje shumë, sa 
edhe harrohesha dhe jo një her” e dy i linja pa punë t'ime vjehrë e çupat, se duhet të më 
mbanin shoqëri, se naturisht edhe simbas zakoneve severe' të asaj kohe (1904) s'munt të më 
lijnin vetëm me Uraninë, e cila prapë kish aqe turp, sa edhe posa shëkonte që e lijnin vetëm 
me mua, çoheshe edhe ajo e më linte vetëm mua. 

Për kush e di sa kohë s'ja kisha dëgjuar zërin, as muhabetin. Ju ankohesha disa herë te 
vjehra pse kaqe hypokrisi nga an” e nuses, porse ato më justifikoheshin jo kështu, jo ashtu, jo 
ësht” e urtë nusja, e jo s'duhet të flasë para burrit etj. etj. gjer sa u ndoth edhe një plakë nga 
soji im e më tha ca fjalë filosofike : “Mor bir, mos u ngut t'ja hapësh gojën s'atë shoqe, se sa 
ta hapë një herë e të flasë pastaj s'e mban dot. Marifeti është si t'ja mbyllç gojën e të mos 
flasë e jo të të mbetet hatri pse s'hap gojën. Ditët e mira paskëtaj i kini e do t'a dëgjosh nusen 
të flasë sa të lodhesh edhe ti së degjuari. Lëre pra kështu memeckë, se këtë kohë s'e gjen”. 
Këto më tha ajo tetua plakë dhe fjalët e saj më bënë një përshtypje të thellë. 

Me qenë se zun” e më vini re mëhalla kur hynja e kur delnja ne nusja dhe komentonin 
gjithsecili pas mëndjes së vet, u shtëmgova të mos vete ditën po më mirë natën dhe kështu, 
mbassi po thuaj gjithë Korça që prej orës 8 ose 9 alla franga të natës dorëzoheshin 
disciplinisht në krahrorët e perëndisë së gjumit Morfeut e s'bëheshin të gjallë gjer në pikën e 
mëngjezit, unë kështu gjenja kohën edhe sa do që ishin nett dimbri (Fror 1905) unë i 
mshtillnja rotull t'ime vjehrë, të motrën e saj teto Santën që e deshim të gjithë si edhe të gjitha 
kunatat e mija me gjithë të vluarën t'eme e ja shtronim muhabetit gjer një orë të gdhihej e 
kështu vinja i kënaqur në shtëpi dhe flinja deri në drekë. Kështu s” kuptohesha aspak në 
shkonja te nusja, apo jo, se veç shtëpisë s'ime vjehre as kush tjetër, as prej fisit tyre, as prej 
tonit s'dijnin gjë. 

Nër ato kohë n”a jepej rasti që delnim edhe me shetit shumë herë edhe s'lijnim sokak të 
Korçës pa e gjesdisur, si edhe gjithë çarshinë. Shkuam me fjalë të tjera një jetë aqe të ëmbël e 
aqe të lumur ato nj'a 9-10 muaj, sa ishim të vluar me Uraninë sa s'do t'a harrojmë kurrë as 
ajo, as unë. 

Te e mbremja ardhi edhe koh” e martesës s'onë. U martuam më 12725 Nëntorit 1905. Sa 
do që ju luta shpesh herë t'im “eti që të ndodhej në dasmë, në këtë gëzim të parë që shihte nga 
djal”i tij, ajy s'pat kohë, po më dërgoj vetëm t'em 'ë, të cilën e shoqëroj im vëlla gjer në 
Korçë. 

Kështu u bë dasma zyrtarisht edhe Urania ime hyri nuse në shtëpinë t'onë. 

Nuk do zgjatem më tepër mbi martesën t'onë veç se do kallxonj një episodë që ngjau të 
Djelën mbrëma, natën d. m. th. që vumë kurorë edhe mbassi shtruam të hanim darkën. 

Naturisht unë duhet të thrisnja më të afërmit t'em, të cilët u ndodhë shumica shqiptarë, 
por edhe disa të tjerë grekomanë. Si hëngërm mir” e bukur e kur ja shtruan këngës piksë pari 
një miku im edhe patriot Llazo Progri ja nisi këngës shqip. Po këjo s'ju ardhë mirë miqve të 
tjerë grekomanë, të cilët merren vesh me shoqi-shoqin dhe një prej atyre, farmacisti Dhori 
Lehova ja filloj një kënge greqisht, ku e shoqëruan edhe grekomanët e tjerë për t'ju prishur 
këngën shqiptarëve që filluan më parë. Këjo s'ishte një gjë e pëlqyer e sidomos në një dasmë, 
ku lipsej të nderohej hospitaliteti e njerzia që ju tregoj edhe me të cilat i nderoj vet” i zoti i 
shtëpisë, unë. 

Ahere im kushëri Thoma Turtulli që u ndoth përpara Dhorit Lehovës u zembrua fort 
edhe i sillet Dhorit e i thotë të mos ju prishë këngën shqipe Shqiptarëve miq. Po tuke qenë se 
Dhori Lehova me shokët nuk i dhanë rëndësi fjalëve të Thoma Turtullit, Thomaj zembrohet 
për këtë përbuzje dhe s'ja vonon Dhorit po t'i heq një pëllëmbë kaqe të fortë sa i lëshuan sytë 
shkëndia. 


' severe - të ashpra (H. K.) 

Dasmorët ngrihen më këmbë dhe ndahen në dy arte, në atë të Shqiptarëve ku ishin 
Thoma Turtulli, Idhomene Kosturi, Llazo Progri, etj, etj. Dhe në atë të grekomanëve ku ishin 
Dhori Lehova, Gorçi Skali, të bijt” e Loni Bimblit etj. etj. 

Fillojnë grekomanët të msyjnë Thoma Turtullin, po me një herë Idhom. Kosturi, Ll. 
Progri etj, rëmbejnë karekllat e ja sjellin atyre, disa të tjerë prej artës shqiptarëve rëmbejnë të 
tjerë grekomanë prej gryke e për xverku e i hedhin jashtë, ose i rëzojnë nga shkallët e përposh. 
Një betejë, një luftë, një gurgule që s'njeh i pari të dytin. Thyhen pjata, thyhen shishe, gota 
etj. etj. e gati ment thyhen edhe pasqyrat e mira të kristallta që kisha n” atë odë. Gratë nga ana 
tjetër derdhen këtej e kërkojnë burrat ose vëllezrit, a djelmt” e tyre. Disave po ju bije alivan, 
disa po zbehen e marrin fytyrën e vdekjes: fëmija, çilimijtë, djelm, çupa thresin e bërtasin që 
mos e pyet hallini Nuk mundet as kush të sjellë në vënt qetësinë. Disa duan të nxjerin edhe 
revolveret e tyre po u ndaluan nga disa të tjerë të urtë. Më së fundi harrin edhe devrija 
(patrolla) prej 7-8 vetash, të kryesuar prej një komiseri të Policisë të cilët trokasin në derë e ja 
hapmë e hynë brenda. Po mbassi komiseri u ndodht miku jem, i tregova çështjen si ngjau dhe 
ky hyri në mes e i qetsoj. 

Të gjithë grekomanët, të cilët ishin gjith'ata që u ranë prej tarafit të nacionalistëve 
shkuan të zembruar, kur se bashkë me komiserin e Policisë, Beqir Progrin, nacionalistët edhe 
ky, ja shtruam e bëmë një qef ta jashtazakonshmë gjer sa u gdhi. Kështu mori funt edhe 
martesa jonël 

Dy javët e Hënës së mjaltës, javët d. m. th. të para shkuan mirë. Po n'a takoj një çështje 
që m”u desh me shkue gjer në Karvasara dhe m'andej gjer në Patrë. Ishte një pun” e veçantë e 
t'im “eti për të cilën ish nevoja të ndodhesha edhe unë në Karvasaraë mbassi ishte urgjent e 
s”priste vonim. Këjo takoj në ditët e para të Dhetorit 1905. 

U shtërnguash të nisem nga Korça me një të ftohtë të madhe, në një cingërim, që do ish 
të paktën 4 nënë 0. 

U nisa me qiraxhinë Nasi Llogorin dhe ndodhën dhe të tjerë bashkudhëtarë, të cilit vijnin 
gjer në Janinë. 

Kur ikmë nga Korça thamë se n'a u zu fryma. Dy tri herë mendova të kthehem prapë, po 
me qenë se gratë e konsiderojnë këtë si prapësi, thashë le të dalë ku të dalë edhe hoqa përpara. 

Me një mijë bela mezi arthmë në Kolonjë. S'andejmi u nismë me 2 orë ditë edhe me 
gjysmë shpirti mezi zumë Leskovikun. Ditën e tretë duhet të ishim në Janinë, sepse brenda 4 
ditve duhet me do e mos të isha në Karvasarë se ashtu ishte puna. Pra me qenë se symfonia 
ishte që atë dit, d. m. thënë ditën e tretë të ishim në Janinë, në mos do humbiste 6 mexhite një 
bas, qiraxhinjtë, ose më mirë të them, qiraxhiobashi Nuçi Llagori për të mos humbur basin 
ç'bën” Na heq atë natë (natën e tretë) në hanin “Negradhes” 4 orë lark Janinës dhe nuk n'a la 
të flemë as 3 orë po n'a ngreh me to e mos tamam në mes të natës edhe në mes të asaj së 
ftohte e n'a shtërngon të nisemi për Janinë ku do të arrijnim 3 orë para se të gdhihet, kështu që 
të kisha ditën e katërt të nisesha me karocë e të arrinj Prevezën ku më të ngrysur arrinte edhe 
vapori që niseshe për në Karvasara dhe me këtë mënyrë do gjëndesha në Karvasarë po natën e 
katërt, simbas fjalës e bazit. 

Më kot dua e mundohem t'a bint të mos nisemi në mes të natës, se kjo do ishte një 
marrëzi e pashoqtë: më kot i thashë se heq dorë nga bazi në favor të tij, po bosh-bosh. Unë, 
thotë, qiraxhi bashi do nisem, se kam edhe punët e mija në Janinë dhe është nevoja të 
ndodhem atje pa gdhirë, ju po të doni nisuni, po të doni rijni. 

Pamë ç'pamë ahere u nismë. Ishte ora një pas mezit të natës dhe tuke u gdhirë sh. 
Spiridhoni (12 Dhetor) në piskun e dimbrit, d. m. thënë, një e ftohtë, një thëllim që mos e 

pyet. Vetëm një gjë n'a ngushëllonte se koha isht e kjartë si kristali dhe Hëna e plottë e 
shndritëse, si edhe qielli plot me hyje. 

Para se të nisem mbusha një pagur me rum inglizi të fortë, mora edhe 100 drehem 
stafidhe të thata, të cilat vijshin mirë me rumin. Piva një herë hesëll dhe ja hipa kalit t'em. 
Ashtu edhe shokët e tjerë. Po kalin më të mirë, një gjok, e kisha unë. Ajy ishte edhe kali i 
karvanit. Më përpara ishte kalë oficeri të kavalerisë dhe më vonë kal karoce gjer sa u bë kalë 
qeraxhiu, po si do kudo aftësin” e revanit s'e kishte humbur akoma. 

Si u larguam ndo një gjysmë ore nga hani dhe si e pashë se u thava së ftohti përmbi kalë 
me gjithë që isha i mveshur mirë dhe kisha dhe një brucë të shëndoshë përsipër, prapë s'e 
duronja dot të ftohtit, që më kishte depërtuar palcën. Prandaj i zbrita kalit dhe zura të rendinj 
më këmbë tuke e hequr kalin pas kapistallit, gjer sa ndjeva një të ngrohtë. Po kisha edhe 3 orë 
udhë akoma, si do bënja, më dukej se do mos vinja i gjallë në Janinë. 

Për të shkurtuar rrugën ja hipa prapë kalit dhe i rashë një herë me thembrat e këmbëve 
për të nxituar. Kali ahere mer yrysh edhe ja mbush përpara me një shpejtësi 20 kilometrash në 
orë, gjë që më pëlqeu tepër, se për një orë do futesha brenda në Janinë. 

Kështu u largova mjaft nga karvani tjetër e qiraxhijtë, të cilët kujtonin se po më kishin 
pak hapa përpara. Ësht” e tepër të bënj fjalë për të ftohtën e tmerëshme që e duronja mbi kalin, 
që po shtohej edhe më tepër sa kalonte mez”i natës edhe sa gjëndesha i hipur. Edhe rumi sa do 
që s”e linja as një minutë pagurin prej goje, prapë s'i bënte ballë asaj së ftohte të paduruar. E 
ftohta kaloj kulmin kur u futa nga Lykostomi në fushën e Janinës. Thashë se m”'u zu fryma, 
thashë se mbeta. 

Më së fundi dha Zoti e dallova liqenin romandik të Janinës. Ahere mora një kurajo edhe 
për gjysmë ore hynja në Janinë, e cila flinte e zhytur në gjumë. E mbajta kalin përpara 
karakollit për të dhënë e vizuar passaportën, po s'dukej as njeri. Dhe një gjendarm që 
qëndronte si sentinellë' në ruajtoren edh”ajy flinte i ngrati i turullosur në manton” e tija e më 
ardhë keq t'a zgjonja. Kështu u sosa përpara derës së madhe të hanit të Kacimbros, ku 
kondisnin qiraxhinjtë. 

Para se të hynj në han më përsëlloj hundët një e kandshme për mua erë , erë paçesh që 
goditeshin me udhër e me uthull. S'më durohej dot. Shpejt hynj në han dhe sa do që kish edhe 
dy orë të gdhihej, ju dorëzova kalin nj'a dy shërbetorëve të hanit dhe unë kthehem e shoh 
paçet me fë të Janinës, që i kisha aty përpara e porosit një pjatë të madhe me një samune bukë 
të ngrohtë Janine e shkonj lart e mbyllem më një odë ku zjari ishte trazmë, shtrohem e ha me 
qef edhe një pjatë tjetër edhe një tjetër, po edhe ndonjë okë verë edh”'ashtu si isha u shtriva e 
më mori një gjumë aqe i ëmbël sa s'ka. 

Qiraxhinjtë që kisha lënë prapa s'lanë vënt pa kërkuar edhe shumë ishin trembur, që 
s'më gjenin, po më në funt arthnë e më gjetnë në han. U zgjova nga mëngjezi e shkova shpejt 
me karocë për në Prevezë, ku harriva 5 minuta para se të niset vapori për Karvasara e kështu 
prej Janine në Karvasarë që janë 16 orë i mora për një dit. Po edhe ato paçe që hëngra në 
Janinë me aqe qef e me aqe oreks do mos i harronj sa të rronj. 

Në Karvasara ndenja me t'ëm “atë disa ditt dhe tuke qenë se nër ato ditt kishim edhe 
Krishtlindjen për hatër të babajt ndenja e bëmë Krishtlindjen bashkë. Më 30 të Dhetorit u 
gjenda prapë në Korçë. 

Kishim filluar të shkonim një jetë të mirë, por se t'em vëllajt që kisha me vehte, s'di se 
si i ngritnë mëndjen të shkonjë në Amerikë. U mundova sa munda t'a ndalonj, se s'kish 
mbaruar akoma Universitetin (fakultetin e Drejtësisë), po s'ish e mundur. Me shumë 
hidhërim, pra u shtërngova e i dhashë navllonin” e e përcolla për në Amerikë, ku shkoj e zuri 
vënt në qytetin Jamestovvn N. Y. 


' sentinel - roje (nga italishtja H. K.) 
” navllo - shuma e të hollave që jepet për të udhëtuar me anije (H. K.) 

Shkuam shumë mirë nj'a dy vjet kështu të martuar në Korçë. Në këto dy vjet e sipër 
vetëm dy episode karakteristike më ngjanë, përveç një episodit tjetër të math, të cilin do t'a 
tregonj më gjatë, mbassi ka karakter nacionalizmi. 

Episodet që po përment ishin këto : 

Një farë Seid, ose Seida prej Panariti, një zengjin i math e me shumë influencë, po edhe i 
trashë e harbut, prej të cilit dridhej Korça edhe i cili shumë herë më vinte në zyrë e më mbante 
kot pa punë, tuke më ngrënë orë të mjafta të vlerta edhe tuke qelepirosur kafe pa masë, një 
ditë vjen e më ankohet që pse kam marrë një dava civile kundra dy nipërve të tij. Ju përgjigja 
se unë jam avokat edhe në këtë mënyrë munt të marr edhe shumë davara të tjera e këtu s'ka 
sepse t'i mbetet hatri askujt, masi tjetri më paguan. Seitaj mbassi më çfaqi kaqe herë 
idhërimin e tij, më së fundi pat paturpësinë të më thotë të heq dorë nga ajy gjyq se ndryshe 
s'jam miku i tij. Unë në krye s'ju dhashë aqe rëndësi fjalëve të tija, po kur e pashë se 
insistonte tepër edhe më në funt zuri të më frikësojë, ja preva një her” e mirë, tuke thënë se ajo 
s'është e mundur të heq dorë, se kisha marrë edhe 25 lira përpara nga kundrështarët e nipërve 
të tij grabitës e hajdutë edhe se frikësimet e tija nuk i mar si fjalë të rënda, as që jam prej atyre 
që trëmben. Ahere Seidaj ngrihet më këmbë edhe me një mënyrë barbare çthur gardhin e 
dhëmbëve edhe zë të më shanjë. I them të mbanjë gojën, se është njeri i matur etj. etj. , por ajy 
më keq po harboheshe. Më së fundi ngreh edhe bastunin e më godit në supin e mëngjër. Ahere 
m”u nxheh edhe mua gjaku, m”u tëher syri edhe s'ja hasmërisa po i futa një grusht turinjve sa 
e përplasa për dhe e ju dërmuan kockat. Ngrihet ashtu si ishte edhe nxjer revolverin, po pa e 
nxjerë mirë nga kullufi ja rëmbeva prej dore e ja dhashë shërbëtorit t'em që ish aty pranë. 
Matet të më godiste edhe një herë, po s'harrin dot se e përfshiva prej xhybesë, ose binishit me 
gëzof që kish veshur edhe me dy shkelmë që i futa vitheve e nxora jashtë zyrës e ra përmbys 
në sokak. 

Bërtet ahere burracaku i keq e mblidhet një koxha kallaballëk përpara zyrës s'ime, se 
Seidaj çoj dynjanë në këmbë “ku jini, or turq, se n'a vranë kaurët”. 

Kishte një karvas me vehte, një kapadaji mustaqezi, që t'a shihnje nga të pamët thua se 
ishte ndonjë fatos prej atyre që s'kanë shok, fatos legjendar, me pisqollën të argjëntë në bres, 
ose në silahe e me pallaskat e argjënta, me fustanellë shumë klindash, etj. etj. po e vërteta ish 
se ky farë burrit s”vlente asnjë ovull', se kur i bërtiti Seidaj “bjeri kaurit” ajy nxori koburen 
vërtet, po s'ishte i zoti t'a zbrazë, se kur m'u afrua mua, mjaftoj shërbëtori im, një djalë 18 
vjetsh t'ja rokë krahun e t'i marrë pisqollën, ti cilat, si revolver” e agajt si pisqollë e gogolit 
tjetër i dërgova në Polici me shërbëtorin t'em tue u mbajt për këtë edhe një proçes verbal. 

Seidaj i rahur e i turpëruar mënt pëlciste nga marazi. E pa se u turpërua mjaft edhe këjo 
u komendua tepër në pazarin e Korçës, se e njihnin mirë Seidë Panaritin edhe mbassi më 
paditi në gjykatore edhe në vënt që të dënohem unë u dënua ajy me një javë burg e me 10 lira 
gjobë, kërkonte më ç'do mënyrë të më vriste. Këto i dëgjonja edhe unë prej miqve, të cilët më 
porosisnin të ruhesha, po si shkoj pak kohë e u ftoh puna jo vetëm s'më vrau Seidaj, po 
përkundrazi me anë të të famshmit Alo-bej Dishnicës, u miqsua me mua e më sillej si njeri e 
si mik, më nderonte mjaft e më sillte edhe myshterinji Ky është karakteri i dobët e i qelbët i 
disa gogozhelave që janë msuar të trembin botën e qetë dhe vetëm kur u bije lëkura edhe 
çfaqet gomari, ahere ju vijnë mente. 

Episodi tjetër ka qenë me Kadin” e Korçës, që s'më bije ndërment embri, por se ish edhe 
ky naturisht prej Gjinokastre prej familjes Kumbaro. 

Një dit bënte ftoht shumë dhe zyrat kishin ndezur sobat. Në dhomën e audiencës së 
gjyqit të Korçës stufa bënte tym, edhe me qenë se s'ish asnjëri prej sherbëtorëve të hiqte huret 
që bënin tym e të vinte disa të tjera, Kadiu shtije sytë këtej nga ishin tre avokatë e po rijnim 


' ovull — monedhë me vlerën më të vogël të sistemit monetar turk të asaj kohe (H. K.) 

edhe mbassi unë isha më i vogli nga mosha kthehet e më thotë të hujem e të nxjer hurët që 
tymosnin e të heth dru të tjera, tuke hapur edhe penxheret. 

Mua më ardhi çudi si pat paturpsinë të m'a thotë atë fjalë Kadi efendiu, që vetëm një 
shërbëtori munt t'ja theshtel Po Kadiu, si e pa se unë s'lojta nga vëndi, m”a përsëriti edhe një 
herë edhe në një mënyrë sikur se isha i detyruar t'a bënj atë punë. Ahere ja kthenj me një herë, 
tuke i thënë se ajo s'është puna e ime dhe duhet vetëm yzmeqarët të urdhërojë në atë mënyrë. 
Po Kadiu u zembrua mjaft dhe urdhëron një tjetër avokat, Vasil Orolloganë, i cili me një herë 
u konformua me urdhrat e Kadiut e i nxori hurët që tymosnin, tuke hedhur dru të tjerë në 
stufë. 

Kadiu u zembrua fort me mua, po nuk e çfaqi zembrimin, e mbajti në zembër, dhe qysh 
atë dit zu më shikonte me inat, zu më sillej i ashpër, s'më bënte asnjë lehtësi, më sillte sa 
ndalime muntte dhe jo nje her” a dy më rëzonte pa ndonjë shkak ligjor edhe davatë që kisha. 

Un” e durova mjaft herë, po si më plasi edhe mua shpirti, një dit më s'ja mbajta. Për 
arsye se më rëzoj një dava kot së kot me gjithë që të drejtën e kisha të plottë, ju ankova para 
gjyqit që vendimi ish i padrejtë, shumë i padrejtë edhe do t'a apellonj, tuke shtuar se e shoh 
fort mirë që gjyqi ngutet të japë vendim pa i peshuar mirë të gjitha arsyet ligjore që paraqiten. 
Vërtet i fola pak ashpër e jashtë rregullit, po më mbyti e drejta që kisha. Ahere Kadiu 
zembrohet tepër e më bërtet të dal jashtë. Unë qëndrova në vënt. I përgjigjem se s”e ka atë të 
drejtë Kadiu, përveç se sa i imponon Proç. Civile. Ajy insiston të dal jashtë, po unë s'tundem. 
I urdhron mubashirit të më nxjerrë ajy jashtë, po edhe mubashirit ju akrova fort kur u afrua 
dhe isha gati t'a pres turinjve po të vinte dorë përsipër. Ahere i xhindosur ngrihet Kadiu vetë 
të më nxjerrë jashtë. E prita edh” atë me një gjakftohtësi, po ndërhynë gjyqtarë e avokatë 
bashkë e s'e lanë Kadinë të më afrohet. Kështu Kadiu u shtërngua të shkonjë e të tërhiqet në 
odën e bisedimeve të veçantë tuke na lënë ne në sallën që ishim. 

Kadiu bëri një ankim të math të Prefekti i Korçës kundra meje. Prefekti më thiri e më 
pyeti, po kur i tregova çështjen si ngjau u këput së qeshuri. Edhe për të qeshur më tepër e thiri 
Kadinë përpara meje, tuke qenë edhe disa antarë të Këshillës Administrative të Prefekturës e 
më jep fjalën mua t'a shpjegonj mirë punën si rodhi. Kur zura e tregonja çështjen me një 
mënyre hymoristike gjithë sa ishin u fiknë gazit veçanërisht prefekti, i cili ironisht e pyeste 
nga ndonjë herë Kadinë se “a i vë avokatët të ndezin edhe zjarrë”, “a ja cakton secilit ditën”, 
“a i urdhron edhe për tjetër gjë avokatët”, etj. etj. , si e si të jepte shkak Kadi efendiu për të 
qeshur edhe më tepër mexhelisi', gjer sa Prefekti mori një pozë serioze e i foli mjaft ashpër 
Kadiut, tuke i hequr vërejtjen për të tilla sjellje kundrejt avokatëve, të cilëve ajy i pari duhet 
t'i respektonjë. 

Kadiu iku i turpëruar që andej edhe unë tepër i kënaqur. Çështja u komentua shumë keq 
mbi kurrizin e Kadiut,i cili sikur copë të më bënte nuk do ngjinjeshe kurrë me mua. I vinte 
mjaft turp se e mori vesh edhe e gjithë Korça. Po kush i kish faj” Kush i tha t'i ankohet 
Prefektit” 

Po këjo nuk mjaftoj gjer këtu. 

Me qenë se qysh ahere më rëzoj kot nj'a dy dava ky Kadiu, herën e dytë unë s' durova 
dot. Tuke u marrë vesht edhe me klientin t'em e padita Kadinë (ishtiqah-an-huqam) për dhel”, 
i cili e shtyri që të më rëzojë padinë dhe këtë dava e fitova dhe 

Kadiut i kushtoj shumë shtrenjtë. Nga ana tjetër me qenë se u ankova te inspektori i 
Drejtësisë Kirkor efendiu në Manastir si dhe bashkë me mua edhe një koleg tjetër, shkaktuan 
që të vinjë inspektori (adilije-myfetishi) në Korçë dhe prej inspektimit që bëri i duall shumë të 
palara në shesh Kadiut, kështu që pas raportit që dha inspektori, u pushua nga puna e u muar 
edhe ne gjyq. Si mori funt pastaj pun” e tij nuk e di se në atë koh” e sipër më ngjau një tjetër 


' meçlis - këshill (përkthyer me google nga turqishtja H. K.) 
” Dhel - djallëzi, mejtim i keq (K. F.) 

taksirat që prisha gjithë atë sërë të mirë që kisha vënë qysh prej aqe vjetsh në Korçë, si kurse 
do ta tregonj tani. 

Moti 1906 ishte një mot mjerimi për mua një mot katastrofal për familjen t'onë. 

Ndjenjat t'ona atdhetare s'na lijnin kurrë të qetë, prandaj bashkë me profesjonin që kisha 
nuk e lashë pas doret edhe çështjen kombëtare. Zyra ime ishte qëndra e nacjonalistëve 
Shqiptarë ku këmbeheshin gjithë farë mendimesh dhe ku mbaheshin aqe e aqe fjalime. 
Propaganda e jonë po përhapej mjaft dhe dita-ditën shtohej e përhapej idheja kombëtare, e cila 
po zhvillohej me të vërtetë me një droje e frikë të madhe, po edhe me hapa gjigandike e jo 
vetëm në Korçë brenda por edhe në qarket e saj, në katundet Dishnicë, Zemblak, Pojan, në 
Progër, Bihlisht e gjithë Devollin, akoma edhe gjer në Kolonjë e Leskovik dhe gjer në Berat, 
Vlor” e Gjinokastër edhe më fort gjente truall idealismi në elementin muhamedan. 

Po sa do që kishim marrë ç'do masë preventive edhe sado që kishim edhe vegla zyrtare 
që n'a ruanin e n'a ndihmonin, si p. sh. Nafus-memurin, të ndyerin Orhan be të Çerçiz beut, 
Tahrirat-qati Emin efendinë, drejtorin e Policisë Beqir Progrin etj. etj. prapë se prapë spiunët e 
fëlliqur turkomanë e grekomanën s'na lijnin rehat. 

Kryekomisari i Policisë Beqiri, që ishte shoku ynë e bashkëpuntor, vjen një dit në zyrë e 
më thotë se të nesërmen do vinte me urdhër të Prefektit të bënte anketë në shtëpi t'ime e në 
zyrë si dhe në disa të tjera shtëpi atdhetarësh e kështu më lajmoj të djek ose të fsheh ç'do 
libër, shkresë, letër ose dokument tjetër që muntt të më kompromentonte përpara Qeverisë. 
Është lumëri këjo kur paralajmërohet njeriu. 

Me të vërtetë të nesërmet vinte Beqiri me dy policë e me muhtarin e lagjes s'onë e më 
bënë anketë si në shtëpi, si në zyrë ,ku s'më gjeti gjësendi, ësht” e ditur, se ç'do gjë që kisha i 
çova te një tetua ime e motr” e babajt në Katovarosh. 

Pas pesë ditsh internonin në Diaribeqir në Anadollit Oran bejnë, Hafiz Alinë, Emin 
efendinë dhe nj”'a dy të tjerë. Unë për fat të mirë shpëtova. 

Nga ana tjetër Metropoliti i Korçës Foti, një propagandist i keq i idhesë greke nuk rinte i 
qetë. Bënte propagandë çiltazi për Greqinë, n'a mallkonte ç'do të Djelë në kishë ne massonet 
(1) Shqiptare dhe s'linte gurë e baltë pa përdorur kundra nesh. 

Nuk shkoj shumë kohë edhe më thiri zyrtarisht Prefekti i Korçës, i cili më tha se ka 
urdhër të më internojë në Konjë të Anadollit, po mbassi e kisha mik e s'më desh të keqen, më 
porositi të përpiqem të suspendohet urdhri i cili vinte nga Valiu i Manastirit. Ahere me të 
shpejtë shkova në Manastir edhe me anë të miqve dhe më fort të konsullit Austriak në 
Manastir u suspendua urdhri i Valiut. 

Ardha në Korçë, po e pashë se s'munt të qëndronja dot. Despoti shkroj për mua edhe në 
Patrikape dhe, si kisha marrë vesh, po më tirej një rrezik i math mbi kokë 

edhe dita-ditën po keqsohej puna. Një taksirat tjetër arrin e më bën të shpejtonj ikjen 
t'ime nga Korça edhe këjo ishte vrasja në pritë e Metropolitit në fjalë Fotit. 

Despoti Foti, i cili s'la spiunllëk pa përdorur kundra nevej nacjonalistëve, e më fort 
nacjonalistëve të krishterë ishte harbuar tepër, aqe shumë sa qertoj e shau zyrtarisht edhe 
brenda në Kishë , një dit të Djelë , edhe atë Prefektin e Korçës, mikun e Shqiptarëve Fejzi bej 
Alizotin nga Gjinokastra, si propagandist e jatakun e Shqiptarëve nacjonalistë edhe si nëpunës 
kundrështar të interesave të Dovletit. 

Fejzi beu kur e dëgjoj i ardhi shumë liksht edhe unë që u ndodha atë dit në kishë i 
tregova se i dëgjova edhe me veshët e mija gjithë ç'tha dhespoti. 

Prefekti i dëgjoj këto e s'foli gjë. Po pas dy-tre javësh kur Mitropolit Foti shkonte për në 
Bradëvicë, mb” udhë nga i quajturi Guri i Gjapit i kishin bërë pritë Çerçiz Topulli me shokë , 
që jishin ahere andartët' e anëtarët e komitetit të Shqiptarëve , i cili më vonë mori embrin 


'andart — komit (H. K.) 

“Komiteti i Shpëtimit të Atdheut” e kështu tuke kaluar që andej Despoti e pritnë me një batare 
pushkësh prej të cilave plumbave ra Dhespoti i vrarël 

Kështu i shpagoj një her” e mirë ajy firaun Dhespot gjithë të zezat që kish vepëruar 
kundër nesh, që kaqe herë na vuri në rrezik. 

Po sa do që unë s'isha në atë kompllot zura e po dëgjonja ankime nga shumë grekomanë 
qinse thonë edhe për mua e Spiro Kosturin se ishim brenda në kompllotin e asaj vrasje. Një 
komisjon i veçantë ngrihet e shkon te Valiu i Manastirit e ankohet kundra nesh . Na thirë disa 
herë në Polici e n'a pyetnë. Situata ime po keqsohej dita-ditën. Nga nëra në druhesha se mos 
n'a dërgonin lidhur në Manastir. Nga ana tjetër ruhesha edhe nga grekomanët e Korçës se mos 
çfrynin kundra nesh , tuke i marrë gjakun Dhespotit Foti. Takoj rreziku i math që vajti edhe 
Spiro Kosturi për punë tregëtije në Selanik e u vra i ngrati prej dorës trathtare të Grekëve po 
për këtë shkak edhe dita më drekë në mes të Selanikut . Ahere, pra, ç'lipset të bënja unë” 

Pash” andej, pashë këtej, u mendova e prapë u mendova dhe e gjeta të arsyeshme të 
largohem nga Korça , se mos n'a gjente ndo një e keqe. Për këtë qëllim shkova u këshillova 
me Perfektin mik, i cili më tha se duhet me doemos të çkëputem krejt nga Korça , e mbassi i 
thashë se a munt të jem i qetë në Vlorë , dhe Prefekti më siguroj se atje do isha shumë mirë, 
tuke më dhënë fjalën se për ç'do eventualitet do më lajmëronte systhematikisht me telegraf që 
të hidhesha përtej në Itali , vendosa më në funt të ikinj me gjithë familjen nga Korça , tuke 
prishur zyrën e tuke ja mbajtur për në Vlorë. 

Në atë javë e sipër shkatrova zyrën avokatore që me aqe mundime e sakrificje e kisha 
ngrehur. Shita ç'” munda , si edhe mobiljet e shtëpisë , lashë nëpër të afërmit e mij të m'i ruajn 
ç'kisha velenxe, dyshegje , jorgane etj. etj. edhe me qenë se ndodhej aso kohe në Korçë edhe 
ime kunatë Marigo Pozio , e cila do nisej për në Vlorë, zume 3 karroca të mira e u nismë të 
gjithë tok për në Janinë e s'andejmë arthmë në Prevezë. T'em “ë dhe Ndinon i futa në vapor 
dhe shkuan për në Karvasara edhe unë me t'ime shoqe e me Marigonë u nismë për në Korfuz 
edhe s'andejmi me vapor” e Llojdit vamë në Vlorë. 

Në Vlorë, si mbas qellimit që vendosa, dëshironja të çelnja një zyrë avokatore. Po si e 
pashë që edhe atjë s” isha në siguri, m” u mbush mendja të shkonj prapë në Karvasarë e të 
mblidhemi gjithë tok si ishim edhë më parë me një ndryshim që këtë radhë n” a shtohej një 
njeri tjetër, ime shoqe, e cila për të parën herë vinte në Greqi. 

Ish e ditur se sërën që vura në Korçë nuk do t'a kisha kurrë në Greqi, ku mot e për mot 
kamini i nxehtë i Universitetit flakëronte me qindra avokatësh , të cilët shpërndaheshin nëpër 
qytetet si karkalecët në për arat. Prandaj kur ardha këtë radhë në Karvasara , gjeta 8 avokatë 
me dipllomë vetëm me një gjykatore paqi që kish Karvasaraja , kur se tjetër herë , 6 vjet më 
parë kur bënja avokatllëk atje , vetëm unë isha avokat i dipllomuar dhe 3-4 të tjerë ishin 
vetëm dhikollovë, ose prokuratorë në gjyq,ose përfaqësuesa në gjyq, si e quan ligja e re e 
avokatëve në vepërim në Mbretërinë Shqiptare. Punë s'kishte. Prandaj më ishte thyer krejt 
zelli i profesjonit dhe që ditën e parë që shkela në Karvasara u dëshpërova tepër e s'më bënte 
zembra të nisesha nga puna. 

Prindët na pritnë mirë në Karvasara dhe shumë njerës , miq e tjerë kishin dalë në mol të 
kurreshtuar të shëkonin edhe gruan t'ime, edhe mbassi shumë goca karvasarjote ishin të 
zembruar se s'pranova për grua asnjë prej atyre që n'a u paraqitnë, dëshironin të kisha marrë 
ndonjë grua të shëmtuar që të kishin ç'të flisnin kundra meje e të më theshin se më zuri 
gjynahu i atyre po kur panë Uraninë t'ime si një mollë të kuqe, si një trëndafil, kurse ato ishin 
gjithë çehre vrarë e si të htiqasura qëndruan ahere e u qetësuan edhe e pohuan edhe ato që si 
Urania s'kish as një grua as një çupë në Karvasara. Edhe s'mbet një prej atyre që të mos t'a 
zinte miqeshë Uraninë. 

Desha të hap një zyrë po s'gjenja vent. Dyqanet ishin të okupuar. Ahere mbassi isha 
tepër i njohtur me atë popull në gji të të cilit jetova 16 vjet e përpjetë, disa miq që dëshironin 
të bënja avukatllëk dhe që u gëzuan që ardha prapë në Karvasarë, më rekomanduan me një 

avokat tjetër në Karvasara një farë Simo Zafiropullos prej Mesollonje, i cili kishte zyrën e vet 
në pjacën e qytetit dhe i cili edhe vetë dëshironte të bëheshim ortakë, mbassi kish dëgjuar 
shumë gjërra për mua edhe për punën e pozitën që pata tjetër herë në Kaevasara, e mbassi ajy 
vetë s'kishte aspak punë. 

Kështu ajy më propozoi dhe unë e pranova ortakinë dhe u bëmë ortakë nënë firmën “KR. 
FLOQI e SIMO ZEFIROPULLI, avokatë”. 

Ajy ortaku im kishte 3 vjet që exersonte avokatinë në Karvasarë dhe nuk nxirte as 80 
dhrahmi në muaj. Po qysh ditën e parë që shkela këmbën unë atje plakosnë me një herë 
myshteria aqe sa muajin e parë zumë 600 e sa dhrahmi , të cilat i ndamë në mes dhe Simua 
mbet tepër i kënaqur e i enthusiasur. 

Do ta lë pak këtë pikë që të përshkruanj shkurt gjëndjen e pozitën e t'im eti në të cilën e 
gjeta kur ardha në Karvasara. 

Babaj si u nda prej nesh e mbet vetëm në Karvasara, përveç që në shtëpi s'më dërgoj 
asnjë metelik qysh se e përcolla ahere për në Karvasara por kishte rënë edhe krejt jashtë nga 
puna sepse dy herë që bëri ortakëri me disa njerës, edhe ortakët e tij që të dy herët e kishin 
nxjerrë edhe borç edhe që të mos turpërohet u shtërngova e i dërgova që të 200 lirat që mora 
prikë pa e ditur këtë njeri, as gruaja ime ,po mjerisht edhe këto 200 lira s'i kishin mbaruar 
punë, pse i kish harxhuar që të gjitha edhe e keqja më e madhe ishte futur edhe borç, gjer në 
qafë, edhe më e madhja nga gjitha të këqijat e tjera kishte shitur edhe shtëpinë që rinim , 
dyqan” e tij, kafenenë që kishim afër detit , dy apotheka dhe një copë truall tjetër. 

Këto nuk m”i kallxoj im'atë kur posa vajta, po i mora vesh më vonë sepse nuk shkuan dy 
muaj qysh se hapa zyrën kur mora një letër prej blerësit të mylqeve t'ona prej Volosit që 
quhej Papajanidhi , i cili drejt për drejt më shkruante t'i dërgonja qirat” e dyqanit , shtëpisë, 
kafenesë e apothekave për një mot-mot të kaluar, se mjaft, thosh, , e priti t'em atë e s'ja 
dërgoj 

Zot, o Perëndil Rrufeja të më kishte rënë nuk do më pikëllonte aqe fort se ajo letëri 
Gjith” ajo pasuni e palujshme që me aqe mundime e sakrificje e krijoi im” atë sot s'ishte e 
jona, ishte e huaj edhe ne , brenda në mallin t'onë rijnim me qira , si qiradhënës ordinarël Në 
qoftë se s'lojta mentsh atë dit, nuk jam për t'u çmëndur kurrël Edhe gjith” ajo pasuri gjtih” ato 
prona ishin shitur për 20. 000 dhrahmi, edhe të gjithë këto të holla si dhe të 200 lirat e prikës 
së gruas ishin bërë rush e kumbullal Medet, medet ç'na kishte gjetur e s'e dinjall Si t'ja them 
graver Si t'ja kallxonj gruas s'ime së ngratë që e paskesha marrë më qafë” 

Po kur vjen katastrofa hapi derën thonë. Bëra durim të math e shtërngova zembrën. 
Përpara një çkatërrimi të këtillë ç'munt të bënja” 

E mora më nj'anë t'em atë e i tregova letrën e Papajanidhit, po atje ku prisnja se do 
qante me lott për atë që kishte vepëruar e do pendohej tepër , për kundrazi e pashë tepër stoik , 
tepër apathik, si kur të mos i kish ngjarë gjël Në vënt të më thotë tjetër gjë, më mban ajy me 
kurjo e më thotë se , shëndet të kemi se ato prapë t'onat janë , se i shiti me të drejtë t'i blerë 
prapë brenda 10 vjetëve me atë çmim etj. etj. gjepura, për të cilat më ardhi të pëlcas. Si e bëri 
këtë gabim im” atë2 Si u gënjye kaqe fort” Si s'më pyeti e si më privoj edhe nga shpresa e 
fundit e 200 lirave të prikës që e dinja se do t'ja gjenj, këto të gjitha më turbulluan e m'a 
prishnë krejt gjakuni Si të punonja tani” Ç'farë shprese tjetër më mbetej dhe si do bënim më 
tutje me aqe familje, që edhe Urania ishte me të pjellë e sipër” Në raste të këtilla , në një 
dëshpërim këso doret njeriu a nuk vret vehten” 

Po ç'u bë u bë. Ishte nga më të mbëdhenjtë shuplakë që na jepte fati mbi kryel Durim, 
pral Heshta e s'i thashë asgjë kurrkujt. 

Si kur të mos më ishin mjaft gjithë këto , na edhe një tjetër që gati më tërboj fare. 

Shoku im i poshtri, si e pa se vijnim shumë mirë me punën që kishim edhe i lakmuar 
tepër, i pabesë e i pashpirt si ishte u mendua se do ishte mirë sikur t “a mbante ajy zyrën e unë 

të heqnja dorë , mbassi zyrën e kish zënë ajy me qira. E tuke qenë se unë s'ja pranova këtë se 
s'gjenja edhe zyrë tjetër, ajy s'la dinakëri pa përdorur si e e si të më nxirte jashtë. 

Më së fundi, si e pa se s'delnja nga zyra , u mendua të më punonjë një pabesi , një 
tradhëti të pashoqtë. Dhe tuke qenë se kishte dëgjuar se unë isha një propagandist i idhesë 
Shqiptare edhe një nga shtytësit moralë të vrasjes së Dhespotit të Korçës Fotit, redakton një 
akuzë të gjattë kundra mejet , ku më pikturoj me mënyrat më të zeza dhe ja dërgoj Prokurorit 
të Mesollonjës . 

Naturisht sa i ra në dorë Prokurorit një akuzë e këtillë kundra një avokati , ajy me një 
herë më thëret telegrafisht në Mesollonjë ku më ardhi pas edhe ime shoqe, e cila u tremp se 
mos pësonja gjë. 

Në Mesollonjë kisha shumë miq , si dhe deputetë e politikanë të tjerë. Ata kur dëgjuan u 
habitnë, sepse sapo ju paraqita Prokurorit , ajy jo vetëm që më priti e m”u suall brutalisht si 
kur të kish përpara një rrugaç e jo një avokat, kolegun e tij , po nuk m'a vonoj edhe kategorinë 
të cilën m'a hodhi në surat, edhe ç'farë kategori , për tradhti të naltë kundra Atdheut (kujt 
Atdhe Greqisë, sikur unë të isha grekl Mos më keq o Zot). Do me th. me fjalë të tjera unë 
akuzohesha , pa asnjë dëshmi , ose argument : a) se tradhtonja interesat greke tuke shkaktuar 
kryengritje e ndjekje kundra omogjenëve grekë (7) në Shqipëri , b) se meresha vesh me 
komitetet kryengritës shqiptarë për të çdukur të krishterët grekë (21) të Korçës të cilët 
kundrështonin propagandën shqiptare , c) se unë isha njëri prej vepruesve moralë ta vrasjes së 
dëshmorit kombëtar grek , Dhespotit Fotios etj. etj. 

Kuptohet se kësaj kategorije të pathemeltë iu kundërshtova rrebtësisht edhe kërkova 
prova prej Prokurorit, i cili as ajy s'dinte ku t'a bazonte kategorinë. I dhashë të kuptonjë se 
këto janë çpifje të poshtra të ndonjë intigranti tuke kujtuar dhe bukuroshin, shokun t'em 
avokat Simon , pa e ditur se vet ajy e kish përpilluar gjith” atë punë të poshtër dhe i kujtova 
Prokurorit nenin e posaçëm të Statutit grek që liria personale ësht” e padhunëshme dhe s'ka të 
drejtë të më burgosi edhe se nuk bëri mirë të më ndalonjë nga puna për të cilën gjë sillte 
responsabilitet të plottë. 

Po Prokurori s'dëgjonte nga këto e më dërgoj te Gjyqtari hetues , ku filloj hetimi që të 
nesërmet . Sa do që s'kisha frikë se mos pësonja gjë sepse nuk kishte dokumenta as një, prapë 
se prapë kisha dyshim se mos më këputnin ndo një letër-rreshtimi' edhe pastaj vaj halli me 
mua , isha për të mbytur, se kush e di se kur munt të bëhej gjyqi e kështu isha i batërdisuri 
Prandaj s'lashë mjete pa vënë në veprim gjer sa mora në dorë letër-lirimin e ju ktheva 
Prokurorit tuke kërkuar ndjekjen e tij penale që më ngjizi një punë të pa qenë për inate 
personale, sepse ishte miku i maskarajt ortakut t'em Simos. 

Ta lemë këtë pikë këtu , mbassi shpëtova faqe-bardhë dhe nuk u solla më shumë se 10 
dit në Mesollonjë e të shohim se ç'ngjiste në Karvasarë në kohën e absencës s'ime e deri sa u 
ktheva. 

Simua kishte përhapur lajmin se unë u burgosa në Mesollonjë dhe se e kam punën liksht. 
T'im eti s'i kishin thënë gjë miqtë se mos e hidhronin. Simua tuke justifikuar mungesën t'ime 
për kundra meje kish hapur fjalë se zyrën ja lashë atij dhe kishte hequr tabellën , tuke e vënë 
në një cep të zyrës dhe kish zaptuar gjithë librat e mija e dokumentat e tjera , tuke e bërë 
kështu zot dyqani. 

Kur ktheheshim me t'ime shoqe në Karvasarë takuam jashtë qytetit disa miq, të cilët më 
lajmëruan hyneret” e Simos , tuke më përgëzuar që shpëtova faqe bardhë . Këto fjalë i 
dëgjova me gjakftohtësi edhe posa që harrimë në shtëpi t'onë, lë gruan time atje edhe vetë 
lëshohem shpejt nga dyqani të cilin e gjeta mbyllur se ishte ora 9 e natës. Ahere nuk përtova 
të ble një luqeto” (katinë) si atë që kishte zyra , mora edhe një ustë edhe me pretekstin që 


' rreshtimi - arresti (H. K.) 
” hyner - fjalë që nuk e gjeta në fjalor por kuptohet si “mbrapshti” , “punë e keqe”(H. K.) 
$ lucchetto - drz (nga italishtja H. K.) 

desha të marr një dokument e s'e gjenja Simon t'i mar çilsin , vura ustanë dhe e çkallmoj 
bravën e kështu hapa zyrën , hyra brenda, vura tabellën mbi zyrë , siç ishte më parë dhe 
shkova në shtëpi i qetë mbassi e mbylla zyrën. 

Të nesërmen në mëngjes kur vjen Simua të hapë zyrën mua më gjen brenda e i ardhë të 
pëlcasë nga marasi . Në vënt që të hyjë brenda — se po të hynte brenda e të bëhej sikur s'dinte 
gjë , ndofta do mos kish ngjarë gjësendi — në vënt të hynte brenda, po thom, ajy ngreh isnafet 
më këmbë e bërtet se kanë hyrë kusarë në dyqan të tij , se e kanë grabitur etj. etj. sa u 
mblodhë me qindra njerës përpara dyqanit t'onë. 

Më së fundi pruri atje edhe gjykatsin paqtues, drejtorin e Policisë edhe nj'a dy policë e 
një reshter të Gjindarmërisë. Gjithë bota me gojë hapur shëkonin të kurreshtuar se ç'do të 
bëhej tani. 

Unë, me gjak të ftohtë ju them autoriteteve ose funksionarëve , që pa të drejtë muar 
mundimin gjer aty,se fort fort munt të vinte një a dy policë të shihte një flagrant delikt e të 
raportonin, po jo edhe të mblidheshin për hatër të Simos gjithë autoritetet e vëndit. Pastaj ju 
tregoj kjartazi si kemi qenë ortakë , gjë që e vërtetonte edhe vetë gjyqtari pajtues, ju tregova 
librat e dokumentat e mija dhe më në funt tabellën e përbashkët. Të gjitha këto justifikonin 
hyrjen t'me në zyrën t'onë në kohën e natës, pra unë isha në rregull. 

Ahere hyn në mes komandanti i Gjindarmërisë që arriu në atë koh” e sipër si dhe 
funksionarët e tjerë, që të na pajtojnë, mbassi jemi avokatë. Ju them se ortak me një njeri të 
keq e të mbrapshtë si ky unë s'munt të bëhem edhe se që atë dit do bënja demarshat e duhura 
ligjore kundra Simos për çpifjet që më bëri përpara Prokurorit, për difamacjon. 

U fut ahere në mes Simua të thotë se këto janë gënjeshtra , janë gjërra fantastike etj. etj. 
po u ndoth edhe dikush e ja tha në fytyrë që vërtet ajy m'a kish kurdisur atë kategori , që ajy 
lëvdohej posht” e lart se më vuri haps në prangat etj. e se janë edhe shumë të tjerë si ajy që e 
dëshmojnë këtë. 

Për të mos malcuar puna u ngritnë e iknë s'andejmi gati të gjithë si dhe Simua , përveç 
disa miqve të mij që ndejnë bashkë me mua. 

Të gjithë më dhanë dorën për ç'i punova Simos ,i cili sa do që më vuri 4-5 rixhaxhinj që 
t'a pranoj në zyrë unë përkundrazi protestova me anë të Noterisë se po e çart shoqërinë dhe e 
provokonja të marrë librat e tij që kish në zyrë, tuke më dhënë hesap më përpara. Në atë koh” 
e sipër kisha trajtuar edhe kontrato me të zotin e dyqanit mbi embër t'im, mbassi ja shtova pak 
qiranë. 

Kështu që ajy faqeziu Simo desh s'desh u shtërngua të më kthejë 278 dhrahmi që më 
takonin në pjesën t'ime, mori librat e iku. S'i dhashë as dorën kur shkoj. 

Të nesërmen i këputa një ankim për difamacjon me prova të plotta. Po, kur thonë, ajy që 
i bën varrin tjetrit bije vetë brenda. Simua ishte edhe epileptik edhe një dit, tek po shkonte 
anës detit e atakon epilepsia, rëzohet e çan kryet liksht dhe tuke u përpjekur u gjent në det e u 
mbyti Kështu dikur e mer hakun edhe Zoti vetël 

Zyrën vërtet e mbajta vetë e puna vinte mirë e mbanja edhe shtëpinë mirë, mbassi pun” e 
tim eti ishte gati në çkatërrim e sipër. Po ato gabime që kish bërë babaj s'më delnin nga ment 
kurrël 

Me të zotin e mylqeve t'ona Papajanidhin, me të vërtet kisha gjetur belanë. S'më linte 
aspak të qetë. Duhet me doemos t'i paguaja 150 dhrahmi në muaj për qira, përndryshe më 
menasonte se do n”a nxirte jashtë. Ajy ishte turpi më i math që munt të n'a gjentte. Prandaj u 
shtëngova t'a mar me të mirë, gjer sa te gjenj kohën të mendohen si lipset të bëni, se jeta për 
mua katandisi një problemël 

Që t'i tërheq sympathinë e tuke ditur se kishte shumë para për të mbledhur nga shumë 
korçllinj në Karvasara, ju ofrova se.... për hatër të tij, mernja përsipër gratis ç'do dava e 
marrëdhënie që kish në Karvasarë dhe munt të më dispozonte si djalën e tij. Kjo e theku në 
zembër atë gjakpirës dhe e bëri akoma të duket edhe galantom përpara meje. Më shkrojti një 

letër ku më lëvdonte shumë për karakter, kalorësi e ku di unë e më dërgoj disa senote e 
hypotheka t'ju jap funt e të mbleth të hollat. Më dërgoj edhe prokurën përkatëse. Mbi këto 
bashkë nuk e bënte kabull ky fajdexhi i keq t'i shërbenja gratis, prandaj më shkruante që 
duhet të mbaja hesap për shpenzimet që do bënja e për të drejtat e mija avokatore, të cilat do 
zbriteshin nga qiratë. 

Kështu e zbuta Papajanidhin e më la të qetë shumë kohë dhe ishte i kënaqur prej mejet. 

Në atë koh”e sipër Zoti më fali një djalë. Merret vesh sa gëzim ishte ky për ne në mes të 
atij hidhërimi. E pagëzoj vetë im'atë e e qojti Jorgaq. Po mjerisht nuk rrojti shumë se një javë, 
se u lint fort I pakët e I dobët nga trupi. 

Mjerisht, qysh ditën që Simua më kategorisi për çështjen e vrasjes së Fotit e propagandat 
e tjera antihelenike, Qeveria greke më kish kurdoherë nënë vërejtje dhe hafijet s'më 
ndaheshin. 

Unë aso kohe shkruanja edhe artikuj në disa gazeta, nga të cilat paguhesha mirë e kështu 
i nxirmja 500-600 dhrahmi në muaj, që gjysmat e këtyre më tepronin. 

Midis artikujve që kisha shkruar qertonja ashpër një herë edhe Prokurorin e Artës, i cili 
kishte bërë një skandall të math në atë qytet. Skandalli ishte ky që, një natë i kishte shkuar në 
shtëpi një gruaje të veh, të bukur, që kish edhe dy çupa të bukura në moshën e martesës dhe 
mbassi s'ja hapnë derën kishte hyrë me përdhuni nga avllia e i ishte hedhur së vehsë, të cilën 
kish dashur t'a marrë grua. Ajo edhe çupat e saj çuan më këmbë mëhallën dhe z. Prokuror më 
s”pa si iku që andej, por se na i mbetnë brenda kapella, bastuni edhe të dy kollaret e duarve, të 
cilat të nesërmen i paraqiti e vehja në Polici edhe si dëshmi sa duall gjithë mëhalla. E themi, 
tra parenthesi, se ky bukuroshi Prokurori z. Panteli Psomaqis, Mesollongjit, kishte bërë edhe 
tjetër herë hynere të këtilla. 

Naturisht kjo u bë një skandall i math edhe me gjithë që e mbuloj Prokurori me miq e 
me të holla, gojët e popullit s'gjenin pushim. Prandaj edhe unë, si korespondent i dy gazetave 
më të mbëdha të Athinës, ja raportova këto drejtorive relative me gjithë hollësinat. 

Mos harrojmë se ky Prokuror ishte edhe mik edhe kushëri me të ndyerin avokat Simo 
edhe sa herë më shihte në Artë kurrë s'më salutonte po për ato shkaqe të Simos. 

Kur pa ky se e exposova keqas e i shkaktova të thritet në Min. Drejtësisë për shpjegime e 
u bë çështje edhe në Parlamentin grek, lisaksi nga marazi dhe tuke marrë për shkak s'di se ku 
e gërmoj këtë , se unë kisha nxjerë disa arka me armë e fyshekë për komitat shqiptarë, Çerçis 
Topullin, Demo Eminin, etj. etj. më kurdis një kategori aqe të madhe, sa edhe unë u habita kur 
m'u komunikua. Edhe këtë e ndau në dy pjesë I. në difamacjonin që i bëra, e cila do gjykohej 
në gjykatoren penale të Artës, ku kish juridiksjonin e tij ky bukurosh Prokuror, II. në tradhtin” 
e naltë që, si nështetas unë grek, i atribuonja shtetit helenik, tue tradhtue interesat e tij për 
jashta dhe tue prokurue armë e fyshekë propagandistëve andartë Shqiptarë kundra elementit 
grek (1) Të Epirit e të Maqedhonisë. Këjo e dyta u caktua të gjykohej në Argostol të 
Qefalinisë, mbassi gjyqi i Kasacjonit të Greqisë e kish caktuar si një gjykatore imparciale. 
Edhe këjo e dyta ishte mjaft e rëndë po të shprovoheshe, se më dërgonte drejt për drejt në 
guilotinë. 

Akuza e parë mori funt shpejt në Artë me vendimin që dha gjyqtari hetues i atjeshmë që 
s'ka shkak për akuzën. E dyta kish serënditur akuzuesi Prokuror nj'a 15 a 16 dëshmues, të 
cilët as që më njihnin mua, kjo u bë në Argostolin e Qefallonisë, ku u shtëngova të vete edhe 
unë. 

Disa kolegë atje, që njiheshim që në Athinë si bashkëstudentë, si Andre Kavalieratis, 
Anton Momferatos, Spiro Theofilatis e Gjerasimo Pretenderis, posa e muar vesh ardhe në 
hotel e më panë e u ofruan gratis të më defendojnë përpara gjyqit, ku ardhi e u paraqit edhe 
vetë akuzuesi jem Prokurori i Artës, dhe ku mori pjesë Prokurori i Gjyqit Apelit të Korfuzit 
Kost. Kypraios. 

Për fat qysh në fillim të kategorisë Prokurori akuzues Psomaqis ne rymë të fjalës u 
rëmbye shumë kundra meje e zili të më akuzonte ndyrësisht, gjë që tërhoqi vërejtjen e 
gjyqtarëve, gjersa kryetari i gjyqit i mori fjalën disa herë e e qortoj rëndë. Po këjo ishte në 
favorin t'em se me një herë u muar vesh që ajy desh të çfrynte kundra meje për inatet që kish 
e jo se interesohej edhe aqe fort për interesat e Shtetit. Kështu që gjithë sympathit' e 
gjyqtarëve dhe të të 12 jurive që do më gjykonin u kthyen në anën t'ime, po edhe gjithë 
dëgjuesit e tjerë dukeshin që e disaprovonin akuzuesin. 

Kur më ardhi siraja të flas si i akuzuar e kam mbajtur 4 orë plot gjyqin, ku çvillova 
çështje me shumë rëndësi dhe përhirova shtetin grek që ka kësij Prokurora bukurosha që 
shkojnë natën e trokasin dyert e huaja e viollojnë grat” e vehja dhe hodha poshtë ç'do kategori 
kundra mejet, të cilat nuk bazoheshin në argumenta, pa fshehur edhe se jam Shqiptar prej 
race, po i cili kurrë s'kam punuar kundra interesave greke, mbassi edhe vetë isha një shtetas 
grek. 

Fjala ime e pashë që i theksoj shumë e ju bëri të madhe përshtypje. Veçanërisht edhe të 
katër avokatët miq e mbrojtës folnë dy dit me radhë tuke e poshtëruar e tuke e groposur 
Prokurorin faqe-zi. 

Gjyqi mbajti plot 7 dit dhe për ç'do herë grumbullohej aqe kallaballëk i math burrash e 
grash sa ndërhynte disa herë edhe Policia për të restabilizuar urdhrin. 

Më së fundi, brenda një solemniteti tepër serioz, ku ishin ngritur që të gjithë më këmbë, 
këndohet edhe etymigoria', ose përfundimi i enoskëve (jurive), të cilët më nxirnin krejt të 
pafajshëm. 

Një gurgule ahere, një kijamet u bë në sallën e madhe e të bukur e të ndritshme me 
ilektrika të gjyqit. Shumë zërra u dëgjuan të thonë “poshtë faqezinjtë”, “poshtë çpifësit”, etj. 
etj. 

Si mbaroj ajo poterë, e si u dha edhe vendimi i gjyqit të synedhëve në favorin t'em, 
kthehet ahere nga mua kryetari i gjyqit e më thotë në kam të shtonj gjë mbassi do t'a mbyllte 
seancën se po afrohej edhe mezi i natës. 

Ahere mora fjalën edhe simbas nenit 89 të Proc. Penale greke, mbassi dolla i pafajshëm 
kërkonja prej akuzuesit 2. 000 dhrahmi për hasomerit e mija e shpenzimet e udhëtimit edhe 5. 
000 të tjera për ristorasje” nderi të fyem. 

Sado që akuzuesi kundrështoj sa mundi pretendimete mija. Me gjith'atë gjyqi dënoj të 
më paguaj vetëm 1. 500 dhrahmi, tuke përjashtuar çështjen e nderit, të cilën s'e pranoj. 
Kështu kemi ndenjur edhe 3 ditt të tjera në Argostol gjer sa i ardhë paratë Prokurorit e m'u 
dorëzuan mua. Kështu e pësoj Prokurori Pandeli Psomaqil Po s”i ishte mjaft edhe këjo, pas 10 
ditt që ahere u dekretua edhe pushimi i tij nga puna. Kush e bën e gjeni 

Të hollat që mora shkova t'ju a jap avokatëve miq që më duall mprojtës, por asnjë prej 
syresh nuk deshi të paguhet, mbassi isha koleg i tyre. Kështu dhashë një darkë të mirë, ku 
thira gjith” avokatët e Qefallonisë, e cila në darkë më kushtoj nj'a 350 dhrahmi, të tjerat para 
më mbetnë e u nisa me ato në Karvasara. 

Ndofta do shkonim edhe mirë mbas këtyre evenimenteve, por mjerisht propaganda e 
mbjellë kundër meje si patriot Shqiptar kish marrë udhë edhe dita — ditën po humbisnja 
sympathitë e fituara prej aqe kohësh. Autoritetet e vëndit më vëzhgëllonin ç'do hap letrat më 
censuroheshin në postë edhe shumë herë më mbaheshin atje, gjithashtu librat që më vijnin 
prej Misirit, Rumanisë dhe Stambollit zunë e po m'i konfiskonin gjer sa më ardhë edhe në 
zyrë e më bënë anqetë. Do me thënë shpëtova nga anqetat e Turqisë që të bija në duart e 
Greqisë. 

Përpara se të merte funt këjo komiko-tragjedi që kish filluar me këto mënyra, përpara se 
të mernin funt problema e ndjekjes nga an” e autoriteteve greke për propagandën shqiptare, si 


' etymigoria — aktgjykim (përkthyer nga greqishtja me google (H. K.) 
“Tistoras - rivendos, vë në vëndin e vet (H. K.) 

edhe çështja e Papajanidhit që do merte në dorëzim gjithë pronat t'ona të blera që ja kishte 
shitur im”atë, një tjetër taksirat i math vjen e më trondit nga themelet, sa ment më lojti menda. 
Këjo ishte vdekja e papritur e babajt që n'a shkrepi befasi 

Tuke qenë mirë edhe në një kohë që unë gjindesha për një davë në Mesollonjë, një qen 
sharxhiu, që ishte në mandhrën t'onë na e kafshoj në këmbë. Qeni s'ishte i tërbuar, po duket 
se e kish dhëmbin e pëgërë. Gjer sa të kthehem në Karvasara plaga i kish majisur fort. 

Kur ardha e gjeta rënë në shtrat nuk kujtova se një plagë e atillë munt t'i shkaktonte 
vdekjen. I mora 3-4 doktorë me radhë, doktorë druxhinj, që kish të drejtë Molieri që ju lojti 
fenë, të cilët në vënt që ta shëronin e bënë më keq, gjer sa më në funt më thonë se tani s'kanë 
ç'bëjnë, pse filloj plaga të bëhet kangrenë dhe duhet shpejt t'i pritet këmba dhe është nevojë 
t'a shpije në spitale në Patrë. 

Kur ja thom këto t'im eti ajy s'e pranoj aspak. Më mirë më thotë nënë dhë se sa me një 
këmbë përmbi dhë. S'i të jetë thënë, thotël 

U mundova t'i mbush mëndjen, u mundova t'a shpëtonja edhe un” edhe gratë, s'ish e 
mundur. Edhe s'ish edhe ndo një gjë e madhe se në 10 orë e sipër do t'a çonja në Patër, ku me 
një herë do t'i bëhesh operacjoni e do shpëtonte, po s'desh, s'desh. Ishte çudi ky insistiti i tij, 
të preferonjë të vdesë, se sa të presë këmbëni 

Thira telegrafish një specialist chirurg nga Patra, po ajy posa ardhi e e pa tundi kokën e 
kthehet nga mua e me shenja më jep të kuptonj se s'ka shpëtim. Më mer edhe veçanërisht më 
nj'anë e më thotë që mos mundohem më t'i mar as doktor, as gjë, po as për operacjon s'është, 
më thotë sepse gjaku kishte filluar t'i qelbëzonjë dhe, pas mendimit të tij brenda 24 orëve 
mbaronte jet” e tij. 

Këto fjalë më depërtuan eshtrat. Një djersë e ftohtë më përshkoj gjitha trupin. Me një 
herë më hyri një frik” e madhe në zembër. M'u her mendja. Më vinte sikur po prishej dynjajal 
Të humbisnja edhe babanë mbi gjith” ato taksirate që ishte akoma i ri, që e desha aqe fort e që 
e kisha një ngushëllimi Po nga fati nuk shpëtokërka njeriul 

Doktori chirurg po thua se më caktoj edhe orën se kur munt të vdiste e më porositi me 
gjakftohtësi t'ja pregatitnja që tani të gjitha të vdekjes, që të mos më vijnin përnjëherësh mbi 
krye, d. m. th. roba, të ndruara etj. etj. 

I mar më nj'anë gratë e jua thom, tuke i mbajtur me gairet. Im “ë ngriu e zeza se s'e 
pandehu të ndahej në atë mënyrë prej një burri, me të cilin rrojti plot 37 vjeti Ndinos, s'ime 
shoqe ju hipi një frikë e madhe e po dridheshin. 

Pas një ore si iku doktori I Patrës, edhe sa do që ne e mbanim me kurajo se nuk ka gjë, 
se do shërohet etj. etj. ajy i mjeri, tuke kuptuar fundin e tij n'a mblodhi të gjithëve me radhë, 
n'a zuri për qafe e n'a puthi, n'a dha uratat e bekimet çurk dhe qysh atë orë ju mbyll goja dhe 
filloj agonia e vdekjes, po mëndjen e kishte akoma. Mua më kishte porositur të rëfeheshe 
burrë dhe të kisha kujdes shtëpinë të mos turpërohet e të dërgonja të mernja edhe t'em vëlla 
nga Amerika. 

Si ju mbyll goja dhe filloj agonia, gratë si pas zakoni dërgojnë e thresin priftin t'a 
kungonjë. Unë që të mos ju prishnja qefin dërgova e thira. Po kur e pa babaj i mjerë me një 
herë lojti prej vëndi dhe për çudi i ardhi pak goja, më bën me shenjë të unjem e më thotë me 
fjalë të mbytura që mezi i kuptonja ç'm”a suallt këtë lugati Ky do m'i ndjenjë fajet mua” 
Paguaje dhe rëfeji udhën. Dhe unë me marifet e përcolla priftin që të mos i jepnja të kuptonte 
se babaj ishte atheist, jo athejist me kuptimin e fjalës, por se s'jepte rëndësi edhe në orën e 
fundit në të tilla byzantinisma, që ju kish shkuar lezetil 

Ardhi nata. Disa miq u lajmëruan e ardhë në shtëpi që të mos gjëndeshim vetëm. Gratë 
qanin ca andej, ca këtej. Dërgova shpejt edhe thira edhe të motrën e babajt Zoitsën, që ishte në 
Mesollonjë, e cila ardhi me një herë. Të gjitha ishin gati dhe po e prisnim me minutën të 
mbaronte. 

Une, si isha i lodhur e pa gjumë u mshteta pak të fle tuke lënë të tjerët t'a ruaja. Ah, 
kishte ardhur ora e fundit fatale. Rreziku n'a kërcënonte derën. Vdekja kish kondisur në shtëpi 
t'onël 

Më kishte zënë gjumi mirë, po kur nga mezi i natës vjen e më zgjon ime shoqe. Ç'ësh” i 
thom, edhe çohem me një herë i andrallosur. Ajo në vënt të më përgjigjet, nxjer shamin” e 
bardhë e mbush sytë me lott e qan. Hë, i thom, mbaroj” Folë. Ajo më zë me dorën e saj të 
dredhur e mezi mundi të më thotë “vetë shëndosh”. 

Oh, s'refehet ajy ças, s'rëfehen ato minuta. Humba baban” e dashur që aqe e adhuronjal 
Humba kollonën e shtëpisë, atë njeri aqe të mirë e zembërbardhë që i kish shokët e rallë, atë 
trim e njeri gjakftohtë që s'ju tremp syri kurrë, atë trim me fletë që me aqe nder e respekt e 
mbanin në për gojë gjithë bota, ata që e njohnël Unë humbisnja një shok, një ngushëllimtar, 
një këngëtar, një valletor, një hymorist një njeri të societesë, që s'të linte të sëkëlldisesh kurrë. 

Ngrihem e vinj në odën tjetër. Posa kish dhënë shpirt. Im “ë kur më pa i arth keq për mua 
edhe zu të më jepte kurajo, ndonse vet” ajo e ndjente ç'do me thënë ndarje prej një shoku, me 
të cilin rrojti aqe mirë një jetë të tërë. 

Nuk rëfehet e keqja e asaj natelSi u gdhimë një Perëndi e di. Kujtonja gjithë jetën e tij të 
kaluar, aktivitetin e tij, trimërinë etj. etj. Dhe shëkonja se sa e kottë është kjo botë. 

Të nesërmen n'a u mbush shtëpia me njerës që s'kishim ku t'i vemë. U shtërnguam t'i 
vemë jashtë në obor më të shumit. S' mbet njeri pa i ardhur keq për t'em atë, i cili kishte rojtur 
40 e ca vjet në atë vent. Pale kur e muar vesh katundarët kumbarët t'onë e të njohurit e tjerë. 
Plakosnë me qindra dhe u bë një kallaballëk i math. U mbyllnë gjithë dyqanet e qytetit për 
shenjë zije, si dhe varrimi i tij u bë shumë solemn, tuke marrë pjesë edhe gjithë autoritetet 
civile e ushtarake. 

Kur u kthyem e kur s”e shihnja në shtëpi isha i pangushëlluar. Më vinte si kur diku do t'a 
shihnja, diku do t'i dënjonja zërin e tij të ëmbël e të kjartë. Ah sa i mjerë ësht” ajy që ndahet 
nga një i afërm që e do me gjithë fuqin” e shpirtiti M”u duk si kur u prish bota. 

Babaj i gjorë vdiq në muajin e Prillit (26 prill) të vitit 1907 në moshëm e 64 vjetve. Zoti 
e pastë në gji të tij dhe mir trimiro pastë shpuz” e koskave tija. (nuk e kuptoj domethënien e 
fjalisë së fundit H. K.) 

Dy muaj më von vajta vetë në Athinë e i bleva gjithë rrasat etj. të varrit të tij prej më të 
bukurit e më të bardhit mermer të botës, prej mermerit të malit “Penteli” që është afër 
Athinës, i cili mermer kushton mjaft. Kështu i ngreha një mausole në vartoren e Karvasarasë, 
afër kishës së Sh. Kostandinit, që kushtoj një shumë kolosale, por se varr-mausole si atë 
s'kishte parë akoma Karvasaraja. Për mbi rasën e gjatë e mbuluese të mermertë gjindet e 
shkrojtur këjo epigramë 

“Vasil Kristo Floqit 
lindur në Floq më 1843 
vdekur e varrosur më 1907 
Të bijt” e tij si shenjë respekti të thellë, 
dashurije e mirënjohtje ja kushtojnë” 

U varros afër varreve të së mjerës gjyshe, mëmës së tij dhe të djalit t'em Jorgaqit. 

Si mblothmë mëndjen e mbetmë vetëm të ndarë nga kryeja e shtëpisë, të cilin as sot që 
kaluan 22 vjet qysh ahere s'mundem t'a harronj, ju shtrova prapë punës, se tani gjithë barrën e 
shtëpisë e kisha unë përsipër. 

Po nuk shkuan shumë ditt e zunë e po më paraqiteshin disa borxhë të vogla të ndyerit 
baba, me senate, ose letra të nënëshkruara prej dorës së tij. Këto lipset t'i paguanja, se edhe 
vet” i ndyeri në ato ditt e fundit më kish përmëndur se ka disa borxhe të vogla e mu lut të 
mos ja lë më qafë. Prandaj edhe unë dal nga dalë lava 1. 600 e ca dhrahmi borxhet e tija, 
megjithë që mundnja edhe të mos i njihnja, mbassi nga babaj nuk trashëgova gjë, përveç se 

plaçkave të shtëpisë që edh” ato bashkë i kishim blerë, kurse asnjë pronë, as një pëllëmbë toke 
nuk trashëgova prej tij. . 

Po mirë këtyre borxheve ju gjëndeshe halli dhe i paguanja ca e nga ca tuke bërë 
ikonomira të mbëdha në shtëpi, po hallit të persekutimit nga an” e Qeverisë, si propagandist 
Shqiptar, kësaj si t'ja bënja, që dita me ditën po zgjeroheshe e po ma vinte jetën në një pozitë 
problematike. 

Çështja harriu gjer atje sa kur kam shkuar nga muaji i shtatorit të atij viti të paguanj 
taksin vjetor të exersimit të profesjonit t'em për motin 1907-1908, funksionari kompetent që 
jepte lejet nuk desh të më njohë për avokat. Në krye s'më çfaqeshe kjartazi, po mbassi shkova 
2-3 herë dhe më në funt insistova se s'ësht” e drejtë të më mbanjë ashtu me fjalë pa më 
kallzuar të vërtetën, funksionari ahere, një njeri mesatar nj'a 50 vjetsh, hithrohet fort e më 
thotë “s'munt të japin ne njerës propagandistë leje avokatije. Ju turbulloni qetsin” e vendit, 
tradhtoni interesat e Shtetit dhe çuditemi si ju durojnë akoma e ju mbajnë këtu, kur se jeni 
parasitë të rrezikshëm”1 

Këto fjalë, që m'u hodh” ashtu në fytyrë pa pandehur, më pikëlluan në zembër. E pashë 
që s'munt të rronja dot në atë vent të urgjër e midis atyre njerësve që jo vetëm haruan që kisha 
një jetë të tërë atje, po edhe s'më honepsin dot e më urrejnin fort. 

I them nëpunësit: More zot, këto fjalë i thua tuke u bazuar në prova, apo nga koka jote, 
se në qoftë se i çpif do t'i drejtohem Prokurorit dhe do shohç pastaj edhe zotrote si përbuzet 
aqe lehtë një avokat. Të lutem fjalët q'i the merri prapë. 

Në vënt të përgjigjes ngrihet me inat e më rëfen derën: Jashtë që këtej, thotë, jashtë 
tradhëtor i kombit, nga zyra imel Edhe mbassi po qëndronja akoma më afrohet të më shtynjë. 
Të lutem, i thom, mos u sill kaq” i egër se je një funksionar dhe unë si njeriu i ligjeve, dua të 
t'a respektonj vëndin. Po ajy s'pret. Fillon të më shanjë alla greku, fillon të më shtynjë, gjer sa 
duallm që të dy jashtë derës afër shkallës. Ja ndalonj duart, po ajy egërsohet më tepër edhe 
mbassi ment më shtyri të bëhesha copë, s'durova edhe unë ahere, më prishet gjaku e t'a 
rëmbenj pas xhaqete e si e solla një herë rrotull e përplasa për dhë e i futa nj'a dy shkelmël U 
mblodhë të gjithë nëpunësit e asaj zyre, po nuk vuri njeri dorë mbi mua se isha gati të nxjer 
edhe revolverin e t'i qëllonj. Ata e ngritnë më këmbë Eforin Ekonomik i cili prapë m”u vërsul 
e më prët me një grusht në kokë, kështu që i kthehem e i jap nj'a 3-4 pëllëmbë të forta suratit 
tij, sa i lëshuan sytë shkëndia. Mezi që na kanë ndarë dhe unë zbrita nga shkallët e ika tepër i 
vrerosur që ardha gjer në atë gradë. 

Funksionari i Qeverisë më heq një kategori të fortë përpra gjyqtarit paqtues të 
Karvasarasë që e shava e e rava mbi detyrat e sipër të tija, po edhe unë dhashë një tjetër 
kategori kundra atij për sa më punoj dhe si ajy, si unë bazoheshim po në ata dëshmues, që 
ishin sekretarët e shërbëtorët e zyrës. 

Për fat të mirë ndërhynë ca miq si nga an” e tij, si nga ana ime dhe kështu u mbyll këjo 
punë e s'pësuam gjë as ajy, as unë. 

Po ajo ngjarje tingëlloj lark. E mori vesh Mesollonja e mori vesh Qeveria e Athinës. 
Klubi i avokatëve të Mesollonjës ku isha regjistruar si misavokat më çregjistroj e më lajmëroj 
për këtë edhe Qeveria porositte autoritetet përkatëse në Karvasara të më kenë nënë vërejtje 
strikte. Opinioni i popullit u egërsua shumë qysh atë dit dhe me hidhërim shëkonja një ftohtësi 
të madhe nga an” e shumë miqve e të njohurve. 

Një dit, tek po pinja një kafe në kafehanen centrale të qytetit u kapmë me fjalë me disa 
nëpunës zyrtarë e studenta që u ndodhë atje, prapë mbi çështjen e propagandës dhe fjala-fjalës 
arthmë edhe në duar, se më shanë. Unë rëmbenj një stekë bilardoje e e qëllonj njërin prej 
atyre, po s'e zura dot se më mbajtnë dorën. Me një herë 2-3 kareklla u çuan përpjetë e m'u 
trajtuan përsipër dhe pa fjalë që do më kishin goditur keq, po arriu e ndërhyri policia e n'a 
ndanë, se gati isha të mbronja vehten me armë. 

Nuk shkuan shumë ditt, kur se një natë, tek po vinja në shtëpi tuke u kthyer nga pazari, 
ora 8-9 të natës e mbassi shtëpin” e kishim jashtë qytetit e duhet të ecnja nj'a 3-400 metra nga 
udha që s'kish as një shtëpi përveç malin nga e djathta dhe detin nga e mëngjra, me një herë 
tre të panjohur më dalin përpara në mes të terit të natës e të asaj shkretije dhe më qëllojnë me 
gurrë të mbëdhenj, të cilët për fat të mirë s'më zun” as një se ranë në det. Sa të mar vesh ku 
jam e sa munt të ishin ata që më kishin zënë në pritë, të tjerë gurrë po më vijnë përsipër dhe 
s'kisha nga të ruhesha. Dy prej atyre zenë të më afrohen edhe njeri ngreh bastunin të më 
goditi. Me të shpejtë ahere nxjer revolen t'ime dhe e zbras mbi njërin prej atyre, të cilin më 
duket se e plagosa diku, po s'u muar vesh se kush ishte ajy, si dhe ata të tjerët, të cilët me të 
dëgjuar krismën e armës muar të gjithë të përpjetën e më lanë të qetë gjer sa tuke u drojtur 
arriva në shtëpi dhe as që rëfeva se ç'pësoval Për çudi nuk u ndoth njeri atje pranë dhe as që 
mundnja të kthehesha prapë në pazar e të lajmëronja Policinë. Ç'ishin ata s'munda t'a mar 
vesh, po e mora me ment se do ishin prej atyre që u zumë atë dit në kafehanën centrale. 
Megjith” ate e gëlltita e s'bëra as një vepërim që mos e ntrashnja punën e e koklavitnja më 
shumë sa ishte. 

Po mjerimet e mija nuk pushonin. 

Një natë tjetër dy veta të tjerë më vijnë nga pas posa që lashë pazarin e drejtohesha për 
në shtëpi. Ishte me të ndezur dritrat. Si e pashë që po m'u qepnë nga prapa kthehem e ju them 
një herë që ç'duan prej mejet, po ata më thonë të shoh punën se s'kishin gjë me mua. Porse, 
po sa arthmë në atë vent të rrugës që s'kish shtëpi, gati po thua në atë vent ku m'u bë dhe 
atentati i mëparshëm, me një herë ata të dy bëjnë një yrysh mbi mua e më përfshihnë që së 
prapi. Vërtitem ahere me sa shpejtësi që munda edhe e përfshiva njërin për xverku gati sa s'e 
mbyta. Tjetri zu të më goditte me grushta, po si ishte kthyer me kurrizin nga an” e detit, 
lëshonj këtë të parin e i jap një të shtyrë atij tjetrit sa me një herë e flakëriva e ra në det, dhe si 
kur të mos dinte not pa fjalë do të ish mbytur. I kthehem pastaj këtij tjetrit e u kapmë fyta 
fytas gjer sa e rroka për mezit me sa fuqi që kisha e e plasa për dhë. Edhe unë s'di se sa dru 
hëngri ajy prej meje deri sa kaluan andej disa njerës të tjerë e u shtërngova e lashë e shkova në 
shtëpi. 

Prapë ky jezit pas 3-4 ditsh më gjen në mes të pazarit, më prët udhën e mbassi më shan e 
e shanj nxjer revolverin të më bjerë. Po sa pa nxjerë edhe mirë, ja përfshiva me dorën e 
djathtë, ja përdrodha një herë dorën e ja mora koburen dhe as unë s'mora vesh si e kisha vënë 
poshtë e i kisha hipur përsipër, tuke i vënë gjurin mbi gjoksin e tij. Lumërisht u mbloth një 
kallaballëk i math dhe arrinë nj'a dy policë, të cilëvet ju dorëzova revolverin e e muar atë 
qafir e e çuan në burg. Pas një muaji u bë gjyqi dhe u dënua me 3 muaj burg. Qysh ahere 
kisha mbetur rehat dhe s'para delnja jashtë, veç se kur vinja në gjykatëra, mbassi edhe zyrën e 
kisha transferuar në shtëpi. Kisha marrë edhe lejen për me exekutue profesjonin t'em. 

Si kaluan disa muaj që mbeta rehat, një natë tek po vinja në shtëpi, pesë-gjashtë hapa 
para se të afrohem te dera e sokakut, në mes të terësisë dallonj një gjë si hije. Qëndronj në 
vënt dhe nxjer revolverin e po pres. Me dukej se më kishin zënë pusinë për vrasje përpara 
derës s'ime. Dëgjonja këmbë: më vinte si kur po fjalosnin me nga dalë. S'humbas kurajon po 
afrohem gjer sa ardha fare pranë. Ç'të shoh2 Një i shkretë gomar, të cilit i kishin lidhur të dy 
këmbët e përparshime po zariste dal nga dal nga bregu që të delte në rrugël S'i e pashë se 
s'është tjetër gjë, afrohem e trokas ne dera dhe dalin gratë me llamba e e shohin gomarin e 
shkretë që n'a trembi aqe fort. Pas kaqe atentateve duhet edhe të qeshnim pak. 

Mbi gjithë hallet diku n'a jepej rasti të bënim edhe nga një mirasi si njerës. 

Një dit Janari (1908) tek po shkruanja në zyrë, dëgjonj një behriaj' të math dhe dal 
jashtë. Ç'të shoh” Një gocë e vogël nj'a 10 vjetsh kishte shkarë në det në një thellësi një bojë 
njeriu. Rotull ishin vetëm disa shoqet e saj të tjera edhe nj'a dy njerës që s”dijnin not. Ishte 


' Behriëj : kushtrim, allarmë (K. F.) 

edhe mjaft ftohtë. U afrova e e pashë se po mbyteshe e shkreta. U mundova t'a arringa me 
bastunin e t'a tërhiqnja së këtejmi, po ishte mjaft lark e s'e roknja dot. Ahere pashë ç' pashë u 
hodha në det ashtu siç isha me gjithë roba dhe në dy tri minuta e nxora jashtë të gjallë. 

Sado që ndenja rehat nj'a 3-4 muaj prapë filluan ndjekjet, të cilat sa po vijnin po 
shtoheshin. Nuk di se nga ishin informuar se unë nxirrnja prapë armë jashtë gjë që s'ish e 
vërtetë dhe se propagandën po e vazhdonja. Kishin marrë vesh, me gjithë që edhe këto ishin 
gënjeshtra, qinse unë shtynja disa komitete Shqiptare të vrisnin omogjenët të krishterë, ata d. 
m. th. që ndalonin përhapjen e gjuhës shqipe e të idhesë nazionale Shqiptare etj. etj. gjepura. 

Më thiri nj'a dy herë Nënëprefekti i Valltos dhe i thashë mjaft shpjegime, tuke i thënë se 
këto janë gjithë çpifje të fabrikuara prej armiqve të mij dhe s'kanë as një themel, si kur edhe 
ç'do çpifje e bigoni' që më kishin skarosur gjer ahere, po me gjithë këto e vura re se 
Nënëprefekti nuk bindeshe. Kështu m”u ngrit krejt rehati sa m'u mërzit edhe puna edhe jeta e 
s'dinja si të bënja. 

Mbi ato e sipër e për të përballuar shpenzimet e rënda familiare që kisha, pata bërë një 
ortaki thëngjilli me një tregtar Janiniot, që quhej Jorgji Makris e kishim blerë një pyll, tuke 
vënë nj'a 15-16 mushka me 4-5 konakë. Z. Makris kishte depozituar në shoqëri kapitalin prej 
dhrahmish 20. 000 dhe unë mundimin si i specializuar që isha prej vjetësh në çështjen e 
qymyrit. 

Kishim 3 muaj që po vazhdonim dhe hë për hë s'kishim gjë të marrim fitime mbassi 
ishin në harxhe e sipër, po kuptohet se pas 2-3 muajve të tjera do ballansonim harxhet e do 
zijnim të ndanim fitimet. Qymyri po e shtijenim në apothiqet t'ona, prej të cilave mernja një 
qira nga shoqëria prej 80 dhrahmish, që gjysmat e këtyre më mbeteshin mua fitim. 

Po kur nuk ec fati mundohu sa të duash: Mynefikët e armiqt” e tjerë deshin si e si të më 
çpornin qafet e t'ju mbetej atyre puna e gjithë ç'kisha të mijat. U mundova ta ndaloj çkatrimin 
që po më pregatitej po s'ishte e mundur. Ardhi dita që zunë e më shihnin të gjithë me sy të 
keq. Disa miq më këshillonin të iknja sa më shpejt që të shpëtonja nga ndo një rrezik më i 
math, po edhe unë s'dinja se ku lipset të shkonja. E kisha humour krejt si Xhaferi simitet. 

Në atë dëshpërim e sipër dërgova të thres t'em vëlla Thanasin nga Amerika, i cili kish 
tani 3 vjet që s'bënte asnjë pun” atje dhe s'kish edhe mallin që të ktheheshe e po më shkruante 
edhe vetë që t'a tërheq një or” e më parë se do mbeteshe keq rrugëve. 

Kisha s'kisha i dërgova edhe t'im vëllaj navlonin nj'a 500 dhrahmi dhe u nis e ardhi gjer 
në Pire ku i sosnë të hollat e mori edhe 100 dhrahmi më tepër nga një miku im në Pire, të cilat 
do e mos duhet t'i paguanja unë, si kundrë që i pagova. Njeri s'mendonte se ç'vuanja. S'isha 
as për në qiell, as për në dhe ashtu si ardhë punët. Po kujt t'ja rëfenja hallin” Ku të përpiqnja 
kokën” Kisha hall të math. Po mbi ato desha të ndodhej im vëlla në Karvasarë për ç'do 
eventualitet, jo se do më mbante shtëpinë, po se do t'a linja me gratë gjer sa të zinja ndo një 
shtek tjetër e të fillonja ndo një punë. 

Më së fundi ardhi edhe im vëlla e e katehisova” për të gjithë sa më ngjanë e po më 
ngjisnin edhe e msova si të sillet në qoftë se mua më gjente ndo një e keqe, ose iknja prej 
Karvasaraje natën, mbassi ashtu dukej puna. 

Jemi në muajin e shtatorit 1908. 

Një dit shoh prej penxheres së shtëpisë se po vijnin nga neve, komandanti i 
gjindarmërisë, drejtori i policisë, një nëpunës tjetër i Bashkisë dhe disa gjindarmë e policë. Pa 
më lajmëruar njeri e kuptova se ata pa fjalë vijnin për mua. Me vrap dal nga dera tjetër e 
shtëpisë dhe vete te konsulli 1 Turqisë në Karvasarë Agoy Similian efendiu, se konsullata e 
Turqisë ishte 10-15 hapa lark shtëpisë s'onë. U futa atje me të shpejtë e ju luta konsullit të më 
dalë zot në qoftë se më kërkojnë autoritetet lokale dhe unë s'dua kurrsesi t'ju dorëzohem. Ajy 
e dinte se jam edhe shtetas ottoman e më siguroj se nuk do pësonj gjë, si do që të jetë puna. 


' bigoni - çpifje (H. K.) 
” katehisoj - fjalë që nuk e gjeta në fjalor, por duhet të jetë “i tregova, dhe u bë pjesë” (H. K.) 

Me të vërtet gjith” ajo kustodhi vinte në shtëpi t'ime për mua edhe si s'më gjeti e mori 
vesh që jam në konsullatë, komandanti vetë dërgoj një gjindarm në konsullatë e më kërkonte 
të paraqitesha për disa pyetje. S'ka fjalë që un” e kuptova gjithë punën e i thashë gjindarmit se 
jam nështetas ottoman, prandaj s'munt t'ju dorëzohem grekëve. Konsulli gjithashtu më 
përkrahu dhe kështu ata funksionarë u shtërnguan të kthehen nga ardhë pa bërë gjë, veç se më 
muar disa libra shqipe e letra të tjera që gjetnë në zyrën t'ime. 

Qysh atë dit vendosa të ikinj, po s'kisha dhe të holla përveç se 700 dhrami para të thata. 
Thira në Konsullatë mikun ortak Jorgji Makrinë dhe i dhashë shkresë që heq dorë nga 
shoqëria që kishim me kushtin që do më jepte 3. 000 dhrahmi dhe ja falnja të gjitha fitimet e 
tjera. Atij i dha dorë këjo dhe nxori e më dha 3. 000 dhrashmitë. Nxora edhe passaportën për 
në Vlorë që të shkonja me gjithë gruan t'ime dhe isha gati, veç se prisnja rastin si të iknja e 
mos mersha vesh. 

Në hikjen t'ime prej Karvasaraje më ndihmoji shumë dhe Gjyqtari pajtues i qytetit dhe 
shkaku ishte se desh të më shpërblenjë një të mirë që i kisha bërë një muaj më përpara, dhe 
istoria ishte këjo: 

Ditën e 15 Gushtit 1908 bënte një vap” e madhe edhe siç ish edhe dita e Shën-Marisë 
isha veshë me një palë roba të reja dhe kisha dalë natën afër bryllit central të molit të 
Karvasarasë, tuke zënë vënt pranë një bankoje në buzë të detit. Ishte ora 8 a 9 e natës. Një 
anije e madhe ishte lidhur pas një hekuri të molit dhe komunikonte equipazhi i saj me tokën 
me anë të një drase, që shërbente si urë midis anijes (karavit) dhe molit. Disa kalamaj po 
losnin tuke u hedhur mbi atë drasën, ndonse ish frikë se mos shkiste drasa edhe gjëndeshin të 
gjithë në det. 

Midis kalamajve ishte edhe i biri i Gjyqtarit pajtues të Karvasarasë, një djalë 8-9 vjetsh 
që quhej Jorgo dhe ish i vetëm djalë i tij. Dhe sa do që ju bërtita disa herë kalamajve që të 
mos lozin në atë mënyrë se do bijnin të gjithë në det, ata përkundrazi vazhdonin në lodrën e 
tyre. Ishin nj'a 5 a 6 kalamaj. Hipnin në drasë e kërcenin përpjetë edhe herë hidheshin brenda 
në anijen, herë kapërxenin nga an” e tokës, gjer sa një herë anohet drasa edhe njëri prej atyre 
kalamajve që u ndoth në mes të pondit “bëlldum” ra në deti Ajy për fat të keq ishte djali i 
vetëm i Gjyqtarit pajtues. 

Unë, si thashë, kisha veshur një palë roba të reja atë ditë edhe s'para më bënte zembra të 
hidhesha në det. Po mbassi pashë që u mblothnë 20 e ca shpirt dhe asnjë s'mori mundimin të 
hidhej në det të shpëtonte atë djalë të mjerë, çohem ashtu si isha e u hodha me gjithë robat e 
mira në det dhe e nxora djalin. E shpëtova. 

Si ja dorëzova disa njerësve dhe mbassi më vinte turp të shkonja në mes të pazarit i lagur 
ashtu si isha, sa mezi që ecnja, preferova të hidhem prapë në det e të dal më një mol privat, ku 
që atje ja mbajti fill e në shtëpi, mbassi s'kish njeri rrugës. Kisha humbur kapellën, bastunin 
edhe sahatin t'em n”ujë. 

Të nesërmen Gjyqtari pajtues Z. Çoni, bashkë me të shoqen e tij e djalin që ju shpëtova 
ardhë në shtëpi e ju ishin falur nderit grave që kisha, se unë isha në Konsullatën e Turqisë. I 
kishin thënë s'ime shoqeje se nuk shpërbleheshin kurrë për këtë të mirë që ju bëra dhe ju 
luteshin që t'ju caktonja me shkresë sa gjërra humba në det për këtë rënje që të m'i paguanin, 
si edhe robat e reja që m”u prishnë nga deti. Ime “ë e ime shoqe nuk pranuan gjë nga këto. Të 
nesërmen ardhi vetë gjyqtari në zyrën t'ime e m”u fal nderit veçanërisht për atë të mirë, tuke 
më thënë se djali i tij është djali im tani, se unë isha babaj i tij spiritual. 

Tani pra, pas 40 dittsh po thua, vinte koha që të ma shpërblente edh” ajy të mirën. Pra, 
dy dit më von mbassi ngjau episodi i Konsullatës së Turqisë, si e tregova më sipër, z. Gjyqtar 
pajtues ardhi një natë në shtëpi t'ime e fshehtazi hyri në odën t'ime e më thotë konfidentisht 
se të nesërmet do më zijnin pa fjalë policia, ose Gjindarmeria dhe do më dërgonin lidhur në 
Mesollonjë në burg edhe se sido që të bënja, sido që të ruhesha ata prapë do m”a gjenin volinë 
e do më mernin pa tjetër edhe më këshilloj se duhet të ikinj shpejt se po të jem gati mundet 

me rrezikun e tij të më sjellë një barkë afër molit të shtëpisë s'onë dhe gjysmë ore para mezit 
natës kur të mos dëgjohet zë njeriu duhet të gjëndesha në vaporin e Janullatos “Pyllaron” i cili 
nisej në mes të natës për në Prevezë. Më pyeti pastaj në kam nevojë për të holla e i thashë se 
kam, po me gjith'ato nxori e më dha 500 dhrahmi që kish përsipër, të cilat sado që s'desha, 
mu lut t'i mar si një dhuratë. 

Si mbetmë d'akord, ajy më uroj udhën e mbarë dhe unë nga ana tjetër pregatita shpejt 
valixat dhe në orën 11 isha gati. Ardhi barka tinazi në molin e kafehanës s'onë dhe tuke u 
përcjellë prej s'im “ëje, teto Ndinos e t'im vëllaj shkuam me t'ime shoqe në vapor e hipmë 
sipër pa u marrë vesh prej as njeriut. E pagova mire barkën dhe u larguan edhe lundrarët dhe 
pas një çerek ore nisë edhe vapori dhe kështu ikmë nga Karvasaraj e urgjisur, ku ment lashë 
lëkurën në burg, se e dinja se ç'më priste nga Grekët edhe ku s'shkela më qysh aherel 

M”u duk sikur u librova. Sikur vesha një këmishë të larë. I harova të gjitha të këqijat, 
veç se më vinte keq për ata që lashë prapa, por se e kisha porositur t'em vëlla që me rastin e 
parë të shishte ç'kishin e ç'nuk kishin atje e të merte gratë e të vinte edhe ajy në Vlorë, ku po 
vinim edhe nel Me gjith”ato ju lashë edhe mjaft të holla të kenë. 

Të nesërmen në pikë të mëngjesit duallmë në Prevezë. Atje na u poqnë shumë miq dhe 
ndejmë gjer në drekë. Po autoritetet e Karvasarasë, kur muar vesh të nesërmen si ju ika nga 
duart, kishin telegrafisur te Konsulli grek i Prevezës se mos më shtinin me marifet në dorë. 

Ç'na ngjau pra, në Prevezë” Një kavas' i Konsullatës, djalë prej Karvasaraje që më 
njihte mirë, mveshur teptil me roba civile, më kërkon andej këtej e më gjen futur në një 
farmaci, ku bisedonja me disa miq Shqiptarë muhamedanë. Ajy hyn brenda e më 
përshëndosh, si edhe unë atë e më propozon të më gostitë një bakllava jashtë. Unë tuke e patur 
të njohur, pa ditur se është jasakçi i Konsullatës e padyshuar gjë prej atij, gati isha të mernja 
leje nga miqtë e të vijnim ku desh ajy. Po miku im patriot, ndjesë pastë Sheh Sabriu që u 
ndoth atje me ne, u ngrit me një herë më këmbë e i thotë se më kanë ata mysafir e nuk më lenë 
të vete me tjetër kent. Po kavasi grek po insistente të më marrë më parë miqësisht e me të 
butë, pastaj edhe me të egër e me istek”. Këjo më vuri në dyshim, të cilin dyshim prapë m”a 
skjaroj Sheh Sabriu. Ajy më flet mos gënjehem të dal me të se do më zerë e do më dorëzonjë 
në Konsullatë, ku q'andej do më dërgonin lidhur në Karvasara. M'i tha këto me një mënyrë që 
s'e kuptoj karvasi grek. Dhe si s'desha të vinja me atë, ajy më heq ahere me pahir që të më 
nxjerë jashtë, kështu që ja mora vesh gjithë qëllimin e tij. Ahere ajy tuke u largur bëri 
budallinë të më trembë se nuk kisha për t'i shpëtuar nga duart unë traditori, un” i tillë e i atillë, 
dhe e këputi qafën. 

Si hëngrëm drekë u nismë për në vapor “Galatea” të Llojdit, i cili qëndronte lark limanit 
të Prevezës dhe i cili do shkonte pas një oret. 

Në barkën ku hymë unë dhe ime shoqe na ardhë prapë përsipër ajy kavasi bashkë me dy 
grekë të tjerë e n'a u afruan kur po hynim në barkë. Po bashkë me pasaxherët e tjerë u ndoth 
në barkë edhe një kolonel turk, Hassan bej Çapari nga Marglliçi i Çamërisë, deputet i Turqisë 
po Shqiptar i flaktë, të cilit posa që ju çfaqa pse kanë ardhur ata tre grekë atje, del nga barka e 
ju sillet atyre tuke i sharrë qënçe e tuke i sikterdisur gjer sa u largua lundra nga limani i 
Prevezës e na çoj në vapor. 

Si kur s'më ishte mjaft këjo, kur arrijmë në Korfus lë t'ime shoqe në vapor e dal në 
Korfus të ble njërën e tjetrën e të thyenj edhe dhrahmitë t'i bënj napolona e mexhite turke. 
Kurrë s'më shkoj ndër ment që edhe atje do isha i tradhtuar. 

Posa shkela jashtë edhe shkova pranë një sarafi të shkëmbenja të hollat, një polic më 
afrohet dhe po më vëzhgëllon mirë. Ky polic, si kur të më kapte që atë ças më delte zahmeti. 
Po ajy më la e theva mirë e bukur të hollat pastaj zë të më afrohet. Mua më ngriu gjaku. E 
pashë se rashë si capi ne kasapi, po ç'të bënja. Polici budallaj më pyet nga jam, e unë i thashë 


' kavas - roje, ose punonjës (H. K.) 
” istek — kërkesë, d. m. th. që është i kërkuar (përkthyer nga turqishtja me google H. K.) 

se jam Lefkadhit. Nuk më ndaloj po më la të shkonj. Si e pashë që po më vinte nga dalë pas 
nuk u nguta gjer sa ardhë afër molit ku ishin barkat. Si hipa shpejt në të parën barkë që gjeta, 
ze më pyet prapë si m'a thonë embrin. I them një embër tjetër edhe prapë s'i tërhoqa vërejtjen. 
Po mbassi u larguam ndo 100 hapa nga skela ahere vërenj se edhe dy policë të tjerë ardhë në 
mol e u bashkuan me të parin dhe po i thresin barkaxhiut t'em të kthehet prapë. Barkaxhiu, 
një hor-hori s'merte vesh pse e thrisnin së jashtmi. Kujtoj se mos ishin gjësendi pasaxherë, po 
unë e binda të më çojë mua më parë në vapor. 

Si hipa në vapor e mora vesh nga disa pasaxherë të tjerë që i kishin ndaluar në Korfus e 
mezi i lanë të ikin se mua me të vërtet më kërkonte policia e Korfuzit e cila ish lajmëruar 
gjithashtu prej Karvasaraje për çështjen t'ime. Kështu për fill do t'ju kisha rënë prapë në dorë 
grekëve, po më shpëtoj fati. 

Të nesërmet që me natë ishim në Vlorë, ku n'a pritnë mirë baxhanaku im Jovan Posio 
dhe e moti” e gruas t'ime, e shoq” e tij Marigoja. Kisha shpëtuar nga taksiratet si do kudo 
edhe kisha këtu një shpresë se do bënja pak punë se dinja edhe turqishten e me këtë bashkë 
ishte proklamuar hyrijeti (liria turke) me anë të çpalljes së konstitucjonit ottoman. 

Pas 3 ditsh si vamë në Vlorë fillova nga puna dhe sidomos kisha shpresë se do vinja 
mirë, tuke qenë i sigurt se nuk do më bëheshe ndonjë ndjekje nga an” e autoriteteve lokale, 
mbassi ato të parat ishin falur dhe gjithë sa Shqiptarë ishin burgosur për faje politike në 
burgjet e ndryshme të Shqipërisë ishin lëshuar. 

Po nga ana tjetër kisha merak edhe të grave e të t'em vëllaj që i lashë në Karvasarë dhe 
duhej të përkujdesesha edhe për ata. 

Im vëlla nuk mbushi as javën si ika unë me Uraninë, si e pa si i ranë më qafë shumë 
grekët për shkakun t'em e si ishte edhe vetë nacjonalist, pat shumë frikë. Prandaj filloj e shiti 
plaçkat e mobilet e shtëpisë si mundi e sa mundi dhe tuke ditur se as shtëpia që rijnim, as 
dyqani e pronat e tjera s'ishin t'onat, një dit të bukur më ngrihet s'andejmi me gjithë gratë e 
më ardhi në Vlorë, ku u shtërngova të zë një shtëpi të mirë dhe u sheshtuam të gjithë. 

Po edhe në Vlorë s'ishte kësmet të qëndronim. Duket se kështu ish i shkruar fati jonë të 
mos zemë vent gjëkundi më keq se ciganët nomadhël 


XIII 


Konstitucjoni I famshëm i Turqisë, që e provokoj e e realizoj komiteti “Stihad ve Terekin 
(bashkim e përparim) nuk mbajti shumë kohë. 

Gjith” ajo vëllazëri e përzembërt, ato të shtëmguara e të puthura me njëri-tjetrin si 
priftërit me hoxhët dhe sunijtë e bektashinjtë me gjithë popullin tjetër eterogjen n'a duall 
krimçka. Xhon Turqit nuk n'a shihnin me sy të mirë ne Shqiptarëve, prandaj posa që filloj 
prapë çështja jonë dhe vepërimi i lirë i gjuhës shqipe e i shkollave ata me një herë u çfaqnë 
kundrështarë dhe pastaj armiq. 

Xhon Turqit po n'a këshillonin ta shkruajm gjuhën t'onë me shkronja arabike dhe n'a 
dërguan një farë Arif Hiqmeti nga Dibra, Shqiptar ky propagandist i Xhon-Turqëve që të na 
bindë. Po Shqiptarët i vunë drunë kudo që shkeli dhe ju deklaruan Xhon —Turqve me anë të 
klubit të Selanikut se ata s'heqin dorë nga ideali i tyre. 

Lufta ahere u hap sheshazi. Xhon-Turqit n'a kundrështonin kjartazi në ç'do vepërimin 
t'onë dhe si panë një rezistencë nga ana e jonë edhe si kishin edhe fuqinë në dorë zunë e po i 
burgosnin Shqiptarët e po i mundonin me ç'do farë mënyre. 

Atë kohë n'a ardhi në Vlorë Dervish Hima prej Ohrije, patriot nacjonalist i njojtur dhe 
mbassi e muarm në klubin t'onë politik, ku unë isha anëtar, u këshillova me atë si lipset të 
sillemi. Ajy n”a tha se duhet të qëndrojmë si burrat dhe të pregatitemi për një kryengritje të 
afërme e të përgjithëshme. 

Ne në Vlorë ishim organizuar mjaft mirë. Kishim edhe disa oficerë e nëpunës civilë të 
Qeverisë Ottomane, të cilët, si Shqiptarë, ishin me ne dhe n'a ndihmonin tërthorazi sa 
mundnin. 

Me qenë se në Parlamentin Ottoman në Stamboll dy deputetë Shqiptarë Ismail Qemali i 
Vlorës dhe Mufit bë Libohova i Gjinokastrës, përkrahnë çështjen shqiptare në Parlament, njëri 
tuke u rahur prej një deputeti turk brenda në Parlament edhe tjetri Mufidi, tuke kundrështuar 
me fjalët e paharruara “var, efendëm, var” “ ka, zotni, ka në përgjigjen e fjalëve “s'ka 
shqipëtarë” që një tjetër deputet adresoj në atë Parlament, për këto ngjarje faza shqiptare mori 
një karakter të rezikshëm për Perandorinë Ottomane dhe Xhon-Turqit s'lijnin rast pa përdorur 
kundra nevej, si e si të n'a shduknin krejt idhealin t'onë edhe në më keq se Tiranët e parë të 
Turqisë. 

Unë, si përzjehesha energjikisht në klubin t'onë e me marëveshjet me klubet e tjera të 
Shqipërisë kudo që ishin edhe më von me konferencat që mbanja e me fjalimet e tjera, ju hyra 
ale në sy Xhon-Turqve, të cilët kërkonin të gjenin rast të më burgosnin e të më çonin në 
burgjet e ritta të Janinës. 

Me qenë se Ismail Qemali u nda nga partia e Xhon-Turqve dhe vendosi të bashkëpunonjë 
me ne atdhetarët nacjonalistë, ardhi në Vlorë, ku e pritmë me një enthusiasmë të madhe aqe sa 
edhe araban” e tij që në skelë e gjer në shtëpi në Vlorë ja hoqnë njerës vlonjakë në vënt të 
kuajve. 

Pra, me Ismail Qemalin ishim marrë vesh mirë si lipset të punonim edhe kështu 
organizuam një komitet në Vlorë, i cili u përhap në gjithë Shqipërinë dhe disa çeta shqiptarësh 
me Çerçis Topullin, Themistokli Gërmenjin, Mihal Gramenon, Namik Delvinën, Demo 
Eminin etj. etj. filluan të përhapen ndër malet e Shqipërisë, të cilët ishin tmeri i Xhon-Turqve. 

Në Korçë, kryetari i Xhonërve kapitan Rexhep Palla zu po i mundonte shumë 
nacjonalistët Shqiptarë, tuke ju mbyllur shkollat, tuke sikvestruar gazetat shqip që delnin aso- 
kohe në Korçë dhe tuke burgosur mjaft macionalistë. Po një dit ramazani e gjeti edhe ky atë 
që kërkonte. 

Një nacjonalist shqiptar Vasil Tromara nga Dardha bashkë me një shok tjetër e me 
përkrahjen e Themistokli Gërmenjit, që fshehtazi dhe natën kishte hyrë me çetën e tij në 
Korçë, ky Vasil Tromara, po thom, i vajti përpara në një kafene ku po loste me disa oficerë të 
tjerë dhe e qëllon 2-3 herë me revolverin e tij e e le në vent të vdekur, tuke shkuar lirisht në 
mes të atij kallaballëku e tuke u bashkue me çetën tjetër të Themistokliut pa psuar gjë. 

Vrasja e Rexhep Pallës bëri një përshtypje të fortë edhe Xhon-Turqit u trempnë mjaft se 
e panë se Shqiptarët s'kishin vdekur akoma. 

Zunë, pra, e na mernin me të mirë, po prapë intrigat nuk i lijnin. Gjithnjë mundoheshin të 
n”a shduknin. 

Valiu i Manastirit bëri kijametin e math për Rexhep Pallën, po ja mbushi mëndjen një 
prej inisjatorëve të revolucjonit Xhon-turk, Shqiptari Njazi bej Struga, që s'duhet të n'a bjerë 
më qafë nevej Shqiptarëve e kështu çburgosi shumë nacjonalistë e la të lirë të tjerët. 

Të lemë Korçën. Këtej në Vlorë ne, mbassi përcuallm Ismail Qemalin, i cili shkoj në 
Selanik të vinte në një marveshje me Xhon-Turqit që kishin qëndrën e tyre në Selanik e të n'a 
lijnin të qetë, filluan të zhvillojmë një aktivitet të jashtazakonshme, dhe për disa muaj n”'a lanë 
rehat. 

Po një dit marim një telegraf shifrë në klub prej Ismail Qemalit, i cili e shihte vehten në 
rrezik atje dhe mendonte të delte jashtë Turqisë për me punue më mirë me Shqiptarët e tjerë 
jashtë Shqipërisë. 

Xhon-Turqit e Vlorës, posa që e muar vesh këtë zunë e n'a i mbanin telegrafet që n'a 
vijnin prej Ismail Qemalit, gjë që n'a vuri në dyshim të math. Kërkuam shpjegime nga zyra 
post telegrafie, po edh”ata, sado Shqiptarë, kishin frikë të çfaqeshin zyrtarisht me anën t'onë. 

Ahere mblidhemi në klubin t'onë, bisedojmë e vendosim t'a okupojmë ne zyrën telegrafie të 
Vlorës që të merreshim vesh mirë me Ismail Qemalin. Këtë edhe bëmël 

Çohemi en grup 50 e ca shpirt, marrim edhe disa të armatosur e vemë në telegraphonë, të 
cilën e okupojmë edhe nëpunësit e saj i vëmë nënë dispozicjonin t'onë, kështu që kishim 
korespondencë të lirë me Ismail benë, pa marrë vesh Selaniku se zyra telegrafie e Vlorës ishte 
në dispozicjonin t'onë. Nga ana tjetër lajmuam edhe qarqet e Vlorës, edhe të nesërmen më 
shumë se 500 shpirt burra të armatosur kishin ardhur në Vlorë. 

Xhon-Turqit kur i panë këto u ngurosnë. Ju hyri frik'e madhe. N”'a dërgojnë nj'a dy 
oficerë në telegraphane, ku isha edhe vetë një person aktif e kërkonin të hiqnin nja 5-6 
telegrafe shifra për klubin e Selanikut, për Stamboll e për Janinë. Ne s'ja u pranuam pa na i 
deshifruar. Fjala fjalën u zumë. Njëri prej atyre oficerëve i futi një pëllëmbë një telegrafisti 
shqiptar që s'desh t'i pranonte telegrafet pa lejen t'onë. Ahere, oh, ahere t'a kemi zënë atë 
oficerin për këmb” e për koke e t'a kemi flakur jashtë që nga ballkoni e u gjent në rrugë, i 
dërmuar e i coptuar. Tjetri oficer, me që kuxoj e çveshi pallën të n'a qëllonte, i jemi hedhur të 
gjithë përsipër e ka ngrënë kaqe grushte kurrizit sa s'munt t'i hante në gjithë jetën e tija. Më 
së fundi e hothmë edhe nga shkallët e përposh. 

Këto kur u dëgjuan jashtë egërsuan shumë oficerët turq të Stapës së Vlorës. Trë oficerë, 
një bimbash dhe dy kapitenë sulen në depon” e armëve e të municjoneve për të marrë armë e 
për të armatosur gjith” oficerët që të na bijnin nevej. Po në depo ishte rojtar një farë Nexhipi, 
ushtar prej Borshit, nacjonalist edhe ky, i cili ju kundrështoj këtyre e s'i la të hapnin 
magazinën e deposë. Njëri prej kapitenëve nxjerr revolverin t'a friksonjë rojtarin nacjonalist, 
po edhe ky s'ja vonoj, i kthen martinën e t'a pret në ballë, tuke i derdhur trutë e tuke e shtrirë 
te vdekur. Oficeri tjetër, i cili e qëlloj n'atë ças Nexhipin me revolver 2 herë po nuk e zuri, 
pret një tjetër plumb nga Nexhipi trim dhe u plagos rëndë. Një tjetër plump i dytë i thyen 
krahun e djathtë. Majori që mbet ja u dha këmbëve sa mundi, tuke hipur mbi një avulli të 
shtëpisë Hasan Sharrës e ashtu mezi shpëtoj. Oficeri i plagosur vdiq të nesërmen. 

Kështu vajti filli i asaj ditte. Gjithë oficerët turq u ndrynë në kazermën e s'kuxonin të 
delnin jashtë. Vlora ishte në duart t'ona 

Po nuk shkoj një javë e n'a msynë nga an” e Beratit dy bataljonë. Lumënisht komandanti 
i këtyre u ndoth Shqiptar prej Çamërije dhe jo vetëm s'n'a ra më qafë, po edhë n'a dha kohë 
me marifet të largoheshim nga Vlora, para se të ngrihej atje gjyqi ushtarijak, i cili do n'a 
shkonte në litar të gjithëve. 

Unë si e pashë se edhe në Vlorë ra erë barut e nuk munt të qëndronja më, vendosmë 
familisht të largohemi jashtë Shqipërisë. Po ku të vemi tani i dbuar si nga Turqia, si nga 
Greqia” Vendosmë pra familisht që të shkonj për në Amerikë, ku (në Shtetet e Bashkuara) 
kisha edhe dy kunetët e mij, të vëllezërit e gruas, Kristo dhe Niko Poçin, të cilët prej vjetësh 
ishin atjel 

Ime kunatë Marigoja kish dashur prej kohësh të dërgonte djalin e saj të vetëm Vason të 
studijonte jashtë Shqipërisë. Djali ish ahere 10 vjetsh. Edhe me qenë se e gjetmë më mirë t'a 
dërgonin në Amerikë ne t'ungjit e tij, më angazhuan t'a shpije unë, edhe kështu u nisa bashkë 
me atë. Me gjithë që më vinte zjar se do largohesha prej Shqipërisë aqe lark, tuke lënë gjithë 
të dashurit e mij në Vlorë, po mbassi u pa edhe pun” e Vlorës, si ajo e Karvasarasë që s'kishte 
prokopi, me do e mos duhej t'i bënja derman kokës. 

Kështu u nismë një të Dielë mbrëma me “Galipolin” e Puglias dhe të nesërmet në 
mengjes ishim në Brindisi të Italisë me gjithë Vason e Marigosë, dhe pas dreke shkuam për në 
Napoli ku arrimë më 8 të natës. Nxuarmë atje edhe biletat e risemi me vaporin suratlantik të 
shoqërisë inglese “VYhite Star Line”, që quhej “Canopic”. 

Të nesërmet mbas dite ishim në Palermo, edhe pas 5 orësh niseshim direkt për në Spanjë. 
Pas një lundrimi të bukur tre dittsh e netsh u duknë malet e nalta e të thata të Spanjës, kur se 

nga ana tjetër e Mediterranesë lulëzonte e bleronte Marokua e Afrikës me zallet e tij të 
kandëshme e gjelbërorë, një ndryshim midis Spanjës e Marokut si nata me ditën. 

Qyteti i parë që takuam piksëpari në Spanjë ishte “Almeria”, një qytet i vogël e jo aqe i 
hijeshim. Pas disa orësh arrimë qytetin Malaga, qyteti si do kudo i mirë, ku ndejmë nj'a 3-4 
orë. S'anejmi prapë vijmë në ngushticën e Gibilteres (Xhebel-ul-Tarik) dhe pas 3 orësh lijnim 
Spanjën tuke shkuar të ngushtat e Gibilteres që bashkojnë Mediteranenë me Oqeanin 
Atllantik. 

Shkuam një udhëtim shumë të bukur e të lezetshim, kishim një shoqëri mjaft të mirë dhe 
deti, Oqeanin e kishim shumë të qetë. 

Pas 4 dittsh si ikmë nga Spanja arrimë në ishulliat midisatllantikë që quhen “Azores” e 
që janë vëndi integral i Rep. Portugalisë. Aty mbassi do rijnim 5-6 orë duallm të gjithë 
pasaxherët jashtë në qytetin San Miguello si edhe në qytetin tjetër Ponta nel Gada. 

Nuk munt t'a rëfenj dot bukurinë e këtyre isullavet, që për çudi gjinden midis Oqeanit 
Atllantik. M'u duknë si një parajsë e dytë. Një bukurim nature extraordinare, një blerim 
gjithkunt, kopshte të pa sosura e parqe, gjelbërim kudo, shtëpi pastaj e ndërtesa e katedrale të 
bukura dhe njerës të butë e të qetë. Kaqe përshtypje të bukur më kanë lënë ato ishulla sa kurrë 
s'më hiqen nga mendja. 

Si i lamë Azoret atë natë pësova një taksirat që edhe sot kur e kujtonj më ngjethen 
mishrat. 

Ishte ora 8 a 9 e natës, një natë e terët po e qetë. Mbassi hëngrëm darkë mora Vason e 
vogël dhe ndejmë aty në buzë të vaporit të math transatllantik, dhe bisedonim bashkë tuke 
marrë herën e detit. Si ndejmë ashtu ndonjë orë edhe tuke parë se s'kam cigare i thashë Vasos 
të qëndronjë pak atje ku ishte gjer sa të zbrisnja poshtë në kabinën t'onë e të mernja një 
paqetë. E lashë Vason atje dhe shkova në kabinë, ku s'u vonova as 5 minuta. Vason e kisha 
mshtjellë me pallton t'ime të natës që të mos ngrinte dhe e kisha porositur të mos lozë nga 
vëndi. 

Si mora cigaret u ngjita prapë sipër, po kur vajta në vënt Vasua s'ish atje edhe palltoja 
ime gjindeshe po në vënt e rëzuar për dhë. Munt të imazhinojë njeriu për një ças pozitën 
t'ime, në të cilën u ndodha posa që s'e pashë djalini Një mijë të këqia më shkuan në për 
mentje më lojti zembra nga vëndi, m”u pre fjala, s'dinja se ku isha. Zoti na rujtël A mos kishte 
shkarë e rënë në Oqean” Medeti Po ahere si i bëhej hallit2 Ku do shkonja unë pa atë” Si do 
t'i shkruanja s'ëmës ç'ngjau, që ajo e kishte bir të vetëm, dritën e syrit” Halli mathl Një mijë 
djaj, një mijë rruferral Hidhërimi im kalonte ç'do masë: më vinte sikur t'a kërkonja vërë më 
vërë: më vinte nga ndo një herë të hidhesha edhe vetë në det, kaqe që s'e durona të keqen. Më 
vijnin dallgë-dallgë dhe djers” e ftohtë me depërtonte trupin. Medet ç'pësoval.... . 

Në këtë tmer e sipër, në këtë agoni vrulem një herë t'a shoh më të katër anët të vaporit e 
të pyes që nga kapitani e gjer te detari i fundit. S'lashë vënt pa parë. S'lashë kabinë pa trokitur 
e pa pyetur: lajmërova edhe kapitanin më të parë të vaporit i cili dha urdhër e u alarmua gjithë 
equipazhi i vaporit gjer ne më i mbrami pasaxher. Të gjithë më këmbë e po kërkonin Vason, 
gjer sa thotë kapitani se, në një nevojë munt të kthehemi prapë nga vija që po lundronim që ja 
t'a harrinim djalin të gjallë, ja se të vdekuri 

S'lamë vënt pa kërkuar, aty edhe ne mashinat përposh të vaporit. Vasua s'gjëndej 
gjëkundi. Më kapi ahere një trishtim i math, një melangoli që s'kam si t'a rëfenj. S'dinja ç'të 
bënj, s'dinja ku të vete. Edhe kur kujtonja se si do vinja në Amerikë pa atë dhe si do t'a 
lajmëronja të mjerën nënën e tij, më vinte të vras vehteni 

Kapiteni thotë se munt të kthemi edhe prapë e munt t'a kërkojmë e t'a gjejmë me 
projektile, po do rijmë gjithë natën për këtë punë, edhe s'ësht' as arësye, thosh kapiteni të 
kthehemi e të humbasim kaqe kohë, ndonse është fjala për njeri, të cilin vetëm të mbytur munt 
t'a gjejmë. Kësij aksidente n'a kanë ngjarë shumë herë, thosh kapiteni, po unë kujtonj se nuk 
do ketë rënë në oqean, se s'e mer as hesapi. Diku do jetë futur gjëkundi, si i vogël e 

mikroskopik që është, e do t'a ketë zënë gjumi, kështu që ajy fle fle gjumin e ëmbël të 
miturisë e ne po vritemi së kërkuari. Shpresonj se nesër do vinjë vetë të të gjenjë me thotë, po 
flij rehat se kaloj mezi i natës. 

Këto fjalë ngushëllimtare të kapitenit s'munt të më qetësonin aspak, se s'lamë vent pa 
kërkuar. Pastaj palltoja ime, me të cilën e kisha mshtjellë djalin dhe e cila u gjent atje më futte 
në dyshim të math. 

I dëshpëruar sa s'bëhet, s'më bënte zembra as të vete të fle. Po sillesha posht” e lart në 
kuvertën e vaporit, tuke pirë cigare e tuke u menduar. 

Atjë ku po mendohesha kështu e ment më fluturonte mendja nga sikleti, shoh në një 
sallotino të vogël nj'a 7-8 italjanë që po losnin poker. Kot hyra edhe unë brenda e po 
zbavitesha tuke i pare kur losnin, se si t'a haronja pak sikletin. Ulem e rri aty pranë në kanape. 

Tek po rinja ashtu e po shihnja lojtarët, ndjenj se dikush më ra me një si këpucë vitheve. 
Shtije syt” andej, këtej se mos ka njeri prapa, nuk shoh gjë. Po prapë edhe një herë ndjenj një 
këmbë që së prapi që po më binte vitheve hope-hope. Ngrihem me një herë dhe shoh një majë 
këpuce të vogël dhe e mora vesh se ajo majë këpuce më godiste. Ahere unjem e zë me dorë 
këpucën, kur shoh një çilimi që po flinte. Prapë s'më ra ndër ment kush munt të ish ajy 
çilimiu. Një Italian, që quhej Giacomo, dhe që e njohnja kaqe dit në vapour, me që i ranë dy 
letra lodret poshtë u ngrit që t'i marrë e u unj, Kur ...... O Zot i math, o mrekulli, shoh 
suratkën e vogël të Vasos të më çfaqet përparal Më lojti zembra me një herë. Fërkonja sytë se 
mos isha në ëndër. Ish e vërtetë me gjith'ato. Ishte Vasua i tëri që po flinte rehat, si kur se më 
tha edhe plaku kapiten. U unja, e përfshiva një herë në krahror e shtërngova e e putha sa 
munda dhe e rëmbeva në krahët e e solla në kabinën t'onë. Ajy s'ishte squar akoma. E zgjova 
dhe me lottë në sy po e pyesnja pse m'a shkaktoj gjith” atë të keqe. Ajy si i mitur po qeshte e 
po më zinte për qafe. Kaqe u gzova e u qetsova sa s'bëhet. S'më merte gjumi nga gëzimi. M'u 
duk si kur kisha fituar dynjanë. Shaka do ishte t'a humbisnja” 

Të nesërmen s'lashë njeri pa lajmuar se e gjeta djalin edhe më fort kapitenin e math, i 
cili e qërtoj shumë Vason anglisht e i tha të mos vejë gjëkundi pa lejen e babajt, se kujtonte se 
unë isha i ati i Vasos. 

Pas 3 ditsh qysh atë natë nga mëngjezi, edhe pa sbardhëllyer akoma dallonim për së 
largu farin (fenerin) me projektorët e forta të Bostonit. Kishim ardhur në Botën e re, në 
Amerikën e Kolombit. 

Më vinte si kur isha në ëndër. Tjetër orizont i bukur shtriheshe përpara meje, tjetër 
dynja, tjetër erë. Për pak çfaqet i gjatë e madhështor qyteti historik i Bostonit, kthizës, 
çerdhes, djepit të lirisë Amerikane. Gjithë pasaxherët duall në kuvertën e vaporit dhe kqyrnin 
me kurreshtim të math gjith” atë madhështi e bukuri t'atij qyteti. 

Për dy orë ishim brenda në liman, ku me qindra vaporë të mbëdhenj e të vegjël silleshin 
posht” e përpjetë tuke lundruar, ca tuke hyrë, ca tuke dalë nga limani dhe të tjerë të pa numur 
tuke patur zënë vënt në për pearet, ose limeret e veçanta artificiale detare. Një mijë kujtime 
më vijnin atë ças. Mendonja se jam larguar nga të mijtë, nga Shqipëria. Më vinte se do mos 
kthehesha kurrë andej, më dukej si kur u shita, si kur mbeta këtej. Ishin 14 ditt udhë këto, 
s'ishte një lodër. 

Sado që ishim në klas të II dhe munt të delnim lirisht në Amerikë, për fatin t'onë ato ditt 
kish dalë urdher që të gjithë imigrantët, ç'do klasi duhej të shkonin nga Censura e 
imigracjonit, që në Nevy York këjo quhej Castel Gard. 

Prej vaporit duallmnë një sallon të math më shumë se 800 shpirt gjithfarë kombesh. Dhe 
filluan të n'a examinojnë me radhë një komisjon i posaçëm, ku ishin edhe disa doktora. 

Kur më panë mua më gjetnë të shëndoshë e më dhanë lejen të dal jashtë në Boston, por 
se Vason e vogël me qenë se unë isha i ungj” i tij dhe ishte nevojë të tregonja një njeri të 
njohur në Boston, një garant të mirë. Edhe unë tregova si të këtillë kunatin t'em Niko Poçin, 
që po n'a priste në Boston, por se nuk e pranuan se s'kish një pasuni të palujtshme në 

Amerikë, ose një tregti të madhe, ose të paktën 5. 000 dollarë një kapital. Prandaj, mbassi 
s'ish e mundur të paraqitnja as një prej këtyreve, komisjoni vendosi të kthenjë Vason prapë 
nga ka ardhuri 

Tjetër siklet ky për mua. U mundova sa munda, fola edhe disa fjalë anglisht që dinja me 
disa prej syresh, po s'ish e mundur t'i bindnja. Ordre is ordrel Një të drejtë veç rekurimit' 
kisha përpara komisjonit më të naltë të imigracjonit, i cili mblidhej 2 herë në javë. 

Shkuan 3-4 ditt kështu që po n'a mbanin në Policin” e imigrandëve dhe s'dukej njeri të 
n'a kërkonte, as im kunat Niko Poçi, i cili ishte lajmëruar se po vijmë. Unë isha i lirë të 
shkonja vetë, po s'ish e mundur të linja një çilimi 10 vjetsh në duart e huaja, që edhe munt t'a 
kthenin në Itali edhe s'kish edhe të holla me vehte jo vetëm ajy, po as unë, i cili kisha mbetur 
vetëm me 12 dollarë, se bënim hesapin gjer në Boston të n'a arrijnë vetëm. 

Po nga ana tjetër Niko Poçi kishte pyetur vetëm në Agjencinë e “VYhite Star Linee” dhe 
gabimisht në vent të embrit t'em me Vason i kishin tregue embra te tjera të ndryshme, kështu 
që ajy e kish fjetur mëndjen se ne s'ishim në atë vapor. 

Si e pashë se më s'dukej njeri dhe frika ishte se do t'a kthenin Vason, ahere i shkrova 
shpejt një letër Niko Poçit me adresën që më kish dërguar, i cili posa mori letrën t'ime vrapoj 
e ardhi në Imigration Office, ku gjeti regjistruar embrat t'ona. Atje u përpoq me sa miq kish 
dhe mezi pas dy ditsh n”a libroj nga ajy siklet dhe duallm që të tre në Boston. Unë për të parën 
herë po shihnja t'em kunat më të voglin, Nikon, i cili kish 15 vjet që ndodhej në Amerikë. 
Nikua n'a priti shumë mirë. N'a hoqi në një furnisht-room (odë të mobilluar) të mirë dhe 
hëngrëm një drekë fort të mirë, që n'a gatoj e Zonja e shtëpisë një franceze prej Parisit. 

Të madhe përshtypje më bëri qyteti i Bostonit. Tjetër system qyteti, të tjerë njerës. Sa 
ndryshim kanë këta qytetet e Amerikës me ata të Evropësi 

Mbassi u hasmë me shumë Shqiptarë atje, më shumë se 300 shpirt edhe më fort në hotel- 
restaurantet shqiptare “Hylli i Shqipërisë” dhe “Skënderbeu”, e mbassi ndenjmë nj”'a 3-4 ditt 
në Boston, ku im kunat Nikua s'na la Muse, Bibliotekë e theatra pa shetitur, më në funt vamë 
në katundin Natick, Mass, një orë e gjysmë lark me tramvvay nga Bostoni. 

Kur thua katunt në Amerikë, duhet të supozosh se lipset të ketë të paktën 10. 000 banorë. 
Naticku kish më shumë se 15. 000 banorë, fshat tepër pitoreske e romantik, në mes të 
mollëve, të kopshteve dhe të ujrave. Plot fabrika, industri të madhe. Liqeni i saj që ndodhet 
nga verilindja e qytetit, është kaqe i bukur e majestik e kaq i kulluar, sa ja shkon shumë gjolit 
t'onë të Ohrisë. Uji ishte kaqe i ëmbël e i shishmë sa s'bëhej. Prej atij uji tash pinte ujë 
Naticku. Arrin vetëm të them se, sado që munt të kish një thellësi prej 5-8 metrash, ishte 
shtruar përposh me çemento, i pastër, i filtruar dhe ish ndaluar të peshkonte njeriu atje, ose të 
lundronte me barka. Munt të theshe së ishte një sternë e jo një liqen. 

Kaqe më pëlqeu Naticku sa s'kam si e përshkruanj. Me rrugët e bukura e të shtruara me 
asfallt, me dyqanet e mbëdha e të kristallta, me banorët e butë, me kopshtet me nam e me 
lëndinat që gjelbëronin dimbër-verë dhe më fort me qetësinë e tij shembullore. Aty do zijnim 
vent bashkë me Nikon t'em kunat. 

Nikua kish aty një restaurant në qendrën e qytetit me një kafene brenda e bilardo, ku, veç 
Shqiptarëve punëtorë s'kishim ndonjë myshteri tjetër të huaj. 

Ç'munt të bënja tani unë që erdha në Amerikë” Avokatllëk” Jo. Ndo një tregëti tjetër” 
As atë. Pa fjalë do zgjidhnja një prej zanateve që kishim, ose punonin Shqipot e mjerë, si p. 
sh. në fabrika gjith llojesh si punëtor, hamall do me thënë, , nëpër minijerat, qe punë e rëndë e 
më e rrezikshime s'munt të bëhej, ose të shumën po të kisha kapital munt të hapnja një 
drogueri, një farë farmacije që munt të shishnje edhe fshesha, ose një grossery, d. m. thënë 
bakallëk ose një Candy story ëmbëltore, një restaurant, ose një hotel edhe fund i fundit munt 
të bëhesha edhe vveter garçon, d. m. thënë, po edhe këtu lipseshe zotsi jo e vogël. Sa para 

bënte dhiploma universitare këtu, kurse shihnje pashallarë e aqe më tepër kontë e princër 
Russë që lanin pjatat e kazanet në për restorantet e mbëdhenji Kështu si ardhi puna do t'i 
duronim të gjitha. Këtu n'a solli nacjonalisma, e cila munt të n'a linte edhe rrugëve, edhe pa 
bukël 

Nikua më tha se po më mer ortak në atë restaurant (Restaurant “Korça”) ku do mbanja 
hesapet, korespondencat e tefteret e dyqanit edhe nga no një herë munt të ndihmonja si 
servitor, ose gjellbërësit, tuke i grirë qepë, ose tuke i bërë ndo një shërbim tjetër, veç të larit të 
pjatave e tenxhereve e spastrimit, për të cilat ishin ngarkuar dy djelm të tjerë. Bereqetversen 
edhe me kaqe. Fshinja faqen për dhen, veç paraja të delte. Dhe kështu ju përvesha me zell 
punës. Vason e vumë në shkollë. 

Shkuam shumë bukur nj'a 3-4 muaj, brenda të cilëvet munda të dërgonj në shtëpi 30 
napolona, po edhe vetë u mvesha mirë, si edhe për Vason harxhonim bashkarisht unë dhe 
Nikua. 

Ishim mjaft të kënaqur me këtë jetë të re punitori. Hanim e pinim mirë e vijnim dhe nga 
një her”a dy në javë nëpër theatrot. 

Mbanj ment se bëri edhe shumë nxehtë atë muaj në Natick, muaji i Korrikut 1909, dhe 
më fort ditën dhe natën e së 4 Korrikut (Foor July), që është edhe dita e madhërueshme e 
nacionale e indipendencës Amerikane. 

Kaqe një të nxehtë, një vapë të tmeruar s'kisha parë në gjithë jetën t'ime. Atë natë, sa do 
që u çveshmë lakuriq me penxhere e dyer hapur thamë se plasmë. Dhjetë a më tepër herë u 
mshtuallm me çarçafë të lagur për freskim, por se pa u mshtjellë mirë avullonin çarçafët nga e 
nxeht” e madhel Tjetër t'a rëfenjë njeriu e tjetër t'a provonjë. Po kjo e nxehtë s'mbajti më 
shumë se 3 ditt, se për ndryshe ishim të fikuri 

Në 3-4 muaj që ndenja në Natick kisha kohën të shetinja disa qytete të tjerë të Shtetit 
Massachussett, sikurse VVorcester, $. Framingham, Marlborooh, Hatson, Clinton, Lynn, 
Soothbridge etj. etj. shumë pitoreske, tepër manjifike. 

Nuk di pse, me gjith'atë daravër që kishim, ramë jashtë, po unë këtë faj ja ve, ndjesë 
pastë kunatit t'im Nikos, që s'e shihte punën mirë, tuke shetitur posht” e lart e tuke mos u 
mbledhur pothua aspak në dyqan, dhe kështu, pa e kuptuar, ramë jashtë, dhe me gjithë që e 
shitme restaurantin, ramë fare jashtë sa, shuma e shitjes mezi arrin të lahen borxhet dhe të n'a 
mbeten vetëm 98 dollarë, të cilat edh” ato i mori im kunat Nikua, se i duheshin eiku e n'a la 
të dy me Vason vetëm me 12 dollarët e mija që m'i ktheu, mbassi i kisha vënë që në fillim si 
kapital nga ana ime. 

E pashë se mbetmë tani të dy me Vason në Natick, pa punë, pa gjë prej gjëje, dhe e keqja 
ish se s'mbanja dot as vehten t'ime, jo edhe një njeri të dytë, se Vasua do bënte mirë të vinte 
me Nikon, që e kish edhe të vëllan” e s'ëmës, por kur s'deshte ç't'i bënja unë” Ajy preferoj të 
rijë me mua, se e shihte se e desha si një djalë e e kisha kujdes shumë, kurse ungji tjetër 
Nikua, i silleshe mjaft i ftohtë. 

Duhet tani t'i bënja hall vehtes. Ku të përpiqnja kokën” Ç'ishin për ne 12 dollarë që 
kisha unë” Po për fat të mirë u ndodhë disa kushërinj të mij në Marlborooh, ku vajta i 
vizitova e më huan nj”'a 50 ollarë, se aqe ju kërkova, me gjithë që munt të më jepnin edhe më 
tepër. Kisha dobarem një ngushëllim edhe nga miqtë. 

Atje ku po mendohesha ç'rrugë duhet të mar, më vjen një letër nga im kunat tjetër Kristo 
Poçi prej qytetit Salt-Lake City të Shtetit Utah, që është afër Kalifornisë dhe 6 ditt e nett lark 
Bostoniti Ky më thotë se do ishte mirë të vinja atje me atë se sa të rinja me Nikon, të vëllanë, 
ishte problem a do bënja një punë të saktë apo, si që u pa me të vërtetë që brenda më 3 muaj 
ramë jashtë me një koxha restaurant që kishimi 

Mua kjo letrë e t'im kunati më të math më ardhi fare për hesap dhe më ngushulloj mjaft. 
Me një herë i telegrafonj se munt të vijmë bashkë me Vason, por n'a mungonte navloni gjer 
atje, i cili ishte një shumë mjaft e madhe për ne 120 dollarë, se do kalonim një largësi prej 3. 

000 e sa kilometrash. Ahere im kunat Kristua më dërgon vetëm 50 dollarë e jo tjetër gjë. Ç” të 
bënja tani me këto, të huhesha edhe të tjera e të nisesha me gjithë Vason, apo t'ja kthenja 
prapë ato që më dërgoj” Hall ajo , hall këjo. Preferova të parën e mbassi me anë të një miku 
pagova për Vason vetëm 2 navloni, kërkova e mora hua dhe 50 dollarë të tjerë dhe pagova 90 
dollarë vetëm për biletat dhe u nisa me djalin për në Salt-Lake City. 

Për më lirë preferuam të shkojmë nga ana e Kanadasë, Montreal, Quebek, Toronto. Ikmë 
nga Bostoni tuke kaluar nga shtetet Nevy Hamshear, Vermont, etj gjithë Canadanë dhe prej 
qyteteve Sarnia, Huron, arthmë prapë në Shtetet e Bashkuara, në qytetin Detroit, Michigan, 
q'andej hymë në shtetin Illinois në qytetin e paanët Chicago, n' andej në qytetin Omaha të 
Nebraskës, tuke kaluar më të madhin lumë të botës Mississipin, s'andejmi arthmë në qytetin 
Chayeme VVoavvoming gjer sa qëndruam në qytetin e bukur të Collorados, Denver. 

Aty do rijnim 5-6 orë. Kishim bërë gjer atë dit 4 ditt e katër nett udhëtim dhe duhej të 
çlodheshim. 

Unë kisha nj'a 6 dollarë përsipër, që më kishin mbetur e s'e çanja kryet me që po i 
afroheshin Salt-Lake City, ku përveç t'im kunati Kristos do gjenim edhe t'ime vjehrë Lenkën 
dhe t'ime kunatë të vogël Angjeliqinë, si edhe të motrën më të vogël të Vasos, Fereniqin, të 
cilën e kish bërë si çupë të vehtën ime vjehrë dhe ajo e ritte. Vjehra, kunata dhe mbesa 
Fereniqi, 8 vjetsh ahere, kishin mot-mot që kishin ikur nga Shqipëria dhe i kisha përcjellë 
edhe unë bashkë me gruan t'ime në Patrë, ku shkuan me vaporin “Marta VVashington”. 

Tuke qenë pra, se po afrohesha ne njerëzit e mij, e pashë me arsye se duhet të rruhesha e 
të qethesha, si edhe Vasua, prandaj hymë në një berberane luks që ishte ngjit me stacjonin e 
chemin-de ferit. 

Si u qethmë e u rujtmë mirë e mirë e mbassi në ç'do propozim që më bënte berberi që 
“a do të të bëjmë edhe masazhe”, ”a do të të ujdisim mustaqet”, ”a do të të lajmë kokën me 
Chamboo”, etj. etj. unë i përgjigjesha gjithë po, po, më në funt kur kam dashur të paguanj, më 
paraqisin listën e më thonë të paguanj, sa” ... Dollarë 4, 75111 Aman kur e pashë billën të 
ngarkuar me aqe para për një të rojtur e dy të qethura, d. m. thënë 1 lirë inglize më ardhi 
kijamet, e më fort se mbetesha pa të holla. Protestova mjaft, po Amerikani s'dëgjon 
protestime. U ankova të policemanni, po edh” ajy më detyroj të paguaj. Pashë ç'pashë dhashë 
5 dollarë e më kthyen 25 cens, domethënë tani kisha përsipër vetëm 1, 25 dollarë. 

Mbas të pyeturave që bënja, e mbas orarit feroviar që kisha në dorë, duhej edhe për 11 
orë të arrijnim në Salt-Lake City, e kështu për një natë s'ishte kijameti, më arrijnin ato pare. 
Po mjerisht si u nismë, treni kaloj nga disa vise të tjera që nuk duhej të kalonte, po nuk e mora 
vesh edhe pse kaloj nga qytetet Pueblo etj. kështu që në vënt të bënim 11 orë bëmë 321 

Të hollat që kishim përsipëm”'a u mbaruan brenda 12 orëve. Të nesërmen isha pa 
metelik. S'paska më keq se të mbetesh në midis të rrugës pa metaliki 

Tani duhet të agjëronim, donim, s'donim. Po mirë unë munt të rinja edhe dy ditt pa 
bukë, po Vasua i vogël, që ishte msuar të hante 4-5 herë ditën, ky si do bënte tani” Deh, more 
hall, dehi S'n”a mbaroheshin këto të shkreta taksirate. 

Rashë në një mejtim të thellë, që s'dinja si të bënja. Nuk shkoj një orë dhe Vasos i hahej 
bukë. Më kërkoj para të blerë një lakrorkë me mollë (cakes). Ku të gjenja t'i jepnja” Ajy 
fukara s'dinte se ç'më gjet. Më ardhi keq e u ngrita e zura po shetisnja nëpër vagonat se mos 
gjenja myshteri të shishnja një sahat që kisha, maker për 2 dollarë, ndonse vetë e kisha blerë 
në Vlorë për 172lire turke. Po mjerisht, as për një dollar nuk m'a mernin e po talleshin me 
mua, me mjerimin që n”a gjet. Hej dynjah, ku i ngopuri nuk e kujtoka kurrë të urëtini 

Më vinte t'i hidhesha dikujt për gryke e të bënja ndonjë krim. Syri m”u her nga urija. 
Mendonja Vason. Si të bënja të lypnja tani” 

Po u ndoth në mes të tyre edhe një njeri i mirë, shpirt math, zembër mirë edhe jo ndonjë 
prej atyre pasaxherëve të pashpirtë, që disa munt të ishin edhe miliarderë, edhe me gjithë që ja 
u thashë anglisht kjartas se mbetmë pa bukë edhe unë edhe djali prandaj po e shishnja sahatin, 

jo ndo një prej atyre, po thom, po një djalosh ndo njëzet vjetsh, që shishte banana e ëmbëlsira 
në për pasaxherët e trenit, ky i shkreti kur më pa me sahatin në dorë që mundohesha t'a shesh 
e s'ma blinte njeri, e si dëgjoj që mbetmë pa bukë me gjithë djalin, më afrohet e më mer më 
nj'anë e më pyet nga jemi e ku vemi. I tregova tërë historinë e hallin që n'a zuri. Ahere njeriu 
i mire vë dorën në taskën e menshintë që kish përpara, mbush dorën me të holla amerikane 
nga një kore, dhjeta e pese sencash e m'i shtije në dorë t'ime pa shumë ceremonira. U çudita 
fort me zembrën bujare të atij djalilNa, më thotë, meri, se un” e di ç'do me thënë uri 
fukarallëk. Dikur jam ndodhur edhe unë kështu si ty, thotë djali i mirë, e dikush u ndoth e më 
dha e s'më la të vdes. Prandaj edhe unë po lanj borxhin. Falem nderit tepër i them, po unë dua 
të t'i kthenj prapë këto posa të harrinj në Salt-Lake City, se atje do kem para. Ahere si të 
duash më thotë, po edhe sikur të mos m”i kthesh s”prish gjë, jepja edhe ti ndonjë tjetër të 
mjeri, po t' a shohç: kështu është kjo botë, thotë. Po mbassi insistonja të më japë adresën, 
edhe ajy m'a dha, tuke thënë se në këtë adresë munt t'i linja ato të holla te kapo stacjoni i 
kompanisë feroviare “Oregon Short Lines”. 

Si u ndamë me atë bujar djalë, i cili edhe nga fytyra tregonte njeri fisnik, i numurova ato 
para e ishin 8 dollarë e 25 cens. M'u ngroh zembra. Me një herë i bleva Vasos ç'deshte për të 
ngrënë, hëngra edhe vetë se kishim ajy 5 orë pa ngrënë e unë 12. 

Desh Zoti e arthmë në qytetin Ogden, një orë lark “. E bëmë 6 ditt e 7 nett gjer atje, tuke 
u nisë prej Bostonit. 

Ishte pik” e mëngjezit posa vamë. Po zbardhëllente një ditë fort e bukur, fort e 
këndëshme. Msuar prej qiellit të vrërët e bojë-plumbit të Bostonit e Natickut, këtu po shihnja 
një qiell të kalltërtë e të kjartë e po gëzohesha se do qëndronim e do rronim në atë vent aqe të 
bukur. 

Dalim nga treni e marrim një automobil dhe drejtohemi për në Canyon Road Nr. 261, ku 
banonte ime vjehrë me gjithë të tjerët, të cilët n'a kishin dalë përpara dy-tri herë, po nuk u 
poqmë nga shkaku i vonimit të trenit. 

Ç'të shoh tuke ecur Një qytet extraordinar, një pastri shembullore, gjërrësi e 
madhejrrugët nga 30 metra të gjërra edhe gjithë me bulevarde e me çezma andej e këtej 
qosheve të rrugëve. Për të parën herë shihnja një qytet aqe të bukur e aqe shik në jetën t'ime. 

Pas pak minutash arthmë në shtëpi, ku po n'a prisnin. Hyjmë brenda e u pamë me shoqi- 
shoqin dhe shumë u gëzuan kur n'a panë. 

Im kunat Kristua flinte. Si u zgjua ardhi në salon e n'a poq. Po e shihnja e po e njihnja 
për të parën herë. Njeri flegmatik e shum” i ftohtë, se kish më shumë se 20 vjet që ndodhej në 
Amerikë dhe ish amerikanizuar krejt. Ajy sikur më kish parë prej vjetësh dukej. S'i bëri asgjë 
përshtypje, as për të motrën më pyeti, për gruan t'ime, d. m. thënë as për gjë. Kur shtiri syt” e 
pa Vason aqe vockalak, nuk e mbajti dot kureshtimin. S'e la as t'a zerë për qafe xhaxhanë si 
mituri që ishte. Kthehet e më thotë:ç'ma solle këtë majmum këtu” Nuk ja dërgonje më mirë 
s'ëmës . 

Djali i vogël kur e dëgjoj xhaxhanë ashtu mbet e zu të qante. Po e ngushëlloj ime vjehrë 
Lenka dhe ime kunatë Angjeliqia, se xhaxhaj ashtu flet nga hera po me zembër e do. 

Kristua s'priti as të çlodhemi pak po me një herë më thotë të ngrihemi e të vemë të 
hapim dyqanet. Ç'dyqane” i thom. Dyqanet t'ona, më thotë. Njërin e kemi këtu afër dhe 
tjetrin ndo nj'a 10 minuta lark me tramvai. Po ç'farë soj dyqanesh” - i thom. Tani do t'i 
shohç thotë edhe gjyko. 

Nisemi nga shtëpia. Po para se të nisemi, Kristua hyn në kuzinën, a kantinën që kishin, 
ku mer një karoce të vogël dore dhe fillonj t'a shtynjë vetë. Ç” bën kështu” i thom. Ja nuk 
sheh” thotë, e shtynj karocën të vemë në fabrikën e akullit të marrim nj'a 3-4 kallëpe akulli 
për ice-creamet (xhelatot ose dondurmatë që shqip i quajm akullore). 

Akoma s'po kuptonj se pse na duheshin akullat. Kristua gjithë po shtyn karocinën. 
Fabrika ishte mjaft lark. Më në funt u loth e qëndroj. Nuk e shtyn edhe pak ti” më thotë, a po 
ke diplomë Universiteti e ke frikë mos të bjerë nderi” 

Amerika s'di, as njeh prej këtyre, më thotë. Këtu punojnë njerëzia me duar e me këmbë, 
me kok” e me tru e me ç'të mundin. 

Këto fjalë më bënë të madhe përshtypje, po s'fola gjë. Ke të drejtë, i thom, duhet të 
punojmë, prandaj arthmë këtu në Amerikë. Edhe rëmbeva karocën t'a shtynj, po e pashë se 
ish mjaft e rëndë e më këputte krahët. Nuk mundem, i thom, t'a shtynj. S'e kam bërë edhe ndo 
një herë tjetër këtë mjeshtëri. Po ahere ç'më erdhe këtu” më thotë im kunat. Ti më thire i 
thom, ku dinja unë se do vinja këtu të bëhesha hamall2 

Kristua u zembrua po s'foli. Unë s'dinja si të flisnja me atë, se shëkonja një karakter 
bizar, që s'e kisha stërditur në jetën t'ime, pra s'dinja edhe si lipsej të silleshal Nga ana tjetër 
më pikonte buza vrer, se tani e pashë se po fillonte një histori e re për mua, histori hallesh e 
mjerimesh. 

Vamë në fabrikën e akullit dhe muarm dy kallëpe të mbëdhenj akull e ja ngarkuam 
karocinës. Kristua zu t'a shtynjë prapë karocinën me gjith akullat, që unë s'e shtynja dot pa 
akulla. 

Më së fundi arrimë në dyqanin e parë, që ishte kundrejt një shkolle popullore. Ky dyqan 
s'ishte tjetër gjë, përveç se një copë barake prej drasash të lyera me bojë dhe s'kishte përvel1 
se 2 metra gjërësi dhe 3 metra gjatësi. Medeti Ky ishte dyqani Nr. 1 i Krostos, bezesteni, 
bonmache-ja a si t'a quanim. 

Hap derëne hymë brenda. Ç”'kish atje” Dy, tre rafe me ca kuti çokollatash etj. dhe nja 
bango të gjatë me 4-5 kuti të mbëdha 5-6 killosh me 4-5 lloje dondurmash. Nga an” e mëngjër 
një copë stufë me gazolinë, ose petrolinë për të pjekur qofte të gjërra, si betulla, të përzjera 
edhe me qepë të grira e me piper të zi. 

Ky ishte gjitha dyqani, gjithë puna e Kristos. 

Tani po e kqyrnja andej e këtej, posht” e përpjetë dyqanin dhe nuk dinja se ç'të 
mendonja më parë. 

Ç'e shikon, më thotë Kristua. Ja këtu do të rish të punosh. Unë do ri në dyqanin tjetër që 
do t'a rëfenj tani: 

Edhe u ngritmë e shkuam për ne dyqani tjetër, tuke lënë njërin kallëp akulli aty e tuke 
marrë kallëpin tjetër me karocën e vogël për dyqanin Nr. II. 

Ishte mjaft lark dyqani, ose dyqanka tjetër. Edhe duheshe të vijnim më këmbë, që 
mbante 35-40 minuta. Kristua mbyll dyqanin Nr. 1 dhe mer karocinën me akullin që t'a çonjë 
te dyqani Nr. IT. 

Këtej udha vinte gjith” e tatëpjetë. Kristua më thotë: E tani nuk do t'a ngaç edhe ti pak 
karocinën se un” u lodha” E shëkon se është e tatëpjetë edhe nuk e besonja të bësh naze 
prapë. 

Edhe unë për të mos i prishur qefin e rëmbeva karocën e zura po e shtynja. Ahere më 
ardhë ndër ment diploma e Universitetit, pozita e naltë e avokatit si në Greqi, si në Korçë, jeta 
gjallnore e iluzioniste që kisha kaluar tjetër herë dhe mikrobi i patriotizmit që më solli në atë 
derexhe, që prej professionisti, d. m. th. të hamallil Po ç'do bënja” Do të duronja. Ç'n”a gjet, 
n'a gjeti 

Kështu pas gjysmë ore të shtyrit të karocës me krahë, arthmë në dyqanin tjetër Nr. II. 
Qëndro, më thotë Kristua. Jemi përpara dyqanit tjetër. 

Hajde, hajde dyqan Nr. Il, ky ishte ç'ishte. Ky s'ish dyqan, as ish një barakë, ishte një 
copë nofull drasash në krye të një qoshe ku përpiqeshin tri rrugë dhe faqe një gjymnazit, ku 
studjonin djelm e çupa bashkë mas systemit amerikan të Jeffersonit, kryetarit tjetër herë të 
Republikës Federate të Shteteve Bashkuara. 

Si hapmë derë e hyjmë brenda ajo që më bëri përshtypjen më të parë ishte ngushtësia e 
dyqanit. Vetëm dy veta nxinte brenda, i treti s'kish nga të vërtitet. Gjithë dyqani ish një metër 
e gjysmë me një metro e gjysmë gjatësi e gjërësi bashkë. Ish dyqan vetëm sa munt të punonin 
dy njerës brenda. Penxhere s'kish. Një port e madhe e drastë, një metro e gjërrë e dy metra e 
naltë, ajo ish dera, ajo ish penxheret. Një bango e vogël me 3 teneqe dondurmash, tre llojit 
edhe një stuf” e vogël për qofte, dy tigane, 2-3 perune, dy thika të gjatta e një teneqe, si depot 
gasoline ky ishte tërë malli i atij dyqani. 

S'ta mbush mëndjen as këjo” më thotë Kristua. Tani do shohç sa para munt të zërë ky 
dyqan. Edhe me një herë u përvesh e zu pregatitte qofte të gjërra me një shpejtësi të 
jashtazakonëshme, e më thotë të vërenja mirë zanatin që t'a msonj. 

Kërcen prifti nga belaja tani. Po të duash mos e mso edhe këtë zanat. Nga ky prisnja të 
ushqehesha e të ushqenja dhe fëmijën. Zoti na rujtë për më keq. 

Zura , pra, dhe unë të gatuanj qofte, si ato që bënte Kristua, po s'më hapeshin dot. Ky as 
priste dy fjalë, po me një herë ze më bërtet që s'dinja as qofte të bënja etj. etj. Unë po 
gëlltitjnja ç'do bërtitje, se e pashë se kisha të bënja me një njeri nervos, një exantrik. Sido 
kudo fillova t'i bënja më mirë qoftet. Po duheshin edhe qepë. Qepëëëël1Bërtet Kristua. S'kemi 
qepë, shko shpejt të n'a blesh qepë. Nga dale, mor jahti, i thom, mos bërtit kështu. Ku të vete 
për qepë” Ku shiten” Shko, thotë, gjej ku të muntsh, s'kam gaile për atë. Po ahere kush ka 
gaile7 I thom. Ti, thotë, ti puna jote është këjo, shko të gjesh qepë. Po nuk shkon më mirë ti, i 
thom, e unë të ri të bënj qofte këtu, gjer sa t'a msonj këtë zanat kaq të bukur, se më pëlqeka 
shumë” 

Kristua si e pa që unë s'tundesha nga vendi, u ngrit e shkoj vetë e solli qepë. Tani griji, 
më thotë. Ze unë t'i grij si kurse gratë e Korçës. Jo ashtu, jo thotë, ja si grihen qepët. Dhe 
filloj t'i grijë shpejt e shpejt, sa as shëkonja thikën se si shkonte. Kështu t'i grish, thotë. Atë 
s'e bëkam dot, i thom. Pse2 Se ashtu pres gjishtërinjtë 10 herë në minutë. Të msohesh, thotë. 
Tani të msohem” Tani, po kur” A ke ndo një zanat tjetër, i thom, më të lehtë se këtë” Më të 
lehtë se këtë” Po ky është më i lehti nga gjithë zanatet e tjerë. E shoh, thotë, që s'qënke për 
punë ti, po qëndro dobarem këtu të mbledhësh paratë nga djelmt e çupat që do vijnë tani të 
blenë qofte. 

Ishte ora 12 pa ca. Për pak minuta u dëgjua topi i mesditës. Me një herë buçet një zile e 
madhe e shkollës dhe gjithë djelmt” e gocat dalin jashtë edhe n'a grumbullohen ne dyqani, 
tuke kërkuar qofte e akullore me të hollat në dorë. Kristua çvilloj një shpejtësi aqe të madhe 
në të ndarit e qofteve, sa më abiti. Unë s'kisha tjetër punë, veç se të mblithnja të hollat e të 
jepnja kusure. Po edhe këjo donte një shpejtësi që unë s'e kisha. Më 20 minuta e sipër sa 
mbajti intervali i shkollës kishin ardhur për mbi 200 shpirt djelm e goca prej 13 gjer 20 vjetsh. 
Në atë koh” e sipër kishim zënë 27, 50 dollarël Prej këtyre sermeja s'ishte më shumë se 6-7 
dollarë, që d. m. thënë 20 e ca dollarë (5 napolona e ca) kishim fitim brenda 20 minutave. 

Dyqani hapej vetëm dy herë ditën, një herë në mëngjes më 8-9, ku ziheshin 7-8 dollarë 
dhe më drekë vetëm 20 minuta, ku ziheshin 20 gjer 30 po edhe 40 dollarël Ahere ja kuptova 
vleftën dyqankës vogël dhe konstatova se s'qënke liksht të bënjë njeriu qofte në Amerikë në 
dyqanka t'atilla, të cilat e kalonin tregëtinë me kapitale më të mira. Edhe këjo pa shumë 
mundime edhe vetëm me 1 ose 1 e 172ore punë, kur se orët e tjera munt të bënja dhe tjetër 
punë. 

Si hynë djelmt” e vajzat në shkollë mbyllmë edhe ne dyqankën, muarrm prapë karocinën 
e shkuam, ose u ngritmë më mirë në shtëpi, se këtej ish shumë ulët. 

Kur ngjiteshim Kristua m”u pa tjetër njeri, se zu të më fliste me të mirë e të më 
inkurajonte. U kthehemi edhe nga një lunç-room e hëngrëm nga një stekë (brizollë) e pimë 
edhe nga një birrë të mirë. Ashtu po. 

Arthmë në shtëpi. Atje n'a pret një tjetër lajm gazmor. Ime shoqe në Vlorë kishte lindur 
një gocë, si një hyll e ja kishin vënë embrin Teftë. Gratë më pritnë me gëzim të math e me 
petulla. Këjo ish mjaft një ngushëllim për mua midis atyre halleve. 

Pas darke shkuam ne dyqani Nr. I. Aty më msoj si të godit akulloret, si t'ju shtije kripë 
anëve që të forcoheshin akullat etj. Më tregoj çeshitat që kish dyqani një nga një, embrat e 
çmimet e më la aty. 

Ç” kam pësuar prej atyre djaj kalamajve në orën 3-3 e 172që u hap shkolla popullore e do 
hynin brenda s'munt ta rëfenj dot. lu bëri përshtypje të madhe hunda ime që e kisha si një 
çomage, veçanërisht mustaqet e mija të gjata, kurse Amerika s'mban mustaqe, gjithashtu 
sjelljet e mija të pavolitshme (gauchy) mbassi s'isha i stërvitur në asij punësh. Me gjith”'atë 
zura nja 7-8 dollarë, ishin fitim. Kështu vajta nj'a dy javë sa u msova pastaj e rregullova mirë 
punën, u njoha me të gjith'ata e zun” e më deshin shumë. Me ato më fort se sa me tjetër kënt 
msova gjuhën anglishte. 

Atë natë më mer më nj'anë Kristua e me thotë cilin dyqan preferonj më mirë e i thashë se 
më duket m”i lehtë dyqanka Nr. 1, ku ishte edhe ime kunatë Angjeliqia, e cila e dinte gjuhën 
shumë bukur, e cila ish tashi 7 muaj në atë dyqan, e mbassi vajta unë, ndenj edhe nj'a 2-3 javë 
me mua sa u msova unë e pastaj u çkëput e rinte në shtëpi me fëmijën tjetër. 

Unë brenda 2 muajve munda të lanj borxhet që kisha marë nga Naticku e Marlborouch 
për shpenximet e udhëtimit dhe të dërgonj në shtëpi 50 dollarë, ndonse edh”atje kishin harxhe 
shumë, si u lint dhe çupa ime. Po edhe im vëlla ishte pa punë. 

Në atë kohë, domethënë nga Dhetori 1909, im vëlla u emnua Drejtor i shkollës shqipe në 
Korçë me rrogë 50 lirash në mot dhe shkoj për në Korçë, tuke lënë vetëm gjithë gratë, d. m. 
th. mëmën t'ime. Teto-Ndinon, t'ime shoqe dhe çupën t'ime Teftën. Im vëlla desh t'i grinte 
gratë të gjitha t'i çonte në Korçë, me gjithë që në Vlorë kishin koxha një shtëpi me qira për 
një vit. Nuk di im'ë me teto Ndinon si u gënjyhen e iknë në Korçë, pa më pyetur, pa u marrë 
vesh me mua dhe si do rronin atje vetëm me 50 lira turke në mot me qira shtëpije e me kaqe të 
hyra e të dala që kishim në Korçë nga far”e fisi. Ishte një gabim i math ajy që bënë, po edhe 
gabim i t'im vëllaj që i mori me vehte, si kur se u duk më von. Se ajy ishte shkaku që u 
shkatërua shtëpija jonë e u shpërndamë me njëri-jatrin si zoqt” e korbit. 

Ime shoqe nuk dëgjoj t'ju vejë pas, se s'kish edhe lejen t'ime. Ajo pra qëndroj në Vlorë 
bashkë me të motrën e saj Marigonë, tuke dhënë shtëpinë që kishim me qira tjetër kujt. 

Kjo marri që bënë gratë, kjo punë e pamenttë që vepëruan s'më pëlqeu aspak. Jo vetëm 
s'më pëlqeu po edhe më dëshpëroj mjaft, se unë për atë familje mora sytë e këmbët e vajta 
gjer në Amerikë, si e si mos turpëroheshim, edhe brenda 7 muajve ju kisha dërguar 100 lira 
inglizi, kur se im vëlla do t'i mbante vetëm me 50 lira turke në moti Po kur bëhen punët të 
rëmbyera pret prokopi pastaj” Tani kishim 2 n'a u bënë 3 shtëpi, një në Vlorë, një në 
Amerikë edhe një në Korçë. 

Dobarem mbet ime shoqe në Vlorë, se sikur të kish ikur edh'ajo me ato, ashtu pa më 
pyetur edhe unë s'di a do t'i shihnim më sytë njëri-tjetrit. Do mos vinja më në Shqipëri. 
S'ishte gjë e vogël kjo që më punuani Qysh ahere unë nuk shkrova më në Korçë, me gjithë që 
im vëlla më justifikohej se deshin edhe vetë gratë të vijnin në Korçë që të jemi afër far” e fisit 
etj. etj. e me gjithë që më inkurajonte se me këtë shkak do përblidheshin gjithë në Korçë për 
gjithmonë. 

Këtij zembrimit t'em të arsyeshëm i dha funt një ndollinë e keqe që n'a ngjau pas dy 
muaj qysh se im”'ë edhe teto Ndinua vanë në Korçë. 

Një dit po losnim me t'im kunat Kriston, ajy violi, unë fllauto. Mbassi lojtmë më tepër se 
një orë, Kristua më thotë të pushojmë pak e më jep nj'a 5-6 letra të mijat të ardhura nga 
Shqipëria, njëra prej të cilave kish zarf të zi për shenjë zije dhe dukej që më dërgohej prej 
s'ime shoqeje. 

M”u droth e më iku zembra me një herë e u zbeha në fytyrë se s'dinja se ç'më ngjau. Po 
Kristua njeri i ftohtë e stoik m'a pret me një herë: ore më duket si kur të paska vdekur jot 
“ëmë ..... 

Im'ë” Folë mirë, i thom, nga e di ti këtë” Më shkruan jot shoqe, më thotë, po miqtë 
shëndoshë. 

Nuk di si më ardhi atë ças. U bëra si i marrë, dhe e humba farel Lotët po më vijnin 
çurknga sytë dhe zembra m”u pikëllua fort. Ishte thënë t'a pi edhe këtë kupë hidhërimi lark e 
në vënt të huaj e të mos i ndodhem sidomos pranë së mjerës s'im “ëje në orën e funditi 

Dëgjojnë mandatën edhe ime vjehrë e ime kunatë e ardhë këtej ku ishim ne e zunë të më 
ngushëllojnë e të qajnë edh” ato për mëmën t'ime. 

M”u pre fjala, m'u pre oreksi, buza më pikonte vrer. E mjera im”ë ishte e re, s'ishte aqe e 
shkuar, s'kish mbushur akoma 54 vjet kur vdiq. Ishte asthmatike prej kohësh e kardhiake dhe 
shumë ja kisha frikën. Po nga ajo që u rojtmë nuk shpëtuam. 

Gjith'atë dit u mbylla në odë e e qanja t'ëm '“ë si një fëmijë. S'gjenja ngushëllim as prej 
njeriuti Më dukeshe sikur s'ish e vërtetë, si kur do t'a shihnja prapë, si kur do t'i dëgjonja 
zërin e saj të ëmbël, këngët e saj të bukura, fjalët e saj ngushëllorel 

Një javë të tërë s'më largohej zjari i hidhërimit. S'desha as të ha, as të pi. Më vinte si kur 
vet' e mora më qafë që s'i shkrova kaqe kohë në Korçë. Më vinte sikur t'a gjenja gjëkundi e 
t'i kërkonja ndjesë, po shkoj, shkoj. Fluturoj edhe ajo e mjerël 

Qysh ahere s'më rihej në Amerikë. Po ku do t'a gjenja edhe më mirë” Vërtet këtu 
punonim punra hamalli, gjërra për të qeshur, po dobarem nxirnim diçka e n'a tepëronte, po 
në Korçë, ose në Vlorë ç'do bënja që ndodheshim kurdoherë mbi një vullkan” Atje do 
rrezikonim edhe jetën, këtu dobarem kishim liri të plottë. Sikur ishim ne të parët e të fundit që 
punonim në atë mënyrë” Ehu, sa e sa shihnin më të mirë se nel 

Përpara se të mbyll këtë kapitull do bënj pak fjalë mbi qytetin e bukur të Salt-Lake-ut. 

Ky qytet, i cili quhet edhe Jordhan City d. m. th. qyteti i Jordanit (i lumit të Jordhanit) 
është qyteti pikërisht i Mormonëve, një fe e re që do ketë më shumë se 80 vjet që është çpikur 
prej një farë Joseph Smithit, piksëparit në Shtetin Vermount të Shteteve të Bashkuara të 
Amerikës. 

Ky Josef Smithi ishte njeri me dituri, mystikopath e alucionist, po edhe hypokrit. Tuke 
qenë se ish një familje e madhe e e dëgjuar dhe desh të imponohej mbi gjith fshatrat ku kish 
çifligjet e tija e të përfitonte nga padijeni e tyre, një dit u bë si kur pa Përendinë vetë në një 
pyll, si tjetër herë Moseu pa Perëndinë t'i çfaqet me anë të një ferre që digjej, dhe si kur i tha 
(Josef Smithit) të vejë afër një mali e të rëmojë, ku do gjejë dy rasa të florinjta, si kur i gjeti 
edhe Mosiu (Moissiu) të 10 porosit” e njohura të Zotit tjetër herë. Kështu Josef Smithi gjet 
porosit” e reja të Zotit për popullin e tij, të cilin e quante Mormon, do me thënë popullin 
besnik e të dashur të tij. Këto porosi ja u tregoj solenisht fshatarëve Josef Smithi, edhe ata si 
injorantë që ishin e besuan, dhe tuke patur ky Josef Smithi (ky Nasr-udin i dytë) një tjetër 
Gjor-gënjeshtër për shok Bingham Jungun, një apostull të doktrinës së tij të nxehtë, mundi e 
bëri propagandë të madhe në fen'e re. Mormonisma kufizohet në këtë doktrinë: 

Të besojnë Perëndinë, engjëjt dhe gjithë profetët 

Të rrojnë të lirë dhe të martohen me sa gra të duan 

Po të shkojnë mirë për një kohë të gjattë munt të martohen edhe një herë, po me gratë 

që kanë për n'atë botën tjetër. 

Të japë ç'do mormon 1710 e gjithë pasurisë tij për arkën e përgjithshme të Mormonisë, si 

dhe nga 1710€ fitimeve neto të përvitshme, edh”ato për Arkën e Mormonismë. 

E kanë edhe sot ata një profet, që e njoha edhe unë, që quhet edhe ajy Josef Smith, 
shtërnipi i profetit më të parë, një plakosh i gjatë, nj'a 70 vjetsh, që kishte 28 gra dhe 112 
fëmijë, djelm e çupalMormonët kanë edhe sot 12 apostuj, disa prej të cilëve i njoha edhe unë 
per sonalisht në Salt-Lake City. 


167 


Mormonisma, si thashë më sipërt filloj nga Shteti Vermont, po mbassi Qeveria 
Amerikane i ra prapa kësaj çarllatanismës së re, mormonët iknë q'andej e zenë vent në Shtetin 
e mall Illinois, që ka kryeqytet Cicagon. 

Po atje tjetër luftë i priste. Populli u ngrit më këmbë dhe ka zënë një dit disa apostuj 
mormonë e ka dashur t'i djegë si eretikë, dhe në mos i dogji të paktën i vrau që të gjith'ata 
apostuj. Lufta u çpall sheshazi kontra kësaj fesë së re dhe mormonët pas kaqje humbje e 
vrasje që patnë ardhë në Shtetin Nebraska, po edh” atje gjith” ajo i gjet, aqe sa një dit tek 
predikonte vetë profeti Josef Smith (i pari), populli i egërsuar u ngjit nga penxheret, e rëmben 
profetin me këmb” e me duar e t'a flakëron përtej në rrugë prej 3 katesh lartë si, ky profeti i 
shkretë gjet vdekjen më të tmershme, e jo vetëm ajy, po edhe shumë mormonë të tjerë. 

Fund”i fundit ardhë në viset e gjera të Shteteve Idaho e Utah, vende të paexploatura ku 
zunë vent e qëndruan. Kur ardhë në Salt. Lake City, që ata e quajtën Jordan-City dhe lumin që 
shkon afër qytetit, Jordan River (lumi Jordan, ku u pagëzua Krishti), ata gjetnë përveç se 10- 
12 kësolla. Brenda 30 vjetëve ndërtuan një koxha qytet dhe fort të bukur e moderne prej 90. 
000 banorësh, prej të cilëve 475 janë mormonë. Sot, pas 20 vjet që ahere ky qytet ka 300. 000 
ndenjës. Gjithë bankat jo vetëm të Shtetit Utah, po edhe të Idahos dhe po thuaj gjithë qytetet, 
katundet, fermat, minierat e tjera të këtyre shteteve janë në dorë të tyre. 

Janë aqe fanatikë pas fesë, sa asnjë fetar tjetër. Prishin para e shuma kolosale që të 
prosilitizojnë të tjerë në fen” e tyre. Do të tregonj këtu një episodë mjaft karakteristike e për të 
vene re, që të kuptohet se deri ku arrin fanatisma e tyre. 

Motin e dytë që vajta për së dytit në Amerikë e në Salt-Lake City, kishim me t'em kunat 
Kriston një furrë, ku na shërbente një italjan si furxhi edhe nj'a dy sherbëtorë Shqiptarë. 
Merrnim mjell rregullisht ne një fabrikant të math e milioner që quhej Mr. Vogler, i cili ishte 
një nga kapot e mormonëve, ish edhe predikues në Tabemacle temple, Kishën centrale të 
mormonëve në Salt-Lake City e cila nxen 14. 000 shpirt, e cila kushton qindra mijë dollarësh, 
se është gati gjithë ar, edhe e cila, për çudi është ndërtuar pa një gozhdë, sepse gozhdën e kanë 
zët mormonët, pse me ato Çifutët, ose Romanët ushtarë të Pilatos, për hesap të çifutëve 
mbërthyen Zotin Krisht. 

Sado që i paguanim me rregull këstet e borxhit t'onë për mjellin që mernim, një dit 
myshteria më e madhe që kishim puntoret e udhëve elektrike grekë, bullgarë e Syrianë bënë 
grevë e iknë natën dhe ne n'a mbetnë pa paguar gati 1. 000 dollarë, gjithë fitimin që prisnim 
se do merrnim, me fjalë të tjera n”a fiknë. 

Nga ky shkak s'munt të paguanim edhe një borç prej 827 dollarësh, mbanj ment, që i 
kishim z. Vogler prej mjellnave. Sado që e gënjyem disa herë edhe unë edhe Kristua, po më 
së fundi ky s'duroj dhe një dit e lajmoj Kriston se, ja të hollat, ja se do n'a mbyllte dyqanin 
me gjithë furrën. 

Kristua si e dëgjoj më s'u afrua më në furrë. Unë, tuke mos ditur gjë, atë dit kishim 
pjekur një tavë të mirë me mish dashi e mbasi e bëmë me oris i hothmë edhe kos sipër e u bë 
një Elbasan tavasi extra. Ishim shtruar të hamë, unë me sherbëtorët e mij, tuke marrë edhe një 
kovë 6 kilosh me birë. 

Me një herë një automobil n'a qëndron te dera. Një djalosh bashkë me 3 policemannë 
zbresin e hyjnë brenda. Pyesin ku është z. Kristo Poçi e ju thashë se ka dalë. Ahere më thotë 
ajy djaloshi që ish nj'a 25 vjetsh, se kishin ardhur me mbyllë furrën e me sikvestrue ç'kish 
brenda për borxhin që i kishim z. Voglerit. 

Unë u preva me një herë, kafshorja më mbet në fyt dhe qëndrova i ngurosur. Më kot 
lutjet e mija që të n'a presin edhe ca kohë, më kot justifikimet për grevën që bënë e topin n'a 
hodhë punëtorët. Ata s' dëgjonin kësij prallash. Ju jep urdhër policjotëve dhe fillojnë e bëjnë 
inventarin e mallit që kishim brenda me gjithë që, përveç 7-8 thasëve mjell, dy furrë bukëve e 
veglave të tjera që kishim s'gjetnë gjë tjetër. Po thuajse kishin mbaruar inventarin e teshave të 

furrës. Unë po mendohesha dhe në fort turpin që do n”a gjente, pa le që do mbeteshim edhe pa 
punë. 

Atje ku po vrisnja mendjen, më venë sytë ne xhepin e palltos të atij djaloshi, i cili quhej 
Harry Vogler, e ish nipi i Voglerit të math, kreditorit t'onë. Shoh atje një libër, që kishte dalë 
nj'a dy gisht jashtë palltos të Harry Vogler, aqe sa dukeshe titulli i tij me shkronja të mbëdha 
greqisht. Titulli i librit ishte kyç (shkruar në greqisht) “Dritë prej së brendshmit”. Me një herë 
një gjë, si një frym” e shentëruar më ardhi mdër ment. Kthehem e i thom me një gjentilecë: 
zotni i ndershëm, a më permetoni t'a shoh pak këtë libër të bukur që kini në xhep e që është 
shkruar greqisht” Pse, më thotë, di z. jote greqisht” Si jo, mor zotni, i thom, po unë në këtë 
gjuhë kam bërë studimet e mija gjer sa mora dipllomën prej Universitetit të Athinës si doktor i 
Drejtësisël Ç'thua, më thotë, ç'thua” Ditke zotrote greqisht” Qënke edhe avokat” O, 0 
gëzohem tepër se edhe unë e di greqishten, edhe unë jam avokat. 

Oh, ahere s'tregohet dot ajy moment. Filluam një herë piksëpari të flasim greqisht me z. 
H. Vogler, i cili më thotë se ka qenë tre vjet në Athinë si apostull i Mormonismës, i fesë më të 
mirë e më të qytetëruar të botës etj. etj. prej të cilave kuptova se kisha përpara një shoven të 
math mormon. Këtu tash u frymëzova me disa mendime të tjera. 

I kërkova librin e m'a dha. I shtira një sy e po e këndonja dhe i thashë se më pëlqen fort 
dhe dua të katehisem edhe unë në këtë fe kaqe të mirë, mbassi kam kaqe kohë që po jeton në 
këtë kthizën e Mormonismës. 

Kaqe mjaftoj sa t'a enthusias z. Harry gjer në Perëndi. Ahere më hidhet për qafe e më 
puth, tepër i gëzuar se do shtohesha me një njeri plus Mormonisma. I qeshnin edhe syt” edhe 
këmbët akoma. Menjë herë kthehet e ju thotë policjotëve të shkojnë, se s'ka nevojë prej 
syresh. Unë e ngroha edhe një herë tavën e ju luta Harryt të hanim një bukë bashkë si kur se 
t'ishim në Athinë dhe ajy e pranoj e u shtrua me ne e u kënaq tepër. Gjith'ajy hidhërim u 
transformua në gëzim. 

Si hëngrëm e pimë mirë, më thotë: më jep lejen të të rekomandonj ne xhaxhaj im z. 
Vogler, i cili do gëzohet tepër nga një ndollinë e këtillë. I thashë, të lutem, jo një herë po dy 
herë, në daç, rekomandomë, kënaqem fort. Harry ahere merr telefonin e më rekomandon të 
Vogleri plak, i cili u enthusias tepër e ju lut Harryt të më marrë edhe mua e të vemë të 
presantohemi te ajy, në officin e tija. 

Me një herë i hipmë automobilit dhe vamë e më paraqiti përpara xhaxhajt të tij me një 
rekomandim të zjartë. Z. Voger, plak nj'a 60-65 vjetsh tepër serioz e venerable, u kënaq 
shumë që më njovi, ndenja pranë tij , më dha një puro Havane' e ja shtruam një muhabeti fort 
të mirë. I tregova me pak fjalë gjithë historinë t'ime dhe më sympathizoj mjaft. I tregova se 
kemi edhe familje në atë qytet prej 7 shpirt e kush e di.... Do Zoti e bëhemi të gjithë.... 
Mormonë. 

Mr. Vogleri s'kishte ku të më vinte. Kaqe u gëzua sa s'tregohet. Pastaj kur ardhi çështja e 
borxhit e i tregova si na ngjau me punëtorët që bënë strike (grevë), ajy më tha se s'ka gjë, aqe 
shum” e vogël sa ësht” ajo munt ta paguanim kur të kishim dhe mbi ato më pyeti në kam 
shpresë se munt të vejë puna mirë, e kur i thashë se po, por na mungon kapitali dhe të holla 
s'kemi që t'a blemë, ahere më thotë se po n'a jep veresije sa thasë mjell tjetër të duam. Ahere 
mora yrysh e më dërgoj në apothekë bashkë me Harryn e të kam marrë 80 thasë mjell 
gjithfarësh, veç semigdhalit etj. që bënin një shumë 2. 000 e sa dollarësh me kushtin që t'ja 
paguanim pas 3 muaj, e mbassi ju luta unë më tha ç'ka, munt t'i paguanim edhe për 5 muaj, 
dhe ç'tjetër të kemi nevojë munt t'i thoshim lirisht. Më tha se do vinte të n'a vizitonte en 
famille të Dielën e arthme, e m”u lut të vijnim në tempullin atë të Dielë etj. etj. 

Kuptohet se sa u anthusiasa prej këtyre fjalëve, se me pak fjalë shpëtonim nga një 
problem të math, që mëndja po n'a vinte rrotull. Pa ardhur në furrën t'onë kishin ardhur thasët 

me mjell më parë e po shkarkoheshin për çudi e habitje të shërbëtorëve të mij, të cilët s'munt 
t'a shpjegonin ate mrekullil 

Atë natë vajta me një barrë qef në shtëpi e ju kallzova grave sa që më ngjanë me 
Voglerët. Kristua s'ishte atje, se kish dëgjuar se n'a u mbyll furra dhe s'desh të vinte atë natë 
në shtëpi, se mos i ankohesha unë. Prandaj ajy shkoj të nesërmet afër furrës që t'a shohë si 
ishte e vulosur, etj. Po kur e pa furrën hapur e hyri brenda e kur shtiri syt” e pa gjith”atë stivë 
mjellrash u habit. Priti gjer sa ardha unë dhe për të parën herë ajy njeri aqe i ftohtë e flegmatik 
hapi gojën e më përhiroj nga zembra e më tha: Kjo punë kaq'e madhe e e mrekullueshme që 
bëra këtë radhë, që kaq bukur ju hodha hi syvet Amerikanëve të zgjuar e shpëtuam nga 
rreziku, kalon ç'do masë, ju vë kapak gjithë të tjerave e më tregon një njeri të math e me 
kapacitet të jashtazakonshëm. Kurrë s'kishte folur ashtu Kristua. 

Ësht” e tepër tani të thom, si vamë në tempullin e mormonëve me burra e gra, si u njohëm 
me Mr. Voglerin e familjen e tyre e me shumë familje të tjera aristokrate mormone, edhe si 
ardhë edhe ata e n'a vizituan, si sympathizuan mbi ne e si n'a sillnin mjaft peshqeshe e na 
thrisnin në gostira, si dhe kur vdiq atje çupa ime Tefta, u mbulua me salltanet të math 
mormonisht nga an” e tyre, si u lint djali im Pirrua atje e ç'bënë e ç'harxhuan ata për Pirron 
gjer sa e pagëzuan mormonisht, si edhe si u martua Kostaq Kotta, sot kryeministër, prapë 
mormonisht me kunatën t'ime Angjeliqinë etj. etj. Do të tregonj më tutje kur t'a sjellë rasti 
disa gjërra akoma për mormonët. 

Si vazhduam nj'a 7 muaj më Kriston, ajy në dyqan të vogël Nr. II e unë në dyqanin Nr.I, 
me ca të holla që n'a tepruan hapmë edhe një kafene në Greek tovyn, në lagjen e Grekëve — se 
në Salt-Lake City ishin më shumë se 5. 000 grekë — dhe për disa kohë vinim mirë. Po si njerës 
që s'ishin msuar me mjeshtrin” e kafexhillëkut ramë jashtë e humbmë nj”'a 400 dollarë. Këjo 
më shtërngoj që të hiqem një herë e të shkonj ne gruaja e çupa ime në Shqipëri, pa të dalë ku 
të dalë. 

Bëmë hesap me Kriston edhe sa do që në hisen t'ime bënte të mernja edhe 600 dollarë 
akoma, ajy më qiti ca hesape të tjera kështu, që mbassi lava gjithë borxhet më dha edhe 250 
dollarë, me të cilat u nisa. Në stacjon disa Shqiptarë të njohur më bënë havale të mar pas një 
djalë nj'a 20-22 vjetsh që quhej Shaqir nga katundi Goskovë i Korçës që t'a çonj gjer në 
Vlorë, tuke qenë se s'bënte ndonjë punë në Amerikë, me gjithë që kish mot-mot atje. Edhe 
unë e mora, por ajy s'dinte as një fjalë anglisht e me këtë bashkë ish edhe teknefes djalë. 

U nismë nga Salt-Lake, tuke marrë vijën për Chayemme-Chicago-St. Joe. Misuro. 
Shaqiri kish mjaft të holla me vehte si dhe biletën gjer në Nevv York , ku drejtohesha edhe 
unë. Ishte muaji i Qershorit 1910. 

Gjer në qytetin Chayenne-VVavvoming shkuam mirë. Po pak më parë afër një stacjoni, kur 
n'a u kërkuan biletat, unë për fat të keq s'e gjenja dot t'imen. Mjerisht bashkë me biletën 
kisha humbur edhe passaportën e disa shkresa e letra të tjera. Myster puna e tyrel S'munt t'i 
gjenja dot sa do që u mundova. Ahere konduktori më thotë të zbres në Chayenne dhe në u 
gjenttë bileta në tren, prapë ata do telefononin në stacjon të Chayennit të më jepnin biletë 
tjetër gjer në Nevv York. Kur mora valixat e dolla jashtë Shaqiri ment u prish mentsh. Zu e po 
qante që i bëri gjith'ata që ishin rotull që të çkulen së qeshuri, se qante si ndo një foshnjë. I 
thashë të zbresë e të rijë me mua, po edh” ajo s'i pëlqente, se për atë ishte gjynah i math e 
prapësi të kthehej nga rruga. Më në funt i thashë një “udhë e mbarë” e e lashë. 

Ndenja 3 ditt në Chayenne dhe mezi të tretën ditë ardhë telegraf se u gjent bileta ime në 
tren brenda dhe kështu m”u dha biletë e re gjer në Nevv York pa pagim. Ardha në Nevy York, 
qytet gati më i madhi i Botës së re, qytet ku i humbet njeriut mendja nga ndërtesat që fillojnë 
prej 10 patesh e arrijnë në patin 64, ku sheh aqe ta math kallaballëk sa s'sheh gjëkundi dhe 
aqe drita të dëndura, aqe vaporë, aqe limanë, aqe sende të çuditshime, aqe mrekulli. 

Ndenja një javë në Nevv York e pashë ndërtesat, theatrot, musetë, kopshtet publikë e 
sendet më të çuditshmime që ka ky qytet. Pashë dhe mora pjesë në lodrat më të çuditshime e 

të rrezikshme në Ford George e në Luna Park. Shetita kush e di sa herë urën e famshme e të 
çuditshme të Brooklinit, që është një nga të shtata mrekullit' e botës, që ka 3 palë të ecura 
njërën mbi tjetrën ku shkojnë tramvvaje, automobile e kamione, e njerës e gjithë farësh, këtë 
urë që ësht” e mvarur në erë e mban gjith'ato miliunë okë rëndësira e që është aqe e lartë, sa 
edhe albura e vaporëve transatlantike duhet disa metra akoma që të munt t'a arrijnë e kështu 
kalojnë lirisht nënë urë. Këtë urë e shetita edhe sipër edhe që përposh në det. 

U nisa nga Nevv Yorku me vaporin e Cunard Line-st “Carpathia” me një kohë shumë të 
bukur. Po mbassi kaluan 3 ditt rugë hymë në një mjegull të dendur që s'ma kish zënë syri 
tjetër herë e dendur sa nuk shihte as vapori rugën, po edhe ne pasaxherët nuk dallonim dot 
njëri jatrin në kuvertë, përveç se për së afërmi. 

Vapori u shtëmgua të verë në vepërim sirenat (bilbilat fishkëllonjës) e tij, të cilat 
s'pushuan së vërshëllyeri gjer sa duallm prapë në dritë. Dy dit e një natë rrugë mbajti kjo 
mjergulla që natën e parë edhe për pak ment u përpoqmë me një vapor tjetër transatlantik që 
vijte nga Europa, me gjithë projektorët që drejtonin herë pas heret si njëri vapor si tjetri. 

Shkuam shumë bukur në vapor me shoqëri, me muzikë, me theatra, me gjithëfarësh 
syiresh. 

Pas 8 dittsh udhëtimi u duknë mallet e Portogalisë dhe pas 5 orësh hynim në qytetin e 
bukur të Lisbonës, kryeqytetit të Portogalisë, qyteti aqe romantik e pitoresk. Duallm e 
shetitmë nj'a tri orë brenda e pamë monumentat e kathedrale, parqet e kopshtet etj. të këtij 
qyteti. 

Prej Lisbonit u nismë natën me një Hënë të plottë e të kjartë e me Oqeanin vaj, si 
pasqyrë. Të nesërmet në mëngjes ishim në Spanjë dhe qëndruam në Gjibraltar. Shkelmë edhe 
një herë në Europë, që më vinte se do mos e shihnja kurrë edhe me gjithë që isha aqe ditt lark 
Shqipërisë me dukej sikur isha në shtëpi t'ime. 

Pas 3 dittsh udhëtimi arthmë në Marseilles (Marsilia) të Francës. Duallm edh'atje e 
shetitmë nj'a dy orë mjaft mirë. Edhe ky qytet n'a pëlqeu, po siç kishim përshtypjen e Nevy 
Yorkut, këto qytete si Lisboni, si Marsilia n'a dukeshin si me shtëpi të unjta, si pa njerës e si 
të qelbura. 

Lamë edhe Marsilien e ju drejtuam Genovës të Italisë, qytetit panoramik e amfitheatrik 
me ato bregore aqe të këndëshme, të mbushura plot me shtëpi. Arrijmë edhe ne Genova e 
duallm edh” atje jashtë më shumë se një orë, ku pamë mjaft gjërra të çuditshime. 

Kur shkuam nga Genova pamë së largu ishullën historike “Elba” ku u internua si rob për 
të parën herë Napoleoni i math Buonaparti. 

Lundruam gjatasi zallit mediteran të Italisë, tuke parë qytetet historike t'Italisë si 
Livornon, Pisën etj. etj. gjer sa arthmë në Napolin aqe të bukur e romantik që bukuri” e saj 
naturale si edh” ajo e Stambollit dhe pak a shumë ajo e Lisbonës nuk gjindet në botë. 
Napoletani thotë për Napolin e tij “ Vedi Napoli e muore”, “Shih Napolin pastaj vdis”1 

Kur hyra në Napoli, në atë Napoli që më bëri aqe përshtypje të parën herë kur e pashë 
këtë radhë s'm”u pa gjë. M'u duk shumë i qelbur edhe ndërtesat tepër të ulta. Kisha akoma 
përshtypjen e kolosalitetit e të pastrisë të Nevy Yorkut e Romës. 

Kur do nisesha prej Napolit, në vent të mar rugën Napoli-Foggia-Bari, preferiva rugën 
Napoli-Salerno. Taranto-Bari, Brindisi, mbassi s'e kisha kaluar tjetër herë. 

Kur shkova nga Napoli, në stacjon u poqa me një Shqiptar nga Progonati, i cili vinte edh” 
ajy nga Amerika, po me një dorë, se dorën e djathtë ja kish prerë fabrika në Amerikë. Muarm 
së bashku klas të II dhe u nismë, tuke bërë muhabet. 

Kur arrimë në Metaponte, konduktori bërtiti nj'a dy herë që duhet të ndrojmë tren, po ne 
me shokun e dëgjuam si në për ëndër se flinim ahere edhe nuk u tuntmë nga vëndi. Treni mori 
prapë rrugën e tij. Nga mëngjezi u sqova dhe po pinja një cigare. Më vinte çudi si s'kemi 
arrirë akoma në Taranto, ndonse që kur u nismë nga Napoli e gjer ahere kishin kaluar më 
shumë se 12 orë, kur se prej Napolit në Brindisi s'ishte më tepër se 10 e172-11 orë. 

Më në funt humba durimin e kur kaloj andej konduktori e pyes: nuk do t'arrijmë ndo një 
herë në Tarantor Ç”ka dreqin është kjo që kemi 12 e sa orë e s'kemi sosur akoma në Taranto” 
Kur dëgjoj kështu konduktori u mahnit dhe zu po shante Napolitançe. Pastaj kthehet e më 
thotë: Ç'Taranto e gorica-fica po më psall7 Ne këtu jemi në Calabria dhe tash po i afrohemi 
qytetit Regiol Regio” Folë mir” i thom. Se e dinja gjeografisht se qyteti Regio (shkruar edhe 
greqisht H. K.) ishte në funt të Italisë dhe kundrejt qytetit Messina të Siçiljes. Si, në Regio 
jemi” po i thom. Po, po, thotë, hane ku e kemi lënë Taranton. Kjo është vija e Calabrisë. 
Aman bre, i thom, po tani” Tani, thotë konduktori duhet të kthehi prapë gjer në Metaponte 
me trenin që vjen pas një ore e shkon për atje, edhe s'andejmi do merni tjetër tren të shkoni 
për në Taranto. 

T'a marrë djalli ç' pësuami Kur udhëton me njeri të shenuar si unë me doracin Kristo nga 
Progonati, ç'të mirë do preç” Ca avaze të këtilla do të të gjejnë. Për mbi atë kisha frikë se nuk 
arrinim edhe vaporin për në Vlorë e ahere duhet të prisnim një javë tjetër. 

Konduktori n'a urdhroj të dalim jashtë posa që mbrimë në stacjonin më të afërm, që 
ishte stacjoni historik i Sibarit (shkruar edhe greqisht H. K.). Dal me një herë jashtë tuke 
nxjerrë edhe valixat e mija. Zqonj pastaj edhe doracin bashkudhëtar. Ç'është thotë, qir 
Hristaqi” Ngreu i thom se arthmë në Brindisi. Shyqyr o Zot, thotë, n'a u sosnë taksirateti I 
mora edhe valixat e tija e i qita jashtë, se ajy s'ish i zoti t'i qitte jashtë vetëm me dorën e 
mëngjër. 

Del jashtë me sytë gjysmë të mbyllur prej gjumi dhe si shkoj treni më thotë: ku e ke 
Brindisin, qir Hristaqi2 — Ja, i thom, përpara e ke, nuk e sheh” Qe edhe së pari po n'a prëti — 
Ku, xhanëm, ku i ke këto që po thua” më thotë. Ahere ja krisa gazit. Ajy e kuptoj me një herë 
se kishim lajthitur rrugën e fillonj të qanjë. Ç'ke, more derë-zi, i thom” Çuditem, thotë si të 
qeshet. Po ç'munt të bënj, i thom” Nuk sheh se gabuam të ndrojmë tren në Metaponte e 
arthmë këtu në Kallabri” Muarmë dal nga dalë, ose më mirë të thom, mora vetë valixat dal- 
nga dalë e i solla në stacjon. Sibari katundi ishte pak lark, kur se aty s'ish tjetër përveç se 
stacjoni e deti. 

Posa kish zbardhëllyer. Shoh atjë tej një çesmë që po rrjedhte një ujë i kulluar. Nuk 
vemë, i thom, atje ne kroni të lajmë pak sytë të na hapen më mirët U nis me mua e vamë ne 
kroni e lamë sytë. Unë, mbassi piva një tjetër cigare, e si e pashë që jemi në një vetëmi të 
qetë, nxora një ocarinë të vogël që kisha në xhep e fillova të mar disa avaze italike. Kristo 
doraci po çuditeshe ku e gjenja gjith” atë oreks. Ti qofsh, më thotë, si të bëhet e po i bija 
bilbilkës. S'ka gjë, i thom, s'ka gjë. Mbasse n”a del për hair. 

Më cazë shëkojmë nj'a 3-4 goca që po vijnin me shtëmbat mbi krye për të marrë ujë. Na 
salutuan italisht dhe zunë të mbushin ujë. Kur ç'të dëgjonj” Ato po flisnin shqip me njëra- 
jatrën, na qënkeshin Shqiptarka prej Kallabrije. Unë mora kurajo e ju flas shqip këtyre 
gocave, të cilat po çuditeshin si ditkan shqip. Jam arbëresh, zojusha, i thom si edhe ju. 

Ato u kënaqnë edhe me qenë se i pyeta ku e kanë katundin, m'a treguan me gisht e më 
thanë se është lark. Ahere, si ju tregova edhe hallin që n'a gjet, ato të mira vajza, n'a 
proponuan që po të dëshironim munt të shkonim me ato gjer në katunt, të njihnim edhe babën 
e njërës prej syresh, i cili ish i vjehri i kapostacjonit të Sibarit. 

Kështu shkuam me ato më këmbë gjer në katunt e n'a rekomanduan me prindët e tyre, 
njerës shumë të butë e më fort plaku, i cili u kënaq se qënkemi Arbëreshë. 

Si ndejmë nj'a dy orë n'a gostitnë me kafe me qumështi etj. u ngritmë të ikim, po ku na 
linte plaku” N”'a mbajti për drekë e n'a theri një gjel, e vezë të frigueme. 

Si hëngërm e pimë mirë edhe si n'a këndoj plaku edhe disa këngë shqipe, u ngritmë që 
të tre me plakun e arthmë në stacjon, ku n'a rekomandoj të dhëndrin , që ish kryetar i stacjonit 
e kështu ajy n'a futi në klas të I në tren që ikte mbas dite për në Brindisi, pa paguar gjë. 
Kështu falenderuam Kapostacjonin dhe plakun e mirë, e muarm rrugën për Taranto. . 

A e pe tani, i thom Kristo Doracit se n'a dolli për mirë ajy ndalim” Prandaj, edhe një 
herë tjetër s'lipsesh të dëshpërohesh. Kështu vamë në Taranto dhe q'andej në Brindisi. Vapori 
për fatin tonë nisej të nesërmet mbrëma për në Vlorë. 

Si arthmë në Brindisi, ditën e nesërme në kafen” e madhe “Cafe internazionale” hasëm 
me cilin” me konsullin tjetër herë të Turqisë në Karvasara, atë që më kishte shpëtuar tjetër 
prej thonjve të Grekëve. Ajy u çudit kur më pa, se më dinte të vrarë prej Grekëve. Prandaj atë 
dit më mori për drekë në shtëpi të tij, mbassi njihesha fare mirë edhe me zonjën e me djalin e 
tij. 

Kur po hanim bukë n'a vjen një agent i kompanisë “VYhite Star Line” i Napolit, i cili i 
lutet Konsullit në qoft” e mundur t'a dorëzonjë gjer në Korçë një pasaxher Shqiptar që është 
kthyer prej Zyrës së imigrandëve t' Amerikës, të cilin ishte e detyruar ajo Shoqëri, mbas 
ligjeve amerikane t'a dorëzonte në vent, mbassi s'ishte pranuar në Amerikë. E me qenë se ky 
agenti s'kishte qenë kurrë në Shqipëri e kujtonte se mos është ndo një farë zullullandi ku munt 
të hahen edhe njerës, ju lut Konsullit t'i japë sa shpenzime të dojë mjafton t'a marrë përsipër 
ta degdisë gjer në Korçë me një dëftesë të Policisë Korçës që u dorëzua. 

Konsulli Ermen ahere, mbassi unë kisha vizuar passaportën t'ime për në Shqipëri, m'u 
lut në ish e mundur t'a mernja përsipër këtë Shqiptar t'a dorëzonja në Korçë e t'i dërgonja një 
dëftesë nga Policia e Korçës që e muar në dorëzim. 

Kur më thanë se ajy Shqiptar i kthyer ishte nga Korça, mentova që mundet edhe t'a njoh, 
prandaj kërkova më parë t'a shoh. Pra, në kërkimin t'em hidhet agenti italjan e thotë se ajy 
Shqiptari është përposh në shkallë, se e kish sjellë gjer atje agenti. I thom ahere axhentit, me 
lejen e Konsullit të n'a e ngjitë lart Shqiptarin. 

Agjenti zbriti poshtë edhe e mori Shqiptarin e n”a e solli brenda në odë, ku hanim bukë. 
Kur ç'të shoh” Ajy Shqiptar i shkretë posa më pa m”u derth e më përfshin për gjunjësh e zu 
qante si fëmijël Më kishte njohur, po unë s'e kisha shembëllyer mirë kush ishte, se ish i 
parojtur, i palare, i reckosur, i qelbur, i ligur. 

E ngreh përpjetë, kur, o djajt e Ferriti.... Ishte ajy Shaqiri që u nda nga mua në Chayenne 
VVayoming ahere kur unë humba biletën në tren e më shtërnguan të dal në Chayenne. I thom, 
ti Shaqir jet Unë thotë. 

Konsulli dhe agenti italjan u çuditnë kur panë që më njihte dhe e njihja. Ju tregova ahere 
historinë, e cila i çuditi mjaft. Fundi, unë e mora përsipër Shaqirin me shpenzimet e agjensisë 
dhe e dorëzova në Korçë, tuke i kthyer Konsullit dëftesën përkatëse të Policisë së Korçës. 

Shaqiri kishte hequr të zit” e ullirit që kur u nda nga mua në Chayenne. Po ajo i dolli për 
mirë, se mbassi dolli në Nevv York e s'dinte gjuhën e as kuptonte se nga do shkonte, e kish 
marrë Policia ja kish dorëzuar imigration offisit, dhe ajy shoqërisë VYhite-Star-Line, me të 
cilën shoqëri kish ardhur në Amerikë dhe e detyroj t'a dorëzojë pa të holla gjer në Korçë. 
Kështu nga kjo shoqëri hëngri e piu badjhava e ardhi badjhava gjer në shtëpi të tiji Ja, këtij i 
thonë kësmeti 

Atë natë u nismë nga Brindisi dhe të nesërmen në pikë të sabahut po hynim në liman të 
Vlorës e kështu pashë edhe një herë Shqipërin” e dashur e të dëshëruari 

Në vapor duall e më pritnë ime shoqe me t'ime bijë Teftën, një hyll me të vërtet 
bukurije, si dhe baxhanaku im Jovani me të shoqen e tij Marigonë. 

Arthmë në shtëpi ku n'a plakosnë miqtë nga të katër anët, dhe nuk ngjinjesha dot së pari 
andej këtej e së fjalosuri me miqtë, e më vinte si kur shihnja ndo një ëndër. Ç” është njeriu” 
Të vejë në tjetër botë, të largohet aqe shumë edhe prapë të kthehet në të tijtë. 

Po çupa ime Tefta s'desh të më afroheshe me gjithë që e mora me të mirë e i dhashë 
çokollatna. Asaj i gjëmbuan pak mustaqet e mija të ashpërta edhe e mori frika, se e kish 
lëkurën të butë si katife. 

Kështu ardha prapë në Shqipëri me vendim që të mos los më nga vëndi im dhe t'i 
shtrohem punës sido që të jetë, se kur kujtonja hamallëket e Amerikës më vinte kijameti 

Kështu isha kthyer nga një udhëtim aqe i gjatë gjer në funt të Amerikës, ku, për të 
rotulluar gjithë cirkonferencën e lëmshit të dheut, nuk më mungente veç se 275 akoma mbassi 
të 375 i kisha shetitur. Edhe në këtë udhëtim kaqe të largët më pat shtyrë si thashë nevoja e 
bukës po edhe taksirati i patriotismës. 

Në atë Amerikë, vëndin e çudive, si kur se thashë kisha shprovuar gjer tani zanatin e 
restaurantjerit, zanatin e akulloreshitsit, atë të ëmbëlshitsit, të kafexhiut edhe të sendvitzjerit. 
Po ku t'a dinja unë i grati se në fat më ruheshin të shprovonja dhe të tjera zejel 

Sido kudo u sheshova e u përmblodha me familjen t'ime edhe sidoqë s'kisha kapital më 
tepër se 22 napolona, nuk mendonja aspak të shkonja më në Amerikë, ku hoqa aqe e aqe, edhe 
ku e pashë se duhet të kisha krahë të forta, se ndryshe diploma s'bënte as 5 para. 

Gjith” uzdaja ime ishte se do fillonja prapë nga profesjoni jem në Vlorë, mbassi kishte 
ndryshuar mjaft edhe situata, dhe kishim një farë rehatije nga Xhon-Turqit. 

Për pak ditt fillonja prapë profesjonin t'em dhe zura të fitonj nga pak e isha i kënaqur. 
Po, nuk e di se si një tjetër eveniment do vinte të n'a turbullonte edhe një herë qetsinë e të n'a 
shpërngulte familisht nga Vlora Shqiptare. 

Kur ardha në Vlorë, midis atyre që ardhë në shtëpi e më përshëndoshnë ishte edhe 
Kostaq Kotta nga Korça. Ky ishte kthyer aso kohet nga Parisi e ndodhej si sekretar në klubin 
e nacjonalistëve në Vlorë. Unë e njihnja që në Korçë, kur ish akoma student në gjymnas, po 
Kostaq Kotta ahere kishte vazhduar disa kohë në fakulltetin e Medicinës në Athinë pa e 
mbaruar e pa marrë diplomë. 

Kostaq Kotta më tregoj një miqsi të madhe në Vlorë, ndonse unë në Korçë kurrë ndo një 
herë as që e kisha salutuar, se e dinja për grekoman të fortë, si kur se grekomanë ishin gjithë 
familjet që sillnin embrin “Kotta” në Korçë. Sikur se grakomanë ishin edhe i ati e të vëllezërit 
e këtij si edhe e ënv e tij kryetare e sillogut të grave grekomane në Korçë. Si tashti, Kostaq 
Kotta, ritur në mes të grakomanismës, munt të ishte një shqiptar i flaktë, si m'a rekomanduan” 
këtë s'e besonja dot. Më vinte në dyshim se mos ishte ndo një i dërguar nga shoqëria 
“Helenismos” i Megali-idhesë greke, për n'a vezhgëllue ne Shqiptarët ç'bënim e si silleshim 
në Vlorë. Prandaj e pranonja me rezervë. 

Po Kostaq Kotta më vinte për dit në shtëpi e më tregonte një patriotismë të madhe, gjë 
që më kënaqte shumë. Dal nga dalë u bë si i shtëpisë edhe ne e prisnim e e përcillnim me 
gëzim. 

Po kur iknja nga Salt-Lake City, im kunat Kristua më kish porositur të bënja si të bënja 
t'i gjenja së motrës Angjeliqisë një burrë, mbassi ish ahere 22 vjetsh. Të ishte nga an” e 
Kristos nuk do të çanja kokën, mbassi m”u suall aqe liksht e mbassi ajy ishte shkaktar që ika 
nga Amerika, po ishte për Angjeliqinë, kunatën t'ime, që e desha shkuar motre. Prandaj gjithë 
që e kisha këtë ndër ment. 

Mirë po gratë kishin kaqe kohë që më theshin t'a mblesëronja me Kostaq Kottën. Idhea 
s'ishte e keqe, por se Kostaq Kotta s'kish një punë, s'kishte një zanat. Si t'a mblesëronja me 
atër Ajy Universitetin s'e kishte mbaruar, dhiplomë medicine s'kishte, po as i ati s'i dërgonte 
gjë, si do bënte pra, në qoftë se do martoheshe” Këjo më vinte në një dyshim dhe nuk munt 
t'a vendosnja. 

Nga ana tjetër Kostaq Kotta ish edhe i martuar një herë me kurorë e kish edhe një çupë 
në Athinë, si do bëheshe” Ju a thashë edhe së motrave, po ato prapë më ngutnin, mbassi 
gruan e parë me gjithë çupën i kishte lënë prej vjetësh e munt të merte divorcë. 

Një ditt e pyeta Kottën tërthorazi ç' qëllon të bënjë paskëtaj në Shqipëri Në krye e pashë 
se ish obtimist, po kur i vura përpara vështirësit” e jetës në Shqipëri, e që as si msues s'munt 
të jetonjë njeriu në Shqipëri, e pashë se u topit fort e e kapi dëshpërimi. Siç kuptova ajy më 

vinte rrotull se mos e mernja në Amerikë në një rast që munt të kthehesha prapë atje, pa sa për 
navllonin munt të ma jepte kur.... ishallah të gjente punë atje. 

Po Kristua s'më linte rehat as pak. Më luteshe me ç'do therori t'ja heq prej qafet. Ahere i 
shkrova edhe unë idhenë t'onë për Kostaq Kottën dhe pas pak mernja një përgjigje t'a 
mbaronj sa më parë, më dërgoj edhe 300 dollarë e më thesh që merni këto e nisuni për në 
Amerikë, tuke marre me vehte edhe gruan e çupën t'ime. . 

Ahere edhe ne e vendosmë qa t'a bënim dhëndër. 

Një dit, pra, siç ishim të dy vetë në një odë të klubit në Vlorë, ja zura fjalën tërthorazi, a 
dëshëron me të vërtet të vijë në Amerikë e m'u përgjeq se mjaftonte t'a mernja dhe do bënte 
ç'do therori që të mos ndaheshe nga ne. Gjeta rastin ahere e i thom që mbassi do ishim gjithë 
tok kush e di se si munt t'a sillte fati e e bënim edhe vëlla me të vërtet. Ajy qeshi ahere, tuke 
më vënë përpara pengimin që ishte i martuar e i rronte gruaja. Unë i thashë që ajo është një 
punë që ndreqet, se kush do t'a kërkonte gjer në Amerikë. Kështu që Kostaqi e pranoj të 
bëheshe vëlla me ne e të mertë për grua Angjeliqinë, të cilën ja propozova. 

Vinj e ju thom grave, të cilat u gëzuan fort edhe pas dy orësh e prisnim në shtëpi jo si 
mik më, po si dhëndër. Kështu i vluam Kostaqin me Angjeliqinë. 

Tani unë mendonja t'a dërgonja vetëm Kostaqin te Kristua dhe i shkrova për këtë 
Kristos, po ajy, i cili kishte aqe tepër frikë se mos ja jepnja të hollat e kërciste nga ndo një anë 
tjetër, më shkroj urgjent që të nisem me do e mos edhe unë me atë dhe më premtonte se ç”kish 
e ç'nuk kish do t'i kishim bashkë, do të ishim ortakë etj. etj. po aman t'ja heq qafe të motrën. 

Ahere pashë ç'pashë e mbassi edhe s'ime shoqeje i vijeshe n' Amerikë pranë s'ëmës, 
vëllezërve dhe motrës vendosmë të nisemi së bashku që të katër, do. m. th. ne të tre me gruan 
e çupën dhe Kostaqi. Gafë e madhel 

U nismë me një shi të math prej Vlore, hipmë në Vaporin e Llojdit Austriak 
“Melpomeni” e shkuam nga ana e Dallmacisë për në Triesht, ku do mernim vaporin e Canard 
Line, që do nisej ato ditt prej Trieshtit me anë të Napolit, Palermos, Spanjës për Nevv-York. 

Pas 3 ditve ishim në Triesht. Të nesërmen do të mernim vaporin “Carpathia” po atë 
vapor me të cilin kisha ardhur vetë prej Amerike pak muaj më parë. 

Fati i keq një natë më parë se të nisemi n'a sëmuret liksht preh hetheve Kostaqi dhe kaq” 
u zbe e u dobësua sa s'njiheshe në fytyrë. 

Kur hipmë në vapor ne të gjithë n'a nxori të shëndoshë doktori i vaporit, po Kostaqin e 
nxori të sëmurë edhe s'ishte e mundur t'a pranonte në vapor me gjithë lutjet t'ona e të disa 
njerësvet akoma. 

Kështu me hidhërim të math u shtërmguam t'a lemë Kostaqin në Triesht, gjë që na bënte 
të ktheheshim edhe ne. Po mbassi vapori do vinte edhe në Fiume, ku do rri- 

nte 3 ditt, pata shpresë se mos t'a futnin brenda Kostaqin kur të iknin nga Fiumja. Dhe e 
porosita Kostaqin të gjindet atje të nesërmet nga an” e tokës. 

Kur athmë në Fiume i pari që na dolli si fante-bastun në molin ishte Kostaqi. Mbassi u 
përpoqmë edhe një herë me atë e mar me maryfet e e fut brenda në vapor, po nuk shkuan dy 
orë edhe kur u bë një kontroll i dytë i pasaxherëve nga an” e mjekëve të vaporit, n'a zenë 
prapë në presht Kostaqin, n'a marin e n'a qitin jashtë, për helmin e math t'onin që u ndamë 
prapë. Kështu bashkë me biletën që i kisha dhënë për gjer në Amerikë i dhashë edhe 30 
napolona të tjera që të niset e të vinjë nga an” e Francës. 

Të lemë tani ndarjen me Kostaqin e hidhërimin e math që kemi ndjerë atë dit e të zemë 
hallin t'onë. 

U nismë nga Fiume e arthmë në Napoli, tuke kaluar nga kanali i Siçiljes midis qyteteve 
historikë Regio e Messina. Në Napoli ishte një epidemi koleret asokohet dhe bashkë me 
pasaxherët e tjerë që kishin hyrë brenda në vapor u gjetnë edhe nj'a dy të sëmurë prej kolere. 
Kur e kuptuan doktorët në vapor me një herë i isolluan këta të dy, të cilët para se të arrimë në 
Spanjë vdiqnë njëri pas tjetrit ei hodhë në deti 

Po sëmundja ishte përhapur midis pasaxherëve të klasit të ILI dhe brenda 10 ditve që 
mbajti udhëtimi që prej Spanjës deri në Nevv-York n'a vdiqnë 18 shpirt, të cilët u hodhë në 
det, simbas zakonit detar, pa shumë komplimenta. Nj'a 5-6 prej këtyre i pashë edhe vetë me 
syt” e mija e u mallënjeva tepër. Sidomos dy prej atyre sqenave ishin aqe të tmershme e të 
mëshirshme sa edhe sot i kam ndër menti Ishte një djal” i shkretë që kish ardhur prej Amerike 
për me marrë një nënën e vet që kish aty afër Napolit, në “Caserta”, për me e çue në Amerikë, 
ku punonte edhe vetë. Tjetër kent s'kish veç s'ëmës edh” ajo e kish bir të vetëm. Kur pamë n” 
atë ças të mnershëm që po e lidhnin djalin e ngratë pas një drase me një lëmsh hekuri në krye 
për t'a hedhur në det, plakën e shkretë që po çirreshe e cfiliteshe e e çonte zërin gjer në kubë 
të Qiellit e desh të hidheshe edh”ajo me djalin e vetëm t'a përcillte n'atë dynja tjetër, ah, s'n'a 
u mbajtnë lotëti S'paska gjë m”e tmershime. S'harrohet ajy çash kurrël 

Si e hodhë djalin në det, nuk shkuan dy orë dhe tjetër tragjedi n'a çfaqet përpara. Plaka, 
e ëm” e djalit që s'duronte dot vetëmin” e saj lark djalit, u hoth edh”ajo në Oqeani Deri sa të 
lajmohet kapitania, deri sa t'a marri vesh mirë, vapori ishte larguar më se 3 milia dhe 
kapitanët nuk u sëkëlldisnë edhe shumë për një viktimë të tillë të fatit. E lanël Di kush tha më 
një nënëqeshje prej kapitanëve: bëri shumë mirë që i vajti djalit pas, ç'e desh vehten pa 
djalin” 

Episodi tjetër ishte prapë me një italjan, një dhëndër të ri, i cili kish ardhur edh” ajy nga 
Amerika e ish martuar në Itali e kish marrë një grua katundare italiane e po e çonte në 
Amerikë. Edhe ky i shkreti nuk shpëtoj. Po klithmat e të bërtiturat e asaj së mjere grua që 
mbet qyqare në vapor mbassi i flakërinë të shoqin në det, n'a këputnë shpirtini 

Me një mijë halle mezi arrimë në Nevv- York. 

Atje tjetër siklet. Nuk n'a lënë të dalim jashtë. Bëmë 5 ditt karantinë. Aty m'u sëmur 
edhe çupa ime Tefta. 

Kur duallm jashtë në Castel Garden dhe si u grumbulluam në salonin e math të 
emigrandëve filluan të n'a examinojnë me radhë. Tjetër siklet këtu, që për pak mënt 

më ndanë nga gruaja e nga çupa e ment më ktheu prapë në Shqipëri, po për fat më 
shpëtoj gjuha anglishte, të cilën ahere e flisnja mirë. 

Nga pocaqit “ e mbëdha që hajmë e nga valët e mbëdha si male të Oqeanit unë isha 
dobëtuar fort. Kisha mbetur kosk” e lëkurë dhe i zbetë në fytyrë. Pra, kur po shkonim me 
radhë si dhënjtë tuke u kontrolluar, tre vetë që po qëndronin përpara së dalmes të 
emigrandëve, kur kaloj gruaja me t'ime bijë bashkë me një zonjë greke e me të birin e saj 
Nikon, që ishim së bashkut në një kabinë, ata i lanë të lirë dhe kaluan jashtë e munt që atë ças 
të shkonin ku të donin, kur se mua më shënuan me një tebeshir të gjelbër si të sëmurë dhe më 
hoqnë në një dhomë tjetër bashkë me ndo 20-22 vetë të tjerë emigrandë gjith ashtu të sëmurë, 
ku n'a priste një komisjon i posaçëm doktorësh për examinim. 

Ime shoqe u tremp fort, kur më pa se u ndava nga ajo dhe kërkon të më vinjë pas bashkë 
me çupën po s”e lenë. Unë prapë s'dinja si t'a mbanja me gairet. 

Posa që u mbyll dera e dhomës së kontrollimit doktorbashi n'a bërtet të gjithëve 
“xhvishi lakuriq”. “Lakuriq”2 Medet, thashë me mëndjen t'ime, vaj halli ç'do n'a gjejnë. 

Një nga një n'a shtrinë më krahëzaj përmbi disa bango të mermerta. Nga sikleti i math 
s'dijnim se ç'të bënim. U xhveshmë, u shtrimë dhe n”a hipi një e qeshur e pa-sosur se shihnim 
shoqi-shoqin me veshje adhamike. Qeshnin edhe doktorët. 

Gjysmit po thua prej nesh midis të cilëvet isha edhe vetë u gjetmë të sëmurë e u vendos 
të n'a kthejnë prapë nga arthmë, të tjerët i liruan. 

Deh, o hall, deh tani ishte rreziku më i math, të lë gruan e çupën e të kthehem prapël Po 
ato të mjerat ku do vinin pa muar Të ktheshim mbajse që të tre prapë, po me ç'të holla që 
s'kishim” 

Më hipi një andrallë, një zjarmi në kokë që s”e tregonj dot. Po prapë në atë dëshpërtim 
nuk e humba pusullën. Afrohem te kryemjeku e i thom në një gjuhë të pastër inglize: zoti 

Doktor ç'sëmundje më gjettë që po më ktheni prapë e më ndanë nga gruaja e foshnja e vogël, 
që mezi i prura gjer këtu” Doktorit piksëparti i tërhoqa vërejtjen që i fola anglisht. Qysh, 
thotë, e ditke inglishten” Si jo, i thom, kam qenë mot-mot në Amerikë në Shtetin Utah. 
Ashtu2 thotë. Po ahere më mirë për ty, veç se na vjen keq se natura të paska krijuar të çalë, e 
ne këtu në Amerikë, me kanunin t'onë nuk pranojmë të hynë të çalë e sakatë në Shtetet e 
Bashkuara. 

Ahere më ra ndër ment që disa ditt më parë kisha përdredhur këmbën e djathtë dhe 
çalonja pak. Pra mar një kurajo me një herë e i jap fuqi vehtes e fillonj të shetit me të dy 
këmbët 2-3 herë gjatazi salonit. Kqyrni, i thom, zotni, kqyrni si bares më mirë se ju akomal 

Ata ja përmbushnë gazit dhe doktori më përkëdhel nj'a dy herë në shpatullat e më le të 
lirë, tuke më dhënë edhe laisser-passer-në. Bëj hesap si kur të mos dinja inglishten, do t'a 
pësonja keq. Do më kthenin nga ruga pa ditur as shkakun. 

Kështu dolla q' andej si qeni nga zinxhiri, u derdha me të shpejt në salonin e të liruarvet 
ku mezi gjeta t'ime shoqe dhe çupën që po vriteshin së qari për mua, si njëra, si tjetra. 

Shëkonj ahere valixat dhe vërenj se mungente një çantë, bash ajo çantë që kishim nj'a 
150 dollarë e gjithë vëdhët, byzylyqet e xhevahiret e tjera të s'ime shoqeje. Çanten2 i thom 
me një herë, ç'e bëre çantën” Gruaja ime si ishte fort e pikëlluar u turbullua dhe s'dinte se ç'i 
mungente. Ajo zonja greke me djalin e saj 

Nikon një djalë 18 vjetsh kishin ikur bashkë me çantën, pesë minuta më parë. Lë ahere 
gruan e çupën e derdhem shpejt afër molit nga niseshin vaporet për në destinascjonet e 
ndryshme. Më ra ndër ment se ajy djal” i asaj gruaje më pat thënë në vapor brenda se do vijnin 
në Lynn, qytet 2 orë lark Bostonit, ku kisha vajtur edhe unë nj'a 3-4 herë një mot më përpara. 

Ahere vrulem shpejt, arrinj vaporin pa shkuar, mar lejen nga nëpunësi kompetent e hynj 
brenda në vaporin që do nisej atë çash për Lynn, e gjenj Nikon dhe i mar çantën. E hap sa 
kaqe me çilsin një kisha me vehte e mbassi i gjeta në rregull ç'kisha brenda, i lashë e shkuan. 

Vinj prapë e gjenj fëmijën t'ime dhe si e pashë se ishin të lodhur shumë kërkuam leje te 
rinim nj'a 2-3 ditt në Nevv-York. Po autoritetet e emigracjonit nuk dëgjonin për të madhe 
punë të n'na lijnin, sepse kishim deklaruar më parë se jemi për në Salt-Lake City. 

Si e pamë se s'ishte e mundur u nismë, me gjithë që ishim të vrarë nga udhëtimi e nga 
sikletet e tjera. 

Kur arthmë në Chicago e duallm prej trenit të çlodheshim frynte një er” e marrë sa n'a 
plevitosi. Kjo erë shkaktoj të më sëmuret çupa e vogël që gjer ahere ishte si një trëndafil. I 
hipi një hethe me një herë. Kur vamë në Omaha-Nebraska shkuam më një hotel e ndejmë dy 
ditt, po ime bijë Tefta nuk merte për mbarë. Kur arthmë në Ogden ju mbyllë sytë krejt edhe 
nxori me një herë fruthin. 

Në Salt-Lake City, vërtet na duall e n'a pritnë mirë im kunat Nikua, ime kunatë 
Angjeliqia dhe Vasua e Fereniqi, fëmij” e s'ime kunatë Marigosë, po taksirati i çupës dhe 
sëmundja e t'ime shoqe, që ishte edhe me barrë, më prishnë gjithë qefin. 

U munduan me doktorë — doktorët kërpaçë të Amerikës — e me ç'muntmë tjetër që t'a 
shpëtonim atë farë gocë si trëndafil, po s'qe e mundur. Pas një javë n”a fluturoj ky engjëll, që 
n”a pikëlloj zembrat si mua, si s'ëmës. Fqinja mormonë që kishim rotull, gra e burra n'a bënë 
një nder të math në varrimin e së ngratës vajzë me kush e di sa aurora e automobilla që e 
përcuallm gjer në banesën e saj të fundit, tuke mos n”a lënë të harxhojmë as metelikun dhe tue 
n'a dhënë një koxha darkë, ku u thirë edhe priftët mormonë, të cilët n'a ngushëllonin me 
lumturit” e Parajsës, me jetën e pasosur e plot pilafe të asaj botës tjetër e me një mijë e sa 
ngushëllime këso-doret. Atë natë fjala s'më delta nga goja, më vinte plasje për një humbje 
t'atillë për atë vajzë që e kisha ngushëllim. 

Atë natë, afër mezit të natës, ku gjithë gratë e burrat të qederosur ranë të flenë, vetëm 
unë po vegonja, tuke pirë cigare e tuke shetitur posht” e lart dhomës e tuke u menduar. Kur na, 
po troket dera. Vete e e hap vetë. O, Perëndi ç'të shoh” Kishte ardhur Kostaq Kotta, i zi 

plehë, me një fytyrë efgjiti, plot blozë thëngjilli e tym chemin-de ferri, i kapitur e i hallakatur, 
sa mezi që e njohal 

E mora brenda, zgjova të shtëpisë e kështu e kaluam gjith'atë natë me muhabet. Të 
nesërmen i vluam zyrtarisht me Angjeliqinë, tuke trajtuar me anë të Notarisë kontratën e 
martesës e kështu ditën e trëtë, në mes të një kallaballëku të math edhe me priftë mormonë i 
martuam. . 

Këtë herën e dytë që vajta në Amerikë isha mjaft i dëshpëruar, më tepër se herën e parël 
Prisha punën t'ime që të kënaq jo Kriston, nevrasthenikun exentrikun t'em kunat, po më fort 
vjehrën t'ime, që ishte një grua shentnore e aqe e lartë dhe kunatën t'ime Angjeliqi qe e desha 
aqe fort. Pra, si e pashë se as Kristua, as Nikua 

kishin një punë me terzi, edhe nga ana tjetër si humba edhe ate farë çupe për hatër të tyre, 
mu përshti jeta dhe mendohesha të kthehem me gruan t'ime në Shqipëri, ku munt të jetonja 
rehat edhe më mirë si zoti 

Po ahere m”u vunë të gjithë të ri, Kristua edhe Mikua më kërkuan pardon për sjelljet jo 
të mira kundrejt mejet, i cili edhe sikur të mos isha njeri i shqencës, isha sidomos vëllaj i tyre 
më i math se duhet të më respektonin e jo të më përdornin si ndo një skllav të tyre, mbassi fati 
më shtiri në dorë të tyre. Ata më muar më qafët 

Kështu, me qenë se kishin marrë që të dy një furrë dhe puna shkonte mirë me myshterinj 
Italjanë, Shqiptarë, Grekë, Bullgarë e Syrjanë, mbetme d'akord që të mbanja unë me Nikon 
furrën dhe Kristua të dy dyqanet e tjera, për të cilat bëra fjalë më lart. Sa për Kostaq Kottën, 
ky, me qenë se s'kish punuar kurrë në jetën e tij, as që i pëlqente puna, ishte edhe dhëndër e 
lamë rehat dhe kështu e shkonte gjithë kohën me muhabet me gratë, me të ngrën” e me të pirë 
mbi kurriz të të tjerëve. Ku do gjente më mirë Kostaq Kottaz E pamë edhe ne gabimin që u bë 
me këtë farë burri që nga të pamët ç'ke me të, mustaqen gjer në vesh, shtat-burna etj. etj. po 
nga të bëmet një tembel i math, një parasit i keq, një rëndësirë e paduruari Po fajin s'e kisha 
unë e kishin gratë Marigoja e Urania që më ngutnë në Vlorë, e pati Kristua që me gjithë që ja 
kisha përshkruar hollë kush ishtë Kostaq Kotta, ajy me do e mos desh t'i jepte të motrëni 

Me furrën shkuam mot-mot mirë, me gjithë që Kristua s”'i linte të qarët, me gjithë që 
vinte e grindeshe për hera e kërkonte të holla, të cilat as unë s'mernja vesh se ku i harxhonte, 
e më lintte një karvan njerës mbi krye, për të cilët ai pak s'përkujdesej gjer sa shkoj edhe në 
spital i sëmurë, e mbeta krejt vetëm. 

Nga ana tjetër Nikua ja ngriti mëndjen Kostaqit të shkojnë në St. Louis, Mo, se atje 
paske shumë Shqiptarë e shumë punë, ku Nikua do punonte si magahazin (pa një qëndresë e 
pa një ekonomi) edhe Kostaqi do bënte heqimllëk (edhe ky pa një diplomë, pa një experiencë 
etj. etj.) 

Në krye i këshillova të mos iknin, po mbassi vunë këmbë, u vendos të niseshin, tuke 
marrë edhe Angjeliqinë. 

Në atë koh” e sipër që ishte muaji i Marsit 1911 edhe kur po pregatiteshin këta që të 
shkojnë dhe Nikua mori një shumë para prej mejet e mra shiti pjesën e tij të furrës, mua më 
ngjau një taksirat. 

Tek po ngjitesha i ngarkuar prej furre që të vinja në shtëpi për drekë edhe posa zbrita 
prej njërit tramvvay që t'i hipnja tjetrit që vinte gjer në shtëpi, një automobil që po vinte me 
një shpejtësi të madhe më godit me anën e parafangut të tij e më flakëron pashpirt 5-6 metra 
lark. E humba mëndjen dhe s'mora vesh si më çuan në një farmaci e më kishin lidhur plagët. 
Si s'më la në vënt ajy automobil ishte çudil 

Si ardha ndërment mirë më suall në shtëpi dhe rashë si i vdekur në shtrat me dhëmbje të 
mbëdha. Ky aksident i ndaloj nga rruga Nikon dhe Kostaqin, të cilët u shtërnguan të mbajnë 
furrën t'ime gjer sa u shëndosha mirë dhe u ngrita nga shtrati. 

Po një e keqe s'ardhka edhe pa një të mirë, një gëzim. Atë natë, në mes të dhimbjeve të 
mbëdha që kisha, n'a qenë dhimbjet edhe t'ime shoqe. Më ra ndërment ahere se këto dhimbje 

ishin dhimbje lindjeje. Medet thashë me mëndjen t'ime, tani gjeti edhe këjo të pjellë, s'priti sa 
të shërohesha” 

Zgjonj shpejt nga gjumi t'ime vjehrë dhe Angjeliqinë, dhe ato me një herë zunë të 
pregatiteshin, zgjuan edhe Vason, të cilin e dërguan shpejt t'i thosh Miss 

Haldey, një zonjë milionare mikeshë mormone fanatike që kishim afër, që t'i lutej të n'a 
rekomandonte një mami për Uraninë. Por se ajo ishte edhe vetë mami, e ngrihet shpejt e mer 
gjithë instrumentat me eftike e vjen në shtëpi. 

Aty në odën që ishte shtrirë Urania isha rënë edhe unë në krevatin tjetër si i plagosur e i 
dërmuar. Miss Haldey thotë që s'bën të jetë zotnia këtu kur pjell e shoqja. Po i thotë 
Angjeliqia, janë gjithë odat zënë e s'kemi ku t'a vemë. I përgjigjem unë anglisht nga krevati 
tjetër: Miss Haldey, të lutem shëko punën e nva fal, se kështu si kam rënë unë as që munt të 
tundem, jo edhe të ngrihem të shoh se ç'bëni ju gratë. 

Nuk shkoj një ore që kur ardhi Miss Haldey, po kur dëgjova një zë fëmije, një zë 
foshnje, si të ntrashur. Mbas 3-4 minuta më afrohet ime kunatë Angjeliqia e më jep sihariqin 
në vesh që Urania lindi djalë. Mos e pyet, pra, gëzimin t'em. I harova të gjitha. Djali u lint 
mirë dhe pas një javë e pagëzuam ne dhe këtë mormonisht, tuke pasur kumbarë të kushëririn e 
tij Vason evogël, i cili e qojti VViliam-Pirro , të cilin m'a fali Zoti mbi gjithë fëmijët e tjerë që 
humba. 

Pirrua im u lint, pra, më 11 Marsit 1911. 

Si mbaroj edhe kjo fasari e si u ngrita më këmbë e si dolli prej spitalit edhe Kristua, i 
përcuallm për në St. Louis që të tre Nikon, Kostaqin, Angjeliqinë. 

Mbeta unë në shtëpi, po thuaj vetëm, se Kristua, për shumë shkaqe, nuk desh t'afroheshe 
në shtëpi. 

Në këtë koh” e sipër gjau edhe episodi gazmor me z. Vogler e te nipin Harry, mormonit 
fanatikë, të cilin episode e kam treguar gjatt' e gjërë më parë. Gjith'atë borç që i kish Kristua 
Mr. Voglerit u shtërmgova t'a paguanj unë, mbassi n'a kreditoj me 80 e sa thasë mjell z. 
Vogler. 

Kristos i kisha dhënë edhe 740 dollarë të tjerë të paguante disa borxhe grekësh që ja u 
kish marrë më parë, të cilat mbassi s'ju pagoj, një dit më kanë ardhur në furrë nj'a 8 grekë 
prej atyre dhe fjala-fjalën një prej tyre Gjiritlli më nxori edhe kamën të më therte po e ndaluan 
të tjerët. Kishin të drejtë Grekët, se parat” e tyre kërkonin, po kusuret e Kristos i paguanja 
gjithë unë. 

Si do që vinte mirë puna, isha mërzitur fort. Ishim 7 vetë në shtëpi e duhet të punonja 
vetëm unë që të ushqeheshim. Ç” taksirat kisha unë për fëmijën e Kristos e të Marigosë” Po 
më vinte keq edhe duronja. Mir po kur vajti thika në koskë dhe e pashë që s'durohej dot 
Kristua, i cili në or” e sipër ngriti një gotë të m”a sjellë surratit, ahere u pa se s'roheshe dot me 
atë dhe kështu e vendosa të largohem nga ajy. Po ku të vinja” 

Desh Zoti dhe u gjent një zgjidhje, nje “Deus ex machina” si theshin Latinët edhe këjo 
ardhi në këtë mënyrë: 

Shoqëria historike Shqiptare e Bostonit “Besa-besën” që botonte aso kohet fletoren 
kombtare “Dielli” më parë me direktor Fan $. Nolin e më von nënë drejtimin e Faik Konitsës, 
mbasi u zu me këta e i përzuni më thiri mua nga Salt-Lake City, tuke më propozuar drejtorin” 
e “Diellit” me 50 dollarë në muaj dhe 1096 shtesë mbi sa do mblidheshin prej gazete. 

Rast më i mirë për mua për t'u çkëputur prej Salt-Lakut e më fort prej mizorive të 
Kristos s'bëhej më. 

U mora, pra, vesh me të dy kryetarin e arkëtarin e shoqërisë Kol Rodhe dhe Llambi 
Çikozin e mbassi më dërguan harxhet e rrugës, i dorëzova furrën Kristos me 

veresijet e borxhet që kish furra, por kurdoherë në gjindje të mira dhe me shpresa fitimi 
të mjafta, edhe këtë jo vetëm pa ndo një interesë, po edhe me damin e math t'emin, i 

konsenjova' mallin që kish brenda edhe isha gati të lë Salt-Lakun, ku do linja edhe t'ime 
shoqe dhe djalin t'em gjer sa të shihnja si a munt të qëndronja në Boston e të zinja shtëpi e 
mandej t'i sillnja edhe ata ku isha vetë. 

Iknja me një të math siklet nga Salt-Laku ku, përveç zanateve të tjera të qymyrxhiut, të 
gjelltarit, të hotelxhiut, të ëmbëltarit, të garçonit etj. që msova, kisha msuar edhe mjeshtrin” e 
furxhiut, të kafexhiut e të arabaxhiut, mbassi m'u desht për disa kohë të mbanja bukët ne 
myshterinjt' e ndryshmë që kisha, të shpërndarë në të katër anët e Salt-Lakut, ku venja i 
gjenja me psarinë kalin t'em që hiqte arabanë e vogël. Të lumt”, or avokat diplomë i 
Universitetit të Athinësit Eh, ç'nuk mson i shkreti njeri nga nevoja” 

Kështu një dit u nisa nga Salt-Lakku, tuke lënë fëmijën t'ime atje në dorë të Kristos, 
edhe me qenë se më kishte plasur shpirti të shetitnja vënde e vënde të Shteteve të Bashkuara, 
mora e çkëmbeva kush e di sa vija hekurore, tuke shkuar kush e di nëpër sa e sa Shtete posht” 
e përpjetë, linkthi e tërthorazi gjer sa pas 10 ditsh arriva në Boston, ku më pritnin pa durim 
Shqtptarët, të cilët më pritnë me enthusiasmë të madhe me qindra, grumbulluar në stacjonin të 
Nordit në Boston, në atë Boston, ku kam jetuar një mot-mot i lumur e i qetë dhe me gjithë 
dinjitetin e duhur, tuke i shërbyer Atdheut me gjithë fuqin” e shpirtit e tuke përhapur sa ishte e 
mundur propagandën nacionale nër gjithë kolonitë Shqiptare për një bashkim të plottë, gjë që 
e nxora në skaj si do t'a tregonj më poshtë. 

Në Boston më bënë një pritje shumë të bukur Shqiptarët. Përmbi 300 shpirt ishin 
grumbulluar në stacjon e po më prisnin pa durim, edhe mbassi ishin përvëluar e dëshpëruar 
prej predecesorëve më të parë të mij, Fan Nolit e Faik Konitzes, mua më prisnin si një 
Messiah të dytë, si një reformator. 

Mbassi u përshendoshmë e u njoha me të gjith'ata Shqiptarë, shumicën e të cilëve e 
njihnja që më parë kur isha në Boston, hoqnë ne restorant “Skënderbeu” ku n'a kishin 
pregatitur një drekë të mirë e ku gjitha sallat e restaurantit ishin okupuar prej nesh. 

Me të vërtet ndjeva një kënaqësi zembre të madhe atë ditë, edhe po filosofisnja ç'është 
ky njeriu i shkretë, ç'është kjo botë e si hipën e zbret njeriu në për shkallët e fatiti Kujtonja 
zanatet e ndryshme që u shtërmgova të vepronj i shtyrë prej asaj idhesë kombëtare, prej 
idealismit nacional që po më mundonte kaqe tepër e pastaj krahësoja ato me situatën e sotme, 
ku e shëkonja se isha thirur më një misjon të naltë përpara Atdheut. Ç” është njeriu, e si 
harrohen shpejt të shkuarati Mendonja si në Salt-Lake u hamallova krejt, sa edhe i ngarkuar 
për dit ngjitesha në shtëpi, për atë familje që Kristua nva la përsipër e s'përkujdesej, edhe sa 
ndryshim do kisha tani që do kisha nënë urdhrin t'im kaqe sherbëtorë edhe pozitë të naltë e të 
dalluarshme. 

Si hëngrëm mirë-mirë e si ngritme dolli disa prej syresh për mua dhe unë për ata, për 
shoqërinë “Besa-besën” e për Atdhenë, shkuam nga hotel restauranti e më përcuall nj'a 10 
vetë deri në VVarrenton Street, afër zyrave të gazetës “Dielli” ku më kishin kaparuar një odë 
shumë të mirë e të mobilluar mjaft bukur, me banjë etj. etj. 

Si ndejmë no nj'a 10-15 minuta u ngritnë e shkuan të gjithë, përveç një Shqiptari 
shkurtabiq, i cili u mbërthye në një kolltuk e s'loste nga vëndi. 

Unë kisha nevojë të lahesha e të ndrohesha e të flinja pak të çlodhesha, si i lodhur që 
isha prej udhet. 


' consegnare - me dorëzue (nga italishtja H. K.) 

Naturisht, mbassi ajy mik shkurtalaq nuk e kuptonte këtë nevojë që kisha, u shtërgova 
t'i sillem pak fisnik e t'i jap një purro, të cilën e pranoj e e ndezi dhe filloj një farë muhabeti 
ndërmjet nesh. 

Po ç'munt t'i thesha tani e të më thoshtë” Fjalët ishin mbaruar dhe duhej t'a kuptonte të 
ikte e të m”ë linte të qetë se edhe ora ishte 2 mas dite. 

Për të shtyrë kohën, pra, filloj ky muhabet: 

Unë. Më duket se diku të kam parë, po s'më bije ndër mënt, fytyr” e njohur për e njohur. 

- Ajy. Pa më kujto mirë dhe do gjesh cili jam. 

- Vallahi se më bije ndër ment. Harronj çpejt 

- S'më njeh, or, a7 

- Jo, për kokën t'ënde, jo M'a trego embrin 

- Unë jam Vani..... 

- Cili Van ,jahi” Vanër ka 45 e ca.... edhe gati isha t'i thom “45 Vanër as për një tru 
këndezi” 


- Hal.... Vani i Katos, thë, Vani i Katos” Edhe e zura edhe një herë për dore. Si je mor 
Vani, si e ke Katon”2 

- Katua vdiq, më thotë 

- Vetë shëndosh ahere, po si je qyshjer etj. etj. Edhe meazellah se e njoha se cili Vani i 
Katos ish ajy perzhunk, që aqe insistonte t'a njihnja 

- Po nra fal, i thom, se nuk të sjell akoma mirë ndër mënt. Më thuaj, allah ashkënë, 
Vani i Katos, i cilës Katoje, a e njoh unë Katon2 

- He, ore, Vani i Katos Lenkes, s'më mban ment” 

- Uuuuuul.... Vani i Katos Lenkes, more ç'thua2 Ja tani mezi të njoha. Po si jeni, Vani, 
si shkoni, si i kini nga shtëpia” 

- Mirë, mirë thotë (nuk lexohet po duhet të jetë “po ju si jini”). 

- Shumë bukur, i thom, të fala kë nga të gjithë, fëmia të puthin dorën. 

- Ei-vallah, thotë, i paça shëndosh. 

Po prapë s”e sillnja ndërment dreqin cili Vani ishte ajy edhe si lipsej t'a mar vesh më 
mirë. Prandaj kuxova t'a pyes edhe një herë. 

- Or, më ndje, se të rashë më qafë. Nuk më thua, as aman, nga ishte Katua, ose Lenkua, 
cila do prej tyret Nga ishin aman” 

- Ehuhaaaaaaal.... Po ti s'më njohkërke fare, brë Kristaqi 

- Jo s'të njoh si duhet, më vraft mushk” e priftit se në të gënjej, aman m”a kallzo se më 
lë merak. Cili Van je2 

- Eh, or, hë, Vaniii i Katoooos Lenkoooos nga Drenova 

- Po ashtu thuaj, or i uruari Tani të mora vesh e ju hodha për qafe. Edhë.... as pak s” e 
kisha marrë vesh këtë njeri enigmatik se kush ishtel.... Vani i Katos Lenkos nga Drenoval 
Ashtu thuaj deh, tanimyv bije ndër ment. Mos. .. kë qënë ndo një herë yzmeqar ne xhaxhaj im 
Kristo Mitkua” 

- Yzmeqar, unë” Jo, xhanëm, unë jam nikoqir. 

- Nikoqir” Ahere më ndjel Kam gabim. 

- Mos ke qenë mullixhi në Mborje” 

- Mullixhi” Mullixhi” Ore folë mirë, ti s'më njohkërke fare, duketi Unë jam dhëndri 
juaj. 

- Dhëndri jonë” Ore folë mirë, paskemi edhe ne kësi dhëndurësh” Kjo është një lumëri. 
Po, si je, more dhëndër i dashur, si të kam”2 

- Mirë, mirë, plasa gjer sa më njohel A më njohe tani, pra” 

- Tani s'të njoha” Tani aqe të njoha sa s'ka. Tani më vjen ndërment. Po ti, i uruar nuk 
më theshe që në krye që të kemi dhëndër, po më kallzonje se je Vani i Katos Lenkos etj. etj. 

- Do me thënë tani më njohe mirë. 

- S'ka dyshim. Po dëgjo, Vani, mbassi të paskemi edhe dhëndër, unë jam i lodhur e do 
të lahem e do fle. Nuk munt të vish nesër t'a pasojmë këtë bisedim e tani të më lesh vetëm” E 
më ndje se po t'a thom, se të kemi t'onin. Nuk ësht” ashtu2 

- Po, po. Por unë ri këtu e këndonj gazeta gjer sa të lahesh e të flesh. 


I paudhi desh të rinte në odën që do flinja e të priste gjer sa të zgjohesha. Dhëndër ky, 
nuk munt të nxiret jashtë, me gjithë që akoma s'më binte ndër ment nga e kemi dhëndër. Po, 
Vani i Katos Lenkos, duket se ndroj mendim edhe ngrihet të shkonjë gjer më një vënt, e më 
thotë se pas nj'a dy orë po kthehet prapë. Dhe si e përcolla gjer ne dera, prapë s'm”u durua t'a 
pyes edhe një herë, që t'a mar vesh mirë cili është. 

- Të lutem, i thom, edhe një fjalë. Nuk më thua çilën ke marrë nga fisi jonë që të kemi 
dhëndëri 

Vani i Katos, ahere, ja krisi të qeshurit. Tani e mora vesh, thotë, se kemi një orë që 

po bisedojmë edhe akoma s'më paske marrë vesh cili jam. E, pra, thotë, unë kam marrë 
kushërirën t'uaj Sijen. E more vesh tani” 

- Sijen” Sijen paske marrë e s'më thua” Ç'thua mor Vani, paske marrë Sijen ti” 

Haj, medet, haj, po ashtu thuaj të merremi vesh.... Edhe të më mertë djalli se në kisha 
kuptuar akoma se cila Sije ishte ajo që n'a mori burrë atë farë kastraveci. 

- He, më thotë, a t'u mbush koka tani” 

- Po, po, i thom, m'u mbush, e mora vesh. 

Posa dolli prej meje Vani i Katos Lenkos u has me mikun t'em At-Naum Cërren, i cili e 
kish të njohur e folnë pak bashkë e u ndanë. At Naumi, vinte ne mua, e si u poqmë e pyeta: 
aman, cili është ky shkurtabiq që po më thotë se e kemi dhëndër e unë s'e shembëllenj aspak” 
Nuk e njeh, më thotë At Naumi” Ku ka marrë një kushërirën t'uaj, a ç'e kini, një farë 
Anastasia (që Vani i Katos Lenkos e quante Sije) që ësht” e bij e Markos Dhimë-Dekos. Hu, 
hu, hu, bërtita nje herël.... Tani po, e mora vesh me të vërtet. Ajo Sija, ishte e mbesa e një 
s'im”emte, e teto Ndinos, d. m. th. e bija e së kunatës saj Markovicës, që ajy ditshkurtri Vani i 
Katos Lenkos kujtonte se e kisha kushërirë, që unë s”e kisha asgjël 

Këtë meselë të shishme kush e di sa herë e kam rëfyer nër miqt” e shokët e mij, që disa 
prej syresh kanë qeshur kaqe shumë sa kanë qarë, ose ju është zënë kafshorja në grykël 

U zgjatmë ca me Vanin e Katos Lenkos, po ka qenë një nga të paktat episodi që më ka 
bërë të shkrihem gazit. 

Kështu kaloj ajo ditë. Të nesërmen ju përvesha punës. Po pa filluar mirë ishte nevoja të 
kryesonj në mbledhjen e madhe Panshqiptare që u mbajt në Boston, ku zhvillova gjat” e gjërrë 
programin e vepërimit t'onë, e vepërimit d. m. th. të Shoqërisë historike “Besa-besën” i cili 
program u akceptua me unanimitet e me enthusiasmë. 

Në atë rast e sipër mbajta një fjalë edhë mbi kujtimin e dëshmorëve djelmosha të Kombit 
Kostaq Kosturin, Odhise Kottën, Kristaq Furxhinë etj. gjithsej pesë veta, të cilët pak më parë 
kishin rënë dëshmorë për idhenë kombëtare prej bajonetave e kondakëve mizorë të Xhon- 
Turqve në fushën e Korçës, ku shkaktari i kësaj gjakderdhe të shejtë ishte vetë kapiten 
Rexhep Palla, tirani i math i Korçës dhe ndjekësi i rreptë i nacionalistëve, i cili pak më von u 
vra në mes të tregut të Korçës prej dorës së patriotit Vasil Tromarës nga Dardha. Këtyre 
dëshmorëve ju kushtuam edhe një kurorë të bukur e të vlefshime që jau paraqita prej anës së 
Shoq “Besa-besën”. Ajo dit ishte një shkëndi për Shqiptarët e diegur të Shteteve të Bashkuara. 
Me të vërtet ajo fjala ime e asaj dite i përsëlloj e i ndezi të gjithë sa u ndodhë atje, se ja 
përshkrova me mënyrat më të zeza vujtjet e nacionalistëve të Shqipërisë prej sjelljeve mizorë 
e të egërta të Xhon-Turqvë. 

Murnt të thom se qysh atë ditë një tjetër lëvizje, lëvizje extraordinare u konstatua sidomos 
ne Shqiptarët e Bostonit, të cilët ishin më shumë se 800 shpirt asokohet. Këta të mërzitur fort 

prej sjelljeve të Faik Konitzës e të Fan Nolit, prej të cilëve F. Konitzën pak ditt më parë e 
kishin dbuar me sharje e me fishkëllime, tuke i hequr prej dore edhe gazetën “Dielli” që Faiku 
e kishte qojtur “Dielli e Flamuri” dhe e kishte katandisur vetëm me dy faqe, si një copë lëvere 
prej 30 centimetrash të gjattë dhe 20 centimetra të gjërrë, dhe Fan Nolin tuke e syrgjynosur 
nga Amerika, i cili kishte shkuar në Rusi e mezi u kthye prapë 3 muaj më von se ardha unë në 
Boston. Që të dy këta i quanin parasitë, se përveç rrogave që ju jepnin, të cilat s'ju arrinin 
këtyre lordëve, po ju jepnin edhe para të tjera, ose lypnin a grabitnin nga mundnin, posë 
borxheve që kishin vënë si njëri, si tjetri që edhe sot s'janë larë nga Shqiptarët. 

Numrin e parë të gazetës që nxora e qita në 4 faqe dhe në një formë pak 

më të madhe se “Diellin e Flamurin” të Faik Konitzës. Dhjetë numera të tjerë më von i 
nxora me nga 5 shtylla dhe në formë dublë nga forma e numurit të parë që botoja, dhe 
gjithashtu gazeta “Dielli” përveç që delte rregullisht, pa u lajthitur asnjëherë, po sa po vinte 
smadhoheshe gjer sa arrin formën e një gazete për të qënë, rregull të cilin e mbajta gjer ditën 
që ja lashë prapë Faik Konitzës, si do t'a tregonj më poshtë: 

Pika m'ë parë e programit t'em ishte të ndeznja zembrat e Shqiptarëve që të zgjoheshin e 
të vepëronin patriotikisht, tuke bërë edhe disa sakrificje, që gjer ahere s'kishin bërë gjë. 
Prandaj për t'i arrirë këtij qëllimi e para fillova të shkruanj ç'do kryeartikull për Turqinë e 
Xhonturqit, për tiraninë e mizorit” e tjera dhe për një avenir të shkëlqyer për Shqipërinë me 
një liri e indipendencë të plottë, e dyta organizova një seri konferencash patriotike, tuke ja 
filluar që të Dielën e parë mbas konferencës së Bostonit dhe prej qytetit të math VVorcester, 
Mass, ku ishte një nga më të mbëdhatë koloni Shqiptare. 

Kështu, mbassi krijuam edhe shoqërinë kishëtare “Sh. Gjergji” në Boston dhe rregulluam 
rrogat e të dy priftëve Shqiptarë që kishim, At Naum Cërres dhe At Dhamjanit, çohem një të 
Dielë e vete në VVorcester bashkë me At-Dhamjanin, ku shqiptarët e atjeshëm të lajmuar për 
ardhjen t'onë kishin dalë si mizëri në stacjon e po n”a prisnin. 

Si mbajti At Dhamjani një meshë në shqip, ardhi sëra të flas unë në kishë. Një inspiratë e 
aftë më frymëzoj atë ças dhe ju fola përmbi një orë sa munda. Kaqe u mallëngjyen, sa shumë 
fshinin sytë me lottë. Entusiasma e brohorit' e duartrokitjet s' tregohen dot me pendë. Kemi 
mbledhur një shumë prej 200 e ca dollarë si ndihma, e përveç kësaj, i shtova gazetës “Dielli” 
78 abonatë më tepër. 

Si n'a gostitnë mirë, mbas dreke n'a përcuall për në So. Framingham, në mes të një shiut 
me stomma. Në tren, ose prej trenit sa do që i këshillonja gjith'ata Shqiptarë që të ktheheshin 
se u qullnë prej shiut, ata s'ndaheshin, po kërkonin prapë edhe një fjalë. Ju fola prej trenit nj'a 
5 minuta, që të mos i mbanja më tepër, se i pashë se kullonin në ujë, po ata bërtitnin të 
vazhdonja, tuke hedhur kapellat në erë gjer sa u ndamë. Dit” e paharruari 

Vijmë në So. Framingham. Tjetër pritje këtu, me gjithë që s'ishin më tepër se 80 
Shqiptarë. Na hoqnë në një hall (sallë të madhe konferencash) ku ju mbajta një fjalë nj'a 
gjysmë ore, prej së cilës tepër u enthusiasnë dhe n'a dhanë 80 e ca dollarë ndihma përveç 34 
abone për gazetën “Dielli” të reja. Gjith” këto lëvizje e këto të pritura i botonja natyrisht edhe 
në gazetën “Dielli”, gjë, e cila solli një reaksjon të math në gjithë kolonit” e tjera, aqe sa me 
qindra n'a vijnin në zyrat e “Diellit” ftime' nga an” e kolonive e individve të ndryshmë 
shqiptarë për t'i vizituar edhe ata. Gjith'ashtu s'kish dit që të mos shtoheshin edhe pajtimtarë 
të rinj për gazetën. 

Kur e mora përsipër gazetën gjeta 252 pajtimtarë. Kur hoqa dorë këta kishin arrirë në 
shumën e rrumbullaktë të 2360 pajtimtarëve. 

Prej shoqërisë “Besa-Besën” merrnja një rrogë prej 50 dollarësh në muaj dhe 1096 mbi të 
ardhurat e gazetës, të cilat arrinë gjer më 180 dollarë në muaj, që kështu më zinte muaji 200- 
230 dollarë, gjë që ju tëhoqi vërejtjen bukuroshëve t'anë Faik Konitzës e Fan Nolit e pas tyre 


' ftime - ftesa (H. K.) 

mikut t'em e t'atyre Kristo Kirkës prej Korçe, të cilët s'lanë gjë pa bërë gjer sa me dinakëri e 
mjete të çndershme vunë gazetën në dorë. Po për këto do flas më tutje. 

Konferenca e tretë u mbajt në Brockton, Mass, në Elliot Street. Këjo ka qenë një nga më 
të bukurat e më enthusiastike të konferencave. Shqiptarët e Brockton, si një e një, djelmt të 
flaktë e shkrimtarë më të shumit, si Paskal Aleksi e Vangjo Mileri etj. etj. n'a pritnë aqe 
bukur, aqe me zembrë sa s'ju çpërblehesha për jetë. Se veç kësaj prapë ata u ndodhë për mua, 
kur hoqa dorë nga “Dielli” e më ndihmuan me 700 dollarël 

Edhe në Brockton, ashtu si në VVorcester, më përcuall të gjithë gjer në stacion, kur 
nisesha për Boston dhe u shtërngova t'ju mbanj edhe një tjetër fjalë nga treni, gjë që 
enthusiasi edhe konduktorët e nëpunsit feroviarë sa për hatër t'onë e ritarduan zinxhirin trenor 
15 minuta më tepër, të cilat i vunë në vënt, tuke çvilluar një shpejtësi më të madhe. 

Një djalë piktor shqiptar më fali aty dy gjallëshkrime të mbëdha e artistike, një të 
Skënderbeut dhe një të Sami bë Frashërit, që kishin një vleftë mjaft të mirë. Këto në vënt që 
t'i mbanja vetë ja fala shoqërisë “Besa-Besën”. 

Konferencën e katërt, që ish një nga më të mbëdhatë konferenca që mbajta, ishte ajo e 
Sooth-Bridge-Mass-it. S'munt të mos vinja atje kur se edhë delegatë të veçantë kishin dërguar 
në Boston të n'a marrin. 

Aty mora prapë At-Dhamjanin, i cili mbajti meshë në kishën e rë kombëtare e private të 
shqiptarëve në So. Bridge, për të cilën ata burra kishin harxhuar 5. 000 e sa dollarë që e bënë 
të rel 

Në stacion do ishin për mbi 200 shpirt. N”'a pritnë shumë bukur. Djelm të kulluar e 
hovardanj. Mbi të gjith'ata ishte kryetar i tyre Sotir Gjika nga Shtika e Kolonjës. Ky na mbajti 
edhe fjalë posa mbritmë në stacion. Të nesërmet në kishë u mbajta unë një konferencë nja orë 
e gjysmë. Kaqe u enthusiasnë, sa gjëmonte Kisha nga brohorit” e tyrel N'a dhanë 300 dollarë 
ndihmë për shoqërinë e gazetën dhe gati 100 pajtimtarë të ri u shkruan ne “Dielli”. Pritja e So- 
Bridge-it mbet e paharruar në zembrën t'ime. 

Të Dielën e arthme vamë në Manchester N. H. bashkë me patriotin prift At-Naumin. Aty 
gjetmë disa djelmosha shkrimtarë, ca oratorë të përmendun, që n'a bënë shumë përshtypje. 

Atë Naum Cërja, si mbaroj ungjillin, ju mbajti një fjalë më tepër patriotike se sa fetare. 
Kur mbaroj ma la radhën mua. Unë kisha dhe një flamur në gji, dhe tuke e sjellë fjalën mbi 
flamurin e shëjtë, e nxora nga gjiri e ja tregova me madhështi. Oh, s'rëfehet dot ajy ças, ku me 
sytë plot me lott i ranë në gjunjë flamurit dhe e puthnin me mallnjim. Ajo frenetismë, ajo 
enthusiasmë s'më del mentsh kurrë. Dy veta hapnë flamurin t'em e të tjerët vijnin duart në 
xhep e nxirmin dollarët e tyre e mbushnin flamurini Për mbi 500 dollarë n'a dhanë ata 
atdhetarë të flaktë. 

Deshim të niseshim për Boston, po Shqiptarët e Concord-N. H. që kishin dërguar në 
Manchester përfaqësonjës, s'na linin të iknim. Duhej me do e mos të shkonim në Concord, 
kryeqytetin e Shtetit Nevy Hamscheer, ku mbajta konferencën e VI. 

Edhe në Concord, ku s'ishin më shumë se 150 Shqiptarë, n'a pritnë shumë bukur e n'a 
përcuall me enthusiasmë të madhe, tuke n'a dhënë 100 e sa dollarë, 22 pajtime të reja për 
“Diellin” dhe harxhet e rrugës. 

Si arthmë në Boston, kryetari i Shoqatës s'onë m”u lut të shkonj po atë mbrëma në 
Natick, ku presentohej edhe drama ime “Fë e Kombësi” që e kisha trajtuar në Vlorë, në kohën 
e tiranisë Xhon-Turke. 

Shkova në Natick, Mass, ku isha mjaft i njohur, se dy vjet më parë në atë qytet kisha një 
restaurant dhe ndejta 3-4 muaj, si e tregova tjetër herë. Shqiptarët edhe këtu n”a pritnë shumë 
bukur dhe mbassi mbajta një konferencë të gjattë edh'aty, shkuam në një pik-nik të pregatitur 
afër liqenit fort të bukur e të kulluar të Natickut dhe pas një ore u gjetmë në hall-in e math të 
Natickut, ku u çfaq drama ime “Fë e Kombësi”, prej një grupi amatorësh të ardhur prej 

VVorcesterit, shumë bukur e me shumë sukses. Kishin ardhur edhe shumë vendas Amerikanë e 
Amerikane. 

Këtë dit kisha dhënë 3 konferenca dhe isha mjaft i lodhur e pregatitesha të shkonja në 
Boston. Po ku të lenë Shqipot e Natickut 200 e ca vetël Më mbajtn” atje atë natë dhe të 
nesërmet në vënt të vinja në Boston, mora udhën e Cochituate-it, tjetër qytet afër Natickut, ku 
ishin ndo nj'a 100 e më tepër Shqiptarë. Colonia e Cochituate-it kish dërguar tre delegatë që 
më ftonin të vete atje të mbanj gjitashtu një fjalim. 

Shqiptarët e atij qyteti, sa do të pakët, po ishin gjithë Korçarë e Dardharë të njohur, disa 
prej syresh ishin edhe nxënësit e mij që në Karvasara të Greqisë, ku i msonja shqip e i bënja 
nacionalistë Shqiptarë, e ishin një e një të zgjedhur e të qytetëruar e më pritnë me një 
enthusiasmë të patreguar. Mbajta edh” atje një fjalim e ja shtruam shqiptarçe afër liqenit t'atij 
qyteti, ku disa shakaxhinj n”a zbavitnë tepër me shakat” e tyre. 

Atë mbas dreke kthehesha në Boston. 

Shqiptarët kishin marrë një flagë të pashojtur prej këtyre konferencave, midis të cilave, 
qëllimi më kryesor ishte “Bashkimi gjithë Shoqërive Shqiptarë” të Shteteve të Bashkuara në 
një shoqëri të madhe, në një “Federatë Panshqiptarë”. 

Në Boston gjeta ftime nga më shumë se 12 koloni. Duhet të vinja, pra, e t'i vizitonja të 
gjitha. Shoqëria “Besa-Besen” nga ana tjetër kish deklaruar se nuk munt të bënte shpenzime 
udhëtimi për të tilla konferenca veçanërisht për ç'do kolonil Këtë kur e msuan kolonitë që më 
ftonin n'a dërguan të gjithë telegrafe qëharxhet e udhëtimit janë mbi kurris të tyre. Shoqëria, 
ose menaxheri i shoqërisë z. Llambi Çikozi s'kish të drejtë të bënte një deklarim të tillë se 
mjaft dhurata i kishin dhënë shoqërisë me anën t'ime, si dhe pajtime të panumurta për gazetën 
“Dielli”. 

Të Djelën tjetër shkova në Marlborouh, Mass, bashkë me At-Naum Cërren. Aty kisha 
edhe disa kushërinj të mij. N”'a pritnë me një miqësi të rallë. Edhe së këtejmi s'ikmë duar- 
thatë, si me ndihma për shoqërinë “B-B” si me pajtime të rëja për “Diellin” atë dit mbajta 
tjetër konferencë në qytetin e këndëshëm Hudson, Mass, ku u pritmë mjaft bukur. Në stacion 
më priti me një fjalë të mirë e plot patriotismë kryetari i asaj kolonije z. Baze. Edhe Shqiptarët 
e Hudsonit n'a nderuan shumë, tuke n'a hequr në hotelin më të mirë të qytetit e tuke n'a 
dhënë një darkë të mirë, ku muarm pjesë 30 e ca shpirt e ku ngritmë disa dollija. 

Të nesërmet shkova vetë në Clinton, Mass, ku ishin nj'a 40 Shqiptarë. Më pritnë të 
gjithë gjer më një enthusiasmë të madhe. Edhe këtu mbajta një fjalë si ato të 

tjerat. Vepra karakteristike në Clinton ishte këjo, që, “Dielli” s'kish as një abone këtu, se 
as një prej Shqiptarëve të atij qyteti s'desh të dëgjonte as për F. Konitzën, as priftin Fan 
Nolin. Unë munda e bëra aty 27 pajtimtarë të “Diellit”. 

Kështu me radhë të Dielën tjetër vizitova qytetin Centrall-falls, R. I, qytet pitoresk, ku 
mora at-Dhamjanin. Priftërit më vinin pas me radhë, kush e kush të më shoqëronjë më parë se 
edhe mirë shkonin me mua, edhe në për më të mirat hotele flinin dhe nga ndo një herë edhe 
diçka shkëputnin për vehten e tyre peshqeshe nga Shqiptarët. 

Në Central-falls, gjeta edhe shumë të njohur Grekë prej atyre që kisha parë në Greqi. 
Çuditeshin si më shihnin me Shqiptarët Turq (1), (Turkarvanitas) si n'a quanin ata, kur se mua 
më konsideronin Grek omogjen. Po si muar vesht propagandën që po përhapnim zunë e po më 
shihnin me sy të keq. Një shqiptar vjen e më thotë, mbassi kisha mbaruar konferencën, se 
duhet të iknja shpejt, se Grekët e atyshëm deshin të më vrasin. 

Ora më 3 m. d. e lashë Central-fallsin e u drejtuash në qytetin Londale, ku mbajta tjetër 
konferencë e mbeta atje atë natë. Shqiptarët e atyshëm n”a kënaqnë tepër. 

Të nesërme shkonja në qyt. VVoonsocket, qytet i gjërrë e i përhapur. Ka qenë dit' e Hënë 
atë dit, që punonin Shqiptarët e i prita gjer sa duall nga fabrikat. U mshtuall nj'a 60 vetë dhe 
ju mbajta një konferencë të mirë. Më përcuall me kënaqësi, po jo me hovardallëk të math. 
Munda të bënj vetëm 12 pajtimtarë të rinj të Diellit. 

Po atë ditë pas dreke vizitova qytetin tjetër romantik Pavvytucket, ku do ishin nja 30-35 
Shqiptarë. Edhe këtu të shkretët mirë më pritnë. Aty bëra vetëm 4 pajtimtarë të rinj të 
“Diellit”. 

Nuk u ndala më tepër se dy orë këtu e ja mbusha në qytetin e math e historik të 
Provedence Conn. Qytet extra, mjaft i bukur e tepër historik. Pas Bostonit është metropol i 
dytë Providencë për indipendencën Amerikane. 

Këtu kishin dalë nj'a 70-80 shpirt që po më pritnin. Kryetari i Shoqërisë (s'ja mbanj 
ment embrin e Shoqërisë) më priti në embër të shoqërisë e më thuri një dithyramb' të tërë. Ju 
përgjigja edhe unë me sërë. 

Kishim bërë një darkë të mirë në restaurantin e math “Novara”, ku hëngrëm shumë mirë 
e mbajtmë shumë dollira. Vamë en grup në kinema e në Varietel Fjeta atë natë në hotelin më 
të math e aristokratik të Providencit që quhej “Birmingham”. 

Të nesërmet rodhë edhe nga fshatrat rotull e u bënë nj'a 200 Shqiptarë. U mbajta një 
konferencë afro 2 orë, në mes të një enthusiasmi të patreguar. Ishte një ditë që do t'a mbanj 
ment për jetë. Enthusiasmi i atyre njerësve ishte aqe i math sa më shëkonin si një Mesiah, si 
një apostull, shpëtimtar të Kombit, gati ment më adhuronin. 

Më shumë se 300 dollarë më dhanë për shoqërinë “Besa-Besën” dhe për gazetën 
“Dielli”. Me qenë se do nisesha për në qytetin Attleboro, Mass m”u nisnë pas e më shoqëruan 
gjer atjë 15 veta. 

Në stacjonin e math të Providencit n'a ngjau si edhe në VVorcester e në Brockton. Të 
gjithë ardhë atje en grup që më përcuall. Deshin një konferencë tjetër. U shtërngova t'u flas 
disa fjalë, sa tërhoqmë kurreshtimin e disa qindra pasaxherë që ishin grumbulluar atje, të cilët 
n'a qarkuan e n'a vërrejnin lëvizjet. Edhe me qenë se konferenca po vazhdonte midis 
brohorive e duartrokitjeve dhe ligja e vëndit ishte që 

të respektohej ç'do orator ç'farë do fjalë që të fliste e kundra kujtdo që të fliste qoftë edhe 
kundra Presidentit të Shteteve të Bashkuara, trenat qëndruan e më s'ikin, gjer sa u shtërngua 
një nga drejtorët e stacjonit të më afrohet e të më pyesë me një noblesë a do t'a zgjatnja 
akoma fjalën se po nguteshin pasaxherët të iknin. Ahere e kuptova edhe unë që e tepërova e 
tuke i kërkuar ndjesë mbarova fjalën në mes të një apotheosi” nga an” e Shqipove zembër- 
djegur të atij qyteti dhe hipa në tren. Brohoritë e përshëndetjet e tyre vazhdonin akoma gjer sa 
u zhduk treni. Edhe kjo ditë e paharruar. Në Attleboro mbajta edhe atje një konferencë të 
gjattë. 

Ardha në Boston e u çlodha tërë javën. Atë javë takoj që ardhi edhe ime shoqe me t'em 
bir Pirron që ish ahere 8-9 muajsh foshnjë. I shoqëronte djali i s'ime kunate Vasua, i cili 
kësisoj ardhi të rijë me ne, tuke preferuar mua nga dajot e tjerë, të vëllezërit e s'ëmës. Atë të 
Diellë u nisa për në Valley-Falls, ku mbajta një fjalim të vogël, përpara 20-25 Shqiptarëve. 
Ika që atje dhe ardha në qytetin e Springfield. Edhe këtu s'ishin përveç se 30-32 shqiptarë. 
Gjithashtu një konferencë e vogël mjaftoj edhe për ata, sa t'i futim në vathën t'onë si dhe 
shumë Shqiptarë të tjerë që i kishim futur në atë mënyrë. 

Bash n'atë ditë në orën 20 të natës arrinja në qytetin e math të Bedfordtit, ku më prisnin 
me qindra shqiptarë Kurveleshash, Proganatas, Labër, Çamër, Beratas, Himarjotë etj. etj. 
Ishin grumbulluar atje për mbi 500 shpirt: Sadik Lekdushi, një patriot i flaktë dhe Ramis 
Idrizi një çam nga Margëlliçi më pritnë në embër të të gjithëve dhe më adresuan se cili nga 
një fjalë në embër të të dyjave shoqërive që përfaqësonin. Edhe unë ju përgjigja gjithsecilit 
më radhë. 


' ditiramb - Këngë korale e gëzueshme e plot gjallëri, që këndohej në Greqinë e Vjetër për nder të Dionisit, 
perëndisë së rrushit e të verës: Vjershë lirike madhështore, që lavdëron e himnizon dikë dhe që është e ngjashme 
me odën dhekuptimi i tretë është : Lëvdatë e tepruar që i bëhet dikujt a diçkaje (H. K.) 

” apoteozë — Lavdërimi i një njeriu, i një ngjarjeje etj. në mënyrë të ngritur e madhështore (H. K.) 

N”'a shtruan një darkë të mirë në një prej konakëve të tyre dhe me që ishte ora 2 pas 
mezit natës më shoqëruan gjer në hotelin e bukur “Splendit” ku fjeta e u çlodha mjaft mirë. 

Të nesërmet ju kam mbajtur dy konferenca me radhë, njërën pas tjetret dhe në mes të 
tyre ju kam recituar disa vjersha të Naim beut, të Vasso Pashës e të de Radës e Skirojt, të cilat 
i kanë enthusiasur tepër që të gjithë. 

U përcolla tepër i kënaqur si nga pritja e fjalimet ashtu dhe nga të hollat e dhuratat që më 
ngarkuan si për shoqërinë “Besa-Besën” si për “Diellin”. Ndihmat e tyre afronin të 400$. 

Prej Nevv-Bedfordit hoqa për në qytetin Lovvell, Mass. Këtu nuk do mbanja ndo një 
konferencë se s'ishin më shumë se 15 shqiptarë, edh'ata llustraxhinj e bananeshitës, po për 
inat të grekëve, që munt t'ishin më shumë se 1. 000, u ndalova dhe atje e i mshtolla në një 
restaurant të gjattë, ku ju mbajta edh” atyre një fjalë të shkurtër e ju dhashë disa këshilla. Aty 
u ndodhë edhe ca Grekomanë Shqiptarë, të cilët zunë të fishkëllejnë e të trokasin këmbët. 
Shqiptarët e mij sa do të zgjebur që ishin si llustro e bananmenë po u çuan me një herë 
përpjetë e u kapnë fyta-fytas me Grekomanët Shqiptarë, ku muar pjesë edhe disa Grekë: dhe 
do n'a kish ngjarë ndo një rrezik më imath po të mos Kishin arritur aty dy polismanë e t'i 
kishin shpërndarë. Dy prej syresh, një Grekoman Shqiptar edhe një Grek manjat, që ishin 
shkaktarët e parë e asaj zënje i muar në burg. 

Pasdreket e lë Lovvelin dhe i drejtohem qytetit të bukur Bedfort, Me, me të cilin e ndan 
një lunv” i bukur prej qytetit tjetër Sacco, Me, që duket si kur janë një qytet që të dy, mbassi 
janë afër e afër. Këta dy qytete janë aqe të bukur e pitoreskë sa kalojnë ç'do përshkrim. 

Shqiptarët e të dy qyteteve, më të shumtit vakëfllinj prej Luarasi, Trebicke e 
Stratobërdhe, po edhe shumë Korçarë, Kolonjarë e Përmetas më pritnë shumë bukur. Me qenë 
se u ndodh aty një kushërira ime, i shoqi i saj nuk më la të shkonj në hotel. Kështu ndenja 3 
ditt në Bedfort e Sacco, Me dhe mbajta dy konferenca. 

Në konferencën e dytë n'a ngjau një episodi. Një shqiptar Himarjot, Thanas Beni, një 
djalë shumë trim po Grekoman gjer në palcën e ashtës, i vënë prej Grekëve e Grekomanëve të 
Saccos që të vinjë të shohë ç'do të flisnim në atë konferencë kundra Grekëve, ardhi e hyri në 
hall (në sallën e madhe të konferencave) dhe me qenë se Shqiptarët e Saccos e njihnin si për 
njeri kavgaxhi' dhe heqës kobureje, s'deshin t'a linin brenda e mundoheshin t'a nxirnin 
jashtë. Un” e pashë që së largu këtë fasari e ju thira Shqiptarëve t'a lenë të lirë të hynjë edhe 
më fort se qënka Shqiptar Himarjot. Kështu e lanë edhe hyri e vjen drejt për drejt në tribunë e 
më rekomandohet vetë kush është. 

Zoti drejtor, më thotë shqip, këta Shqiptarët këtu thonë se (shkruar greqisht H. K.) 
(Aleksandri i Math d. m. thënë) s'ishte Helinas (grek) po gjoja ishte Shqiptar. Unë këtë s'e 
besonj, thotë, prandaj të kam rixha zotris s'ate të ma mbushësh mëndjen. Edhe në qoftë kjo e 
vërtetë do bëhem edhe unë Shqiptar. Ti je Shqiptar, mor djalë, se je nga Himara plakë e trime, 
i thom, po është nevoja t'i bëhesh krah e ndihmë Atdheut t'ënt, dhe mbassi dashke të marrësh 
vesh në ishte shqiptar Leka i Math, urdhro ri të dëgjosh se do flas mbi këtë çështje. 

Thanas Beni ndejti dhe unë fillova konferencën piksëparit prej Aleksandrit të Math. Si 
fola mjaft për Maqedhonasit, Thrakasit, Epirotët e Illyrët, si shpjegova origjinën e dinastisë 
Maqedhonase, si analyzova jetën e Filipëve, pastaj të Alexandrit tyy math dhe të 
trashëgimtarëve të tij, ahere prapë ardha mbi luftat e Filipit kundra Grekëve mbi fjalët Filipike 
e Olynthyake të oratori math Grek Dhemosthenit”, dhe nga sa argomenta të gjallë që ju 
paraqita të shkrimtarëve gjermanë Kurtius, Krumbacher etj. etj. jo vetëm që u bint plotësisht 


' kavga - grindje (përkthyer nga greqishtja me google H. K.) 

“Demostheni, oratori i madh i Greqisë së vjetër, ka mbajtur katër fjalime të shkruara kundra Filipit të 
Maqedonisë (babait të Aleksandrit të Madh) gjatë fushatës së tij për pushtimin e Greqisë, prandaj këto fjalime të 
shkruara u quajtën “Filipike”. Pas pushtimit të qytetit grek të Olintit, Demostheni mbajti tre fjalime të shkruara 
për dërgimin e ndihmave për atë qytet, për ta zgjuar nga gjumi ku kishte rënë ai qytet. Nga emri i këtij qyteti 
morën emrin “Oliantike” 3 fjalimet e shkruara të tija (marrë nga VVikipedia H. K.) 

Himarjoti Thanas Beni, po edhe zu qante e më së fundi bërtiti sa mundi “Rrofshin Shqiptarët 
trima”l 

Kjo konferencë ju pëlqeu të gjithëve, se ish tepër interessante. Mbajti më shumë se një 
orë. Thanas Beni tepër i enthusiasur vjen e kërkon të më puthë dorën: unë s'desha t'ja lë, po 
më së fundi nva puthi. Nxjerr pastaj një banknotë 50 dollarësh e n'a jep tuke shtuar e tuke u 
folur Shqiptarëve: Ja ore, kështu duhet të darovitni dhe ju, jo më nximi nga një e nga dy 
dollarë e të tjerat i vini në qemeret: Shqiptarët e vërtetë s'duhet të kursehen. Gjer tani kam 
dhënë për Grekët e për Greqinë, që sot e tutje do jap edhe shpirtin për nënën Shqipëri. 

Thanas Beni qysh atë minutë ishte një Shqiptar i flaktë, si e provoj edhe puna më von, se 
ajy u nda e u bë armik me Grekët e Grekomanët e tjerë. Më vinte nga hera në Boston, si dhe 
më von në Nevv-York dhe gjith” i ndihmonte Atdheut me sa muntte. Më në funt kur u 
deklarua Shqipëria indipendente ka ardhur edhe në Vlorë ku e emrova policë e e kisha gjithë 
me vehte. Më në funt i shkreti u vra në Vuno të Himarës, atdhen” e tij të veçantë prej 
andartëve Grekë, në kohën e Vorioepiriotëve, prap për çështje kombëtare. Grekët plasnë gjer 
sa e vranë këtë farë trimi. 

Ishte kaqe trim Thanas Beni, sa kur e ablokuan 100 e ca andartë Vorioepirotë, ky mbajti 
4 orë luftë me ta, dhe mbassi vrau 7 e plagosi nj'a 10 të tjerë, më së fundi që të mos binte në 
dorë vrau edhe vehteni 

Kështu patriotët e Saccos e të Bedfortit tuke marrë shembëll nga Thanas Beni dorovitnë 
edh” ata mjaft për shoqërinë “B. Besa” si dhe më shumë se 80 pajtime të reja dhanë për 
“Diellin” 

Ika tepër i kënaqur prej këtyre dy qyteteve, tuke ja përmbajtur për në qytetin Bangor, 
Me, ku Shqiptarët më prisnin më parë se të vinja në Sacco e në Bedfort. 

Shqiptarët e Bangorit më prisnin të gjithë në stacjon pa durim. Kur zbrita nga treni gati 
nuk shkelnja mbi dhë: po thua se më mbaninnë për duarvet, kaqe e madhe ishte entusiasma e 
tyre. 

Atë dit u mblodhë Shqiptarët e Bangorit e Pennykookut, etj. gati nj'a 100-120 shpirt. 
Edhe këtu mbajta një konferencë të gjattë dhe ika mjaft i kënaqur. Të nesërmet u ktheva prapë 
në Boston. 

Tani çështja ishte mjaft e arirë për një bashkim të përgjithëshëm, për një Konfederatë të 
madhe Panshqiptare dhe nuk mungonte veçse inisiativa. 

Për posë këtyre qyteteve që përmënda gjer tani, vizitova edhe nj'a 15 të tjerë, tuke 
mbajtur kudo fjalime. Munt të them pa dyshim që i kisha shtuar Kombit t'onë të paktën nj'a 
5. 000 Shqiptarë Nacionalistë. Propaganda bëhej shum” e madhe e systematike dhe dita ditën 
po përhapej mbi gjithë pengimet që n”a sillnin patriotët e mbëdhenj Faik Konitza me Fan 
Nolin, herë njëri, herë tjetri dhe herë të dy bashkë. 

Tani n'a kishte mbetur edhe një koloni e madhe Shqiptare, koloni që sado ish prej 
Shqiptarësh e hiqte vehte për Grek edhe me azallah se kuxonte ndo një propagandist Shqiptar 
të shkelte aty për ndo një propagandë, ose për të kërkuar ndo një pajtim për gazetën “Dielli”. 
Kjo Koloni e madhe ishte Lynni (Lynn, Mass), qytet mjaft i bukur afër detit, po edhe afër 
Bostonit. 

Faik Konitsa, Fan Noli, Kristo Kirka që kishin vajtur tjetër herë atje, njëri pas tjetrit për 
të kërkuar ndihma, kishin hikur si mos më keq, të përzënë a të dbuar, edhe 

prej këtyre Fan Nolin e kishin zënë edhe me gurë e e kishin sharrë liksht e më fort si 
prift. Andaj s' guxonte as një atdhetar të shkelte atje. 

Kur hapa gojën e thashë përpara shoqërisë “Besa-Besën” se dua të vizitonj edhe Lynn- 
in, ata u hodhë përpjetë. Si ësht' e mundur më thanë, kur në Lynn janë ata më fanatikët 
Grekomanë, që jo vetëm s'pranojnë konferencë Shqipe, po as të nqasin ne pragu i derës, e 
sidomos të zenë dhe me gurë. Unë do shkonj ju thashë, pa le të më zenë dhe me gurë, do t'a 
bënj, ju thashë , si Jan Hussi kur e thirë për apollogji në Romë, e kur miqt” etij e ndalonin nga 

rruga se do t'a gjente më e madhja e keqe. Jan Hussi tha ahere: Sikur edhë gjithë qeramidhet e 
Romës të më rëzohen përsipër unë do vete. Pra, edhe unë e vendosa të vete në Lynn, sido që 
të ngjiste. 

E vendosmë, tuke caktuar ditën e Dielë që afronte. I thashë edhe At. Naum Cërres, po 
ajy pat frikë në krye, se mos e zijnin me lemonj të kalbur, pastaj u bint e më tha që ku të 
pësonj unë lë të pësonjë edhe ajy. 

Në Lynn i vetëmi nacionalist që ish që Elia ose Louis Tromara nga Dardha. Këtë e 
lajmërova me një letër të veçantë se po vinj në Lynn, po edhe ajy m”u përgjigj që, “shëko 
mirë se mos nisesh se nuk garantohem për ç'të pësoni” 

Të Dielën në pikën e mëngjezit u gdhimë në Lynn bashkë me At-Naumin. As n'a mori 
vesh njeri. 

Ardhi ora 9 dhe vamë edhe në në kishën e Grekëve me At-Naumin, se aty ishin 
mbledhur të gjithë Grekomanët Shqiptarë. Mbassi meshuan vet” ata në mes tyre greqisht dhe 
vet” u bënë priftë, vetë psalttë, vetë thanë Apostullin, vetë Ungjillin, at-Naumi hodhi një fjalë 
si me shaka midis tyre që a duan t'ju a thotë një herë 

kolonjarçe Ungjillin, po atë Ungjill që ata e kënduan greqisht. Edhe me qenë se at-Naumi 
ishte shumë shakaxhi, ata ja pritnë prapë me shaka, “thuaje Papanuni, thuaje” me gjithë që 
shumë protestuan seriozisht dhe s'deshin t'a dëgjonin. 

Elia Tromara hidhet e thotë : xhanëm, ç'do n'a gjenjë se t'a dëgjojmë edhe shqip 
Ungjillin” Thuaje Papanume, thuaje, i thotë: Tjetri prapë thotë: “S'ka gjë sa të tallemi pak me 
Papanumen. “Talluni, djelmt” e mij, talluni me mua, ju thotë At-Naumi, edhe unë për të tallur 
po e them, ju vijni re e dëgjoni fjalët, por sa për gjuhën shqipe, atë ja u hithni patavet”. 

Fjalët e fundit të at-Naumit i mbuluan qeshjet e haharismat. Ahere i dhanë të gjithë lejen 
At-Naumit të thotë ungjillin. 

Edhe At-Nauni ja filloj, si tha, kolonjarçe Ungjillit, me një zë të naltë, të kjartë e të 
mallëngjyeshme, gjer sa mundi e tërhoqi vërejtjen të 150 e ca vetave që u ndodhë atjel 

Unë po i vëzhgëllonja mirë, e i pashë se ju pëlqente në atë mënyrë t'a dëgjonin 
Ungjillin. 

Si e mbaronj At-Naumi, u dëgjua një zë që “t'ja u shpjegonte atë Ungjill Papanaumi” se 
duket se ju pëlqente e deshin akoma t'ë dëgjonin. Dikush m'u afrua mua e më tha : thuaji 
priftit t'a thotë edhe një herë Ungjillin. Këto fjalë mua më enthusiasmë tepër dhe kthehem i 
thom At-Naumit që e kisha pranë e i lutem t'a përsëritë edhe një herë Ungjillin, po At-Naumi, 
kolonjar i xgjuar “ e thom edhe pesë herë, më thotë, po kam frikë se mos n'a ikin e s'i zemë 
dot pastaj, se mërziten, po tani e ke fjalën zotrote” më thotë. Edhe s'humbet kohë e ju kthehet 
dëgjonjësve : “Zotërinj, ju thotë, ju kërkoni t'ja u shpjegonj Ungjillin me fjalë të tjera 
domethënjen e kuptimin që ka Ungjilli i sotmë, po do më ndjeni t'ju thom se më pengojnë dy 
gjërra, e para se jam plak, e dyta se s'e kam zanat oratorinë e s'munt t'ju lëvdohem për këtë, 
veç do t'ju lutesha të më jepnit lejen që t'i lutem zotit Kristo Floqit të më çkarkojë nga kjo 
bela, ajy lë të flasë për mua, në dëshironi. 

Ahere zërra shumë buçitnë : Po, po, të flasë z. Floqi.... Floqi, Floqi të flasë, tani duam 
tani...Urdhro, z. Floqi.... etj. etj. 

Prej vendit që isha dhe mjaft i turbulluar, po edhe i enthusiasur prej atyre fjalëve fillova 
kështu : 

Të ndershëm Zotërinj, 

“ Ju falenderonj që nra latë mua këtë barrë, të cilën e pranoj më gëzim, tuke shpëtuar 
kësisoj mikun t'em At-Naumin, nga një bela e madhe që do t'a gjente, si kur se tha më parë”. 

Të dashur Zotërinj, 

E shoh nga fytyrat t'uaja se sa me gëzim e dëgjuat Ungjillin e sotmë nga i përnd. At- 
Naumi. Të jeni të sigurt se gëzimi juaj vjen nga ndjenjat t'uaja që e dëgjuat Ungjillin e shenjtë 
në gjuhën amtare shqipe, në atë gjuhë me të cilën u linttë, u rrittë, u burmuat dhe po jetoni, në 

atë gjuhë që u lëkunttë në djepin e foshnjërisë, në gjuhën që pittë sisë, që foltë fjalët e para që 
lojtë me shokët t'uaj, me atë gjuhë që ju sjell nder të math, që dalloni se jeni Shqiptarë, me 
gjuhën, po thom, që ka folur ajy fatosi i math i Kombit, ajy luan i Shqipërisë që i theu hundët 
dy Sulltanëve më të mbëdhenj të Turqisë, heroji e shpëtimtari i Evropës Skënderbeuuuuuuul. . 


Një rebesh i math duartrokitjesh, tingëlloj e i paprerë e një enthusismë e pa treguar priti 
fjalët e mija të fundit. Vërejta disa që fshinin lotët e tyre me shamia. As zë dëgjohej, as një 
pëshpëritje: të gjithë më kishin msye me shigjetat e tyre të syve: të 

gjithë po më vëzhgëllonin. Ahere, mbassi edhe vetë u mallënjeva, pasonj me një zë të 
ngashërueshëm : 

Vëllezërit e mij, Shqiptarë të dashur, 

“S'është nevoja të m'a thoni, e kuptonj nga fytyrat t'uaja të ëmbla e sympathetike: ato 
më thonë tani sheshazi, se ata që thanë gjer dje se në Lynn s'ka Shqiptarë, ata që më ndalonin 
të vinja këtu, se mos pësonja fatin e precedentëve të mij, ata, po thom, ishin të gabuari Ishin të 
gabuari Këtu, o vëllezër, unë nuk shoh vetëm Shqiptarë, po Shqiptarë të flaktë, Shqiptarë të 
kulluari Ndjenjat janë ndjenja kurdoherë edhe gjaku ujë s'u bëkal Jini edhe ju Shqiptarë si 
mua, në rëmbat t'uaja vlon gjith” ajy gjak që vlon edhe në dejt e mij. Munt të mohojë njeriu 
gjuhën, gjakun, fisin, kombin e tij” . Një njeri i tillë do jet” i poshtër, do jet tradhëtari 

“Tradhëtoooori.... . buçiti gjithë holli. 

Poshtë tradhëtorët.... . ja pret një tjetër. 

Rroftë Shqipëria.... jehojnë zërrat.... 

Po, vëllezër — pasonj — rroftë Shqipëria, ajo 

“Shqipëri që n'a jep nderin 

“N'a jep embrin Shqipëtar 
“Zembrën ajo n'a e gatovi 
“Plot me dëshirë e me zjar, 

si thotë edhe i pavdekuri vjershëtori ynë Naim Frashëri. 

Rroftë, po, Shqipëria, ajo Shqipëri që ka nxjerë gjith” ata fatosa legjendarë qysh prej 
Lekës e Pirros së math e deri te Ata i Kombit Skënderbeu. 

Duartrokitjet, brohoritë, enthusiasmi i tyre kalon tani ç'do masë. U mbush salla rëckë e 
më s'zinte njeri tjetër. Një frenesi një dëje enthusiasmi një kijamet i math, sa 

s'më lijnin të vazhdonja fjalëni Si pushuan duartrokitjet e brohorimet pasova 
konferencën, e cila mbajti një or” e gjysmë e mbaroj me një gazment të pashoqtë. 

Kur zbrita nga tribuna, gati ment flytyronja në duart e tyre. S'mbet njeri pa n'a dhënë 
ndihmë. Gati të gjithë u bënë pajtimtarë të “Diellit”, që gjer atë dit s' figuronte asnjë. 

N” bënë një drekë shumë të mirë. S'n”'a linin të shkonim. N”a ftuan të vemë prapë. 

Kur ardha në Boston, u çuditnë të gjithë. T'atillë pritje s'n”a bëri as një prej kolonivel 

Koha kishte ardhur për një mbledhje të përgjithëshme e për një bashkim të plottë e të 
përhershëm. 

Mbas marrëveshjeve që kisha bërë, mbetmë d'akord me kolonit' e ndryshme dhe 
caktuam si ditë mbledhje ditën e 24 Dhetorit 1911. 

Sado që Shoq. “Besa-Besën” nuk deshte as me sy t'i shëkonte Faik Konitsën e Fan 
Nolin, unë tuke i respektuar si patriotë e si intelektualë e si për më të çquarit nga gjithë 
Shqiptarët e tjerë, i ftova veçanërisht se cilin me nga një imitacjon të posaçmë 

Fan Noli ardhë në mbledhje. Po Faik Konitsa, me qenë se s'e duronte dot këtë bashkim 
edhe më fort nga nakari i math që nuk e bënte vet” ajy, po e bënja unë nuk ardhi në mbledhje, 
po më dërgoj një letër të veçantë, ku me justifikohej se s'e kishte marrë vesh ditën e caktuar të 
mbledhjes, dhe se mjerisht atë dit ishte i okupuar të kryesonte komitetin e math (1) të tij, që e 
kish titulluar vetë “Flamuri i Krues” i cili s'kish as një program, as një qëllim përveç se qëllim 
çkatërrimin, sikurse kështu kanë qenë gjithmonë qëllimet e këtij patrioti të çuditshëm, që prej 

marazit e ambicionit të math që ka pasur s'ka duruar as një patriot tjetër të marrë një flamur 
në dorë, një nismë patriotike e të udhëhiqte Shqiptarët. 

Ky Komitei i famshëm i “Flamurit të Krues” që s'numuronte me shumë se një dyzinë 
anëtarë me gjithë kryetarin e tyre Faikun, përbëhej prej disa miqsh të tij të veçantë, disa bravo, 
që shtyeshin më fort nga cmiret e inatet që kishin me shokët e shoq. “Besa-Besën” se sa nga 
ndjenja patriotike e nga qëllime të tjera atdhetare. 

Atë letrën e tij kur ja këndova mbledhjes u zembruan fort dhe u dëgjuan disa 
disaprovime për hesapin e z. Konitsa. 

Ditën e shënuar të 24 Dhetorit u mblodhmë në sallën e madhe e historike “Rathbone 
hall”, ku do ishin më shumë se 600 shpitt. 

Përveç Shqiptarëve që muar pjesë si persona të veçantë, pjestuan edhe shoqëritë më të 
përmendura, “Besa-Besën” e Bostonit, ”Dallëndyshja” e Nevv-Yorkut, të cilën e përfaqësonja 
unë, “Arsimi” i Bostonit, “Shoqëria Kombëtare” e VVorcesterit, “Skënderbeu” i Garry, ind. E 
disa të tjera të rëndësisë së dytë. 

Si hapa mbledhjen ftova popullin të zgjedhë një kryetar për mbledhjen dhe si të tillë 
propozova Fan Nolin, që të mos theshnin se s'i nderonja kundrështarët e mij. Po Shqiptarët e 
asaj mbledhje u ngritnë me një herë më këmbë e protestuan:”Jo, jo, s'e duam atë, mirë je 
zotrote, zëre vëndin” Të tjerë bërtisnin: Floqin, Floqin, Floqin duam “jo njeri tjetër, ajy mori 
inisjativën, atij i përket. ” Kështu u shtërmgova e hapa mbledhjen në mes të duartrokitjeve të 
parreshtura, tuke mbajtur një fjalim të gjatë e tuke shpjeguar hollësisht qëllimin easaj 
mbledhje historike. 

Mbassi muar fjalën me radhë disa oratorë më së fundi u bë një program prej z. Marko 
Adamos, që për formimin e një bashkimi të përgjithëshëm të zgjidhej një trup prej katër 
vetave nga më të zotët e më intelektualë që kanë kolonitë Shqiptare në Amerikë, dhe si të tillë 
proponoj: Kristo Floqin, Faik Konitsën, Fan Nolin, Paskal Alexin. Paskal Alesi prej 
Përmetit ish një patriot i zjartë, djalë si lipset, intelektual, shkrimtar, vepërimtar. Ky shkruante 
nënë pseudonimin” Pushkë” ca artikuj që të përsëllonin nga patriotisma. Veçanërisht ishte një 
nga miqtë më të fortë të mij, besnik gjer më të dhe kundrështar i Faikut e Fan Nolit. 

Këtë proponim mbledhja e pranoj unanimisht edhe më fort se pjestonin aty në të dy më 
Paskal Aleksin. Kështu mori funt ajo mbledhje dhe në tani të katër, të porositur prej asaj 
mbledhje duhej të merreshim vesh e të mblidheshim për të formuar shoqërin' e madhe 
Panshqiptare, ose Federatën Panshqiptare. 

Mbassi mbaruan festat e Krishtlindjeve, i ftova zyrtarisht të gjithë delegatët e emëruar. 
Faik Konitza në krye n'a bëri ca naze, po mbassi e lajmërova që edhë pa qënien e tij në munt 
të fillonim nga puna, u shtërnguar e ardhi edhë ajy me në. 

Unë jy çvillova programin t'em që kjo Shoqëri e madhe e përbashkët do kishte qëllim 
politik dhe do formoheshin edhë filiale të tjera tuke patur qendrën në qytet të Bostonit. Do 
formonte një grup konferecjerësh që të shetisnin koloni më koloni në Amerikë dhe 
propaganda e jonë do përhapeshe edhë brenda në Shqipëri. Do vijnim në marrëveshje me 
njerëzit më të çquar politikanë e intelektuale të Shqipërisë kudo që ishin brenda e jashtë 
Shqipërisë dhe do bashkëpunonim. “Dielli” do të ishte organi i asaj shoqërie Panshqiptare, 
dhe me këtë bashkë do paguanim edhë gazeta të tjera të huaja nga më të përmëndurat të bënin 
propagandë për idhenë Shqiptare. 

Faik Konitza me Fan Nolin ishin të mendimit të bënin një shoqëri po jo me karakter 
politik, që të mos kishte frymën e një shoqërije revolucionare. 

Mbassi këto mendime sidhe të tjera u biseduan, më së fundi, që të mos përçaheshim me 
Faikun e Fan Nolin, të cilët do e mos kërkonin t'a zgjeronin misjonin t'onë, tuke thirrur nga 
çdo shoqëri një delegat për të zhvilluar më mirë veprimet e shoqërisë së rë, u shtërnguam edhe 
ne me Paskal Aleksin të pranojmë propozimin e tyre. Këta më këtë propozim deshin më fort 

të fitonin vota që të munt të imponoheshin më mirë më von, mbassi nuk muntnë dot të më 
veçojnë mua prej mikut e dashamirësit t'em Paskal Aleksit. 

Kështu filloj “Dielli” të botonjë në ç'do numur ftimin e gjithë shoqërive, si të atyre që 
muar pjesë në mbledhjen e përgjithëshme të 24 Dhetorit, si edhë të atyre që s'muarn për të n'a 
lajmëruar se në ç'mendime gjendeshin sa për formën e Shoqërisë së Bashkimit të 
përgjithëshëm, që kështu të vinim bazat e Shoqërisë. Kjo vazhdoj gadi 3 muaj, dhe përgjigjet 
vijnin te segretari që kish zgjedhur komisjoni, i cili ishte At Fan Noli. Rekordi i botuar ishte 
ky: 


Rekord. 

“Në të katër të nënëshkruarit, të zgjedhur si Komisjonin e Bashkimit në meetingun e 
math që u mbajt në Boston më 24 të Shën-Endreut 1911, për të gjetur udhën e një bashkimi të 
Shoqërive Shqiptare të Amerikës u mblothmë e përfunduam kështu : 

Të pyeten gjithë shoqëritë ekolonitë e mbëdha, ku ka shoqërira, në u pëlqen një bashkim 


Në ç'formë e duan, d. m. thënë federale a qentrale 

Me ç'qëllim, d. m. th. politik, edukatoral apo propagand-popullor 

Në rast që u pëlqen Bashkimi, të zgjedhin një delegat, i cili do vinjë në Boston ditën që të 
caktojë Komisjoni, për organizimin e Bashkimit. 

Për shkëmbimin e mendimeve për këtë qëllim, Komisjoni zgjodhi si sekretar At-Fan 
Nolin, me të cilin do merren vesh Shoqëritë ose kolonitë: 

Dita e mbledhjes për herën e dytë caktohet dita e 3 Marsit 1912, ku do bisedohen e 
shqyrtohen përgjigjet e Shoqërive. 


Boston 13 Shkurtit 1912 
Komisjoni i Bashkimit 
Faik Konitza, 
Kristo Floqi 
At-Fan Noli 
Paskal Aleksi 


Si thash” edhë më parë, këto ishin të tepërta që po bëheshin, edhë bëheshin vetëm për të 
zgjatur kohën, ose për të përçarë Komisjonin, se shumë herë kur ju kundrështonja unë, Faiku 
me Fan Nolin ishin gati të jepnin dorëheqjen, edhë ahere do mos merrte çështja nja përfundim 
të shpejtë edhë faji do më ngarkoheshe mua më fort, prandaj i durova të gjitha, dhe bashkë me 
mua duronte dhe Paskal Aleksi. 

Përgjigjet më të shumat që vijnin nga jashtë kërkonin që shoqëria e Madhe e Bashkimit 
të kishte qëllim politik dhe propagand-popullor. Kështu u lajmëruan edhe delegatët e 
ndryshmë të shoqërohen e të kalonin, të cilët duhet të gjëndeshin në Boston më 17 të Marsit 
1912, në sallën e Kishës së Sh. Gjergjit, në Tremont Street. 

Më 17 të Marsit ardhë si delegatë z. Kristo Kirka, si përfaqësues i shoqërive “Malli i 
Mëmëdheut” e “Përlindja” i Jamestovvnit dhe “Dallëndyshja” e Nevv-Yorkut, z. Llambi 
Çikozi, si përfaqësues i shoqërisë “Besa-Besën” z. Elia Tromara, si delegat i “Flamurit të 
Krues” z. Kostaq Kotta, si delegat i shoqërisë “Mirëbërëse” të Syracusës dhe z. Kostika 
Treska si delegat i “Shoqërisë Kombëtare” i VVorcesterit. 

Kështu filluan mbledhjet e përbashkëta dhe u vendos që Bashkimi do kish qëllim politik- 
propagandor. 

Mbledhja vazhduese ishte më 31 Marsit, ku n'a u shtua edhe shoqëria “Skënderbeu” e 
Garryt, Ind. Në këtë mbledhje mbassi u paraqit e u pranua kanunorja e Shoqërisë, u propozua 
pagëzimi i shoqërisë së madhe. Ahere secili delegat, po thua, propozoj edhë nga një embër për 

shoqërinë. Të tilla embra ishin këto: “Bashkimi”, “Skënderbeu”, “Plugu”, “Shkaba”, 
“Arbënia”, “Hylli i Shqipërisë”, “Kastrioti”, “Shpresa e Kombit”. Këto po diskutoheshin njëra 
pas tjetre, kur At Fan Noli n'a hodhi në mes embrin “Vatra”. Nuk di si u ndothmë atë ças, 
porse të gjithë e pritmë këtë embër me gëzim edhe në mes të një apllause e të duartrokitje, 
Shoqëria e rë Panshqiptare u pagëzua unanimisht me embrin “Vatra”, ose Shoqëria 
Panshqiptare “Vatra” që më von e titulluam “Federata Panshqiptare “Vatra”. 

Në mes të një entusiasmi të math të katër në të komisjonit bashkë me të pesë delegatët e 
tjerë të Shoqërive nënëshkruam procesverbalin e pagëzimit të Federatës. Pra dita e 31 Marsit 
1912 që u formua Federata Panshqiptare “Vatra”, shënoj një periudhë të rë në historinë 
nacionale. 

Më 4 të Prillit 1912 botonja kryeartikullin mbi themelimin e shoqërisë se rë të 
përbashkëtë dhe ky artikull u botua në gjithë gazetat shqiptare brenda e jashtë Shqipërisë, ku 
domethënja e fjalës “Vatra” çvillohej në ç'do pikpamje kuptimi. 

“Vatra” destinohej më von me kapitalet e saj të mbëdha e me organet e saj të loste një 
nga më të mbëdhenjtë rolle në rilindjen Shqiptare. Për këto nuk do përment gjë këtu, se 
kujtonj se s'ka shqiptar të mos njohë “Vatrën” e të mos dijë e të mos çmojë veprat e saj të 
gjalla. 

Faiku e Fan Noli dikur lëvdoheshin se edhe Floqi si kur të mos ishte, prapë një shoqëri si 
“Vatrën” do bëheshe, si edhë ata kishin ndër ment një gjë të këtillë. Këjo n'a ngjau si veza e 
Kolombit. Vërtetë të gjith'ata që ishin mbledhur reth Kristofor Kolombit dikur, pretendonin 
se s'ishte ndonjë çudi e madhe exploacjoni i Amerikës prej Kolombit, mbassi një dit do 
gjendeshe Amerika po vezën s'u ndoth njeri t'a storaste më këmbë, përveç se Kolombit, i cili, 
me një të çuknitur pas nga puçka mundi t'a qëndronjë më këmbël Ashtu n”a ngjau edhe për 
çështjen e “Vatrës”. Vërtet edhë Faik Konitza me Fan Nolin kishin ndër ment një gjë të 
këtillë, po ajy që vajti e që u loth, ajy që u ngjir së foluri e së shkruari isha unë. Shqiptarët, 
pra, lë të gjykojnë kush ish fondatori i “Federatës Panshqiptare Vatra”. 

Më 28 të Prillit 1912, që u bë mbledhja e fundit e “Vatrës”, mbledhja d. m. th. që i dha 
funt formimit të saj, u zgjothmë unë edhë Faik Konitza si organizatorë të degëve të ndryshme, 
e si konferencierë dhe si pleqësi e shoqërisë z. z. Fan Noli, Kr. Kirka dhe Llambi Çikozi, 
kurse Paskal Alesi dhe Elia Tromara u emruan si 

kontrollorë. Më von u bashkua edhë Fan Noli me në të dy me F. Konitzën e kështu u 
bëmë 3 organizatorë të degëve që do formonim. 

Kur u mblothmë të trë për të ndarë punën, d. m. thënë degët që kishim për të formuar, z. 
z. Faik Konitza edhë Fan Noli zgjuadhë kolonitë më të sigurta e më popullore, ku s'kishin 
frikë se mos binin jashtë, sepse, nga 20 anëtarë sa duhej për të formuar një degë, pa fjalë që 
do t'i gjenin ndër ato koloni, ku nëmuroheshin me qindra anëtarët. Mua përkundrazi më lanë 
kolonitë më të vogla, më të zorshme në formim edhë më të shumtat. Puna pra u nda në këtë 
mënyrë : 

Fan Noli 

Kishte për të formuar këto degë : 

Brockton, Mass, 2. Natick, Mass, dhe Cochituate, Mass. 

Faik Konitza 

VVorcester Mass, 2. Lynn, Mass, 3. Manchester N. H. , 4. Central Falls R. I. 5. 
Southbridge, Mass 

III Kristo Floqi 

Milford, Mass, 2. So. Framingham, Mass, 3. Marlboro Mass, 4. Hudson, Mass, 5. Tauton 
Mass, 6. Nevv Bedford, Mass, 7. Bideford, Me, 8. Sacco, Me, 9. Levviston Me, 10. Sanford 
Me, 11. Augusta, Me, 12. Concord N. H. 13. Franklin N. H. , 14. Pennycock N. H. dhe 
Bangor, Me. Përveç degave të tjera që do formoheshin në shtetet e tjera, Nevv-York, 
Pennsylvannia, Conecticut, Rode Island, Ohio dhe Indiana. 

Nuk do zgjatem tuke treguar se si i formova gjithë ato dega e me sa 

vështirësi, se kjo është një histori e gjatë dhe ajy që ka mbajtur koleksjonin e “Diellit” 
prej numrave 150 e deri 161 munt të shohë me radhë e hollësisht përpjekjet e konferencat e 
mija e vuajtjet gjer sa i formova ato degë, kur se kolegët e mij Faik Konitza me Fan Nolin 
brenda më një muaj muntnë e i formuan degët e tyre. Këtu do kufizohem të tregonj ç'pësova 
unë se mora dy gjarpinj e desha t'i ngroh në gji, si një patriot i kulluar që isha dhe si m'u 
shpërblyen të mirat nga Shqiptarët. 

Faik Konitza dhe Fan Noli, të cilët s'duronin të më shëkonin në krye të punës e shtynin 
sa të muntnin ditën e zgjedhjes së pleqësisë “Vatrës”, sepse si njëri, si tjetri bënin propagandë 
të madhe kundra meje nëpër fshatrat nga shetitnin. 

Si shkaqe dheli' e mashtrimi, këta njerës ambiciozë e zembër-liq vinin përpara 
Shqiptarëve këto : qinse un” i heq për hunde gjithë kolonitë shqiptare, qinse “Vatrën” e 
formova vetëm për interesat e mija, edhe se unë, përveç darovave që mernja nga Shqiptarët sa 
herë mbanja konferenca jashtë, përveç të 50 dollarëve që mernja si rrogë, po mernja edhë 106 
të tjera nga të mbledhurat e abone të “Diellit” që më vinin 180-200 doll. në muaj, kurse unë, 
po të isha patriot, ato 10Y6 duhej t'ja linja shoqërisë. Këto e të tjera gjepura përhapnin nëpër 
Shqiptarët dhe unë s'kisha marrë vesh gjë. 

Edhë që t'i influenconin edhë më tepër, Faiku ju kish thënë që ajy munt t'a merte 
“Diellin” përsipër vetëm me 30 dollarë në muaj, pa një shtim tjetër, si ai d. m. th. sa të ma 
hiqte mua prej dore, pastaj e dinte vetë Faiku. Fan Noli më tjetrën anë, ky Nastradini i dytë, 
sado që Shoqëria paguante për ç'do konferencë që mbanim, i bindi Shqiptarët të më kërkojnë 
hesap për shpenzimet e konferencave të fundit. Dhe s”'lanë intrigë tjetër pa punuar, si e si të 
më rëzonin mua e t'a mernin ata Federatën e gazetën në dorël 

Kur e panë se formuan parti të shëndoshë kundra meje, ahere provokuan prap”ata të 
caktohet më 16 Korrik 1912 dita e mbledhjes së pleqësisë, në vent që kjo do ishte zgjedhur 
sipas programit qysh më datën 4 korrik, që ish dhe data e Indipendencës Amerikane, por se 
këta të dy armiqt” e mij, me shkak se munt të shtoheshin — sikurse u shtuan — edhë shoqëri të 
tjera që s'i kishim në numur, e shtynë kohën gjer më 16 korrikut për qëllimet e tyrel 

Ditën e caktuar u bë mbledhja e përgjithëshme për parinë. Unë sa do që s'isha informuar 
për propagandën që bënë ata kundra meje, përveç se fjalë vage”, nuk kujtonja kurrë se 
poshtërsia e tyre do t'arrinte gjer atje sa të nxirnin jashtë potencës një bashkëpuntorin e tyre, 
një reformatorin e asaj situate të këndëshme dhe më fort një patriot, një bamirsin e tyre, që i 
përmblodha nga arratia, nga shdukja, ku i kishte dënuar opinioni publik. 

Kur u hap mbledhja Faik Konitza proponoj që ajy që do delte me vota sekretar (që ishte 
baras me kryetarin e Federatës) do të ish edhë drejtor i “Djellit” dhe si rogë nuk do kish më 
shumë se 30 dollarë në muaj, edhë pa shtesën e 1096 që merte gjer ahere drejtori i gazetës prej 
të ardhuravet. 

Kjo i arth për hesap mbledhjes edhë ahere mora vesh se punët ishin gatuara. Unë kur e 
pashë ashtu protestova se kjo s'ish e mundur, se 30 $ në muaj janë një rogë fatkeqe për një 
drejtor gazete e një kryetar Federate, kur se punëtorët e fabrikave mernin nga 40 e 50 dollarë 
në muaj. Po ahere një batare zërrash m”u përgjigjnë se duhej bërë ekonomi, ne jemi patriotël 

Kur e pashë ashtu hoqa dorë nga kandidatura e kryesisë dhe me gjith'atë Faiku u zgjoth 
vetëm me 13 vota më tepër se mua, i cili sa do që s'vura kandidaturën më proponuan miqt e 
mij, të cilët, kur u zgjoth F. Konitza me 13 vota më tepër bënë poterën e madhe, edhë si kur të 
mos kisha hyrë vetë në mes t'i kallmonja” gjith”ata gjaqe të ndezura për shkakun t'em, munt 
edhë të kapeshin fyta-fytas me kundrështarët e mij. “Lavvrence Hall”, ku bëheshin zgjedhjet, 


'Dhel : djallëzi, mejtim i keq (K. F.) 
” vago - të papërcaktuara, jo të sakta, nëpër tym (nga italishtja H. K.) 
$ calmare — me qetsue (nga italishtjaH. K.) 

buçiste e gjëmonte prej këmbëtrokitjesh të parties s'ime, e cila disaprovonte partin'e Faik 
Konitzës me gjithë Faikun bashkël 

Kështu për të pushuar ç'do grindje mora fjalën tuke hipur në tribunë, ku i urova sukses 
F. Konitsës si sekretar i përgj. i Federatës e redakor i “Diellit” tuke çfaqur dëshirën që t'i 
arrinin të 30 dollarët që do merte në muaj, sa do që mua më paguante Shoqëria gjer në 200 
dollarë në muaj. 

Pleqësia, pra, e “Vatrës” u zgjoth kështu : 

Faik Konitza, sekretar i përgjithëshëm 

Kristo Floqi Kontrollor Li “Vatrës” 

Paskal Aleksi “IL 5 

Vangjel Gjika “III 

Josif Pani “IV $ 

Llambi Çikozi Arkëtari “ 

Kristo Kirka Menazheri i “Diellit” 

Federata “Vatra” filloj nga veprimet vetëm me një kapital $ 928, 58. 

Të nesërmen unë i dorëzonja shërbimin Faik Konitsës, i cili sa do që u mbur në krye se e 
fitoj postin me dinakëritë që lojti, po pastaj si e pa se unë dhashë dorëheqjen nga ofiqi i ri i 
kontrollorit edhë bashkë me mua dhanë dorëheqjen edhë të trë kontrollorët e tij, gjë që bëri 
përshtypje të madhe në Federatën, se në ishim nga më 

të mirët e më të besueshmit e të dy partive, ahere edhë F. Konitza u pendua për sa 
vepëroj, se munt të humiste edhë pozitën. 

Po mbi këtë e sipër mua më ngjiste edhë një hall tjetër, edhë kjo dorëheqja nga ofiqi më 
sillte në një rrezik të math, rrezik existencel 

Sado që në shtëpi kisha gruan edhe djalin dhe nipin Vason e Marigosë, të cilin e mbanja 
unë, dhe harxhet t'ona nuk kalonin 40-45 dollarë në muaj, me ardhjen e Kostaq Kottës me 
gjithë të shoqen Angjeliqinë, harxhet n'a u shtuan shumë: se përveç të ngrënit e harxheve 
tjera, duheshin edhe harxhe mveshje e mbathje, se më ardhë nga Vlora me robat e trupit e pa 
një metalik, dhe unë si vëlla i tyre i pranova nga turpi që të mos i linja sokakëve. Mirpo 
harxhet mujore kalonin të 80 dollarët, dhe mbassi ishin harxhuar shumë nër udhëtimet dhe në 
takëmet e mobilizimin e shtëpisë si dhe në mobile të tjera, krevate etj, me ardhjen e Kostaqit 
me Angjeliqinë, kishin ardhur barabar me të hollat dhe dorëheqja ime nga “Vatra” n'a gjet me 
1, 65 dollariti Lumërisht se s'kishim edhë ndonjë borç tjetëri 

Sikleti im i asaj nate s'rëfehet. Ime shoqe e ime kunatë ranë në zi e në vaj. Shaka ishte 
këjo” Se mos kish punë dobarem Kostaq Kottaz Ajy kish 6 plot muaj ahere ne mua edhë pa 
punë, po se kishte punuar ndo një herë në Amerikë” Gjithë mbi kurrizin t'onë ronte edhë 
kurrë s'e çante një herë kryet të mendoheshe seriozisht se kishte edhe grual Si të bënja, pra, 
ku të vinja, ku të mbytesha” Të punonja në fabrikë unë me gjithë gratë” Ish e pamunduri Të 
kërkonja hua” Po si do t'i lanja pastaj” 

S'kam fjetur tër” atë natë. Po prapë s'i dhashë armët. Njeri s'dinte se në portofol s'kisha 
më tepër se 1, 65 $. S'kish ku të vinte më keqi 

Po paska, thonë Perëndial Shqiptarët e Brocktonit, ata që më deshin aqe fort dhe më fort 
Paskal Aleksi, Leoni Qafëzezi dhe Rapi Magjistari, mbassi u ndamë atë natën e fundit të 
rrezikut t'em e shkuan në Brockton, të nesërmet u kthyen prapë në Boston e më vijnë në 
shtëpi. “Miku i mirë njihet në të keqen” thotë një fjal” e urtë. Ata miq të mirë më pyesin 
sinqerisht si vete nga të hollat pik së pari. Ju thashë të drejtën se kisha vetëm 1 dollar e 20 
censa. E ju kallzova ç'harxhe kisha e si i kisha prishur sa pare kisha. Ahere nxjerin e më japin 
me një herë 300 dollarë. S'desha t'i pranonja edhe sytë po më mbusheshin me lott, se kisha 
dobarem miqi 

Ahere ata më propozojnë këtë : Puna mbassi ka nder në Amerikë, qoftë edhë 
lustraxhihanë, po të desha, ishin gati të më blinin në Brockton një koxha restaurant te 

mobilatur e të gatijtë me gjelltar me të gjitha, arrinjtë t'a merrja përsipër. Për të holla, më 
thanë, mos kij merak se përgjigjemi në. Në fitofsh n'a i kthe pas 6 muajsh, në bjerç falur të 
qofshin të gjitha, s'duam gjël 

Ç'do njeri munt të mendonjë sa ngushëllim i math ishte ky për mua edhe si m'u duknë 
atë ças ata miq aqe bujarël Me një herë e pranova propozimin e tyre dhe prej të 300 dollarëve 
ju mbajta vetëm 100. Ata si mbetnë d'akord shkuan në Brockton dhe brenda 2 ditve e blenë 
restaurantin e bukur në “Eliot Street, 21” e më telegrafuan të nisem. E kishin blerë 700 dollarë 
për hesap t'em edhë unë s'kisha tjetër veçse të vinja në Restaurant dhe të memja punën 
përsipër. Kurrë s'e harronj këtë të mirë që më bënë këta miq se ndryshe edhë unë s”di se si do 
bëheshe halli im më një karvan njerës që kisha në shtëpil ....... e 

Tjetër orizont po shkrepte për mua, orizonti i Natickut, i asaj kohës së parë që shkela për 
të parën herë në Amerikë dhe hapmë restaurant-kafenen” e Natickut bashkë me t'em kunat 
Niko Poçin. Prapë restaurantjeri Munt të bënja ndryshe kur kisha edhë fëmijë përsipër” Në 
këtë shkallë më suall miqt” e dashur Faik Konitza me Fan Nolin, këta dy gjarpërinj që vetë i 
shpëtova nga mërija e Shqiptarëve, i ngroha në gjirin t'im që të më potisnin farmaq një dit e të 
më hidhnin në rrugën e madhe pa një mëshirë me gjithë fëmijën t'imel Kësaj i thonë 
patriotismë, kësaj i thonë kalorësil 

Po ç'e gjen njerinë e s'e heq” Unë që formova e ristorasa “Federatën Vatra”, tuke 
sakrifikuar veten t'ime mbi altarin e kurbanëve e të dëshmorëve, unë që s'lashë vent pa 
shetitur e pa mbajtur konferenca të zjarta për atë Atdhe, unë që e bënja natën ditë tuke mos 
lënë rast pikniku ose feste për me ju folë Shqiptarëvet e me propagandue, unë që arriva e i 
bashkova të gjithë po thua, unë tani u dënova të mbetem jashtë tempullit edhë të bëhem prapë 
restaurantieri 

I vura gurë zembrës dhe posa u lajmërova prej Brocktonit lashë fëmijën në Boston 
bashkë me Kostaq Kotën e të shoqen, kunatën t'ime dhe u drejtova në Brockton. Në atë qytet, 
ku tjetër u apotheosa si konferencjer e apostull i idhesë kombtare, tani do bëhesha servitor e 
do servirnja ata që tjetër herë më vijnin pas si populli pranë dhe rotull udhëheqësit të tij. 
Kinematograf kjo botël 

M”a dorëzuan restaurantin, si dhe disa oda për të fjetur me krevate dhe një biliardo të 
mirë. Më rekomanduan gjelltarin dhe më dhanë një shqiptar tjetër për shërbim. 

Gjithë Shqiptarët e Brocktonit për hatër t'em i lanë restaurantet e tjera ku hanin bukë e 
brodhë të gjithë në restaurantin t'im , e shëkonja që puna do vinte mirë. 

Si ndenja ca dit e e vura punën në vi dhe si zura edhe një shtëpi të mirë e me banjo në 
vëndin më të mirë të Brocktonit, dërgova e mora fëmijën nga Bostoni dhe tjetrën dit më ardhë 
bashkë me Kostaqin e Angjeliqinë. 

Kostaq Kotta msuar gjithë jetën e tij tembel e të hajë mbi kurris të tjetrit, kur ardhi në 
Brockton e pa atë restaurant për bukuri, u sheshua dhe i pëlqente të rijë gjithënjë me gjelltarin, 
ku hante stekat e brizollat e omeletat më të mira pa dashur t'ja dijë se, kur kërkonte ndonjë 
myshteri ndo një stekë të mirë, nuk gjente se s'i linte Kostaqil 

Një dit më plasi shpirti dhe i hoqa vërejtjen, që tjetër herë s'i kisha folur aqe ashpërsisht. 
I thashë që duhet të shohim myshteritë më parë, pastaj barkun t'onë, mbassi ka boll gjellë 
edhë për në. Po Zoti Kostaq n'a u zembrua, edhë si ishte msuar që e mbanim gjithnjë si 
dhëndër në fron, si kukumblaq, nuk më shkelte në restaurant, po hante bukë — prapë në shtëpi 
time — edhë me pretendime sa të duashi 

Durova ca dit kështu, po prapë s'desha t'a shihnja të ftohtë, sa të n'a mernin vesh edhë të 
jashtmit. E mora me të mirë edhë këtu bëra një gabim trashanik, një budalli të pashoqtë. Ç” 


196 


më duheshe mua t'a mernja Kostaqin në restaurant” Ç” më bënte më parë që të më bënte edhë 
tani” Akoma s”ja kisha pirë lëngun në Salt-Lake e në Boston” 

Si e mora prapë në dyqan, ky prapë zuri avazin e Mukës. Tempeli munt të bëhet 
punëtor” Kurrë . E mora më nj'anë e i thashë se duhet të punojmë këtu, se kemi grë e fëmijë, 
dhe tembellëkun t'a hedhim më nj'anë. U duk sikur u vu në sëndrë, po s'ish gjë. Një dit më 
thotë : dua të di ç'më kë ortak, apo yzmeqarz I thashë s'të kam as ortak, as ysmeqar, të kam 
vëlla. Puno, të punojmë, të lajmë 800 e ca dollarë që n'a kushton restauranti dhe ç'të kemi, 
bashkë do t'i kemi. 

Po Kostaqi ishte kurdoherë maskara: kurrë s'kishte punuar, kurrë s'kishte fituar dhe 
kurrë s'ja dinte kimetin pares. Më thotë t'a ndajmë shërbimin. Fort mirë, e ndamë. Unë do 
punonja ditën dhe ajy që posa ndizeshin llambat gjer në mesnatë. Kështu filluam. Po Kostaqi 
s'tinte gjer në mes të natës, po shumë herë gdhiheshe gjer në mëngjes. Kostaqi nuk shëkonte 
punën, po loste edhe vetë kartrat, tavllin e bilardhon edhë shume herë u humbiste. Kështu që 
jo vetëm s'e shëkonte punën, po kush muntte hante, kush munttne pinte edhë kush muntte 
mvithte. Brenda një javet më shkaktoj një dëm prej 120 dollarëshi 

Kur e pashë kështu i thashë më mirë të rijë në shtëpi e të mos përzjehet se do më nxirte 
me këpucë të kuqe në pak kohë. Ajy ahere u zembrua, kishte edhë ndo 100 dollarë në xhep të 
dyqanit, edhë pa më dhënë as një hesap mer të shoqen e shkon në Boston, ku i futet Faik 
Konitzës në hundet, i cili e pranoj me një rrogë mujore 30 dollarëshe, tuke e ngarkuar me 
shërbimin të delte jashtë Bostonit e të mblidhte pajtimet. 

Zoti Kostaq Kotta, njeriu im, vëllaj im, pamirënjohës sa s'bëhet, nuk mjaftoj me kaqe po 
bënte edhe propagandë kundra mejet, qinse unë s'isha aqe i zoti sa Faik Konitza, e që s'kishte 
tjetër Shqipëria veç Faikut etj. etj. gjërra që m'i shkruaninj nga ndo që shkonte e që fliste 
Kostaqil Ka poshtërsi më të madhe, t'a mbash kaqe kohë, t'a ushqesh me gjithë fëmijë, të 
prishësh kaqe të holla për atë e të hedhë gurin e nëmës” Po dardha e kish bishtin prapa. Se 
tradhësinë e do gjithkush, po tradhtorin askushi 

Faiku s'e mbajti as 3 muaj. Një dit të bukur e flakërin në rrugën e madhe. Kostaqi mbet 
rehën' në Boston. Ku do vinte tani, ku do përpiqte kokën” E keq” e madhe që ishte edhë me 
gruan bashkë. 

Unë aso kohet, mbassi më 4 muaj e sipër që mbajta restaurantin, hirë pastë Kostaqi, 
rashë jashtë”, mezi munda të shesh restorantin, të lanj borxhet edhë të më mbeten 80 dollarë, 
me të cilat shkova në Nevv-York, mbassi Shqiptarët e atij qyteti, të zembruar tepër me F. 
Konitzën, i cili i shante pa mëshirë, deshin të krijonin një gazetë tjetër në Nevv-York, që edhë 
interesat e tyre të mpronin edhe ato të Atdheut se bashkut. 

Unë, si zura vent në Nevv-York, dhe si vunë një kapital të mjaftë për gazetën e rë 
nacionalistët e Nevv-York-ut e të rretheve (Springfield, Nevv-Haven, Bridgport etj.) nxora 
gazetën e dëshëruar me 6 kollona dhe gati dy herë më të madhe se “Diellin” dhe këtë gazetë e 
titullova vetë unë “Zëri i Popullit” , për të cilën mora edhë lejen e duhur nga qeverija e Shtetit 
të Nevv-Yorkut. 

Mbassi i kisha gjithë adresat e patriotëve qysh në Boston, që ishin pajtimtarët e “Diellit” 
ju dërgova numurin e parë të gjithë atyre. Ahere pashë se si u ringjall në zembrat e 
Shqiptarëve ajo enthusiasm” e vjetër, që, një mot më përpara më tregonin në shetitjen e sipër 
t'imen e në konferencat patrioke (362 plot konferenca) që ju mbajta kohë pas kohe. 

Pas 8-9 ditsh u dëgjua me një herë kondragrushti që hëngri “Dielli” dhe indirekt Faik 
Konitza nga botimi i kësaj gazetës së rë, që edhe dy fijsh m'e madhe se “Dielli” ishte, edhe 
me shkronja të reja artistike lynotypi, dhe redaktuar bukur e me plot lajme të reja, mbassi 
kabllon intemacional e kisha afër zyrës s'ime e i mernja qysh atë ças lajmet e përbotëshme me 
anë filmi kinematografik. 


' rehen - peng (H. K.) 
” rashë jashtë - falimentova (H. K.) 

Më shumë se 600 pajtimtarë i kthyen gazetën Faikut, tuke shkaktuar kështu një 
boycotage' terrible “Vatrës”, që u ndye nga të katër anët. Dal nga dalë edhe brenda më një 
muaj e sipër “Dielli” humbi më shumë se 1. 000 abone, të cilat m'u shtuan mua. 

Nga 20-30 letra më vijnin për dit prej pajtimtarëve të rinj dhe plot me para: disa 
dërgonin 5 e nga 10 dollarë për pajtim, me gjithë që pajtimi ishte vetëm 2 dollarë në mot edhë 
me gjithë që ata e kishin parapaguar edhe pajtimin vjetor ne “Dielli”. 

Enthusiasma e Shqiptarëve të këtij pellgu s'rëfehej kur dolli “Zëri i Popullit”. Nuk kisha 
kohë të shkonja nëpër duart e të këndonja gjith'ato letra, që shumë herë mblidhesin me 
grumbuj të pakënduar. 

Midis atyre ishin disa që më dërgonin artikuj kanstikë” kundra Faik Konitzës, Fan Nolit 
e kompania bellës, dhe të holla plot për këto, po unë për princip nuk i botonja këto se evitonja 
ç'do polemikë me exentrikun e nevrasthenikun Faik Konitzën, i cili, posa e pa “Zërin e 
Popullit” filloj me një herë t'a luftonjë si “gazetë tregëtare”, si gazetë spekulatore, etj. etj. 

Në krye mbajta një atitudë” përmbajtëse dhe s'i përgjigjesha Faikut në ataket e 
ndohtësit” e tij, po si e pashë që kaloj ç'do masë, ahere s'lashë edhë unë gur e baltë pa hedhur 
kundra një marroci të tërbuar, aqe sa e pushoj polemikën e ndenji urtël 

Unë në një muaj e sipër u gjenda me 800 e ca dollarë prej të mbledhurat e “Zërit 
Popullit”, një fakt ky që më siguronte të paktën 6 muaj mbajtjen e gazetës. Dhe anëtarët gjithë 
po shtoheshin dita-ditën, se atë që bënja në Boston, fjalimet d. m. th. dhe konferencat, e bënja 
edhe në Nevv-York në një rayon më të hapur gati gjer në Cicago, Indianapolis, Milvvakee, 
Jamestovyn, Buffalo, VVindsor Canada, Detroit, Toronto-Canada etj. M”'u dha rasti të shetit 
kështu 300 e sa qytete, dhe në vënça në hesap edhë qytetet e tjera të Amerikës Veriore që 
kisha shetitur, këto kapërcenin numurin e 1. 000 qyteteve e fshatrave, të mbëdhenj e të vegjël, 
të përmbledhur në 32 Shtete (prej të 48 Shteteve që kanë Shtetet e Bashkuara) që kisha 
shetitur herë pas heret. 

“Zëri i Popullit” shkonte më shumë se “Dielli” për arsye se kishte lëndë më tepër, lajmë 
më të ra, e jo bajate si te “Dielli”, korespondenca nga Shqipëria, si dhe nga kolonit” e 
ndryshme Shqiptare të Amerikës dhe gjuhë të pastër. Edhë sado që në programin që çpalla në 
numurin e 1-rë deklaronja se po ndjek gjith” atë program që ndjek edhe “Vatra”, të cilës po 
përpiqesha t'i shtonja anëtarë sa mundnja, Faik Konitzës i dukesh se isha kundra tij edhe se 
menasonja” existencën e Federatës, të cilën e krijuan mundimet e mija e jo ato të Faikut e Fan 
Nolit. 

Këtu në Nevv- York filluam një luftë të rreptë patriotike kundra të dy gazetave të mbëdha 
e shumëfletëse greke “Shkruar greqisht” (Atlantis) edhë “Shkruar greqisht” (Panelinios). 
Drejtorët e tyre, të cilët më njihnin bukur mirë që në Athinë, u përpoqnë sa mundnë të më 
mernin me vehte, si redaktor i regullt i njërës ose i tjetrës gazetë, e më ofronin qysh me 100 e 
gjer më 200 dollarë në muaj për 5 vjet një kontratë. Mbassi s' dëgjova kurrsesi të bashkëpunoj 
me ata, të cilët më hiqnin si omogjen, pse kisha studjuar në shkollat greke, ahere më ofruan 
nga 50-100 dollarë ne muaj të mos shkruanja kundra atyre, dhe po që që t'ju ndihmonja që 
qëllimet e tyre politike kundra Turqisë mbi luftën Ballkanike që m'atë koh” e sipër kishte 
shkrepur ahere më ofronin një shumë prej 5. 000 dollarësh për një herjesh. 

Unë në krye, me që luftonja systematikisht tyraninë turke, nuk kisha ndonjë kundrështim 
të bashkohesha me ata në këtë pikpamje, po tuke u menduar se gjith” ajo 

shamatë bëhej për jorgan” e Nastradinit, d. m. th. lufta Ballkanike do ndante më trish 
Shqipërinë t'onë, e mblodha mëndjen e ju dhashë përgjigje negative. 


' boycotage - bojkot (H. K.) 

” Immanuel Kant ka qenë një filozof gjerman, i konsideruar si filozofi më i rëndësishëm i mendimit 
perëndimor (marrë nga Ëikipedia H. K.). 

8 attitudine — qëndrim (nga italishtja H. K.) 

“menasoj - intrigoj në dëm të dikujt (nga italishtja H. K.) 

Lufta ahere që u përhap midis nesh e Grekëve ishte shum” e ashpër. Grekët n'a 
konsideronin si tradhtorë dhe n'a kishin gjak në sy. Shumë herë edhë n'a atakuan edhë me 
duar e me kama gjiritase, po desh Zoti e shkuan në luftë më të shumit e mbetmë rehat. 

Faik Konitza vjen në Nevv-York dhe, si tjetër herë Aristidhi Themistokliut, më has e më 
jep dorën e më thotë : Lë t' lemë më nj” anë armiqësitë përpara Atdheut, i cili ndodhet në 
rrezik me këtë luftën Ballkanike. Dhe më shpjegoj gjithë mendimin e tij, të cilin, një javë më 
parë e kisha dëgjuar edhë nga Fan Noli në një pjekje që bëmë në Southbridge, që, d. m. thënë, 
ne duhet të marrim garanci prej Perandorisë Ottomane për njohjen e një Shqipërije 
indipendente nënë hijen e Turqisë, si tjetër herë Bullgaria e Rumania dhe kështu në këtë luftë 
t'ju ndihmonim Turqve kundra aleatëve të bashkuar ballkanas. 

E pranova thezën e tyre dhe fillova atë ditë po atë politike me anën e gazetës s'ime. 

Nga ana tjetër u muarm vesh edhë me konsullin e përgjithëshëm të Turqisë në Nevv- 
York, i cili në marëveshje me ambasadorin turk në VVashington n'a i pranoj një nga një 
kërkimet t'ona dhe n'a u falë nderit fort. 

Kështu i dhashë fjalën Faik Konitzës, që në meetingun e math Panshqiptar, që do 
mbaheshe pas ca ditsh në Boston, do pjestonja edhë unë, sikur se më von mora pjesë me 
gjithë shokët e mij e delegatët e tjerë. 

Atë dit që vajtmë në Boston për këtë qëllim, me gjithë që s'desha t'ja shoh sytë Kostaq 
Kottës për sa më punoj, po tuke ditur se ishte papunë, dhe i lutur nga ime shoqe, të cilën e 
mora pas edhe e cila desh të vizitonte të motrën, që s'ishin parë që në Boston, shkuam bashkë 
më gruan t'ime ne Kostaq Kotta, ku gjetmë vetëm t'ime kunatë Angjeliqi. Ajo, sa do që mua 
s'më tha gjësendi, po së motrës ja hapi zembrën e i tha që ndodhen keq ekonomikisht dhe 
s'dijnë nga t'ja mbajnë. Ja hithte fajin të shoqit që i ra së mirës me këmbë në Brokton e 
gjetkë. 

Ime shoqe iku q'andej me sytë me lott e m'a tregoj hallin e tyre të vajtueshëm, kur iknim 
prej Bostonit. 

Me të vërtet më ardhi keq, po si duhet të bënjar Mua në Nevv-York, pak ditt më parë më 
ngjiste tjetër gjë. Im kunat Kristua më dërgonte prej Salt-Lakut fëmijën e tij në shtëpi t'ime, d. 
m. th. t'ëmën (t'ime vjehrë) dhe çupën e Marigosë Fereniqin, që ish ahere 10-12 vjetsh. 
Kështu në shtëpi t'ime ishin tani 6 shpirt. Pas ca ditt n'ardhë edhë im kunat Nikua, e ishim 
bërë 7 shpirt. Tani të më shtoeshin edhe Kostaqi me Angjeliqinë, të bëheshin 9 shpirt” Po 
ç'taksirat kisha un” i ngrati të mbanja kaqe shpirt” 

Po ime shoqe s'kish derman për të motrën e saj. Aman që aman t'a marim në Nevv- York. 
Për dit m'a përsëritte gjer sa i dërgova e i mora edhë zotin Kostaq me Angjeliqinë. Tani munt 
të bënjë hesap njeriu harxhet e mbëdha që kisha në Nevv-York. Kristua m”u premtua se do më 
dërgonte të holla për fëmijën e tij, po më koti Nikua zuri një punë në Nevv-York, po më parë e 
la se sa e zuri. Kostaqin e dërgova msues në Southbridge për Shqiptarët e atjeshëm, të cilët do 
të hapnin një shkollë nate e do t'i mësonte shqip Kostaqi. I dhashë edhë nj”'a 25 dollarë. Ajy 
ndenji një javë, edhë si që hëngri e piu e fjeti si kumbarë në miqt” e mij, si edhë të 25 dollarët 
që i dhashë i gollofiti, edhë m'u kthye prapë si fandi kupa në shtëpi. Shtëpin t'ime po e kishin 
që e kishin hapur, se mos do t'i zinte ndo një gajle” 

Kostaqin e futa në shërbimin e gazetës. Po edh” atë të çalë e bënte edhë gjithë ankohej 
kundra fatit. 

Goditi që e dërgova në Jamestovyn, Albany, Syracuse e gjetkë të mbledhë pajtime nga 
Shqiptarët që s'kishin paguar për “Zërin e Popullit”. I bir” i botës vajti në Jamestovvn me 
shpenzimet e mija, kishte mbledhur ndo 130 dollarë, ndejti te një kushëriri i tij 40 e ca ditt, pa 
u përkujdesur aspak për të shoqen e tij dhe më së fundi, kur mezi ardhi pas 2-3 telegrameve që 
i hoqa, prapë më ardhi pa një dyshkë në xhepi I këtillë njeri, i këtillë parasit e misor ishte 
Kostaq Kotta, ky kryeministri i sotëm i Shqipërisël Ka si përshkruhet poshtërsi e tij2 

Shkoj shumë gjattë ky izijet' i math e këto mjerime që po hiqnja në Nevv-York. Më 
kishte plasur shpirti. S'dinja si të bënja. Më vinte të mernja syt” e këmbët e të iknjal Po ku t'i 
linja gjith” ata që kisha mbi kurris” Kush do përkujdesej për ata2 

Kisha shumë kohë që po rinja melankolik 

Në atë kohë më vjen edhë Fan Noli në Nevv-York, i cili i zembruar liksht me Faik 
Konitzën, po më tregonte një miqësi extraordinare. Faiku e kishte dbuar keqas nga Bostoni e 
ishin sharë likshti Ajy Fan Nol që ngorthte për Faik Konitzën e shante tani me epithetat më të 
ndryshme. Tani e shihnja mirë edukatën e dobët të njërit dhe të tjetrit. Nuk ndryshonin nga dy 
fëmijë, dy kalamanj ritur keq. Këta ishin ata që më bënin varrin mual T”a përzinja dhe unë si 
Faik Konitza” Atë s'e bënja dot, mbassi më ra në besë. I hodha prapa krahëve të gjitha. 

Fan Noli shkonte në Londrë të përkrahë çështjen Shqiptare pranë njerësve të mbëdhenj e 
filoshqiptarë politikanë Englesë. Faik Konitza do shkonte për pak ditt si delegat i “Vatrës” 
pranë Kongresit të math Panshqiptar të Trieshtit, që do mbaheshe më 1 Mars 1913. Unë me 
nj'a dy shokë, të zgjedhur nga an” e Shqiptarëve të Nevv-Yorkut e redheve, sidhe nga italo- 
Shqiptarët e Nevv-Yorkut vijnin në VVashington, te Shtëpia e Bardhë për me përshendetë e me 
urue Presidentin e ri të Shteteve të Bashkuara VVoodrovy VYilsonin, i cili ato dit ishte zgjedhur 
President i Shteteve të Bashkuara. Ne ishim unë, professor Orazio Iriani, italo-shqiptar dhe 
një tjetër shqiptar Çam, Idris Seferi. 

Presidenti VYilson n”a priti me gëzim, u interesua për në si Shqiptarë, edhë n'a dha fjalën 
qysh ahere se nuk do t'a lerë kurrë Shqipërinë të vuajë. Audienca e jonë mbajti 5 minuta dhe u 
përcuallm me kënaqësi të madhe. 

Harrova të thom se që kur u deklarua Shqipëria indipendente dhe u ngrit pas kaqe 
shekujsh flamuri i kuq e zi i Skënderbeut në Vlorë prej Ismail Qemalit, kishte filluar një 
lëvizje extraordinare në qarqet e Shqipëtarëve të Amerikës dhe me gjithë sharjet e thash” e 
themet me shoqi-shoqin prapë se prapë të dy gazetat Shqiptare të Amerikës “Dielli” dhe “Zëri 
i Popullit” ishin flamurtarë të lëvizjes kombëtare dhe si njëra, si tjetra ishin apostujt dhe 
interpretë të ndjenjave patriotike. 

Prandaj midis çështjeve tjera ish edhë çështja e një mbreti, ose e një princi për 
Shqipërinë. Pra edhë kandidatët nuk n'a mungonin. Përveç Princ Gjikës e Aladro Kastriotit, 
kishim tani edhe princin Urach që n'a rekomandonte Austro-Hungaria, Dukën e Abruzzëve që 
n'a impononte Italia dhe princ Ahmet Fuatin (sot mbretin e Egjyptës), i cili, si trashëgimtari i 
të madhit Shqiptar Mehmet Aliut e të Ibrahim 

Pashës kishte drejt për drejt pretenza mbi fron” e Shqipërisë. Të gjithë këta kishin edhë 
agjentët e tyre në Shqipëri, po edhë jashtë Shqipërisë, si dhe në Shtetet e Bashkuara. 

Faik Konitza, i cili ndiqte propagandën austrijake ish deklaruar për një princ gjerman si 
Mbret të Shqipërisë. Ahmet Fuadin, pra, s'e duronte aspak, prandaj bënte një propagandë 
shumë të rreptë kundra tij, se do n'a sjellte arabë e xharije në Shqipëri, se do n'a vinte me 
harem e me hadëme, se do n'a bënte turq, etj. etj. 

Naturisht edhë unë në “Zërin e Popullit”, mbassi s'na mbushej mendja për ndo një princ 
Shqiptar, do e mos përkrahnja mendimet e F. Konitzës. Ku t'a dinja unë se do vinte dita të 
piqesha me Ahmet Fuadin në Venetik, dhe atë njeri që aqe fort e kisha sharë pa e njojtur, tani 
do t'a njihnja që për së afërmi, do të hanja bukë me atë dhe do t'a admironja nga sjelljet e tija 
fisnike e evropjane, se Ahmet Fuadi, mbreti i sotëm i Misirit, tjetër gjë munt të ish, po kurrë 
një Turk, si e përshkruante Faiku, dhe si ja mbanja edhë unë zërin, pa ditur njerinë, si tjetër 
herë Sanxo Panchia të ndryerit Don Chishotit. 

Në atë kohë një kongres i math Panshqiptar do të mblidhej në Triesht, me inisiativën e 
tërthortë të Austro-Hungarisë, e cila i dolli Zot Shqipërisë dhe dëshëronte që Shqiptarët të 
kërkonin sovranin e tyre prej shtëpisë mbretnore të Habsburgëve, ose të paktën ndo një princ 

tjetër gjerman. Për këtë kongres ishim lajmëruar edhë ne, dhe Federata “Vatra” zgjodhi Faik 
Konitzën si përfaqësonjës, dhe orthodhoksit e kleri orthodhoks Shqiptar zgjodhi Fan Nolin, i 
cili do vinte më parë në Londrë të fliste me disa politikanë filoshqiptarë inglizë për çështjen 
t'onë pastaj do vinte të bashkohesh në Triesht me F. Konitzën. 

Mua më shkruan nj'a 2-3 shoqëri t' represantoj po të ish e mundur, në atë kongres. Po 
mbassi për harxhet e udhëtimit s'jepnin përveç se nga 30 dollarë ç'do shoqëri, gjërra 
qesharake për një udhëtim kaqe të math e shumë shpenzues, unë u përgjigja që s'mundem t'a 
pranonj atë përfaqësim, i cili munt të më kushtonte më se 500 dollarë. 

Përveç këtyre dhe një çështje tjetër më ndalonte të shkonja nga Amerika dhe kjo ish se, 
mbas largimit të Faikut e të Fan Nolit s'mbetej tjetër veç meje kush të vazhdonte propagandën 
e patriotismit për Shqipërin” e lirë e për zgjedhjen e mbretit të saj. Prandaj edhë u ndala në 
Amerikë, me gjithë që edhë të tjera shoqëri më von më propozuan t'i përfaqësonj në Triesht. 

Pra Fan Noli iku për Londrë dhe Faiku pregatitej të nisej për në Triesht si delegatë. 

Në ato dit — ishim në muajin e Frorit 1913 — takoj që ardhi në Nevv-York një miku im, 
Sotir Gjika, nga Shtika e Kolonjës, i cili nisej nga $. Bridge Mass, të vinte në Shqipëri, prej së 
cilës ishte largura 20 e sa vjet. Ky në atë koh” e sipër kishte bërë nj'a 6. 000 dollarë dhe 
kështu vinte në Shqipëri me qemerin plott. 

Më lajmoj me telegraf se po vinte në Nevv-York e më lutej t'i kaparosnja një vent në 
klasin e II në vaporin 30. 000 tonësh “Gorge VVashington” të Shoqërisë “North German 
Lloyd” që nisej prej Nevv-York ato dit për në Liverpool të Anglisë dhe s'andejmi për në 
Cherburg të Francës dhe në Bremen të Gjermanisë. 

Atë natë që ardhi $. Gjika në Nevv-York më ngjau një rrezik i math. Kisha do paret e 
mija, 860 dollarë, të mbledhura prej ikonomive të mija dhe i kisha marrë përsipër që t'i vinja 
në Bankë. Taksirati im që u ndoth Banka mbyllur dhe të hollat më mbetnë në xhep, dhe me 
gjithë që ime shoqe më tha t'i linja në shtëpi, ishte taksirat t'i mbanja akoma përsipër. 

Si ardhi Gjika e e prita, i bëra një darkë të mirë dhe sa do që kishim edhë mysafirë atë 
natë, ju dërgova fjalë të mos më presin. 

Si hëngrëm mirë dhe që t'a kënaq edhë më mirë Gjikën e shpura edhë në theatro, në 
Metropolitan. 

Fati i keq, mbassi e vendosa në hotel dhe po kthehesha në shtëpi (banonja në 39-ën rrugë 
midis 7-th e 8-th Avenue-së), kur po drejtohesha në shtëpi t'ime, pashë se dritta elektrike për 
çudi ishin shuar. Kësilloj po shkonja më t'erët, pa pasur as një dyshim. Kujtonja kurrë se do 
ndodheshin gangsterë në kthizë të Nevv- York-ut2 

Tek po shkonja, katër të panjohur më presin rrugën. Dy me revolverë në duar më dalin 
ballë për ballë e më thresin : “Hands up” d. m. th. “duart përpjetë” dhe më venë në gjoks 
grykat e revolverëve. 

Ç” të bënja” I ngrita duart përpjetë. Ahere njëri po m'a mbante në ballë revolverin e 
tjetri më kërkoj andej këtej, më gjeti portofolin, më mori të gjitha të hollat 800 dollarë, tuke 
pasur mirësinë të më lerë prej tyre 20 dollarë edhë sahatin e florinjtël............... 

Si mbeta vetëm zura po fërkonja sytë se mos isha në ëndër, po....... mjerisht ishte e 
vërtetëll Ata hajdutë të këqinj më kishin xhveshur, më kishin marrë shpirtin, më kishin lënë 
fukara, edhë me një karvan njerës pas, se, si thashë, përveç gruas e djalit t'em kisha në shtëpi 
edhë t'ime vjehrë me t'im kunat Niko Poçin, të dy fëmijën e s'ime kunatë Marigosë, Vason e 
Fereniqin, po edhë baxhanakun Kostaq Kottën me të shoqen Angjeliqinë, dhe të gjithëve ne 
n'a mbante gazeta e gjorë “Zëri i Popullit”, se as im kunat Niku s'kishte ndonjë punë, as K. 
Kottal 

Më kot vajta në Policil më kot u përpoqa të zbulonj kusarëti Pastaj thonë se s'ka vent më 
i sigurt e më i organizuar se sa Shtetet e Bashkuaral 

Kur u ktheva në shtëpi, gati si i lojtur menç e ja tregova aksidentin vetëm s'ime shoqe, 
ajo sa t'ja kiste të qarit e të këputte cullufet, si bëjnë të gjitha gratë në raste të tilla të 

shembëllta, përkundrazi e priti mandatën me një gjakftohtësi të rallë e më dha një inkurajim jo 
të vogël. T'u bënë kurban, më tha, të rrosh vetë, prapë i vë në venti Fjalë burnore që s'i 
harronj kurrë, që i mbanj ment edhë sot. Edhë ahere njoha edhë më mirë karakterin e lartë e të 
paçmuar të shokut t'im të jetës. Këjo më ringjalli edhë e harrova të keqen. 

Të nesërmen u poqa prapë me Gjikën, të cilit i tregova taksiratin e math që më gjet, tuke 
shtuar se, po të mos kishim vajtur në theatro ndofta do mos e kisha pësuar atë maskarallëk. 
Po, Gjika, ndjeje Zot shpirtin e tij, se vdiq i shkreti i mjerë në Bari — Gjika po thom, i cili m'i 
dëgjoj ato fjalë me vërejtje, mer fjalën e më thotë : “E mar vesh se jam shkaktar që humbe 
këto të holla, po unë kam përsipër 6. 000 dollarë, beqar jam, s'kam kush të më kërkonjë gjë, 
prandaj për një mik si ty, që e kam dashur e adhuruar aqe fort, I bënj theror do pare: mos kij 
merak, se të hollat që të mvodhë t'i jap unë” Edhë me një herë fjalët që tha i shoqëroj edhë 
me vepra. Nxori kuletën e më hodhi përpara 8 copë banknote nga 100 dollarë njëral Do edhë 
të tjera më tha2 

Për Perënditë tërë u çudita me këtë gjenerozitet, me këtë kalorësi të këtij mikul Kurrë 
nuk do t'a besonja. Bravol ....... . Kaqe më mallëngjyen fjalët e tija, sa kujtova atë ças se i 
gjeta paret e mija. 

Ja ktheva prapë, tuke e falenderuar fort për këtë bujari, po Sotir Gjika — kokë kolonjari — 
s'desh t'i merte të hollat. Unë kam, më thotë, edhë 5. 000 dollarë të tjera, 800 më pak, 800 më 
tepër, s'do me thënë gjë më thotë, theror u bëfshin për një mik. Kush e di si vjen sëra një dit, 
më thotë. Po me gjith” ato unë s'ja mora, dhe Sotirit të gjorë e pashë se i ngeli hatri. 

Tuke folur, i tregova për Kongresin Panshqiptar të Trieshtit, që do bëhej më 1 Marsit. 
Më tha se kishte qef edhë ajy të ndodhej në Triesht. I thom unë se janë 3 shoqëri, që më janë 
lutur t'i përfaqësonj atje, po japin vetëm 90 dollarë. Mer, më thotë, Gjika vetëm përfaqësimet 
e tyre, d. m. th. kredencialet, dhe sa për të holla kemi vetë. I heq unë, thotë, të gjitha harxhet, 
mjafton të jem pranë jyve: për mua, thotë, këjo do ish një lumëril 

Unë këto fjalë ja thashë s'ime shoqe, e cila, për çudi më tha edh” ajo që do bënja mirë të 
nisem me Gjikën, që me këtë shkak të harronj edhe taksiratin që më gjet, edhë mbasse hiqnja 
edhë këmbën xvarë, si themi ne, për në Shqipëri, e kështu i tërhiqnja të gjithë andej. Në këtë 
mëndje ish edhë Nik Poçi e Kostaq Kotta. More, ju thom, a jini ndërment ju, që po flisni 
kështu” Po gazetën kush do t'a drejtonjë “Po ju si do bëni pa para një karvan njerës”7 Mos 
n'a qaj hallin, më thanë, se do bëhemi garçona në për hotelet e shtëpinë s'e lemë të vuanj. 
Fundi i fundit m'u mbush mëndja edhë mua, mbassi dashkan të gjithë. Mbi këtë bëra edhë një 
hesap. Sido qoftë, s'ime shoqeje do t'i linja harxhet e rrugës, e po t'a shëkonte pisk do ngrihej 
të vinte bashkë me djalin, në Triesht, ose në Napoli, ku t'i urdhronja vetë. 

Ahere piqem prapë me Gjikën, i cili u gëzua fort kur e pa se e vendosa të shkojmë 
bashkë e më thotë se të gjitha harxhet janë të tijat. Mbi ato kaparosmë shpejt dy bileta të klasit 
II në vaporin splendid “George VVashington” vizuam shpejt pasaportat dhe ishim gatil Nga 
ana tjetër unë lajmërova shoqëritë të më dërgojnë shpejt brenda 3 ditëve letrë-përfaqësimet 
përkatëse e kështu brenda 3 ditëve kisha marrë 4 përfaqësime me 120 dollarë. 

Sotir Gjika i shkreti nxjer e më jep 300 dollarë për t'i lënë në shtëpi, e sa për të tjerat 
ishte pun” e tij. Kësisoj i lashë 120 dollarë s'ime shoqe, i dhashë 100 doll. të tjera K. Kottës 
që të komandonte shtëpinë me ikonomi të madhe për nj'a 2-3 muaj, pa më von kishte 
Perëndia. Vetë mbajta 80 dollarë me qëllim që, ja se do hynja në Vlorë dhe do t'i sillnja të 
gjithë, ose vetëm gruan e djalin, ja se do kthehesha prapë në Amerikë, gjë që s'e dëshëronja 
kurrë, se më ishte mërzitur tepër vendi i VVashingtonëve, ku kisha gati katër vjet, pa një farë 
prokopijetl 

Kështu, si mora edhe të 120 doll. të tjera nga shoqërit' e përmendura, që s'ja rëfeva 
njeriut, u nismë më 20 të Frorit (1913) me “G. VVashington” prej Nevv-York-ut tuke lënë 
zembrën e shpirtin në Nevv-York, d. m. th. gruan dhe djalin. 

Kishim një lundrim, një udhëtim extra në Oqean, me gjithë që ishim në palcën e dimbrit. 
Kaq” i paqm e i ri ish vapori, kaqe n'a kishin kujdes brenda, sa në asnjë kompani tjetër 
transatllantike nuk e kisha parë, ndonse ishte e katërta herë që po e kryqëzonjë Oqeanin e 
math. Nat-për- natë kishim teatro, si p. sh. të parën natë kishim “Otello”, të dytën “Aida”, të 
tretën “Boheme”, të katërtën “Cavalleria Rusticana e 

Pagliacci” e të pestën “Norma”, gjith'ashtu koncerta dy herë ditën, tennis etj. etj. kaqe sa 
kur arthmë në Liverpool të Anglisë n'a artdhë shumë keq që u mbarua aqe shpejt Oqeani. 

Në Liverpool ndejmë nj'a 8 orë. S'andejmi vijmë në Plymooth, ku ndejmë edhë 4 orë të 
tjera dhe q'andej hoqmë drejt për drejt për në Cherburg të Francës, ku arrimë në orën 20. 

Një vaporaq ardhi e n'a mori nga vapori i math e n'a nxori në tokën franceze. Merret 
vesh me sa hidhërim u ndamë nga bashkëudhëtarët t'onë, me të cilët kishim shkuar aqe mirë 
në Oqean, si dhe në detin e Manche-it, dhe i fatmironim se do shkonin edhe nj”'a 3 net të tjera 
akoma mirë, gjer sa të vinin në Bremen e në Hamburg. 

Si duallm nga dogana pyesim për trenin për Paris, e n'a thanë se s'ka tjetër tren, veç një 
që shkonte në mes të natës expres për turistët me klasë “unique” e të shtrenta. Ja përkthenj 
Gjikës shqip, sa që folmë frëngjisht me kapostacjonin frenk dhe Gjika, si hovardar që ishte, 
ç'ka më thotë, shkojmë me këtë tren, sa të rijmë e të flemë në Cherburg. 

Kështu ne mes të natës u nismë nga Cherburgu dhe në pikën e mëngjesit arthmë në 
Paris. Po në vagon brenda kishim një muhabet të gjatë me dy franceska Pariziane, që po vinin 
edh” ato në Paris, kështu që gjithë nata shkoj me muhabet, edhe Gjika, nga që s'kuptonte 
“gra” frëngjisht, ose flinte atë natë, ose merrej me një diksioner të Kristoforidhit, që i pata 
dhënë që në Nevv-York, tuke përshkruar fjalë shqipe të reja q'andej e tuke i msuar mëgojë , 
dhe si një tjetër filozof Anaximenis, as që shtiri sytë një herë t'i shohë ato franceskat. 

Në mëngjes ishim në Paris. Posa duallm në stacjon muarm një karocë dhe hoqmë në 
“hotel dë Passy” afër Trokaderasë. 

Si i lamë valixat në hotel, i thom Gjikës të dalim të shetitim një herë Parisin e dëgjuar e 
të përbotshëm. Po Sotiri kish qef më mirë të rinte në hotel e të merrej me diksionerin e 
Kristoforidhit se sa të dilte nëpër qytet. Kur kam parë një Nevv-York theshte, është nevoja tani 
të shoh Parisin” 

Kur e pash” ashtu e lashë Gjikën në hotel e u drejtuash me një herë në Tour Eiffel, 
mrekullin e çuditshme të kapitalit frances, i cili ishte afër hotelit t'onë, posa që të kalonje 
lumin e bukur e të kulluar Senën (La Seine). 

Afrohem në Tour Eiffel edhe me një herë hyra në portikë dhe tuke paguar 2 fr. Francet, 
hipa në assensor, i cili ecte shumë nga dalë, gjer sa për 15 minuta isha në majën e Tourit 
Eiffel. Oh, sa bukuri, një bukuri e patreguar, një sent extraordiner. 

Që andej dukej Parisi i paanshëm, si një fushë e gjërrë dinga me shtëpi e ndërtesa të 
çuditshime, me ato kathedrale të mrekullueshme e ato paysages deliciose. Dikur më dukej se 
si kur anonte pak maja e mrekullueshme e asaj kulle. Vura re mirë edhë konstatova se trualli i 
kullës sikur ishte, ose shkiste nënë këmbët e mija. Bëra çudi edhë pyeta me njëherë le guide, 
udhërëtyesin d. m. thënë : Dit done, qu”est ce qui c'est que sa” Il me semble que ce plancher 
est en mouvement. M”'a pret me një herë guidi : Oui, monsiur, ça c'est vrai, porcequ”il se 
mouve vraiment, le tour, mais n'ayez pas peur, më thotë. Kështu tundet gjithnjë, më thotë, po 
mos kini frikë. 

Që atje lart shkrova letrën e parë s'ime shoqeje, që arthmë mirë gjer në Paris dhe e 
impostova po majë kullës. Pas një ore zbrita poshtë, po kurrë s'më delte mentsh ajo 
përshtypje manjifike që kisha marrë prej tourit nalt. 

Si zbrita ja përmbusha në Place de la Concorde, ku të tjera bukurira më prisnin. I fillova 
pastaj me radhë quartieret e Parisit, pastaj pashë Champs Elysëes, shetitjen më të bukur që ka 

në Botë, Mont Martre, Quartier latin, Vandomë, Bastille, Arc de Triomphe, Notre Dame de 
Paris, ku kujtova Hugonë, Dumasët, Rabelais, Moliere, Voltaire, Corbeille, Racine, 
Chateaubriand etj. etj. ku solla ndër ment gjithë revolucionet gjaksore francese, guillotinat etj. 
etj. dhe sa e sa romane frëngje që kisha kënduar. Më së fundi vajta në “ Bois de Boulogne”, 
në pyllin, ose parkun më pitoresk e romantik të botës. 

Gjith” atë dit më ra ndërment të vete t'i bënj një vizitë princ Aladro Kastriotit, që 
banonte në rue St. Martin Nr. 9. Këtu më ngjau një episodë. 

Posa që shkela kopsën elektrike të portës së sokakut, vjen një djalosh e më çel derën. 
Hynj brenda midis një kopshti të gjatë dhe posa që afrova në banesën, një njeri venerable më 
del përpara. Unë që kisha parë fytyrën e Aladros në fotografi e e sillnja gjithënjë ndër ment, 
posa që e pashë atë fytyrë që ngjiste aqe tepër me princ Aladron, më nje hërë qëndrova, qita 
kapellën e e salutava gjer më dhë, tuke e emëruar me titullat “naltësi”, ”naltësia jote” etj. etj. 
të cilat ajy i priste me një nënëqeshje, gjer sa u futa brenda në salon e u ula mbi një fauteuil'. 

Dikur kthehet e më thotë: më vjen keq zotni, se s'e gjeni princin këtu. Ka dy dit që iku 
për në ..... di unë se ku.... . Po zotrote, i thom, cili je ahere, mbassi s'qënke princ Aladrua”2 
Jam, thotë, bostanxhiu i tij, edhë zu qeshte, po mos u çuditni, më thotë, në një gjuhë të kjartë 
parisjane, se shumë veta e kanë pësuar këtë, se me të vërtet i ngjas shumë t'em zot Princit. 

Po pse s'ma theshe që në krye, i thom, po më lë e të servira kaqe “naltësira” gjer tani” 
Apo të vinte mirë, i thom. Natyrisht që kënaqesha, më thotë, e s't'a prisnja hovin, e filloj të 
qeshë mirë. E pashë se kisha të bënja me një typ parisiani, që ju pëlqen të qeshin gjithë ditën. 

Më dolli pastaj edhë një zonjë mesatare, e cila ishte mantenuta e princit, po unë si u 
përvëlova një herë me kopshtarin, nuk dinja me ç'titull t'a komplimentonja edhë këtë, gjer sa 
më në funt i thashë : më ndjeni, me ç'farë titull duhet t'ju adresohem, se unë po vinj këtu për 
të parën herë. M”a prët : jam zonja .... . s'mbanj ment ç'farë. E kështu zura e po i flisnja me 
embrin zonjë. Po ajy kopshtari i ngjiste kaqe shum” Aladros sa ishte çudi. Shumë veta ishin 
gënjyer. 

Më së fundi, si ika që andej, më ra ndër ment se në Saint Clouë, në Boulogne-sur-Seine 
(Roud point) kisha edhë një kushëri, Nikollaq Lakon. Mar tramin e dal në Madeleine e 
drejtohem në shtëpi të tij, ku, mbassi s'e gjeta, i lashë një kartë-vizitë e kështu Nikollaq Lakua 
n'a ardhi atë natë në hotel e n'a mori në shtëpi të tij, ku n'a rekomandoj edhë me të shoqen 
Mrs Margheritën, Parisiane, po e cila e fliste shqipen si të ish një korçare. Kemi shetitur 
kështu bashkë më shumë vënde të shënuara të Parisit, tuke parë shumë monumenta. Po, 
mjerisht s' patmë kohë t'a shetisim Parisin si duhej se do niseshim për në Triesht. 

Si ndejmë 3-4 ditt në Paris u nismë e vamë në qytetin historik Nancy të Francës, qytet 
fort i bukur, i ngrehur mbi disa bregje pitoreske. Si ndejmë disa orë aty 

vamë në Strasburg të Gjermanisë ahere dhe q'andej në Karlsruhe. Ndejmë edhë këtu një 
natë. Të nesërmet ndrojmë tren e vemë në Ulm, që andej ne Stutgard, qytet tepër i bukur dhe 
që nga Stutgard, vamë në Munchen (Monaho). 

Aty ndejmë dy ditt e kemi shetitur gjithë atë alamet qyteti, kapitalin e Bavierës, qytet 
extraordinar historik, klasik. Pamë atje më të shumtat e momumenteve të shënuara, 
kathedralet e muzet” e bukura, parqet e statuat e çuditshime etj. etj. 

Si lamë Monahon arthmë në Augsburg dhe q'andej u futmë në Austri, ku në qytetin 
Vilah qëndruam nj'a 4-5 orë. Mbas tri orësh udhëtimi ishim në Triesht, ku mora edhë unë 
pjesë në Kongres, sado që arriva në ditët e fundit. 

Si u shpërnda Kongresi, i cili pati një rezultat të mirë për Shqipërinë e lirë, shumë 
delegatë Shqiptarë, si ata të Rumanisë, të Bullgarisë, etj shkuan nëpër vënde të tyre. Në 
Triesht mbetëmë gati nj'a 50 delegatë. 

Me Faik Konitzën e me Fan Nolin u poqmë në “hotel de la ville” të Trieshtit, 

ku Faiku më fort u çudit si u ndodha edhë unë në Triesht, që ajy më dinte në Amerikë. 
Fan Noli, i cili s'e kishte mirë ahere me Faikun më afrohej më fort mua. E vërteta ishte se nuk 
kish edhë të holla tamam e kështu hanim më fort bashkë bukë, kurdoherë me ikonomi, ndonse 
Faiku kish boll dollarë prej “Vatrës” dhe rronte si princ. 

Sotir Gjikës n'a i kish hyrë një merak të msonte italisht, se i pëlqente mjaft kjo gjuhë 
ashtu si e flisnin në Triesht, e mbassi unë e flisnja si do ku do m”u vardis t'i bënja nga dy orë 
ditën msim. Edhe unë s”ja prisha qefin Sotirit. Kaqe maniak ishte pas italishtes, sa u qep pas 
hotelit e s'delte fare jashtë. 

Po në Triesht gjetmë belanë nga disa Shqiptarë delegatë, të cilët s'di se qysh kishin 
mbetur pa të holla në Triesht e s'kishin as për të ngrënë. 

Një prej atyre, i mirënjohturi nër redhet nazionaliste si “Shaban-beg Goça”, i cili s'ish 
tjetër veç se Leonidha Dhosi, një dreqi vetë, po edhe vagabond internacional, mbassi vuri 
borxhe më të katër anët e gënjeu edhe Gjikën e gjorë e i mori 300 dollarë, qinse do vinte në 
Venetik të piqeshe me mbretin aspirant të Shqipërisë, Ahmet Fuadin, për të cilin bëra fjalë 
edhe tjetër herë. 

I shkreti Gjika, njeri naif, njeri që s'e kish njohur akoma karakterin vagabond, kujtoj se 
ka të bënjë me një njeri të math, i cili s'kishte prishur akoma një çek (72) të math në Bankën e 
Trieshtit, se u ndoth e Dielë atë ditë, kurse i Zoti i hotelit e kish shtërnguar për të hollat e 
hotelit. Ky, pra, Shaban-beu kish një rendez-vous me Fuadin në Venetik, i cili qinse e kishte 
thirur nergut atjë këtë njeri të math. 

Unë kisha harruar t'i thom Gjikës të ruhet nga ky vagabond i pashoqtë, që kish rijepur 
botën. Ç'ngjau pra” Shaban beu, i cili më njihte mirë e e njihja më mirë që tjetër herë, tuke 
qenë se desh të shtinte shuma të mbëdha në dorë nga paralliu Ahmet Fuadi, kish nevojë të 
ketë pas edhë një Shqiptar tjetër si nacionalist të mirënjohur, e kështu tuke e përdorur këtë si 
ndërmjetës, ose tuke e shkuar për budalla, të munt t'i rëmbente fashën më të madhe princit 
(nuk lexohet H. K.), dhe si mjet të këtillë më zgjodhi mua. 

Më mer (atë dit që gënjeu Gjikën) e më thotë më nj'anë se ishte nevoja të shkonim në 
Venetik të piqeshim me Ahmet Fuadin për çështjen e fronit të Shqipërisë, 

mbassi ajy ish kandidati më probablë. I thashë se un” e kam kritikuar A. Fuadin me 
gazetën t'ime e s'munt t'i delnja në sy. S'ka gjë, më thotë, ju bashkonj unë se e njoh 

që në Misir, ku kam qenë inxhiner në çifligjet e tija. Mir i thom po pse nuk shkon 
vetëm” Është nevoja, thotë, të kem edhe një, ose dy shokë të tjerë, prandaj ti je mjaft. Ç'ka, i 
thom, po unë s'kam të holla të vinj në Venetik e të kthehem prapë. Kam unë thotë. Ku i gjete, 
bre” i thom. Ti s'kishe fen” e metalikut gjer djel Shaban beu, i cili s'dinte se kisha ardhur tok 
me Gjikën nga Amerika, më tha se ka njohur një kastravec, një teknefes, që ka ardhur tani nga 
Amerika e ka plot dollarë, e ja hodhë vllakën, thotë, sa të fërkosh sytë. Aman brë, Shaban bë, 
i thom, cili ësht” ajy, nuk më thua që t'i kërkonj edhe unë” Ti nra lerë mua t'a mjel, më 
thotë, mos u përzjel 

Po mua s'më duroheshe gjer sa e shtërngova e nra rëfen, se ajy kastravec, ajy guak që u 
gënjye prej tij s'ish tjetër veçse i ngrati Sotir Gjikal Ahere s'm”u durua. Me një herë mora 
tjetër fytyrë. Ajy njeri që e paske gënjyer, i thom, është miku im e kemi ardhur bashkë nga 
Amerika. Të lutem ktheja shpejt paratë që more e mos u bëj rezili A i kë mentë” më thotë. 
Unë mezi ja mora e ti kërkon të vete t'ja jap prapë” Si e pashë që s'kish qëllim të mirë, u 
nxeha me një herë ei thom : Atë që i bëre Gjikës m'a kë bërë mua. Ç”'thua ja jep paratë prapë, 
apo jo” Ajy qeshte e s”e turbullonte gjakun. Po në mos ja dhënça” thotë. Në mos ja dhënç 
ahere po shkonj që tani në Polici e po të bënj pesë para, i thom: mos e sill punën gjer atje se 
do të të kushtonjë keq këjo që bërel 

Dha, mori, të më bintte, s'ish e mundur. Filloj pastaj të më marë me të mirë, po unë 
s'dëgjonja aspak. Ngrihem me një herë e lëshohem të vete në Polici. Ajy më ra pas, e kur e pa 
se vërtet po drejtohesha në Polizei e kuptoj se s'bënja shaka më hoqi në një kafene e nxjer më 

jep 100 dollarë. Të gjitha, i thom, të gjitha, ndryshe s'të ndahem. Më jep ahere edhë 100 
dollarë të tjerë: Akoma i thom. Si, akoma, po s'kam të tjera. S'është e mundur, i thom, nxiri të 
gjitha. Ahere pa ç'pa më nxori edhë 72 dollarë të tjera. Kusurin e kishte prishur. S'i lashë gjël 

Ahere me lott ndër sy më thotë: po kështu do më lësh të vdes për bukë” I tillë që jë, i 
thom, rraj edhë vehten po të duashi Po si e pashë se u zbë në fytyrë e ment ikte nga mentë, i 
lashë edhë dy dollarë e i mora të tjerat e ika, pa dëgjuar as një lutje tjetër. 

Vinj e gjenj Gjikën që po këndonte italisht, si pa gjë të keq. Ajy s'më pa që po zjenja 
nga inati. E sjell fjalën të më tregonjë për Shaban benë ku edhe si e njohu e e pashë se më 
fliste për atë me një enthusiasmë të madhe, si kur kishte njohur personin më eminent të 
Shqipërisë. I thom, këta persona janë aventurierë të klasit parë që ti s'ke haber fare, mor 
ditshkurtëri Mos të gënjeu edhë me ndonjë parë” Po, thotë, i dhashë 300 dollarë. Treqint 
dollarë” E s'të ardhi keq aspak” Po pse s'më pyete mua” E bëra këtë faj, thotë, po tani 
ç'bëhet” S'më vjen aqe keq për paret, sa që më gënjeul 

Ahere i tregova ç'ngjau e qitta e i dhashë të 270 dollarët që i mora Shaban beut, aqe sa u 
habit e mbet me gojën hapur Gjika. Tani, i thom, hapi sytë se mos të të gënjenjë tjetër kush. 
Edhë që të mos kish pare për sipër e detyrova t'i verë në Bankë të gjitha të hollat që kish për 
sipër, sepse edhë herë tjetër, kur ishim në Paris, i humbi një kulet” e veçantë me 2. 500 dollarë 
e për fat ja gjeta unë dhe ja dhashë, prandaj Gjika pat hair e jo dam prej meje që arthmë tok 
nga Amerika. 

I kisha thënë Gjikës se Shaban beu desh të vinte me ato të holla në Venetik që të piqeshe 
me Ahmet Fuadin, të cilit do t'i shkëputte ndonjë fashë të mirë, se ish i zoti. Ahere n”a pret 
Gjika që s'do ishte keq të vinim edhë ne në Venetik, që të shëkonim edhë çudirat e atij qyteti 
të çuditshëm që ishte ngrehur për mbi ujët. Si të duash, i thom, në mos të dhembin paret. Po 
në harxhojmë që harxhojmë thotë, si këtu, si atje e mbassi s'po hapet blokua për të vajtur në 
Shqipëri, në daç, më thotë, munt të rijmë edhë në Venedik. 

Kështu u nismë atë natë të dy me Gjikën dhe të nesërmen ishim në Venetikun e bukur, 
tuke qëndruar në hotelin “Rialto” ku pas dy ditt n'a ardhë edhe Shaban beu, i cili i lypi ndjesë 
Gjikës për ç'ka i punoj. Po mua s'më honepste dot. 

Pas dy dittsh kemi pasur pjekje me princ Ahmet Fuatin njeri shumë gentil e fisnik, typ 
Europjani. N'a mbajti për drekë, vetëm mua. Folmë më shumë se dy orë bashkë, po s'më 
tregoj as një zembrim, as pakënaqësi për sa kisha shkruar kundra tij ne “Zëri i Popullit”. E 
pashë se dëshëronte shumë të hipte në fronin e Shqipërisë, se kam edhe unë, më tha, gjak e 
zembër Shqiptari, si stërnipi i të madhit Muhamed Ali. Unë ja përcillnja sa mundja ëmbël 
dëshirat e tij të respektuara. Më pyeti në kam nevojë për gjësendi e i thashë “falemi nderit, jo, 
s'kam ndo një nevojë”. 

Shaban beu më gjet veçanërisht e m”u lut fort mos i thesha gjë Princit për atë. Bëj si të 
duash i thom, unë s' ngatërohem, veç se kur më përzihesh me miqtë e mij. Prandaj Shaban beu 
bëri si bëri i çkëputi nj” a 2. 000 lireta italjane princit. 

I ndejmë disa ditt në Venetik e s'lamë vente monument pa parë u kthyem prapë në 
Triesht, në jetën e parë, se në Venetik mërzitet njeriu pa automobile, pa tramvaje e karoce e 
pa kallaballëk, kur se në Triesh i kishim të gjitha. 

Na u bënë plot një muaj në Triesht e s'kishim asnjë shpresë se mos thyheshe blokua e 
Vlorës prej Grekëve. Unë tuke mos dashur t'i bije më qafë Gjikës, kisha prishur gati gjithë 
paratë që kisha për sipër e më dukej se mbeta rehen në Trieshtë, se s'isha as për në Shqipëri, 
as për Amerikë. 

Nga ana tjetër kishim gjetur belanë edhë prej Shqiptarëve te mbetur në Triesht, të cilët 
gjithënjë n'a ngarkoheshin nevoj, se s'kishin bukë të hanin. Unë ju kisha ndihmuar nj'a 40 
dollarë dhe Gjika më tepër se 100 dollarë, po ku arrijshin dot gjith” ata” 

Tani unë kisha gjithsej 10 dollarë. Ky ish gjithë kapitali im. Gjika më jepte sa t'i 
kërkonj, po s'mundnja, se për udhëtimin për mua, si edhë për harxhe të tjera kish prishur për 
mbi 600 dollarë. Pra duhej t'i gjenja derman vehtes. 

Po vrisnja mendje disa nett me radhë e s'e gjenja dot. Një dit më mer Fan Noli në kafe 
“Exelsior” e si më gostiti një melange, më pyeti a kam pare t' huanj ndo 100 dollarë. I thom 
se kapitali im përbehët vetëm prej 10 dollarësh: po të duash të jap gjysmat. Po të jetë për 5 
dollarë, thotë Fan Noli, të jap unë 10, se kam akoma nj”'a 20 dollarë, po unë dua 100. Pse, i 
thom. Se.... . edhe fillon të më rëfenjë një të tërë. 

E njeh në thotë dukun Monpensier” — Po e dëgjonj për të parën herë, i thom. Ky është 
famus parelli më thotë Fan Noli, edhë një nga kandidatët e fronit të Kastriotëve. Tani gjëndet 
në Napoli dhe matet të vejë në Vlorë. Po të kisha, thotë, 100 doll. Do vinja atje do t'a shtynja 
të çante blokon me yahtin e tij, do t'i mernja të holla për ju (me fjalën “ju” Fan Noli kish 
parasysh mua, Hil Mosin, Hamdi Ohrin, Filip Krajën, Goxhamanin edhë Sotir Gjikën, të cilët 
ishim një taraf kompakt) dhe do t'ju sjell të gjithëve në Vlorë. Po si t'ja bënja që s'kishar Po 
më një herë u kujtova. Aqe para n'a huante Gjika. Ja kërkova e m'i dha me një herë. Po në 
vënt të shkonte Fan Noli, u nis Hil Mosi me Hamdi Ohrin. 

Këta vanë në Napoli, u poqnë me Monpensienë, po nuk di pse s”e bindën të venë bashkë 
në Vlorë. As Hil Mosi, as Hamdi Ohri, s'deshin të n'a rëfenin ç'pësuan, por se dukeshin si 
njëri, si tjetri tepër të mërzitur e ju vinte plasje se prishnë ca të holla pa bërë gjël 

Mirë po sa vanë e ardhë këta, këtej ngjisnin të tjera havaze. Italjanët ishin të zembruar që 
pse s'e bëmë Kongresin në Itali, po në Austri, mbassi Italia kaqe fort n'a përkrahu në çështjen 
e independencës s'onë. Për këtë shkak ishin dërguar disa agjenta, të cilët filluan të merren 
vesh me mua e me Fan Nolin, që ishim nga kryetarët e Shqiptarëve të jashtëm. 

Ne si e pamë se Italia ishte dispose të prishte disa qindra mijësh lireta për të fituar 
pondin e saj për kundra Austrisë dhe nga ana tjetër mbassi n'a bëheshe edhe në mirë të kishim 
një qendër të dytë, ku me shtyp e me mjete të tjera munt t'i sillnim dobi çështjes s'onë edhë 
më fort të tre qyteteve të mbëdhenj të Shqipërisë, Shkodrës, Korçës dhe Gjirokastrës, të cilat 
ishin në rrezik të math të merreshin prej Serbisë e Greqisë, arthmë në marrëveshje me agjentët 
italjanë. 

Austriakëve ju rë në erë për një herjesh dhe filluan të n'a marin me të mirë, që të 
qëndrojmë në Triesht, ku na jepnin gjithë lehtësinat, të holla dhe një shtypshkronjë e zyrë në 
dispozicjon t'onë, etj. etj. Mua më thiri drejtori i Sigurimit publik të Trieshtit Dr. Von 
Metkovich e u mundua të më bindë të qëndronj me shokët, tuke më ofruar edhe 10. 000 
korona (500 e ca napolona ahere) që të mbanjmë ato shokët e gazetën vetëm për 3 muaj. Po 
unë s'ja pranova, jo për tjetër, po se ju ishim lutur më parë të n'a lehtësonin të nxirnim një 
gazetë shqip e ata s'n'a qasnë as në pragun e derës e tash si dëgjuan italjanët u zgjuan. 

Ju thashë shokëve e më thanë se s'bëra mirë, po më në fund e muar vesh se kisha të 
drejtë. Vërtet dhi të zgjebura ishim, po kokën e kishim përpjetë. Nuk është marifeti, ju thashë, 
të marim ca para, po është marifeti të bëjmë edhë punë. Italjanët i bëjmë si të duam, po 
Austriakët kurrë: këta janë lanetë, ju thom, s'i gënjejmë dot. Po më mirë t'a hedhim synë nga 
Italia 

Në Milano ahere ndodhej Prenk Bibë Doda, princi i Mirditës, i cili, me pretekst që do 
t'ju jepte italjanëve gjithë pyjet e Mirditës për exploatim, ju kish marrë italjanëve me anë të 
një ndërmjetësi të Qeverisë Giaccomo Bismara më tepër se 500. 000 lireta, me të cilat hante e 
pinte e bënte qef në Milano, edhë italjanët prisnin të stabilizohej qetësija në Shqipëri e të vinin 
të mbaronin punë me Bibë Dodëni 

Ne tuke ditur këtë prej Shkodranëve që kishim në Triesht ju thamë agjentave se nuk 
munt me as një mënyrë të pranonim të holla nga Italia, se s'ishim aventurierë, po si patriotë që 
ishim deshim vetëm të na siguronte gazetën Qeveria Italjane, të n'a jepte në dispozicjon me 
shpenzimet e saj Agjensinë “Stefani” të lajmeve telegramoradiografike dhe të n'a mbanin 5-6 

shpirt me ushqim për një kohë 6 mujore me kushtin se këto të holla do t'i paguante një dit 

Qeveria Shqiptare. Dhe mbassi këto i pranuan pa një pa dy italjanët dërguam në Milano Hil 

Mosin, i cili si u muar vesh me Bibë Dodën me Vismarën, me Dr. Paolo Mashin e me 

Profesorin Italo-Shqiptar Giuseppe Schiro, më dërgoj mua 150 korona (8 napol. të sotme) për 
të gjithë shokët që po linja amanet në Triesht. 

Në stacjon më pritnë në Milano Prof. Schiroj e Hil Mosi e hoqmë në hotel “Roma”, 
hotel luks. Si hëngrem bukë, shkuam të tre tok në Galeri të qytetit dhe atje filluam të 
bisedojmë gjërr” e gjatë për çështjen që ardha. Hil Mosi, si anëtari i shoqërisë s'onë, m'a la 
radhën mua të flas. 

Prof. Schiroj, mbassi i pranoj të gjitha konditat e mija, si përfaqësonjës i Vismarës, i 
Italisë d. m. thënë, më pyeti a munt të mblidhemi më tepër se 6 në Milano për të formuar 
komitetin t'onë. I thashë, mjafton të paguani me konditat që ju propozova e ju sjell 16 po të 
doni. Sa më shumë më mirë më thotë Schiroj, i cili me këtë bashkë, më proponoj t'ju japin 
edhë një farë rroget se cilit nacionalist mbassi munt të kenë edhë nevoja vehtijake. I thashë, 
kur doni të ndihmoni fakir fukarenjtë aherë Zoti ju shtoftë bereqetet, po t'a dijni se unë s'lë as 
një prej shokëve të lëshojnë dëftesa se muar pare nga Italia, se ju thashë se duam të punojmë 
si patriotë e jo si propagandistë e mercenarë, atë duhet t'a dijni. 

Prof. Schiroj, kur mori vesh se ç'qëllim kishim, më thotë se Italinë s'e gjen gjë të japë ca 
të holla, e t'ju lerë të lirë të punoni si patriotë, përkundrazi është nder” i saj që djelmt e 
Shqipërisë të punojnë për Shqipërin” e lirë në tokën italiane dhe është gati të bëjnë edhë ç'do 
sakrificje tjetër, mjafton që solli një contra-coup' kundra antagonistes mike (Austro- 
hungarisë) 

Edhë Schiroj m”u lut t'i paraqitnja budxhetin e harxheve t'ona, të cilin edhe ja paraqita 
me gjithë detajet. Pas këtij do paguhej prej Qev. Italiane dhoma e bisedimeve t'ona, 
shtypshkronja dhe redaktimi i gazetës, të gjitha shpenzimet e tjera telegrafo-radiotelefonike, 
do n'a installohej telefon në zyrë dhe gjithë orendit e nevojshme, plus do paguheshim nga 400 
lireta në muaj ç'do anëtar, si ata edhë unë etj. etj. , sado anëtarë që të sillnja në komitet. 

Z. Vismara i kish pranuar të gjitha ato dhe më dorzoj me anë të Dr. Paolo Maschit lireta 
20. 000, për të cilat do mbanja hesap unë. 22 lireta bënin një napolon. Mua veçanërisht më 
paguanin edhë hotelin, si kryetar që isha e më jepnin nga 1. 000 lireta në muaj, pa ju dhënë 
asnjë dëftesë për këto, përveç se mbanim ato hesape për shtypshkronjë e harxhet e tjera të 
“Stefanit”. 

Të nesërmet thira telegrafisht nga Trieshti Fan Nolin, Hamdi Ohrin, Filip Krajën, Ndrek 
Kiçin, Sotir Gjikën e Zef Kurtin. Më von dërgova e mora dhe Dhimitër Beratin, Spiridhon 
Ilon dhe Mihal Gramenon dhe tuke u shtuar në shoqërinë t'onë dhe italoshqiptarët Prof. 
Orazio Iriani, prof. Giuseppe ose Zef Schiro dhe avokat Kosmo Serebe, si dhe inxhineri 
shqiptar Sabatini, dhe ne të dy me Hil Mosin e më von edhë Luigji Kodheli prej Shkodret u 
bëmë gjithsej 16 shpirt dhe kështu formuam komitetin t'onë “Shqipëri e rë” dhe filluam të 
punojmë. 

Prej shokëve n'a iku Fan Noli, i cili do vinte në Rumani e Russi për çështjet e tija dhe 
më von Hil Mosi dhe Dhimitri Berati. Ne që mbetmë pasuam veprën e nisur me një nxehtësi 
të madhe e me përfundime të mira. 

Munt të thom se 100446 telegrafet t'ona e meetingjet dhe apelet e tjera mbi Sir Edyvard 
Grey dhe politikanët e tjerë të Francës, të Gjermanisë e të Shteteve të Bashkuara shpëtuan më 
parë Shkodrën nga thonjt' e Malazeziasve, pastaj edhe Korçën e më së fundi Gjirokastrën nga 
thonjt” e Grekëve, në një kohë që Vorioepiriotët deklaronin se s'delnin të gjallë nga ata vende 
dhe Kral Nikolla i Montenegros insistonte “Scutari o morte”, “Shkodrën o vdekjen” 


' contra-coup - kundragoditje (përkthyer nga frengjishtja me google H. K.) 

Në ato kohë i famshmi duku Monpensier kishte thyer ablokon e Vlorës me yahtin e tij, 
kishte hyrë në Vlorë e kishte marrë e sjellë në Napoli Ismail Qemalin me dy djelmt” e tij 
Etehemin e Qazimin si dhe Gurakuqin Aloisin. 

Ismail Qemali posa ja mbrini në Napoli dhe tuke ditur nga Monpenë-ja se jemi disa 
Shqiptarë në Milano sidhe adresën t'onë, më thiri mua në telefon e vajta e u fjalosmë. I thashë 
gjëndjen t'onë e vepërimet, i dhashë haberet e mija për Shkodrën e Korçën, që ata andej 
s'dijnin gjë dhe më në funt i shpjegova gjithë programin e vepërimeve t'ona. U gëzua fort. Më 
lajmoj se po shkonte në Vienë më anë të Venetikut. Ju luta ahere që, mbassi po vinte në 
Venetik, munt të drejtoheshe që nga Bolognia në Milano që të shihte e t'a shihnin dhe 
s'andejmi munt të shkonte për në Vien. Harova të përment se kishte pas edhë të famshmin 
luanin e Kosovës Isa Boletinin. 

Ismail Qemali e pranoj propozimin t'im edhë në të nesërmen me një ceremoni të 
jashtëzakonshme e pritmë në hotelin “Cavour”. 

Si ardhi Ismail Qemali e poqmë edhë me Prenk Bibë Dodën dhe kështu që të dy, njëri si 
kryetar i Toskërisë e tjetri si kryetar i Gegërisë nënëshkruan një protokoll ku në emër të 
Qeverisë Shqiptare më autorizonin mua me shokët e mij të punonim jashtë Shqipërisë për 
integritetin e plottë të saj. Kështu ishim edhë një herë akoma brenda rregullit sepse veprat 
t'ona ishin vepra gjysmë-zyrtare të bëra drejt për drejt me autorizimin e Qeverisë vetë. 

Ismail Qemali si ndenji 3-4 dit në Milano u nis për në VYien, tuke n'a lënë nevoj të bir” e 
tij Etehemin e Dhimitër Beratin. Po midis të tjerave më tregoj se Vlora e rethinat po vdesin 
për bukë nga shkaku i blokimit nga an” e flotës Greke, edhë se është nevojë të përpiqemi t'i 
gjejmë ndo një çarë kësaj krize. 

Si iku Ismail Qemali un” e vura shpejt në vepërim këtë, edhë pas një marrëveshje me 
Qeverinë Italiane, ministri i ahershëm i P. Jashtme Marqezi z. San Giuliano dha urdhër që të 
ngarkohet një vapor i tërë me mjellra, orize, patate, galeta, kuti qumështi të sterilizuar e sende 
të tjera ushqimi për popullin e Vlorës dhe një njeri të shkojë apostafat në Vlorë t'i 
shpërndanjë. 

Z. Vismara m'a komunikoj këtë shpejt e më tha se duhet të nisem vetë të shkonj në Vlorë 
për t'i shpërndarë në popull. Më dha si harxhe vajta e ardhje 2. 000 lireta, dhe me këtë bashkë 
ishte paguar edhe ferovia alle-retour, si edhë në vaporin “Adriatico” që ish i ngarkuar me këto 
ushqime, më ish rezervuar kabinë e posaçme në Klas të I. 

Nisem, pra, nga Milanua me një enthusiasmë të madhe, e kur arrinj në Foggia hasem 
edhë me sekretarin e parë të Min. P. Jashtme avv. Spartacus Canarsa, i cili do asistonte në 
Vlorë me mua në distribucjonin e ushqimit. 

Në Brindisi më priste vapori dhe kur hyra brenda kapitani i I më bëri shumë 
komplimenta. Në Vlorë prapë dolla në Skelë me barkën e kapitanit e u prita prej Vlonjakëve 
me një enthisiasmë të patreguar, si një shpëtimtar, se në Vlorë ahere s'kish as mjell, as gjël 

Të nesërmet, mbassi u çkarkua gjithë malli në skelë, në bazë të listave që n”'a paraqiti 
Bashkia u bë edhë ndarja më 3 ditt e sipër dhe mbetnë shumë të kënaqur se mbajta paanësi e 
një painteresim shëmbëllor. 

Si mbarova misjonin, pregatitesha qe të nisem prapë në Milano. Po Qeveria Shqiptare s” 
më linte të shkonja. Ministri i Drejtësisë Petro Poga më dha me 

një herë dekretin me të cilin më emëronte Kryetarin e gjyqit shk. I të Vlorës me rrogë 16 
lira turke, me misjon që të organizonja dhe gjyqet e tjerë Shqiptarë që ishin në formim e sipër, 
tuke adaptuar zyrtarisht gjuhën shqipe. Për këtë shërbimin e dytë do paguhesha akoma nga një 
lirë turke ditën më tepër, veç rrogës dhe shpenzimeve e udhëtimit përsa të vazhdonte 
organizimi. 

Unë u ndodha në një pozitë delikate, se, si patriot s'munt të refyzonja një shërbim zyrtar, 
me të cilin më ngarkoj e para Qeveri Shqiptare, sa do e vogël qoftë roga. Po ana ana tjetër, si i 
ngarkuar më një misjon nga ana e Qeverisë Italiane me një qëllim mirëbërës për Shqiptarët e 

Vlorës, s'munt edhë të mos kthehesha në Milano, ku kisha edhe detyrat e komitetit t'onë 
përsipër. 

Kështu i dhashën fjalën Qeverisë s'onë se, posa të vinja në Milano, do sheshtonja punët 
e komitetit, do t'ja ngarkonja barrën t'ime tjetër kujt dhe do kthehesha në krye të detyrës që 
në ngarkoj Qeveria. Dhe ashtu bëra. 

Po u duk se nuk do kthehesha më në Amerikë dhe ishte nevoja të sillnja fëmijën t'ime në 
Vlorë. Të holla kisha me vehte nj'a 10. 000 liret prej ikonomive të bame. Prandaj posa arriva 
në Milano i pari vepërim që bëra ishte të dërguarit ne ime shoqe e navlonit që të vinte bashkë 
me djalin gjer në Genova dhe s' andejmi i prisnja unë e shkonim bashkë në Vlorë. 

Prita gjer sa gruaja ime mori të hollat dhe gjer sa mora telegraf që vijnë me vaporin 
“Mendosa” në Napoli. Kështu që ditën e caktuar u ndodha në Napoli, por për fat të keq nuk 
ardhë me atë vapor. Gjith” atë dit u lajmërova se vijnin pas një jave me vaporin “Madonna”. 
Po unë me që s'kisha kohë u drejtova në Vlorë dhe atjë me një herë fillova nga detyra ime, si 
kryetar i gjyqit shkallës I të Vlorës. Pas një jave ardhi edhë gruaja me djalin t'em, dhe më von 
ardhi edhë Kostaq Kotta me të shoqen, gjeta në Vlorë dhe t'em vëlla Thanasin me teton t'onë 
plakë Ndinon dhe kështu zumë një shtëpi në Ujin e Ftohtë të Vlorës, ku pastaj ardhë me në 
dhe baxhanaku im Jovan Pozio me t'ime kunatë Marigonë. 

Kështu, pas kaqe taksiratesh, pas kaqe hallesh e aventurash u mblothmë prapë në 
Shqipërinë tonë të lirë, fort të enthusiasur e të lumuril 

Komiteti jonë, i cili me të vërtet punoj burrnisht e i shërbeu mjaft mirë problemit t'onë 
nacional, mbassi u largova unë dhe disa shokë të tjerë u shpërnda. Prej të gjithë nevej mbetnë 
Gjika dhe M. Gramenua të cilët si ardhi mbreti VYied, u kthyen dhe ata në Durrës. 

Kur fillova nga puna si Kryetari i Gjyqit, ose më mirë të them, kur mora dekretin e vajta 
në zyrë të fillonj nga puna, më ngjau një episod që meriton mundimin t'a përshkruanj këtu. 

Unë si isha mveshur me roba santa-krut të bardha e me kapellë panama, hyra me një 
herë në odën e veçantë të Kryetarit të Gjyqit. Aty gjeta tre zotnij që rinin mbi karigat e 
bisedonin. Prej këtyre dy ishin anëtarët e gjyqit, një plak Hassan bej Nishani dhe një më djalë 
Emin Kokalari. I treti ish Prokurori, që të tre këta prej fabrikës së madhe të Kadilerëve e 
Nurabxhijve të Gjirokastrës. 

Kur hyra e i salutava dhe kur më panë ashtu me kapellë të bardhë, s' dhanë as një rëndësi 
dhe as u tuntnë nga vendi. Kujtuan se jam ndo një i huaj, ose ndo një 

ndërgjygjës. S'më dhanë as një fron të ri, po gjeta në një cep atjë një karige të çalë e u 
ungja. 

Ç'urdhron” më thotë ajy më plaku Hassan beu. As farë gjëje, i thom, ardhsh t'ju shoh. 
Edhe fillova t'a pyes: Si vini me gjyqet” — Ashtu ashtu. Sa civile, sa penale kini në për duart” 
— Kur i thashë kështu, Hassan beu, njeri nopran më pa një herë në sy me inat e s'më dha 
përgjigje. Unë pa u tronditur aspak e pyes prapë : Në ç” gjuhë i redaktoni vendimet” — Hassan 
beut i plasi shpirti tani dhe m'a pret me një herë hovin: Nuk më thua, zotrote, kë ndo një punë 
këtu, apo ke ardhur të ma bëç kontroll” Që të dyja, i thom, edhë punë kam edhë kontroll 
ardha të bënj. 

Hassan beu më mori për të çmëndur ahere dhe çohet nga vendi e më tregoi derën me inat 
: del jashtë më thotë shpejt e n'a lerë rehat. — Qysh, i thom, kryetarin e gjyqit, kryetarin t'uaj 
dboni në këtë mënyrë” .... Qysh” Qysh” .... 

Një konfuzion i patreguar ngjau ahere. Të gjithë u ngritnë më këmbë dhe si u paraqita 
dekretin, zunë e po kopsitnin xhaqetat e tyre dhe s”dinin si të silleshin. Hassan beu lëshon 
kulltukun e kryetarit e më vjen përpara, tuke më zënë për dore e tuke mosditur si të më 

kërkonjë pardoni Qysh” Qysh2 Zoti Floqi qënke zotrote e s'n”a thua” Bujrum, zoti Kryetar, 
Bujrum Reis-bej Efendi, urdhroni në fronin t'uaj, edhe aman, aman n”a ndjeni. Ne ju prisnim 
po s'muarm vesh se kur arthtë. 

Të dy të tjerët më përshëndoshnë me një barrë komplimenta, si kur se Hassan Nishani 
dhe unë u ngrita prej kariges çalë edhe ndenja në kulltukun e qetë të Kryetarit. 

Me një herë Prokurori dolli jashtë dhe lajmoj gjyqtarin Hetues Ali Tabakun, prapë nga 
Gjirokastra, kryesekretarin, Notarin si dhe gjithë sekretarët e tjerë e kopistat e arqivist- 
protokolistin. Këta u vrulë në zyrën ku isha dhe një nga një më përshëndoshnë tuke u 
rekomanduar prej Hassan Nishaniti I prita të gjithë me kënaqësi dhe, si kryetar” i tyre, i 
këshillova për detyrën e tyre përpara Shtetit e përpara meje. 

Nuk munt të përshkonj në pushim edhë nj”'a dy-trë episodi që më ngjanë në ditët e para 
në Vlorë, mbassi mora detyrën. 

Disa miq më këshillonin të mos e vë kapellën, se bënj përshtypje të keqe, mbasi jam i 
vetëmi nëpunës i krishterë dhe mbassi të gjithë janë me feste, ose me kallpakë, a me takije. 
Unë në këto s'jepnja as më të paktën rëndësi, as që i mernja parasysh, dhe i salutonja të gjithë 
hulemëanj e hoxhallarë gjithë tuke nxjerë kapellën evropajisht. 

Mënia e Onxho-bonxhove (si i quan M. Gramenua), s'e duronte dot më kapellën t'ime 
dhe ardhi dita që të pëlciste vullkani kundra mejel Qysh” Reizi me kapellë” Ollmas, 
efendëm, ollmas, dipter 5 në ollaxhak bojlë2 Utanas qafir, qopagllu qepekl Këto edhe shumë 
të tjerëin sa një dit u mblodhë nj'a 15-20 hoxhallarë në divanin e Prefekturës, ku ishte edhe 
gjykatorja e jonë me prijës një fanatik, fanatiku Haxhi Muhametin, një gjakpirës plak, ardhë 
atje me një koxha-mazbata në dorë të destinuar për Prefektin e Vlorës. Ish ahere Prefekt 
Fehmi bej Leskoviku. 

Unë s'dinja gjë prej këtyre, po një nga shërbëtorët e mij, plaku Kadrijaj nga Gjirokastra, 
i cili më donte shumë se ja kisha shtuar rrogën prej 3 mexhite 5, ky arth e më tha se ata 
hoxhallarët kishin ardhur të ankoheshin ne Prefekti për mua, i cili, me kapellën që mbanja e 
me sjelljet e mija do t'i bënte kaurë gjithë adlijexhinjtë' që kisha nënë urdhër. 

Unë i thashë Kadriajt të lajmëronjë komandantin e Gjindarmërisë Mustafa Kosovën, 
Shqiptar nacionalist ky, i cili me një herë ardhi në zyrën t'ime. I thom, pafsh Zotin n'a i çpor 
qafet këta firauna që n'a kanë okupuar gjithë divanin e Gjykatores. 

Mustafaj, i cili jepte shpirtin për mua del me një herë dhe me qenë se s'deshin të 
shpërndahen me të mirë e zunë të më shanin mua, Mustafa beu i mori me përdhuni dhe i 
nxorri jashtë që të gjithë. 

Qysh ahere filloj një mëri e madhe kundra meje nga an” e tyre dhe s'më duronin dot sa 
herë që më shihnin. Kush e di sa lutje i bënë Ismail Qemalit të më pushonjë nga puna dhe 
kush e di sa ankime të tjera bënë te ministri Poga për Reizin” kaur, mua, që po ju prishnja fenë 
e që po stërvitnja djelmurinë në ndjenja liberale, me anë të propagandës patriotike që po bënja 
për dit. 

Mërin” e atyre e forcoj edhë një aksident tjetër. Kadiu i Vlorës, i cili ish një fanatik 
turkoman nga Gjinokastra, n'a kishte okupuar odën në Gjykatore. Me qenë se Prokurori më 
ankohej se s'kish zyrë të veçantë unë ju luta nj'a dy herë Kadi efendiut të n'a lëshonte odën 
dhe ajy të gjentte një odë tjetër. Edhë me që s'dëgjonte me lutje i adresova nj'a dy shkresa, po 
as ato s'e bintnë Kadinë revolucionar të lëshonjë odën. Ahere më kapi një maras që s'rëfehet 
dot. Në inat e sipër hyra vetë te Kadiu e ju luta edhë një herë të lëshonjë odën, po ajy vetëm 
s”e lëshoj po më urdhroj me zembrim të dal jashtë, si kur se të më dbonte nga shtëpia e tij. Si 
e pashë kështu m”u prish gjaku e s'e urdhrova dot vehten, e pashë se s'ishte çdukur akoma 
Turqia e qelbur e se këta zgjebarakë Turkoshakë s'ishin të kënaqur me Shqipërin” e lirë. 


' adlye - ndërtesë e gjyqit (përkthyer me Google H. K.) 
” reis — kryetar (H. K.) 

Me një herë i afrohem përsipër Kadiut rezil, e zë për jake me sa fuqi kisha, e ngreh nga 
vendi e e përfshinj, i jap një shkelmë të mirë dhe e nxjer përjashta në divan, ku u përplas sa i 
gjati ish. Bërtiti ahere sa mundi se “e vrau kauri” dhe me një herë gjithë zyrtarët gjyqsorë e 
administrativë duall jashtë në divan dhe e panë Kadinë të shtrirë. Po lumnisht ata ishin gjithë 
djem patriotë si një e një, përveç ca xhorave të vjetër që s'n'a prishnin aqe punë e kështu 
shumica më dha hak mua. E vërteta ishte që u pendova mjaft për këtë vepër të papëlqyer që 
bëra, po i duheshe një msim i tillë atij turkoshaku të keqi 

Kështu e nxora nga oda dhe vendosa atjë prokurorin. Kadiu u protesta dhe kërkonte 
dënimin t'em, po cila gjykatore e naltë munt të më gjykonte mua kurse gjykatë e këtillë nuk 
existonte” 

Ky episod bëri të madhe ndërshtypje më fort në qarkun e hoxhallarëve e të softëve dhë 
veçanërisht në Qeveri. Ismail Qemali qysh ahere s'më shinte me sy të mirë. Më quante “asi” 
d. m. th. revolucionar nëpunës dhe pas 2 ditsh më dha urdhër të shkonj si kryetar i gjyqit në 
Elbasan në vent të Ibrahim Xhindit nga Kanina, që ishte Kryetar në Elbasan, po unë edhë këtij 
vendimi i kundrështova, tuke i thënë Ismail Qemalit se nuk ka të drejtë ajy si Kryetar i 
Qeverisë të më transferonjë, se kjo e drejtë i rezervohet vetëm ministrit të Drejtësisë. Po kur e 
bindnë edhë Ministrin Pogën të më transferonj, edhë ky për të satisfaktuar Ismail bejnë m'u 
lut më parë, pastaj më komunikoj edhë zyrtarisht transferimin, unë ju përgjegja shkrimisht se 
as ministri i Drejtësisë s'ka të drejtë të transferonjë një funksionar pa dashjen e tija, përveç se 
po të deshim në të dy kryetarët, unë edhë Ibrahim Xhindi të këmbenim vendet, por se unë 
s'desha. 

Kështu për të madhin maras të Ismail Qemalit unë mbeta në vendin t'em edhë qysh 
ahere munt të thom se s'pyesnja njeri, as dëgjonja urdhra, po bënja mbi kokë të 

vet, mirë po populli i Vlorës më adhuronte nga ana tjetër se gjeti një drejtësi të plottë ne 
mua, një paanësi të pashoqtë, se unë ju binja në kokë pa mëshirë bejlerëve, të cilët deshnin me 
ç'do mënyrë t'ju hanin hakun fukaranjve, shumë prej atyre kisha burgosur me gjithë 
kërcënimet që më bëjshin, vendimet i eksekutonja shumë herë vetë, pa u drashtë as prej 
njeriut, kaqe sa Komisjoni ose Kontrolli intemacjonal i të 6 delegatëve të fuqive të mbëdha, si 
dhe organizatorët hollandez, që ishin aso kohe në Vlorë, kënaqeshin fort nga drejtësia e 
paanësia ime dhe i shihnin me një mënyrë sympathetike vepërimet e mija juridike. 

Mirpo Ismail Qemali, si thashë, s'më honepste dot. Ruante ditën që të m'a marrë hakun. 
Ngjanë edhë disa të përpjekura midis atij e mua, që ju shtuan edhë më tepër inatin dhe kështu 
e shihnja se dita-ditën humbisnja nga sympathia e tij faqe meje. Do të tregonj dhe këto 
episodi, që të merret vesh sa ishte i zembruar me mua Kryetari i Qeverisë Ismail Qemali. 

Një dit më dërgon në zyrë një inspektor (myfetish), të cilin vetë Ismail Qemali, pa marrë 
mendimin as të Pogës, që ish ministër i Drejtësisë, dhe i cili inspektor quhej Mehdi Borshi. 

Ky M. Borshi më vjen në zyrë dhe kërkon të më kontrollonjë aktet, dosjet, defterët e 
zyrës etj. etj. E pyes, me ç” të drejtë ka ardhur, e më thotë se është inspektor i Drejtësisë. I 
thom ku e ka dekretin ministrial e më përgjigjet se ësht' emëruar prej Ismail beut. Ahere i 
kthehem e i thom se s'e njoh aspak e s'i jap të drejtë të kontrollonjë edhë me qenë se u 
zembrua i bir” i botës e ishte gati brenda në zyrën t'ime të raportonte kundra meje në Qeveri, 
unë ju luta të n'a lerë rehat se kishim edhë punë, dhe raportin munt t'a bënte me gjithë 
qetësin” e duhur përjashta. 

Po z. Inspektor u zembrua fort e më thotë të dal jashtë. Unë prapë s'ju zembrova, po i 
thashë se është turp të kërkonjë të më nxjerë jashtë nga zyra ime, kur se jam brenda, po 
mbassi e pashë se e teproj e zu po sillej harbutisht, u ngrita nga kulltuku e i tregova derën. 
Nuk e di si e fetisi Perëndia dhe dolli tuke sharë, se ndryshe nuk e di se ç'munt të ngjiste atjë, 
se përveç që kisha anëtarët e mij e sekretarët që më adhuronin e s'do më linin të turpërohesha, 
po sa për z. inspektor m'a hante syri se edhe me duart e mija ja mernja hakun. 

Inspektori i paraqiti një koxha — mazbotë Ismail Qemalit kundra meje, ku edhe unë s'di 
se ç'kishte thënë. Ismail beu më thiri të nesërmet në zyrë të Kryesisë në Skelë, tuke qenë atjë 
edhë 3 ministra, A. Gurakuqi', Myfid Libohova dhe Gjorgji Çakua, më pas u shtua edhë 
Poga. Në mes të Ismail Qemalit e e meje filloj ky dialog: 

Ism. Qem. Nuk më thua, memër” je ti, apo andart”2 

Unë. Memir zoti Kryetar. 

I. Qem. Kur një memuri i dërgojnë një myfetish t'a kontrollonjë, memuri duhet t'a 
pranojë, apo jo” 

Unë. Si urdhëron, duhet t'a pranojë, po myfetishi që ardhi të më kontrollojë s'ish 
emëruar ligjërisht, prandaj nuk e pranova. 

Ism. Qem. Psë, s'të mjaftoj zotris s'ate dekreti jem” 

Unë. Unë, si Kryetar Gjyqi mar urdhra vetëm nga ministri im dhe kujtonj se jam brenda 
ligjit për këtë. 

Ahere mer fjalën min. i Financave Çakua e i thotë Ismail Qemalit se “Floqi ka të drejtë” 
Ashtu foli edhë Myfid beu. Edhë me qenë se s'fliste Poga, unë ju solla këtij, tuke i thënë se, si 
munt t'a pranonja myfetishin kur s'isha emëruar prej tij” Po Poga nënëqeshte e s'fliste. 

Ismail Qemali s'e zgjati më tepër edhë unë i salutava të gjithë e shkova në detyrën t'ime 
mjaft i kënaqur. I vetëtitulluari inspektor më s'ardhi të më bëhet havalë. Poga vjen atë dit vetë 
në zyrën t'ime e më shtërngon dorën, tepër i kënaqur se s”ju binda urdhrit të Ismail Qemalit, 
tuke shtuar se edh” ajy u ndoth ngushtë kur më urdhronte t'a pranonj inspektorin. 

Më vonë me këtë inspektor u bëmë shumë mik dhe e futmë në qarkun e nacionalistëve, 
tuke e bërë edhë shok në llozhën t'onë të maçonerisë, ashtu si bëmë dhe Rauf Ficon, Pertef 
Pogonin, Sulo Bogdon e shumë të tjerë. 

Po Ismail Qemali s”'rinte rehat dhe gjithënjë qaheshe se unë i shkonj kundra edhë se më 
duhet një “ders” (nyim) që të vinj në rregull e të ri urtë. 

Për dreq nër ato dit n”a takoj një tjetër ngjarje. 

Prej një letre anonime nga Korça informohesha se njëfarë Leko Lugati prej Korçe kish 
ardhur në Vlorë që të vrasë Sotir Pecin edhë Gani Katundin, i shtyrë prej Komitetit Grek të 
Vorjoepiriotëve. Unë me të shpejtë mar Prokurorin e vete e kërkonj këtë vërë më vërë gjer sa 
e gjeta e e mora në verejtje. Mbassi ja dhashë gjyqtarit Hetues dhe e gjykoj, e e burgosi. 

Po i burgosuni kish edhë miq të tjerë, të cilët ndërmjetsuan pranë Ismail Qemalit dhe ky 
i dha urdhër Prefektit t'a nxjerë jashtë. Prefekti, Fehim bë Leskoviku, pa një pa dy i jep urdhër 
drejtorit të burgut dhe ajy e nxjer jashtë të burgosurin, i cili qysh atë natë iku shpejt nga Vlora. 

Të nesërmen më ankohet Gjyqtari hetues se Prefekti e liroj të burgosurin. Me të shpejt 
unë thres drejtorin e burgut dhe mbassi i hoqa një të sharë e nxora me njëherë nga shërbimi. 
Telegrafisim ku mundim qinse i burgosuri në fjalë n'a iku nga burgu dhe e zenë në Fier, e 
lidhin e n”a e sjellin prapë në Vlorë, ku, me të shpejtë, Gjyqtari Hetues i pret letër-reshtimin 
dhe e burgos prapë. 

Prefekti më kërkon fjalën pse e burgosa rishtas Leko Lugatin dhe ju përgjigja se iku nga 
burgu. Prefekti më thotë se e lëshoj vetë me urdhrin e Ismail Qemalit, po edhë unë ju përgjigja 
se as njeri s'ka të drejtë të përzjehet në detyrat e mija e më fort të Prokurorit. I zembruar 
shkon shpejt ne Ismail Qemali dhe kush di se si e sa ju ankua kundra meje. Pas dy orësh më 
thret Ismail beu në Skelë, ku edhë vajta e ju paraqita. 

- Ç'janë këto hynere që më punon zotrote” më thotë. Gjithënjë rebel do jesh kundra 
urdhrave të mija” Si e burgos prapë një njeri që unë e çburgosa, se e pashë se e kishit 
burgosur pa të drejtë” 


' A, Gurakuqi - Alois apo Luigj Gurakuqi (H. K.) 

” memër - nëpunës shteti (H. K.) 

$ andart - pjesmarrës në çetat e komitëve grekë, kryengritës (H. K.) 
“ ders — mësim, leksion (H. K.) 

- Kini gabim, i thom, Shkelqësi, unë e lajmova Prokurorin edh” ajy e burgosi, po jo pa 
një arsye. Dhe kur burgoset një i pandehur vetëm Gjyqtari Hetues me Prokurorin, ose Gjyqi 
me vendimin e tij munt t'a çburgosin: 

- Ashtu thotë Kanuni” 

- Ashtu si urdhron. Kanunet vetë ju, Qeveria n'a ka urdhruar t'i zbatojmë edhë ne atë 
punë po bëjmë. 

- Ti bën me kokë t'ënde gjithënjë dhe gjithënjë të gjenj përpara: je rebel dhe s'respekton 
urdhrat superiore, prandaj që sot jë i pushuar nga puna. Ik tanil 

E salutava dhe ika. Që këtej munt të gjykonjë njeriu mentalitetin bizar të sundimtarëve të 
asaj kohe, të cilët ishin msuar të mos ju prishej qefi dhe t'i mermin në për këmbë si ligje, si në 
punë. Anarhilll 

Ismail Qemali prej inati nxori nga puna dhe Prokurorin, të cilin s'e honepste as Poga, po 
të cilin unë e kisha dorë të djathtë se ish edhë patriot. Në vent të tij emruan një Prokuror tjetër, 
të favorizuem nga Ismail Qemali, po të cilin unë e njihnja mirë, se ish edhë kumarxhi edhë 


pijanec. 
Pas 3 ditsh qysh ahere (merret vesh se unë vazhdonja akoma në punë me gjithë që më 
kish pushuar gojarisht Ismail Qemali), ky Prokuror i ri, një farë Sami.... . prej Gjinokastre, 


tek zura vëndin e formova gjyqin dhe po fillonja një çështje penale, më heq me një herë 
verejtjen: - Zoti Kryetar, nuk munt të merni pjesë në gjyqeti - Pse, t'u ngjatë jeta” - Se jeni 
pushuar nga puna. - Kush të tha, efendëm” - Ismail beu - Të lutem shëko punën “Unë 
protestonj” Protesto gjer nesër. Një e një bëjnë dy. Do mbash vëndin që kë, a po jo” Kaqe po 
të thom. Po Prokurori u ngrit me inat e iku. Shkoj shpejt në Skelë t'i japë sihariqin Ismail 
Qemalit. Unë nga ana tjetër emrova një prej antarëve si zëvëndës Prokuror dhe vazhduam 
punën. 

Pas dreke prapë më thret Ismail Qemali. Ishte kaqe i egërsuar, sa qitte shkumbë nga goja. 
Posa më pa : Akoma s'ke marrë vesh se jë hequr nga puna7” Më thotë. Edhe unë as mbajta, as 
prita: Zoti Kryetar, i thom, kush më heq nga puna” - Unë thotë. - Një nëpunës, kur pushohet 
nga puna do ketë edhe një arsye, p. sh. paaftësi në detyrë, moral të çoroditur, ose ndonjë 
shkak të tillë me rëndësi, mua ç'faj më gjette” - Nuk të jap hesap tyl Të lesh punën shpejt, 
mos kemi avaze të tjera. - Me ligje, apo pa ligje, z. Kryetar” - Mos folë shumë. - zoti Kryetar, 
mos kujtoni se një Kryetar Gjyqi pushohet për kapriçon e njërit e të tjetrit” - Si thë, si thë” — 
Them se ka ligje për të pushuar një nëpunës, ashtu kot nuk pushohet, pastaj kemi edhë 
ministër drejtësije, z. Kryetar : ajy s'ka kurrë një shkak kundra meje. — Unë s”pyes njeri. I 
ndronj ministrat sa herë të dua. - Ahere, pse s'na thoni të marim raqet e të këputim qafën nga 
Shqipëria” - Edhe ajo do t'ju gjenjël.... Ahere edhë unë s'u mbajta dot. Zoti Kryetar, jemi 
patriotë dhe s'e pranojmë kurrë atë fjalë. Në kujtoni se Shqipëria ëshë çifligu juaj jini të 
gabuar: në i kemi bërë ballë një Turqije këtu dhe tani në Shqipëri të lirë do mos munt të 
rregullojmë vehten” Unë e pranova këtë punësi që t'i shërbenj Atdheut, përndryshe s'kam 
nevojë se bënj dhe avokatllëk, po një herë zotrija juaj pa shkak s'munt të më hiqni nga punal - 
Të heq me përdhunil - Urdhroni, pra, të më hiqnil.... Këto thashë e zbrita shpejt shkallën vetë 
e u ngjita më këmbë në Vlorë. 

Këjo gjë bëri një potere të madhe, aqe sa e mori vesh edhë Kontrolli internacional e i arth 
shumë keq për mua edhë më fort kur Ismail Qemali shtërngoj ministrat e tij, veç Pogës, dhe 
më pushuan nga puna me vendim ministriall 

Posa u muar vesh pushimi im, me një herë dy prej Kontrollorëve ajy i Austrisë Petrovichi 
dhe i Anglisë Lamp-i më vizituan në shtëpi e mbassi më pyetnë e ju tregova gjith” historinë, 
më thonë, që unë të shkonja në detyrë, pa e qojtur vehten të pushuar. Nga ana tjetër të dy ata i 
shkuan Ismail Qemalit dhe i hoqnë verejtjen për mua gjer sa me një vendim të dytë më suall 
prapë në krye të detyrës, tuke anulluar vendimin e parë, gjë që e kënaqi shumë ministrin e 
Drejtësisë. Këjo më dha një fuqi të rë edhë gjithëkush ma kish frikën në Gjykatore, mbassi 

munda e e vura me gjithë Qeverinë e dolla fitues. Kaqe e mora përsipër, sa, kur një dit 
Prefekti Fehmi Leskoviku kolisi' mbi derën e odës t'ime një orar për Gjyqësinë alla-turka dhe 
me gjuhën turqishte, unë e çorra atë afishe dhe në vent t'asaj redaktova një tjetër orar shqip 
edhë me orët alla-franga. Dukej se këtyre Meuxhibinxhëvet akoma s”ju ishte mbushur mendja 
se rronim në Shqipërinë e lirë. Kujtonin se po i shërbenim Turqisë akoma e se në të tjerët 
ishim rahenjl 

Posa që ja kallzuan këtë hyner të ri Prefektit dërgoj e më thiri shpejt në zyrë. Unë s'i 
vajta as pak. U zembrua e më thiri urgjent me shkresë, por me qenë se e kishte shkruar 
turqisht unë ja ktheva prapë me një anëshkrim që s'kuptonj ç'më thotë, mbassi s'm”a thotë në 
gjuhën zyrtare shqipe. Për çudi Prefekti s'më ra më në qafë. Ndofta ju ankua për këtë prapë 
Ismail Qemalit, po mua s'më trazoj as njeri. 

Po nuk shkoj shumë kohë e u bëmë miq me këtë Prefekt, si edhë sot piqemi për dit këtu 
në Tiranë e më vjen e i vete në shtëpi të tija. Edhe ky shkak ardhi nga vdekja e të ndyerit 
mikut t'em dhe fisit të tij Orhan bë Pojanit, i cili vdiq ato dit në Vlorë dhe të cilit i mbajta një 
fjalë funerale në varrim e sipër që i mallëngjevi të gjithë dëgjonjësit e më fort Fehmi bejnë, i 
cili me lotte ndër sy ardhi e më shtërngoj dorën posa që mbarova fjalën. 

Me gjithë që gjyqet t'ona punonin më mirë se ç'do zyrë tjetër, me gjithë që ishim të parit 
që përdoruam në shërbim gjuhën shqipe dhe formuam një diksionar prej 5000 e ca termash 
juridike si dhe atë gjuhën juridike që përdoret edhë sot në për gjykatat t'ona, dhe të parët që 
çpallmë vendimin e parë shqip e të kjartë (dhe vendimi ose aktgjykimi i parë dolli po në Vlorë 
nga zyra jonë dhe ish një vendim mbi një çështje falimenti kundra shoqërisë italo-oriente 
“Bermasoni”), po prapë s'kish javë të mos n'a ngjiste edhë nga një episod i ri. 

Duhet të përmënden disa episodi të këtilla. 

Një dit ministri i P. Brendshme Myfit bej Libohova më sjell në zyrë një akt gjykimi 
turqisht me fuqi të prëme, me të cilin kish për të marrë prej Qeverisë Ottomane 5. 000 lira 
turke. Këtë akt-gjykim mbassi e përktheu shqip e e legalizoj e vuri në exekutim. Unë, i cili 
bënja ahere edhë detyrat e nëpunësit exekutues, në bazë të lutjes që kish bërë Myfidi vura 
sikvestro konservative mbi apothekat ku ishin gjërra ushqimesh ushtrijake turke, dhe kështu 
bëra procesverbalin dhe vulosa magazitë. 

Nuk shkuan shumë ditt dhe vjen në Vlorë gjeneral Kara Seid Pasha, i dërguar nga 
kryegjeneralli i ushtrisë turke Xhavid Pasha, i cili, i thyer nga aleatët Ballkanas kishte ardhur 
me 70. 000 e ca ushtri të hallkatur e të rackapitur e të urët në Lushnjë, dhe tuke ditur se kanë 
disa erzake (ushqime) në Vlorë, kish dërguar një vapor të vogël në limanin e Vlorës, si dhe 
Kara Seid Pashën që t'i ngarkonte. 

Kur i kërkoj çilsat Kara-Seidi, Ismail Qemali s'dinte se i kisha sikvestruar unë në embër 
të Myfid Libohovës, po mbassi pyeti e i thonë shkakun, dërgoj e më thiri shpejt në konak të tij 
në Skelë e më nguti t'i jap kyçet. I thom nuk mundem t'i jap kyçet se ato ushqime që janë 
brenda, janë të sikvestruara edhë kanë filluar të shiten në ankant. 

Brë jahu, më thotë Ismaili, edhë këtu po më gendesh kundra” S”e kam fajin unë, i thom, 
bindeni Myfid bejnë të heqë sikvestronë edhë unë ju dorëzonj me një herë çilsat. — Nep kyçet 
shpejt, më thotë e leri ato fjalë. — S'është e mundur, i thom, unë jam nëpunës, s'munt të 
punonj jashtë ligjës. Mirpo Ismail beu u zembrua fort edhë këtë herë e më bërtiti me inat: 
Doni të losni me fatin e Shqipërisë ju patriotët e flaktë. Nuk shëkoni se akoma s'kemi 
shpëtuar prej thonjve të Turqisë2 Doni të n'a lëshonjë Xhavid Pasha nj”a 20-30. 000 askerë” e 
të n'a bëjnë hit Mosni, për riza të Zotit: bjermi shpejt çilsat. — Po s'i kam përsipër, i thom, ja 
kam dhënë kryesekretarit Hairi Kreshpanit. 

Unë shkova, po Ismail beu dërgoj e thiri Kryesekretarin t'em. Më anë tjetër posa që u 
ngjita në Vlorë më vjen Kara-Seid Pasha në zyrë e me një mënyrë brutale asiatike më kërkon 


' kolisi “ ngjiti (H. K.) 
” asqer “ ushtar turk (H. K.) 

çilsat e magazeve. Po, i thom, mon general, ato erzake janë të sikvestrume. - Si, thotë” Kush 
guxon të sikvestrojë mallin e Mirisë. - Nuk e dini se kam 70. 000 shpirt ushtri në Lushnje dhe 
ju vë zjarë e ju djek me gjithsej” - Digje, i thom e bëje pluhur Vlorën, po unë jam memir 
edhë ato tesha janë sikvestruar me ligje. - Me ç'ligje2 thotë. - Me ligjet t'uaja, me ligjet e 
Turqisë, dhe ja tregova gjithë çështjen. 

Si e mori vesh mirë më kërkoj ndjesë, më dha të drejtë dhe shkoj shpejt në Skelë të 
merret vesh me Ismail Qemalin e me Myfid bejnë. 

Mirpo Ismail beu e kish thirur kryesekretarin t'em dhe e kish shtërnguar e i kish marrë 
kyçet. Hairiu vjen shpejt tek mejet dhe unë e binda me frikësim pushimi nga detyra e më dha 
raport të nënëshkruar prej tij se kyçet ja mori me përdhuni Kryetari i Qeverisë. Këtë raport ja 
dhashë shpejt Kontrollorit Engles Mr. Lampit, i cili shkoj shpejt në Skelë, ja mori prapë kyçet 
Ismail Qemalit e m'i dorëzoj mua. 

Kuptohet që këtej se Ismail Qemali si kur të më coptonte me dhëmbë s'ngjinjeshe. Po si 
e pa se do binte, ose ra jashtë, thiri Mufid bejnë, i dha nj'a 2. 000 lira e kështu vjen Mufidi në 
zyrë dhe ngreh sikvestron. Ahere edhë unë i dërgova Ismail beut kyçet e magazeve. 

Të tilla ngjanë plot episodi deri sa një eveniment i fundit ju vuri kapak të gjithave dhe 
shkaktoj rënjen e Qeverisë. Ky eveniment, i cili është edhë një pikë interesante për historinë 
t'onë meriton të përshkruhet imtazi. 

Sado që ish caktuar prej Fuqive të mbëdha princi i Nevy-VYiedit Vilhelm VYied si Mbreti 
i Shqipërisë dhe ish dërguar në Nevv-VYied një delegacjon i posaçëm Shqiptarësh, i cili i ofroj 
kurorën e Shqipërisë Mbretit të ri, një farë Izet Pasha, gjeneral Turk, i ndihmuar prej shumë 
propagandistëve, mjerisht shqiptarëve, e kishte synë si kur të vinte ajy Mbret në Shqipëri. Për 
këtë qëllim satanik kish dërguar një mercenarin e tij, major Beqir Grebenenë, një burrë 
shkurtalaq po trim të rallë e kalorës kryenaltë. 

Ky ardhi nj'a dy herë në Shqipëri dhe ishte marë vesh, për fat të keq, me shumë 
Shqiptarë në zë, si edhë me Esad Pashën, që të sillnin Izet Pashën mbret për Shqipëri. Të holla 
ishin ndarë pa masë ku mundnë dhe plani ishte goditur mjaft mirë. Kryetari i lëvizjes, ishte, si 
thashë, Beqir Grebeneja, i cili këtë radhë po priste nj'a 300 oficerë me ushtri, të gjithë nënë 
uniformë civile, si dhe municjone plot, të cilat do delshin në skelën e Semanit. 

Ky komplot, në të cilin - me dashje, a pa dashje kish gisht edhë vetë Ismail beu, si u 
muar vesh më von, i kishte rënjët të thella, edhe qysh në Mitrovicë të Kosovës e gjer në 
Shkodër e në Korçë e në Prevezë e dijnin këtë lëvizje. Edhe do gjindeshim një dit përpara një 
fait-accompli-je, po të mos ishte zbuluar çështja prej Sureja bej Vlorës edhë pas atij edhe prej 
Mufid beut, kur se pjestarët e tjerë të Qeverisë flinin. 

Komanda e Gjindarmerisë në Vlorë, tuke qenë lajmue se me një vaporin e Puglias po 
vijnin në Vlorë, të destinuar për në skelën e Semanit nj'a 27 oficerë turq me 400 e ca ushtarë 
me qëllim kryengritje. Beqir Grebeneja vinte më von, si orgtanizator i asaj lëvizje. 

Me një herë gjeneralli organizator Hollandez De VVeeri i jep urdhër Kolonelit trim 
Tomsonit, i cili mer edhë 3-4 oficerë të tjerë Hollandeze dhe hipin ne vapor, posa që ardhi, 
dhe i zë të 27 oficerët e i nxjer jashtë në skelë dhe i burgos. Ushtarët i la të lirë. Nga ana tjetër 
komandari i tyre Beqir Grebeneja, i cili ndodhej në Itali për municjone lufte e pregatitje të 
tjera, nuk dinte gjë nga këto. Edhe sa do që u lajmua prej një të besushmit të tij, mjerisht 
Shqiptar dhe funksionar i naltë, që të mos kthehej në Vlorë, po ky telegraf u konfiskua pa u 
nisur dhe Beqir Grebeneja ardhi në Vlorë e u zu si miu në kurth e u burgos veçanërisht. 

Qeveria e Ismail Qemalit bëri përçapjet e duhura që të lëshoheshin këta oficera prej 
burgut se mos i ngelte hatri Turqisë, po gjenerall De VVeeri, as ju dha rëndësi fjalëve të 
Qeverisë. Prandaj qysh të nesërmen u formua gjyqi ushtrijak për të gjykuar këta komplotistë, 
prej 4 anëtarëve civilë dhe 5 anëtarëve ushtrijake, midis të cilëve dhe gjenerall De VVeeri si 
Kryetar. Po duheshe edhe një prokuror edhë një Gjyqtar Hetues (juge d'instruction). 

Kolonel Thomsoni, i cili më njihte mjaft mirë e më kish provuar shumë herë e më 
estimonte' tepër, më dërgoj natën dy oficerë në shtëpi t'ime e më lutej të vinja te ajy të 
fjaloseshim për një çështje me rëndësi. Unë vajta me një herë te Tomsoni, i cili më mori më 
nj'anë e më kallzoj çështjen e kompllotit të Beqir Grebenesë e më tha që të mar përsipër 
pjesën që takon Prokurorit, se ne mua kishte besim të plot. Mirë, i thom, po unë jam Kryetar i 
Gjykatores dhe duhet të mar lejen e autorizimin për këtë prej ministrit t'em. — Ç'çan kryet më 
thotë i shkreti Tomson, kush i pyet ato, të cilët duket (shumica sidomos) se janë kundra 
interesit vital të Shtetit. Ti eja me në, si një patriot i vërtetë që jë, ku përveç rrogës s'ate, kë 
edhë nga 1 napolon për ç'do ditë për sa kohë të vazhdojë ky gjyq. Prandaj, tha Tomsoni, 
shkojmë që tash përpara gjenerall De VVeerit që të betohesh e të fillosh detyrën. 

Këto më tha Kolonel Tomsoni. Po unë tue u mendue më thellë e tue e pa se baza e gjyqit 
duhet të ishin pa tjetër hetimet mbi kompllotin, dhe ishte nevoja për një njeri funksionar të 
besimit, sa do që vendi i Prokurorit ishte më i lartër se ajy i Pyetsit, unë preferova të mar 
pjesën e Gjyqtarit Hetues, për të cilën, vamë bashkë me Tomsonin ne gjenerall De VVeeri, 
edhe ajy n'a besoj me kënaqësi të madhe e më tha të zgjeth për sekretar e nënësekretar cilin 
të desha dhe të fillonja nga puna. 

Më duheshin, pra, dy njerës që të ishin edhë aktivë edhë të besimit, prandaj midis save që 
njihnja zgjodha si sekretar Taip Libohovën, shkollar diplomë të Universitetit të Stambollit dhe 
Kostë Çekrezin, si sekretar të dytë, i cili ishte edhë nga anëtarët t'em të Gjykatores dhe kështu 
e formova zyrën t'ime. Sa për Prokuror zgjodha Qerim Çelon nga Gjinokastra, të cilin ja 
presentova gjenerallit e e pranoj. 

Kështu filluan hetimet piksëpari prej nesh. Unë si isha merak të mernja vesh ç'ngjiste, 
edhë si interesohesha më fort për personin e Ismail Qemalit, të cilin e shëkonja me një sy 
dyshimi, mora detyrën përsipër me gjithë zellin e duhur dhe kisha në dispozicjon sa fuqi 
gjendarmërije e ushtërije që të desha, se Qeveria as që pyeteshe aspak. Pastaj kisha edhe fuqi 
të pakufizuar të bënja si të desha e të përdornja ç'do mjet që t'a shihnja me nevojë. 

Çështja ishte këtu : Me qenë se Shqipëria ish e njohur prej Fuqive të mbëdha dhe Mbreti 
i saj ish i caktuar e po pritej në Shqipëri, si pastaj njerës të huaj, tiranë gjer djë që mezi 
shpëtuam nga ata, Turqit d. m. thënë deshin të përzihen prapë në çështjen t'onë dhe tuke patur 
bashkëvepruës edhë disa prej Shtetit të lirë funksionarë të naltë Shqiptarë, deshin të 
ndryshonin situatën e vendosur prej Shteteve të mbëdha, tuke e ngritur popullin në revolucion 
dhe tuke formuar një Shqipëri turke nënë Izet Pashën, që kur të vinte Mbreti VvVied të 
gjindeshe përpara një pune të mbaruar (fait accopli). 

Ishte një rast ky për mua që e kërkonja në Qiell e e gjeta për Dhë, se këtej munda të mar 
vesh sa i çoroditur e i fëlliqur është ky karakteri i Shqipëtarit nga ndo një herë, i cili për ca 
pare shtyhet në tradhëtinë më të dobët kundra Kombit tij, dhe më fort desha të njoh karakterin 
tartufik e bastard të ca të vetëquajturve excelenca, të cilët populli naif, i vë në ballë e i nderon 
jo si prijsa, po si Perëndi e ju jep edhë zembrën e shpirtin në dorë me gjithë që këta janë më të 
ulët e më të dobët edhe se jevgët ordinerë e arixhinjtë. 

Hetimet filluan me nxehtësi të madhe. Dokumentat që kisha në dorë s'ishin edhe shumë 
të forta, po si zura e i pyeta veç e veç gjithë oficerët e burgosur dhe disa persona të tjerë 
nëpunës e civilë të brendëshmë e Kossovar si edhë një nga një të gjithë ministrat e Ismail 
Qemalit dhe si burgosa ndo 20-25 persona të tjerë, prej disa kundrështimeve, 
kontradiksioneve dhe ballafaqimeve të tyre munda të nxjer shumë sende në dritë, por atë që 
dëshironja s'e kisha gjetur akoma. 

Nga letrat që i gjeta përsipër Beqir Grebenesë, pas dy ditë si e zumë, dhe nga pyetjet 
njëra pas tjetrës që i bëra mora vesh se komplloti në fjalë ishte organizuar me themel dhe se 
Esad Toptani, nj'a dy prej ministrave të Qeverisë së Ismail Qemalit si dhe shumë persona të 

tjerë kishin ardhur shpesherë në marëveshje për këtë qëllim me Beqir Grebenenë dhe ishin 
katehizuar mjaft mirë në kompllotin, tuke qenë kontent' të shohin më mirë një Turçelli, një 
Tartar mbi fronin e Kastriotit, se sa një Princ Europjani 

Të holla ishin harxhuar e ndarë mjaft për këtë qëllim. Kartat topoherografike që i gjeta 
Beqir Grebensë në valizat e tij dhe planin e dominimit të Mbretnisë, si e titullonin ata 
“Shqiptaro-Maqedhoniane” (ku përzjeheshin edhe disa persona të çquara të komitetit Bullgar- 
Maqedhonas, kësisoj edhë ky plan, po thom, i çuditshëm tregonin një mbretni mjaft të gjërë, 
një imperium, qysh prej Tivarit, dhe tue përfshirë gjithë Sanxhakun e Novipazarin e 
Kossovën, si dhe Podgoricën, Kuçin, Pllavën, Tuzin, Hotin e Grudën me gjithë distriktet e 
tyre, gjithë Shqipërinë e lirë, pjesën më të madhe të Maqedhonisë qysh prej Qafës së Thanës, 
Strugës, Ohrisë, Prespës, gjithë distriktin të Manastirit dhe gjithë vëndet e tjera këtej lumit 
Vardharit, gjithë Dibrën e Madhe dhe Çamërinë e gjer në Prevezë, e merte dhe Janinën akoma 
edhe Konicën. 

Si Bullgarët Maqedhonas e Vllehtë e Pindhosit ashtu edhë Shqiptarët (disa) dhe elementi 
tjetër turk i Kossovës njihnin për mbret të famshmin Izet Pashën, vezir tjetër herë e minister i 
dëgjuar i Turqisë, ambassador, politikan, etj. me një fjalë njeri shum” i zoti. 

Këtë plan, sa për Shqipërinë e pjesën e Maqedhonisë dhe të Epirit (Janinë, Konicë, 
Metsovë etj.) do t'a vinte në zbatim Beqir Grebeneja, major i Shtabit Madhuer të Turqisë, 
njeri shumë i zoti, i ditur, guximtar e trim i pashoqtë, në një 

moshë jo më shumë se 32 vjetsh. Sa për Kosovën etj. atë ballë e kishte një tjetër kolonel 
Kosovar. 

Në vazhdim të hetimeve, të cilat i ndiqte e i gjyrmonte me një interesë të madhe edhë 
kolonel Tomsoni, gjeta shumë argumenta, po disa telegrafe me shifra, ose me fjalë të errëta 
nuk shpjegoheshin dot, prandaj ishim akoma në errësirë. 

Po ishte fati i Shqipërisë të delnin në dritë dhe të merrnim masat më efikase përpara një 
rreziku të ri që po n'a shkrepte mbi krye. Prandaj në të kryer e sipër të kësaj detyre të naltë 
nuk shëkonja përpara, as përfillnja as një rrezik, as gjumën s'e bënim tamam, se po thuaj nat” 
e ditë ishim më këmbë. Më të shumat herë punonim natën. 

Kështu një natë kisha marë toger Meleq Frashërin me 8 gjendarmë të armatosur edhë 
komisarin e Policisë Hamza Isanë dhe po shkonim nga Skela ku u duk një vapor që ardhi. Po 
drejtoheshim pra në Skelë të Vlorës që të shihnim pasaxherët që do delnin, të cilët i 
examinuam një nga një të gjithë po s'gjenim gjë. Beqir Grebeneja, sa do që e shtërngova nuk 
kallzonte gjë, as për fjalët e errëta që gjetmë në letrat e telegrafet s'na jepte një kuptim të 
plotë. 

Si nuk gjetmë gjë suspekt, filluam të ngjitemi prapë në Vlorë ashtu si ishim, tuke ecur 
ngadalë. Ora do ishte 11 i mezit natës. Kur po afroheshim në qytet dëgjojmë përsëlargu një 
araba dhe këmbë kuajsh që po vinin nga Skela. Me një herë i dhashë urdhër Meleq Frashërit 
të reshtohet andej këndej rrugës së Skelës bashkë me gjendarmët. Unë mbajta vetëm Hamza 
Isanë. 

Për pak n'a u afrua arabaja dhe piksëparit konstatuam se s'i kish ndezur fenerët. Me një 
herë i bërtas karocjerit të qëndronjë edh” ajy qëndroj. I them arabaxhiut pse s'i ka ndezur 
fenerat. Më thotë se kishte haruar. I thom, cilin ke brenda. Iç, thotë, nja jabanxhi pasaxher. - 
Japanxhi, pasaxher” Kjo n”'a vuri me një herë në dyshim. 

Ajy që ishte brenda si pa që isha vetëm unë, se komiseri nuk dukej, i jep urdhër karocerit 
të ecë shpejt e të mos ndalet. Urdhrin ja dha greqisht. Po mua këjo më kalli edhe më tepër në 
dyshim edhë mbassi pashë se arabaxhiu ju foli kuajve që të ecin me të shpejtë, më kapi inati 
kundra arabaxhiut, se s'më mori parasysh dhe ja mvesha një herë suratit me kamxhikun që 
kisha në dorë: nga ana tjetër ju hoth përsipër komiseri Hamza Isaj dhe e gremisi për dhë 

arabaxhinë. Ajy q'ishte brenda del me një herë jashtë karoce dhe ja mbadhi këmbëve nga an” 
e Skelës, tuke ikur me vrap. Po ahere dy pushka buçitnë në herë dhe zëri i të ndyerit Meleq u 
dëgjua i ashpër në mes të hapësirës : alti Pasaxheri i panjojtur qëndroj nga frika, se s'pandehu 
se do t'i dilte aqe e madhe puna dhe kështu u lëshuan dy gjendarmë e e zunë. 

E vemë përpara e e sjellim në karakoll të Policisë, si pasaxherin e panjohur, ashtu edhe 
arabaxhinë. Kur arthmë në dritë shoh një njeri me sedre e me kallca, ose tirqe, një mesatar 
burrë, në moshën 45-50 vjetshe. E pyes. Quhej Kamber. Në krye bëhej sikur s'dinte tjetër 
gjuhë veç greqishtes: pastaj e pamë se dinte edhë turqisht edhë vllahisht. 

Sado që passaporta e tij tregonte tjetër emër, si e shtërnguam mirë n'a tregoj se ishte i 
ungji i Beqir Grebenesël Tani si kish dalë nga vapori pa e marë vesh Policija e Skelës2 Tuke 
pyetur e tuke gjyrmuar, muarm vesh se kishte vajtur 

barkë apostafat në vapor e e kish marë, tuke e nxjerë përtej doganës së Vlorës. Edhë ky 
ishte shkaku që s'e pamë me pasaxherët e tjerë kur duall. 

E pamë më të katër anët në trup e s'i gjetmë gjë. Po komiseri Hamzaj, i cili ishte i vojtur 
në kësi punësh dhe kish experiencë të madhe, i thotë këtij Kamberi të nxjerë tirqet edhë brekët 
akoma. Kamberi s'deshte, po si hëngri nj'a dy shukreta prej komiserit ahere i zbathi tirqet. 

Ç'të shohim” Këtu kish fshehur Kamberi një tok letrash me shumë rëndësi: kish fshehur 
disa karta të tjera topografie e të Shtabit Madhor, disa skica, disa plane, disa shënime. Më së 
fundi i gjetmë edhë atë që po e kërkonim kaqe ditt e s'e gjenim, fjalorin kryptografik të 
fjalëve të errta që ishin në për disa letra e telegrafe të dyshimta, që i kishim zënë e nuk i 
shpjegonim dot. Gjetmë me fjalë të tjera çilsin që munt të hapnim ç'do derë misteri. Si për 
shembull. Në një nga telegrafet shkruhej kështu , Burada soguk rusgjare gajet shitetllu ve 
myzir dër. Onën içun hanei tutçk. Vimyzemçs çok tër stop. Maqina gjyzel ishlier bizë çok, 
jardëm vermektë dër 

Nënëshkrim : Famiglia 

Shpjegim nga turqishtja në shqipen : 

“Këtu era e ftohtë tepër e fortë dhe e dëmshme. Prandaj zumë shtëpinë. stop. Mashina 
punon bukur dhe nevej n” a ndihmon shumë. Nënëshkrim : Familia 


Fjalët kryptografike të shpjeguara mbas fjalorit që zumë : 

Soguk zeftohta - Austrohungaria 

Rusgjar “ era, ajri “ Politika 

Shitedili “e fortë - E kundërtë 

Myzir “i damshëm “ Renimqare 

Hanë shtëpi Zltalia 

Tutmak “ zënë me qira “ miqësuar, zënë miq 

Ymyz “shpresa “ përfundim 

Çok 2 shumë “ e plottë 

Maqina “ mashina “ Ismail Qemali 

Gjyzel ishlior  “ punon mirë “ ndihmon shumë 

Jardëm vermektë-dër “ n'a jep ndihmë “ n'a jep shumë lehtësira 

Famiglia “ familja “ Beqir Grebeneja 

Kështu pra, ky telegraf që i adresohej prej Trieshtit Izet Pashës shpjegohej kështu : 

“Izet Pasha, hotel Marica 

Stambull 

“Me qenë se Politikën Austro-hungareze e kemi shumë të kundërtë dhe renimqare, zumë 
miqësi me Italinë. Prandaj përfundimi jonë është i plottë. Ismail Qemali n'a ndihmon shumë 
tuke na dhënë shumë lehtësira. 

Nënëshkrim: Beqir Grebeneja 

Këtë telegraf e solla si shembëll, se telegrafe të këtilla komprometante zumë shumë. 

Tani kuptohet se Austria kur mori vesh këtë qëllim', u ngut sa më shpejt dhe në 
marveshje me Gjermaninë e me fuqit” e tjera propozuan VYiedin, si Mbret për Shqipërinë, i 
cili edhë u pranua. Mirpo, Italia, e cila kish proponuar Dukën e Abruzzëve dhe nuk u pranuan, 
fshehtëzi vepëronte ç'do propagandë si e si mos zbriste VViedi në Shqipëri, si u duk e u çfaq 
më së fundi kur u shtërngua të ikë VViedi. 

Nga kjo politikë, pra, përfitonin Turqit, dhe tue pasë qëllim të sillnin një kontraballancë 
në fitimet e aleatëve Ballkanas, tuke u çkëputur Shqipërinë, Maqedhoninë dhe një pjesë të 
Serbisë e të Montenegros, si dhe Çamërinë, gjetnë shokë mjaft, si Esad Pashën, disa 
bajraktare Kossovas, disa kryekomita bullgarë, disa njerës të shenuar të Shqipërisë, si dhe 
Ismail Qemalin t'onë, e kështu vunë në vepërim këtë qëllim të çuditshëm, gjer sa prapë u 
ndalua ky nga ne Shqipëtarët, se Zoti e ka dashur gjithënjë Shqipërinël Dikush munt të më 
theshte: Po ç'e shtërngoj Ismail Qemalin të marrë pjesë në një vepër kaqe të poshtër e 
antipatriotike” Përgjigjem : 

Unë e pata psikologjisur thellësisht gjithë politikën aventuriere të Ismail Qemalit. Mbasse 
arsyea patriotike dhe detyra ime e lartër faqe Atdheut dhe Atdhetarëve të mij, në një kohë kur 
Shqipëria ishte në rrezik dhe mezi që shpëtoj e filloj të rilindej, nuk më permetonin” të çfaqnja 
kjartazi konviksjonin” t'em për këtë burrë Shteti. Po sot më duket se është koha të flasim me 
letrat e hapura dhe me ndërgjegjen e vërtetë”. 

Ismail Qemalin e njoha në rast të konfliktit të tij me Xhon Turqit. Ky, me qenë se nuk 
haronte kurrë dackën që hëngri në Parlament prej një deputeti Xhon Turk, ish i pari që ngriti 
flamurin e rebelizmit, jo aqe për të shpëtuar Shqipërinë, gjë që as ndër ment s'e shkonte, po 
që të dobësonte Turqinë dhe veçanërisht Xhon Turqit. 

I msuar të merte para pa masë nga të muntte, prej Austriakëve, Italjanëve, Englezëve dhe 
Grekëve akoma, ndiqte gjithënjë një politikë oportuniste, një politikë fatale për Shqipërinë. 
Kështu ishte mik herë i njerës politikë, herë i tjetrës. Kish Ismail beu ndjenja Shqiptari”7 
Këtë s'e besonj kurrë, se kurrë ndo një herë s'ju vu gjuhës shqipe t'a msonte, dhe as djemt e 
tij nuk i msoj shqip as që i riti me ndjenja Shqiptare, sa edhë sot akoma, pas kaqe vjetësh 
djemt e tij, Mahmudi, Etehemi, Qazimi, Qamili s'dijnë shqip, naturisht se s'janë shqiptarë. 


' qëllim - organizimi i një komplloti nga Turqia për vendosjen e një mbreti turk në Shqipëri (ky kompllot 
është përshkruar me hollësi nga Kryetari i Gjykatës Penale Vlorë në vitin 1913 Dr. i drejtësisë Kristo Floqi) për 
t'a kthyer shtetin e posaformuar shqiptare në Shqipëri turke (analoge me Qipron turke të sotme), duke përbuzur 
gjakun e derdhur nga mijra e mijra patriotëve shqiptarë, në Veri e në Jug të Shqipërisë për të fituar pavarësinë e 
saj. Kuptohet se Austria është informuar për organizimin e këtij komplloti nga përfaqësuesi i saj në Vlorë si 
Kontrollor Ndërkombëtar, Petroviçi (H. K.) 

” permetonin - më lejonin (H. K.) 

“ konvisjon - bindje (H. K.) 

“ Kjo pjesë e “Autobiografia ime” e Kristo Floqit është shkruar në vitin 1929, d. m. th. 12 vjet pas shpalljes 
së pavarësisë së Shqipërisë (H. K.) 

$ Në dijeninë time, i vetmi dokument me shkrimin origjinal të 1. Qemalit është firma e tij në Aktin e Pavarsisë 
ku ka firmosur “Ismail Kemal” dhe jo “Qemal”. Vetëm ai nga familja “Vlora” ka hequr vullnetarisht mbiemrin 
e familjes së tij shqiptare , duke e zëvëndësuar me një mbiemër turk “Kemal” dhe jo Qemal. Me këtë veprim aii 
ka treguar botës mbarë se ai nuk e ndjen vehten Shqiptar, por turk. Para moshës 70 vjeçare ai nuk ka marrë pjesë 
në asnjë shoqëri patriotike shqiptare dhe nuk ka asnjë aktivitet patriotik pro shqiptar, as në Stamboll as në 
ndonjë vend tjetër. Ismail Kemal gjithmonë ka qenë funksionar i lartë i Sulltanit të Turqisë, i ka shërbyer atij me 
devocjon, pra, nuk e ka ndjerë vehten as një herë shqiptar. Nga ana tjetër, im “Atë, Kola, më thote se “T. Qemali 
nuk e donte pavarsinë e Shqipnisë, por autonominë e saj ndaj Turqisë, porse Isa Boletini e ka detyuar atë me 
anën e armës të shpallë pavarsinë. Përfundimisht, jo vetëm Ismail Kemal, por edhe të gjithë pashallarët e tjerë 
që shpallën pavarsinë e Shqipërisë, kryesisht nga Shqipëria e Jugut dhe Shqipëria e Mesme, kur e panë se 
Turqija u detyrua të largohej nga Ballkani, siç e tregoi historia e mëpasme, kishin për qëllim që seicili të merrte 
për vehte nga një “llokmë të majme” nga kjo tokë e vuajtur që quhet Shqipëri. Fatkeqsisht, kjo histori u përsërit 
në vitin 1945, kur “djalli i Kuq”(siç e quante At Gj. Fishta komunizmin) edhe në vitin 1992, që vazhdon edhe 
sot, kur “Pashallarët e rinj”, po grabisin pronat e Shqiptarëve. Shënimi është i Henrik Kaçulinit. 

Pashë dy telegrafe, njërën që i adresonte Mbretit Konstandin të Greqisë dhe tjetrën 
Venizellos, ku ju falte disa vënde të Shqipërisë, si dhe Himarën, si kurse ky fliste në embër të 
Shqipërisë, si kurse Shqipëria ishte timari' a çifligu i tijat 

Edhë kur u shtërngua prej Austrisë e Italisë të proklamonte Indipendencën Shqiptare, ky 
ndofta kish mendime të tjera, se kish dhënë të tjera premtime kundrejt shumave pa fjalë të 
mbëdha, po s'kish ç'të bënte dhe kështu bëri si bëri, ardhi në Vlorë dhe proklamoj 
Indipendencën t'onë. 

Një tjetër provë ishte edhë këjo. Atij i vinte shumë keq psë Shqiptarët s'ishin të gjithë 
Muhamedanë po u ndodhë edhë disa kaurë në mes që i prishnin punë. Prandaj festen s'e ndroj 
kurrë dhe ish i vetëmi ky midis ministrave te tjerë që mbante feste të kuqe edhë sidomos gjer 
në veshët, kurse kolegët e tij mbanin kapella ose kallpakë. Mua dhe Kostaq Kotten s'n”'a 
honepste dot se mbanim kapella. Një dit, tek ishim bashkë me Kottën në sallonin e Ismail 
Qemalit, ku ishin dhe shumë të tjerë dhe tuke qënë afër nesh një karekllë bosh vumë mbi atë 
kapellat t'ona. Ismail Qemali kur e pa këtë s'e duroj dot. Me një herë kthehet e i thotë Durro 
Shaskës nga Vlora, që e kishim pranë : këtyre kristianëve nuk ju është mjaft që i lamë (1) e 
mbajnë kapella (77), po n'a zenë edhë nga dy fronal Këtë e dëgjova fort mirë vetë me veshët e 
mija dhe që të mos prishnja qetësinë se ish aty edhe kolonel Thompsoni dhe delegati i Francës 
Krajevyski, bëra si kur s'dëgjova dhe mora Kottën e dolla jashtë. 

Kur hodha Kadinë jashtë me shkelma, Ismail Qemali ish egërsuar shumë kundra meje. 
Si më thoshte i ndyeri A. Gurakuqi, ahere, paska dëgjuar që ju thoshte një grupi Vlonjakësh, 
që i ishin ankuar: Flokut (për mua) nuk i mjafton që e vumë memir, po n'a hipi edhë përsipër 
tanil Si t'ja bënj këtij firauni që i dalin zot edhë delegatët e huaj” Po ta kisha në dorë pa ja 
kallzoja qefin...... 

Edhe një tjetër provë e fundit të fanatizmit të Ismail Qemalit: 

Kur formoj Qeverin” e parë s'pyeti as njeri po i emëroj vetë ministrat si deshi ajy. Edhe 
ministrat e zgjedhur prej Ismail Qemalit ishin gjithë Muhamedanë edhë asnjë i krishterë, 
Orthodoks ose Katolik. Mirë po u ndoth në atë mbledhje edhë një veteran tjetër orthodhoks, 
një karakter i lartër, guximtar i patrembur. Ky ishte i ndyeri Babë Dud Karbunara plak 70 e sa 
vjetsh nga Berati si delegat i atij qyteti dërguar për proklamimin e Indipendencës. 

Dudë Karbunara posa që pa këtë kombinacion ministrash musullmanë që zgjodhi Ismail 
Qemali pa pyetur njeri, u hoth me një herë përpjetë, protestoj e mori fjalën e tha : 

Ismail bej, kështu n'a e formove Qeverin” e parë kombtare, vetëm prej turqve” Haj, haj, 
pa ka edhë kaurë këjo Shqipëri e shkretë, more zot. Dobarem të shkonje me një anallogji, 
more zot, e të na peshonje edhë në, jo kështu. Kemi edhë në pjesë në këtë Shqipëri, jo ashtu si 
doni jul“ 

Fjalët e Babë Dudës bënë një përshtypje të madhe në mbledhje, po hipokriti Ismail beu i 
gëlltiti pa thënë gjë. Resultati i përshtypjes të atij protestimi të paharruar të Dud Karbunarës 
ishte ndrrimi me një herë i 4 personave që formuan Qeverinë, tue u ramplasue” me 4 persona 
të tjerë të krishterë, Alois Gurakuqin, si ministër të Arësimit, Petro Pogën, si ministër të 
Drejtësisë, Lef Nosin si ministër të Post-telegrafeve dhe Pandeli Calin, si ministër të 
Bujqësisë. 

Prandaj dua të them se Ismail Qemali, simbas ndjenjave e mentalitetit turk që kish, me të 
cilat edhë ish ritur, s'e shëkonte me sy të mirë zbritjen e një princi të krishterë e Europjan në 
Shqipëri, prandaj them se u shty për ardhjen e Izet Pashës, të cilin e njihte mirë edhë me të 
cilin mbase munt të ndante edhë fitime të tjera, që s'u kuptua dot prej argumentave e 
dokumentave që patmë zënë. 

Sido qoftë, mbassi shkresat që gjetmë mbi Kamber Alinë, i cili ishte edhë dajkua i Beqir 
grebenesë, n'a nxuar në dritë, hetimet arritnë gjer atje sa kishim një dijeni të plottë mbi 


' timar - tokë që jepte të ardhura dhe i dhurohej spahinjve në Perandorinë Osmane (H. K.) 
” ramplasue — me zëvëndësue (Nga frengjishtja H. K.) 

veprimet e këtij komplloti dhe gjith” oficerët që kishin ardhur me embra të ndryshme e 
passaporta false u deklaruan të gjithë të komprometuar. 

Komprometimi i oficerëvet u muar vesh nga një telegraf me fjalë të ndryshme 
kriptografike që i hiqte Beqir Grebeneja Izet pashës kështu : 

“Hemen Simundë 50 çishmë ve 300 kundrave 10 ogjyz gjonderenëz bekliorëz. 

Familia 

Shpjegim 

Simun “ Semani, ose skela e Semanit 

Çishmë “ oficerë (çishma “ oficerë) 

Kundra “ ushtarë (këpucë “ ushtarë) 

Ogjyz 2“ topalbuaj “ topa) 

Domethenë i kërkonte Izet Pashës Beqir Grebena t'i dërgonte shpejt në Seman 50 
oficerë, 300 ushtarë dhe 10 topa, si kundrë edhë ja dërgoj Izet Pashaj edhë i zumë në Vlorë, 
përveç ushtarëve që i liruam mbassi s'kishin krye e përveç topave, të cilat 

s'i gjetmë se vijnin me tjetër vapor, e mbassi u muar vesht zbulimi i kompllotit në Vlorë, 
u kthyen prapë nga ishin nisur. 

Sidokudo brenda 20 ditëve hetimet i plotësova dhe si dhashë vendimin e duhur, përpara 
se t'ja komunikonj Prokurorit, simbas ligjës, mbassi ky nuk loste ndo një roll aktif në këtë 
mes edhë gjithë marrëveshjet e vepërimet bëheshin midis meje, gjenerall De VVeerit e 
Thompsonit, përfundimin ja u komunikova këtyre të dyve, tuke u rezervuar mbi një pikë. Kjo 
pikë ishte që duhej marrë nën hetim edhë vet” ajy Kryetari i Qeverisë Ismail Qemali. Për këtë 
pikë, përveç që isha informuar mirë nga Syreja bej Vlora, nga Myfit bej Libohova si edhë nga 
Gjorgo Çakua, të cilët i pyeta imtazi hollësisht e më sbuluan shumë gjërra, që as njeriut s'ja 
tregova, po kisha edhë dokumenta edhë argumenta mjaft edhë më fort një telegraf të fundit që 
i hiqte Ismail Qemali Beqir Grebenesë në Brindizi që të mos vinte në Vlorë, pa i treguar 
shkakun, dhe të cilin telegraf ajy kujtonte se e kish marrë Beqiri, po të cilin e kisha zënë unë 
që posa fillova hetimet, prandaj i ardhi çudi Ismail Qemalit si u gënjye e ardhi Beqiri në Vlorë 
me gjithë që ky e lajmoj të mos vintel 

Gjenerall De VVeeri e Thompsoni, si dëgjuan mirë arsyetimet e mija, më dhanë të drejtë 
dhe muar përsipër t'ja thojshin këtë Ismail Qemalit. 

Ismail beu, kur e dëgjoj të nesërmen këtë prej kolonel Thompsonit, i cili ja tha haptazi, u 
hoth përpjetë e s'e pranoj me asnjë mënyrë. Si ësht” e mundur, i tha, të merni në hetim një 
Kryetarin e Qeverisë” Ç” punë kam unë, i tha, me Beqir Grebenenë e me oficerët turq” Ja ku 
i kini, gjykojini, dënojini, po me mua punë s”'kini. Po, i vrejti Thompsoni, është Gjyqtari 
Hetues që e kërkon këtë, e lyp nevoja e nderi juaj, mbassi prej hetimeve kanë dalë disa pika të 
dyshimta e duhet t'i kjartësojë Shkëlqesia juaj. 

Ismail Qemali kishte kundrështuar shumë për këtë, kishte folur ç'kish mundur kundra 
meje dhe më së fundi s'e kish pranuar me asnjë mënyrë të pyetej prej meje. Kështu 
Thompsoni u kthyer pa bërë gjë. Po edhe në mos bëri gjë atë natë, të nesërmen shkoj e ja vuri 
në vesh Kontrollit Internacional dhe s”di si u bë, që ditën e dytë mbrëmanet më vjen kolonel 
Thompsoni në zyrën t'ime e më thotë se Ismail Qermali pranon të më japë vetëm shpjegime, 
po jo të qëndronjë e t'a pyes unë një nëpunës inferior një Kryeministri. 

Unë i thashë se të këtilla shpjegime nuk ndryshojnë prej raporteve, ose exposeve 
ordinere, të cilat s'n'a hynin në punë, kur se Ismail Qemali, në një exposë të tillë munt të 
shkruante ç'të deshte dhe t'a nxirte vehten më të bardhë se një pëllump, ose të mos e 
përmentte as fare : po e vërteta është se, në qoftë se ligja m'a jep mua këtë të drejtë t'a pyes si 
një Gjyqtar Hetues, ajy duhet të më përgjigjet në sa që e pyes, pa makar lë të shtonjë sa të 

dojë dhe lë t'i zbukuronjë si t'i ketë kënda, veç mua të më përgjigjet në ato që i thom, në qoftë 
se pranohem si mystendik'. 

Thompsoni, i cili ishte tepër i zgjuar, i kuptoj mirë këto fjalë edhë insistoj në thezën 
t'ime pikë për pikë tuke e kërkuar si një pont sine qua non prej Kontrollorëve Internacionalë. 
Ahere, si mora vesh vanë te Ismail Qemali dy prej Kontrollorëve Lampi edhe Petraieffi dhe e 
bindnë të më pranojë si Gjyqtar Hetues. 

Të nesërmen Ismail Qemali i komunikoj me adjutantin e tij, nëntoger Bilal Nivicën (sot 
kryetar i Gjyqit Politik e major) gjenerall De VYVeerit një shkresë me të cilën më pranonte të 
nesërmen ora më 5 mbas dite në konakun e tij. Këtë shkresë m'a komunikoj mua gjenerall De 
VYeeri të përcjellë me një shkresën e tij për dijeni. 

Shkresën e Ismail Qemalit që i adresoj De VVeerit për mua, të nënëshkruar prej atijn e 
kam edhë sot në letrat e mija dhe e ruanj si një dokument të çmueshëm që një dit ky Kryetari i 
Qeverisë Ismail Qemali u pyet prej meje si Gjyqtar Hetues për çështjen e këtij komplloti, edhë 
këtë për historin” e vërtetë e të paanëshme të Shqipërisë. 

Ditën e caktuar u pregatita, mora çantën me aktet dhe shkuam bashkë me Kolonel 
Thomsonin në Konakun e Ismail Qemalit në Skelë. Thomsoni ardhi më fort për hatër t'im se 
s'desha të vinja për të parën herë vetëm te Ismail Qemali, se mendonja se do bërtitte e do 
shante si mbas huqit që kish e nuk kisha qef të bëheshim fjalë. Herët, ose netët e tjera vajta 
vetë. 

Ora më 5 m. dite atë dit, Koloneli më shoqëroj gjer brenda në zyrën e Ismail beut e 
mbassi ndenji pak iku e n'a la vetëm. Ismail Qemali më priti me një ftohtësi të madhe e më 
tha se nuk bëra mirë që e solla punën gjer atjë, se ajy s'ka gajle prej kësish gjepurash e thash-e 
theme, fjalë sokaku, se “Qielli i pastërtë s'ka frikë nga gjëmimi”. 

Unë i kërkova ndjesë dhe shtova se këtë nuk e bënj për një ambicjon, ose mëri 
personale, po vetëm se jam i shtyrë nga detyra. Unë, Ismail bë, i thashë, jam patriot e kam 
interesë si për personin t'uaj, si për historinë t'onë të delni faqe bardhë, kështu që, atë dorë që 
ngriti flamurin t'onë pas kaqe shekujsh në këtë Vlorën plakë e deklaroj indipendencën t'onë të 
t'a puthim edhë një herë edhe embrin t'uaj ta lemë të pa vdekur në historil 

Si folmë edhë disa fjalë të tjera, më thotë Ismail beu se ajy do më diktonjë në mënyrë 
raporti edhë unë do shkruanj ç'të më thotë, sepse pas mendimit të tij vetëm informacjone 
munt të më jepte. Po unë kësaj i kundrështova, tuke thënë se se jemi marrë vesh që unë t'a 
pyes e z. e tij të më përgjigjet dhe proçesverbalin t'a nënëshkruajm që të dy. 

Dha mori të më bindë s'më bindi dot, më në funt s'foli. Unë prapë i thashë që në qoftë se 
nuk dëshiron t'a pyes në atë mënyrë që pretendova jam gati të ikinj e t'a lë të qetë. Ahere më 
thotë të fillojmë dhe kështu nisa t'a pyes. 

Në krye e pyesnja shumë lavër që të mos i jepnja një përshtypje të keqe, po tuke 
vazhduar e tuke hyrë në themel të çështjes e pa edhë vetë ajy që isha armatosur mirë me 
dokumenta e argomenta plot dhe çështjen e kisha honepsur mjaft mirë. 

Sado që më shqiste si ngjala, unë prapë e shtërngonja të hapej në hollësina, dhe sado që 
s'desh të më çfaqej mirë, prapë se prapë i çkëputnja nga ca fjalë që kishin rëndësi mbi 
çashtjen që e pyesnja. 

Më thotë dikur: Ç'kujton z. Floq, t'a prët mendja se unë jam përzjerë në këtë çështje 
skandalisht” Unë një Kryetar Shteti sot” Kisha kurrë ndo një interesë që të sillnja prapë 
Turqit këtu që mezi shpëtuam nga thonjt” e tyre2 Ti nuk e di historinë t'ime si kam shpëtuar 
nga një Sulltan Hamid e sa herë vura jetën t'ime në rrezik për këtë Shqipëri” Si thoni ja u mer 
menda që unë t'a tradhëtonj Shqipërinë” 

Zoti Kryetar, i thom, i di të gjitha këto edhë po të doni munt t'ju jap të gjitha numurat e 
gazetës s'ime që nxirnja në Amerikë “Zerin e Popullit” ku do shihni e do besoni se sa ju kemi 


' mystendik - gjyqtar hetues (nga turqishtja H. K.) 

çmuar e lartësuar ne Shqiptarët e Amerikës e ç'propagandë të fortë kemi bërë për ju. Edhë kur 
ardhë grumbull 200 e ca Shqiptarë prej Amerike që të shihnin Shqipërinë e lirë dhe Qeverin” e 
parë Shqiptare, e mbani ment se si i mora të gjithë në Skelë, sa u shtërnguat e zbrittë përposh 
e ju salutuan e ju puthnë dorën 

gjith” ata djelmt të flaktë, të cilët i patë fort mirë edhë sa besim kishin të gjithë mbi mua e 
si më adhuronin, se edhë unë, si e dini jam një faktor i kësaj Shqipërisë së lirë. Po sot, Ismail 
bej, më takoj të jem një nëpunës dhe në shërbim të Qeveris s'uaj. Duhet, pra, apo jo, të punoj 
besnikërisht e t'u sbarth faqen” Besonj se do thoni se “po”. Pra atë detyrë po bënj tani edhë ju 
si patriot duhet të më tregoni të drejtën, mbassi interesi është vetëm për të mirën e Atdheut 
t'onë. 

Ismail Qemali këto fjalë po i dëgjonte me vërejtje po nuk fliste gjë, kështu që unë pasova 
t'a pyes edh” ajy më përgjegjeshe. 

Natën, ose herën e parë nuk e zgjatmë shumë, ashtu edhë të dytën, se nuk e lodhnja më 
shumë se nga 1 ose 1 172 orë për ç'do natë. 

Po nata e tretë ishte natë tragjike. Ishte një natë që s'e harronj kurrë. Atë natë ime shoqe 
s'deshte të më linte të shkonja në Skelë t'a pyesnja Ismail benë. Kështu më këshillonin edhë 
kunatat e kunetrit e mij. S'di pse ju kish hyrë një frikë e këtillë. Po çudi që këtë frikë e kish 
edhë sekretari im Kostë Çekrezi, i cili, megjithë që e kish të ënjtur njërën nofull nga një 
dhëmpallë që ment e prishte mentsh, nuk desh të më lerë vetëm. Ardhi me mua në Skelë. 
Edhë mua zu po më shkonte një mejtim pak i dyshimtë, po si të bënja se ish një detyrë këjo 
dhe duhet të mos i shmangesha. Nga ana tjetër s'di se ç'kish dëgjuar edhë Thompsoni i gjorë, 
i cili zbriti në Skelë 172 ore para se të vete unë atje, bashkë me dy oficerë të tjerë Hollandas. 

Diçka kishte marrë vesh edhë miku im toger Meleq Frashëri, i cili ardhi edh” ajy në 
Skelë vet” i katërtë. Ç” ishte gjithë ky dyshim nuk mora vesh, veç se më von dëgjova se disa 
miqt” e Ismail Qemalit kishin thënë se ajy kauri (unë) i kisha hyrë si kumupe në hundë Ismail 
beut edhë duhesha vrarë, edhë sikur kishin bërë fjalë me një katil prej kat. Trëvëllezër që një 
natë kur të shkonja nga Skela të m”a bënin pilafin, të më vrisnin d. m. thënë. 

Ora më 6 allafranga, d. m. th. si u ngrys, mora edhe Çekrezin e vajta në skelë. 
Thompsoni posa më pa u ngjit edhë ajy lart në konakun e Ismail beut dhe u fut më një dhomë 
ku ishin edhë ca të tjerë. Meleq beu ardhi edhë ajy lart e hyri në dhomën tjetër me ca oficerë. 
Unë hyra në odën e veçantë të Ismail beut edhe Kostë Çekrezi ndenji përposh se i dhemte 
edhë dhëmbi. 

Ismail beu më priti mirë edhë këtë natë e më tha që, në mos kam ngrënë bukë të hanim 
bashkë. Ju fala nderit, mbassi kisha ngrënë. Ahere Ismail beu më tha se ajy s'kish ngrënë dhe 
t'a ndjenj nj'a 20 minuta sa të hajë bukë përposh. Duallm bashkë dhe ajy zbriti përposh unë u 
futa në odën ku ish edhë Thompsoni me Hollandezët e tjerë e ndenja atjë gjer sa u kthye 
Ismail Qemali. 

Si u kthye dhe hymë brenda në odën e tij, filluam prapë hetimet. Këtë radhë e pyeta mbi 
thelbin e çështjes si për sh. për personin e Izet Pashës, për Beqir Grebenenë e marrdhëniet me 
atë, për ca çështje të tjera të imta, për dërgatën që kish në Shqipëri Beqiri dhe mbi vepërimet e 
tij. 

Sado që evitonte të më japë shpjegimet që i kërkonja, tuke më hedhur brek më brek, po 
kur e pa se po insistonja në embër të detyrës s'ime dhe i zbulova disa telegrafe relative me 
komplotin edhë disa përgjigje tërthoraze që kish dhënë Ismail beu në disa pyetje kryptografike 
të Beqir Grebenesë prej Stambollit, prej Trieshtit e gjetkë edhë më fort kur i zbulova 
përzjehjen e Esad Pashës dhe të disa Shqiptarëve të tjerë, që ajy ishte në korent me ata, Ismail 
Qemali u habiti E pa që unë posedonja shumë gjërra mbi çështjen dhe se nuk mundej të 
fshihej serëku në thes: dhe fundi i fundit, kur i tregova telegrafin e tij të pa regjistruar në 
regjistrin e zyrës telegrafike të Vlorës dhe të hequr Beqir Grebenesë në Brindizi që të mos 
vinte në Vlorës e oficerët e tij ishin zënë prej autoriteteve Shqiptare etj. etj. që e kisha zënë 

unë në telegrafanë, ajy u hoth përpjetë e zuri kryet me dorë, si kur e kafshoj ndonjë gjarpër. 
Paska arirvv puna gjer atjët , më thotë — Si urdhron, i thom, kemi edhë më akoma, sepse 
hetimi është në gjëndje t'ju çfaqnjë shumë argumente, faqe të cilave z. juaj s'munt të mbani 
një pozitë negative, po lipset të deklaroni po-në ose jo-në. Dhe fillova t'i sërendit edhë të tjera 
gjërra të cilat, e vura re mirë se i bënin impresion të math. 

Zoti Floqi, më thotë Ismail Qemali përgjigjen në sa më pyete s'munt të ta jap dot sonte, 
se po vete edhë mezi i natës e unë jam plak e duhet të flë: ju jeni të rinj dhe duroni të rini pa 
gjumë edhë për darkë edhë si të hamë mir” e bukur i japim funt bisedimit. 

Nuk i kundërshtova. Ishte ora 11 e 172 e mezit natës dhe kështu bashkë me Thompsonine 
oficerët e tjerë Hollandezë u ngjitmë në Vlorë. 

Në shtëpi t'eme ishin bërë shumë merak pse u vonova. S'ime shoqeje i ishin çpifur 
hethet nga frika, sado që një orë më parë kishte shkuar Meleq Frashri në shtëpi t'ime e ju kish 
thënë se jam në odën e Ismail beut, tuke e pyetur. 

Ajo natë i kish bërë një ndërshtypje shumë të madhë Ismail beut. Si më ankohej të 
nesërmen, atë natë të tmerishme s'kishte mbyllur syl Se, për njëment, atë natë e mori vesh 
mirë Ismail beu dhe e pa bukur se pozita e tij viheshe në një bilemë. Ishte apo s'ishte një 
tradhëti për Shqipërinë të përzierit e tij tërthorazi në këtë çështje” 

Të nesërmen mbrëma si pas akordimit u ndodha prapë në konakun e Kryetarit të 
Qeverisë në Skelë. Po këtë radhë Ismail beu më lehtësoj nga mundimi që të zinja vetë araba 
për në skelë. Kishte dërguar arabanë e tij me një oficer të rrojës së tij, i cili më mori nga 
shtëpia dhe vamë në skelë poshtë. 

Ismail Qemali dolli vetë ne porta e divanit që më priti, gjë që s'e kish bërë as për ndo një 
të huaj kontrollor, ose organizator gjer ahere. 

Posa hyra më priti me shumë oborësi e thiri të birin Qazim bejn e i tha të shtrohet sofra 
mbassi më kishte mysafir. Mora fjalën e i thashë të më ndjenjë se hëngra në shtëpi t'ime. Po 
ajy më qortoj pse bëra ashtu kur e dinja se po më priste, po me gjithë ato urdhro më thotë të 
hamë edhe një herë. Unë prapë e falenderova, tuke i thënë se është e pamundur, mbassi 
hëngra një herë. Po Aziz Pashaj nga Berati, i cili ish edhë ajy mysafir, e gjeti menjiherë dhe ja 
pret Ismail beut: 

E di unë psë nuk vjen z. Floqi në sofrë. — Pse7 i thotë Ismail Qemali. — Se është memir, 
efendëm, i thotë, e memurët nuk bën të hanë drekra e darkra kur janë ngarkuar me punë 
resmë. Hal Tani e kuptova tha Ismail beu, po ahere si të doni s'ju shtërngonj. 

Këto folmë edhë unë ndenja në zyrën e vet të Ismail beut, kurse ajy me Aziz Pashanë 
shkuan të hanë bukë. I prita gjersa ardhë, por se vonoj më shumë se një or” e gjysmë Ismail 
beu. Kur ardhi në zyrë, ku isha unë, ardhi i shoqëruar me gjith” Aziz Pashanë, i cili s'e kish 
ndërment të n'a linte vetëm, po as që Ismail Qemali s'i thoshte që të ikte. 

Si e pashë se Aziz Pashaj ndenj edhë gjysmë ore më tepër mbassi pimë edhë kafetë, 
ahere i thashë vetë unë : Aziz Pasha hasretleri, z. juaj, si e thatë edhë vetë më parë e dijni se 
kam ardhur me detyrë këtu, edhë detyra është që të flasim për disa çështje shtetnore me z. 
Kryetarin e Qeverisë. Prandaj në qoftëse kini më parë z. juaj punë me Ismail benë, ahere unë 
mundem të pres gjer të më vijë radha. 

Aziz Pashaj kur dëgjoj kështu u ngrit e menjiherë dhe tuke thënë aman, efendëm, af 
edersënëz', etj. na la vetëm. Posa dolli Aziz Pashaj unë hapa çantën e nxora aktet 

përkatëse që të fillonim. Po Ismail beu më thotë të mos ngutem se kemi kohë dhe lë të 
llafosemi për ca gjërra të tjera. Si të urdhroni, i thom. Edhë fillon: 

Zoti Floqi, nuk të kam pyetur ku e kini shtëpinë tuaj” 

Ri bashkë me baxhanakun t'im Jovan Themelinë. 

Jo, jo po të pyes në kë ndonjë shtëpi tënden. 


' af edersën - më falni (nga turqishtja përkthyer me google H. K.) 

Kisha një në Korçë, po e shiti babaj im sa ishte gjall. Kishim edhë në Greqi trë dyqane, 
po edh” ato u shitnë për borxhe që kishim. Sot s'kam asgjë. 

Prandaj të pyeta, që të të japnjë vënt në “Ujin e ftohtë” dhe të bësh një shtëpi e një 
vreshtë e një bahçe nj”a 10 vreten' vent. 

Dhjetë vretena munt të bëjnë 500 napolona, z. Kryetar, unë s'kam 500 grosh për sipër 
sot, ku do t'i gjenj t'i paguanj këto pa kur do t'a bënj shtëpinë” 

Atë merak mos e kij ti, se t'i jep shteti: unë t'a jap 

Faleminderit, po as shteti as z. juaj s'më keni ndo një borç, pse do m'i jepni” Do ma 
falni” 

Po do të ta falim, atje ku muar të tjerë mer edhë ti, një patriot jë ke punuar për këtë 
Shqipri. 

Ashtu s'e mar kurrë faleminderit fort. 

Ç'ka, ç'ka, kësaj çesi do t'ja bëjmë, po unë dua t'ju fal edhë një peshqesh nga ana ime. I 
thashë djalit t'em Qazim beut të të sjellë nesër në shtëpi500 lira turke nga ana ime. 

Kur dëgjova këto fjalë m”u prish gjaku me një herë. Këtu po loste ryshfeti: po 

loste nderi imi Gjë këjo që kurrë, mos kurrë nuk e prisnja nga Ismail Qemalil Zura e po 
dridhesha: më zunë nervat. Ngrihem përpjetë me një herë edhë mar kapellën. 

Ç'është, ç'është” më thotë, si pa të keq. 

Ç” të jetë, z. Kryetar, zotria juaj e shoh se kërkoni të më merni me të mirë 

me gjërra të paligjshme. E shoh se kërkoni të më çoroditni karakterin që të pranoj 
ryshfet, po jeni gënjyer shumë, z. Kryetar, duket se s'më paski njohur akoma 5 duket se 
kujtoni se jam ndonjë laspangjoz, këpucëgrisur. Më vjen shumë keq, z. Kryetar. Unë jam një 
nëpunës i ndershëm që edhë sikur Shqipërinë të më falni një të atillë gjë s'munt t'a pranonj. E 
kam ballin shumë të lartër , s'e kam çnderuar gjer tani vehten e do t'a çnderoj tash e tutje” E 
shoh se s'paskam vent këtu, edhë më ndjeni se do ikinj. Këtë përbuzje s'munt t'a duronj dot. 

Çvara kapellën dhe zura të ikinj, po Ismail beu me një nënqeshje dhelprake çohet me një 
herë e më përfshin për mezi. Ha, ha, ha, thotë e qesh. 

Qysh, z. Floqi, kujtove se me të vërtet po të jap 500 lira, ose vendin në 

“Ujin e ftohtë”” Nuk e more vesh pse t'i thashë këto7 Tabë që të të shprovonja se 
ç'karakter kë. Po bravo, aferim, paske një karakter xhevahiri, tani të njoha. Aferim, bir, 
aferimi Kështu i dua memurët unël 

Edhë filloj të më bënjë komplimenta, se e pa që ra jashtë e s'kish si të theshte ndryshe. 
Ndofta e bëri këtë që të më shprovonte, po më tepër kujtonj se e bënte me të vërtet, që kështu 
t' hiqnja nga mezi gjith” ato pyetjet e fundit që i bëra dhe të cilat ajy s'desh t'i nënëshkruanj. 

Si më qëndroj e ndenja, prapë ju luta të fillonim se po vinte ora 9 i natës dhe ish dimbër. 
Po Ismail Qemali s'kish nijet atë natë të përgjigjeshe që t'ji jepnim funt hetimeve të vështira. 

Me një herë kthehet e më thotë prapë : Aqif Pashaj nga Elbasani më shkruan se kërkon 
një mytesarif të ndershim e aktif për Elbasan. A vete zotrote të të emëronj që nesër me një 
meash 30 lira në muaj” 

Iu falemnderit edhë për këtë i thom. Të mbarojmë një herë këtë detyrë pastaj mendohemi. 

Mendohu, thotë Ismail beu, se s'është vent i keq. Të bëhet shumë mirë. Më të zotin se ty 
s'munt të gjenj për Elbasan. 

Faleminderit, i thom, kemi kohë për këtë. 

Që në mos daç, më thotë prapë unë të bënj që nesër ministrin e Bujqësisë e të Pyjeve, se 
Panteli Calja kërkon të hiqet prej Ministrije. 

Edhë për këtë prapë ju falem nderit z. Kryetar, i thom, po mendohi një 

herë se ç'munt të thonë gjuhrat e këqija, sikur të më shohin nesër Ministrin e 
Agrikullturës kështu përnjëherjesh prej një mystendiku që jam sot. E merni vesh se qysh munt 


'vreten - njësi matse toke: 1 vreten — pak më e madhe se 1 dynym (H. K.) 

t'a komentojnë këtë ndryshim për hesapin e mbi kurrizin t'im me fort. Po ju lutem z. Kryetar 
lë të pasojmë të shpëtoni edhë ju edhë unë nga kjo bela se ju siguronj se në mos daçi që t'ju 
pyes, nesër në mëngjes do shkonj prane gjenerall De VYeerit e do t'i paraqit doreheqjen t'ime 
nga detyra që më ngarkoj për shkak se z. juaj s'doni t'ju pyes. 

Këto fjalët e fundit e egërsuan shumë Ismail Qemalin , i cili më sillet me zembërim: 
Bënj çudi me këtë fatin t'em që ardhi sëra të pyetem unë Ismail Qemali prej një adi (commim) 
mystentiku, si kur se kush e di se ç'faj kam bërë. Unë jam plak sot, mor bir, dhe në pleqëri 
njeriu nuk munt të bënjë kësij gabimesh, t'ju mbushet menda jyve nacionalistëve. Izet Pashaj, 
e di edhë unë, se dëshëronte të bëhesh Mbret i Shqipërisë, të cilin e ka dashur edhë Esad 
Pashaj. Unë, përkundrazi e kam këshilluar disa herë Beqir bej Grebenenë që të heqin dorë nga 
këto marrëzira, se Europa nuk ka dashur kurrë një princ Turk për Shqipërinë. E ju po vijni me 
mëntt e Syreja bej Vlorës, dushmanit t'em2 pa le të m”a provojë ajy këtë punël 

Këto më tha Ismail beu, në të cilat unë i përmënda edhë një herë telegrafet e tija e 
dokumentat e tjera që kisha mbi këtë çështje dhe ju luta që lë të më përgjigjej makar shkurtazi 
në sa që e pyeta dhe kështu t'a mbyllim një her” e mirë këtë çështje. 

Kur po thesha këto fjalë Ismail Qemali u çua nga vendi me një ngutësi e paqetësi të 
madhe. Hapi një herë derën e thiri adjutantin e tij Bilal Nivicën të qëndronte ne dera dhe si 
hyri dhe e mbylli derën e zyrës ku bisedonim, zu e po unjte perdhet e penxhereve dhe po 
lëvizte nga vëndet karigat dhe tryezën shkrimore me një nervozitet të çuditshëm, pa vënë rë se 
ç'po flisnja unë. Këto manovra zunë të më venë në një dyshim dhe s'kuptonja dot ç' kërkonte 
të bënte me ato. Prisnja t'i jepte ndonjë urdhër Bilal Nivicës, ose tjetër kujt për kundra meje, 
ose ku di unë ç'farë. Zembra po më rihte, gjësendi s'kisha përsipër, as armë, asgjë. Ora ishte 
11 ose 11 e 172 i mesnatë, dhe asnjeri s'kisha me vehte as Thompsonin, as Meleqin. Po prapë 
mendohesha si munt të bënte një punë të shëmtuar një Kryetari Qeverisë” E ç'do të theshin 
për atë” Ajo do më lartësonte shumë mua në zembrat e popullit, të Kontrollit Internacional e 
të Organizatorëve Ollandezë, se vërtet do sakrifikohesha mbi detyrë e sipër, po do mbetesha i 
pavdekur në historinë Shqiptarel Po jo : s'ma merte mendja se munt të bënte një marri të atillë 
Ismail Qemali. 

Si mbaroj së unjuri kurtinat e së lëvizuri fronet mer një karige e më afrohet afër. Më zë 
të duart me duart e tija e më thotë me një zë të mallngjyeshmë sa më depërtoj gjithë palcën e 
kurrizit : Djali im, e shoh se me të vërtetë qënke i zoti në detyrë dhe s”'t'u trëmka syri. Më 
kishin thënë për ty shumë gjërra të mira, po s'të kisha njohur që për s'afrit që të të çmonja më 
mirë. Tani e shoh se sa i nevojshëm ishe ti për mua dhe më vjen shumë keq që s'të pata një 
bashkëpunues të vlefshim. Do kisha përfituar shumë gjërra. Po, ishallah, do vinjë sëra që të të 
kem dorën e djathtë e jo si ca maskarenj që kam patur gjer tani, që përveç që më diskretituan, 
s'më bënë tjetër gjël Tani t'a presim shkurt. E shoh që zotrote s'ndahesh prej mejet gjer sa 
mos marrësh ifadenë' t'ime. Pra, me që po kalon koha, leri evraket” këtu edhë nesër më drekë 
t'i dërgonj unë të plotsuara, tuke shkruar edhë ifadenë t'ime e tuke vënë firmën t'ime. Nuk më 
besont”'i lesh këtu sonte këto evrake” Zoti Kryetar, i thom, munt t'ju lë edhë shpirtin z. juaj, 
po këto akte s'janë të mijat, janë mall i tjetër kujt dhe e kuptoni fort mirë z. juaj rëndësirën e 
këtyre fjalëve. 

Ndërkohë më vajti mëndja në çantën t'ime që ishte mbi tavolinën e tij dhe me një herë 
më ngriu gjaku se mos më mertë çantën me përdhuni e s'kisha si ja justifikonja gjenerall De 
VVeerit, mbassi bëra fajin t'i kem pas gjith” ato dokumenta të asaj çështje e gjithë proçes 
verbalet e mbajtura të atyre ditve mbi sa pyeta si të pandehur ose dëshmues. Po fatmirisht 
s'ngjau gjë nga sa shkonja në për mëndje. 

Ismail beu nuk kundrështoj e kështu mbetmë d'akord që nesërmet do vinja edhë një herë 
e do mbaronim. 


' jfade — shprehje, deklaratë (nga turqishtja H. K.) 
” evrak — dokument (nga turqishtja H. K.) 

Po të nesërmet në kohë të drekës më dërgoj në zyrën t'ime gjithë përgjigjet që i kërkova, 
të cilat përbëheshin prej 3 faqesh të mbëdha dhe të cilat i kishte nënëshkruar. Sadoqë këto 
ishin negative më të shumat dhe pa një lidhje armonike dhe sa do që nuk ju përgjigjeshin 
pikërisht pyetjeve të mija që i kisha adresuar, me gjith'atë e nënëshkrova edhë unë atë proçes 
verbal e e bashkangjita me proçes verbalin tjetër të mbajtur për këtë çështje. 

Si i studjova edhë një herë tjetër thëniet e tija dhe dokumentat relative dhashë vendimin 
t'em, të cilin e justifikova sa munda dhe me të cilin e akuzonja si fajtor edhë Ismail Qemalin 
me negligjencë të rëndë për mjetet, që pa një qëllim të keq, i kishte kontribue Beqir 
Grebenesë dhe tërthorazi Izet Pashës. 

Këtë vendim kur ja paraqita gjenerall De VVeerit - u habiti Qysh, më thotë, ke kaqe 
kurajo sa të akuzosh edhë Kryetarin e Qeverisë t'uaj2 — Nuk e desha, i përgjigjem, po këtu 
bënj vetëm një detyrë. Aty u ndoth edhë Thompsoni, i cili m”u hoth për qafe e më felicitoj' 
për paansinë e burrninë në zbatim të detyrës. 

Që atë natë De VYeeri kish konferencë me Kontrollorët Internacjonalë dhe ju tregoj të 
gjitha ngjarjet. 

Çështja bëri një përshtypje të madhe ndër ata, por e vunë nënë këmbë e më s'e bënë 
fjalë. Po, si mora vesh, vajtnë tre prej atyre (Kontrollorëve) te Ismail Qemali, të cilët, e me 
shkak të këtyre ngjareve e të akuzimit të Ismail Qemalit e bindnë këtë të japë dorheqjen prej 
kabinetit e të largoheshe për ca kohë nga toka Shqiptare. 

Pas 2 ditsh Ismail Qemali dha dorëheqjen dhe shkoj jashtë Shqipërisë — dhe kjo ish her” 
e fundit që ndaheshe nga Shqipëria, se më nuk ardhi në Shqipëri, mbassi vdiq në Spanjë -lI 
Ministrat e tjerë natyrisht edhë ata dhanë dorëheqjen, po me lutjen që ju bëri Kontrolli 
internacional ata qëndruan jo si ministra, po si drejtorë të përgjithëshëm të çdo dikasteri që 
patnë seicili, dhe nga ana tjetër Kontrolli 

Internacional mori si delegat të Shqipërisë z. Medi Frashrin, simbas traktatit të Londrës, 
që e njohu Shqipërinë indipendente. 

Po nga ana tjetër gjyqi i Beqir Grebenesë me shokët po vazhdonte (hetimet domethene 
se gjyqi s'kish filluar akoma). 

Nga rrjedhja e hetimeve zbulova se Beqir Grebenea kishte pasur 5. 000 napolona me 
vehte kur ish në Triesht e mbas hesapet e tij që i gjeta nëpër shënime të ndryshme rezulltonte 
se kishin tepëruar një shumë prejl. 500 napolonash. Këto të holla Beqiri duhet t'i kishte me 
vehte ose t' kishte lënë gjëkundi amanet po brenda në Vlorë e jo gjetkë. 

Menjiherë e thres Beqirin përpara meje e i bëj fjalë për këto të holla ku i ka. Beqiri u 
mundua t'a fshehë në krye po si e pa që insistonja se s'bëhej ndryshe, më kërkoj afat 24 orë të 
mendoheshe. I dhashë vetëm 4 orë me kushtin se do më tregonte të drejtën. Pas dreket ora më 
3 kishin mbaruar 4 orët dhe e thira prapë Beqirin. Ky si ardhi më kërkonj leje t'i largonj nga 
zyra sekretarët e mij Taip Libohovën dhe Kostë Çekrezin se dëshëronte të ishim të dy vetëm, 
pa njeri tjetër, se kish gjërra me rëndësi të më theshte. 

Ahere edhë unë i largova të dy sekretarët e mij, i dhashë urdhër reshterit t'em t'i lidhë 
duart Beqirit me hallkat dhe kështu m”a prunë në zyrë. 

Beqiri posa hyri brenda dhe u largua reshteri, pikësëpari m'u ankua pse i lidha duart. I 
thashë të mos e marrë për keq këtë, se ishim në Cour Martial dhe kisha urdhër nga gjeneralli. 
Bashkëfjalimi jonë bëhej greqisht, mbassi Beqiri greqishten e kishte gjuhën e tij maternale. 

“Hë, I thom Beqir Grebenesë:më thuaj tani ku i ke të 1. 500 napolonat” Mos n'a 
mundoni për riza të Zotit. 

Beqiri ahere me një zë të ulët sa mezi e dëgjonja më thotë se jam gati t'ja u fal juve të 1. 
500 napolonat të cilat as njeri s'e di se ku janë, po me konditë që edhë ju të më nxirmi të 
pafajshëm si mua, si oficerët e mij nga kjo çështje. 


' felicitoj — përgëzoj (H. K.) 

Unë tani që t'i them drejt për së drejti se kjo punë s'bëhet, s'mundnja t'ia theshja se 
ahere do mos i vinim dot në dorë të hollat, u mendova, pra, t'i thom “po” veç të arrinte të m'i 
dorëzonte të 1. 500 napolonat. Por kur desh m'andej të më bentonte në fjalën e nderit e mbi 
“besën shqiptare” se do t'i qëndroj në fjalë, ahere i thom shkurt Beqirit se këto janë gjërra që 
s'bëhen. Një nëpunës i ndershëm s”e shet karakterin e tij me pare, prandaj, hiq dorë nga këto, i 
thom, z. Beqir, e ma trego, ose n'a dorëzo të hollat, ndryshe do marrsh më qafë shumë 
persona se unë mbas argumentave që kam do t'i gjej gjer më së fundi, po mos hsrroni se do 
përdor gjithë fuqinë e shqenxa mizorë, që atë s'm”'a do karakteri jem, mirë po ti do jesh 
responsabël për ç'do të ngjasë, ja ku po ta thom. Tani të lë 10 minuta të mendohesh e të më 
japësh përgjigjen, po ose jo. 

Kështu i thashë dhe e veçova më një odë të veçantë ku e lashë të mendohet. 

Si shkuan të 10 minutat e thira prapë. Hë, i thom, ç'thua tani” Beqiri si u mendua edhë 
ndo një minutë akoma, më thotë se s'mundet të m'i dorëzonjë se s'janë të hollat e tija. Fort 
mirë, i thashë, po do pendohesh. 

E dërgova prapë në burg edhë thira një shërbëtorin e tij, një plak nja 60-65 vjeç, te i cili, 
e dinja se kishte besim të patundur Beqiri e munt t'i besoheshe ç'do gjë që kish të fshehtë. 

Kur ardhi përpara ky tuke u trëmbur, e mora me të mirë e i thom se Beqir beu më tha të 
më dorëzonte 1. 500 napolonat që i pat dhënë t'ja ruanjë. Këtë ja thashë se e mernja me ment 
se munt t'ja kish dhënë këtij për t'i lënë gjëkundi amanet. 

Ky shërbëtori, kur dëgjoj për të 1. 500 napolonat që i kishin tepruar Beqir Grebenesë 
prej të 5. 000 napolonat që mori në Stamboll prej Izet Pashës, edhë me 

qenë se ish informuar plotësisht për këtë, me njiherë kuptoj se unë jam brenda në çështje 
dhe e pashë se i hiku edhe gjaku nga fytyra. 

Më thotë në krye se s'dinte gjë. Si, s'di gjë, i thom, ti e di fort mirë, prandaj po të thom 
se në qoftë se s'n'a i jep ose s'n”a rrëfen kujt ja ke dhënë amanet do të të 

mvar me kryen tatpjetë dhe do të të mundonj keq megjithë që je plak. Folël Beqir beu po 
të urdhëron të n'a i dorëzosh. Folë shpejt i ke ti, apo i lë gjetkë. 

Plakut i shpëtoj ahere një fjalë pa dashur : Le të më thotë mua, tha, Beqir bej efendia, ju 
s'ju njoh. Mirë fort, i thom. Ahere po të të thotë Beqir beu të n”a i bësh teslim', ç'thua, n'ai 
bën” 

Tani plaku kish rënë në hall: kishte kujtuar se, pa fjalë, do më kish thënë Beqiri një gjë 
të këtillë mua se ndryshe nga do t'a dinja se ishin 5. 000, pa se kishin mbeturi. 5007 Kjo e 
gënjeu të shkretin plak e i shkanë fjalët që “po t'i thotë Beqiri aher munt të m'i dorëzonte të 
hollat, ndryshe jo”. Pra u gjent i shtërnguar të më përgjigjet që “po t'i thotë Beqiri do të n'ai 
dorëzonte”. Domethënë se të hollat ishin dhe ishin në Vlorë dhe shërbëtori munt t'i kish në 
dispozicjon të ti, ose munt të dinte ku ishin dhënë”. Pra këtu duhet të shtëmgonja plakun dhe 
fillova nga dalë. 

Plak, më thuaj i ke përsipër të hollat” Se Beqir beu më tha se t'i dorëzoj ty dhe nuk e di 
a i kë vetë apo ja dhë njeriut tjetër t'i ruanj. Pra, në i kë vetë tani po ta thres Beqir Begun të të 
japë urdhër gojazi të n'a i dorëzosh, ndryshe në ja kë dhënë tjetër kujt prapë më thuaj që t'ja 
bëj të ditur Beqir beut që të të japë urdhër të vesh t'i marrësh vetë e të na i japësh. Ti sidokudo 
do jeç i lirë se me ty s'kemi gjë. Ishallah mbassi të n'a dorëzoni edhë këto të holla që i kërkon 
Shteti ahere lirohet edhe Beqir beu e shkoni në të mirën t'uaj se gjer tani istindaku s'ka gjetur 
gjë myzis edhe as mbesojmë të gjejmë. 

Këto fjalë e gudulisnë mjaft plak-shkretën dhe i përsëlluan dëshirën e zjartë të librimit. 
Po më fort gëzoheshe se do t'i shpëtonte i zoti Beqiri për të cilin ushqente më të madhin 
adhurim që bëhej. 


' teslim - Në dorë të një tjetri, në zotërim për ta ruajtur sipas marrëveshjes (H. K.) 

U menda pra hall andej, hall këtej edhe mbassi e pashë se i ardhë për hesap këto fjalë 
dhe ish gati diçka të na rëfente, e mora prapë me të mirë, i thashë të ulet mbi karrigë se u loth 
etj. etj. sende relative me lirimin e tyre, gjer sa e binda të thotë se të hollat ja kishte dorëzuar 
ky një besnikut të këtyre që quhej Alia, tregtar prej Elbasanit, i cili kishte dhënë gocën e tij ne 
një farë Riza nga Grebeneja, që e kishte akraba' Beqir beul 

Tani kishim dalë në dritë. Ishte e lehtë, pra, të vinim e të bastisnim shtëpin” e këtij Aliut 
dhe të zinim edhe këtë edhe të dhëndrin Rizanë e të gjenim të hollat. Po deshim të 
siguroheshim edhe një herë nga Beqiri a n'a thotë të drejtën plaku shërbëtori i tij, apo mos na 
rente. Prandaj, si e dërgova në burg plakun e thira prapë Beqirin para meje e i thashë se po n'a 
mundon kot se ne e dijmë ku i ka të hollat, sepse plaku shërbëtori i tij n'a i kallzoj të gjitha, 
prandaj duhej të n'a rëfente edhe vetë ajy. Po si e pashë se prapë s'desh të rëfente, i them se 
paratë janë te Aliaj nga Elbasani edhe në qoftë se s'n”a jep letër-urdhëruese për atë e për të 
dhëndrin Rizanë që të n”a i japin me të mirë do shtërngohemi t'i marrin përdhunisht. 

Po edhe tani Beqiri s'desh aspak të n'a tregonjë amanetxhinë, prandaj atë e dërgova 
prapë në burg e mora Meleq Frashrin me 12 gjendarmë dhe me dy nënoficera, si dhe 
sekretarin t'em K. Çekrezin i cili sa do i frikshim e qotë, po vdiste për ca aventura të këtilla, 
po kurdoherë tuke pasur mua përpara - e kështu ora më dy të natës, alla turka vemë en grup në 
shtëpin” e Aliajt Elbasanasit, ku ishte edhe familja e tij bashkë me të dhëndrin Rizanë. 

Si e qarkova shtëpinë, trokitmë në derë po s'deshin të na hapin. Ju lutmë me të mirë të 
zot shtëpisë Aliut s'deshte. E tremba se jemi “idareji urfijia” me azallah se e hapte derën. 
Ahere me të shpejtë dy sopata të mira, çamë derën në embër të ligjit e hymë brenda. Grat” e 
fëmija e Aliut vunë “behriajin”” dhe ngritnë lagjen më këmbë, po kush kuxonte të lëviste a të 
tundeshe2 Njeri s'piptinte, as që hapeshe ndo një penxhere gjëkundil Meleqi i shkretë me 
thotë të ruhem se mos më mbillnin mbi trup ndo një plump që së siprit. Gjendarmët ishin gati 
të shtijnin me një më të voglin urdhër që munt t'u jepnja. 

Si hymë në avulli dhe arthmë para derës mezit, që ish edhe kjo mbyllur, ju luta edhe një 
herë Aliut t'a hapte derën me të mirë se ndryshe do t'a çanim. Ruajna Zot se dëgjonin, veç se 
thrisnin e bërdisnin si kur vajtonin njeril Ahere një të thyer edhe derës së mezit e u gjetmë 
brenda dhe hipmë lart unë, Meleq Frashri dhe sekretari im, sidhe të dy nënoficerët. 

Një tmer i kapi burra e gra : zunë dridheshin dhe kalamajt” e gratë qanin. I them Aliajt, 
pse n'a solli gjer më atë shkallë, tuke qenë se munt të delte vetë ajy e t'a pyesnim, ose të vinte 
gjer në zyrën t'ime të n'a dorëzonte paratë që i kish lënë amanet Beqir Grebeneja” 

Aliu u habit kur dëgjoj këto fjalë. Ç'para” Thotë. Unë s'njoh as Beqir, as njeri, s'kam 
punë me asij njerësish. N”a dorëzo shpejt, i thom, paratë ndryshe do të bëjmë anketë” në 
shtëpi. Bëni sa të doni, thotë. 


Ahere urdhronj Meleqin të mos lerë verushkë” pa parë dhe gratë i urdhrova të mos lozin 
nga ajo odë që ju caktova të rijnë, tuke i rrojtur me një kapter, gjer sa të vinte një grua nga 
lagja që dërgova të thres. 

Po gratë (ishin 4 gra dhe dy goca), kur dëgjuan kështu zunë e po shiheshin sy ndër sy me 
njëra jatrën dhe njëra prej atyre dukej mjaft e paqetë e e trëmbur. Në një kohë që toger Meleqi 
me dy të tjerë po hapnin disa sëndyqe, ajo gruaja, që po thom, u fsheh prapa të tjerave dhe zu 
të shkopsitë gjoksin me ngutësi. U duk se diçka kishte për sipër. Me një herë e urdhërova të 
veçohet prej grave të tjera e të vinjë përpara mejet. Ajo u tremp fort e po dridheshe. Ç'ke i 
thom” mos u tremp, në qoftë se kë gjë përsipër rëfeje se në do t'ju shëkojmë të gjithave ç” 
kini përsipër. 


' akraba - fare fis (H. K.) 

” behriaj - kushtrim (K. F.) 

$ anketë — kontroll shtëpie, bastisje (H. K.) 
“ vërë vrimë (H. K.) 

Në atë kohë ardhi gjendarmi që po prisnja bashkë me një grua të krishterë Vlonjate, të 
cilën me të shpejtë e urdhrova t'a shohë atë zonjë ç'kishte përsipër. Zonja posa pa se do t'a 
shëkonte ajo gruaja e krishterë i thret me inat : mos m'u afro moj kaure se i nxjer vetë ç'kam 
përsipër. 

Me një herë na nxori një qese prej meshine, të cilën e hapa dhe gjeta brenda 600 plot 
napolonal Të Beqir beut janë këto, i thom, zonjë” — Si urdhron, thotë. - Të tjera para të 
Beqirit nuk kini” — Jo t'u ngjat” jeta. Po Beqiri thotë, se ju ka dhënë 1. 500 napolona. — Jo t'u 
ngjat'jeta, e ka gabim, s'kemi të tjera. — Do n'a ndjeni se do t'ju shohim të gjithave ç”'kini 
përsipër. — Aman, zotni, mos n'a mundoni kështu, s'kemi të tjera, Vallahi, Bilahi, Tallahi. Më 
vjen keq, i thom, po s'kam si bënj, do t'ju shoh. 

Edhë vura gruan e krishterë t'i examinojë, e cila me gjithë kërkimin e imtë që bëri mbi 
ato të gjitha s'gjeti gjë. Gjithashtu u munduam kot edhë në shtëpi, tuke mos lënë gjë pa parë 
më shumë se dy orë. Mungonin 900 napolona. Duhej të gjindeshin pa fjalë. 

I thom Aliajt të kallzonjë ku i ka të tjerat se do t'i mundonim tepër. S'tregonte gjë. I 
thom të dhëndrit Riza, ajy ca më keq akoma. Ahere i mora që të dy në zyrën t'ime, ku përposh 
ishin dhe burgjet. Ju thashë prapë të rëfejnë po s'deshin. Më së fundi i bashkova që të trë me 
Beqir Grebenenë, i cili, si e pa se i gjetmë të hollat, i porositi që të dy që të n'a i japin. Po 
prapë ata i mohuan, se duket se edhë Beqirit 

deshin t'ja hanin, tuke kujtuar se ajy do mos delte më prej burgut kështu t'ju mbeteshin 
atyre paret. 

Si e pashë që kot, i thom drejtorit të burgut t'i heqin një dru të mirë Rizajt në syt” e 
plakut, të vjehrit, që ta shohë edhë vetë ajy. 

Rizaj, posa hëngri të dy kamzhiqet e para i dhëmbi lëkura dhe me një herë tregoj se paret 
i kai vjehri plaku. Po plaku ishte, ç'ishte : si kur t'a vrisnje s'nxirte fjalë nga gojal 

Dhash” e mora s”e bindnja dot Më vinte keq t'a rihnja se ishte plak. Ahere dhashë urdhër 
si kur se do t'a mvarnja edhë me një herë prunë litar e karekllë dhe e kapmë litarin pas një 
reze majë tavanit. Aliu dinak i shihte këto po prapë s'trembej, se thellësisht e merte vesh se 
s'mvaret njeriu pa një ilam'. Po që ta bënja t'a ndjente tmerin e lidha me litar për sqetullash 
dhe filluam t'a ngrehnim t'a mbajmë në erë, gjë që e sëkëlldisi shumë, po prapë e durontel Më 
kot i luteshe i dhëndri të rëfente paret: Aliu s' dëgjonte. Para këto, 900 napolona s'ishin shakal 
Po si e pa se mbet i mvarur për sqetullash në erë e si ja bëri sqetullat plagë litari dhe më fort 
kur hëngri edhë nj'a dy tre kërbaçe vitheve, u shtërngua të më thotë “aman lëshomë se po të 
rëfenj”1 

E lëshonj e më thotë t'a lë të lirë të vejë e t'i bjerë që atjë ku i kish fshehur. Po i thashë 
se ësht” e pamundur, se do t'i vinja edhë unë pas kudo që të vinte. Ahere e pa se po mundohej 
kot e më tha të vemë bashkë gjer ne dyqane të tij, po pa qenë njeri tjetër me ne. Ç'ka, i thom, 
ec përpara. 

Kështu duallm bashkë dhe tuke ecur ajy përpara unë prapa dhe 4 gjendarë pas mejet 
vamë në dyqan të tij, që kish gjithfarësh kinkalerije. Aty Aliu hapi dyqanin, hyri vetë brenda, 
tuke e pritur unë te porta, mori prapa një rafti gastaresh dy qeska të vogla të lidhura e të 
myhyrledisura me vullaqer” dhe ardhi e mi dorzoj, tuke u dredhur e me një dëshpërim të 
math. Urdhro, më thotë, këto janë të hollat. —Janë, i thom, këtu 900 napolona” — Nuk e di, 
thotë, po besonj të jenë. 

E mora prapë Alinë, vamë në zyrën t'eme, ku lashë Alinë bashkë me Rizanë dhe shkova 
e e sgjova nga gjumi gjenerall De VVeerin si dhe Thompsonin, të cilëvet ju numërova të hollat. 
Qumeri (nuk lexohet mirë H. K.) kish 600 napolona, po të dy qeskat kishin vetëm 896 
napolonal De VYeeri dhe Thompsoni u çuditnë kur ja u paraqita ato të holla, të cilat sado që i 
numuruam disa herë prapë delshin 1. 500 pa 4 napolonal Ahere thirmë edhë një herë Beqirin, 


' lam - vendim gjyqsor (H. K.) 
” myhyrledisura me vullaqer - të vulosura me dyll (H. K.) 

i cili vërtetoj se aqe ishin vërtet, se 4 napolona i kish prishur ajy vetë. Kështu Alinë dhe 
Rizanë i lashë të lirë. 

Ishte ora dy pas mezit të natës. Isha lodhur e këputur mjaft. Shkova në shtëpi, ku ime 
shoqe ment loste mentsh se u vonove tepër dhe kështu rash” e fjeta i qetë. 

Të nesërmen plotësova gjithë aktet e ja paraqita gjenerallit, i cili me një herë caktoj ditën 
e gjyqit. Pas 2 dit fillonte ky gjyq i famëshim. Gjykata ushtariake përbëhej prej gjenerall De 
VVeerit, si kryetar, prej kapitanëve Kasëm Sejdinit e Xhavid Leskovikut dhe prej gjyqtarëve 
civilë Mashar bej Nepravishta e Feizi Rulit. Prokuror ishte Qerim Çelua. 

Gjyqi mbajti 4 ditt. Vendimi që u dha dënonte Beqir Grebenenë me vdekje, 

8 oficerë me nga 101 vjet burgim, 12 të tjerë me nga 15 vjet burgim të rëndë, 3 të tjerë 
me nga 5-10 vjet, 2 të tjerë me nga 3 vjet dhe dy të fundit u lanë të lirë. Këta të fundit ishin 
Shqiptarë Kossovas. 

Kështu mori funt ajy gjyq i famëshëm. 

Beqiri do mvarej ato ditt. Po fati i tij të mrijë në Durrës, Mbreti VVilhem VYied, të cilit ju 
dërgua vendimi të dekretohej. Mbreti, si i ri dhe posa që kish ardhur kërkoj që të dërgohen në 
Durrës gjithë këta kompllotistë: ashtu edhë u dërguan. Pas një jave i fali të gjithë e i la të lirë 
Mbretil 

Kur pas një jave që isha thirur në Durrës e i poqa të gjithë këta në restaurantin “Europa” 
Beqiri posa më pa m”u hoth për qafe e më tha, që nga mua do kish shkuar tani në atë dynja, 
po.... rroftë Mbretil Me gjithë atë më shtërngoj dorën tuke më përgëzuar për detyrën që e 
kisha kryer plotësisht. Ashtu më thanë edhë gjith” oficerët e tjerë turq, tuke më përshëndoshur 
njëri pas tjetrin. 

Këto sa për historinë. Gjyqi i këtyre kompllotistëve nxori shumë të palara në shesh, të 
clave bëjmë mirë t'ju hedhim gunën, se n'a shëmtojnë historinë. 

Më 7 Marsit 1914 zbriti Mbreti VVilhelm VYied në Shqipëri bashkë me Mbretëreshën 
Sofia e me enturazhin tij dhe u prit me enthusiasmë të pa treguar prej popullit në Durrës. 

Me një herë u qojt Durrësi si kryeqyteti i Shqipërisë kështu që Vlora Flamurtare, Vlora 
Plakë u la më nj'anë. Qeverija e parë mbretnore u formua nënë plakun Turhan Pashanë nga 
Përmeti dhe si ministër i Drejtësisë u emërua Mufid bë Libohova. 

Ky dërgoj e më thiri me një herë në Durrës, tuke më emruar telegrafisht si sekretarin e 
përgjithëshëm të Ministrisë së Drejtësisë. Kështu jemi nisur një natë të keqe me vaporin më të 
voglin e më të qelburin të “Puglias” që quhej “Bari”, tuke pasur për shoqëri edhë të ndyerin 
kolonel Thompsonin me oficerin tjetër Hollandes Maidingottin. Gjith” atë natë të keqe kemi 
luftuar me dallgët e mbëdha të Adriatikut dhe uji n'a hynte gjithë brenda, sa s'mbet gjë pa u 
qullur si edhë robat e këpucët t'ona. Të nesërmen në mëngjes që me natë kur fishkëllente 
sirena e vaporit më zgjon tuke qeshur kol. Thompsoni dhe unë, tuke kujtuar se arimë në 
Durrës, shoh për çudi se kishim ardhur në Pasha-Limanin e Vlorësi Ndejmë atjë gjithë ditën 
sa pushoj fortuna dhe të nesërmen me një mijë vështirësi mezi shkelmë në Durrës. 

Myfid beu, sa do që më deshte shumë e më çmonte po në përpillim të buxhetit 1914- 
1915 që trajtuam të dy me Mashar bë Nepravishtën, si mystesharin' e asaj ministrije, për të 
parën herë ramë në kundrështim, sepse ata (gjithë ministrat gati) ishin në një mëndje të 
mershin nga një rrogë 150 napolonash në muaj, si kurse ministrat të merhumes Turqi që 
kishin rroga të exagjeruara, kurse në me Mashar bejnë këtë rrogë sa për ministrin t'onë — e 
ulshim në 60 vetëm napolona në muaj dhe t'onat rroga prej 40 që e kish Mashar beu e ulmë në 
30, edhë prej 30 nap. që e kisha unë e ulmë në 450 fr. Ar. d. m. th. 22 172 napolona. 


' mëstesar — nënsekretar apo zëvëndës ministër (H. K.) 

Këjo s'i ardhi aspak për hesap Mufid beut, i cili m'u zembrua dhe mbassi s'm”'a kish 
dhënë akoma dekretin mbretnor të emërimit t'em në pozitën e rë, më dërgoj me marifet prapë 
në Vlorë për të plotësuar disa çështje të mvarura të atij gjyqi. Kështu që vajta në Vlorë, tuke 
marrë prapë rrogën e parë të Kryetarit të Gjyqit që ishte 17 172 napolonash në muaj. 

Po kur ardha në Vlorë, i shkreti Muç Qulli bëheshe gati të nxjerrë gazetën e tij popullore 
“Populli” e më këshilloj të heq dorë nga memuristi se s'bëhet punë me bejlerët e të hap një 
zyrë avokatore, të cilën t'a kem vetë për hesap t'em, tuke nxjerë ndërkohë edhë gazetën 
“Populli” bashkë me Muç QUullin, ku do mernja një të tretën nga fitimet neto t'asaj gazete. 
Edhë kish të drejtë Muç Qulli të më këshillonte në atë mënyrë, që makar t'a kisha dëgjuar e të 
kisha shpëtuar nga potera e mbasandamë që më takuan për shkak se isha nëpunësi 

Mbassi mu lut t'i bënja nj'a dy artikuj, edhë unë ja trajtova e ja dhashë. Njëri ish një 
artikull letrar, po tjetri, nën titullin “Rroga, apo Rruga”, ish një artikull politik, ku bashkë me 
të tjerat atakonja rreptësish lakmin” e ministrave të rinj Shqiptarë, të cilët — shumica — msuar 
që në kohën e Turqisë, deshin t'a çvatin Shqipërin” e mjerë të posa-përkëmbur, tuke çkëputur 
rroga kollosale për xhepat e tyre, në vënt që të shërojnë plagët e të metat e tjera të Shtetit si 
ministra responsablë që ishin, me fjalë të tjera thosha se ministrat t'onë nuk mendohen për 
rrugë të nevojshme që s'kemi, po për rroga të majmel 

Këjo bëri një bujë të madhe, sa e ndjeu gjithë populli i mençur dhe mora me duzina 
telegrafe përgëzimi, por se n'a zembroj tepër edhë më fort ministrat musullmanë, si Turhan 
Pashën, Essad Pashën, Mufid Libohovën, Aziz Pasha-Vrionin e jo tjetër: Po, si msova më 
vonë, Essad Pashaj më kish dhënë të drejtë me gjithë që s'më shëkonte dot me sy, se tjetër 
herë në gazetën “Përlindja Shqiptare” të Vlorës, tuke i u përgjigjur Faik Konitzsës në sa 
shkruante në “Trombetën e Krujës” në Durrës në favor të Essad Pashës dhe kundra Ismail 
Qemalit, e kisha kritikuar tepër ashpër. 

Mufid beu më heq një telegraf urgjent kështu: “Në është se artikulli politik “rroga e 
rruga” botuar në gazetën “Populli” që nuk e njeh Qeverija nuk është shkruar nga juve duhet ta 
përgënjeshtroni kategorikisht” Mufid. 

Në të cilin telegraf ju përgjegja në këtë mënyrë “Artikullin “rroga apo rruga” e shkrova e 
e nënëshkrova unë vetë. stop. Mbassi ajy dekaster e desaprovon lutem pranoni dorëheqjen 
t'ime prej shërbimit” 

Kryetari i Gjyqit 

“Floqi” 

Është e ditur se pas kësaj përgjigje arbitrare prisnja jo vetëm pushimin t'im nga puna po 
edhë ndëshkimin akoma. Po, si kur se n'a ngjau në kohën që më pushoj Ismail Qemali dhe në 
vent të nxiresha nga puna, përkundrazi shkrepi çështja e kompllotit me Beqir Grebenenë edhë 
unë sa të bjerr rrogën që kisha mora dy rroga bashkë atë muaj, d. m. th. atë të Kryetarit të 
Gjyqit 16 lira muore dhe atë të Gjyqtarit hetues të Gjyqit ushtarak nga 1 napolon ditën, ashtu 
edhë këtë radhë, në vent të pushohem nga puna u emërova Kryetar i Gjyqit të Apelit në 
Durrësi Si u bë këjo, akoma është një myster për mual 

Po, sa arriva të gëzohem për emërimin e ri, me një herë mar një telegraf të nisem për .... 
Berat, ku u emërova Prokuror i Apelit (2) i atij Gjyqit Edhë sa të mendohem mirë, a duhej t'a 
pranonja, apo jo, pasi këjo bëhej si një dënim për mua, tjetër telegraf më vjen nga ministri 
Mufid beu në këtë mënyrë : 

“Prokurorin Apelit Berat Kr. Floqin 

Vlorë 

“Të marmen këtë telegraf të niseni shpejt për Korçë për të marrë pjesë në Gjyqin Politik 
që u ngreh në atë qytet për trazirat e fundit. stop. Sa të vazhdojë kjo detyrë do 

paguhi 1 napolon ditën. stop. Si shpenzime udhtimi e dijeta u urdhrua Financa e Vlorës 
tu numëroj 25 napolona. stop. Lajmëroni nisjen. 

“Mufid” 

Këtij telegrafi ju përgjigja kështu : 

“Ministrit Drejtësisë”, Durrës. 

“Mora nga Financa e Vlorës 25 napolona. stop. Këtë ças nisem për Korçë si mbas 
urdhrit të asaj Ministrije” Prokurori i Apelit Beratit 

Kr. Floqi 

Do me thënë merreshe vesh se e kisha pranuar Prokurorinë e Apelit të Beratit, si dhe 
detyrën e re extraordinare. 

Kështu u nisa për Berat ku natën posa arrimë në qytetin pitoreske të Komnenëve, i cili 
më bëri një përshtypje fantasmagorike me ato kodra grafike edhë me dritrat xhixhillore të 
natës, si kur se isha në Bujuk-Derë, ose në Bojaxhi-qaj” të Stambollit. Tale-quale një 
Stamboll i vogël domethënë, kaqe që më pëlqeu panorama e atij qyteti. 

Si ndenja nj”'a dy ditt në Berat, u nismë me mushka për në Korçë nga ana e Tomorit. Kur 
arthmë në rëzë të këtij mali historik ose prohistoriko-mythologjik, kemi ndenjur ndo një orë, 
tuke vërejtur e tuke u çuditur me pamjen madhështore e tërheqëse të atij gjigandi a titanil Aty 
u inspirova për kushtimin në vjershë që i bëra më von me titullin “Tomorit” të botuar edhë në 
“Skëndijat” e mija. 

Si u nismë nga Tomori n'a ka zënë një shi e tmershim që u krydhmë krejt, si të kishim 
rënë në det. Mezi që kemi arirë hanin dhe mezi që u termë pak. Gjithashtu tjetër shi me 
stomma hoqmë të nesërmen, shi Maji që, kur arimë në Lavda mezi muntmë të zbresim nga 
kafshët, se ishim ngjitur pas samarëvel 

Të nesërmen (d. m. thënë ditën e tretë që u nismë nga Berati) arimë në Korçë, të cilën 
kisha 9 vjett t'a shoh. 

Posa ardha mora detyrën përsipër, tuke pjestuar në Gjyqin e posaçëm Politik të përbërë 
Panteli Vangjelit, që ish prefekt i Korçës, prej Komandantit të piaca-formës, majorit 
Hollandes Schneller, prej Abdyl Ypit dhe prej mejet. Veçanërisht unë u ngarkova edhë me 
kqyrjen e dosareve të ndryshme të të burgosurve të pandehun për revolucjonin, që 15 ditt më 
parë kishte ngjarë në Korçë, tuke u futur andartët grekë, të cilët, bashkë me qindra Grekomanë 
të tjerë Korçarë kishin bërë lustra civile në për rrugat e Korçës me qëllim që të dbonin 
autoritetet lokale Shqiptare dhe të sillnin Vorioepirotëti 

Nga shqyrtimet që bëra nuk delnin as 5 të pafajshëm prej 200 e ca Korçarëve grekomanë 
që ishin burgosur si të pandehur për atë revolucjon. Ahere si lipse të bënja” T'i dënonim të 
gjithë këta për vdekje ose tradhëti të naltë” Kjo do ish një mjerim, një vepër katastrofale për 
Korçën se do mbyllnim 220 e ca shtëpi e do hithnim në vaj e logori kaqe qindra nëna e motra 
e gralPastaj, ata s'ishin Korçarët S”'ishin Shqiptarë” Edhë në qoftë se u gabuan dhe e vunë 
në një anarhi vëndin e tyre lipset t'ja ngarkonim përsipër gjithë këtë faj” Aty ishin të 
burgosur më të mirët Korçarë e më të zotët, ç'mbetej si t'i mvarnim të gjithë këta” Në të tri 
me Panteli Vangjelin e me Abdyl Ypin, të dy të parët si Korçarë dhe i treti si Kolonjar a munt 
të shkaktonim një fatkeqësi të këtillë për vëllezrit t'onë” Po Grekët ç'do theshin si të shihnin 
gjith” ato exekutime” Nuk do theshin se n'a vranë omogjenët t'onë” Nuk do kasneconin se 
Korça ishte helenikotati (greke)2 

Këto tuke menduar edhë me gjithë që dekreti mbretnuer që gjeta në Korçë më linte të 
lirë të mar për të çuar cilin do që t'a gjykonja fajtor u mora vesh edhë me shokët e mij, të cilët 
mbetnë dakord e m”a lanë mua përsipër gjithë punën e të burgosurve. 

Unë, si i examinova mirë dosaret e akteve lashë të lirë 160 veta Korçarë, përveç 3-4 të 
huajve Grekë, msues në Korçë. Nj'a 30 prej syresh që bashkë me çështjen e revolucionit 
kishin vepëruar edhë krime të tjera ordinare i lashë për të dënuar, tuke ju parasjellë Gjyqit të 
posaçëm politik. Këta për me qenë më të sigurtë i dërguam lidhur në Berat, mbassi nër ato ditt 
filluan trazimet nga an” e andartëve Vorioepirotë, të cilët deshin prapë të zaptojnë Korçën dhe 
gjithë Shqipërin” e Jugës. 

Në rjedhje të hetimeve që po bënja zbulova shumë atrocitete', shumë mizorinal Kush e 
di sa prej të burgosurvet ishin rahur keqas brenda në burg prej gardjanëve e rrojtarëve t'onë, 
tuke u violluar e tuke u grabitur nga të hollat që kishin përsipër dhe s'kuxonin të rëfenin, se 
mos pësonin më keqi Unë, i cili, veçanërisht si Korçar, i kisha mjaft kujdes, i lashë të lirë të 
më tregojnë ankimet e tyre, të cilat ata m”i treguan gjër” e gjatë. 

Ndrova kësi soj gjithë personelin e burgut, tuke u rekomanduar të riemëruarve të sillen 
mirë e me njerëzi, gjë e cila ju bëri përshtypje shumë të madhe të burgosurve, sa kur i 
vizitonja nga ndo një herë uleshin përmbys, tuke dashur të më puthnin këmbëti 

Qysh se kisha marrë këto masa as një ankim s'u dëgjua më nga të burgosurit edhë sa 
herë që i pyesnja si shkonin me gardjanët, më përgjigjeshin sinqerisht se ishin shumë të 
kënaqur. Kaqe të enthusiasur ishin të shkretët me mua, sa kur hynja në burg dhe posa që më 
shëkonin bërdisnin të gjithë me një zë brohoritjeje “n'a rrofsh sa malet”, “të paçim 0 
shpëtimtar”, “rrofsh për fukarenjtë”, “rroftë Floqi” etj, etj. 

Nj”'a dy tri episode n'a ngjanë në këto, mjaft karakteristike, të cilat nuk do ish keq po t'i 
tregonja këtu : 

Një natë drejtori i parë i burgut bashkë me dy gardjanë të tjerë (një civil e një gjendarm) 
kishin nxjerë nga burgu një farë Gjorgji nga Stratobërdha, e kishin hequr nga çeshme e 
Hamzos nga rrug” e Voskopojës e atjë, midis aravet, i kishin lidhur sytë, i kishin marrë 30 
napolona që kish përsipër e ishin gati t'a vrasin, qinse dolli fshehtas nga burgul 

Mua vjen më lajmon një njeriu i tij në shtëpi t'ime e me sy plot lott “aman” më thotë, se 
do t'a vrasin sonte Gjorgjin (Gjorgj Priftin). Me të shpejtë i telefononj të ndyerit Themistokli 
Gërmenjit drejtorit ahere të Policisë në Korçë, i cili më dërgon një kalë, hipim e shkojmë të dy 
me vrap në vendin që na treguan, tuke pasur edhë 2 policë të tjerë kalorës dhe i gjejmë 
guximtarët, ku po e grabitnin viktimën në fjalë, i zumë, i lithmë e i plasmë në burg. Kështu 
shpëtoj nga rreziku i vdekjes i ngrati Gjergj Stratobërdhal 

Një dit tjetër nj”a 4-5 bukuroshë Korçarë çahpinë”, midis të cilëvet edhë një polic, kishin 
marrë 5 dhaskalica greke, çupa prej 18-22 vjetsh, msueset e shkollës femnore të Korçës, greke 
prej Manastiri e prej Selaniku e i kishin mbyllur në shtëpin” e një djali prej oxhaku, që më 
vjen turp t'i përment embrin, me qëllim që t'i çnderonini Dy msuese të tjera Korçare vijnë e 
më kallzojnë ngjarjen. Me një herë mora një fuqi prej 10 ushtarësh e ju vajta përsipër, hyra 
brenda, u ngjita sipër dhe i gjeta të mjerat goca ku i kishin mbyllur më një odë e po bërdisnin 
si kur se i therte njeril 

Mjaftova t'ju përment edukatën e keqe që i shtyri në atë poshtërsi kundra 5 vajzave të 
huaja e të paprotektuara” dhe t'ju shtronj se është turp i math për një shqiptar të bënjë punë 
kaqe të shndershme si këtël Kështu s'mora njeri në burg prej atyreve, veçse policit, të cilit që 
atë dit ja çvesha robat dhe e burgosa. 

Msueset i vendosa në një shtëpi të ndershime dhe të nesërmet i përcolla të gjitha me roje 
gjer ne kufit” e Serbis e të Greqisë. 

Çudi ishte se midis atyre gjeta edhë një .... kushërirën t'ime, sa do që ishte Greke edhë 
ja se si : 

Kur e pyeta në radhën e saj më tha që quheshe “Efthalia Thomaidhou” dhe ishte nga 
Manastiri, po pikërisht më tha se është racë shqiptare. Qysh i thom, racë shqiptare” Po nga 
cili vent i Shqipërisë” Gjyshi im, thotë ishte prej Floqit, po prej shumë vjetësh ish 
shpërngulur në Manastir dhe atje ishte lindur edhë këjo. Po, a njeh njeri këtu” i thom. A di të 
kesh ndo një prej fisit t'ënt2 Po, më thotë, kam dy kushërinj z. z. Angeli e Thoma Tomçon. 
Po ata, i thom, i kam edhë unë kushërinj, mbassi i at” i tyre Nisi me t'ëm atë ishin fëmijë 
vëllezërish: ahere pra, më thuaj, i thom, zotrote pse ke mbiemrin Thomaidhou” Në, më 


' atrocitete — krime të tmershme (H. K.) 
” çahpin - çapkën (H. K.) 
“ të paprotektuara - të pambrojtura (H. K.) 

përgjigjet zojusha, asëll quhemi Tomço dhe babaj im me babanë e z. z. Angjeli e Thoma janë 
kushërinj të dytë. Ahere, zojushe, i thom, si i paske ata më paske edhë mual 

U gëzua tepër e shkreta se njeriu i gjyqit u ndoth fisi i saj dhe kështu ajo u nda nga 
shoqet dhe ndjeti edhë 3 ditt akoma në Korçë për hatrin t'em gjer sa e përcolla edhë këtë te i 
ati, i cili më çoj falenderime të mbëdha për shpëtimin e së bijës etj. 

I treti episode ka qenë me një furxhi. Dy ushtarë labër tek shkonin nga furr” e tija në 
kohën e drekës panë një gjel deti të pjekur në bojë trëndafili, i cili ja gudulisi oreksin. Pa një, 
pa dy ja rëmbyen nga tezga dhe zunë të hikin. Furxhiu i ngratë i ndaloj e fjalë pas fjalet u zunë 
dhe, siç ishin përpara furrës nj'a tre barrë dru të njohma të shkarkuara, njëri prej tyre rëmbeu 
një dru e t'i hyri dorë furxhiut gjer sa e shtriu përdhël U mbloth aty një kallaballëk i math e po 
bënin sehir. Unë po ngjitesha nga zyra në shtëpi . Pashë kallaballëkun e u afrova dhe arriva në 
atë çash që nj'a dy-tre burra po kapeshin me ushtarët vandallë e s'i lëshonin të iknin. Njëri 
prej të dy ushtarve po mbante akoma tepsinë me gjelin e detit të pjekur. Hyra në mes, e si 
mora vesh ç' ngjau, ju bërtita një herë atyre burrave që ishin aty e që s'ishin të zotët të zenë dy 
reckapanë edhë me një herë rroka vetë pas jake ushtarin që kish rahur furxhinë. Ahere u sulë 
të gjitha gra e burra, i futmë që të dy ushtarët në furrë, ju muarm pasaturat', i lithmë bukur e i 
suallm që të dy në Komandën e Gjendarmërisë. Si i tregova Komandantit se ç' ngjau, ky, një 
toger Gjakovas më t'i shtruar ne dru, më t'i vrau së rahuri e më në funt i burgosi. 

Furxhinë e dërguan në spitalin civil 

Shum” e shumë ngjarje të shemtuara të tjera ngjanë në Korçë dhe më fort prej ushtarëve 
gegë e labër që kishim, që s'më vjen mirë t'i përment, për të mos sjellë ndë shesh gjërra që 
s'n'a rekomkandojnë aspaki 

Midis atyre që pyesnja dit për dit, nga të burgosurit, n'a u ndoth edhë një farë Kosta 
Vasil nga Polena, që tjetër herë e kisha njohur në qytetin VVorcester të Amerikës, si një 
patriot, por i cili, i zembëruar prej meje se e kritikova ashpër në gazetën “Dielli” që e drejtoja 
vetë, për ca paudhësira e shpërdorime që kishte bërë si orator i degës së VVustrit (VVorcester) 
të “Vatrës”. Ky, nga ky shkak më kishte sharrë shumë ndyrë në dy letra të tija, të cilat s' desha 
t'i përdor, tuke e hedhur në gjyq. Dhe s'mjaftoj me kaqe po më bëri edhë shumë çpifje të tjera 
sa arrimë për vrasje, por atë kohë unë si u hoqa nga “Vatra” shkova në Nevv-York, ku 
themelova gazetën “Zëri i Popullit”. Kështu, kjo çështje u la në heshtje. 

Si t'a sjellë djalli tani të më bjerë në dorë si komplotist, mercenar i Vorioepirotëve, ky 
faqezi, të cilin e dinja si një patriot. 

Kur e thira në zyrë e kur më pa në syt u zbë me një herë. Ish edhë ky fajtor, si të tjerët, se 
kishte lojtur një roll protagonist në atë komplot, tuke futur kapitanin andart Maveaza në 
Korçë me gjithë bandën e tij nga an” e Kapshticës. 

Pa filluar t'a pyes unjet më gjunjë e më kërkon mëshirë. Më kujtoj armiqsin” e 
Amerikës, tuke më thënë se bëri një faj të math atëhere për të cilin u pendua fort, etj. etj. I 
them : si e quan vehten mbas atyre poshtirsive e çpifjeve që më bëre në Amerikë” Si të të 
thom, thotë, quajmë si të duash. A je, i thom, njeri i poshtër ti” A jë një maskara i fëlliqtë, një 
qelbanik” Jam, thotë, jam ç'të doni. Tani, a të kam në dorë të të mar për gjuhe” Në dorë më 
kë, thotë, edhë e meritonj, veç se, aman, të të vinjë keq për fëmijën t'imel Pse u përzjeve, 
more faqezi, i thom, në këtë çështje” S”pate turp ti që e hiqnje vehten patriot në Amerikë” U 
gabuam, thotë, të gjithë. Po fajin e kanë turqit, thotë, (musulmanët shqiptarë) dhe autoritetet 
lokale që n'a munduan shumë. Edhe kishte të drejtë, se qysh se u bashkua Prefektura e Korçës 
me Shqipërinë tjetër, ata s'lanë gjë pa bërë, se s'kishin as kontroll asgjë. Një mjegull anarqije 
mbretëronte kudo. Dyqanet grabiteshin, njerzit çvisheshin në mes të rrugës, burgosnin e 
rihnin kë mundnin dhe as prefekti, as gjandarmërija s'i shtronin dot. Këto fjalë m”i përsëritnë 
edhë shumë grekomanë Korçarë. 


' pasaturat - këtë fjalë nuk e gjeta në fjalorët e mij, por duhet të jetë “paisje ushtarake” (H. K.) 

Si e dëgjova hollë, më ardhi nderment sqena e Viktor Hygojt, në librin e tij të pa vdekur 
“Les Miserables” ajo sqenë që u çvillua midis Jean Valjeanit dhe Javerit, kur këtij të parit, si 
kryengritës i ra në dorë Javeri, që kur e mori lidhur e e çoj më një vënt të veçuar qinse t'a 
vrasë, dhe Javeri, tuke sjellë ndër ment sa të këqija i kishte punuar atij si drejtor Policije, dhe 
priste sigurisht vdekjen nga ajy, Jean Valjeani jo vetëm s”e vrau, po e zgjidhi dhe e la të lirël 
Edhe unë, u mejtova andej, u mendova këtej, më së fundi vendosa në funt të hetimeve 
papërgjegjësin” e tij dhe e lashë të lirël Kjo i bëri një përshtypje të thellë, u ul e më puthi duart 
me lot edhë s'la njeri pa ja treguar këtë mirëbërje. 

Në këtë mënyrë lëshova nga burgu 156 Korçarë, gjë që bëri përshtypje të madhe dhe 5 
ditt me radhë zjente shtëpija imë nga kallaballëku burrash e grash e fëmijësh që vinin të më 
falenderonini U ringjall Korçal 

Mjerisht situata politike dita-ditës po keqsohej. Turmat e andartëve, nënë kryesinë e 
kolonelit Gjiritas, të njohur nënë mbiemrin “Kapetan Vardha” po i afroheshin Korçës me fuqi 
të mbëdha. Nga ana tjetër rebelët Shqiptarë', të mbiemëruar “Elikiamasit”, mbassi dbuan 
Mbretin VVied prej Durrsit, e mbassi zaptuan gati gjithë Shqipërin” e mesme ardhë gjer në 
Pogradec, po akoma s'kishin çpallë prokllamën e tyre dhe s'kishin ngritur edhe flamurin e 
baba-dovletiti Korça ishte në rrezik të mathi Ushtrija kish ditë që luftonte gjattë lumit të 
Devollit afër Bihlishtit dhe babaljoni i Kolonjës kish zënë vent në Starovë për të ndaluar 
sulmin e rebelëve Shqiptarët 

Ato ditt takoj një vrasje në katundin Lin të Pogradecit, edhë unë, si prokurori i Korçës, 
(sepse ato dit kisha marre emrimin si prokuror i Korçës), u shtërmgova të mar gjykatsin hetues 
dhe disa gjendarë e të vete në vent të vrasjes. 

Si mbaruam atje punë, u kthyem në Pogradec. 

Shkova t'i bënj një vizitë Nënprefektit të Starovës Xhelal beut. Po aty n'a ngjau një 
episod, që meriton t'a përment këtu. Atje ku po fjaloseshim n'ardhë nj'a 7-8 burra gegë të 
armatosur. Xhelal beu më rekomandoj ne ata, po ata s' kuptuan duket se unë isha prokurori. Se 
si takoj që Xhelal bejnë e thirë në telefon nga Korça edhë ky n'a kërkoj ndjesë dhe shkoj në 
odën e telefonit. Unë si u ndodha vetëm me ata dhe për të shkuar kohën i pyeta kot : Si vijni, 
si shkoni këtu dhe më së fundi kot prapë, ju si vijni këtej, sii kemi punët” 

Ata u panë sy në sy me njëri-jatrin edhë kujtuan se mos jam edhë unë brenda në 
kompllot, mbassi, si e kuptova më von, shumë nëpunës të Shtetit t'onë ishin me tarafin e tyre, 
aty edhë vet” ajy kajmekami i Starovës Xhelal beu, ndonse hiqeshe dashamirës i Qeverisël 

Njërit prej syresh i shpëtoj fjala e m'u përgjeq : Këtu jemi fare mirë, zotni, po ju andej 
nga Korça si po vijni” A do na prismi me qejf kur të vijmë” 

Këto fjalë më zgjuan nga gjumi dhe mbassi u mentova pak, zë i pyes përsëri me marifet, 
tuke u hequr si njeri i tyre e si anëtar i kompllotit. Ahere ata, njeri pas tjetrin, më zbraznë 
barkun dhe mora vesh se ishin kryetarët e Elikijamit dhe se kishin një fuqi 1. 000 e ca vetash 
rrotull, të armatosur mirë dhe me municjon plot, edhë ishin gati të ngrihnin në Pogradec 
flamurin me hënë e hyll, por, taksirat se paske ardhur mudejë-umumija në Starovë dhe prisnin 
gjer sa të hikte edh” ajy për në Korçë e ahere t'a çpallnin sundimin e tyrel 

Kuptohet tani se mudejë-umumija (prokurori) isha unë vetë, po ata s'e kishin marrë vesh 
me gjithë që më rekomandoj Xhelal beu. I pyeta ahere : po Xhelal beu ai di këto lëvizje2 Si 
jo, ma pret një prej tyre 5 jo vetëm ajy, po gjithë memurët i kemi me vehte, përveç një laneti 
atij gjykatsit (gjykatsit pajtues Teufik Delvinës, i cili ushqente ndjenja patriotike e s'u 
bashkua me ata)l 

U habital S'e besonja kurrë që edhë Nënëprefekti vetë të që me atal S'fola, se atë çash 
ardhi edhë Xhelal beu e e premë fjalën. 


' bëhet fjalë për kryengritjen e drejtuar nga Haxhi Qamilit (H. K.) 

Ju lashë shëndet e ika. Shkonj me një herë e pjek Abdyl Ypin : Morë, i thom, a e dijni se 
ç'ju ngjet këtu” Ç'farë” thotë. Këtu kini rebelat brenda e ju s'ditki gjël Ku kullosni, për 
embër të Zotit” Dhe i tregova tërë ç'dëgjova. Po Abdyl beu nënqeshi e më tha, se ata janë 
disa rosga pa një rëndësi, edhë se i dinte edhë ajy po, një qen që leh, më tha, mos kij frikë se 
nuk kafshoni Hapni syt” i thom, mos merni më qafë taborrin e shkretë të Kolonjës, se kam 
frikë se mos bijen viktima pa pandehuri Mos u bëj merak, më thotë, se kam mëndjen unë. 

Atë natë isha mysafir ne miku im, avokat Behlul efendiu, i cili ishte familisht në 
Pogradec. Si hëngrëm e pijmë e kënduam, më thotë Behluli të bije të flë pak, se nesër që me 
natë do vijnë karocat të n'a marin. Pse, i thom, me kaqe ngutësi” Unë do ri edhë nesër këtu se 
më pëlqeu. Unë të kam mik, thotë Behluli, dhe të dua të mirën prandaj po të thom, nesër pa 
gdhirë duhet të kesh hikur që këtej. E pse” i thom. Se Elikimanasit, thotë kanë dashur që 
pardjë të ngrehin flasmurin e baba-Dovletit këtu, po masi qëllove që ardhe zotrote, ne ju 
thamë të presin gjersa të largohet edhë mudejë-umumija, zotrote d. m. th. , që këtej, e pastaj 
t'a ngrehin. Përse kështu” i thom: ç'do t'i ndalonj unë në kishin një qëllim të këtillë rebelat” 
T'a merr mendja, m”a prët Behluli. Se ti prokuror munt të kërkonje të bënje detyrën t'ënde e 
munt të ngrihnje më këmbë gjendarmërinë, ushtrinë më në funt, e do bëheshe ndo një fesat i 
math e do t'ishte edhë vetë në rrezik vrasje. Po në i muarm parasysh këto. — Po mirë, i thom, 
po ahere pse s'lajmoni Abdyl Ypin dhe komandantin e bataljonit të Kolonjës, që ka ardhur 
apostafat për të mbrojtur vendin, kur se ju i paski rebelat brenda” Një her” e dy i kemi thënë 
Abdyl beut” Thotë. Po atyre s'u mbushet koka, e kujtojnë se 300 veta të baonit' do t'i bëjnë 
ballë rrezikut kur se rebelat kanë një fuqi prej 2. 000 e sa shpirt edhë të armatosur mirë, me 
topa e me mitraloza, kur se këta të tjerët kanë vetëm pushkat edhë 2 mitrolosa të ndryshkura. 

Por, ti, i thom, Behlul effendi, me këta qënke2 Ç” të bënj, thotë, munt të sillem ndryshe, 
kur i gjithë populli u bashkua me këta2 Turp, i thom, turp, ku e harrimë këtë ditël 

Të nesërmet në mëngjes kishin ardhur 3 karoca përpara shtëpisë së Behlul Efendiut. 
Gjykatsi hetues që kisha pas, sekretari im edhë gjendarmet kishin okupuar dy karoca edhë e 
treta ishte për mua ku do më shoqëronte edhë kushërira ime Ollga e Mitkos që do kthehej prej 
Pogradeci në Korçë. 

Para se të nisemi për Korçë dolla shpejt në Pazar e poqa Gani Butkën, nëntogerin, të 
birin e Salih Butkës që e kisha mik. I tregonj çështjen e i thom të vinjë me mua në Korçë, se 
ndodhet në rrezik. Po ajy s' dëgjoj të vijë me mua si dhe një nga oficerët e baonit të Kolonjës e 
kish për turp të linte vendin. Shtoj edhë këto fjalë : Ato që thonë rebelat i dijmë bukur në: nuk 
n'a trembin me pallavrat e tyre, Bamp sa të bëjnë vetëm edhe do të shohësh që do t'i zemë si 
minjtë e do t'i flakim në gjoll. Mir” i thom. Kur se ju qenka mbushur mendja kështu, bëni si të 
doni, unë ju dolla nga borxhit I lashë shëndet dhe më përcolli gjer te Behluli e kështu u nismë 
për Korçë. 

Pa harrirë akoma në fshatin e Çërravës dëgjojmë një batarë pushkësh. Qendrojmë e 
vemë veshin. Pushkët vijshin nga Pogradeci dhe me një herë e mora vesh se ishte ndezur 
dyfegul Ahere ju tregova shokëve se ç'qëllim kishin ato pushkë, me gjithë që ata s'e besonin, 
tuke thënë se janë pushka gjujtarësh. 

Kur arthmë në Korçë muarm vesh se pas pak minutash si hikmë në prej Pogradecit, 
rebelët ngritnë flamurin e Turqisë edhë me qenë se ju kundërshtoj tabori i Kolonjës, krisi 
pushka midis sokakëve të Pogradecit. I pari që u vra prej bataresë rebele ishte i shkreti Gani 
Butka, që s'më dëgjoj të vinte pas mejeti Me Ganinë bashkë u vranë edhë shumë oficerë e 
ushtarë të tjerë dhe shumë të tjerë u plagosnël 

Në Korçë, kur u ktheva, punët i gjeta si mos më keq. Gjithë autoritetet e populli ishin 
allarmuar se pse andartët grekë ishin afruar Korçës. Nga an” e Kolonjës kishin zaptuar 
Ersekën edhë tash ndodheshin në Qafzez e në Elmës. Nga an” e Kazanit i ishin afruar 


' baon - këtë fjalë nuk e gjeta në fjalorët e mij po duhet të jeta e barabartë me fjalën bataljon (H. K.) 

Dardhës, e cila ishte më të rënë e sipër. Nga Bihlishti ishin afruar në katundet Bitrisckë, 
Progër e Mushurishtë, gati të kapërxenin Devollin e të hidheshin në fushën e Korçësi 

Korça ishte piskëlluar fort. Korçarët, nacionalistët, dua të thom, ishin mjaft të trembur. 
Autoritetet bashkë me komandantin Hollandes Shnellen-in dhe oficerët e tjerë po 
pregatiteshin t'a lijnin Korçën. Vetëm disa Korçarë nacionalistë po luftonin në ballë të 
Kolonjës me një fuqi 1. 000 e ca vetash dhe kapiten Leon Guilardi' në ballë të Devollit me një 
fuqi 2. 000 e ca shpirtsh. Këjo ishte gjithë fuqija e Korçës. 

Nga Durrësi punët ishin edhë më keq. VYiedi ishte në rrezik të binte në duart e rebelëvet, 
Essad Pashaj, sa do që do t'ju dorëzoheshe nacionalistëve të Durrsit, mundi e u hoth në një 
vapor italjan me ndihmën e agjentëve italjanë dhe shpëtoj, tue kalue në Itali. Qeverija e 
Durrsit s'ishte në terezi. Po edhë në në Korçë s'dijnim nga t'ja mbanim, se edhë këtu 
administrata paralizoj krejt, s' dëgjonte njeri as urdhra, asgjël 

U mblothmë në godinën e Prefekturës dhe i dhamë funt të lijnim Korçën se s'ishte 
shpresë. Komandanti Hollandes Shnelleni më merr më njanë e më thotë se në rast që thyhet 
Guilardi në Devoll ne duhet të hikim ca më parë nga rruga e Beratit, që ishte e lirë. 

Kur po kuvendonim kështu dëgjojmë një shamatë të madhe prapa nesh. Të burgosunit 
kishin thyer burgun e kishin dalë të gjithë jashtël Kush t'i futte prapë brenda tani” Kush 
dëgjonte prej urdhrave2 Në atë ças vjen Themistokli Gërmenji e 

n”a thotë se ushtarët Gegë kishin filluar të thyenin me spata dyqanet e Korçës dhe kishin 
grabitur nj'a dy dyqanel Çohemi shpejt bashkë me Themistoklinë, e mbassi armatosmë nj'a 
30 e sa veta civilë, si edhë vehten t'onë, u lëshuam bashkë me Themistoklinë në Pazar. Gegët 
n'a vunë në pushkë, po edhë Themistokliu ishte shumë trim, ndjesë pastë, dhe zuri vent e ju 
ra. Ajo mjaftoj t'i thyenjë Gegët, të cilët i ndoqmë gjer jashtë Korçës. Kështu shpëtoj tregu i 
Korçësi 

Ish më të ngrysur. Lajmet sa po vijnin keqsoheshin. Shpresat n'a lanë. Gjithsecili 
pregatittë valixen. Shumë u nisnë e shkuan për Berat. Të nesërmen një panik i math allarmon 
popullin. Grekët kishin zaptuar Zvezdën, Dardhën edhe kullën e Qarit. Luftëtarët t'onë 
gjendeshin andej e këtej Qarit dhe një pakicë kish ardhur në Korçë. 

Afër drekës mblidhemi në konakun e Prefekturës nëpunës e popull bashkë. Vendosim që 
të hikim të gjithë ca me kuaj, ca më këmbë. U mblothnë nj'a 300 e sa kuaj, mushka e gomarë. 
Mua më dhanë një kalë të çalë nga një këmbë, që s'ish e mundur të udhëtonja me atë. Kush e 
arriu zgjodhi e mori kalin që deshtel 

Shkonj e i thom Komandantit Shnellen si do bëjmë” Më thotë : Lë t'i lejmë të shkojnë 
këta se në kemi mushkat e forta të artilerisë. Posa të kthehet fuqija jonë e Devollit do nisemi 
me gjith” ato për në Durrës, më thotë Komandanti, të cilin e kisha shumë mik. Shtoj akoma se 
Grekët s'munt të vijnë me një herë në Korçë pa u dlirë mirë vendi se kishin edhë frikën e 
bombavet. 

Nga të ngrysurit pamë se po kthehej fuqija jonë e Devollit dhe mbas 2 orësh, do me 
thënë, ora 1 e natës ardhë disa oficerë, të cilët n'a thanë se munt të mbahen edhë nj”a dy ditt 
në bregun e Devollit, se iu kishin ardhur ndihmë shumë vullnetarë nga katundet e Devollit e të 
qarkut të Korçës. Si do qoftë ne s'munt të rijnim më në Korçë. Shnelleni, kur u ndahmë më 
tha që të nesërmen në mëngjes të marr valixën e të ndodhem aty se do shkonim tok. 

Shkova në shtëpi dhe si hëngrëm bukë, ndejmë tuke llafosur gjer nga mezi i natës. Në 
atë kohë kisha pregatitur edhë gjithë plaçkat e mija në dy valixe të vogla. 

Nga mezi i natës dëgjojmë së largu një allarmim, një ulëritje, një ushtim të math zërash. 
Këjo s'mbajti më shumë se gjysmë ore. Pastaj s'dëgjohej gjë, as një lehje qeni, as një fletë 


' Leon Guilard - Uroj të mos jem i gabuar, por Guilardi ka qenë një oficer kroat në shërbim të ushtrisë 
shqiptare, të cilin Mbreti Zog e emëroi gjeneral, i cili, në krye të Gardës Kombëtare në vitin 1935 shtypi 
krzengritjen e Fierit kundra Zogut (H. K.) 

druri. Ç” ubër Nuk e shpjegonja dot. Desha të zbres në Pazar, po gratë që kisha në shtëpi, 
ime gjyshe, im” emte dhe dy kushërira s” më lijshin të dal jashtë. 

Nga mëngjezi, si pas fjalës që kishim me z. Shnellen, mora valixat me një kushëririn 
t'em e u nismë për ne Shnelleni, mbassi ju lashë shëndet grave. Po kur ardha në konakun e 
Hollandezëve ç'të shoh” Dyert hapur: as një roje, as një ushtar, as një njeri gjëkundi. Dukej 
se Korça kishte vdekuri Kë të pyesnja” Kush të më informante ç'u bë, ç'ngjauz Hipim lart 
në konak dhe me habitje shoh petka ushtarake të hedhura andej e këndej, pjata e misure' me 
gjellra të ngrira plot dhe bukra të prera e të përhapura mbi një tryezë të gjattë, spata, kapella, 
dyfegje të mvarura pas murit. Ç” ishin gjith” ato” 

E kuptova se Hollandezët dhe gjith” oficerët e tjerë kishin hikur befas, pa harrirë as të 
hanin bukë, as të pregatiteshin akomal Hall” i mathi Duket se e panë shumë pisk dhe s”patnë 
kohë as të më lajmëronin sidomos, me gjithë se Komandanti Shnellen e dinte shtëpinë t'ime. 

Jashtë mora vesh se ushtrija kishte hikur krejt, se me qindra fëmijë, e gra të zbathura e të 
ngarkuara me djepet e tyre kishin shkuar me një panik të math, që të 

mos bijnin në duart e andartëve gjakpirësi Vetëm Grekomanët kishin mbetur në Korçë, 
po edh” ata ishin mbyllur ermetikisht brenda, nga frika se mos pësonin gjë nga nacionalistët 
që po hiknin. 

Fund” i fundit mora vesh se mbeta në Korçë, në mëshirën e andartëve Vorioepirotasi 
Hall i mathi Po tani ç'bëhet” Nuk e humbas akoma shpresën. Lë kushëririn t'im me të dy 
valixat në konakun e gjendarmërisë dhe vetë nisem për në kat. Orman Çiflik, gjysmë ore lark 
Korçës, ku kisha disa miq, me qëllim që të gjenj një kalë të mirë e të nisem nga udha e 
Beratit, e cila ishte akoma e lirë. 

Vajta në Orman Çiflik ne një mik, i cili më priti mirë, po kur i tregova qëllimin t'em, ajy 
si grekoman më thotë : I marrë jë që kërkon të shkosh vetëm” Ne s'të kursejmë një kal” e dy, 
po mos merr vehten më qafë. Grekët, thotë, ku do që të jenë afruan. S'kë nga të shkosh, po ri 
këtu me në dhe të jesh i sigurt se ata do lenë kokën për ty, mbassi në të krishterëvet n'a kë 
bërë kaqe të mira, n'a kë shpëtuar nga burgu etj. etj. Po unë s'dëgjonja nga këto. Zgjodha një 
kalë dori të mirë dhe u nismë me mikun t'em për në Korçë: 

Para se të hyjmë në qytet dëgjojmë disa krisma pushkash. Ç” ësht” i thom, mikut t'em 
Ligorit” Duket, thotë se kanë hyrë Grekët nga an” e Qarit. Medeti.... Pas pak dëgjojmë dhe 
këmbanat e Shën-Mërisë, të Shëngjergjit e të Mitropolisë që po buçasin me gzim. A e sheh2 
më thotë Ligori. Kur të them unë ti kërkon të bësh kokë të fortël Po të duash, thotë, kthehemi 
në shtëpi t'ime, se aty do të jesh rehat e sigurt, se s'i bije ndërment njeriut të të kërkonjë. Jo, i 
thom, jo, po hyjmë një herë në Korçë të vete në shtëpi t'ime, pa si t'a kem nga fati lë të bëhet: 

Si e pa Ligori se s'më bintte dot të kthehesha në Orman Çiflik, hyjmë bashkë në Korçë, 
muarm të dy valixat e mija dhe vamë tok në shtëpi t'ime. Kisha mbetur rop në mëshirën e 
Vorioepirotëve dhe Zoti e dinte tani se ç'munt të më ngjistel 

U futa në shtëpi dhe u mbylla në një odë që dritaret e saj shëkonin kodrën e bukur të 
Shën-Thanasit. Ligori mori kuajt e hiku. E porositë të mos i thotë as njeriut se mbeta në 
Korçë. M'u zotua se “po”. 

Rashë në një mendim të thellël S'dinja si të bënja. Nuk hëngra as bukë atë ditë. Më 
shkonin nëpër ment një mijë të këqijal 

Afër drekës mora vesh se kishin hyrë nja 600 shpirt andartë. Korçarët Grekomanë i 
kishin pritur si shpëtimtarët e tyre. Po shëkonja nga Shën-Thanasi një tufë njerës. I kqyr mirë 
me një dylbi ushtarake që kisha dhe i dallova se ishin Vorioepirotë. Shoh se ngatërohen me 
disa njerës të tjerë: zbrazën disa pushka 5: dëgjohen ulërima e të bërtitural Nuk mora vesh ç'u 
bël Nga mbrëmja mora vesh se ata andartët ishin përpjekur me disa gjendarmë t'onët që 


'misur - tas i madh për gjellë, çanak (H. K.) 

kishin mbetur pa ikur: kishin vrarë e therur nj'a 6-7 shpirt dhe plagosur kush e di se sa dhe të 
tjerët i kishin zënë robër. 

Pas dy ditsh ardhi në Korçë edhë Kryetari i çetavet, kapetan Vardha, të cilin Grekomanët 
e Korçës e apotheosnë' me gjithë shtat-madhorin e equipazhin e tij. Se kush më trathtoi e i tha 
se unë jam në Korçë. Ky kur dëgjoj embrin t'em u habit. Pyeti prapë në jam ajy Kristaq Floqi 
që në vitet 1894-99 isha student i Drejtësisë në Athinë. i thanë se “po” ajy vetë është. Ahere 
kapitan Vardha më dërgoj dy oficera në shtëpi, njëri nga të cilët ishte edhe kapitan Gjorgji 
Kondhihi, sot gjenerall edhë ministër i luftës në Greqi. I prita me të drojtur, po ata m'u 
treguan shumë të enthusiasur, edhë m”u falë edhë nderit nga an” e kryekomandantit për sa të 
mira ju bëra Grekomanëve (1), sa kohë isha në gjyqin politik në Korçë. Më thanë, në ish e 
mundur të vinja me ata 

gjer të kryekomandanti, po ju thashë se isha paqef e s'mundnja, sepse i prita tuke qenë 
shtrirë në krevat. 

Si ndejnë no një orë shkuan. Po pasdreke vijnë dy Korçarë, professor Evraim Gjini dhe 
Dr. Koço Noçka e më thonë se kryekomandanti deshte të më bënjë një vizitë, mbassi dëgjoj se 
jam i sëmurë. Ju thashë se do kem kënaqësinë më të madhe që t'a pres. Si shkuan këta të dy, 
pas gjysmë oret ja ku ja mbrin në shtëpi t'ime kapetan Vardha me 5 oficerë të Shtabit 
Madhor. Me të shpejtë mvesha pyzhamet edhë rashë në robat. Pas pak hapet dera e dhomës 
s'ime dhe hyn kryekomandanti Vardha me 5 oficerët e tjerë. Posa e pashë m”u duk një fytyrë 
e njohtur dhe po mendohesha ku e kam parë. Vardha posa më pa, edhë me gjithë që kishin 
kaluar qysh ahere më më shumë se 15 vjet, më njohti e më thotë: A nuk jë sotrote zoti Kr. 
Floqi, që banonje në rrugën Anhezmu në Athinë si student i Drejtësisë sot e 15 vjet, që 
piqeshim shpesh në sheshin “Omonia” në kafen “Paris” në Athinë, që dikur m'u bëre 
dëshmitar në një duello që bëmë më një nëntoger të Xhenis Gregoraqin” 

Ahere më ra ndër ment me një herë se Vardhën e kisha pasur mik të ngushtë në Athinë, 
ku ajy ishte nëntoger i infanterisë dhe embri i tij i vërtetë ish Gjorgji Panajotakis. M'u hoth 
me një herë për qafe e më puthi, tuke ju thënë shokëve se ishim miq të vjetër e se mali me 
malin munt të mos piqen, po jo edhë miku me mikuni U gëzua fort që më pa pas kaqe vjet, 
tuke më falenderuar që shpëtova gjith” ata Korçarë omogjenë, që munt edhë të mvareshin të 
gjithë, tuke shtuar se kisha bërë një vepër të madhe bamirësije, për të cilin do mos harrohesha 
kurrë edhë për të cilën më faleshe nderin në embër të ushtrisë së tij e të Helenismiti 

I thashë se unë bëra detyrën t'ime edhë si nëpunës, po edhë si Korçar edhë s'ka për se 
më falenderon, se nuk munt të merreshin më qafë gjith” ata njerës e të mvareshin en grupël 

U fjalosmë gjat” e gjërrë, sepse ishim njoftë me të vërtet aqe vjete me “të në Athinë dhe e 
pashë se ishin fort të gëzuar se mbeta në Korçë. 

Më thotë kryekomandanti Vardha se për këtë shërbim munt të kërkonj ç'farë shpërblimi 
të dua edhë se ishte gati të më emëronte qysh atë ditë kryeinspektor e të gjithë gjykatave 
Vorioepirote, ose drejtor të përgjithshëm të thesarit publik. I thashë: ju falem nderit fort po, 
nuk munt të pranonj as një nëpunësi të huaj, mbassi jam shtetas Shqiptar. 

Leri ato fjalë, thotë Vardha, ti je jyni, tani s'ka Shqipëri e Shqiptarë: u shduk një her” e 
mirë, thotë, Shqipërija se prej Shkumbinit e poshtë do t'a marrë Greqija e prej Shkumbinit e 
nalt Jugoslavija. 

M”a fal, i thom, z. komandant, atë gjë nuk e besonj kurrë. Shqipërija është njohtur si 
shtet më vehte prej Konferencës së Londrës: edhë nuk e besonj të lozë Europa me fatin t'onë. 
Ndofta sot u ngatërruan punët, po kjo tokë prapë Shqipërisë do t'i mbetet të jini të sigurt. 

E pashë se nuk ju arth mirë të gjithëvet. Vardhës s'ju durua e kthehet e më thotë : mos 
më bëni të humbas idhenë që kam për ju. Ato janë ëndra që thoni, në të vdekur munt të dalim 
që këtej. Po të lutemi tani mos na prish qejfin edhë mendohi e n”'a thoni ç'dëshironi, edhë më 


' apotheosnë - hyjnizonin (H. K.) 

ndjeni, më qoftë se si mik ju thom të më thoni në kini nevojë edhë për të holla : jam gati t'ju 
jap sa të doni. — Ju falem nderit, thom nuk kam nevojë për para, se këtu kam shumë far” e fis e 
miq e po t'ju kërkonj më japin, po tash s'kam nevojë se të holla kam. Sa për nëpunësi ju 
falenderonj edhë një herë, po s'munt të pranonj as një. Un” e quaj vehten akoma si shtetas 
Shqiptar edhë si nëpunës i mbretit VVied me dekret s'munt të pranoj as një nëpunësi. Në daçi 
më konsideroni si skllav, mbassi rashë në dorë t'uaj, në daçi edhë për miqësinë që kemi pasur 
tjetër here, munt të më jepni lejen e pasaportën të shkonj në Vlorë te familja ime, e cila nuk di 
si gjendet sot edhë si më di , të gjallë a të vdekuri 

Na vjen shumë keq, thotë Vardhas të na hikësh kështu nga duart, kur se në edhe vendi yt 
ka shumë nevojë për ty edhë kur se me qindra Korçarë më kanë ardhur në zyrë e më kanë 
çfaqur sympathitë ma të mbëdha për personin t'uaj, tuke m”u lutur që për të madhe punë mos 
ju lë të shkoni. 

Unë, shumë do t'ju lutesha të më japnit passaportën, z. komandant, i thom, edhë më 
besoni se do t'ja u di për të mirë. 

Si të doni, më thotë Vardha, po mendohuni një herë mirë për sa folmë. Për hatrin t'onë, 
thotë, do të rijni ca ditt këtu: ç' dreq, s'paskemi edhë ne miqtë të drejtë t'ju ndalojmë pak ditt 
këtu, pas kaqe vjetëve që mezi u pamë” 

Ri, i thom, sa të doni, sa për atë. 

Si ndejnë no një or” e më tepër, u ngritn” e shkuan, tuke më falënderuar prapë. 

Të nesërmen në mëngjes më vjen një officer tjetër, toger, një djalosh nj'a 25-26 vjetsh. 
Posa që hyri brenda m”u hoth për qafe, tuke më puthur me lotte ndër sy, e pastaj të dy duart. 
Shtije syt” e shoh: brë, i thom, ti Aristidhi jër Unë, thotë. E rrok për qafe edhë e puth si djalin 
t'emi Këtë djalë e kisha shërbëtor në dyqan të babajt t'em. E kishim marrë që 9 vjetsh djalë 
dhe e kishim rritur e msuar shqip, që s'e ndanje që ishte Grek prej Karvasaraje. Mua më desh 
e më adhuronte si një baba të dytë. U gëzova fort që e pashë, se ishte djalë shum” i mirë. Ajy 
s'më ndaheshe për dita. Ishte njeriu i shtëpisë dhe e mbanja gjithënjë për drekë. 

Në Korçë nj”'a 10 ditt që ndenja njoha edhë shumë oficerë të Vardhës me të cilit ishim 
njohur tjetër herë në qytete të ndryshme të Greqisë, ku ndenja një jetë të tërë. 

Më së fundi, ju luta Vardhës të më japë passaportën, edh” ajy si e pa se s'nxitonja m'a 
dha passaportën, po me hidhërim të math. Më përcolli me një oficer, adjutantin e tij gjer në 
Follorinë. Në Pisodër, që fjetmë natën e parë, sa do që ishte mez”'i Korrikut, po ishte kaqe 
ftohtë, sa na ranë duar e këmbë ndër thonj. Kam marrë një bronshitë, që për dy muaj mezi u 
shërova. 

Në Follorinë n'a priti Prefekti i vendit me anë të kryesekretarit të tij, i cili na çoj gjer në 
Stasjon e n'a nxori një biletë të klasit I-rë për në Selanik, dhe s'desh të merte të hollat, po unë 
s'e lashë dhe e falenderove. 

Pas 7 orë ishim në Selanik. Aty ndenja dy ditt dhe natën e dytë mbrëmanet u nisa në Pirë 
me një kohë të bukur. Ndenja në Athinë nj'a 3 ditt edhë s'andejmi mora vaporin për në 
Korfus, ku dolla për pak minuta, po mbassi u informova se vaporet e Puglias kishin 2 javë që 
e kishin prerë lundrimin Patrasso-Korfus-Vlorë u shtërngova t'i hipinj po atij vapori që më 
pruri në Korfus, tuke shkuar në Sarandë edhë s'andejmi në Brindizi të Italisë, dhe mbas dy 
ditsh u nisa e ja mbrina në Vlorë pranë familjes s'ime. 

Një telegraf që i kisha hequr s'ime shoqeje prej Brindizit e kishte ringjallur se s”dijnin 
aspak për fatin t'em e ment prisheshin mentsh. Mezi u sheshova në Vlorë. 

Të nesërmen mora vesh se mbreti VVied me gjithë familjen mbretnore e suitën e tij e lanë 
Durrësin. 

Në Vlorë punët po çqetësoheshin e po keqësoheshin dita-ditën. Vlonjakët nuk ishin të 
zott t'u bënin ballë rebelëve, që kishin ardhur te lumi i Drashovicës. Më së fundi u muar vesh 
me ata e i lanë të hyjnë lirisht në Vlorë. Në, posa e dëgjuam lajmin e zi, e pamë se ç'do na 
ngjiste si nacionalistë edhë me të shpejt vrapuam të nisemi, të hikim nga Vlora. Po ku të 

vemi” Vent tjetër s'kish veç se Shkodrës. Vetëm ajo ishte tok” e lirë, me gjithë që aty, mbassi 
krisi lufta Europjane, kishin ardhë ushtri të Antantës, d. m. th. Englezë, Frengjë, Italjanë dhe 
Serbe. 

Nisemi unë me fëmijën t'ime, ime kunatë, të ndjerë Marigo Pozio me fëmijën e saj dhe 
im vëlla me gruan e tij. Vamë në Durrës ku muarm edhë baxhanakun t'em Kostaq Kotën me 
të shoqen. Kështu të gjithë ju drejtuam Shkodrës: 

Në Shkodrë unë me Marigonë, me K. Kotën e me të vëllanë e tij Ilo Kotën xumë një 
shtëpi më vehte dhe im vëlla me të shoqen e me të ndyerin Mustafa Qullin me të shoqen e tij 
zunë një shtëpi tjetër. 

Ndo një punë nuku kish as një prej nesh edhë hanim pare të hazërta. Unë u përpoqa e u 
bëra ortak me Terenc Toçin, që kishte prej kohësh zyrë avokatore në Shkodër, e kështu, sa pa 
iç, mxirnja në pjesën t'ime 5-6 napolona në muaj, të cilat i prishnim së bashku me familjet e 
tjera që ishim tok. 

Këtu në Shkodrë na prisnin ditët më të këqija që stërditmë' në jetën t'onë. Kallaballëk i 
math e papunësi e tmershmel Një re e zezë po n'a mvareshe mbi kryel As njeri s'dinte të 
nesërmen. Mbi këto filloj një grindje e madhe midis mysylmanëve e të krishterëve katolikë të 
Shkodrës, për shkak se të parët deshnin edhë një herë babadovletin dhe ishin gati të ngrihnin 
flamurin e tij mbi ndërtesat publike, kur se katolikët, që mbaheshin nazionalista këto lëvizje i 
urrenin fort. 

U ngrehnë barrikada në për rrugët qëndrore edhë me një herë krisi pushka. Nuk n'a 
sosnin gjithë mjerimet e frika e urisë, që po shtoheshe dita-ditës po kishim eë avaze të tjeral 

Lufta vazhdoj gjattë, edhë më fort në kohën e natës, po lumërisht pa një aksident as nga 
njera anë, as nga tjetra. Po ahere për se luftonin këta të marrë” Këjo më bëri një ndërshtypje 
qesharake edhë mbi të gjitha hallet, u inspirova një ditë edhë ju bëra një satyrë, të cilën e botoj 
avokat Terenc Toçi në gazetën e tij “Tarabosh” që botonte në Shkodër. Këtu po shënoj vetëm 
dy strofa të kësaj satyre sa për kujtim, me gjithë që këjo gati më kushtoj jetën, si do të 
shpjegohem me poshtë : 

Bam-biim kërcasin pushkat nat” për natë, 

Shkodranë, pa n'a thoni, mos u vratë” 

Jo brë vëlla, mos trembi, mos u tuti, 

Se s'mrin në Shkodër kurrë kamb' hajdutit 

Për se pëzajnë gjith këto burrija” 

Mos msyni Essad Pasha, a Serbija” 

Jo, hajdreq, nuk keni psë m”u drue, 

Se në po qesim pushka veç m”u gjuel 


Bam-biim kërcasin pushkat nat” për natë, 
Po dridhen delm e pleq, po edhë gratë (ky rrjesht është prishur nga autori) 
Brë burra, n'a kallzoni, ç' dreqin pattë” 
Jo, haj dreq, kurrkush nuk a varrue, 
Po zbazin pushka vetëm për me u gjuel 
Për se po bani, brë, gjith kët poterë 
E po n'a Kllisni frikën edhë mnerë2 
- Jo, brë vlla, por ishin do kusarë 
Qi dojshin me n”a vjedh” lop” e magjarë”i 
Etj. etj. 


' Stërdit : has, takonj, gjenj përpara. (K. F.) 
” magjar - në dialektin shkodran i thonë gomarit (H. K.) 

Kur panë katolikët këtë satirë, që ishte një tallje për ata, e sidomos kur e panë malsorët, 
që përbënin pjesën më me rëndësi të beligjerantëve, u egërsuan e u ashpruan fort. U mblodhë 
me një herë në kuvent edhë vendosnë të më vrasini Një Toskë të vinjë e të tallet me burrat e 
dheut” Këjo ishte një përbuzje e madhe për ata, që pas mendjes së tyre nuk laheshe veç se me 
gjakl 

Qysh atë ditë zunë e po më kërkonin më të katër anët. I ndyeri Sotir Peci bashkë me Kol 
Ivananë më vijnë me gjysmë shpirti se do më vrasin malsorët. Gratë u trempnë fort, po edhë 
burrat K. Kota e Ilo Kota, e më thonë edhë këta të mfshihem ca më parë ku të munt. Po ku të 
vinja” 

Para se të ngryset shtëpija jonë u gjent e mblokuar prej 100 e ca malsorësh të armatosur. 
Kryetari i tyre, një farë Pjetër Nushi, që kishte vrarë ndo 20 e ca shpirt me dorën e tij, një zog 
dreqi, hyri i pari vet” i tret në shtëpi t'onë e po më kërkon mua. Gratë dridhen si purtekë e 
s'më lenë të dal. Po unë e shëkonja se s'bëhej ndryshe, me gjithë që koka ime ishte në rrezik. 
Duhet t' dorëzohesha, se ndryshe munt t'i vinin edhë zjarrin shtëpisë si të marrë që ishini 
Dolla ahere dhe zbrita në hajat. Urdhroni, thom, unë jam Kristo Floqi. Eja me në, thotë Pjetër 
Nushi se kë me u gjykue prej gjyqit të Xhibalit edhe ç'fat të kesh. 

Ime shoqe vuri vajin: time kunata zunë bërtisnin, qanin me zël Po, për fat të keq, 
s'bëhej ndryshe. I thom Pjetër Nushit : jam në besën t'ënde, më gjykoni, po mos më vrisni 
udhës me të pabesë. Në s'jena faqezinj e horra, më thotë Pjetër Nushi. Jena Shqyptarë: 
Shqyptari nuk vret tinzi. 

Kështu shkuam gjithë tok në “Kafen e Madhe” të Sereqit. Unë ecnja në rangun e parë 
me kryqëzorët e mij si Jezu Krishti në Golgothanël 

Kur hymë në kafehanën pamë një kallaballëk të math, përveç mijra njerësve që ishin 
grumbulluar jashtë kafenesë. Sehir i mathi Të gjithë ishin të mendjes se do më vinin në plump 
jashtë Shkodrës nga vendi i qojtur “Ara madhe” dhe disa Shkodranë kopukë nuk përtuan të 
afrohen afër meje e të ma thonë faqeza “gajret, brë burrë, e n'a shkruj kah të veç te ajy 
dyrnjaja tjetër”1 

Shegjertat e kafexhinjtë pregatitnë 3 tavolina me rradhë edhë mrat'anë, ose prapa 
atyreve disa kariga. Ishte Gjykatorja që u ngreh për mual Disa malsorë zunë seicili vendin e 
tij mbi karrigat. Gjithsej 8 veta, edhe Pjetër Nushi ndejti në mes të tyre, si kryetar i 
Gjykatores. Ishte tamam gjyq, “Cour d'assises” Mua më vunë përpara tyre nja 2 hapa më lark, 
si të pandehur merret vesh. Më të djatht” e më të mëngjër qendrojnë pranë meje Sotir Peci dhe 
Kol Ivanaj dhe gjyqi filloj me gjithë seriozitetin e duhur. 

Fjalën e ka kryetari, i cili hapi mbledhjen me një parafolje të shkurtër, po mjaft 
karakteristike e për të vënë rë. 

Kryetari : Burrat e Dheut, - ju thotë gjyqtarëve — këtu jena mbledhë për me gjykue kët 
zotnaje, qi emnin e ka Krista Floqi, toskë. Kena me e gjykue se ky me kët gazetë (nxjer 
gazetën që përmbante vjershën satyrike e ja tregon anëtarëve) n'a ka sha e na ka flliqë, si me 
kenë horra: n'a ka thanë se “qesin pushka sallde për m”u gjujetë”, me gjith që në kena luftue 
me ata horra turq për çashtje flamuril Na ka qujtë kusarë, qinse kena dashtë me grabitë lop” e 
gomarë: n'a ka përbuzë, brë burra, n'a ka korritë. Tash kena me e digjue, palë si ka me ju dalë 
zot këtyne fjalve dhe këta zotnae — rëfen me gisht Pecin e Ivananë, kanë me e mprujtë, palë, 
palël 

Këjo ishte gjith” akuza ime, tamam si munt t'a përfytyronte një prokuror para gjyqit. 

M”'andej ju adresohet avokatëve të mij: Ju, or Zotnae avokatën hapni syt” e mos n'a thoni 
rrena këtu pasi vaj halli për juj kena me ju hjekë xhezanë'. Pastaj më kthehet mua : Zotni 
Kristo Floçi mblidhe mendjen e folë. (Më tregon gazetën). A i ke shkrue zotnija yte gjith 
këto” 


' çez - dënim (përkthyer me google nga turqishtja H. K.) 

Unë : Si urdhnon, zotni kryetar 

Kryetari : Kryetar i thonë Zotit. Unë jam kryepari mbas kanunit Xhibalit'. 

Unë : Si urdhnon, zotni kryeparë 

Kryetari : Folë, pra, a janë të tuat këto” 

Unë: Si urdhnon: 

Kryetari : E ç'ka të shtyni, mor Zotnae me n”a korritë kaqe fort” 

Unë : S'kam dashur me ju korritë, zotni kryetar, por e kam shkrue kot, e kam shkrue për 
me shkue vahtin, për me lujtë. 

Kryetari : (i cili nxehet tepër me këto fjalë). Për me lujtë me nër” Asha Zotin mati fjalët 
kur flet, zotnae se këtu i thonë gjyqi i Xhibalit. Nuk a punë me lujtë, se këtu luan me kryet 
tat, për gjakun e Krishtiti 

E pashë se e kam hollë shumë me ata malsora e duhet të mendohesha mirë kur flisnja. 

Unë : Zotni kryeparë, s'më keni marre vesht mirë. Unë kam dashtë me thanë se nuk e 
kam ba atë vjershë për me u tall me ju, aspak, por e kam ba kot, si t'ju thom e kam ba pa një 
mendim të keq, se unë as ju kam pa, as ju kam njoftë, e s'kam kurrgja me ju, kot po e merni 
për ters. 

Ivanaj : (Mer fjalën si avokati im mprojtës) Asha të madhin Zot, brë Lekë, kot dojni me 
e marrë në qafë kët farë zotnije. A e dijni kush a ky” Dëgjoni pra, mandej bani si të doni. 
Ky, lum zotnija, ashtë një nga ma të mirët, nga ma të mbëdhejtë mundem me thanë atdhetar i 
ksaj toke Arbnore, qi ka luftue kaqe vjete me radhë për atë Atdhë e ka shkri gjithë mundin e 
tij, e ka shkrue e ka shkrue pa masë lybra shqype, qi disa i kam këtu me vehte (Nxjer e ju 
rëfen një kopje të dramës s'ime “ Fë e Kombësi”, një kopje të komedisë “Merr të marrim” 
edhë një kopje të “ Dëshirës së vërtetë të Shqyptarëve” prej së cilës ju këndon disa rubrika me 
randësi: 

Ky zotnij ka themelue “Votran” në Amerikë. A e dijni “Votrën”27 Asht nj” ajo ma e 
madhja shoqni Shqyptare që i ka dhanë nam gjithë Shqypnisi 

Ky ka nxjerë kaqe vjet gazetën “Dielli” në Boston dhe gazetën “Zan” i Popullit” në 
Nevv-York të Amerikës: 

Ky më ka pritë mue me 1.000 e sa Shqyptarë në stasjonin e Bostonit, njat herë kur më 
çuet ju në Amerikë për çashtjen kombtare. — A ju bije ner mendje (Ju tregon nja 2-3 kopje të 
“Diellit” si edhë një kopje të “Zërit Popullit” atë kopje që kishte mbulue faqen e parë me 
flamurin e math të kuq e zi edhë që nën” atë kishte vjershën : 

Valo, valo si të ka hije, 
Shkrep por si Djelli, vetëtij, etj: 
vjershën që pata bërë në Nevv- York me rastin e çpalljes të indipendencës s'onë. 

Gjithë gjyqtarët e mij, me gjithë se ishin 9996 anallfabetë, po i kqyrnin me vërejtje të 
madhe librat e mija, ca nga e mbara e ca nga e mprapmja. Edhë oratori im Ivanaj merr yrysh : 

Ivanaj : Kët zotni, kërkoni me e denue” Mos për goshtat e Jezu-Krishtit, zotnij, mos e 
bani ket faqe t'zezë se kishte me kenë kobi e e zeza e juajll Ket zotni e ka nderue Shqypnija 
mbarë, si patriot, e si avokat, e si gazetar, e si shkrimtar, e ju tash doni me u marrë me dokrra, 
me shkumba tallazi” Mos brë burra, se bani nji m”kat të mathi 

E pse” Ju duket çudi se ju bani nji bejte (vjershë)7 Mos kujtoni se u tall me ju” Shtiijta 
Zanal A nuk e dijni se është bejtexhi vetë, dhe si bejtexhi mundet me ba bejta pa pague haraç” 
Ose hidhnoheni ju” E kini kot, vallahil Sa t'i thoni “ty të lumtë e bardha dorë, ju dojni me e 
shkue në gjyq e me e dënuel A jeni ndër ment” Ket desha me u pvetë, e mos t'ju mbesë hatri. 
Prandaj brë shtërnipat e Lekës, unë kërkonj t'i jepni funt këtij kuvendi e t'a leni të lirë ket 
zotni, se po e presin pa shpirt shpija e tiji 

Këto tha Ivanaj, i cili më mbrojti mirë fort, me gjithë që s'e kish zanat avokatinë. 


' xhibali ose “komisioni i maleve” u krijua nga Valiu i Shkodrës rreth viteve 50 të shek. XIX. Ai 
kafunksionuar vetëm në qytetin e Shkodrës e askund tjetër, as në malsitë e Shkodrës (H. K.) 

Peci i gjori u nemit e s'foli gjël Ahere kryepari Pjetër Nushi tërhiqet më një dhomë të 
veçantë të kafehanes me gjithë parotët' e tjerë, e mbassi e kuvenduan çështjen më tepër se një 
orë, e cila m'u duk shekull (se nuk me delte frika, se munt të mos bindeshin në fjalët e Ivanajt, 
edhë si malokë që ishin munt të jepnin një vendim vdekje, edhë pastaj shko folë me ata, vinja 
si qeni në vreshtë: duall me një ceremoni të jashtazakonshime si singlotët e Romës antike për 
të çpallur botërisht vendimin e tyre. 

Qëndruan më këmbë pa kësula, si edhë në. Gjithë hallku mbanin veshët, i grumbulluar si 
stiva drurësh, ose si sardhelet njëri mbi tjetrin. 

Kryepari me një stomfë po çpall vendimin : 

Vendim : 

“Për të madhin Zot duhet me kenë i marrë, ose i pijshëm (i dehur — sarhosh). Ajo qi 
guxon me u tall me tjetrin me anë gazeta, e mbasi zotnija Krista Floçi nuk asht njeri i marrë 
po njeri me ment, pa fjalë qi duhet të ket kenë i pijshëm kur i shkroj këto bejta (vjersha), me 
gjithë se edhë vetë asht bejtaxhi (poet, vjershëtor). 

Prandaj po me atë gazetë “Taraboshi” qi e ka botue bejten, ka me botue edhë këto: 

“Unë, Krista Floçi, po i baji me dijtë popllit, se nj'at here qi shkrujshe e botojshe bejten 
“Bam e bum kërcasin pushkët” etj. kam kenë i pijshëm, e kshtu s'kam kenë në mende të kjartë 
e të kthelltë e s'kam dashtë kurrsesi me korritë burrat e Macis së Shkodrës, Postripës, Prekalit 
e Dugagjinit” 

Ky ishte vendimi i malsorëve. 

Kryepari kthehet i thotë Ivanajt: A e pranon ket vendim zotnaja e tij” (për mua thotë) 
Edhë Ivanaj, tuke qeshur i përgjigjet kryeparit: Me gjithë qejf zotnaje. — E pra, thotë kryetari, 
keni me e botue sot nji ket vendim, për ndryshe keni xhezanë, thotë. Ivanaj i siguroj se do t'a 
botojmë pa tjetër e do t'ju paraqesim nj”'a 2-3 kopje të gazetës. 

Kështu mbaroj gjyqi im edhë unë u mjaftuash me gjith” atë dënim të .... rëndë që më 
vunë po dha Zoti e m'u çporrë qafet se do gjenja belanë me malokët, të cilët s'dijnë shtat” e 
tetë kur ju mbushet mendjal 

Më së fundi i përshëndetmë gjyqtarët, tue i zënë pas dore, po para se të largohemi mirë, 
pamë se po pregatiteshin edhë për një vendim tjetër. U afrohem pak dhe një prej antarëve që e 
pyeta unë, më tha se do vendosnin edhë për shtypëshkronjën e Toçit, që kishte nxjerrë gazetën 
“Taraboshi” ku ishte botuar satira. 

Çohen prapë më këmbë dhe Pjetër Nushi ju sillet anëtarëve tjerë e u thotë : Tash, brë 
burra, si kena me ja ba asaj mashinës së dreqnume qi pat botue atë bejten e Krista Floçit” 
Hidhen nj'a dy vetë nga atë me gjak-nxehtët e bërtasin: “ Të vem” e t'ja bajmë copë” thonë 
dhe kryepari e aprovon me një herë: Hallall ju kjoftë, brë burra, mir” e keni gjetë: duhet të 
thyhet ajo dreqni makine. Vemë pra. Edhë me një herë nisen me një egërsi t'i thyejn Toçit 
shtypëshkronjëni Të shkretin ç'dëm katastrofal do t'a gjentel Me vrap ju rashë prapa dhe 
mezi i ndalova brenda në shtëpi të Toçit ku hynë të gjithë. Brë burra, ju thom, po në rast që do 
t'ja thyeni shtypëshkronjën Toçit, si do botohet vendimi juej në gazetën “Tarabosh”7 Ahere 
mendohet pak kryepari. Kë të drejtë, vallahi, më thotë, ke të drejtë. Mirë thua. Të presim të 
botohet një herë gjygjimi i jona e mandej e thyejm. 

Desh Zoti, a dreqi dhe u larguan. Por Toçit i kish ngrirë gjaku dhe si shkoj turma e 
malsorëve, qëndruam bashkë e u këputmë së qeshuri me mënyrën që i shpëtova 
shtypshkronjën. Vendimin e tyre e botoj dhe ju dërgoj nj'a 10 kopje dhe këjo mjaftoj t'i 
shpëtonjë shtypshkronjën. 

Kur u ktheva në shtëpi i gjeta gratë pik” e vrer, gati ment fluturonin nga mendjal U 
gëzuan fort kur më panë të giallë dhe një javë me radhë kemi qeshur me vendimin prototyp të 


' parot - antar i jurisë (H. K.) 


246 


atyre malokëve, me mprotjen extraordinere të Ivanajt edhë me dhelpërinë që shpëtoj 
shtypëshkronja e avokat Terenc Toçit. 

Po ç'n'a ngjau më von” Salih Nivica, i ndyeri, i cili pak kohë nr” andej u vra në Shkodër 
prej një katoliku, me qenë se e kish mik kryeparin e malsorëve Pjetër Nushin, një dit e thret në 
shtëpi të tij e kërkon të tallet me atë. I rëfen gazetën, ku ishte botuar vendimi i tyre, qinse unë 
isha i dehur kur e shkrova atë satirë e i thotë se, me këtë farë vendimi kishin bërë beli (kishin 
vërtetuar) se me të vërtet paskeshin qenë malsorë të trashë, budallenj. Qysh” i thotë Pjetër 
Nushi, pa më kallxol Ja, i përgjigjet Salih Nivica, se një i dejshim, ose i pijshim, si i thoni ju, 
një sarahosh dua të them, a ësht” e mundur të shkruaj bejta e të tallet me të tjerët” Si bëhet 
kështu” Si s'e menduat aspak” Si ratë në drasë të kalbur kaqe burra” UI jazek ju qoftë që një 


Pjetër Nushi ra në një mendim të thellël Po tani, breh Salih Nivica, si duhet me ja ba hallit” i 
thotë. I mallkuari, lugati Salih i thotë ahere se, për me larë këtë gabim trashanik duhet me i 
marrë pardon Kristo Floqit. Jo, haj dreq, ja kthen Pjetër Nushi, ajo gjë s'ka si baheti Ahere 
duhet t'i thoni të paktën se kini ba gabim. Ashtu po, i thotë Pjetri. Dhe Salih Nivica, shejtani, 
e merr Pjetrin e m”a sjell në shtëpi. Unë s'dinj as gjë. Ajy më shkel synë fshehtazi që diç”ka 
kuptova. 

Hynë brenda, e mbassi ishim vetëm, merr fjalën Salih Nivica e më sillet mua. Zoti Floqi, 
thotë, kemi ardhë me mikun t'em Pjetër Nushin të shpjegohemi pak mbi çashtjen e vjershës 
satyrike “bam-bum” dhe mbi vendimin që dha gjyqi i Xhibalit për ju. Këta të më kishin 
pyetur mua përpara se t'ju mernin në gjyq, unë nuk do t'i kisha lënë të bëheshin qepaze, 
sikurse u bënë (dhe më shkel prapë synë Salihu), se me atë vendim këta burrat e dheut ranë 
jashtël Sepse t'a merr menda : një i pijshëm, jahu (e më shkel prapë synë) a munt të bënjë 
vjersha” Jo, vallahi, jo, ja pret Pjetër Nushi. Edhe më sillet mua : Në zotnae, kena ba gabim, 
tash po e shofim, s'n”a çeli sytë ky toska këtu, zotni Salija. Por të lutna të na falësh se të kena 
mërzitë koti Edhe tuke më ngjatë dorën më thotë, qysh sot jena miq, e se unë tash po marr 
vesht ç'ka ke punue zotnija e jojte për ket Shqypnie, po të n'a e falësh. Ç'ka i thom ja u fall 

I gostita raki e kafe dhe pas pak shkuan, po, i paudhi Salih Nivica e la Pjetrin ne shkalla 
edhë vetë hyri prapë në dhomën t'ime e zu hijet me dorë së qeshuri, sa edhë mua më lëshonin 
lott sytë. Ja u kishte punuar paqi T'a mora hakun më thotë. A e more vesh sa ment kanë 
malësorët e Mbishkodrës” Kështu t'a dijnë tjetër herël 

S'la njeri pa ja treguar dushmani sa e muar vesh edhë gurët e sokakut, dhe përfundimi i 
kësaj ilaro-tradhëtije ishte se qysh ahere pushuan edhë pushkat që zbrazeshin nat” për natë dhe 
u ngritnë barikadat nga rrugët. 

Në Shkodër i ndyeri Muço Qulli, sa të mos rije pa punë filloj të ribotonjë gazetën 
“Populli” që botonte tjetër herë në Vlorë. Ishte viti 1915. Lufta paneuropiane ishte në 
vazhdim e sipër me fitimin e fuqive qëndrore. Shtrenjtësi e madhe, zi nga të katër anët e 
dëshpërimi 

Mbassi iku edhë fuqija ushtarake internacionale e n”'a lanë të lirë, Shkodra u bë teatri i 
çrregullimevet. Një anarhi e madhe mbretronte kudo. Kral Nikolla i Malit të Zi, e kish pikë 
çështjen e Shkodrës që nuk e gëzoj qysh në luftën ballkanike, kur ja dorëzoj Essad Pasha, 
prandaj nuk shihte ditën kur të vinte t'a okuponte prapë, si një mall të shkretë e pazot. Muç 
Qulli, tuke stigmatizuar këtë lakmi të shqaut të Cernagores e goditte shumë ashpër me gazetën 
e tij. Nga ana tjetër i ndyeri trim Çerçis Topulli bënte propagandë të madhe kundra agjentëve 
Malëzijas që me shumicë ndodheshin në Shkodrë, dhe të cilët përkraheshin fort nga konsulli 
grek i Shkodrës, i cili prapë desh me ç'do mënyrë të ligjshme e të paligjshme t'a shtinte 
Çerçizin në dorë e t'i merte gjakun e ish-mitropolitit Korçar Fotit, të cilin Çerçizi më 1906 e 
kishte vrarë te “Guri i Capit” afër katundit Bradvdo të qarkut Korçë. 

Mali i Zi u pregatit sido kudo edhë një dit nënë kryesi të gjeneral Vukotiçit msyn 
Shkodrën me nja 3. 000 ushtarë të zbathur e të çveshur, hyri triumfalisht në qytet edhë burrat 
e Shkodrës e të Malsive, që tjetër herë e kishin tmeruar Cernagoren me të famshmin Osso 
Kukën, në vent t'i bëjnë ballë armikut shekullor e t'i thyejn hundët, përkundrazi, dolli e e priti 
me saze e me daullel O, sa turp për Shqiptarët 

Gjeneral Vukotiçi si hyri në Shkodrë, zaptoj kalanë e Rozafatit historik, ngriti atjë 
flamurin e Malit të Zi, tuke zbrazur 101 topa, shduki flamurat t'ona ku ishin e ku s'ishin dhe i 
zëvëndësoj me flamurat Malzijas, tuke stabilizuar ndërkohë edhe autoritetet lokale me gjuhën 
serbishte. 

Një tmer i math n'a kishte kapur gjithë ne nacionalistët që ndodheshim në Shkodër, se e 
dijnim sigurisht se nuk do shkonim mirë me ata edhë se përfundimi jynë ish i tmershim. Nuk 
n'a ishte mjaft papunsija e vujtja për bukë, po kishim edhë shpatën e Damokleut mbi qafat 
t'onal 

Nuk shkoj as një javë qysh se u okupua Shkodra, po kur një ditë arestuan Çerçis 
Topullin e Muç Qullin. Kërkonin edhe Salih Nivicën, po s”e gjenin dot se ajy ishte fshehur. 

U bëmë shumë merak edhë i kërkonim me anë të ca miqve, po nuk mernim 

vesh a i gjetnë e se ku i çuan. Pas pak ditë përhapet lajmi i zi se Çerçizin me Muç Qullin i 
kishin dënuar e vrarë pabesisht në fushën e Shtojës, afër Shkodrësi Në krye s'e besuam, po 
pastaj lajmi i hidhur u vërtetual 

N”'a hyri një dyshim i madh, sepse fati i tyre n'a priste tani edhë në. Po n'a ngushëllonte 
pak lajmi i fshehtë se Muç Qulli me Çerçis Topullin ishin vrarë me shtyrjen e konsullit grek e 
jo për tjetër shkak, edhë se këtë të keqe e bëri konsulli Grek për të marrë shpagim për vrasjen 
e dhespotit të Korçës Fotit, si thashë më sipër. Sa për Muç Qullin thoheshe se u vra për ato 
çnderime e diskreditime që kishte botuar të “Populli” kundra Malit të Zi. 

Vrasja e këtyre të dy patriotëve të shënuar n”a bëri përshtypje të keqe, n”a çeli një plagë 
në zembër e n'a vuri në një frikë të madhe edhë filluam të ruheshim, tuke mos dalë jashtë. 

Kështu mblidheshim në shtëpin” e Kristaq Zografit, i cili bënte profesionin e dentistit në 
Shkodër, edhë aty shkonim kohën, tuke biseduar, e tuke lojtur me letra. 

Mjerisht një ditë n'a vijnë aty nj'a tre policmanë Malëzijosha bashkë me një faqezi 
detektif Shqiptar, një farë Hilmi Drishti, e n'a zunë si minjtë në kurth. N”'a thonë të mos kemi 
frikë, se n'a kërkojnë vetëm për ca pyetje që do n'a bënin në Polici e jo për tjetër gjë. Në u 
pamë sy ndër sy dhe i kuptuam bukur ato pyetje. 

Aty ishim gjith” embrat që kërkonte Policija, d. m. th. unë, Sotir Peci, Idhomenë Kosturi, 
Kristaq Zografi, Ilo Kotta dhe Hil Mossi, por mungonte akoma edhë Kostaq Kotta, i cili 
ndodheshe në shtëpi t'ime. 

Policmanët insistonin t'a gjenin edhë atë, edhë unë ju thashë se munt të vete vetë t'a mar 
nga shtëpija. Ahere komiseri i policjotëve më thotë shko t'a marrish, po mos u vono se po 
presim këtu: Edhë unë ja mbajta pënë për në shtëpi e vinj e i thom K. Kottës se n'a prët e 
zeza, se shokët i zunë të gjithë, po shpejt të mshihemi gjëkundi. 

Me vrap lajmëruam gratë e shkojmë e mshihemi në shtëpi të një miku që quhej Ago 
Mema. Ajy n'a përcolli ne një tjetër mik në një lagje të larkme të Shkodrës, ku s”i binte ndër 
ment as njeriut. Ishim aty të sigurtë. 

Policija ardhi e kërkoj në shtëpinë t'onë, po s'n”'a gjeti. Kështu të nesërmen që me natë 
të gjithë këta shokët t'onë që përmënda përsipër i nisnë për në Podgoricë bashkë me 
Shkodranët nacionalista Luigj Gurakuqin, Filip Krajën, Ndrek Kiçin, Zef Kurtin, Luigj 
Kodhelin e disa të tjerë, gjithsejt 22 shpirt. 

T'a lemë ç'pësuan këta të shkretë në Podgoricë, e si mezi shpëtuan nga vdekja se i 
dënuan e do t'i shkonin në plump edhë si vajti me fuqi Isa Boletini t'i shpëtojë edhë 
pernjiment i shpëtoj, po ra i vdekur ajy me disa trima të tjerë Kosovarë. 

Ne këtej që mbetmë në Shkodër ishim shumë keq. Përveç që ishim të mshehur e 
s'kuxonim të delnim jashtë, po ishim edhë pa një dyshkë në xhep edhë kishim 3-4 ditt që 
ushqeheshim vetëm me lakra shumë herë edhë të pakripura, se s'kishim as të holla për kripël 
Ishim edhë të sëmurë. 

Në atë agoni të madhe e të pashoqtë, në atë dëshprim të tmershëm e mizor shumë herë u 
mendova të vras vehten, ose t'i vë bombën shtëpisë e të ngrihemshim të gjithë në erë, të 
shpëtonim një her” e mirë, se sa të rronim në atë të keqe, në atë mjerimi 

Nga ana tjetër filluan të fluturojnë mbi në edhë aeroplanat ushtarake t' Austrisë dhe me 
bombën e parë që hodhë më 7 dhjetor 1916 vranë të motrën e prof. Gasper Mikelit, një 
zojushe 20 vjetsare të fejuar. 

Mbi gjithë hallet që n'a ranë mbi krye, bash me këtë bombën e parë që u vra ajo goca, 
ime kunatë Angjeliqija, e shoq” e K. Kottës lindi një çupë, që ja vume embrin “Teftë” 

Aeroplanat po vijnin dendur. Tmer i math i kishte përfshirë të gjithë e s'dijnin ku të 
fshiheshin. 

Të nesërmen u duknë nj'a 4 aeroplanë dhe dy prej atyre hodhë 2 gjyle të mbëdha afër 
konakut madhështor të Prefekturës, ku u vranë mizorisht 57 e ca oficera, ushtarë e Policjotë 
Malezijas, bashkë edhë me komandantin e Gjendarmerisë e Drejtorin e Policisë. 

Copra këmbësh e duarsh, kokësh e trush, mushkërish e zorësh u shpërndanë mbi çatitë, 
mbi shelgjet e mbi rrugët. Tri-katër shtëpija u shempnë prej themelesh. Një zë vaji, një ulërim 
i pikëllushëm jehonte në atmosferël Paniku i tmeruar i përfshiu të gjithë. S'dijnim ku të 
futeshimi Unë isha i sëmurë në shtëpi dhe fëmija më linin vetëm mbi krevatin t'em, tuke 
shkuar në qilar për t'u mbrojtur. 

S'kish ditë të mos n'a vizitonin aeroplanat e të mos lijnin viktima e shtëpi të çkatëruara 
krejt, ose të shembura. N”'a panë shumë mjerime të mbëdha sytël 

Dikur shëkonim prej dritareve edhë duela të shpeshta që bëheshin më erë midis 
aeroplanave Austro-hungaro-gjermanë dhe atyrve të Frëngjeve, Englezëve e Serbëve që 
kishin në Shkodër, po pa ndonjë rrezik, se gjithkush dinte t'a ruante vehten edhë qëllonin 
njëri-tjetrin që për së largu. 

Tmeri më i math ishte kur aeroplanet n”a vizitonin natën. Me urdhër të Prefekturës gjithë 
dritat e qytetit ishin shojtur, po prap se prapë aeroplanat që së sipërmi nuk ndaheshin pa lënë 
edhe nga ndonjë viktim, ose dëm tjetëri 

Po të gjithë, si do kudo do t'i duronim, po halli i bukës si bëhej” Lë ne të mbëdhenjtë 
agjeronim, edhë nga ndonjë herë, po të vegjlit që s' duronin dot, që u kishte hipur një oreks që 
s'munt të rëfehet” 

Këjo problemë e bukës më tmerontel Faza e vdekjes eventuale nga urija nuk më hiqej 
nga mendal Si të bënja” Ku të përpiqnja kokën2 Kujt t'ja qanja hallin” Kush munt të n'a 
mëshironte” Lë pastaj që kishim mbetur edhë pa robal Me fjalë të tjera “bir, Selman i nënës 
ç'të të qanj më parë”1 Më keq s'kishte ku të shkontel 

Çudi bënja me baxhanakun t'em Kostaq Kotta. Më flegmatik njeri, më apathik, më stojik 
nuk kam parël Ajy s'e çante kokën për kurgjë: edhë me të vërtet, 8 vjet që bashkëjetova me 
atë kurrë ndo një herë s'e pashë të vrasë mëndjen për ndo një punë, ose të përkujdeset për të 
nesërmen. Sa herë që i kisha thënë se si do bëheshe ky halli jonë kështu, ajy më përgjigjeshe 
stereotypikisht se “ka Perëndija”1 

Një natë gati ment prishesha menç së menduari. S'kam fjetur gjithë natën: isha edhë i 
sëmurë akoma. Si të bënj” Ku të vete” Kujt t'i kërkonj hua” Mbi gjithë hallet kishim nevojë 
edhë për ca kuino', po edhë për këtë s'kishin para, as që n'a jepnin veresijet 

Me ra ndër ment se në Shkodër ndodheshe Mister Lampi, një plak i mirë Engles, i cili 
tjetër herë ishte një nga kontrollet intermacionalë në Vlorë e më deshte e më estimonte fort, se 


' kuino - ndoshta bëhet fjalë për quinin (kinina është ilaç kundra malarjes H. K.) 

më kish provuar në shumë çështje, e sidomos në çështjen e komplotit të Beqir Grebenesë, për 
të cilin kam bërë fjalë tjetër herë. 

Sado që isha i sëmurë u mendova t'i bënj një vizitë. Ishte shumë shpirt mirë. Të 
nesërmen u mshtolla mirë e me gjysmë shpirti shkova në villën e Lord Pazeyrit, te Sahati i 
Inglizit, që e kisha afër shtëpisë s'ime, ku ndodheshe edhë Mr. Lampi. 

Posa u anoncova, më futi kavazi' brenda në një sallë dhe pas pak minutash ardhi në sallë 
Mr. Lampi. Më përshëndoshi e më njohti, tuke kujtuar të shkuarat e Vlorës. Më tha si po 
ndodhem këtu edhë qëndrova e ja tregova anglisht të gjitha mjerimet t'ona, e sidomos këto të 
fundit që ishin të sëmurë e që kishin mbetur pa bukë kaqe shpirti 

Më vuri rë mirë e e pashë se i ardhi keq. 

Dolli e më la vetëm edhë kthehet pas pakut e më jep një kuti me 1. 000 kokra kuino 
hollandeze, një shishe me tenturë d'iode, disa tuba aspirinash edhe 1 napoleon. Na këto, hë 
për hë, tha edhë nesër do t'ju dërgonj në shtëpi ca sende të tjera ushqimi, edhë mos u 
dëshpëroni se ka Perëndija, dhe sa herë të kini nevojë ejani këtu. 

M”u duk sikur u ringjalla. Nuk dinja si t' falenderonja. I shtërngova fort të dy duart e tij 
edhë më vinte t'a shtërngonja me gjithë fuqinë t'ime në krahrorët e mijal 

Ika me sytë plot me lott, tuke e falenderuar fort e fort dhe më s”pashë si dolla q'andej. 
Me të shpejtë shkova e bleva një këmbë të tërë mish dashi, nj'a 3 çyrekë bukë që kishim 2 
javë t'a shëkonim me sy, si dhe disa pemë e embëlsira e u ktheva si blet” e plotë në shtëpi. 

Kur më panë gratë e fëmija m'u hodhë për qafe e qanin tok nga gëzimi. Vetëm Kostaq 
Kotta s”u kthell, as u vrejt, po mjaftoj me frazën stereotipe të përditshme: a e pë kur të thom 
unë se “ka Perëndija” më tha Ç”'i paguan pastaj këtij njeriu” 

Të nesërmen nga dreka herë qëndron përpara portës t'onë i ati i Hil Mosit, që ish kavas 
në konsullatën Inglese në Shkodër, me një kalë të ngarkuar më një anë me një denk (thes) 
mjelli me 3 zero, d. m. th. nga më i miri edhë me dy kasa vajguri që kishin brenda ndo 20 
copë teneqe të mbëdha me qumësht “Nestle”, nj'a 20 okë oris, 20 okë patate, ndo 100 galeta e 
peksimadhe, nj'a 5 kilo sheqer, 3 qillo kafe etj. etj. Duhet shënuar këtu që kishim më shumë 
se një muaj që ja kishim harruar erën kafesël 

Lat” i Hil Mosit më dha edhë një letër, që ishte e Mr. Lampit, i cili më uronte t' hanim 
ato me shëndet, se Zoti ishte i mathi 

A ka si tregohet me pendë ky gëzim” Ahere për të parën herë e pashë K. Kottën të 
derdhe 2 lott nga sytë, tuke përseritur frazën : e pë se ka Perëndijë” 

Desh Zoti e zumë të hanim bukë gruri më në funt, se ishim kaqe fort të dëshëruar. 

Kur bëmë bukën e parë në një tepsi të thellë edhë kur e muarm nga furra për në shtëpi, i 
pari furxhiu, pa pyetur as mua, preu një koxha copë e e përvetoji po shembullin e tij e imituan 
edhe disa gra të tjera, që s'kishin parë bukë me sy prej kohësh, më keq se nël Kështu kur e 
muarm bukën nga furra s'kishte mbetur përveç se një e treta e bukës. 

Shkuam mirë disa kohë si me bukë, si me ilaçe e gjerra të tjera dhe i harruam pak 
sikletet. Mirpo edhë buka edhe të hollat dikur soseshin një ditë, mbassi s'kishim ndo një punë 
në dorë. 

Një dit vezhgëllova mirë edhë pashë se kishim mbetur me nj'a 5-6 okë mjell dhe me 5 
grosh turke në xhep. Sigurisht pas një jave do fillonim prapë të agjeronim. Edhë i them edhë 
një herë K. Kottës : orë, akoma një çereçkë kemi, si do t'i bëhet halli” — “Ka Perëndija” më 
thotë, mos u sëkëlldis se prapë çe ku do të shkrepë, Nga” i thom. Unë tani s'kam as pikën e 
shpresës se edhë bamirësi jonë Mr. Lampi kishte shkuar në Angli. More, “ka Perëndija më 
thotë, mos u sëkëlldis, një herë do vdesim”. Ç't'i thuash2 


' kavazi roja (H. K.) 

Kur më tha gruaja një natë se s'kemi bukë tjetër, më ra tambllajal Nesër d. m. th. do 
gdhiheshim pa bukël Vaj hallil Lamë 172 çyreku për fëmijën, që s'duronte pa bukë, edhë në të 
tjerët shtërnguam barkun, se do t'ju përvisheshim prapë lakrave e barrishtaveti 

Atë natë s'kam fjetur fare. Ment u prisha menç nga meraku. Përkundrazi K. Kotta kishte 
fjetur si shqerë: 

U lava shpejt posa u gdhi, edhë sado që isha i rackapitur pa gjumë, shkova në një 
kafehane të pinja një kafe veresije, se s'kisha as metalik. 

Kur po pinja kafenë pashë një shkodran mik me nj”'a dy oficerë englezë, po shkonin nga 
Gjuhadoli e vijshin në lagjen e Seregjit. E ndalova pak t'a përshendosh e i thom ç'punë ka me 
ata oficera Englezë që po shetit” Më thotë se janë adjutantët e gjenerall Filippsit, që tash 
shpejt ishte emëruar komandant i fuqive internacionale të qarkut Shkodrës. Po ti, i thom, 
ç'punë kë me këta” Unë, thotë jam dragoman i këtyre këtu në Shkodër. 

Si u ndamë me mikun t'em, me një herë më shkoj ndër ment embri i gjenerall Filippsit. 
Me gjithë që s”e njihnja personalisht, më ranë ndërment disa sherbime që i kisha bërë, kur 
isha kryetar i Gjyqit Shkallës së I-rë në Vlorë. Ahere gjenerall Filippsi ishte në Durrës dhe 
mbas një korespondence anglisht që patmë ca kohë, i kisha dërguar një dragoman në Durrës 
edhë ishte i kënaqur fort. Një herë tjetër më kërkoj disa informata mbi legjendat e folklorit 
t'ona dhe i kisha dërguar ndonja 10 kollë' shkrime, për të cilat më dërgoj 10 lira engleze, po 
ja ktheva prapë, tuke i thënë se ja bëra miqësisht, mbassi tregonte aqe interesë aktive për 
kombin t'onë, gjë që i kishte bërë shumë përshtypje të mirë. 

Tani pra, ishte rasti t'a njihnja edhë personalisht, dhe kisha një farë shprese se munt të 
më ndihmonte gjë, mbassi isha aqe nevojtar. Edhë tuke dijtur adresën e tij, si mbas informimit 
të mikut t'em që përmenda përsipër, u nisa drejt për në shtëpinë, ose pallatin e bukur të Ndoc 
Çobës, ku rinte Filippsi me gjithë suitën e tij. 

Ora do ishte 9 para dreket. 

Një ushtarit që rinte te dera i anoncova anglisht embër-mbiemërin t'em, i thashë se 
dëshironja të takonja gjenerallin edhë i dhashë një kartë-vizitë prej atyre të Vlorës kur isha 
kryetar i Gjyqit, prej të cilave më ndodheshin në portofol. Ushtari u ngjit sipër edhë me një 
herë zbret përposh e më thotë : urdhroni se ju pret gjeneralli: 

Ngjitem lart e trokas në derën e gjenerallit. Një zë burrnor u dëgjue me një herë: “Comm 
in”. Hyra brenda. Gjeneralli më priti më këmbë:Hallovv, Mister Floki, you vvellcomeni E zura 
për dore dhe më pëlqeu fort fytyra e tij madhështore. Më tha se është gëzuar që më njihte edhë 
personalisht dhe më falenderoj edhë një herë për shërbimet që i pata bërë. 

Më pyeti pastaj si ndodhem në Shkodër, edhë në vazhdonj të jem akoma kryetar Gjyqi. 
Unë psherëtita ahere thellë e fillova e ja kallzonj çështjen që me pë e me gjilpërë, tue 
përshkrue gjendjen t'onë të mjerueshme me ngjyrat më të zeza. 

Gjeneralli hunji kokën e zu mendohej. Doni një çaj” më thotë2 Lë të pimë nga nja çaj. 
Dhe porositi çaj e biskota. 

Si pimë çajet më thotë gjeneralli : Më vjen shumë keq për pësimet t'uaja, po bëni gajiret, 
mos e hupni shpresën. Dhe në ato fjal” e sipër më thotë : jam gati të bënj ç'të më thoni, ju 
lutem si munt t'ju dukem i dobishëm” 

Unë mora pak frymë e i thom, se isha gati t'i shërbenja makar si një dragoman. 
Dragoman2 Thotë. Ti një kryetar Gjyqi, një universitar me diplomë, do të 

përulesh gjer në atë shkallë” Ç” të bënj, excellence” I thom. A munt t'a lë fëmijën të 
vdesë për bukë” Puna s'është turp ç'farë do qoftël Kë të drejtë thotë. Kë shumë të drejtë. 
Edhë për të më ngushëlluar më tregoj edh” ajy disa peripecit” e tij, që kish mbetur disa herë pa 
punë e pa bukë e më tha se është në gjëndje të peshojë mjerimin t'em. I bije me një herë ziles 
dhe vjen një ushtar tjetër. Gjeneralli e urdhron t'i thresë një farë kapitan Lack. 


' kollë - këtë fjalë nuk e gjeta në fjalorët e mij, por kuptimi mund të jetë “koli”, pra, pako, dosje (H. K.) 

Për pak u duk kapitan Lacku, një djalë 27-28 vjetsh, i hollë e i gjattë e mjaft i hijeshim. 
Shikl I thotë gjeneralli : kemi nevojë për ndonjë dragoman2 Edh” ndërkohë më rekomandon 
te ajy, tuke i thënë mjaft fjalë të mira për mua. I përgjigjet kapitan Lacku se “nuk ka nevojë 
shërbimi për ndonjë dragoman. Le të mos ketë, thotë gjeneralli. Duhet të gjejmë një vent për 
këtë mikun t'em, Mr. Flokin. 

Kapitan Lacku mendohet andej, mendohet këtej edhë më në funt i përgjigjet se, vetëm në 
Vlorë munt të më dërgojmë, po të dëshëronj. 

Unë mezi e prita atë lajmë edhë desha edhë vetë të vinja në Vlorë ku kisha edhë kunatën 
t'ime Marigonë, dhe ku, me këtë shkak do të tërhiqnja edhë fëmijën t'ime e të hithnim gur 
mbi Shkodrën e nëmur, ku vojtmë kaqe shumë. 

Hë, më thotë gjeneralli, si thoni” E granoni” Në e pranoj” Thom. Me gjithë zembër, e 
ju faleminderit fort e fort. 

I kthehet pastaj kapitan Lackut : Hë, kapitan” I thotë. Sa rrogë mujore do t'i japim zotit 
Floqi” Gjer më gjashtë lira Engleze, thotë kapitani. Pak janë, ja prët gjeneralli. Për z. Floqin 
vëjani 8. All righti I përgjigjet z. Lack. Hë, i thotë prapë Filippsi” jepi një rrogë përpara tani. 

Me të shpejtë kapitan Lacku nxjer një qeskë të vogël e më numuron 8 lira Engleze që 
shkrepëtinin. Kur i pashë në dorë, m'u duk se isha në ëndër. Po fërkonja sytë edhë s'besonja 
akoma të ish e vërtetë. I falënderova shumë, dhe kur do të shkonja, më tha kap. Llaku se 
brenda 3 ditve duhet të jem gati se do niseshim me një skuadril aeroplanash lufte për Vlorë. 

Më s”'pashë si ika q'andej. Ment u bëra copë, tuke zbritur nga shkallët. Vajta në shtëpi 
plot gëzim. Më njoftin me një herë në shtëpi se më qeshnin edhë thembrat e këmbëveti 

U gëzuan fort të shtëpisë, se mezi më panë një herë të kthellët, pas atë melankoli të 
madhe që kisha. lu tregonj shpejt e shpejt sihariqin dhe nxjerr të 8 lirat engleze e ja lëshonj 
përpara. Nuk rëfehet ajy gëzim. Nuk përshkruhet lehtazi. Po kur ju thashë se do nisesha për në 
Vlorë, e para ime shoqe këceu nga vendi : Si, thotë, do ndahesh nga në” Ku do n'a lesh 
kështu vetëm si qyqet” 

Dhashë mora t'a bint nuk ish e mundur. S'i mbusheshe mendja , filloj të qanjë. Më së 
fundi mezi e qetsova, tuke i thënë do t'i lutesha gjenerallit të më mbante të paktën në 
distriktin e Shkodrës. Prandaj, mbas dreket i bëra tjetër vizitë gjenerall Filippsit, e i tregova 
ç'ngjau në shtëpinë t'ime. Ajy nënqeshi pak edhë e thiri edhë një herë kapitanin Lack dhe 
mbassi ndruan disa fjalë mes tyre, mbetnë d' akord që të qëndronj në Lesh, ku kishin fortesat e 
tyre luftarake, e ku ndodheshin ndo 25 e sa oficerë Englezë dhe gjithë fuqija tjetër Malëzijase. 

Atë ditë ra një shi me stomna. Ishte Dhjetor i vitit 1916 në mbarim, dhe që të vete e të 
vinj të dytën herë te Gjenerall Filippsi u bëra qull, sa kur ardha në shtëpi më zunë një palë 
hethe të forta që pas 2 ditësh m”u çfaq një pneumoni e fortë. 

Tjetër hall kyl U shtrova mirë në krevat me të dhembura të mëdha. Po ç'munt të bënja 
kur më zuri halli” 

Mbas 3 ditsh, tamam ditën e caktuar, vjen kapitan Llaku në shtëpi t'ime që të më marrë 
të hikim, po kur pa se në ç'gradë isha sëmurë, më uroj shërim të shpejtë dhe shkoj. 

Vojta një javë mjaft, po shpëtova nga rreziku. 

Pas një jave më vjen prapë kapitan Lacku të më marrë, po unë nuk isha në gjëndje. Më 
tha se ajy po shkonte për në Lesh, e posa që të çohesha nga krevati të nisesha ca më parë për 
atjë. 

Për fat të keq, dy ditt më vonë më vjen në mëngjes herët një tjetër kapitan engles, 
Bliicher, një njeri nopran e i mprapshtë me dy kuaj ëtër, e me një ushtar, që quhej Edgard. Më 
thotë se duhet të nisem shpejt e shpejt, se ashtu ishte puna. Aman, i thom, jam i sëmurë e 
s'munden të qëndronj dot në kalë. Qëndron, s'qëndron, thotë duhet të nisesh, ndryshe të n'a 
kthesh të 8 lirat engleze, që more përparal 

Medeti Tamblla të më kishte rënë nuk do më vriste kaqe, sa më vranë fjalët e tijal S'dinja 
si të bënja, po as të hollat s'munt t'ja ktheja, se vaj halli me në pastaj. 

Si e pashë se s'bëheshe ndryshe, mblodha vehten e u ngrita nga shtrati. Në qafë më paç, i 
thom, mua e fëmijën, në qoftë se pësonj gjël U mvesha, u mshtolla pak edhë me gjithë që 
s'qëndronja dot më këmbë, i hipa kalit me mundim të math e u nisa i dëshpëruar në mes të 
lotte që derthnin fëmija ime. Kësaj i thonë “kërcet prifti nga belaja”1 

Nisemi dal nga dale nga Shkodra. 

Posa kaluam Urën e Bahçellëkut, 4 aeroplana armiq u duknë në qiellin e Shkodrës dhe 
njera na qëndroj përsipër nesh, gati të lëshonte bombat infemalel Këmbanat zun” e buçasin 
tani nga Shkodra Nga kodrat e Bërdicës e të Beltojës ja filluan topat, tuke qëlluar këtë 
aeroplan, i cili nuk vonoj të hedhë një gjyle kolosale. Oh, s'përshkruhet dot ajy tmeri Bomba 
bije mbi ca shatore Serbe. Një ulërim, një vaj i math n'a përsëllon veshëti Nuk di sa u vranë 
atjë, me gjithë që kjo tragjeti çvillohej 2 kilometra lark nesh. Tymi i dheut edhë flaga e 
shatoreve e e pavijoneve Serbe po çoheshin përpjetë2 1 Një tmer i math n”a kapi. Si të bënim” 

I them ushtarit Edgard të kthehemi prapë, po ajy s' dëgjon kurrsesi. Nuk shkuan 5 minuta, 
tjetër gjyle bije gati përpara nesh, 500 copa. Kali im u tremp e u hoth përpjetë, sa më rëzoj e 
më bëri copë. Rashë i zalisur në tokë e mezi me solli ndër ment ushtari engles. Valixat ishin 
këputur prej shalet e ishin përplasur për dhë. 

Si u shpërnda tymi shoh një poterë të keqe. Dy nënoficerë Serbë ishin të coptuar, të 
vrarë: nj'a 5-6 të tjerë ishin të plagosur rëndë dhe njëri prej tyre, kur po e ngrihnim me 
Edgardin, n'a mbet i vdekur në duart t'onal Mandej dy gra katundare ishin plagosur edh” ato 
rëndë: njera kishte humbur edhë syrin e djathtë, i cili po i kullontel Më tepër se 20 kuaj ishin 
të vrarë, ose të plagosur rëndë, sa nuk çoheshin dot. Nuk rëfehet ç'n”'a panë syti atë ditël 

Mbledhim vehten edhë nisemi dal nga dalë me Edgardin dhe mezi harrimë pas dreke në 
Barbullush, që është gjysma e rrugës Shkodër-Lesh. Tani kishim për të ecur edhë gjysmën e 
rrugës tjetër edhë s'kish më shumë se 3 orë ditë akoma. Ish më të gdhirë Krëshndellat. 

Edgardi më thotë të rijnë të çlodhemi, po kur kujtonja se do n'a zinte nata rrugës, edhë 
unë si i sëmurë do mos duronja dot të ftohtën, më hikte mendja. Që të mbeteshim atë natë në 
Barbullush s'kishin as ku të flemë, veç se përjashta, se 2-3 dhomat e hanit ishin okupuar me 
ushtarë e oficerë Serbë e Malëzijas, që shumica e tyre flinte në ahurët e kuajvel 

I thom Edgardit të nisemi, po ajy si engles kokë-fortë, më thotë se ajy do rinte ndo një 
orë. Ahere unë vendosa të nisem vetë. 

I hippa kalit edhë posa u largova pak nga hani, ja mbërtheva zengjitë pas mishit që të ecte 
pak. Kali, si dt i tërbuar që ishte, s'deshte t'i lutem më tepër. Ja fillon një revani e hikën si 
treni 

Këtu dua t'a përshkruanj hollë odhysenë t'ime, rrezikun e math në të cilin u gjenda pa 
dashur edhë poteren e madhe që më arth mbi krye, që jo një herë, po nj”'a katër herë, po thua, 
e pashë vdekjen me syl 

Kali, si mori sulmin, nuk mbaheshe dot : hikte link si kalë kursil Un” e pashë vehten keq, 
edhë sa do që isha i sëmurë, bëra një kurajo të madhe dhe e përfshiva kalin pas qafe, tuke e 
shtërnguar fort, se ndryshe kush e di sa herë do më kishte përplasur në tokë, dhe sa do që 
rruga ishte e prishur e e shkatërruar dhe mbushur gjithë gjatsin” e saj me kërma kuajsh të 
ngordhur dhe mbante erë të keqe e të padurueshme, kali im s'ndalesh aspaki 

Sulmin e parë e vazhdoj më shumë se 15 kilometra brenda gjysëm oreti Për një njeri që 
ka kaluar nga ajo rrugë mjafton të përment se prej Barbullushit harrimë afër malit të 
Kakarriqit brenda 25-30 minutave. Aty e ndaloj kali hovin e parë, me gjithë që u përpoqa sa 
herë t'a qëndronja. Kur pushoj së renduri, e kur pashë se zu të ecë si n'atë kohë që u nismë, d. 
m. th. ngadalë mora pak frymë dhe pashë se isha qull ne dijersë, me gjithë që duhet të isha 
tharë së ftohti me atë të ftohtë që kishte atmosfera. Po duket se nga përpjekjet e mija e nga 
agonija e patreguar isha lodhur fort e isha djersur. 

Mirë po nata po afrohej. Ora do t' ishte 3 e 172 pas dite, kur se më 4 e 172 perëndonte 
Dielli e fillonte nata. Si të bënja, prar Duhej me doemos të hynja në Lesh pa ardhur nata, 
ndryshe isha i fikur, se do binja në dyshek e do mos ngrihesha kurrël 

E mblodha edhë një herë vehten. Kisha zbritur edhë me një mijë bela mezi i hipa edhe 
një herë kalit. E ngava në krye nga dalë e jo me nguljen e spirunëve, si ja kisha bërë në 
Barbullush. 

Kali zu të ecë prapë me një revan të vogël, që eduronja mirë, po nuk kaluan 5 minuta 
edhë, pa ja shtërmguar aspak frenat, mori një vrulë të re, të rrebët, i cili sa po vinte 
rrebtësoheshe edhë më tepër gjer sa kaloj shumë sulmin e parë të Barbullushiti 

Këtë radhë e kisha shumë hollël E pashë se 10096 do më coptonte kali, se bënte si i 
harbuar. Kush e di sa herë u anova të rëzohesha, edhë kush e di saherë u përmbajta. Si s'rashë, 
si shpëtova ishte mrekulli. Kalin s'e mbanja dot. Ajy do e mos t'a zinte Leshin ca më shpejt, 
si e pashë, edhë s'ishte e mundur ta ndalesha me asnjë mënyrë. 

Ishim afër kishës së Kakariqit. Dallonja një far” hendeku, të cilit po i afroheshim. 
Kujtova se aty do ndaloheshe kali, po ku” Nuk shkoj shumë edhë ju afruam hendekut. U 
mundova me gjithë fuqinë t'a ndal, po s'ishte e mundur 5 kali s'e qendronte aspak hovin. 
Ishim në rrezik të math, rrezik coptimil Me një herë i afrohemi hendekut : shoh se ishte një 
hendek 3-4 metrosh i gjërë dhe e pashë se nuk do t'a kalonte doti Po kali nuk trembet. Posa 
afrohet në buzën e hendekut e pashë që desh t'a kapërcejë : u shtëmgova fort pas qafës së tij, 
mbylla sytë dhe me mëndje thashë : O Zot shpëtonal Kali u hoth përtej, po kaqe më tronditi sa 
thashë se m”u thyen dhëmbëti Hapa sytë dhe i ngrita në Qiell, tuke falenderuar Zotin që n'a 
shpëtoj 

Desh Zoti e kalova edhë këtë rrezik, që s'pandeha të dal i gjallë q'andej. E pashë vdekjen 
me sy, po me gjithë këtë vujtje kurajon s'e humbaas një herë. 

Harrova se isha posa ngritur nga shtrati , harrova se isha i sëmurë keq. Ç” është nga ndo 
një herë edhë kjo ndjenja e vetëmbajtjes se njeriuti Pak të kisha humbur kurajon, pak të më 
kishte lënë zembra, isha i humbur : sot do mos kisha fatin t'a përshkruanja këtë histori kaqe të 
hidhur, që do t'ja rëfenj varriti 

Tani u tëherë moti. Shoh për së largu një vark dritash edhë kuptonj se po i afrohem 
Leshit, nga i cili n'a ndajnë vetëm nja dy kilometra. Kali tani e kish rregulluar ecjen dhe po 
shkonte nga dalë. E shëkonja e më vinte t'a mbyt për sa të këqija më bëri, po kur kujtonja se 
gjith” ajo e ecur e marrë e gjithë ato rreziqe ishin për të mirën t'ime, se po të mos rendtë ashtu 
kali, një Zot e dinte se kur do vijnim në Lesh, edhë a do vijnim gjallë, apo jo, zura ta 
sympathizonj kalin e urgjisur edhë kush e di sa herë u unja e e putha në ballël 

Dha Zoti e hyjmë në Lesh, me gjithë që, tuke kaluar urrën e drunjtë e të shkatëruar të 
Drinit, që bashkon Leshin me bregun tjetër, shqamë disa herë, edhë disa herë futeshe kali në 
vërrat e hapura të urrës, ku njëra thundër, ku tjetra. 

Në Lesh ja mbajta drejt te dyqani i një mikut t'em, Epaminonda Çilit, i cili ishte prej 
vitesh installuar familisht. Kaqe isha i lodhur sa nuk zbrisnja dot prej kalit edhë me zor më 
zbriti Epaminonda. 

Po aty mora vesh se grupi i Englezëve nuk ishte në Lesh, po m'at'anë Leshit, në një 
kishë të vjetër katolike. Sa keq për mua që do t'i hipnja edhë një herë kalit për ndo 20 minuta 
edhë sidomos natën. 

Qëndrova gati ndo një orë të çlodhem edhë hyra në dyqanin e tij që ish bakallhane e 
pijetore. Epaminonda më dha nj'a 2 konjake të mira, që i piva me një herë, pa kuptuar gjë. Po 
i ati i Epaminondës, xha-Sotiri, i cili s'më njihte mua, kujtoj se po ja zura konakun edhë do 
flinja atjë. Prandaj s'ju durua, po i foli Epaminondës greqisht që bëj si bëj jepi udhët këtij, se 
mos na zerë këndin. Un” e dëgjova, po bëra si kur s'kuptova se ç'tha. Ahere Epaminonda e 
mori më nj'anë të jatin dhe i hoqi vërejtjen. Kthehet e më thotë mua, se kalin do ta çonte në 

han edhë unë do të flinja atë natë në shtëpi të tij. E falenderova fort e i thashë se unë duhet të 
vinja ne Englezët, prandaj ju luta të më përcillte gjer matë anë të rrugës. 

I hippa kalit edhë një herë edhë me një vështirësi të madhe mezi munda të ngjit të 
përpjetën gjer sa u sosa në kishën e vjetër, ku ishte edhë një kuvent, ose manastir katholik. 

Ora ish 2 i natës. Bërtita një herë posa hyra anglisht dhe më duall nj'a 2 ushtarë. 
Kërkova kapitan Lackun, tuke qenë hipur akoma. Një kallaballëk i math ishte në avullin” e 
këtij monasteri, ku disa Serbë e Malëzias piqnin në hell disa derra, pse të nesërmen 
gdhiheshin Krishndellat: 

Kapitan Lacku dolli jashtë e kur më pa në atë hall, si zembër-mirë që ish, më qërtoj pse 
u nisa i sëmurë në këtë udhëtim. I thashë se më shtërmgoj kapitan Bliicheri dhe kap. Lacku u 
hidhërua fort i ngrati e zu e shante Bliicherin si barbar e çnjerzori 

Më zbriti vetë prej kalit e më mori në një sallë të madhe, tuke më rekomanduar në nj'a 
20 e ca oficerë Englezë që ndodheshin në sallë. Qëndova e ja tregova Lackut gjithë peripetinë 
t'ime e u çudit si ardha i gjallë gjer në Lesh. Por i vinte keq se s” kish se ku të më vinte të 
flinja, se gjith oficerët flinin kush mbi karrigat, kush mbi shalat e kuajve e kush mbi nj'a dy 
tavolina të gjatta. Krevat s'kishte as njël 

Në atë kohë u duk në sallë ajy miku jem dragoman shkodran i Englezëve, që kisha 
pjekur më parë në Shkodrë, kur më bëri fjalë për gjenerall Filippsin, e që quhej Toni Trifuni, i 
cili më von, kur u martua më bëri kumbarë. Ky, posa më pa, më tha të zbres poshtë në ahurin 
e kuajve, ku kam zjar boll e ku do shkonj mirë se kishim shoqëri. U ngrita e shkova me 
Trifunin, dhe në krye, posa hymë në ahur, më përsëlloj hundët një her” e keqe, po pastaj u 
msuash edhë zura vent afër zjarit, po isha shumë ngushtë sa s'kisha ku të shtrinja këmbët. Më 
suall një ponç të mirë edhë një shishe me vyisky të Anglisë, që i piva me një herë. 

Si ndenja pak më mori gjumi. Por hoqa një hethe aqe të madhe atë natë, sa thashë se 
kapërceva. Se si u gdhiva i gjallë as unë s'dil 

Ushtari Edgard që më shoqëronte në atë udhëtim të keq e të paharruar, ka mundur të 
vinjë në monaster pas mezit natës. Ajy dijti se ç'vojti gjithë natën prej të ftohtit, si më 
tregonte të nesërmet. 

Ndenja nj'a dy ditt i sëmurë në atë ahur, ku, i shkreti kapitan Llaku më kishte kujdes e 
më shërbente si ndonjë vëlla. 

Ditën e tretë më vjen një gjendarmë nga Leshi, i dërguar prej mikut t'em kolonel Ali 
Fehmi Kosturit, i cili ndodheshe Prefekt i Leshit me rethinat, dhe me të cilin njiheshim që në 
Bihlisht, ku ishte komandant ushtrije e ku unë kisha ndejtë disa ditt pranë atij me detyrë. Ky, 
posa mori vesh se jam m”atë anë të Drinit me Englezët edhe i sëmurë, pat mirësinë të më ftojë 
atjë pranë tij. 

Iu fala nderit fort gjendarmit dhe i kërkova lejen kapitan Llakut, i cili m'a dha me gjithë 
qejf, e kështu, i sëmurë e i vrarë nga trupi, si isha, u nisa me një kalë e ardha në Lesh te Ali 
Fehmi beu, i cili më priti shumë mirë e më dha një odë të veçantë me një krevat të mirë. Në 
atë dhomë, në tjetër krevat finte edhë segretari i tij Xhevdet Mehqemeja, një djalë shumë i 
mirë e i zgjuar, me të cilin shkova nja javë shumë të mirë e u shërova. 

I gjori kapitan Llaku — Zoti e faltë - vinte më shëkonte për dita e më sillte lëmonj, 
portokaj, çaj, vvisky, qumësht “Nestle” e ç'tjetër muntel 

Një ditë më thotë Prefekti Ali Fehmiu, se i kishte shkruar për mua Essad Pashës në 
Durrës, i cili ishte kthyer prapë në Shqipëri dhe kish formuar një qeveri më vehte, një 
Shqipëri të vogël Essadjane, me kryeqytet Durrësin, tuke përdorur një farë flamuri të kuq me 
një hyll në mes, të cilin e pashë ndehur edhë mbi kalanë e Leshit edhë në konakun e 
Prefekturës. Essadi kishte thyer asi kohe rebelët, kishte mvarur nj'a 30 e sa prej syresh, midis 

të cilëve edhë të famshmit Musa Qazimin edhë Haxhi Qamilin, edhë kishte stabilizuar një 
qetsi të mjaftme. 

I thashë Ali Fehmiut : ç'bëre që i shkrove për mua2 Ajy po të dijë se jam këtu munt të 
kërkonj të më sjellë lidhur në Durrës edhë të më mvarë më së fundi, si nacionalist. 
Përkundrazi, më thotë Ali Fehmiu, ajy është kënaqur shumë se jam në Lesh, edhë e kish 
porositur Ali Fehminë të më niste ca më parë për në Durrës, se do më kishte sekretarin e tij të 
veçantël Folë mirë, i thom. Unë segretari i Essad Pashës” Unë që e kam luftuar me gazetë 
qysh në Vlorë e që s'kam dashur t'ja shoh fytyrën kurrë” Dëgjomë mua, thotë Ali Fehmiu se 
do shkosh mire atjë. Jam gati të të jap edhë nj'a 15 lira turke në dorë t'i kesh për shpenzime 
dhe nisu kur të jesh gati. I thom, është e pamundur e mos më merr më qafë, se un” e di se 
ç'më pret po t'i bije në dorë Essaditi S'është çudi, i thom, të kem fatin e avokat Nexhudi 
Libohovës, i cili edh” ajy sekretar i tij ishte, po një natë të mirë e futi në një thes edhë e vrau 
me kopaçel Atij mirë ja bëri, thot” Ali Fehmiu, po zotrote s'jë shoku i tij. Ajy e tradhtoj keq, 
po nuk do t'a tradhëtosh edhë ti: Aman, aman, i thom, këtë barrë mos m”a verë përsipër, se, 
sado që të më thuash, unë Essadit s'i zë besël Dhe e mori Ali Fehmiu po s'më bindi dot. Si të 
duash, më tha unë së fundi, po ti po të më dëgjosh mua shko. 

Nuk ish e mundur t'i binja në dorë unë Essad Pashës, se e dinja mirë me ç”'sy n'a 
shëkonte në nacionalistëvet. Duhet të isha shoqi i Faik Konitzës, aventurierit e dallkaukut të 
pashoqtë, që të hunja' qafën e të rëzonja poshtë nderit siç rëzonte ajy, pastaj të muntnja të 
bashkëpunonjë me Essadini 

Kisha një dyshim akoma edhe nga Ali Fehmija, s'munt t'a fsheh dot, dhe kisha frikë se 
mos më niste edhë pa dashur për në Durrës që të më dorëzonte si cjapin ne kasapi, po pastaj e 
vura rë se Ali Fehmiu e bënte këtë nga miqësija e jo për tjetër gjë. 

Ali Fehmiu, si e pa se nuk munt të vinja në Durrës hoqi dorë e s'më tha gjë tjetër. Po 
prapë më silleshe mirë, gjer sa ardhi dita të shkëputem nga Leshi dhe ja se si : 

Kapitan Llaku vjen një ditë në dhomën t'imë e më thotë se ajy po shkon me ngutësi në 
frontin e Monastirit kundra Germano-bullgarëve, tuke më thënë se munt të vonohet të kthehet 
në Lesh, me gjithë që s'ishte i sigurt se do ktheheshe. Ju, më tha, munt të shkoni në Shkodër, 
mbassi unë s'jam këtu edhë shokët oficerë kanë një dragoman. Po, i them, po ahere sa për 
kaqe më muart” Jo, thotë, se ti vazhdon të jesh në shërbimin t'onë edhë që ku po të jap edhë 
një rrogë tjetër, që të mos kujtosh se të hoqmë nga puna, edhë qiti e më dha 8 lira engleze të 
tjera, që më ardhi sikur ma fali një kalal E falenderova fort e më ardhi keq që u ndava prej atij 
farë burri kaqe të mirë. 

I lë shëndet Ali Fehmi beut, e falenderonj tepër për mirëpritjen miqsore dhe kështu u 
nisa prej Leshit me këmbët e mija e shkova prapë në Grupin e Englezëvet. 

Si hëngrëm drekë tok me oficerët Englezë, pashë që ata nguteshin tepër e po 
pregatiteshin. Pyeta nj'a dy ç'është shkaku, po njëri më thesh ndryshe e tjetri prapë ndryshe. E 
pashë që gjithkush evitonte të më tregonte të drejtën. Ahere mora me maryfet më nj'anë një 
toger Engles mik (pikërisht Amerikan) leutnant Spencer, të cilin e kisha njohur tjetër herë në 
Nevy York të Amerikës dhe më von në Korçë, ku ishte në shërbimin e hollandezëvet e i lutem 
të më thotë ç'ngjet. Ajy më merr për krahu dhe dalim një shetitje jashtë në rrugë, ku me thotë 
konfidencialisht se kanë urdhër të shkojnë në Vlorë, sepse Austro-hungarët, mbassi zaptuan 
gjithë Malin e Zi kishin ardhur në malin Tarabosh të Shkodrës edhë brenda 2-3 ditve do të 
hynin në Shkodëri Po më tha mos të përhap ndonjë fjalë se s”e di njeri. Shtoj akoma se gjithë 
fuqit” internazionale të Entantës që ishin në Shkodër kishin marrë po atë urdhër edhë kështu 
kishin filluar t' a zbrazin Shkodrën. 

Ky sihariq gazmor kaqe më enthusiasisi sa ment ju hodha për qafe Spenserit, po u 
përmbajta. Mjaftova t'i them se më vinte shumë keq. Edhe Spenser më tha që po të desha 


' hunja - ulja (nga folja me ulë H. K.) 

munt të nisesha me ata për në Vlorë. Po kapitan Llaku, i thashë, a din gjë” Sijo, më tha, e di 
si e di edhë unë, po ajy mori urdhër të niset për në front të Monastirit bashkë me trë aficerë të 
tjerë, të cilëvet më kallzoj embrat. 

I them Spenserit se kam fëmijën në Shkodër e s'munt të ndahem nga ajo. Ahere më tha 
Spenseri të mos ri aspak në Lesh, se munt të hidheshin këtej urës së Drinit ushtrit e Essad 
Pashës e mos pësonja gjë si nacionalist e si armiku i tij. Po, që të kesh një kujtim prej meje, 
më thotë Spenseri, tani që po ndahemi e që s'dihet në do të piqemi më, do të të fal një pëlën 
t'ime, të cilën s'munt t'a marr me vehte se në për dy orë nisemi me aeroplanat për në Vlorë. 
Iu fala shumë nderit mikut t'em Spenserit, i cili ishte një djalë shum” i mirë, prej shtëpije të 
mirë edhë tepër hovardë, që kur se më falte pëlën kur se munt ta shishte e të merte paret. 

Nkthehemi prapë në monaster, ju lashë shëndet oficerëve Englezë edhë me gëzim të 
math e të pa treguar i hipa pelës, tuke u përqafuar me Spencerin, i cili, përveç pelës e shalës 
extra të saj që më fali, më dha edhe një pagur të mirë plot me vvisky. 

Vinj përsërithi në Lesh, ku dëgjova haptazi për ritratën' e Englezëvet e të Serbo- 
Malaziajve të Leshit. Aty Epam Çili më këshilloj të thyenj të 8 lirat engleska që më dha i gjori 
kap. Llak, sepse në Lesh prisheshin për 150 dinarë copa, kurse në Shkodër s”'prisheshin më 
tepër se 90 dinarë argjendi copa. Ishte një ferk i math këtu, një fitim kollosal për mua. Kjo 
mëndje më pëlqeu e kështu i theva e mbusha dy koxha qese me dinarë që s'kisha se ku t'i 
vinja, se ishin mjaft të rënda. Me gjith'ato i mora paq dhe e konsideronja vehten pasanik. 

I hippa pëlës spenserijane, i lashë shëndet Epaminondës, i cili më përcolli gjer m”'at'anë 
urrës së Drinit dhe u nisa tuke kënduar për në Shkodër, ku, gjith” ato nj'a 10 ditt që ndenja në 
Lesh shtëpija ime nuk dinte në isha i gjallë ai vdekur edhë ishte në një siklet shumë të math, 
aty edhë ajy Kostaq Kotta, i cili nuk sëkëlldiseshe kollaj, po këtë radhë e pa pisk, se po të 
humbisnja unë, ajy kishte humbur e vdekur më parël 

Nuk mbanj ment të kem udhëtuar më mirë tjetër se sa udhëtova këtë radhë me pëlën e 
Spenserit, e cila më solli aqe bukur në Shkodër. Po m”e madhja nga të gjitha ishte entusiasmi 
që ndjenja në zembër për ardhjen e Austriakëve, të cilët aqe fort i kishin dëshiruar e i prisnim 
si shpëtimtarët t'onël 

Kur më panë në shtëpi u vranë së qari, se ju pashë gati si i vdekur, si lipsan, me gjithë që 
mua më dukeshe si kur kisha fituar 20 kilol Nuk rëfehet gëzimi i tyre që më panë edhë një 
herë në gji të tyre, se me të vërtet nuk ishte shaka ajy udhëtim, të ngrihesh i sëmurë keq nga 
shtrati e të nisesh me kalë At” për Leshi Djali imi vetëm, i vogli Pirro m”u hoth për qafe e nuk 
më çqiteshe dot nga mallil 

Një gëzim tjetër baras i math me gëzimin që panë ishte edhë ajy që ndjenë kur panë dy 
koxha-qese plot me dinarë sermi që me një dinar në Shkodrë mbushnje shtëpinë asokohet. 
Domethënë nuk sosi që u ktheva i gjall, po u ktheva edhë i ngarkuar me pare. Shaka i thonë të 
sjellë brenda dhjetë dit 1. 200 dinarë të argjenda2 Kurbeti më kish ecur mirë, prandaj edhë K. 
Kotta ma përsëriti për të qindtën herë :”A e pë, kur të thom unë se, ka Perëndija””7 

Nj'a 2-3 ditt u çlodha mirë në shtëpi t'ime. I harruam me një herë taksiratet dhe kënga e 
ahengu gjëmonin nat” e ditë. Malëzijasit, sa do që ndodheshin akoma në Shkodër, nuk na ranë 
më në qafë, edhë aeroplanat pushuan së besdisuri. Shita edhë pelën nja 15 napolona, me gjithë 
që më ardhi shumë keq, por s'kisha ç't'a bënja, edhë kështu s'kish më i lumtur se mual 

Po lumërija më e madhe n”'a ruheshe më von. Lumërija jon” e vërtet ishte ardhja e 
Austriakëve, për të cilën meriton të bënj pak fjalë këtu. 

Ishte e 3-ta dit qysh që u ktheva prej Leshit. Një ditë e Premte, si e mbaj ment, dit' e 
shënuar për në, ditë shpëtimi, ishte më të ngrysur. Me burra, me gra ishim mbledhur në odën 
t'ime afër zjarit edhë po losnim me letra, kur dëgjojmë që po buçasin këmbanat ose kampanat 
e kathedraleve të Shkodrës, të gjitha, dhe dukej se tingëllimi i tyre ishte një sihariq gazmor. 


' ritirata - tërheqje (H. K.) 
” kalë At — kalë i klasit të parë (njëri nga shumë kuptimet e kësaj fjale H. K.) 

Pas kampanave filloj edhë krisma e pushkave, që po zbrazeshin me batarë, të cilat i 
shoqëronin mijra zërra enthusiastike që ngjiteshin në kupën e Qiellit. 

I lemë letrat me një herë edhë i pari unë u mvesha e dolla jashtë të shoh se ç'ngjet. Kur 
dal në rrugën qëndrore te Post-telegrafit ç'të shoh” Turma plot njerës që këndonin këngë 
patriotike shqipe gegërishte e toskërishte dhe diku diku kumbonte si trumbetë zëri “Rrnoftë 
Shqypnija” 

Afrohem mbi një tufë shkodrane e ju thom : Ç'ka asht zani, brë burra” Si, a s”e dijni ju2 
Ma pret dikush prej atyne” — Ç'farë, pafsh Zotin” Qysh, më thotë, a s'e dini se Austriakët 
ardhë në Berdicë edhë deklaruan qysh atjë Shqypnin” e lirë, e n'a porositnë të ngrehim 
gjithkah flamuret t'onë kombtarë” Si thë, si thë” i thom, edhë i kërcenj në qafë e e puth e 
qanj si fëmijël 

Nuk shkova disa çape dhe me një herë shoh mbi pallatin e Prefekturës të valonjë 
madhështorë flamuri jonë kombëtar, si edhë mbi ndërtesën e Bashkisël Oh, sa gëzim të math 
që ndjeva, se isha kaqe i dëshëruar e i dëshpëruari 

Disa Shkodranë po mundoheshin të çmvarnin tabellat zyrtare të Malazezve prej 
Prefektureje prej Bashkisë edhë oficerët Malazezë, që kishin mbetur në Shkodër, jo vetëm nuk 
protestonin, po qëndronin stoikisht e i bënin sehir Oh, ironi e fatit, si kthehet rrotal 

Kthehem në shtëpi e ja u tregonj të gjitha. Heul ç'u bë aherel U dehmë të gjithë nga 
gazi. Kampanat e pushkët nuk prajnin. Entusiasmi jonë kaloj ç'do masël 

Të nesërmen në mëngjes komandanti Austriak Von Richter me 4 bataljona infanterije 
dhe me dy kompani artiljerije të rëndë hynte triumfalisht në Shkodër. Burra e gra i kishin dalë 
përpara dhe e pritnë si Mesiah-uni Muzika e Bashkisë edh” ajo filarmonika e shoqrisë 
“Bogdani” ju prinin përpara. Kampanat e pushkët vazhdojnë akoma. Populli gjendet në 
zenithin e enthusiasmit të tiji Një oficer Austriak, që e fliste shqipen më mirë se në, hipën në 
krye të shkallës së prefekturës dhe n'a përshëndet Shqip në embër të Imperatorit Franz Jozefit, 
tuke n'a dekllaruar, se ushtritë e Monarqisë të Absburgëve nuk vijnë si gadhnimtarë', po si 
shpëtimtarë. Pason së foluri në një Shqipe të kjartë e të pagabueshme, se ata (Austriakët) n'a 
kanë dashur gjithënjë të mirën t'onë edhë në kohërat e para edhë tani dhe n'a lenë të lirë të 
stabilizojmë autoritetet t'ona dhe të përdorim gjuhën Shqipe si gjuhë zyrtare, gjë që s'na e 
akorduan okupuesit e parë Anglo-Italo-Francezë. 

Fjalimi i tij enthusiastik u prit prej nesh me brohori të mbëdha e me duartrokitje të 
parreshtura. Qysh atë ditë filloj një periudhë e rë për në. Gjykatoret u restorasnë” me një herë 
me magjistratë shqiptarë e me gjuhë shqipe, edhë në avokatët filluam të punojmë dhe nga të 
gjithë unë i pari çela një zyrë avokatore në pjacën e Shkodrës, në midisin e Parrucës. E mbassi 
dinja edhë pak gjermanishten, fillova të shkruanj edhë lutje gjermanisht për autoritetet 
ushtarake Austro-hungare, dhe prej këtyre fitonja mjaft. 

Në pak muaj më zjente xhepi më para dhe fukarallëkun e harruam krejti Në gjykatore 
s'kish ditë të mos kisha 7-8 davara, përveç kërkesave, kontratave, protestave etj. që bënja, prej 
të cilave fitonja pa masë. Brenda në vitin e parë u gjenda me 80. 000 e sa korona austriake 
edhë me një arkë fyshekësh mbushur plot me korona serme skarmuca, pasuni, d. m. th. të 
mjaftë për atë kohë. 

Me gjithë që ishte shtrentësi e madhe, sepse harrin të përment që një okë kafë kishte 350 
korona, një okë sheqer 80 korona e një okë mjell 30 korona, po unë ja kisha gjetur myrafetin, 
se isha njohur me disa oficerë të intedancës, e sidomos me hauptmannin (kapitenin) 
Rajakovich, i cili më nderonte shumë dhe kështu më futi pjestar në menazherin” e oficerëve 
dhe vazhdimisht m'a jepnin edhë mua kafenë si të tjerëvet, d. m. thënë korona 3. 80 
kilogramin, sheqerin 1, 50, mjellin 0, 80 të koronës gjithkështu gjërrat e tjera të ushqimit. Me 


' gadhnjimtar - fitimtar — pushtues (edhe në vepra të tjera K. Floqi e përdor këtë fjalë në kuptimin e 
pushtuesit H. K.) 
” u restorasnë - u rivendosën(H. K.) 

fjalë të tjera isha fort i lumtur, edhë këtë lumturinë t'ime s'e gëzonte ç'do kush. Harxhonja 
150-180 korona në muaj, kurse fitonja 15-20. 000 korona në muaji 

Këjo lumuri vazhdoj gjer në vitin 1919, që u thyen të shkretët Austro-hungarezë dhe n'a 
hyjnë prapë Serbët, pastaj italjanët edhë më së fundi Frëngjët. 

Me ardhjen e Austriakëve një tjetër lumëri n'a e shkrepi në shtëpi t'onë. Më fali 
Perëndija një çupë, si një engjëll që e qojtmë “Drita”. Po mjerisht s'e gëzova të gjorën më 
shumë se 6 muaj edhë shkaktarë ishin doktorët e Shkodrës që nuk ja njohtën sëmundjen, gjer 
sa e futnë më këmbë e vdiqi 

Me Austriakët shkuam shumë mirë. Kishim kinematografë, koncerta e theatre të tjerë. 
Zjente vendi në këng” e në ahenge dhe aspak nuk merreshe vesh se kishin luftë. 

Ishin shumë të rrebët në detyrë, po edhë shumë të drejtë e të ndershim. Nuk ngrihnin 
sytë përpjetë të shëkonin grat” e botës, sikurse Francezët, që s'lanë gjë pa bërë në Shkodër, që 
edhë rrugëve zinin grat” e ndershme, edhë nëpër shtëpit” akoma ju futeshin. 

Por ardhi dita që të thyheshe fronti i Bullgarisë, kështu që Francezët e Englezët u futnë 
në Bullgari e që andej në Rumani, pastaj në Hungari e në Austri edhë më së fundi edhë në 
Gjermani, gjer sa u mblodhë Fuqit e Entantës edhë bënë traktatin e famshëm të Versaillës, i 
cili i dha funt luftës. 

Kur iknin Austro-Hungarët prej Shkodre me të vërtet n'a vinte keq për ata, se u suall 
gjithmonë mirë. Veç aty prishnë punën kur hodhë në erë me bomba, tuke hikur, urën e 
Bahçellëkut, urën e Bunës dhe urrën e madhe të Matit, si edhë atë të Shkumbinit. Po rregulli, 
disciplina, seriozita, pastrija e drejtësija që mbajtnë ata do mos harrohen kurrël 

Kur iknë Austrijakët unë ndodhesha me një kapital prej 180. 000 koronash austrijake, 
dhe kur ardhë Italjanët bëra nj'a 30. 000 lira italjane, tuke i kthyer për nga 150 korona te 100 
liretat italjane. Të tjerat i mbajta se gjithkush theshte se nuk do binte korona, po u gënjyem të 
gjithë, sepse kur pas dy vjetsh kam vajtur në VVienë, prej 100. 000 koronave që kisha me 
vehte nuk zura veç se 8. 900 lira italiane. 

Kur ardhë Francezët nuk kishim atë qetësi e atë rregull, si me Austrijakët. U duk që në 
krye puna, se bataljonet e para që hynë në Shkodër shumica ishin Algjerijane e Senegalezë, d. 
m. th. të zinj, ndonse kur kujtonim “Francezë” pandehnim se kush e di se ç'pullumba do 
shëkonim. 

Komandanti i parë i tyre një farë Vantry, siç ishte msuar në Madagascar e në Guinëe, 
kujtoj se po është edhë Shqipërija ashtu edhë me Shqiptarët, po ranë jashtë, se vërtet një herë i 
dha urdhër qenit të tij të çvatë një Evgjit, s'di se për se, edhë qeni ju hodh e e coptoj sa çeç 
vdiq i ziu, po nga ana tjetër ky qeni i tij të nesërmen u gjent i ngordhur po prej Evgjitëve. Pra 
s'munt të bënte shaka as me Jevgj. 

Shumë episodi të këtilla ngjanë në Shkodër në ditët e para që ardhë Francezët, prej të 
cilavet do përment këtu disa, nga ato më karakteristiket. 

Një ditë dy ushtarë Senegalezë zunë në një rrugë qëndrorë të lagjes “Perash” një zonjë 
shkodrane të ndershme dhe me gjithë kundrështimet e bërtitjet ata e puthnë e e trazuan në 
gjithë trupini 

Një ditë tjetër tre ushtarë të tjerë i ranë pas një shërbëtoreje të bukur muhamedane, që 
kish në duart një tenxhere të madhe me kos. Ajo si e pa që ju hodhë përsipër t'a puthnin me 
një herë ju derdhi tenxherenë me kos përsipër e i bëri që të trë 

si mos më keqi Por ata s'ju ndanë çupës dhe e ndoqnë gjer brenda në shtëpi të saj dhe 
hynë. Si e pa pisk ajo bërtit sa mundi dhe me një herë zbritnë poshtë i ati dhe të dy vëllezrit e 
saj që u ndodhë në shtëpi dhe më t'i zënë që të trë, më t'ju muar bajonetat, më t'i rahnë bukur 
edhë ashtu të lidhur ja dorëzuan komandantit. Po komandanti, në vent t'i burgosë e t'i dënojë 
ushtarët vandalë si u meritonte, ky rahu e burgosi të trë burrat Shkodranë. Ahere marin vesh 
far” e fisi i këtyre dhe nj”a 30 vetë të armatosur mirë hynë në Polici, ku ishin të burgosurit, i 
muar e i nxuar jashtë përdhunisht e rahnë disa ushtarë francezë që ju kundrështuan. 

Përfundimi ishtë se komandanti Francez s'bëri as një veprim kundra atyreve, se mos u 
ntrasheshe puna më keqi 

Prapë një ditë tjetër dy ushtarë të bardhë këta, Francezë ishin dehur e bërë vaporë si njëri 
si tjetri e po shkonin shaklo. pikli rrugës, tuke kënduar, tuke ...përmjerë paturpsisht e tuke 
bërë edhë disa të tjera ndohtësira këso doreti Një Shkodran policijet i ndalon dhe filloj t'i 
marrë që të dy në Polici. Por ushtarët e dehur kundrështuan, tuke nxjerrë që të dy kasaturat' e 
ju vërsulë policjotit Shkodran. Ky ahere s'hasmëris po, më t'ju fut nga një grusht suratit 
secilit dhe me ndihmën e disa civilave, t'i zë, t'i lith e ja dorëzon komiserit Frënk të Policisë, 
që ishte një kapitan i marrë, i cili jo vetëm i la të lirë ushtarët sarahoshë, po për shërbimin që 
bëri policjoti Shkodran e nxori nga punal 

Ajo që më bëri ndërshtypjen më të keqe ishtë një lieutenant kalorës, një djalë 25-26 
vjetsh dhe dukej si i edukuar mirë se e kisha parë shpesh herë. 

Ky një ditë tek kalonte përpara zyrës s'ime, suberb” e kryenaltë, has më një gocë 
Shkodrane 20 vjetshare dhe pa një pa dy ungjet nga kali, po pa zbritur edhë e zë gocën për 
faqesh. Goca s'ja vonon, po i fut një pëllëmbë të mirë suratit të tij me sa fuqi që kishi Prej 
asaj pëllëmbe, që tingëlloj shumë bukur, përfundimi ishte t'i rëzoheshe në baltë kapella 
oficerit bukurosh. Po ky, pa një zembrim e pa gjë të keq, me një naivitet të çuditshim zbriti 
nga kali, mori kapellën e ndotur e po e fshinte midis kallaballëkut që po e bënte sehir, e vuri 
prapë në kokë e u mjaftua t'a qërtonjë gocën vetëm me fjalët “O, la, la que tu es mechante ma 
belle””1 

Kësij bukurinash ngjisnin në Shkodër ditët e para me Francezët e qytetëruari Katandisi 
sa s'kuxonte grua e çupë të delnin vetëm në për rrugët. Shumë desha të flas mbi sjelljet 
bukuroshe të ushtrisë Francese të qytetëruar edhë të bënja një paragon midis paturpësisë e 
barbarizmës të këtyre me kavalerozitetin, ose kalorësinë e disciplinën strikte të Austriakëve, 
po nuk është vendi këtu. 

Kur ardhi koloneli Bardi de Fourton, i cili më von u gradua gjenerall në Shkodër, e 
pritmë shumë mirë. Unë u ngarkova nga an” e Bashkisë t'a përshëndes në embër të popullit, e 
kështu, kur ardhi i mbajta një fjalë të gjatë frëngjisht nga e cila u kënaq shumë e m”u përgëzoj 
po me atë mënyrë e me shumë elegancë e delikatesë, si kurse e kanë zakon Frëngjët. 

Midis të tjerave, në fjalim e sipër nuk i fsheha edhë ato ngjarjet e turpshme që u bënë 
para se të vinjë ajy dhe për të cilat bëra fjalë më sipër. Generalli u çudit edhë nuk i besonte, po 
më von u informua mirë edhë një ditë më thiri në zyrë të tij e më tha se po i transferonte edhë 
komandantin Vandry edhë drejtorin e Policisë De Clavion e disa oficerë vandallë të tjerë. 

Sa ishte gjenerall de Fourton nuk ngjau në Shkodër ndonjë çrregullim tjetër si ata që 
përmënda, veç se sqena të vogla edhë pa rëndësi. Ç't'i zemë në gojë ( Gjerra të vogla këto). 
Mjaftohem vetëm të thom se në për zyrat e Francezëve figuronin disa goca Shkodrane si 
daktyllografe — të cilat Francezët i titullonin elegantisht me titujt “nos petites dactylos” të cilat 
mbetnë të gjitha.... me barrë, e para, sidomos ajo e gjenerallit de Fourton, që ishte nga më të 
bukurat vajza të Shkodrës, nja farë Marie, vajzë 16 vjetsharel 


XIX 


Ishte viti shpëtimtar 1920. Shqipërija ishte ndarë copa copa. Në Shkodër ishin Francezët, 
nrat'anë urrës së Bahçellëkut ishin italjanët që përfshinin gati 173 e Shqipërisë së mesme dhe 


' kasatura - bajoneta (K. F.) 

” superb - person i bindur se është superior ndaj të tjerëve duke i trajtuar të tjerët me përçmim dhe arrogancë 
(H. K.) 

“O, la, la, sa e keqe je, bukuroshja imet” (përkthyer me google nga frengjishtja H. K.) 

gjithë Toskërinë përveç Korçës, e cila ishte Republikë më vehte nënë sundimin e patriotit 
Themistokli Gërmenji edhë nënë mbrojtjen e protektoratën e ushtrive Francezë. Në Durrës 
ishte formuar një qeveri shqiptare me Mufid Libohovën, Fejzi Alizotin, Mehdi Frashërin, 
Luigj Gurakuqin, Petro Pogën, Mustafa Krujën e të tjerë. Në Krujë ish një tjetër diktatori e 
vogël nënë krutanin Bazin e Canit etj. etj. 

Gjendja kritike e Shqipërisë kish harrirë në një shkallë të keqe. Nuk munt të bëheshe më 
e keqe. Në Paris delegata e jonë, nënë kryesin” e Panteli Vangjelit kishte dështuar. Shqipërinë, 
me gjithë që e deklaruan një herë indipendente e i dërguan edhë një mbret, deshin prapë t'a 
ndanin dysh midis Serbëve e Grekëve. S'kishim asnjë përkrahje gjëkundi, përveç se Lord 
Robert Cecilin, Aubry-në dhe Miss Edith Durhamin filoshqiptaren e dëgjuar. Gorge 
Clemanceau, kryeministër ahere i Francës n'a urrente keq. “Nuk ka Shqiptarë, theshte, 
Shqiptarët janë nomadë e jo komp edhë s'meritojnë të rrojnë më vehte”. Qeverija e Durrësit 
punonte kurdoherë si mbas interesavet Italiane, qeveria nacionaliste nuk existonte gjëkundil 

Në mes të këtij dëshpërimi, të kësaj katashtrofe të plottë, që i turresh Atdheut t'onë, 
shkrepi një shkëndi e vogël, e cila u transformua me një herë në një flagë të madhe. Ky ishte 
Kongresi historik i Lushnjës, i cili mbas vrasjes së Essadit në Paris prej Avni Rustemit vinte 
t'i shtonte Atdheut një rilindje të vërtetël 

Me nisjativën e disa patriotëve u mblodhë në Lushnjë më 20 të Janarit 1920 nga gjithë 
anët e Shqipërisë përfaqësuesit e kombit, të cilët do mernin masat për shpëtimin e Atdheut. 

Qeverija e Durrsit e kundrështoj këtë, si një lëvizje antikombëtare (1) edhë Myfid 
Libohova marshoj prej Durrsi me një fuqi të mjaftë për me u rënë kryengritësve (17). Po 
lumërisht, posa fuqija e Mufidit ardhi në Rogozhinë edhë harriu në bregun e këtejshim të 
Shkumbinit, të cilin deshte t'a kalonte e t'u binte qinse kryengritësve, Kongresi i Lushnjës, i 
cili nuk flinte, kish marrë edhë ajy masat e tija, tuke armatosur nj'a 500 e ca vullnetarë, të 
cilët me kohë kishin zënë anëbregun tjetër të Shkumbinit dhe ishin gati të mbroheshin. 

Ahere ngjau një ndodhinë mjaft për të lavdruar, e cila rekomandon dashurin” e Shqiptarit 
për Atdhë, edhë e cila do mbetet e pavdekur në historinë t'onë kombtare. 

Një prej prijsave të ushtrisë patriotike të Lushnjes ju bërtiti me sa mundi ushtarëve të 
qeverisë së Durrësit: “Vëllezër, në dojni bini jul Po në qoftë se është thënë nga Zoti të vrasë 
vëllaj të vëllanë për hatër të ca personave që punojnë kundra Atdheut, ahere bëjeni, se nuk do 
mprohemil Lë të na vrasin vëllezrit t'onë”1 

Këtij zëri burrnor, ju përgjeq së këtejmi një tjetër zë i mallëngjyer prej ushtrisë së 
Mufidit. “Jo, ore jo, s'e ka thënë Perëndija të vrasim vëllaj të vëllanël Ata që n'a dërguan këta 
e gjeçin nga Zoti, po ne jemi një gjak e s'ndahemi prej jush, pra, prisnani se po vijmë me ju”. 

Edhe me një herë hodhë përtej lumin e Shkumbinit e u bashkuan me shokët e tjerë. Këjo 
ishte një shuplak i math për qeverinë trathtare të Durrsiti 

Kongresi i Lushnjës bisedoj gjër” e gjatë gjithë çështjet më rëndësi që i përkisnin 
Atdheut që ndodheshe në rrezik. Formoj edhë statutin themeltar të Shtetit Shqiptar, mbassi ajy 
kongres mori edhë titullin e “Asamblesë Konstituente”. 

Një nga vendimet e para që mori ishte edhë disaprovimi i qeverisë së Durrsit, të cilën e 
rëzoj nga fuqija. Kështu si fuqi sovrane provizore emnoj ajy Kongres 4 persona, të cilët 
formonin “Këshillin e Naltë” të Shtetit. Këto persona ishin Aqif Pashaj Elbasani, Abdi bej 
Totani prej Tirane, Monsignor Bumçi edhë Dr. Mihal Turtulli nga Korça. Si qeveri zgjodhi 
Kongresi : Sulejman Delvinën, kryeministër, 

Ahmet Zogun, si ministër të P. Brendëshme, Mehmet Konicën, ministër të P. Jashtme 
Sotir Pecin, ministër të Arësimit, Ndoc Çobën ministër të Financave, Hoxhë Kadri Prishtinën, 
ministër të Drejtësisë. 

Si u formua Qeverija, e caktoj për kryeqytet prapë Durrësin, u urdhrua Ahmet Zogu të 
shkonjë me fuqi të mjaftë në Durrës, të rëzonjë qeverin” e Durrësit, tuke storasur' qeverin” e 
re patriotike të Kongresit të Lushnjës. 

Ahmet Zogu e pranoj këtë dërgatë edhë ju drejtua Durrësit, por Italjanët, që s'i shihnin 
me sy të mirë veprimet e Kongresit të Lushnjës, i çuan fjalë që të heqë dorë prej këtij qëllimi, 
se po të marshonte mbi Durrës do haste përpara bajonetat e mitrolozet italiane. 

Ahmet Zogu, për të evituar një konflikt të këtillë, që munt të kishte pasime të hidhura 
për në, ndryshoj me një herë mëndje dhe ju drejtua Tiranës, gjë që s'u shkonte ndër ment 
kurrë italjanëve. 

Rrugës ku shkonte ushtërija e Zogut duall gjithë katundet me armë në dorë, tuke u 
bashkuar me fuqitë nacionale, deri sa harrinë shumën e 5. 000 e sa burravet, fuqi këjo kolosale 
për një expedicjon kësodore kurse fuqija aktive italiane nuk harinte as 1. 000 shpirt, dhe ku 
s'ish e mundur t'i ndihmonin edhë fuqi të tjera shqiptare. 

Kështu Ahmet Zogu hyri triumfalisht në Tiranë, të cilën e proklamoj si kryeqytet, tuke 
ngritur flamurin kombëtar mbi konakun e math të Zija bej Toptanit, ku u installua qeverija 
nacionale e Kongresit të Lushnjës me gjithë personelin e saj. Italjanët jo vetëm s”ju suall asnjë 
kundrështim, por përkundrazi u trempnë kur panë gjith” atë fuqi ushtarake të Ahmet Zogut, e 
cila dita-ditën po shtoheshe, edhë një shumicë oficerësh i vanë Zogut e i kërkuan të jenë nënë 
mrojtjen e tij, se mos pësonin gjë nga populli i egërsuar. 

Qeverija zuri vent mirë në Tiranë dhe filloj nga punët, tuke gjetur një Shqipëri me 
vështirësina të mbëdha e me ngatëresa të mjafta. 

Ahmet Zogu pas disa ditësh shkoj në Durrës e kërkoj të shpërndahet qeverija famoze e 
Durrësit, për ndryshe do t'a shpëmdante me anë të fuqisë. Panë ç'”panë, pra, qeveritarët e 
Durrësit u tërhoqnë që të gjithë, tuke ja dorëzuar gjith” arqivat qeverisë së Tiranësi Kështu 
mori funt sundimi i qeverisë së Durrësit. 

Po Ahmet Zogu nuk mjafton gjer këtu. Ju vërvit Krues me fuqi për të rëzuar sundimin 
diktatorial të Bazit të Canit, ose Abas Kupit, të cilën fuqi pas shumë mundimesh e rëzoj me 
një marrëveshje bashkë me Abas Kupin dhe Kruja u bashkua me pjesët e tjera Shqiptare pa u 
derdhur gjak. 

Mbi këto një tjetër i shkrepi Tiranës. Ky ishte një farë Osman Bali, një burrë shkurtalaq, 
po trim, miku i ngushtë e mercenari i Essadistëve, i cili, tuke patur edhë disa pjestarë në 
Parlamentin e ri Shqiptar, që e themeloj Kongresi i Lushnjës, e kishte qarkuar Tiranën dhe 
kërkonte rëzimin e qeverisë së Tiranës edhë zëvëndësimin e saj prej një qeverije Essadijane. 

Qeveritarët t'onë e panë pisk ahere se fuqija e saj ishte e përhapur, edhë nga ana tjetër 
nuk deshte të derdhte gjak vllazëror, prandaj u mundua me të mirë e me fjalë t'a bintte Osman 
Balin të hiqte dorë. Po ku dëgjonte Osman Balil Ajy kujtonte se e kish Tiranën në dorël 

Qeveritarët t'onë, si edhë të katër anëtarët e Këshillës së naltë kishin bërë gati valixat të 
iknin nga Tirana. Veç Ahmet Zogu s'e humbi shpresën, po merret vesh me Bajram Gurrin 
edhë një natë të bukur e msynë Osman Balin edhë e zunë të gjallë bashkë me prisit e tjerë, 
tuke i shpërnda fuqit” e tija. Osman Bali ahere, që të shpëtonjë nga litari u bashkua me 
qeverinë, tuke i dhënë asaj besën. 

Si shpëtoj nga ky rrezik, Zogu vendos të marshonjë mbi Shkodrën që t'a bashkonjë edhë 
atë me Shqipërinë tjetër, me gjithë që e dinte bukur se do ngatërohej me dy të mbëdha 
Europjane, atë të Italjanëve që shtriheshe deri në kodrat e Beltojës e të Berdicës afër Shkodrës 
edhë me atë të Francezëve, që kishin okupuar Shkodrën me rrethina. 

U nis pra, prej Tirane bashkë me ministrin e Drejtësisë Hoxha Kadrinë edhë me një fuqi 
të mjaftë e vjen gjer në Lesh. Po aty e ndalojnë Italjanët e s'e lenë të shkojë më tutje. Ahmet 
Zogu me të shpejt u komunikon një ultimatum italjanëvet e u thotë se do të përdorte fuqin” e 


' storas “ vë në vëndin e vet, vendos, instaloj (H. K.) 

armëve, në qoftë se e ndalonin, mbassi ky ishte urdhri që kish marrë nga qeverija e tij. Ahere 
Italjanët e lanë të lirë të kalojë urën e Drinit. Po kur vjen në Beltojë gjen tjetër rezisntencë të 
fortë prej Italjanëvet. Aty nuk dihet ç'urdhër mori komandanti italjan, i cili i la të kalojnë për 
në Shkodër. 

Kështu Ahmet Zogu me Hoxha Kadrinë vijnë në Shkodër dhe Francezët ahere e muar 
vesh kur i panë që u futnë brenda në Shkodër. Po e panë edhë vet” ato që nuk munt t' 
kundrështonin, sepse populli i Shkodrës u çua më këmbë, edhë ishte gati t'u binte 
Francezëvet, në qoftë se sillnin ndonjë kundrështim. 

Të dy ministrat Shqiptarë i pritmë me një enthusiasmë të madhe e me brohori, dhe 
gjeneralli Bardi de Fourton, i cili tre ditt më parë kish deklaruar se do t'u dorëzonte Shkodrën 
Serbëve, kur pa se Shkodra kërkohej prej qeverisë Shqiptare, nuk insistoj më tepër, po ja 
dorëzoj qeverisë kombëtare dhe kështu u largua miqësisht prej Shkodre e n”a lë të lirël 

Po Serbët, që ishin të sigurt se do t'a shtijshin Shkodrën në dorë, u zembruan shumë me 
largimin e ushtrise Franceze nga kryeqyteti i Teutës e kështu marshuan mbi Shkodër nga an” e 
Kastratit. 

Ahmet Zogu, i cili ndodhej akoma në Shkodër, ju dolli përpara me një fuqi shkodrane 
dhe pas një lufte të rrebtë të “Prroj i thatë” i Kastratit, i theu Serbët e i ndoqi deri në Vermosh, 
tuke u futur edhë në kufit” e tyre. 

Kështu edhë Serbët hoqnë dorë prej aspiracjoneve të tyre e n'a lanë të qetë. Mirë po 
Ahmet Zogu qëndroj akoma për një kohë të gjattë në Shkodër edhë si ministër i dërguar prej 
qeverisë së Tiranës edhë si zëvëndës Prefekti i Shkodrës, sepse s'kishte kaluar frika e të 
msymeve të Serbëvet. 

Unë aso kohe isha akoma në Shkodër, ku bënja avokatllëk, dhe kur ardhi Hoxha Kadriu 
si ministër i drejtësisë, u poqmë në Shkodrë e më tha se do formonte, po në qytetin e 
Shkodrës, trupin e diktimit dhe midis anëtarëve të tjerë m'u lut të marr pjesë edhë unë dhe 
kështu të më dërgonte dekretin përkatës të emërimit prej Tirane. Edhë unë, mbassi nuk vinte 
edhë aqe mirë puna e avokaturës, e pranova më një rrogë mujore prej 550 fr. Arit. 

Pas pesë dittsh, qysh se shkoj Hoxha Kadriu në Tiranë muarm të gjithë dekretet t'ona 
dhe formuam trupin e Diktimit' (civil e penal), me kryetar Salih Torrën dhe anëtarë, mua, 
Mehmet Karagjosin, Mustafa Nuri Rippën dhe Nazif Jusufatit dhe filluam nga puna me një 
qejf e me një armoni të pashoqtë. S'mbaj ment të kem shkuar si nëpunës aqe mirë, sa kam 
shkuar atë kohë me ata shokë. Punonim me gjithë fuqinë, po edhë fjalë me shoqi-shoqin nuku 
ndruam kurrë. Ishte diktimi i parë ky i Shqipërisë. 

Ndalemi në muajin e Nëntorit 1920. Tuke qenë se ime kunatë, e ndyera Marigo Pozio”, 
kishte disa punë private në Vlorë, më shkroj disa herë që të vetë gjer në Vlorë, dhe për këtë 
shkak kisha marë 10 ditt leje nga Ministri i Drejtësisë e isha gati të nisesha për në Vlorë. Po 
nga ana tjetër, gjith'ato ditë kishim edhë krizë ministriale, kështu që, qeverija e Sulejman 
Delvinës dha dorëheqjen dhe Këshilla e Naltë e Shtetit ngarkoj Iljas bej Vrionin të formojë 
kabinetin e ri. 

Ilias Vrioni e mori përsipër këtë detyrë tuke u munduar të formojë kabinetin e ri, dhe tue 
marrë e emërue dorë për dorë 4 ministra të cilët ishin Xhafer bej Ypi, si ministër i Drejtësisë, 
gjeneral Ali bej Kolonja, si zëvëndësministri të luftës, në vent të kolonelit Selahudin bej 
Shkozës, i cili ishte emëruar ministër titullar i luftës dhe Fuad bej Dibrën, si ministër të P. 
Brendëshme. të zëvëndësuar provizorisht prej Xhafer Ypit, dhe vetë Ilias Vrioni kish mbajtur 
portofolin e ministrit të P. Jashtme. Pra, mungonin nga Këshilli Ministror ministri i Financave 
dhe ajy i Arësimit. 


' gjykata e Diktimit — Instanca më e lartë e sistemit gjyqësor në atë kohë (H. K.) 
” Duke qenë se Marigo Pozio ka vdekur në verën e vitit 1932, siç e tregon K. Floqi më poshtë, kjo fjali tregon 
se kjo pjesë e autobiografisë së tij është shkruar pas vitit 1932 (H. K.) 

Bash atë natë që do nisesha me anë të lumit të Bunës për Vlorë, takonj përpara zyrës së 
Bashkisë mikun e vjetër Tef Curranin, që me vjete kishte ndenjur në Austri dhe ishte i 
licencuar prej Export-Akademia” së VYienës, i njohur mirë si një financjer me kapacitet. Z. 
Currani, posa më pa, më mer për krahu e më heq më nj'anë e më thotë: Kam me t'kallxue nji 
sent, qi ka me të gzue prë së teprit, si mik që t'kam. — Hair-haber, i thom folë, t'a marr vesh 
që të gëzohem. Z. Currani, si përgjigje më fjalët e mija, nxjer nga xhepi një telegraf e m'a jep 
t'a këndonj. Telegrafi ishte prej Kryeministrit të ri Ilias Vrionit, i cili e emëronte si ministër të 
Financave z. Tef Curranin, e e porositte të shkonte ca më shpejt në detyrën e tij në Tiranë. 

E përgëzova nxehtësisht z. Curranin dhe shkuam e pimë nga një kafë aty afër. Po nisem 
sonte, më thotë, dhe ç'ka të duesh më shkruj si mik që m”'kë e të kam. Ju fala nderit fort z. 
CGurranit dhe kështu më la lamtumirën e u ndahmë. 

Atë natë si u ngrys, po rinja në shtëpi tuke i rënë mandolinës e po prisnja të servireshte 
darka. Ime shoqe me sherbëtoren po tiganisnin ca qofte, kur po dëgjonj kampanellën e derës 
që po troket. Sa të marr vesh kush po trokiste jashtë në atë kohë — ora 7 i natës — kishte shkuar 
djali im Pirrua e hapi portën. Një telegraf përndarës i kish dhënë djalit një telegraf për muaj 
djali i vogël e e mer e ja jep s'ëmës, po ajo s'e hapi se i kish duart me mjell të qofteve e m'a 
dërgoj, ose m”a solli vetë telegrafin edhë e hapa. Telegrafi përmbante këto : 

“Zotnisë Kristo Floqit” 

“anëtar i Diktimit” 

“Shkodër” 

“Atdheu ka nevojë sot për djelmat e tij. stop. Unë, tuke çmuar veprat t'uaja patriotike 
edhë me pëlqimin e Këshillës Naltë ju lajmëronj emërimin t'uaj si ministër i Arësimit. stop. 
Posa të merni këtë telegraf luteni të nisi ca më shpejt në krye të detyrës s'uaj këtu. stop. 
Lajmëroni nisjen t'uaj. stop 

“Kryeministri Ilias Vrioni” 

Ç” është2 thotë ime shoqe. S'është gjë, i thom, po bëj gati e shtro darkën pastaj të thom, 
edhë zura të marr prapë mandolinën. Po gruaja ime, e kureshtuar tepër, e rëmbeu telegrafin 
me duar plot mjell si i kish, edhë e këndon. Me një herë më rrok për qafe, tuke qarë. Si” më 
thotë, more këtë lajmë kaqe gazmore e s'n'a rëfen gjë” Nuk përshkruhet ç'ngjau aherel Po i 
hoqa vërejtjen gruas mos thotë gjë, as djalit se n'a mblithte gjithë Shkodrën në shtëpi. I thashë 
që, mbassi nisem për në Vlorë mos bëj fjalë gjëkundi, e kur të kthehem në Tiranë e të marr 
detyrën përsipër ahere vere edhë tellallin po të duashi 

Në atë kohë ngjitet lart prapë im bir e më thotë se telegraf” përnduësi po prët bakshishin 
se qënkam bërë ministër. Ahere e thres lart përndaesin, e darovita 172 napoloni e i thashë mos 
përhapë ndo një fjalë gjer nesër, si të nisem nga Shkodra, po ajy i shkreti m”u përgjigj që edhë 
në mos thënte gjë ky, këtë lajmë e muar vesh të gjithë. 

Të nesërme pagdhirë mirë nisem për në Vlorë me anë të lumit Bunës se kish vapor në 
Prilaj për Durrës e Vlorë. Në vaporetën hynë disa pasaxherë, midis të cilëve Dr. Rauf Angoni, 
Bajram Fevziu, Serafin Mazreku e disa miq e të njohur të tjerë. 

Vapori do nisej nga mezi i natës për Durrës. Pra gjith'atë natë e kemi shkuar me 
muhabet e me loje letrash. Midis muhabetit biseduam mjaft edhë mbi politikën dhe midis të 
tjerave edhë për kabinetin e ri të Ilias Vrionit, si dhe për ministrit e rinj. Tha dikush atjë që s'u 
emërua edhë ministri i Arësimit bashkë me të tjerët edhë po bënim disa kombinezone', se 
kush munt të jetë kandidat për atë dekaster. Shumë persona zunë në gojë përveç meje. Por, 
dhëndri i Luigj Gurakuqit, që ish edhë ajy me në e vinte në Tiranë për punë se e kishin 
pushuar nga detyra si msues edhë i cili ishte afër mejet, më thotë ngadale : Ishallah, zotni 
Floqi, n'a bahesh zotnija jote ministër i Arsimit, vallahi nuk do t'ishte keq. I thom, u emnua 
një Shkodran z. Tef Currani si ministër i Financave pra doni ju që gjithë ministrat t'i marin 


' kombinezone - kombinacione (H. K.) 


264 


prej Shkodret” S”ka të bënjë thotë Serafini. Pastaj z. jyte s'jë Shkodran, po jë Korçar, edhë të 
meriton, për Zotin, të meriton. Po, allah-ile, në qoftë se bahesh ministër z. jyte a do më 
marrësh edhë mue në shërbimin pranë tejer Unë s'kisha ç't'i thesha. Po më dukej se diçka 
do dinte Serafini, që ma tha këtë fjalë, po prapë tuke e vezhgëlluae mirë kuptova se nuk dinte 
gjë. Me qenë se na përsëriti shumë herë, për t'a çkarkuar qafet edhë për të mos e zgjatur më 
fjalën, i thashë më së fundi, që, çasi' do të bëhet, po të emërohem ministër i Arësimit. Po ajy 
zok dreqi s'më ndaheshe. M”a jep dorën, thotë, se do t'a mbash fjalën, edhë unë pashë ç'pashë 
i dhashë edhë dorën edhë fjalën. 

Si fjetmë nj'a pesë orë, në mëngjes të nesërmen, vapori hodhi hekurin në limanin e 
Durrësit. Me një herë barkat n”'a u avitnë reth vaporit edhë i pari që hyri brenda në vapor ishte 
Rexhep Jella, prefekti i Durrësit. Hyn në sallonin ku ishin gjithë tok — ku — unë ndodhesha atë 
ças në kabinën t'ime edhë kërkon ministrin e Arësimit. 

Të gjithë pasaxherët shëkohen sy ndër sy e i thonë me një gojë prefektit të Durrësit se ka 
gabim, se në vapor nuk ka ndonjë ministër të Arësimit. Qysh, u thotë Rexhep Jella, nuk ashtë 
këtu z. Kristo Floqi” Po, i thonë, këtu është. Pra, tamam e kam, u përgjigjet edhë një herë 
prefekti Jella, z. Floqi ashtë ministri i Arësimit që po kërkonj. Të gjith'ata pasaxherë, hapnë 
sytë dhe çuditeshin pse s'u thashë gjë unë gjith” atë natë që ishim bashkë. 

Në atë çash dolla edhë unë nga kabina edhë m”u turrë te gjithë, tuke më përhiruar, edhë 
tuke u ankuar pse s'u tregova gjë deri ahere. Ju thashë se, mbassi vetëm një telegraf kisha nga 
Kryeministri Ilias Vrijoni dhe nuk dinja me ç'kondita do m'a ngarkonin ministrin” e Arsimit, 
edhë mbassi nisesha për në Vlorë, nuk kam dashur t'a përhap. 

Ahere më shtërnguan t'i gostit, edhë i gostita të gjithë. Muar vesh edhë kapitanët e 
komandantët e vaporit e kështu më nxori nga qesja zoti Prefekt i Durrësit 264 lireta që pagova 
për shampanjat, etj, veçanërisht regallove” që ju dhashë komandantëve. Prej këtyre ç” 
kuptova” Asgjë. Veç se kapitani i parë i vaporit më bëri nderin, pa ja kërkuar asnjeri, të 
ngrehë flamurin Shqiptar në katartin e vaporit, shëjë këjo që në vapor brenda kishin një 
ministër Shqiptar. 

Si u përshëndoshmë me Rezhep Jellën, më merr më nj'anë e më thotë se kish urdhër nga 
Kryeministri Ilias Vrioni telefonisht, të më merte nga vapori edhë të më shoqëronte me 
automobilin e qeverisë gjer në Tiranë, ku më priste padurim Kryeministri. I thom ahere 
Rexhep Jellës, se nuk mundem të vinj se isha nisur për në Vlorë për çështje familiare dhe 
ishte nevoja të vinja ca më parë, edhë se posa të mbaronja punë, i thashë, do kthehem me një 
herë në Tiranë, e ju luta t'a lajmëronte tekstualisht Kryeministrin. Rexhep Jella u mundua 
shumë të më bindë si edhë disa miq të tjerë pasaxherë, po s'më bindnë dot. Kështu u ndamë 
me prefektin e Durrësit edhë unë me disa pasaxherë të tjerë nisesha pas dy orësh për në Vlorë. 

Unë, kur u nisa nga Shkodra nuk ju përgjigja Ilias Vrijoni në telegrafin e tij, se ahere do 
t'isha i shtërnguar të vinja në Tiranë, kur se nevoja ishte të vinja në Vlorë më përpara. 
Prandaj, para se të nisem nga Shkodra i kisha bërë një koncept telegrafi gruas s'ime që t'ja 
drejtonte Ilias Vrijonit, tuke i çfaqur falenderime, e tuke e lajmuar se unë isha nisur për në 
Vlorë për çështje familiare. Pra, që këtej meret vesh se Ilias beu, posa mori atë telegram 
lajmëroj me një herë prefektin e Durrësit e të më kthejë në Tiranë. 

Kur harrimë në Vlorë kapitani i vaporit e ngriti prapë flamurin Shqiptar mbi katartin e 
“Molfetës” po, kur e pashë, ju luta t'a unjë që të mos bëheshe çështje. Po nga ajo që ruhesha 
nuk shpëtova , se varkaxhinjtë, posa ardhë në vapor, pyetnë për cilin e ngriti vapori flamurin 
Shqiptar, edhë një prej komandantëve i informoj se ishte në vapor ministri i Arësimit, tuke 
treguar me gisht personin t'em, kështu që lundratarët, me qenë se më njihnin mirë që kur isha 
në Vlorë, m'u mshtuall rrotull tuke më uruar. 


' çasi - ç” ashtu (H. K.) 
” regalo — dhuratë (H. K.) 

Dolla në Vlorë e vajta në shtëpi të s'ime kunatë Marigosë, e cila më priti me gëzim të 
math, pa ditur gjë. U shtruam të llafosemi, po nuk shkoj gjysmë ore edhë plakosnë qyme- 
qyme një karvan burrash vizitorë që s'kishin të sosur. Ime kunatë kur dëgjoj piksëpari 
prefektin, Kryetarin e Bashkisë, Drejtorin e Financave edhë Drejtorin e Policisë që më uronin 
nxehtësisht për ofiqin e ri që kisha marrë, po që uronin edhë atë bashkarisht për mua, ajo e 
shkreta, si nuk dinte gjë u habit e po më shihte në sy si e hutuar, gjer sa i thashë edhë vetë. 
Ahere me sytë plott lott e ndyera m'u hoth për qafe, tepër e gëzuar se e harriu atë ditël 

Vizitorët nuk n”a lanë rehat dy ditt me radhë. Pastaj plakosnë gratë, sa s'n”'a lijnin as një 
herë vetëm. Më së fundi e mblodhmë mëndjen edhë fillova t'i rrjeshtonj çështjet e saja, për të 
cilat më kishte ftuar. Por tani gjetmë belanë edhë nga telegrafet e Kryeministrit që po më 
çonte njërin pas tjetrit në Vlorë e që më ngutte të nisesha. 

Pashë ç'”pashë e lajmërova telegrafisht kryeministrin se po nisesha për Tiranë, me gjithë 
që s'ndenja në Vlorë veç tre ditt. 

Kur vajta në Tiranë — që ish e para herë që e vizitonja — rashë në hotelin “Frashëri”, 
hoteli më i mirë që ish aso kohe në Tiranë, ku s'kishte përveç se trë hotele, atë të “Durrësit” e 
të “Adriatikut” dhe vetëm një restaurant ku grumbulloheshim si sardhelet kush e kush të hante 
më parë. 

Si u rrojta e u mvesha mirë vajta në zyrën e Kryeministrisë. Këtu duhet shënuar se edhë 
ministritë e tjera, po në atë konakun e Zija bej Toptanit ishin grumbulluar, edhë se cila 
ministri kish vetëm nga dy dhoma, një për ministrin edhë një për personelin tjetër të pakët që 
kishte se cila ministri. Mjerisht, ministrija e Arësimit kish një odë shumë të vogël për 
ministrin dhe vetëm një karekllë e një tryezë të vogël. Vizitorët që vijnin duhej të rinin më 
këmbël 

Kur ardha te dera e Kryeministrisë shërbëtori nuk desh të më linte të hynja brenda, se atë 
çash kishin këshillë ministrore. Më kot mundohesha t'a bint se jam edhë unë një nga 
ministrat, po ajy s'më zinte besë, veç se më shëkonte me një sy ironie, si kur se desha të 
tallesha me “të. Tek e mbramja i dhashë një kartë-vizitë për Kryeministrin, të cilën ftuesi pat 
mirësinë të hapë derën e tij e t'ja dorëzojë Ilias beut. Ky me një herë del për jashta, më 
përshëndet më gëzim e më hidhet për qafe, se ishim miq të vjetër e më futi brenda, ku ishin 
edh” ministrat Tef Currani, që u shkul gazit kur më pa koleg, Xhafer Ypi, me të cilin 
njiheshim prej vjetësh, se edhë në Korçë e kisha nënë urdhrin t'em si një nga gjyqtarët 
paqtues, edhë gjenerall Ali Riza Kolonja, të cilin e njihnja për të parën herë. 

Mbas si bëmë ndonjë orë muhabet të mirë u ngritmë siç ishim edhë vamë në zyrën e 
Këshillës së Naltë të Shtetit, ku me një ceremoni të qetë dhashë benë e duhur. Ndejmë pak 
edhë aty dhe u kthyem prapë në Kryeministri, ku ju dhamë funt disa vendimeve dhe kur ardhë 
dreka më mori Kryeministri për drekë. 

Pas dreke shkova në ministrinë t'ime, ku fillova nga detyra. Me një herë të gjithë 
nëpunësit e mij nj'a 8 vetë gjithsej ardhë së bashkut me më uruan. I falenderova dhe ndërkohë 
i porosita të jenë të rregulltë e të zellshëm në detyrat e tyre. Bëra edhë qarkoren e duhur që 
lajmëronja gjithë drejtorit” e inspektorit” e Arsimit të Shtetit, që atë dikaster e kisha marrë unë 
përsipër edhe se kërkonja punë e vepërim prej gjithë arësimtarëve meshkuj e fembra. 

Atë natë, mbassi hëngra darkë edhë ishte një kohë e bukur, po pa Hënëzë, dolla t'a shëtit 
një herë Tiranën. Ora do ish nj”'a tetë. Tirana ahere ishte një farë katundi i math. Rrugët si 
aman 0 Zot. Ujët derdhej në formë të një lumi të vogël në për rrugët e Tiranës. Disa ura 
drrase, ose kadhramesh, bashkonin rrugët me dyqanet e ulta të Tiranës. Lopë e bagëti 
gjithfarësh e kafsha të trasha s'i mungonin kryeqytetit të kuq Shqiptar, tuke u sjellë nat” e ditë 
në për rrugët e qytetit, tuke shkuar për kullotje, ose tukë u kthyer s'andejmi. Brir” i bualli të 
çante nga do që të shkonje dhe duhet të kishe mëndjeni Tiranasit, njerëzit më fanatikë e më 
Turq nga gjithë populli tjetër i Shqipërisë, përveç disa intelektualëve e nëpunsve Tiranase që 
silleshin njerëzisht, të tjerët n'a shëkonin me sy të keq, si Kaura, sepse mbanim kapellel 

Mbylleshin që me pulat në për shtëpit” e tyre dhe gratë, me çembere' e roba të grisura e të 
reckosura e plot mballoma”, shetisnin të mbuluara si takëm karnavalesh në rrugat. S”'ishte e 
mundur me asnjeri të zinje miqësi e të ndronje këmbët, si thotë fjala. Kur vinte nata, si kur 
vinte mortja. S'kishte ku të dalç, as ku të vesh, dhe në qoftë se s'kishe ngrënë bukë me kohë, 
munt të flinje edhë pa bukël Tirana binte në një terr të math mbassi s'kishte as fenerë në për 
rrugat, përveç disa xhixhillonjave, ose shkëndijave që të klejitura ndritnin aty-këtu si 
brokurezat në Pranverë. Qetësi e madhe kudo 5 veç ahullimet e qenëve të pazzotë , nga të cilët 
ishte e pasur Tirana dhe gjelat e shtëpive munt të themi se e prishnin atë qetësi. Pra, edh” 
nëpunësit e Tiranës akoma ishin detyruar të mbylleshin me kohë e t'a shkonin natën tuke 
fjalosur, ose tuke lojtur poker, britzh, ose bakara: 

Si shetita nj'a dy orë atë natë e u largova mjaft, zura të kthehesha për në hotell, po 
mjerisht kisha humbur rrugën. Nuk shkuan pak minuta edhë has në mes të territ mbi një 


si ju, i thom. Ku shkon këtë orë” Shkonj në hotel “Frashëri”. Nga je ti” më thotë polici. Jam 
jabanxhi, i thom, sot kam ardhur në Tiranë për të parën herë. — Ku e ke fenerin” Ç'fener, i 
them” A shetitin njerëzijt këtu natën me fenera” Sir S”e ditke” më thotë. Aspaki Në në 
Shkodër e në Korçë, po edhë në Durrës e në Vlorë kemi vjete tani që s'i përdorim fenerat 
natën: - Këtu i thonë kryeqytet, m”a prët me inat policmani. Anxhak”, i thom, kryeqyteti është 
turp do përdorë fenera natën, si kur se jemi akoma nënë merhumen Turqil 

Leri fjalët, më thotë policjoti. Pse s'keni fener” Nuk e dinje urdhrin” Ku, djall t'a di,i 
thom këtë djall urdhër, tani po e marr vesh nga tyl Ahere, ma pret polici, eja me në bashkë. 
Ku të vemë” i thom. Në karakoll, ku gjetkë, thotë. Mos kujtove se do të të çojmë në hotell” 

Dhashë mora t'a bint se s”e dinja urdhërin e se nuk e bënj tjetër herë, me azallahi Ku 
dëgjonte polici, i cili ishte gati t'u jepte urdhër gjendarmëve të më gostitnin me ndonjë 
kondak kurrizit në rast që u kundrashtonjal Thashë një herë t'u rëfenj ofiqin t'em, po do mos 
më besonin. Ç'deshte një ministër fill i vetëm edhë pa fener në atë kohë nate2 

Desha s'desha u rashë pas gjer sa më prunë në një karakoll të vogël e të ngushtë, i cili 
egziston edhë sot në të dalmen e Tiranës afër spitaleve të Shtetit e t'ushtrisë. 

Kur më futnë brenda, Zoti e bëftë, thashë, karakollli Vetëm një krevat të hekurt me ca 
shtresha të vjetra e ta palara ish aty edhë nj'a dy frona draset njërin prej të cilëvet e okupova 
unë. 

Policjoti si më la aty filloj të shkonjë prapë në detyrën e tij dhe un” e pashë bukur se atë 
natë do gdhihesha aty mbi fron, prandaj, përpara se të largohet policmani me gjendarmët i 
thom : Nuk më thua, këtu do të ri tërë natën unë” Polici qeshi. Pse” thotë nuk të pëlqen a” fli 
një herë këtu se nuk bëhet kijametil Ahere i thom se dua të flas në telefon me drejtorin e 
Policisë. S'ke punë me atë, më thotë me inat, ajy flë tani, nesër. E dua tashti, i them me inat, 
ndryshe ke për ta paguar shtrenjtë këtë që më bëre sontel Ajy më pa një herë me inat se e kapa 
vetë telefonin pa e pyetur, po s'kuxoj të më ndalojë. 

I telefonoj komiserit të Policisë, po mezi më dha përgjigje se flinte. Hallovv'.... Këtu 
ministri i Arësimit, telefonoj nga karakolli i Policisë i rrugës së Dibrës. — Urdhno, zotni 
minister, më përgjigjet komiseri. Edhë ja shpjegonj një nga një ç'më ngjau. Komiseri i shkretë 
më kërkon pardon e më thotë të bënj mundimin t'a pres pak se vjen vetë me karocë të më 
marrë, që të mos vij më këmbë aqe lark. Me të vërtet u suall shumë gentil ku komiseri, i cili 
quhej Qazim Bodinaku, që sot është prefekt i Shkodrës. 

Polici kur dëgjoj shkëmbimin e fjalëve me telefon, u mpi, edhë mu afrua afër, tue 
kërkue pardon. Unë s'i fola gjë. Pas 20 minutash ardhi komiseri me karocë, ju bërtit një herë 


' çembere - nuk e gjeta në fjalor këtë fjalë, por duhet të ketë kuptim “perçe” (H. K.) 
” mballoma - arna (H. K.) 
$ ançak — megjithatë (përkthyer nga turqishtja me google H. K.) 

policit e gjendarmëve, që psë nuk më çuan në hotell, mbassi e panë se isha i huaj edhë kështu 
hipmë bashkë në karocë dhe vamë në hotell “Frashëri”, ku ju fala fort nderit për gjentilecën 
dhe e përcolla gjer ne dera. 

Të nesërmet kur ja u tregonja këtë kolegëve ministra u fiknë gazit. 

Detyra e parë kur mora dorëzimin përsipër ishte të zë nja lokal të ri për Ministrin” e 
Arsimit, se ishte turp të rinja në atë odushkë të vogël, ku kish ndejtë predesori' im Sotir Peci 
një mot-mot, edhë e cila ishte 2, 50 X 2, 50 metra. Kështu zura 

shtëpinë e Fuad Toptanit që kishte 5 oda të mbëdha edhë një koxha çardhak, ku u 
installuam bukur. 

Një ditë me vjen në zyrë Serafin Mazreku, për të cilin kam folur më lart. Pas disa 
komplimentave që më bëri, zotni ministër, më thotë më së fundi, a mbani ment që më keni 
dhënë fjalën brenda në vapor, kur vijshim prej Shkodre në Tiranë, se po të bëheshit ministër 
do më emnojshit edhë mua që kam mbetë pa punë me një tufë fëmijë” 

Kë të drejtë, i thom. Pritmë vetëm tre ditt. Ju pres, thotë edhë trembëdhjetë, mjafton të 
mos me qesni në harresë. Mos kij merak, i thom, se fjalën s'e ha. 

Kështu brenda trë ditve emërova z. Beltoja — kryesekretarin t'em — si drejtor të arësimit 
në Shkodër edhë në vent të tij emërova Serafin Mazrekun, me gjithë që m'u zembrua sekretari 
i parë i ministrisë VVilhelm Luka, por ky ishte i ri akoma për atë ofiq, kurse Mazreku ishte 
arësimtar i vjetër, profesor gjymnazit. 

Në atë kohë pat ardhur edhë Kristo Dakua prej Amerike, të cilin, me rekomandimin e 
Dr. Turtullit, që ish anëtar në Këshillin e Naltë, e kish thirur ministri arsimit Sotir Peci për t'a 
emëruar inspektor të Arësimit. Porse pa ardhur në Tiranë Kristo Dakua, i ndyeri $. Peci me 
shtytjet e Këshilltarit tjetër të naltë Emzot Bumçit, kish emëruar në atë vent katholikun msues 
Matthi Logorecin. 

Kur ardhi Dakua e u paraqit te Dr. Turtulli — se Peci ahere ishte në Korçë — Dr. Turtulli i 
tha se s'ka në dorë t'i bënjë gjë, sepse Peci nuk është më ministër, edhë se në vent të tij kish 
emëruar Logorecin. 

Dakua ahere më vjen në shtëpi me kunatën zojushen Parashqevi Kyrjas e më luten fort e 
fort që të mos e lë pa punë Dakon se s'ka as të holla me se të rronjë dhe se e muar më qafë, 
tuke e shpërngulur nga Amerika, ku kishte si do ku do një pozitë në Jamestovyn. I thashë do të 
mendohem. 

Matthi Logoreci, si inspektor i përgjithëshëm i Arësimit, kishte gurin e arrën në dorë. I 
siguruar se kishte protektor një këshilltar të naltë, Bumçin, i dukej se kishte zënë Perëndinë 
për mjekretl Ishte i vetëmi, që jo vetëm s'më dërgoj as një telegraf, ose letrë urimi qysh se u 
bëra ministër, po edhë në raportet që më çonte, si inspektor, përdorte një gjuhë gati 
urdhëruese e pretencioze”, e jo një gjuhë inferiori faqe një superiori të tij. Këjo sjellje më kish 
mërzitur fort e sidomos sjellja e tij mosbindëse, se sa do që e urdhërova dy herë të kthehet në 
qendër, në Tiranë, ajy më shishte mëndje, qinse ka nevojë akcili e akcili rajon për inspektim, 
qinse ishte nevoja të zgjatej inspektimi i tij edhë nj”a dy muaj të tjerë, se nuk i harrinin 4 muaj 
e sa, qysh në kohën e Pecit, që ishte i bir” i botës në inspektim, pa kishte të drejtë se veç 
rrogës, veç të ngrënave e të pirave në qarqet e ndryshme, ku i jepnin hospitalitet si një 
kryeinspektor, si një mysafir, po kishte edhë ngal15 fr ditën dijetë, veç udhëtimit, gjë kjo që s'i 
jepte dorë t'a linte pas aqe lehtë. Prandaj ky njeri, ky katholik fanatik, që, kur ishim në 
Shkodër n'a sajonte për “Shqënj” sepse ishim orthodhoksë, ky njeri, po them më kish 
qëndruar në stomakl Edhe një dit i heq një telegram në Korçë ku ishte, e i thom të niset 
urgjent, ndryshe do t'a pushonj nga puna. Edhe ahere s'ishte si tani që s'munt të vepërojë një 
ministër në emërime e në pushime pa vendim të Këshillit Ministror edhë pa pëlqimin e 
dekretimin e sovranit: se unë kur mora përsipër ministrin” e Arsimit u shpjegova më parë me 

Kryeministrin pastaj edhë me të katër antarët e Këshillis së Naltë, që si ministër do të kem 
dorë të lirë mbi personelin t'em, mbi emnimin e pushimin e disciplinën e tyre, ndryshe, ja u 
kisha deklaruar se s'e pranonj atë dekaster, edhë isha gati të kthehesha në Shkodër vendin 
t'em, si anëtar i Diktimit, që ndodhesha akoma me leje. Po, si Këshilla e Naltë, ashtu edhë 
Kryeministri, sa do që u përtypnë në krye, më lanë më së fundi të lirë edhë këtë ja u kisha 
marrë me shkrim. Prandaj zotnin” e tij Llogorecin e kisha në dorë. 

Të nesërmen të telegramit Llogoreci ishte në Tiranë. Por, i shkreti nuk u paraqit drejt për 
së drejti përpara meje, posa ardhi. Po shkoj më parë e ju ankua Këshillit të Naltë, m'andej 
Kryeministrit, për telegramin brutal se i quante ky, që i kisha drejtuar, tuke ja treguar 
telegramin ç'do këshilltari e ç'do ministri, sende që m'i treguan edhë mua shumë shpejt, 
organët e mij. 

Kështu Llogoreci m”u paraqit dy ditt më von prej ditës që mbrini në Tiranë, gjë që më 
inatosi edhë më tepër për indisciplinën e tij. 

Kur m”u paraqitë në zyrë e prita shumë ashpër, tuke i hequr verrejtjen e tuke çfaqur 
hidhërimin për sjelljet e tija. M'andej, tuke parë biografin” e tij i thom se shumë liksht kanë 
bërë që e kanë emëruar inspektor të përgjithëshëm të Arësimit, mbassi nuk ka çilsit e duhura, 
se pas rregullores së Arësimit duhej të kish shërbye të paktën pesë vjet si professor gjymnasi, 
tuke qenë më parë Doctor es letteres, doktor në filosofi, ose në fysiko-mathematikë, por se ti, i 
thom, s'kë asnjë çertifikatë që kë mbaruar një gjymnas, se ke qenë vetëm një msues ordiner 
në shkollat fillorel 

Po Llogoraci mori zjar me një herë e m”u tur si kur kishte shoqin e tij përpara, tuke m'u 
kërcënuar më së fundi, se mbassi u emërua një herë me pëlqimin e Këshillës së naltë edhë me 
vendim të Këshillit ministruer, kishte një të drejtë të përfitume. Do me thënë ishte i sigurt se 
nuk e tundte njeri nga vendil 

Unë s”prita më tutje, thira kryesekretarin e e urdhërova të redaktonjë një urdhër me të 
cilin e pushonja nga ofiqi i kryeinspektorit, tuke e emëruar anëtar të komisisë letrare, ku ishin 
edhë Alexander Xhovani, Ndue Paluca, Salih Çeka, Pertef Pogoni edhë Zef Fekeçi, edhë në 
vent të Llogorecit emëronja si kryeinspektor Kristo Dakon, i cili ishte Doktor në Mathematikë 
të një nga universitetet e Shteteve të Bashkuara. 

Llogoreci iku i mbushur me vrer e shkoj fill e u qa te Kryeministri, po ky ja preu me një 
herë rrugën, tuke i thënë se këjo ishte në dorë të ministrit të Arësimit, ku Këshilli Ministrues 
nuk përfshihet. 

Që aty Llogoreci shkoj në Këshillën e Naltë e bëri poterën e madhe, po edhë atjë Dr. 
Turtulli me Aqif Pashanë i thonë se s'munden t'i bëjnë asgjë, se m”'a kishin njohur mua me 
shkrim atë të drejtël 

Ahere ngrihet Monsignor Bumçi e vjen në Zyrën t'ime e më lutet miqësisht fort t'a 
tërheq pushimin e tij, tuke e mbajtur si kryeinspektor. I thashë Bumçit se ësht” e pamundur 
dhe të mos insistojë, edhe të jetë i kënaqur Llogoreci edhë atjë ku e vura, se as për atjë 
s'meritonte se nuk kish çilsit e duhura. Pa, ç'pa Bumçi s'foli gjë tjetër, po më salutoj e iku, 
por se Llogoreci çoj botën pesh për jashta tuke u ankuar fort kundra meje e nga ndonjë herë 
edhë tuke më sharrë, gjer sa e thira prapë në zyrë e e porosita strikt të ruthtë gojën e mos të 
shkonte tuke u ankuar posht” e përpjetë se do t'a pushonja krejt nga punal Kështu Llogoreci 
mblodhi bishtin e s'u dëgjua më. 

Puna vazhdonte bukur. Brenda 3 muajve shtuam 58 shkolla të reja të tjera, të cilat, kur 
kam dhënë dorëheqjen nga ministrija unë përpara Parlamentit, arritnë në 544 shkolla gjithsej, 
prej 318 që gjeta kur ardha ministër. 

Në atë kohë e sipër, tuke ndjerë nevojën e madhe të një instituti të mirë për vajzat t'ona 
u mora vesh me Kr. Dakon dhe me zojushen Parashqevi Kyrjas dhe me vendim të Këshillit 
Ministror — të cilin dërsiva sa e binda — Ministrija e Arësimit la në dispozicjon 23. 800 fr. arit 
për fillimin e shkollës, nënë drejtimine zojushes Kyrjas, e cila u urdhrua prej meje të bënjë 

projektin e institutit që do themelohej si edhe të orendive e të personelit ntë Shkollës. Pak vjet 
më vonë ngrihej edhe kjo shkollë në një ndërtesë madhështore mbi një kodër pitoreske të 
Valiasit, pak minuta lark tiranës, ku shndrit edhe sot, por mjerisht, me shtetëzimin e shkollave 
nga ministri malok e prototyp Mirash Ivanajt, kjo shkollë e shënuar mbet sot e shkretël 

Kishte ardhur Krishtlindja e vititit 1920. Me qenë se fëmijën e kisha akoma në Shkodër 
desha të vinja atje të ndodhesha edhe për ditën onomastike të embrit t'em. Prandaj mora lejen 
nga kolegët e mij dhe telegrafova gruas s” ime të më presë. Do shkonja një ditë më parë. 

Ahere në Tiranë s'kish përveç se një kamion për bartjen e teshave etj. të zyrave të 
ndryshta, gati të shkatëruar edhe një veturë të vogël, të çalë, që përdorte Kryeministri, kur 
desh të bënte ndo një vizitë nëpër legatat e ndryshme. Po Kryqi i Kuq Amerikan, që ndodhej 
në Tiranë kish një veturë të mirë, të cilën, ju luta drejtorit të saj e m”a dha të vete në Shkodër. 
Mir po si shofer më dha një djalë Malëzijas, i cili s'ishte aqe i praktikuar, si kur se e provojtil 

U nismë nga Tirana me një kohë të bukur dhe në veturën isha vetëm unë. Po nuk kaluan 
as tri kilometra, kur në rrugë n”a duall një karvan lopë, të cilat s'n”a lëshonin rrugën, sado që 
shoferi e përdori shpesh herë klaksonin. 

Tani shoferi, po të ishte habil, i zoti, do t'a evitonte të keqen, tuke ndaluar sidomos 
veturën, ose tuke ecur nga dalë, sa të shpërndaheshin lopët. Po shoferi desh të ecë me 
shpejtësi të paktën 20 kilometra mbi lopët. Un” e pashë se do t'i shtypnim kafshët e mjera e 
më ardhi keq, prandaj ju luta një herë, dy herë me të mirë, po ajy prapë havën- e tiji Ahere i 
hoqa verejtjen edhe e shava, tuke e urdhruar të qëndronte. Po shoferi u zembrua fort edhe, si e 
pashë, s'dëgjonte as urdhra, as kshilla: i ishte mbushur mendja dhe deshte të bënte të tijnë. 
Ishte kokë shkëmp. 

Kur ndesh njeriu me shoferë të këtillë është me azallahi E ka vehten në rrezik. Desha të 
zbres nga vetura, po s'më jepte kohë shoferi. E pashë se po n'a vërtiteshe një rrezik i math, ja 
lopët do shtypnim, edhe këtë nga një kapriçjo e marrë e shoferit, ja se do rëzoheshim në një 
hendek aty pranë, nga zik-zaket e nga të shmangurat e manovrat e tjera që bënte ky shofer i 
çmëndur, kur se e kish në dorë të qëndronte pak veturën dhe të evitonim çdo rrezik. 

Befas kthen veturën nga an” e mëngjër, ku ishte çelur vendi edhe filloj të marrë rrugë, po 
me një shpejtësi të madhe, po mjerisht dy lopë, tuke u goditur njëra me tjetrën me brirët e tyre 
n'a dalin përpara e n” a zenë rrugën. Shoferi i marrë, që të mos i shtypte lopët, me gjithë që 
njërën e rëzoj poshtë parafangu i veturës dredhoj shpejt e shpejt nga an” e mëngjër, kaqe 
shpejt, sa vetura humbi ekuilibrin edhe u pruar shumë nga an” e hendekut të rrugës, sa ment 
n'a përplasi brenda në hendek, ku do të coptoheshim sigurisht, po hajvani shofer, që të 
shpëtojmë ne tani, që ment ramë në hendek i jep një gjeste kthimi volënit' nga e djathta kaqe 
të rrebtë sa me një herë u dëgjua një krismë e tmershme, automobili u hoth në erë se bëri 
explozjon kazani i benzinës, dhe u bë copë e copë, tuke më flakëruar mua nj'a 5-6 çape lark 
në tokë, ku mbeta gati i vdekur, edhe shoferi mbet nënë shemtuarat e veturësi Më vjen ndër 
ment, se veç krismës së tmeruar te explozjonit të automobilit, s'mbaj ment të kem kuptuar gjë 
tjetër, se e keqja ngjau çash për çash. 

Nuk di sa ndenja në atë gjëndje të tmeruar me mendjen e humbur. Po kur ardha ndër 
ment pashë disa katundarë rrotull mejet. U ngrita më këmbë pa kuptuar gjë, ndonjë dhëmbje 
plagësh, ose ndo një sent tjetër. Si u shkunda mirë, vura re se portofoli im me nj'a 25 
napolona arit, një qese me 400 korona sermit edhe një mushama impermeablë, që e kisha 
blerë 8 napolona kishin bërë këmbël Kush i grabiti nuk e mora vesh. 

E shoh veturën e bukur bërë copë-copë. Me një herë më ra ndër ment shoferi, po s'e 
shihnja gjëkundi. Kur shohim më mirë, vura re se shoferi i marrë, shkaktari i atij mjerimi, 
ishte i vdekur nënë veturën e prishuri Me ndihmën e atyre katundarëve i tërheqim andej këtej 
shkatrinat e veturës edhe mezi e nxuarm s'andejmi shoferin pa shpirti Fytyr” e tij mbytur në 

gjak s'njihej fare: gjithkund në kokë, në trup, në duart ishte mbushur me plagë. Dukej se kish 
vdekur. 

Katundarët e laknë me ujë, e shkuntnë e e përshkundnë gjer sa e suall ndër ment e zu po 
rënkonte nga dalë, po nuk çoheshe dot më këmbë. 

Unë angazhova nj'a dy prej atyre katundarëve, tuke ju dhënë plaçkat e mija e tuke u 
kthyer bashkë me ata në Tiranë më këmbë, mbassi ahere s'gjenja rrugës as automobila, as 
karoca. Një katundar tjetër e lashë të rruante shoferin dhe veglat e tjera të veturës. 

Kur ecnja s'kuptonja gjë, po pasi baritmë nj'a dy kilometra e dërsimë, nxora shamin” e 
bardhë të fshinj djersën. Me një herë shoh se shamija ishte mbytur në 

gjak të kuq. Vë re mirë e mar vesh se kam një koxha plagë në kokë, prej së cilës kullonte 
gjaku. 

Pak m” andej, se si ngrita krahun e mëngjër dhe bërtita një herë sa munda, se më dhembi 
fort e s'e losnja doti Mora vesh se krahun do t'a kisha thyeri Po prapë vazhdonja të ecnja, gjer 
sa sosmë në ndërtesën e Misjonit Amerikan, ku ja tregova gjithë ngjarjen e keqe, tuke 
porositur drejtorin Amerikan M. Crovyly të përkujdeset për të. 

Takoj n'atë kohë që një tjetër veturë e Kryqit Kuq Amerikan ishte kthyer prej Durrësit, 
edhe kapitan Crovyly, me gjithë të keqen q'u ngjau që u çkatërua vetura e tyre e re, po që të 
nra çonte në vent nderin që desh të më bënte, më thotë anglisht që u bë si u bë, e humpmë 
ç'humpimë, po në rast që dëshëronj munt të nisesha prapë për Shkodër me veturën e dytë. 

Ju fala nderit fort edhe mbassi dy nursa (infermiere të K. Kuq) më fashojnë krahun me 
epidesme, si dhe kokën e çarë, u pregatita të nisem, dhe ardhi edhe vetura e dytë. Aty u ndoth 
edhe Dr. Turtulli, anëtari i Këshillës së Naltë, të cilit ja tregova gjithë ngjarjen. Po kur zura të 
hipinj në veturë, më theri këllku i këmbës së mëngjër, e thira fort, e s'munda t'a ngrej dot 
përpjetël Ahere më mer shpejt Dr. Turtulli brenda në një odë të veçantë, më çvesh e kur më 
sheh se kisha një plagë të madhe në këllkun e mëngjër, ku përmbi dy kile gjak i zi krejt ishte 
mbledhur tuke entur fort këllkun, më shtrin mbi krevat, më lau plagën me ndihmën e të dy 
infermjerave të K. Kuq, m”a lidh këllkun edhe gjithë këmbën me allçi, e më shtrin në krevat, 
tuke më porositur të mos lëviz fare nga vendi, edhe se është nevojë të ri të paktën 20 ditt në 
shtrat. 

Deh, hall'i math që më gjetil Ç” të mendonja tani, shtëpinë që po më priste” Vehten që 
e shihnja në atë ditë, apo të dhemburat e mbëdha që më zunë, apo gjithë ato të holla që 
humbal 

Dërgova shpejt fisin t'em Petraq Korçarin, kushëririn e gruas s'ime, që e kisha emëruar 
drejtorin e të ardhurave në Financë, mbassi kisha dy javë e ca që kisha marrë përsipër edhe 
Ministrin” e Financave, se titullari i saj, Tef Currani kishte shkuar me një misjon në Romë. 

Atë natë ç'kam hequr nga të dhëmburat varrit do t'ja rëfenji Gjëndje e paduruarshme. 
Më vinte të vras vehten të shpëtonji Mezi qetsohesha me inzheksjone morfine. Vajta kështu 
plot 18 ditt. Nuk do t'a harronj. 

Pas dy ditsh ardhi edhe ime shoqe me djalin t'em në Tiranë, në një shtëpi që kisha zënë 
me qira, ku rijnim tok me Kristo Dakon, i cili bashkë me një infermjere të K. K. Amerikan, 
më bënin shumë hyzmet. 

Me këtë shkak u shkëputa nga Shkodra. 

Si u bëra mirë dolla prapë në zyrë, dhe ahere drejtonja që të dy ministritë, të Arësimit e 
të Financavet. 

Gjithë personelin që kisha, si në njërën ministri, si në tjetrën, i kisha rregulluar e shtruar 
mirë në punë. 

Piksëpari u mendova t'i plotësonj e t'i zbukuronj me mobilet e duhura gjithë ministritë, 
prandaj binda Këshillin Ministror të më vendosë një kredi prej fr. arit 200. 000 dhe kështu me 
këto brenda në një muaj të gjitha ministritë kishin mobila të reja, kolltuke, kareklla, divane, 
arqiva, teftera, telefone — se vetëm Kryeministrija kishte vetëm një telefon dhe ministri” e 

tjera asnjë, as zyrat e tjera, kurse unë i mbusha me telefona të gjitha zyrat, gjithashtu bleva 
qilime e shtresa të tjera, përdhe, dollape, shkrestore etj. etj. kështu edhe një i huaj që vinte 
kuptonte se hynte në një ministri për të qënë. 

Ndërkohë u kujdesa edhe për pullat e reja poste të Shtetit edhe porositmë shpejt e 
shtypmë 650. 000 seri të ndryshme, gjithashtu u përkujdesa edhe për shtypjen e re të pullave 
të monopolit, që ishin aqe të nevojshme. Në pak kohë u gjentmë në rregull. 

Po ministri titullar i P. Brendëshme s'kishte ardhur akoma në Tiranë edhe n”a lajmëroj 
se nuk do vinte. Atë ministri e drejtonte provizorisht, ministri i Drejtësisë Xhafer Ypi. Pra 
ishte nevojë të emërohej një ministër i P. Brendëshme, që të mos mbetej vakante. 

U mblothmë disa herë në Këshillën Ministrore për një vendim të këtillë edhe secili prej 
nesh propozoj edhe nga një kandidat. Nga ana ime kisha propozuar kryetarin e ahershëm të 
Bashkisë Shkodrës Musa Jukën, me të cilin kisha bashkëpunim tre vjet me radhë, si avokat i 
Bashkisë së Shkodrës dhe i njihnja e çmoja mirë aktivitetin e math e zotsinë e tij, mirë po 
shokët s”e pranonin. 

Më së fundi, nuk di se kush ja kishte mbushur mëndjen Kryeministrit, po më duket se 
Dr. Turtulli, që të merte për ministër Refik bej Toptanin, të vëllan” e Mashar beut Toptanit, që 
ishte edhe patriot (Mashar beu) po edhe poet, kurse Refik beu, i vetë-titulluar “Refik Topia” — 
ndofta se kujtonte se mos ishte shtërmipi i Tanush e Karlo Topisë, ish përveç se një bulk 
pasanik. Kjo ngjau, sepse disa ditt më parë më kishte marrë Dr. Turtulli në katundin “Valijas” 
të Tiranës, t'i bënim vizitë Refik beut, në çifligun e tij, e ku, si biseduam nj”'a dy orë, Dr. 
Turtulli më tha se do t'ishte mirë t'a kishim këtë ministër të P. Brendëshme. Unë qesha ahere 
me gjithë zembër, tuke ja treguar si një bulk naif, analfabet e krejt injorant, po e pashë se Dr. 
Turtulli e kish marrë me seriozitet, e ky ja kish rekomanduar Kryeministrit dhe insistoj aqe 
shumë për të. 

I thashë Kryeministrit se do bijnim jashtë me një vendim t'atillë qesharak, po si e pamë 
që insistonte, s'ja prishmë qejfin. 

Kur i dërgoj Iljas beu zyrtarisht emërimin si ministër të P. Brendëshme, Refik Toptani, 
ose Topija, posa e mori në dorë dekretin e K. Naltë, më vjen mua në shtëpi e më jep një 
vjershë të gjattë, të shkruar me një stil vullgar e me një mentalitet 

qesharak, ku analizonte e përshkruante me vjersha gjithë programin e tij që do zhvillonte 
si ministër i brendëshëm. 

E këndova atë dreq-vjershë — që Zoti e bëftë vjershë — dhe kush e di sa herë ment qesha 
me gjithë zembër, me gjithë që mezi e këndonja, se ajo gjuhë s'ishte as shqipe, as dreq, po 
prapë u mbajta, se s'desha t'a përbuz drejt për drejt, tuke respektuar hospitalitetin. 

Në atë vjershë qesharake e sui-generis zhvillonte, si thashë programin e tij, një program 
të çuditshmë, program miturije, që as ajy vetë s'kishte kuptuar ç'do me thënë një ministër i 
brendëshëm, e si dukej as idhe s'kishte mbi ofiqin, që po thireshe të okuponte. 

Aty fliste për bujqësi, për shkolla, për punë botore, për gjykatore, për burgje, për 
relasjone e politike të jashtme, në një mënyrë bizare e të ngatrume, po aspak s'liste për 
Prefektura e Nënprefektura e për Bashki e Komuna. 

Më pyeti seriozisht si më duket programi i tij, si në pikpamje vjershe, mbassi edhe unë 
isha vjershëtor ashtu edhe në pikpamje administrative. I thashë me një fjalë, se, që në dy 
pikpamjet është “pikë”. 

Ahere m”u lut t'ja paraqitnja Këshillit Ministror për aprovim. Më porositi se nuk pranon 
asnjë ndryshim: në e pranofshin kështu si e ka, munt t'a merte përsipër atë ofiq që i ofronte 
Atdheu i dashur, ndryshe jol 

Të nesërmen, si e këndova disa herë atë vjershë të çuditshme, që s'kishte as masë as 
rimë, që s'kishte as një lidhje e armoni e që s'ishte as vjershë, as prozë, shkova në Këshillin 
ministror, e si u mblothmë të gjithë, u sillem shokëve e u thom: të ndershëm kolegë, sot kam 
nderin t'ju parashtronj programin e kandidatit ministër të P. Brendëshme, të z. Refik Topisë, 

që më nderoj, tuke m'a dorëzuar mua, e tuke më ngarkuar t'ju a zhvillonj. Po me qenë se 
kadidati ministër është edhe vjershëtar, prandaj programin e tij ka nderin t'ju a parashtrojë në 
vjershë. U panë sy ndër sy ministrat e zunë të qeshnin. Kryeministri thret kryesekretarin Ferid 
Vokopolën të këndonjë programin. Z. Kryeministër, i thom, nuk është nevoja të thrisni 
sekretarin t'ju a recitojë, me gjithë që edhe z. Vokopola është një nga vjershëtarët. Do t'jua 
këndonj unë, se e kam honepsur mirë. 

Edhe fillova t' ju a këndonj me një stomf të naltë e me gjeste vjershëtore. 

Kur dëgjuan kolegët e mij fjalët e para të programit prototyp u shkulë së qeshuri. Ilias 
beu s'mbaheshe dot së qeshuri: gjenerall Ali Rizaj qante me lott së qeshuri aty edhe Xhafer 
Ypi, që rinte gjith” i vrejtur, mbante hijet së qeshuril Unë pasonj, tuke kënduar pikat e tjera, 
në një mënyrë që mora pozën e një aktori dramatik, tuke haruar se jam edhe vetë ministër. U a 
këndova aqe bukur, sa kujtuan se janë në theatrol 

Si e mbarova, e ze për dore Kryeministrin edhe, mbassi i hoqa verejtjen se, një pikë po 
të ndryshonte nga këto, kandidati jynë nuk do t'a pranonte ministrin” e 

brëndëshme, i thashë më së fundi se ky është ministri futur' i brendëshëm edhe i shpreha 
përgëzimet e mija për zgjedhjen që kishte bërël 

Shkuam një orë dëfrimi nga më të bukurat e nga më hymoristiket. 

Përfundimi i kësaj ilaro-tragjedie ishte të marim në vent të tij Mehdi Frashërin. 

Refik Topija më ardhi pas dy ditt në shtëpi i zembëruar fort se kishte marrë vesh se në 
vent të tij kishin marrë Mehdi Frashërin. Ç” të të bënj, mor zotni” i thom. Zotrote s' deshe të 
ndryshojmë as një pikë të programit t'ënt, se po të m'a kishe dhënë këtë të drejtë sot do të ishe 
ministër i brendëshëm, po tani është tepër voni Iku i zembëruar Refik Topija, po mua më vjen 
edhe sot keq që s'e mbajta t'a kem atë program, ose të paktën nuk mbajta një kopje, se kishte 
aqe brilande e margaritarë, ca ishte mëkat të humbistel 

Mehdi Frashëri, të cilin e njihja mirë që në Vlorë e në Elbasan, posa mori ofiqin përsipër 
filloj nga ca masa të çuditshme. Dëshira e tij ishte të shdukte nga kadrua nëpunësit 
administrativë të krishterë e t'i ramplasonte me myslimanël Kur e mora vesh i shkova në zyrë 
e i thom se është një turp i math të vepronte në atë mënyrë, se Shqipërija nuk u bë vetëm për 
hatër të muhamedanëve, kur se edhe të krishterët janë bijt” e këtij Atdheut. Më thotë se të 475 
e popullsisë shqiptare janë myslimanë. Më vjen keq i them se s'ditke as gjeografin” e vendit 
edhe mos u bëj shkak të bëhen edhe të tjera memorandume, si ajy i Koço Kottës me shokë në 
Korçë, se ju i shkaktoni këto e n'a ndani shoqi me shoqin. 

Si e pashë që s'i mbushej mendja e që insistonte se mysylmanët që do të emëronte ishin 
më të zotët, shkova e ja tregova Kryeministrit dhe shokëve të tjerë dhe Kryeministri e thiri me 
një herë dhe bëmë kaqe fjalë, gjersa e unjmë e hoqi dorë prej këtij satrapismi. Po Mehdi 
Frashëri qysh ahere s'e haronte këtë incidencë dhe nuk shkonim edhe aqe mirë. 

Mehdi beu, nuk mjaftonte që ishte i çuditshëm në mendimet e tija, po përzjeheshe 
skandalisht edhe në detyrat e kolegëve tjerë, gjë që shkaktoj një grindje të madhe midis nesh e 
atij, se n'a prishi gjithë armoninë që kishim ma parë, gjer sa intervenoj vetë Kryeministri e një 
ditë përpara meje e ministrit të luftës, kolonel Selahudin Shkozës e qertoj shumë ashpër, sa i 
tha më në funt, se po t'a përseritte prapë do t'a shtërngonte të jepte dorëheqjen, ose do të 
jepnim ne të tjerët dorëheqjen. Kështu ja ndalovi pak hovin Mehdi Frashërit. Po me mua 
s'pajtoheshe akoma. 

Një dit n'a ngjau një tjetër sent, edhe kjo prapë i detyrohet inkapacitetit e mendimit, ose 
mentalitetit të çuditshëm të tij. 

Gjendarmërija e Gjinokastrës kish për të marrë nj'a 50. 000 e sa fr. arit, rrogat e tyre. Për 
këtë e kishim shtërnguar Prefektin e Gjinokastrës Kol Tromarën, t'i jepte urdhër drejtorit të 
Financave të Gjinokastrës që t'u a paguante. Edhe Prefekti e urdhroj drejtorin e Financave që 


' futur - i ardhshëm (H. K.) 

ishte Lame Karecua, që më von u bë edhe ky ministër i Financave, po Lame Karrecua 
s'dëgjonte as një urdhër tjetër veçse urdhrin e ministrit të Financave, urdhrin t'em. Kur më 
pyeti me telegraf, ju përgjegja mos paguaj as ovull' gjer sa të paraqitin Gjendarmërija kuadrin 
e të liquidojë hesapet e saj me Financën e Gjinokastrës. 

Po kjo përgjigje e zembroj shumë Prefektin e çuditshëm Kol Tromarën (i cili harroj se 
tjetër herë ishte shërbëtori i jem në Amerikë e më lante pjatat), e më drejton një telegraf më 
një mënyrë gjysmë brutale, ku më porosit t'a pushonj nga puna satrapin drejtor të Financave, 
Lame Karecon. 

Unë s'i dhashë as një përgjigje Kol Tromarës, veç se ja solla telegramin në kopje 
Ministrit të Brendëshëm, e kërkova t'i hiqet vërejtja Prefektit të Gjinokastrës. Po Mehdi 
Frashërit këjo nga njëri vesh i hyri e nga tjetri i dolli. 

Nga ana tjetër Kol Tromara i heq një telegram shifër M. Frashërit, ku i tregon gjattë e 
gjërrë situatën e i thotë se oficerët e Gjendarmërisë së Gjinokastrës duhen paguar me 
domosdo edhe shpejt ndryshe menasojnë se do revoltojnë etj. etj. edhe Mehdi Frashëri me 
gjithë ment i jep prapë urdhër shifre Kol Tromarës e pa shumë të kthyera e të vërtitura i thotë 
t'i prijë Gjendarmërisë (oficerëve), të vejë me këta në Financën e Gjinokastrës dhe në 
kundrështoftë Lame Karecua këta të mos e dëgjojnë (17), po.... të hapin kasën, të marrin të 
hollat, ose rrogat e tyre, të mbajnë një inventar dhe në tepërofshin t'ja kthejnë arkës së 
Gjinokastrësi 

Gjithkusht munt të imazhinojë se ç'farë soj urdhri ishte ky edhe si kuxoj një ministër i P. 
Brendëshme të ndërhyjnjë në detyrat e ministrit të Financave me një mënyrë kaqe 
paradhoksale, me një mënyrë kaqe budallal Ku ishim ne” Ku rronim” Kishim qeveri apo 
anarqi të plottë” E bënte këtë, jo një ministër i brendëshëm, po edhe një njeri me pesë para 
ment2 Ky ishte hyneri” i Mehdi Frashërit, të cilin e pagoj shumë shpejt, hajvani, gomari”1 

Drejtori i Financës së Gjinokastrës, po sa që e lajmoj Prefekti Kol Tromara se do vijshin 
në zyrë të tij e të gjëndej gati, se kishte urdhër (1) të paguheshe Gjendarmeria, ajy u habit edhe 
më një herë më telegrafon me shifra ç'i ngjet. Shpejt kapa telefonin, se s'priste puna, e i thom 
të ndryhet brenda në godinën e tij, ku ish edhe arka, e të mos permetojë as një ndërhyrje, as 
mos paguaj as një ovull, gjer sa të marrë urdhër të ri prej meje. Të kundrështojë me ç'do 
mënyrë kundra një vandalismi kësodoreti 

Si mbylla telefonin me Lame Karecon, kërkova Kryeministrin, i cili atë ças po hante 
bukë, se ish ora e drekës. I them në telefon hyneret e Mehdi Frashërit, gjë që e zembroj fort e 
më porosit që ora dy ponktualisht” të jem në zyrë të Kryeministrit me gjithë korespondencën 
përkatëse të kësaj çështjeje, se do t'a zgjidhte vetë ajy këtë punë të çrregullshme, që kalonte 
ç'do kufi. 

Unë m”anën tjetër lajmova telefonisht edhe ministrin e Luftës, kolonel Selahudinin, që 
ish njeri i drejtë e serioz e që më desh e më çmonte fort mua, e i thashë ç'ngjau me M. 
Frashërin, si dhe ç'do ngjiste me oficerët e Gjendarmerisë së Gjinokastrës pas pak ore, e e 
pyeta në dinte gjë. Ajy vërtet s'kish haber prej këtyre manovrave të M. Frashërit, edhe kaqe u 
xhindos e u ndez kur ja thashë, sa ngrihet vetë e më vjen në shtëpi, ku ja tregova edhe më 
mirë çështjen dhe e kurdisa bukur, që t'a kem edhe atë me vehte. 

Në orën dy mbas dreke ishin lajmëruar gjithë ministrat u ndothmë prezent në 
Kryeministri si edhe M. Frashëri. 


' ovull — monetë turke me vlerën më të vogël (H. K.) 

“hiine — mashtrim, mbrapshti, ligësi etj. (përkthyer me google nga turqishtja H. K.) 

$ Këto dy fjalët e fundit (hajvan e gomar) janë shtuar disa kohë më vonë shkrimit të origjinalit nga Kristo 
Floqi. Boja dhe penda e përdorur është dukshëm i ndryshëm nga penda e boja që ka përdorur vazhdimisht autori 
i kësaj autobiografie. Gjithashtu edhe germat e këyre dy fjalëve nuk më duket se janë si germat që përdor K. 
Floqi, me të cilat unë u ambjentova se kam mbi dy vjet që merrem me “to, kështu dyshoj se këto dy fjalë janë 
shtuar pas sekuestrimit të dorëshkrimit dhe depozitimit të tij në AQSH. Megjithate.... (H. K.) 

“ punktualisht — ekzakt, me përpikmëri (H. K.) 

Posa që u hap mbledhja mora fjalën unë, tuke expozuar çashtjen me ngjyrat më të zeza e 
tuke tuke protestuar rreptësisht për mënyrën bizare sa edhe arbitrare, me të cilën kishte 
ndërhyrë në kompetencën t'ime ministri i brendëshëm prototyp. Kërkova që imediatisht të 
marrë prapë urdhrin që i dha Prefektit vandall të Gjinokastrës dhe me atë bashkë ndëshkimin e 
këtij Prefekti. 

Si mbarova unë ju turr ministri i Luftës me një mynyrë krejt ushtarake e i foli kaqe 
rëndë, sa ment ardhë edhe në duart, po intervenuan' shokët e tjerë e mezi e qëndruan kolonel 
Selahudinin, i cili kish shumë të drejtë se i ndërhyri edhe atij në detyrat e tijal 

Ahere e vuri përpara Kryeministri e s'e mbanj ment as unë ç'i tha, po me dy fjalë e vuri 
në vent, tuke i thënë akoma se këto gafat e këtij s'paskan të sosuril Gjith” ashtu ju vërsulë edhe 
ministrat e tjerë. 

M. Frashëri ahere u topit e s'kish se ç'të theshte. J'a hodhi fajin kryesekretarit të tij Rauf 
Ficos, po edhe ky ja tha përpara nesh, kur e thiri, se pa urdhrin e tij ajy s'munt të bënte gjë. 
Edhe ashtu ishte vërtet. Mehdiu i gëlltiti të gjithal 

U shtërngua pastaj t'i telefononjë Prefektit Gjinokastrës të rijë urtë, se edhe ministri i 
Luftës i telefonoj Komandantit të Gjendarmërisë Gjinokastrës të shmanget nga kjo marrëzi, se 
ndryshe do t'i ndëshkonte rrebtësisht atë edhe oficerët e tjerë bashkëpunues, edhe të mos 
kuxojnë më të kërkojnë të holla pa paraqitur kuadrin e tyre e pa likuiduar përpara marrjet e 
disa somave nga an e tyre. Kështu pas një ore lajmërohesha prej Lame Karecos nga 
Gjinokastra se punët u zbutnë edhe se atë e lanë të qetë. 

Si u mbaruan këto kërkova prej Kryeministrit që M. Frashëri të çfaqte solemnisht 
përpara Këshillit hidhërimin e tij për sa ngjanë e të më kërkonte pardon. Edhe me që s'unjeshe 
M. Frashëri, un” u ngrita e kërkova të më pranohet dorëheqja, se s'kisha vent si ministër në 
atë Këshill. Gjithashtu bëri edhe ministri i Luftës, sa u shtërngua M. Frashëri të n'a kërkojë që 
të dyve pardoni Kështu e pësojnë budallenjtël 

Mbeti pastaj çështja e ndëshkimit të Prefektit. Po M. Frashëri e kishte dhënë vetë urdhrin 
si të bënte tani, t'a lëpinter Thotë Kryeministri se mjaftonte gjer këtu, po ne tok me ministrin 
e Luftës vumë këmbën që të dy, e kështu me vendim të Këshillit t'onë ju pre gjysma e rrogës 
Prefektit Gjinokastrës me shënimin që po t'a përsëriste edhe një herë do të pushoheshe nga 
puna. Kështu Kol Tromara e frynte e s'ftoheshe edhe ndenji, si thotë fjala, më lark se shokët. 

Këjo që ngjau në Gjinokastër n'a ngjau edhe neve këtu pas 5 ditsh qysh ahere. 

Oficerët e Gjendarmerisë këtu n'a u ankuan pse s'u paguajm rrogat edhe si u lidhë me 
korespondencën e gjattë që hoqnë me mua, që i porositnja gjithnjë të rregullonin hesapet e 
tyre me Arkën e Min. së Financave dhe pastaj të kërkonin të paguheshin, ata një ditë më vijnë 
en grup nj'a 5-6 oficerë, të kryesuar prej nënëkolonel Tatzatit dhe më shtërngojnë që ja t'iu 
paguanj që atë çash 140. 000 franga ar të rrogave ja se.... . (është për t'u çuditur nga ndo një 
herë me këtë mentalitetin e Shqiptarit) do të rrethonin Tiranën me 400 e ca gjendarmël 

Këtë ja kishin thënë edhe Kryeministrit e ishte trembur mjaft e më telefonoj edhe mua 
që, aman, aman, t'u jap ç't'u jap që të n”a çporren qafet, se atë ditë prisnim edhe ministrin e 
jashtzakonshëm të Anglisë, Mr. Hares-in, i cili vinte si i dërguar i jashtzakonshëm i Britanisë 
së Madhe. 

Ju përgjigja Iljas beut telefonisht se nuk u jap as pesëshin, gjer sa të mos rregullohen, 
edhe fajin, i thom hithma mua. Kështu që Kryeministri m'i dërgoj mua të gjithë këta oficerë, 
që më ardhë si xhelatë përsipër. 

Ju thashë, zotrinj, mblithi mëndjen e rregullohuni me Arkën e Shtetit, si ju kam porositur 
shpesh herë edhe sa që të liquidohen hesapet jam gati t' ja u paguanj. 


' jntervenuan - ndërhynë (H. K.) 

Por ata s'dëgjonin prej fjalësh, gjer sa u ashpërua bisedimi, edhe s'patnë turp të më 
thonë sheshazi se, në mos ju dhënça të hollat gjendarmërija do të qarkonjë Tiranën, dhe 
s'marrin as një responsabilitet për ç'ka do të ngjasël 

Ju thashë edhe një herë se atë ditë prisnim ministrin e Anglisë edhe është turp për ata të 
mendohen kësij gjërrash, që cënojnë e poshtërojnë dinjitetin e Shtetiti Po prapë s' dëgjonin 
dhe fundi i fundit m'u kërcenuan edhe mua. Ahere u ngrita me inat e ju thashë të dalin jashtë 
e këta duall e më lanë vetëmi 

Si ardhi ministri i Anglisë dhe paraqiti letër-kredencjalet e u akreditua pranë Shtetit 
t'onë, vura në rrugë çështjen e rrogave të Gjendarmërisë me anë të një komisjoni financjer 
dhe përfundimi i hetimeve ishte që, jo vetëm që s'u detyroheshe Financa rrogat që 
pretendonin, por ata i kishin edhe borç Arkës një shumë prej fr. ari 647. 80, prej paradhëniesh, 
që kishin marrë. Kështu jo vetëm s'ju dhashë gjë, po ja u mbajta nga rrogat dhe deri sa hoqa 
dorë nga ministrija e Financave, ato të holla, ju a zura në hesap gjer në santim. 

Po pasonj akoma mbi gafat e M. Frashërit. Po do mjaftohem të tregonj vetëm atë më 
karakteristiken, që të mos i përshkruanj të gjitha. 

Asokohet Misjoni Amerikan me qendrë Tiranën, i cili kish edhe institutin e Kryqit të 
Kuq Amerikan, kishte çfaqur dëshirën të ngrehte një shkollë të madhe teknike (Vocation 
schooll) dhe për këtë kish kërkuar edhe ndihmën morale e materjale të qeverisë s'onë. 

Si e biseduam çështjen hollë në Këshillën t'onë u vendos e m”u vue për barrë mua të 
bënj tratativat me drejtorin e Misjonit, që ishte po ajy kapitani Amerikan Crovvly, për të cilin 
kam bërë fjalë më sipër. Nga ana tjetër unë me të dy kualitetet edhe si ministri i Arësimit edhe 
si ministri i Financavet, isha autorizuar prej Këshillit t'i jap deri në 60. 000 fr. arit, një ndihmë 
materiale, kur se Misjoni Amerikan do autorizonte gjer më 150. 000 fr. ar të tjera për 
ndërtesën e shkollës, për sendet e saj, për ambullancën e K. Kuq e mobilet e tjera dhe për 
personelin. 

Pra, tratativat kishin filluar midis mejet edhe kapitan Crovyly, të cilin e kisha edhe mik të 
veçantë. Po kur ardhi çështja në të hollat, kapitan Crovyly i deshte për një herjesh të 50. 000 
frangat t'i merrtë ne dorë, kur se unë këto të holla do t'ja jepnja me kondita brenda 2 vjetve, 
prej datës që do të ishte goditur prej atyre ndërtesën e shkollës teknike. ' 

Kapitan Crovvly, si e pa se s'më bindte dot t'ja derthnja me një herë këto të holla, shkoj 
disa herë ne Kryeministri e ju lut, dhe ky më tha edhe mua e më dërgoj edhe nj'a dy kart- 
vizita për këtë punë, po unë nuk dëgjova t'ja jap. Më së fundit i thashë Mr. Crovvlyt se 
s'kishte lezet të përdorte mjete e influenca tërthoraze, se nuk do të fitonte gjë, po t'u 
shtroheshe konditave që i kisha caktuar. 

Mr. Crovvly, si e pa se s'mbaronte dot punë, u mendua një ditë të thresë gjithë Këshillin 
Ministrial për një çaj në ora 4, kur se mua në invitacjonin që më dërgoj më kishte caktuar orën 
5 pas dreke, d. m. th. një orë më von se kish ftuar kolegët e mij, edhe këtë e bëri që të kish 
kohë t'a goditte me ata më parë çështjen e të hollave që i duheshin e kur të vinja unë t'a kishte 
gati, se kujtonte, se po të më imponoheshin shokët nuk do thesha gjë. 

Unë pa ditur gjë shkova ponktualisht në ora 5, po, kur po sbathnja llastikat, se ishte kohë 
shiu, një zojushe, Miss VYilliams, që shërbente edhe ajo pranë K. Kuq Amerikan, kur po më 
merte kapellën edhe ombrellën prej duarve, pa ditur gjë, më 

thotë anglisht: Zoti Ministër, pse arthtë kaqe von” Shokët t'uaj kanë një orë që kanë pirë 
çajini 

Këto fjalë të Miss VYilliams më habitnë fort, se s'pandehnja një Amerikan të delte jashtë 
kufive të etiqetës. E mora vesh pse e kish bërë këtë kapitan Crovvly, po u mbajta e s'fola gjë, 


' Dokumentat zyrtare për këtë ngjarje ndodhen në AQSH Fondi i Ministris Arsimit 1920 Nr. 195-55-006, 
007, 010, 011, etj. Shifrat përputhen plotësisht. Duke qenë se 20 fr. ar në atë kohë shkembeheshin me 1 
monedhe floriri prej 6 gram, i bie që amerikani ka kerkuar nga arka e Shtetit Shqiptar 3. 000 (tremijë) monedha 
floriri (H. K.) 

veç u mjaftova t'i them zojushës Engleze se kisha punë pa mbeta von, edhe se Mr. Crovvly do 
m”a falte. 

Në atë kohë, tuke qenë i informuar dolli edhe kapitan Crovyly me një Engles tjetër e më 
pritnë ne dera e sallonit ku ishin mbledhur edhe kolegët e mij, të cilët, posa hyra u ngritnë të 
gjithë, përveç Mehdi Frashërit, i cili s'lojti nga vendi. 

Si ndenja afër kolegut ministrit të Luftës Selahudin Shkozës, më suall një çaj. Aty më 
thotë me një herë ministri i Luftës, që pse u vonova të vinj në çaj, kur se ata kishin një orë 
atje. Unë nxora e i tregova letër-ftimin e Crovvlyt, që më kish ftuar në orën 5 edhe ajy u çudit. 
E pyes ç'ka po bisedojnë kaqe orë me kapitan Crovvlyn, e më tha se bisedojnë për çështjen e 
shkollës teknike, po unë s'fola gjë, me gjithë që u nxeva mjaft. 

Si shkuan nj'a 2-3 minuta, M. Frashëri, i cili kishte një listë në dorë me disa shkrime të 
shkruara me lapis e nxjer prapë atë listën edhe i sillet në gjuhën frëngjishte kapitan Crovvylyt 
që rinte kundrejt atij e i thotë të pasojnë bisedimin. Kapiten Crovvly, i përgjigjet e i lutet t'a 
lenë për një ditë tjetër, po si e pa se M. Frashëri insistonte t'i jepej funt çështjes sa më parë, 
Mr. Crovvly nuk insistoj. 

Vrejta ahere mirë edhe dëgjonj M. Frashërin t'i thotë M. Crovvylyt, se do t'i bëhet çareja 
që t'i marrë të 60. 000 fr. në dorë, po duhet të mbeteshin d'accord më parë sa klasa do ketë 
shkolla, ç' personel, edhe nga do merrej personeli, ç'profesjone do të merreshin e disa gjërra të 
tjera. Ahere m'u nxeh gjaku edhe i sillem M. Frashërit, tuke i thënë ç'po bisedonte me 
Crovvlyn. Z. M. Frashëri s”e bëri as kabull të më përgjigjet sidomos par politesse, po unë s'e 
pushova fjalën. I thom: ju po bisedoni këtu për të hollat e Shkollës teknike që Ministrija e 
Financave do t'i japë K. K. Amerikan, po duhet t'a dijni më parë se s'kini as një kompetencë 
për këtë bisedim edhe ndërhyni padrejtësisht në kompetencën t'ime, si Ministër i Arësimit, 
kur se unë edhe si ministër i Arësimit edhe si ministër i Financave jam autorizuar prej 
Këshillit Ministror e jam lënë i lirë t'a rregullonj vetë këtë çështje, për të cilën as një prej jush 
s'ka të drejtë të ndërhyjë e të kundrështojë edhe se për këtë çështje kemi kaqe kohë që kemi 
hyrë në tratativa me Mr. Crovvlyn. I sillem ahere edhe Kryeministrit edhe ministrave të tjerë: 
Ju zotërinj, ju thom nuk m”a kini lënë mua këtë të drejtë” Nuk e kini nënëshkruar vendimin e 
Këshillit për këtë punë” Ke të drejtë të plottë, thotë Kryeministri. Ashtu është vërtet 
përgjigjen ministrat e tjerë. Po ahere, u thom, për këtë punë jini mbledhur këtu” Jo, thotë 
Kryeministri, këtu jemi thirur vetëm për një çaj. I sillem M. Frashërit: Po, z. s'ate, i thom, 
kush t'a dha këtë të drejtë” Pse përzjehesh në punët e mija” i thom. A jam përzjerë kurrë unë 
në kompetencat e tua” 

Këtë fjalë po i bisedojmë frëngjisht që ta marrë vesh çështjen edhe kap. Crovyly edhe 
ministri i Luftës, i cili, me gjithë që ish ministër i Shtetit Shqiptar, mjerisht.... nuk dinte Shqip 

Një tavatur mjaft karakteristik bëhet atë ças. Kryeministri gjendet në një vështirsi të 
madhe e kërkon t'i hedhë gunën çashtjes, se e pa se ra në gabim. Ministrat e tjerë më kërkonin 
ndjesë e më këshillonin mos e zgjat më tutje. Ministri i Luftës u zembrua mjaft me gafën 
trashanike të M. Frashërit, e po e qërton turqisht që nuk ka pushuar akoma së bëri gafa, e se 
kjo n'a expozon në syt” e të huajve etj, etj. 

Ahere i sillem Mr. Crovylyt anglisht i thom :Mr. Crovyly, nuk e mendonja kurrë nga z. 
juaj që me pretekstin e çajit, n'a paski ftuar të bisedojmë për çështjen e të hollave të shkollës, 
që kërkoni prej nesh, se duhej t'u mjaftonja unë, si ministër i Arësimit e i Financave bashkë. 
Nuk ju jap të drejtë kurrë të mburri nesër-pasnesër se e thirtë këtu gjithë Këshillin Ministror të 
Shqipërisë edhe me një çaj që i gostittë mbaruat punën t'uaji Veçanërisht më vjen shumë keq 
për hesapin t'uaj që jeni një gentlemann, një Amerikan i qytetëruar edhe me gjithë” ato kaluat 
kufirin e politesës, tuke ftuar kolegët e mij një orë më parë se mua, edhe mua në orën 5 pas 
dreke për çaj si e si të përfitoni t'a pregatitni punën, që kur të vinja unë të gjëndesha përpara 
përpara një fait-accompli-jel Për këtë do të ankohem edhe në Directoryn e përgjithëshme të K. 

Kuq Amerikan në VVashington, që të merni vesh se Shqiptarët, e sidomos ministrat shqiptarë 
nuk e hedhin poshtë prezdishini (prestigjin2 2 H. K.) 

Edhe me një herë u ngrita të shkonj edhe bashkë me mua u çua edhe ministri i Luftës. 
Kapitan Crovyly u zbeh në fytyrë kur dëgjoj këto fjalë të hidhura që i thashë edhe s'dinte as 
ajy si të bëntel Më mori më nj'anë e më kërkoj një mijë ekskuza', tuke m”u lutur t'ja fal e 
mos bëj demarshe të tjera, po unë s”e dëgjonjal 

Dolla jashtë, mora kapellën e ombrellën po bashkë me mua duall edhe Kryeministri me 
kolegët e tjerë, salutuam, sidomos unë, ftohtësisht kapitan Crovylyn e shkuam. 

Të nesërmen i dërgova një memorandum të gjatë K. Kuq Amerikan të VVashingtonit, të 
redaktuar anglisht, ku i çvillonja hollësisht të ngjarat dhe i ankohesha kundra sjelljeve të 
kapitan Crovvly. 

Ky memorandum bëri përshtypje të madhe në VVashington dhe pas dy muajve Mr. 
Crovvly u urdhrua të lerë Tiranën. Në vent të tij ardhi Mr. Black, një 

burrë i mirë e i matur, i cili kishte urdhër të trajtonte me mua kontratën, tuke pranuar pikë 
për pikë konditat e mija, edhe ashtu u bë e mori funt kjo çështjel 

Një tjetër gjë n'a ngjau ato ditt me Gasper Beltojën, të cilin unë e kisha dërguar Drejtor 
të Arësimit në Shkodër, si kur se kam folur më sipër. 

Një shumicë populli të Shkodrës kishin ankima personale kundra atij. Si u ankuan në 
Prefekturën e Shkodrës, pastaj edhe në Bashki edhe më së fundi të kryeipeshkvi i Shkodrës, 
Emzot Seregji te e mbramja m'u ankuan edhe mua për atë me një memorandum me 200 e ca 
nënëshkrime, vula e gishta. Unë u përgjegja se s'munt t'i mernja parasysh ato ankime, mbassi 
nuk ishin prej atyre që kishin relacjon me Gasper Beltojën, si drejtorin e Arësimit. 

Po populli i Shkodrës nuk mjaftoj deri këtu. Bën një tjetër raport të gjatë, ku perzjen 
edhe çështje administrative arsimore në disfavor të G. Beltojës e kërkon pushimin e tij nga ajo 
drejtori. 

Në atë raport të gjatë që kishin bërë, kishin marrë pjesë edhe nj'a 5-6 msues të 
SShkodrës, të cilët kishin ambicjone personale kundra Gasper Beltojës. Këtë lutje ja kishin 
drejtuar Këshillit Ministruer, me insistimin që G. Beltoja të pushoheshe iiimediatisht nga 
detyra e tijl 

Këshilli ministrial m'a solli mua, me anë të Kryeministrit dhe unë ju përgjigja që nuk 
shoh ndonjë arsyje ligjore t'a pushonj nga puna, tuke shtuar se të dëmtuarit munt t'i silleshin 
drejt për së drejti Gjyqit kompetent. Nga ana tjetër i dënova më prerjen e gjysmës rrogës 
mujore gjithsecilin prej msuësve që kishin marrë pjesë në atë raport, tuke u hequr vrejtjen, që, 
në rast përsëritjeje, do mernja masa të tjera kundra tyre. 

Kryeministri më foli veçanërisht që të mos e bënj çështje të madhe këtë, edhe mbassi e 
kërkon edhe Këshilli i Naltë, s” duhet t'ju a prishim 

I përgjigjem Kryeministrit se Shkodranët ankuesa, nga sa shoh unë s'kanë të drejtë, 
veçse e kanë marraz Beltojën, se ka kryer seriozisht detyrën e tij, pa mbajtur as një hatër e që 
s'mundem të pushonja pa arsye të forta një nëpunës që s'më ka dhënë as më të paktin shkak 
pazotsije, as për mungesë tjetër administrative, gjithashtu se s'mundem t'a pushonj për hatër 
të njërit e të tjetrit, qofshin këta edhe Këshilltarët e Naltë. 

Kryeministri, sa do që i dëgjoj mirë arësyetimet e mija, po tuke u shtëmguar nga Këshilli 
i Naltë, e sidomos nga Monsignor Bumçi, i cili interesoheshe personalisht në këtë çështje, 
edhe mbassi nuk më bindi dot s'di se qysh i kish dhënë fjalën Emzot Bumçit, që, edhe në mos 
desha unë do t'a pushonin me vendim të Këshillit Ministrial. 

Kur e mora vesh këtë, pjek Kryeministrin e i thom që, shëkoni mirë mos bëni ndonjë 
punë të këtillë, se nuk është e drejtë, as që kini të drejtë të përzihi në detyrat 


' ekskuza - kërkoj falje (H. K.) 


278 


e mija, mbassi çështjen e emërimit e të pushimit të nëpunësve të Arësimit m”a kini lënë 
mua exkluzivisht si Këshilli Ministror ashtu edhe Këshilli i Naltë i Shtetit. 

Pas dy ditësh, kur ardhi prapë kjo çështje për bisedim, vura re se Kryeministri me gjithë 
kolegët e tjerë deshin t'a pushonin Beltojën me vendim të Këshillit Ministror, se ishin tepër 
shtërnguar nga Këshilli i Naltë. 

Si e pashë se s'bëheshe ndryshe e se Beltoja, desha s'desha do të pushoheshe nga puna, 
se VOX POPULI VOX DET, ju thashë shokëve, se këtë çështje e konsideroj si përbuzje e 
shkelje të detyravet e të nderit t'em, se çështjen e Beltojës e shoh si një çështje që drejtohet 
kundra personit t'em mbassi unë, si kompetent në këtë punë nuk isha i mëndjes të pushohej 
Beltoja, sepse e kishin atë në sy disa Shkodranë katholikë, kur se këtij s'i gjenja as një faj 
vetë. Më së fundi ju thom, se po të vendosin kështu si po duan, jam i shtërnguar të jap 
dorëheqjen. 

Kryeministri zi të qeshte si edhe kolegët e tjerë, se s'besonin, se për një çështje kaqe të 
vogël, si kujtonin ata, unë do jepnja dorëheqjen. 

Fundi i fundit shokët vendosnë pushimin e Beltojës për shkak pazotsije edhe vendimin 
m'a komunikuan mua me një herë që t'a vinja në veprim. Ahere mora gjithë dokumentat që 
provonin zotsinë e kapacitetin e Beltojës, prej të cilavet as idhe s'kishin kolegët e mij, të cilët 
shkuan pas behrijajit, dhe bashkë me ato dokumenta trajtova edhe shkresën e dorëheqjes 
s'ime, tuke i stigmatizuar këtë punë të keqe që deshin arbitrarisht t'ja bënin Arësimit, dhe 
kështu shkova në Këshillin e Naltë e ju parashtrova dorëheqjen t'ime. 

Aqif Pashaj edhe Dr. Turtulli, po edhe Abdi Toptani, që s'e dijnin edhe aqe mirë këtë 
çështje si e konstatova, po që ishin të shtyrë tepër prej Monsignor Bumçit, i cili ishte nisiatori 
i çështjes, kur dëgjuan mirë arsyetinat e mija, kur ju tregova se sa i aftë e ponktual ishte 
Beltoja në detyrat e tija e si cmirat e disave kishin shkaktuar gjith” atë poterë etj. etj. këta të tre 
Këshilltarë, përveç Bumçit u habitnë fort edhe e vunë me Bumçin që pse s'u a kishte kallzuar 
mirë çështjen, po i mashtroj pushimin e Beltojës, sikur të ishte ky një kopuk. 

K. i Naltë thiri ahere Kryeministrin, i cili ardhi e më gjet edhe mua në sallonin e 
bisedimeve të Këshillit, ku Dr. Turtulli i bëri disa verejtje, që pse të vijë puna gjer këtu, sa 
ministri i Arësimit të japë dorëheqjen, kurse edhe ne edhe ju, i tha, e kemi lënë me dekret të 
lirë z. Floqi, për emrimet e pushimet e arsimtarëve. Ashtu është vërtet, i thotë Kryeministri, 
po ne këtë pushim e bëmë më fort për qejfin t'uaj. Ha, kështu qënka tha Dr. Turtulli. Ne kemi 
pesë para ment sa do pleq që jemi, e s'munt të n'a heqë Bumçi për hunde. Ne dorëheqjen e 
Ministrit s'e pranojmë, se Ministri paska të drejtë, faji është i joni, edhe i juaji, i thotë, Ilias 
beut se edhe shkuat pas qejfit t'onë, e jo si e kishit me detyrë. 

Përfundimi i kesaj komedie ishte që Këshilli i Naltë hoqi dorë nga pushimi i Beltojës, 
Këshilli Ministror e anulloj vendimin që dha, unë mbeta prapë ministër i 

Arësimit dhe Beltoja në vendin e tij edhe katholikët ankues Shkodranë me kryetar Emzot 
Seregjin edhe Kel Marubin mblodhnë bishtin e ndejtin rehat. 

Vazhdon nga Vol. LI 


Nuk shkoj një koh” e gjatë kur u çpall dekreti i Këshillës së Naltë për zgjedhjen e 
deputetëve, të cilët do ishin përfaqësonjësit e parë të Shtetit Shqiptar. Brenda muajit të Marsit 
1921 u bënë zgjedhjet dhe nga fillimi i Prillit të atij viti u çel Parllamenti i parë Shqiptar me 
përfaqësuesit deputetë të të gjitha krahinavet. 

Me qenë se mua nuk më zgjodhë deputet Korça — se nuk shtrova as kandidaturën t'ime, 
tuke kujtuar se, si një patriot të zgjedhur e një njeri që i shërbeu aqe shume Korçës e rretheve 
në kohën kritike të vitit 1914, Korça do më zgjidhte spontanisht deputetin e saj — pra u 
paraqitmë bashkë me kolegët e tjerë përpara Dhomës së deputetëve, ku muarm votën e 
besimit si kabinet legal, ku unë u çfaqa vetëm në cilsin” e ministrit të Arësimit. 

Po unë kisha shumë miq Dibranë dhe pothuajse njihesha me parinë e me mjaft bajraktarë 
të krajinave Dibrane të cilëvet u kisha sjellë shumë lehtësira si ministër i Financave të cilën 
ministri e drejtova gati një vjet të tërë, dhe parija e Dibrës nuk i harronte këto, prandaj kur u 
lejua të nxjerrë deputetët e saj dhe kur mori vesh se Korça s'më zgjodhi deputet, me një herë e 
pa më pyetur as pak, më regjistruan në listën e deputetëve të Dibrës dhe kur ardhë dita më 
zgjodhën me tërësin” e votavet deputet të Dibrës. Kështu e fitova edhe këtë ofiq. 

Si deputetë të Dibrës u zgjodhë këta: Hassan bej Prishtina, Ilias bej Vrijoni, Hoxhë 
Kadrija, Kolonel Selahudin Shkoza, Kristo Floqi, Kristo Dako, H. Strazimiri dhe një dibran, 
s'ja mbanj ment embrin. Ne e përfaqësuam denjësisht Dibrën dhe interesat e saj, edhe si 
ministra (sepse tre prej nesh bënin pjesë si ministra në kabinetin e Iljas Vrijonit) po edhe pas 
si dhamë dorëheqjen, si do t'a shpjegonjmë von, si deputetë të thjeshtë të Dibrës. 

Në Parlament pas nj'a dy muajsh filluan intrigat, të adresoheshin më fort kundra 
Qeverisë s'onë. Shkaku ishte se disa prej zotrinjve deputetëve lakmonin kolltuket t'ona. 

Kështu deputetët u ndanë në dy parti, në partinë nacjonale, ku pjestonja edhe unë dhe në 
partinë përparimtare, të cilën e kryesonin Fan Noli me Ahmet Zogun, që prapë edhe këta u 
përçanë në mes tyre, qysh ditën që Ahmet Zogu u zgjodh Kryeministër e mori frenat e Shtetit 
në dorë. 

Partia kundrështare nuk qëndronte rehat: gjithnjë na qitte pengime. Kush e di sa herë na 
thiri në interpellancë mua dhe kolegët e mij. Më së fundi Kryeministrit Iljas Vrijoni një dit i 
plasi shpirti e na mblodhi të gjithve e na tha se deshte të japi dorëheqjen. Un” i thashë se 
qëndron në vullnetin e tij, sa edhe ne sikur të mos donim të lëshonim kolltukët, do ti lijnim do 
e mos posa Kryeministri të dekllaroheshe dorëheqës. 

Kështu, një pasdreke herë të bukur në muajin e Qershorit 1921, Kryeministri z. Iljas 
Vrijoni u paraqit përpara Dhomës së deputetëve, me një buzë të qeshur, dhe pa e ditur as 
kushi, përveç se ne kolegët e tij, ajy bëri një raport të gjatë mbi vepërimet e Qeverisë, dyke 
provokuar parllamentarët të mbanin shënime e ti përgjigjeshin mbassi të kishte mbaruar fjalën 
dhe dekllaroj se ishte gati t'ja japë gjithkujt përgjigjen e duhur ajy dhe shokët e tij akoma, do 
me thënë ne. 

Disa deputetë, si Stavro Vinjahu, Ali Këlcyra, Koço Tasi, Luigj Gurakuqi, Bahri Omari, 
Dh. Kacimbra etj. kërkuan fjalën dhe filluan të atakojnë Kryeministrin personalisht, pastaj 
edhe ministrat e tjerë, përveç meje e ministrit të Luftës, kolonel Selahudin Shkozës. 

Gjithsecili nga ministrat mundnë t'ja japin përgjigjen e duhur interpellatarëve, po Iljas 
beu, si Kryeministër, s'duroj më tepër, po hipi me një nervozitet të madh në tribunën dhe ju 
dekllaroj se këto s'janë gjë tjetër përveç se profka, ose sabotazhe, që bëhen vetëm e vetëm për 
kolltukët, të cilat, tha, Iljas Vrijoni, ju a kemi falur, zotrinj dhe urdhroni të okuponi dyke i 
lakmuar kaqe fort, prandaj Qeverija kërkon sot prej jush votën e besimit. 

Kryetari i Parllamentit Eshfref Frashëri urdhroj gjysmë ore pushimit dhe deputetët u 
mblodhë në sallën e veçantë të gjërë të Kryeministrisë dhe pas gjysmë oret u riçel mbledhja 
parllamentare. 

Çështja u vu në votë nominative dhe kështu votuan 27 deputetë kondra Qeveris dhe 12 
në favorin e saj. 

Qeverija me anën e Kryeministrit Iljas Vrijonit dekllaroj se konsiderohet si dorëheqëse e 
kështu qysh atë ditë Kryeministri, në embër të kabinetit paraqiti dorëheqjen e Qeverisë 
përpara Këshillis së Naltë, e cila në fillim nuk ka dashur ta pranojë, se e konsideronte si një 
bllofë, ose një marrëzi parlamentare por mbassi e pa se insistuan shumë deputetë, i këshilloj 
ata të mendohen mirë për zgjedhjen e një kabineti të ri e sidomos i këshilloj të formonin një 
kabinet koalicjoni, ku do mernin pjesë edhe ministrat e Qeverisë dorëheqëse. 

Kështu Këshilla e Naltë na ngarkoj ne të qëndronim akoma në pozitat t'ona gjersa të 
formoheshe kabineti i ri i koalicjonit. Në këtë mënyrë ne vazhduam edhe plot dy muaj të tjerë 
si zëvëndës ministra. 

Pas dy muajve qysh ahere e mbas shumë e shumë përpjekjesh e shkëmbime mendimesh 
u formua më së fundi prej të dy partive edhe kabineti i ri i koalicjonit në këtë mënyrë : 

Iljas Vrijoni, Kryeministër pa portofol 

Sulejman Delvina, ministër i P. Brendshme 

Panteli Vangjeli, ministër i P. Jashtme 

Dhimitër Kacimbro, ministër i Drejtësisë 

Tef Currani, ministër i Financave 

Sotir Peci, ministër i Arësimit 

Selahudin Shkoza, ministër i Luftës 

Mehdi Frashëri, ministër i P. Botore 

Mjerisht, intrigat që nuk mungonin për dita, filluan prapë vepërimet shkatëronjëse të tyre. 
Sabotazhet filluan në një shkallë të gjërrë kundra Qeverrisë së koalicjonit, e cila, si do shohim 
më poshtë nuk jetoj më tepër se 4 muaj. 

Nga njera anë filloj kryengritja e Mirditës nënë kryesin” e kapitan Marka Gjonit, i cili, i 
shtyrë prej Serbëve si mercenar dekllaroj të ashtuquajturën Republikën e Mirditës, nënë 
mprojtjen e Jugosllavisë për dëmin e Shqipërisë. Intrigat e tjera të brendëshme në kryeqytet e 
në krahinat e tjera të Shtetit Shqiptar kishin marrë rrugën e tyre, sidomos në Dibër, ku 
shënoheshe një lëvizje e madhe kryengritëse, nënë prijësin” e Elez Jusufit. 

Qeverija e Koalicjonit, sado që dërgoj ushtri të mjaftë sidomos në Mirditë s'munt t'ju 
bënte ballë çetave të mbëdha kryengritëse, të përkrahura edhe nga ushtritë Serbe me artilerit” 
e tyre të rënda. 

Nisiatorët e lëvizjes mundnë të futin në rrethin e tyre edhe disa patriotë të tjerë të 
shënuar midis të cilëvet edhe një shumicë deputetësh të Parllamentit të Tiranës. 

Nuk shkoj shumë kohë dhe u formua në Tiranë i ashtuquajturi “Grupi i shenjtë”. Ky 
grup fillonj të vepëronjë me një mjeshtri e finecë të jashtzakonshme për të rëzuar Qeverin” e 
Koalicjonit e për të ardhur ata në fuqi. 

Në atë kohë bëhet një mosjon në Parlament për të rezuar deputetët e Drinit ose të Dibrës, 
pse gjoja ishin zgjedhur ilegalisht. Me një herë u përkrah mosjoni dhe u muar vendimi i 
Parllamentit për rëzimin e këtyre deputetëve, të cilët edhe i rëzuan. Kështu deputetët e Dibrës, 
bashkë me të cilët edhe unë u xhvazmë nga ajo detyrë. 

Po Grupi i shenjtë nuk mjaftoj me kaqe. I vuri qysqinë nga themelet edhe kabinetit bujë 
math të koalicjonit dhe s'ju ndah as pëllëmbën, gjer sa më 16 Tetorit 1921 e rëzoj. 

Grupi i shenjtë ja ngarkoj Panteli Evangjelit formimin e Qeverisë re. 

Vërtet Panteli Vangjeli e formoj Qeverin” e re, po prapë se prapë anëtarët e Qeverisë, të 
udhëhequr nga Grupi i shenjtë, pas pak ditsh filluan intrigat edhe kundra Panteli Vangjelit, të 
cilin deshnin t'a rëzonin. 

Njëkohësisht Grupi i shenjtë vendosi të suprimonte edhe Parllamentin. P. Vangjeli 
s'merte vesh se suprimimi i Parllamentit ish për dëmin e rrezikun e tij. Grupi i shenjtë ju 

imponua edhe Këshillit të Naltë, i cili nënë shtypjen e fortë të grupit, desh s'desh u shtërngua 
të lëshojë dekretin e suprimimit të Parllamentit. 

Kështu, më 4 Nëntorit 1921 vetë Panteli Evangjeli u detyrua të invokojë mbledhjen e 
deputetëve me anën e Kryetarit të Parllamentit Eshref Frashërit, dhe po atë ditë, pa ditur asnjë 
nga parllamentarët vendimin e Këshillit të Naltë, P. Evangjeli, midis një pushimi të thellë 
recitoj nga tribuna këtë dekret : 

“Këshilli i Naltë i Shtetit Shqiptar, tue marrë parasysh situatën politike të përjashtme të 
mvarrur dhe gjendjen tepër delikate, të krijuar prej ngjarjeve të fundit të papritura nga an” e 
Veri-Lindjes, dhe tue e pa nevojën e domosdoshme të një veprimi më të lirë të Qeverisë për ti 
bërë ballë situatës së vështirë, e tue u mbështetur në zakonet e adoptuar konstitucjonare, 
dekreton mbarimin e këtij sesjoni extraordinar të Parllamentit dhe urdhron konvokimin e tij 
më 4 Janar të vitit 1922”. 

Ky grusht - shteti, që s'e pat shembllën në historinë politike, i ra si një rrufe Parllamentit 
e e habiti farel Si u nda P. Evangjeli, filluan bisedime të gjata midis parllamentarëve, të cilët 
më në funt përfunduan të mos mblidhen, si kishte caktuar Këshilli i Naltë më 4 Janarit 1922, 
po më 1 të Janarit të atij viti. 

Tani ardhi radha e P. Evangjelit. Këshilli i Naltë, nënë presjonin e Grupit të shenjtë, 
filloj të shtërngojë P. Evangjelin të japë dorëheqjen, po Pant. Evangjelit s'i pëlqente të 
lëshonte kolltukuni Ahere 4 prej ministrave të kabinetit, midis të cilëvet edhe Zija Dibra, 
kapitan e ministër i P. Botore dhe Ahmet Dakli, ministër i Financave dhanë dorëheqjen 
spontanisht, kështu që desh s'desh u shtërngua edhe P. Evangjeli si kryeministër të japë 
dorëheqjen. Thonë se Zija Dibra me revolverin në dorë e shtëmgoj Kryeministrin P. Evangjeli 
për këtë demarsh. 

Këshilli i Naltë ngarkoj me një herë Qazim Koculin për të formuar kabinetin e ri. Qazim 
Koculi me të vërtet i mori frenat e Shtetit në dorë, por si e pa se dorëheqja e përdhuntë e P. 
Evangjelit kishte bërë një përshtypje të keqe edhe kishte tronditur opinionin publik e sidomos 
intelektualët e vendit, të cilët ishin egërsuar fort, nuk qëndroj në kolltukun kryeministror veç 
se 4-5 orë, dhe menjë herë ja paraqiti dorëheqjen Këshillit të Naltë, pa mundur akoma të 
formojë kabinetin e tij. 

Me një herë Këshilli i Naltë, si suksesorin e Q. Koculit thiri Hassan Prishtinën, të cilin e 
ngarkoj me formimin e kabinetit të ri. H. Prishtina i kish gati shokët dhe me një herë e formoj 
kabinetin dyke marrë disa nga ministrat e kabinetit të P. Evangjelit, midis të cilëvet edhe Zija 
Dibrën e Ahmet Daklin, si edhe të rinj Hoxha-Kadrinë, Kristo Dakon, si ministra të Drejtësisë 
e të Arësimit e të tjerë. Këto ngjanë në fillim të Dhjetorit 1921. 

Këjo Qeveri nuk u prit me sy të mirë prej sidomos intelektualëve, por edhe prej pothuaj 
gjithë nëpunsave të Shtetit, të cilët, duke patur si prijës shefat e tyre, filluan të revolltojnë e të 
çfaqin mos bindjen e tyre përpara ministrave të rinj. Shefat e drejtorët e përgjithëshëm të 
ministrive të ndryshme bënë një mbledhje të gjatë midis tyre dhe vendosnë të mos 
bashkëpunojnë me Qeverin” e re. Këtë vendim të prerë ja çfaqnë edhe Këshillit të Naltë dhe 
me një herë u larguan nga zyrat e tyre. 

Një anomali e plottë u shënua në kryeqytet. Shumë deputetë, nëpunës, ushtarë e 
intelektualë e lanë kryeqytetin, dyke ikur për Elbasan, Lushnjë e Berat e gjetkë. 

Hassan Prishtina, si i pa gjith” këtë e si priti kaqe protestime nga shumë anë të 
Shqipërisë, u shtërngua më së fundi të japë dorëheqjen. Kështu Qeverija e Hassan Prishtinës 
jetoj vetëm 5 ditti 

Pas këtyre ngjarjevet, edhe me nicjativën e njërit prej anëtarëve të Këshillit të Naltë, të 
Dr. Turtullit, u thirr z. Idhomene Kosturi, Korçar e tregtar në Durrës e patriot i vjetër, i cili u 
ngarkua të formojë Qeverin e re provizore dhe e formoj me sekretarët e përgjithëshëm të ç'do 
Ministrije, gjer sa të mblidheshe rregullisht Parllamenti e të zgjidhej Qeverija legale. 

Nuk zgjati shumë kjo kohë pas pak mbrrijnë në Tiranë prej frontit të Mirditës ku 
luftonte, Ahmet Zogu me një fuqi prej 3. 000 e sa Matjanësh e të tjerë dhe e okupoj ushtërisht 
kryeqytetin. 

Zogu thiri me një herë në kryeqytet deputetët e njerzit e tjerë të larguar. Parlamenti u 
mbloth e filloj nga vepërimet. Pas pak me shtytjen e Zogut u shtërnguan anëtarët e Këshillit të 
Naltë të japin dorëheqjen dhe në vent të tyre u emëruan Ymer Pashaj Vrijoni, Ndoc Pistulli, 
Refik Toptani dhe Sotir Peci. 

Një çqetësim mbretëronte në Tiranë. Populli edhe qarqet politike kishin dyshim se mos 
Ahmet Zogu, me fuqin” ushtarake që kishte në dorë e që nuk e shpërndante, mos dekllarohej 
diktator, duke paralizuar gjithë fuqitë politike të Shtetit. 

Dyke ditur se kisha një miqësi të ngushtë me Ahmet Zogun qysh në kohën e okupasjonit 
austrijak që ajy ndodhej si kolonel i fuqive shqiptare në Shkodër, u ngarkova nga an” e 
Qeverisë së Kosturit edhe nga disa politikanë e deputetë me një misjon të imtë e tepër delikat, 
të shkoja gjoja miqësisht si nga ana ime te Ahmet Zogu dhe t'i memja mendimin e tij se 
ç'qëllime kishte me ushtrinë që kish nënë urdhrat e tija. 

Unë shkova me një herë te Zogu dhe ajy më priti mjaft mirë. I fola si mik po edhe në 
embër të patriotismit të më thotë ç'kishte ndër ment të bënte më gjith” atë ushtëri që kish me 
vehte sepse ishte përhapur fjala se ajy do të shpallte diktaturën etj. etj. 

Ahmet Zogu buzëqeshi kur i dëgjoj këto e më tha se un” as tjetër kush s'duhet të ushqejë 
kësij qëllimesh për një farë diktature, se ajy, po të deshte, munt edhe t'a shpallte e s'kish njeri 
kush t'a kundrështonte por se ajy një qëllim të këtillë s'e ka pasur kurrë dhe duhet të qetsohet 
edhe Qeverija edhe populli. Shtoj se edhe fuqinë ushtarake që kish munt t'ja linte në 
dispozicjon Qeverisë, por më këshilloj nga ana tjetër t'a bint Qeverinë e Idhomene Kosturit, 
se e mira është të japë dorëheqjen, mbassi s'mund të qëndronte ashtu si ishte zgjedhur, sepse 
pjestarët e kabinetit të tij ishin nëpunës të rregullshëm e jo politikanë, edhe vetëm Parlamenti 
munt të zgjedhë Qeverinë legale konstitucjonale. 

E falenderova edhe shkova. Ja trasmetova këto Qeverisë së Kosturit e cila më një herë 
dha dorëheqjen më 24 Dhjetor 1921 dhe Këshilli i Naltë thiri me një herë z. Xhafer Ypi, të 
cilin e ngarkoj me formimin e Qeverisë. 

Xhafer Ypi e formoj Qeverin- e re dhe më 2 Janar 1922 u mblodh edhe Parllamenti e 
aprovoj Qeverin e Xhafer Ypit. 

Këjo jeta ime si ministër e si deputet kaloj për mua si një fillmë kinematografik, ose si 
një ëndër. Katër vjet tash që e kisha lënë profesjonin t'em të vlefshëm si avokat e po merresha 
me politikë, nga e cila s'kuptova gjë, përveç se kokë-çarje e skotura, dyke bërë midis këtyre 
edhe mjaft armikë, sa do që isha sjellë mirë e kisha punuar me zell e me sinqeritet të pashoqtë. 

Mbassi u bë Qeverija e koalicjonit ku u muar gati gjithë pjestarët e Qeveris së parë të 
Iljas Vrijonit me përjashtim t'em e të Xhafer Ypit, sa do që vetëm ne të dy nuk n'a akuzoj 
Parlamenti, që shkaktoj dorëheqjen e Iljas beut, e mbassi me rëzuan edhe nga deputetsija e 
Dibrës, dyke u zgjedhur të tjerë deputetë në vëndet t'ona mua m”u mërzit shpirti, mblodha 
mëndjen dhe më 8 Janarit 1922 zura me qira një dyqan në rrugën e Dibrës, e transformova në 
zyrë avokatore edhe me një herë mora lejen e ju përvesha punës, dyke ushtruar profesjonin 
t'em shpëtimtar të avokaturës, në të cilën kisha shërbyer gjer ahere 30 e sa vjeç në Greqi 
(Patrassë, Messollonjë, Karvasara etj.) si edhe në Shqipëri në Korçë, në Monastir, në Vlorë e 
në Shkodër. 

Lumërisht puna filloj të ecë mirë dhe brenda pak kohësh formova një klientellë të mirë, 
që më siguronte jetesën. 

Isha mjaft i kënaqur dhe e ndjenja vehten te lumur, kaqe sa, kur nga Frori i atij viti 
kryeministri Xhafer Ypi sa do që më përgëzoj e insistoj kaqe herë të mernja përsipër 
ministrin” e Drejtësisë, unë nuk e pranova. 

Dal-ngadalë punët avokatore po shtoheshin për dita. Davat” e shumta që pata fituar më 
kishin siguruar një pozitë mjaft të mirë, e sidomos nj'a dy dava të mbëdha, prej të cilave kisha 
marrë një kapar prej 200 e sa napolonash, të cilat edhe i fitova, më dhanë një nam të mirë 
kaqe sa billanxin e muajit prej 10-15 napolonash që e mbyllnja në muajt e parë, tani fillova t'a 
mbyll me 40, 50, 60 e deri me 100 napolona në muaj, gjë këjo që më bëri t'i harronj kolltuket 
e të mos i kem lakminë as atij kolltukut akoma të Kryeministrit. Edhe rehat e indipendent në 
punën t'ime dhe shkonja familisht një jetë të qetë e të lumur që nuk do t'a harronj kurrë. 

Miq kisha mjaft, zijafete përhera: hanim e pinim tok e këndonim e kërcenim si jo më 
mirë, sa na kishin zili gjithë bota. 

Mjerisht këtë jetë të qetë, këtë lumëri na e turbulloj një ngjarje e paprituri Ahmet Zogu 
kishte shumë armiq që kërkonin si e si t'ja hiqnin fuqinë nga dora e në ish e mundur t'a 
zhbijnin krejt nga faqja e dheut. Midis këtyre ishin Hassan Prishtina, Bajram Curri, Mustafa 
Kruja, Halit Lleshi, Elez Isufi, Salih Ohri, Zija Dibra e shumë të tjerë. Kjo lëvizje e madhe 
kryengritëse shënohej në Dibrat, në Çermenikë, në Martanesh, në Pukë, në Krasniq, në Lumë 
e njeti. Qeverija dërgoj disa detashmenta nënë major Prenk Jakun dhe kapitanat Meleq e Ferit 
Frashërin. 

Shumë përpjekje u bënë në shumë vënde. Në njërën prej këtyre u vra edhe kapitan 
Meleq Frashëri. Elez Isufi me shokë e me nj'a 5-600 Dibranë mundnë të arrijnë natën në 
Tiranë e të futen me gjithë ushtrinë e tyre në kryeqytet. Kjo ngjau më 9 Janar 1922. 

Një panik i math kapi Tiranëni Këshilli i Naltë bashkë me anëtarët e kabinetit të Xhafer 
Ypit dhe një shumicë deputetësh iknë me të shpejtë e shkuan në Elbasan. Ahmet Zogu, pjestar 
edhe ky i kabinetit nuk e la vëndin e tij, po qëndroj me një pakicë ushtarësh besnikë e u 
trinçerua në ndërtesën Qeveritare të Zija bej Toptanit, ku ish edhe Parllamenti. Ajy e shëkonte 
se gjith” ato manovra bëheshin për atë, po prapë se prapë pati kuximin të qëndrojë. 

Unë, si thashë edhe më sipër e kisha mik të ngushtë Zogun edhe më vinte keq të vritej 
ashtu kot bash në vlugun' e moshës së tij e sidomos prej Shqiptarëshi Prandaj natën e dytë e 
lajmërova me një njerin” e tij se desha ta takonj edh” ajy më dërgoj fjalë se po më pret. Në 
orën e caktuar më dërgoj 3 gjendarmë të armatosur në shtëpi, të cilët më shoqëruan gjer në 
konakun e Qeverisë e më shtijnë në dhomën e veçantë, ku ishte Ahmet Zogu. Kemi ndenjur 
gjithë natën bashkë dyke biseduar e dyke pirë kafe e cigare gjer sa u gdhi. Për shoqëri kishim 
herë pas here major Guilardin dhe M. Leskovikun, nënkolonel, adjutantin e Ahmet Zogut. 

Për se jeni munduar” më tha Zogu. 

Ardha t'ju shoh, i përgjigjem, se më vjen keq të derdhet kot një gjak Shqiptari dhe po të 
më lejoni, mbassi i njoh e i kam miq edhe Dibranët kryengritës, të cilët, siç e dijni, më kanë 
zgjedhur dikur edhe deputetetin e tyre, në qoftë se më lejoni, po e përsërit, jam gati me disa 
miqt” e mij besnikë të ndërmjetësonj pran” atyre që të mos përpiqi me shoqi-shoqin, po të 
goditeni me të mirë. Unë të vinj në një mëndje me ata” ma priti Zogu, jo, kurrë. Ju s'e merni 
vesh se qëllimi i tyre është të më çfarrosin mua Po t'ju bindem atyre, të jini i sigurt se ja do 
më burgosin, ja se do më shëkoni një dit të mvarruri 

Mos e dhëntë Zoti, i thashë. Ajo gjë s'munt të bëhet kurrë: mjafton të na japin besën. 

Unë s'ju zë besë kurrë më tha, se i kam armiq. Sa të pësonj ndo një turp të çnderohem, 
më mirë të vdes si burrë me armët në dorël E kam vendosur. 

A jini menduar mir” — thom, për këtë rrezik ku e futni vehten dhe popullin bashkë” 


'në vlugun e moshës - në lulen e moshës (H. K.) 

E kam peshuar mirë, m'u përgjigj. Unë sot gjëndem në hallin e një breshke, që kuptoj 
rrezikun e u përblodh në kafkallën e saj të fortë. Ja se do më shtypin e të mbaronj, ja se 
kafkalla ime do t'u thyej këmbët e kështu do shpëtonj e do fitonj. 

Dhash” e mora, po nuk e binda dot. 

Si u informova mirë, A. Zogu, gjith” atë natë që bisedonim bashkë ajy ishte trinçeruar 

mirë rreth ndërtesës Qeveritare. Veçanërisht te Sahati i kryeqytetit, mbi të dy minaret e 
xhamive afër Sahatit, mbi taracën e Min. Botore që ishte në shtëpin” e vllazërisë Gjorgoni, 
afër shtëpisë ku banonja unë, si edhe në disa vënde të tjerë strategjikë, A. Zogu kishte 
kurdisur mitraloza me artiljerë të provuar, gati, me shenjën e parë, tu binte kryengritësve, të 
cilët ishin grumbulluar në shtëpin” e Isuf Elezit e në disa shtëpi të tjera rrotull, dyke zënë 
gjith” atë lagje, e cila atë mëngjes u ndoth e qarkulluar prej fuqive armate të Zogut, i cili, 
telegrafisht kishte thirur mjaft ushtëri prej Elbasanit prej Beratit prej Lushnjes si ndihmë 
kundra kryengritësavet. 

Atë ditë, si u ktheva në shtëpi nga mëngjezi, pas ndo një oret shkova e çela zyrën. Por 
aty nga ora 11 para dreke, befas krisi pushka e parë. Zogistët u ranë kryengritësvet, edhe këta 
u përgjiqnë me një herë. 

Pa e marrë vesh mirë ishin ngrehur barikada në për rrugët e sidomos në rrugën e Dibrës, 
ku e kisha edhe zyrën t'ime. Mbylla me një herë dyert e penxheret edhe mbetmë brenda në 
zyrë bashkë me nj”'a 2-3 kleintë të tjerë, të cilët i zuri taksirati, ashtu si më zu edhe mua. 

Pushka u dëndësua. Plumbat vijnin breshër andej e këtej. U vranë nj'a dy nga an” e 
kryengritësve dhe u plagosnë nj'a 5-6. Dyfeku mbajti nja 4-5 orë dhe posa filloj të rallohet n'a 
lajmëruan të mbyllim dyqanet e të shkojmë me të shpejtë në për shtëpitë t'ona. 

Kështu u mbyll gjithë tregu e të gjitha shtëpitë. Nata që pasoj, do me th. ajo natë, ka 
qenë një natë nga më të tmershmet që më kanë parë sytël 

Prej orës 8 të natës filloj gjëmimi i pushkëve nga të dy anët. Mitralozat prej Sahatit, prej 
xhamijave, e sidomos prej taracës së Min. Botore, që ishin përballë shtëpisë s'ime, filluan 
zjarin e tyre infermal. Përpara sokakut t'onë bëheshe lufta më e madhe. Plumbat na 
vërshellenin mbi krye. Kush e di sa prej tyre hëngrën murret e shtëpisë s'ime që e kisha për 
fat të keq në qoshe. Disa xhama n'a u thyen iskra. Qeramidhet po dërmoheshin prej coprave të 
mitralozavet, një zhurm e një gjurulldi e madhe na shurdhonte veshët. Dëgjoheshin thirje e 
blegërime, si kur ishe në një thertore. Për mbi 7-8 vetë u vranë bash gjatë sokakut t'em edhe 
kushedi sa të tjerë u plagosnë nga të dy anët. Kijameti math, thua se ishte hapur ferri vetël 

Të nesërmet një qetësi. S' dëgjohej zë gjëkundi, as që lëviste halë. Mbetmë kështu të 
mbyllur gjithë natën e gjer nga ora 4 pas dreke-herës. Nga ora pesë dëgjojmë tellallin e 
Bashkisë që po kndjellte popullin të largohen krejt nga Tirana në për fushat, se Zogu ishte gati 
t'i verë zjarin gjithë kartjerit ku ndodheshin kryengritësit e se do ta vazhdonte pushkën gjer 
më në funti 

Nuk tregohet lehtë ajy moment kritik. Të gjithë, me burrë, me gra u ngarkuam si 
muntmë e duallm jashtë Tiranës me nga një darkë bukë vetëm. Rreziku na kishte ardhur te 
dera. Situata ishte tepër e turbulltël 

Nuk kishim ndo një orë që u sheshtuam familisht përtej fushës së Shallvarit e po 
mendonim si do t'a gdhinim atë natë në mes të asaj së ftohte, kur ja më aviten dy policjotë, të 
cilët më kërkonin me istek, të dërguar nga an” e Ahmet Zogut. Ç” është” ju them. Çohu shpejt 
më thonë se po të pret Ahmet beu në konakun e tij. Me një herë i hipa automobilit që kish 
dërguar enkas me policjotët edhe për 2-3 minuta u ndodha atje ku mezi munda të hynj brenda, 
dyke kapërcyer thasët me zhur që kishin storasur njëri-mbi tjetrin si trinçe. 

Hyra brenda. Ahmet Zogu më priti te dera e më dha dorën. Aty pashë disa oficera 
Shqiptarë edhe nj'a 2-3 civilë. Ahmet Zogu më tërhoqi më nj'anë e më tha se, mbassi 
kryengritësit kishin kërkuar një marrëveshje me atë, ajy kishte thirur mikun e tij, ambasadorin 
e Bretanjës së Madhe Mister Hares, i cili pas pak ja mbrini atje bashkë me dragomanin e tij. 

Prandaj, vazhdoj A. Zogu, të thira edhe ty, pse dy ditt më përpara më pate thënë se dëshironje 
të ndërmjetësonje për një farë ujdije. Si thua, a dëshiron të shkosh nga ana ime për këtë qëllim 
bashkë me ambasadorin Engles” Me gjithë qejf, i përgjigjem, jam gati të vete në merqesin e 
kryengritësvet edhe jam i bindur se do përfundojmë mirë. 

Kështu pas 5 minutash, mbassi na tregoj kushtet e armisticit me kryengritësit, u nismë 
me Mr. Hares e me dragomanin e tij me veturën e ambasadorit engles e me flamurin e 
Bretanjës së madhe dhe shkuam në kartijerën e kryengritësve, dyke pasur ngulur në ballë të 
veturës një shami të bardhë si shenjë pagjeje. 

Kryengritësit, sidomos prijësit e tyre Elez Isufi me shokë na pritnë shumë mirë. Na 
gostitnë edhe me kafe. Z. Hares me pak fjalë u shpjegoj qëllimin e ardhjes. Në fjalët e tija 
shtova edhe unë se jam i dërguar posaçërisht nga A. Zogu por se vinj edhe si miku e 
dashamirësi i tyre dhe kësaj çështje të shëmtuarshme duhet ti japim funti 

Brenda një oret kishin mbaruar bisedimet. Përfundimi ishte që kryegritësit pranuan 
kushtet e A. Zogut dhe qysh atë natë u larguan nga viset e Dibrës bashkë me armët e tyre pa i 
trazuar njeri dhe kështu situata prapë mori normalitetin e saji Të nesërmen u kthyen në Tiranë 
ministrat e kabinetit të Xhafer Ypit bashkë me të gjithë të arratisurit e tjerë dhe Qeverija filloj 
veprimet e saj. 

Por një tjetër rrezik po shkrepte nga ana e Shijakut. Shijakasit, dyke qenë të sigurtë se 
kryengritësit e Dibrës e kishin okupuar kryeqytetin, edhe si ishin nisur edhe tjetër herë në 
kohën e princit VVied, kur ngritnë krye kundra tij edhe kërkonin Babën (Sulltanin) dhe që 
shkaktuan gjith” ato vëllavrasje e mizorina gati në gjithë Shqipërin” e mesme e jugore, 
Shijakasit, po thom, të armatosur mirë edhe me një ushtëri të fortë kishin zaptuar Shijakun e 
Durrësin. M'andej ishin ndarë dysh. Një armatë marshonte për Kavajë edhe tjetra ju turr 
Tiranës dhe ardhi gjer në Kashar. 

Situata ishte shum” e rrezikshmel Kësaj ushtrije rebele duhej t'i bëheshe ballë. Ahere 
Ahmet Zogu u dolli përpara me një fuqi të mjaftë dhe, pas një lufte të rreptë e të përgjakshme 
që u bë afër katundit Kashar e që mbajti nj'a 3 orë, A. Zogu ju ra këtyre rebelëve si një rrufe e 
zjarrtë, i shpërndaj dhe marshoj gjithë natën përpara gjer sa okupoj edhe Shijakun e m”'andej 
hyri me ushtri edhe në Durrës. 

Kjo luftë kish një rëndësi të posaçme sepse Shqipërija do kishte pësuar po thuaj atë që 
pësoj edhe më 1914 prej këtyre trathtorëve të Kombit, që akoma s'kishin marrë vesh se ishin 
Shqiptarë, po përpiqeshin për të huajt për tiranët tonë pes-shekullor, prej të cilëvet mezi 
shpëtuami Ata s'e njihnin flamurin e Skënderbeut, sepse deshnin atë me gjysmë-hënë e me 
hyll të Babadovletit. Prandaj Ahmet Zogu në këtë rast kritik munt t'a themi pa një dyshim, ajy 
e shpëtoj me të vërtet Atdhenë nga coptimi. Një trimëri kësodoret meritonte me të vërtet një 
ellozh, një lavdërim. Prandaj edhe unë, si poet, e dyke çmuar veprën e tija madhështore i 
trajtova, në një enthusiasmë e sipër hymnin që e la të pavdekur, ndofta që e bëri edhe mbret 
më von e që u konsakrua mandej si hymni mbretnor, passi u muzikua prej profesor z. Thoma 
Nasi prej Dardhe, i cili asokohe ndodheshe në Tiranë si drejtor i Bandës muz. ” Vatra”. 

Po parashtronj vetëm një strofë këtu të këtij hymni, mbassi strofat e tjera dijen e 
këndohen prej të gjithë Shqiptarëvet : 

“Si shkëndi që lëshohet prej Djellit 

“Edhe tym edhe flagë shpërndan, 

“Si rrufe që shkëputet prej Qjellit 

“Edhe djek e shkatron e përlan, 

“Si një Engjell i naltë prej Zotit, 

“Si një hyll, që zbret befas mbi dhë 

“Ashtu zbriti n'Arbrin” e Kastriotit, 


' merkes - qendër (përkthyer me google nga turqishtja H. K.) 

“Ashtu leu Ahmet Zogu për nel 
Ref. Rroftë Ahmet Zogu rroftë 
Shpëtimtari i Atdheut etj. etj. 


Të nesërmen shkova te Ahmet Zogu, të cilin e urova për atë triumf e mandej e mora më 
nj'anë e ja këndova hymnin prej shënimeve që kisha mbajtur me llapis në bruta-kopjen, me 
gjithë se veçanërisht kisha mbajtur një kopje të daktyllografuar. Zogu u enthusias tepër me 
rroku për qafe e më puthi e më falenderoj fort e fort, dyke më marrë shkresën e hymnit, që t'a 
mbante, si më tha, për kujtim. 

Dy ditt më vonë e thira në shtëpinë t'ime prof. Thoma Nasin e ja këndova hymnin, i cili 
e pëlqeu fort. Më lejon, më tha, t'a kompozonj në muzikë” Merre, i thashë, me gjithe qejf, e 
ja dhashë. 

Pas një jave prof. Th. Nasi vinte prapë në shtëpin t'ime bashkë me fllauton e tij, sepse 
veçanërisht ajy ishte një fllautist virtuoz. Aty përpara mejet ja mori nj'a 5-6 herë me fllauto, 
gjer sa ma ndërshtyp fare mirë në shpirt, e mbassi suallm edhe disa ndryshime vokale në 
hymnin, ky dolli prej mejet i enthusiasur edhe brenda dy javëvet e kish kompozuar hymnin 
edhe për Bandën e tij muzikore. 

Kështu një natë më ardhi në shtëpi me nj'a 7-8 muzikantë të Vatrës dhe e ekzekutuan 
disa herë përpara meje hymnin. 

Këto ja bëra të njohtura edhe A. Zogut, i cili, tepër i kurreshtuar e thiri tërë bandën në 
pallatin e tij, ku Banda e lojti disa herë hymnin. Zogu e pëlqeu fort sa ardhi vetë në shtëpi 
t'ime e më falenderoj tepër për. .. (nuk lexohet H. K.). 

Më von Zogu bëhej Kryeministër. Hymni i tij luhej shpesh herë nga Banda “Vatra” 
midis copëve të tjera që ekzekutonte në kopshtin publik, po kurdoherë si një marsh personal të 
Zogut. 

Nga korriku i vititi 1922, i lodhur tepër nga vojtjet e skoturet, edhe si kisha një djalin 
t'em Pirron 7 vjetsh' ahere e dëshëronja ta vinja në ndo një shkollë të mirë, vendosa të shkonj 
familisht në Vijenë, ku edhe vajtmë dhe e regjistrova djalin në një kolexhë “Heller” për t'u 
msuar e për të msuar sidomos edhe gjuhën gjermane. 

Në VVien ndejmë nj'a 3 muaj. Po një ditt Dr. Pekmezi, miku im, i njohtur në gjithë 
qarqet politike VVieneze, mbassi kish kaluar atje një jetë 40 e ca vjetshare, më thotë se Princ 
Vilhelm VYiedi, mbreti dikur i Shqipërisë, që banonte asokohet familjarisht në villën e tij në 
Ahen, qytet në frontierën Austro-Bavareze në një brek madhëshrtor e pitoresk të liqenit 
omogen, kishte marrë vesh prej deputetit mik Loni Llogorit, se gjendesha në VVien e më 
dërgonte të falat e tija, dyke më ftuar, po të ishte e mundur, mysafir me gjithë zonjën për disa 
ditt në Ahen, ose në Ahen-See, si quhej liqeni i Ahenit. 

Unë ju përgjigja princ VViedit se e pranonja me gëzin ftimin, dyke e falenderuar dhe 
dyke e larmëruar edhe ditën e nisjes telegrafikisht. 

Në VYien ndodheshe ahere dhe kapitan Leon Guilard, miku jonë, i cili ish çregjistruar 
prej ushtris Shqiptare e po sillej pa punë posht” e lart në VVienë. Këtij i kisha premtuar se do ta 
mernja në Shqipëri e do përpiqesha me anën e miqve t'a regjistronja prapë me gradën që kish, 
për të mos mbetur pa punë. 

Kur mori vesh Guilardi se isha i ftuar prej princ VViedit në Ahen m'u qep pas e m”u lut 
t'a mar edhe këtë e s'andejmi të shkonim për Shqipërit 

Desha s'desha e mora edhe Guilardin, i cili më kushtoj mjaft. 

Kështu ditën e caktuar muarm trenin e shkuam për në qytetin Jenbach. Aty, posa duallm 
në stasjon, një major gjerman, adjutanti i princ VVied, bashkë me sekretarin e tij Baron Von 


' Duke qenë se djali i Kristo Floqit ka lindur në vitin 1911, siç e shkruan ai vetë më sipër, i bie që në vitin 
1922 Pirro Floqi të ketë qenë 11 vjeç dhe jo 7 vjeç (H. K.) 

Shtockhauzen, po na prisnin ne stacjon. Posa që u njohta me këta të dy, më thanë se ishin të 
dërguar nga princ VYiedi për të n”a pritur e për të na shoqëruar gjer në pallatin e tij. 

Me një herë muarm trenin fenikollar, dyke u ngjitur në një naltësi prej 7-800 metrash. 
Posa duallmë në majën e malit, ku ishte stacjoni, një liqen i gjër” e i gjatë, i bukur e 
panoramik e me një ujë llagar të kulluar shtriheshe përpara aravet. Kaqe n'a i kënaqi sytë ky 
liqen madhështor, sa s'gjenja mënyra si ta përshkruanja. Një liqen aqe i bukur, po edhe i thellë 
mbi një naltsi 800 metrash a më tepër mbi sipërfaqen e detit, çudi, mrekullil Plot vaporeta e 
motoskafe lundronin mbi këtë liqen magjestik, dyke përçarë ujrat e tija të qehlibarta. 

Si ndejtim pak e u çlodhmë në një restaurant afër stacjonit, Baroni Shtockhauzen kishte 
nxjerë biletat për të tre : mua, gruan t'ime dhe Guilardin e kështu hipmë në vaporeton dhe pas 
një shetitje të bukur nj'a një orë e gjysmë duallm në skelën e Ahenit, ku n'a prisnin dy 
automobilla luks me markën e VYiedit dhe u drejtuam në hotelin e math e madhështor 
Ahenseechof, ku n'a ishte pregatitur një apartament i tërë me 7 oda e sallone e veranta, banja 
etj. Aty qëndruam. Baroni me majorin n'a lanë në Hotel për të lajmëruar princ VViedin. Pas 
një oret vjen pra baroni në hotel e me një veturë te VViedit na çon në pallat të tij. Zonjën time e 
priti baronesha Oly Shtochhauzen e e mori në dhomën e saj. Unë u ngjita lart e ndenja pak në 
sallonin e pritjes. Pas 2 minutash vjen prapë baroni e më lajmëron se na pret princi VVied ne 
dhomën e tija të veçantë. Dolla nga salloni e hyra drejt ku më drejtoj baroni. Princi VVied i 
gjatë gjer atje lart e mveshur me roba të bardha civile po më priste më këmbë. Më shtërngoj 
dorën me buzën në gas e më tha frëngjisht : “Soyez le bien venu, cher mi” etj. etj. Pastaj, si 
ndejmë karshi njëri-tjetrit filloj të më flasë shqip në një dialekt shkodran, mjaft mirë sa e 
kuptonja. Më pyeti gjërr- e gjatë mbi Shqipërinë e Shqiptarët. Më tha në e kujtojnë Shqiptari 
që kur se me dhimbje të madhe u nda nga Shqipërija. Shtoj se me gjithë që kemi një Këshillë 
të Naltë sovrane në Shqipëri, por se sovrani i vërtetë është prapë ajy, sepse as ka abdikuar, as 
ka nijet të abdikojë nga froni i Shqiprisë. Më së fundi çfaqi gëzimin e tij që më pa edhe një 
herë, sepse në Durrës, sa ishte mbret e poqa vetëm dy herë. Më tha akoma se do më mbante 
mysafir ndo një javë, por, dyke ju falur nderit, ju luta të mos më mbante më shumë se 2-3 ditt, 
se kisha nevojë të kthehesha shpejt në Shqipëri. Ç'ka, më tha, si të dëshironi. 

Folmë më tepër se një orë. Mbretëresha Sofija dhe fëmij “ e tij nuk ishin në Ahen, se 
kishin shkuar mysafirë te emta e tyre Mbretëresha Elisabetë e Rumanisë. 

Kur kishim mbaruar së foluri ardhi në dhomën edhe gruaja ime e shoqëruar nga 
baronesha Shtochhauzen e u njoht me princ VYiedin, i cili i bëri nderime shumë. 

Atë natë na shtruan një darkë shumë të mirë. Princ VViedi qëndroj në krye të tryezës, 
mua më vuri nga an” e djathtë e pas mejet baroneshën Shtochhauzen, dhe gruan t'ime nga an” 
e mëngjër e pas asaj ndejti baroni Shtockhauzen. Nga fundi zunë vent majori adjutant i VViedit 
edhe Guilardi. 

Princ VYiedi fjaloste me ne me një familjaritet të posaçëm dhe gjithë qeshte. Aty dyke 
ngrënë na ngjanë nj”a dy episode. I pari episod ish që nuk shihnim bukë mbi tryezën. E thres 
më nj'anë njerën nga zojushat servitore gjermane që na servirin. I them nga dalë gjermanisht 
: “Gibt es etvvas brot hier: fraulein, vveil seche ich nichts”. Ajo qeshi mjaft, po princ VViedi e 
kuptoj me një herë e më kthehet mua: “Dans ce pay, on ne se serf pas du pain, mon ami. En 
volez vous” Nous pourrons trouver quelque biscuits pour vous”. Edhe ja krisi gazit. Unë 
mbeta, po prapë nuk e humba e ja ktheva : Majesti, ous antres les Albanais, comme sait bien 
votre Majesti, nous non sommes accoutumes de menger les aliments toujour avec de pain, 
Votre Majesti e veen en Albanie et je crois qu Elle ne s'efonne point sur cet ogject”. Qeshi 
prapë princi, po qeshmë edhe të gjithë. Ndërkohë zojusha servitore më solli nj'a 6 buçka të 
rrumballakta e të vogla, të cilat për mua ishin 6 kafshita. I bëra nder gruas s'ime e i dhashë 
gjysmat, por ajo s'mi pranoj se i vinte gjoja turp: desh të hante me etiqeta përpara princit e 
çiftit baron, po unë nuk u sëkëlldisa aspak, po i morra prapë që të tri buçkat edhe i hëngra që 

të gjashta. Më haheshin edhe të tjera, po më vinte turp ti thesha prapë zojushes servitore, se do 
me merte për harbut. 

Episodi i dytë ishte ky : Servitorja e dytë gjermane na mbushi gotat me një verë të mirë 
fort e të vjetër. Si ngriti gotën VViedi e bëri brindisi me ne, unë posa e vura gotën në buzë e 
çkullova me një herë gjer në funt godën. Ishte aq” e mirë, sa edhe kundrëmonjëse vera, kurse 
princ VYiedi piu vetëm një gisht verë. Servitorja ma mbushi prapë godën. Unë u vërtita andej, 
u solla këtej edhe me maryfet e çkullova edhe godën e dytë me një frymë. Servitorja, dyke 
buzëqeshur ma mbushi prapë. VYiedi akoma s'kishte pirë godën e parë, ashtu edhe konvitorët' 
e tjerë për respekt, po mua, që më pëlqeu tepër ajo farë vere, që s'ishte verë po nektar por s” 
po më durohej : ju vërtita edhe gotës së tretë. E mora e e lashë nj'a 2-3 herë, gjer sa të katërtën 
e mora me vendim që ta çkulloja edhe atë, dhe i dhashë një të surbitur e e shpura gjer në mes. 
Ahere VYiedit s'ju durua. Sillet nga mua e më flet shqip : “Jahu, ç'ka je tue ba kshtu” Ne 
s'kena pi gotën e parë e zotnija juej po i jepni funt gotës tretë” ” 

Të gjithë i ranë gazit, po edhe unë s'ndenja prapa, e ju përgjigja : “Madhni s'kam faj 
unë, pse Madhnija jote paska një verë kaqe të mirë, sa s'e kam hasur tjetër herë”. “Mirë, mirë, 
tha VViedi po kqyrni, se mundeni edhe me u dehë”. Ajo pak më prish punë, Madhni, i them, se 
pse afër e kam jatakun e vete shtrihem, po punë më prish ajo që do mos e gjenj tjetër herë këtë 
farë veret. Prandaj tani që e gjeta s'duhet t'a le rastin të kalonjë. Këto fjalët e fundit shkaktuan 
një humorizmë të mjaftë që zgjati për disa minuta. Gruaja ime po më shëkonte me inat sikur 
do më hante me dhëmbë, po unë as që u vrejta aspak, po shëkonja punën. 

Si hëngrëm bukë, duallëm të gjithë tok me shëtit anës zallit të bukur të liqenit magjestik. 
Një panoram” e këndëshme e plot myster shtriheshe përpara nevet. Pas pak princ VViedi kërkoj 
një barkë me rema, e cila na u afrua me një herë. Hymë brenda. Princi rëmbeu vetë njërën 
remë dhe tjetrin ja dha baroneshës. Që të dy i punonin bukur e mjeshtërisht remat. Baroni kapi 
timonin e lundrës dhe e drejtonte mirë. 

Kaluan nj'a dy orë të bukura plot muhabet e qyfyre. Baronesha, të cilën e kisha afër 
mejet edhe e cila e dinte për mrekulli frëngjishten ishte një shakaxhes” e prapë. Më çkuli së 
qeshuri me evenimentat e ndryshme që me tregonte e me qyftyret e shakat” e tjera. Ishte një 
grua shumë simbël” e shum” e dashur. 

Pas pak duallm prapë në brek e shkuam më këmbë gjer te pallati i VViedit. Aty u ndamë, 
po baronesha ndezi shpejt një nga veturat Iluks të VViedit e dyke shoferur vetë na çoj gjer në 
hotel Ahenseechof, ku na uroj natën e mirë e na la. U ngjitmë me asansor të tre me kap. 
Guilardi dhe ajy shkoj në odën e tij edhe unë me t'ime shoqe në një odë tjetër që shkëlqente 
nga pastrija, nga pasqyrat e krevatet e nga mobilat që kish. 

Dhoma e jonë kish edhe ballkon, që shëkonte drejt në parkun madhështor të hotelit, 
mbushur me lule e me ferrishte të ndryshme. Midis kopshtit nja shadrivan i bukur që e hithtë 
7-8 metra ujën përpjetë, dyke e shpërndarë në majë me turbijonë, i jepte një pamje magjike 
kopshtit si dhe asaj nate të mrekullueshme. Një kohësisht edhe na freskonte. Gruaja u çvesh e 
ra në krevat e po më thriste edhe mua, mbassi kishte kaluar mesnata. Por unë që s'ngopeshe 
dot dyke parë atë natë aqe të bukur e mysterioze, s'kisha ndërmënt të los aspak prej vendi. 
Nuk shkoj shumë edhe ja dha Hënëza e plottë nga maja e një mali të liqenit. Oh, ahere nuk 
përshkruheshe dot ajo natël Hëna dolli e tërë, dyke u fshehur në fillim midis bredhave 
kryepërpjetë të malit. Drita e saj reflektonte mbi sipërfaqen e liqenit, ku reflektonin edhe 
hyjtë. Liqeni ishte i qetë si një pasqyrë e kristalltë. Aty afër po lundronte nga dalë një vaporaq 
me dritra plot bengalike në fenera kartë të shumëngjyrëshme. Bukurija nuk përshkruheshe 
lehtas me pendë. Vaporaqi me një shumicë njerëzish djelm e çupa, dyke kënduar bukur disa 
këngë bavareze të shoqëruara me qithara e me mandolina, vaporaqi, po thom, po na 
afroheshe. Bukurija, mysteri kalonin zenithin e tyre. As kam parë, as do të shoh ndo një herë 


' konvitorë - pjesmarrës në një banket ose në një dreke solemne (përkthyer nga italishtja (H. K.) 
” simple - e thjeshtë (H. K.) 

një natë aqe të bukur sa ajo, që ja kalonte edhe asaj nate që dikur pata ngjeruar' në Venetik 
prej hotellit “Rialto” mbi një nga kanalet mysterioze të nuses së bukur të Adriatikut, ku u 
ndodha atë natë, ku një gondollë e bukur me një kompani burrash e grash e me një harmonikë 
lundronin gjatë kanalit dyke kënduar këngra venecjane, që më bënë të mvishem, të zbres 
poshtë, ti ndjek gjatë kanalit, dyke bredhur mbi trotuaret e ngushtë toksorë të kanalit edhe më 
së fundi dyke kaparosur edhe vetë një gondollë tjetër që u rashë pas e i shoqërova ata 
ahenkçinj gjer sa xbardhëlloj dital Por se kjo nata në liqenin e Ahenit me atë vapor aqe të 
shkëlqyer e me atë Hënë mrekulli i kalonte të gjitha. 

Gruaja ime kishte bërë gjumin e parë e po ktheheshe nga krahu tjetër për të bërë të dytin. 
Më kot i thira të ngriheshe të vinte në ballkon e të ngjeronte atë natë. Më në funt s'më durua 5 
vajta e ngrita me të pahir, i hodha një shallë supevet e e mora gati xvarrë e hoqa gjer në 
ballkon me sytë gjysmë të mbyllur. Eja, moj e gjorë i thashë, se është gjynah të flesh me këtë 
natë me këtë ahenk kaqe të bukur. Gjumin e gjen kurdoherë, po këtë natë s'e gjen kurrën e 
kurrësi 

Me të vërtet, kur hapi sytë u çudit edhe ajo e më dha plotësisht të drejtë. Ndejim atje të 
dy gjer sa u gdhimë. Pastaj muarm një gjumë nj'a 2-3 orë, u lamë shpejt, u mveshmë, pijmë 
kafenë me qumësht e me gjalpë faze e bukota që na servirnë dhe zbritmë poshtë e muarm një 
shetitje të gjatë rreth liqenit, ku na çuditi thellësija e tij që dukej prej 7-8 metrash poshtë, si 
edhe ujrat e kalltërta e të kulluar. 

Më drekë ja shtruam prapë në pallatin e VViedit. Hëngërm të tjera gjellra të ndryshme e 
të mira. Verë atë ditë kishim një verë të bardhë, por unë, pa komplimenta, ju luta servitores të 
më falë një shishe të tërë prej verës-nektar që kisha pirë një ditë më parë. Edhe ma solli, e jam 
kënaqur kaqe shumë sa do t'a mbanj ment. Kuptohet se brenda në shishe nuk lashë as një lot 
vere. Ishte gjynah t'a linjal 

Mbas dite princi na pyeti në kishim qejf të fotografiseshim të gjithë bashkarisht. Është 
nder i math për ne, ju përgjigja princit. Ahere baronesha na mori disa fotografi bashkarisht me 
princin VVied me mua e me gruan t'ime. Në një prej tyre dolli edhe baronesha në fotografi. 
Por na i mbet merak kapitan Guilardit që nuk dolli edhe ajy me ne. Ahere ju luta baroneshës 
të na marrë edhe një fotografi tjetër të gjithve bashkë me Guilardin, edhe baronesha me gëzim 
e pregatiti prapë aparatin. Po Guilardi kishte një zakon që lyente leshrat e mjekrën me 
brillantinë dhe bëntë ç'bënte e nxirte shishkën nga xhepi edhe lyheshe. Pastaj nxirte guiben”e 
vogël e i krihte edhe leshrat edhe mjekrën. 

Kur ishte gati baronesha të na merte fotografinë, Guilardi po brillantoheshe e po 
spilloseshe, pa dëgjuar fjalën “achtung” (“kini mëndjen”) që shprehu baronesha. Ne të gjithë 
bashkë me princ VViedin muarm pozën e duhur. Ahere u ngut edhe Guiladi e zuri vënt pak më 
tutje nga ne. Por në çastin që baronesha hapi aparatin fotografik, duket se Guilardit nuk ju 
durua pa zënë edhe një herë mjekrën për ta sheshuar në mënyrë elegante. Por, në atë minutë 
baronesha e mbylli aparatin dhe Guilardi u fotografis me dorën në mjekëri Këtë fotografi, që 
na fiku gazit e mbanj për kujtim, ashtu edhe fotografit e tjera që nxuarm. 

Ndejmë plot 3 ditt pranë Princit VVied e u familiarizuam mjaft. Më tha se me rastin e 
parë që do normalizoheshin punët ajy do zbriste me fuqi të mjaftë gjermane në Shqipëri dhe 
këjo fuqi do qëndronte në Shqipëri gjer sa të siguroheshe froni i tij. Veçanërisht mua mu 
premtua se do më merte në Pallat si më të afërmin e më besnikun e tij dhe se do më emëronte 
ministrin e Pallatit. E falenderova mjaft. 

Dy orë para se ndaheshim, përpara të gjithëve princ VViedi më dha dekoratën e 
komandarit të Shkabës së zezë, një medalje fort të bukur bashkë me kordhelen e mëndafshtë 
me ngjyrë të kuqe e të zi, të shoqëruara me dekretin e posaçëm në gjuhën frëngjisht. 


' ngjeroj - shijoj, gëzoj (H. K.) 
” guibe — këtë fjalë nuk e gjeta në fjalor por duhet të jetë krëhër (H. K.) 


291 


Prej princ VVied u ndahmë me një përzembërsi të madhe. Më përqafoj e më puthi. E 
falenderova tepër e u nismë me kaqë kujtime ta paharruara si për pritjen miqësore që na bëri, 
ashtu edhe për ditët e netët aqe të ëmbla që kaluam në atë parajsën e vërtetë të Achenit 
panoramik e prallori 

Baroni, baronesha dhe majori adjutant na përcuall gjer në vapor. Gjer sa u nis vapori 
ishim të gjithë brenda. Unë i gostita me birra të ftohta, dyke u lënë lamtumirën. Edhe si u nis 
vapori vazhduan përshëndetjet me anën e shamive ata që në skelë dhe ne që përbrenda 
vaporit. 

Arrijmë prapë në Jenbach, ku pritmë gjer sa ardhi treni direkt prej Munchen-it dhe u 
nismë, dyke u drejtuar në Insbruk, prej andej në Steinach gjer sa zumë Brenerin ku ishin 
kufitë Austro-italjane. 

Përgjithësisht i tërë Tirolli, ku përfshihet edhe Achen-i, na pëlqeu fort. Tirolli është nga 
më të bukurat e më pitoresket vende të Europës. Achen-i s'është tjetër përveç një grumbull 
villash e pallatesh të princërve e kontëve e pasanikëve të tjerë të Austrisë e të Bavjerës. 

Prej Brenerit, dyke shkuar gjatë Trentos, Trentinos, Italla (27 H. K.) Roveretto, arthmë 
në Bollzano, që Gjermanët e quajn Bosen. Gjatë këtyre viseve banojnë popuj gjermanë, e vura 
re se flisnin gjermanisht. 

Ditën tjetër nga mezi i natës arritmë në qytetin e bukur e historik të Veronës, ku banonte 
mbesa ime Evridhiqi Gobbini me të shoqin e saj Dido Gobbini, kapitan i Xhenios italian. Ata 
kishin dalë e po na prisnin në stacjon. Na hoqnë në shtëpin” e tyre, kurse Guilardi hoqi drejt 
për në Brindizi ku do na priste ne, që të shkonim tok në Shqipëritl 

Pas tre ditsh ishim në Brindizi, ku e gjetmë edhe Guilardin, i cili kishte mbetur penk atje 
se i qenë sosur të hollat. U shtërngova e ja pagova borxhin që kish në hotell e në restorant, dhe 
atë mbrëmje u nismë tok nga Brindizi e arthmë në Vlorë në mëngjes, ku na priste në skelë 
baxhanaku im z. Jovan Pozio. 

Në Vlorë u ndalmë 2 dit e m'andej u nismë me vapor për në Durrës e q'andej sosmë në 
Tiranë , Zogu vazhdonte të ishte Kryeministër akoma. Ja paraqita Guilardin, i thashë se e 
mora vetë nga VViena se kish mbetur në ditën e hallit e ju luta ta pranonte në ushtri me gradën 
e kapitanit që kishte, se ja kisha premtuar vetë, edhe Zogu e pranoj e dha urdhër të 
regjistroheshe në shërbimin ushtarak. Guilardi mbeti tepër i kënaqur e më falenderoj fort që të 
dyve. Të nesërmen, s'di se ku i mori hua një palë rroba e m”u paraqit në zyrë një koxha 
kapitan me gjithë mjekrën e zezë që kish, si mjekren e Othellos të Shakespearit. 

Dal-ngadalë Guilardi ju ngjit Zogut e u bë si njeri i brendshmë në pallat. Bëri si bëri u 
gradua major e kështu arriu dal-nga dalë gjer në gradën e kolonelit, dyke u bërë adjutanti i 
Zogut edhe njeriu i besimit të tij. Po mua s'më harroj kurrë i shkreti se e theshte e e përsëritte 
shpesh se e kisha shpëtuar nga vdekja: kaqe shumë vazhdoj këja sa na u mërzit më së fundi të 
mos e përmendte më se i kish dalë edhe lezeti. Kisha çelur asokohe zyrë avokatore. 

Kështu u sheshtova prapë në zyrën avokatore, që tash 3 muaj e kisha lënë të shkretë. 

Viti 1922 mbaroj i qetë. Nga fillimi i vititi 1923 dolli në shesh çështja e kishës 
autoqefale Orthodhokse Shqiptare. Këtu s'është vëndi të përment hollësira e të tregonj gjithë 
përpjekjet e luftimet që u bënë gjer sa u përfundua çështja në favorin e kishës s'onë 
orthodhokse Autoqefale, të ndarë do me thënë nga Patriarqija e Stambollit në Fanar, mjafton 
vetëm të përment që edhe kjo çështje u zgjidh mirë. Në këtë çështje pata marrë edhe unë pjesë 
aktive dhe Kisha Autoqefale Orthodhokse e Shqipërisë për shpërblim më dekoroj me 
medaljen e argjentdtë të Kishës Autoqefale. 

Njëkohësisht me njohjen e Autoqefalisë së Kishës Orthodhokse, edhe muhamedanët e 
Shqipërisë mbas shumë përpjekjevet e mundimevet, u çkëputnë edhe ata prej Sherh-ul 
Islamatit muhamedan e u bënë më vehte, dyke formuar edhe ata Autoqefalinë Islame 
Shqiptare, kështu që të dy elementët që formojnë shumicën e popullit Shqiptar, me një xhest 

kuximtar e përparimtar formuan pamvarsin” e tyre fetare dhe këjo ishte një hap i math 
patriotik për patriotët Shqiptarë. 

Kështu mbaroj edhe viti 1923. 

Viti 1924 filloj mjaft i turbulltë. Në një kohë që Kuvendi Kushtetues ishte mbledhur në 
Tiranë dhe kishte filluar një rrugë patriotike, në Vlorë po çvilloheshin trazira. Disa Shqiptarë 
atje, Vlonjakë e të rretheve të tjerë të Toskërisë, filluan një lëvizje të madhe e cila përfundoj 
në një kryengritje. Ata, të pakënaqur prej Qeverisë së Zogut e prej regjimit kishin vendosur të 
përmbysnin edhe njërin edhe tjetrin. Bile kishin vendosur edhe vrasjen akoma të Zogut, për të 
cilën vrasje kishin angazhuar djaloshin e ri nga Mati Beqir Valterin. 

Ditën e 23 Frorit 1924 isha thirur prej Kryeministrit Zogut për bashkëpunim për disa 
çështje juridike që i përkisnin Këshillit ministror. U ndala atje ndo një orë. Na ardhi aty edhe 
ambasadori mik i Bretagnës së Madhe Mr. Hares. Parlamenti sipër kishte filluar nga 
bisedimet. Pritesh Kryeministri Zogu që të jepte disa shpjegime për një mosjon që disa 
asamblistë i kishin bërë Qeverisë. 

Zogu na lypi ndjesë neve të dyve me Mr. Hares-in dhe kështu duallm që të tre nga zyra 
kryeministrore dhe A. Zogu u drejtua nga shkalla e madhe për të ngjitur sipër dhe ne të dy me 
Mr. Hares-in, dyke bashkëfjaluar anglisht duallm nga pallati i Qeverisë dyke marrë rrugën. 
Por, nuk kishim bërë as dhjetë çapa kur dëgjuam një batare pushkësh sipër nga Parlamentil 

Ç'kishte ngjarë” Kur po mbaronte së ngjituri shkallën Zogu, Beqir VYalteri, që po e 
gjuante aty afër në krye të shkallës e zbrazi dy herë revolverin e tij mbi Zogun, të cilin e 
plagosi në dorën e mëngjër edhe në kofshën po të mëngjër, ku edhe kish mbetur plumbi. 
Zogu, më një herë vrapoj e me revolverin e tij në dorë hyri me të shpejtë në sallën ku 
bisedonte Kuvendi Kushtetues. Kryetari i Kuvendit edhe të gjithë deputetët, të allarmuar 
mateshin të dalin jashtë që të shohin ç'bëheshe, por Zogu i ndaloj e me gjak të ftohtë i tha 
kryetarit : Vazhdoni punën t'uaj, se jam gjall” akoma, s'kam pësuar gjël Disave oficerëve që 
vrapuan pas Zogut e hyjnë në Sallën e Parllamentit Zogu u tha : Vrasësin e kini nga nevojtorja 
e majtë, atje u fsheh, kapenil Po asamblistët e sidomos partizanët e Zogut, kur e panë se ky po 
mbyteshe në gjak e këshilluan e e shtërmguan të shkonte në pallatin e tij e kështu ndo një” zet 
e sa shpirt e shoqëruan gjer në shtëpin” e vet. 

Pushka po gjëmonte këtej. Beqir Valteri arrin e u fut në nevojtoren dyke mbyllur derën 
që përbrenda, e cila u bë shoshë nga plumbat, pa u plagosur aspak B. Valterin, i cili, mbassi ju 
sosnë fyshekët kërkoj të dorëzohet e kështu ju dorëzua kapitan Osman Gazepit e u burgosi 

Në shtëpi të Zogut arriva edhe unë e ju afrova afër krevatit ku ish i shtrirë, e përgëzova 
që shpëtoj e qëndrova atje. Pas pak ja mbrrijnë aty dy doktora, Dr, . Osmani si chirurg dhe Dr. 
Simonidhi si pathollog. 

Dr. Osmani nxori me një herë veglat e kirurgjike nga çanta, lau duart dhe u përvesh për 
operacjon, që ti nxirte plumbin nga kofsha e mëngjër, pa qenë nevoja të klloroformiset. Zogu 
nuk desh të operoheshe por më së fundi ja mbushmë mëndjen të gjithë se ajy ishte një 
operacjon i vogël e duhej të bëhej shpejt. 

Kshtu, me ngutjen e Dr. Osmanit, unë që u ndodha më afër ja kapa e ja shtërngova me të 
dy duart këllkun e mëngjër dhe Dr. Osmani më 8-10 sekonda ja nxori plumbin, i cili ra mbi 
krevat. Unë e rëmbeva me një herë e ja dorëzova Zogut, i cili më shtërngoj për qafe e më tha : 
“Do të të kem vëlla, që m'u ndodhe këtu”. 

Pas një javet Zogu ishte shëruar krejt edhe Qeverija, si edhe Kuvendi Kushtetues e 
filluan normalisht punën e tyre. 

Pas këtyre ndodhjeve, Zogu dha dorëheqjen dhe Qeverin” e re e formoj Shefqet Vërlaci. 

Takoj ato ditë që u asasinua në Tiranë patrioti asamblist Avni Rustemi, vrasësi i 
tradhtorit Esad pashajt. Kundrështarët e Zogut këtë vrasje ja ngarkuan A. Zogut, me gjithë që 
e vërteta ish se kjo vrasje u shkaktua prej njerësve të Esad pashës, të cilët në këtë mënyrë 
muar gjakun për vrasjen e pashajt që ngjau në Paris. 

Vrasja e Avni Rustemit çeli një plagë të madhe në zembrën e kombit, po solli edhe një 
trazirë të madhe në qarqet politike. 

I vrari u përcuall me salltanet në vëndin e tij në Vlorë, i shoqëruar prej shumë vetash e 
prej një shumicë asamblistash. Midis tyre e përcolli gjer në Vlorë edhe Alois Gurakuqi, me 
gjithë se ish edhe pjestar i Qeverisë Vërlaci, si ministër i Financavet. 

Ardhja e kufomës së Avni Rustemit në Vlorë mjaftoj të ndezë gjakrat e kryengritësve e 
ti egërsonjë kaqe fort sa të vendosin të marshojnë edhe mbi Tiranën nënë bajrakun e Fan Nolit 
me shokë. 

Sado që u përpoq Qeverija e Vërlacit t'i zbutë punët nuk përfundoj gjë. Kryengritësit e 
Vlorës të marrur vesh edhe me disa të tjerë Gjirokrastritë e Shkodranë të pakënaqur, po 
pregatiteshin për të kaluar Shkumbinin e për të msyer Tiranën e Durrësin. 

Gjendja ishte shumë kritike. Shefqet Vërlaci paraqiti me një herë dorëheqjen. 
Asamblistat u shpërndanë dhe Këshilla e Naltë ngarkoj Ilias Vrijonin të formonte Qeverinë, i 
cili edhe e formoj, po kur afroheshin kryengritësit në Tiranë si nga an” e Toskërisë, ashtu edhe 
nga an” e Shkodrës, u trapitasnë' me një herë të gjithë ministrat e kabinetit Vrijoni bashkë 
edhe me kryeministrin Ilias Vrijonil 

Tirana po priste kryengritësit nga të dy anët, nga jugu e nga Veriu i Shqipërisë. Vetëm 
A. Zogu kishte mbetur në Tiranë me suitën e tija. 

Atë natë shkova në shtëpi të A. Zogut. E pashë se ish pregatitur të ikte. Pranë kish disa 
oficera besnikë, midis të cilëvet edhe kollonel Selahudin Blloshmin dhe Xhemal Araniti. Më 
pyeti në deshironj të ikim bashkë, i thashë s'munt të le familjen vetëm, një grua e një djalë që 
kam në mëshirën e fatit. Zogu nuk insistoj. Më tha në kam nevojë për pare, po ju përgjegja se 
s'desha gjë. Ahere nga mezi i natës u ndamë me Zogun dhe ky nga të gdhirët kishte shkuar 
nga Dibra bashkë me familjen e me shokët e tij. 

Pas dy ditësh, më 11 Qershor 1924, kryengritësit, ata të jugës nënë komandën e kolonel 
Kasëm Qafëzezit dhe ata të Shkodrës nënë komandën e kolonel Rexhep Shalës hynin në 
Tiranë. 

Pas dy tre ditësh u formua Qeverija e re nënë kryesin” e Fan Nolit, i cili njëkohësisht ish 
dorëzuar qysh më përpara edhe si Peshkop i Durrësit. 

Nuk zgjatem më mbi këtë çështje e mbi ngjarjet e pasandajmë se këto i përkasin 
historisë. 

Kur u poqa me Fan Nolin, ajy më priti mirë, mbassi ishin kaqe vjet të njohur edhe në 
Amerikë, ku bashkë me atë e me Faik Konicën kishim themeluar “Federatën Panshqiptare 
Vatrën” edhe në Shqipëri, ku unë në Vlorë, si kryetar i gjyqave e kisha pritur mirë e i kisha 
dhënë shumë lehtësira me gjithë urrejtjen e kundrashtimet që i bënin Ismail Qemali me 
ministrin e Drejtësisë Petro Pogën, të cilët deshin t'a dbonin nga Shqipërija, ose të paktën t'a 
internonin. 

Me të gjithë krerët e kryengritjes, miq e patriotë dhe këta, u poqa. Nuk më thanë gjë, as 
që biseduam gjë rreth largimit të Zogut. 

Populli i Tiranës i priti me gëzim kryengritësit, të cilët trumbetonin se do sillnin parajsën 
e vërtetë në Shqipëri, por mjerisht, nj'a 5 e sa muaj që vazhdoj regjimi i tyre në Shqipëri, jo 
vetëm nuk u bë ndo një ndryshim, po përkundrazi filloj një çrregullim e një pazotësi e 
dukshme administrative që përfundoj në një anarki, sa gjithë populli zu të urrejë mjaft, dyke e 
nderuar regjimin e parë të Zogut. 

Pazotësija e Qeveris së re u duk qysh në ditët e para. Qyme, qyme djelmoshash, gjoja 
përparimtarë e patriotë, që ushqenin ndjenja ahmarrje e gjakpirësije kundra miqve të Zogut, 
silleshin posht e lart rrugëve të kryeqytetit me shkopinj në për duar e me shishe plot vaj 
recine, dyke dashur të imitojnë fashishtat e pare italjanë dikur dhe dyke pasur shënuar në një 

listë të gjatë embrat e atyre që do përdhunonin, dyke i rahur, ose dyke i dhënë shishe të tëra 
vaj recine t'i gëlltitnin me zor gjer në funt, filluan me të shpejt nga vepërimet e tyre infernale 
e të poshtra. 

Në atë listë mjerisht isha shënuar edhe unë si miku i Zogut e si armiku i Qeverisë së re. 

Këta të poshtër e edepsëzë, këta rrugaçë e parasitë të këqinj, zunë e po brithnin rrugëve, 
si maskarenj e faqezinj që ishin edhe ku takonin ndo një prej të shënuarve në listën e tyre e 
kapnin, e rihnin, e dërmonin e më në funt i jepnin edhe vajin me kobure në dorël Në këtë 
mënyrë rahnë edhe avokatin plak Vasil Dilo e sidomos asamblistin patriot Jashar Erebarën, të 
cilit jo vetëm që ja çanë më dysh kokën me shkopinj, sa do që ishte plak, po edhe e vranë së 
rahuri e i dhanë edhe vajin e recinës që i piu i shkreti gjer në funt desh s'deshi 

Tani kishte ardhur edhe radha ime. Unë s'dinja gjë prej gjëje, se ndryshe do të kisha 
marrë masat, të paktën dyke u armatosur me ndonjë revolver. 

Isha në zyrën t'ime dyke shkruar e po pregatitja çantën t'ime me aktet për të shkuar në 
gjyq, se ishte ora 9 e mëngjezit. Bruf shoh nja 5-6 bandillash që hynë me shkopinj në dorë në 
zyrën t'ime. Njëri prej atyre mbante mbi krahun e mëngjër një pallto nën të cilën dukeshe 
shishja litërshe mbushur me vaj recine, i destinuar për mua. Posa i vura re këto e pashë se 
puna do shkonte keq. U thashë ç” kërkoni” Një prej atyre, që dukeshe si kryetari i tyre, 
maskara e i poshtër sa s'bëhej, mu përgjeq me një ton urdhëronjës : Jemi dërguar nga 
Komiteti (2) i jonë të të themi t'a ndryshosh atë marshin që i ke bërë Zogollaviçit. — Në 
ç'mënyrë” Po ju thom. — Në këtë mënyrë më tha, edhe nxori e më dha një fletushkë letre ku 
shënoheshin këto fjalë që ndryshonin refrenin e marshit të A. Zogut bërë prej meje : 

“Posht” Ahmet Zogolli poshtë 

“Tradhëtori i Atdheut 

“Bres pas brezit krejt u shoftë 

“Faqe-ziu i Skënderbeuti 

Hë, më thotë kryetar-rezili, ç'thuar Nuk e bënj dot, i thashë, se s'kam dy palë faqe. Unë 
s'ju njoh as një prej jush, po duhet të dijni se jini përpara një patrioti, që ka shkrirë jetën për 
këtë Shqipri, e ju jini djelm akoma, as mbesonj se këta i bëni në embër të të ashtu-qojturit 
patriotizmë. 

Fjalë të shkurtra m'a preu ajy maskaraj, një e një bëjnë dy, ç'thoni” — Nuk e bënj, ju 
them, si kur tani të shuhi që të gjithë, po këpusni qafën që këtej zuzarë të dobëti 

Ahere kryetari-faqezi i bërtiti turmës : Marsh, bëjani avazini.... . Me një herë dy 
djelmosha prej sijsh në një moshë 22-23 vjetsh më afrohen e fillojnë të më kapin. Koha 
s'”priste për mua : gjaku edhe shpirti më kishin ardhur maje hundës e kur e pashë vehten në 
rrezik me një herë i jap një grusht të plotë hundëvet njërit prej tyre, sa u tralis dhe ja filloj 
gjaku : tjetrin, kur e pashë se mu lëshua si ndo një qen i tërbuar, pik së parit e shtyra tutje, po 
kur mu hoth i treti, ahere rëmbeva një karekllë që kisha aty pranë e ja vërvita me të dy duart 
mbi kokë me sa fuqi që pata, sa e pashë se ajy u shtri në çimenton i coptuar e i handakosur 5 
më një herë s'prita të më msynë të tjerët, po rëmbeva kolltukun t'em e u a flakëriva mbi 
surateti Një efekt të mirë që bëri ajy i shejtë kulltuk ishte ajy që ja theu shishen atij bravos' 
tjetër edhe vaji i recinës u derth në tokë. 

Mjerisht ishin mbledhur një kallaballëk i math përpara derës së zyrës s'ime dhe asnjë 
s'kish kurajon të ndërhynte e ti shpërndante këta burracakë të poshtër, por qëndronin si 
hajvanë e bënin sehiri 

Lufta po vazhdonte, por ndjenja një gëzim se s'prita ndo një shkop kokës, sa të më 
bijnin në vënt, edhe kënaqesha me zembër që po e dominonja atë situatël Po ahere me një 
herë pashë se 4 të tjerë shokët e tyre msynë me yrysh brenda në zyrë e ishin gati të më 
ofendonin me mënyrat më të poshtërme. Lumërisht ndërkohë edhe tamam pas këtyre një 

kapitan ushtarak hyn brenda me revolver në dore e u thotë këtyre vagabondave : Marsh që 
këtej, largoji shpejt që të gjithë, tani, tani, shpejti Kush të guxojë të verë dorë mbi këtë zotninë 
(më tregon mua me dorë) ka të bëjë hesap me këtë (e tregon revolverin e tij) . Burracakët 
maskarenj iknë një nga një si minjt të lagur e m'u çporrë nga zyral 

Kapitani vuri revolverin në kllëf , mori një karekllë e u afrua pranë meje. Më njeh mua, 
Z. Floqi” Më tha — Jo i thashë, vetëm se më vjen mirë që të solli Perëndija këtu e më 
shpëtove nga një rrezik e nga një çnderim të math, pra ju falem nderit fort e fort, i thom, ei 
shtërngova dorën. Oficeri ma pret : S'ka për se, Z. Floqi Unë jam Beqir Velua nga Kanina. 
Zotrote më ke shpëtuar dikur jetën, e ju falem nderit shumël Ja se si ardhi sëra t'ju a shpërblej 
edhe unë sot. 

Kur i dëgjova këto fjalë u habita forti — Unë ju kam shpëtuar jetën” i thom. Po kur e ku 
e sir Unë sot po ju njoh për të parën herë, si bëhet t'ju kem shpëtuar edhe jetën2 Çudi më 
vjen. 

Zotrote, vazhdon kapitan Beqir Velua, kur ishit Kryetar i Gjykatores së Vlorës na 
gjykuat ne, nj'a 7-8 kaninjotë për vrasjet e nj'a 3-4 Çeparjotëvet, armiqtë tonë, me të cilit 
kishim rënë në gjak për nj'a dy vrasje të tjera, që ata na kishin shkaktuar. Zotrote gjykove për 
vdekje Beqir Sulën dhe nj'a 4-5 të tjerë me burgim të përjetshëm, kur se mua më dekllaruat të 
pafajshëm e më liruat, ndonse unë isha vrasësi kryesor i atyre, por e vërteta ishte se kisha të 
drejtë të plotë. 

Tani më bije ndër ment, i thom, por si mbaj ment unë, për z. t'uaj s'kishim prova të 
mjaftueshme, prandaj ne nga një dyshim e sipër s'munt të të dënonim e kështu të dhamë 
pafajsinë. 

Sido qoftë, më përgjigjet Beqir Velua unë e detyronj shpëtimin t'em ndër ju, prandaj, 
posa dëgjova se këta maskarenj ardhë të të ofendonin, pa ditur se je një patriot Shqiptar nga 
më të rallës e më të vlefshmit, vrapova e ardha këtu, si po më shëkoni, dhe jam në 
dispozicjonin t'uaj por ç'ka të doni e s'ju ndahem aspak. 

Falem nderit shumë, i thom, e ju shpërblefsha me të mirë. E gostita një kafe e u nismë 
bashkë e shkuam gjer në gjykatore, ku më prisnin gjyqet e asaj dite. 

Atë ditë mbremavet shkova te komandanti i vëndit Kasëm Qafëzezi, që ishte edhe 
ministri i luftës në kabinetin e ri e ju ankova mjaft për ato padrejtësi e çrregullime që po 
ngjisnin. Ajy mori me një herë masat e qysh atë ditë nuk u shënua më ndo një ngjarje e tillë e 
shëmtuar. 

Qeverija e re e Fan Nolit u pa se s'bente gjë me gjithë të 20 pikat e prokllamës së saj që i 
çpalli popullit e që i premtonte Edenin e Parajsa qjellore. 

Gjendja paraqiteshe mjaft kritike. Qeverija ishte paralizuar krejt. Populli ndodheshe në 
një dëshpërim të math. Kishte filluar një shkatërim fatal për të mjerën Shqipril 

Qeveritarët shëkonin qejfet e tyre e si e si të kënaqnin miqt” e tyre. 

Jemi në muajin Dhjetor 1924. Qeverija revolucjonare kishte dënuar shumë burra Shteti 
për vdekje, si miqt” e partizanët e Zogut, po edhe Zogun vetë. 

Një turbullim i math po zhvillohej në Dibrën e Madhe. Ahmet Zogu, që ishte në 
Beligrad me shokët, kishte pregatitur një ushtëri të fortë për të ardhur prapë në Shqipëri. Nga 
Kosova, nga Korça e nga Gjinokastra ishin bërë pregatitje të mbëdha dhe po e prisnin Zogun. 
Qeverija e Fan Nolit s'kish aspak haber nga këto që ngjisnin, por as që çante shumë kryet. 

Kur mori vesh qeverija se Zogu ju afrua kufive të Dibrës dhe ushtrija e Korçës me atë të 
Gjinokastrës e me shumë vullnetarë të përzjerë po marshonin për Tiranë, lëvizi pak prej 
vëndit e u mundua t'u bëjë ballë msyesvet, por kot. Edhe sa do që ushtërija e pakët që u 
dërgua në Dibër nuk u përmbajt dot e po smbrapseshe, qeverija e Tiranës po kasneconte me 
rekllama të mbëdha të ngjitura në për muret se “armiku u thye përtej Drinit, se u vranë kaqe e 
aqe, se shume u dorëzuan” etj. etj. kurse Zogu me 4. 000 e ca shpirt kish arrirë Qafën e 
Tujanit, 3 orë lark Tiranës dhe të nesërmen do të hynte në Tiranë. 

Fan Noli atë natë, i bindur se Zogu me ushtrinë e tij ishin thyer, ishte plot qejf dhe 
meraklli siç ishte për muzikë, kishte marrë në duart veglën e dashur të tij oboe e po i frynte 
me një kënaqësi zembre. 

Befas vijnë e e lajmërojnë në Mitropoli, ku banonte e i thonë të ngrihet e të shkojë shpejt 
se Zogu është përpara dyerve të Tiranës gati të hynte në qytet. 

Një panik i math ngjau atë natë. Të gjithë u mbyllnë brenda në për shtëpitë. Karoca, 
qere, automobila, autobuze, kuaj, gomarë, po vozitnin gjithë natën, kush mundte të ikte. Nuk 
njihte qeni të zonë. 

Muarm vesh të nesërmen se kush e di sa vetë u gjendnë të vrarë rrugës së Durrësit, 
shumica e të cilëvet ishte rëzuar prej autobuzëvet e kamionëvet, që ishin ngarkuar me stiva e 
kapica njerzish. 

Të nesërmen, që ishte edhe ungjilla e Krishtlindjeve (24 Dhjetor 1924), Zogu hynte 
triumfalisht në Tiranë me gjithë ushtërin” e tij. Ju bë një pritje mashështore prej popullit. Një 
gëzim e një enthusiazmë i math shiheshe në fytyrat e popullit. 

Vajta atë natë në konakun e Zogut ku u përqafuam edhe një herë e i urova mirë-ardhjen 
atij dhe ushtrisë trime që kishte pas. E pyeta holl” e gjatë me gjithë kallaballëkun që po 
grumbullohej rreth tij, edhe ndenja pranë më shumë se dy orë. Zogu kishte dëgjuar torturat që 
kishin pësuar disa prej miqve të tij edhe veçanërisht sqenën që më kish ngjarë mua, për të 
cilën u fik gazit kur ja tregova me gjithë hollësirat e saja. Ajo natë ish një natë lumënije. 

Qysh ditët e para të ardhjes së Zogut u pa një qetësi shembëllore e një rregull në 
administratë. Zogu, gjer sa solli normalitetin në vent vepëron si komandant i operacjonit. 

Më 5 Janarit 1925 Këshilla e Naltë kishte ngarkuar Zogun për formimin e kabinetit të ri 
edhe Zogu e formoj me njëherë edhe menjëherë lajmëroj masat e Kuvendit Kushtetues për të 
ardhur në Tiranë që të legalizoheshe Qeverija e re Konstitucjonale. 

Më 17 Janarit 1925 Kuvendi Koshtitues ishte mbledhur në Tiranë e kish filluar 
vepërimtarin” e tija, dhe me 21-1-925 kish adoptuar unanimisht formën e re të regjimit të 
Shtetit, dhe midis një enthusiazmi të të math e brohoritjeve të parreshtura Shteti Shqiptar u 
prokllamua Republikë . Një kohësisht ishte pregatitur edhe Statuti Themeltar i Republikës, i 
cili u çpall me një herë. 

Mbas këtyre formaliteteve më 31-1-925 një pasdreke herë, dyke qenë Kuvendi 
Koshtitues i mbledhur me një ceremoni të duhur e me një seriozitet, Kryetari i Dhomës së 
asamblistëve panegjirikisht në mes të një pushimi të thellë çpalli vendimin e Asamblesë 
Koshtutore , dyke qenë të gjithë të ngritur më këmbë, me të cilin vendim Ahmet Zogu ishte 
zgjedhur si Kryetar i parë i Republikës Shqiptaret 

Një duartrokitje e fortë shpërtheu me një orë në sallën e Parllamentit edhe gjithë 
Asamblistët, si edhe dëgjonjësit manifestuan gëzimin e tyre të pakufijshëm. Ahmet Zogu u 
ngrit e ardhi në tribunën, ku me një farë mallëngjimi falenderoj nga zembra Asamblenë për 
këtë nder të math që i bëri. Fjalët e Zogut drejtuar Assamblesë ishin këto : Ju falenderonj për 
nderin që më bëtë, dyke më zgjedhur Kryetarin e Republikës Shqiptare. “ Ju jap fjalën e 
nderit, se as një ambicje personale nuk ka për të më influencue, as që ka me e ndalue fuqinë 
t'ime t'i dal zot Shtetit, e të shërbenj me ndërgjegje interesit publik”. 

Fjalët e Kryetarit të Republikës i mbuluan brohoritjet e duartrokitjet e pashuara. 
Enthusiazmi i asaj dite nuk ka si përshkruhet dot me pendë. Atë natë u bënë manifestime të 
mbëdha nga populli. Ishte një natë gëzimi e enthusiazmi që nuk harrohet kurrë. 

Prokllamimi i Zogut si Kryetar i parë i Republikës Shqiptare u prit me kënaqësi të pa 
treguar nga gjithë krahinat e Shqipërisë. Me qindra telegrafe urimesh po vijnin nga të katër 
anët. Kam qenë 3 ditt rjesht në bashkëpunimin me Zogun, ku regjistruam më shumë se 800 
telegrame këso doret. 

Asambleja Koshtituese, si mbaroj së votuari Statutin e ri e punët e tjera u shpërnda më 2 
mars 1925. 

XXI 


Viti shpëtimtar 1925 kishte aguar me një hyll fort të mirë. Qetësija, rregulli, disciplina 
mbretëronin kudo. Administrata qëndrore e lokale kryenin punët e tyre në harmoni të plottë. 
As një ankim, as një qarje nuk dëgjoheshe gjëkundi. Gjithë populli ish i kënaqur 

Për rregullaritetin e Statutit Kryetari i Republikës, mbassi shpërndau Assamblenë 
Kushtetuese, që e kishte mbaruar misjonin e saj, çpalli zgjedhjet e reja të deputetëvet. Këjo 
ngjau më 15 Marsit 1925, dhe Parllamenti i ri do mblidheshe më 1 të Qershorit të atij viti prej 
57 deputetësh. 

Kur çpalli zgjedhjet Kryetari i Republikës më thiri në Pallat të tij e më tha : “Miqësinë 
tuaj nuk e harronj kurrë, as veprat t'uaja patriotike, prandaj me gjithë zembër vendosa t'ju 
kem deputetin t'em nga an” e Prefekturës së Korçës e kështu dhashë urdhër e u regjistruat sot 
në listën e kandidatëve deputetë të përkrahur nga Qeverija ime”. 

E falenderova tepër e u largova. Më 17 Majit 1925 mernin funt zgjedhjet e deputetëve në 
të gjitha krahinat Shqiptare. Në Korçë zgjidheshin 9 deputetë, prej të cilëve 4 të krishterë, 
midis të cilëvet u zgjodha edhe unë si deputet i Korçë, dyke kaluar 40 e ca vota deputetin që 
mori më shumë vota se të tjerët. Deputetët e krishterë të Korçës ishin zgjedhur unë, Panteli 
Vangjeli, Kostaq Kotta dhe Kristaq Kosturi. 

Më 1 Qershorit 1925 në mes të një enthusiazmi të patreguar u mbloth Parlamenti i parë 
konstitucionar republikan, dyke prokllamuar një zëri Kryetarin e Republikës Shqiptare, si 
edhe pranoj unanimisht programin e ri të Republikës, të çpallur solemnisht nga an”e Kryetarit 
të Republikës. 

Punët tani shkonin mirë. Mbi profesjonin t'em si avokat më ishte shtuar edhe misjoni i 
deputetit edhe kisha të drejtë të ushtëronja njëkohësisht që të dyja, pa një ndalim. 

Pas si u zgjodha deputet, një ditë më thiri prapë në pallatin e tij Kryetari i Republikës e 
më tha : “I dashtun, z. Floqi kam vendosur të kemi një farr organi letrar për përkrahjen e 
Qeverisë e të interesave të vëndit. Për këtë qëllim ju zgjodha ju, si më të aftë e më të 
përmendun në fushën e gazetarisë, si edhe në atë të patriotizmit. Jam i bazuar në karakterin, 
në moralin e në ndërgjegjen t'uaj. Do t'a titulloni ju vetë gazetën që do nxirni dhe unë do t'a 
subvencjononj. Urdhroni një herë një avancë' prej mejet (e më dorzoj 100 napolona). Në 
qoftëse duhen të tjera këtu jam unë. Fitimet e të ardhurat e tjera të gazetës janë për hesap 
t'uaj, nuk ju përzjehet njeri. Do të shkruani si t'ju mbushet mendja dyke qenë në kontakt me 
Qeverinë. Artikujt t'uaj asdo ti kontrollojë, as do ti censurojë njeri. Kemi besim të plottë e të 
patundur mbi ndërgjegjen e patriotizmin t'uaj. Kini për qëllim përparimin e vendit. Goditni 
çrregullimet, padrejtësitë, sabotazhet, klikat, partizanit” etj etj. sa të mundni e mos kini frikë 
se mos i mbetet hatri dikujt dhe mos bëni armiq. Më kini mua prapa krahëve t'uaj. Sa herë që 
të kini nevojë, ose që të doni të piqeni me mua pallati im ësht” i hapur për ju, qoftë edhe 
natën. Jeni njeri i brendëshëm për mua. S'kam ç't'ju thom tjetër, ose t'ju porosit. Ju uronj 
sukses të plotë edhe grajani punës qysh tash. Unë pres me gëzim numrin e parë”. 

Këto më tha Kryetari i Republikës e më shtërngoj dorën. E falenderova se u mundua për 
këtë nder të math e për besimin më të math me të cilin më nderoj, edhe u largova mjaft i 
kënaqur. Zogu kur e deshte dikent me shpirt ja tregonte në një mënyrë globale miqësin” e 
simpathinë e i jepte me të dy duart. Për mua mjaft favore kish treguar gjer më tani. 

Unë me nje hëre e vura në vepërim çështjen e gazetës. E titullova :“Indipendenca 
Shqiptare” për arsye se titujt “Pamvarësija Shqiptare”, “Vetëqeverimi”, ose “vetësundimi 
Shqiptar” etj. etj. nuk më tingëllonin mirë në vesh. 

Pas një jave delte gazeta ime dhe fletën e parë ja shpura vetë Kryetarit të Republikës, i 
cili u kënaq tepër e më përgëzoj. I pëlqeu fort. Deshte të më darovitte po nuk ja pranova. 


' avancë - paradhënie (H. K.) 

Çpallja e “Indipendencës Shqiptare”, bëri një efekt të mirë në popull, i cili e blinte me 
kënaqësi. Prej 100 e sa fletësh që filluan të shiten brenda në Tiranë në dy javë shitja arrinte në 
500 copë. Brenda një muaji kisha bërë 300 e sa abonatë, të cilët në funt të vitit të parë kaluan 
1. 000. 

Munt të kuptohen fitimet që kisha prej këtij rasti të papandehur, dyke i mbajtur të gjitha 
për vehte me përjashtim të pagimit në Shtypëshkronjë, që e paguanja vetë shtypin, si edhe 
shpenzimet postare. Më mbetej një fitim mesatar mujor 70-80 napolonash, që ishte një fitim 
tepër i mirë, edhe po të shtonim 22 napolona që mernja në muaj si deputet edhe 80 gjer 100 
napolona në muaj që fitonja si avokat, unë kisha një të ardhur gati 200 napol. në muaj prej të 
cilave më mbeteshin neto 150-160 napol. mujore, kështu që brenda një kohe të shkurtër u 
gjeta me një kapital 600 e sa napolonash gjithë flori. Ky ish përfitimi që ja detyronja Zogut. 

Një ndollinë që do të tregonj këtu më poshtë më bëri që të bëhem edhe me shtëpi, që as e 
kisha ndër ment, as e kisha fandaksur, po veç se e kisha ëndëruar vetëm. Unë të bënja shtëpi 
në Tiranër Kurrë ndo një herë s'e besonjal 

Banoja në një shtëpi të vogël prej 2 odash të vogla lart edhe një odë tjetër përposh, pa 
çardhak, pa kuzinë, pa ujë, pa gjë fare. Këjo ishte një nga shtëpit' e kallanxhiut kucovllah 
Vangjel Kojës, të cilit i paguanja 5 napol. në muaj me kushtin që ja parapaguanja përpara të 5 
muajt, do me th. i jepnja nga 30 napol. ar përpara ç'do 6 muajshi. Po V. Koja, ndjeje Zot, 
ishte shumë i lakmuar. Vitin e dytë më kërkonte nga 10 napol. muajin edhe këto përpara, do 
me th. 120 napol. posa që të fillonte moti II. Dhashë mora, s'ja mbusha kokën. Ja shtova 5, ja 
shtova 7 napolona, me azallah ajy s'dëgjonte kurrël E keqja ish që s'gjenja tjetër shtëpi në 
Tiranë. Filloj grindja. Më preu ujin që merrnja nga pusi i tij. Më sillte plot ngatëresa. S'dinja 
si të bënja. 

Për fat takoj një ndollinë tjetër. Kapitan Shefki Shatkua nga Dibra, që e kisha mik, ish 
kryetar i gjyqit ushtarak. Unë kisha marrë shumë davara në Gjyqin Ushtarak e kështu 
njiheshim mirë me Shefki Shatkon. 

Takoj një natë që humbi në kumar nj'a 60 napolona, të cilat nuk ishin edhe të tijat. Më 
vjen ditën tjetër në zyrë e më tregon taksiratin që e gjeti. Aman, më thotë, në më ke mik, mos 
më turpëro, bëj si bëj e m'i gjej këto të holla se kam turp të kërkonj gjetkë, ty të kam më të 
afërmin mik edhe do t'i lanj pak nga pak. 

E pashë se nuk munt të shmangesha dot, edhe pse e kisha mik, po edhe se mos e 
dispononja keq, si kryetar gjyqi, që munt të më prishte shumë punë edhe bile të më 
diskretitonte dyke më rëzuar davatë. 

U afrova me një herë edhe pas dreke i numurova të 60 napolonat që më kërkonj. Më 
falenderoj tepër e më dorzoj kambialin të nënëshkruar prej tij, po nuk ja pranova. Këjo e 
obligoj edhe një herë për besimin që i sillnja, e më tha se nuk do t'a harronte kurrë këtë të 
mirë. 

Por, pas 3 muajsh ra prapë ngushtë e me një mijë të drojtura më kërkoj edhe 40 napolona 
të tjera. Ç” të bënja” Ja dhashë edhe ato pa ja pranuar as këtë radhë kambialin e nënëshkruar 
që më ofroj për 100 napolona tani, gjë këjo që e habiti tepër. 

Pas një jave në vjen prapë në zyrë. Këtë radhë më thotë, nuk ardha t'ju kërkonj të holla, 
se më dhatë mjaft e ju falem nderit shumë. Ardha, thotë, vetëm t'ju marr të dalim një shetitje 
nga rruga e Dibrës, në të cilën rrugë kisha edhe zyrën. Me gjithë qejf, i thom, edhe mora 
kapellën e duallm të dy bashkë nga zyra ime. Shkuam gjat” e gjatë, kur aty më një vënt u 
ndalmë. Hyjmë, më thotë në këtë bahçe të hamë ndonjë qershi, se ka qershi të mira. Edhe me 
një herë nxjer një çelës të vogël prej xhepit, e çel derën edhe hymë brenda në kopsht, një 
kopsht shum” i bukur e plot drurë me pemë. U sheshuam aty dyke ngrënë qershi. E pyes :i 
kujt është ky kopësht” I jemi thotë. E kam blerë 200 napolona, e si e sheh ka 25 metro facadë 
e 58 metra gjatësi. Por mjerisht unë shtëpi s'munt të ngreh dot këtu se më mungojnë paret 
pastaj kam edhe borxhe. Me qenë se s'kam mundësi t'ju paguanj at borxhin që ju kam juve 

vendosa ta shesh këtë vent. Në qoftë se e dëshironi ju, po ju preferoj si mik të vërtetë që ju 
njoha, e bile po ju le edhe 10 napolona, kështu që, po të doni më jepni edhe 90 napolona e i 
paçi hajrin këtij vënti. 

E mejtova mirë, edhe sa të prisnja Shën Pollogun t'i mernja ato 100 napolona, preferova 
ti jap edhe të 90-tat e të përfitonj atë koxha vent, pa makar le të më mbeteshe. 

Ç'ka i thom, d'akord, e pranonj. Zumë dorën njëri — tjetrit e u larguam nga kopshti. Unë 
s'i tregova njeriut ç'ngjau atë ditë, as gruas s'ime. Të nesërmet më thresin nga zyra e 
Kadastrës që të firmoj aktblerjen e një kopshti, të shitur mua prej Kap. Shefki Shatkos. Me një 
herë e firmova e mora tapinë. E pashë në aktin se Sh. Shatkua kish dekllaruar se i kishte marrë 
plotësisht prej meje të 200 napolonat e vleftës së kopshtit, kur se unë i kisha për ti dhënë 
akoma 90 napolonal Këjo më habiti tepër. Shkova në shtëpi e mora nga arka 90 napolona ei 
vajta në zyrë Sh. Shatkut. I thom: Ju falenderonj fort për gestin e shitblerjes se kopshtit po, 
qysh e dhatë ikrarin' pa ju dhënë kusurin e parevet2 Po në qoftë se s'i kam këto të holla si 
bëhet” Ma priti me një buzëqeshje kapitani e më tha : Zotrote u tregove kaqe fisnik për mua 
kur më dhatë gjith” atë shumë paresh pa një dëftesë nga ana ime, si unë munt t'i mungonja 
kësaj mirësije” desha t'ju a shpërblenj, edhe në qoftë se s'i kini të 90 napolonat mi jipni kur ti 
kini. 

Nxora ahere të 90 napolonat e ja dorëzova e shkuam të dy në një pijetore e çkulluam nj'a 
3-4 shishe birra që i gostita unë. 

Tani isha me një mylk”, po njeri nuk dinte gjë rrotull kësaj shitblerjeje. Atë natë vendosa 
t'ja rëfenj ngjarjen gazmore t'ime shoqeje, po në një mënyrë befasije, pa ja paralajmëruar. 

Nga të perënduarit e Djellit e mora në shetitje dhe dyke fjaluar arthmë në kopshtin t'onë. 
E pyes gruan t'ime : T'u duk larg gjer këtu që nga zyra ime” As pak, më thotë, as që e mora 
vesh se arthmë gjer këtu. Një miku im, i them, që është i zoti i këtij kopshti më dorzoj çelsin 
të hyjmë brenda, të hamë ca qershi, se ka një qershi shumë të mirë, dhe me një herë e çela 
deriçkën e kopshtit dhe hymë brenda. Gruaja u çudit kur e pa atë kopësht aqe të bukur e 
ngarkuar me pemë gjithfarësh. Si të duket ,i them , ky kopësht” Ekstra, më thotë, s'bëhet më 
i bukur: makar të kishim edhe ne një si këtë. Ahere ju çfaqja. Hë, pra, i them, ky kopështi 
është mylku i jonë, e bleva sot, urdhro edhe tapinë: e ja dorëzova. Ajo u gëzua pa masë edhe 
s'dinte si të më tregonte gëzimin. 

Thashë aty më lart se me patronin e shtëpisë, kallajxhinë Vangjel Koja kisha gjetur 
belanë, se kërkonte t'ja shtonja qiran” e shtëpisë prej 5 në 10 napolona e t'ja jepnja për një 
mot përpara. Paturpësija e këtij njeriu kishte arrirë kulmin. Isha në gjëndje të keqe, se shtëpi 
nuk gjenja, s'kisha ku të futesha, se edhe këtë shtëpi me miq e me një qint belara mezi e kisha 
gjetur. Vangjel Koja s'ishte mjaft që më preu ujin e më shkaktonte kaqe ngatëresa, po më së 
fundi edhe më paditi në gjyq dhe kërkonte lirimin e shtëpisë. 

Vangjel Koja kish emëruar avokat z. Mihal Lehova, që hiqeshe patriot e që e kisha edhe 
mik. Mjerisht ky më luftoj shumë e ma bënte edhe për inat se e kisha diskretituar kaqe herë 
përpara gjyqit, ku kishte humbur shumë davara e kishte marrë një famë të keqe si avokat. Kur 
ju luta të ndërmjetsonte ti paguanja gjer më 7 napolona në muaj qira e të më linte rehat. Ajy 
s'dëgjonte, por as patronin e shtëpisë nuk e linte të merreshe vesh me mua. Kaqe fort ia kish 
mbushur mëndjen, se ishte i sigurt se do t'a fitonte davanë e do më nxirte jashtë nga shtëpija, 
që të kënaqej sidomos avokat Lehova. 

Para se të fillonte gjyqi e thira patronin V. Kojën në zyrë, po s'më ardhi, as në shtëpin ku 
banonim. Po një ditë e gjeta mb” udhë e e ndalova. I thashë : mor zot, as jemi vrar” as jemi 
prerë, pse je kaqe kokë-fortë e s'vjen të merremi vesh, po shkove në gjyq” Nuk të mjaftojnë 7 
napol. qira në muaj që po të ofronj” S'kam nevojë, më thotë, unë dua të më lëshosh shtëpinë 
që ma ke zaptuar përdhunisht. — Përdhunisht unë shtëpinë” Po nuk të kam paguar nga 5 nap. 


U ikrar - rrëfim, deklarim (përkthyer nga turqishtja me google H. K.) 
” mylk - pasuri e patundshme e madhe (përkthyer nga turqishtja me google H. K.) 

në muaj, s'të janë mjaft për një copë shtëpi aqe të vogël e pa ndo një komoditet” Ahere, ja ku 
të them, i thashë, do bëhesh pishman e do vish të më lutesh ti vetë të ndreqemi, po do jetë 
von, se ahere s'të dëgjoj unë. 

Kur u ballafaquam në gjyq me av. Lehovën, unë kërkova të kqyret shtëpija me ekspertë 
e të caktohet qiraja sa duhet t'i paguanj për 3 oda aqe të vogla, pa një kuzinë, pa një çardhak e 
pa një komoditet. Por më përpara nga këto gjyqi e kish gjobuar me taksin bashkiak të 3 fishtë 
e me shpenzimet përkatëse, se s'kishte bërë kontratën me mua. M”'andej gjyqi vendosi 
ekspertimin e shtëpisë dhe ekspertat, si e kqyrë shtëpinë dhanë raportin relatif, mbas të cilit 
duhet ti paguanja V. Kojës vetëm 3 “4 napolona në muaj qysh ditën që hyra në atë shtëpi. 
Kështu gjyqi vendosi të më kthejë paditësi V. Koja 18 napolona prej të 60-vet, që i kisha 
paguar e q'andej e tutje të paguanja vetëm 3 172 qira në muaj. 

Vendimin e diktoj V. Koja, por edhe Diktimi e vërtetoj aktgjykimin e Gjyqit të Paqit. 
Kështu ajo dava i kushtoj V. Kojës përveç nj'a 300 e sa frangave për shpenzime gjyqi e të 
drejta avokatore të parapaguara av. Lehovës, por mbassi unë e vura në eksekutim 
aktgjykimin, ajy më kthen edhe 18 napolona mua, përveç që pagoj edhe shpenzimet e 
ekzekutimit e kështu ndenji lark nga shokët, i penduar e i pikëlluari 

Një ditë ardhi në zyrë e më tha : më zuri gjynahu, zotni, ti më dolle hakut, po më qafë 
më pastë Lehova 5 diçka e dinja por ajy qënke shakllaban. E mu lut t'i paguanja qiranë si më 
parë. Unë i thashë të shëkojë punën, se s'ka punë me mua. 

Mirë po qysh atë ditë gjetmë belanë nga e shoq” e tij e nga djemt” e tij. ç'të bënja” Të 
grushtohesha, të rrihesha me ata” Arrin një jet” e paduruar, sa na u ngrit krejt qetsijal 

Këto më bënë të vendos të bënj një copë shtëpi, ku të fut kokën me familjen t'ime. U 
mejtova mirë e thellë. Në kasë kisha vetëm 360 napolona. Bëheshe shtëpija me kaqe të holla” 
Jo, kurrë. Më mbajti shpresa se mbassi fitonja 180-200 e sa napolona në muaj nga profesjoni 
im, nga rroga e deputetit e sidomos nga të ardhurat e gazetës, brenda 4-5 muajve, sa desh 
shtëpija të bëheshe, munt t'i bënja 1000-1200 napolona, të cilat pas mendimit t'em do të ishin 
të mjafta për një shtëpi dollmallije', për një shtëpi Flbasanase një kati me nj”a 3 oda e një 
kuzinë. Vëndin po e kisha edhe kështu shpëtonja nga një skoturë të madhe për të gjetur shtëpi. 
Për këtë qëllim u këshillova me mikun t'em arqitekt Kristo Sotirin nga Pogradeci, që kish një 
pamje madhështore kur e shëkonje me një mjekër të gjërë e të gjatë si të Tollstojit. 

Atij i tregova qëllimin t'em. I thashë se shtëpija s'duhet të më kushtojë shumë mbassi do 
jetë përdhese, dhe duhet ta dinte se s'kisha më tepër se 600 napolona. Ajy bëri një llogari aty 
shpejt-shpejt mbi tavolinën, e më tha se arrijnë 500 napolona për një shtëpi këso-doret, mbassi 
e kam vëndin. Ardhë e kqyri edhe vëndin, mati gjërësin” e gjatësin” e shtëpisë edhe caktoj me 
një herë themelet në vënt. Ajy vetë gjeti edhe muratorë të mirë Pogradecarë që kishin punuar 
në Rumani e që i njihte e kështu një mëngjes të bukur ftova edhe disa miq në vënt e mbassi 
bëmë kurban një dash, sipas zakonit, hothmë çementon e parë e themelit të shtëpisë së re 
midis një gëzimi të pa treguar. 

Shtëpija filloj dhe prej gëzimit që ndjenja kush e di sa herë e linja punën dhe 
Parlamentin e vinja përpara shtëpisë së re që po ngriheshe, dyke inkurajuar ustalloarët e dyke 
i gostitur me cigare e raki. 

Në fillim m”u dukte një gjë e vogël, një si lodër, se s'kisha harxhuar shumë të holla, por 
nuk kaloj një muaji, e kur pashë që më ardhë billat” me llogarit e ngryshme të lëndëve prej 
kreditorëve të mij, e kur pagova me një herë 280 e sa napolona edhe shtëpija s'ishte ngritur as 
dy metra, më ra vilanijal Gjer atë ditë punimet e shtëpisë më kishin kushtuar 350 napolona 
dhe shtëpija s'ish gjëkundi. E thira me një herë arqitektin Sotiri e i thashë: shëko mirë mos 
bijem jashtë se s'më duket të na arrijnë as 700 napolona kështu si po shkon shtëpija. Po 
arqitekt dinak, i cili kish tjetër mendim për mua, që më quante ndofta ndo një miljoner, më 


' dollmallije — shtëpi një katshe me bodrum poshtë (H. K.) 
”billat - faturat (anglisht H. K.) 

qetsoj e më tha se munt të venë edhe 700 napolona, po kjo s'është ndo një kijamet i math për 
ju e mos u trembni, se ju kini edhe rrogën e deputetit edhe gazetën, pastaj fitoni mjaft edhe si 
avokat, pse kini frikë” 

Kisha vënë re se betonet armate të murevet të thurura me tulla ishin 70 pont të gjërra ei 
thashë arqitektit se kështu shkon shumë material dhe do na hajë betoni me hekurat, po ajy ma 
priti me fjalët : Një herë bëhet shtëpija, ja ta bësh të shëndoshë të mos dojë t'ja dijë, ja mos e 
bëj fare. 

Kreditorët tregëtarë si edhe tullaxhinjtë e gëlqerexhinjtë e të tjerët më sillnin material me 
të tepër dhe unë, sa do që e shihnja materialin e grumbulluar në bahçe s'isha mejtuar ndo një 
herë seriozisht pale sa kushtonte gjith” ajy material që ish e ajy që do vinte akoma. 

Takoj që shkova në Napoli për shkak të djalit t'em Pirros që e regjistrova në shkollën 
ushtarake mbretnore të Napolit dhe u vonova nj'a 5-6 javë gjer sa u ktheva në Tiranë. Kur 
arriva, sa do që ishte natë, s'mu durua, po shkova shpejt të shoh gjer ku kishte vajtur shtëpija, 
të paktën kujtonja se do ish hedhur çatija. Pyeta gruan t'ime në qoftë se kishte shkuar ndo një 
herë nga shtëpija edhe në ç” gjëndje ishte, por ajo, qysh se ika unë për në Itali as një herë 
s'kishte shkuar atje. 

Nisem shpejt edhe drejtohem nga shtëpija. “ të shoh2 Shtëpija ishte bërë me dy kate e 
ishte ngritur 8 metra e sa përpjetël Skelat e mbëdha që kishin gritur rrotull i jepnin një 
pikpamje gjigandeske shtëpisë: ishte tamam një pallat. Medeti. .. Mos jam në ëndër, thesha 
me vehten t'ime. ç” më bëri kështu ky i mallkuar inginer” Unë e kërkova shtëpinë dollmalli e 
ku po më ngrehka këtu një pallat” Kush i that Me ç'të drejtë” Më paska marrë më qafë, 
ahl.... Këjo më dëshpëroj krejt, sa, sikur t'a kisha përpara arqitektin nuk di ç'do t'i thoshal 
Atë natë as kam ngrënë bukë, as kam fjetur nga meraku. Kot mundoheshe të më ngushëllonte 
gruaja e gjorë, po unë ja hithnja fajin asaj që s'u kujdes një herë të shohë ç” bëhet e ti ndalonte 
të ngrihnin katin e dytë. 

Të nesërmen, pa gdhirë mirë, shkova në shtëpi të ing. Sotirit dhe i fola shumë ashpër. 
ç'më bëre” i thashë. Më more më qafë: tani do mos kem as shtëpi, se unë s”'arrinj dot kështu, 
më the se do mos kushtojë më shumë se 700 napolona e tani” I fola shumë rëndë, po ajy s'u 
zembrua. E bija Kuerina më qiti një kafe, po as atë s' desha të pinja nga inati. Po ing. Sotiri, që 
i gëlltiti të gjitha këto, nuk e prishi aspak gjakun. Më mori me të mir” e me të butë e më tha se 
s'munt të bëheshe shtëpija ashtu si e desha unë, por ashtu si e deshte teknika arqitekte e si e 
lypte vëndi. Një shtëpi jerevi' s'munt të ngriheshe në një vent aqe të bukur e pitoreske si ishte 
bahçja ime edhe për këtë s'duhej të vrerosesha, se kështu e kanë pësuar shumë veta, të cilët 
mandej e kanë edhe falenderuar arqitektin, se bija edhe shtëpija kanë fatet e tyre , e më së 
fundi “Ka Perëndija” edhe s'duhet të trembësha, se kisha edhe miq që munt të më ndihmonin 
edhe shpresa nga ato që fitonja. 

I dëgjonja me vrejtje këto, po prapë nuk qetësohesha, se më vinte çudi si do ti lanja gjith 
ato borxhe të materialit e të puntorisë, kur unë s'kisha atë kohë veç se nj'a 200 napolona” 

Neise, u bë ç'u bë, po tani duheshe mejtuar thellë si do të përballonja gjith këto shuma 
paresh e ku të futesha” Ing. Kr. Sotiri më kishte hedhur në një pellk të math, në një llom, prej 
të cilit nuk do dilnja kurrël 

Pas 3 dittsh më vijë në zyrë një grumbull notash të kreditorëve të materialit, që 
përfaqësonin një shumë prej 325 napolonash. Mbi ato muratorët më paraqitnin një hesap, që 
përfaqësonte një shumë prej 70 e sa napolonashi Po tani” ç'bëhet tani” Kujt t'i ankohesha” 
Kujt t'ja qanja hallin” Pagova shpejt ustallarët, se s'priste puna, m'andej pagova ndo 130 e sa 
napolona material e kështu mbeta pa një metalik në xhep e kisha edhe borxhe të tjera, që i 
paguanja dita ditës.... 


'jerevi — në dialektin shkodran i thonë shtëpisë një katshe në fund të oborrit që shërben si depo, kthinë (H. 
K.) 

Ajo natë ishte një natë mjerimi për mua. S'ishte mbaruar akoma karabinaja e mua më 
kishin dalë prej xhepit 550 përveç vëndit, do me th. gjithsejt 740 napolona edhe kishte edhe 
130 të tjera borç, edhe gjer sa të mbaroheshe karabinaja ashtu si kish filluar duheshin edhe 
nj'a 200 napolona të tjera, po të lyerat, po dyshemetë, po penxheret etj. etj.” Medet e vaj 
halli, ku do vinja unë” Mëndja ment më lostel Piva një paqetë cigare atë natë, u gdhiva më 


Nga të gdhirët më kishte marrë gjumi, se isha i vrarë e i këputur. Po edhe tani s'më lanë 
të fle. Një shofer Himarjot, i shkreti Mihal Stefo, që vdiq më von prej tuberkulozi, vjen e më 
zgjon nga gjumi për një punë urgjent për atë. Desha, s'desha u ngrita. Shkuam bashkë në 
hotelin e math Continental, ku ndodheshe një gjerman, drejtor i shoqëris gjermane INAG për 
sfrutimin' e pyjeve të Mamurasit, që i kishte marrë me koncesjon prej Qeveris Shqiptare. 

Mihal Stefua kish për të marrë prej atij nj'a 50 napolona për transportime të ndryshme 
me veturat e tij, që i kish shërbyer INAG-ut e me që s'dinte as gjermanisht, as frëngjisht që të 
merreshe vesh me drejtorin gjerman, më mori mua edhe si avokat edhe si dragoman. 

Unë u njoha me drejtorin e shoqërisë në hotell dhe pas gjysmë oret e kisha bindur për të 
drejtat e Mihal Stefos, e ky qiti e i numuroj përpara meje 48” napolona, që Mihali mbet fort i 
kënaqur. 

Po drejtori gjerman nuk më la të shkonj. Ajy kishte të tjera punë me mua e më tha se 
ësht” i lumur që u takua me mua, se kërkonte një avokat të mirë për punët e Shoqërisë INAG e 
i kishin rekomanduar mua, po s'pati kohë të më piqte, e tash nguteshe të shkonte për në 
Konstanz të Gjermanis ku e kishte qendrën shoqërija INAG. Mu lut që të merrnja shpejt një 
noter publik të më lëshonte një prokurë të përgjithëshme për punët e shoqërisë e në Shqipëri. 
Shkova e mora noterin i cili redaktoj prokurën me fuqi të përgjithëshme veprimi. 

Drejtori svizeran i INAG-ut, mbassi nënëshkroj e më dorëzoj prokurën, më tha se ajy po 
niseshe shpejt, dhe pas ndo një jave do vinte në Tiranë zëvëndësi i tij z. VVihelm Kapferer, si 
drejtor permanent i shoqërisë, tek i cili do më rekomandonte, dhe ajy do më dorëzonte çështjet 
që shoqërija kishte me Qeverinë Shqiptare edhe me disa privatë. Më së fundi më dha një çek 
prej 100 napolonash, si avancë, ose kapar avokatije. 

Kur u ndava prej z. Drejtor, u ndala pak në një kafene të pi një kafe. E ndjeva vehten pak 
të lumur. Pashë se Mihali i shkretë nuk më zgjoj kot. Përpara meje kish filluar të zgjidhej pak 
problemi i të hollave, që ment më prishi mentsh atë natël Tek po pinja kafenë ardhi edhe 
Mihali i ngratë në kafene e e qirasa edh” atë me një kafe. Ajy nxori e më dha 5 napolona. Na, 
më tha, merri se i ke hallah, se Zotrote më mbarove punë. 

U gjenda me një herë me 105 napolona atje ku s'kisha as metelik e ku vrisnja mëndjen 
so do t'ja bënja hallit. Shkova e mora parat e çekut në bankën Kombëtare të Tiranës e ardha 
me qejf në shtëpi ku rash” e fjeta i çkujdesur. Kishte të drejtë arqitekti Kr. Sotiriul 

Të nesërmet shkoj në zyrë. Aty mar një dava të mirë në gjyqin ushtarak, prej së cilës 
mora kapar 30 napolona. Përpara drekës, po atë ditë mernja edhe rrogën e deputetit për muajin 
Shtator 1926. Po atë pasdreke mora edhe 12 napol. të tjera prej abonentëve te gazetës, dërguar 
me çeke, ose me mandat-postar. 

Isha i zoti i 172 napolonave tani brenda një dite. Problemi kishte filluar të zgjidheshe. 
Lava shpejt ca borxhe që kisha e më mbet edhe kusuri. E ndjenja vehten të lumuri 

Pas nj'a 10 ditësh ardhi edhe drejtori i ri i INAG-ut z. Kapferer, i cili më takoj në zyrën 
t'ime. E prita si jo më mirë, se në personin e tij shikonja “Perëndinë nga makina” (Deus ex 
maqinam). 

Z. Kapferer më angazhoj të trajtonj dy kontrata të mbëdha sipërmarrje drush me një 
shoqëri italjane. Për këto dy kontrata, në bazë të ligjeve avokatore, po mernja pas në jave 200 
plot napolona të verdha, me anë të një çeku të lëshuar. 


' sfrutimin - çfrytëzimin (H. K.) 

Pas dy javësh të tjera i takoj një ngatrese e madhe shoqërisë me Qeverinë. Këtë 
ngatëresë munda e e zgjidha brenda 20 ditëve dhe prej shpërblimit 5Y6 që e kishin simfonisur 
mora 182 napolonal S'dua ta zgjat më tepër, veç se përfundimonj dyke thënë se INAG-u ish 
për mua shpëtimi i jemi Ajo shoqëri pagoj gati 172 e harxheve të shtëpisë, përmbi 1. 000 
napolonash, prej shpërblimeve që më dha. gazeta, rrogat e deputetit dhe të ardhurat e tjera të 
zyrës përmbushnë kusurin e shtëpisë, e cila me llogari në dorë, kushtoj përmbi 2. 800 e sa 
napolona ar kurse unë kujtonja se munt t'a mbaronja me 6-700 napolona, po.... . bija e shtëpia 
paskan fatet e tyrel.... ing. Sotiri kishte të drejtë. Ka Perëndijal 

Shtëpija u bë vërtet një pallat, me 12 oda, veç koridoreve, me 5 kthina të tjera nënëdhesa 
të qilarit, që dy prej atyre na shërbejnë për oda, gjith'ashtu u bë një koxha verandë e me një 
taracë madhështore prej së cilës shihet panorama e Tiranës. 

Gjer këtu shkoj mirë, po tani kisha rënë në një hall tjetër. Shtëpija e re desh edhe mobilla 
të reja: gjith” ato oda e sallone si do mobilloheshin2 Pastaj desh edhe dritra, gjith ato llamba 
elektrike si do t'installoheshin , sa shpenzime kërkonin” Pastaj mungonte dhe installimi i 
njërës për banjot e nevojtoret posht” e lart, ç'harçe kollosalle duheshin” Tjetër hall dhe hall i 
madh kyl Gjer tani ishin harxhuar me vent, me mure e godinë mbi 3. 000 napolona, tani 
duheshin edhe ndo një mijë te tjera, ku do ti gjenja” 

Por unë nuk e harronja atë proverbë të vlefshimë të ing. Sotirit: bija e shtëpija kanë fatet 
e tyre, si edhe atë shpresën që më kishte dhënë tjetër herë “ka Perëndija”. Kisha besim të plotë 
ne dyja këto fjalë të urta dhe nuk dëshpërohesha. Edhe me të vërtetë s'dolla i gënjyer. Inagu, 
gazeta, të ardhurat e zyrës, dy shoqëri të tjera sipërmarëse që i mora përsipër si avokat edhe 
disa dava të tjera me rëndësi civile e penale e zgjidhi edhe këtë çështje. Kur pashë se e 
mbarova shtëpinë pa vënë ndonjë borç e kur konstatova se m'u mblodhë nj'a 600 napolona, 
vrapova shpejt në Napoli e bleva të gjitha mobilat e nevojshme për të gjitha odat e sallonet, 
konsolla, krevate, trapeza, pasqyra, kanapë, etj. etj. piktura muri, perdhe, çarçafë, jastekë, 
kuverta etj. etj. që kushtuan 600 e sa napolona me gjithë transportet, përveç shpenzimet e mija 
të rrugës e të ndenjurit në Itali më shumë se një muaj. Kështu u pasuruan mirë të gjitha ato 
oda e sallone e kuzinat. 

Pas pak kohë si u ktheva në Tiranë fillova dhe instalimin e ujës e m'andej të elektrikut 
me 36 e sa llambadina për të gjitha odat me llamba e polyele të vlefshëm etj. etj. që kushtuan 
të dy këta installime gjithsejt 940 napolona me gjithë mobilat, do me th. 340 napolona vetëm 
instalimet. 

Me fjalë të tjera, prej 600 napolonash që e bënim hesap me ing. Sotirin, shtëpia kushtoj 
4. 000 napolonal.... ”Bija e shtëpija kanë fatet e tyren”1 Po mbi të gjitha këto “Ka Perëndija”1 
Zoti është i math, kanë qenë për mua dy shtylla ku mu mbështet besimi, i cili më nxori në 
selameti 

Tani shtëpija ishte komplete. Mbi këto ish edhe e larë, e fshirë e e rregulluar, si dhe 
kopshti i mbjellë e i ujdisur. 

Natën e 1 Marsit 1929 (duhet të jetë 1927' e jo viti 1929 siç lexohet në tekst H. K.) 
ishim installuar në shtëpin” e re. Na dukeshe si çudi, si u ndodhmë kështu brenda 9 muajve 
me shtëpi, edhe ç'farë shtëpi pallat, që si atë gjer ahere s'kishte parë Tirana edhe për dita 
vijnin me grumbuj njerës që e vizitonin. 

Kur fjeta natën e parë në shtëpizën t'ime e ndjeva vehten aqe të lumtur sa nuk do t'a 
harronj kurrël Msuar me llamba vajguri, kur u çelnë dritat elektrike, na u duk se ishim në një 
pallat prallor, si ata të Halimasël 


' Në vitin 1927 është bërë një fotografi e shtëpisë ku në ballkon shihen jo vetëm antarët e familjes së K. F. 
por edhe gjithë të ftuarit në momentin e inaugurimit. Kjo foto mban datën 1927, të cilën unë e kam në vyhatsapp 
dhe ia kam dërguar edhe trashëgimtarëve të Kristo Floqit (H. K.) 

Të 3 “ ditë dhashë një darkë e ftova gjithë të afërmit, të cilët ardhë me plot peshqeshe 
për shtëpin” e re. Kur i ndesmë të gjitha dritat brenda e jashtë shtëpija shkëlqeul Prej jashtë 
dukeshe tamam si një pallat splendit. 

Kështu u bëmë më shtëpi e shpëtuam nga izijetet e nga pocaqitë' e shtëpis së V. Kojës. 

U largova pak në këtë tregim, por e quanj si një nga ndollinat më me rëndësi të jetës 
s'ime. 

Vijmë tani prapë në jetën e në veprimet e gazetës s'ime. Këjo po vazhdonte ekstra. 
Abonetë po shtoheshin. Shkruheshin artikuj e gjërra me rëndësi. Do të tregonj këtu disa 
ndollina që meritojnë të përmenden, ndollinat të cilat suall një reaksjon të vërtetë edhe diku- 
diku më vunë edhe jetën në rrezik. 

Një nga këto ishte çështja e shumë nëpunësve tembelë e të pazot, injorantë e parasitë. 

Këta kishin katandisur me të vërtetë një plagë për Shtetin. Në një kryteartikull që botova 
në gazetën t'ime u a zbulonja të gjitha dallaveret e padrejtësitë e tyre. Dikush mu përgjeq, po 
tërthorazi. Këtij ja dhashë përgjigjen dyfijsh, po me qenë se mora nj'a 5-6 letra anonyme me 
sharje e me frikësime, u shtërngova e ja tregova Zogut, i cili më porositi të mos kem as një 
mëshirë për këta. Ahere e xhvesha pallën mirë dhe në një artikull të titulluar “Duhet t'u vijet 
fshesha” përshkruanja një nga një disa dame e abuzime, disa ngatëresa e sabotazhe të tjerë që 
ata i kishin shkaktuar Shtetit. Përfundimi i këtyre ishte një anket” e himtë nga ana e Qeverisë 
në të gjitha degat administrative, dhe nxjerrja nga detyra e 150 e sa prej këtyre parasitëvel 
Këjo shkaktoj një turbullim të math. Unë vetë e kisha jetën në rrezik, po e vërteta ishte se 
Shteti kish shpëtuar nga kjo plagë. 

Një tjetër ndollinë me rëndësi ishte ajo e Bankës Kombëtare të Shqipërisë, installuar në 
Tiranë. Kushtet që u kish vënë qeverija jonë përfaqësuesve italjanë për kapitalet t'ona e për 
formimin e Bankës, ata i kishin cytuar e bastarduar fare. Shteti Shqiptar në atë mënyrë që 
dëshironin ata e me atë mjeshtëri e dinakëri që po vepronin, vijeshe në problemë: kapitalet 
t'onë ishin në dyshim. 

Ahere, mbassi studjova mirë çështjen e mora informatat e duhura prej të vetmit financjer 
deputet që kishim në Parlament z. Vasil Bamiha, ju përvesha punës seriozisht, dyke zbuluar e 
qitur në dritë shumë të shtrembra e padrejtësira për të ndritsuar popullin, po edhe 
Parllamentin. çështja mori zjar. Italjanët drejtues bashkë me këshilltarin e tyre ligjor z. 
Amadeo Gambino më ardhë disa herë në shtëpi që të munt ti vijnim nja kapak çështjes se kish 
marrë bujë. Vetë drejtori i Bankës më ofroj 50. 000 fr. ar që ta pushonja polemikën, po e pa se 
ish e pamundur, dhe iku i turpëruar se ja dhashë nderin në dorël 

Ishin momente kritikel Populli bërtiste kundra këtyre që deshnin të na thithsnin gjakun. 
Zogu vetë, si Kryetar i Republikës, u interesua personalisht e më thiri në pallat e biseduam 
nj'a dy orë së bashkut. 

Përfundimi i kësaj lufte ishte të ndroheshe krejt Statuti i Bankës, të siguroheshin 
kapitalet t'onë dhe pjesmarja në 5046 të aksjoneve, si edhe rezerva e jonë e arit të mbeteshe në 
Shqipëri, pa u transportuar në as një vent jashtë Shqipërisë, të emëroheshe një agjent bankar 
Shqiptar, me të drejtë kontrollimi të operacjoneve bankare dhe të vihej një rregull i drejtë mbi 
faux d'emisjones” e mbi kreditë bankare dyke u kufizuar privilegjet e forta të mëparshmet që 
kishte stabilizuar statuti i parë i bankës kundra shoqërive e debitorëve të ndryshëm privatë 
Shqiptarë. 

Një tjetër ndollinë gazetare që të tërheq edhe gazin, po që solli një reaksjon të vërtetë në 
pikpamje qytetërimi e përparimi e që meriton të shënohet është këja që do të tregonj më 
poshtë. 


' pocaqi — mundim, vuajtje, mjerim (H. K.) 
” anket - hetim(H. K.) 
“faux d” emisiones - gabimet në hedhjen në treg të kartmonedhave (H. K.) 

Në Tiranë, por edhe në gjithë Shqipërinë ne vetëm të krishterët mbanin kapella e cilindra 
gjer aso-kohet. Muhamedanët aspak. Këta mbanin qeleshe, kallpaqe e diku festet e kuqe me 
xhufkë të Babadovletit. Gratë me azallah se kuxonin jo vetëm kapella të mbanin, por sidomos 
ato muhamedanet as çarçafet të nximin as të dalin açik përpara burravet. Këjo ishte me të 
vërtetë një njollë kundra qytetërimit. 

Nga ana tjetër një tjetër sqenë kapellash po na ngjiste e na okuponte. 

Kryetari i Republikës me anën e adjutantit të tij kolonel Zef Sereqit na kish porositur të 
bënim të paktën dy palë rroba zyrtare për t'u prezantuar në pallat e në festa e ceremonira 
zyrtare. Rrobat zyrtare do t' ishin frak dhe tajit dhe kapella dy llojesh, cylindër edhe bombë. 

Unë vrapova shpejt në Itali dhe pas dy javësh kthehesha komplet në Tiranë nga rrobat e 
nga kapellat që të gjitha shic dhe extra. Vetëm 5-6 deputetë kishin uniforma të këtilla. 

Kur na panë ne të tjerët të mveshur shik, me një herë u ngutnë edhe ata edhe i plotësuan 
kostumet zyrtare, shumica në Tiranë, si mos më keq, o Zot, se po thuaj gjithë rrobaqepsit e 
Tiranës s'kishin haber prej kësi kostumesh. Prandaj ata u mveshnë si karnavala. 

Po tani mungonin cylindrat e kapellat e forta. Një shumicë porositi në Bari, dyke dërguar 
masat për secilën kokë. Është e tepër të shtonj këtu se kur ardhë këto kapella e kur i vunë mbi 
krye kolegët e mijë ishte tamam një komedi ti shëkonje, pse dyke i mveshur kapellat bëheshin 
edhe ata komikë. Dikujt i vinte kapella majë kokës, dikujt s'i nxinte as pak, dikujt i hynte gjer 
ne veshët, dikujt i vinte shtembër, dikujt ( që e kishte kokën me xhunga, ose me gdhënj) i 
lindë vënde bosh kapella, sa i hynte hera nga të katër anët. Më kot i shkëmbenin kapellat me 
njëri-tjetrin, prapë se prap kapellat nuk puthiteshin mirë. Si dreq kështur çfarë djaj kapella 
këto” Pa le gjith” e gjithë, po të jenë blerë edhe me porosi e me masat në dorël Le të mos e 
zgjatim më tutje këtë komedi, me gjithë që vazhdoj më tepër se një muaj që vijnin e 
ktheheshin kapellat e prapë s'ujdisnin mbi kryet. .. (nuk lexohet H. K.) të kafkave Shqiptare, 
gjer sa fundi i fundit mundnë se cili të gjejë kapellën që i përshtatej e kështu mezi që mbetnë 
pak të kënaqur. 

Mirë po shumica e deputetëve që ishin muhamedanë, kishin mbetur pa cylindra e kapella 
të forta, me gjithë që fraket e tajtet i kishin plotësuar. Po pse s'porositnë kapella këta si ata të 
tjerët” Arsyeja ishte se nuk kishin dëshëruar, pse .....i ndalonte fejal Po Zogun edhe disa të 
tjerë deputetë muslimanë që ishin komplet me kapella, këta a nuk i ndalonte feja si të tjerët që 
mbetnë pa kapella” 

E kuptova se këta ishin tepër fanatikë dhe as që do bindeshin kurrë të vinin kapella mbi 
krye. 

Prita si do silleshin në rast të një feste, ose ceremonije zyrtare. Edhe festa erdhi. Ishte 
dita e shënuar e 28 Nëntorit 1927. Të gjithë ishin mveshur me uniformë zyrtare me cylindra, 
këpucë llustrina dhe gante' të bardha. Ata që s'kishin kapella kishin mbi krye qeleshe, ose 
kapella të bëra synet, do me th. të shkurtuara nga rredhi i tyre. Po t'i shëkonje nuk do mbanje 
dot të qeshurat. Ishin mveshur si karikatura, tamam si në kohën e karnavaleveti 

Kur u paraqitnë përpara Kryetarit të Republikës, ajy qeshi fort kur i pa ata, që ndanin 
nga ne të tjerët, po edhe u zembrua shumë se midis tyre ishin, mjerisht, edhe disa ministra, një 
nga të cilët ishte edhe fanatiku i fanatikëve Musa Juka Shkodrani, ministër ahere i P. Botore. 

Zogu u hoqi vërejtjen këtyre e u tha se tjetër herë s'duhej të paraqiteshin në atë mënyrë 
qesharake në festat zyrtare edhe në ceremonit” e tjera, se do bënin një përshtypje të keqe e 
qesharake, sidomos përpara të huajve, ambasadorë, konsujve e të tjerë. Tjetër herë mos ju 
shoh kështu urdhëroj. 

Ky urdhër mjaftoj që të mvisheshin ashtu si ne të gjithë ata fanatikët. 

Po këtu na u zembrua Musa Juka, me gjithë se ishim miq. Ajy kujtoj se un” e shtyva 
Zogun t'u heqë verejtjen në atë mënyrë. Mor zot, i thashë, unë nuk di gjë nga këta. Pse do t'ja 


'guante — dorashka (H. K.) 


306 


thesha Kryetarit të Republikës, kurse munt të ta them edhe vetë drejt për drejt, si t'a kam 
thënë edhe tjetër herë në Shkodër, në kohën e Austriakëve, ku mezi të bindmë t'a heqësh 
festen e kuqe me xhufkë nga koka. Pastaj mendohu ku rrojmë. Babadovleti vdiq po që ju dhe 
s'mundni t'a sillni më në Shqipëri, me gjithë që ju djek fort zembra. Është turp e anakronismë 
për ju, i thashë, të mos doni përparimin e Kombit t'onë, po të vazhdoni kështu me këto 
mëndje të ndryshkura, bile sot që kini një pozitë të lartë shtetnore e që konsiderohi ai 
udhëheqës. 

Po Musa Juka vazhdonte të më mbante mëri, me gjithë se këjo s'më prishte as një punë 
mua. 

Gjer këtu fola për cylindrat e kapellat e ministrave dhe të deputetëve. Tani do tregonj 
edhe për shkaqet që shkaktuan edhe vënjen e kapellave nga ana e muhamedanëve Shqiptarë. 

Ato ditt kishin ardhur prej Stambollit disa Shqiptarë muhamedanë me kapella në krye, 
por se pa ju afruar akoma Durrësit i kishin hequr që në vapor brenda e i kishin ndruar me 
kallpaqe, që i blenë në Durrës, posa duall jashtë nga vapori, edhe këtë nga frika se mos i 
kajtisnin me gurë fanatikët e tjerë muhamedanë Shqiptarë. 

Midis këtyre të ardhurve nga Stambolli u ndoth edhe i biri i Fejzi bej Alizotit, Hassan 
bej Alizoti, i cili ma tregonte këtë meselë. E pyeta : Në Stamboll a mbajnë kapella 
muhamedanët” Të gjithë, mu përgjeq, pa një përjashtim, bile kanë gjoba po të kuxojnë të 
mbajnë feste me xhufkë. Po, ahere, i them Hassan Alizotit, s'ju ndalon të mos i vini këto 
kapella në kokë në tokën e lirë Shqiptare” Mos ju ndalon Qeverija” Jo, thotë, po kemi frikë 
nga vullgu, nga populli muhamedan Shqiptar, i cili s'është mësuar, e do na shohë me sy të keq 
e do na marrin me gurrë. Je budalla, i them Hassanit, se s'munt të kuxojë ta bëjë njeri këtë gjë 
brenda në një kryeqytet, se ka edhe policë edhe gjendarmëri. Por, mbassi ju jini të 
kuptuarshëm, si edhe ata të tjerët shokët e tu, që ardhtë bashkë nga Stambolli, duhet të kini 
kurajon t'a vini edhe këtu në Shqipëri kapellën e mos ju bënjë as tërr veshi. Thuaju edhe 
shokëve të tjerë edhe nesër që është e Djelë urdhroni të gjithë me kapella në kafenenë 
“Internasional” ku do t'ju presim edhe ne nj'a 7-8 veta të krishterë me kapella që t'ju 
shoqërojmë. Kështu do dalim bashkarisht të shetisim në për rrugët e Tiranës dhe kush të dojë 
le të urdhërojë t'ju ndalojë, ose t'ju vërshëllenjë, ose t'ju zerë me gurrë si thoni. Ju siguronj se 
me këtë gjest do shkaktoni që edhe të tjerë muhamedanë të venë kapellë, sepse njoh shumë që 
janë gati, po s'kuxojnë, edhe kështu, i them Hassanit, do sillni një përparim të math në 
Atdhenë t'uaj në pikpamje qytetërimi. 

E deva e e enthusiasa Hassanin me fjalë gjer sa e binda. Edhe për një ment Hassani të 
nesërmen, ditën e Djelë, kish marrë edhe shokët e tij e na ardhë në kafenenë “Internacional” 
ku poi prisnim. 

Posa ndejnë afër nesh, të gjithë sytë sa kishim rrotull u vërtitnë me një herë mbi kapellat 
e Hassanit me shokët e po i shëkonin me një sy kurreshtimi e inati, si kur do t'i hanim me 
dhëmbë. Dikush prej sijsh na u afrua e me një farë ironije i thotë Hassanit : Si e bëtë kështu” 
Nuk e dijni se ne na ndalon feja të vemë kapellën e kaurit” — Mos folë ashtu, ja pret Hassani. 
Ato janë gjepura. Pse në Stamboll të gjithë muhamedanët mbajnë kapella” Ata nuk i ndalon 
feja” 

Fjala fjalën ardhë gjer në acarim. Po ahere filluam edhe ne të tjerët t'i japim përgjigjen e 
duhur atij fanatiku, si edhe të tjerëve që na kishin grumbulluar. Më së fundi u çuam të gjithë 
dhe duallm të shetisim jashtë, se ishte një dit” e bukur. Disa episodhe na ngjanë udhës më fort 
me ca kalamanj, por as një incident me rendësi. 

Nuk shkuan shumë ditt edhe kapellat muar yrysh në kokërat e muhamedanëvet. Më tepër 
se 100 nëpunës e kush e di sa civilë të tjerë muhamedanë u panë me kapella mbi krye brenda 
dy javëve. 

Mjerisht në Tiranë na delte një fletushkë, gjoja patriotike, po me frymë fanatike 
muhamedane e titulluar me embrin “Dajiti” dhe e drejtuar prej të ashtu-qojturit patriot e 

dijetar (sic) Mulla Hafis-Brahimit. Ky e hiqte vehten si një patriot i math, si një dijetar i 
jashtazakonshmë midis muhamedanëve të tjerë të Tiranës, ndonse ishte edhe vazhdon të jetë 
një injorant gjysmak. 

Ky ngriti flamurin i pari me anë të shtypit, dyke përkrahur fenë muhamedane, si kur se 
ajo të ishte cytur ose dhunuar, pse disa muhamedanë që kuxuan të venë kapellë, kundra 
porosive të shëjta gjoja, të Kur-anit e të tjera, e tjera. 

Këtij budallaj ju përgjigja me një herë me anën e gazetës s'ime që ajy nuk dinte ç”i 
bëheshe, as që kishte haber nga Kur-ani, të cilin kujtonte se e dinte më gojë, sepse Kur-dni, as 
që bën fjalë gjëkundi për kapella, as që përzjehet kurrë me kapellat e me ç'do mbulesë tjetër 
koke, për të cilat ësht” i lirë gjithkush që t'i mbajë pas dëshirës e pas qejfit të tij e se Hahëz 
Brahimi këtë e bën vetëm se i shtyrë nga fanatizmi dhe bën shumë keq se helmon karakterin 
Shqiptar e fut grindjen e përçarjen midis vëllezërve t'onë muhamedanë, sidomos më një kohë 
që interesat e idealet e Atdheut kërkojnë një vëllazërim e një bashkëpunim të plotë të dy 
elementevet. 

Hazëz-Brahimit s'i goditnë mirë në vesh këto fjalë. Kish pastaj prapa tij edhe një klikë të 
qelbur injorantësh që e inkurajonin ta pasonte luftën e të shdukeshin kapellat. 

Ky i marri e vuri me mua dhe pa një pa dy filloj të më atakojë personalisht me gazetën e 
tij. Unë i përgjigjesha me arësyje e pa të shara. Ajy vazhdonte polemikën e egër e më egër me 
fraza poshtëruese, si e pa që nuk i përgjigjesha në të lehurat e tija. Unë ahere e hoqa në gjyq 
dhe Hafëz Brahimi u dënua, po prapë nuk vuri menti 

Ahere sa ta paditnja prapë, u përvesha edhe unë e zura t'a qëllonja po me ato gurrë që 
më qëllonte ajy edhe nga ndo një herë edhe me të fortë, sa e pashë se i dhempnë shumë e e 
diskretituan mjafti Mjafton që ja provonja me fakte padijeninë të trashë të tija, zakonet 
monstruoze e qesharakë tiranase, që ajy ishte një nga më të mprehtët partizanë që i adoptonte 
jetën e tij prapanike, sjellje e tij të dobta e fanatike, shpirtin e tij lugat etj. etj. 

Këto e nxehnë fort Hafëz-Brahimin, se nuk duronte dot t'a shajë një kaur, një raja'i Me 
ç'të drejtë, ku e gjeti kuximin” Se mos jemi ne barabar me ata” Ne i kemi shtypur e do t'i 
shtypim kurdoherël.... Të këtilla fjalë e të tjerë përhapte posht” e lart prapaniku-fanatik Hafëz- 
Brahimi, të cilat më vijnin një nga një në vesh. 

Populli i kurreshtuar fort dhe amator i prapë i polemikave, këto i ndiqte me një gëzim të 
pashoqtë. E kuptonja fort mirë këtë e sidomos nga tirazhi i gazetës s'ime që kalojte 3. 000-at 
copë e që arrinte dita që gazeta ime shiteshe gjer më 2 lekë copa, se mungonin kopjet. 

Më së fundi Hafiz-Brahimi nuk duroj. Bëri një klikë të fortë fanatikësh rrotull tij dhe një 
ditë i shkon protektorit të tyre, fanatikut të fanatikëve Musa Jukës me nj'a 12 hoxhallarë të 
tjerë e i ankohen, e i thon, e i thonë aqe shumë sa e bënë derri Musa Juka u a muar përsipër 
këtë dert e i qetsoj se do ti vinte kapak. 

Po atë ditë më thiri në ministri, ku edhe vajta. Ishte fort i zembëruar, sytë i ishin 
zgurdulluar, nuk mbaheheshe dot. Më priti me një romuz”, si kur se isha ndo një qehaj i tij. 
Më bërtiti fort, veç se nuk më shau. Po kur e pashë se filloj të goditte tavolinën me duar, si e 
kish zakon të imponoheshe, ahere s'mu durual Me ngadalë, zotni, i thashë, mendohu se s”'ki 
ndo një njeri ordiner përpara: jam një deputet, një drejtor gazete, një njeri i shtetit, e si domos 
një patriot i njohur e s'të jap kurrën e kurrës lejen të sillesh me mënyra brutale, si ato që i ke 
zakon zotnija ytel Mati e përtypi fjalët kur i fleti Unë respektonj zyrën dhe pozitën tënde si 
një ministër, se për ndryshe, sa personin tuaj di të përdor një gjuhë edhe më të fortë se atë 
tënden, e në daç gjuhën Korçarel 

Gjith” ajo tigër e keqe me fytyrë njeriu, ajy burracak i dobët u tl me një herë, kur pa se i 
kundrështova. I zbuti fjalët e filloj të më marrë me të mirë. Më tha se nuk ësht” as e drejtë, as 


' raja — Nënshtetas jo mysliman në Perandorinë Osmane, që nuk kishte të drejta e shtypej egërsisht, Njeri i 
nënshtruar, që pranon pa bërë zë zgjedhën e tjetrit, shërbëtor a puthador i dikuj (H. K.) 
” romuz - fjalë e thënë me thumba, shpoti (H. K.) 

e arësyeshme të ndes popullin muhamedan e të bënj propagandë t'a venë kapellën në kryje. Ju 
përgjigja me arsyet kuptimplote të mijat, dyke shtuar se unë kontribuonj në këtë mënyrë në 
përparimin e kombit Shqiptar e se këtë nuk e bënj për ndo një inat tjetër, veç se dyke u shtyrë 
nga ndërgjegja ime. I thashë se feja muhamedane nuk e ndalon kapellën, se gjithë turqit e 
Turqisë mbajnë kapella sot dhe hanë gjoba të forta ata prapanikë që nuk i binden urdhrit të 
Mustafa Qemalit, që është një prijës i dejtë Europjan për kombin e vet. 

Ahere Musa Juka më tha :mor vëlla s'e them unë këtë, po e thotë gjithë popullit 
musulman. Shumë nga parija muhamedane e Tiranës i janë ankuar Sh. së tij, Presidentit të 
Republikës dhe ajy më dha urdhër mua të të këshillonj në këtë mënyrë, se unë s'e bënj nga 
vehtja. 

A, ashtu qënka” i them. Pse s'ma thatë që në krye këtë, po bëmë kot kaqe fjalël Do me 
thënë qënka urdhri i Kryetarit të Republikës mos ta vazhdojmë këtë propagandë” Si urdhron, 
më thotë, aj vetë më porosit t'ju a them këto fjalë. 

Kur ësht” ashtu i them, ahere pushonj ç'do polemikë e propagandë, se s'munt të 
kundrështonj urdhrat e tij, që i respektonj. 

Kështu në numurin tjetër të gazetës s'ime nuk bëra as pak fjalë rrotull kapellave. Po kur 
ditën që dolli gazeta ime, Kryetari i Republikës më thiri me urgjencë në selin” e tija. Unë 
kujtova se do më hiqte ndo një verejtje, ose do më porositte gjë për kapellat. E memja me 
ment mos ish i zembëruar e pregatitesha si ti flisnja. 

Kur hyra në sallën e fronit, Kryetari i Republikës më priti me një përzembërsi të 
jashtzakonshme dhe këjo më qetsoj mjaft. Më tha : Ku ishit kaqe ditt, që s'ju kam parë, z. 
Floqi” Këtu kam qenë Shkelqësi ju përgjigja, po s'pata ndo një punë. Unë të thira, më tha, që 
të pyes ç'bëhet çështja e kapellave, që unë po e ndjek me kaqe interesë. Pse nuk shkruat gjë 
sendi në këtë numurin e sotmër” Shkëlqesi, i them, ju pattë urdhruar që t'a pushonj këtë 
polemikë. Unë” më thotë me një habitje të madhe, unë të kem dhënë nja urdhër të këtillë2 Jo, 
kurrël Kush ju tha se kam urdhruar në këtë mënyrë” Z. ministër Musa Juka, i them, më thiri 
në ministrin” e tij e më tha se ishte porositur nga Sh. juaj të më thotë t'a pushonj këtë 
polemikën e kapellave se u bë një skandall i mathi 

Ahmet Zogu ja krisi të qeshurit. Të paska gabuar më tha: unë s'i kam thënë as gjë për 
këtë çështje, si kuxoj e të tha se e kam urdhruar unë” Çuditem forti 

Ahere un” e mblodha vehten. E pashë se Musa Juka më gënjeu se desh të më bindë e të 
më trembte me këtë mënyra dhe ju përgjigja Zogut: Do me thënë më paska rrejtur z. Musa 
Jukal Të jesh i sigurt, më tha, se të ka rrejtur dhe duhet t'i kërkosh fjalën. Me gjithë qejf, 
Shkelqësi, i them, mjafton të më lejoni ju. — Lejen e ke me pash më tha, sepse ke të drejtë të 
ankohesh e ti kërkosh fjalën e satisfaksjonin', se edhe mua s'më vjen mirë të abuzojë besimin 
t'em si një ministor, dhe po të doni e thras këtu, që përpara meje t'i kërkosh satisfaksjon. Si të 
urdhroni i thashë, unë jam gati, se e shoh vehten të fyer këtu. Një ministër është turp të 
gënjejël 

UN” e dinja se Zogut i pëlqenin kësijsh episodesh, se e kishte provuar edhe tjetër herë, po 
edhe unë dëshironja që t' atakonja në syt” e Kryetarit të Republikës, se sa gjetkë veçanërisht, 
se edhe do t'a vinja në vënt si duhet edhe satisfaksjonin do t'a mernja më të plotë, se kisha 
edhe përkrahjen e Zogut, por edhe Musa Jukës do t'i bëheshe një mësim i mirë që të 
mësoheshe të mos gënjente tjetër herë. 

A. Zogu, porsa dëgjoj fjalët e mija të fundit nuk priti më, por thiri kolonel Sereqin e i tha 
të telefonisë Musa Jukës të vinte shpejt në pallat. Urdhri u krye me një herë edhe për 5 minuta 
Musa Juka hynte në sallën e fronin ku ishim ne me Kryetarin e Republikës. 

Zogu posa e pa që hyri Musa Jukën, me një çere të vrejtur e serioze, i tha : Z. Ministër, a 
ju kam dhënë unë ndo një urdhër t'a porositnit z. Floqin t'a pushonte polemikën e kapellevet” 


' satisfaksjonin — dëmshpërblimin (është kuptimi i dytë i kësaj fjale H. K.) 

Musa Juka u zbeh në fytyrë si fildishti e po më shëkonte mua me inati 

“Jo, Shkelqësi, i tha, Sh, juaj nuk më patët thanë gjë, por patnë ardhur shumë popull 
muhamedan e midis tyne edhe nja 10-12 hoxhallarë e m'u ankuan për së teprit për ket 
çështjen e kapellavet. — Edhe z. yte qëndrove e i dëgjove këto e nuk i përzure me një herë 
andej nga ardhë” — Ja priti Zogu me inati Unë po fërkonja duart tanil 

Zogu kthehet nga mua e më thotë : Ashtë siraja jote z. Floqi të kërkoni fjalën tani. 

Un e përmblodha vehten e i them Kryetarit të Republikës : Më vjen shumë keq, 
Shkelqësi, një ministër i botimit, si z. Musa Juka, të kuxojë të abuzojë detyrën e tija dhe të më 
rrejë mua një patriot, deputet, politikan e gazetar si në këtë mënyrël Më vjen shumë keq për 
hesap të z. ministrit, dhe me që e quanj vehten të fyer kërkonj satisfaksjon përpara Sh. s'uaj 
dhe dua të më vejë nderi në vënti 

Musa Juka ment loste mentsh, kur dëgjonte këto fjalë që po ja përplasnja në fytyrë. I 
vinte të më hante me dhëmbë, të më xhvatte, po u ndoth ngushtë e s'kish ç'të bënte. 

Zogu ja priti Musa Jukës : Zotni Floqi ka të drejtë të plottë se e keni rrejtë në një mënyrë 
që nuk i përshtatet dinjitetit t'uaj si një ministëri Duhet t'i jepni satisfaksjon. 

Musa Juka ngeli si dri: zii po dridhej i tërë: e kuptoj thellë gabimin e tij, po nuk kujtoj 
kurrë se puna do arrinte gjer atjel Si të bënte tani” I sillet Zogut : Shkëlqesi, i thotë, ju 
kërkonj pardon, se verovërtet u gjënda fajtor përpara Sh. s'uej, por u gjenda ngushtë përpara 
një popullit dhe s'kisha si me ja ba ndryshel Sa për z. Floqi, që e kam edhe mik të vjetër, 
besoj të më fali dhe se nuk ka më e shty punën ma gjatë. 

Zogu kthehet nga mua : Jeni të kënaqur me kaqe” më thotë. Shkëlqesi, i them, kjo është 
një satisfaksjon, ashtu si e kuptonj unë, prandaj unë vazhdonj t'a konsideronj akoma të fyer 
vehten t'ime. 

Musa Juka u xhindos e më kthehet mua : E ç'po kërkoni tash prej mejet, zotni” Mos 
doni të bajmë edhe ndonjë duello” Edhe ate munt ta bajmë i them po ajo më përket mua si të 
fyem e jo juvel Munt të gjejmë një tjetër solusjon çashtjes bash këtu ku jemi. E në qoftë se 
nuk ju jap satisfaksjonin që doni do më thrisni në duellor më thotë. — Jo, i them, se unë s'di të 
përdor as shpatë, as pushkë. E atëhere” Thotë M. Juka. Ahere, i them, unë do shtërngohem t'a 
tregonj gjithë çështjen me anën e gazetës, ku do shtonjse ju më keni rrejtë në një mënyrë jo të 
drejtë për pozitën t'uaj, që ta marri vesh edhe publiku se rrejnë dikur edhe ministrat e të dijë 
t'ju çmojë më mirël Ja këtë do bënj, po të mos më jepni qysh tash një satisjaksjoni.... Ka të 
drejtë, ja pret me një farë hymorismi Kryetari i Republikës. Duhet t'i jepni satisfaksjon. Në 
ç'mënyrë” Thotë Musaja. Në këtë mënyrë ja pres unë : Do më kërkoni pardon këtu përpara 
Sh. së tij, dyke e njohtur fajin që bëtël 

Musa efendija po gërciste dhëmbëti Ishte një dush i math për këtë këjo. Dha e mori, u 
vërtit andej, këtej, më së fundi më tha: E ma falni , pra, gabova. Njerës jemil. . . Ahere A. 
Zogu na detyroj ti zemë dorën njëri tjetrit e të pajtohemi, dyke mbetur prapë miq. Ashtu edhe 
bëmë. Musa Juka mbet mjaft i turpëruar: atë gabim e pagoj me të tepëri 

Unë kërkova lejen prej Presidentit të largohem. Ajy më tha: Hë, do vazhdoni tani të 
shkruani mbi kapellat” Dua ti jepni funt me sukses kësaj çështjeje, se dëshironj që ta venë të 
gjithë kapellën si shenjë përparimi. 

Mos kijni merak, Shkëlqesë, i them, tani do shëkoni se ku do t'arrijë puna e kapellës. 
Dhe u ngrita e shkova, por dyke u ndalur pak në adjutanturë, pashë pas 5 minutash se zbriti 
edhe Musa Juka e u poqmë në koridor. 

Nuk kam me t'a harrue kurrë, më tha, këtë që më punove përpara Presidentiti Unë s'kam 
faj, i them, ju deshit e e suallt punën kështu. Do ma paguani shtrejt më tha. Bëni ç'të doni, ju 
përgjigja, nga friksimet t'uaja nuk sëkëlldisem edhe shumë: jeni fajtor dhe duhet t'a ndjeni 
fajin. Këto i thashë dhe ika, e lashë. 

Numuri tjetër i gazetës s'ime përmbante plot dy kollona për çështjen e kapellavet. Në 
funt të artikullit përkatës kisha shtuar edhe një vjershë, dyke goditur më fort qelbanikun 
Hafëz-Brashimin. Po shënonj nj”'a dy strova të fundit: 

“Kto kapellat muarn bujë 

“E po mvishen dit” për ditë, 

“ Bëjna zhurm” edhe rëmujë, 

“Fanatikët s'duan dritë: 

“Hiqni dorë, mor të marrë 

“Se aspak s'u ndalon feja, 

“Kjo gjëkundi s'është parë 

“Popull tundu, ndër ment ejal 

“Vjen tamam qytetërimi 

“Po t'a verë (kapellën) Hafëz-Brahimi 

Këtë herë bëri një përshtypje të thellë ky artikull. Mora kush e di sa letra përgëzimi, të 
cilat më inkurajuan mjaft. Polemika vazhdoj edhe nj'a dy javë akoma, gjer sa ja suprimuan 
fletushkën “Dajiti” Hafëz-Brahimit e kështu s'kishte më as dhëmbë, as thonj me se të më 
atakonte kjo ijenël 

Musa Juka më s'kuxovi më të më lujtë ndo një verejtje, ose të më trembtel 

Shëkonja me gëzim se populli ishte fort i kënaqur dhe rall” e tek dëgjoheshin ankime. 

Rezultati i kësaj polemike që vazhdoj nja 2 muaj ishte ky, që, brenda kësaj kohe u 
konstatuan më shumë se 300 kapelle në kokërat e bashkatdhetarëve musulmanë përveç 
kapellave që po vijeshin nëpër krahinat e ndryshme të Shtetit dhe qeleshet e takijet po 
zhdukeshin dal-nga dalë. 

Kjo polemikë me atë reaksjon solli një përparim të math. 

Ato ditt ishte mbaruar afati i ofiqit të kryetarit të Parlamentit dhe duhej të zgjidhej 
kryetari i ri. 

Deri ahere Kryetar i Dhomës së deputetëve ishte plaku Mihal Kasua. Partitë të ndryshme 
u mblodhë në bisedim edhe pas shumë shkëmbim mendimesh kishin vendosur dy kandidatë, 
Eshref Frashërin dhe Xhafer Ypin, që njëri prej këtyre ta votonin si kryetar Parlamenti. 

Deputeti i Matit Abdurahman Krossi, njeri i veçantë i Kryetarit të Republikës, më merr 
një ditë më nj'anë e më thotë se Presidenti (A. Zogu) nuk dëshiron për kryetar as një prej 
kandidatëve deputetë të propozuar. E më tha të vete vetë te Presidenti se ka një fjalë rreth 
kësaj çështjeje. Dhe unë vajta. Kryetari i Republikës më pyeti cilin kemi shënuar për kandidat 
kryetari në Parlament dhe unë i tregova tregova çështjen si ishte e ku qëndronte. Ajy më tha 
se nuk dëshiron as njërin, as tjetrin, dhe përfundoj se ish i mejtimit t'a merrnja unë Kryesin” e 
Parlamentit për shumë arësyna. I thashë që e pranoj me gjithë qejf, por se kam gazetën në 
dorë dhes”kisha si e linja në mes të rrugës. Ajy më tha t'ja ngarkoj një tjetri atë barrë. Unë e 
mora me ment se ky ishte shkak të më hiqeshe gazeta prej dore, se në kohët e fundit s'kishte 
mbetur aqe i kënaqur Zogu për disa artikuj që kisha botuar, që nuk i pëlqenin, por se nuk ma 
çfaqte dot. 

Si e pashë A. Zogun se po insistonte ja përsërita prapë që e pranoj me gjithë qejf, po, 
dyke u mejtuar se ky ofiq i ri do mos më lejonte të kisha zyrën e të ushtronja avokaturën, gjë 
që më bënte të më iknin nga dora 100 e sa napolona në muaj që fitonja, kurse rroga e kryetarit 
të Parlamentit ishte vetëm 35 napolona në muaj, ndonse unë 25 napol. i merrnja që i merrnja 
si deputet, e mblodha pak mëndjen e i thashë me fjalë të shkurtra : Shkëlqesi, e kuptonj se ky 
është një nder i math për mua edhe desha t'a pranonja me shumë gëzim. Por, ju lutem, merni 
parasysh, se po të bëhem Kryetar i Parlamentit duhet t'a mbyll zyrën t'ime avokatore e këtu 

më gjen një dëm mujor nga 100 e përpjetë napolonash. Po të dëshironi i therorizoj edhe këto 
për hatrin t'uaji 

Zogu u mejtua pak e m” andej kthehet e më thotë : Nuk e dua zararin t' uaj, prandaj nuk 
po insistonj. Ahere më diktoni ju një person të besimit të cilit t' ja ngarkonj këtë barrë. 

Unë me një herë kujtova baçanakun t'em Kostaq Kottën, që ish edhe ky deputet, e që 
gjer më atë kohë kishim shkuar mirë, se edhe banonte bashkë me në. I thashë: Ju propononj, 
Shkëlqesi, z. Kostaq Kottën, mikun t'uaj e baçanakun t'em. Ajy qeshi pak. Mirë më thotë, po 
nuk jam i sigurt se munt t'a drejtojë mirë atë detyrë, e mos bijem jashtël Unë u mundova t'a 
bint, dyke i thënë, se nj'ashtu si e kam stërvitur 4 muaj me radhë në çështjet administrative, 
kur e patët emëruar Prefekt në Berat, ashtu do ti qëndron përsipër edhe tani e do t'ja plotsonj 
ç'do të metë. 

E pashë se Zogut nuk i ardhi edhe aqe mirë që ja prisha qejfin, po s'foli gjë. Më së fundi 
e pranoj. Unë ja thashë në shtëpi K. Kottës këto, por ajy s'i besonte: i dukej se mos tallesha 
me atë, sa edhe vetë ma përsëriti 2-3 herë se s'ka aqe zotësi për atë detyrë, e cila më përkiste 
mua, por unë ja kallzova arësyetimet që më ndalonin t'a pranonja. 

Të nesërmet ishte dita e zgjedhjes. Deputetët ishin lajmëruar tërthorazi se duhet të 
zgjidhnin për Kryetarin e Parlamentit K. Kottën, me gjithë se asnjë nga deputetët as që e 
deshte, as që e honepste. Në një parambledhje parlamentare që patmë ata grumbullisht më 
thanë të vinja unë kandidaturën për kryesin” e Parlamentit, se do hiqnin dorë nga të dy 
kandidatët e tjerë e do më zgjidhnin unanimisht, por unë i falenderova, dyke ju kallzuar 
arësyet e vërteta që nuk më lejonin t'a pranonja, pa u treguar se ç'u fol midis Kryetarit të 
Republikës edhe mejet. 

Kur u mbloth zyrtarisht Parlamenti K. Kotta kishte dekllaruar se ishte kandidat. Bashkë 
me atë shtruan kandidaturë edhe Mihal Kasua me Loni Ligorin. Përfundimi i zgjedhjeve të 
fshehta ishte, se prej të 42 votave që ishin, 29 mezi që i mori K. Kotta, 10 mori L. Ligori, 
asnjë M. Kasua ose vetëm një, votën e tija, të tjerët abstenuan. 

K. Kotta dyke zënë vëndin e Kryetarit mezi që mundi të flasë nj'a dy fjalë falenderimi, 
edhe ato të përtypura e dyke u dredhur, daç prej gëzimit, dash prej turpit, se gjer atë ditë as një 
herë s”e kishin dëgjuar të flasë në Parlament, ose të përzjehet edhe ajy në ndo një çështje si të 
tjerët. Ka qenë më i pazëshëm si peshku dhe vetëm i zoti për të ngritur dorën kur bëheshin 
votimet. 

Unë e kisha vënë re mirë se Zogu nuk kishte mbetur i kënaqur prej mejet. Ish e para herë 
që unë ja kisha prishur qejfin, dhe ajy si ambicjoz që ishte nuk e duronte këtë. 

Këjo nuk priti shumë të çfaqeshe edhe me argumente të tjera, të cilat do ti tregonj më 
tutje, dhe të cilat shkaktuan më von daljen t'ime nga favori i Zogut dhe si vazhdim 
dekadencën t'ime. 

Një dit P. Poga, që ishte ministër i Drejtësisë aso kohet, më vjen në zyrë e më thotë e më 
proponon të marr kryesinë e Degës Penale të Diktimit, se është nevoja. I thashë, jahë, 
ç'kuvendon ashtu” Unë sot jam një deputet dhe ushtronj një profesjon që më sjell mjaft të 
ardhura qysh thoni ju tani, të lë dasmën e të shkonj për shkarpa, me fjalë të tjera për 40 
napolona skarta që do më jepni të vete të mbyllem në burgun e Diktimit” — Mejtohi mirë, më 
thotë Poga se këtu kini një karierë, sot jeni deputet, nesër s”'jini. Ta kam falun, i them, atë 
karjerë. 

Poga u ngrit e shkoj pa më thëne gjë. Por nuk kaluan dy javë dhe një dit më thret në 
Pallat Kryetari i Republikës. Vajta atje edhe e gjeta të sëmurë në shtrat prej një influenze. 
Kishte në duart “Dekameronin” e Bocacio-s frëngjisht e po e këndonte. Z. Floqi, më tha, të 
thira për një çështje që i di edhe zotrote. Ç'farë” i them. Kqyr atje sipër mbi tavolinën dhe 
gjeje emërimin t'ënt, që e kam nënëshkruar. Cilin emërim, Shkelqësi” i them. Ju kam 
emëruar, më thotë Kryetar të Diktimit në degën Penale, me propozimin e ministrit z. Poga, 
edhe ju perhajronj. 

Unë u hodha përpjetë me një herë. Si kështu, i them, Shkëlqesi, kush ja dha atë të drejtë 
z. Pogës të më proponoj” Ajy më tha e më bëri vërtet fjalë për këtë, po unë s'pranova aspaki 
Po, qysh e bëri këtë Poga, pa konsentimentin t'uaj” më tha Zogu. Edhe unë habitem, po i 
them. Unë, Shkelqësi, s' munt ta barazonj ofiqin e deputetit me atë të Kryetarit të Diktimit. — E 
mora vesh, thotë Zogu, s'është nevoja të zgjatemi, zotrote ke po ato arsyet e para, për të cilat 
nuk pranove as Kryesin” e Parlamentit që ju ofrova. — Ndofta, i thashë, Shkëlqesija juaj e 
kuptoni vetë. — Tamam, deh, m'a pret Zogu, do me th. se nuk është vetëm çështja e 
deputetsisë. — Unë e mora vesh se ç'kërkonte të thosh me ato fjalë, po u përmbajta e s'fola 
gjë. E pashë se nuk i ardhi mirë dhe ish e dyta herë këjo që po ja thyenja qejfin, po ç'munt të 
bënja” Durim, ku do dalë2... 

Pas një javet emëroheshe z. Terenc Toçi si kryetar i Degës Penale të Diktimit, gjer ahere 
Drejtor i Shtypit në Ministrin” e brendëshme. 

Pas një jave tjetër më thret rishtas në Pallat Zogu dhe pa një pa dy më thotë se misjoni i 
gazetës t'uaj duhet të quhet i mbaruar. Ju falem nderit për përkrahjen e për propagandën e deri 
tashmë, se na kini shërbyer mjaft, e tani lerjauni radhën edhe të tjerëvet. 

E pashë se ky ishte një dush i mirë për mua, si pasojë e prishaqejfeve të mëparëshme. U 
kufizova ta gëlltit follën' e t'i them, se, në urdhrin t'uaj edhe unë po e qendronj gazetën me 
kusht që të rregullohesha me abonentët brenda një muaji. Ashtu edhe u bë. Pas një muaji 
gazeta ime kishte perënduari Durimi 

Gjatë jetës s'ime parlamentare ngjajtën disa ndollina, prej të cilave do të shënonj këtu 
ato që kanë më tepër rëndësi. 

Zogu, dyke ndjekur gjithënjë politikën italjane, me gjithë që edhe me Englezët e me 
armiqtë t'onë Jugosllavët nuk shkonte keq, u shtërngua të pranojë traktatin e miqësisë s'onë 
me Italinë, të proponuar prej Duçes. Midis misave” që do zgjidheshin për tratativat e këtij 
traktati u zgjodha edhe unë. Bashkëpunimet t'ona me të dërguarin e jashtëzakonshëm të 
Italisë z. Ugo Sola, vazhduan një kohë të shkurtër. Traktati bilateral u pranua nga të dy 
parlamentet, të Italisë dhe të Shqipërisë dhe ne që muarm pjesë si përpilluesit e traktatit u 
dekoruam të gjithë si Commendatorë me medalin e “Koronës të Italisë” prej Mbretit të Italisë 
Viktor Emmanuelit të Ill, mbi propozimin e Benito Musolinit, i cili, mbassi e njihnja 
personalisht qysh në Milano më 1913, ku ndejta më se 6 muaj si kryetar i Komitetit Shqiptar 
për lirimin e tokave të okupuara, Duçja, po them më dërgoj veçanërisht mua një letër të tij 
autografe plot urime, të cilën e ruanj edhe sot në shkresinën t'ime. 

Një ditë në Parlament u hap çështja e urës së madhe të lumit “Mat” që kishte kontraktuar 
shoqrija INAG, të cilën e përfaqësonja unë si avokat, për llogari të Qeveris Shqiptare. 

Midis të tjerave nj'a dy deputetë pretenduan se në konstruksionin e sipër të asaj ure u 
bënë abuzime të mbëdha dhe fajin ja hithnin ministrit të asaj kohe, që ishte po ky Kostaq 
Kotta, që sot kryesonte Parlamentin. 

Unë, si avokat i Shoqris INAG dinja shumë hollësira rreth kësaj çështjeje, po s'munt të 
flisja gjë, as që u kujtua ndokush prej deputetëve të më ngutte të flas, dyke kërkuar shpjegime 
e hollësira, të cilat, fundi i fundit munt edhe të mos i jepnja, se i përkisnin profesjonit t'em, as 
që kisha të drejtë të ngatëronja, ose të kompromentonja shoqërinë INAG, e cila në këtë rast 
isha i bindur se nuk ish fajtore, se faji qëndronte në sipërmarrësin e në ingjinerët Shqiptarë të 
punimeve, ku, ndofta, s'ishte çudi të ish përzjerë direkt, ose tërthorazi edhe vetë ministri i 
botores K. Kotta në atë kohë. 

Ç'do njeri që akuzohet duhet edhe të mprohet e të dlirë vëndin e tij prej akuzave që i 
drejtohen. Në rastin konkret K. Kotta, duhet të linte me një herë kulltukun e Kryetarit të 
Parlamentit e të hipte në tribunë për t'u justifikuar kundrejt atakuesve deputetë, të cilët prej 


' folla - këtë fjalë nuk e gjeta në fjalor, por në dijeninë time vollë i thonë dardhës së papjekur dhe shprehja 
“unë nuk ha vollë” ka kuptimin që “unë nuk e besoj lehtazi”, “nuk n” a hedh dot” (H. K.) 
” mis - antar, pjestar i një grupi njerzish (H. K.) 

dyve u bënë gjashtë edhe gjithë po shtoheshin. Dhe diskush prej tyre pretendonte se ka edhe 
dokumenta në dorë që provonin abuzimet. Këta arrinë gjer atje, sa të kërkojnë të bëhet një 
anketë parlamentare në ministrin” e P. Botore. 

K. Kotta i dëgjonte këto, si i dëgjonim edhe gjithë ne të tjerët, por as vrejteshe, as 
ktheheshe, as që lëvizte nga vendi. Çudija ishte që vetë ajy, si kryetar, u a jepte fjalën 
oratorëve që të atakonin po personin e tij si abuzuesi 

Të gjithë e shëkonin në sytë edhe po çuditeshin, po K. Kotta, as që loste nga vëndi. 

Kur pashë gjithë këto sqena nuk m”u durua. Kërkova fjalën, e kur ma dha fillova të flas 
që nga vendi i jem : Zoti Kryetar, i them, e shëkoni e e merni vesh fort bukur se gjithë këto 
akuza vërtiten rrotull personit t'uaj. Tjetër kush në vëndin t'uaj do t'a kishte lënë tani atë 
kulltuk për t'a zëvëndësuar nënëkryetari i Parlamentit dhe kju vetë do kishit kapur tribunën që 
të justifikohi, si do që ta ndjeni vehten, fajtor ose jo. E kuptoni se po ju akuzojnë, pra, 
vazhdoni akoma të mbani kulltukun” 

K. Kottës nuk i tingëlluan mirë në vesh këto fjalë edhe e vura re se u zembrua fort e u 
zbeh në fytyrë e më përgjigjet mua : “Le të flasë kush të dojë, i lirë është. S'kam për se të 
përgjigjem, se e di vehten se nuk jam i kompromentuar. Zotërinjtë deputetë munt të flasin sa 
të lodhen. Mua s'më përkasin këtol”... 

Ahere u zembrova fort dhe ngrihem nga vendi e i thom faqeziut : “Po ahere kujt i 
përkasin në qoftë se s'ju përkasin juve” Kush ka qenë ministër i Botores në atë, veç se ju” 
Pse s'përgjigji” Pse s'justifikohi” Ç” do të thotë opinioni i Parlamentit në qoftë se ju lijni 
çështjen në heshtje” Detyra e juaj është të përgjigjeni e të jepni sqarimet e duhur”. 

K. Kotta ahere më s'u mbajt dot edhe tepër i turbulluar ma pëllcet mua në surat pa një pa 
dy e më thotë me inat : 

“Nuk do ma msoni ju detyrën t'ime”l1 

Edhe unë as prita më, me gjithë që vetë ja kisha lëshuar atë vent edhe që e kisha edhe 
njerinë t'em. Me një herë ju përgjigja: 

“Po kush ju u ka msuar gjer tani atë detyrë, që s'kini ditur se nga ju mbahet festja2 A 
nuk kam qenë unë” Ju e dijni edhe vetë që edhe tjetër her” herë unë ju msova detyrën t'uaj, 
kur u emëruat prefekt në Berat, kur u emëruat inspektor i Arësimit në kohën e Ismail Qemalit, 
edhe prapë tani kur ju lëshova atë vent që kini, që m'u ofrua mua më përpara, edhe unë edhe 
sot desha t'ju mësonja prapë detyrën t'uaj që s'e dijni. Në mos e çmoni s'kam faj unë, më 
qafë paçi vehteni” 

Këto fjalë bënë një përshtypje të madhe në Parlament. Duartrokitjet s'pushonin. Shumë 
herë u dëgjuan zërat : 

- Ka të drejtë, ka të drejtël 

- Ashtu është vërtet, s”e lot gjël 

- Kryetari që s'përgjigjet është fajtor 

- Bravo Floqi, bravo etj. etj. 

K. Kotta që s'mbaheshe dot urdhroj nga selija e Kryetarit 5 minuta pushim. Ishte kaqe i 
zembëruar me mua sa zjente nga inatil Qysh atë ditë s” foli me mua. E kishim prishur krejt. 
Dal-nga-dalë filloj një programë diskreditimi ky njeri shpirt-keq, dyke harruar ç'do të mirë që 
i bëra. Nuk mbanj ment ç'u bë mandej, a u bë ndo një anketë parlamentare, apo jo, dhe në u 
gjetnë abuzime e abuzues. Këtë di vetëm se K. Kotta nuk e harroj kurrë atë poshtërim që i 
bëra përpara Parlamentit dhe qysh atë ditë filloj një luftë akanite' kundra meje, sikur ti kisha 
vrarë babanë, me gjith që unë desha t'a mbronj. 

Një ndollinë tjetër parlamentare n”a takoj këjo që do të tregonj tani e që ka një rëndësi të 
madhe. Mufid bej Libohova ishe aso-kohet ministër i Financavet. Midis meje dhe atij 

eksistonte një miqësi e përzembërtë qysh në kohën e Ismail Qemalit më 1913, kur unë isha 
kryetar i gjykatoreve të Shk. I civile e penale të Vlorës. 

Unë i kisha sjellë shumë lehtësi në disa punë private të tijat, e sidomos u bëra shkak, 
dyke i siguruar 5. 000 e sa lira turke që kishte për të marrë nga Qeverija turke në bazë të një 
ilamit' të gjykatës së Stambollit. Këto të holla nuk do t'i merrte kurrë, po të mos kisha 
ndërmjetësuar unë, i cili e këshillova ta përkthente Shqip ilamin turqisht që kish në dorë e t'ja 
paraqitte me një lutje gjykatores s'onë për t'a vënë në eksekutim. 

Ashtu edhe veproj Mufid beu, dhe unë e omollogova nga an” e gjyqit t'onë e ja solla për 
vepërim zyrës së eksekutimit. Vazhdimisht, në kërkimin e veçantë që i adresoj gjyqit t'onë M. 
Libohova, që, pas udhëzimeve të mija kërkonte sekvestrimin e nxjerjen në ankant të sendevet 
ushqimore, që Qeverija turke, para se të çpallet Pamvarësija jonë i kishte mbyllur në një depo 
të madhe në skelën e Vlorës. Ky mall përballonte një shumë prej 20. 000 e sa lirash turke të 
asaj kohe. Unë vura me një herë sikvestro mbi atë mall, dyke sekvestruar një sasi që vlente 
aproksimativisht çmimin e 6. 000 liravet. 

Po ç'na ngjau më von2 Kryegjenerali turk Xhavid Pashaj, i thyer prej Ballkanikëvet 
kishte ardhur në Lushnjë me 70. 000 shpirt ushtarë, të cilët po vdisnin për bukë. Xhavid Pasha 
dërgoj në Vlorë gjenerall Kara-Seid Pashanë që të merte ushqimet që ishin në Vlorë, siç 
tregova më sipër. Kur ardhi Kara-Seid Pasha e gjet deponë të hapur edhe erzaket e Turqisë 
depozituar në skelë i gjet në ankant e sipër. Këjo e marrosi fort e ngjitet sipër në Vlorë e më 
vjen si i xhindosur në zyrën t'ime të gjykatores. — Kush është Kryetari” pyet. — Unë, 
efendëm, i them. Ç” urdhëroni” — Me ç'të drejtë, thotë, kini nxjerë në ankant ushqimet e 
ushtris” sonë2 A nuk e dijni se kemi ardhur në Lushnjë me 70. 000 e sa ushtarë të raskapitur e 
të reckosur që po vdesin nga urija” Shpejt, thotë, jepni urdhër të ndalet ankandi dhe të na 
dorëzohen neve ushqimet se kam sjellë edhe një vapor të vogël me vehte, ndryshe, Vallahi, 
Bilahi, po i ve zjarin gjithë Vlorësi A e dijni se na ka ardhur shpirti maje hundës” .... 

Unë mezi e kallmova, dyke e marrë me të mirë e dyke ja shpjeguar arësyjen pse ishin 
nxjerë në meajde ato ushqime, dhe kur i rëfeva ilamin turk, ahere e pashë se u bint. 

Af edersimir, af edersimir, efendëm, hakikate bu dogruder as efnenezi 

isterham, ederemi m”a priti Kara-Seid pasha. Me fjalë të ndjera më kërkoj edhe ndjesë, se 
unë kisha të drejtë. 

Ahere i kallzova mënyrën si të ngrihet sekvestrimi. Kështu që Ismail Qemali e thiri 
Myfid bejnë dhe bënë si bënë bashkë, sa ardhi Mufiti tek meje e më tha të jap urdhër të 
ngrihet sekvestrimi, se u pagua. Ahere e vura përpara meje të bëjë lutjen e ngritjes së 
sekvestrimit, të cilën ja diktova vetë. E nënëshkroj e kështu u ngrit sekvestrimi dhe Kara-Seid 
Pasha i mori të gjitha ushqimet e i ngarkoj për në Seman me destinacjon për në Lushnjë. 

E tregova midis paranthesës këtë episod që të rëfenj ç'lehtësi i kisha bërë M. Libohovës. 
Po jo vetëm këtë, po kështu disa të tjera në çështje të ndryshme, kështu që ishim miq të mirë. 

Po këtë miqësi e çartmë më von, kur M. Libohova ishte ministër i Drejtësisë në Qeverin” 
e VViedit në Durrës e kur unë, si sekretar i përgjithëshëm i asaj ministrije, dyke trajtuar 
budxhedin preventif të vitit 1914-1915 të ministris së Drejtësisë, rrogën e tij prej 150 
napolonash ja kisha zbritur vetëm në 50, gjë që shkaktoj përzënien t'ime prej Durrsit, dyke më 
transferuar prapë në Vlorë me degradim. Ahere, në gazetën “Populli” e të ndyerit Mustafa 
Qullit, si e kam treguar edhe tjetër herë, pata shkruar një artikull të fortë me titullin “Rroga, 
apo rrugaz ” ku ju binja kokës këtyre gjakpirësve të Shtetit që ishin msuar ti thethinin gjakun 
kombit Shqiptar, ashtu si kishin vepëruar edhe në kohën e Turqisë. Ky artikull, si e kam 
përshkruar edhe tjetër herë në këtë përshkrim e xhindosi Mufidin, i cili më urdhroj telegrafisht 
në Vlorë t'a përgënjeshtronja. Unë ju përgjigja prapë telegrafisht se s'munt ta përgënjeshtronj 
edhe i paraqita dorëheqjen, e cila nuk m” u pranua. Por më von sa do që në ndryshimet që 

bëheshin në Ministrin” e Drejtësisë isha shënuar si Kryetar i Gjyqit t' Apelit Mufid beu këtë 
gradë ma unji e më emëroj Prokuror të gjyqit të Apelit në Berat, ku më urdhroj të shkonj 
shpejt, por se, si e thash” edhe tjetër herë aso kohet kishte krisur revolucjoni i Korçës edhe 
Essad Pasha më dërgoj urgjent në Korçë si gjyqtar hetues ekstraordiner i gjyqit Marsial që 
ishte formuar në Korçë edhe njëkohësisht si pjestar po të asaj gjykatoreje. Kështu që dëshira e 
Mufid beut nuk u plotësua e atij i mbeti maras edhe s”e harroj kurrë, se unë si vajta në Korçë 
obtenova një pozitë edhe më të lartër kundra vullnetit të Mufidit, i cili kërkoj disa herë 
pushimin t'em, po s”e fitoj dot, se nuk ja pranoj Këshilli Ministror, e sidomos hollandezët, 
sepse i ndyeri kolonel Tomsoni më kishte shumë mirë e më shëkonte si të dy sytë. 

Këto ishin shkaqet që e kishim thartuar me M. Libohovën, i cili s'para më shihte me sy 
të mirë edhe sa do që u ndothmë të dy deputetë edhe veçanërisht ajy si ministër i Financave, 
ku kishte filluar prapë të bënte disa vandalizma, që po thuaj se ja dijnin gjithë personeli i Min. 
së Financave, por nuk kishin kuximin t'ja nxirin në shesh. 

Ng”ana tjetër Zogu e kishte mik e shok se Mufid beu kishte hyrë me ushtrin” e tij në 
Gjirokastër, dyke i ndihmuar fuqisë së A. Zogut, i cili, si e tregova, zbriste me ushtrinë tjetër 
nga Dibra për të okupuar Tiranën më 1924 ditën e 24-të të Dhjetorit, kështu që Zogu, edhe në 
qoftë se kishte marrë vesh gjë rreth abuzimeve të tij, ajy ja toleronte e s'theshte gjë. 

Po kazani zjente. Më të katër anët pëshpëriteshe se M. Libohova mvithte me shuma të 
mbëdha. Për këtë ishin kaqe dokumenta të gjalla. Pastaj M. beu kishte 23. 000 e sa napolona 
borç ne tregëtarët e Gjirokastrës edhe kishte vënë penk gjithë pasurin” e tija të palujshme në 
Libohovë të cilat i çliroj të gjitha brenda një javet. Skandali ishte i math, po kush kuxonte t'a 
bënte çështje në Parlament e t'a thriste në fjalëdhënie M. Libohovën” 

Disa herë biseduam me disa shokë deputetë, të cilët i njihnin këto abuzime më fort pas të 
dëgjuarit, se gjërra konkrete nuk kishin në dorë. 

Mua më interesoj tepër këjo çështje, se s'duronja dot të bëheshin të këtillë shpërdorime 
në kurrizin e Shtetit e të popullit. 

Po Mufid beu kishte taraf të fortë e përkrahje të mjaftë. As kush nuk kuxonte të 
ballafaqoheshe me atë e s'ja përplaste në surat gjith” ato çrregullime, ato vjellje kollosalel 

Unë mora shkak nga përzënja e nga pushimi që pak ditt më parë i kishte bërë M. 
Libohova një nëpunsi shkodran Mark Martinit, drejtorit të Monopoleve në Ministrin” e 
Financave, nëpunës të zellshëm e të aftë, që e kisha kuptuar edhe vetë sa kohë drejtova 
zëvëndësisht Ministrin” e Financavet e e kisha nënë urdhrat e mija. 

Po Mufid beu nuk e honepste këtë, se i kish hyrë kounoipe' në hundë, prandaj bëri si 
bëri e çporri qafet pa ndo një arsyje, dyke e justifikuar jo për pazotësi, ose për ndo një të metë 
tjetër, po vetëm “për arësyje administrative”. 

Unë e thira në zyrë Mark Martinin. Bisedova 2-3 orë gjat” e gjërë mbi lëvizjen financjare 
dhe mbi sjelljet e çpërdorimet e ministrit të financave Mufid Libohovës. Mark Martini të 
nesërmet më sillte një tok dokumentash, të kopijuara nga origjinalet dhe disa informata të 
veçanta me anë letrash private, si dhe shënimet e duhura mbi vepërimet kadastrale të 
kadastrës së Libohovës, ku figuronin të penguara pasurit” e tija të palujtshme e m'andej po në 
një dit të çliruara të gjitha. 

Tani kisha fakto të gjalla në dorë, me të cilat mundnja ta luftonja sigurisht Mufid 
Libohovën përpara Parllamentit e t'a diskreditoja. 

Pas dy dittsh e kërkova në interpellancë përpara Dhomës së deputetëve z. Ministër të 
Financave Mufid Libohovën, dyke shënuar si theme “fjalëdhënien mbi disa çrregullime të 
shërbimit financijar”. 

Misjoni im u përkrah prej 10 deputetëvet dhe kështu Mufid beu u thir nga ana e Kryesis 
së Parllamentit për fjalë dhënie. 

Ditën e caktuar Mufid beu nuk ardhë vetë, por as që dërgoj përfaqësues. Këjo e zembroj 
shumë Parllamentin. Dikush prej deputetëve tha : “Z. Ministër, si bej e oxhak, nuk bëri kabull 
të paraqitet sot këtu, se ndofta s'jemi në një nivel me atë”. Një tjetër deputet ja priti: “Ka 
kujtuar zotri” e tij, se ajy është bej e ne të tjerët këtu jemi harbutël”. “Jo, jo, u hoth një tjetër 
deputet nga an” e djathtë, nuk e besonj të jet” ashtu si thoni: ajy duket ka frikë të vijë këtu, se 
ndofta s'është në gjëndje të dlirte e nuk ja mban të përballohet me nel” 

Një zhurmë e një shamatë u çfaq me një herë plot ankime e professime. 

Një deputet bërtiti sa mundi : “Duhet të vijë, passi është lajmuar në kohë nga Kryesija e 
Parllamentit”. Një tjetër thiri: “Zoti Kryetar, lajmëroheni z. Ministër Libohovën të vijë shpejt 
këtu, se s'kemi kohë t'a presim: kemi edhe punë të tjera. 

Kryetari i Parllamentit shkoj vetë në telefon dhe e lajmëroj të vijë, se po e presin 
deputetët, po Myfid beu ju përgjigj se është tepër i okupuar e t'a lerë për një ditë tjetër 
interpellancën. 

Kryetari i Dhomës vjen prapë përpara nesh e na i përsëriti këto fjalë, dyke na u lutur t'a 
shtyjmë për një tjetër interpellancën, por deputetët u zembruan fort prej kësaj sjelljeje të 
papëlqyer të një ministri të Financavet dhe u egërsuan tepër. 

Dikush bërtit: Ç'janë këto maskarallëke” Mos kërkon të tallet me ne z. ministër i 
Financavet””. Dikush tjetër tha: “Zoti Kryetar, një ministër s'ka të drejtë të përbuzë një 
Parllament të tërël” U dëgjua një tjetër që tha: “Zotërinj, mbassi s'ardhi z. ministër i 
Financave, sa do që u thir me kohë e zyrtarisht prej asaj Kryesije, unë propononj të 
vazhdojmë qoft' akoma edhe në mungesën e tijal” Jo, jo, tha një tjetër deputet, duhet të jetë 
edhe vetë personi i tij që t'u përgjigjet një nga një atakimeve prandaj propononj të azhurnohet 
çështja për një ditë tjetër dhe të lajmërohet prapë ministri i Financave të ndodhet këtu atë ditë. 

Kryetari vuri në votë që të dy proponimet: I-ra Të azhumohet për një ditë tjetër. Këjy 
proponim u përkrah vetëm prej 5 votave me kontra 44 vota. Ahere vuri në votë proponimin 
tjetër: II, Duhet të vazhdojë interpellanca në mungesën e të interpelluarit” Ky proponim i II- 
të u pranua me 45 vota. Katër deputetë abstenuan. 

Kryetari i Parllamentit më dha fjalën mua si interpellues dhe unë mora tribunën dhe në 
mes të një pushimit të thellë e të një kureshtimit të math fillova” : 

Kr. Floqi Zoti Kryetar, zotërinj deputetë. 

Nuk do çuditi për se e mora vetë këtë nisiativë të dal përpara jush, dyke ju tërhequr 
verejtjen t'uaj për sa kini për të dëgjuar rreth veprimeve financjare të ministrit të Financavet z. 
Mufit Libohovës, nuk do çuditi, po ju them për këtë demarsh, në qoftë se mejtohi kështu si 
mejtonj edhe unë, se asnjë ambicje, asnjë hasmëri, asnjë shkak tjetër nuk më kanë shtyrë për 
këtë interpellancë, përveç se detyra ime si një deputet, që duhet të ketë kuximin të përkrahë 
lirisht interesat vitale të Shtetit e t'u dalë zot këtyre, dyke përkrahur kështu interesat e popullit 
Shqiptar, i cili na ka dërguar këtu, dhe i cili na ka mveshur me besimin e tij të plottë. 

Me z. ministrin e Financave na ka lidhur, ësht” e vërtetë, një miqësi e vjetër, se kemi 
bashkëpunuar rrjesht për disa vjete, qysh në kohën e Ismail Qemal Vlorës, prandaj po jua 
përsërit, mos u çuditni në qoftë se, përpara një interesi të math që vinj sot të mpronj këtu, që 
ësht” interesi i popullit të gjorë, vinj e e le më nj'anë gjith” atë miqësi, edhe e thras këtu 
zyrtarisht z. ministër të Financavet M. Libohovën për të dhënë shpjegime mbi sa kam për të 
parashtruar e për t'a sqaruar Dhomën e Deputetëve. 

Më vjen keq pra, zotërinj, pse nuk mori mundimin të urdhronte sot këtu z. ministër i 
Financave, sepse dëshironja t'ja thesha sy ndër sy ç'kam për të thënë, e jo t'ja flas prapa 
krahëvet e në mungesën e tija. 

Po në qoftë se z. ministër shkëlqeu sot me absencën e tija, me gjithë që u thir zyrtarisht, 
faji, zotërinj, s'munt të më ngarkohet mua. Un” i shtrohem vendimit që pak më parë dha e 

ndershmja Dhomë e Deputetëvet dhe në qoftë se opinioni juaj e dënon fajtorin, ajy ka të drejtë 
të mprohet, si munt të bënte një i dënuar. — (Zëra). Kush është fajtor” Kush është i dënuar” 

Kr. Floqi Gjer tani s'ka as një fajtor, as të dënuar, po munt të ketë më pas. Kini durim e 
prisni përfundimin. 

Një deputet. Duhen fakte jo vetëm fjalël 

Kr. Floqi. Po të mos ju bint me fjalë kam për t'ju bindur me fakte, zotërinj, kini durim, 
se edhe faktet e dokumentat nuk më mungojnë. 

Kr. Floqi. Ka kohë, zotërinj, që po pëshpëritet posht” e lart për disa çrregullime e 
abuzime që janë bërë në ministrin e Financave, dhe shkaktar i këtyre duan të thonë se është 
drejt për drejt vetë personi i ministrit të Financavet, i cili, si thonë, tamam për një arsye të 
këtillë që të mos dalin ta palarat në shesh, ka pushuar nga detyra ashtu kot-së koti, një nga më 
të aftët kryenëpunës të tij, drejtorin e Seksjonit të Monopoleve, z. Mark Martini, se i paske 
hyrë si mushkonjë në hundë, dyke ja prerë hovin ministrit për disa abuzime që qëllonte dita 
më drekë. Ky, z. Mark Martini ju gjet bela z. ministrit të Financave, prandaj edhe ministri e 
çporri qafe, dyke e shkarkuar nga detyra pa një arsye ligjore. 

B. Begolli. Shumë keq ja bani, z. kryetar ky z. ministri i Financave Mufid 

begu atij të shkretit Mark Martini, si e tha edhe parafolësi zotni Floqi. 

J. Hurshidi. Le të silleshe mirë të mos e dbonte. Kush sillet keq ashtu e pësoni 

Kr. Floqi : Po të ketë me të vërtetë faj mirë ta pësonjë, po nëësht” i pafajshëm e u 

pushua padrejtësisht nga puna prej një kapriçoje të ministrit, këtë padrejtësi duhet vetë ta 
ndreqë ministri, e në qoftë se s'do ta ndreqë, duhet t'i imponohemi ne, sepse kot nuk pushohet 
një nëpunës bile me rëndësi për hatër të njërit e të tjetrit ministër. Mark Martinin e njoh fort 
mirë. E kam provuar 8 muaj me radhë kur isha ad interim' ministër i Financave e e kisha nënë 
urdhrat e mija, prandaj për nderin e zotsin” e tij ja u tregonj vetë personalisht. 

J. Erebara. E mori më qafël 

Kr. Floqi. Vërtet e mori më qafë e i mbylli shtëpinë me një tufë fëmijë. Po të ishte fajtor 
duhet t'a pezullonte e t'ja çonte gjyqit kompetent dhe ajy të vendoste, se me profkat qinse 
arësyjavet administrative, nuk pushohet kështu një drejtor i Monopoleve. Po për personin e 
Mark Martinit do flasim më tutje, mbassi theme kryesore e jona qëndron në abuzimet e tjera 
financijare. 

J. Hurshidi. Janë fjalë rrugësh ato abuzime e gjepural S'ka abuzime si vazhdoni e thoni, 
se kërkoni të shfryeni kondra Myfit beut, kush e di për ç'shkake munt të kini në mes t'uaj ku 
ta dimë” 

Kr. Floqi. E siguronj z. deputet të Gjirokastër, se, siç thashë edhe në fillim të fjalës s'ime 
nuk kam asnjë ambicjon, asnjë armiqësi private, as ndo një shkak tjetër kundra Mufidit, 
përkundrazi e kam konsideruar mik, edhe z. e tij ka prova të mjafta të jet” i bindur për këto që 
thom, por, si pata nderin t'ju them, këtu më shtyri vetëm qëllimi i lartër i interesit vital të 
Atdheut dhe interesa e djersa e popullit t'onë, dhe përpara një interesi të këtillë ç'do burrë 
Shteti duhet t'i lerë më nj'anë ç'do interes e miqësi tjetër. Prandaj e siguronj z. deputet nga 
Gjirokastra se këto që do them e do çvillonj më poshtë nuk janë fjalë rrugash e kafehanesh e 
pijetoresh, as që janë gjepura, si kujton ai, por janë të vërteta fjalë, fjalë të mbështetura në 
fakte e në dokumenta e mos pandehë z. e tij se nuk kam ardhur i pregatitur këtu për një 
zbulim t'atillë. 

Zërra. Vazhdoni, vazhdoni. 

B. Begolli. Mos harroni Mark Martinin , allah-ile. 

Kr. Floqi. Po hynj në themën e po më vjen keq se s'e kam këtu z. ministrin e Financave 
që t'a pyesnja : A ësht” e vërtetë se për disa borxhe të vjetra që kish ne 3-4 tregëtarë 
Gjirokastritë ky kishte penguar pasurin” e tij të palujshme për 23. 000 e sa napolona” Dhe, në 

qoftë se këjo ësht” e vërtet, a është gjith'ashtu e vërtetë se këtë borç kollosal me gjithë 
kamatat e tyre e shpenzimet e tjera përkatëse z. Mufid Libohova e lau brenda tre ditve, dyke u 
a transferuar zotnimin e këtyrë pasurive, gruas së tij dhe djemve, qinse ata ja paguan këto 
borxhe” — Ku i gjetnë ata gjith këto të hollat Nga i prokuroj Mufid beu gjithë këto mijë 
napolonash kaqe shpejt, sa të munt të paguante me një herë gjithë borxhet e tij e të çpengonte 
gjithë pasurin” e tij të pa lujshme” 

Zërra . Brë, brë, brël...... 

J. Hurshidi. Kini dokumenta ku i bazoni këto” 

Kr. Floqi. Si urdhron, kemi shënime zyrtare kadastriale e noterjale, ose më mirë t'ju 
them, çertifiklatat përkatëse të legalizuara, kini pak durim se do ti shëkoni edhe vetë. Ju 
Gjirokastrit jini dhe miq atje mjaft kini, munt të shkruani e munt të informoheni po prej kësaj 
mërzije do t'ju çkujdes unë, z. deputet i Gjirokastrës, se, si ju thashë nuk flasim në erë: 
alltipatllaren' e kemi plot, tani do dëgjoni zbrazjet.... 

Zëra. Bravo, bravol.... Të lumtë z. Floqil 

H. Delvina. Ju lumt” e bardha gojël 

Rauf Fico. Vazhdo, vazhdo, ashtu më qofshi 

M. Kasso. Z. Kryetar, le të më falë pak z. Floqi, në qoftë se e pengonj pak nga fjala. 

Kr. Floqi. Urdhroni, z. Kasso jam gati. 

Mih. Kasso. E mbesoni seriozisht, z. Floqi, se Mufid beu këto të holla i ka përvetuar nga 
Financat e Shtetit” 

Kr. Floqi. Seriozisht po ju them edhe unë z. Kasso, se nuk kam dashur ta mbesonj në 
fillim, po si t'ju thom këtyre dokumentave, që kam nër duar, këtyre çertifikatave zyrtare për të 
cilat bëra fjalë më parë dhe të cilat flasin vetë” 

Mih. Kasso. Nuk mundet të ketë mundësi që këto të holla ti ketë gjetur në për miqt” e 
tij” 

Kr. Floqi. Tamam atë desha të di edhe unë, prandaj më vjen keq se nuk ndodhet këtu z. e 
tij që të na jepte shpjegime, të justifikonte gjendjen e këtyre të hollave e të dlirte vehten. 

Mih. Kasso. Edhe pse s'është këtu duhet t'a dënojmë në mungesë” 

Kr. Floqi. Z. Kasso, ju jeni edhe avokat e dijni se dënim në mungesë nuk do me thënë 
dënim definitif. I dënuari ka të drejtë të bëjë kundrështim dhe gjykatorja, në rastin konkret 
Parllamenti, ësht” i obliguar t'ja dëgjojë e t'ja çmojë kundrështimet. Në qoftë se z. juaj doni ta 
përkrahni si mik, u jap të drejtë ta bëni edhe avokatin e tij edhe pa prokurë, e në qoftë se jini 
të bindur se Mufid beu i ka prokuruar nga miqtë këto të holla, jeni të lirë të më nximi prej 
gabimit e të sqaroni opinionin e Parllamentit, po me konditë se do të prisni gjersa të zbraz të 
gjitha fyshekët e revolverit t'em e ahere të merni fjalën ju.... .... £ 

Zëra : Mjaft, mjaft. 

R. Fico : Lëreni oratorin të vazhdojë. 

Kryetari : Urdhroni z. Floqi, vazhdoni. Ju lutem zotërinj deputetë mos e ndërpreni fjalën 
pa ndopnjë shkak e arësyje. 

Kr. Floqi : Që z. Ministër i Financave M. Libohova e ka patur këtë borç, që e ka paguar, 
që e ka çpenguar pasunit” e tija të pa-lujshme e që m'andej ky vetë, gjoja si kur e mori këtë 
shumë prej së shoqes e prej të bijve u transferoj atyre zotnimin e këtyre pasurive, këto 
provohen nga faktet e dokumentat që kam ndër duar dhe s'lenë as një dyshim. . 

Mbetet tani çështja, ose problemi tjetër, Ku i gjeti me një herë gjith këto të holla Mufit 
beu” Edhe në qoftë se ja hojtnë, ose me këto të holla fëmija e tij ja blenë këtë pasuri, ahere 
pyes prapë: ku i gjetnë gjith këta pare fëmij” e tij” A nuk ishin këto në dijeni të Mufit beut” 
A nuk kishte kontrollin ky mbi familjen e tija” Se mos harroni: këtu kemi tre veprime zyrtare, 
nga të cilët njëri ësht” ajy që Mufid beu lau borçin e çpengoj pasurit e penguara edhe ky akt 

përbëhet prej 4 akteve të tjerë mbassi katër ishin edhe kreditorët e tij. Akti i dytë është një akt 
noterial, ku Mufid beu i ka marrë hua këto të holla nga e shoqja dhe nga djemtë dhe i treti 
është një akt kadastror, ku M. Libohova transferon zotnimin e pasurive të palujtshme mbi të 
përmendurit njerëzit e vet. Pra, në qoftë se supozojmë për një ças si na tha z. Kassua, se këto 
të holla munt t'i ketë prokuruar nga miqt” e tija, ahere ç'ishte nevoja të na tregonte se ja dhanë 
fëmija e tij si çmim shitblerje të pasurive të penguara” A di z. Kasso ndo një farë vepërimi që 
të jetë bërë për huajtjen e këtyre parave prej personave të tjerë” Si ish e mundur 23. 000 e sa 
napolonë të jepeshin ashtu në erë pa një sigurim, pa një kondraballancim” Në qoftë se një 
marrëdhënie kaqe me rëndësi munt të bëhet në këtë mënyrë le të na e thotë z. Kassua. 

Unë po ju sjell edhe një argument tjetër që është ky : Vitin e kaluar, në kohën e hyrjes në 
Tiranë të qeverisë revolucjonare të Fan Nolit, z. Mufid Libohova u gjent në Shkodër dhe, 
dyke qenë i shtërnguar të dalë për jashta Shqipërisë, e dyke mos patur as një metalik në xhep, 
mori hua prej një mikut të tij në Shkodër 50 napolona. Tani e shohim që kthehet edhe pa 
mbushur akoma 6 muaj si ministër i Financave, ky gjindet me një herë me një kapital 23.000 
e sa napolonash e shkon e lan borxhet e tij, dyke shpenguar pasurin” e tija të penguar. Për mbi 
ato, si jam informuar mirë, është në pazarllëk të blerë edhe një vilë që kushton 3-4.000 
napolona. Pra e pyes prapë z. Kasson, ku i gjeti kaqe shpejt gjith këto pare Mufid beu” Mos 
kujtoni se ha bar populli jashtë z. Kasso” E kur një popull bërtet nga katër anët se ministri i 
Financave ka bërë çrregullime, abuzime, përvetsime.... 

J. Erebara : Thoni vjedhje më mirël 

Kr. Floqi : Përdora një termë juridike, që përfaqëson njëkohësisht vjedhjet, grabitjet, 


Zërra : Mjaft, mjaft, e muarm vesh. 

Kr. Floqi : Kur një popull i tërë, po them, bërtet posht” e lart se Mufid beu bën 
çrregullime e përvetsime mbi kurrizin e shtetit, nuk është kjo një Vox populi, Vox Dei” Ne 
deputetët atëherë, që jemi përfaqësuesit e popullit duhet të flemë, të rijmë me duart kryq, 
apathikë, a po duhet të çojmë zërin gjer në kubën e Qjellit” 

J. Erebara : Ka kujtuar se Shqipërija është çifligu i tiji 

Kr. Floqi : Tamam ashtu, ka kujtuar si ka kujtuar një pakicë e bejlerëve Shqiptarë. 

H. Vrijoni : Merreni fjalën prapal 

Kr. Floqi : Psë ta marr, nuk ësht” e vërtet këjo që po them” Mos u trazuat z. juaj që po ju 
intereson kjo çështje, a po mos u djek miza në shapkë2 Po duhet të dijni se populli ynë e njeh 
mirë këtë pakicë bejlerësh dhe nuk është lark koha që do çlirohet prej kësaj, e mos kujtoni, z. 
deputet i Beratit se Shqipërija u krijua për hatër të kësaj pakice, jo, kurrël Shqipërija u krijua 
për Shqiptarët në saje e me kuximin e shkrimtarëve të saj patriotë e të atyre që luftuan e 
derdhë gjakun për këtë Shqipëril.... (Duartrokitje. Zhurmë. Zërra: Bravo, bravo. 

H. Vrijoni : Z. Kryetar, z. deputet i Korçës më ka fyerl... 

V. Bamiha : Në të ka fyer, të drejtë ka, këtu fjala është e lirë: në e ndjeni vehten të 
krosvalur' sjelljuni gjyqiti 

H. Vrijoni : Pusho ti grekomani 

V. Bamiha : Në jam unë një grekoman edhe ti je një turkoman, po këtu që të dy jemi 
deputetë e barabar si njëri-tjetri. (illaritet e zhurmë. Ndërhyn Kryetari) 

Kryetari : Qetësi ju lutem, ndryshe jam i shtërmguar të mbyll mbledhjen. Urdhro z. Floqi, 
vazhdoni fjalimin t'uaj. 

Kr. Floqi : E shoh se u zgjatmë pa hyrë akoma në themën e çështjes. Pra, po i bije shkurt: 
Ju lutem zotërinj deputetë, të mbani shënim, dyke më dëgjuar me vërrejtje, dhe në qoftë se 
dikush prej jush kërkon shpjegime, i lutem të ketë durim gjer sa ta mbaronj fjalën e ahere i jap 
seicilit shpjegimet që kërkon. 

Çrregullimet, abuzimet e përvetsimet e z. Mufit Libohovës, zotërinj, përmbledhen në 
këto pika : 

1. Është një sasi kollosale mjelli, që u importua së jashtmi në Sarandë pa tagër, do me th. 
në mënyrë klandestine, që shqip i thonë kontrabandë , për hesap të disa tregtarëve të atij 
qyteti, me dijeninë e plotë, pa dyshim e me konsentimentin', natyrisht të z. ministrit të 
Financave. 

R. Fico : Bëkërka edhe kontrabandë Myfid beu2 

Kr. Floqi : Ju lutem mos preni fjalën, dëgjoni gjer më në funt.... Nga ky vepërim humbi 
shteti një sasi prej 222, 864. 00 fr. arit, të cilat u ndanë përgjysmë midis tregtarëve dhe z. 
ministrit M. Libohova. Për të mbuluar këtë veprim kundraligjor fllagrant, z. Mufid Libohova 
ju paraqiti këtu një dekret-ligjë me fuqi retroaktive, e cila u pranua me duartrokitje në 
mungesën t'ime. 

Gj. Çako : Pse, nuk u ndothtë atë dit këtu2 

Kr. Floqi : Fatkeqësisht u ndodha në Itali për punë private, ndryshe do kisha 
kundrështuar. 

V. Bamiha : Sa gjërra ngjasin nënë Djellël 

Kr. Floqi : Pika e dytë, zotërinj, është çështja e vaporëve të mbytur në detet toksorë të 
Shtetit t'onë. Duhet të dijni që nxjerja e këtyre hekurishteve të çmuara prej detit u dha një 
sipërmarrje, por sipërmarja u bë jashtë ligjës, kështu që dy tregtarë, një Durrsak e një Tiranas 
që konkuronin, me ndërmjetësinë e Avni bej Delvinës, krahut të djathtë të Mufid beut muar 
prej Avniut dy kambiale nga 500 napolona seicili për të hequr dorë nga ankanti, që të mbeten 
në sipërmarrje të Avni Delvinës, i cili ja shiti të drejtat e tija një shoqërije italjane që i pagoj 
shumën e 5. 000 napolonave ar. Prej këtyre 3. 000 napolona i mori Mufid beu prej Avni 
Delvinës dhe 2. 000 i mbajti Avniu për hesap të tij. Por ç” ngjau mandej” Avni Delvina këto 
të holla i mbajti për vehte dhe të dy konkurentëve tregtarë, që hoqnë dorë nga ankanti u kthevi 
bryllin dhe tregtarët që të dy protestuan kambialet e i vunë në ekzekutim, me fjalë të tjera këtu 
kemi një grabitje, po edhe një batakçillëkl 

H. Myftiu : More paturpësil 

K. Mjeda : Batakçillarë me dipllomël 

Kr. Floqi : Pika e tretë është çështja e abuzimit të pullave postare që u shtypnë prej 
firmës Aspiotti në Korfus për llogari të ministris sonë të Financave. Shifrat dhe një dokument 
që kam tregojnë se këtu u bë një abuzim prej 40. 000 e sa frangave shqiptare mbi kurrizin e 
Shtetit. Prej këtyre jam informuar se 25. 000 franga shkuan në xhepin e Mufid beuti 

Zërra : Turp, turpi... 

Kr. Floqi : Si këto abuzime di edhe disa të tjera më të vogla, por s'kam informata të 
sakta. Me fjalë të tjera më vjen të përsërit proverbin “Bir Selam i nënës ç'të të qanj më parë”1 
Por se vazhdojmë se kalon koha. 

H. Delvina : Kemi pikën e katërt, z. Floqi. 

Kr. Floqi : IV. Pika e katërt është çështja e eksportimit të kafshëve jashtë Shtetit. Si e 
dijni, zotërinj, kemi një ligjë që ndalon eksportimin e kafshëve të trasha për ç'do arësyje. Z. 
ministër i Financave, dyke bërë syrin e verbër e veshin e shurdhuar, lejoj tërthorazi disa 
tregtarë kafshësh të transportonin në Greqi me mijra lopësh, demash, buallicash, kuajsh, 
mushkash e gomerësh. Prej save jam i informuar mirë dhe me dokumenta në dorë, jam në 
gjëndje t'ju them se shifrat e këtij tregtimi përballojnë shumën e një dëmi prej 80. 000 e sa 
frangash Shqiptare në kurris të Shtetit, të ndara këto në mënyrë të barabartë midis tregtarëve 
kontrabandista e z. Mufid Libohovës. I dëgjoni këto zotërinj Kasso e Javer Hurshidi” 

Nd. Kiçi : Kusarë me patental 


' konsentiment - pëlqim, miratim (H. K.) 


321 


Kr. Floqi : V. Pika e pestë, zotërinj, ësht' çështja e vaporeve të blerë prej Shtetit t'onë 
nga Italia. Si e dijni Shteti jonë bleu dy vaporë të vegjël prej Shtetit Italjan për nevojat 
shtetnore për lundrim e për kontrollimin e shkelave për kontrabandistët. Këta vaporë me 
nisjativën e M. Libohovës e me ndërmjetsin” e vëllajt të tij Eqrem Libohovës, ministër i 
Shqipërisë në Romë, u blenë për 800. 000 lireta. Po, nga ekspertimi që u bë në vënt prej të 
dërguarve të Qeverisë s'onë, ku muarn pjesë edhe dy expertë italjanë, këta vaporë ishin të 
vjetër, jashtë përdorimit e gati të shkatëruar, edhe vlefta e tyre si material s'munt të kalonte të 
300. 000 liretat. Si u muar vesh më von, vaporët ishin blerë efektivisht për 500. 000 lireta, por 
ishin dekllaruar se u blenë për 800. 000. Qeverija jonë, si e dijni, nuk i mori në dorëzim këta 
vaporë, po u shtërngua t'ja sheshë një shoqërije italiane për 325. 000 lireta, dyke bjerrur në 
këtë mënyrë shumën prej 475. 000 liretave, mbassi kishte paguar 800. 000 lireta për ata 
vaporë. 

Tani ju shenonj vetëm se kursi i liretës ka qenë aso kohet 117 lireta equivalente me 20 
fr. ar shqiptar. Pra, ju lë të kuptoni se ç'dëm e gjeti të mjerin Shtetin t'onë, dhe ku e në cilat 
xhepa kaluan këto të hollal Edhe mjerimi ka qenë, zotërinj, se aspak s'u bë nerak Qeverija 
jonë për një mashtrim kaqe të math, po as që nxori zë askush, as që u dëgjua ndonjë ankim 
prej dikasteriti 

M. Bushati : Turp, turpi 

A. Koprencka : Jo turp, po rezalit' thuaji 

B. Begolli :Qënkan hajdutë me çizme Vallahil 

Kr. Floqi : VI. Vijmë në pikën e VI-të, që është çështja e ndërtesës së Prefekturës së 
Vlorës. Me një urdhër vetëm të ministrit M. Libohova ndërtesa e Prefekturës së Vlorës u 
transferua nënë zotnimin e personit juridik të Bashkis së Vlorës. Gjithkush e di se një 
ekspropracjon” i këtillë ka disa formalitete zyrtare, për sh. vendimin e Kësh. Administratif të 
Prefekturës, pëlqimin e min. P. të Brendëshme, akt-noteria shitblermje, transkriptimin etj. etj. 
Po si u bë kështur Gjithkush habiteti Po a ka ndo një bisht prapa” Flasim shumë gjërra, por 
për këtë kohë argumentat s'janë të mjaftë që t'ja paraqit çështjen me domethënie për veprim, 
me gjithë se jam i sigurt se edhe këtu ka gisht Mufid beu, edhe do kuptohet prej hetimeve që 
duhet të bëhen. 

H. Delvina : Pika e VII , zoti Floqi. 

Kr. Floqi : VII. Kini dëgjuar të dërgojë Shteti apostafat një nëpunës gjer në Durrës për të 
marrë s'andejmi e për të sjellë në Arkën e Qeveris këtu një shumë prej 200. 000 e sa fr. ari 
dhe të paguajë dijeta e shpenzime rrugore Këtij nëpunësi, plus edhe 190 mbi shumën e 
inkasuar” Nuk kish Shteti mjete të tjera të sillte këto të holla këtu” Nuk janë mjaft Bankat, 
çeket etj. etj.” Ç” ishte arsyeja që proçedoj në këtë mënyrë” Pse këto shpenxime të kota mbi 
kurrizin e Shtetit Ësht” e mundur të mos ketë përfituar prej këtij rastit Mufid beu2 Kini për 
ta parë shifrat dhe argumentat përkatës dhe pastaj gjykoni vetë. 

K. Mjeda : Batakçillëqel 

Kr. Floqi : VIII Ministrija e Financave ka patur në zotnimin e saj një maune të madhe 
për shërbim transportimi për Doganën e Durrësit. Me qenë se kjo maune ishte pak e 
vjetërsume ministri i Financave ka dashur ta sheshë. Drejtori i Doganës së Durrësit, dyke 
ardhur në marrëveshje me disa tregtarë në Durrës, e lajmon z. Mufid Libohovën se i japin gjer 
më 10-11. 000 lireta, dyke kërkuar autorizimin e tij, por z. M. Libohova, dyke e lënë në pritje 
drejtorin e Doganës me një herë ja shiti maunën Konsullatës Italisë në Durrës, pa një 
formalitet edhe sikur e kish mallin e tij, vetëm për 1. 500 lireta, që edh” ato nuk i inkasuan në 
Arkën e Shtetiti Si e konsideroni këtë zotërinj deputetë” 

K. Radovicka : Të jet” e vërtetë këjo” 


' rezali — turp i madh (përkthyer nga turqishtja me google H. K.) 
” ekspropracjon - heqje e titullit të pronësisë, transferim pasurije të patundshme, shtetizim, etj (H. K.) 

Kr. Floqi : Aqe e vërtetë z. Radovicka, sa e dëshmon me habi të plottë edhe vetë drejtori 
i doganës së Durrësit, të cilin munt edhe t'a thresim kurdoherë që të duam, aqe është e vërtetë, 
sa e dëshmon edhe korrespondenza zyrtare midis ministrit e drejtorit të Doganës, aqe e vërtetë 
sa edhe vetë ata tregtarët e Durrsit që ishin në pazarllëk për këtë maunë, u çuditnë edhe ardhë 
e ju ankuan drejtorit të Doganës. 

K. Radovicka : Kur ësht” ashtu s'kam ç'të them. 

Kr. Floqi : IX. Ajo që më ka bërë përshtypjen më të madhe, zotërinj deputetë, e që më ka 
hequr vërejtjen, është çështja e një të ashtuquajturi misjoni dipllomatik për raison d'Etat 
arsyje Shteti siç e quajn në gjuhën dipllomatike, misjon që, si u informova mirë nuk u bë. 
Ngjarja ngjau kështu. Z. M. Libohova, dyke vepëruar si zëvëndës i Min. P. Jashtëme i dha 
urdhër të vëllajt të tij Ekrem Libohovës në Romë, ose më mirë, zëvëndësi i Min. P. të 
Jashtëme M. Libohova, i jep urdhër ministrit të Financave prapë M. Libohovës t'i paguaj z. 
Ekrem Vlorës', ministër i Shqipërisë në Romë shumën gllobale prej 14. 000 fr. arit për një 
misjon dipllomatik, për të cilin misjon ka dijeni vetëm Këshilli Ministror. 

Të hollat ju paguan me një herë Ekrem Libohovës, por misjoni nuk u bël Ahere ku vanë 
këta parar Këshilli Ministror pse nuk kërkoj zbatimin e misjonit” Edhe në qoftë se misjoni 
nuk pati vent, pse nuk i kërkon Qeverija të hollat ti kthehen prapë” Në qoftë se ngjet ndonjë 
myster nuk duhet t'a dijë Parllamenti” Ahere kush i kontrollon të hollat shtetnore” Nuk ka 
ndonjë kontroll Qeverija” 

Z. Ministër i Financave ka bërë edhe të tjera abuzime më të vogla, që po t'i radhitja këtu 
do të kërkonte një kohë të gjatë, si për sh. abuzimin e bakshishevet.... . 

B. Begolli : Ç'janë ato bakshishe, pafsh Zotin” 

Kr. Floqi : Janë një sasi e madhe të hollash, që z. ministër i Financave, me rastin e 
Bajramit u ndau gjithë shërbëtorëve të Min. Financave, muslimanë e të krishterë, jo nga xhepi 
i tij por drejt për drejt nga arka e Financave, vetëm me një urdhër verbal. 

J. Erebara : Qënka edhe mahramotlli” beu i Libohovësi 

M. Kasso : Sa ishin gjithsej këto të holla” 

Kr. Floqi : Franga Shqiptare 2. 000 

H. Myftiu : Mashallah, bakshish i majmël 

Kr. Floqi : Si këtë që ju tregova kam edhe mjaft të tjera, të cilat rezervohem t'ja paraqit 
hollësisht komisjonit të parllamentar që munt të formohet. 

Të gjitha sa ju thashë, zotërinj deputetë, si e kuptuat kanë një rëndësi të madhe dhe s” 
duhet të kalojnë pa kontrollin e kësaj Dhome. Janë të bazuara të gjitha me fakte e dokumenta, 
që, si relator i çështjes jam gati t'ja paraqit komisjonit. 

Nuk kam dashur të bënj një filijoik” kundra ministrit të Financavet, z. Mufit Libohova, 
po desha t'ju ve në dijeni të këtyre ngjarjeve skandalloze, dyke akuzuar për këto si shkaktar 
kryesor z. ministrin e Financave Mufid Libohovën dhe në embër të së drejtës e të nomit” 44 të 
Rregullores t'onë, të kërkonj të bëhet një anketë parllamentare, të caktohet një komisjon i 
posaçëm e i paanshëm të bëjë hetimet e duhura, e në qoftë se vërtetohen mbi pasivin e z. 
ministrit të Financave këto që ju tregova, kërkonj të vendoset prej kësaj Dhome dërgimin e tij 
përpara Gjyqit të posaçëm si çrregullues e abuzues i pasurisë shtetnore. 

Vini, tani, në çështjen e pushimit arbitrar të drejtorit të Monopolit z. Mark Martinit. 

B. Begolli : Folni, aman, ju lumtë goja. 


' duhet të jetë Ekrem Libohova dhe jo Ekrem Vlora. Ky është një gabim i Kristo Floqit, të cilin e korigjon 
vetë autori tre rrjeshta më poshtë. Sipas biografisë së tij marrë nga VVikipedia Ekrem Vlora nuk ka qenë kurrë 
përfaqësuesi i Shqipërisë në Romë, kurse Ekrem Libohova ka qene si i tillë në vitin 1924 emë pas (H. K.) 

” mahramotlli - këtë fjalë nuk e gjeta në fjalorët e mij dhe nuk e di kuptimin e saj (H. K.) 

“ filijoik — nuk e gjeta këtë fjalë në fjalorët e mij, por besoj se kuptimi është “hedh litarin në qafë, ngrej 
kurth” (H. K.) 

“ nom - ligj (nga greqishtja H. K.) 

Kr. Floqi : S'ka kush prej nesh të mos ketë patur dakaver arke me z. Mark Martinin e të 
mos e ketë njohur, po më tepër nga të gjithë e njohim ne, që e kemi patur në shërbimin t'onë 
gjatë një kohe shërbimi prej 14 vjetësh. Mark Martini, jo vetëm s'ish dëgjuar për ndo një 
abuzim, por, mund t'ju siguronj se as një gjobë s'ka ngrënë, as që i kanë hequr ndonjë 
vërejtje, përkundrazi ka marrë disa lavdërime, një nga të cilat i kam dhënë dhe vetë për një 
shërbim të çmuarshëm që i ka sjellë Shtetit. 

Po Mark Martini u ndodh një gjëmp për min. e Financave z. Mufid Libohovën, i cili e 
quante ngatërestar e fesatxhi', dhe s'dinte si t'a çporrte qafet, sepse i gjendeshe gjithë një bela 
e nuk e linte të punonte pas qejfit. Pushimi i tij ilegal u shkaktua për një dëftesë 80 frangash 
për disa botime private të Mufid beut, që ky kërkonte t'ja paguanj arka e Shtetit. 

J. Erebara : Zakon” i Bejlerëve kyl 

Një zë : Jo i gjithë Bejlerëveti 

J. Erebara : Ç'ka, po si do qoftë është një zakon beu, se ata e kanë zakon të mos paguajn 

H. Vrioni : Jo të gjithë.... 

J. Erebara : Po thuaj se të gjithë, Hysen bej, me përjashtim të harbutëve, se ata kanë 
zakon që paguajn (illaritet e duartrokitje). 

Kr. Floqi : Ky ka qenë i vetmi shkak që një nëpunës zelltar e i ndershëm u pushua vetëm 
me një urdhër të ministrit Libohovës. 

B. Begolli : Kërkonj edhe për këtë të bëhet një anketë parllamentare. 

Kr. Floqi : Nuk është nevoja për anketë, sa është nevoja të insistojmë ne këtu për 
rimarjen e tij në shërbim, se është gjynah, një nëpunës i këtillë të flaket rrugëve pa një arsye 
ligjore e të vuanj për bukë me një karvan fëmijël Prandaj ja rekomandonj Parlamentit, me 
rrugën legale të nisistojë që Mark Martini të merret në shërbim. 

R. Fico : Zotërinj deputetël Kolegu jonë, i ndershëm e patriot z. Floqi, që e kemi për 
nder t'a kemi këtu, na ndritshtoj mjaft mbi këto abuzime të çuditshme të z. M. Libohovës. Me 
të vërtet duhet të kemi kurazhin” civil të flasim, ashtu si foli z. Floqi, e jo të fshihemi e ta 
luftojmë tjatrin prapa krahëvet. Ne që kemi ardhur këtu si përfaqësuesit e popullit, duhet të 
kemi kuximin të mos shkelen të drejtat e tij e të mos hahet djersa e tija. Unë kujtoj se edhe ata 
që i dalin zot Mufid beut, si z. Javer Hurshidi, z. Mihal Kasso e të tjerë, nuk janë të huaj në 
këtë çështje, po bëhen si kur s'dijnë gjë, se duan të përkrahin mikun e tyre, po, mos kujtoni se 
nuk e kemi edhe ne mik Mufid bejnë e ndofta më shumë se ju, po, kur vjen sëra e çfaqen 
abuzime asij fllagrante, si na i tregoj z. Floqi, ahere do të ishte turp për ne të mbyllim sytë e të 
mbajmë hatëre njërit e tjetrit. Prandaj po bashkohem me z. Floqi e po kërkonj edhe unë të 
emërohet një komisjon i posaçëm për të proçeduar në anketën parllamentare. 

Zërra : Po, po, d'akord jemi të gjithë. 

Mih. Kasso : Kam fjalën ,z. Kryetar 

Kryetari : Urdhro, zoti Kasso 

M. Kassua : Unë, si e thashë edhe në krye, e kam pasur dhe vazhdonj t'a kem mik të 
ngushtë z. Mufid Libohovën, se me shtëpin e tij njihem tash një jetë të tërë. Po, në qoftë se 
këto që u thanë dalin të vërteta, ahere ju siguronj edhe ju z. Kryetar, edhe gjithë Parllamentin, 
se do të pres ç'do miqësi me Mufid bejnël 

Zërra : Bravo, zoti Kassol 

Mih. Kassua : Po, në qoftë se prej kësaj akuze Mufid beu del llagar, ahere Parllamenti 
duhet t'ja sjellë nderin në vënt, se ashtu pas berihajit nuk poshtërohet një njeri si Mufid beu n” 
atë mënyrë. Këtë ju rekomandoj dhe akozonjësit, mikut t'em z. Floqit, që në rast të pafajsisë 
së Mufid beut, ajy i pari duhet t'i japë satisfaksjonin e duhur. 


' fesat — ogurzi, shpirtlig (përkthyer nga turqishtja me google H. K.) 
” kurazh — kurajo (H. K.) 

Kr. Floqi : Mos dysho as pak për atë z. Kasso. Edhe ne i lutemi Zotit të dalë i pafajshëm. 
Pra, po përsërit proponimin t'em, për anketën parllamentare dhe i lutem Kryetarit t'a verë në 
votë. 

Kryetari : Përkrahet proponimi i z. Floqit për anketë Parllamentare kundra Ministrit të 
Financavet z. Mufid Libohovës” E dijni se duhet ta përkrahin 10 deputetë. 

Zërra. : E përkrahim të gjithë. 

Kryetari : Të çfaqen të paktën 10 deputetë. 

J. Erebara : Unë një (shënohet prej sekretarit) 

V. Bamiha : Edhe unë “ 

R. Fico : Edhe unë “ 

Sel. Blloshmi : Edhe unë “ 

H. Delvina : Edhe unë “ 

Kol Mjeda : Edhe unë “ 

Ndrek Kiçi : Edhe unë “ 

H. Myftiu : Edhe unë “ 

Lon Llogori : Edhe unë “ 

Fikri Russi : Edhe unë “ 

Kryetari : U bënë dhjetë, mjaftojnë. 

Zëra : Në votë, z. Kryetar. 

Kryetari : Po e vë në votë nominale çështjen e anketës parllamentare kundra ministrit të 
Financave z. Mufid Libohovës, si rjedhim i interpellacjonit drejtue e zhvillue prej deputetit të 
Korçës z. Kr. Floqit. 

Bëhet votimi nominal, përfundimi i të cilit ishte proçedimi në anketë parllamentare 
kundra z. Mufid Libohovës. Prej të 42 deputetëve prezentë 36 votuan për anketën 
parllamentare dhe vetëm 6 ishin në favor të M. Libohovës. 

M”'andej Kryetari ju suall Dhomës të zgjedhë një komisjon, i cili u zgjodh kështu : 

Kristo Floqi Kryetar i komisjonit. 

Kr. Floqi : Z. Kryetar, unë s'duhet të figuronj si antar i këtij komisjoni, për dy arsye : I: 
se s'dëshironj të flitet jashtë se i binda, ose i influencova shokët, II: se unë jam drejt për drejt 
akuzuesi dhe si i tillë, vetëm si rellator munt të paraqitem përpara komisjonit për të presantuar 
dokumentat përkatëse të çështjes dhe për të dhënë shpjegimet e duhura. 

Zëra : Ka të drejtë, ka të drejtë. 

Vazhdon zgjedhja e antarëve të komisjonit: 

Z. Rauf Fico, si kryetar i komisjonit 

Z. Vasil Bamiha, si anëtar 

Z. Fikri Russi, si anëtar 

Z. Kasëm Radovicka, si anëtar 

Z. Maliq Bushati, si anëtar. 

Me zgjedhjen e komisjonit mori funt mbledhja e Parllamentit. 

Komisjoni filloj punën imtazi dhe argumentoj plotësisht çrregullimet, grabitjet e 
mvjedhjet që u bënë në ministrin” e Financave, mbassi më parë pat vajtur në atë ministri e 
marrë një nga një origjinalet e akteve. 

Përfundimi i raportit që ju paraqit Parllamentit, kishte vërtetuar jo vetëm çrregullimet e 
vjedhjet që kisha denoncuar unë, por edhe shum” e shumë të tjera, të gjitha në kurris të 
ministrit të Financave z. Mufid Libohovës. 

Kur u këndua raporti në Parllament u çuditnë të gjithë, e të gjithë deputetët, përveç dyve 
më shtrënguan dorëni 

Zërra : Duhet dërguar në gjyqi 

R. Ficua : Edhe ajo do të bëhet po t'a kërkojë Dhoma e Deputetëvet. 

Zërra : E kërkojnë të gjithë. 

S. Blloshmi : Vëre në votë, z. Kryetar. 

Zërra : Në votë, në votël 

Kryetari : Për krahet” 

Zërra shumë : Po, po...... 

V. Bamiha : Ta merr mendja, z. Kryetar, ndryshe pse gjith ky telash për anketë 
parllamentaret Ç” kuptim do kishte anketa, po të mos kish si rezulltat dërgimin në gjyq të 
fajtorit, që në rastin konkret është vetë ajy z. Myfid Libohova. 

Kryetari : Po e vë në votë nominale. Kush ësht” anëtar të dërgohet në gjyq ministri i 
Financave z. Mufid Libohova le të ngrehë dorën. 

Mih. Kasso : Si bëhet ashtu, z. Kryetar që më nj'anë e vini çështjen në votë nominale, e 
më tjetrën anë na thoni të ngrehim dorën2 Ja nominale, ja ngritje dorel 

Kryetari : (Dyke nënëqeshur). Gabim, gabim. Po e vë në votë nominale. Le të këndohet 
katallogu i Deputetëve, kush është “pro” lë të thotë “po”, të tjerët do thonë “jo”. 

Këndohet katallogu. Rezulltati 29 u përgjiqnë “po”, 6 u përgjiqnë “jo” 4 abstenuan. 

Kryetari : U vendos ti dërgohet gjyqit të posaçëm si i pandehur z. Mufid Libohova 
ministër i Financave për çrregullimet e përvetimet e bëra në kurris të Arkës së Shtetit, me 
konditë që, ky vendimi i jonë duhet të marrë edhe aprovimin e Senatit. 

Kështu mbledhja mori funt. 

Atë natë nga ora 11 para mesnatës na thiri në pallat Kryetari i Republikës mua, Rauf 
Ficon dhe Vasil Bamihën. Bisedimi që u çvillua midis nesh është ky : 

A. Zogu : Ju thira t'ju përgëzonj e t'ju falënderonj për detyrën që kryet me ndërgjegje të 
plottë e me paanësi të dukshme. Si u informova, Parllamenti vendosi edhe dërgimin në gjyq të 
Mufid beut. 

R. Ficua : Si urdhron Çkelqësi. 

A. Zogu : Do ty”ju tregonj një arsyje politike të rëndësishme, që na shtërngon të mos e 
shtymë punën më tutje. 

Kr. Floqi : Po presim të dëgjojmë, Shkelqësi 

A. Zogu : Para një ore — po entre nous' këjo — mora një telegraf prej Mussolinit, i cili më 
lutet të mos vepërohet gjë kundra Mufid beut, mbassi ky është një “persona grata” për 
italjanët. Ç” thoni” 

V. Bramiha : Ne, Shkelqësi, nuk mundim të përzjehemi në politikën e jashtme e në 
çështje personale. Ato janë punët që interesojnë drejt për drejt Sh. juaj. Ne jemi langorët e z. 
s'ate dhe Sh. juaj jini gjahtari. Ne bëmë si bëmë e nxuarm gjahun, ose ljepurin nga udha, z. 
juaj e keni çiftes në dorë, po të doni e vrisni, po të doni e lijni. 

Kr. Floqi : Shkëlqesë, më falni, në qoftë se vinj t'ju kujtonj ç'u tha më parë rreth kësaj 
çështjeje. Atë ditë që e akuzova z. M. Libohova përpara Parllamentit dhe ja zbulova një nga 
një edhe me dokumenta në dorë, të gjithë grabitjet skandalloze, që ajy kish vepëruar në 
kurrizin e Shtetit, Sh. juaj më thiri këtu, më shtërngoj dorën e më përgëzonj për kurajon civile 
që pata kundra një njeriut me aqe rëndësi, si është Mufid beu e tanil.... . 

A. Zogu : Ke të drejtë, vëllathi im, ke plotësisht të drejtë për sa që thua 5: vërtet të 
shtërngova dorën e tani prapë po t'a shtërngonj ty edhe shokëve të tu për kurajon që pattë, po 
mos harroni, se unë gjëndem sot në një pozitë delikate përpara një mikut t'onë të math, si 
është Mussolini, dhe ju tani duhet të më jepni një mendje si të sillem. 

R. Ficua : Shkëlqesi, unë kam qenë një nga më të afërmit miq me Mufid bejnë e tani e 
kuptoni ç'farë armiqësije ka hyrë në mes t'onë. Duhet të dijni se vetëm detyra si deputetë na 
shtyu në këtë veprim e jo gjë tjetër. Nga ana tjetër ju e dijni më mirë se mua se, Mufid beu 
është një njeri ambicioz edhe s'e harron kurrë një të keqe që i bëhet. Pastaj ka edhe asish 
bravosh që i vë t'ja marrin hakun brenda 24 orëve, si p. sh. ka major Bilhal Nivicën me shokë, 

që janë shtyrë e që shtyhen në ç'do therori për hatër të tij. Tani ne e bëmë detyrën t'onë, ju 
bëni si të doni, po edhe ne duam një sigurim e një përkrahje nga ana e Sh. s'uaj, se kemi edhe 
fëmijë. 

A. Zogu : Nuk do shkojë puna gjer atje, mos kini frikë. Jam unë garant për ju të gjithë e 
do t'a thres e do ta kshilloj si duhet. 

Si e pamë që s'kishim më punë atje, u ngritmë e shkuam. A. Zogu na dërgoj se cilin prej 
nesh në për shtëpitë t'ona me veturën e tija. 

Të nesërmen M. Libohova jepte dorëheqjen. A. Zogu emëroj z. Sul Starovën, si 
ministrin e Financavet. 

Nuk e di në se telegrafi që na tha A. Zogu kish ardhur me të vërtetë prej Duçes, se ne 
nuk e pamë, po si u muar vesh mirë, Zogu e përkrahte personalisht M. Libohovën e nuk desh 
të diskreditoheshe. Sido qoftë M. Libohova, passi dha dorëheqjen shkoj në Itali për të mos u 
kthyer më në Shqipëri. Atje, pas një sëmundje 4 muajshe vdiqi 

U zgjata dyke treguar këtë episod, që ka pasur një rëndësi të madhe politike, se ish e 
para herë që një ministër, e sidomos një ministër i Financave, një njeri i dëgjuar me një 
rëndësi të jashtzakonshme, një bej më së fundi nga më feudalët që ka pasur Shqipërija, u 
atakua zyrtarisht në një mënyrë aqe skandalloze e kuximtare, sa u çvesh krejt dhe u poshtërua 
ashtu si nuk e pandehte kurrë, në një mënyrë që ajy atakim i kushtoj jo vetëm dorëheqjen po 
edhe jetën e tijal 

Një çudi për mua ka qen” ajo, që as Qeverija as Kryetari i Republikës nuk u përkujdesnë 
aspak për konfiskimin të paktën e gjithë pasunisë toksore e ndërtesore të M. Libohovës për të 
nxjerrë në favorin e Arkës së Shtetit gjith” ato vjedhje, gjith” ato sasi të mbëdha që kishte 
përvetuar — ndjesë pastë — le të themi, Mufid beu. Gjetkë nuk do mundte të ngjiste këjo, po 
mjerisht, ne Shqiptarët kemi stomak të fortë e i bluajmë të gjithal.... . 

Ndodhemi në verën e vitit 1928. 

Aty nga fillimi i Majit filluan të pëshpëriteshin disa fjalë rreth ndryshimit të regjimit 
t'onë Republikan. Fjala ishte se A. Zogut, po i afroheshe afati i mbarimit të zgjedhjes së tij si 
Kryetar Republike, edhe me gjith se ishte i sigurt se do zgjidhej përsëri, se s'kishte ndo një 
rival tjetër, Zogu dyke ëndëruar duket, pozita më të nalta e më të shkëlqyera e dyke dashur ta 
sigurojë një her” e mirë selinë e dinastin” e tija, e dyke qenë në marrveshje edhe me Duçen, i 
cili e përkrahte shumë, filloj të bëjë sondazhe mbi ndrimin e Regjimit Republikan, dyke e 
kthyer këtë në Regjim Monarqik dyke u dekllaruar ky “Mbret i Shqiptarëvet” 

Sado që s'merreshe vesh ndo një gjë e saktë, po prapë nuk ish edhe ndonjë çudi t'i kishte 
shkuar një mëndje e këtillë Zogut, i cili ishte tepër ambicioz e megalloman, aqe sa kish të 
drejtë plotësisht një miku im, që më tha një natë se Zogu e paske kënduar disa herë historin e 
Napolonit të Math e e kishte msuar mëgojë' dhe se ëndëronte edhe ky të bëhej një ditë 
Napoloni i Shqiprisë. 

Një natë dërgoj veturën e tij e më mori në pallat. Më priti shumë mirë. Mbassi më gostiti 
një kafe të mirë e cigare, më tërhoqi më nj” anë e filloj të më kërkojë disa mendime juridike 
në domethëniet e ndryshimet midis regjimeve të ndryshëm Republikan, Monarqik, Federal, 
midis regjimit konstitucional e apolitarqik, midis regjimit diktatorial etj. etj. 

Unë e kuptova me një herë se ku e kishte qëllimin, por u kufizova ti jap shpjegimet e 
duhura mbi sa më kërkonte. Fundi i fundit kur e pashë se s'hiqte dorë së pyeturi rreth 
Regjimit Monarqik, dyke kërkuar shumë hollësira, ahere s'mu durua e i thashë : Shkelqësi, ju 
lutem pse më pyesni kaqe tepër mbi këtë regjim” Mos ky ju pëlqen më mirë për 
administrimin e Shtetit t'onë” Jo, ma priti, por, si një sovran duhet ti dallonj mirë të gjitha 
systemet qeveritarë që është një nga parimet kryesore të një sovrani, e mbassi unë s'jam jurist, 
ju pyeta juve që jini jurist e që ju kam më të afërmin. 

U mendova pak e vazhdova : Do t'ju thom një sent, por ju lutem mos e merni në 
pikpamjen serioze.... Ç'farë, më thotë” Pëshpëritet jasht” e nalt, i thom, se Sh. juaj dëshironi 
të ndryshohet Regjimi i jonë Republikan, dyke u përkthyer në atë Monarqik, ësht” e vërtetë” 
Jo, as pak, mu përgjigj Zogu. . Kush i thotë ato fjalë I flasin njerës seriozë” — Edhe seriozë 
edhe jo seriozë, i them, por se i flasin, e gjithë këto fjalë pëshpëriten në gojën e popullit. 
Natyrisht, pas ndrimit të Regjimit t'onë në Regjim Monarqik, vjen pyetja tjetër: Kush do 
bëhet Monark, me fjalë të tjera “Mbret”2 Sigurisht jo se s'ka kush t'ju kundrashtojë 
kandidaturën.... Edhe i mbesuat edhe ju këto fjalë” ma pret Zogu: - S'dua ti mbesoj, i them, 
por i kam dëgjuar prej popullit, prandaj edhe vetë dëshironja të marr disa shpjegime e të 
dëgjonja drejt për drejt nga goja juaj në janë këto të vërteta, apo jo, me gjithë që Sh. juaj 
s”kini nevojë ti çfaqni dikujt ndjenjat e mendimet t'uaj. — Janë rrena këto, më thotë Zogu, janë 
fjalë sokaku, mos dëgjoni kësijsh pallavrashi Po të kisha ndonjë qëllim të këtillë nuk do t'ta 
thesha qoftë ty, si mikut t'em” — Tamam, ashtu kujtonj edhe unë, i them, po mora shkak nga 
hollësirat që më kërkuat rreth regjimeve të ndryshëm e prandaj Ju a thashë. Me gjithë atë 
kërkonj ndjesë prej Sh. suaj. Po, në qoftë se ma permetoni, kam edhe një pyetje tjetër të vogël. 
Urdhroni, më thotë Zogu. — Desha t'ju pyes, Shkelqësi, me lejen t'uaj : Në rast që munttë 
supozohet se ka shkuar një mendim i tillë për sh. si kur do prokllamoheshit “Mbret i 
Shqiptarëvet”, me lejen t'uaj, desha miqësisht të pyesnja Sh. tuaj, ç'farë përfitim munt të 
kishte Shteti ynë nga një ndryshim i këtillë, makar edhe Sh. juaj personalisht” Pas mëndjes 
s'ime, jam i bindur se Regjim më i mirë se ky që kemi, s'munt të bëhet për Shqipërinë e për 
popullin Shqiptar, i cili është msuar zakonisht të sundohet prej një regjimi të butë e të lirë, një 
regjimi popullor, ashtu si ka jetuar gjithënjë, e si e tregon edhe historija Shqiptare, sidomos 
Sami bej Frashëri në librin e tij të vogël, po ta pa-vdekur “ Shqipërija ç'ka qenë, ç'është e 
ç'do të jetë” ku bën fjalë hollësisht mbi sundimin e popullit shqiptar me anë të pllakonive, të 
pleqësive, ose të bajraqeve, që s'kanë kuptim tjetër veç atij të Regjimit Republikan. Unë 
s'kam ndonjë përfundim tjetër, përveç atij që do t'i vihet popullit një zgjedhë edhe kjo jo 
trashëgimtare, që populli i jonë nuk është mësuar t'a duronjë, gjë që e çfaqi në kohën e Princ 
VYiedit me revolucionin e Shijakut, gjer sa Princi u shtërngua t'a lerë Shqipërinë. Sa për 
fatosin e math Skënderbenë, ky vërtet u dekllarua “Mbret i Shqipërisë”, po në realitet s'ishte 
përveç se një sundues popullor, një kryeprijës ose sido thoshim sot një Duçe ose një Fuehrer, 
udhëheqës i popullit, e jo me ekipazhe e me salltanete etj. etj. si e lyp një mbret i sotëm 
konstitucionar. 

Ja ku ju a çfaqa mendimin t'em, Shkelqësi, sinqerisht ashtu si e dëshironi e pa dredhina. 
Tani Ju, jeni të mentshëm vetë, gjykoni në kam, apo jo të drejtë edhe bëni si t'ju a marrë 
mendja. 

Edhe një herë po ju them, më tha Zogu, se ato janë fjalë: populli munt të thotë ç'të dojë, 
s'ja mban gojën njeri, por se mua sinqerisht po ju them, as më ka shkuar nëpër ment një 
qëllim i tillë, as që dua ti bëhen havale Shtetit t'onë fukara me shpenzime kollosalel Pas pak u 
ngrita e shkova. 

Këto më tha Zogu, po un” e kuptova se më gënjeu, se e pa që ju çfaq një kundrështar në 
qëllimet e tij. Sikur të isha rëfyer se ja adaptoja mejtimet e tij, ndofta do më ishte çfaqur edhe 
kështu nuk do më ngjisnin ç'më ngjanë me von, si do ti tregonj më poshtë, por ç'ishte nevoja 
t'a bënja atë hipokrizi, kur ndërgjegja ime i kundrështonte këta qëllime ambicioze e të 
mbrapshtë e fort të dëmshme për popullin t'onë” 

Nuk shkoj një muaj qysh atë ditë, kur çështja ardhi edhe në Parllament, piksëpari në një 
mënyrë private, pastaj edhe zyrtare. 

Ata që s'dijnin ose që s'i mbesonin qëllimet megallomane të Zogut u çuditnë kur i 
dëgjuan prej njerësve më të afërm të Zogut, si për sh. prej Abdurahman Krossit e prej Zef 
Sereqit. Unë kur u hap fjala në parasqenat e Parllamentit nuk i tregova as një deputeti se kisha 
dijeni rreth asaj çështjeje, ose të tregonja ç'u fol midis Zogut e meje për atë çështje. 


328 


Kur nj'a 3-4 deputetë më kërkuan mejtimin u a thashë sheshazi se ajo do t'ishte një 
fatkeqësi e një vet-vrasje për popullin të ndronte Regjimin e të pranonte një Mbret hereditar 
që të mos e çporrte kurrë prej qafe, në rast që nesër-pasnesrit nuk e dëshironte. 

I konstatova deputetët që më pyetnë e i kuptova se kishin mbetur të kënaqur. Ishin edhe 
ata të një mejtimit me mua. 

Pas nj'a 4-5 dittt më ardhë në shtëpi nj'a 18 deputetë e u fjalosmë gjërr” e gjattë rrotull 
kësaj çështjeje e mbetmë të gjithë dakord se në rast që hapeshe këjo punë në Parlament ne të 
gjithë do t'ishim kundra. 

Këto duket se i vanë në vesh Zogut dhe pas 2 ditsh më zenë në Parllament disa deputetë 
si Hysen Vrijoni, Selah. Blloshmi, Fikri Russi, Hiqmet Delvina, Javer Hurshidi dhe Ferid 
Vokopola e më thanë se kishin marrë vesh ç'kishim folur më ata të 18 deputetët që më ardhë 
në shtëpi rreth çështjes së ndryshimit të Regjimit, por, më këshilluan të mos sjell 
kundrështime, as të mos bënj propagandë se Zogut i mbetet hatri të dëgjojë këto fjalë prej një 
miku, kur se ajy e ka vendosur të bëhet mbret, se ashtu e sheh oportiin (17) dhe është kot të 
kundrështojmë se, ja kështu ja ashtu ajy do t'a mbarojë qëllimin e tij. 

Unë ju thashë se në kësij punësh me rëndësi të madhe shetnore nuk hyn në mes miqësija. 
Principi i jem është që Regjimi Monarqik ësht” i dëmshëm për Shqipërin” e shkretë edhe se 
Zogu, në është patriot i vërtetë duhet të heqë dorë nganjë pretendim i tillë ambicioz e 
dëmprurës. 

Ne kaqe dijmë kaqe të themi si më thanë këta kolegë, zotrote nuk fiton gjë, veç se do t'a 
zembrosh Zogun, që ajy të ka dashur aqe fort. E di, u thashë, e di se më do e i falem nderit 
shumë, po edhe un” e dua dhe këtë që po ju them nuk është se e kam lakmi, ose haset, po e 
them se ashtu ma ndjen zembra se nuk do t'i dalë mirë gjer më në funt edhe po ja them si mik. 
Ahere u tregova edhe ç'kishim folur ca kohë më parë me Zogun për këtë çështje. 

Në seancën e arthme të Parllamentit një deputet, Hiqmet Delvina, e hapi çështjen e 
ndryshimit të Regjimit, mbas një oratorije 15 minutash dyke treguar nevojën e këtij ndryshimi 
sipas kohëve që kalon Shteti e populli. 

Fjalën e këtij e përkrahnë njëri pas tjetrit 4 deputetë të tjerë, Fiqri Russi, Abdurahman 
Dibra, Hysein Vrijoni dhe Javer Hurshiti. Unë u qëndrova të gjithve përpara, dyke folur më 
shumë se 20 minuta e dyke rëzuar një nga një argumentat e tyre. 

E pashë se këto bënë një përshtypje të thellë, aqe më tepër, pse atë dit u ndodhë edhe 
shumë të huaj, ministra etj. etj. 

Kur u vu çështja në votim “a duhet të mblidhen të dy Dhomat, Parllamenti Senati për 
çfaqjen e mejtimit për ndryshimin e Statutit e të Regjimit, sa do që s'mori fjalën as njeri të më 
përkrahte në argumentat që parashtrova për mos ndryshimin e Regjimit Republikan, si do mos 
prej atyre 18 deputetëve që kishin mbetur dakord në shtëpinë t'ime, prapë se prapë me gëzim 
vura re se rezulltati i votimit ishte 22 pro, 20 kundra dhe 6 vota të bardha, kështu që vetëm me 
dy vota u fitua gjith ajy proponim, që të gjithë e prisnin të votoheshe unanimisht. 

Këjo me të vërtetë më kënaqi fort, po prapë mejtonja se e kishim edhe Senatin në favor 
të Regjimit Monarqik, edhe këjo më turbullonte mëndjen, se do mbeteshim me gisht në gojë 
ne të tjerët e do mos na shihte me sy të mirë Zogu, që sigurisht do dekllarohej Mbret. 

Ditën e caktuar u mblodhë të dy Dhomat, nënë kryesin e Panteli Evangjelit, i cili ish 
edhe Kryetari i Senatit. Në fytyrën e deputetëve shiheshe një nervozitet i math. Nj'a 2 prej 
kolegëve deputetë që votuam bashkarisht kundra ndryshimit të Regjimit m”u afruan nga dalë e 
më pyetnë se ç'farë atitude' do të mbanja, tash që do fillonte të bisedohej zyrtarisht çështja. Ju 
thashë: Atituda është ajo që kemi folur e që e kemi edhe votuar me gjithë që mbetmë në 
pakicë. Dikush tjetër më tha: Kini mëndjen se më duket se jemi përpara një fait-accompli — je 
dhe kot sa të harmohemi” me Zogun. — I thashë se unë s'tundem nga principet e mija: jam një 


 atitudë — qëndrim (H. K.) 
” harmohemi - të bëhemi copa-copa, të coptohemi, grihemi (H. K.) 

patriot e do flas me ndërgjegjen t'ime ashtu si m'a merr mendja që bëhet mirë për Shtetin e 
për popullin dhe s'munt të sakrifikonj interesa të lartra të Atdheut për hatrin e njërit ose të 
tjetrit. 

Si u këndua katallogu e u gjetnë gati po thusajse të gjithë senatorët e deputetët, kryetari 
mori fjalën, e mbassi përmendi rendin e ditës me të vetëm themë “Rreth ndryshimit të statutit” 
na tha: 

Kryetari : Kujtonj se mbi këtë çështje jini d'akord që të dy dhomat, themën po e dijni, të 
mos e zgjatim më dhe ta vemë në votë.... 

Kr. Floqi : Ç” farë të vemë në votë” 

Kryetari : Çështjen e ndryshimit të statutit. 

Kr. Floqi : Ç” do me thënë çështjen e ndryshimit të statutit” Nuk do bisedohet më parë” 
Nuk do të rrihet2 Nuk do shkëmbejmë mendime” Nuk do paraqitim arësyetime për se e për 
ç' shkak po e ndryshojmë statutin, ç' na shtyri, pser Se kështu dyke ndenjur e pa ndo një 
nevojë nuk ndryshohet Statuti Themeltar, zotërinj 

Kryetari : Shkaqet e arsyetimet janë folur që më përpara, zoti deputet. 

Kr. Floqi : Kur edhe ku janë folur” Unë s'kam haber as paki Në qoftë se janë folur e 
biseduar familjarisht, ose shoqërish ajo s'më intereson, më interesojnë vetëm ato bisedohen 
këtu. Çështje të këtilla me kaqe rëndësi si këjo që kemi sot këtu përpara, nuk bisedohen ashtu 
si kujtoni z. Kryetar në për parasqenat e fshehuriçkathi, po bisedohen këtu në mënyrën më 
solemne, sepse nuk ka të drejtë asnjë prej nesh të shkelë parimet e Statutit t'onë themeltar. 
Unë e shoh këtu se po nguten të dy Dhomat t'i japin funt kësaj çështje. E di fort mirë psenë, 
po të paktën duhet të vijë puna me një çikë lezet e jo të na qeshin prapa si njerës që s'dijnë se 
ç'bëjmë, që s'kemi haber nga parimet konstitucionare e që hiqemi për peri'. Pyes : Jemi, apo 
s'jemi të lirë këtu” 

Kryetari : Nuk ju kundrështon njeri, zoti deputet, por mbassi çështja konsiderohet si e 
përfunduar....... 

Kr. Floqi : (me nervozitet) Kush ju tha se konsiderohet si e përfunduar çështja” Kur u 

përfundua” Si u përfundua” Ne s'dijmë gjël Ahere pse më ftuat këtu, apo që t'ju 
mbajmë ison2 Më vjen keq, z. Kryetar, se ju i pari po i shkelni normat kryesore të Statutit. 

Kryetari : Atë fjalë e merrni prapël 

Kr. Floqi : Jo vetëm s'e marr prapë, po edhe e përsërit, se ju do bëhi shkaktar sot të 
përfundojë arbitrarisht një punë që duhet të përfundojë konsitucionarisht. 

Kryetari : Ju mar fjalën. Flisni jashtë themës. 

Kr. Floqi : (i egërsuar mjaft) Ju më merni fjalën, me ç'të drejtë” Flas jashtë themës unë, 
apo ju s'jini në themë” Gjer sa jam në rregull as njeri s'munt të ma marrë fjalën dhe do të flas 
gjer nesër në mëngjes e ju jini i detyruar të më dëgjoni se flas si deputet konstitucionar në 
bazë të konstitucionit t'onë, përpara të cilit ju edhe kush do tjetër senator, ose deputet duhet të 
unjë kryeti 

F. Alizoti : Është i lirë të flasë oratori, z. Kryetar, s'ka të drejtë kush t'ja ndalojë fjalën. 

Kr. Floqi : Zotërinj senatorë e deputetë, z. Kryetar urdhroj e tha, në qoftë se dëgjova 
mirë, se “mbi ndryshimin e Regjimit qënkemi d'akord të gjithë, themën po e ditkemi dhe 
s'duhet ta zgjatim më, po ta vemë shpejt në votë”1 Ju pyes pra, në cilin Parllament të botës 
janë bërë këto” A ka ngjarë ndo një herë për një çështje me kaqe rëndësi, si kjo e sotmja të 
kini biseduar ashtu fluturimthi që jashtë e të vijni këtu e të thoni se jemi d'akord të gjithë e 
shpejt-shpejt t'a vini në votë” Kur biseduat e ku biseduat e kur i dhatë funt2 Si ju e ditki të 
gjithë e unë jo, kurse dita e bisedimit ishte caktuar sot” Janë veprime parllamentare këto që z. 
kryetar s'na lë as të flasim të paktën” 


' perri - Figurë e besimeve popullore që përfytyrohej si një vajzë shumë e bukur: hyrij. (H. K.) 


330 


Në atë ças më vjen një biletë në dorë nga ana e deputetit Hiqmet Delvinës, i cili më lutet 
të mos e zgjat fjalënmë se çështja ka marrë funt. Unë e këndova dhe vazhdova fjalën : 

Kr. Floqi : Një nga të ndershmit kolegë më lutet të mos e zgjat fjalën, se çështja paska 
marrë funti Më vjen shumë keq, se çështja as që ka nisur të bisedoheti Unë protestonj në 
mënyrën më kategorike kundra këtyre sabotazhevet edhe në qoftë se më bëhet edhe ndo një 
vërejtje tjetër, ju siguronj se do marr kapellën e do ikinj, se s'paskam vent këtul 

Zërra : Folë, folë.... 

Zërra të tjera : Mjaft, mjaft (Poterë e madhe, këmbë-trokitje1) 

Kr. Floqi : Në qoftë se s'flas drejt, kini të drejtë të më disaprovoni, por në qoftë se them 
të vërtetën pse përpiqni këmbët si kalamaj” 

Eshref Frashëri : Kur e duam ne të gjithë ç'ka zoti Floqi që kundrështon2 

Kr. Floqi : Kundrështon zotrote në mendimet e para, që ishe një nga më të fortët 
kundrështarë të ndryshimit të regjimit, pra s'jam un” ajy që kundrështonj po zotrote, që s'e 
mbajte fjalëni 

E. Frashëri : Ësht” hesapi jem, nuk do më shtërngoni ju t'ju çfaq arësyjen' 

Kr. Floqi : Ju shtërngon detyra, zotni e jo unë: ju shtërngon populli, Atdheu, që ju kanë 
ngarkuar këtë përgjegjësi e jo unël Duhet ta dijni të gjithë, se nuk e kemi këtë të drejtë 
speciale, që kërkojmë arbitrarisht t'a përdorim soti Populli e ka çfaqur vetë Statutin t'onë 
Themeltar se në ç'mënyrë munt t'a ndryshojmë atë Statut. Përpara se të vijmë këtu duhet të 
pyesnim popullin e të mos ja grabitnim këtë të drejtë konsitucionare. 

H. Vrijoni : Qysh t'a pyesnim” 

Kr. Floqi : Qysh t'a pyesim” Më vjen keq që s'e paski kënduar Statutin, e ahere duhet 
t'jua e them unë. Në raste të këtillë, zotni Deputet i Beratit, sovrani shpërndan Parllamentin, 
urdhron zgjedhjen e një Asambleje syntaktike, ose mbikqyrëse të Statutit, mblidhet 
Asambleja, mbaron punën e saja, shpërndahet, zgjidhet Parllamenti i ri e ahere vijon në 
rregull punët. Ç” bëmë në faqe këtyre” Me ç'të drejtë mblidhen sot të dy Dhomat të çfaqin 
mendimin rreth Statutit e ndryshimit të Regjimit” Supozoni, zotërinj se Statuti Themeltar 
është një lis i math, pra, ja se do të krasitim disa degë të lisit dhe lisin do të lemë prapë aty ku 
është, ja se do t'a shkurtojmë krejt lisin dhe në vent të tij do të mbjellim një shelk tjetër, pishë, 
plep, bung”, ah, e ku di unë. Ajo ngjet edhe këtu me ne, zotërinj. Në qoftë se dëshirojmë të 
përmirësojmë lisin, me fjalë të tjera, në qoftë se duam të sjellim përmirësime në Statutin 
t'onë, dyke ndruar, ose ndryshuar disa nene që s'na pëlqejnë neve, ahere duhet ta vendosim 
këtë me 2713 e votave, si e lypin dispozitat përkatëse të Statutit t'onë, dyke formuar një 
komisjon për redaktimin e neneve që do ndryshohen e kështu, raportin e tyre do t'a votojmë e 
do t'ja shtojmë Statutit, pa e suprimuar, ashtu si kërkoni të bëni ju. Tani mbetet pikpamja 
tjetër: Në qoftë se duam t'a shkurtojmë, ose ta zhbijmë krejt lisin, ahere ne një gjë kemi në 
dorë, t'a çfaqim, do me thënë, këtë dëshirë e të shpërndahemi, për t'i lënë vent Assamblesë 
Konstituente që do zgjidhet nga populli, që ajo t'i japë funt çështjes së Regjimit, e m” andej 
sovrani ka të drejtë të provokojë zgjedhje të reja parllamentare edhe Parllamenti i ri do t'a 
verë këtë në zbatim. 

Kështu bëhen këto punë, zotërinj senatorë e deputetë, në qoftë se duam të vepërojmë 
brenda caqeve konstitucionale, ose kushtatore, si thoni ju, e jo malokçe si e shoh unë, e si na 
ngut Kryetari ynë të bëjmë. Kush nuk e di mënyrën duhet të pyes më parë që të mos bjerë 
jashtë e që të mos bëhet qesharaki 

Tani ne pse u mblodhmë këtu” Që të krasitim disa degë të lisit e t'a lemë lisin prapë në 
vent” Apo t'a shkurtojmë lisin nga rrënjët” Si po e shoh unë e si tha z. Kryetari, këtu ngjet 
pikpamja e dytë dhe ju të gjithë, veç mejet, qënkerki mbetur d'akord ta zhgulni lisin nga 
rrënjët, po t'a dijni mirë se jemi përgjegjës përpara popullit, përpara historisë s'onë për këtë 


' Bung - një farë lisi, përnar, çinar i vogël (K. F.) 

“grusht Shteti” që kërkoni të shkaktonil E mira do t'ishte, mbassi paski këtë qëllim, të pakët 
të vendosni ç'kini për të vendosur, të shpërndaheni e t'ja lijni vëndin Assamblesë të dalë prej 
gjirit të popullit e të mveshur me atë detyrë, që ajo të vendosë ndryshimin e Statutit e të 
Regjimit se ju vetë, ne të gjithë dua të them, s'e kemi këtë të drejtë. 

Zotërinj senatorë e deputetël 

Me qenë se vendimi i juaj mbi këtë çfaqje nuk mund të kryhet, përpara se të jetë 
biseduar çështja e të jenë shkëmbyer mendimet e përpara se të jetë justifikuar shkaku i 
vepërimit t'uaj, prandaj është nevoja dhe proponoj të çfaqen mendime pro edhe kundra dhe 
mbassi të marrin funt këto, të vendoset nevoja e ndryshimit të Statutit e të Regjimit, për arsyet 
që do çfaqen. I lutem z. Kryetar ti japë fjalën kujt që dëshiron të flasë mbi themën. 

Zërra : Pranohet, pranohet. 

Kryetari : Mbi sa proponoj z. deputet i Korçës Kristo Floqi, kush prej z. z. t'uaj kërkon 
fjalën” (H. Delvina jep shenjën se kërkon të flasë). 

H. Delvina : Z. Kryetar, më vjen keq se ngjanë disa sqena këtu në Parllament, po prapë 
vinj t'a falenderonj kolegun e dashur z. Floqi, që na dha gjith” ato sqarime e shembuj të 
bazuar mbi llogjikën, prej të cilavet u ndritshua mjaft kjo Dhomë. Nga ana ime propononj të 
vendoset prej të dy dhomave nevoja e ndryshimit të Statutit t'onë themeltar e te Regjimit të 
Shtetit, për arsye se populli ynë gjer sot ka përparuar mjaft dhe këtë përparim ja detyron Sh. 
tij Kryetarit të Republikës Ahmet Zogut, i cili, me zgjuarsin” e tij e me vullnetin e çeliktë që 
ka, e udhëhoqi kombin gjer në këtë gradë përparimi. Pra ajy vullnet e ajo Zgjuarsi për mua 
duhet të vazhdojnë e jo të kufizohen, sepse nesër pasnesër kur ti mbarojë afati Kryetarit të 
Republikës e kur të thirret populli të zgjedhë Kryetarin e ri, munt ti mbushet mendja të 
zgjedhë një tjetër e jo Ahmet Zogun, që për mua do t'ishte një fatkeqsi t'ja zinte vendin tjetër 
kush, se nuk kujtonj të gjejmë një sovran më të zgjuar e më të zotin se atë, që sot qëndron në 
kryen e Shtetit. Prandaj po thom, për mua ky vullnet, ky person duhet të vazhdojë përgjithnjë, 
trashëgimisht, bres pas brezi në krye të kësaj detyre të naltë, dhe kjo është arësyeja që më 
shtyn të kërkonj ndryshimin e regjimit t'onë republikan, me atë monarqik, me një mbret në 
krye, i cili të jetë “Mbreti i Shqiptarëvet” sovrani ynë i përhershëmi Më kuptuat. 

Fikri Russi : Z. Kryetar, edhe unë bashkohem me mendmin e porsafolësit. 

J. Hurshidi. Z. Hiqmet Delvina na e paraqiti çështjen si duhet edhe me të vërtetë, ajo që 
tha, është një arsyje e madhe e bindëse që e adoptojmë të gjithë. 

K. Mjeda : Edhe vetë jam d'akord me parafolësit. Mjaft na shërbeu Republika, populli 
ka nevojë për një mbret. 

Kryetari : Ka njeri tjetër fjalën” 

Zërra : Jemi d'akord të gjithë. 

Kryetari : Për se jeni d'akord” 

Zërra : Për ndryshimin e Regjimit. 

Kryetari : Në Regjim monarqik” 

Zërra : Po, pooc0c0000... 

Kryetari : Zotni Floqi ka fjalën. 

Kr. Floqi : Z. deputet i Gjirokastrës Hiqmet Delvina parashtroj arësyen për ndryshimin e 
Regjimit t'onë në atë Monarqik, sa do që ajy duhet të çfaqte mendimin vetëm për sa i përket 
ndryshimit radikal të Statutit t'onë, se çfaqja e mendimit për Monarqi e për Mbret i përket, si 
thashë edhe më parë Assmblesë konstituente. Me gjith” atë, arsyetimet e z. Delvina mua s'më 
bindnë aspak, as që do më bindin kurrël Po ju a them këtu përpara se nuk jam një patë e 
Kampidolit' që u trëmba se pse Galët u ngjitnë me shkalla gjer në majë të Kampidolit për të 
msyrë në befasi Romakët. Në u trempnë patat e tjera, unë s'u tremba, as që trembem. 

Dikush : Pse, pata të Kapitolit jemi ne2 


' Campidoglio - gjithmonë ka qenë dhe është Bashkia e Romës (ltali). Mbi bedenat e saj ka thuajse 
gjithmonë zogj të bardhë të mëdhenj që K. Floqi i quan pata (H. K.) 

Kr. Floqi : Mos e merrni për ofezë, zotërinj, se edhe vetë e konsiderova vehten t'ime si 
patë, po dua të them se janë pata që tremben, po edhe pata që s'kanë frikë kurrël Në qoftë se 
ky mendim që po çfaqni këtu është edhe mendimi i popullit mbarrë, unë heq dorë, se e di se 
me një lule s'çel Pranvera. Po në qoftë se këtë mendimin t'uaj nuk e pranon popullit, ahere 
përgjegjësija ju mbetet juve. Në daltë për mirë do t'ju besonjë populli, po në qoftë se del keq, 
ahere po ju them: Rrujuni nga mallkimi i popullit, se mallkimi i tij vete gjer në veshin e 
Perëndisël Vox populi, Vox Deil 

Tani do çfaq edhe unë mendimin t'em, jo vetëm si deputet i lirë ei pamvarur, por edhe 
si patriot i vërtetë. 

Zotërinj, është e vërtetë që kemi kaluar një jetë katër-vjetshare nënë këtë regjim të mirë e 
të qetë republikan, ku kemi ngjeruar gjithë pemët e nje lirije e vetëveprimi të vërtetë. Dhe 
këto, jam d'akord edhe unë me Z. Hiqmet Delvina, ja detyrojmë zgjuarsisë dhe krahut të fortë 
të Kryetarit të Republikës (duartrokitje). Nuk dyshonj se kjo zgjujtësi e ky vullnet do 
vazhdojnë gjer sa ky të jetë gjall. E njoh fort bukur edhe fare së afërmi Ahmet Zogun, se kam 
bashkëpunuar shpeshherë me atë. Nuk e fsheh se jam edhe mirënjohtës përpara atij, prandaj 
shumë kush prej jush kishte me u çuditë si kuxonj unë të flas kështu përpara një bamirësi” 

Zotërinj, mos u çuditni aspak, sepse flas në interesin vital e të math të Shtetit e të 
popullit. Kur ne të mos gëzojmë lirin” e fjalës e të ttembemi nga njëri e nga tjetri, e të kqyrim 
miqësira, favore e interesa personale, ç'do të thotë populli , ajy popull që na zgjodhi 
përfaqësuesit e tij e na pajoj e na mveshi me gjithë besimin e tij të plotë” 

Pra, dyke kqyrur vetëm e vetëm atë interesë e jo tjetër personale vinj e ju them këtu se 
për ne nuk aliverdis në asnjë mënyrë të kërkojmë ndryshimin e Statutit dhe ndrimin e 
Regjimit Republikan në atë Monarqik dhe arsyet janë këta: 

I. Populli nuk është mësuar prej natyrës së tij të ketë një Mbret mbi kryet që nesër 
pasnesër po të dalë nga vija e të mos punojë pas dëshirave të tija të mos ketë si t'a zhgulë 
qafet, përveç se me revolucjon e me gjakderdhje, që të mos them me vëllavrasje. Këjo u pa 
edhe në kohën e Princ VYiedit me rebelët e Shijakut, që u përhapnë në gjithë Shqipërinë për 
dëm të interesave publike e të popullit veçanërisht. Këjo le të jetë një mësim për ne që të mos 
e përsëritim. 

IL. Sot kemi një Kryetar Republike, një njeri simpël e popullor, pa etiqeta e pa ekipazhe, 
një njeri që munt të shkonjë ç'do kush e të ankohet për një padrejtësi nga an” e autoriteteve, 
kurse një Mbret nuk merret me kësij vogëlsinash dhe as që pranon kësij ankimesh sepse ka 
organet e tij dhe është shumë zor e shumë keq për popullin e ngratë kur takon që bije ngushtë. 
Dëshpërimet shtohen, padrejtësitë vazhdojnë, anturazhi i oborit mbretnor nuk e lejojnë 
popullin t'u afrohet dyerve të pallatit dhe këto janë kurdoherë mbi kurris të popullit e për 
fatkeqësinë e mjerimin e tijl 

III. Me një Kryetar Republike në një Shtet Republikan shpenzimet janë të thjeshta e të 
pakta, kurse me një Mbret shpenzimet janë kolosale, obori i tij, adjutantët e tij, suita e tij, 
salltanetet e tij dhe shkëlqimet e nevojat e tjera duan shpenzime të mbëdha e të rënda, e sot 
populli jonë, si fukara, nuk është në gjëndje t'i mbartë e ti durojë këto. 

Këto pikërisht e shumë të tjera më detyrojnë të çfaqem kontra mejtimit t'uaj. Këtë që ju 
parashtrova sot ja kam thënë tjetër herë edhe Sh. tij Kryetarit të Republikës, kur ka dashur të 
marrë mejtimin t'em, këto po ju them edhe juve sot. Mejtohuni mirë dhe vini gishtin në 
zembër. Tjetër s'ju them 

Kryetari : Çështja u bisedua, zotërinj, po e ve në votë: Kush është anëtar i ndryshimit 
radikal të Statutit të ngrehë dorën. 

H. Myftiu : Edhe për Regjimin, z. Kryetar. 

Kryetari : Ajo është punë e Asamblesë si na e shpjegoj edhe z. Floqi dhe si e gjenja edhe 
unë të arsyeshme. 

Votohet unanimisht pranimi i nevojës për ndryshimin e Statutit, përveç meje, i cili 
votova kundra. 

Të nesërmen me dekret presidencial të Kryetarit të Republikës Parllamenti 
shpërndaheshe, me gjith” se nuk kishte mbaruar akoma sesjoni katërvjetshar. 

A. Zogu, atë natë që u shpërnda Parllamenti më thiri në pallat e, përpara se të më zerë në 
gojë ndo një tjetër më shtërngoj dorën për kurazhin civil që pata e që e çfaqa publikisht. E më 
tha : Njerës si z. juaj duhet të çmohen shumë: duhet të jenë në krye të administratës Shtetnore, 
në pozitat më të nalta të Shtetit, se e meritojnël Edhe shtoji: jo vetëm s'ju hidhërohem, z. 
Floqi, për ç'ka foltë në Parllament, po për kundrazi ju çmonj tepër e do t'ju kem më mik, se sa 
ju kam patur, se ju nderoni Shtetin e Kombin. Këto ditt do të nënëshkruanj dekretin e 
zgjedhjes së Assmblessë Konsituente, e cila, si të mbaronjë detyrën e saj do mvishet me 
detyrat e Parllamentit. Në zgjedhjet e arthme dëshironj të vesh kandidaturën tënde në Korçë, 
edhe Qeverija ime dot”'ju përkrahë me gjith fuqi. 

E falenderova për këtë A. Zogun, por i thashë e ju luta të mos marrë mundimin të më 
proponojë si assamblist, se unë e kisha çfaqur një herë mendimin se jam kundra Regjimit 
Monarqik, e s'munt të bëhesha mësallë me dy palë faqel A. Zogu insistoj, po unë prapë ju luta 
se nuk e pranonj atë detyrë edhe si kur akoma të më zgjidhte populli. — Si të doni, më tha, po 
mua më vjen keq të mos kem një njeri si ju në Parllamentin e ri. — E falenderova edhe një herë 
e më s'e zgjatmë fjalën. 

Fjalimi im i fundit në Parllament kishte bërë një bujë të madhe. Për mbi 60 letra kam 
marrë prej shumë patriotëve të shënuar brenda e jashtë Shqipërisë, të cilët më falenderonin për 
atë gjest e më inkurajonin për së tepri. 

Në zgjedhjet e reja të assamblistëve unë s'mora pjesë edhe natyrisht nuk u zgjodha. Më 
1 të Shtatorit Assambleja Konstituente u mbloth në Tiranë e mbassi ndryshoj Statutin 
prokllamoj Ahmet Zogun si “Mbret të Shqiptarëve” me titullin Zogu il. 

Kur vajta e e urova Zogun si Mbret ajy më priti me një fisnikëri të jashtzakonshme. Pas 
ca ditësh më thiri prapë në pallat e midis të tjerave më proponoj të mar pjesë në kabinetin e ri 
që do formoheshe nënë Koço Kottën, baçanakun bukurosh t'emin e më tha të marr njërën nga 
të dy ministritë, ose atë të Drejtësisë, ose të Financavet. Un” u mejtova pak, e dyke qenë se 
prej kohësh nuk flisnim me Koço Kottën për disa arsye familjare, po edhe nga ana tjetër 
s'munt të pranonja për kryetar një inferiorin t'em, një çirakun t'em, i thashë Mbretit se nuk 
lejonte Statuti të ishin pjestarë të kabinetit dy njerës të afërmë në gradën e II afiniteti. Ajy më 
tha se ajo s'na prish punë, se e plotëson ajy me një dekret të posaçëm. Ahere, si e pashë, se 
më shtëmgoj shumë, i thashë: Madhëri, edhe sikur të mos na ndalonte gjinija, prapë se prapë 
nuk do t'a pranoja, e para, se unë s'flas me gojë me Kottën për shkak se është sjellë shumë 
keq me gruan e tij, që e kam motër: e dyta, se nuk pranonj kurrë një inferiorin t'em, një 
çirakun tem, që e kam pasur nënë urdhrin t'em kaqe vjet, që jam sakrifikuar për atë e që ka 
qenë kaqe pa-mirënjohtës faqe meje e që është kaqe injorant ajy të figurojë si Kryeministër, si 
superiori jem. Po edhe sikur të ma kishit ngarkuar mua formimin e Kabinetit, unë nuk do ta 
kisha pranuar në kabinetin t'em, se nuk e meriton atë pozitë. 

E pashë se nuk i ardhi aspak mirë, se ajy ishte lidhur me mishe me shpirt më Kottën, se e 
kish organin e tij e se me atë e me disa shokët e tij munt të kryej gjith qëllimet e tij, në të cilat 
mua më kish kundërshtar. 

Si të doni, më tha, unë nuk insistonj. 

Kështu unë ju shtrova edhe më mirë profesjonit t'em të avokaturës dhe shkonja mirë e 
isha i kënaqur, dyke vendosur të mos përzjehesha më në politikë, ashtu si nuk u përzjeva. 

Vjetët 1929, 1930 kaluan pa ndo një insident. Mot e për mot shkonja fasmiljarisht për 
verim herë në Napoli, herë në Vienë. Në vitin 1931, pas 25 vjet largimi nga Greqija shkuam 
me gjithë gruan atje për të parë miqt e far” e fisin t'onë. Vamë edhe në Lutra të Korinthit, ku 
ndejtim një muaj për banja. 


V. O. Ky paragrafi i fundit është i kufizuar me dy vija paralele ngjyrë blu brenda të cilave 
është vendosur shenja X si shenjë shuarje, por në të vërtetë shkrimi është i qartë dhe lexohet 
shumë mirë. Nuk e di se kush e ka bërë këtë kufizim, vetë Kristo Floqi apo ndonjë dorë tjetër 
H. K. 


Në vitin 1929 Statuti i ri monarqik kishte parashëkuar krijimin e dy instituteve të nalta 
shtetnore. Këta ishin : “Këshilli i Shtetit” edhe “Këshilli i Kontrolluës”. 

Mbreti Zog dëshironte të formojë që të dy këta institute dhe piksëpari filloj nga Këshilli i 
Shtetit, dhe me qenë se i mbet si peroni pse s'pranova të zgjidhem asamblist e m”'andej 
deputet në zgjedhjet e reja, si edhe pse nuk i pranova një nga ministerat që më ofroj, atë të 
Drejtësisë, ose të Financavet, ajy s'kishte qejf të më largonte nga rredhi i tij. Prandaj një ditë 
me thiri me urgjencë në pallat e më tha : Z. Floqi, unë po formoj sot Këshillin e Shtetit prej 10 
burrash nga më të zgjedhurit e më intelektualët e Shtetit. Në krye të këtyre dëshironj të jini ju 
si Kryetar i atij instituti me një rrogë mujore prej 800 fr. arit. Pra të thira të të lajmëronj edhe 
mbesonj këtë radhë të mos ma prishësh qejfin si herët e para. Si u mejtova pak ju përgjigja : 
“Madhëri, ju falenderonj nga zembra për këtë ofiq, edhe me gjithë se profesioni jem më 
siguron një rrogë më tepër se dyfijshi nga rroga e Kryetarit të Këshillit të Shtetit, po për hatrin 
t'uaj po e sakrifikonj profesjonin t'em e po e pranonj, veç se më lejoni nj'a 2 javë sa të 
lajmëronj klientët e mij e të ujdis çështjet e zyrës e relacjonet e mij me tribunalet. 

-Falem nderit, më tha, e më përhiroj, dyke më shtërnguar dorën e dyke më porositur të 
bënj sa më parë, sepse dekreti më komunikohet brenda javës. 

E pyeta nrandej cilët janë shokët e tjerë e mi numuroj, ose më mirë më dha listën ku 
pashë këto embra : Këshilli i Shtetit : 

Kryetar z. Kristo Floqi 

Anëtar z. z. Mehdi Frashëri, Salih Torra, Shefqet Frashëri. Dr. Martin Ivanaj, Ajet 
Libohova, Dr. Demir Villa, Faik Dibra, K. Çekrezi, Elmas Konomi. 

Me një herë angazhova një prej avokatëve të Tiranës z. Hamdi Bimbashin të qëndrojë në 
zyrën t'ime me detyrë që të ndjekë e të përkrahë gjithë davat' e mija të mvarura pa një 
shpërblim edhe sa davara që t'i sillnja unë të reja, ose që do të merte ajy do ti ndahnim në 
mes, gjithashtu shpenzimet e qiran” e zyrës e kishim se bashku. Këtë e bëra që të mos e 
mbyllnja zyrën, se ishte gjynah gjith” ajo klientellë e madhe e e zgjedhur të shkonte për 
dhjamë qeni. Tabellën e jashtme mbi embrin t'em s”e lojta aspak. Kështu, sido që të vinte 
puna nuk e humbisnja bicen” dhe sofrën e kisha të shtruar. 

Po ç'na ngjau” Më vjen një dit dekreti, ku unë isha emëruar jo kryetar i K. të Shtetit, si 
ma premtoj goja e Mbretit, po vetëm si anëtar. 

Sekretarit të tij të veçantë Mustafa Currit, që ma solli dekretin, ja ktheva prapë me inat e 
i thashë se nuk e pranonjiAman, vëllako, më tha Curri i shkretë, mos e bëj këtë se do 
hidhërohet fort Mbreti e nuk bën për ty. Po të duash, eja të hipim bashkë në automobil që po 
pret te dera (se ishim në shtëpi t'ime) merr edhe dekretin me vehte, unë të fut brenda dhe 
ahere ja thuaj gojazi ç'i ke për të thënë se kështu më venë bela edhe mua të ngratin. 

Ashtu bëmë. Hipmë në veturë bashkë me M. Currin e u drejtuam në pallat, ku pas 5 
minutash hyra në sallën e fronit. 


' peron - gozhdë (H. K.) 
” bice — Vend ku ngulet një njeri për të punuar a për të ndenjur për një kohë, të gjatë: qoshe e rehatshme (H. 
K.) 

Mbreti Zog, posa më pa, s”'priti t'i ankohem unë — se e mori vesh me një herë kur pa se e 
kisha dekretin në dorë — po më rëmbeu për krahu, më solli afër fronit, më dha një cigare, të 
cilën m'a ndezi vet” ajy e filloj : Zotni Floqi, e kuptonj se ju ka ardhur rëndë se nuk ju 
emërova kryetar, si ju pata thënë e si e patë edhe vetë në listë, shkaku ish se na u zembrua 
Mehdi beu Frashëri pse e vumë anëtar simpël. Kështu u shtërngova të thres këtu 
Kryeministrin dhe Kryetarin e Parllamentit, se, si e dijni ata të dy ju proponojnë. Pra, këta 
proponuan edhe Mehdi bejnë si kryetar, në mënyrë që u bëtë dy kryetarë e duhej të mbeteshe 
vetëm një. Atëhere hothmë lloto dhe llotua i takoj Mehdi beut. Po me gjithë atë zotrote do 
marësh rrogën e Kryetarit 800 franga, me gjithë që je anëtar. 

UN” i thashë se nuk munt të qëndronj si anëtar në Kësh. e Shtetit, as që munt të pranoj 
rrogën e Kryetarit në dëm të Arkës së Shtetit, po e mira do t' ishte si kur të më shkarkoni nga 
kjo detyrë të pa dëshiruar prej mejet. 

Ju lutem shumë, më tha Zogu, mos ma bëj atë të keqe, se Këshilli i Shtetit pa juve nuk 
do vlente gjë. Do t'a pranosh për hatër t'em, qoftë edhe me kondita. Për sh. munt t'ju thres për 
së shpejti ministër, ose kryeministër, ose munt ta dërgojmë Mehdi bejnë në Ligien e Kombeve 
në Genevë dhe zotrote emërohesh me një herë si Kryetar i K. të Shtetit. Po ju jap fjalën e 
nderit se brenda 6 muajve qysh me ditën e sotme do bëhet ja njëra, ja tjetra. Tani për tani do 
t'a pranoni vetëm për 6 muaj këtë ofiq. Mos ma çartis qejfin. 

Me gjithë se isha e sigurt se po më gënjente, siç më gënjeu kaqe herë, po dyke parë se 
s'munt të bënja ndryshe, u shtëmgova t'a pranoj. Ahere i thashë për herën e fundit, se dua 
vetëm një privilegje. — Urdhro, më tha, jam gati për ç'do që të doni. Dua, i thashë, të mos më 
bëhet verejtje për zyrën avokatore që do punojë në embër t'im me një avokat tjetër, as të më 
hiqet verejtja se tabella e zyrës avokatore, që ndodhet mbi mbi derën e zyrës, do mos hiqet 
s'andejmi. Pun” e mbaruar mu përgjeq. A doni gjë tjetër2 Jo, i thashë dhe kështu u 
shpërndamë miqësisht. 

Nuk kaluan dy muaj edhe Mehdi Frashëri u emërua si ministër i Ekonomisë Kombëtare. 
Unë qëndrova me dekret si zëvëndës kryetar i Këshillit të Shtetit. 

Dy ditt, pasi u emërua Mehdi beu shkova në pallat, pas një audience që kërkova e i 
thashë Mbretit : Ja, Madhëri, ardhi koha që të dejoni të ma sillni në vent dëshirën t'ime, si më 
kini premtuar. Prandaj u çudita kur mu komunikua sot dekreti i M. s'uaj që emërohem si 
zëvëndëskryetar. Si vete këjo” Edhe Zogu mu përgjeq me një buzëqeshje : Kini plotësisht të 
drejtë dhe unë e mbanj fjalën që ju kam dhënë. Kini pak durim gjer sa të dalë dekreti i juaj 
definitif si Kryetar i kësh. të Shtetit. 

Me gjithë që s'e mbesova u largova i kënaqur, po kur pashë se ditët po kalonin dhe 
dekreti jem s'po delte akoma, një ditë kërkova audiencë e i vajta në pallat Mbretit. Posa më 
pa, nënqeshi. Mos u bëj merak, më tha, se kam patur shumë punë, por këtë javë pa fjalë e 
firmonj dekretin, passi të më dërgojnë propozimin t'uaj si Kryetar edhe Kryeministri edhe 
Kryetari i Parllamentit, të cilët janë lajmëruar për këtë çështje. 

Me gjithë që isha e sigurt se më gënjeu edhe këtë radhë, prapë s'fola gjë, po u largova. 

Mjerisht shkoj një javë, dy, tri po dekreti as që dukeshe gjëkundil Këjo më dëshpëroj 
krejt dhe pa humbur kohë redaktova dorëheqjen t'ime, për shkak se kishin kaluar të 6 muajt, 
sipas kushtit që kishim dhe një e një shkova në pallat. Mbreti më priti, si nga hera, me një 
buzëqeshje, e filloj të më sheshë pralla e të më gënjejë si më parë. Unë në vënt të ç'do 
përgjigjes tjetër nxora nga çanta dorëheqjen t'ime nga Këshilli i Shtetit e ja dorëzova. - Ç” 
është këjor më tha — Është dorëheqja ime, madhëri, prej K. të Shtetit e ju lutem të ma 
pranonil — Ajo gjë s'bëhet kurrë më tha, pak i zembruar. S'munt të pranonj dorëheqjen e një 
nëpunësi të naltë e të denjë si z. t'uaj: e ma ktheu prapë lutjen e dorëheqjes, dyke më parë me 
të mirë e dyke më thënë tekstualisht këto fjalë : “ Ju jap fjalën mbretnore e ju betohem për 
nderin t'im e për kryet e motrave të mija, se brenda një javet do të jeni sigurisht i emëruar 
Kryetar i K. të Shtetit. Kini pak durim e mos bëni kështul — Gjer kur ky durim, Madhëri” 

Kam 3 muaj e sa që po pres, e mbassi e shoh se munt të kini ndo një farë arësyeje që s'më 
emëroni, më mirë të tërhiqem se sa t'ju bezdis kështul 

-Nuk ju mjafton fjala ime e nderit e betimet e tjerë” — Ç'ka i them, po duronj edhe këtë 
herë. 

Mjerisht kaloj edhe java e s'u bë gjël Kësij gënjeshtari si ky as kisha parë, as kisha 
dëgjuar tjetër herël Të më gënjejë kaqe paturpësisht edhe kush një Mbret, që këtë s'e bënte as 
një hamall” Mbret është ky” 

Një ditt të Djelë afër drekës më vjen gjeneral Sereqi, adjutant i Mbretit me veturën e tija 
në shtëpi t'ime, urgjent. Hyn brenda në shkresoren t'ime e më thotë të fala nga Nalt-madhnija 
e tij, e mbassi po shkon familjarisht në banjat e Durrsit, m”u lut t'a fal nga an” eMbretit, që 
s'pati kohë të më dërgojë dekretin, por se do ma dërgojë brenda javës nga banjat. Ç'ka ,i 
thashë Sereqit : Ku prita 3 muaj lë të pres edhe një javë, po prapë kam frikë, i thashë se këjo 
nuk do bëhet kurrël Bah, ma pret gjenerali, një Mbret kur t'a jep fjalën ësht” e mundur të mos 
e mbajë” - Po ma ka dhënë kaqe herë fjalën, i thashë Sereqit, dhe bile më është betuar. — Mos 
kij merak, thotë Sereqi, quaje se e ke dekretin në gji. 

Shkoj edhe java e nuk u bë gjël Zef Sereqi më ardhë pas ca ditësh në shtëpi e më dha një 
zarf me 200 napolona nga an” eMbretit. Ç” janë këto” i them Sereqit. — Meri, thotë e veri në 
kasë e mos e bëj fjalë. - S” mar vesh, i them, pse më dërgon këto të holla Mbreti” Ajy më 
dërgoj një herë 130 napolona, si peshqesh për shtëpin” e re e ja pranova, po këto për se m'i 
dërgon” — Ti dërgon thotë si shtesë rroge, mbassi gjer tani e ke marrë rrogën si antar i 
Këshillit të Shtetit. — S” më duket të jetë ajo, i përgjigjem, po, si duket mi dërgon të më zerë 
gojën, se e bezdisa shumë shko-ejaket, për dekretin e Kryetarit të K. të Shtetit. Po, si do qoftë 
unë s'i pranonj, i thashë Sereqit, ja se do më dërgoni dekretin, ja se hoqa dorë nga Këshilli i 
Shtetit edhe sikur të mos më pranohet dorëheqja. Sereqi insistoj nj'a 2 herë, po si e pa se nuki 
pranonja i mori prapë. 

Pas nj'a 3 ditt më gjen rrugës një njeri i pallatit e më tha më nj” anë: S'bëre mirë që ja 
refuzove ato të holla Nalt-madhërisë. Ajy u zembërua mjaft, aqe sa më vjen të besonj e të të 
them, se, kështu si u solle as dekretin mos e priti S'prish punë, i thashë, për mua mjafton se u 
rrejta pas një sovrani. Kurrë s'do t'a kisha mejtuar se një Mbret mundet t'a hajë fjalën që jepi 
S” ka gjë, s'ka gjë i them shëndoshë qoftë. 

Që ditën që më solli gjeneral Sereqi ato 200 napolonat kaluan 2 javë akoma edhe dekreti 
s'po dukeshe gjëkundi. Un” e mblodha mëndjen, ja dërgova Mbretit rekomande dorëheqjen e 
nuk shkova më në zyrën e K. të Shtetit. Kolegët e mij u bënë merak, se mos isha i sëmurë, po 
në vent të më gjenin në shtëpi, më gjenin në zyrë, dyke u marrë me profesjonin t'em. Këjo 
vajti në vesh të Qeverisë, po edhe të Mbretit, se një ditë më vjen prapë gjenerall Sereqi në 
Zyrë e më tha se Naltmadhnisë i ka ardhur shumë keq që nuk shkon në zyrë e të lutet të 
shkosh, se Ajy do përkujdeset për dekretin e Kryetarit etj. etj. se dorëheqjen s'ma pranon. I 
thashë Sereqit se u lodha më së prituri e s'jam ndo një kalaman që të tallen me mual Unë s' 
vete më në Këshillin e Shtetit edhe ç” është për të bërë lë të bëheti Sereqi iku i zembruar po 
këjo s” më prishi punë. 

Pas disa ditsh, pa pritur e pa-pandehur më thret në zyrën e tij Kryeministri Panteli 
Evangjeli. Kur vajta, s'priti as ti zë dorën e ta përshëndet, po më foli me një romizi 

P. Evangjeli : Për ç'arsyje nuk shkoni në kryen e detyrës s”'uaj” 

Kr. Floqi : Për arsye se nuk dua të shkonj. 

P. Evangjeli : Është në dorën tënde të mos shkosh2 

Kr. Floqi : Pse2 Mos me urdhroni ju” 

P. Evangjeli : Të urdhronj edhe fort. 

Kr. Floqi : Nga dale, z. Kryeministër. Përpara se të jemi nëpunësit e Shtetit, më duket se 
jemi Korçarë si unë, si zotrija jote, dhe e njohim mirë njëri tjetrin. Në qoftë se kërkon të të 
nderonj si Panteli Vangjelin si një patriot veteran si një mik, si një Korçar, më në funt si një 

plak që je, këtë e mar vesh: po në qoftë se më flet kështu si një Kryeministër, unë s'të njoh 
aspak, as të jap kurrë të drejtë të më japësh urdhra, se s'jam shërbëtori yti 

P. Evangjeli : (dyke unjur pak supenë) Po pse nuk shkon në zyrë” 

Kr. Floqi : Të thashë, se nuk dua të shkonj. As më urdhron njeri, as më kufizon lirin 
t'ime personalel 

P. Evangjeli : Pse e dhe dorëheqjen nga një pozitë kaqe të lartër” 

Kr. Floqi : Se ashtu mu mbush mendjal 

P. Evangjeli : Deshe ta shtëmgosh me të pahir Naltmadhninë të të emërojë Kryetar të 
Kësh. të Shtetit” 

Kr. Floqi : S'e shtërngoj njeri Mbretin për këtë çështje. Ajy vetë m”a premtoj. 

P. Evangjeli : Po munt të ketë ndo një arësyje që nuk të emëron. Ku ta dish ti” 

Kr. Floqi : As e di, as më intereson ta di, vetëm këjo më intereson që, kur më jep fjalën 
një Mbret duhet t'a mbajë. 

P. Evangjeli : Ja që s'e mbajti, ç'dolli nga këjo” 

Kr. Floqi : Ahere s'meriton të jetë as Mbret, as njeri, se edhe një hamall kur e jep fjalën 
e mban e nuk gënjen kështu paturpësisht, se ajy më ka gënjyer mual 

P. Evangjeli : (merr zjar). Ç” flet ashtu për Mbretin t'onë, a e di se ku je këtu” 

Kr. Floqi : Mos u zembro xhaxhal Të thashë se si Kryeministër as që të njoh as pak. Ne 
bisedojmë këtu si dy patriotë, si dy Korçarë, në mos të pëlqen, mar kapellën e ikinj. 

P. Evangjeli : Fole shumë rëndë për një Mbret. 

Kr. Floqi : Për një Mbret po, por jo për një gënjeshtar të klasit të parë. Mos kujto se i 
kam frikën njeriut, ç'të dalë lë të dalë, më ka plasur shpirtin, xhaxhal 

P. Evangjeli : More Kristaq, more djalë, mos bëj kështu se merr vehten më qafë. Mos e 
tharto me Naltmadhninë: mjaft e ke thartuar gjer tani, dyke i kundrështuar. 

Kr. Floqi : Xhaxha, ti e di se e kam patur mik e e desha sinqerisht Zogun, po, qysh ditën 
që e pashë se e kujtoj mylkun e tij Shqipërinë, ndryshova mendim. E mban mend poteren që u 
bë në Parllament, kur ajy ëndëronte të prokllamoheshe Mbret, e kur ju tërhoqi me vehte të 
gjithëvet” Mua s” mundi të më bindë edhe e patë të gjithë se sa i kundrështova. Ju nuk do t'a 
bënit atë që bëra unë. Është e vërtetë se unë mbeta si cazë në mes të shkretëtirës, po dobarem 
jam i kënaqur se ndërgjegjen t'ime e kam të pastër. S'ka gjë se mbeta jashtë tempullit. Për 
këtë do të flasë një ditë historijal Unë s'jam dallkaukl 

P. Evangjeli Nuk bën të shtysh punët në ekstrem, duhet edhe të durosh. 

Kr. Floqi : Xhaxha, mos më bëj të hap gojën e të ti sërëndit të gjitha me radhë. 

P. Evangjeli : S” ke të drejtë. Pse s'pranon të zgjidhesh assamblist bashkë me ne7 

Kr. Floqi : Se nuk isha mësallë me dy palë faqe. 

P. Evangjeli : Po kur të propozoj ministrinë e Drejtësisë pse s'e pranove” 

Kr. Floqi : Me Koço Kottën kryeministër, me një injorant, me çirakun t'em” 

P. Evangjeli : Pse s'i more të 200 napolonat që të dërgoj me gjenerall Sereqin” 

Kr. Floqi : Al.... E ditërki edhe këtë” Unë kujtova se ishte një gjë e fshehtë e nuk e dinja 
se paska vënë tellallini Pse t'i pranonja, për ryshfet” Ose që të më zinte gojën e të mos e 
besdisnja të më emëronte Kryetar” e Këshillit të Shtetit Sa pare më bënin të 200 napolonat e 
tij, ja kam falur, le t'u a japë atyre dallkaukëve që ka pas e që e tamjanisin për dita: unë s'jam 
mësuar të bënj kësijsh dallavereshi S'jam çanak lëpirësi 

P. Evangjeli : Hë, lë, fund” i fundit, a do vesh në zyrë” 

Kr. Floqi : Në zyrën t'ime avokatore po, po në zyrën e Këshillit të Shtetit kurrël 

P. Evangjeli : E vendose me këmbëngulje” 

Kr. Floqi : E vendosa dhe s”e kthenj fjalën. Po të më doni, ju lutem të insistoni të më 
pranohet dorëheqja, se pa atë pranim, s'munt të rimar lejen e avokaturës. 

P. Evangjeli : Po të del më mirë si avokat” 

Kr. Floqi : Si avokat fitonj dy herë sa është rroga juaj. Unë kam pasur dëm të math, sa 
kohë isha në Këshillin e Shtetit. Dobarem e kam mëndjen e fjetur. 

P. Evangjeli : Sa kohë të bëhen në shërbim” 

Kr. Floqi : Bashkë me të 8 vjetët që më llogariten qysh në kohën e Ismail Qemalit, kur 
isha kryetar i gjyqit më 1913 më bëhen gjithësejt 14 vjet. 

P. Evangjeli : Po a e di se me dorëheqjen tënde këto humbasin të gjitha në pikpamjen e 
pensjonitr 

Kr. Floqi : Çudi e madhel S'bëhet kijametil Ja kam falur Shtetit edhe përqindjet. 

Më s”e zgjatmë më tepër, se u ngrita e shkova. Po Evangjeli duket se ja tha këto edhe 
Mbretit, po jo të gjitha, edhe si e mora vesh prej Sotir Martinit, Mbreti s'desh aspak të ma 
pranonte dorëheqjen. 

Unë qëndrova në zyrë, po pëlqimi i dorëheqjes nuk më vinte. Kështu, vërtet s'delnja dot 
përpara gjyqeve, po punën e mbaronja me ortakun t'em avokat edhe rrogën mujore të 600 
frangavet vazhdova ta mar 3 muaj me radhë me gjithë që nuk shkelnja në Këshillin e Shtetit. 

Më së fundi m”u pranua edhe dorëheqja, pa m”u çfaqur as një përgëzim për shërbimet. 

Tani isha i qetë në punën t'ime, as politikë as nemurijete. Nga zyra avokatore isha tepër i 
kënaqur. Si largova dhe ortakun avokat Hamdi Bimbashin, mbeta vetëm dhe isha mirë. 

Mot e për mot shkonja familisht për verim herë në Itali, herë në Austri, herë nëpër 
bjeshkat e Korçës, në vëndet klimaterike, si në Dardhë, Vithkuq, Floq, Voskopijë. 

Vitin 1931, pas 25 vjet largimi, qysh se u largova me kondita të këqija nga Greqija, si 
nacjonalist, vendosa të vete t'a shoh edhe një herë Greqinë, ku, në Karvasara kishim tjetër 
herë pasuninë t'onë, po mjerisht e humpmë nga duart për borxhet e babajt. Kisha për të parë 
edhe disa nga fisi t'onë teto e kushrira e nipër në Messollongji. 

Për verim atë vit vamë në Lutraq të Korinthit, ku kaluam ndo një muaj shumë mirë me 
banjat e me dëfrimet e tjera. 

Kur ikmë nga Latraqi u drejtuam në Athinë ku ndejmë disa ditë, dyke vizituar muzetë e 
monumentet kllasike Greke, si Akropolin, Lykaviton, Theseion etj. 

Që andej hoqmë në Vollo e në Selanik, ku qëndruam një javë pranë xhaxhallarëve 
Ballauras të gruas s'ime. 

Prej Selanikut me anën e Follorinës u kthyem në Korçë, ku t'anët kishin dalë e po na 
prisnin në Zvezdë. Ky ish një udhëtim i paharrueshëm për mua. 

Vitin 1932 shkuam në banjat e Elbasanit. S'kishim bërë 2 javë kur lajmërohemi 
telegrafisht se, Marigoja, e motra e gruas s'ime ishte sëmurë keq e po na kërkonte shpejt të na 
shihte. Me njëherë vrapova e e arrimë gjall dhe pas 4-5 orësh jepte shpirt e ngrata në duart e 
mija, tepër e mjerë, e Ter' nga sytë e fatzezël E qava me lotë pikëllimi, si një motrën t'ime, e 
bile më shumë se një motër se e desha e më desh fort e gjora Marigo. Ajo, mbassi kish 
humbur djalin e vetëm në moshën 25 vjetshare, mbassi humbi të dy çupat e saja, si dy 
zëmbake, të mira, të zgjuara, të dashura e fort të bukura si engjej, Fereniqin në moshën e 22 
vjetve dhe Lirinë, atë engjëll të shkruar në 15- tën Pranverë të saj, mbeti e mjerë dhe më së 
fundi humbi edhe dritën e syve e nuk shëkonte farel Në atë gjëndje të mjeruar e përmblodha 
unë e e mbajta 4 vjet me gjithë shërbimet e duhur gjer sa vdiq e ngratal 

Të nesërmen të vdekjes saj, shkova që me natë në shtëpi të Kryeministrit Panteli 
Evangjelit e i tregova vdekjen e saj, dyke e lutur të varroseshe me shpenzimet e Shtetit e me 
bandën muzikore, se i përkiste një patriote të rallë si Marigoja, që kishte bashkëpunuar me ne 
si një burrë për komitetin t'onë “pro patria” dyke harxhuar më shumë se 1. 000 napolona nga 
qesja e saj, dyke shkruar në për gazeta e rivista shqiptare, dyke predikuar posht” e lart me një 
oratori të flaktë dhe fund” i fundit dyke u djegur e u therorizuar për idealin kombëtar e dyke 
mbetur e varfër, e mjerë ee verbëri 

P. Evangjeli për çudi mblodhi supet. Ç'munt të bënj unë, më tha2 — Si, ç'munt të bësh2 
i them. Nuk je një Kryeministër” Nuk e njehMarigonë që ke bashkëpunuar me atë e që ke 
hyr” e dalë qindra herë në shtëpi të saj2 Është detyra jote këjo Është turp e gjynah të mos e 
varrosë Shteti një patriote të këtillë. 

Folë, më tha, me baxhanakun tënt Koço Kottën. Atij i kam qitur sytë, i thom, ajy s'ardhi 
t'a shohë as kur ishte e sëmurë e lëngonte, s'u afrua as kur dëgjoj se vdiq, me gjithë se 
Marigoja ishte sakrifikuar për atë pa-mirënjohtës maskara: atij t'i them2 Atij katili, pse është 
Kryetar i Parllamentit” Jo, i them, ate as e shoh dot me sy. Ç” ke për t'a bërë do ta bësh ti. 
Shko edhe te Mbreti, se edh” ajy e njeh, e do kujdesohet për atë. — Pse nuk shkon vetë te 
Mbreti” më tha Panteliu. — Po të shkonja unë s'kisha nevojë nga ju, po si e dijni, unë s'e kam 
mirë me atë. — Ahere tha, Panteliu, duku këtu pas dreke. — Pas dreke jo, i them, se nuk pret 
koha, po do vinj aty afër drekës, se jam okupuar edhe me veprimet e tjera që nevojiten për të 
vdekurin. — Ç” ka, më tha, eja në kohën e drekës. 

Isha isigurt se diçka do të bëheshe, edhe në orën 12 të mesditës shkova prapë në shtëpi të 
P. Evangjelit. — Hë, i them, ç'bëtë” — S'u bë gjë, më thotël Fola edhe me Koço Kottën, po 
edh” ajy s'e gjen të arsyeshme, thotë, të varroset me shpenzimet e Shtetiti Ahere, në atë 
dëshpërim e sipër s'mejtova ç'fola: s'i lashë gjë pa thënë Panteliut, unë së fundi mora 
kapellën e i thashë: Turp, turp i math për ju, për Shtetin e për Mbretin akoma që silli në këtë 
mënyrë Inshallah ju a pastë borç kombi kur të vdisni edhe ju me Kottën e mos u kujdesoftë 
për gjë, se s'e meritoni as ti, as ajy i poshtri e faqe-ziu Koço Kottal Edhe ika pa e sallutuari 

Atë mbrëma u kthye edhe dhëndri i Marigosë, major Oddo Gobbini, e vendosmë në një 
kasë të mir” e të stolisur edhe vet” ajy me një automobil e çoj në kimiterin' e Zvërnecit afër 
Nartës së Vlorës, ku e varrosnë të mjerën e fatzezën Marigol 

Në varrtoren e Svernecit, si familja e Marigosë, ashtu edhe familja e s'ëmës saj, s'ime 
vjehre Lenkës Poçit kanë varrtoren e posaçme të tyre. Aty gjënden të varrosur me radhë ime 
vjehrë Lenka e Poçit, i bir” i saj profesori Dhimitri Poçi, Marigoja dhe të bijt” e saj Vasillaqi, 
Fereniqi edhe Lirija. Aty u çlodh e mjera Marigo Poziolll......... 

Gjatë viteve 1933-34 nuk ngjau ndonjë gjë me rëndësi. Në vitin 1935 pa pritur e pa 
pandehur humbmë kunatën t'ime Angjeliqinë, motrën më të vogël të gruas s'ime dhe të 
shoqen e Koço Kottës, në një moshë 38 vjeçarel 

Do të zgjatem pak mbi vdekjen tragjike të kësaj të mjere, që e desha edhe si motër edhe 
si çupë sepse kur u martova unë me të motrën e saj ajo ish 15 vjetsh, e kështu u rit me ne si 
një çupa jonë. 

Si e kam treguar edhe tjetër herë, Angjeliqinë bashkë me t'ëmën e saj t'ime vjehrë 
Lenkën, i kishte marrë në Amerikë i biri e i vëllaj i tyre, im kunat Kristo Poçi, dhe kishin zënë 
vënt në qytetin e bukur Salt-Lake-City të Shtetit Utah, të Shteteve të Bashkuara të Amerikës, 
pranë Californisë. 

Më 1909, kur vajta të parën herë në Amerikë, u drejtova në Salt-Lake-City, ku jetova 
bashkë me familjen e s'ime vjehre mot-mot. 

Kur u nisa s'andejmi për në Shqipëri, im kunat Kristo Poçi më kish porositur t'i gjejmë 
një burrë Angjiliqisë, e cila aso kohet ish 20 vjetsh. 

Unë ardha në Shqipëri e sidomos në Vlorë ku kisha familjen t'ime. Kur u thashë grave, 
sidomos së mjerës Marigo dhe gruas s'ime qëllimin që i kishte motra Angjeliqija, ato u 
gëzuan shumë dhe e vumë me një herë çështjen në veprim. 

Aso kohet kishte ardhur në Vlorë Koço Kotta, dyke braktisur studimet e tij në Paris për 
mjekësi. Kishte ardhur pa një pesësh në xhep dhe jetonte në kurrizin e Kllubit të Shqiptarëve 
të Vlorës. 

K. Kotta na vinte për dita në shtëpi edhe gratë Marigoja me t'ime shoqe, dyke parë 
shtatin e mustaqet e bukura të zeza të K. Kottës, e vendosnë me një herë t'a bëjnë dhëndër e ti 
japin Angjeliqinë. 

Kur e dëgjova në krye u kundrështova, se un” atë e dinja të martuar me një greke në 
Athinë, bile edhe baba, se kish një çupë me atë grua, po mbassi gratë insistonin me këmbë- 
ngulje e mora përsipër të bënj hetimet e duhur mbi këtë pikë. E dyta se ish rryp daulle pa një 
pare në xhep, e që rronte si parasit, po gratë mbi këtë më vinin përpara se ish i biri i Nuçit 
Pjestos (Kottës) dhe i ati ish pasanik etj. etj. 

E mora K. Kottën më nj'anë e pa i treguar qëllimin t'em e pyeta mbi çështjen e gruas së 
tij që kishte me kurorë, si dhe për çupën e tij e më tha se me gruan e tij ka divorcuar me kohë 
dhe ësht” i lirë, dhe çupën e mbajti e ëma, kështu që ky s'kish as një obligim përpara atyre, 
shtoj akoma, se edhe gruaja e tij, në bazë të vendimit të divorcit ishte martuar me një italjan 
në Athinë. 

Gratë u kënaqnë shumë nga këto përgjigje të Koço Kottës, që nuk ishin të vërteta si u 
kuptua më von, edhe më shtërnguan t'i jap funt çështjes sa më parë. 

Unë, përpara se të dëgjonja mëndjen e grave, i shkrova t'im kunati në Salt-Lake City, 
Kristo Poçit, një nga një ç' ngjet edhe ajy më dërgon pa një pa dy 300 dollarë telegrafisht mua, 
dhe telegrafisht më porosit t'i jap funt çështjes dhe të nisem bashkë me K. Kotten për në Salt- 
Lake-City. 

Unë, asokohet, i installuar në Vlorë, kisha filluar të ushtronj profesjonin e avokaturës 
dhe nuk dëshironja të vinja edhe një herë në Amerikë, po mbassi ishte një çështje me rëndësi 
edhe që të mos e dërgonja vetëm K. Kottën, se munt edhe të mos vinte në vënt, i msuar si 
aventurier, vendosa të shoqëronj edhe vetë gjer atje. 

Harxhet ishin kollosale, po si të bënja” Nga ana tjetër mu vardis edhe gruaja, me që 
ishte vetëm në Vlorë, se pak më parë mëma ime, im vëlla edhe tetua ime Ndinua kishin 
shkuar në Korçë dhe gruan t'ime bashkë me çupën t'ime motake Teftën, i kishin lënë në 
Vlorë. Mëma ime 4 muaj mbassi shkoj në Korçë vdiq papandehur. 

U mejtova e prapë u mejtova si të bënja, po si e pashë se edhe gruan s'munt ta linja 
vetëm bashkë me një foshnjë të vogël, kurse në Salt-Lake City kisha edhe t'ime vjehrë e 
kunatën Agjeliqinë, të cilat e ftonin si mysafire, i dhashë karar t'a mernja edhe gruan e çupkën 
në Amerikë me kusht që pas 3-4 muajsh të ktheheshim prapë në Vlorë. 

Ahere e thirmë K. Kottën në shtëpi, ja propozuam Angjeliqinë edh” ajy e pranoj me 
gjithë zembër e kështu u nismë që të tre ne, si edhe çupa ime për në Amerikë. 

Tani fillon për mua një peripeti, një Odysë që nuk do t'a harronj kurrë, pse ky njeri i 
keq, jo vetëm më kushtoj mjaft e mu ngjit si rrodhja pas këpucës e nuk më çqitej, po edhe 
ment më mori më qafë kaqe herë. 

U nimë nga Vlora e shkuam për në Triesht. Nga Durrësi muarm ndo 1. 000 cigare të 
mira të Regi-së turke për rrugës e për të sheshë' në Amerikë. Kur na hapnë valixat në 
doganën e Trieshtës nuk na gjetnë gjë, sepse cigaret i kishim me vehte unë, ime shoqe dhe 
Kotta. Po Kotta që pinte 3 paqeta ditën, në kuris të tjetrit, s'i duroheshe pa cigare. Aspak 
s'mejtonte rrezikun. Unë po merresha në doganë me valixat, po kur shoh një rrojtar dogane, 
që na e sjell K. Kottën në zyrë të drejtorit të Doganës me nj'a 300 e ca cigare, që ja kishin 
gjetur. .. Medeti. .. Po tani ç'bëhet” Shoh edhe gruan t'ime që e futnë në një odë tjetër e dyke 
e parë një grua tjetër i kish gjetur nj'a 250 cigare të tjeral.... Zura sikur të justifikohesha, ku 
mu vërtitnë edhe mua e më gjetnë nja 15 paqeta përsipër, d. m. th. të tjera 300 cigarel Po tani 
ç'bëhet” Si turpi, si xhezaja”, si sigaret që do na shkonin koti 

E mblodha vehten e e sigurova drejtorin e Doganës se ne ato cigare i kishim për rrugën, 
se ishim nj'a 7-8 veta që do t'i pijnim, se nuk do qëndronim në Triesht veç se sa të nxirnim 

biletat për në Amerikë, etj. etj. . Mezi e binda. Ahere na dha vetëm 6 paqeta, të tjerat i 
mbajtnë në Doganë me kushtin që kur të hipnim në vapor të na i dorëzonin atje. Pagova dhe 
25 korona austriake taks transiti e mezi u çkëputmë e vamë në hoteli Ky ishte hyneri i parë i 
Kottës. 

Në hotel na u sëmur Kotta. E zunë hethet mallarike, që i kish trashëguar nga Vlora. 
Përveç që na la pa gjumë atë natë, po na shtërngoj të rijmë 2 dit e munt të rinim edhe të tretën 
dyke humbur edhe vaporin e dyke ndenjur edhe 15 ditt të tjera gjersa të vinte vapori tjetër. 
Deh, or hall, deh, se ç'më polli me tersini 

Të 3-en ditën, me që vapori niseshe më 4 mbas dreket, u shpejtuam të vemë në vapor të 
zemë vendet. Biletat i kishim nxjerë klas II. 

Kur hipmë në vaporin transatllantik “Carpathia” të Cunard Line, e kur na examinuan 
doktorët, K. Kottën na e gjetnë të sëmurë edhe me një herë e nxuar jashtë. Dhashë e mora me 
kapitanët e vaporit, po ish e pa mundur. Ahere lashë gruan e çupën brenda në vapor, vetë 
dolla jashtë, vajta e ktheva biletën e Kottës e me qenë se vapori do vinte në Fiume ku do 
ndalesha një ditë të tërë, i lashë ndo 100 korona austriake Kottës e i thashë të shkonte shpejt 
në Fiume, ku do mundonja t'a futnja brenda. Kështu ajy u nis për në Fiume e unë u ktheva në 
vapor, ku më suall edhe cigaret. 

Tjetrën ditë në mëngjes ishim në Fiume. E poqa me një herë Kottën e e futa brenda pa e 
parë njeri. Po nuk kaluan 2 orë e ardhë e e zunë e e qitnë prapë jashtël M'andej, mbassi u 


Kotta mbet jashtë, paratë do ti soseshin unë do vinja pa atë në Amerikë, si do bëhej pra2 
Për fat nga penxherja e vaporit vezhgëllova K. Kottën, i cili po silleshe i dëshpëruar, dyke 
shetitur afër molit. E thira shpejt e u afrua nj'a 4-5 metra lark penxheres. I thashë se, për 
shkak të tij tani ndodhesha i burgosur. E këshillova të vinte nga an” e Paris-Havrë me vapor 
tjetër. Mbështolla e i lidha mirë në një shami nj”a 30 napolona e ja hodha jashtë në mol ku ajy 
i mori. I thashë të niset shpejt e të piqeshim në Nevy York. 

K. Kotta ndenj në mol gjer sa u ngrysh e pastaj iku të marrë trenin. Unë ndenja 6 orë i 
burgosur edhe vetëm kur u nis vapori më nxuarn nga burgu, ku, kur u poqmë me gruan e 
çupkën t'ime ato ishin vrarë së qari nga dëshpërimi, se s'e kishin marrë vesh ç'u bë dhe 
kujtonin se mos mbetnë vetëm në vapori Ky ishte hyneri i dytë i tersit K. Kottësi 

Si hikmë nga Fiume vamë në Palermo të Siçiljes, që andej pas 4 orësh u nismë e arthmë 
në Napoli, ku ndejmë një dit të tërë. 

Prej Napolit muarm ndo 100 pasagjer. Por, mjerisht 3 ditt passi kishim lënë Napolin, na 
u çfaq kolera në vapori Kur vamë në Malaga të Spanjës s”e lanë vaporin as të afrohet. Kaluam 
Gjibralltarin e duall në Oqeanin Atllantik. Gjer sa vamë në ishujt Portugeze Azores na vdinë 6 
të kolerjasur, që i hodhë në deti Dy prej këtyre të mjerët i pashë edhe vetë kur i lëshonin në 
valët e Oqeanit. Kishim një tallas të math. Valat ngriheshin përpjetë si malel 

Në Azores gjithashtu s'e lanë vaporin të afrohet. Gjer sa vamë në Nevv-York na vdiqnë 
edhe të tjerë 121 

Në Nevv- York na detyruan të bëjmë 5 ditt karantinë. Kur duallm jashtë në Castel-Garden 
ishim të pocaqisur e të vrarë, si unë, si fëmija, sidomos unë nga sikletet e nga deti isha bërë si 
një sqeleti 

Në Castel-Garden, kur po kalonim gjatë një ure prej vaporit në Vrojtoren Shtetnore, 
gruan time me foshnjën i lanë të lirë, dyke i drejtuar në një sallë të madhe, ku ishin më tepër 
se 2. 000 shpirt. Mua më nxuar të sëmurë e më tërhoqnë në një sallon të veçantë, ku do na 
examinonin doktorët, dhe po të na gjenin vërtet të sëmurë do na kthenin të gjithve nga kishim 
ardhuri 

Hall i math se u ndava nga fëmija e tani s'dinja si do më vejë filli, do më lijnin të lirë, a 
po do më kthenin prapë” 

Ti lemë më nj'anë gruan e çupën, që ato dijnin si bënin pa mua. Mua më futnë në një 
sallë e më çveshnë cak-lakuriq, si edhe nja 50 të tjerë si mua, prej të cilëvet vetëm 8 veta 
mbajtnë si të sëmurë e i kthyen prapë, kurse të tjerët i lanë të lirë. 

Kur erdhi sëra ime, më shtrinë mbi një trapesë të gjatë prej mermeri. Më examinuan e 
më panë se isha i shëndoshë e më thanë të mvishem. Po kur zbrita nga tryeza e mermertë më 
ishte mpirë tepër këmba e djathtë dhe fillonj të çalonj mjaft. Më panë doktorët dhe një prej 
atyre foli anglisht : To bet, he is lame, take him avvay. Domethënë, mjerisht qënka i çalë, 
ktheheni prapël 

Lumërisht unë e dinja anglishten dhe i dëgjova ç'thanë. Më preu në zembër. Me një herë 
i dhashë fuqi vehtes e u bërtita anglisht : VVho is lame misters, 17 But I vvalk all-right lake 
you, lask-uti Do me thënë: Kush është i çalë zotërinj, unë” Po unë barris tamam po si jul 
Edhe me një herë e durova të dhemburin e mpirjes dhe fillova të barris mirë. Ata u çkulë së 
qeshuri dhe një prej doktorëve më ndihmoj gjer sa u mvesha e më dha biletën e lirimit. 

Shkova në sallën e madhe të pasaxherëve, po tani ku t'a gjenja gruan dhe foshnjën. U 
vrava së kërkuari nj'a një gjysmë ore, gjer sa mi zuri syri. Vrapova shpejt e i gjeta dyke qarë. 
Ime shoqe me shpirt në dhëmbë më qortoj pse i lashë vetëm, po si ja qava hallin, s'foli gjë. 

I them ku e ke çantën e parevet” Ajo prej turbullimit që pati, ja kishte dhënë një gruaje 
greke, që bashkë me djalin e saj Nikon do vinin në Lynn, Mass. Çantën, i thom, ç'bëre 
kështu” Ti na le në mes të rrugësi Ahere me një drithmë më tha : Aman, s'jam ndërment, ja 
kisha dhënë asaj grekes t'a mbante, dhe ajo tash ka 10 minuta që shkoj e s”e kuptova. Po, 
po.... (nuk lexohet H. K.) — S'humbas kohë. E mar gruan e foshnjën e zbresim përposh ku 
ishin peeret d. m. th. limanët e ndryshme nga niseshin vaporët për në skelat e Amerikës. 
Vëzhgëllonj ku është peeri i Lynn-it, ku shembëlleva atë gruan Greke me të birin, hynj me një 
herë në vapor e ja rëmbeva çantën e një shallë të s'ime shoqeje. Po kur do delnja nga vapori, 
ajy kishte zgjidhur litarin e kishte vënë përpara elikën. Sa të mbetesha brenda u hodha me një 
herë jashtë, pashë se rashë mbi pllakat e portit e u dërmova forti Edhe këtë ja pata borç 
tersenesë K. Kottës, se po t'ish edh” ajy në vapor do më ndihmonte e nuk do pësonja këta. 

Të lodhur e të këputur kërkuam lejen të rinim nj'a 2 dit në Nevv-York, po s'na lanë. U 
shtërnguam të niseshim shpejt për në Salt-Lake-City për ku do deshnim 6 ditt e 6 nett rrugël 
Ç” kemi vuajtur atë natë, si dhe gjatë udhëtimit të pasosur do t'ja tregonj varrit. 

Kur arthmë në Omaha të Nebraskës na u sëmur çupa nga fruthi. Ndejmë një ditë atje po 
çupa më fort keqsoheshe. Arthmë në Cicago dhe duallm jashtë të marrim pak frymë e të 
shëkonim për ndo një doktor. Frynte një her” e marrë, sa s'na permetonte të delnim nga 
stacjoni. U shtërnguam të hyjmë prapë në tren, e të shkojmë përpara. Çupa e gjore kish një 
hethe 39 e sa gradash. Mezi e çuam të gjallë në Salt-Lake-City, i ramë prapa me doktorë etj. 
etj. po s'ish e mundur ta shpëtonin. Më së fundi vdiq engjelli i shkruar, ajo çupë aq” e bukur, 
sa edhe e dashur që na dëshpëroj krejti Edhe këtë ja pata borç tersit K. Kottës, që po t'a kisha 
me vehte nuk do më ngjisnin këto. Humba çupën e vetëm për hatër të tij, që e qava me lot e që 
nuk do t'a harronj kurrël 

S'ishin mjaft këto. Po s'kisha derman nga im kunat pse s”e solla dhe K. Kottën me 
vehte, po ardha vetëm me fëmijën t'imel Se të më qante hallin që u sakrifikova për atë 
maskara, ajy filloj të grindeshe, sa n'a u pre buka e qetsija, aqe sa më vinte të merrnja syt” e 
këmbët e të hiknja e mos ja shihnja më sytë, po u përmbajta nga hatri i s'ime vjehre e i 
Angjeliqisë, që na silleshin aqe mirë. 

Humbja e Teftës s'ime më kish kushtuar shumël Isha pa ment në kokë. U mërzita 
krejti.... . Po në atë kohë e sipër mar një telegraf nga bukuroshi Kotta prej Castel-Gardenit të 
Nevv-Yorkut që t'i dërgonj telegrafisht 60 dollarë, ndryshe do ta kthenin prapë nga ardhil U 
shtërngova t'ja dërgonj shpejt ato 60 dollarë telegrafisht edhe pas 6 ditsh e solli kokën në Salt- 
Lake-City, i zi si harap, i palarë, i pandruar kaqe kohë, sa s'njiheshe farel 

Pas një jave, i martuam me Angjeliqinë. Po ajy, si nuk dinte as gjuhën anglishte, e si nuk 
ish i zoti për asnjë punë, u bë një parasit i keq. Unë bëra si bëra u sheshova në një nga dyqanet 
që kish im kunat Kr. Poçi, dyqan të vogël që shishnim akullore, çokollata etj. 

Më së fundi e bindmë të qëndrojë në një furrë, që e drejtonte Kr. Poçi, por as aty s'ishi 
zoti të bënte gjë, veç të nxjerrë çyrrekët nga furra me lopatë e të bëjë tava. Kështu u 
shtërnguam t'a dërgojmë në St. Louis bashkë me të shoqen në ca kushërinj të tij, të cilëvet u 
pëlciti në kokë e e ushqenin, pa qen” i zoti të qesë ndo një punël 

Se si bëri shkoj në Shqipëri me të shoqen e me t'em kunat Niko Poçin. Atje u orvatnë ca 
kohë, dhe si i dha e shkreta Marigo navllonin për burrë e grua nj'a 100 napolona, ardhë prapë 
në Amerikël 

UN” ahere u ndodha në Boston, si drejtor i gazetës kombëtare “Dielli” , ku pa një pa dy 
më ardhë e mu përplasnë në shtëpi. Tani fillonte një peripeti e keqe për mua se më zunë 
këndin e s'kisha ç”'t'ju bënja. I mbajta 6 muaj. Mua më nxuar nga shërbimi i “Diellit” e u 
shtërngova të vete në Brockton e të bëhem hotelxhi. Po Kotta s'mendoheshe. E mbajta 4-5 
muaj edhe atje. Si vajta në Nevv-York e fillova të nxjer gazetën “Zëri i Popullit” më ardhi 
edhe atje bashkë me të shoqen, ku i mbajta një mot të tërë, me të ngrënë me të pirë e me 
mvesh-mbathje. Ika prej Nevv-Yorkut e ardha në Triesht në Kongresin Pan-Shqiptar të 1 
Marsit 1913, dyke lënë gruan e djalin t'em Pirron në Nevv-York bashkë me K. Kottën me të 
shoqen. I kisha lënë K. Kottës 100 dollarë, po ato u bënë rrush e kumbulla e ment më lanë pa 
bukë gruan e djalin. Vajta në Millano e q'andej i dërgova shpejt navllon gruas të vinte me 
klass II në Napoli bashkë me djalin, ku do ti prisnja e do shkonim në Vlorë. K. Kotta u 
zembrua pse s'i dërgova edhe atij navllonin të vinin tok me familjen t'ime. Fundi i fundit ime 
shoqe me djalin ardhë në Shqipëri, po pas një muaji ardhi edhe Kotta me të shoqen e mu 
përplasnë prapë në shtëpi t'ime, ku i mbajta mjaft kohë. Kisha gjetur me të vërtetë belanë që 
më polli me këtë parasit të paturpshëm. U shtërngova e me një mijë bela e emërova 
inspektorin e arësimit në Vlorë, po prapë nuk çkoliste prej mejel Më së fundi, kur ikmë nga 
Vlora prej rebelëve të Shijakut e vamë në Shkodër, K. Kotta më ndoqi pas. E mbajta edhe 3 
vjet në Shkodër, gjer sa e këputi qafën e shkoj si inspektor i arësimit në Berat. Nuk flas më 
tepër për këtë parasit të keq se më erret mendja. Mjerisht gjithë këto mi shpërbleu me 
mënyrën më të keqe e më çnjerzore ky vagabond i pashoqtë. 

Vijmë tani në vdekjen tragjike të së gjorës Angjeliqi, gruas së tij, që ngjau në Korçë më 
1935. 

Ky bukurosh, si ardhi me Zogun më 1924 në Tiranë, e si zaptoj gjithë ndërtesën e 
Metropolisë orthodokse për disa vjet pa paguar as një dyshkë qira, nuk ka dashur të sjellë 
edhe të shoqen me fëmijën e tij, një çup” e një djalë që kish me gjithë që ju lutmë kaqe herë si 
unë, si ime shoqe. Ajy desh të ish i lirë, se e kish ujdisur me një daktyllografe çifute. E shoqja 
s'dinte ç'të bënte në Korçë, por se duronte. E me qenë se i hoqi vërejtjen më në funt ky i 
poshtër vendosi t'a shdukte që të martoheshe me një tjetër. Fundi i fundit e gjeti rastin. Kish 
një shërbëtore të poshtër dhe i prokuroj kësaj një hape cyanium që sillte një vdekje 
fudronjante. Shërbëtorja, një natë kur Angjeliqisë i dhembnin mishrat e dhëmballavet, ja dha 
atë hapen, gjoja si kur e bleu nga farmacija, të cilën e shkreta Angjeliqi e piu pa ditur gjë, 
kështu që pas 6-7 orësh dhimbjesh të tmershme, vdiq e shkreta në një agoni të madhel 

Gjithë Korça u tunt nga vdekja e pa pritur e saj, e cila ish krejt e shëndoshë dhe atë natë 
kish gosti, se kish embrin e djalit të saji Të gjith” e muar vesh se vrasësi moral ishte vetë burr” 
i saj K. Kotta, i cili, nuk shkoj as në varrimin e saj, sa do që ardhi nga Tirana në Korçël 

Orën e varrimit të saj u mbyll gjithë tregu i Korçës për shenjë zije e prej sympathisë që 
ndjente populli i Korçës, burra e gra ku e mjera Angjeliqi ishte e mirënjohur. Opinioni publik 
i Korçës ishte e vazhdon të jetë se e shkreta Angjeliqi ra viktimë e pashpirtësisë së të shoat, i 
cili u tregua kaqe pa mirënjohtës e i poshtër jo vetëm faqe gruas së tij që e adhuronte e që i 
kishte bërë kaqe të mira, por akoma edhe përpara meje u tregua pa mirënjohtës e i keq, që i 

bëra kaqe të mira, që e mbajta kaqe vjet me shpenzimet e mija, që e emërova kaqe herë si 
inspektor Arësimi dhe si prefekt e më së fundi i cedova' edhe vendin t'em si Kryetar i 
Parlamentit, që mu propozua prej Zogut, gjë që e miqësoj me Zogun e që e bëri të arrijë 
gradat më të nalta të Shtetit, si atë të Kryeministrit disa herë e të Kryetarit të Parlamentit, të 
deputetit, të asamblistit etj. etj. ndonse K. Kotta ishte e vazhdon të jetë krejt injorant, i pazoti, 
hajdut, etj. etj. gjërra që janë provuar me faktel Arrim të përmendim këtu një shembull të 
vogël që të kuptohet sa infernal ka qenë ky njeri, sa ipokrit, sa tartuf : 

Kur iku Zogu që këtej i dbuar prej Fanolistëve, në Qershor 1924, e kur u shtërngua të 
ikte edhe K. Kotta, ky s'kish një metalik në xhep. I hojta unë 3 lira engleze, të cilat akoma 
s'mi ka kthyer, ashtu si nuk më ka kthyer edhe kush e di se sa hesape të tjera të mvarrura, se 
ajy e ka patur zakon gjithë jetën e tija të rrojë si parasit në kurriz të tjetrit. 

K. Kotta u kthye bashkë me Zogun, si kam thënë më lart, më 24-12-1924. Prej atij viti, 
ose prej fillimit të vitit 1925 e gjer sa theu qafën më 6 Prill 1939, d. me thënë brenda 13 e “a 
vjetëve K. Kotta u gjent me këtë pasuri : 

I. Ndërtoj një shtëpi të re përbri shtëpis tij Nap. 1. 500 

IL. Ndërtoj një pallat në Tiranën e Re “5. 000 

III. Bleu një shtëpi të madhe në Paris “8. 000 

IV. Bleu një tjetër ndërtesë në Athinë “4. 400 

V. Një çiflik në fushën e Korçës “3. 000 

VI. Një çiflik në Berat “2. 000 

VII. Në Bankat e Svicrës e të Parisit “ 10. 000 

VIII. Harxhoj për një mantenutë franceze “ 2. 000 

IX. Udhëtoj kaqe herë në Romë, Paris, etj. “1.000 

X. Bleu një truall në Tiranë “1.500 

XI. Mori me vehte kuriku “2.000 

Shuma prej napol. arit “ 40. 400 

Përveç aksioneve të Sitës, të Stamlerit, të 

shoqërisë “Maliq” të shoq. korçare të elektrikut, 

që thuhet se përballonin një shumë “ 2. 300 

Do me thënë se brendaka: 4“ 42. 700 

Brenda kësaj kohe Kotta u ndoth me nj”'a 5. 000 napolonal 

Ku i gjet” Sigurisht që i grabitil Grabiti si ministër i P. Botore nga “INAGU”, nga disa 
shoqëri sipermsarrëse italjane, nga disa shoqëri e ente të tjera, nga disa shuma të zyrës sekrete 
si ministër i P. të Brendëshme etj. etj. etj. 

Ky ishte bukuroshi Koço Kotta, që edhe asaj fukarasë Marigo ja hëngri të gjitha paratë 
sa i kishte huajtur ajo, edhe më së fundi një ditë as nuk e nqasi në shtëpin” e tij në Metropoli 
ku ajo i shkoj ti qajë hallin e saj si vëllal 

Thotë një proverbë greke : $.......” (shkruar greqisht H. K.) d. m. th. “ Ato që i sjell 
era, i shpërndan Djalli”. Pra, edhe Kotta, vërtet i mvodhi të gjitha këta, por më së fundi ja 
konfiskuan që të gjitha italjanët, kur hynë e okupuan Tiranën. 

Kështu, Koço Kotta, që ishte bërë një lord i dytë i Shqipërisë, u gjent pa gjë, përveç 
atyre të hollave që mundi e mori me vehte kur iku, si dhe të atyreve që kishte në për bankat e 
ndryshme evropjane. 

E ëm” e Koço Kottës, plakë sot 90 vjetsh shtërngohet të paguanj qira për nj'a 2 odë që ka 
okupuar të shtëpis së saj, që ishte shtëpija dy-fijshe e K. Kottës. 

Gjithë lopët e qetë e bagëtinë etj. etj. të çifligut të Korçës e të atij të Beratit ju 
konfiskuan gjer më një. K. Kotta që u martua për së treti me një bijë kasapi nga fis” i 
Dallamangove, u shtërngua me gjithë të shoqen të vejë tek një i njohur në Stamboll, që të mos 


' cedoj - jap, lëshoj (H. K.) 

vdesin urijet. Çupën e djalin e tij i braktisi në Paris, ku po gjinden akoma në një vështirësi të 
madhe. 
Kështu është fundi i parasitëve batakçinji 

Viti 1936 ka qenë një vit sikletesh e vështirsinash për mua. Punët e avokaturës që vijnin 
kaqe mirë më parë, tash kishin dy vjet që po paksoheshin e që po shkonin keq e më keq. 
Shpenzimet ishin të mbëdhenj dhe fitimet shumë të pakët. Me votimin e ligjës katastrofale të 
moratoriumit për debitorët, që shkaktoj dëme kollosale dhe paralizimin e kapitaleve, në 
kllasat profesjonale, e sidomos në kllasën e avokatëve u shkaktua një krizë e madhe. Punët e 
avokatëvet u paksuan gati 8090. Ishte një problem i math rrojtja për ne avokatët. Nga ana ime 
kisha filluar për të parën herë të hynj në borç dhe e shëkonja se kisha marrë tatëpjetën. 
Duheshe gjetur një farë rrugë shpëtimi, mbassi as të ardhura kisha, as mburrime të tjerël 

Atë vit Kryeministër ishte Mehdi bej Frashëri, miku e kolegu jem. Kryetar i Parllamentit 
vazhdonte të ishte Koço Kotta, me të cilin vazhdonte e ashpër armiqësija jonë. 

U mejtova një natë dhe të nesërmen i shkova në zyrë Mehdi beut. Ja qava hallin si një 
miku dhe e pashë se ish i interesuar fort. I thashë rreth dorëheqjes s'ime së parës më 1930 prej 
Këshillit të Shtetit, dyke shtuar se tani ishte rasti të përpiqeshe për mua të munt të 
riemërohesha në këshillin e Shtetit, kështu që edhe nga problemi financjar shpëtonja, edhe të 
12 vjetët shërbim që i kisha e që i humba me dhënien e dorëheqjes s'ime i fitonja prapë dhe 
siguronja çështjen e pensionit të paktën. 

Mehdi beu më vuri përpara çështjen e ligjës së përjashtimit nga shërbimi të nëpunësve 
që kishin kaluar moshën 55 vjetshare e cila ligjë përjashtoj nga detyra 120 e sa nëpunës, ashtu 
kot së kot, sepse e desh interesi i disa ministrave për të marrë hak nga disa kundrështarët e 
tyre që tash ishin nëpunës. 

Mehdi beut ja shpjegova hollësisht pikpamjen e asaj ligjës, që kishte një karakter 
transitor për atë kohë e për atë qëllim e se nuk munt të më ndalonte mua me gjithë që i kisha 
kaluar të 55 vjetët. Si e binda Mehdinë, ajy u takua me K. Kottën, që bashkëpunonin dhe në 
bazë të ligjës organike të Këshillit të Shtetit të më propozonin që të dy së bashku për 
emërimin si anëtar i K. të Shtetit përpara Mbretit të Shqiptarëvet. 

K. Kotta, kur dëgjoj për mua u hoth përpjetë edhe i tha Mediut se këjo është një punë që 
s'bëhet gjer sa z. e tij që kish rekordin e injorancës, ishte Kryetar i Parllamentit. 

Kur më solli përgjigjen Mehdi beu, un” i thashë se s'bëri mirë t'a futë në veshin e K. 
Kottës, me të cilin jam armik, po do t'ish më mirë të merreshe vesh me Mbretin, dyke ja 
parashtruar çështjen si urgjente për Këshillin e Shtetit, i cili tash kishte mbetur në duart e disa 
matufëve, me përjashtim të nj'a 2-3 personave. Veçanërisht e porosita mos t'a merte vesh 
Zogu se vetë unë e desha këtë vent, se prapë munt të mos bëheshe kurrë, sepse unë isha tjetër 
herë atje dhe dhashë dorëheqjen, me gjithë insistimin e Zogut, i cili, dyke dashur të marrë 
hakkun tani munt të mos pranonte kurrë një proponim të këtillë për mua, qoftë edhe si kur të 
më propononin bashkarisht edhe Kryeministri edhe Kryetari i Parllamentit, në bazën e ligjës 
organike të K. të Shtetit. 

Mehdi beu më rastisi pas ca ditsh e më tha se i kishte bërë fjalë gjër” e gjatë Mbretit, por 
se ajy s'i kish dhënë as një fjalë afirmative, as edhe një shpresë. E pashë Mehdi benë të 
dëshpëruar, por i dhashë pak kurajo, dyke i thënë të mos dëshpërohet me të parën, po t'ja 
përsëritë prapë në ja gjettë volinë. 

Mehdiu i shkretë gjeti dikur kohë e ja zuri prapë në gojë. Në këtë rast Mbreti e pyeti a në 
e dëshironja edhe vetë unë këtë vent, prej të cilit kisha hequr dorë tjetër herë. Mehdiu, si e 
kisha porositur unë, i tha Mbretit, se Floqi as ka haber nga kjo gjë, por ky vetë Mehdiu e 

gjente të arësyeshme për prestizhin e Këshillit të Shtetit, i cili kishte rënë shumë poshtë. Shtoj 
bile se është shumë nevoja edhe në qoft” e mundur të më thriste vetë Mbreti në pallat të ma 
propozonte, që t'a pranonja pa bërë naze shumë. 

Ishin fjalë këto që ja kisha shtënë një nga një në vesh Mehdi Frashërit. 

Ky më thiri të nesërmen në Kryeministri e mi tha të gjitha ç'foli me Mbretin dhe kish 
shpresë se munt të më thriste vetë Mbreti të ma propozonte. 

Shkoj një javë e tërë që prita kot. S'u duk gjë. Zura të dëshpërohesha mjaft. I thashë 
përsëri Mehdiut edhe përsëri i shkreti ja zu në gojë Mbretit çështjen t'ime, i cili i tha se e pat 
harruar edhe e mori nënë shënim që të më thresë në pallat. 

Kisha mot-mot e ca që s'kisha shkuar në pallat, po kur një dit dërgon adjutantin e tij 
major Allamanin e më mori në pallat me veturën e Oborit. Si prita ndo një or” e ca gjer sa u 
larguan vizitorët e tjerë, që kishin kërkuar audiencë major Allamani më futi në sallën e fronit 
ku më priste Mbreti Zog, i cili, posa më pa, më zgjati dorën me një herë me një përzembërsi të 
jashtzakonshme, më rëmbeu për krahu e më vuri të ri pranë tij, dhe ajy zuri vent në fronin 
mbretnor, që ishte afër mejet. Më pyeti mjaft si shkoj e si vete etj. etj. edhe si vete edhe me 
punën. Unë ju përgjegja se, si nga shëndeti, si nga profesjoni ja shpije extra, si jo më mirë. Ku 
ta 

dinte ajy se të tjera më fliste buza e të tjera më ndjente zembra. U tregova aqe buzë- 
qeshur, sa Zogu me gjithë finecën e tij nuk më kuptoj as pak. 

- Kishte ndonjë urdhër, Mbretërija jote” i them Zogut. 

- Desha, thotë të të shihnja, se të kam mik të vjetër e kisha kohë t'ju shoh. Veçanërisht 

desha të mar mendimin t'uaj, më thotë, mbi kuptimin e domethënien e ligjës “mbi 
përjashtimin e nëpunsavet 55 vjeçar” me fjalë të tjera a na ndalon këjo ligjë të emërojmë ndo 
një nëpunës që ka kaluar moshën e 55 vjertëve, në rast që kemi nevojë. 

Ma falni, Madhëri, i them, për një vërejtje që munt të bënj mbi këtë ligjë. Për mua ajo 

ka qenë një ligjë pa një arsyje e pa as një kuptim, një ligjë e çmëndur që mori më qafë 
disa nëpunës të aftë e të zotët, për hatër të disa hakmarësve deputetë. Unë, po të isha deputet, i 
kisha bërë poterën për një ligjë drakonike e extravagante si ajo, edhe në rast që nuk e bindnja 
Parllamentin me arsyetime e me argumentima të plotta që do t' parashtronja, të paktën do vinja 
t'ju lutesha të mos dekretonit një ligjë budallaqe si ajo, që na la si njollë në analet 
parllamentare, po ç”u bë, u bël 

Ke të drejtë të plottë, më thotë Mbreti, dhe të siguronj se edhe unë u pendova që e 

dekretova me një ngutësi të madhe, po tani shkoj e vajti këjo. Tani më mbushe mëndjen 
për efektin e kësaj ligjeje në rast të ndo një emërimit të ri të kandidatëve që e kanë kaluar 
moshën e 55 vjetëve. Ligja në fjalë, i them, është një ligjë speciale me karakter provizor që 
parasheh vetëm 

për ata nëpunës që u ndodhë në zbatimin e ligjës e që kishin kaluar moshën e 55 vjetave. 
Këjo ligjë nuk mund të kundrështojë normat e ligjës së Pensioneve për civilë e ushtarakë, e 
cila e cakton moshën në 65 vjetsh për efektet e pensionit për nëpunësit pensionistë. Pra, 
Madhërija juaj, është e lirë të pranojë e të dekretojë emërimin e nëpunësve që nuk kanë kaluar 
moshën e 65 vjetve. 

- Jini të sigurt për këtë” 

- Aqei sigurt sa sikur Ju shoh e më shihni Madhëril Unë me një herë e kuptova se ku 

do ta nxirte fjalën, po Zogu, nuk hyri me një herë në themën që do më propozonte, se e 
pashë që e ktheu fjalën mbi disa ndodhina të tjera, që s'kishin të bëjnë me qëllimin, për të 
cilin më thiri. Më foli për sh. mbi veprimet letrake, a ke shkruar ndo një vepër të re, a lodhem 
së shkruari etj. etj. dhe më së fundi pyeti si vete me punët avokatore. Unë ju përgjigja se 
shkonj shumë mirë, se jam i kënaqur me profesionin t'em etj. etj. që Zogut i bënin përshtypje 
të madhe këto, sa u bint se s'kisha nevojë për nepunësi. Si ti thesha ndryshe” Ajy, po të dinte 
sigurisht se unë ja kisha kaqe tepër nevojën, munt edhe të më mundonte, ose të më gënjente 

prapë si herët e para edhe më në funt të mos më emëronte aspak. Po e shëkonja në sy e po 
mundohesha t'ja blinja mëndjen, por ajy me një herë e la këtë bisedë e më thotë : Kam shkuar 
pardje me motrat e mija në Spitalet civilë e ushtarakë për të vizituar të sëmurit. Kaluam nga 
shtëpija juaj dhe për çudi pashë se paske ngrehur një villë madhështore, tamam një pallat dhe 
u çudita fort, por edhe m”u bë qejfi, se një miku jem bëri një pallat kësi-doret. Kush ju a dha 
pllanin” — inxhinjeri i Madhëris s'uaj, i them, z. Kristo Sotiri. 

- Bravo, ma pret Mbreti. Mos e kini dhënë me qira” Jo, i them, banonj vetë me Ç” do 

kuptojmë nga kjo jetë, Madhëri” i them. Se mos do t'a mar me vehte kur të vdes. Po të 
mos i gëzohemi tani sa jemi gjall kur do gzohemi” — Bravo, më thotë. Shumë mirë jë mejtuar. 
Po si duket s'ke nevojë, se për ndryshe do t'a kishe dhënë me qira shtëpinë. Tani, më thotë, do 
të pranoni edhe diçka prej meje. — Ç'farë Madhëri” — Me qenë se shumë nga miqtë t'uaj ju 
kanë falur nga ndo një peshqesh për shtëpinë e re, edhe unë, si miku juaj, duhet të kontribuonj 
në këtë pikpamje. — Të lutem Madhëri, i them, Madhërija jote s'ka pse trazohet. Ju jeni një 
Mbret sot, s'keni kohë të mendoni për vogëlima të këtilla. — Tamam, ma pret, se jam një 
Mbret, duhet edhe peshqeshi që do t'ju bënj të jetë mbretnor. Prandaj ju lutem pranoni nga 
ana ime këtë peshqesh të vogël, se s'di ç't'ju ofroj tjetër. Në këto fjal” e sipër hapi sirtarin e 
tij, nxori një zarf të math mbushur me bankonota Shqiptare e ma dorzoj. Ju lutem, Madhëri, i 
them. — Do t'a pranoni, më thotë, mos ma bëni si ma bëre një herë tjetër, e mbani ment. Ishte 
çështja e 200 napolonavet që më pat dhënë, kur insistonte që të mos jap dorëheqjen dhe unë ja 
refuzova. Desha s'desha u shtërngova t'ja pranonja dhe i mora ne dorëzim, dyke e falenderuar 
edhe pa ditur se ç'përmbante brenda ajy zarf i rëndë. 

Prita se mos më thosh tjetër gjë, po Zogu s'foli më. E kuptova se duhej të iknja dhe 
kështu u ngrita e shkova, dyke e falenderuar prapë. 

Kur ardha në zyrë e çila zarfin dhe gjeta brenda plot 150 napolonal Për Zotin peshqesh 
shum” i mirë ky e i dejtë për një Mbret. Mu duk si kur më ra prej Qjelli në mes të asaj 
ngushtie financjare e të halleve që kisha. 

Po më bëri përshtypje këjo : Pse s'më tha gjë rreth çështjes për të cilën më thiri. Mos, 
dyke dëgjuar prej meje se ja shpija mirë me profesjonin t'em kish ndryshuar mëndje” Mos 
nuk bëra mirë që i fola në atë mënyrë, a po këjo ishte një nga manovrat që Zogu e kishte 
zakon të përdorte në raste anallogë” 

Pas 3 dittsh piqem prapë me Mehdi bejnë. Posa më pa më tha : Jahë, si e kishe hallin që 
ju lëvdove Mbretit se shkon mirë me profesjonin tënt, kurse ti je në ditë të hallit, si ma 
shpjegove” Po ç'kërkon zotrote, i them, ti binja nëpër këmbët e ti thosha aman” Ahere 
sigurisht nuk do më emëronte kurrë. Zotrote ja njeh karakterin e tij, si ja njoh edhe unë. Në 
qoftë se i the, se këtë e bënj nga halli imath që kam, ahere s'ke bërë mirë, se unë shprehimisht 
ju porosita të mos i thonit gjë. — Mos kij merak më thotë Mehdiu, se unë s”'i fola asgjë për 
hallet e nevojën që ke. — Ahere paskam bërë mirë, i them, pse më qorton, pra” 

Mehdi beu qeshi në këto fjalë e më tha : Po të them edhe unë, se Mbreti u çudit për 
atitudën tënde, ndonse ajy ësht” informuar mirë se të gjithë avokatët vuajn. Po un prapë i fola 
sot e më porositi t'a bënj propozimin edhe un” e bëra. Po më tha edhe këto, se mos harrojmë. 
— Ç'farë” — Më tha, shiko mirë se mos na bëjë naze Floqi e na e kthen dekretin, si na e ktheu 
edhe një herë tjetër, kur e emërova kryetarin e Diktimit. Mos kini merak Naltmadhni, i thashë, 
atë punë e mar unë përsipër. 

E falenderova Mehdi bejnë nga zembra edhe u ndamë. Pas 3 dittsh piqemi prapë e më 
thotë Mehdi beu, se kishte gjetur belanë nga Koço Kotta, i cili nuk dëgjonte ta firmonte 
propozimin. Po unë, tha Mehdiu, i thashë Mbretit t'a shtërngojë ajy vetë dhe ashtu do bëhet. 

Pas nj'a 10 dittsh më vjen gjenerali Sereqi në zyrë me veturën e pallatit e më thotë: “eja 
shpejt se po të pret Naltmadhnija. — Ç” ësht”, i them, z. gjenerall” — Nuk di gjë thotë, po aty 
në pallat janë thirur edhe kryeministri, s'e di çka kanë për të biseduar ku do merni pjesë edhe 
ju. 

U ngrita shpejt e shkuam në pallat me gjenerall Sereqin, i cili, passi prita pak në sallën e 
pritjeve, kthehet e më merr e më shtije në sallën e fronit. Aty ishte Mbreti mbi fronine tij dhe 
Mehdiu e Kotta më të djatht” e më të majtën e tij. 

Urdhro, ma pret Mbreti. Ju thira të më përsëritni edhe një herë përpara këtyre zotërinjve 
e të më ndritstroni prapë mbi domethënjen e pasojat e ligjës së 55 vjetsharëvet. 

Ahere unë fillova më një bindje të thellë dominonjëse t'ju shpjegoj një nga një të metat e 
asaj ligjeje, karakterin, fuqin e saj provizore etj. etj. sa e pashë se ishin d'akord të gjithë, 
përveç maskarajt, burracakut Koço Kottësi 

Unë passi parashtrova arësyetimet e argumentat e duhura mbi mosvleftësin” e asaj ligje 
për emërime eventuale nëpunësish që kishin kaluar moshën e 55 vjetve, qëndrova e s'fola më 
tepër. Atëhere mori fjalën Mbreti e më tha : Z. Floqi unë kam nevojë për një anëtar të zotin 
për Këshillin e Shtetit. Megjithë që e di se s'duhet t'ju loz nga profesjoni juaj, me të cilin jini 
kontent, por vendosa t'ju emëroj ju, e bile me një shtesë 200 frangash në muaj mbi rrogën 
t'uaj mujore, me bintjen që të ma pranoni pa një kundrështim. 

Unë s'fola gjë. Veë se i dhashë me shenja Mbretit të kuptonte se për hatër të tij po e 
pranonj. Ahere kthehet e i thotë Mehdi Frashërit : Z. Kryeministër, ku e kini proponimin për 
Z. Floqin” — Edhe Mehdi beu e nxori me një herë nga çanta e tija proponimin të pregatitur e 
ja paraqiti Mbretit, i cili ja solli me një herë K. Kottës e i tha : Nënëshkrueni dhe ju z. Kryetar 
i Parllamentit, mbassi ashtu thotë ligja organike e Këshillit të Shtetit. 

K. Kotta zu si kur përtypeshe. Naltmadhni, i tha Mbretit, a na permetohet të vepërojmë 
kundra ligjit” Qysh” ja pretMbreti. Po a nuk u bindtë nga shpjegimet juridike e exakte që na 
dha z. Floqi” Doni jurist më të mirë për t'ju shpjeguar një ligjë” As unë, as ju, as z. 
Kryeministër nuk jemi jurista 5 jurista janë këta: këta ja dijnë fenë ligjës. Nëqoftë se kini ndo 
një kundrështim tjetër jashtë këtyre thojeni. - Jo, jo, tha Kotta edhe pa ç'pa e mori në dorë 
proponimin e e nënëshkroj me nj” herë. 

Zogu ahere thiri sekretarin e tij Mustafa Currin e i dorzoj proponimin, dyke i thënë : 
Protokolloje shpejt që këtë moment dhe bjermani dekretin këtu t'a firmonj. 

Pas 5 minutash Mustafa Curri ardhi prapë në sallën e fronit me dekretin në dorë. Zogu e 
firmoj me një herë e ma dorzoj, dyke më shtërnguar dorën e dyke më uruar. Gjith” ashtu bëri 
edhe miku Mehdi beu, i cili, e pashë edhe vetë, u gzua fort. Unë s'prita të më urojë Kotta, se 
as i shtriva sytë t'a shoh. Sallutova Mbretin dhe me kokë Mehdi bejnë edhe ika dyke e 
falenderuar Mbretin, me dekretin në dorë. 

Po atë ças më ndaloj Mustafa Curri, i cili i thotë Mbretit: Naltmadhni, është nevoja të 
betohet prapë z. Floqi, mbassi është betuar tjetër herë2 

Si thotë ligja” më thotë Mbreti. 

Ligja thotë, ja pres, të betohemi sa herë që emërohemi. 

Ashtu” tha Zogu. Ahere ju thres një ditë tjetër z. Floqi për të dhënë benë. 

Naltmadhni, i them, beja ka të bëjë me rrogën t'ime. Min. i Financave, për pa pasur 

lajmërimin e pallatit se e dhashë benë, s'munt të fillojë nga rrogat, prandaj do t'ishte mirë 
t'a jepnja qysh tash benë e të mbaronte këjo punë. 

Mirë thoni, ma pret Mbreti. Le të mbarohet edhe këjo, mbassi qënka kështu. 

Mustafa Curri, shejtani, e kish në xhep formën e betimit dhe filloj t'a këndojë e unë t'a 
përsërit, dyke ngritur dorën e djathtë përpjetë, në prezencën edhe të Kryeministrit. U bë 
protokolli e u nënëshkrua. 

Kështu mori funt ajo ceremoni dhe unë tepër i kënaqur me dekretin në xhep. 

Problemi i math e i vështirë financjar ishte zgjidhur tashmë. 

Brenda një javet ja u dorëzova çështjet e mvarura gjyqsore disa avokatëve të Tiranës me 
konsentimentin e plottë të klientëve të mij. E mbylla zyrën avokatore e i lashë shëndet 
profesjonit t'em. aqe të vlefshëm, po edhe aqe delikat si kishte katandisur. 

Mezi fillova të fle rehat, dyke shpëtuar nga rendjet e kotta e të largëta e të vështira në për 
gjyqet, me aqe andralla e skutura dhe pa një satisfaksjon. 

E sheshova mëndjen dhe ju përvesha nëpunësisë, ku gjëndem edhe sot e kësaj ditë, dyke 
përfituar njëkohësisht edhe gjithë vjet që kisha humbur për efekt të pensjonit. 

Qysh më 1936 që u riemërova anëtar i Këshillit të Shtetit e gjatë 2 vjetëvet rrjesht 
kaluam një jetë shumë të mirë dhe aqe më tepër se kishim një omogjenitet e një harmoni të 
plottë me kolegët e mij, anëtarët e tjerë. Kur na ardhi Dr. Mirash Ivanaj, profesor gjer ahere i 
Gjymnazit edhe më von ministër i Arësimit, kur na ardhi po them i emëruar prej Zogut si 
Kryetar i Këshillit të Shtetit, ne kolegët e tjerë nuk e pritmë as pak mirë në fillim, se na dukej 
mjaft brutal e i pashoqëruar, po dal-nga-dalë kuptuam se ishte vërtet një malok, por malok i 
zgjuar, i pajisur me shumë virtute që gjer ahere s”ja kishte njohur njeri, ishte një burrë serioz e 
me karakter e me një vullnet të çeliktë edhe njëkohësisht mjaft i msuar e i stërvitur. Ishte një 
profesor i rallë e një juristi fortë, por, mbassi nuk i pëlqenin mburrjet e lëvdatat nuk deshi 
kurrë ti bëjë rekllamë vehtes. I pari që ju afrova e që ja kupëtova dijeninë dhe zotsin” e tij isha 
unë, dhe nuk shkoj shumë kohë që edhe ajy më njohu mirë e u lithmë që të dy me një miqësi 
të ngushtë e të pazgjidhur. Unë isha nënëkryetar i këshillit të Shtetit, po e vërteta ish se un” e 
drejtonja Këshillin e Shtetit, dhe isha krejt i lirë në vepërimet e në masat që mernim 
bashkarisht dhe kurrë ndo një herë s'arthmë në konflikt, as që kundrështuan njëri-tjetrin. Këjo 
ngjiste se pse unë isha më i stërvitur se ajy në administrimin e brendshme, e mbas 
eksperiencës që kisha si avokat edhe si nga më të vjetrit anëtar të Këshillit të Shtetit isha unë i 
përshtatshëm për atë institut. Dr. Ivanaj zgjatej shumë në redaktimin e koncepteve e të 
shkresave të tjera, sa ato merrmin një ngjyre skollastike e përfundonin shpesh herë të 
pakuptuarshme. Prej meje msoj si të jetë llakonik në shprehjet e si t'ju japë këtyre një kuptim 
të plottë e të qartë. Kështu po zhvillohej një dashuri e madhe midis neve të dy dhe një 
miqësije të fortë. Njëri çmonte tjetrin dhe puna vinte si sahat. Pastaj si u njoh mirë edhe me 
shokët e tjerë, aherë ishim të gjithë një trup kompakt dhe të gjitha zyrat na kishin zili për 
omogjenitetin e harmoninë që kishim. 

Një episod që do tregonj tani është karakteristik sa të provojë gjer ku arrinte altruismi i 
jonë për Dr. Mirash Ivananë. 

Takoj festa e 25 vjetshorit të pamvarësië Shqiptare. Argëtime të mbëdhenj po 
pregatiteshin, të huaj intelektualë, si dhe me qindra nga parit” e qytetarëve e të katundarëve të 
Shqipërisë ishin ftuar në kryeqytet si nysafirët e Qeverisë, dhe gjith” hotelet e Tiranës dhe 
shumë shtëpi ishin okupuar me kësij mysafirësh, të ardhur nga të katër anët e Shqipërisë. 
Qeverija me Kryeministër Koço Kottën, këtë njeri shpirt-keq e infemal, egoist e pa karakter, 
kish vendosur që edhe dhomat e Këshillit të Shtetit të përdoreshin për hotel. Ky vendim ishte 
dhënë edhe për dhomat e Gjyqit të Diktimit edhe për ato të Këshillit Kontrollues, dhe të dy 
këta institute i ishin shtruar urdhërit të Qeverisë dhe i kishin lëshuar të gjitha dhomat, dyke u 
përmbledhur si sardhelet, ose si ngjalat në thes në 2-3 dhoma. Eksekutues i këtyre urdhravet 
ishte ministri i brendëshëm Musa Juka. Tani i kish ardhur radha edhe Këshillit të Shtetit, po 
Musa Juka nuk dinte se kishte të bënte me Mirash Ivanajn që kishte një kokë, që s'ktheheshe 
kurrël Qëllimi i Koço Kottës ishte prej kohësh të zhbirit e të shdukurit krejt të institutit të 
Këshillit të Shtetit, si një trup i tepërtë e i panevojshëm dhe për këtë i kish bërë 2 herë 
propozime mbretit Zog, që ta suprimonte krejt me dekret mbretnor. Kur më pat pyetur dikur 
Zogu që, a munt të syprimonte një institut, për sh. si atë të Këshillit Kontrollues me një dekret 
vetëm, unë i qeshë përgjigjun, se institute si Këshilli Kontrollues e Këshilli i Shtetit, që janë 
themeluar me statut, nuk munt të suprimohen me një dekret mbretënor, për pa u ndryshuar 

statuti nga an” e Asamblesë nacionale. Zogu ndërmejtonte Këshillin e Shtetit, kur më bënte 
fjalë gjoja për Këshillin Kontrollues, po e vuri re se un” e mora vesh, edhe përgjigja që i 
thashë ja mbylli derën për një abuzim këso doret. Pra sado i shtyrë nga Kotta dhe nga gjithë 
pjestarët e Kabinetit e nga shumë deputetë, që na kishin alë në sy, ajy s'mundi të bëjë gjë edhe 
K. Kotta me shokët e frynin qullin tani, po qulli s'ish e mundur të ftoheshe. Këshilli i Shtetit, 
pra, qëndroj edhe një herë i patundur. Musa Juka i dha një urdhër urgjent Kryetarit të Këshillit 
të Shtetit Dr. Mirash Ivanajt që t'i zbrazë sa më shpejt të gjitha dhomat e Këshillit të Shtetit. 
Ivanaj, posa e mori këtë u trondit dhe ardhi në zyrën t'ime e ma tregoj urdhrin: e pashë se 
ishte shum” i nxehur. Un” i thashë se ne duhet të mos tundemi, pa le t'i bjerë legenit sa të dojë 
Musa Juka. Ashtu them edhe unë, mu përgjeq Ivanaj. Ata, i them, do me th. Qeveria ka për 
qëllim të na hedhë rrugavet edhe nesër pasnesër të thotë se s'kemi vent ku ta vemë këshillin e 
Shtetit, por as që kemi nevojë prej tij, prandaj insistojnë të na nxjerin sa më parë. Nuk 
tundemi, tha Ivanaj, ç'ka për t'u ba, le të baheti Musa Juka kur pa se ne s'lojtmë prej vendit u 
mahnit, edhe jep një tjetër urdhër urgjentissimo që ti lirojmë odat, po Ivanaj ju përgjigj shkurt: 
“S'mundemi ti lirojmë për as një arsye”I Këjo e tërboj Musa Jukën. Ky dërgoj gjenerall 
Sereqin, i cili foli me Ivananë, por nuk e bindi dot. Mbreti nuk dinte gjë nga këta se ajy ishte 
në Banjat e Durrësit. Ahere vjen Abdurahman Krossi (i ashtuquajtur zëvëndës mbreti), i cili e 
shtërmgoj Ivananë ti shtrohet urdhrit. Po Ivanaj s'jepeti Punët vanë majë-më-majë, por 
Ivananë s”e tunt as dreqi i mallkuari 

Ivanaj kur pa se Abd. Krossi nguli këmbët edhe si mushkë matjane desh ti shkonte urdhri 
në vent, ndryshe munt ti gremiste të gjitha me fuqinë që kishte, shkoj shpejt në pallat te Zogu 
ti paraqitë dorëheqjen e tija. Para se të shkonte më dorëzoj mua zyrën. Në atë koh” e sipër 
Musa Juka i telefonon Ivanajt, pa ditur se ky shkoj të paraqitë dorëheqjen. Në telefon u 
ndodha edhe unë dhe bisedimet në mes t'onë u çvilluan në këtë mënyrë: 

Musa Juka : Z. Ivanaj atyr Ministri Juka. 

Unë : Jo z. ministër: Z. Dr. Ivanaj më dorëzojmua zyrën dhe vetë shkoj të Naltmadhnija 
për me i paraqitë dorëheqjen e tijal 

Musaj : Ne demek këjo” Për ç'arsyje kërkon të japë dorëheqjen” 

Unë : Për arsyjen se nuk dëshiron ti lironjë odat e Këshillit të Shtetit e t'ju a dorëzoje 
juvet. 

Musaj :Urdhni asht urdhën dhe inferiori duhet ti bintet superiorit, ndryshe kemi një 
anarqi të plottël 

Unë : Nuk jam vetë responsabël për këmbënguljen e z. kryetar të Këshillit të Shtetit. 

Musaj : Kur shkoj në Pallat” 

Unë : Ka nj'a dy orë që u nis për atjel 

Musaj: Mua më duhen odat t'ueja dhe brenda 2 orëve duhet ti keni boshatisur pa tjetër. 

Unë : Z. Ministër, unë s'kam si i dorëzonj këto oda. 

Musaj : (me inat) Ne demek” Nuk i bindeni urdhrit” 

Unë : Duhet të prisni, z. ministër, gjer sa të kthehet kryetari. Unë jam zëvëndësi i tij: gjer 
sa ajy qëndron kryetar, është puna e tija, e kur të pranohet dorëheqja ahere kini të bëni me 
mua. 

Musaj : Po bjerrim kohën me fjalë. Po ju pves edhe një herë: A do ti lironi odat brenda 
dy orëvet, po, apo jo” 

Unë : Nuk e bënj dot dhe më vjen keq. 

Musaj : Ahere do shtërngohem t'ju dërgonj policët e mij të marrin në dorëzim odat” 

Unë : Gjer atje ka me shkue puna, z. Ministër” Po kush asht ajy polic që do kuxojë të na 
nxjerrë prej krahut jashtë ne anëtarët e Këshillit të Shtetit” 

Musaj : Kur t'u jap urdhën unë do t'a ekzekutojnë. 

Unë : Ahere le të urdhrojnë organët t'uaj të na nxjerin përjashta, po duhet të dijni, z. 
ministër, se po na bëhet një padrejtësi flagrante dhe përpara një skandalli këso doret, ne nuk 

do qëndrojmë me duart kryq, se gjendemi në një pozitë mbrojtjeje dhe responsabiliteti që 
rëndon z. t'uej e jo ne: pastaj mos harroni se instituti jonë mvarret drejt për drejt prej Mbretit 
sovran e jo prej Qeverisë, dhe ne, z. ministër, s'jemi msuar gjer tani të marrim urdhra prej 
Qeverijet, as që munt të dëgjojmë kësijsh urdhrash, ilegale për nel Mejtohuni mirë për 


Musa Juka nuk mu përgjeq, po mbylli me një herë telefonin. Unë i thira një herë kolegët 
anëtarë të Këshillit të Shtetit, u ekspozova çështjen dhe ata aprovuan unanimisht qëndrimin 
t'em. Me një herë redaktuam një proçes-verbal dhe një lutje, që e nënëshkruam të gjithë e që 
do t'ja paraqitnim Mbretit, të cilit po i parashtronim që të gjithë dorëheqjet t'ona. Nga ana 
tjetër mbyllmë të gjitha odat e Këshillit të Shtetit dhe gjithë personeli duallm jashtë e po 
kqyrnim tani se ç'do bënte Musa Juka. Por gjer sa u ngrys nuk u bë as një veprim. Musa Juka 
duket se s'kuxonte të bënte një marrëzi të këtillë. Tani kush e di se ç'mejtoheshe. Ky 
qëndrimi jonë bëri një bujë të madhe në gjithë qarqet e nëpunësve, po edhe në tërë kryeqytetin 
dhe ne, ose Këshillin e Shtetit e qojtën “Alkazar” për kujtimin e Alkazarit të Spanjës, ku 
ushtarët e oficerat spanjollë të atij qyteti preferuan të vdesin gjer në një, po jo të dorëzoheni 
Ivanaj ja paraqiti dorëheqjen ministrit të Oborit dhe nuk priti përgjigje po shkoj e u mbyll në 
shtëpin” e tija dhe nuk e pamë më. Ne në Këshillin e Shtetit vazhduam 2 ditt me radhë në 
detyrat t'ona pa ndo një incident nga an” e Musa Jukës. Ditën e tretë më ardhi në zyrë 
adjutanti i Mbretit generall Zef Sereqi, i cili më tha t'a lajmëronj Dr. Mirash Ivanajnë se 
mbreti nuk ja pranon dorëheqjen edhe se çështja e marrjes së dhomave t'ona u rregullua. Më 
tregoj se mbreti u çudit kur dëgjoj se ç'kishte ngjarë, gjithashtu edhe sa ngjanë dhe midis 
mejet e të Musa Jukës e kishte qeshur mjaft. Ju bë qejfi më tha z. Sereqi për qëndrimin t'onë 
burrmor dhe i dha urdhër Musa Jukës të mos përzjehet në Këshillin e Shtetit dhe ne të 
qëndrojmë rehat në punrat t'ona. Dërgova e lajmërova Ivanajnë, i cili ardhi në zyrë e më 
përqafoj, pastaj thirmë edhe shokët e tjerë dhe Mirashi na gostiti të gjithve nga një kafe. 
Këshilli i Shtetit e kish fituar postin e tij. 


XXV 


Ndodhemi në vitin fatal 1938. Mbreti Zog kishte kohë që nuk aderonte si më parë në 
politikën italjane, se Italija dita-ditën imponoheshe në politikën e brendëshme e të jashtme 
Shqiptare dhe Shteti i jon” i vogël, sado që figuronte si një shtet indipendent, po në realitet 
ishte një shtet vasal i Italisë. Italjanët, kur zembroheshin na kërcisnin dhëmbët shpesh herë, se 
ata kishin të drejtë e obligim të na protektonin, në bazën e mandatit që kishin marrë nga 
Lidhja e Kombeve të Gjenevës. Theshnin kështu, në vent të çfaqnin të vërtetën se Shqipërinë 
e konsideronin si një protektoratin e tyre. Me konçesjonet e mbëdhaj që kishin marrë prej 
nesh e që vazhdonin të merrnin, italjanët kishin zënë rrënjë të thella në Shqipëri. Këtë e 
shëkonim të gjithë dhe të gjithë e prisnim një ditë ardhjen e italjanëve në Shqipëri. Zogu kish 
kohë që po ndiqte një politikë inglize, por pa fryt, se inglizët ishin indiferentë për çështjet 
shqiptare. Dikur u zembruan Italjanët kundra Zogut, për çështje që nuk munt ti përment këtu, 
çështje, kuptohet politike, dhe Duçeja na dërgoj me një herë fllotën italjane në ujrat e 
Durrësit, duke bërë kështu një dimostracjon naval, si atë që bëri tjetër herë në Korfuz. 
Ankoruan në ujrat rreth Durrsit 28 plot vaporë lufte gjithë farë formet, por lumërisht çështja u 
godit në pasivin t'onë dhe fllota italjane ju largua Durrsit. 

Pas ca ditsh mbreti Zog martoheshe me konteshën Gelardina Appony, prej një shtëpije të 
vjetër e herojike të Hungarisë. Dasma u bë me shkëlqim të math dhe Zogu dukeshe të jetë 
mjaft i lumër me këtë bashkëshorte, e cila mori titullin e “Mbretëreshës të Shqiptarëve”, duke 
u aprovuar edhe me anën e Statutit themeltar nga Asambleja Kombëtare. Mbretëresha 
Geraldinë ishte mjaft e bukur, e hollë e e gjatë si një selvi, fort e qytetëruar edhe mjaft e sjellë. 

Për pak kohë ajo u bë popullore në Shqipëri dhe kishte filluar edhe të flasë shqip, se pse e 
studjonte me një zell të math gjuhën shqiptare. Gjithë populli Shqiptar dukej i lumur me një 
mbretëreshë të këtillë, duke kujtuar se rronte në kohën e të madhit fatos kombëtar, të 
Skënderbeut, dhe në fytyrën e mbretëreshës Geraldina u dukej shqiptarëve se po shihnin 
fytyrën e gjallë të asaj mbretëreshe fatlume Donikës.... 

Po mjerisht, mbretëresha Geraldina duket se ishte këmbë-terse, sepse posa që u martua 
me Zogun filluan taksiratet e mjerimet e Shqipërisë, gjer sa ra e shkreta në duart e Italjanëve, 
si do shohim më poshtë. Që Geraldina kishte pasur këmbën terse, u duk qysh ditën që u 
martua me Zogun, sepse ditën e nesërme kur me aeropllan 3 motor largoheshin 24 e sa të 
ardhur enkas për atë dasëm, gazetarë të huaj, kontë, gra të huaja me rëndësi politike e 
gazetare, përfaqësues e delegatë etj. etj. midis të cilëve dhe ministri i Shqipërisë pranë Romës, 
i ndyeri Xhafer bej Villa, para se të sosnin në Romë, edhe nga pakujdesija e pillotit, aeropllani 
u futt në mes të një mjegulle të dendur dhe me fuqin” e madhe që kish u përpoq kundra një 
mali u doq e u shkatrual Gjithë pasazherët që u ndodhë brenda u doqnë e u shkrumbëzuani Ky 
ishte tersllëku i parë i Geraldinës, si e quaj në gojën e popullit Shqiptar. Ngjanë edhe të tjerë 
aksidente gjatë atij viti, por ajy që pat efektin më të math e që e groposi Shqipërin” e ngratë, 
ka qenë dita e zezë e 7-të Prillit 1939, kur ushtritë italjane, pa shkak e pa arësyje invaduan e 
okupuan krejt Shqipërinë. Atë ditë Geraldina ia kishte falur mbretit Zog një djalë, që do 
t'ishte trashëgimtar i Fronit Shqiptar. Populli shqiptar festonte me të katër anët atë ditë 
lumriprurëse. Delegatë nga brenda e nga së jashtmi të Shqipërisë ishin grumbulluar në Tiranë. 
Kostumet më të bukura të Shqiptarëve të Veriut e të Jugut dhe të Shqipërisë së mesme edhe 
aqe më fort kostumet e bukura e madhështore të shqiptarkave të Shqipërisë, si dhe ato të 
Shqiptarkave të Italisë, po bënin dukjet e tyre me shkëlqimin më të math që munt të 
imagjinohet e sidomos ndër vallet e ndryshme që, si burra si gra, kërcenin në për sheshet 
kryesore të Tiranës. Saze, zurma e daulle buçisnin nga të katër anët dhe populli festonte me 
gjithë zembër këtë argëtim të dëshëruarshëm. Po Italjanët mendonin ndryshe. Ata kishin 
ardhur dy ditt më parë në Durrës me një fllotë të konsiderushme me plot ushtri e me 
municjone lufte nënë komandën e Gjenerall Guzzonit, të ftuar që më parë prej disa 
mercenarëve mjerisht shqiptarë, të cilët u kishin shitur atyre Shqipërinë. Italjanët vijnin si në 
dasmë dhe filluan të zbarkojnë në Durrës. Një garnizon i mjaftueshëm dolli në skelën e atij 
qyteti dhe po marshonte përpara më një bandë ushtarake, që po i prijnte, porse, posa u duknë 
në rrugën kryesorë të Durrësit, në bulevardin Zog 1, një batare e madhe armësh i priti me një 
herë në befasil Shumë italjanë ranë të vrarë dhe kush e di sa të tjerë të plagosur. Batareja e 
pushkëvet u përsërit disa herë me shumë viktima të ushtrisë zbarkuese italjane, gjer sa filloj 
bombardimi i topave, që i shpërndau shqiptarët që qëllonin. Atë ditë përpara drekës, ministri 
italjan në Shqipëri Francesco Jakomoni po i jepte ultimatumin ministrit t'onë të P. Jashtme 
Eqrem bej Libohovës, nga ana e Duçes. Populli s'e kishte marrë vesh akoma. Zogu ju përgjeq 
atij ultimatumi se nuk i bindeshe, përkundrazi, tha ajy, se do bënte rezistencë gjer në ushtarin 
e fundit por këto ishin fjalë të thata, sepse ajy nga ana tjetër pregatiteshe të ikte, duke e lënë 
Shqipërinë në mëshirën e Italjanëveti Aty nga ora 4 pasdreke të asaj së zezës ditë, Qjelli i 
Tiranës u mbush me një herë me nj'a 5-6 formacjone aeropllanash. Populli u alarmua dhe 
djelmuria po bënte demostrata nënë prijësin” e Mehdi Frashërit e disa oratorëve të tjerë. 
Mehdi Frashëri i hoqi një telegraf Duçes, si tjetër herë Spartiati Leonidha në Thermopylet që 
e lajmëronte gjeneralin Pers Mardonins: ”.... . ” (shkruar në një gjuhë që nuk e kuptoj, që K. 
Floqi e ka përkthyer “eja t' a marrësh”) “ eja t'a marrësh, ku i theshte (Mehdiu) se ahere do 
zaptosh Shqipërinë kur ushtritë italjane të shkelin mbi kufomat shqiptare. Po ç'ishte për të 
bërë u bël Ushtrit” italjane okupuan Durrësin, m'andej Tiranën dhe dal-nga dal u përhapnë në 
gjithë Shqipërinë. Gjen. Guzzoni hyri në Shqipëri, dyke i prokllamuar popullit Shqiptar se ajy 
vjen si mik e jo si okupator, sepse popullin shqiptar e konsideron si “popull vëlla” dhe 
Shqipërinë si “Aleatë me italjanët në bazë të traktatit të aleancës që ekzistonte midis dy 

qeverivet. Shtonte akoma se Shqipërinë e njihte indipendente e integrale. Dy ditt më vonë 
vinte në Shqipëri ministri i P. Jashtme, Conte Galeazzo Ciano, i cili prokllamoj nga ana e 
Duçes se ushtrija shqiptare do të inkorporoheshe me ushtrin” italjane dhe ministria e P. 
jashtme të Shqipërisë do syprimoheshe, mbassi interessat italo-shqiptare ishin të njëjta dhe do 
përfaqësoheshin për jashtë prej nëpunësvet italjanë. Njëkohësisht futi edhe fashizmin në 
Shqipri, dyke krijuar partin fashishte shqiptare pak ditt më von me anën e sekretarit të partis 
fashishte italjane Aqile Storaçe, i cili apostafat ardhi në Tiranë. Më 12 të Prillit, njerës pa 
ndërgjegje e skrypyl kombëtar, nënë kryesin e Shefqet Vërlacit, armik personal të mbretit 
Zog, i cili kishte ikur tani me gjithë suitën e tija për Elbasan e prej andej me anën e 
Kapshticës në Greqi, ku zunë vent në Larissë të Thesalisë, këta njerës po them, në marëveshje 
edhe me Franscesko Jakomonin, që kishte urdhra prej Duçes, u mblodhë ashtu kot në Dhomën 
e Deputetëve, duke mbledhur edhe ç'mundnin nga rrugët — sepse asnjë patriot nuk u afrua në 
atë mbledhje — formuan një farë të ashtuqojturit Asamble Kombëtare, ku zgjodhë si për 
kryetar Xhafer Ypin, i cili hapi mbledhjen dhe proponoj rëzimin e mbretit Zog të I e të 
dinastisë së tij duke i ofruar Mbretit të Italisë kurorën e Skënderbeut e duke e prokllamuar 
këtë Mbretin e Shqipërisë. Mbreti i Italisë Viktor Emanueli III e pranoj këtë propozim, që 
ishte pranuar e duartrokitur prej së vetqojturës Assamble Nacionale dhe kështu mori titullin 
“Mbret i Italisë dhe i Shqipërisë, Perandor i Abysinisë” Njëkohësisht me zgjedhjen e mbretit, 
u zgjodh edhe qeverija e re fashishte shqiptare me kryeministër Shefqet Vërlacin e me anëtarë 
këta : Xhafer Ypi, ministër i drejtësisë, Xhemil Dino, ministër i P. brendëshme, Fejzi Alizoti, 
ministër i Financavet, Emest Koliqi, ministër i Arësimit, Anton Beça, ministër i ekonomisë 
kombtare dhe Teufik Mborja ministër sekretar i Partisë fashishte shqiptare. — Një gjë për të 
vënë re ishte ajo, që disa nga këta ministra, si Xhafer Ypi, Fejzi Alizoti, etj. ishin prej atyre që 
ishin miqt” e ngushtë e të pandarë të Zogut, dhe të cilëvet Zogu u kish bërë kush e di sa të 
mira, i kish emëruar ministra në kabinetet e ndryshëm e u kish lënë dorë të lirë të bënin si të 
deshin. Shumë të tjerë, midis të cilëvet edhe metropolitin Visarionin, që i kish favorizuar aqe 
fort, e quheshin të afërmit e Zogut, si këta, si të parët ministra, s'lanë mallkim pa përdorur dhe 
gur e baltë pa hedhur mbi Zoguni 

Pun” e parë e italjanëvet ishte të na fazhizonin flamurin t'onë kështu që e futnë këtë ndër 
kllapa dyke i shtuar nga të dy anët të dy satëret e fazhizmit dhe nga fundi stapin e shenjat e 
Likktorit. Këjo nuk u pa me sy të mirë nga an” e Shqiptarëvet, edhe vetë italjanët e panë se 
gabuan dhe pas dy vjetve u shtërnguan vet” ata ti tërhiqnin këto shenja e të na lijnin flamurin e 
lirë. Italjanët na vunë edhe këshilltarë të përhershëm në të gjithë ministritë dhe na imponuan 
në për zyrat edhe gjuhën italjane. Po u ndodhë nëpunës patriotë, i pari ndër të cilët isha unë, të 
cilët nuk e toleruam dot këtë përdhuni. Unë për sh. kuxova e i ktheva Milicjes fashishte pyjore 
shkresën e parë në gjuhën italishte, që më drejton në këshillin e Shtetit ku isha zëvëndës 
kryetar, pas ikjes të kryetarit Dr. Mirash Ivanajt, i cili u arratis bashkë me mbretin Zog, si 
partizan i tij. Shkresën italishte ja ktheva Milicjes fashiste pyjore me këtë anëshkrim : “ Me 
qenë se në bazë të nenit 2 të statutit Themeltar, falur Shtetit Shqiptar prej M. T. mbretit- 
perandor Viktor Emanuelit Ill, gjuha zyrtare e Shtetit Shqiptar indipendent është gjuha 
Shqipe, lutemi të na tregohet në këtë gjuhë qëllimi dhe objekti i shkresës në fjalë” Këjo bëri 
një përshtypje të madhe në qarqet italjane dhe më një herë mëkëmbësi i mbretit-perandor 
Francesko Jakomoni më thiri në pallat e më hoq verejtjen pse ja ktheva shkresën Milicjes 
Fashiste Pyjore. Unë ju përgjigja mëkëmbësit se bëra detyrën t'ime dhe se isha plotësisht në 
rregull, i tregova me një herë dhe nenin 2 të statutit, të cilin ja këndova italisht dhe më dha të 
drejtë. Të nesërmen me një qarkore luogotenenciale i porositte të gjithë autoritetet italjane të 
Shqipërisë të korrespondonin në gjuhën italjane sa herë që u adresoheshin zyrave shqiptare. 
Italjanët, dyke kujtuar se mos ndodhen midis felahëve të Libisë e zezakëve të Abysinisë, sa që 
në fillim na silleshin mirë, filluan m'andej të na përdornin ashpër dhe shpesh herë me egërsi. 
Po Shqiptarët këto nuk i duronin dot dhe me një herë u çfaqnë çështje mos kënaqje e 

protestimi kudo në Shqipëril Aniversartin e parë të ofrimit të kurorës mbretit Viktor 
Emanuelit, dyke dashur të bënin një manifestim me rëndësi italjanët, Luogotenenca dërgoj në 
të gjithë qytetet kryesore të Shqipërisë delegacjone Shqiptarësh për ti mbajtur fjalimin e ditës 
nga ballkonet e Prefekturave, ose të Bashkive të atyre. Mua më dërguan në Korçë me nj'a 4-5 
delegatë të tjerë, të zgjedhur të gjithë nga anëtarët e Këshillit të Shtetit. Fjalimi ishte stereotyp 
për ç'do delegacjon, i përmbledhur në 12 pika, sipas dëshirës së mëkëmbësisë. Unë, kur e 
këndova nuk e pëlqeva krejt, se disa prej atyre pikave na takonin në nderin t'onë kombëtar 
dhe cënonin patriotizmin Shqiptar. Pa shkuar në Korçë u paraqita te mëkëmbësi i mbretit- 
perandor dhe i thashë që unë, si një patriot i vjetër e që kisha sakrifikuar të ritë t'em për këtë 
ideal, nuk ish e mundur të mbanja një fjalë të atillë dhe i tregova pikat e shënuara, ato pika që 
na lëndonin dinjitetin t'onë si komp e që aprovonin vasalitetin t'onë, kurse ne s”'ishim vasalë, 
por ishim një popull i lirë. Mëkëmbësi thiri me një herë sekretarin e këshilltarin e tij Piero 
Parinin, burrë me mënt e me karakter e i kallzoj ç'kishim folur bashkë. Parini i tha se unë kam 
të drejtë të plottë, po mjerisht pikat e fjalimit të ditës ishin caktuar prej vetë dallkaukut 
ministrit shqiptar të Partisë fashiste, se, si duket kishin në mes t'onë maskarenj e të poshtër, 
që vetë me thonjt” e tyre gërmonin varrin e Shqipërisë dyke na shtyrë thell” e më thellë nënë 
zgjedhën e huaji Parini tha se duhet të lihen të lirë oratorët të çfaqnin ndjenjat e mendimet e 
tyre përpara popullit. Ahere Jakomoni nënëqeshi dhe më fërkoj supet, dyke më lënë të lirë të 
flas në Korçë. Kështu shkova në Korçë e mbajta fjalën e ditës nga ballkoni i Bashkisë të atij 
qyteti, përpara mikrofonit, dyke e inkurajuar sa munda popullin të mos harrojë se Korça është 
djepi i idealit kombëtar, dyke shtuar se italjanët i konsiderojmë si miq edhe se këta do 
gëzohen shumë kur të na shohin se po bëhemi shqiptarë të mirë se kemi qenë, dhe që të 
mbesin kontent italjanët, gjeneralla e kollonella që kisha rreth meje, si dhe personeli tjetër i 
autoriteteve italjane në Korçë, u tregova Korçarëve një ngjarje karakteristike, që na ngjau në 
Milano në vitin 1913, kur isha kryesonjës i një grupi prej 30 e sa patriotësh Shqiptarë, të 
mbledhur në atë qytet për qëllim kombëtar që ishte çlirimi i Korçës, i Gjinokastrës e i 
Shkodrës prej thundrave të huaja që i kishin okupuar ata vënde, dhe ku njoha rastësisht Benito 
Mussolinin, ahere drejtorin e fletores socialiste “Avanti” që delte në Milano, ku Duçja i 
sotmë, na ndihmoj, u thashë, tepër me gazetën e tij dhe njëkohësisht me anën e ministrit të 
jashtmë italjan të atëhershëm, marqezit San Giuliano që provokoj dërgimin e një vapori të tërë 
me mjellra, oris, patate, makarona e qumësht të kondensuar për popullin e urët të Vlorës, të 
cilin vapor e shoqërova unë gjer në Vlorë, dyke ndarë gjith” ata nozullime' në popullin e në 
rredhet e Vlorës bashkë me 150 flamurë kombëtar me shkabën dykrenare, që i shpërndava në 
Shqipëri, si peshqesh nga an” e Italisë. Fjalimi im u brohorit e u duartrokit nga an” e popullit 
të Korçës dhe gjithë italjanët, që e dëgjuan mbetnë tepër të kënaqur. Desha t'u them me fjalë 
të tjera se Duçja qysh ahere ishte miku i Shqipërisë, mbassi nuk mundja t'u flas ndryshe. Ky 
fjalim pat efektin më të math në Luogotenencë. Kur u ktheva në Tiranë, mëkëmbësi 
Francesko Jakomoni më thiri në pallat e më shtërngoj dorën. Më tha se ky episod që tregova 
në Korçë bëri shumë më tepër përshtypje ndër qarqet italjane, se sa pikat e fjalëve që më 
kishin shënuar në programin e parë, shtoj se kishte mbetur shumë i kënaqur dhe do t'ja 
transmetonte edhe Duçes në Romë. Qysh ahere italjanët e sidomos mëkëmbësi Jakomoni më 
çmonin me të vërtetë si një patriot Shqiptar e mik të sinqertë të Italisë dhe më lanë krejt të lirë 
në vepërimet e mija. Po takoj më vonë, që unë, si zëvëndës kryetar i Këshillit të Shtetit 
kërkova zyrtarisht prej kryeministrit Shefqet Vërlaci të më paguheshin në bazë të ligjës 175 e 
rrogës nominale të Kryetarit të Këshillit të Shtetit për të tre vitet e kaluar gjer ahere (prill 
1942)”, si rrogë zëvëndësije. Shefqet Vërlaci në kryje më kundrështoj, po pastaj i ra ndër ment 
një ahmarje e vjetër kundrejt Ahmet Zogut dhe tani gjeti mua të më përdorte si vegël për 


' nozullime - Sende ushqimore (H. K.) 
” Ky pohim vërteton se shkrimi i kësaj pjese të “Autobiografia ime” është shkruar nga K. F. pas kësaj date 
(H. K.) 

qëllimet e tija të errëta e infernale. Shefqet Vërlaci dikur tjetër herë kishte vluar çupën e tij me 
Ahmet Zogun, po ky, si u bë Kryetar i Republikës Shqiptare e më von Mbret i Shqipëtarëve 
gocën ja la Shefqet Vërlacit si një gunë të dhirtël Këtë s'e gëlltitte dot Shefqet beu dhe 
ngafarite nga marazi për të zbrazur vrerin kundra atij. Edhe si vegël për zbatimin e këtij 
qëllimi më zgjodhi mua, i cili kisha nevojë për ato rroga zëvëndësije, që i kërkonja dhe kujtoj 
ky burracak se unë do bëhesha instrument i tij posa të më jepte të hollat, ose më mirë të 
mbaronja qëllimet e tij pastaj do merrnja të hollati Edhe kështu filloj të më marrë me të mirë 
gjer sa më së fundi ma deklaroj haptazi propozimin e tij, i sili ishte ky : Me qenë se unë s'jam 
më miku i Zogut dhe natyrisht duhej ta kisha mirë me Italjanët, në qoftë se dëshironja të mbaj 
pozitën t'ime e të gradohem akoma si Kryetar i Këshillit të Shtetit, këtë duhej t'a pranonja 
edhe me funte që ti bindnja italjanët se me të vërtetë jam mik i tyre dhe se aderonj politikën e 
tyre për Shqipërinë. Pra, duhej pas Shefqet Vërlacit të botonja në gazetën fashiste “Tomori” 
se Ahmet Zogu ishte njeri pa karakter, njeri imoral sa arrinte të kurvëronte (o dhë, o Qjell) 
akoma edhe me të motrat e tija (11) se ishte një hajdut që e fiku Shqipërinë si vjedhuri ajy me 
klikën e tija, se ishte një tradhëtor që e kishte shitur Shqipërinë, një njeri i poshtër, një 
çorroditës nderi të disa familjeve fisnike të Tiranës, një çvirgjinues vajzash etj. etj. ku di unë 
sal 

Kur i dëgjova këto fjalë të poshtra u drodha i tëril Z. Kryeministër, i thashë, mos kujtoni 
se unë kam ardhur gjer në atë gradë, sa të botonj në gazetë këto që më thatët Pse nuk më 
thoni më mirë se ju kini për qëllim të çfryni kundra Zogut për hesape të vjetra që kini në mes 
t'uaj” Pandehtë, z. kryeministër, se unë do bëhem vegla t'uaj e do të botonj gjithë këtë 
poshtërsi” Unë s'kam 2 palë faqe, z. Kryeministër, e më vjen keq, si u mejtuat kështu e më 
propozuat një gjë kaqe të dobët, sa edhe qesharake. Ja ku ju them, se jini munduar kot, se ju 
s'”paski marrë parasysh karakterin t'em dhe ju siguronj se jini shumë të gënjyer, në kujtoni se 
për ca të holla do më bëni veglën t'uaj. Prandaj po ju them se nuk i dua as ato të holla edhë 
më nuk do më shëkoni këtu. Po shkonj me zembër të thyer dhe nuk do t'i harronj kurrë këto 
fjalë, që aqe fort më cënuan dinjitetin t'em. 

Po Shefqet Vërlaci, i msuar në kësijsh dallaveresh as u mverth, as u skuq. Mejtohuni 
mirë, më tha, se në qoftë se s'e bën këtë nuk jini mik i italjanëvet edhe merni vehten e 
familjen t'uaj më qafë, se po tronditet qysh tash pozita e juaj. — Ashtu” i thashë, po ahere 
propozoni një or” e më parë pushimin t'em nga detyra, mbassi qenka kështu. Unë kam jetuar i 
ndershëm gjer tani dhe ashtu dua të vdes, si një patriot që kam qenë, as jam mercenar e i 
shitur as dallkauk e çanaklëpirës, si janë, mjerisht shumë Shqiptarël — Pse” ma pret Sh. 
Vërlaci me zembërim, kush është dallkauk e mercenar” — Ju vetë i dijni më mirë se mua, z. 
Kryeministër, i them, ësht” e tepërt t' ju a them. — Mos kujtoni, më thotë, se këto që ju thashë 
ja u imponova unë” 

— Po kush tjetër” i përgjigjem. Është urdhri i mëkëmbësit, më thotë. — Flisni seriozisht i 
them. — Po, po më thotë është urdhri i atij, që po ju a transmetonj unë. — Në qoftë këjo e 
vërtetë, i them, ahere thojini edhe mëkëmbësit edhe kujt tjetër se Kristo Floqi nuk bën kësij 
gafash, kësij budallallëqeshi Le të më pushojnë nga detyra, le të më internojnë, le të bëjnë si 
të duani Mora kapellën edhe ika pa e sallutuar aspakl Mbas dite shkova e ju paraqita në pallat 
mëkëmbësit. Ajy më priti mjaft mirë, po kur më pa të turbulluar më tha me një herë : Cosa ë 
sucesso, caro Floki” Unë ja tregova të gjitha që më pe e me gjilpërë. 

Ajy u habit tepër e më tha, se s'ka as më të paktën dijeni për këtë gjë, dhe çuditeshe si 
m” i tha këto fjalë Kryeministri edhë si zuri në gojë edhe embrin e mëkëmbësit, pa dijtur gjë 
kyl I thashë se më vjen shumë keq që një Kryeministër të gënjejë kaqe poshtërsisht, por kuri 
mungon karakteri e edukata, të gjitha duhet t'i presimi Mëkëmbësi më qetsonj mjaft e më 
gostiti edhe një kafe, bile. Shtoj se ajy ka estimasjonin më të math për mua e se më çmon për 
një patriot e dijetar e si një nga më të mirët e më të vlefshmit nëpunës të Shtetit Shqiptar, edhe 
se do më zembroheshe shumë po të bënja ndo një gafë kësodoret, po edhe gazetën që munt të 

shkruantë një artikull të këtillë do t'a konfiskonte që atë ças e do t'a mbyllte. E falenderova 
mjaft dhe u nisa të shkonj, po mëkëmbësi më qëndroj prapë. Sa kini për të marrë gjithësej gjer 
tani, më tha, nga shpërblimi si zëvëndësonjës i Kryetarit të Këshillit të Shtetite 
Aproksimativisht, i thashë, kam për të marrë nj'a 7480 fr. shqiptare. Rrijni i qetë më tha se 
këtë çështje e rregullonj unë me Kryeministrin. Pas këtyre fjalëvet u largova prej mëkëmbësit 
dhe nuk kaluan 5 ditt, kur ardhi sekretari privat i mëkëmbësit Dr. Giuseppe de Angelis, i cili 
më pruri 400 plot napolona, do me thënë më shumë se sa kërkonja si rrogë zëvëndësije. Dr. 
De Angelis më tha se luogotenenti ja kërkoj këto të holla Kryeministrit nga fondi 1. 000. 000 
frangash që kishte Kryeministrija për shpenzime të jashtazakonshme dhe ja mori e m” i dërgoj 
mua. Ju fala nderit me një herë Dr. De Angelisit për këtë shërbim dhe veçanërisht ju fala 
nderit me një letër të posaçime luogotenentit. — Shefqet Vërlaci nuk e priste këtë, as që e 
kujtonte se munt të vinte puna gjer atje. E kuptoj edhe vetë se më gënjeu, si gënjejnë të gjithë 
këta të vetë-qojtur bejlerë, këta gjakpirësit e popullit, që s'kanë as karakter, as gjak Shqiptari. 
Qysh ahere as më foli, as i fola më me gojë, me gjithë që u takuam shumë herë bashkë në 
Pallat, në aeroport e në disa ceremoni të tjera. 

Xgjedha italjane dita-ditën po bëheshe më e rëndë për ne nacionalistët. Italjanët i 
harruan, ose nuk deshin t'i zbatonin pemtimet e tyre që na trumbetuan posa ardhë për lirinë e 
pavarësinë t'onë. Na futnë fashizmin, që ish një plag” e rëndë për ne e na detyruan të 
bëheshim të gjithë fashistë, ndryshe humbisnim për gjithmonë nëpunësitë t'ona. Në krye të 
çdo ministeri na emëruan këshilltarë të përhershëm italjanë dhe këta ishin në realitet ministrat 
që sundonin e jo ministrat shqiptarë, që ishin kuklla vetëm sa për formën. Ne Shqiptarët 
s'kishim gjë në dorë. Filluan m'andej persekutimet kundra nesh nacionalistëvet. Me qindra u 
burgosnë, u internuan ose shkuan nga gjyqi politik i posaçëm, formuar gjithë prej oficerësh 
italjanë dhe dënoheshin shumë rëndë. Disa prej këtyre u dënuan me vdekje dhe u mvarrë, ose 
u pushkatuani Këjo, ose këto masa i egërsuan tepër shqiptarët dhe me një herë populli filloj të 
ngrehë krye e t'u kundrështoj autoritetevet italjane. Komunizmi piksëpari, që kish disa gjyrmë 
të vjetra filloj të ringjallet e të vepërojë, duke revolltuar gati të gjithë shkollat e mesme me 
djelm e me goca e duke marrë malet. Më von filluan therorizmat dhe komunistat vrisnin në 
mes të pazarit e ditë më drekë nëpunës e ushtarakë italjanë e sidomos prefekta, nënëprefekta e 
komandante ushtarakë Shqiptarë, si edhe agjentat e Questurave, duke i konsideruar si 
tradhtorë. Nga gjithë vrasjet që u bënë prej komunistave, ose prej nacionalistave çlirimtarë, që 
muar malet, në Tiranë, Në Korçë, në Elbasan, në Berat, në Shkodër, në Vlorë e kudo gjetkë 
nuk u zu as një atentator, as që u ra në dorë ndonjë prej këtyre ndo një autoriteti 

Sa më tepër kalonte koha, aqe më tepër kuximtarë bëheshin si komunistët, si 
nacionalistët, të cilët u përhapnë më të katër anët e Shqipërisë, duke therorizuar e terrorizuar 
autoritetet italjane, si edhe ato ushtarake shqiptare, që bashkëpunonin e u jepnin ndihmën 
italjanëve për kontra atyre e të nacionalistave Shqiptarë. Sidomos mnija e komunistavet e e 
nacionalistave Shqiptarë vërvitesh kundra milicjes Shqiptare, që paguheshin e mvisheshin e 
mbatheshin nga italjanët për dëm të vëllezërve të tyre Shqiptarë, të cilët i persekutonin, 
mjerisht, më tepër se sa vetë ata italjanët, duke i vrarë, ose duke i plagosur, duke i zënë e duke 
i burgosur, ose duke u djegur shtëpi e kësolla nëpër fshatrat. 

Këto i tërbuan komunistët e nacionalistët, të cilit e dyfishuan therorizmin, sidomos 
kundra milicisë shqiptare, të cilën e gjyrmonin kudo dit” e natë e e coptonin, duke vrarë me 
dyzina milicë, ushtarë e oficerë. Italjanët u shtërnguan të përdorin edhe mitraloza edhe tankse, 
po Shqiptarët e maleve, si edhe ata që gjëndeshin nëpër qytetet nuk trembeshin as pak prej 
këtyre, aqe sa, takoj dikur që një tanks bombardoj një shtëpi, ku ishin fshehur komunista, që u 

tradhëtuan prej milicëve dhe komunistët mbassi e mbajtnë gjithë natën luftën më këmbë, 
kuxuan e ju hodhë përsipër edhe atij tanksi, duke vrarë një nga artiljerët e tij, e duke u vrarë 
edhe një prej komunistave msyes, kurse të tjerët mundnë të shpëtonin e t'u .... (nuk lexohet H. 
K.) duarvet ushtrisël Shpesh herë komunistët vijnin në për fshatërat e hanin e pijnin nëpër 
shtëpit e katundarëve, po të nesërmet vinte ushtërija italjane e diqte ato shtëpi, dhe njerëzit e 
shtëpisë, jo vetëm ata, po edhe shumë të tjerë të pa fajshëm burra e pleq, gra e fëmijë, i 
shkonin me dyzina në mitralozi Kjo ngjau në Rajonin e Korçës, në Kurvelesh, në fshatrat e 
Vlorës e të Mallakastrës e gjetkë. Italjanët paguan disa mercenarë të tjerë Dibranë, të cilët ju 
vërsulë Vlorës dhe Vlonjakët, si edhe rrethet e Vlorës i plaçkitnë sa mundnë, i doqnë e i 
poqnë dhe vranë shumë prej komitavet si dhe brenda në Vlorë pushkatuan disa djelm të 
pafajshëm, ashtu si pushkatuan edhe ministrin e Shtetit Qazim Koculin dhe Prefektin e Vlorës 
Lele- Koçin. Po edhe prej dibranëvet u vranë 180 e sa. Gjithashtu u vra edhe një kollonell 
italjan dhe disa oficerë të tjerë italjanë. Për të çfryrë këtë mëri, italjanët nuk u mjaftuan të 
vrasin Qazim Koculin dhe profesorin e Vlorës Lele Koçin, po muar edhe 4 djelmosha 
Vlonjakë prej burgut, i nxuar jashtë dhe i pushkatuan që të katër pa një shkak. Këjo poterë do 
vazhdonte akoma, po të mos ishin ndodhur edhe njerës që t'u kundrështonin. Një ndodhinë 
karakteristike, që do ta tregonj këtu poshtë na dha të kuptojmë, se kur has sharra në gozhdë, 
munt të thyhet sharra po jo gozhda. Komanda epërore dha urdhër të mirren prej burgut të 
Korçës 10 të burgosur e të pushkatohen pa një formalitet tjetëri Kur dëgjuan këtë Korçarët 
dërguan shpejt një delegacjon prej 6 burrash te mëkëmbësi i përgjithëshëm i mbretit-perandor, 
të cilët ju ankuan mëkëmbësit për këtë padrejtësi të çuditshme. Mëkëmbësi kur i dëgjoj 
ankimet e justifikimet e këtyre u çudit fort, se nuk dinte gjë. Ahere ky i dha urdhër gjenerallit 
të fuqive armate në Shqipëri që të mos bëhet një e keqe e këtillë, edhe kështu shpëtuan ata 
nj'a dhjetë të burgosur Korçarë, që do shkonin për dhjamë qenil Po komandanti ushtarak 
epëror, mbassi nuk çfryri dot në Korçë për atë ahmarje, vendosi t'ja nxjerë zjarin e tij nga 
burgu i Tiranës e sidomos nga burgu i posaçëm, ku ishin rreshtuar 280 e sa djelm komunista. 
Jep shpejt një urdhër dhe dërgon shpejt një plloton prej nj'a 6 ushtarësh italjanë me një 
kapitan në krye të tyre të cilët vijnë në burgun në fjalë. Kapitani i dorëzon urdhrin drejtorit të 
burgut, i cili për fat të mirë u ndoth shqiptar dhe i kërkon të dorëzojë 10 të burgosur 
komunista, ata që të zgjidhte kapitani midis të burgosurve komunistë. Po drejtori i burgut i 
kundrështoj kapitanit të pllotonit ekzekutar, duke i thënë se s'munt ti dorëzojë pa një urdhër 
verbal të superiorit të tij që ish ministri i P. Brendëshme. Kapitani i zembëruar iku e ju paraqit 
gjenerallit të fuqive të armatosura, tuke kërkuar të japë urdhër për ekzekutimin e atyre të 
dhjetëve fatzinj të burgosur. Ministri i brendëshëm u ndoth në një pozite delikate dhe s'dinte 
qysh të silleshe, po gjeneralli nguli të dy këmbët për ekzekutimin e tyre. Megjithë se ministri i 
brendëshëm ishte një djaloshar i pastërvitur, por prapë se prapë u mbajt dhe nuk ju shtrua 
kërkimit të gjenerallit, i cili, tepër i zembëruar urdhroj kapitenin e pllotonit ekzekutif të marrë 
fuqi të mjaftë e të shkojë në burg, t'i rëmbejë përdhunisht të dhjetë dhe në rast nevoje të 
përdori edhe armël Ky urdhër tronditi gjithë popullin dhe kur e muar vesh të burgosurit 
komunistë u grumbulluan pranë derës së burgut dhe ishin gati të kundrështonin të gjithë cilës 
do fuqije të armatosur, qoftë edhe me sakrificjen e tyre, kështu që kur ja mbrrijni në burg 
kapitani italjan e pa edhe vetë se s'kish si përdorte armë përpara atij grumbulli të vendosur për 
vdekje dhe u ngrit e shkoj me gjithë fuqin që kishte sjellë pas. Kështu shpëtuan ata të dhjetë 
pa u pushkatuar kot — së — koti për hatrin e një gjeneralli kapriçoz, që kujtoj se kish të bënte 
me felahët e Libisë, ose me zezakët e Abysinisël Qysh ahere s'kursenj të bënjë ndo një 
vepërim tjetër këso doret as gjeneralli i fuqive të armatosura, por as ndo një tjetër shok i tij. 
Por miqtë italjanë nuk hiqnin dorë nga qëllimet e tyre. Kështu dalë nga dalë bënë armik 
gjithë popullin, i cili filloj të kundrështojë e të revoltojë, se nuk i duronte dot këto shtypjel Me 
qindra djelm muar malet. Djelm” e vajzat e shkollave të mesme bënë disa herë grevë e s”' vijnin 
as pak nër shkollat. Një ditë, në një demostratë që u bë prej djelmsh e vajzash të Gjymnazit, 

karabinerija sulmoj mbi ata me revolverë e mitroloza, ku u plagosnë disa djelm e goca, dhe 
një prej syresh, i biri i Qani bej Dishnicës mbet i vrarë në vent. Nga an” e karabinierëvet u vra 
një e u plagosnë dy të tjerë. Këjo ngjarje egërsoj gjithë rinin” e Tiranës, po edhe të Shqipërisë 
mbarrë. Varrimi i atij të shkretit djalë u bë tepër madhështor. Për mbi 20. 000 shpirt e 
shoqëruan prej spitalit gjer në aeroport. Djemt” e vajzat e mbajtnë ndër duar qivurin e tij gjatë 
rrugës spital-aeroport, dhe shumë njerës, midis të cilëve edhe vetë Kryeministri Eqrem bej 
Libohova edhe disa ministra të tjerë e shoqëruan kufomën gjer në Fier, ku kish familjen e tij 
dhe e varrosnë me një shkëlqim të mathi Qysh atë ditë djelmoshat nxënës vendosnë ahmarje. 
Brenda në Tiranë u vranë disa policë e nëpunës të tjerë, të konsideruar miqt” e italjanëvet, ose 
spiunët e tyre. Midis këtyre ka qenë edhe nënkoloneli Ndok Gjeloshi, kryekomandant i 
Milicjes fashiste shqiptare, i cili u vra bash ne bulevardin Viktor Emanueli ILI ditën e Djelë 
pas dreke, kur njerzit me mijra kishin dalë të shetisin dhe ku u ndodh një kallaballëk aq i 
math. Po kundrështarët kuxuan e e vranë në mes të atij kallaballëkul 

Ashtu si nënëkollonel Gjeloshin vranë edhe shumë të tjerë, sikurse prefektin e Korçës, 
Skënder Çamin, prefektin e Elbasanit Musa Pukën, prefektin e Vlorës Riza Runën, misën e 
dhomës korporative Beqir Russin, disa questorë e policjotë etj. etj. Dhe çudija ka qenë këjo, 
që asnjë kuximtar ose vrasës nuk ra në dorë të italjanëvet, në kaqe vrasje e atentate që ngjanë 
njëra pas tjetrësi Inatet e këtyre italjanët e çfryjnë mbi njerës të pafajshëm, pa kursyer as gra, 
as fëmijë. Për sh. në katundin Pojan të Korçës, sepse hëngrën darkë një natë disa komunista, 
të nesërmen pushkatuan gjith” atë familje të ngratë prej 8 shpirtsh, burra, gra, pleq e kalamanj 
edhe së fundi i vunë zjarin shtëpis së tyre dhe e doqnël Po në një tjetër katunt, për shkak se u 
vranë disa ushtarë italjanë, vunë në mitraloz 30 e sa veta burra e gra. Në Karbunarë e në nj'a 
dy katunde të tjerë të Mallakastrës doqnë kush e di sa shtëpi. Nga Korça e nga Vlora, pa pasur 
as një shkak e arësyje internuan në Campo di concentramento në Porta Romano të Durrësit 
182 Korçarë e 151 Vlonjakë, burra, gra e vajza të parritural Këto gjërra i tërbuan partizanët 
shqiptarë, që kishin marrë 

malet dhe filluan të zenë robër italjanë oficera e ushtarë, por pa i vrarë e pa i torturuar, 
por duke i ushqyer e duke i mbajtur mirë, gjer sa autoritetet italjane të lironin disa të burgosur 
nga burgjet. Kur i kanë dorëzuar këta në autoritetet përkatës kishin dekllaruar se kryengritësit, 
nacionalista qofshin, ose komunista, u ishin sjellë shumë mirë e me njerzi e i kishin trajtuar si 
miq e mysafirë, sa edhe ata vetë ishin çuditur. Në qafën e Krrabës disa komita shqiptarë e 
ndalë nga rruga një autokamjon italjan me ushtarë. Po ushtarët u kundrështuan me armë 
komitave, dhe këta i vranë që të 7 ushtarët, që ndodheshin brenda kamionit bashkë edhe me 
shoferin të cilët i prunë e i varrosnë në Tiranë. Shumë përpjekje të këtilla të përgjakshme u 
shënuan, pa rënë në dorë as një prej komitavet, nacionalista, ose komunista. Po italjanët prapë 
vazhdonin taktikën e tyre të gabuarshme. Disa prej nesh, midis të cilëvet edhe unë i tërhoqmë 
kush e di sa herë vërejtjen Qeverisë, të intervenonte pranë Luogotenencës e tu vihej një garth 
një her” e mirë këtyrë shëmtimeve që bëheshin jo vetëm për dëmin t'onë, po edhe për atë të 
italjanëve, sepse na vinte keq të gjithëve si njerës të shëkonim kaqe viktima, por mjerisht edhe 
qeverija tregoheshe e plogët e pa një farë guximi edhe e keqja po shtoheshe për dëmin e të dy 
palëve. Më së fundi kërkova vetë audiencë pranë Luogotenentit Francesko Jakomoni, i cili, 
me të vërtetë u tregua tepër gjentil përpara meje e më priti qysh atë ças, që e lajmërova. Ja 
tregova të gjitha sa munda dhe si munda, ju luta të marrë sa më shpejt masat e duhura dhe të 
pushojnë këto vrasje e atentate, që tmeruan gjithë popullin. Më dëgjoj me vërejtje të madhe e 
më përhiroj që e vura në dijeni të situatës së vërtetë mizore. më tha se do verë gjithë fuqinë 
për të ndaluar këtë gjak-derdhje, por mjerisht kaluan javë e muaj e s'u bë gjë. E keqja sa vinte 
po shtoheshe. Mëkamësi, si mori vesh, u përpoq mjaft, po kush e dëgjonte” Ajy ish vërtet 
shpirt-mirë e mëshir-plotë, po mjerisht s'u bë gjë, se urdhrat e tij as dëgjoheshin, as 
zbatoheshin. Potera po zhmbërthente edhe më rëndël Përpjekje të shpeshta vazhdonin kudo e 
sidomos nga an” e Vlorës, ku të ikurit ndër malet në një ndeshje të fortë rrethuan një ushtri të 

tërë dhe përveç se vranë prej italjanëvet dhe milicëve shqiptarë, po zunë rob edhe 170 ushtarë 
graduatë italjanë, midis të cilëvet edhe 12 oficerë. Kryengritësit të bashkuar tani në një front si 
komunista ashtu edhe nacionalista zaptuan një nga një të gjitha krahinat e Shqipërisë dhe 
Italjanët u përmblodhnë vetëm në për qendra e qyteteve Korçë, Ersekë, Pogradec, Bihlisht, 
Elbasan, Berat, Gjirokastër, Vlorë, Durrës, Kavajë, Krujë, Lesh e Shkodër. Komitat u afruan 
gjer më largësi një orë lark qendrave të qyteteve, si për sh. në Korçë ardhë gjer në katundin 
Boboshticë e Drenovë, në Ersekë ardhë gjer në Rehovë e në Mborovë që mbajnë gjer më një 
orë lark Ersekës. Leskovikun me gjithë rrethinat e zaptuan kryengritësit, fshatrat e Beratit, të 
Elbasanit e të Gjinokastrës ranë po në duart e atyre. Si kemi dëgjuar, edhe mbassi në gjithë 
komunat e Shqipërisë nuk ekziston asnjë kryetar komune, kryengritsit i kanë në dorë të gjitha: 
ata përkujdesen për qetësin” e për ushqimin e popullit, ata mbledhin taksa e të dhjeta e i 
harxhojnë për mbajtjen e ushtërisë që kanë formuar etj. etj. Edhe kur u mungon buka ata e 
kanë kollaj zbresin me kafshë në për lumenjtë, ose në për depozitat e grurit, e misrit e elbit, 
tërshërës etj, etj. dhe ngarkojnë sa bereqet u lipset pa pikën e kundrështimit nga an” e 
autoriteteve, se kush kuxon t'u bëj ballë” 

Gjendja e jonë u vështirësua tepëri Autoritetet italjane u duk se nuk e përballojnë dot 
këtë situatë të keqe. Qeveritë ndrohen njëra pas tjetrës, pa qitur gjë në shesh, se ç'do qeveri i 
ka duart e lidhura e s'ka si vepëron si duhet e ku duhet. As qeverija s'lejohet të bëjë ndo një 
vepërim, as vetë italjanët nuk e ndalojnë dot të keqen. Të arratisurit sa vjen po bëhen edhe me 
fort kuximtarë, gjer sa arrijnë, për sh. në Elbasan, dita më drekë të msyjnë Kuesturën e atij 
qyteti, të marrin shkresa, municjone e ç'tjetër mundnë nga ajo zyrë dhe më së fundi të vrasin 
një polic e të plagosin një tjetër, pa i kapur njerit I hidhen Elbasanit e t'a qarkojnë dy herë e të 
mbajtnë luftë 4-5 orësh me ushtrinë italjane, e këjo të mos jetë e Zonja të kapë një grusht 
komital Të vejë një bataljon i tërë në katundin Pezë, për një farë komiti Selim Peza e t'a 
qarkojë e ky të ndeshet në luftë me ata e t'u bëjë kërdinë, duke shtrirë të vrarë plot 183 
italjanë, ushtarë e oficera midis të cilëve një kolonel, një major, dy kapitanë dhe 2 togerë e 
nëntogerë dhe më së fundi Selim Peza më shokë t'u ikë nga duart, pa pësuar gjë, ku është parë 
e dëgjuar një pun” e këtillë” Të kuxojnë ti japin ultimatum ushtërisë të hiqet për sh. prej një 
qyteti, prej Leskovikut se do t'a okupojnë të arratisurit dhe ushtërija italjane pa një, pa dy të 
shtërngohet t'ua lëshonjë kryengritësve, të cilët e okupuan me një herë, ku është dëgjuar edhe 
këjo” Të vijnë midis qyteteve shqiptare komunista, ose nacjonalista të mbajnë fjalë publikisht 
përpara popullit kundra italjanëve, po edhe kondra qeverisë shqiptare e të ngrihen të ikin me 
qetësinë më të madhe, që munt të bëhet, pa lëvizur nga vëndi as Prefekt, as autoritet tjetër për 
ti shtënë në dorë, edhe këjo ku është dëgjuar” Të vrasin Prefektin e Elbasanit Musa Pukën, 
Prefektin e Korçës Skënder Çamin, deputetin e Elbasanit Beqir Russi, nënëkomisartin e 
Policis të Tiranës Beqir Kazazin, nënëkolonelin e Milicjes Shqiptare Ndok Gjeloshin etj. etj. 
në mes të ditës, në mes të bulevardevet e të rrugëvet, përpara zyrës së Fashjos në Tiranë etj. 
etj. e të mos kapet asnjë vrasës, ose atentator, edhe këjo me se hahet” Ku është parë e 
dëgjuar” Të ndalojnë autobuzin e Satës përpara dyerve të Tepelenës e të çveshin gjithe 
pasaxherët, sa ti lenë vetëm me brekë e me këmishë e tu marrin ç'kanë përsipër, si edhe afër 
Peqinit të qëndrojnë prapë autobuzin e Satës e të marrin të gjithë të holla si edhe postën me 
vleftë e të mos u bjerë njeri prapa, edhe këjo ku është dëgjuar” Të rrethonjë një koxha 
kompani ushtarësh italjanë e tu marrin pushkat, revolveret e fyshekët pa një farë kundrështimi 
edhe këjo me se hahet” Të kuxojnë të paraqiten në zyrën e Kryeministrit Mustafa Krujës e ta 
trembin faqeza, duke e imponuar të lëshohen nga burgu disa miqt e shokët e tyre komunista e 
të bëhet këjo e ajo dhe kryeministri, me gjithë programet e famshme të tij e me gjithë 
friksimet e premtimet të mos kuxojë të kundrështojë, po të bindet vullnetit e dëshirave të tyre 
dhe m'andej të shkojë i trembur e të mbyllet në shtëpin” e tija, pa kuxuar as pak të dalë as te 
pragu i derës edhe këjo me se hahet” Gjërra të këtilla ku gjetkë munt të ngjasin2 

Gjenerall Pariani, njeri fort i naltë e fisnik, ky dashamirësi i shqiptarëve, që jetoj tjetër 
herë me ne bashkë 10 vjet e sa, që na ka njohur e e kemi njohur shumë mirë dhe që u ka bërë 
kaqe të mira shqiptarëve, për fat të mirë tash von u emërua Mëkëmbës i përgjithëshëm i 
Mbretit-Perandor në Shqipëri. Gjithë Shqiptarët, kur e dëgjuan këtë lajmë gazmore u rritnë 
gazit, dhe e pritnë me brohori e me kënaqësi të madhe Generall Parianin. Ky njeri, të cilin 
edhe vetë e kam njohur fort mirë e e kam pasur shumë mik qysh në kohën e Zogut e kemi 
ngrënë e kemi pirë disa herë bashkë, ka një karakter me të vërtetë të mirë e bujar. Ësht” i 
drejtë e i paanëshëm. Ka qenë edhe ministër lufte e i ka shërbyer si duhet shtetit italjan në 
raste shumë delikate si një ushtar i vërtetë, po shqipëtarët i ka konsideruar e i ka dashur si miq 
dhe u ka atribuar shumë të mira. Kur italjanët okupuan Shqipërinë, këtij i ardhë më keq, se 
pse ky ish nisiatori i aleancës së parë italo-shqiptare dhe gjithnjë ka dëshiruar që Shqipërija të 
ishte krejt indipendente e jo protektoratë, gjithashtu është çfaqur se Shqipërija duhet të 
ndihmohet sinqerisht e me ç'do sakrificije prej Italisë si një shok e bashkëpuntor e jo si vasall, 
as që të çiken, ose të shytohen' të drejtat e saja si Shtet, as që të përzjehet Italija në punët e 
brendëshme të sajat dhe kur dëgjoj si u suall italanët, i ardhi shumë keq dhe i çfaqi Duçes 
hidhërimet e tij, po si duket këjo e zembëroj Duçen dhe Pariani u vu në dispozicion, duke u 
larguar edhe nga kulltuku i ministrit sekretar të luftës dhe nga rangjet akoma të ushtërisë, 
duke u larguar në villën e tij në Italin” e sipërme. Po ardhi koha që politika e Jakomonit edhe 
ajo e Mellonit në Shqipëri falimentuan dhe ahere u shtërngua Duçja t'a sjellë Parijanin prej 
internimit në Romë e t'a dërgonjë si mëkëmbësin e Mbretit-Perandor në Shqipëri, duke i 
dhënë carta-bianca (letër të bardhë) të vepërojë në Shqipëri. Me këto mendime zbriti në 
Shqipëri gjenerall Pariani, e u mundua e po mundohet me gjithë fuqin” e tij të verë një regull e 
të sjellë qetësinë. Po mjerisht punët i gjeti shumë keq: e keqja kish përparuar mjaft, si një 
sëmundje epidemike, që përshkon tërë trupin. Ndofta të kish ardhur më parë do t'arrirë 
katastrofën që po i shkrepte Shqipërisë. Shumë njerës të dukshëm në lamën patriotike prej 
Shqiptarëve i ka thirur pranë e është këshilluar me ata. Edhe mua më ka ftuar gjer më sot 6 
herë në pallat. Edhe tani që po shkruanj këto rreshta po vij prapë prej pallatit, ku më thiri e 
biseduam për mbi 1 e 172ore së bashkut, e ku i çfaqa sinqerisht pikpamjet e mija mbi ç'do 
problemë që më paravinte. Me fjalë të tjera unë i tregova shkurt këto pika për të mundur të 
ristabilizohet rregulli në Shqipërin” e shkatëruar prej kësaj anarqije : 

I. Të bëhet një amnisti e përgjithëshme për të gjithë të dënuarit, për të internuarit e për ata 
që ndodhen nënë gjyq, si dhe për të arratisurit për faje politike. 

IL. Të forcohet e të ndihmohet në ç'do pikpamje gjendarmërija Shqiptare dhe të lijet e lirë 
në funksionimet e saj 

III. Të mos përzihen në administratën Shqiptare as autoritetet ushtarake as ato civile, 
duke u larguar nga ç'do dikaster këshilltarët e përhershëm italjanë që kanë zëvëndësuar gjer 
sot qeverinë Shqiptare. 

IV. Të sanksionohet an” e kant në zyrat Shqiptare gjuha Shqipe, si dhe korespondenca me 
Pallatin, si dhe me autoritetet e tjera italjane të bëhet në gjuhën Shqipe. 

V. Gjyqi ushtarak dhe gjyqi politik special përsa u përket fajeve që bëjnë shqiptarët midis 
tyre, e që kanë një karakter militar ose politik, të gjykohen prej magjistratëve shqiptarë edhe 
në bazë të ligjeve Shqiptare në vigor”, përveç atyre që kanë komplikim me ushtrinë italjane. 

Këto edhe disa të tjera i propozova mëkëmbësit mik, generall Parianit, i cili dëgjoj me 
vëmëndje të thellë. Më tha, se të gjitha janë të mira e të arsyeshme, dhe me gjithë që edhe vetë 
gjeneralli është është i këtij mendimi, sot për sot ësht” e pamundur të zbatohen, se atmosfera 
politike është shum” e turbull. Unë, tha mëkëmbësi, ushqenj gjithë vullnetin e mirë që të vë në 
zbatim sa të mundem prej këtyre pikave që më shënuat, po dhe ju do kini durim e do të 
përpiqeni edhe nga ana e juaj që t'u vemë një kapak këtyre problemeve më fort për të mirën 


' shytohen - cungohen (H. K.) 
” vigor - fuqi (H. K.) 

t'uaj e të Shqipërisë. Punët kanë ngelur krejt në vështirsin” e tyre. Të ikurit sa më tepër shkon 
koha, aqe më tepër inkurajohen dhe frymëzohen me kuximin më të math që munt të bëhen. 
Ata më parë kërkonin ndihma fshehtazi e tërthorazi e tani agjentët e tyre të vijnin dita më 
drekë në zyrë, ose në shtëpi dhe të kërkojnë ndihma dhe as druhen as kanë frikë prej askujti 
Një e keqe tjetër, që është një plagë e fëlliqur në zembrën e Shqipërisë është këjo, që jashtë 
atyre të ikurve që përpiqen për një ideal për Shqipërinë, janë edhe asijsh që përpiqen për 
xhepin e tyre edhe vetëm për këtë. Këjo s'është tjetër përveç se një kusari, një hajdutllëk. 


V. O. Faqja pasardhëse është krejt e zbardhur, asaj i ka dalur boja e nuk lexohet gjë. Këtu 
përfundon volumi 3 (H. K.) 

Të nderuar trashëgimtarë të Kristo Floqit 


Doktori në Drejtësi Kristo Floqi, ju ka lënë autobiografinë e tij me shkrim dore — pra 
është i pamanipulueshëm —, që ndodhet në Arkivën Qendrore Shtetërore në Tiranë me Nr. 
Fondi 429 Dok. 1. Ky dokument ka mbetur i mbyllur në Arkivë për 72 vjet rrjesht, mbuluar 
nga pluhuri i harresës. Sot, “Autobiografia ime” e Kristo Floqit po sheh dritën e botimit. 

Rastësisht unë e gjeta në Arkivë këtë dokument prej 1788 faqesh në katër volume, dhe 
mbasi e lexova vendosa të blej nga Arkiva një kopje të saj, t'a transkriptoj në kompjuterin 
tim, duke e kopjuar rigorozisht ashtu siç e ka shkruar autori, dhe të botoj vetëm 3 volumet e 
para (sepse i katërti ka hollësira mbi disa ndolli të tija që i ka përshkruar më parë). Me këtë 
rast unë falenderoj gruan time Diana, si dhe kunatën time Ermira Shundi që më kanë nxitur 
dhe kanë sponsorizuar realizimin e këtij plani. Gjithashtu, falenderoj edhe Ansi Shundin për 
inkurajimin që më ka dhënë, si dhe për sponsorizimin e botimit të këtij libri. 

Mendoj se ky libër është i dobishëm për ju sepse do të mësoni se kush kanë qenë para- 
ardhësit e juaj, si kanë jetuar ata, arritjet e tyre në jetë, të mirat e të këqijat që pësuan nga jeta, 
ndershmërinë e tyre, kontributin e tyre për shoqërinë Shqiptare, etj. Gjithashtu do të mësoni 
kontributet e Kristo Floqit si dramaturg, komediograf, gazetar, moralist, jurist, instrumentist, 
kritik veprash operistike, bashk-themelues i Federatës Pan-Shqiptare në Amerikë, por edhe si 
puntor i thjeshtë, etj., si dhe kontributet e tij në krijimin e Shtetit Shqiptar, Shtetit ligjor që aq 
shumë i kërkohet Shqipërisë sot. Gjithashtu. do të mësoni karakterin e tij të mirë, vullnetin e 
fortë për të bërë gjëra të mira për Kombin Shqiptar, duke n'a mësuar të sakrifikojmë gjithçka, 
edhe vehten, për të mirën e Atdheut. Në të vërtetë gjithë jeta e tij, deri në vdekje, është 
mbështetur në parimin “Përpara së gjithash Atdheu” që ka qenë deviza e tij e botuar në çdo 
numur të gazetës “Indipendenca e Shqipërisë” në vitin 1925, themeluesi, botuesi dhe redaktori 
i së cilës ka qenë Kristo Floqi. 

Uroj që një ditë të botohen të gjitha veprat letrare e juridike të Kristo Floqit, komeditë, 
dramat, tragjeditë, vjershat, studimet e tija shkencore arkeollogjike të antikitetit, artikujt mbi 
drejtësinë, duke bërë të mundur kështu që ai të zerë vendin që i takon në literaturen artistike e 
juridike Shqiptare. 

Gjithashtu, uroj që një ditë të botohen edhe veprat e tija madhore “E Drejta Themelore 
ose Konstitucionale” botuar në prill 1920, ku bëhet një trajtim shkencor i parimeve kryesore 
për hartimin e një Kushtetute të vendeve të qytetëruara, parime që i përmbajnë të gjitha 
Kushtetutat e vendeve të Bashkimit Europian, por që pjesa themelore e saj i mungon 
Kushtetutës së sotme të Shqipërisë, si dhe vepra tjetër e tij “Administrata ose e drejta 
sunduese”, ku përshkruhet organizimi i administratave vendore të shumicës së vendeve të 
qytetëruara të Europës, duke i rekomanduar Shtetit Shqiptar të zgjedhë njërin prej tyre për 
organizimin e administratës vendore të Shtetit Shqiptar. E përbashkët në këto dy kryevepra të 
tij është koncepti i decentralizimit të Shtetit Shqiptar. 

Së fundi, ju duhet të jeni krenarë që jeni trashëgimtarët gjenetikë të Kristo Floqit. 


Henrik Kaçulini 


Tiranë, Prill 2022 

